
L'acadėmie scientifigue des catholigues lithuaniens organise 
tous les deux ans un congrės des intellectuels catholigues et des 
amis de la science, Elle expose dans ce volume une partie des 
confėrences et des rappetts du congrės de 1933. 

Siėge de la rėdaction: Kaunas (Lithuanie) Rotušės Aikštė 6. 


Die Wissenschafts - Akademie der Katholiken Litauens 
veranstaltet jedes zweite Jahr Kongresse der katholischen 
Gelehrten und Freunde der Wissenschaft. Sie legt in diesem 
Bande einen Teil der am Kongress von 1933 gehaltenen Vor- 
trige und Referate vor. 

Nėra abejonės, kad gyvename ypatingais laikais. Visur gaivalingai pra- 
siveržiančios naujos idėjos pirštu prikišamai rodo, kad atverčiamas naujas 
istorijos lapas. Kas jį prirašys? Katalikams, kurie po kelių šimtme- 
čių užsitęsusio gynimosi šiandien rengiasi į naujus žygius, šis klausimas 
turi lemiančios reikšmės. Bet, kas pasiryžęs eiti į viešumą su savo doktrina, 
visų pirma turi būti pats gerai su ja susipažinęs ir, antra, privalo tiksliai 
žinoti tą dvasios erdvę, kurioje ją mano zealizuoti. Dėl to visur pastebima 
gyva orientacinė veikla. Nenori atsilikti nė Lietuvos katalikai. Tam jie, 
vadovaujami Lietuvių Katalikų Mokslo Akademijos, periodiškai susirenka 
į savo mokslininkų ir mokslo mėgėjų suvažiavimus. Pirmas jų, įvykęs 
1933 metais Kaune, pareiškė pageidavimą, kad skaitytos paskaitos būtų at- 
spausdintos. Atsiliepdama į tai, Akademija pavedė žemiau pasirašusiam 
patiekti suvažiavimo darbus visuomenei. 


Redagavimas buvo nelengvas, nes paskaitos neplaukė pageidaujamu 
gausumu. Dėl to redakcija suvažiavimo problematikai paryškinti buvo pri- 
versta pridėti dar naujų dalykų, sakysime, studiją „Katalikai ir mokslas“. 


Šis darbas nors iškilo kiek netikėtai, tačiau nebuvo primestas, nes au- 
toriui — ir ne jam vienam — jau Seniai rūpėjo ta problema, kuri yra katali- 
kams amžinų priekaištų šaltinis. Jai pagvildenti autorius pasirinko istorinės 
apžvalgos kelią, kuriame įterpti ir principinio pobūdžio nagrinėjimai. Te- 
mos karakteris vertė autorių nuolatos paliesti tai filosofiją, tai istoriją, 
gilintis čia į mokslo sąvokos, čia į mokslo įstaigų istoriją ir dar į visą eilę 
specialesnių sričių. Tas padaryta tik iš didelio reikalo, be jokio noro kon- 
kuruoti su atitinkamų šakų atstovais. Dėl to ši studija nemano atstoti pa- 
liestų sričių istorijas, kurias patieks patys specialistai. Ji taip pat nepre- 
tenduoja būti vienintelis tos problemos nušvietimo būdas. Tai ne kas kita, 
kaip kuklus bandymas nustatyti mokslinės katalikų minties kelią ir ben- 
driausiais bruožais aprašyti jų pastangas organizuoti mokslo darbą. 


Jei jis bus kam nors naudingas, tai ypač nuopelnas autorių literatūra 
ir idėjomis šelpusių kolegų, Vytauto Didžiojo Universiteto Teologijos — 
Filosofijos Fakulteto profesorių, kuriems ir šioje vietoje nuoširdžiai dė- 
kojama. Iš prietelių ir kilo sumanymas atitinkamose vietose įterpti Lie- 
tuvą liečiančių pastabų, kurios nors kiek nušviestų mūsų dvasios raidą iš 
bendros europeiškos perspektyvos ir atidengtų mūsų idėjinius ryšius su pla- 

tesniu pasauliu. Tai — bent trumpiausioje formoje — ir padaryta. Žino- 
ma, visa tat galima buvo praplėsti, tačiau autorius pasitenkino paminėti, 
tarsi, „antraštes“ temoms, kurias išvystys arčiau dalyko stovį. 


Būsiu pilnai patenkintas, jei man bus pasisekę nupiešti nors šiokį tokį 
foną, ant kurio ryškiau galėtų atsimušti Gerb. Bendradarbių paskaitos. 
Tiems Bendradarbiams nuoširdžiai dėkoju už paramą ir L. K. Mokslo Aka- 
demijos Valdybai už parodytą pasitikėjimą. Dėkui ir Gerb. Skaitytojams, 
kurie domėdamiesi tokiais raštais padrąsins Akademiją leisti jų ir daugiau. 
Tokiu būdu išaugs visa serija mokslinių leidinių, kurie savo ideologiniais 
tyrinėjimais šiais dvasios persilaužymo laikais padės mums lengviau orien- 
tuotis ir savo lituanistika atliks tikrai patriotinį darbą. 

Kad pirmą tomą L. K. Mokslo Akademijos Valdybos nariai dedikuoja 
savo brangiam pirmininkui Prel. Aleksandrui Dambrauskui, nenustebins 
nė vieno, kuris nors kiek yra susipažinęs su mūsų mokslo istorija. 
Ad multos annos! 

JUOZAS ERETAS 


Kaunas, 1935 m. kovo mėn. 7 d. 
Šv. Tomo Akviniečio šventėje. 

I. 


BESIPLĖTOJANČIOS BAZNYČIOS 
LAIKOTARPIS 


A. PIRMIEJI KRIKŠČIONYBĖS AMŽIAI' 


Prie krikščionybės lopšio stovėjo ir mokslas. Mat, ji, skelbdama tam 
tikrą pasaulėžiūrą ir gyvenimožiūrą, neša savy nemaža filosofiškų ele- 
mentų. Nors šie ir neplaukia iš tų pačių šaltinių, kaip pati filosofija, ta- 
čiau ne vienu atveju rišasi su ja. Dėl to nenuostabu, kad Kristaus mokslas, 
kad ir išplaukdamas iš antgamtiško Apreiškimo, sužadina ir filosofišką 
galvojimą.  Krikščionio galvoje kyla klausimas, ar tikėjimas ir mokslas 
tarp savęs sutaria ir kaip jie suderinami, ar tikėjimo turinys gali būti 
protu suvokiamas, ir kaip Apreiškimo mintys bei protautiniu keliu laimėti 
rezultatai vieni prieš kitus turi būti išbalansuoti ir t.t. Bandydama atsa- 
kyti i tuos klausimus, krikščionybė lyg savaimingai sukelia mokslini są- 
judi, skatina pasigaminti metodus ir tarpiškai sukuria net tam tikrą 
filosofiją. 

Krikščionybei reikia tokios filosofijos, norint tikėjimą protingai pa- 
grįsti ir savo turinį moksliškai suformuluoti. Be filosofijos metodų, sąvo- 
kų ir t.t. teologija savo tikslų pilnai nepasiektų. Todėl aišku, kad krikščio- 
nybės santykiai su mokslu, nors ir ne su kiekvienu, yra glaudūs ir pasto- 
vūs, ką patvirtina ir istorija. — 

Tiesa, pirmas krikščionybės susitikimas su mokslu nebuvo perdaug 
padrąsinantis: graikų filosofija, su kuria tikintiesiems visų pirma teko 
susitikti, savo pobūdžiu nevisai tiko Kristaus mokslui išreikšti. Dėl to 
krikščionys ne tik vengė jos, bet dar su ja ir kovojo. Jie buvo įsitikinę, 
žiną kur kas daugiau, negu jų dienų filosofai. Buvo nedviprasmiškai pa- 
reikšta, kad tie filosofai tik dar iešką krikščionims jau paskelbtos tiesos 


* Rauschen-Wittig, Grundriss der Patrologie etc., Freiburg i. Br. “1921, — 
Bardenhewer O., Geschichte der altkirchlichen Literatur, Freiburg i. Br. 1902/10. — 
Labriole P. de, Histoire de la littėrature latine chrėtienne, Paris '1924. — Ueberweg- 
Geyer, Grundriss etc. 2. Bd., Berlin, "1928. — Baeumker Cl., Die patristische Phi- 
losophie, *'1913 (leidiny „Die Kultur der Gegenwart I, V, p. 264 ss.). — Harnack A., 
Geschichte der altczristlichen Literatur, 3 Bd. 1893—1904, — Krebs E, Der 
Logos als Weltheiland im ersten jJahrhundert, Freiburg i. Br. 1910. — Krebs E., 
Das religionsgeschichtliche Problem der Uzchristentums, Miūnster 1913. — Willmann 
O., Geschichte des Idealismus, 2. Bd., Braunschweig *1907. — Sawicki Fr., Lebens- 
anschauungen alter und neuer Denker, 2. Bd., Paderborn 1923. — Puech, Les apolo- 
gistes grecs du 2-e sičšcle de notre šre, Paris 1912, 

ir kad tokiu būdu eilinis Kristaus sekėjas esąs išmintingesnis už visus 
graikų išminčius. 

Tą nusistatymą prieš juos dar padidino ir tai, kad jie daugeliu atžvil- 
gių gynė priešingą krikščionybei mokslą ir tas faktas, kad bandžiusieji 
suderinti Evangelijos turinį su graikų filosofija ėmė skelbti visokias here- 
zijas. Prieš tokius mėginimus, anų dienų vyraujančios filosofijos pagalba 
aiškinti krikščionybės paslaptis, krikščionys pabrėždavo, kad visos Evan- 
gelijos tiesos protu nesančios galimos suprasti. Tiesa, Šventas Raštas 
esąs kupinas gilios išminties, bet ji esanti kaip tik priešinga pasaulio 
vaikų skelbiamam mokslui. "Tarp tikėjimo ir natūralaus protavimo esą 
tam tikra prasme net prieštaravimų ir dėl to pagonių priekaištas, esą krikš- 
čionys skelbia „paikybes“, esąs visiškai tikslus. Apie tai išsitaria ir šv. 
Paulius rašydamas Korintiečiams: „Žydai... reikalauja stebuklų ir 
graikai ieško išminties; bet mes skelbiame Kristų, prikaltąji prie kryžiaus, 
kuris žydams, tiesa, yra papiktinimas, pagonims gi paikybė, bet pašauk- 
tiesiems... Dievo galybė ir išmintis. Nes iš Dievo einanti paikybė yra 
išmintingesnė už Žmones...“ (I. Kor. I, 22 ss). 

Bet iš kitos pusės šv. Paulius taip pat žino, kad Bažnyčia yra įsteigta 
tiesai skleisti ir tuo pačiu yra universalinė mokykla, kad Kristaus pase- 
kėjai, pavadinti Jux mundi, yra tiesos nešėjai bei mokytojai ir tuo pat 
įpareigoti suprantamu žmonėms būdu ją apreikšti. Dėl to jis, susipažinęs 
su (atsargiai sutinkamu) helenistišku mokssu, o ypač su jo laikų stoicizmu, 
ir apsišarvavęs žydų teologijos metodais, išdrįso skelbti Kristaus idėjas 
anais laikais priimtomis mokslo formomis. Ir tai, tarp kito ko, filosofijos 
srityje gerai nusimanantiems atėniečiams — pav., garsioje savo kalboje 
Areopage (APD 17, 22 ss.) — panaudodamas tam net citatas iš pačių pa- 
gonių. Tuo šv. Paulius tapo pavyzdžiu kitoms kartoms, beketinančioms 
iš helenizmo pasiskolintomis priemonėmis platinti krikščionybę. 

Ką anksčiau tas vienui vienas žmogus buvo pasiryžęs atlikti, tą vėliau 
plačiau nuveikė vad. apologetai. Jau pats vardas charakterizuoja jų veikimo 
būdą — sustatyti raštus krikščionybei nuo pagonių mokslininkų ginti. 
Tie traktatai buvo gaminami atsižvelgiant į oponentų priekaištus. Dėl 
to — bent iki Tertulijono — buvo ne tik anų dienų mokslo kalba, t. y., 
graikiškai, rašoma, bet ir plačiau naudojamasi helenizmu, kas, sakysime, 
aiškiai matyti iš Justino. Jis pirmas krikščionis, išvystęs platesnę 
mokslinę veiklą. Kad lengviau galėtų palaikyti santykius su helenistais, 
kurių mintis jis laikė savotiška įžanga į krikščionybę — tarp kitko Sokratą 
vadino „dar prieš Kristų pasirodžiusiu krikščioniu“ — Justinas, ir į naują 
tikybą perėjęs, dėvėjo, kaip graikų filosofai. Tačiau aiškiai skelbė krikš- 
čionišką filosofiją esant pranašesnę už graikų išmintį. Ši tiek tesanti 
vertinga, kiek joje krikščioniškų elementų. Kaip uoliai ir su kokiu įsiti- 
kinimu Justinas ugdė savo mokslą, matyti iš to, kad, viešpataujant (filo- 


Katalikai ir mokslas 5 


sofiškai nusiteikusiam) ciesoriui Markui Aurelijui, (apie 165 m.) nebijojo 
mirti kankinio mirtimi. 

Dar plačiau panaudojo šį ginklą Tertulijonas (ca 160—ca 220), 
pirmas pradėjęs ir lotyniškai rašyti. Ką tik blogo išgirsdavo apie krikščio- 
nybę, kritiškai įvertindavo ir tiek aštriu protu, tiek ugningu tempera- 
mentu bei galinga kalba atremdavo, ką įtikinančiai rodo jo Apologeticum 
iš 197 m. Savo atsakymuose šis apologetas, norėdamas įrodyti krikščioniško 
mokslo teisingumą, ne vienoje vietoje naudojosi argumentais ir iš jo dienų 
filosofijos, kurią tačiau, bendrai imant, aiškiai smerkia. „„...Ką bendro 
turi“, taip jis kartą klausia, „Atėnai su Jeruzale, akademija su Bažnyčia, 
filosofas su krikščionimi? Graikų draugas su dangaus draugu? Klaidos 
draugas su klaidos priešu?“ Jis tvirtina, kad krikščionys, pasirodžius 
Kristui žemėje, nebesą reikalingi nė jokių tyrinėjimų. Jam esą malonu 
užtikti vietą, kuri nesiduoda proto suvokiama arba — jo manymu — tie- 
siog priešinasi galvojimui. Šitoks „prieštaravimas“ kaip tik esąs viena iš 
krikščioniško mokslo pirmenybių.! 

Tokie ir panašūs kiek ekscentriško Tertulijono prieš graikų filosc- 
fiją nukreipti pasakymai — Platoną jis vadindavo „heretikų prieskonių 
dėže“ — tačiau, toli gražu, neatvaizdavo krikščionių mokslininkų nusista- 
tymo. Šie daug kur jau buvo sugebėję pozityviai pasinaudoti senąja filo- 
sofija, ką isakmiai rodo kad ir Justino pavyzdys. Šiojo teigimas, kad 
krikščionių tikėjimas, kaip tikroji religija, savaimingai esąs ir tikroji 
filosofija, kad graikų filosofija turinti savy daug krikščionybės skelbia- 
mos tiesos, — sakysime, kad Kristaus asmeny isikūnijęs graikų skelbia- 
masis 4414; ir pan. — geriausiai sako, kad jaunoji krikščionija jau kiek 
apmalšino savo pirmykščią baimę ir kad savo praeitimi taip garsi helenų 
filosofija gali krikščionybės ir nebenustelbti. 

* Tie apologetai, nors daugumas jų yra įsitikinę tikėjimą tikrumo atžvil- 
giu stovint aukščiau už žmogaus žinojimą, tačiau tvirtina, jog žinojimas 
esąs aukštesnis tikslas, nes leidžiąs įžvelgti tiesos prasmę. Vienok tikėjimas 
turėtų būti mokslinio tyrinėjimo norma ir kiekvienas argumentas, priešta- 
raujantis tikėjimui, moksle turėtų netekti reikšmės. 

Taip nusistatę, ėmė kurti pirmą moksliškai pagrįstą krikščionišką 
pasaulėžiūrą. Tūlas prikaišiojo, kad jie, laikydami krikščionybę visų pirma 
tikrojo pažinimo religija, įvedė i krikščionybę graikų intelektualizmą ir 
tuo Kristaus mokslą pavertę filosofija, t. y., ji „suhelenizavę“, ir tuo pat 
sufalsifikavę. Tačiau sunku sų tuo sutikti, nes apologetų raštuose gyvas 
visas Kristaus mokslas. Ypač jie nepamiršta, kad pagaliau ne pažinimaš, 


* Posakis credo, guia ąbsurdum, nors Tertulijono — ir iš viso katalikų Baž- 
nyčios teologų — raštuose ir nepasitaiko, tačiau iš ne v'eno jo pasakymo siūlyte 
siūlosi. 

o meilė yra svarbiausias krikščionybės įstatymas. Tas priekaištas tik rodo 
apologetus, sugebėjusius pasisavinti ir savo tikslams panaudoti tradicinės 
filosofijos turtus. 

Kiek tolimas jiems iš esmės yra helenizmas, pasako jų nuosekliai sie- 
kiama integrali krikščioniškoji sintezė, kuri yra esmingiausia žymė ne tik 
katalikiškos teologijos ir filosofijos, bet ir apskritai katalikų mokslo siste- 
mos. "Ta sintezė, būdama visų vertybių sujungimas, iš vienos pusės pri- 
pažįsta Žmogaus proto jėgas, kurių pagalba galima suvokti pamatines 
krikščionybės tiesas, bet iš kitos — taip pat pabrėžia krikščionybę esant 
Apraiška, neleidžiančia filosofijai susilyginti su Kristaus mokslu. Taigi, 
ji žino, kad šios religijos turinys yra paslaptis, bet taip pat sutinka ir su 
tuo, kad galima ją protu kaip nors suvokti. 

Apologetai ir jų darbai parodo, kokiame laipsny Bažnyčia jau buvo 
suspėjusi savo sekėjų tarpe pažadinti tokį mokslinį darbą, kuris siekė 
apimti visus davinius ir jais pasinaudodamas tikėjosi sudaryti visumą, 
atitinkančią katalikybės, t. y., universalumo, sąvoką. Taigi, jau pirmi 
mokslininkai krikščionys, inkorporuodami į savo sintezę ir Apreiškimo 
turinį ir proto keliu įgytas žinias, pasirodė šalininkais integralaus žinoji- 
mo, kuri tiek prieš fideistus, tiek prieš racijonalistus gynė, kaip bran- 
giausį savo mokslinės veiklos rezultatą. 

Šios pastangos turėjo savo centrą įvairiose mokyklose. Jų svarbiausia 
buvo įsteigta visokių mokslų pilnoje ir turtingomis bibliotekomis aprū- 
pintoje Aleksandrijoje!. Joje gyveną krikščionys inteligentai susispietė 
aplink gabius mokslininkus, kuriems vadovaujant vietos vyskupo globojama 
katechetų mokykla virto tikra aukštąja religijos ir filosofijos mokykla. 
Jos svarbiausias uždavinys buvo bandyti proto pagalba suvokti religiją, 
ją moksliškai pagrįsti ir ginti prieš netikinčius, pagonis ir klaidatikius. 
Bet joje, kurios kursus galėjo lankyti abiejų lyčių klausytojai, buvo taip 
pat dėstoma fizika, matematika, gramatika, retorika, poezija, astronomija 
ir muzika. Taigi, tai, tarsi, pirmas krikščionybės istorijoje teologijos-filo- 
sofijos fakultetas. Jo garsenybės buvo Klemensas Aleksandrietis ir Ori- 
gines. 

Klemensas? (gimęs apie 150 m., miręs dar prieš 215 m.) yra pirmas 
didis krikščionybės mokslininkas. Išaugęs graikiškoje aplinkumoje, — 
tarp ko kito paveiktas stoikų — nuodugniai pažino klasikinę išmintį, kurią 
pirmas panaudojo krikščionių ideologijai ginti prieš pagonis ir gnostikus. 
Jis ragino susekti išvidinį giminingumą visų pasauly pasireiškiančių tiesos 


* Cf. Heckel, Die Kirche von Aegypten etc., Strassburg 1918. — Nelz, Die 
theologischen Schulen der morgenlūndischen Kirchen etc., Bonn 1916. 

* Monogratfijas apie Klemensą tarp kito ko išleido: De Faye, Paris, *1906. — 
Meyboom., Leyden 1912. — Patrick, London 1914. — 

elementų ir mokė, prieškrikščioniškąją filosofiją esant krikščioniškojo 
mokslo pirmataku, kuris Kristaus moksle radęs savo atbaigimą ir apvai- 
nikavimą. Šitaip darbuotis jam nebuvo lengva, nes daugelis krikščionių 
šnairavo į panaudojimą to, kas buvo anapus Kristaus. Dėl to ne kartą 
nusiskundė, kad išsigąstama graikų filosofijos panašiai, kaip vaikai vai- 
duoklių. 

Jo darbus toliau varė Origines! (ca 185/86—254/55), kuris buvo 
tikras moksliškumo ir darbštumo genijus. Būdamas — kaip Eusebijus 
išsitarė — „žmogus iš plieno“ iš pat mažens tiek lavinosi, kad, dar vos 18 
metus eidamas, sugebėjo vadovauti Aleksandrijos mokyklai. Jis ne tik pats 
be jokio perstojimo dirbo, bet davė darbo ir keliems stenografistams bei 
kopistams. Jo raštų priskaitoma keli šimtai. 

Jis aiškino Šventą Raštą, stengėsi filologiškai nustatyti tiksliausią jo 
tekstą ir sukūrė pirmą mokslišką krikščionybės dogmatiką. Nors jam ir 
nevisai pasisekė sudaryti krikščionių metafizikos sintezę — mat, iš graikų 
paveldėtas filosofiškas elementas, daugiausia gnostikų spiritualizmas, vie- 
tomis kiek nustelbė krikščioniškai religiškąjį —, bet vis dėlto visas Ori- 
ginio gyvenimas ir veikla yra vykęs bandymas sujungti mokslą su tikė- 
jimu, gilų moksliškumą su gaiviu religingumu. Dėl to nenuostabu, kad 
įstaiga to mokslo vyro, kuris verčiau sutiko mirti, kaip išsižadėti savo 
krikščioniškų įsitikinimų, ne tik sutraukė anų laikų žymiausius inteli- 
gentus, bet dar paskatino kurti panašius mokslo židinius ir kitur. 

Bene žymiausias jų buvo Antiochijoje. Skirdamiesi savo blaiviu isto- 
riškai-kritišku ir gramatiškai-logišku metodu nuo Aleksandrijos alego- 
riškai-mistiško darbo būdo, antiochijiečiai konkuravo ir papildė savo mo- 
kytojus Afrikoje. Antiochija dar ir tuo išsiskyrė iš kitų panašių, kad 
teologijoje vietoje neoplatonizmo dėjo pamatan Aristotelio mokslą. Šis 
betgi gilesnės įtakos krikščionių mokslui nepadarė, nes tarp Plotino ir 
Augustino įterptam Aristoteliui tuo tarpu dar nebuvo sąlygų gyvuoti. — 
Tos mokyklos sėkmingai padėjo išaiškinti tas įvairias sroves, kurios už- 
plūdo vos besivystantį krikščionių mokslą. 

Jų pavojingiausia ar tik nebus buvus vad.  įvūstę. Tai buvo lyg 
religijos filosofija, pirma, kurią sutiko krikščionybė. Tačiau joje — visai 
priešingai gnostikų tvirtinimams — mažai tebuvo tikro mokslo, bet užtat 
daug fantazijos, iškraipančios tą filosofiją į ūkanotą religijos mitologiją. 
Gnosticizmas, imdamas savo sudrumstai spekuliacijai medžiagos iš viso- 
kiausių filosofijų ir religijų, dėjosi esąs už visas sroves aukštesnis ir tik- 
resnis. Jis buvo įsitikinęs, galįs be Jėzaus Apreiškimų, vien laisvai spren- 
džiančiu protu sudaryti didžiulę pasaulėžiūrą. Tuo jis mėgino įtraukti į 
filosofiją krikščionybę, ją suhelenizuoti, kas būtų visiškai pakeitę jos 


* Monografijos apie Originį: Redepenning, 2 Bde, Bonn 1841. — Prat, 
Origėne, le thėologien et Yexėgėte, Paris 1907. 

esmę. Pavojus krikščionybei buvo juo realesnis, kadangi ji, užgimusi ir 
sunkiai augusi tirštoje jau nuo amžių aukštai iškilusios graikų kultūros 
atmosferoje, kaip ir neturėjo atramos prieš gnosticizmą, kuris gundė di- 
dingu, lakios fantazijos svaigulingai išpuoštu religiniu pasaulėvaizdžiu. 
Bet to nepaisydami pirmieji krikščionybės išugdytieji mokslininkai su- 
gebėjo suvokti tikrą to migloto sinkretizmo vertę. Tai paliudijo juos 
buvus dvasiškai nepriklausomus nuo helenistiškos aplinkumos ir supratus 
savo uždavinį. Ir tikrai — krikščionių mokslas neleido išardyti iš kart 
sudarytos sintezės vieno jos dviejų esmingų elementų sąskaiton. Kaip 
dar anksčiau užstojo proto galias prieš fideistus, taip dabar gynė Apreiš- 
kimą prieš grynus intelektualistus. "Taigi, jis vienodai atrėmė mėginimus 
paskandinti religiją filosofijoje arba žinojimą laikyti religija. Jis savo 
geriausiais atstovais — sakysime, Irenėjum, Hipolitu ir kt. — parodė, kad 
tikėjimas ir pažinimas kiekvienas savo srity lygiai vertingas ir kad abu 
derinasi bei savo esme sutaria. 

Tokia sunkia, bet laimingai išvesta kova su gnosticizmu, jaunasis krikš- 
čionių mokslas įamžino savo vardą istorijoje, nes, nugalėdamas gnosį, 
kartą ant visados apsaugojo religiškąjį krikščionybės turinį nuo pavojaus 
sutirpti filosofijoje. 

Bendrai paėmus, karališkoji krikščioniškojo mokslo problema, būtent, 
klausimas apie santykių nustatymą tarp Apreiškimo iš vienos pusės ir pro- 
tautinio darbo iš antros, klausimas apie jųdviejų suderinamumą ir praktiš- 
kus jų harmonizavimo būdus bei pan. buvo statomas ir sprendžiamas jau 
pačioje krikščionių mokslo užuomazgoje. Ši problema toliau vis iš naujo 
iškyla, nes ta pusiausvyra draskoma vis naujų priešų. Nėra nė vieno didžio 
kataliko mintytojo, kuris nebūtų sielojęsis šiuo klausimu ir nebūtų bandęs 
duoti savo sprendimą. Kokie ir bebūtų jų formulavimai bei argumentavimo 
niuansai, jie tačiau iš esmės sutinka. Pastangos, duoti patenkinantį atsa- 
kymą į taip kvaršinantį ir painų klausimą, driekiasi raudonu siūlu per 
visą istoriją.  Cum grano salis galima net tvirtinti, kad šios problemos 
istorija yra katalikų mokslo istorija. Nuo įtikimumo laipsnio, kurį pa- 
siekė katalikai mokslininkai, duodami savo argumentaciją, daugumoje ir 
priklausė jų bei jų amžininkų mokslinės darbuotės našumas ir vertė. Lai- 
kotarpiai, neturėję į šią problemą tinkamų atsakymų, dažniausiai nesuge- 
bėjo atsiliepti ir į kitus klausimus. Kad ši problema tikrai yra katalikų 
mokslininkų išbandymas, pirmi patyrė apologetai, o ypač vad. antignosti- 
kai. Jų darbai — kad ir kuklesni už nuveiktus vėlesniais amžiais — yra 
juo vertingesni, kadangi jie buvo atliekami neturint prieš save precedentų 
ir negalint atsiremti į kokią nors tradiciją. Šiaip ar taip, jie davė pagrin- 
dinę formulę, kurią saviškai pagrįs ateities galiūnai, pirmiausia Šv. Au- 
gustinas. 


Katalikai ir mokslas 9 
B. ŠV. AUGUSTINAS (354—430) 


Kol Bažnyčia turėjo ginti savo jauną gyvybę nuo galingųjų ciesorių 
ir krikščionys mokslininkai atremti gnostinį judėjimą, tik ką užsimezgęs 
katalikų mokslas negalėjo imtis didesnių pozityvių uždavinių. Bet vos tik 
Bažnyčia gavo romėnų valstybėje pilietybės teises ir mokslininkai išsi- 
kapstė iš katakombų, darbas virte užvirė. 

Užsimota iš karto imperijos rytuose ir vakaruose, kurie abu pagal savo 
charakterį pasidalino darbais: rytiečiai, užaugę graikų kultūros padangėje, 
buvo labiau filosofiškai nusiteikę ir dėl to daugiau ėmėsi spekuliatyvinio 
darbo, o vakariečiai, išauklėti gyvenimiškų romėnų, daugiau domėjosi 
praktiškais klausimais. 

Tokiu būdu rytai visa iš helenų paveldėta spekuliacijos aistra ėmėsi 
spręsti bei svarstyti trinitarinį ir christologinį klausimus ir juos ilgu, nuo 3. 
iki 7. amžiaus trunkančiu, giliu protavimu visiems amžiams suformulavo. 
Šitame darbe žymieji rytų mokslininkai buvo ištikimi Bažnyčios atstovau- 
jamai sintezei, ginančiai visą Apreiškimo turini, nuo visokių vienašališku- 
mų, kuriais subjektyviai nusiteikusieji bandė susiaurinti Jos mokslo uni- 
versalumą. "Tai gyvai rodo visas vad. Bažnyčios Tėvų veikimas.! 

Šv. Bazilijus (329/79) sprendė religijos klausimus su tokiu pa- 
sisekimu, jog jį galima laikyti vienu žymiausiu arianizmo nugalėtoju. Kad 
ir pavydžiai saugojo Bažnyčios mokslo grynumą, vis dėl to neužsidarė ir 
nuo vertingų antikinės filosofijos turtų. Jiems apginti nuo siauresnio 
horizonto vienminčių parašė net atskirą traktatą. Panašiai kaip jis dirbo 
ir jo draugas Gregorijus Naciancietis (į 390). Jis ne tik tokia 
graikų meile, bet ir savo nepalenkiamumu ginant doktrinas, prilygo Bazi- 
lijui, su kuriuo visą amžių jį rišo draugiški ryšiai. Jis buvo tikras jo 
komilitonas, t. y., commilito, nes neatsisakė nuo savo idėjų net tada, kai 
arianai akmenimis į jį svaidę. Nuo jo neatsiliko nė Bazilijaus brolis G r e- 
gorijus Nisietis (331/94), kuris mieliau sutiko kęsti ištrėmimą, negu 
išsižadėti savo įsitikinimų. "Tokią pat ištikimybę rodė ir Šv. Athana- 
zijus Didysis (296—373), kuris dėl savo pažiūrų net penkis kartus 
buvo baustas ir iš 77 savo gyvenimo metų septyniolika su puse išgyveno 
ištrėmime. Jis, gindamas Šventą Raštą nuo arijanų, taip į jį įsigilino, kad 
mokėjo jį atmintinai. 

Tuo tarpu, kai graikų filosofijos perpildytoje atmosferoje jaunosios 
Bažnyčios mokslininkai ėmėsi painaus darbo, būtent, visiems suprantama 
kalba išreikštas ir religingumu trykštančias Evangelijos tiesas moksliškai 


* Eibl H., Augustin und die Patristik, Minchen 1923, 

suformuluoti, jų kolegos vakaruose žiūrėjo daugiau apčiuopiamos naudos, 
dėl to, tarp kitko, itin domėjosi išganymo problema. "Tam ir panašiems 
klausimams spręsti Amžinoji Išmintis ir vakarų Bažnyčiai nepasigailėjo 
dvasios didvyrių, kurių žymiausias Šv. Augustinas (354—430)'. 

Tiesa, ir Šv. Augustino proto tėvynė taip pat rytai. Mat, jį stipriai 
paveikė graikų filosofija: pirmiausia Platonas, toliau paskutinis žymesnis 
graikų dvasios pasireiškimas — neoplatonizmas* ir stoicizmas. Žinant 
dar, kad jis buvo pilnai pasisavinęs ir graikų Bažnyčios Tėvų darbus, ne- 
sunku suprasti, kad protinis elementas jo veikloje itin ryškus. Bet šis, 
šiame nuostabiai plačios amplitūdos žmoguje, ne vienintelis: šalia speku- 
liacijos jame dar yra vietos giliam religingumui. Tokiu būdu Šv. Augusti- 
nas jungė dvi sroves, kurios įgalino jį genialiai išvystyti mokslinį savo 
veikimą ir tapti kone visam tūkstančiui metų nepasiekiamu pavyzdžiu, 
neginčijamu autoritetu. 


Šv. Augustinas aistringai siekė tiesos. Bet jam nepakako, kaip, saky- 
sime, vėliau Lessingui ir daugybei kitų moderniųjų filosofų, vieno sieki- 
mo — jis veržėsi į pačią tiesą, kad ją visiškai užkariautų. „Pasigailėjimo 
verti“, sako jis, „yra tie žmonės, kurie visada vis naujo trokšta, o į tai, 
kas jau pažinta, abejingai žiūri, kuriems maloniau mokytis, negu žinoti, 
nors žinojimas yra mokymosi tikslas“? Jam aišku, kad — aristoteliškai 
kalbant — „tie, kurie jau rado tiesą, labiau ja gėrisi, negu tie, kurie dar 
jos ieško.“* Todėl sekdamas stagiriečiu Šv. Augustinas — nugalėjęs savo 
pirmykštį skepticizmą? — tikėjo, kad tiesos pažinimas tikrai yra galimas. 

Jo siekiamoji tiesa egzistuoja idėjų pasauly. Šis yra identiškas su 
Dievo mintimis arba su Juo pačiu. Kadangi šis idėjų pasaulis tobulai iš- 
reiškia dalykų ir jų santykių esmę, tai Šv. Augustinas vadina jį Amžinąja 


' Iš literatūros apie Šv. Augustiną cf. tarp kitko: Hertling, Mainz 1902. — 
Bertrand, Paris “1913. (Šitą veikalą yra lietuviškai išvertęs J. Keliuotis, Kaunas, 
1930). — Berker, Leipzig 1908. — Wolfsgruber, Paderborn 1908. — Froeltsch, Min- 
chen-Berlin 1915. — Toliau dar cf. Storz J., Die Philosophie des hl. Augustin, Frei- 
burg 1882. — Willmann O., Geschichte des Idealismus II, Braunschweig *1907. — 
Ueberweg-Geyer, Die patristische Philosophie, Grundriss etc, Berlin "1928. — 
Baumgartner M., Aster'io leidiny „Grosse Denker,“ 1 Bd. — Hessen J., Augustinus 
und seine Bedeutung fir die Gegenwart, Stuttgart 1924. — 

Literatūros apie Šv. Augustšną lietuvių kalba daugiausia galima rasti V. D. 
Universiteto Teol.-Filosofijos Fakulteto leidžiamame ir Prof. Pr. Dovydaičio reda- 
guojamame Logos. Jame yra nemažai straipsnių, parašytų ypač Augustino sukaktuvių 
proga — 1930 metais. Dar skyrium išėjo Dovydaičio Pr., Šv. Augustino modernu- 
mas etc., Kaunas 1930. — 

* Boyer, Christianisme et Nėo-platonisme dans la formation de St. Augustin, 
Paris 1920.— 

* De vera religione, cap. 53. 

* Eth. Nic. X, 7. 


* Savo posakiu dubito, ergo sum jis dar prieš Descartes'ą priėjo formulę cogito, 
ergo sum. 

Tiesa. Ši tiesa nėra žmogaus proto padaras. Ji yra nuo amžių ir dėl 
savęs egzistuoja. Dėl tokių savo ypatybių ji nėra priklausoma nuo žmonių 
ir nėra tik atskiro individo tiesa. Ji yra tiesa visiems laikams ir visiems 
žmonėms. Paskutinę savo priežastį ir atramą ji teturi Dievuje. Iš tos 
Amžinos Tiesos, kuri yra pats Dievas, ir plaukia pažinimas bendros ir bū- 
tinos žmonėms tiesos. Jos negalima pilnai patirti mus apsupančiame pa- 
sauly, kadangi ji nėra jame grynai realizuota. Bendrąsias tiesas mes ga- 
lime pažinti tik per paslaptingą mūsų proto su Dievu santykiavimą. 

Tokiais tvirtinimais — ypač vadindamas Dievą Amžinąja Tiesa — 
Šv. Augustinas nepaprastai praturtino krikščioniškąją filosofiją. Į ją 
perėjo — ir iki Šv. Tomo Akviniečio išsilaikė — ir toji mintis, kad protinis 
pažinimas tesąs dieviškoje šviesoje vykstąs veizdėjimas, regėjimas. 

Įsitikinęs, kad aukščiausias tiesas galima pažinti ne išviršiniame pa- 
sauly, o tik betarpiškai atsigręžus į Dievą, Šv. Augustinas ragina susi- 
kaupti — „grįžk į save: tiesa gyvena išvidiniam žmoguje“! 

Kaip matyti, Šv. Augustinas nors ir aukštai stato natūralią žmogaus 
pažinimo galią, vienok pabrėžia ją esant per silpną giliausiems gyvenimo 
klausimams spręsti. Dėl to tvirtina, kad ir mokyčiausias dar reikalingas 
papildymo — tikėjimo. Šiuo atžvilgiu pats Šv. Augustinas charakterin- 
giausias pavyzdys: jis, nors siekia pažinimo įtemptu protiniu darbu, bet 
su džiaugsmu priima ir apreikštą tiesą. 

Taip svarbius santykius tarp žinojimo ir tikėjimo, Žmogaus proto ir 
antžmogiškojo autoriteto Šv. Augustinas nusako trimis, jo paties dvasios 
raidą atvaizduojančiomis, formulėmis, būtent: 

1. Ratio antecedit fidem (Intellege, ut credes!) — tikėjimas turįs būti 
protingas ir dėl to mokslas turįs ji protu pamatuoti; taigi, žinojimas turi 
eiti pirm tikėjimo, kiek jis turi patikrinti jo tikėtinumą.* 

2. Fides antecedit rationem (Crede, ut intellegas!), t. y., iš kitos pusės 
tikėjimas privalo eiti pirm žinojimo: tikėjimo turinys mums yra duotas 
ir mes visų pirma turime jį priimti Nors, mes, kaip Šv. Augustinas išsi- 
taria, ir negalime pilnai pažinti religijos paslapčių, vienok sugebame įma- 
nomai įsigilinti į tai, ką tikime. 

3. Credo, ut intelligam: Nors tikėjimas ir turi visur pirmas eiti, tačiau 
jis turi vesti prie žinojimo, nes žmogus vien pasyviu tikėjimu, kuris juk 
nėra aukščiausia pažinimo rūšis, apsiriboti negali. 

Ši trečioji formulė, galutinai išsakanti Augustino samprotavimus šiuo 
esmingu krikščioniui mokslininkui klausimu, charakterizuoja kone visą 


* De vera religione, cap. 39, 

* Sermo 43, 7, 9. — 

* Cf. De vera religione, cap. 5, n. 8; cap. 24, n. 45. — De utilitate credendi, cap. 
9, n. 22; cap. 11, n. 25. — De ordine II, cap., n. 26. —Tract. 40, 9 in Ioannem. 

mokslo darbo pobūdį ir metodą iki pat Šv. Tomo laikų. Bet suredagavus 
scholastikai ir kiek kitokias formules, Augustino požvilgis buvo pastoviai 
vertinamas, o tam tikrais laikotarpiais — kaip dar matysime — Augustinas 
Tomą net sėkmingai konkuruoja. 

Žinant Šv. Augustino privalumus, nesunku suprasti, kad jis yra vienas 
genialiausių katalikiškos sintezės atstovų. Jis buvo susipažinęs kone su 
visomis filosofijos srovėmis. Jas ne tik žinojo, bet — sakysime, sensua- 
lizmą, materializmą ir skepticizmą tiesiog pergyveno. Ir neoplatoniškos 
mokyklos spiritualizmą, prie kurio vėliau prasimušė, taipgi gyvai atjautė.! 
Bet visa tai ir dar kita (pav., stoicizmas) jam tėra tik akstinas savo siste- 
mai sukurti, kuria jis norėjo suvesti į harmoniją jo dienų filosofišką pa- 
saulėvaizdį su krikščioniškuoju mokslu. Siekdamas tos sintezės, lygiai 
naudojosi aštria spekuliacija ir lakia intuicija. Čia taip pat padėjo ir 
individualistiški patyrimai, nes jam neturi reikšmės ta medžiaga, kuri nėra 
pergyventa iki sielos gelmių sukrėsto žmogaus. "Tačiau taip sujaudintas 
individas negali būti sau ir kitiems absoliučiu mastu. Reikalinga dar ir 
objektyvi norma, kurią patiekia į Kristaus mokslą atsirėmusi Bažnyčia. 

Nors Augustinas savo raštuose ir neišvengė įvairių perdėjimų, per 
aštrių suformulavimų, išplaukiančių dažniausiai iš jo retorinio talento, ta- 
čiau jis išvengė visokeriopų vienašališkumų ir tuo tapo tikru sintetiku, su- 
gebėjusiu nepalyginamai didesniame maštabe išvesti jau apologetų, alek- 
sandriečių ir anlestyvesnių Bažnyčios Tėvų siekiamąją sintezę. 

Šv. Augustino asmenyje pirmąkart pilnai ir genialiai susijungė krikš- 
čionybė ir mokslas. Jame nutilo ankščiau taip dažnai girdėti abejojimai, 
ar gali būti krikščionis filosofas. Žymiai sušvelnėjo ir vietomis net visai 
pasibaigė — bent tuo tarpu — buvę dažnai taip aštrūs trynimaisi tarp 
Kristaus ir profaniškojo mokslo atstovų. Jis, stipriai atsirėmęs į savo 
tikėjimą, gali, be baimės suklysti, ištiesti Platonui ranką. Šis susi- 
tikimas ir susiliejimas giliausio profaniško dvasios turto su Apreikštąja 
Tiesa padarė Šv. Augustiną ne tik vakarų pasaulio teologijos ir filosofijos, 
bet ir iš viso katalikų mokslo kūrėju. Pradedant Šv. Augustinu krikščio- 
nybė — ir kartu su ja Vakarų Europa — turi savo mokslą. Savo veikla 
jis yra pagrindęs Philosophia perennis, kurią toliau beliko plačiau iš- 
vystyti ir smulkiau apdirbinėti. Ką krikščionybė ir Europa per Šv. Au- 
gustiną laimėjo, to ne tik daugiau nebenustojo, bet dar toliau ugdė, suda- 
rydama per vis labiau besiplečiančią Bažnyčią mokslui dar palankesnes 
sąlygas. 

Tokios globos tas mokslas buvo labai reikalingas, nes seną Romos im- 


* Ci. Hertling G. von, Bekentnisse des hl. Augustins, Freiburg “/“1920. — 
Vaitkus M., Sv. Aurelijaus Augustino išpažinimai etc., Kaunas 1933. — Harnack A., 
Augustinas Konfessionen, Giessen *1903. — Ottley, Studies in the confessions of 
St. Augustin, London 1919, — 

periją užplūstantieji ir vyskupaujančio Augustino rezidenciją naikinantieji 
barbarai be pasigailėjimo kėsinosi ant pirmų šio darbo daigų. Šiuo pavo- 
jinguoju laiku Bažnyčia, atsidėkodama jam už patarnavimą Jos idėjoms su- 
formuluoti ir t. t., gausiai atsilygino paslėpdama jį savo vienuolynuose nuo 
praūžiančios vėsulos ir toliau siųsdama į pagalbą savo tauriausius bei ga- 
biausius atstovus. Tokių jam labai reikėjo, nes jaunasis krikščionių moks- 
las per Šv. Augustiną spėjo tik paruošti medžiagą vientisai sistemai sukurti, 
o pačią minčių statybą paliko tolimesniems amžiams.! 


! Kiek Augustinas ir kiti Bažnyčios Tėvai mokslui, ir tuo pat bendrai kultūrai, 
yra nusipelnę geriausiai paliudys Harnackas. „Bažnyčios Tėvai“, taip jis pasisakė- 
1910 m. per viešą paskaitą Vienoje, „sujungė iš Graikijos kilusį antikės ir žydų pa- 
likimą su krikščionybe į vieną vienumą.., Tai yra vienintelė (tuomet) sudaryta 
sintezė ir ji yra toji, kuri pagrindė vidurinius amžius ir jų kultūrą“. 

Toliau tas pats protestantų teologas tvirtina, kad tie šeši šimtai foliantų, į 
kuriuos surašyti Bažnyčios Tėvų darbai, esą tikri šaltiniai, iš kurių išplaukusi mūsų 
kultūra. Jos žymiausias ugdytojas esąs Augustinas. Jis su savo pirmatakais sukūręs 
plačiausią, tvirčiausią ir patvariausią instituciją, kokią tik žinome — katalikų Baž- 
nyčią. Bažnyčios Tėvai, kopijuodami visų rūšių antikės raštus, išsaugoję brangius 
turtus. Be jų mes būtumėm buvę neapsakomai bėdini. Jie padėję visur pagrindą 
Vakarų Europos tautinėms literatūroms. Sirai, koptai, armėnai, gleorgiečiai, gotai, 
airiai, anglosaksai, slavai sudarę savo rašybą ir lteratūrą, nusižiūrėję į iš Bažny- 
čios Tėvų gautus raštus, vertimus ir t.t. Tų Tėvų veikaluose esą vietų, prilygstančių 
gražiausiems pasaulinės literatūros kūriniams. Giliausios Vakarų Europos litera- 
tūrų sielos analizės esančios Augustino paveiktos. — Cf. Harnack A., Ueber eine 
der antiken Grundlagen der modernen Kultur, Wien 1910. — Harnack A., Was ver- 
dankt unsere Kultur den Kirchenvatern, Giessen, leidiny „Aus Wissen und Leben“. 


II. 


BELAIMINČIOS 


BAŽNYČIOS LAIKOTARPIS 


A. PRIEŠ-SCHOLASTINIS LAIKOTARPIS! 


Germanams sutriuškinus romėnų imperiją, žlugo ir graikų-romėnų 
mokslo įstaigos. Tuomet antikinė kultūra rado prieglobstį ten, kur vargu 
tikėjosi būti kada nors priglausta — krikščionių vienuolynuose ir mokyk- 
lose. Mat, Šv. Benediktas, — pats romėnas — ir jo pasekėjai, nesitenkin- 
dami būti tik misijonieriais, atsidavė daf mokslams, kurdami ištisą mokyklų 
tinklą, kuo tapo šimtmečiams kone vieninteliai kultūros nešėjai. Jie jau- 
dinančiu, jau seniai priežodžių tapusiu, rūpestingumu ir kruopštumu ap- 
saugojo nuo žuvimo ne tik šimtus Bažnyčios Tėvų foliantų, bet ir didžius 
pagoniškos senovės mokslo ir meno turtus. Taigi, be Bažnyčios prieš- 
krikščioniškoji antikė didžia savo dalimi būtų pranykusi nuo žemės pavir- 
šiaus, be „nežinomojo vienuolio“ žmonija būtų fatališkai subėdnėjusi. 


Tačiau šių benediktinų ordeno mokyklų — kaip ir vėliau prie katedrų 
kuriamų, kurios pirmoje eilėje parūpino vyskupijai kunigų ir dėl to ati- 
tiko maždaug mūsų laikų dvasines seminarijas — mokslinė reikšmė nebuvo 
didžiausia, nes jos dažnai tepasitenkindavo išsaugoti ankstyvesnių dvasios 
milžinų sukurtą mokslo lobį, nieko naujo nepridėdamos. Tiesa, vietomis 
prasimušė ir originalesni mokslininkai, bet apskritai ankstyvesnieji viduri- 
niai amžiai per didele moksline ambicija nepasižymėjo. Šis receptingumas 
yra suprantamas, žinant, kad Bažnyčia šiuo laiku sunkiai grūmėsi su germa- 
nais ir anglosaksais. Tik laimėjus Kristui vakarų pasaulį, galėjo vėl imtis 
kūrybos moksle. 


Bet kad ir šitas laikotarpis nebuvo visai be mokslininkų, paliudija, tarp 
ko kito, Marcianus Capella, Cassiodorus, Izidorius Sevilietis, Bočthius, 
Beda Garbingasis ir kiti, kurie yra tikri senovės ir vidurinių amžių tar- 
pininkai. 

Pirmas žymesnis mokslo kūrėjas yra Cassiodorus (ca 477 — ca 
570), siūlęs popiežiui Agapetui (535/36) aleksandriečių ir nestorijanų — 
tuomet Nisiby, Persijoje, turėjusių žydinčią mokslo įstaigą — pavyzdžiu 
įkurti krikščionišką aukštą mokyklą. Nors karai su gotais ir neleido re- 
alizuoti šį planą, tačiau popiežius įsteigė bent taip reikalingą biblioteką. 


* Cf. tarp kito ko Brunhes G., La foi chretienne et la philosophie aux temps de 
la renaissance carolingienne, Paris 1903. — Troeltsch, Augustin, die christliche 
Antike und das Mittelalter, Mūnchen 1915. — Manitius, Geschichte der lateinischen 
Literatur des Mittelalters I: Von Justinian bis zur Mitte des 13. Jahrh., 1. Teil, 
Miūnchen 1911. — 

O pats sumanytojas Cassiodorus, pasitraukęs i vienuolyną, kartu su vien- 
minčiais, atsidavė ne tik kontempliacijai bei kitokiems krikščioniškiems 
pratimams, bet ir mokslui. Jo Institutiones divinarum et saecularium lec- 
tionum yra savotiška pirmųjų vidurinių amžių mokslų enciklopedija, į ku- 
rią jis sudėjo daugiausia iš klasikinės senovės paveldėtas žinias. Dar pla- 
čiau užsimojo Izidorius Sevilietis (miręs 636), dvidešimtimi 
knygų aprašydamas visus mokslo objektus. Tačiau ne per daugiausia kri- 
tiškumo ir pas jį, Didžiausiu mokslo laimėjimu jis laikė raštuose Libri 
tres sententiarum sutvarkytą Bažnyčios Tėvų — ypač Šv. Augustino ir 
Gregorijaus Didžiojo — išmintį, kuo jis jaučiamai paveikė kitus, sakysi- 
me, „sentencijų meisterį“ Petrą Lombardietį. Izidoriaus pėdomis ėjo 
anglosaksų švietėjas Beda Venerabilis (674—735), sukūręs savo vei- 
kale De rerum natura iš Šv. Augustino koncepcijų išplaukiantį pasaulėvaiz- 
dį. Dar kiek anksčiau vad. „paskutinysis romėnas“ Bočthius (480— 
525), įgrustas Theodoricho i kalėjimą ir pasmerktas mirti, rašė De conso- 
latione philosophiae. Nors šiame traktate autorius daugiausia rėmėsi ne- 
oplatoniška ir stoiška filosofija, o ne krikščionybės argumentais, tačiau 
šis paguodos raštas pasidarė vienu populiariausiu vidurinių amžių veikalu. 
Buvo Boėthius dar užsimojęs versti Platoną ir Aristotelį, tačiau pasisekė 
jam parūpinti tik dalį Aristotelio logikos raštų, pavadintų Organono vardu. 

Tuo tarpu, kai visi čia minėtieji daugiausia sekė senesniais autorite- 
tais, Johannes Scotus Eriugena (į 877/82) ryžosi savo kojomis 
vaikščioti. Tai būtų buvę visai pageidaujama, nes Eriugena, būdamas be 
abejonės žymiausias 9. šimtmečio mokslininkas, turėjo visus privalumus, 
reikalingus išjudinti nuo pat Augustino laikų sustingusį mokslą. Kad jis 
tačiau daugiau pakenkė, negu padėjo, yra kaltė tariamojo apaštalų mokinio 
Dionyzo - Areopagitos, kurio gnostiškai-neoplatoniškais elementais persi-- 
sunkusiais raštais graikiškai mokąs Eriugena godžiai maitinosi. Dėsty- 
damas savo 867 m. parašytame veikale De divisione naturae neoplatonizmo 
emanacijos idėją, Eriugena atsidūrė anapus Augustino ir kartu už Bažny- 
čios mokslo ribų. Šiaip jis buvo kaip ir vienas scholastikos pirmatakų, ką 
rodo kad ir šis jo traktate De divina praedestinatione pasitaikąs tvirtinimas: 
„Tikroji filosofija yra ir tikroji religija, o tikroji religija yra ir tikroji fi- 
losofija.“ 

Bažnyčia, sėkmingai pabaigusi pirmą savo misijonierišką žygį į ger- 
manus, po truputį galėjo vėl kūrybiškiau pasireikšti ir moksle. Šis, paju- 
tes jos paskatinimus, pamažėl išsijudino iš stagnacijos. Tuomet iš naujo 
patirta, kad katalikybė nėra atsakymas be klausimų, nėra pusiausvyra be 
problemų, o priešingai — stiprių intelektualinių pastangų sintezė. Dėl to 
iškilo tokie klausimai, kurių veltui ieškotum pas jaunuosius Bažnyčios 
mokslininkus. - 

Tos naujos problemos atsirado, kritiškiau pažiūrėjus į ligšiol laimėtąjį 
žinių lobį. Tas, būdamas sukrautas įvairiausių asmenų, įvairiais laikais ir 
skirtingiausiose aplinkybėse, turėjo nemaža spragų ir šiaip visokių neto- 
bulumų, duodančių progos įžiūrėti kai kur net prieštaravimų. Giliau pa- 
žvelgus dar paaiškėja, jog ir Šv. Augustinas nebuvo pasiekęs dailiai išly- 
gintos minčių visumos. Jos stoką gyvai atjautė visur vieningumo siekią 
viduriniai amžiai, kurie užsimojo patys tokią kurti. Šis pasiryžimas liu- 
dija ir apie krikščionių mokslininkų dvasios lankstumą bei ambiciją. Tai 
juo labiau žymėtina, kadangi yra nemaža pavyzdžių už krikščionybės ribų, 
aiškiai rodančių, kad ne vienas moksliškas judėjimas dėl patogaus pasi- 
tenkinimo pasiektais rezultatais bei naujų užsimojimų stokos suakmenėjęs 
ir dėl to atsisveikinęs su žmonija. "Tokio sustingimo bebręstą viduriniai 
amžiai mokėjo išvengti ir tuo užsitikrinti ateitį. 

Vienas gabiausių atstovų šios moksliškai judrios katalikybės yra A n- 
zelmas Kanterburietis (1033—1109), laikomas paprastai scholas- 
tikos tėvu. Tiesa, dar prieš jį suskambėjo scholastikos motyvai, tačiau jis 
suformulavo žymią jos programos dalį ir net ėmėsi ją vykdyti. Dėl to jis 
ir nepasitenkindavo, kaip tai darydavo daugumas ankstyvesnių teologų, 
atkartoti Bažnyčios Tėvų idėjas, bet siekė savystoviu galvojimu įsigyti 
protingą pažinimą to, ko tikėjimas ji mokė. Tačiau, tokiame savo darbe ir 
jis dar buvo susirišęs su augustiniškai nuspalvinta praeitim. Kad tikėji- 
mas jam yra žinojimo pagrindas, paliudija pav., jo tyrinėjimo šūkis— Credo, 


* Cf. Manitius M., Bildung, Wissenschaft und Literatur im Abendlande von 
800 bis 1100, Crimmitschau 1925. — Ueberweg-Geyer, Grundriss, II. Bd., Berlin 
1928. — Wulf M. de, Histoire de la philosophie mėdiėvale, I. Bd., Louvain '1924. — 
Grabmann M., Die Geschichte der scholastischen Methode, I. Bd., Freiburg i. Br. 
1909. — Gilson E., L“'Esprit de la philosophie mėdiėvale, Paris 1932. — Gilson E., 
La philosophie au moyen-age, Paris 1925, — Baeumker Cl., Die christl. Philosophie 
des Mittelalters, Berlin— Leipzig *1913. — Overbeck F., Vorgeschichte und“ Jugend 
der mittelalterlichen Scholastik, Basel 1917. — Stock! A., Geschichte der Philo- 
sophie des Mittelalters, 3 Bde, Mainz 1884 (yra ir lietuviškas vertimas, Kaunas 1926). 
— Endres, Porschungen zur Geschichte der frūhmittelalterlichen Philosophie, 1915. ' 
— Specht K. F., Geschichte des Unterrichtswesens in Deutschland bis zur Mitte 
des 13. Jahrhunderts, Stutigart 1885. — 

* Pamokančių pavyzdžių paduoda J. P. Steffes savo turiningoje knygutėje 
„Katholizismus und Wissenschaft“, Paderborn 1927. 

ut intellegam ir jo aiškinimas, išreikštas žodžiais: „Negue enim guaero in- 
tellegere, ut credam, sed credo, ut intellegam. Nam et hoc credo, guia nisi 
credidero, non intellegam.“: Taigi, Anzelmas pagauna krikščionišką tiesą 
tikėjime ir, iš jo išeidamas, stengiasi pasiekti gilesnį supratimą. "Tą savo 
tikėjimu paremtą pažinimo darbą jis vykdo nuostabiu proto subtilumu. 
Pasinaudodamas dailia ir lanksčia dialektika, užsidegęs atskleidžia tiesą, 
nors yra įsitikinęs, protą negalint pilnai išaiškinti tikėjimo paslapčių. 

Kur kas stipriau už Anzelmą pabrėžė proto reikšmę Petras Abae- 
lardas (1079—1142). Jis vedamuoju motyvu padarė formulę intellego, 
ut credam, tuo pasirinkdamas tokį tyrinėjimo principą, kuris jį ir augan- 
čius vidurinius amžius kaskart labiau tolino nuo Šv. Augustino. Tačiau 
šis nuosekliai vykdomas principas neatitraukė jo nuo tikėjimo. Jis ne- 
kartą pabrėžė: „Aš nenorėčiau Aristoteliu sekti taip, kad nutolčiau nuo 
Kristaus.“ Bene žymiausias jo, Paryžiaus katedros mokyklos mokytojo, 
veikalas yra pavadintas Sic et non. Jame jis — sekdamas kanonistų 
jau nuo seniai praktikuojamu metodu — pastato vieną prieš kitą tradicinio 
mokslo tariamai prieštaraujančias tezes ir mitria sąvokų distinkcija gvil- 
dena sunkiau išaiškinamas vietas krikščionių mokslininkų veikaluose. Nuo 
to laiko šis darbo būdas prigijo filosofijoje bei teologijoje ir pasidarė pa— 
stovia scholastinio metodo dalimi, dėl ko Abaelardas skaitomas scholasti- 
kos metodo kūrėju. 

Šitokiu dialektiniu metodu surinktą medžiagą Šv. Augustino dvasia 
sutvarkė Abaelardo mokinys, vienos Paryžiaus mokyklos mokytojas ir vė- 
liau tos diecezijos vyskupas, Petras Lombardus (maždaug nuo 1100 
iki 1164), savo veikale Sententiarum libri guattor (1150/52). Dėl savo pri- 
valumų jo „Sentencijos“, t. y., daugiausia Bažnyčios Tėvų, o ypač Augus- 
tino, mokslo sistematizacija, neretai buvo vadinamos „Biblija šalia Bibli- 
jos“. Jos pasidarė žymiausiu vidurinių amžių vadovėliu ir kone visų toli- 
mesnių teologinių ir filosofinių studijų platforma. "Tik 16. šimtmety jo, 
vad. magistri sententiarum, darbą pakeitė Tomo Summa theologica. — 


Ką tik minėtieji mokslininkai yra žymiausi reprezentantai to laiko- 
tarpio, kuris — lyg koks pirmas vidurinių amžių koncentras — mažesniame 
maštabe išeina vėliau dar kartą ir kur kas plačiau iškylančius klausimus. 
Bene reikšmingiausias filosofinės kovos punktas šioje epochoje buvo 
klausimas, ar vad. universalijos, bendrosios sąvokos, egzistuojančios už in- 
divido ar ne. Problema ne nauja. Ją jau buvo gvildenę, pav., Porphyrius 
su Boėthium, iš kurių raštų ji dabar iš naujo pasirodė. Vieni, pav., Ros- 
celinas Compienietis (ca 1050 — ca 1125) ir panašūs dialektikai, tvirtino, 


* Proslogium, cap. 1. 

jos esančios tik paprasti vardai — flatus vocis, nomina. Kiti gi — sakysi- 
me, Wilhelmas Chambeaunietis (ca 1070—1121) — pabrėžė tas sąvokas tu- 
rint pilną objektyvią egzistenciją. Tarp tų dviejų kraštutinių nuomonių, 
būtent, universalia post rem, kaip formulavo vad. nominalistai, ir univer- 
salia ante rem — kaip išpažino ekstremistai realistai, užsimezgė gyvas gin- 
čas. Jame susikristalizavo nuosaikusis realizmas. Tajam blaiviajam realiz- 
mui, sutrauktam į formulę universalia sunt in re ir skelbiančiam, kad uni- 
versalijos yra realios, tačiau tik individuose, buvo lemta pagrįsti tolesnį 
filosofinį darbą, kuris kaskart darėsi platesnis. Mat, nors Anzelmas, Abae- 
lardas, Petras Lombardietis ir skaitlingi jų bendralaikiai žymiai sugyvino 
mokslinę veiklą ir įvedė net naujų metodų, tačiau dar trūko galutinai iš- 
vestos minčių sistemos, kurios reikalingumas jau nebedavė ramybės kas 
kart tobulėjančioms vidurinių amžių mokslo jėgoms. Ją 13. šimtmety, šia- 
me antrame vidurinių amžių koncentre, sudarys vad. scholastika savo di- 
džiomis Summomis. 


C. SCHOLASTIKOS KLESTĖJIMAS 


Kaip jau matėme, per ankstyvesnius aštuonius vidurinių amžių šimt- 
mečius krikščionių mokslas gyveno daugiausia iš Hippono vyskupo paliki- 
mo. Tiesa, šalia platoniškų ir — pav., iš Pseudo-Dionyzo kilusių — ne- 
oplatoniškų elementų, kuriais rėmėsi prieš-tomistinės mokyklos, dar buvo 
jaučiamas tam tikras, Bočthijaus laikais švystelėjęs, aristoteliškumas, kuris 
ypač logikoje, metodikoje ir ontologijoje kiek papildė viešpataujanti pla- 
toniškai nudažytąjį augustinizmą. Bet tai buvo tik silpni ženklai, nes tik- 
rasis Aristotelis ir 12. šimtmety buvo kaip ir nežinomas. Tokiu būdu, tarsi, 
tik privačiai skelbiamas logiškas ir ontologiškas aristotelizmas daug reikš- 
mės neturėjo. Nenuostabu todėl, kad prieš-tomistinis mokslas daugiau- 
sia buvo išbalansuotas tarp platonizmo ir augustinizmo. 

Atrodė, kad tai, kas jau šimtmečiams tiko, dar ir toliau valdys protus. 
Bet ne; nes staiga ši pusiausvyra buvo panaikinta ir daugiau nebegrąžinta. 
Viso to kaltininku laikytinas Aristotelis. Jo įžengimas į augustiniško pa- 
saulio orbitą (kartu su naujo mokyklos tipo įkūrimu ir dviejų naujų ordenų 
įsteigimu) esmingai pakeitė situaciją vakarų moksle. Iš tikrųjų, sunku 
įsivaizduoti tą įspūdį, kuri padarė ši — toliau kiek plačiau liečiama — 
nauja graikų dvasios pasiuntinybė su Aristoteliu priešaky. Kova už ir 
prieš jos atgabentus turtus iki pat pagrindų išjudino senas mokslo pajėgas 
ir paskatino į darbą naujas, tuo iššaukdama tikrą mokslo pavasarį. 

Tai buvo ir nepaprastas Bažnyčios laimikis, nes Aristotelio anima na- 
turaliter christiana neretai skelbė jai artimas idėjas. Kas stagirietį su 
krikščioniškuoju mokslu ypač suartino, buvo tai jo nepasitenkinimas frag- 

mentiškomis žiniomis ir palinkimas ieškoti pastovių dalykų sąryšių, ku- 
riais pasinaudojant būtų galima sukurti vieną didžiulę prasmingą sistemą. 
Tačiau nereikia pamiršti, kad jis neaiškiai skyrė dieviškumą nuo pasaulio, 
kaip ir iš viso jo dieviškumo supratimas buvo miglotas. Kadangi tuos ne- 
aiškumus panteistiškai nusistatę Aristotelio tarpininkai bei aiškintojai tik 
dar labiau sudrumstė, tai pilnai tuo savo radiniu džiaugtis nebuvo galima. 
Kilo tat reikalas iš grubių lukštų išaižyti tikrąjį Aristotelį ir patikrinti 
jo suderinamumą su krikščioniškuoju mokslu. Bet to dar negana: reikėjo 
suvesti aristotelizmą akis į akį su viešpataujančiu platoniškuoju augusti- 
nizmu ir pagaliau pabandyti, pasinaudojant naująja medžiaga, ant žymiai 
praplėstos platformos išvesti naują sintezę tarp tikėjimo ir žinojimo. 
Bet ir tokių sunkių uždavinių šios optimistiškos gadynės mokslininkai 
nepabūgo. 

Tačiau visa tai lengviau norėti, nekaip realizuoti, nes kas, turėdamas 
pirmacilį krikščionišką autoritetą, Šv. Augustiną, panorės karščiuotis dėl 
atėjūno pagonio? "Tačiau atsirado tokių drąsuolių, kurie vis tik stojo „pa- 
gonio“ pusėje ir jo mokslo turtams apimti bei apdirbti pirmiausia sugal- 
vojo visai naują mokyklos tipą. 


1. UNIVERSITETO ATSIRADIMO PRIEŽASTIS'* 

Klasikinė senovė, nors ir giliai kasėsi po mokslo kasyklas, tačiau nesu- 
kūrė mokslo darbui dirbti pastovių kolektyvų, nešančių prieš visuomenę 
atsakomybę už tiesos ieškojimo pažangą, kokiais yra, sakysim, universitetai. 
Jie atsirado tik viduriniais amžiais, kada jie, tarsi, savaimingai išaugo, atsi- 
liepdami į degančius dienos reikalavimus. „The university was not made 
sed grew“, teisingai sako universiteto istorijos žinovas Rashdall'is. Iš tik- 
„rujų, tokios įstaigos negali būti steigiamos įsakymo keliu, iš viršaus. Jei 
jos nori išsilaikyti, tai turi būti išvidinio būtinumo į gyvenimą pašauktos. 
Sakysime, gotikos katedros, dar ir dabar tebepuošiančios Europą, nebūtų 
atsiradusios, jei ne vidurinių amžių žmogaus į aukštybes besiveržiąs ti- 
kėjimas ir jei ne masinis savo religinių jausmų demonstravimas, reikalau- 
jąs Dievo namų. Lygiai taip ir išviršinis mokymosi įstaigų pavidalas plau- 
kia iš išvidinių (žinojimo) formų. 

Tokių viduriniais amžiais pastebime dvi: viena jų Platono su Augustinu 
sukurta, kita, Bočthijui tarpininkaujant, yra kilusi iš Aristotelio. Pažvel- 
kime nors trumpai į jas kuriančias jėgas. 

Augustinas pastato visus mokslus, kuriuos jis iš Platono perėmė, į san- 
tyki su absoliutine būtimi, kaip idealiu jų vienumu, ir išveda juos iš jų 
santykio su ja. Taigi, šis absoliutas yra viso buvimo vainikas, dėl to jam 
ir pažinimo darbe turi būti skirta centrinė reikšmė. Jis yra svarbiausias 


' Rashdall H., The universities of Europe in the middle ages, 2 t, Okxiord 
1895. — Simon P., Die Idee der mittelalterlichen Universitat, Tūbingen 1932. 

ir galiausias tyrimo objektas, į kurį mokslininkas sukoncentruoja visą 
energiją. Dėl tos priežasties Šv. Augustino mokslinė darbuotė yra vientisi 
ir koncentriška. Kadangi šią absoliutinę būtį Šv. Augustinas identifikavo su 
Šventojo Rašto skelbiamuoju Dievu, tai jam mokslas yra ne kas kita, kaip 
bandymas iš krikščioniškojo požvilgio filosofiškai suvokti visą pasaulį. Šis 
praktiškas suvienijimas visų mokslų į pasaulėžiūra tapusį tikėjimą, šis tamp- 
rus visos spekuliacijos ir visų šakų sujungimas reiškėsi išviršiniu būdu ir 
mokyklose. Jose mintytojas suvereniškai apvaldė visas visumon suvestas 
sritis ir kaip vienumą perdavė savo mokiniams. Dėl to vienas didelis moks- 
lininkas galėjo sudaryti ištisą mokyklą — sakysime, 9. šimtmety  Scotus 
Eriugena, vienuoliktame — Anzelmas, dvylikto pradžioje — Abaelardas. 
Mokyklos autoritetas kilo ir puolė kartu su atskiro mokslininko re- 
putacija. Jei šiai jo mokykloje atsirasdavo konkurentas, tai vienas turėjo 
užleisti vietą antram, nes jie abu iš esmės dėstė tą patį dalyką. Vienas 
ryškiausių pavydžių čia gali būti įvykis su Abaelardu, kurį jo mokytojas 
Wilhelmas Champeaunietis net visai iš miesto išstūmė. — Iš to aišku, kad 
tol, kol viešpatavo Šv. Augustino mokslo koncepcija, laikėsi ir šis vienu 
autoritetu paremtas vieningas mokyklos tipas. Visai kitaip tačiau turėjo 
virsti įsigalint aristotelinei koncepcijai. 

Aristotelis savo filosofiniame darbe išeina ne iš absoliutinės būties. Jis 
savo žvilgsnį pirmiausia kreipia į esminę būtį, kurios loginė išraiška yra 
bendros reikšmės turinčios sąvokos. Bet tas bendrumas, išreiškiantis sub- 
stancialinę daiktų esmę, yra realizuotas individualiose pasaulio esybėse, 
Siekdama žinojimo, pažinimo galia turi iškelti iš daiktų tai, kas juose su- 
vokiama. Taigi, žinojimo objektas, pagal Aristotelį, yra pirmiausia realiai 
egzistuojąs pasaulis. Jis tat, išeidamas iš konkrečiai egzistuojančio pasaulio, 
patyrimo ir abstrakcijos būdu siekia prieiti prie metafizikos. Šitą konkretų 
pasaulį jis dalina į skirtingas grupes, pagal tuos požvilgius, kuriais 
svarsto. Taip jis duoda pradžią suskirstymui, kurį jo mokiniai išvystė į 
sistemą. Filosofija, sakysim, dalinama į teoretinę ir praktinę. Abi šios da- 
lys vėl skaldomas į smulkesnes. Teoretinė filosofija skirstoma į fiziką, 
matematiką ir metafiziką, o praktinė — į etiką, ekonomiką ir politiką. Ši- 
tokį padalinimą iš Aristotelio, arabams tarpininkaujant, perėmė jau Domi- 
nicus Gundisalvi. Ta proga jis nedviprasmiškai tvirtina, teoretinio mokslo 
tikslas esąs — cognoscere dispositiones omnium guae sunt. Sekdamas Aris- 
toteliu, Gundisalvi nori pažinti universo struktūrą, kad paskui mūsų žinoji- 
me galėtų tvarkingai atkartoti visos būties formą panašiai, kaip veidrody 
atsispindi matomas pavidalas.! 


* Cf. jo traktata De divisione philosophiae, kuriuo šis 12. šimtmety Ispanijoje 
gyvenęs filosofas („,Segovijos arkidiakonas“) esmingai pakreipė mokyklos perorga- 
nizavimą. — Apie autorių žiūr. Baur L., Dominicus Gundisalinus: De divisione phi- 
Iosophiae, Beitrūėge zur Geschichte der Philosophie des Mittelalters IV. Bd., 
Heft 2/3., 1897. 

Šitas visos tikrovės atvaizdavimas su jos struktūra ir išvidiniais ry- 
šiais savaime kreipia mokslininko aki į konkretų pasaulį. Kad geriau sek- 
tųsi suvokti esminę būtį, fenomenai skirstomi į grupes, ir nuo šių einama 
prie svarbiausių teoretinių sričių, ligi pačios metafizikos, kuri pasiekiama 
neatsižvelgiant net į Apreiškimą. 


Šitas mokslo idealas tiek skiriasi nuo senojo, kad jo įsiveržimas į ligi 
šiol paprastą vidurinių amžių mokslo dėstymą padarė tikrą perversmą: Aris- 
totelis sprogdino per siaurus tų laikų mokslo institucijos rėmus, nebega- 
linčius apimti viso išsišakojusio mokslo. Atskiras mokytojas turėjo užleis- 
ti vietą visam kolektyvui. Iš vientisos vienuolyninės ar katedrinės mokyk- 
los mokslas perkėlė savo sostą į sudėtingą mokymo ir tyrimo organizmą. 
Taip Bažnyčios su Aristoteliu susitikimo valandą gimė universitas. 


2. UNIVERSITETŲ ISTORIJA IR REIKŠMĖ 


Kada pirmieji universitetai formaliai įsisteigė, šiandien sunku nustatyti, 
nes jų atsiradimo istorija ir tarpimo sąlygos kiekviename krašte buvo kito- 
kios.! Rodos, pirma tos rūšies įstaiga išdygo dar 11. šimtmečio pirmoje pu- 
sėje Salernoje. Maždaug į 12. šimtmečio galą pasekė Bolonija?, Paryžius? 
ir Oxfordas.* Vykęs jų pavyzdys masino ir kitus kraštus i darbą. Vienas 
po kito atsiranda nauji universitetai — minint tik svarbesnius — Neapoly 
(1224), Toulouse (1229), Salamancoje — (1243). Iki 1300 m. tokių mokslo 
įstaigų jau priskaitoma apie 23, kurių daugumas Italijoje (11), Prancūzijoje 
(5), Ispanijoje (4), t. y., veikliuose romanų kraštuose. Šis mokslo entu- 
ziazmas su laiku persimetė ir į šiaurę, kur 1348 m., Pragoje, steigiamas pir- 
mas vokiečių universitetas. 1364 m. paseka Krokuva, 1365 m. — Viena, 
1386 m. — Heidelbergas, 1388 m. — Kėlnas.* 


Tuos universitetus steigiant ir juos aprūpinant nemaža prielankumo 
ir duosnumo parodė kunigaikščiai ir miestai. Dar daugiau už juos yra pa- 
dariusi Bažnyčia“ Tai, tarp kito ko, matyti ir iš to fakto, kad iš tų 81 


* Painia universitetų atsiradimo istorija pirmas nuodugniai tyrinėjo ir tiksliai 
nušvietė H. Denifle, O. Pr., savo veikale „Die Entstehung der Universitūten dks 
Mittelalters bis 1400“, Berlin 1885. — Šalia Deniflio dar minėtinas jau cituotasis 
Rashdall. 

* Fitting, Die Anfange der Rechtsschule zu Bologna, Berlin 1888. 

* Creviet, Histoire de V'Universitė de Paris, Paris 1900. — Denifle-Chatelain, 
Chartularium universitatis Parisiensis, 4 vol., Paris 1889/97. — Feret, La facultė de 
thėologie de Paris etc. 4 vol., Paris 1884 /97, 

* Maxwell-Lyte, History of the university of Oxford, London 1886. — 

* Specht, Geschichte des Unterrichtswesen in Deutschland bis zur Mitte des 
13. Jahrh., Stuttgart 1885. — Kaufmann G., Geschichte der deutschen Universitūten, 
I. Bd., 1888, II. Bd. 1896. — Paulsen Fr., Geschichte des gelehrten Unterrichts etc., 
2 Bde, Leipzig *1919/21. — 

* Ci. Dovydaitis Pr., Katalikybė ir mokslas, 1928 m. Židinys. — 

iki vad. reformacijos atsiradusių įstaigų, daugiau kaip 50 buvo arba paties 
popiežiaus įkurtos arba gavo iš jo savo įkūrimo bules. Ir kiti, sulaukę 
įsteigimo dokumentų iš kokio kunigaikščio arba gyvavę visai be tam tikrų 
įkūrimo raštų, laikė Šventąjį Tėvą — krikščionybės vyriausiąjį mokytoją 
— jų gerove besirūpinančiu vyriausiu globėju. Dėl to dar mūsų dienomis 
Pius XI., pats mokslininkas ir istorijos žinovas, neperdėdamas galėjo pasa- 
kyti: ,„Ecclesiam, saeculorum decursu, studiorum generalium atgue uni- 
versitatum parentem et altricem perpetuo fuisse.'“ 

Bažnyčia, nepasitenkindama įkūrimo bulių dalinimu, padėjo ir medžia- 
giškai. Tam, tiesa, turtų ji nepristigo, nes buvo turtinga, bet taip pat tie- 
sa, kad mokslui ji jų nešykštėjo. Taip antai, ji suteikė Erfurtui 4, Kolnui 
— 11, Heidelbergui — 13 ir Greifswaldui dar daugiau kanauninkų vietų, 
kurių pajamomis buvo steigiamos katedros, apmokomi profesoriai.  Ki- 
tiems universitetams dovanojo namų, žemės, miškų, knygų, įrankių, be- 
neficijų ir t.t., kad laisvi nuo materialinių rūpesčių ramiai galėtų dirbti. 

Neužmiršo ji ir neturtingų studentų įtaisydama jiems ne vienoje vieto- 
je vad. kolegijas, t. y., bendrabučius bei pigias valgyklas, ir šelpdama juos 
stipendijomis. Taip, sakysime, 1359 m. popiežius Inocentas VI. dovanojo 
Toulouse'o studentams savo paties namus su visomis pajamomis, iš kurių 
10 studiozų galėjo studijuoti ius canonicum ir 10 — ius civile. Kai kažkas 
Bolonijoje pardavė nejudomą turtą, kuriuo buvo šelpiami 8 studentai, tai 
Jonas XXII. ne tik panaikino pardavimo aktus, bet dar padidino pajamas 
taip, kad toliau jų užteko trims dešimtims studiozų. 

Dar pavydžiau Bažnyčia saugojo universiteto privilegijas. Reikia 
įsiminti, kad tos mokslo institucijos buvo laisvos korporacijos, o ne valsty- 
bės, miesto ar Bažnyčios įstaigos. Jos tik naudojosi viešųjų jėgų globa. 
Joms rūpėjo užsitikrinti tiek privilegijų, kad niekieno netrukdomos laisvai 
vykdytų savo misiją. Privilegijoms išgauti su karaliais ir parlamentais, 
popiežiais ir vyskupais tardavosi, kaip suvereninė institucija. Taip, saky- 
sime, universitetai teikė laipsnius, pripažįstamus visoje krikščioniškoje Eu- 
ropoje, valdė žemę, lyg kokie suverenai, naudojosi turtais, kaip kokie tur- 
tuoliai. Ir už visa tai niekam mokesčių nemokėjo ir jokio teismo, be savo, 
nepripažino. 

Šioms ir kitoms skaitlingoms privilegijoms apginti bei naujoms įsigyti 
universitetų nariai tampriai susirišo. Ypatingai veiklūs šiuo atžvilgiu bū- 
davo studentai. Susiorganizavę pagal tautas — nationes — jie pavydžiai 


* Acta Apostolicae Sedis XX, 381 (1928). — 

* Cif. Janssen J., Geschichte des deutschen Volkes seit dem Ausgange des Mit- 
telalters I, 26, Freiburg i. Br. “1890. — 

Tą duosnumą iškelia ir šiaip katalikams nepalankūs tyrinėtojai, kaip Kauf- 
mann'as su Prantl'iu. Cf. Kaufmann, Geschichte der deutschen Universitūten II. 
(1896) 34 ss. — Prantl, Geschichte der Ludwig-Maximilian Universitaūt in Ingold- 
stadt I. (1872), 19. — 

saugojo savo teises ir savo garbę. Į savo tarpą tos nationes priimdavo ir 
savo tautybės profesorius. Visos tos tautos, studentai ir profesoriai, su- 
darė tą universitas nationum arba universitas magistrorum atgue scholarum, 
kuri ilgainiui davė vardą naujai mokslo įstaigai, iš kart vadinamai stu- 
dium generale, t. y., tokiai mokyklai, kur visi gali semtis išminties. 

Toje korporacijoje scholares ne vienoje vietoje tiek buvo įtakingi, kad 
iš savo tautybės magistrų skirdavo egzaminatorius, ir tiek galingi, kad 
iš pačių studentų išsirinkdavo rektorių. Suprantama, kad profesoriams 
apsimokėjo palaikyti glaudžius santykius su tiek susiorganizavusiais 
klausytojais. Juos vadindavo commilitones, t. y., bendrininkais ko- 
voje už tiesos pažinimą ir skleidimą. Dėl to visuose svarbiuose žygiuose 
laikėsi solidariai. Kai kėsintasi jų laisvę suvaržyti, mokėjo sumaniai gin- 
tis, panaudodami kartais streiką bei emigraciją. 

Ši universiteto korporacija, tiesa, nebuvo nesužeidžiama, juoba, kad ne- 
turėjo jokios fiziškos pajėgos, kuria būtų galėjusi gintis, tačiau ją skriausti 
mažai kas išdrįso, nes toks puolimas buvo laikomas negarbingu. Jis būda- 
vo ir nevaisingas, kadangi užpultosios pusėje dažniausiai atsistodavo Baž- 
nyčia. Taip, sakysime, popiežiai tris kartus užstojo studentus, kai 13. 
šimtmety Bolonijos miesto vyriausybė uždraudė jiems vykti kitur studi- 
juoti. Pav., Honorius III. 1220 m. patarė geru dėstymu ir meile, o ne prie- 
varta pririšti studentus prie miesto. O kai šis įspėjimų nepaklausė, popie- 
žius pagrasino ekskomunika. Šimtas metų vėliau Bolonijos universiteto 
privilegijoms ginti Jonas XXII. paskyrė tam tikrą globėją, o kai to nepai- 
sant, jos ir toliau buvo skriaudžiamos, popiežius įsakė miesto ponams pri- 
siekti iuramentum de observandis statutis eiusdem studii factis et fa- 
ciendis. 

Kitą pavyzdį Donat'as paduoda iš Orlėans'o, kur, susikivirčijus miestui 
su universitetu, Prancūzijos karalius Pilipas Gražusis panaikino senas 
mokslo korporacijos privilegijas ir profesorius su studentais pastatė po po- 
licijos priežiūra. Tačiau šie, gindami savo laisvę ir garbę, 1316 m. in cor- 
pore paliko miestą. Karalius, negalėdamas to smūgio pakelti, kreipėsi į 
popiežių, prašydamas padėti sugrąžinti universitetą į Orlėansųą. Jonas 
XXII. mielai tarpininkavo, patvirtindamas visas senas privilegijas! 

Iš tokių ir daugybės panašių pavyzdžių matyti, kad Bažnyčia neleido 
pažaboti mokslo židinių kokiais nors politiniais ar nacionalistiškais varž- 
tais, nors tai ir būtų mėginę karaliai ar net imperatoriai. Nenuostabu, kad 
universitetai kilo kaip ant mielių! Ypač studium Parisiense taip ėmė švies- 


1 Cf, Donat J., S. J, Die Freiheit der Wissenschaft, Innsbruck 1910. — Ši ge- 
rai dokumentuota knyga išsamiai nagrinėja santykius tarp mokslo ir tikėjimo bei api- 
budina Bažnyčios vaidmenį, kuriant ir globojant mokslo institucijas. Cif. ypač sky- 
rių „Die Feindin des Fortschrittes und die Geschichte, p. 168 ss. 

ti visai Europai, kad imta sakyti, jog kaip Dievas italams davęs sacerdo- 
tium ir vokiečiams — imperium, taip prancūzus apdovanojęs studiumn. 

Šis sugretinimas yra reikšmingas. Jis rodo, jog naujai organizuotas 
mokslas jau virtęs tikra jėga. Ir tikrai — kaip viduriniais amžiais 
buvo pasiekta galinga universali bažnytinė valdžia (sacerdotium) ir buvo 
bandoma sudaryti universalistinę politinę valdžią (imperium), taip ir 
moksle turėjo vienas visuotinas mokslas (studium) suimti visą mokslinį 
darbą. Taigi, šalia popiežiaus ir imperatoriaus atsistojo — profesorius. 
O juos visus jungė vienas tikėjimas, viena kultūra ir viena kalba. 

Suprantama, kad mokslo diplomas pradėjo konkuruoti riterio herbą, 
Išdidžiau už garsų šūkį civis romanus sum skardžiai aidėjo po Europą — 
civis academicus sum! O tie universiteto piliečiai laisviausiai traukė — 
žinoma, daugiausia per pedes apostolorum — iš vienos dvasios pilies į kitą, 
nuo garsių magistrų pas dar garsesnius. Būdami daugumoje neturtingi, 
buvo reikalingi paramos, kurios susilaukdavo klebonijose, vienuolynuose, 
vad. bursų namuose. Ir imperatoriai, kaip, sakysime, Friedrichas Barba- 
rosas, ypatingu būdu globojo visus, gui studiorum causa peregrinantur. 

Tačiav ne visi, kurie naudojosi šiomis ir panašiomis privilegijomis, 
tikrai ir studijavo. Mat, buvo ir tuomet daug tokių studiozų, iš kurių ki- 
toms sritims, o ypač poezijai, daugiau naudos, negu mokslui. Jai pasišventė 
tie skaitlingi studiozų būriai, kurie pamėgę vyną, moteris, kaulelius bei 
kitus azartinius žaidimus, ar dėl pinigų stokos, ar dėl mokslinių gabumų 
neturėjimo, kaip amžini studentai bastėsi po Europą. Nors daugumas jų 
mažai tesiskyrė nuo paprastų bastūnų, tačiau buvo ir visai gabių žmonių, 
kurie, brangindami savo talentus ir mokslą, iš aukšto žiūrėdavo į kitus — 
laici non capiunt ea, guae sunt vatis. 

Branginami komiltonų, kurių pareikalavimas studentiškų dainų bei 
dainuškų bekylančių universitetų gadynėje buvo beribis, jie viską apdaina- 
vo, kas pakliuvo. O kas jiems neužkliudavo?! 

Turėjo jie — kaip kiti luomai viduriniais amžiais — savo „cechą“ su 
savo hierarchiją pamėgdžiojančią bažnytinę tvarką, — su „,abatais“, 
„vyskupais“ ir „primasais“. Jie kitų buvo vadinami clerici vagi, o patys 
save vadino „goliardais.“ Savo krikšto tėvu jie, kurie savo pradžią gavo 
prancūzuose, laikė Abaelardą, vadinamą „galiotu““ Šiuo vardu eina vienas 
žymiausių jų kūrinių, būtent, Confessio Goliae.? Šioje išpažinty nežinomas 
dainius atskleidžia mums anų dienų keliaujančio ir „gyvenimo ragavusio“ 


* Kiti vėl mano, šis vardas kilęs iš prancūziško termino gaillard, t. y., linksmas 
vyrukas, juokdarys ir pan. 

* Apie šias pirmas studentiškas dainas Europoje daugiausia žinome iš dviejų 
rankraščių, būtent, iš Cambridge esančio vad. Harleian-Manuscript Nr. 978 ir Min- 
chene saugojamo rinkinio, Schmellerio pirma kartą išleisto ir jo pavadinto Carmina 
Burana. Abu rinkiniai kilę 13. šimtmety. 

studiozo sielą taip natūraliai ir patraukiančiai, kad to kūrinio dalys dar 
ir šiandien dainuojamos. Kas nežino šaunios dainos „Man lemta smuklėje 
mirti,“ kuri sukurta pagal nežinomojo studento motyvą — 

Meum est propositum in taberna mori, 

Ubi vina proxima mortentis ori, - 

Tunc cantabunt laetius angelorum chori: 

„Deus sit propitius isti potatori“? 

Įprasta studentų drąsa, padidinta dar poetų pasitikėjimo savim, goliar- 
dai, netekę motyvų ar melodijų, jų be ceremonijų pasisavino iš bažnytinių 
giesmių. Taip be daugybės kitų, kiek vėliau, atsirado giesmė De brevitate 
vitae, plačiau žinoma savo įžangos žodžiais Gaudeamus igitur ir tapusi ne- 
oficijaliu studentų himnu. Gal ne vienas, lig šiol negalėjęs išsiaiškinti, kaip 
pateko pirmutiniai trys, visai nestudentiško ūpo, net rūstūs, posmai į šį 
himną, supras juos esant ne kuo kitu, kaip bažnytinės giesmės liekanomis, 
prie kurių dirbtinai dar prikergti akademiški vivat'ai. 

Bet kaip šiandien, taip ir viduriniais amžiais, akademiškasai jaunimas 
gyveno ne pirmais asketiškais, bet paskutiniais šauniais posmais. Ir buvo kuo 
susižavėti, nes tuomet, kada riteriai tūkstantiniais būriais keliavo į Šven- 
tąją Žemę, jauni studiozai masėmis traukė į kitokias rungtynes, į dvasios 
turnyrus. Kaip anieji troško užimti kraštą, kur įkūnytoji Tiesa tarp mūsų 
gyveno, taip šie geidė pačią tiesą užkariauti ir skelbti ją nustebintam pa- 
sauliui. 

Tikrai — mokslas buvo jėga ir tiesa išganė. Kas ją skelbė, didžiavosi 
labiau, negu karaliai savo žemėmis ir turtais. Bolonija dėl to net 
savo monetose iškalė išdidų šūkį: Bolonia docet! — 

Dažnai tvirtinama, kad Bažnyčia dėl to padariusi universitetus nepa- 
judinama tvirtove, kadangi jie skelbę Jos mokslą. Taigi, do ut des. Ar- 
čiau pažiūrėjus, galima įsitikinti, kad nevisai taip būta. Sakysime, Baž- 
nyčia rėmė visą eilę universitetų, kur teologija nebuvo dėstoma. Tokių ga- 
na daug, nes iš tų 46 universitetų, atsiradusių iki 1400 metų, arti du trečda- 
liu iš karto teologijos mokslų neturėjo, o pasitenkino teise — ypač romėnų 
(kaip, sakysime, Bolonija, Padua, Florencija, Orleans'as) — arba mokė me- 
diciną, kaip pav. Salerno ir Montpellier. 

Kiti prikaišiojo Bažnyčiai, esą ji norėjusi per universitetus dar labiau 
padidinti savo įtaką. Tačiau istorija nerodo, kad Bažnyčia būtų užsimetusi 
su savo pripažinimo bulėmis. Tikrovė sako, kad Ji tik prašoma tokias bules 
duodavo. Tokias mielai teikė ir ne Jos, o kunigaikščių arba miesto įsteig- 
tiems universitetams. Ji tiesiog ragino valstybės organus rūpintis tokiais 
mokslo židiniais, neleisti jiems griūti, nors iš jų teologija ar Bažnyčia 
jokios naudos neturėjo.: 


„ | Įdom'os medžiagos šiais klausimais paduoda Donat J., S. J., Die Freiheit der 
Wissenschaft etc., Innsbruck 1910, p. 181 ss. 

Tiesa yra, kad universitetai, ivertindami tokia globą, ne vienu atveju 
patys glaudėsi prie Bažnyčios. Kad jie tikrai nesijautė pažabojami arba 
išnaudojami, pasirodė vad. reformacijos metu, nes tuomet esant gerai pro- 
gai atsikratyti kokio nors jungo, Lutherio žemėje savo noru į reformatorius 
perėjo vos du universitetai, būtent, Erfurto ir Wittenbergo. 


3. NAUJŲ ORDENŲ REIKŠMĖ MOKSLUI 


Visam tam mokslo aparatui aprūpinti reikėjo nemažai intelektualinių 
pajėgų. Jas pirmoje eilėje davė dvasininkai, kadangi jie buvo visų mo- 
kyčiausi. Kai parapijos kunigų, kapelionų ir prie kūrijų bei katedrų su- 
sispietusių dignitarų tam nebepakako, į mokslo areną atvyko nesenai atsi- 
radę ordenai — domininkonai (1216) ir pranciškonai (1209/23). 

Pastarųjų ordenas, įkurtas daugiau liaudžiai religiškai šviesti, iš karto 
neužsiėmė mokslo kūryba tikra to žodžio prasme. Sakysime, yra žinoma, 
Imd šv. Pranciškus atstatė nuo vietos vieną jo ordeno vyresnįjį vien dėl 
to, jog tasai įkūręs mokslo įstaigą. Taip pat jis dažnai kartodavo: „Gy- 
venimas turi būti brolių mokslas, o jų iškalbingumas — pamaldumas.“ Bet 
iš kitos pusės pranešama, kad jis kiekvieną prirašytą lapelį saugodavęs sa- 
kydamas: „Tai raidės, iš kurių susideda... Dievo vardas.“ — Ilgainiui įsi- 
tikinę, kad kitus mokyti negalima be gilių tyrinėjimų, pranciškonai ne tik 
suartėjo su studijomis, bet net ėmė joms vadovauti.! 

Mokslo darbą ir vienam ir antram ordenui lengvino ta aplinkybė, kad 
naujieji vienuoliai gyveno jau nebenuošaliai, kaip eilė anksčiau įkurtų or- 
denų, bet miestuose, pačiuose mokslinio darbo centruose, kur gerai pajus- 
davo dvasios gyvenimo pulsą. Ypač šv. Domininko pasekėjai, kurių racijo- 
nalizmas urbaniškoje aplinkumoje rado geriausią dirvą, ilgainiui visai pa- 
sijuto savo vietoje besą. Bet ir šv. Pranciškaus įpėdiniai, daugiau jaus- 
mais paremtu tikėjimu kritiškai žvelgią į savo laiko intelektualizmą, buvo 
visai pageidaujami. Kas nežino, ką reiškė, be daugybės panašių, į mistiką 
bei voluntarizmą linkę pranciškonai šv. Bonaventūra su Duns Scotum ša- 
lia labiau intelektualistiškai orientuotų šv. Alberto Didžiojo ir šv. Tomo 
Akviniečio? 

Šių dviejų ordenų mokslinę veiklą nulėmė 1259 metai, kuriais abu 
išsikovojo po vieną katedrą Paryžiaus universitete, ir tas faktas, kad pstai- 
ga ir pirmieji profesoriai — Tomas ir Bonaventūra — buvo verti vieni 
kitų. 

Niekad Bažnyčia neišugdė tiek mokytų šventųjų ir šventų mokytų, 


* Koperska A., Die Stellung der religiosen Orden zu den Profanwissenschaft- 
ten im 12. und 13. Jahrhundert, Freiburg (Schweiz) 1914. 

kaip anais laikais, kai plačiai išsišakojusiais tų dviejų ordenų kanalais 
mokslas aplaistė ligšiol dirvonavusius laukus.! 


4. MOKSLO ORGANIZACIJA IR TURINYS 


Naujųjų mokslo įstaigų struktūra, dėl mums jau žinomų priežasčių, vi- 
sai kitokia. Didžiausia naujenybė — kaip matėme — tai įvairūs fakultetai. 
Pirmasis jų, su kuriuo naujai atvykęs studentas susipažindavo, buvo filo- 
sofijos fakultetas. Jame, vad. facultas artium (scilicet liberalium), stu- 
diozai pirmiausia išeidavo filosofijos mokslus, kurie suformuodavo pasau- 
lėžiūrą. Šis filosofijos kursas susidėdavo iš dviejų dalių, trunkančių nuo 
pusantrų iki dviejų metų. Pirmoje dalyje buvo susiduriama su logika ir 
fizika, antroje — su psichologija, metafizika, etika, politika, iš dalies ir 
su gamtos mokslais. Studentai, išėję pirmosios dalies kursą, laikydavo 
bakalaureato laipsniui gauti egzaminus. Daugelis po šių egzaminų palik- 
davo universitetą, kiti ir jų nelaikę išstodavo. Tai anų dienų akademiš- 
kasis proletariatas, kuris užimdavo raštininkų bei panašias žemesnes vie- 
tas, papildydavo besibastančių goliardų eiles arba dar kitaip laukdavo ne- 
tikėto savo žvaigždės pakilimo. Likusieji, išklausę antrąją kurso pusę, 
įsigydavo laipsnį magister artium. Šie magistrai toliau dėstydavo bent 
porą metų artes liberales, t. y., jie eidavo lyg privatdocentų pareigas. Šiuo 
darbu papildydavo dar savo žinias, juk docendo discimus.* 


Išėję bendrą mokslą, toliau kituose fakultetuose studijuodavo teolo- 
giją, teisę ar mediciną. Taigi, pradžioje — bendros pažiūros, o po to — 


! Tiek apie šių, tiek ir apie kitų ordenų mokslinę bei pedagoginę veiklą, tarp 
ko kito, cf. Willmann O., Didaktik als Bildungslehre, Braunschweig '1923. — Nema- 
žai medžiagos duoda ir Grupp G., Kulturgeschichte des Mittelalters, IV. Band, Pa- 
derborn *1924. — Cif. taip pat Schniūrer G., Kirche und Kultur im Mittelalter, 2. 
Band, Paderborn 1929. — Specialiai apie pranciškonų studijas rašė Felder H., O. 
F. M., Geschichte der wissenschaftlichen Studien im Franziskanerorden, Freiburg 
i. Br. 1904. — Papildomų žinių paduoda Seppelt X., Wissenschaft und Franziska- 
nerorden, Breslau 1906. 


Apie ordenų vaidmenį Sorbonoje, tarp ko kito, cf. Bierbaum, Bettelorden und 
Weltgeistlichkeit an der Universitat Paris, Minster 1920. — Seppelt X., Der Kampt 
der Bettelorden an der Universitat Paris in der Mitte des 13. Jahrhunderts, Bres- 
lau 1905/08. — Sadet, La guerelle de Vuniversitė et des ordres mendiants au XIII-e 
siėcle, Bourges 1911. 


Ir protestantas Paulsenas (Geschichte des gelehrten Unterrichts, Leip- 
zig *1929) ne vienoje vietoje objektingai atsiliepia apie šia nepaprastai išsiplėtoju- 
sią mokslinę darbuotę. 


* Kadangi daugelis pasitenkindavo tokiomis filosofijos studijomis, tai šis fa- 
kultetas paprastai būdavo visų skaitlingiausias. Tai tarp kitų paliudija ir Kėlno 
pavyzdys iš 15. šimtmečio vidurio, rodas studijuojant filosofijos fakultete 6775 
studentų, teisės — 1575, teologijos — 4,57 ir medicinos — 0,67. Paulsen I, 33. 

specialūs mokslai. Visų pirma universitas, o tik vėliau „specialitas“, prie 
kurio nėra jokio kito kelio, kaip tik per filosofiją. Tai suprantama, žinant 
vidurinių amžių troškimą vispusiškai suformuoti žmogų, atbaigti jo išsi- 
lavinimą bei išsiauklėjimą, taip kad jo gyvenimas ir mąstymas atitiktų jo 
egzistencijos prasmę. Šią misiją universitetai galėjo drąsiai vykdyti, nes 
tvirtai stovėjo ant pagrindo vienos ir vieningos pasaulėžiūros, kurią ugdė 
vad. scholastika. 


Jos vardas yra kilęs iš romėnų žodžio scholasticus, bendrai reiškiančio 
mokytoją, viduriniais amžiais — teologijos ir filosofijos dėstytoją. Patį 
pavadinimą scholastiką taikė mokslui, gyvavusiam anuomet įvairios rūšies 
mokyklose. 


Dėstymo formą Aukštoje Mokykloje pirmiausia sudarė lectio. Per 
lectionem ne tik skaitė, bet ir aiškino spausdintą tekstą (pav., Šventą Raš- 
tą, įvairių autorių vad. sententias, vadovėlius ir pan.), nes Jegere reiškė 
ir komentuoti, pridėlioti glosų, t. y., pastabų. Tačiau vien tokiomis pa- 
skaitomis nepasitenkinta. Beveik dar daugiau reikšmės skirdavo dis- 
putams, kurių tikslas buvo įpratinti studiozus praktikoje pritaikinti savo 
žinias. Tai siekta taip uoliai, jog vietomis net buvo uždrausta pro- 
fesoriams diktuoti ir studentams užrašinėti paskaitas. „Ir koks čia 
mokslas“, sakydavo Robert de Sorbonne, įsteigėjas vienos jo vardu pa- 
krikštytos Paryžiaus universiteto dalies, „kuris sudėtas į sąsiuvinius kir- 
minų bei žiurkių gali būti graužiamas?!“ Disputų buvo visokių. Paprasti — 
disputationes ordinariae — įvykdavo vietomis kas antrą savaitę didžioje 
auditorijoje. Kuris nors magistras, pirm skaitydamas paskaitą, suformuluo- 
davo tezes, kurias, jam pirmininkaujant, magistrai ir bakalaurai vėliau 
kritiškai įvertindavo. Tokias disputationes galėjo laikyti ir vieni baka- 
laurai, kuriems taip pat buvo leista — magistrų priežiūroje — skaityti pa- 
skaitas.  Advente ir gavėnioje įvykdavo ypatingi disputai. Per tuos — 
disputationes de guolibet — kiekvienas atsilankęs galėjo duoti paklausi- 
mų, į kuriuos magistrai rytojaus dieną atsakydavo, patiekdami determi- 
natio. Iš šitų disputų išsivystydavo raštiški moksliški traktatai — guaes- 
tiones disputatae. 


Viduriniai amžiai šiais dviem pagrindiniais dėstymo būdais apskritai 
pasitenkindavo. Lectio supažindydavo su tuo, kas jau yra laimėta, o dis- 
putatio siekdavo įsigyti metodo, leidžiančio užsiimti moksline kūryba, ir 
miklumo jį panaudojant. Taigi, iš vienos pusės buvo konservuojami se- 
nieji turtai, o iš antros — ugdomi nauji. Tuo anuomet moksle galime buvo 
pasitenkinti, juoba, kad virš to specialūs mokslai — sakysime, medicina — 
apsčiai ir eksperimentuodavo. 

Tačiau tokios geros nuomonės nebuvo vidurinių amžių paveldėtojai ir 
kartu jų aršiausi priešai — humanistai, visumoje išniekinę šį dėstymą. 
Ši kritika be abejonės teisinga, kiek ji pliekia vėlesnės scholastikos reiš- 
kinius. Bet bendrai paėmus, joje pasitaiko perdėjimų, su kuriais nesutinka 
nė šio laikotarpio žinovai — nekatalikai, kaip, sakysime, Paulsenas. Jis 
ne tik ne vienu atžvilgiu gina scholastikus nuo humanistų, kurie, kaip 
„sekančioji karta“, iš prigimties negalėjo sutikti su savo pirmatakais moks- 
le, panašiai kaip sūnus paprastai netiki tuo, kuo tikėjo tėvas, bet dar taip 
gėrisi, sakysime, disputais, jog drįsta pacituoti šį, tikrenybėj net nepa- 
tvirtintą, padavimą apie Duns Scotų: „Kai dėl disputų, tai viduramžis var- 
gu bus klydęs dėl jų vertės. Jie be jokios abejonės tiko vienu momentu 
sumobilizuoti didelį kiekį žinių ir parodyti stebėtiną išsilavinimą argu- 
mentuojant. Apie Duns Scotų štai kas pasakojama: Jis atvyko 1304 me- 
tais iš Oxfordo į Paryžių, kur dideliame dispute gynė prieš domininkonus 
pranciškonų pažiūras apie nekaltą Mergaitės Marijos prasidėjimą. Svarūs 
buvo tie argumentai, kuriais jis buvo puolamas. Jų buvo apie 200. Be per- 
traukos jis jų klausėsi atydžiai ir nesijaudindamas. Paskui juos visus 


' Paulsenas savo knygoje stengiasi būti objektingas, nors ir numato visus tuos 
sunkumus, kuriuos jam teks pakelti iš pusės tų, kurie pasitenkino nekritiškai pa- 
kartoti ne jų suformuluotus, ne jų nei patikrintus pasakojimus. Dėl to ir apie scho- 
lastikos dėstymo būdus nesivaržydamas taip atsiliepė: „Apie šios mokymo sistemos 
vertę sunku ką nors bešališkai pasakyti.  Humanistai neplusdami nesugeba apie ją 
nė kalbėti... Jų nuomonė iki šių dienų... nekritiškai buvo priimta. Bet lygiai 
taip būtų galima be atodairos priimti ir romantizmo nuomonę apie apšvietos lai- 
kotarpįi... Kiekvienos istorinės formos yra jau toks likimas, kad ja su neapykanta 
ir paniekinimu išstumia kita besiveržianti gyvenimo forma. Istorijos uždavinys 
yra praeitį suprasti iš tos reikšmės, kurią ji turėjo pati sau, — uždavinys, kuris 
dažnai reiškia tą pat, kaip praeitį gelbėti nuo ateinančių kartų pasmerkimo... Gera 
valia įsigilinti [į scholastinės filosofijos mokymo metodą] vis slopinama nuo- 
vargiu, apimančiu tą, kuris pakliuvo į šią, mums... svetimą literatūrą ir kuris ne 
nuo jaunų dienų įprato į tokį mastymo būdą... "Tačiau ar tas atsitinka vien tiktai 
su viduramžių filosofija? Ar Hegeliui arba Fichtei sekasi šiandien geriau?.. O ar 
kitaip sekasi patiems humanistams, tokiems, kaip, pav., Erazmui arba Eobanui, kurie 
buvo tvirtai įsitikinę rašą amžinybei? Argi jų humanistiškas moralizavimas, jų ei- 
Iėraščiai ir deklaracijos nėra lygiai taip palaidoti dulkėse, kaip ir scholastikų kves- 
tijos bei distinkcijos? Ir ar neateis pagaliau toks laikas, kada tie visi begaliniai 
filosofiniai, istoriniai, gnoseologiniai ir psichofiziniai dabarties tyrinėjimai sunyks 
lygiai taip liūdnai, kaip kad mums scholastinė ir spekuliatyvinė filosofija, huma- 
nistinė gražbylystė ir varginga XVII. šimtmečio poliistorija? Tai aš sakau ne tam, 
kad padarytume išvadą, jog mokslinės pastangos iš viso yra bergždžios, bet kad jų 
vertė glūdi tame, kiek jos padarė savo amžiui. Yra neteisinga mokslinių siekimų 
vertę matuoti pagal tai, kiek vėlybesnieji laikai ir mes patys galėjom jais pasi- 
naudoti.“ (I, 4 ss). 


Gal bus ne pro šalį šioje vietoje sužinoti, kas yra tas, taip drąsiai kalbąs, au- 
torius. „Aš nesu katalikas ir nemanau juo būti“, sako apie save Paulsenas pratarty 
prie antro leidimo (XXIV. p. ). „Gimęs ir išauklėtas protestantizme, savo įsitiki- 
nimais aš ir šiandien protestantas... Šis mano protestantizmas, tačiau, negali man 
sukliudyti pastebėti ir pripažinti tai, kas yra gera ir vertinga katalikų pasaulyje tiek 
viduramžy, tiek naujuosiuose amžiuose... kaip lygiai negali manęs sulaikyti matyti 

mintinai su stebėtinu tikslumu pakartojo, išrišdamas kebliausias sunkeny- 
bes ir painiausiai suraizgytus silogizmus taip lengvai, kaip Samsonas su- 
traukė Dalilos pančius. Pagaliau jis dar pridėjo daug svarbių argumentų, 
kuriais parodė, kad Švenčiausioji Panelė yra pradėta nesutepta gimtąja 
nuodėme. Universitetas buvo tiesiog sužavėtas jo įrodinėjimų aiškumu 
ir suteikė Scotui doctor subtilis titulą... 


„Ar tokie grynai formaliniai nagrinėjimai padidina mūsų nusivokimą 
apie dalykų prigimtį,“ taip Paulsenas baigia savo citatą iš Bulaeus Hist. 
univ. P. IV, 70, „turim pilną teisę paabejoti. Tačiau man išrodo, esą, nea- 
bejotina, kad jie buvo tinkami paruošti proto pajėgas, ypač formališkam 
darbui — greit susivokti, analizuoti ir argumentuoti. Kad vadovaują vi- 
duramžio filosofai dialektinių bei metafizinių problemų suvokime ir iš- 
sprendime pasižymėjo aštriu protu ir dideliu virtuoziškumu juo naudo- 
jantis, negalės užginčyti nė vienas, kuris kokiu nors būdu arčiau su jomis 
susidūrė.“! 


Iš šito pasakojimo matyti, kad viena svarbiausių priemonių, filosofinį 
darbą dirbant, viduriniai amžiai laikė logiką. Iš tikrųjų, scholastika, nu- 
krypusi į abstrakciją, t.y., į tokią sritį, kur aptariant, distinguojant, įrodant, 
disputuojant ir sistematizuojant be sąvokų nieku gyvu neapseisi, pagamino 
ištisą terminų žodyną ir juo savo raštuose, paskaitose, disputuose plačiai 
ir sumaniai naudojosi. Be tos terminologijos buvo neįmanomas joks spe- 
kuliatyvus darbas. Kas nemokėjo logikos meno ir nesugebėjo naudotis jo 
subtiliais niuansais, negalėjo nė pasirodyti moksle, o ypač tuose dažnuose 
dialektikos turnyruose, kur proto riteriai rungėsi dėl aukščiausio tikslo — 
dėl tiesos. Tai nebuvo kokio fantomo gaudymas, kur ambicija ir įsivaiz- 
davimas turėjo atstoti trūkstamąją galią, ne, nes reikalas buvo visai realus 
ir vertas heroiškų, viršžmogiškų pastangų, juk — universalia sunt realia. 


Ši centrinė mintis vidurinių amžių mokslininkus tiesiog uždegė bei 
suteikė jiems galingų jėgų. Jie svaigo nuo tos minties, kad tai, ką jie gal- 
vojo, nėra efemeriškas žaislas. Dėl to jie magister statė šalia sacerdos, 


ir išvardinti tai, kas kitoje pusėje [protestantizme] yra nevykusio, net išstatant 
save į pavojų būti cituojamam katalikų polemikoje, kaip protestantų liudininkas prieš 
protestantizmą.“ (I, p. XXVI). 


Savo nuomonę apie scholastiką šis retas drąsuolis pareiškė dar 1884 m., kada 
jos istorija menkai tebuvo žinoma. Reikia manyti, kad Paulseno vertinimas būtų 
buvęs dar teigiamesnis, jei jis būtų sulaukęs naujesnių tyrinėjimų, atskleidžiančių 
daugybę naujų, perdėm įdomių faktų, itin paryškinančių ir nuskaidrinančių tradi- 
cinį scholastikos vaizdą. 

! Paulsen I, 42 s. 

kurio rankose duona virsta Dievo Kūnu, ir imperator, turinčio savo valdžią 
iš Dievo. Mokslą apgaubė absoliutiškumo aureolė. 


Todėl nenuostabu, kad į tas dvasios rungtynes traukė ištisos masės, 
kurios, nelyginant graikai per savo olimpiadas ar modernusis pasaulis savo 
stadijonuose, aistringai pergyveno šias kovas, kur grūmėsi taip su ne, prieš 
su už, kur prieš kiekvieną teigimą stojo bet ir jei ir dalyviai tiesiog azar- 
tišku užsidegimu pritardavo čia teigėjui, čia jo oponentui, atsižvelgdami 
į argumentų tvirtumą bei dialektinį miklumą. Čia, kur rungtasi dėl aukš- 
čiausių vertybių bei mėginta spręsti giliausios ir esmingiausios problemos, 
publika pagilino savo pažiūras, patikrino savo gyvenimo kompasą ir kartu 
atsigaivino bei persiėmė tokiu mokslo entuziazmu, kokio ir šiandien pla- 
čiajame pasauly nelengva rasti. Kas žavėjo aukštuosius, persimetė ir į že- 
mesniuosius, padariusius netrukus iš miklaus savo oponento dialektinio 
sumušimo net sportą. Toks profanavimas nemažai padėjo šiam subtiliam 
galvojimo menui virsti tuščia terminų akrobatika. Tačiau tas nesumažino 
reikšmės scholastikos sukurtos logikos, aktualios dar ir šiandien." 


Kaip logika buvo svarbiausia scholastinio darbo priemonė, taip meta- 
fizika žymiausia jos sritis. Atsimindama apaštalo žodį: guae sursum sunt, 
guaerite, scholastika pažinimo pastangas daugiausia pakreipė į amžinybę. 
Tiesa, joje netrūksta gnoseologijos, psichologijos, etikos ir panašių nagri- 
nėjimų — kaip, sakysime, įsakmiai parodo Aleksandro Haliečio, Bonaven- 
tūros, Alberto Didžiojo ir paties Tomo psichologijos bei kitoki darbai — 
tačiau atitinkamai scholastikos palinkimui į spekuliaciją, metafizika buvo 
ir pasiliks mėgiamiausia jos sritis. 


Nors joje gabiai buvo filosofuojama, tačiau ne vienas, tikįs į filoso- 
fijos priklausomumą nuo teologijos, šiam darbui daug reikšmės nepri- 
skyrė. Šitokius kritikus matomai paveikė žodis — Philosophia - ancilla 


' Taip sakysime, šių dienų žmogus naudojasi daugybe terminų, kilusių iš šios 
logikos, kaip štai: agens, movens, motyvas, mediumas, modus, vitališkai, animališkai, 
per se, guod non, kokio nors dalyko ratio, terminus a guo, terminus ad guem, con- 
ditio sine gua non, per excellentiam (cf. pranc. par excellence) ir t.t. — Willman O., 
Philosophische Fachausdricke, Miinchen *1933, p. 104, 


Ir Paulsenas (I, 51 s.) iškelia scholastinės logikos nuopelnus kuriant nau- 
jus terminus: „Tie visi naujai sudaryti abstraktiški išreiškimai: substantia, essen- 
tia, existentia, guantitas, gualitas, identitas, causalitas, finalitas, guidditas; haec- 
ceitas, kuriuos humanistiškieji zaunytojai žiopliams paprastai pristato esant monstra 
ir portenta, atsirado betgi iš tikro reikalo... Daugumas jų yra sudaryti, artimai 
prisilaikant Aristotelio terminų. Kad jie nėra nereikalingi ir beprasmiški nauja- 
darai, geriausiai parodo tas, jog jie, nepaisant visų humanistų pasipriešinimų, prigijo 
ir ar tiesioginiai ar išversti perėjo į moderniškas kalbas.“ 


Cf. dar kito nekataliko, R. Euckeno veikalą „Geschichte der philosophischen 
Yerminologie“, Leipzig 1889. 

theologiae. Bet ar galima tą maksimą taip suprasti, kaip daro scholastinės 
filosofijos savystovumo neigėjai? Bandant atsakyti, reikia pirmiausia kon- 
statuoti, kad tasai posakis tikrai pasitaikė scholastikoje ir, būtent, šv. 
Petro Damianiečio (1007-72) raštuose, kur jis seka Aristotelio pasakymu:; 
„Ji [t. y. pirmoji filosofija sogia arba Oeokcytiwį |] yra tasai mokslas, 
kuris labiausiai gali pretenduoti vadovauti moksliniam darbui. Jai pasi- 
priešinti kiti mokslai, kurie yra tarsi vergės (6:0iat), negali, nes jos ob- 
jektas yra galutinis (mūsų) tikslas ir gėris, dėl kurių viskas egzistuoja.“ 


Panašiai ir daugiau senovės išminčių kitas mokslo šakas laikė ancillae 
philosophiae. Tuo jie visi norėjo pasakyti, kad mokslų šeima yra Societas 
inaegualis, kur, toli gražu, ne visi nariai yra lygūs. 


Mintį, kad mokslai turi savo hierarchiją, palaiko visų amžių mokslinin- 
kai. Taip, sakysime, humanistai iškėlė filologiją. Kiek vėliau, 16. šimtmety, 
Baconas Verulamietis paskelbė empirinius mokslus vadovaujančiais, o 17. 
šimtmečio methodus geometrica atstovai suteikė pirmenybę matematikai. 
Neapsieina be tokios viršūnės ir Kantas savo Streit der Fakultūten, priskir- 
damas transcendentalinei filosofijai teisę kontroliuoti visas kitas mokslo 
šakas. Pagaliau ir naujųjų laikų pozityvizmo tėvas Comte'as kalba apie 
„mokslų hierarchiją“. Gerai įsiknisę i mokslo istoriją, rastumėm dar daugiau 
bandymų hierarchiškai sutvarkyti ivairias mokslo šakas, nes beveik nėra 
mokslininko, tikra to žodžio prasme, nesuprantančio, kad visos šakos viena 
kitai tarnaudamos sudaro tikrą piramidę, kurios viršūnė mėgina siekti visų 
priežasčių priežastį. Skiriasi jie dažniausia tik atsakymu į klausimą, kuriam 
mokslui priskirti tą aukščiausią, garbingiausią vietą. Taigi, iš esmės Petras 
Damianietis nieko nėra pasakęs, kas galėtų įžeisti profaninius mokslus bei 
jų atstovus. Tiek dėl paties principo. 


Toliau įdomu, kuria tvarka mokslai sudaro tą hierarchiją, kurie iš jų 
sudaro tos piramidės pamatą, ir kurie jos viršūnę? Į tai kiekvienas amžius 
atsako pagal savo pažiūras, statydamas į priekį tąjį mokslą, kuris jo many- 
mu geriausiai nušviečia esmingiausius klausimus. Tad, ar tas, kuris Com- 
te'ui pripažįsta teisę mokslus suklasifikuoti tam tikru hierarchiniu būdu, 
galės paneigti tokią pat teisę Petrui Damianiečiui ir vien dėlto, kad šis 
tikinčiųjų vidurinių amžių sūnus pirmenybę davė teologijai? 


Gindami Damianietį nuo neužsipelnytų priekaištų, bet gi nemanomę 
užstoti jo silpnybės, kuri yra daugiausia metodinio pobūdžio. Kovodamas 
su racijonalistinės dialektikos pretenzijomis rišti bet kokius klausimus 
ir teologijos srity, jis įpuolė i kitą kraštutinumą — reikalavo proto pasi- 


* Op. Paris. 1743, III, 312. 

davimo tikėjimui. Tuo sudarė tokį pan-teologizmą, kuris aiškiai nebeskyrė 
profaninių mokslų nuo teologijos ir suvedė proto uždavinius į neįtikimą 
minimumą. 

Šitame teologijos santykių su profaniniais mokslais neaiškume ir tikė- 
jimo ribų bei proto kompetencijų nenustatyme ir glūdi Petro Damianiečio 
silpnybė. Tačiau ji neigiamai neatsiliepė į didį scholastikos darbą, nes — 
kaip toliau dar matysime — jos genijai, o ypač Albertus Magnus su Tomu 
Akviniečiu, sugebėjo dar laiku išnarplioti šį problemų kamuolį. 


Grįžtant prie vidurinių amžių filosofijos, o ypač metafizikos pamė- 
gimo, reikia pasakyti, kad tas tačiau nenustelbė kitų mokslų. Sakysim, 
gamtos mokslais per visą tą laikotarpį taip įdomautasi, jog renesanso ne- 
begalima laikyti — kaip mėgdavo daryti 19. šimtmetis — pirmuoju moder- 
niškųjų gamtos mokslų ugdytoju.! Tą patvirtina, kad ir šie, čia pripuola- 
mai cituojami, faktai, kuriuos, vartant naujausią šios šakos literatūrą, leng- 
vai keleriopai galima padidinti :* 

Pirmąją anatomiją lotyniškai parašė benediktinas Afer'is (į 1087) vie- 
nuolyne Monte Cassino. Lavonų skrodimai ir autopsija dar apie 1200 metus 
praktikuota popiežių medicinos mokykloje Romojeė Pirmą anatomijos 
vadovėlį parūpino gydytojas Modino Bolonijoje maždaug kartu (1320) su 
didžiomis teologijos ir filosofijos Summomis. Kad ir chirurgijos menas 
buvo išsivystęs, rodo Gustl'io Geschichte der Chirurgie und ihrer Ausūbung, 
kur vidurinių amžių chirurgijai pašvenčiama 300 puslapių. "Tai patvirtina 
ir jo kolega Pagelis antrame veikalo Handbuch der Geschichte der Medizin 
tome, pažymėdamas, kad tarpas nuo 1200 iki 1500 metų „buvo vienas žy- 
miausių epochų modernioje chirurgijoje.“ Kad visa tai tiesa, gyvai paliu- 
dija Lafranchi, parašęs dar 13. šimtmety veikalą Chirurgia magna ir pa- 
daręs kraujo apytakos bei nervų sistemos srity išradimų, kurie dar ir šian- 
dien įdomūs. Rodo tai ir Guy de Chauliac, vad. „moderniosios chirurgijos 
tėvas“, kuris antroje 14. šimtmečio pusėje darydavo komplikuotas galvos 
kiaušo ir pan. operacijas. Jis savo veikalą apie chirurgiją dedikuoja 


! Ta tema pakartotinai yra rašęs kauniškis, prof. Pr. Dovydaičio leidžiamas, 
Kosmos. 

* CE. Strunz, Geschichte der Naturwissenschaften im Mittelalter, Stuttgart 
1910. — Diepgen, Geschichte der Medizin (Mittelalter), Leipzig 1914, — 

* Bažnyčia nėra draudusi studijuoti anatomiją, kaip neretai tvirtinama. Ji tik 
(per Bonifacijų VIII.) neleido virti per Kryžiaus karus kritusių lavonų, kas buvo 
kartais daroma su tikslu tokiu virinimu atskirti kaulus, kuriuos toliau gabendavo 
į Europą ir čia laidodavo. Kita proga Sikstas IV. draudė slaptai lavonus iš že- 
mės iškasti ir pavogti. „Popiežiai niekad nedraudė skrosti lavonus mokslo tikslais, 
priešingai, tai daryti leido universitetams, kaip expressis verbis rodo daugelio me- 
dicinos fakultetų seni statutai.“ — Hyrti, Lehrbuch der Anatomie des Menschen, 
Wien “1885, p. 50. 

buvusiems mokytojams, o ypač tam, su kuriuo kartu dirbo popiežių išlaiko- 
mose įstaigose. 

Kad ir patys didieji scholastikai domėjosi gamtos ir panašiais mokslais, 
matyti ir iš Alberto Didžiojo, pašventusio jiems didelę savo laiko dalį. 
Kiek tas darbas buvo vertingas, parodo tas faktas, kad dar šiandien jo Bo- 
tanika laikoma savarankišku veikalu. ĮJessenas liudija, kad Alberto B0- 
tanika „pilnai pravesdama gerai apgalvotą, logišką visumos planą, viršija 
visus savo pirmatakus ir ne vieną savo įpėdinių... Jis surankiojo iš visur 
elementus augalų morfologijai sudaryti... Jo „ūkininkavimo principai“ 
padėjo pagrindą visai agronomijos literatūrai“* Apie kitus scholastus 
Gruppas pasakoja, kad optika užsiimdavę Theodorichas Freibergietis, Vi- 
telo, o ypač Rogeris Baconietis. „Šis jau suprato šviesos spindulių lūžimą 
lietaus lašely ir tuo remdamasis išaiškino laumės juostą... Jis žinojo pa- 
didinimo stiklą ir turėjo supratimą apie žiūronus. Ir parako elementai 
jam buvo žinomi.“* Jis taip pat nujautė, kad gali būti automobiliai ir 
lėktuvai. 

Bet per toli nueitume, minėdami čia visus Rogerio, perdėm eksperi- 
mentus pamėgusio, išradimus ir ateities vizijas arba išvardindami tuos skait- 
lingus Alberto bandymus, padariusius jį kitų akyse tiesiog legendarine fi- 
gūra. Pakanka pabrėžti, kad šių dviejų scholastikų ir jų neretų vienmin- 
čių bei amžininkų darbai leidžia tvirtinti, jog viduriniams amžiams priklau- 
so daugumas tų laurų, kurie ligšiol taip nekritiškai buvo skiriami re- 
nesansui, 


5. MOKSLINĖS VEIKLOS TIKSLAS 


Visa šio darbo organizacija, jos veikimo būdai, priemonės ir t. t. turėjo 
vieną bendrą tikslą — sukurti didžiulę sintezę. 

Scholastikai šis sintetiškumas buvo igimtas. Ji norėjo visus apgalvo- 
tai surinktus fenomenus planingai sudėlioti ir taip išvesti grandiozišką 
gamtinio ir antgamtinio pasaulio piramidę. Dėl to ji neužsidarė specialy- 
bėse, nepaskendo smulkmenose — jai nebuvo nieko svetimesnio, kaip nuo 
siekiamos visumos atitraukianti, savimi pasitenkinanti, be horizontų analizė. 

Šis sintetiškumas tipiškas visiems viduriniams amžiams. Juose visa 
buvo tam tikrų hierarchijų pagalba susintetinta. "Taip, sakysime, jie iš- 


* Cf. Rost H., Die Kulturkraft des Katholizismus, Paderborn *1930, p. 96 s. 

* De vegetabilibus libri VII. Veikalas išleistas Meyer'io ir Jenssen'o, Ber- 
lin 1867. 

* CE. Jessen, Botanik p. 127. — Cf. dar Killermann, Die Vogelkunde des Al- 
bertus Magnus, 1910. — Strunz F., Albertus Magnus. Weisheit und Naturforschung 
im Mittelalter, Wien 1926. — Sartor P., Introduction of the history of science II, 
Washington 1931, paduoda dešimties puslapių bibliografija apie gamtą tyrinėjanti 
Albertą. 

* Grupp G., Kulturgeschichte des Mittelalters, IV. Band, Paderborn *1924, 
p. 239 s. 

vedė tam tikrą pasaulėtišką liniją, kuri nuo valstiečių ir miestelėnų per 
feodalus ir grafus su herzogais kilo prie karalių ir imperatorių. Kita to- 
kia linija buvo bažnytinė, vedanti nuo tikinčiųjų per kunigus ir vyskupus 
į kardinolus ir pagaliau į popiežių. 

Šis atbaigtos visumos siekiąs viduramžiškumas taip pat ir meno bei 
mokslo srityse mėgino savo priemonėmis atvaizduoti didžią buitį. Tokiu 
būdu architektūra sukūrė vad. gotikos stilių, o mokslas — scholastiką.! 
Kaip statybininkai krovė akmenį ant akmens, kol smaili katedros viršūnė 
skrodė dangų, taip filosofai dėjo faktą prie fakto, argumentą prie ar- 
gumento, kol nuo pat negyvosios gamtos per gyvuniją, žmoniją ir angelus 
buvo pasiekta pati Dievybė. Ir tai nebuvo koks dialektiškas žaidimas ar 
farizėjiška suktybė, bet rimčiausias gyvenimo uždavinys. 


Šios į dangų besistiebiančios linijos traukte traukė kiekvieną aukštyn, 
tuo duodamos visam gyvenimui ir impulsą ir kryptį. Kadangi visi prie to 
derinosi, tai vidurinių amžių darbai yra kiek beasmeniški. Ir būtent, ta 
prasme, kad veikėjai, mūsų atveju filosofai, nesiveržė žūt būt turėti savo 
individualinių pažiūrų, bet stengėsi geriausiomis savo jėgomis tarnauti 
bendrajai idėjai. Tačiau tas nereiškia, kad anų laikų mintytojai būtų buvę 
schemos be gyvybės ir tipai be kraujo. Anaiptol. Beveik kiekvienas tu- 
rėjo savo aiškų charakterį, kuriuo iškart išsiskyrė iš visų. Psichologiška- 
sis Abaelardas, į gamtos mokslus įsirausęs šv. Albertas Didysis, viską per- 
matąs šv. Tomas Akvinietis, mistiškasis šv. Bonaventūra, kritiškasis Roger 
Baconas — visi jie buvo ryškios asmenybės. Jiems nė kiek netrūko mūsų 
laikais taip vertinamo aktualumo ir gyvenimiškumo.? Bendra jų darbo žy- 
mė buvo kaip tik šiandien taip aukštai keliamasis Sachlichkeit, t. y., šaltas, 
nesuinteresuotas objektingumas, nes jie troško palenkti savo jėgas pasku- 
tiniam tikslui, o ne tikslą savo užgaidoms. Tam kiek galėdami šalindavo 
iš savo studijų jausmus ir visa, kas kvepėjo subjektingumu. 


Šitaip nusiteikę sintetizuodami, netikėtai susilaukė brangų talki- 
nink4 Aristotelio asmeny. Tiesa, iš kart neatrodė, kad šis pagoniškos kul- 


* Ir teologijoje pasireiškianti mistika, tikra scholastikos sesuo — 0 ne prie- 
šininkė, kaip vidurinių amžių dvasią mažai pažinę medievistai bandė nustatyti —, 
savo esme yra „gotiška“, t. y., vertikali, įsijungianti ir pabrėžianti bendra sintetiš- 
kumą. 

Cf. šiuo klausimu tarp ko kito: Bernkhart J., Die philosophische Mystik des 
Mittelalters, Mūnchen 1926. — Grabmann M., Mittelalterliches Geistesleben, Miin- 
chen 1926. — Bernhart J., Bernhardische und Eckehartische Mystik etc., Kempten- 
Mūnchen 1912. — Wechssler E., Deutsche und franzosische Mystik (Eckehart- 
Bernhard), Euphorion 30, Stuttgart 1929. — Zahn J., Einfiihrung in die christliche 
Mystik, Paderborn 1922. 

* Sąryšy su tuo įdomu paskaityti, ka sako apie scholastiką šiaip katalikų atžvil- 
giu labai netolerantingas Th. Ziegler (Ueber Universitaten und Universitatsstudium, 
Leipzig 1913, p. 4.). 

tūros atstovas neštų laimę krikščioniškam mokslui, nes jo turtai buvo at- 
plukdomi gana drumsčios arabų ir žydų filosofijos srovės, kurią nesulai- 
komai pavarė į vakarus agresingasis islamas. 

Ne pirmą kartą islamas grasino krikščioniškiems vakarams. Dar keli 
amžiai anksčiau jis, nesitenkindamas užėmęs šiaurės Afriką, šv. Augustino 
tėviškę, persikėlė į Ispaniją ir 8. šimtmečio pradžioje net veržėsi į krikš- 
čionybės kultūros centrą — Paryžių. Jis jau buvo perkopęs Pirėnų kalnus 
ir pasiekęs Pietų Prancūziją, kai Karolio Martelio pagaliau ties Tours ir 
Poitiers (732) buvo atmuštas. Prie pat savo tikslo suklupęs, vistiek vylėsi 
anksčiau ar vėliau laimėti vakarų kultūros širdį. Iš tiesų — 12. šimtmety 
jis antrą kartą nulipo nuo Pirėnų ir vienu, nė kieno netrukdomu, maršu 
pasiekė Paryžių. Tik šį kartą į patį Europos centrą prasiskynė kelią ne 
žvangančiais kardais, o dvasios ginklais — knygomis ir mokslu. O tas 
mokslas buvo tik ką minėtoji Aristotelio filosofija. 

Tą filosofiją arabai buvo sutikę Sirijoje ir Persijoje ir atvežę pas save, 
kur ją apdirbo aibė gabių mahometonų! Būdami daugumoje gamtininkai 
ir medikai, jie nemažiau už spekuliaciją ugdė patirtinius mokslus, kur — 
sakysime, chemijoje, mineralogijoje, fiziologijoje — pasiekė tokių laimė- 
jimų, kad krikščionys nespėjo iš jų pasimokyti. Tas polinkis į patirtį atsi- 
spindi ir jų metafizikoje, kur dialektiką atsveria gamtos filosofija. Tipiš- 
kas tam pavyzdys yra Avicenna (980—1037),? kuris, kartu spekulia- 
tyvine ir empirine kryptimi veikdamas, pasižymėjo ir metafizikoje ir me- 
dicinoje. Tokia plačia filosofine veikla jis tiek prisiartino prie stagiriečio 
atstovaujamo filosofo tipo, jog buvo vadinamas „trečiuoju Aristoteliu“. 
Patį Aristotelį plačiausiai išnagrinėjo, bene visų arabų filosofų žymiau- 
sias, Averročsas (1136/98)3 Tą darbą atliko su tokia savo mo- 
kytojui meile, jog buvo vadinamas Komentatorium. Iš Ispanijos, kur Aver- 
roėsas dirbo, jo veikalai smarkiai paplito ir krikščioniškame pasauly. Vie- 
noje Venecijoje jie buvo per 50 kartų išleisti; dėl to nenuostabu, kad ne- 
mažai jo idėjų prigijo. Taip, sakysime, ne vienas jo paveiktas išpažino 
jo mokslą apie apskritai veikiantį protą, egzistuojantį vien sau už indi- 
vidų ribų. Jie tikėjo, kad žmonės participuoja tame prote, juo galvoja 
ir, atsižvelgdami į tai, kad protas traukia savo emanacijas vėl į save, buvo 
įsitikinę, neturį savo nemarios sielos ir individualios amžinos egzistencijos. 

Nuo šio arabų mokslo priklauso žydai, kurių žymiausi yra Avice- 
bronas (1020-70) ir Maimonides (1135-1204)* Pastarasis, subren- 


* Cf. Goldziher Ig., Die islamitische und die jiidische Philosophie, (Kultur der 
Gegenwart, 4. Bd.) *'1912. — Ueberweg-Geyer, Grundriss, "1928 (M. Horteno stu- 
dija). — Talamo, L“Aristotelismo nella storia della filosofia, Siena 1900. 

* Horten M., Die Metaphysik Avicennas etc, Halle 1907-09. 

* Horten M., Averroės, Bonn 1920. 

* Cf. Goldziherio veikalą. 

dęs Averroės'o poveiky, taip garbino Aristotelį, jog ortodoksiškoji žydija 
jį apkaltino esą „pardavęs šventus raštus graikams“. 

Nors šių filosofų raštai ir nėra visai savarankiški darbai, tačiau jie smal- 
siai buvo skaitomi. Jiems praplisti itin padėjo platūs žydų pirklių santy- 
kiai. Žydai niekur nepamiršo kartu su prekėmis išreklamuoti ir savo 
„Aristotelį“. Todėl žydų mokslinė įtaka įsiskverbė visur, kur tik siekė 
jų prekybos ryšiai. O kur jų nėra? 

Visa ta imponuojanti, mahometoniškai bei žydiškai nuspalvinta graikų 
idėjų masė dabar, daugiausia tarpininkaujant Ispanijai, kur mahometonai 
turėjo didelių kultūros centrų — prisiminkime tik Cordovą su puse mili- 
jono gyventojų, trimis tūkstančiais maldos namų ir atitinkamu skaičiumi 
mokslo įstaigų! — buvo gabenama ir į Vakarų pasaulio centrą. Islamas 
už Paryžiaus vartų! Jis pasiryžęs paimti ir garbingiausią krikščioniškos 
dvasios tvirtovę — Sorboną.! 

Blogai, nes ir pačioje tvirtovėje nėra vienybės. Mat, Aristotelio siste- 
ma daugelį ir čia sužavėjo. Juk tai buvo pirmoji didingai vieninga mokslo 
sistema, su kuria vakarų mokslininkai susitiko. Prisiminta, kad ir daug- 
pusiškasis Augustinas tokios nebuvo sukūręs. Jo galvojimas perdaug buvo 
platoniškai spekuliatyvus ir per :nažai aristoteliškai empiriškas, kad būtų 
galėjęs atbaigtą minčių visumą sukurti. Taigi, Aristotelis atidengė nu- 
stebintiems vakarų mokslininkaras visai naują pasauli. Bet antra vertus, 
tai, kas atgabenta stagiriečio vardu, buvo storu islamiškų (ir žydišku) 
sluoksniu pridengta. Džiūgu ir kartu baisu dėl tokio radinio. Nuomonės 
čia bematant suskilo.* Vieni — daugiausia pranciškonai, kaip antai Alek- 
sandras Halietis, šv. Bonaventūra ir jiems artimas Heinrichas Gentietis — 
nenorėjo dar nepatikrintų naujenybių dėliai atsisakyti nuo senų autori-- 
tetų, o ypač nuo šv. Augustino, per tiek šimtmečių patenkinusio ir aukš- 
čiausius intelektualinius reikalavimus, tačiau kiti be ypatingų rezervų pri- 
ėmė suarabintą Aristotelį. Jų vadas buvo gaivalingasis Sigeris Braban- 
tietis.“ Būdamas Paryžiaus universiteto filosofijos (vad. artistų) fakul- 
teto narys, panaudojo visus savo gabumus Aristoteliui išaiškinti jo komen- 
tatoriaus Averroės'o dvasioje, kuo jis įėjo į koliziją su Bažnyčios atsto- 
vaujamu ir to paties universiteto teologijos fakulteto ginamu mokslu. Šis 
ypač negalėjo priimti tų — vėliau (1270 ir 1277 m.) Paryžiaus vysk. Tem- 


'! Wistenfeld, Die Uebersetzungen arabischer Werke in“s Lateinische, Gėttin- 
gen 1877. — Wūstenfeld, Die hebrūischen Uebersetzungen des Mittelalters und die 
Juden als Dolmetscher, Berlin 1893. — Grabmann M., Forschungen iber die latei- 
nischen Aristoteles-uebersetzungen des 13. Jahrh., Minchen 1916. 

* Hertling, Wissenschaftliche Richtungen und philosophische Probleme im 13. 
Jahrhundert, Miinchen 1910. 

* Apie šią dviprasmišką figūrą tarp ko kito cf. Mandonnet R., O. Pr., Siger 
de Brabant et I'averroisme latin au XIII-e sičcle, 2. t., Louvain 1908/11. — Sigeris 
1282 m. savo sekretoriaus buvo nužudytas. 

pier'io pasmerktų tezių, tvirtinančių žmogiškojo intelekto vieningumą 
(monopsichizmą), neigiančių asmenišką nemirybę, skelbiančių pasaulį 
esant amžiną kaip pats Dievas ir išpažįstančių kosmišką bei psichologišką 
determinizmą. 

Sigeris, matydamas averroizmą prieštaraujant krikščioniškam mokslui, 
stengėsi šį — ir kartu save — išgelbėti vad. „dvejopos tiesos“ dėsnio pa- 
galba, tvirtinančio, kad kas filosofijoje gali būti teisinga, tas teologijoje 
gali būti laikoma klaidinga ir atvirkščiai. 

Iš greitai tarp augustinistų ir averroistų užsimezgančių disputų išsi- 
plėtojo aštrūs vieši ginčai, kurie, intrigų kurstomi, išaugo į triukšmingas 
kovas, sukeliančias visuomenėje tirštus aistrų debesius, tykojančius galutiną 
tiesą aptemdyti. Ir buvo pagrindo bijoti, krikščionys mokslininkai, taip 
tarp savęs besiriedami, palaidosią krikščioniškąjį mokslą. Bet štai, lemian- 
čiuoju momentu į kovos lauką atskubėjo vad. konkordistai su Tomu Akvi- 
niečiu priešaky. 

6. ŠV. TOMAS AKVINIETIS (1225-74) 

Kadangi statomas uždavinys pranoko ir gabiausio mokslininko jėgas, 
tai Tomui Akviniečiui Apvaizda davė eilę pirmatakų, kurių žymiausias — 
Albertas Didysis (1193-1280)! Šis, būdamas begalinis eruditas 
(Doctor universalis), surinko kiek galint pilniau krikščionių mokslininkų, 
arabų bei žydų skintus mokslo vaisius ir išleido platų Aristotelio raštų 
komentarą, kuriuo iš grubių lukštų išaižė „krikščioniškąjį“ Aristotelį. 
Tuo jis esmingai prisidėjo prie Aristotelio recepcijos ir suteikė savo mo- 
kiniui Tomui didesnę dalį reikiamos medžiagos. Taip pat parengė jį es- 
mingam scholastikos darbui, kurio esmė buvo, pasinaudojant Aristotelio 
metodu ir sistematika ir vis atsižvelgiant į Apreiškimą, perdirbti ir iš- 
vystyti stagiriečio mokslą į vieną atbaigtą krikščioniškos filosofijos 
sistemą. 

Toks, nors savyje ir vieningas, uždavinys apėmė tačiau visą eilę spe- 
cijalių, paruošiamų darbų. Tokiais, pav., buvo Aristotelio išdirbto metodo 
ir jo patiektų davinių pagalba įrodyti krikščioniškos teologijos tradicijos 


! Albert von Bollstaedt gimė Lauingen'e, Švabijoje: Studijavo Paryžiuje ir 
Paduoje, kur 1223 m. įstojo į domininkonų ordeną. Vėliau dėstė su dideliu pasise- 
kimu tarp ko kito Paryžiuje (1245 ss.) ir Koelne (1248 ss. ir 1258-60), kur jo mo- 
kinių tarpe buvo ir Tomas Akvinietis. Kurį laiką — berods nuo 1256 iki 1258 m. — 
Albertas viešėjo ir Romos kūrijoj, eidamas magister s. palatii pareigas. Mirė Koelne. 
1622 m. buvo beatitikuotas, o 1932 m. paskelbtas šventuoju ir Bažnyčios mokytojų. 

Apie Albertą cf. Wilms H., O. Pr., 1930; Doms H., 1930; Schneider A., 1927; 
Strunz F., 1926; Hertling G. von., *1914. — Skaitytina taip pat Mandonnet O. Pr. 
studija apie Albertą, tilpusi Dictionnaire de thėologie catholigue, I. t. Toliau dar 
ct. Pelster, Kritische Studien zum Leben und zu den Schriften Alberts des Grossen, 
Freiburg i. Br. 1920. — Grabmann M., Der Einfluss Alberts d. Gr. auf das mittel- 
alterliche Geistesleben, Innsbruck 1928. — Visa literatūra apie Albertą tiksliai su- 
žymėta Laurento ir Congario bibliografijoje „Essai de bibliographie Albertienne““, 
tilpus'oje žurnale „,„Revue Thomiste“ 1931. 

harmoningumą. Toliau teko — kiek leido paties objekto charakteris — 
tikėjimą protu pagrįsti ir, pagaliau, visą tokiu būdu laimėtą žinojimą 
suvesti į vieną prasmingą vienumą, t. y., sukurti didingą sintezę. Tiesa, 
tokią buvo sudaręs ir pats Aristotelis, bet ji atvaizdavo tik natūralųjį pa- 
saulį. Jos vietoje scholastika — daugiausia per, Albertą išsiaiškinusi, kiek 
panaudotini yra stagiriečio rezultatai —, pasinaudodama Apreiškimu, ėmėsi 
kurti gamtinės ir antgamtinės visumos paveikslą. 

To milžiniško kūrinio svarbiausias kūrėjas yra šv. Tomas Akvi- 
nietis.! Gimęs 1225 m. pietų Italijoje grafų šeimoje Tomas savo pirmą 
išlavinimą gavo Monte Cassino vienuolyne, kur buvo apgaubtas benedikti- 
nišku išvidinumu ir supažindintas su gamtos mokslais. Vėliau perėjo į 
orientalizmo mėgėjo Friedricho II. įkurtą Neapolio universitetą. Čia pa- 
sisavino Aristotelio filosofiją ir kiaurai susipažino su visais ją atgabenu- 
siais arabais ir žydais? Taip nuodugniai išėjęs stagiriečio, Avicenno ir 
Averroėso filosofijos kursą, 1245 m. atvyko į tuomet kaip tik hegemoniją 
moksle pasisavinantį Paryžių, kur jį mokė Albertas. Tas jau prieš tai tiek 
buvo įsigilinęs į aristotelizmą, jog dar anksčiau už Sigerį buvo sugalvojęs 
plačią Aristotelio enciklopediją ir vispusiškai panaudojęs Averroėsą* ir tuo 
tapęs tikru krikščioniškojo aristotelizmo pagrindėjų. Galima tat suprasti, 
kiek tos Tomo studijos, kurias nuo 1248 metų su Albertu Kolne toliau varė, 


* Iš plačios literatūros apie šv. Tomą Akvinietį pirmiausia minėtini šie 
M. Grabmanno veikalai: Thomas von Aguin, Miūnchen "1925. — Die echten Schrif- 
ten des hl. Thomas von Aguin, Miinster 1920. — Die Kulturphilosophie des hl. Tho- 
mas von Aguin, Augsburg 1925. — Einfihrung in die Summa theologiae des Tho- 
mas von Aguin, Freiburg i. Br. *1928. — Die Werke des hl. Thomas von Aguin, 
Miinster 1931. 

Toliau cf. Sertillanges A. D., S. Thomas d“Aguin, 2 t., Paris 1910. — Gilson E., 
St. Thomas d'Aguin, Paris *1925. — Mandonnet P., O. Pr., Des ėcrits athentigues 
de S. Thomas d'Aguin, Fribourg *1910. — Mandonnet P., O. Pr., Les titres docto- 
raux de St. Thomas d'Aguin, Revue thomiste 17, 1919. (Ct. Grabmanno korektūros 
veikale „Die echten Schriften des hl. Thomas von Aguin“, Miūnster 1920). — Hert- 
ling G. von, Augustinus-zitate bei Thomas von Aguin, Minchen 1904. — Rolfes E., 
Die Philosophie von Thomas von Aguin, Leipzig 1920. — Rousselot P., Llintellec- 
tualisme de S. Thomas, Paris 1908. — Endres A., Thomas von Aguin, Mainz 1910. — 
Baumgartner M., Thomas von Aguin, (in Aster, Grosse Denker, Leipzig (o. J.), I. — 
Werner K., Der hl. Thomas von Aguino, 3 t., Regensburg 1858 ss. — Schilling O., 
Die Staats-und Soziallehre des hl. Thomas von Aguin, Freiburg i. Br. *1930. — 

Cf. taip pat De Wulf M., Geschichte der mittelalterlichen Philosophie, 1913, 
p. 290 ss. — Stock! A., Geschichte der Philosophie des Mittelalters, 2. Bd., 1865, — 
Willmann O., Geschichte des Idealismus, 2. Bd., Braunschweig *1907, 443 ss, — 
Michelitsch A., Ilustrierte Geschichte der Philosophie, 1. Bd., Graz 1933, p. 264 ss. 
Ueberweg-Geyer, Grundriss, 11. Aufl. $ 36. — Grabmann M., Geschichte der kathol. 
Theologie, Freiburg i. Br. 1933. — Geriausią Tomo bibliografiją paduoda Mandonnet- 
Destrez, Bibliographie thomiste, Le Saulchoir 1921. 

* Apie šią aristotelizmo ir orientalizmo akumuliaciją Neapoly tarp ko kito rašo 
Haskins Ch. A., Studies in the history of mediaeval science, Cambridge (U. S. A.) 
1924, p. 242—326. Taip pat ci. Kantorowicz E., Kaiser Friedrich der Zweite, Ber- 
lin 1927 ir M. Grabmann'o korektūros prie šio veikalo studijoje „Kaiser Friedrich 
II. und sein Verhaltnis zur arabischen und aristotelischen Philosophie“. 

> * Cf. Vaux R. de, La premiėre entrėe d“Averroės chez les latins. Revue des 
sciences philosophigues et thėologigues 22 (1933), p. 193-243. 

buvo vaisingos. 1252 m. jaunasis magistras pats pradėjo paskaitas skaityti, 
ir būtent, Paryžiaus universiteto teologijos fakultete, kur gyvai pajuto 
gretimam filosofijos fakultete įsigalintį averroizmą. Kiek jis jau tuomet 
įdomavosi aktualiausiais filosofijos klausimais, tarp ko kito, rodo jo 
Ouaestiones disputatae de veritate. Paskui Tomas paliko Paryžių ir apsi- 
gyveno popiežiaus Urbono IV., o vėliau Klemenso IV. dvare, kur baigė 
jau Sorbonoje pradėtą Summa veritate fidei catholicae contra gentiles, šią 
žymiausią vidurinių amžių krikščioniškos pasaulėžiūros apologetiką, ku- 
rioje autorius pasirodo pilnai žinąs aristotelizmą ir sugebąs tinkamai įver- 
tinti arabų bei žydų traktatus. 

Besiginčydamas su averroistais, Tomas skaudžiai pajuto stoką auten- 
tiškų Aristotelio raštų tekstų ir dėl to sėkmingesniam darbui per konfratrą 
Wilhelmą Brabantietį parūpino tikslių vertimų iš paties originalo. Dabar, 
turėdamas po kojomis tvirtą žemę, Akvinietis kur kas drąsiau aiškino ir 
naudojosi Aristoteliu. Tuo tapo žymiausiu stagiriečio komentatorium, ga- 
linčiu, be baimės suklysti, išdrįsti imtis kad ir sunkiausių bei rizikingiau- 
sių darbų, kokiais, sakysime, yra visais atžvilgiais taip garsi jo Summa 
theologica. Tačiau joje be Aristotelio „bendradarbiavo“ ir Augustinas bei 
kaikurie neoplatonikai, nes Tomo platus horizontas neleido jam būti 
vienašališku. 

Ši Summa pradėta rašyti 1265 m. Romoje, o baigta Paryžiuje, kur 
Akvinietis nuo 1268 m. antrą kartą profesoriavo. Ten jį, garsiausį filosofą 
ir žymiausį Aristotelio specijalistą, buvo iššaukęs degantis reikalas, nes tuo 
metu Sorbonoje kaskart giliau leido šaknis Sigerio propaguojamas averro- 
izmas, t. y., monopsichizmas ir panašios klaidos. 

Pavestą jam misiją — įrodyti ir atitaisyti averroistų klaidas atliko su 
įprastu rimtumu ir pilnu nusimanymu traktatuose De unitate intellectus 
contra Averroistas ir Contra magistrum Sigerum2 

Bet averroistai nebuvo vieninteliai jo priešai. Tokių apsčiai radosi ir 
konfratrų tarpe, kurių senesnioji karta niekaip negalėjo susigyventi su 
mintimi, kad kovoje su kreivatikiais naudojamasi argumentais, paimtais iš 
pagonių. Tokios opozicijos Tomas susilaukė ir savo paties fakultete, ypač 
iš pusės savo kolegų pranciškonų, kaip rodo atkakli Jono Peckhamo su juo 
vedama kova. Ši per Tomą vykstanti teologijos racijonalizacija bei aristo- 
telizacija, tas lyg ignoravimas senų šventų autoritetų, (Augustino ir kitų 
Bažnyčios Tėvų), t. y., toks radikalus atsitolinimas nuo ligšiolinės mokslo 
tradicijos atrodė ne jam vienam perdėm pavojingas. 

Tačiau Tomas nepabūgo. Ką jis laikė tikru, gynė tiek prieš mirusius 
autoritetus — kad ir prieš patį Aristotelį su Augustinu — tiek prieš gy- 


*Cf. Grabmann M., Der lateinische Averroismus des 13. Jahrhunderts und seine 
Stellung zur christlichen Weltanschauung, Minchen 1931. 

vuosius oponentus bei intrigantus. Dėl pastarųjų ne vieną kartą turėjo 
pilną pagrindą skųstis savo mokytojo šv. Alberto žodžiais: „Jie visokiais 
būdais trukdo filosofijos panaudojimą ir niekas jiems nesipriešina. Elg- 
damiesi kaip neprotingi gyvuliai, kliudo dirbti tai, ko patys nesupranta“. 
Kovos priemonės, prieš Tomą pavartotos, buvo tiek šiurkščios, jog paga- 
liau net pats Peckhamas viešai stojo ginti jį nuo insinuacijų, siekiančių 
nekenčiamąjį „modernistą“ pašalinti iš mokslinio gyvenimo centro. Tas 
jiems, rodos, ir pavyko, nes 1272 metais Tomas antrą kartą ir jau galuti- 
nai turėjo palikti Paryžių. Šis smūgis, netekti katedros, kuri buvo tapusi 
Europos mokslo ašim jį tik nuliūdino, bet ne nugalėjo, nes jis pasidavė tik 
tikriems argumentams ir neabejotiniems autoritetams. Dėl to ir aršiausioje 
kovoje nenustojo pusiausvyros.  Nepermaldaujamai laikydamasis nuosek- 
lumo bei šalto kaip ledas objektingumo, Tomas ėjo iki galo savo užsi- 
brėžtu keliu. 

Savo darbus, o ypač Summa theologica, Neapoly varė toliau. Jų baigti 
tačiau jam nepavyko, nes mirė 1274 m. kovo 7 d., netoli Romos, keliauda- 
mas į Lyon'o santarybą. 

Tomo Akviniečio gyvenime ir veikloje nepastebime nei jokio oportu- 
nizmo skambesniais titulais pasipuošusiems ir jokio išdidumo žemiau už jį 
pastatytiems, kaip ir nematyti nei jokio pataikavimo jam pritariantiems ar 
pagiežos oponuojantiems. "Tiesa, kuriai pasišventė, įgalino jį išsižadėti ir 
turimų turtų ir siūlomos garbės, mokė jį nesididžiuoti dėl laimėjimų, nenu- 
siminti dėl nepasisekimų. Didžiausia laime jis laikė gilintis į Amžiną Iš- 
minti, skelbti ją nepaisant galimų padarinių ir ginti ją nuo bet ko. Tomas 
tiek tobulai įkūnijo žodi professor — confessor, jog ir tie, kurie dėl doktri- 
nos skirtumų nenorėjo vadinti jį Doctor communis, nuoširdžiai pripažino 
jam Doctor angelicus vardą. 

Charakterizuojant Tomo filosofiją tenka pirmiausia pasakyti, kad ji 
nėra toki originali, kaip, sakysime, Platono, Aristotelio ar Augustino. Jos 
privalumas glūdi Tomo sugebėjime teikiamą medžiagą kritiškai įvertinti, 
asimiliuoti ir panaudoti savo sistemai. Daugiausia elementų jis sėmėsi iš 
stagiriečio, dėl ko jo filosofijos nugarkaulį ir sudaro aristotelizmas. Nors 
kitų itaka mažesnė, tačiau ir jie, sakysime, augustinizmas su neoplatoniz- 
mu, taip pat turi savo reikšmę. Ši yra tuo žymesnė, kadangi jie organingai 
įterpti į bendrą sintezę, didžiausią kokią tik lig šiol davė krikščioniškas 
mokslas. 

Kas leido Tomui ištesėti pasiimtą darbą,“buvo tai jo nenugalimas pa- 
linkimas pažinti išvidiniausius buities sąryšius ir nuostabus sugebėjimas 
suvesti užtiktus fenomenus į vienumą, kuo jis tapo žymiausiu sistematiku, 
kokį tik žino viduriniai amžiai, o gal net visa istorija. Reiškinius suvokti 
jam padėjo tinkamai išsivysčiusi jo istorinė nuovoka: jis erelio žvilgsniu 
apvaldė — kas nei prieš jį, nei po jo niekam daugiau nebepasisekė — visą 

per ilgus šimtmečius trijose kultūrose sukrautą mokslo lobį. O tas įgalino 
jį, prieš darant kokį sprendimą, atsižvelgti į jau anksčiau duotus atsaky- 
mus. Tačiau, nors medžiagos daug, vienok joje paskęsti ir tokiu būdu pa- 
silikti be galutinos orientacijos neleido jam jo konstruktyvi dvasia. 

Kalba, kuria reiškė savo mintis, plaukė ramiai ir buvo aiški; net gi- 
liausias problemas svarstydamas, mokėjo pasisakyti suprantamai. Vienin- 
telė jo stiliaus gudrybė yra paprastai išreikšti tą, ką tiksliai suprato. Dėl 
terminų galvos perdaug nekvaršino. Lotynų kalba buvo lyg įrankis meis- 
terio rankose. Dėl to kartais minčiai preciziškai išreikšti panaudodavo 
naujadarus, kurie humanistų manymu šaukte šaukėsi visų Olimpo dievai- 
čių, plus dar Cicerono, keršto. 

Argumentuodamas niekad nemėgino demagogiškai perrėkti ar retoriš- 
kai perkalbėti — jis nesikarščiuodamas ir nesijaudindamas norėjo tik įti- 
kinti protą. Todėl jo mintys sruvena tyrai ir gaivinančiu šaltumu, kaip 
šaltinio vanduo. 

Iš to tačiau negalima išvesti, Tomas Akvinietis buvęs absoliutus filo- 
sofo pavyzdys. Ir jis turi savo ydų. Yra mąstytojų, kurie ne vienu atžvil- 
giu jį praneša: taip, sakysime, Platonas ir Augustinas — intuicijos genia- 
lumu ir kūrybinių idėjų gausumu, Aristotelis — savarankiškumu, Albertas 
Didysis ir Leibnizas — žinojimo vispusiškumu ir, pagaliau, Descartes su 
Kantu — kritiškesniu problemų pastatymu. 

Tačiau tai nė kiek nesumažina jo nuopelnų. Jis ir be anų savybių yra 
žymiausias mokslo darbų organizatorius ir sistematikas, pajėgęs iš priešin- 
giausių krypčių semtas mintis sujungti su krikščioniškuoju mokslu ir pa- 
statyti klasiškos harmonijos piramidę, kuri rodys pasauliui kelią dar tada, 
kai kitos jau senai bus smėlio užneštos. 


7. MOKSLO SAVOKA 

Šios studijos charakteris atleisdamas mus nuo pareigos pažinti visas 
Tomo mokslines mintis, skatina tačiau domėtis jo mokslo sąvoka ir išsiaiš- 
kinti nustatymą santykių tarp žinojimo ir tikėjimo.! 

Kad geriau suprastume Tomo reikšmę šių problemų atžvilgiu, prisi- 
minkime, kaip jos buvo sprendžiamos iki scholastikos. Kaip mums jau 


* Apie šiuos klausimus gerai orientuoja Grabmann M., Der Wissenschattsbe- 
griff des hl. Thomas von Aguin und das Verhšltnis von Glaube und Theologie zur 
Philosophie und weltlichen Wissenschaft (im Jahresbericht der Goerresgesellschaft 
1932-33), Koln 1934. — Meyer H., Die Wissenschattslehre des Thomas von Aguin, 
Philos. Jahrbuch der Goerresgesellschaft, Fulda 1934. — Wilpert P., Das Problem 
der Wahrheitssicherun bei Thomas von Aguin, Mūnster 1931. 

Toliau dar cf. Betzendėorfer W., Glaube und Wissen bei den grossen Denkern 
des Mittelalters, Gotha 1931.— Lang A., Die Wege der Glaubensbegrindung bei den 
Scholastikern des 14.  Jahrhunderts, Miinster 1931. — Krebs E., Theologie und 
Wissenschaft nach der Hochscholastik, Miinster 1911. 

žinoma, santykį tarp tikėjimo bei teologijos iš vienos pusės ir filosofijos 
bei profaninių mokslų iš antros buvo nustatęs dar Augustinas, kurio for- 
mule fides guaerens intellectum vadovavosi krikščionys mokslininkai be- 
veik per 800 metų. Ją Tomo laikais atstovavo senesnioji domininkonų ge- 
neracija ir pranciškonai. Jie, sekdami viktoriečių tradicija, teologijoje 
pirmiausia pabrėžė jausminį ir mistinį elementą ir, išpažindami iliuminaci- 
jos teoriją, tvirtino, kad ir paprastas mokslo darbas tesąs galimas dieviškos 
šviesos infuzijos dėka. Akcentuodami taip pat teologijos primatą filoso- 
fijai ir iš viso profaniniams mokslams, jie buvo linkę juos tiek tevertinti, 
kiek jie buvo naudingi teologijai. Tą itin ryškiai suformulavo pranciškonų 
pažiba Bonaventūra (1221/74) savo traktate De reductione artium ad theo- 
logiam, kur, tarp ko kito, skaitome: „Et hic est fructus omnium scientiarum, 
ut in omnibus aedificetur fides, honorificetur Deus, componantur mores, 
hauriantur consolationes, guae sunt in unione sponsi et sponsae, guae guidem 
fit per caritatem.“! 


Kad panašiai nusistačiusi vyresnioji domininkonų karta taip pat atmeta 
aristotelišką sąvoką, matyti iš šio, Tomo vyresnio konfratro, 1279 m. kar- 
dinolaujant mirusio, Kilwardby'io tvirtinimo:  „Scientia aliter accipitur 
apud theologos et sanctos et aliter apud Aristotelem.“ 

Aristotelišką mokslo koncepciją vakaruose daugiausia propagavo Pa- 
ryžiaus universiteto artistų fakulteto atstovaujamas lotyniškasis, atseit, 
sigeriškas averroizmas. Jis laikė filosofiją visai nuo teologijos nepriklau- 
soma mokslo šaka, o konfliktus, kilusius iš tokio visiško mąstymo atsky- 
rimo nuo Apreiškimo ir tikėjimo, mėgino išaiškinti „dvejopos tiesos“ dės- 
nio pagalba. Toji pažiūra gana ryškiai išdėstyta Bočcijaus Daciečio rašte 
De summo bono sive de vita philosophi, kur, tarp ko kito, pareikšta: „Phi- 
losophum autem voco omnem hominem viventem secundum rectum ordinem 
naturae et gui acguirit optimum et ultimum finem vitae humanae.“ Iš esmės 
tą patį pasako ir šis lotynų averroistų, (vyskupo Tempier'io cenzuruotas), 
tvirtinimas: Ouod sapientes mundi sunt philosophi tantum. 

Tokiu būdu Tomo laikais pasireiškė dvi griežtai skirtingos pažiūros. 
Kadangi jos abidvi atrodė nevisai priimtinos, Akvinietis pasiryžo savaip 
suformuluoti mokslo sąvoką ir tiksliau nustatyti santykius tarp teologijos 
ir profaninių mokslų. Atlikdamas tą uždavinį su giliu nusimanymu, Tomas 
dar kartą parodė savo pranašumą prieš visus, kurie rungėsi su juo mokslo 
plotmėje. 

Trumpai formuluojant galima sakyti, kad jis nepritarė nei scholasti- 
niam augustinizmui, lizkusiam vertinti filosofiją tiek, kiek ji naudinga 
teologijai, ir pritaikančiam teologinį galvojimą grynai filosofijai, nei aver- 


* Ct. Longrė E., O. F. M., Saint Augustin et la pensėe franciscaine, Paris 1932. 

roistų reikalavimui atskirti filosofiją nuo Apreiškimo bei teologijos, nei 
pagaliau „dvejopos tiesos“ dėsniui. 

Augustinistams šv. Tomas parodė, kad negali būti prieštaravimo tarp 
tikrai suprastos tikėjimo skelbiamos tiesos iš vienos pusės ir filosofijos 
keliu prieitų rezultatų iš antros, kadangi abi sritys išplaukiančios iš Dievo. 
Toks prieštaravimas tarp tikėjimo ir žinojimo persikeltų ir į Dievą: juk 
tas pats Dievas prabilsta į mus ir Apreiškimu ir Jo paties sukurtu protu. 
Tikėjimo tiesos gali būti antprotinės, t. y., prašokti mūsų proto jėgas, bet 
jos nėra priešprotinės. Įsitikinęs, kad tokių prieštaravimų nė negali būti, 
drąsiai ragino visus į filosofinį darbą, kuris tikrai išaiškins ir tokius filo- 
sofinius tvirtinimus, kurie neva prieštarauja tikėjimo tiesoms. 

Tomas, pasitikėdamas protu, paveda jam reikšmingus uždavinius, jų 
tarpe ir metafizikos atstatymą. Jis nėra toks skeptikas, kaip vėliau, saky- 
sime, Lutheris, neigiantis bet kokią proto galią pažinti ką nors religinėj 
srity. Akvinietis parodo, kad Apreiškime šalia tikrųjų tikėjimo paslapčių 
yra ir eilė tiesų, kurias žmogus gali ir savo natūraliomis priemonėmis rasti. 
Jos buvo Dievo apreikštos todėl, kad be Apreiškimo pagalbos nedaug kas 
tas tiesas rastų; o ir mokytieji, kuriems tos tiesos labiau prieinamos, dažnai 
tik vėlai ir neaiškiai jas suprastų, kai tuo tarpu gyvenimas reikalauja anks- 
tyvo ir tikro pažinimo. Šitos tiesos, gali būti — gerokai protą įtempiant — 
ir natūraliu keliu suvokiamos. Taip, pav., Tomas — priešingai Duns Skotui 
— drąsiai ėmė įrodinėti sielos nemirtingumą ir taip pat buvo tikras — kitaip 
negu šiuo atžvilgiu kuklesnis Wilhelmas Occamietis — galįs su proto pa- 
galba duoti užtektinai argumentų Dievo buvimui bei vienumui patvirtinti. 

Akviniečiui žinomos ir proto pajėgumo ribos. Dėl to jis palieka už 
proto galių ribų išganymo ir Trejybės dogmas, kurias net šiaip su racijo- 
nalizmu teologijoje kovojąs Anzelmas norėjo protu suprasti. Aiškin- 
damas, kodėl ne visos tiesos mūsų protui prieinamos, Tomas nurodo į tai, 
kad iš vienos pusės Dievas yra taip aukštai virš visų sutvėrimų, jog niekas 
iš jų negali Jo pilnai suvokti, o iš antros pusės — Žmogus protinio pajėgumo 
atžvilgių yra visų dvasinių būtybių žemiausias. Tat suprantama, kad ir gi- 
liausias žmogaus mąstymas visų paslapčių neišaiškins. Prie to prisideda 
dar ir tas, kad Dievą pažįstame tik iš Jo sukurtų daiktų, kur Jis tačiau 
nevisiškai pasireiškia. Taigi, bergždžios pastangos norėti racijonaliu keliu 
viską išaiškinti. „Būtų dėl to neišmintinga“, sako šv. Tomas savo Summa 
contra gentiles (I, 3), „jei žmogus laikytų dievišką Apreiškimą netikru 
vien dėl to, kad jis nepajėgia Jo suprasti.“ 

Antgamtinių tikėjimo tiesų srity mes negalime aiškiai suvokti nei „kad“ 
nei „kaip.“ Vienok ir šiuo atveju protas gali suprasti bent jų esmę ir net 
šį tą išaiškinti. Sakysime, jam pavyksta pavaizduoti tas tiesas analogijomis 
iš sukurtojo pasaulio ir taip prieiti bent prie tam tikrų apytikrių įrodymų. 

Tačiau čia Akvinietis įspėjo nelaikyti šių proto išvadžiojimų griežtais 
įrodinėjimais. Šie geriausiu atveju padeda tikintiesiems gauti geresnį su- 
pratimą, bet sunku manyti, jog jais bus galima netikinčius visai įtikinti. 
Skelbdami tuos išvadžiojimus tikrais, esą mes tik sustiprintumėm savo 
oponentų netikėjimą: juk jie tuomet manytų visą tikėjimą esaut paremtą 
tik šiais silpnais proto ramščiais, kai iš tikrųjų jis remiasi Dievo žodžiu. 

Gindamas filosofijos savistovumą, Tomas dar pabrėžia ją turint savo 
atskirus, nuo teologijos skirtingus ir nuo jos nepriklausomus tyrinėjimo 
metodus bei šiaip darbo būdus. Tuos skirtingumus jis precizuoja savo trak- 
tato Summa contra gentiles antros knygos ketvirtame skyriuje, kur gvil- 
dena tezę Ouod aliter considerat de creaturis philosophus et theologus: 
Filosofija, taip argumentuoja Tomas, tyrinėja daiktus pagal jų prigimtį 
bei turimas funkcijas ir atsižvelgdama į fenomenų rūšis, suskirsto juos į 
įvairias žinojimo šakas. Teologija tačiau suvokia daiktus ne iš jų pavidalo 
bei prigimties, bet iš jų santykių su Dievu. "Taigi, filosofas mato daik- 
tuose tai, kas jiems pagal jų prigimtį pridera, teologas gi svarsto daiktus 
Dievo požvilgiu. Ir todėl nors filosofiškas ir teologiškas mąstymas liečia 
tuos pačius objektus, tačiau abiejų tyrinėjimo principai skirtingi: filosofas 
išeinamuoju punktu laiko gamtą, teologas Dievą. Filosofas iš pat pagrindų 
studijuoja tvarinius ir, vis tyrinėdamas jų priežastis, palengvėle prieina 
prie Dievo. Teologas keliauja atvirkštiniu keliu. 

Taip tiksliai skirdamas tas dvi sritis ir aiškiai nustatydamas jų ypa- 
tybes bei joms priskiriamus uždavinius, Tomas tikėjosi palengvinti santy- 
kiavimą tarp filosofijos ir teologijos ir užtikrinti harmoningą abiejų dar- 
buotę, kur viena antros neskriaustų nepagrįstomis pretenzijomis bei rei- 
kalavimais. 

To jį dar buvo išmokęs Albertas Didysis! Šis, gindamas filosofijos 
ir profaninių mokslų nepriklausomumą nuo teologinio galvojimo, savo ko- 
mentare prie traktato De caelo et mundo pasisakė:* „Ne mūsų dalykas nu- 
statyti gamtos moksluose, kaip Dievas pagal savo laisvą valią tiesioginiu 
veikimu panaudojo kūrinius stebuklams, kuriais Jis parodo savo visagalybę. 
Mes privalome tyrinėti, kaip ir kas gamtoje darosi visai natūraliu būdu, 
pagal pačiuose daiktuose glūdintį priežastingumą.“ Tą profaninių mokslų 
savystovumą tiesiog klasiškai suformulavo traktate De generatione et cor- 
ruptione? imperatyviškai sušukdamas: „Nihil ad me de Dei miraculis, cum 
ego de naturalibus disseram.“ 

Kaip Tomas, sekdamas savo mokytoju, tvirtino augustinistams, esą 


* Cf. Grabmann M., Der hl. Albert der Grosse, Miūnchen 1932. — Grabmann M., 
L'influsso di Alberto Magno sulla vita intelletuale del medio evo, Roma '1931. 

* Eib. I. tract, LĄ. cap. 105 

* Lib. I; tract. i., Cap. Z2, 

filosofija ir profaniniai mokslai turį savo dėsnius, lygiai taip tvirtai, pasi- 
naudodamas Alberto samprotavimais, atrėmė ir Paryžiaus averroistų mė- 
ginimus visiškai atskirti filosofiją nuo Apreiškimo ir teologijos. Savo 
prieš-averroistišką koncepciją, tarp ko kito, aiškiai išdėsto traktato Summa 
contra gentiles pirmos knygos septintame skyriuje, kur argumentuoja maž- 
daug šitaip: Aukščiausi žmogaus mąstymo principai, kurie in nuce apima 
visą prigimtą žmogaus žinojimą, yra absoliutiškai tikri. Tikėjimo tiesa 
šitiems principams neprieštarauja, nes su tiesa nesutaria tik paklaida. Taigi, 
ir aukštesni mąstymo principai ir dieviškojo Apreiškimo turinys yra ly- 
giai teisingi. Koks nors prieštaravimas tarp abiejų persikeltų ir į patį 
Dievą, kuris yra bendras abiejų tiesų šaltinis. Pažinimas savaime aiškių 
principų yra mums Dievo duotas. Dieviškoji išmintis pati mąsto šituos 
principus. Kas jiems priešinga, tas nesutinka ir su pačia Dievo išmintimi. 
Taigi, jei filosofijos argumentai panaudojami prieš tikėjimo tiesą, tai jie 
kyla ne iš aukštesnių principų. Jie tada nieko neįrodo ir tėra tik „rationes 
probalis vel sophisticae.“ Dėl to ir negalima operuoti vad. „dvejopos tie- 
ses“ dėsniu. tvirtinant, kad filosofijoje gali būti ir tas netikra, ką tikru 
skelbia teologija. Tiesa, ir Tomas žino tam tikrą „dvejopą tiesą,“ tačiau 
ne ta prasme, kad viename ir tame pačiame dalyke vienas antram priešta- 
raują du tvirtinimai galėtų būti kartu teisingi, o tik tąja, kad mes vienas 
tiesas suvokiame protu, o kitas tikėjimu, ir dėl to galime tiesą surasti dve- 


jopu keliu. 
Tokiu būdu, iš vienos pusės gindamas prieš augustinistus proto reikšmę 
ir filosofijos savystovumą, o iš antros — atremdamas averroistų pasikėsi- 


nimus atplėšti filosofiją nuo Apreiškimo bei teologijos, šv. Tomas Akvi- 
nietis organingai sujungė abiejus mokslus. Tuo jis padėjo pamatą harmo- 
ningai abiejų darbuotei, kurios geriausias paminklas yra toji jo nors neilga, 
bet nuostabiai vaisinga moksliškoji veikla. Taip pat ir praktikoje įrody- 
damas savo tezių tikrumą, šv. Tomas Akvinietis tapo kataliko mokslininko 


prototipu. 
8. NOMINALIZMAS* 


Tomas Akvinietis yra vainikas judėjimo, prasidėjusio dar apaštalų lai- 
y J P P ų 
kais, nes nuo krikščioniškojo mokslo „įžengiamos paskaitos“, šv. Pauliaus 


* Cf. prie šito skyrelio tarp kitko: Willmann O., Geschichte des Idealismus, 
II. Bd., Braunschweig *1907. — Werner K., Die Scholastik der spateren Mittelal- 
ters, 4. Bde, Wien, 1881 ss. — Wulf M. de, Histoire de la philosophie mėdiėvale, 
II., Louvain '1925. — Baeumker Cl., Die europaische Philosophie des Mittelalters 
(in „Kultur der Gegenwart“ I, 5) Berlin *1913. — Michelitsch A., Illustrierte Ge- 
schichte der Philosophie, I. Bd., Graz 1933. — Schnūrer G., Kirche und Kultur ir 
Mittelalter, III. Bd., Paderborn 1930. — Ūberweg-Geyer, Grundriss II. Bd., Ber- 
lin "1928. — Manser G., O. Pr., Die Geisteskrise des 14. Jahrhunderts, Freiburg 
(Schweiz) 1915, — Michalski K., Les courants philosophigues 2 Oxford et a Pa- 
ris pendant le XIV-e siėcle, Varsovie 1920. — Prant! C., Geschichte der Logik 
im Abendlande, Bde III, IV., Mūnchen 1867, 1870. 

skaitytos Atėnų areopage, ligi scholastikos eina lyg nenutrūkstamas siū- 
las pastangos tiksliai nustatyti santykius tarp proto ir Apreiškimo, sufor- 
muluoti katalikų mokslinio darbo koncepciją, t. y., surasti kiek galint tvir- 
tesnį pamatą mokslo darbuotei. Jos kilniausias uždavinys, karališkas tiks- 
las, buvo visus davinius tiek protu laimėtus, tiek Apreiškimo patiektus 
susintetinti į vieną harmoningą pasaulėžiūrą, t. y., į tokią pažiūrą, kuri kar- 
tu įprasmintų bei įvertintų reiškinius ir tuo pačiu nustatytų gyvenimo 
normas. 

Kad Tomas tiesiai ir tiksliai žengė į tą tikslą, suprato vienminčiai, nu- 
jautė ir oponentai. Todėl pastarųjų — pav., Tempierio, Kilwardbyo, Peck- 
hamo — pasipriešinimas buvo nustelbtas iš oficialios pusės vis dažniau jam 
teikiamos garbės. Anksti pradėta jį vadinti Doctor eximius ir Doctor eg- 
regius, o netrukus po jo mirties domininkonai paskelbė jo pažiūras savo 
oficialiu mokslu. Bažnyčia dar 1323 metais pakėlė jį į altorių garbę, o 
1567 m. suteikė jam Doctor communis, Doctor angelicus, Bažnyčios Mo- 
kytojo titulus. Ir nenuostabu, kad po viso to jo — principis scholastico- 
rum — mokslas, niuansuotas kai kuriais pranciškonų — pav., Bonaventū- 
ros, Duns Scoto — teikiamais bruožais, tapo pagrindu katalikų moksli- 
niam darbui. 

Kad šis pilnai nedavė laukiamų rezultatų, žymia dalimi yra kaltas vad. 
nominalizmas, kuris, kėlęs galvą dar 11. šimtmety, dabar aštresnėje for- 
moje vėl pasirodė. 

Ji atnaujino Wilhelmas Occamietis (ca 1300 — ca 1350)', dėl savo 
nuoseklios ir išdidžios darbuotės vad. nominalium princeps. Linkęs į 
skepticizmą bei į griaunančią kritiką, jis nepasitenkino tomistiniu ir scho- 
tistiniu realizmu, o sudarė savo formulę, kurios pagalba vylėsi iškilti iš 
nežinomo Akviniečio epigono į savystovaus filosofo rangą ir tuo įsigyti 
pasaulinę garbę. Ta formulė, kuria ambicingasis Wilhelmas bandė išsi- 
gelbėti nuo užmiršimo, buvo — universalia sunt post rem. "Tuo jis norėjo 
pasakyti, kad gamtoje tėra tik paskiri daiktai, individualybės. To pilnai 
pakaksią, tvirtindavo pašiepiančiai, pridurdamas dar — „sufficiunt singu- 
laria et ita tales res universales frustra ponuntur“. Bendri dalykai realiai 
visiškai nėsą pagristi — „non est nisi fictio guaedam“. Todėl esą mes pa- 
žįstame tik individualybės. Jusliniai vaizdai, kaip ir dvasios vaizdai tai 
tik daiktų simboliai, vocalia, termini, flatus voci, dirbtinos pagalbinės 
priemonės. Taigi, jie tėsą tik ženklai, kuriuos mumyse iššaukia daiktai ir 
kuriais mes šiuos pažymime. "Tie vardai tėsą tiek panašūs į vadinamuosius 
dalykus, kaip dūmai į ugnį. Taigi „universalia sunt nomina“. Ne 
daiktai kaipo tokie, o juos pavaduojančios sąvokos, yra laikomos mokslo 
objektais. 


* Michalski K., Le criticisme et le scepticisme dans la philosophie du XIV-e 
siecle, Cracovie 1925, — Ritter G., Studien zur Spatscholastik, Heidelberg 1921/22. 

Šitu tvirtinimu, kad mūsų bendros sąvokos neturinčios daiktuose nė 
jokio realumo, Occamietis pakirto šaknis kiekvieno realaus, objektingo 
pažinimo ir sukūrė agnosticizmą. "Tuo sunyko visa metafizika, nes pa- 
grindinės sąvokos, kaip, sakysime, būtis, substancija, priežastis ir k., įgavo 
tada tik subjektyvią reikšmę. 

Nesunku suprasti, kad ten, kur nominalizmas prigijo, žilosofija iš pat 
pagrindų pasikeitė. Neigdamas universalų realumą, jis davė valios skep- 
ticizmui, griaunančiam vidurinių amžių dvasios gyvenimą, o teigdamas sin- 
guliarijų realumą, pagimdė sensualizmą ir materializmą, tuo tapdamas siela 
jau kitokio gyvenimo. 

Toliau Wilhelmas bei jo pasekėjai, paskelbdami mąstymo ir tikėjimo 
tarpusavį nesutarimą, panaikino dar ir harmoniją tarp abiejų, o susidaru- 
sią iš to situaciją bandė išgelbėti „dvejopos tiesos“ pagalba, ar šiaip skelb- 
dami tikėjimą nesant reikalingą proto ramsčių. 

Tačiau, mėgindamas teologijos turinį padaryti tik tikėjimo dalykų, 
Wilhelmas, labai tolimas nuoširdžiam, grynam šv. Pranciškaus religingu- 
mui, tikėjimą tik nugramzdino. Ir tikrai, pakirtus protinį tikėjimo pamatą, 
nepripažinus metafizikos ir ignoravus Apreiškimo šaltinius, teologijos 
mokslas kaip ir neteko savo prasmės. 

Scholastinės filosofijos ir teologijos priešininkai, visuomet pasirengę 
išnaudoti kiekvieną scholastikos silpnybę, tuoj griebėsi nominalizmo. Pir- 
miausia jie, vykdydami Occamiečio testamentą, teologiją toliau jau nebe- 
laikė mokslu, dėl ko Gersonas, Paryžiaus universiteto kancleris, skundžia- 
si: „Teologus kiti fakultetai pajuokia, išvadina juos fantastais ir tvirtina 
juos nieko tikro nežinant apie tikrąją tiesą.“ 

Antrą smūgį jie taikė scholastinei filosofijai, nes abejojant objektin- 
gąja sąvokų tiesa, jos filosofavimas pasidarė kaip ir beprasmis ir į jį imta 
žiūrėti, kaip į lengvabūdišką terminų žaidimą. 

Toliau lygiagrečiai šiam išsilaisvinimui iš vidurinių amžių filosofijos, 
ėjo emancipacija ir nuo jos skelbiamų, ypač gyvenimui taikomų, normų. 

Iš to matyti, kad nominalizmas kėsinosi visa tai, ką scholastika per 500 
metų su didžiausiu vargu buvo pastačiusi, vienu sakiniu paversti į griūvė- 
sių krūvą. Tas sukrėtimas buvo daug didesnis už visus buvusius ir net 
būsimus, sakysime, už reformaciją, deizmą, ir apšvietą kartu. Visi šie ir 
panašūs dvasios judėjimai tėra, tarsi, šiokiu ar kitokiu būdu nominalizmo 
realizatoriai. Kas — taip ne vienas klausia — yra Lutheris su Voltaire'u ir 
Descartes su Kantu prieš šį vieną revoliucionierių?! Lutheris — taip ar- 
gumentuojama — suskaldęs tikinčiuosius savo tėvynėje, Voltaire'as už- 
nuodijęs savo šimtmetį, bet šis vienas, buvęs pranciškonas, nesuvaldomos 
ambicijos kurstomas palikęs tiesą ir garbę, kėsinęsis prieš ištisą pasaulį. 

Pramatydama tokius katastrofingus padarinius, scholastika kaip ir 11. 
šimtmety, taip ir dabar veikliai priešinosi nominalizmui. Pats Tomas, ge- 

rai supratęs šios srovės pavojingumą, pasiskubino patiekti formulę — 
universalia sunt in re, t. y., paskelbė, kad nors universalusis elementas, kaip 
toks (formaliter), ir yra proto padaras, tačiau turi savo priežastį (funda- 
mentaliter) egzistuojančioje už proto ribų tikrovėje, kurią suvokiame per 
daiktų pavidalą (species) iš išorinio pasaulio. Tokiu būdu Tomas, išpa- 
žindamas, kad universalia glūdi daiktuose, kaip jų tikroji esmė, atstovavo 
vad. moderuotam realizmui. 

Šitas nuosaikusis realizmas buvo pakankamai sveikas savo pagrinduo- 
se ir stiprus savo atstovais atremti tolydžio dažnėjančius nominalistų puo- 
limus. Dėl to ir toliau Tomo pažiūros vyravo tokiame laipsny, jog negali 
būti nė kalbos apie kokią nors scholastikos kapituliaciją prieš Wilhelmo 
terminizmą.  Nominalizmas nėra jokia tąsa, kuria — nuosekliai einant — 
turėjo baigtis scholastika. Tai iš oro į ją atnešti filosofiniai elementai, 
sų kuriais jos nerišo nė jokie giminingumo ryšiai. Tie elementai scholas- 
tikai pavojaus nesudarė. Jie yra žymūs tik tuo, kad buvo pirmas plačiau 
užsimojęs pasipriešinimas scholastikai. Tačiau tik ilgainiui — ir tik pa- 
veiktas dar eilės kitų destruktyvių momentų — moksliškasis pasaulis pa- 
teko į nominalizmo skleidžiamą atmosferą. 

O tuo tarpu scholastika taip veikliai priešinosi nominalizmui, jog jam 
nepavyko pertraukti scholastinės filosofijos grandinės, nenutrūkstamai 
jungiančios Tomą, Bonaventūrą ir Duns Scotų iš vienos pusės su Pran- 
ciškų Vitoriečiu, Domininku Sotiečiu, Pranciškų Toliediečiu ir Suarezu 
iš kitos. Krikščioniškoje filosofijoje nominalizmas tėra vienas — 14. ir 
15. šimtmečiuose kiek žymesnis — epizodas! 

Tačiau nors Occamietis Akviniečio ir nenugalėjo, vienok pasėtieji grū- 
dai su laiku vistik išdygo ir, būtent, liogery tų, kurie kaskart labiau tolo 
nuo katalikų Bažnyčios, o tų tolydžiai atsirasdavo vis daugiau, nes viduri- 
niai amžiai nesugrąžinamai jau pasibaigė. 

* Cf. Kleutgen J., Die Philosophie der Vorzeit, I. 319. — Willmann O., Ge- 
schichte des Idealismus II, 545 ss: Die angebliche Selbstauflosung der Scholastik. 


ET 


BESIGINANČIOS 


BAŽNYČIOS LAIKOTARPIS 


DVASIOS SITUACIJA 


Yra nuo senai pastebėta, kad sūnūs arba netiki tuo, į ką tikėjo jų tėvai, 
arba jei tiki, tai bent kiek kitokia forma. Dėl to visais laikais pasitaiko 
jaunosios kartos nusigręžimas nuo senesnės. Tačiau retai jis būna toks 
radikalus bei reikšmingas, kaip tasai, kuris įvyko 13. ir 14. šimtmečiuose. 
Tai buvo daugiau, negu eilinis generacijų pasikeitimas, daugiau negu kiek 
triukšmingesnis atsisveikinimas su savo amžiumi, tai buvo maištas prieš 
dvasią, per aštuonius šimtmečius suvereniai valdžiusią Europą — antropo- 
centrinės pažiūros stūmė į šalį teocentrines. 

Toje naujoje atmosferoje pasaulis palengva tolo nuo Bažnyčios ir ėmė 
kurti kultūrą be Jos ir net prieš Ją. Pirmiausia pradėta abejoti ligi šiol 
vyravusio mąstymo rezultatų tikrumu. Pažeidžius jų neliečiamumą, to- 
liau lengva buvo skelbti viso ko kintamumą, kas padėjo įsigalėti tiesos su- 
reliatyvinimui. 

Ji daugiausia pagimdė įsiviešpataująs realizmas, skelbiąs tikrovę esą 
galima pažinti tik stebėjimu ir tyrimu, o ne spekuliacija. Šitą realizmą ug- 
dė ir milžiniškas geografinio horizonto praplėtimas (naujų žemynų ir kraš- 
tų atradimas), neišmatuojamų psichologinių gelmių atidengimas (renesan- 
siškas individualizmas), nuostabūs išradimai gamtos moksluose, ir nepasku- 
tinioje vietoje istorinių perspektyvų pratęsimas į lig šiol pamirštus laikus 
arba kitoniškas jų (sakysime, antikės) vertinimas. 

Visa tai praturtino žmogaus žinojimą, suintensyvino jo pergyvenimus 
ir sukurstė valią į prometėjiškus darbus. Naujas pasaulėvaizdis sugundė 
kurti ir naują pasaulėžiūrą, ir būtent tokią, kuri pirmoje eilėje patenkintų 
žmogų, atitiktų taip milžiniškai išaugusį žmoniškumo formatą.  Išaušo 
humanizmo gadynė. 

Humanizmas savo beaugančiais reikalavimais apgaubė katalikų dirbamą 
mokslo darbą visai kitokia atmosfera. Iš Bažnyčios ne tik buvo paveržtas 
mokslo globojimas, bet dar ir tie patys mokslai pradėta organizuoti kovai 
su Ja. Tiesa, Bažnyčia ir toliau rūpinosi mokslu, tačiau Ji tebuvo tik vie- 
nas ugdymo faktorių šalia daugelio kitų. Iš karto Ji — tradicijos dėka — 
dar turėjo pirmenybę prieš kitus, kurie vienok — vis didėjančiu agresingu- 
mu netrukus atėmė iš Jos vadovaujamąjį vaidmenį. Šis pasipriešinimas 
katalikų moksliniam darbui yra kartu ir pasipriešinimas Bažnyčiai. Abie- 
jų likimas jau nuo pat šv. Pauliaus ir apologetų dienų susijęs. Dėl to, 
kovos etapai su Bažnyčia yra drauge ir atskiros fazės kovai su katalikų 
mokslu. O tie etapai yra šie: 

1. Pirmiausia kovojama su Bažnyčia kaip tokia, ką rodo humanizmas 
su reformacija (14./16. šimtmečiai). Tiesa, reikšmingiausi ankstyvesniojo 
humanizmo atstovai dar manyte nemanė įsileisti į kokius nors kontliktus, 
o tik padėjo — daugiausia nesąmoningai — sudaryti atmosferą, kurioje 
išaugo karingoji jaunoji humanistų karta. Visas šios naujos srovės išva- 
das padarė vad. reformacija, kuriai Bažnyčia, apsivaliusi nuo trukdančių 
elementų, pasipriešino judėjimu, žinomu mums katalikiškos restauracijos 
vardu. — 2. Toliau, antibažnytinės jėgos deizmo, apšvietos ir panašių sro- 
vių pavidalais (17. ir 18. šimtmečiai) puolė ir Apreiškimą. — 3. Pagaliau, 
dar labiau plečiama kovos bazė atakuojant religingumą apskritai, kas ne- 
sunku pastebėti iš 19. ir 20. šimtmečių įvairių sąjudžių, kurių paskučiausia 
ir kartu ryškiausia yra religiją visai neigią materialistiškas komunizmas 
arba jos funkcijas eiti bandą rasizmai ir t.t. 

Sekti — nors pačiais bendriausiais bruožais — nepavydėtiną katalikų 
mokslo likimą ir registruoti jo didžius nuostolius bei kuklius laimėjimus 
šiose visai pasikeitusiose ir tolydžio sunkėjančiose sąlygose ir bus tolimes- 
nis mūsų uždavinys. 

Tuo tarpu, šioje vietoje, tik stambiausiais bruožais charakterizuodami 
naują dvasios situaciją, pažymime, kad pirmi susidurimai iš karto daugiau- 
sia įvyko teologijoje (reformacijoje), iš kurios ginčai netrukus buvo per- 
kelti į filosofiją, pretenduojančią (deizmas, apšvieta ir t.t.) vieną galinčią 
rišti iškeltąsias problemas. Čia konfliktai pirmoje eilėje vyko „moksle 
apie paskučiausius dalykus“ — metafizikoje, kol ilgainiui — sakysime, 
Kantas ir k. — pradėjo kovoti ir su ja pačia, ir ji, nustojusi vainiko, 19. 
šimtmety pavedė savo karaliavimą kitiems, daugiausia gamtos mokslams. 

Tokiu būdu kovos laukas nuolat keitėsi. Galutinai jį parinko anti-ka- 
talikiškasis mokslas, nukeldamas savo oponentą į tą vietą ir į tokį pa- 
dėjimą, kuris jo tikslams buvo patogiausias. Kartu nurodė šioje dvikovoje 
pavartotinus ginklus. Taigi, ir strategiją, ir taktiką, ir veikimo priemones 
nustatė jau ne katalikai mokslininkai, bet jų konkurentai, turintieji savo 
rankose beveik visą inicijatyvą. 

Toji priešininkų veikla tiek buvo aktinga ir vietomis net agresinga, kad 
katalikams iki pat 20. šimtmečio neleido realizuoti bent minimalinę savo 
programą. "Toks, neretai moksleiviškai baimingas, atsižvelgimas i savo ta- 
riamųjų mokytojų judėsius, naivus atsiprašinėjimas už keliamas dėl jų ar- 
gumentų abejones ir iš viso tas gėdingas nesugebėjimas pabusti iš jų da- 
romo hypnozo, keistai kontrastuoja vidurinius amžius, kuriais katalikai 
mokslininkai viską išdrįso. "Tas iš dalies išaiškina tą katalikų mokslo 
skurdą naujesniais laikais ir iš viso tą kultūros apatiją, kurią ne tiek kon- 
statuoti, kiek nugalėti esame pašaukti. 


A. KOVA SU BAŽNYČIA (14./16. ŠIMTMEČIAI) 


1. HUMANIZMAS (ca 1450 — ca 1520)' 


a. Ankstyvesnio humanizmo katalikiškasis charakteris 


Humanizmas yra Italijos vaikas. Nedrąsiai pasirodęs jau Dantės kū- 
ryboje, kiek vėliau plačiau pasireiškęs Petrarkos bei Boccaccio raštuose, 
pirmą kartą visai skambiai prabilo Florencijoje, kur jį globojo Medičiai, ir 
Romoje, kur jį priglaudė popiežiai. Iš šių centrų balsas greit pasklido ir 
po kitus kraštus, taip kad jau apie 15. šimtmečio vidurį pasigirdo jis ir 
šiapus Alpių. 

Būtų klaidinga manyti, kad su juo iškyląs antikiškumas pirmą kartą 
pasirodė krikščioniškoje Europoje. Juk ir viduriniai amžiai jį pažinojo 
bei jo turtais apsčiai naudojosi. Aristotelio panaudojimas, iš šv. Tomo 
Akviniečio pusės, yra tik vienas plačiau žinomas pavyzdys, kurio pavėsy 
rastumėm dar daugybę panašių faktų. Naujo yra tik požvilgis, kuriuo 
klasiškoji senovė vertinama, ir ta atranka, kuria išskiriami labiau mėgia- 
mi elementai. 

Šiuo tarpu ieškoma žmogiško pasigėrėjimo pavyzdžių. Studijoms va- 
dovauti bei gyvenimui formuoti filosofijos vietoje pasirenkama romėniška 
elokvencija. Tačiau humanizmas ne tik iškėlė senovės kūrėjus bei jų 
gražbylystę, bet dar mokė jais sekti, dėl ko humanistai pasidarė uolūs 
klasiško stiliaus ugdytojai. Šis pamėgimas dailaus lotyniškumo juo di- 
dėjo, juo labiau vidurinių amžių mokslo kalba tolo nuo originalo. Iš tiesų, 
scholastų idiomas jau nebebuvo klasikoji, bet savo specifiškiems tiks- 
lams pritaikinta kalba. Scholastikai labiausiai rūpėjo materialinė pusė, o 
ne formalinė, dėl to, jos kalba, kad ir nežibėjo Cicerono blizgučiais, vienok 
pilnai leido išreikšti kad ir subtiliausius mąstymo niuansus. 

Galima suprasti, kad klasikinei senovei simpatizuojantiems ši naujoji 
tarmė atrodė beveik barbariška. Todėl jie nepraleido nė mažiausios pro- 


* Iš gausios literatūros apie humanizmą cf. tarp kitko: Geiger L., Re- 


naissance und Humanismus in Deutschland und Italien, 1882. — Pastor L., Ge- 
schichte der Pipste I-—IV., Freiburg i. Br. *“*1926/31. — Janssen J., Geschichte 
des deutschen Volkes etc., I. Bd., Freiburg i. Br. "1915. — Burdach K., Reforma- 
tion, Renaissance, Humanismus, *1926. — Huizinga J., Herbst des Mittelalters, 


Miinchen 1924 (vertimas iš olandų kalbos). 
Bendrai orientacijai daug gelbsti ir J. Burckhardto veikalai, o ypač „Die Kul- 
tur der Renaissance in Italien“, "1926. 

gos jos nepašiepę ar net neišplūdę.! Jos vieton ankstyvesnis humanizmas 
bruko novum dicendi genus, dar nepuldamas paties kritikuojamos kalbos 
turinio. Tiesa, kai kas ir susvyravo Bažnyčios skelbiamo mokslo atžvilgiu, 
tačiau vidurinių amžių sudarytoji minčių sistema laikėsi tvirtai ir dabar. 
Tas ideologinis tvirtumas leido universitetams, be baimės iškrypti iš senų 
vėžių, priimti nemažai humanizmo postulatų, juoba, kad jų patenkinime 
jie įžiūrėjo tik praplėstą tęsimą jau viduriniais amžiais dirbtų darbų. Taip, 
sakysime, įsivedė lotynų (ciceroniškos), graikų bei hebrajų kalbas ir kla- 
sikinei literatūrai globoti įsteigė retorikos bei poezijos katedras. Ne vie- 
noje vietoje ir senus disputus pakeitė humanistų taip uoliai propaguoja- 
momis deklamacijomis. . 

Kad visa tai buvo daroma nuoširdžiai, su tikru noru seną darbą atnau- 
jinti patobulintomis priemonėmis, matyti iš daugybės didžių mokslo pa- 
minklų, sukurtų Bažnyčios globojamų įstaigų, kaip pav., iš pirmos poliglo- 
tinės Biblijos, vad. Complutinensis, kurią parūpino kard. Ximenes, Alcalos 
universiteto profesorius. 

Tas pats Alcalos universitetas, įkurtas 1449 m., yra ne kieno kito, kaip 
humanizmo vaikas. Mat, naujai atrasti turtai, prašyte prašėsi saugojami, 
pasisavinami ir apdirbami. Tuo jie iš naujo pažadino mokslo darbą, kuris dėl 
nelemtų scholastų ginčų buvo gerokai nustojęs savo žavingumo ir produk- 
tingumo. Dėl to netrukus per visą Europą nubangavo nauja, jau antra 
universitetų kūrimo banga. Bažnyčia ir šiuo kartu tokia pat meile globojo 
naujas Aukštąsias Mokyklas, kurių ne viena atsirado tiesiogine Jos ini- 
cijatyva. Iš dabar tebeegzistuojančių įstaigų tuomet savo pradžią gavo 
tarp kitų ir šie: Louvaino (1425/26), vokiečių Freiburgo (1455 m.), Base- 
lio (1459 m.), Kopenhagos (1475 m.), Uppsalos (1477 m.). 


b. Plato redivivus 


Šie universitetai, kad ir ištikimi Bažnyčiai, augo tačiau tokioje atmos- 
feroje, kur vėlesnius vidurinius amžius valdęs aristotelizmas po truputį už- 
leidžia savo vietą platonizmui. Tas reiškinys tautų gyvenime ir kultūros 


' Nėra jokios abejonės, kad vidurinių amžių lotynų kalba labai buvo nutolusi 
nuo Romos gražbylių stiliaus ir todėl ne vienu atžvilgiu buvo kritikuotina. Tačiau 
atsižvelgiant į i specifiškus scholastikos uždavinius, jos atstovai teisingai pasielgė, nu- 
kaldami naujų terminų ir sukurdami tikslesnių išsireiškimų.  — Šiai naujai 
kalbai daromus priekaištus atremia Paulsenas (I, 46 ss) sakydamas: 

„Tą atsibodusį... priekaištą, kad esą Ciceronas šios kalbos būt visai nesupra- 
tes, būtų jie atrėmę, kaip visai kvailą. Juk jie kalbėjo ne Ciceronui, bet savo drau- 
gams, kurie juos suprato, ir tai buvo vienintelis jų siekiamas tikslas. Jie net būtų 
galėję pridėti: nuskurusią Cicerono kalbą mūsų apskaičiavimu būtų geriau padėti 
į archyvą, nes jos nepakanka mūsų subtiliems tyrinėjimams... Su savo guasi ir 
guidem tinka ji gal būt tik tuščiam žodžių žaidimui, bet aiškiam ir preciziškam dalykų 
formulavimui ji yra visai nevykusi.“ 

raidoje ne naujiena, nes senai jau pastebėta, kad platoniški elementai kai- 
taliojasi su aristoteliškais: atskirų žmonijos epochų jaunatvė ir senatvė 
paprastai būna platoniškos, o brendimo laikotarpis — aristoteliškas. Jau- 
natvė esti platoniška savo entuziazmu, o senatvė — rezignacija. Pirmoji 
ar tik nebus tokia dėl realiojo pasaulio nepažinimo, o antroji — dėl per- 
didelio jo pažinimo ir nusivylimo? Viduriniai amžiai, sudarą atbaigtą kul- 
tūros periodą, kaip tik rodo tokį platoniškumo su aristoteliškumu kaita- 
liojimąsi. Savo jaunatvėje jie labiau platoniški (Augustinas), subrendę 
pakeičia Platoną Aristoteliu (Tomas), o senstą vėl grįžtą į Platoną. 

Buvo ir daugiau priežasčių Platonui įsigalėti. Tokia, be abejonės, bu- 
vo didėjąs reikalavimas gyvenimiškos filosofijos, kuri pakeistų griežtas 
scholastikos kategorijas lankstesniu psichologiškumu. Prie jų reikia pri- 
skaityti ir pavargimą filosofuoti bei bendrą bodėjimąsi sunkesniu protau- 
tiniu darbu, kurį, humanistų manymu, taip laimingai pakeičiąs entuziastiš- 
kasis, estetiškasis Platonas. 

Jam kelią parengė aibė propagatorių, iš kurių čia pirmiausia minėsime 
iš Konstantinopolio kilus; Plethoną (1355—1450). Jis savo traktate 
De Platonicae et Aristotelicae philosophiae differentia aistringai puola 
Aristotelį. Daugiau pusiausvyros už šį žydų bei arabų gerokai paveiktą 
libertinistą rodo kard. Bessarionas (ca 1395—1472)! Jis gana kritiš- 
kai vertino Platono mokslą ir neoplatonizmą, kurie abu, 1453 metais maho- 
metonams užėmus Konstantinopolį, su visu kitu, kas buvo graikiška, už- 
liejo Vakarus. Tačiau ne visi Bažnyčios poveiky išaugę pasižymėjo to- 
kia tolerancija Aristoteliui. Bent ispanų humanisto Vives'o (1492— 
1540) raštuose jos nematyti, kaip isakmiai rodo jo tiek prieš vėlybesnę 
scholastiką, tiek prieš patį Aristotelį nukreipti traktatai Censura de Aris- 
totelis operibus, In pseudodialecticos ir Veritas fucata (Grimuota tiesa). 

Kas, tarpininkaujant šiems ir į juos panašiems humanistams, kaip an- 
tai Ramus'ui (1515/72) ir t. p., po truputį sunkėsi į visus kraštus, tas, ita- 
luose labiau kondensuotai pasireikšdamas, susikūrė eilę ratelių, kurių na- 
riai Platono pavyzdžiu stengėsi ne tik surasti išmintį, bet broliškai susi- 
rišę ją ir įgyvendinti. Čia visų priešaky ėjo Florencija. 

Tarsi įžanga į šį laikotarpį, paverčiantį Florenciją lyg kokiais Atė- 
nais, yra tas mokytų žmonių ratelis, kuris, vadovaujamas mokslininko 
Marsiglio, valstybininko Collucio Salutato ir kt., dar 14. šimtmety susi- 
rinkdavo į augustiniečių San Spirito vienuolyną.* Dar skaisčiau sužibėjo 

* Apie šia įdomią asmenybę, teologa ir humanistą viename asmeny, cf. Mohler 
L., Kardinal Bessarion als Theologe, Humanist und Staatsmann, 1923. — To paties, 


Bessarionis In calumniatorem Platonis, 1927 (Ouellen und Forschungen der Goer- 
resgesellschaft Bde 20, 22). 

* Apskritai, augustiniečiai dėl suprantamų priežasčių buvo gana palankūs 
tokiam sajudžiui. Vienas tokios simpatijos ženklas — tarp daugelio panašių — 
yra, sakysime, augustiniečio Egidijaus Viterbiečio, kuris 1532 m. būdamas kardi- 
nolu mirė, — Philosophia ad mentem Platonis. 


. 

Platono žvaigždė, Medičių kunigaikščiams Florencijoje pavedus naujai 
išminčiai savo turtus ir neginčijamą autoritetą. Jau Cosimo de' Medici 
turėjo Niccoli asmeny savo „literatūros ministerį,“ su kuriuo, gausių vien- 
minčių remiamas, ilgainiui sudarė tą atmosferą, kur 1472 m. galutinai su- 
siformavo vad. Platono Akademija. 


Joje buvo norima pažinti tiesą bei grožį ir jais gėrėtis, panašiai kaip 
kad Platonas darydavo savo atikiečių herojui Akademos pašvęstame go- 
jelyje prie Atenų. Dėl to jaunieji, entuziastingi, šaunūs akademikai nu- 
kreipė savo dėmesį nuo pasaulio ir kėlė savo akis aukštyn į idėjų sritį. 
Tam nereikėjo jokios universitas nei facultates, o pakako tiesa užsidegu- 
sių, išminties ištroškusių ir draugiškais ryšiais susirišusių jaunuolių ra- 
telio. Tai buvo gaivalingas protestas nors gudriai, bet dažnai taip nevai- 
singai disputuojantiems, jau nominalizmo gerokai diskredituotiems uni- 
versitetams. 


Emigravusi iš tos — kaip jiems atrodė — tuščios įstaigos, florentiečių 
brolija susirinkdavo blizgančiose salėse, idiliškuose vasarnamiuose, žy- 
dinčiuose soduose, kur išminčiai pasisemti, pasigėrėti, pasigrožėti buvo skai- 
tomas ir aiškinamas Platonas. Iškilmingiausiai būdavo švenčiama jo gi- 
mimo, lapkričio 13, diena. Tokia ir panašiomis progomis jaunatvė, en- 
tuziazmas, vynas, kiparisai — ugninga pietų prigimtis ir žavinga Italijos 
gamta — suruošdavo šaunias susidraugavimo puotas. 


Šios brolijos siela buvo Marsilijus Ficinus (1433/99). Jis, būdamas 
dvasininkas, ieškojo būdų kaip nors suderinti platoniškąjį mokslą su krikš- 
čionybe. Tai panašus uždavinys į jau šv. Tomo Akviniečio spręstą, būtent, 
graiką — tik šiuo kartu kitonišką — suasimiliuoti su krikščionybe. To- 
dėl jis didesnę savo gyvenimo dalį pašventė Platono raštams versti ir pas- 
kaitoms apie Platoną bei jo filosofiją skaityti. Juo labiau scholastika troško 
dialektikos dykumose, juo uoliau Ficinus sėmė iš besiveržiančio platonizmo, 
pasiryžęs jį visą sulieti su krikščionybe. Su laiku jis taip pamilo Platoną, 
jog savo klausytojus vietoj įprastinio „Mylimieji Kristuje“ sveikindavo 
„Mylimieji Platone.“: 


Pagaliau šio antikės filosofo kulte net ligi to prieita, kad — lyg jis 
būtų koks šventasis — prieš jo paveikslą degindavo žvakes, statydavo jį 
šalia apaštalų bei pranašų. Pagaliau, net buvo sumanyta sekmadieniais pe- 
rikopų metu skaityti Platono raštų ištraukas, vadinas, sugretinti jį su 


' Objektingumo dėliai reikia pažymėti, kad nemažai gero Ficinus įžiūrėjo ir 
Tomo Akviniečio veikloje. Dėl to vertė jo Summa contra gentiles į graikų kalba. 
Tačiau žymiausias jo veikalas yra Theologia Platonica etc., Florencija 1482. 

Apreiškimu ir tokiu būdu jį taip garbinti, kaip Bažnyčia dar nė karto ne- 
buvo šlovinusi ir švenčiausius savo filosofus. 


Šalia jo, visai panašiai, veikė grafas Pico di Mirandola (1463/95), 
kurs po trumpos, tačiau genialios veiklos, vos 32 metus sulaukęs, atsigulė 
į karstą. Pažinęs Florencijos platonistus, šis tiek gražus, kiek gabus 
jaunuolis tapo kilniu svajotoju, bandančiu įrodyti išvidinį graikų filosofų 
sutikimą ne tik tarp savęs, bet ir su krikščioniškąja scholastika bei mistika. 
Toks horizonto platumas leido jam greta numylėto Platono įvertinti ir 
Aristotelį, kurio tiksliu tarpininku jis laikė Tomą Akvinietį. Šiojo bei jo 
vienminčių reikšmė jam pilnai buvo paaiškėjusi, kaiz„paliūdija ši jo pra- 
našystė, dėl kurios kiekvienas menkesnis už Pico anais laikais tikriau- 
siai būtų rizikavęs savo galvą, būtent: „Mes, taip leidžia viename 
rašte scholastams prabilti, „mes gyvensime amžinai. "Tiesa, ne tose mo- 
kyklose, kur karščiuojamasi dėl tuščių skiemenų ir dėl Andromachos mo- 
tinos, bei dėl Niobės sūnų, bet išminčių rateliuose, kur nagrinėjamos gi- 
lesnės dieviškų bei žmogiškų dalykų priežastys.“ Kad jis ir šiaip nesidavė 
klaidinamas jau gerokai supagonėjusios aplinkumos, rodo ir ši jo aksioma — 
philosophia veritatem guaerit, theologia invenit, religio possedit. — 


Platono Akademija tapo tiek reikšminga, jog popiežius Sikstus IV. 
(1471/84) ketino Ficinų pasikviesti į Romą. "Toji jau nuo seniau dvelkė 
renesansu, kaip rodo popiežių — mecenatų Nikolojaus V., Pijaus II, ir 
Leono X. pavyzdys ir jų šelpiamųjų kūriniai. Negalima tiesiog numatyti, 
kaip sukrikščionintasis Platonas būtų įsigalėjęs katalikų ugdomame moksle, 
jei Ficinus būtų turėjęs savo planams realizuoti Kūriją. Gal būtų pamažu 
grįžęs augustinizmas ir tuo pat korporatyviškąjį universitetą pakeitęs uni- 
tarinė akademija? Bet tuščia spėlioti, nes Ficino keliai nevedė į Romą. 


c. Diis exstinctis successit humanitas 


Vadinasi, mokymo organizacijoje ir dėstomoje substancijoje neprieita 
prie radikalesnės permainos, t. y., sukrikščionintasis Aristotelis ir toliau va- 
dovavo katalikų dirbamam filosofijos darbui. Vietomis taip šauniai pasi- 
reiškęs platonizmas ne tik kad nepakenkė viešpataujančiai doktrinai, bet 
ne viena sveika mintimi ją dar praturtino. Tačiau dvasios situacijoje iš 
esmės nedaug tebūtų pasikeitę ir tuo atveju, jei į tam tikrą neo-augusti- 
nizmą transformavęsis Platono mokslas dar garsiau būtų prabilęs. Vienok 
Bažnyčia, atsižvelgdama į laiko aplinkybes ir nujausdama, kad intelektuali- 
nis pasaulis reikalingas visai aiškios orientacijos, dar humanizmo išvaka- 
rėse (1325 m.) kanonizavo šv. Tomą ir, kovoms dėl vad. reformacijos ar- 
šiausiai einant, 1567 m. paskelbė jį Doctor ecclesiae. "Todėl ansktyves- 

niojo humanizmo sukeltasis platoniškasis sąjudis liko tik įdomus suban- 
gavimas bendroje aristoteliškoje vagoje. 

Tas betgi jaunesniųjų humanistų nesužavėjo. Jie visai nemanė senąjį 
pasaulį įvilkti į dar labiau gundančius rūbus. Jie į visa žiūrėjo ne kaip į 
formalinę, bet kaip į materialinę problemą, iš esmės pakeičiančią se- 
nąjį turini. Humanizmas jiems buvo visai naujas mąstymas, kurio svar- 
biausias uždavinys — sukonstruoti kitonišką pasaulėžiūrą ir išdirbti vidu- 
riniams amžiams diametraliai priešingą gyvenimožiūrą ir tuo iš pat pa- 
grindų pakeisti žmoniją. Todėl jie veržėsi į facultates artium ne tam, kad 
senąjį minčių pasaulį paauksuotų, bet kad jį išardytų/! Kur jiems iš kart 
nepasisekė kojos įkelti, ten šalia senų fakultetų kūrė savuosius arba sten- 
gėsi užimti nors vieną laisvai greta universiteto įsteigtą katedrą, iš ku- 
rios galima būtų apšaudyti senojo mokslo pozicijas. Kitur vėl susidarė 
ištisi smogikų būriai, kurie be pasigailėjimo puolė senąjį mokslą bei jo 
mokslininkus. Kur argumentais neįveikė „barbarų“ (scholastai), ten grieb- 
tasi insinuacijų, o kai ir tas nepadėjo, suorganizavo literatūrišką terorą. 
Kaip šis buvo vykdomas, parodo pav., Mucijano Rufaus akcija. 

Nors Rufus buvo laisvamanis, tačiau jis nepajėgė skirtis su Bažnyčia, 
ir tai įtikimiausia dėl to, kad puikiai buvo Jos aprūpintas. Jis tenkinosi 
visa šiurkščiai kritikuodamas, manyte nemanydamas daryti tų išvadų, ku- 
rios kiekvienam bent kiek save gerbiančiam žmogui savaime siūlosi. To- 
kiu būdu iš vienos pusės nusiskundžia: „Tarp visų tų kvailų gyvulių [su- 
prask katalikų mokslininkų] ir aš pasidarau tingiu ir bukapročiu asilu“, o 
iš kitos — ir toliau godžiai griebia Bažnyčios beneficijas. Iš jo ratelio 


— ordo Mutiani — išaugo toji satyra, kuri yra viena skaudžiausių visoje 
mokslo istorijoje — Epistolae obscurorum virorum (1515/17). Tuose laiš- 
kuose — žinoma, anonimiškuose — senojo universiteto priešai putuojan- 


čiu įžulumu draskė scholastikos pasaulį. Begėdiškai perdėdami tikras bei 
insinuotas senos mokslininkų kartos ydas, Rufus ir jo bendrininkai kirto 
mirtinus smūgius ir senam mokslui. Dėl savo ironijos bei šiaip sumanaus 
faktų panaudojimo ir iškreipimo ši išmėtinėjimų ir šmeižimo orgija — tik- 


* Prie universitetų, palyginant anksti ir lengvai įsileidusių humanizmą, pri- 
klausė ir Krokuvos Aukštoji Mokykla. Joje — kaip ir daug kur — naują 
sėklą pasėjo aukštoji dvasininkija. "Taip, sakysime, ir Lietuvos istorijoje minimas 
Krokuvos vyskupas, kard. Zbignievas palaikė artimus santykius su garsiu hurmnanistu 
Enea Silvio, vėliau tapusiu popiežium (Pijus II.). Šis Zbignievui už dailų rašymą 
nęsigailėjo katučių, už kuriuos kardinolas atlygindavo jam gausiomis dovanomis. 
1489 m. buvo atsibastęs žinomas keliauninkas humanistas Celtis. Nenuostabu dėl 
to, kad dar 1518 m., karaliui Zigmantui vedus italę Sforzą, net šeši vietiniai poetai 
kūrė iškilmėms reikiamas carmina ir kad dar prieš 1538 m. lotynų kalba buvo 
dėstoma ir iš jos egzaminuojama. Buvo skaitomi ir kai kurie Erazmo raštai. Visa 
tai mums itin įdomu, žinant, kad tais laikais daugelis lietuvių studijavo Krokuvoje, 
iš kur parsigabeno į Lietuvą naujo mokslo ir naujos dvasios. — Cf., tarp kitko, 
Voigt G., Die Wiederbelebung des klassischen Altertums etc., 2 Bd., Berlin *1883. 
Ž. ypač II, 340 ss. 

ras voltairizmas dar prieš Voltaire'ą — savo padarė. Tačiau nors kartais 
ir ištisą šimtmetį galima apkvaišinti, betgi ne visus, ir dėl to ilgainiui pa- 
kankamai paaiškėjo tikroji vertė tos generalės ofenzyvos.! 

Bene aštriausias strėlas į scholastų liogerį svaidė Huttenas (1488— 
1523), kuris — likimo ironija! — vos 36 metus eidamas, pats mirė nuo tų 
biaurių ligų, kurias be atodairos primesdavo savo oponentams. Todėl su- 
prantama, kad nė tikrai žymūs talentai neapsaugojo jo menko charakterio 
nuo pasmerkimo. Jis buvęs — taip jį atestuoja Paulsenasž — nenuoširdus, 
nes tuo pat laiku ieškojęs ir santykių su aristokratais ir skelbęs masėms 
revoliuciją. Kartu buvęs ir egoistas, nes troškęs žūt būt vaidinti vadovau- 
jamą rolę, nežiūrint, ar tai susidėjęs su aukštaisiais dievais, ar su požemio 
galybėmis... Toliau jis esąs nepasiekiamas koliojimosi ir literatūrinio 
priešų sunaikinimo pavyzdys, skelbiąs ir vykdąs be atodairos brutalumą; 
šiuo atžvilgiu taip toli nuėjęs, jog ir žmogžudystę laikęs leistina priemone 
kovoje su „ilgaskverniais“. Paulseno galvoje netelpa, kaip jo tautiečiai — 
protestantai tokį Hutteną gali laikyti tautos didvyriu. Žinoma, ne dėl 
to Huttenas čia figūruoja. Jis minimas todėl, kad per trumpą laiką tiek 
pakenkė katalikų mokslo organizacijai, kai retas kas per porą tūkstančių 
metų. 


d. Humanizmo kunigaikštis 


Gal tie jaunesnieji nebūtų buvę tokie ryžtingi kovoje su katalikų 
mokslo pasauliu, jei už pečių nebūtų jutę vad. humanizmo kunigaikščio, 
t. y., Erazmo, galybės, kuri juos gundė į vis drąsesnius žygius. Taip, sa- 
kysime, jie pasipriešindami beveik visoms tradicijoms, priskiriančioms 
mokslui tik padedančią reikšmę, siekiant absoliučių vertybių, paskelbė 
mokslą absoliučiu, visagaliu viešpačiu. Ir visai nuoseklu, kad šūkį „žmogus 
žmogui“ sekė lozungas „mokslas mokslui“, nes, emancipavus žmogų nuo 
Dievo, pati logika reikalavo ir kitas veikimo sritis vien žmogiškai pagrįsti. 


* „Tai [aprašomieji], taip šiuo reikalu atsiliepė Paulsėnas, yra dvokianti niek- 
šiškumo lindynė, bet kažin ar atvaizduotieji iš tikrųjų buvo panašūs į tą paveikslą? 
Kas liečia poezijos, grynos lotynų ir graikų kalbos... neapykantą, tai... univer- 
sitetai tuos priekaištus nevisai nusipelno. "Tiesa, pirmuosius naujo švietimo apaš- 
talus jie [scholastai] priėmė ne-su tuo entuziazmu, kurio anie sau reikalavo, o 
šen bei ten davė pajusti savo nepalankumą. "Tačiau pačiam naujam švietimui jie 
visai neužsidarė. Gal būt galima net tvirtinti, kad jau nuo to laiko jokio dvasinio 
sjjudžio taip lengvai neįsileido, kaip humanizmo. O kai dėl iškrygimo ir pasilei- 
dimo, tai, žinoma, tas nebuvo svetima nė tuometinio universiteto sluoksniams ir 
dvasininkams. Apie vieną žmonių grupę šiame dalyke mes esam ypač gerai pain- 
formuoti, ir būtent apie tąją, kuriai priklausė satyros redaktoriai. Su itin nepa- 
geidaujamu aiškumu mums sako Mutiano laiškai, kaip jis ir jo ordo galvojo apie 
lytinius dalykus. Tie laiškai rodo, koki ištvirkusi fantazija pagimdė tamsiųjų vyrų 
laiškus.“ — Paulsen I, 89 s. 

* Paulsen, I, 93 s. = 

Gundytojas į šį, taip skirtingą nuo ligšiolinio, mokslo supratimą Er a Z- 
mus Roterdamietis (1466/67—1536), gimė Olandijoje. Vaikas bū- 
damas lankė Deventerio mokyklą, kur patyrė pirmus humanizmo glosty- 
mus. Paskui prieš savo norą tapo vienuoliu ir Paryžiuje iki valiai paragavo 
ordeniško mokslo. Tačiau vienas už kitą jam blogiau patiko. Vėliau stu- 
dijuodamas Oxforde pas vieną Ficino mokinį graikų kalbą, prisiklausė 
Florencijos krikščioniškojo moralizmo ir nuo to laiko lygiai tiek simpati- 
zivo Cicerono stoicizmui, kiek Naujajam Įstatymui. Jis laukė krikščio- 
nybės atnaujinimo iš savotiškos jos sintezės su antike, kuo, nejučiomis už- 
trindamas ribą tarp savo tikėjimo ir pagonybės, falsifikavo ir vieną ir kitą, 
0 ypač pirmąjį. Visas tas miglotumas religijoje ir reliativizmas filoso- 
fijoje aiškiai jaučiamas jo traktate Philosophia Christi, pasak kuria tau- 
resni antikės veikalai, kaip, sakysime, Cicerono ar Senekos, esą savo dva- 
sia ne tik giminingi, bet tiesiog identiški su krikščionybe. Šis krikščioniš- 
kai nudažytas eklekticizmas, perdėm subjektyviškai suprastas, nesistema- 
tiškai gvildentas ir impresionistiškai užfiksuotas, stipriai pabrėžė, kas yra 
bendra ir humaniška. Šventas Raštas, kaip jį aiškina mokslininkai, esąs 
vienintelė krikščionio norma, tikėti į; Dievą bei elgtis padoriai — pagrin- 
dingiausi įsakymai. 

Šios pažiūros iškalbingai bylojo, kiek humanizmas savo reikšmingiau- 
siais atstovais jau spėjo ne tik nukrypti nuo Akviniečio linijos, bet ir nu- 
tolti nuo pačios krikščionybės. Dėl to nenuostabu, kad Erazmas laikomas 
vienu svarbiausiu reformacijos pirmtaku. Ir kodėl jo, ironizuojančio 
šventųjų garbinimą, laikančio Sakramentus nereikšmingomis ceremonijo- 
mis, tvirtinančio, kad ne viena Šv. Rašto vieta esanti falsifikuota, kad iš 
jos nesą galima įrodyti Kristaus dieviškumo ir pagaliau abejojančio dėl 
transsubstancijacijos mokslo, nelaikyti tokiu? 

Lemiančių žygių Erazmas betgi nepadarė. Jis ne tik bijojo, kad ko- 
vos dėl reformų galėsiančios sutrukdyti jo beata tranguillitas, būtinai rei- 
kalingą mokslo darbui, bet dar atimsiančios iš jo Bažnyčios teikiamas 
pajamas leidžiančias jam, it kokiam kunigaikščiui po Europą važinėjan- 
čiam, priimti be skaičiaus siūlomą garbę. 

Šitam vispusiškam pritarimui užsitikrinti gudriai politikavo tiek su 
Bažnyčia, tiek su gimstančia reformacija, vikriai balansavosi tarp antikės 
mylėtojų ir tarp scholastikos pasekėjų. Dėl to nors ir nepriėmė popiežiaus 
kvietimo vykti į Romą ginti Bažnyčios, bet taip pat neprisidėjo nė prie 
Lutherio. Ir tą savo ideologinę ekvilibristiką sėkmingai tęsė iki pat mir- 
ties — jis palaidotas bažnyčioje (Baselio katedroje), nors gyvendamas retai 
kada laikė Šv. Mišias ir mirė be Sakramentų. 

Šitame mene visiems patikti ir visus įkinkyti į savo garbės bei trium- 
fo vežimą Erazmas tiek išsitobulino, jog tapo anais laikais labiausiai mė- 

giamas ir daugiausia pripažintas mokslininkas. Tačiau, kas sveika buvo jo 
egoizmui, tas nevisuomet tarnavo tiesai. Priešingai, ne vienas jo raštų la- 
biau dvelkia savymeile, kaip tiesos meile. Ir nenuostabu — toks ambicijos 
tenkinimas buvo galimas tik dėka oportunizmo visiems, servilizmo galin- 
giems ir demagogijos silpniems. Tas viskas tiek gadino jo charakterį, kad 
jame šiandien įžiūrimi vos keli tauresni bruožai, ir tiek nuskriaudė ob- 
jektingą tiesą, jog reikėjo kelių Erazmo talentų mokslininkų jai rehabi- 
lizuoti. 


Žinant anų dienų atmosferą, mus nei kiek nenustebina faktas, kad to- 
kia, beveik patologiška, savo talentų eksplotacija tapo dar pavyzdžiu visų 
tų, kurie tikėjosi panašiu sau smilkinimu iškilti į savo šimtmečio viršū- 
nes ir kartu rafinuota dialektika užtušuoti savo dorovinį subjektivizmą bei 
religinį skepticizmą. Ir atsirado tad pulkai katedrų bei mecenatų gaudan- 
čių, po visą Europą besibastančių humanistų, visur laiku pasirodančių, kur 
buvo nors mažiausia galimybė, be skrupulų atakuojant senąjį mokslą, išsi- 
reklamuoti naujos gadynės mokslininku. 


Nuo tų amžinai tratančių kulkosvaidžių scholastai gynėsi taip 
sunkiai, kaip vos bejudąs tankas. Todėl visuomenės akyse, nemokančios 
atskirti frazės nuo argumento ir retorikos nuo protavimo, naujoviškieji hu- 
manistai išėjo laimėtojais. Jų įtaka ypač padidėjo nuo to momento, kada 
valdovai ir vyresnybės nebegalėjo apsieiti be šių, neretai makiaveliškai 
apsukrių „pasaulio vaikų“ ir velnioniškai miklių žurnalistų. 


Būtų tačiau klaidinga manyti, jog humanizmas mokslui nieko rimto 
nedavęs. Jis ankstyvesniajame periode turėjo pakankamai taurių tikslų ir 
visais laikais apsčiai talentų, kad paliktų mokslo istorijoje gerą vardą. 
Jau iš vieno Erazmo aišku, kad visas šitas sąjudis perpildytas gabumais: 
jo nuopelnai filologijai ir istorinei kritikai verti didelio pagyrimo, Baž- 
nyčios Tėvų raštų leidimas yra virš kritikos, o panaudojimas graikiško 
Biblijos originalo teologijoje sudaro tiesiog epochą. Žavi Erazmas net 
ir ten, kur klydo, tokia užburianti jo kalba, — stilistiniu atžvilgiu jis pa- 
vyzdys amžiams. Jis yra žymiausias vakarų pasaulio lotynistas, jis išug- 
dė humanizmą i europeiško masto kultūros pajėgą. "Todėl negalima be 
nuostolio net pačiam sau išbraukti iš praeities humanizmą. 


Tiesa, ne visais epizodais šis laikotarpis buvo naudingas. Bet taip 
įvyko ne vien dėl jaunesnės kartos anti-katalikiškumo. Kalta yra ir ramy- 
bę pamėgę arki-konservatoriškieji katalikai, nesugebėję pasinaudoti hu- 
manistų pagamintomis patogiomis priemonėmis. Tai, deja, nebus paskutinis 
kartas, kad pamirštama prabilti į amžininkus savo šimtmečio kalba ir dėl savo 
pasisekimo praeity nesirūpinama ateitimi. Sustingimas ir naivus prisiriši- 

mas prie „išbandytų metodų“ bei „tikrų kelių“ katalikus mokslininkus 
daugiau tykoja, kaip jų kolegos iš kitų liogerių. Dėl to tik saujelė temo- 
kėjo pasinaudoti Erazmo įrankiais. Gal kitus atgrasino menkas Roterda- 
miečio noras triūsti prie philosophiae perennis ir šiaip aiškus jo abejin- 
gumas Akviniečio kūrybos atžvilgiu? Reikia manyti, kad taip. Vienok, 
tas jiems dar nedavė teisės taip gabiai ignoruoti naujovišką kalbą, juk kiek- 
vieno šimtmečio klausa kitokia. Įtikimiausia, juos ir baugino tų gyvenimo 
virtuozų moraliniai defektai. Tačiau galėjo teisėjo rolę palikti istorijai. O 
toji jau yra pasisakiusi, kad ir šiais žodžiais: „Tam tikra teise galima. .. visą 
humanizmo istoriją charakterizuoti posakiu: „Daug talento, o maža charak- 
terio.“ Visiems šiems vyrams trūksta skaistumo, rimtumo ir valios. Dėl to 
istorija juos ir nušlavė.“! — 
Tam ji pasinaudojo gaivalinguoju Lutherių. 


2. REFORMACIJA 


a. Cuius regio, eius et scientia 


Lutheris (1483—1554), būdamas netoks jautrianervis intelektua- 
listas, kaip Erazmas, 0 tvirtarankis voluntaristas,;? mokslo perdaug nebran- 
gino. Pagal jį tik vienas Šv. Raštas nešąs sielai išganymą ir normuojąs 
gyvenimą, kur kiekvienas turįs pasireikšti savo profesija. O mokslo tokia 
jis nelaikė. Tiesa, Lutheris neneigė galimumo juo užsiimti, tačiau jo 
nepriskaitė prie krikščionio veikimo formų. Prisiklausęs dar universitete 
occamizmo — su didžiausiais scholastais jam neteko susitikti —, atmetė 


1! Paulsen I, 94. — Reikšmingas yra faktas, kad Erazmus ligi šiol nesusilaukė 
išsamios biografijos. Iš turimų monografijų minėtinos: Hess S., Erasmus von Rot- 
terdam, 1790. — Drummond, Erasmus, his life and his character, 1873. — Allen P. 
S., The age of Erasmus, 1914. — Huizinga J., (vertimas iš olandų kalbos) Erasmus, 
Basel 1928. — Hyma A., The Youth of Erasmus, 1930. Pineau S. B., Erasme, sa 
pensėe religieuse, Paris 1924. — Renaudet A., Erasme, sa pensėe religieuse et son 
action, Paris 1926. Pastaruoju laiku ir beletristai pradėjo domėtis šia mįslinga 
figūra, kaip rodo St. Zweig'o 1934 m. Vienoje išleistas, į istorinį romaną panašus, 
veikalas apie Roterdamietį. 


* Apie Lutherio santykius su mokslu ir t. t. cf. tarp ko kito: Dollinger j., Die 
Reformation, 3 t., 1846/49. — Janssen J., Geschichte des deutschen Volkes, 8 t., 
Freiburg i. Br. "1917. — DenifIe H. O. Pr., Luther etc., 2 t, 1904/09. — Gr sar H. S. J., 
3 t.,, '1924/25,. — Paulsen I, 176—387. 


* Įsigilinus į istoriją paaiškėja, kad tautų gyvenime paeiliui keičiasi volunta- 
ristiniai laikotarpiai su intelektualistiniais. Tai šiandien, sakysime, ryškiausia pa- 
tvirtina priešingumo poros, kaip Kerenski — Lenin, Clemenceau — Briand, Brii- 
ning — Hitler, visi tie prieš-fašistiniai, teoretizuoją ministeriai ir Mussolini ir t. t. 
Panašų reiškinį galima pastebėti ir Šv. Petro soste, kur scholastikos atgaivintoją 
Leoną XIII. sekė „pastoracijų popiežius“ Pijus X., o tylų diplomatą Benedikta XV.— 
akcijos kūrėjas Pijus XI. 

galimumą protu irodyti tikėjimo dalykus. Todėl jam ir neleido gvildenti 
religinių klausimų. Panašiai kaip reformatorius iš mokslo pusės nestatė 
tilto į religiją, taip ir iš jos netiesė kelio į mokslą, argumentuodamas, kad 
Dievas visais atžvilgiais paslaptingas ir dėl to intelektu nesuvokiamas. 
Tokiu būdu paneigė tarpusavius mąstymo ir tikėjimo santykius bei tą jų- 
dviejų artimą bendradarbiavimą, kurio nustatymą scholastika ne be pa- 
grindo laikė vienu žymiausiu savo laimėjimu. Nieko tad stebėtina, kad at- 
gijo „dvejopos tiesos“ dėsnis, o kartu su juo ir visa neapykanta Bažnyčios 
globojamam mokslui bei mokymui. 


Tas mokslas iš viso stovėjo jam skersai kelio, nes gerai žinojo, kad kol 
nebus sugriauta gyvenimą formuojanti ideologija, tol nebus galima jokia 
kita reforma — „Aš manau, kad nebus galima Bažnyčios reformuoti, jei 
scholastinė teologija, filosofija, logika, kaip jos dabar yra mokomos, nebus 
išrautos ir kuo kitu pakeistos.“! Tat, kaip kiekvienas, kuriam rūpi pasaulį 
iš pagrindų pertvarkyti, taip ir Lutheris pirmiausia pasiryžo kita kryp- 
timi pakreipti auklėjimą bei švietimą, ką tikėjosi geriausiai atliksiąs re- 
formuodamas universitetus. Taigi, revoliucija prieš Bažnyčią prasidėjo 
sukilimu prieš Aukštąsias Mokyklas. Ir tas atsitiko 1517 m., kada maišti- 
ninkas, dar nepradėjęs kovos su atlaidais, paskelbė 98 tezes prieš anų dienų 
teologijos mokslą ir scholastiką iš viso. 


Šioje Disputatio contra theologiam išdėsto in nuce jau visas mintis, 
kurias po trijų metų paskelbs bajorams. Ten 25. punkte, paliesdamas 
universiteto reformą, reikalauja griežtai atskirti krikščioniškuosius 
elementus nuo „pagoniškų“. Ypačiai nesigaili to „prakeikto, išdidaus, aklo 
pagonių meisterio Aristotelio“, kurį, kaip „velnio įkvėptą“ trokšta „į dul- 
kes sumalti“. Bendrai, šis Aristotelis, sugundęs katalikus mokslininkus 
į dar didesnį mokslo ir tikėjimo suartinimą, jam atrodo „šarlatanu, kuris 
savo graikiška kauke Bažnyčią ant juoko laiko“ ir kurį mielai laikytų 
„velniu, jei jis nebūtų buvęs žmogus“. „Didžiausia mano širdgėla“, taip jis 
niršta, „kad mano gakiausi konfratrai voliojasi šiame purvyne“?*  Kliuvo 
ir neįveikiamam Paryžiaus teologijos fakultetui, kurį išvadino „prakeikta 
velnio sinagoga“, teko ir apskritai universitetams, toms „žmogžudžių lin- 
dynėms ir Molocho šventykloms“ — „Nuo pat pasaulio pradžios dar nieko 
nebuvo žemėje pragariškesnio ir velniškesnio.“? 


' de Wette, Luthers Briefwechsel I, 64. 

* de Wette, Luthers Briefwechsel I, 15. 

* Tokių ir dar aitresnių kritikų paduoda Janssen J., Geschichte des deutschen 
Volkes II, 176, 195, 293. — Cf. taip pat Rūckert A., Die Stellung der Reformation 
zur mittelalterlichen Universitūt, Stuttgart 1933, kur autorius — pats evangeli- 
kas — stengiasi kaip nors paaiškinti ir padaryti suprantamą Lutherio aversiją vi- 
durinių amžių mokslui. 

Padariniai tokio plūdimo greit pasirodė: universitetų autoritetas visuo 
menės akyse vis labiau puolė. Daugelis rimčiausių mokslininkų nebedrįso 
nė kojos įkelti į taip biauriai atestuojamas įstaigas. Studentai taip pat 
gėdinosi jų. Atsitiko, kad garsiausi 16. šimtmečio mokslo vyrai beturėjo 
vos po pusę tuzino klausytojų, kai tuo tarpu Tomo Akviniečio ir Duns 
Scoto laikais Sorbonoje, Oxforde ir kitur studiozai šimtais spaudėsi prie 
katedrų.! Taip, sakysime, Heidelberge 1525 m. radosi daugiau profesorių, 
negu studentų. Sekančiais metais Erfurte, galvotrūkčiais iš Bažnyčios pa- 
sišalinusiame, beliko tik 14 klausytojų. Net ir garsi Viena 1530 m. turėjo 
vos 30 studiozų. Metais anksčiau Rostocke iš viso niekas nebeįsimatriku- 
liavo, o Baselio pažibos su Erazmu priešaky paliko merdintį universitetą, 
prakeikdami reformaciją, kaip pestis animorum. Dėl tokių reiškinių net 
(Wittenberge skaitąs)  Melanchthonas jautėsi „lyg kokioje dykumoje“. 
Visos jo pastangos mokslą pakelti pradžioje nuėjo niekais. Imta bijoti, 
kad kartu su be atodairos naikinama scholastika nenuvystų ir humanizmo 
laurai. Toji baimė buvo pagrįsta, nes be eilės kitų numirė ir tikriausi hu- 
manizmo vaikai, kurie Aristoteliui niekad nebuvo „smilkinę“, kaip Uppsalos 
(1515) ir Kopenhagos (1531) universitetai, dėl ko šiaurės Europa visai liko 
be aukštesnio mokslo. 

Nepaisant tokio Lutherio fanatizmo prieš intelekto vaidmenį religijos 
klausimuose ir nepasitikėjimo mokslu apskritai, reformacija ilgainiui betgi 
negalėjo be jo apsieiti. Griebtis jo vertė pats gyvenimas — vis didėjąs 
pastorių reikalavimas ir pan. Juk negalima amžinai leisti siuvėjams, bat- 
siuviams ir net žemdirbiams vadovauti tolydžio vis daugiau kliūčių sutin- 
kančiam sąjudžiui. 

Kaip mokslas turėjo būti organizuojamas, Lutheris išdėstė savo atsi- 
šaukimuose į krikščioniškąją bajoriją (1520) bei į miesto tarybas (1524) ir 
savo 1530 m. išleistame pamoksle apie vaikų mokymą. Pagal jį mokymo 
programą turėjo sudaryti kalbos (lotynų, graikų, hebrajų), toliau kelios 
saviškai perdirbtos filosofinės disciplinos (pav., logika, etika, psichologija) 
ir Šv. Raštas su katekizmu. Vengiant kultūrą su religija jungiančios aris- 
toteliškos dialektikos, daugiausia buvo ugdoma kovai su katalikybe reika- 
linga egzegezė, istorija ir polemika. Iš tų nedaugelio dalykų, kurie perimti 
iš vidurinių amžių, pažymėtini — humanistų savo laiku į deklamacijas pa- 
keisti — disputai. Matyti, reformatoriai gerai suprato tą naudą, kurią duoda 
šie viešai vykdomi proto ir atminties lavinimai. 

Tačiau visa šios reformos svarba glūdi ne dėstomosios substancijos 
atmainose, bet mokslo organizatorių pakeitime. Čia Lutheris, pavesdamas 


2 Ž Yra padavimų, priskaitančių scholastikos garsenybėms net iki 30.000 klausy- 
tojų. Tai, žinoma, fantazija. Bet sumažinus šį skaičių ir 20 kart, gaunamas — gana 
realus skaičius, kuris 13. šimtmety buvo tikrai imponuojantis. 

jo organizavimą valstybei, sudarė visai naują situaciją. Lemiantis klausi- 
mas, kas, įvedus naują santvarką, turės rūpintis mokslu — Bažnyčia, vals- 
tybė, o gal pačios mokslininkų korporacijos? — reformatoriaus galvoje 
anksti buvo kilęs. Išsivysčius Lutherio reformai į tikrą maištą prieš Baž- 
nyčią ir žinant jo neapykantą senam mokslui, pirmoji ir trečioji galimybė 
iškart atpuolė. Liko tik antroji, kuria jis pasinaudojo ir iš reikalo ir iš 
oportunizmo. 

Padarydamas valstybę kaip ir vieninteliu mokslo organizatorium, Lu- 
theris vadovavosi ta sveika mintimi, kad ir viešasis aparatas turi remti tiesos 
ieškojimą bei skelbimą. Prisidėti jis — anot Lutherio — dar turi ir dėl 
praktiškų išskaičiavimų, nes universitetai, teikdami žinių būsimiems pas- 
toriams, mokytojams, valdininkams ir t. t., tiesiog patarnauja valstybei bei 
ją pavaduoja. 

Bet šita visai racijonali argumentacija tesudarė tik vieną Lutherio 
samprotavimų pusę. Mat, jis, matydamas visą savo reformacinio darbo iš- 
ganymą valstybių valdovuose, čia norėdamas juos dar labiau paskatinti, čia 
atlygindamas už jau parodytą uolumą, mielai priskyrė jiems ligšiol netu- 
rėtas teises, jų tarpe ir mokymo monopolį. Tokiu būdu valstybė šioje srity 
gavo tokių kompetencijų, kurių krikščicniškoje Europoje dar niekad ne- 
turėjo ir greit jų gauti nė nesitikėjo. 

Žinant valstybės esmę ir tikslus, tik anarchistas gali paneigti jos įtaką 
į mokslo organizavimą. Vienok, turint taip pat galvoje universiteto cha- 
rakterį bei funkcijas, nesunku suprasti, kad valstybė, kaip ir visos kitos 
viešosios jėgos — sakysime, kad ir Bažnyčia — negali reikalauti, jog uni- 
versitetas aklai jai tarnautų. Tiesa, jis gali būti jos subsidijuojamas arba 
net visai išlaikomas, tačiau tik tam, kad lengviau galėtų eiti savo pareigas, 
bet ne tam, kad vergautų rėmėjui. Valstybė tikrai gali laukti, kad Aukš- 
toji Mokykla lojaliai jai padėtų parengti tarnautojų kadrą, bet negali tu- 
rėti vilties, jog šito konkretaus uždavinio išpildymas nustelbtų pagrindinį 
universiteto tikslą. La veritė, rien gue la veritė, toute la veritė — štai kas, 
anot prancūzų, turi rūpėti aukštosioms mokykloms. 

Kadangi universitetas nuo pašalinių jėgų esti apsaugotas tik būdamas 
kiek galint nepriklausoma korporacija, tai jis valstybėje turi naudotis ko 
plačiausia autonomija. Visiems suinteresuotiems išmintingai sprendžiant šį 
opų klausimą ir naujose aplinkybėse turėjo būti nesunku suteikti mokslo 
organizmui tą laisvę, kuri nors ir pilnai garantuoja tiesos ieškojimą bei 
jos skelbimą, betgi nepažeidžia ir valstybės interesų. 

Tačiau netaip suprato Lutheris universiteto padėjimą. Tam jis iš vienos 
pusės per menkai ivertino mokslą, o iš kitos — perdaug dievino valstybę. 
Šitas dievinimas visai suprantamas žinant, kad viešoji jėga reformatoriui 
perdėm buvo reikalinga reformacijai įgyvendinti ir net savo asmens saugu- 

mui užtikrinti. Tokiu būdu, iš dalies dėl grynai egoistiškų siekių, kaip kom- 
pensatas, universitetas buvo pavestas kunigaikščių malonei, kuri ne vienu 
atveju pasirodė tikra nemalonė. Taigi, ne kas kitas, o Lutheris ir jo vad. 
reformacija yra kalta, kad protestantizmo kraštuose įsigalėjo dar ir šūkis 
Cuius regio, eius et scientia, kurio visą naudą pasiėmė regio, palikdama 
visus nuostolius scientiae. 


b. Protestantiškoji scholastika 


Lutherio postulatus daugiausia realizavo jaunesnis jo padėjėjas 
Melanchthonas (1497—1560). Jis tiek prisidėjo prie senų universi- 
tetų reformavimo ir naujų kūrimo, tiek paruošė jiems profesorių ir paga- 
mino vadovėlių, jog tam tikra prasme galima jį vadinti „lutherizmo švie- 
timo ministeriu.“: Būdamas nuoseklesnis už savo universiteto reikale taip 
egzaltuotą mokytoją“, Melanchthonas stengėsi kiek galėdamas išsaugoti 
filosofijoje ir iš viso moksle senus principus. Mat, buvo įsitikinęs, kad 
tikru protautiniu keliu prieiti mąstymo rezultatai visai sutinka su Apreiš- 
kimu. Nenuostabu, kad jis, išsiilgęs vaisingų mokslinių metodų ir pakrypo 
į Aristotelį, šį „metodo meisterį.“ „Mes negalime“, taip jis giria stagirietį, 
„apsieiti be jo veikalų, nes jį ignoruojant pasidarytų moksle didelis cha- 
osas.“* Jo nuoširdus prisipažinimas prie sveikų scholastikos principų ir 
atviras naudojimasis Aristotelio metodais ne vienam protestantui davė pro- 
gos Melanchthoną įkriminuoti krypto-scholastu esant ir apskelbti jį tam 
tikros „protestantiškos scholastikos tėvu.“ Bet Melanchthonas visai ne- 
manė slėpti savo simpatijos tiems mokslo vyrams, kurie, jo manymu, iš se- 
novės buvo perėmę ir ištobulinę tikrą mokslinį mąstymą. Net priešingai, 
tam tikra prasme dar bandė jais sekti ir panašiai kaip jie išsaugoti „am- 
žinąją filosofiją.“  Willmannas yra įsitikinęs, esą tai vien Melanchthono 
nuopelnas, jei pilnumoje neišsipildė, skaudus Erazmo pranašavimas — Ubi 
Lutheranismus, ibi litterarum interitusi — 

Vykdydami savo misiją, reformatoriai pirmiausia skverbėsi į tuos uni- 
versitetus, kurie pagal dėšnį Cuius regio, eius religio buvo jiems tekę. 
Taip reformavo, pav., Wittenbergo, Heidelbergo ir dar eilę kitų miestų 
aukštas mokyklas. Darbas nelengvas, nes tos mokslo įstaigos — išskyrus 
tik tą patį Wittenbergą su Erfurtu — kaip „ištikimos ir atsidavusios duk- 


1 Cf. Hartfelder K., Ph. Melanchthon als Praeceptor German'ae. Monumenta 
Germaniae Paedagogica 7, Berlin 1889. 

* Tiesa, ir jam, gaivalingesnio vado sugundytam, apie 1520 m. atrodė, kad 
„Scholastikos daktarai teologiją pavertę sena boba, filosofija vadinama, kuri Grai- 
kija dvokia“ ir t.t. Cf. jo paskaitą „Ermahnung zum Studium der paulinischen 
Lehre“, spausdintą 1520 m. vasario mėn. 

* Vienoje 1536 m. skaitytoje paskaitoje. Ct. Corp. Reform. XI, 282. 

* Wilimann G., Die Wissenschaft vom  Gesichtspunkte der katholischen 
Wahrheit, Paderborn '1921, p. 157. 

terys“, kaip išsitarė humanistas Wimpfelingas, „stengėsi atsilyginti už tą, 
ką iš savo Motinos [Bažnyčios] anksčiau buvo laimėjusios.“ Pasipriešini- 
mui įveikti griebtasi ir šiurkščių politinių priemonių, kurioms sustiprinti 
neretai kėsintasi ir badu iveikti katalikus mokslininkus. 

Nepasitenkindami senų mokslo įstaigų palenkimu, steigė dar naujas, 
tuo sukeldami naują, jau trečią universitetų kūrimo judėjimą. Šis mums 
davė tarp kitų ir šias, šiandien tebegyvuojančias aukštas mokyklas: Lausan- 
nos (1536), Karaliaučiaus (1544)! — kurios statute dar 20. šimtmečio pra- 
džioje buvo įrašyta, kad joks katalikas joje dėstyti negali —, Jenos (1558), 
Ženevos (1559), Leydeno (Olandijoje, 1575), Strassburgo (1621), Tartų, 
kurią 1632 m. įsteigė su katalikybe kovojąs švedų karalius Gustavas 
Adolfas. 

Šie universitetai, nors ir daug kuo priminė senuosius, tačiau dėl Lu- 
therio įsikišimo iš esmės gerokai buvo pasikeitę. Jie dabar jau nebe suve- 
renūs vienetai arba bent autonomingos korporacijos: kunigaikščiai juos 
kuria, duoda jiems statutus, nustato mokymo programą ir jai vykdyti samdo 
profesorius. Jie ir kontroliuoja nuostatų vykdymą, neretai pritaikydami 
mažiausio palankumo principą. 

„Visa tai dvelkia begimstančia policeiška valstybe“, gailisi Paulsenas. 
„Taip pat ir mokslus einą yra šioje priežiūroje“, skundžiasi jis toliau. 


* Šitas universitetas ir jo varoma protestantizacija pasidarė reikšminga ir Lie- 
tuvai, nes Karaliaučius į savo orbitą įtraukė ne tik ordeno valdžioje esančius 
lietuvius, bet ir tam tikrą dalį Didžiosios Kunigaikštystės studiozų. Tas sunku 
nebuvo, nes Karaliaučius, apsuptas iš visų pusių lietuvių ir prūsų, tam tikra prasme 
ėjo ir lietuviško universiteto pareigas. 

Įkūrėjui kunigaikššiui Albrechtui perdėm rūpėjo išmokslinti lietuvius. Dėl to jis 
ne tik mėgino visokiais palengvinimais lietuviškos kilmės studentus pritraukti (Maž- 
vydą, Bretkūną, Vilenta ir kt.), bet dar turėti ir gerų profesorių lietuvių, kaip įsak- 
miai parodo, sakysime, Rapagelono (ca 1485—1575) ir Abraomo Kulviečio (į 1545) 
pavyzdys, 

Įdomu, kad viena įkūrimo priežasčių buvo reikalas parūpinti gerų lotynistų, 
sugebančių vesti diplomatinę korespondenciją su kaimynais lenkais (suprask ir lie- 
tuviais), kurie — kaip išsireiškė pirmas rektorius Sabinus — išvarę „seną barbariš- 
kumą, dabar susirašinėja elegantiška lotynų kalba“ Kad gautų gerų humanistų, 
ordeno valstybės hercogas dar 1539 m. kreipėsi į Melanchthoną. — Taip pat pažy- 
mėtina, kad Karaliaučiaus universitetui rūpėjo išgauti iš popiežiaus (sic!) ir vo- 
kiečių imperatoriaus patvirtinimo bules. "Tokių nesulaukus, pasitenkinta tam tikru 
patvirtinimu iš lenkų karaliaus pusės (1560). 

(Deja, šios studijos charakteris neleidžia įsigilinti į šį itin įdomų Lietuvos 
švietimo laikotarpį, kurį, reikėtų — kaip ir visa ta istoriją — skyrium atvaizduoti. 
Tam medžiagos yra apsčiai. Kai dėl Karaliaučiaus cf. Arnoldt D. H., Ausfiūhrliche 
und mit Urkunden versehene Historie der  Konigsbergischen Universitūt, 2 t., 
K6nigsberg 1746. — Tėoppen M., Die Griindung der Universitat, zu Konigsberg und 
das Leben ihres ersten Rektors Georg Sabinus, Konigsberg 1844. — Prutz H., Die 
Kgl. Albertus — Universitūt zu Konigsberg i. Pr. im 19. Jahrh., K6nigsberg 1904, — 
Ehrler G., Die Matrikel der Universitat, Konigsberg i. Pr., 3 Bde, Leipzig. 1908-17.— 
Pisanski G. C., Entwurf einer preussischen Literargeschichte etc, (herausgegeben 
von R. Philippi), Konigsberg '1886. — Friese, Beitrūge zur Reformationsgeschichte. 
— Biržiška M., Mūsų raštų istorija, Kaunas *1925. — Prabočių Anūkas, Mažosios 
Lietuvos buvusieji rašytojai etc., Tilžė 1920 ir t. t.). 

„Į juos žiūrima kaip į būsimus suvereno tarnus... Tas ypatingai tinka 
stipendininkams, kuriuos valdovai išlaiko tam, kad paskui turėtų civili- 
niams, bažnytiniams ir mokyklos reikalams tinkamą... atsargą. — „Su šiuo 
rišasi dar ir kitas dalykas: universitetai ir net visas... dvasios gyvenimas 
prievarta uždaromas teritorijos ribose. Dar prieš reformaciją... visas va- 
karų krikščioniškasis pasaulis sudarė vieną didelę vieningą... sritį. Pri- 
siminkim tik scholastų ir humanistų visuotinumą. Universitetai, būdami 
tarptautinės Bažnyčios nariai, buvo ir internacijonalinės įstaigos. Jų 
teikiamieji laipsniai visur buvo pripažinti ir visur davė teisę mokyti. 
O kadangi visi vartojo vieną kalbą, tai krašto ribos reikšmės neturėjo. Tik 
įsteigus provincines [protestantų] bažnyčias, pasibaigė tas... laisvumas.“' 

Taigi, nebe popiežiai pasauliui, bet valdovai savo teritorijai steigė 
aukštas mokyklas. Priklausydamos toliau nuo valdovų malonės, jos neretai 
tarnaudavo dinastijos ir šiaip politikos interesams, net ir tada, kada šie 
buvo sunkiai ar net visai nesuderinami su tiesa. Taigi, mokslas, netekęs 
savo universalumo ir didesnės laisvės dalies, tapo politikos objektu, nere- 
tai ir politikos įrankiu. 

Ankstyvesnis laisvumas buvo siaurinamas dar ir draudimais savo val- 
diniams išvykti į užsienių universitetus, o svetimiems studiozams atvykti. 
Prasidėjo mokslui perdėm žalinga izoliacija. Netrukus netekusi europeiško 
horizonto profesūra ims skelbti prūsiškas, prancūziškas, angliškas ir dar 
daugybę kitokių „tiesų“. O kur daug „tiesų“, ten maža tiesos. Ir studen- 
tija žymiai pasikeitė. Atplėšta nuo galingų auklėjimo veiksnių, pasidavė 
visokiems šiurkštumams, kur beprasmiškoms dvikovoms, girtuokliavimui ir 
žaliojo seksualumo pratimams nebebuvo galo.* 


* Paulsen, I, 257 s. 

* Lutheris ir Melanchthonas, su pasibaisėjimu pastebėję įsigalinti berniškumą 
studentuose, ne vieną kartą mėgino atstatyti seną drausmę. Bet vis veltui, nes stu-— 
diozai, 0 ypač aristokratų sūnūs dažnai nepaisė nė aštriausių taisyklių. Ir kam 
jų laikytis, jei profesoriai studentų daugiau bijojo, negu šie anų?! Mat, neretai 
profesoriai (per savo žmonas) ir pavalgydindavo studiozus, gaudami už tai dažnai 
daugiau pinigų, kaip už pačias paskaitas. Be to, už jas jiems atlygindavo patys stu- 
dentai. Taigi, ar gali šiandien nuo savo klausytojų finansiškai priklausąs profeso- 
rius išdrįsti eiti į kokius nors koniliktus su tais, nuo kurių gal rytoj dar ir politiš- 
kai priklausys? Apie tokius į korupciją panašius reiškinius tarp kito cf. Jansseno 
veikalo 7. tomą. 

Dar ir kitais atžvilgiais profesorių poelgis nebūdavo pavyzdingas. Taip, saky- 
sime, jie daug kartų nemažiau gerdavo už studiozus. Apie danų istoriką Pontanų 
pasakojama, kad jis, kai negalėdavęs dėl savo girtuokliavimo skaityti paskaitų, 
liepdavęs klausytojams ant auditorijos durų užrašyti devynias P. Tai reiškė: Petrus 
Pontanus poeseos professor publicus propter pocula prohibetur praelegere. .. 

Pažymėtina, kad studentų korporacijos (siaura to žodžio prasme), kokios jos, 
pav., dar prteš Didįjį Karą visu šaunumu pasireikšdavo Vokietijoj ar kitur, savo 
šaknis turėjo šitose nežavingose aplinkybėse. Nors tose korporacijose buvo ir 
daug ko gražaus, tačiau ne viena jų pasitenkino pataikaudama gaivalingai jaunuolių 
prigimčiai. Dėl to jos toliau atsiradimo šalių neišsiplėtojo. Tik be ideologinio 
supratimo, estetinio senso ir istorinės nuovokos žmonės galėjo jomis susižavėti. 
Siandien jų vaidmuo net pačioje jų tėvynėje yra pasibaigęs. Jas pamėgdžioti reikštų 
tą patį, kaip su numirėliu į vieną karstą atsigulti. 

Kur tik siekė vad. reformacija, ten universitas buvo likviduojama, 
seni universitetai neteko, o naujieji nebesilaikė vienos ir vieningos minčių 
koncepcijos. Šis pirmasis skaldymas pagimdė ir daugiau panašių, ir taip 
visur, kur įsigalėjo protestantizmas, ilgainiui išsivystė tiek pasaulėžiūrų, 
kiek ir universitetų. 

3, KATALIKIŠKOJI RESTAURACIJA (1535—1648)' 

a. Naujas katalikų universiteto tipas. 


Lutherio akcija galutinai iššaukė reformavimą pačios Bažnyčios vi- 
duje. Kas dar popiežių Hadriano VI. (1522/23) ir Pauliaus III. (1534/49) 
laikais buvo parengta, dabar pražydėjo Triento Santaryboje (1545/63). Ji 
iš pagrindų ėmėsi tos reformos, kurios nuoširdūs katalikai jau ištisus šimt- 
mečius laukė, kaip gervė giedros. Ir prasidėjo galingas sąjudis, kuris, ypač 
popiežių, jėzuitų bei iš naujo pražystančios scholastikos nuolat plečiamas 
ir gilinamas, iš pamatų išjudino Europą. 

Vienas svarbiausių iš šių trijų jėgų siekiamų tikslų buvo mokslo res- 
tauracija. "Tam popiežiai ne tik numatė aibę eilinių priemonių dvasinin- 
kams išmokslinti ir iš viso katalikams mokyti, bet dar įkūrė nemažai reikš- 
mingų įstaigų. Tačiau ne vienas kūrėjų sumanymų būtų pasilikęs tuščia 
raidė, jei jėzuitai visu savo jaunatvės entuziazmu nebūtų vykdę mokslo re- 
organizacijos. Bet ir jų darbuotė didele dalimi būtų likusi bergždžia, jei 
jų ordeno gyslomis nebūtų tekėjęs naujas kraujas — Ispanijoje atnaujinta 
scholastika. 

Jėzuitų Ordenas?, šv. Ignaco Lojolos (1492—1556) įkurtas ir 


' Iš literatūros apie katalikišką restauraciją, tarp kito ko, cf. Funk-Bihlmeyer, 
Kirchengeschichte, III. Teil, Paderborn *1934, kur yra nurodyta visa specijalinė 
literatūra. — Be to ž. Pastor L., Geschichte der Papste seit dem Ausgange des 
Mittelalters, Bde IV ss., Freiburg i. Br. *"1923. — Janssen J., Geschichte des deut- 
schen Volkes, t. IV /V., Freiburg i. Br. "1924, — Kaser K., Zeitalter der Reforma- 
tion und Gegenreformation, 1922 /23. 

* Literatūra apie jėzuitų ordena yra plati kaip jūra. Dėl to negalima čia jos 
visos suminėti. Bet nėra nė reikalo. Mūsų tikslams pakaks pacituoti kelius leng- 
viau prieinamus ir specialią literatūrą pažyminčius veikalus. Geriausiai čia patar- 
naus tik ką iš spaudos išėjusi jėzuitų enciklopedija — Koch L., S. J., Jesuitenlexi- 
kon. Die Gesellschaft Jesu einst und jetzt. Paderborn 1934, kuri atstos ištisą bib- 
lioteką. — Apie ordeno dvasią ir jėzuitizmo psichologija cf. Meschler M., S. J. 
Die Gesellschaft Jesu. Ihre Satzungen und Erfolge, Freiburg i. Br. 1911 ir Lip- 
pert P., S. J., Zur Psychologie des Jesuitenordens, Kempten *1923.— Daug medžiagos 
mums rūpimais aspektais duoda ir Backer-Sommervogel, Bibliothėgue des ėcrivains 
de la Compagnie de Jėsus, 10 vol. Paris, 1890/4909. Corrections et additions Ri- 
viėre-Cavallera, Toulouse 1911/31., toliau dar Janssen su Pastor. — Apie jė- 
zuitus Lietuvoje (ir Lenkijoje) ž. Rostowski ir Zaleski, apie ordeną prancū- 
zuose — H. Fougueray (Paris 1910/25), italuose — Tacchi Venturi (Roma 1910 22), 
vokiečiuose B. Duhr (Freiburg i. Br. 1907/28), ispanuose — A. Astrain (Madrid 
1902/25) ir t.t. — Naudingų žinių ir bibliografijų patiekia Kirsch-Veit ir Funk-Bihl- 
meyer parašytos Bažnyčios istorijos. — Pastaruoju metu paplito gyvai parašytas 
R. Fiilop-Miller'io veikalas, Macht und Geheimnis der Jesuiten. Berlin 1929. Tačiau 
tekstas perdaug žurnalistiškai suredaguotas, kad pilnai galima būtų juo pasitikėti. 
Vertinga yra bibliografija, kur paminėti ir rimtesnių priešininkų raštai. 

1540m. popiežiaus Pauliaus III. patvirtintas, buvo pats didysis reformatorius. 
Nors jis specialiai ir neturėjo tikslo kovoti su vad. reformacija, tačiau savai- 
mingai į ją buvo įtrauktas. Mat, Šv. Ignaco ordenas, voluntaristiškas ir 
aktyvus, racijonalus ir praktiškas, ir be to apdovanotas politiška gyslele 
(plačiausia to žodžio prasme) bei pedagogiškumu, puikiai atitiko Vakarų 
Europos dvasią, o kartu ir susidariusią situaciją. Jis tuoj suprato, kad tik 
tinkamu jaunosios kartos auklėjimu galima bus sustabdyti erezijos pliti- 
mą. Tokiu būdu, gyvenamojo momento įsakomi jėzuitai, išsyk labiau lin- 
kę į darbą misijose, pakrypo į mokymą! Tuo jie tapo trečiaisiais krikš- 
čioniškais mokytojais — vienuoliais, kaip benediktinai yra buvę pirmieji, 
o domininkonai — antrieji. Tačiau nuo šių savo pirmatakų lojoliečiai 
žymiai skyrėsi, nes tuo tarpu kai anie buvo kontempliatyvūs misijonieriai, 
o jų ipėdiniai — argumentuoją mokslininkai, jėzuitams buvo lemta būti 
gyvenimiškais atkovotojais. 

Toje kovoje jėzuitai pasirodo esą neblogi psichologai. Jie, visai nema- 
nydami sukti istorijos ratą atgal, stengiasi pasinaudoti visu tuo, ką huma- 
nizmas su vad. reformacija tinkamo buvo iškėlę. Tuo sudarė tokią atmos- 
fera, kurioje žmogus ne tik savęs neskriausdamas, bet dargi gėrėdamasis 
savo žmogiškumu galėjo siekti amžinumo. Toks, tartum, modernumas mag- 
netiškai traukė jaunimą, kuriam auklėti ilgainiui buvo reikalinga net 600 
su viršum gimnazijų, kolegijų, seminarijų ir keliasdešimt universitetų, ku- 
riuos ordeno klestėjimo laikais kasmet lankė virš 200.000 auklėtinių. Vi- 
sas jėzuitų psichologiškumas ir pedagogiškumas buvo panaudotas susta- 
tant (ant scholastiškai humanistiško pagrindo) studijų tvarką, kuri 1599 m. 
jų ketvirto generolo Aguavivos buvo galutinai patvirtinta ir kaip Ratio 
atgue institutio studiorum S. J. išleista. Dėl savo privalumų ji paliko ne- 
paliesta iki 1832 metų, o reformuota galioja dar ir šiandien.* 

Jos dvasia ir sudarė sielą tų universitetų, kuriuos jėzuitai sugrąžino 
katalikiškai minčiai arba gausiai patys įsteigė, kaip antai, 1560 m. — Lille, 
1585 m. — Wiirzburge, 1586 m. — Graze, 1631 m. — Mūnstery, 1661 m. — 
Lwowe, 1672 m. — Innsbrucke, 1702 m. — Breslaue ir t.t. Tokiu būdu, 
jėzuitai sukėlė naują, Europos istorijoje jau ketvirtą Aukštųjų Mokyklų 
steigimo bangą.“ 


' Meyer Fr., Der Ursprung des jesuitischen Schulwesens, 1904. 

* Apie tą garsią Ratio studiorum, tarp ko kito, cf. Pachtler-Duhr, Ratio stu- 
diorum et institutiones scholasticae Soc. Jesu etc., Monumenta Germ. Paedagogica, 
4 t. 1887/94. — Duhr B., Die Studienordnung der Gesellschaft Jesu, 1896. — Her- 
mann J. B., La pėdagogie des Jėsuites au XVI-e siėcle, Louvain 1914. 

* Ši banga tiesioginiai lietė ir Lietuvą, kuri tada pirmą kartą buvo įtraukta 
į visa Europa apimančią mokslo sistemą. Į šį mokslo apytakos ratą lietuvius dau- 
giausia įjungė Vilniaus universitetas arba akademija, kaip tuomet tokios 
rūšies įstaigos buvo vadinamos. Tai jėzuitų darbas. Šie 1569 m. buvo atvyke 
į Vilnių gelbėti Lietuvos nuo gresiančio kalvinizmo. Jau sekančiais metais jie įs- 
teigė Vilniuje gimnaziją, kurioje dėstė žymios ordeno jėgos, jų tarpe ir garsusis 

Žinant jėzuitų mokslinius ir pedagoginius privalumus, nenuostabu, kad 
jų reputacija vis labiau kilo. Dėl to iš visų anais laikais įkurtų katalikų 
universitetų, rodos, tik vienas — 1623 m. įsteigtas — Salzburgas atiteko ne 
jiems (o benediktinams) ir iš kitų vienuolių vien pijarai (ir tai tik 18. šimt- 
mety) galėjo su šv. Ignaco ordenu kiek konkuruoti. 

Tos naujai jėzuitų įkurtos arba į jų globą perimtos senos aukštosios 
mokyklos, kiek galėdamos stengėsi laikytis sveikų vidurinių amžių tradi- 
cijų. Ypač jos dėjo pastangų dėstomajai substancijai integraliai išsaugoti ir 
tuo užtikrinti nenutrūkstamą sąryšį su klasiškąja scholastika. O betgi, 
nauji universitetai nėra tas pats, kaip seni, nes ankstyvesnę Lo ainiai 
įstaigą pakeitė ordeno mokykla. 

Ši yra katalikiškos restauracijos padarinys. Joje beveik vienas orde- 
nas aprūpina teologijos bei filosofijos disciplinas ir kitas, turinčias ideolo- 
ginės reikšmės, sritis bei šakas. Tik periferiniams dalykams dėstyti buvo 
kviečiami pašaliečiai. 

Toks sutvarkymas geras savo minčių koncentracija, kur nebėra vietos 
klaidinantiems ginčams ir kur geležiniu nuoseklumu statomi savo idėjų 
rūmai. Ta statyba vyksta juo sparčiau, kadangi ją remia ne vien vietinės 


dvaro pamokslininkas Petras Skarga (+ 1612). 1578 m. popiežius Grigalius XIII. tą 
mokyklą pakėlė i akademiją su dviem fakultetais — filosofijos ir teologijos. 
P. Skargai vadovaujant, naujo universiteto darbas intensingai buvo varomas. Dėl to 
nenuostabu, kad vos aštuoneriems metams praėjus akademiją lankė daugiau kaip 
700 mokinių. Svarbiausias tikslas buvo laimėti kovą su kalvinais. Tam nesikailėta 
nei jėgų nei pinigų. Taigi, pirmojo Lietuvos katalikų universiteto uždavinys buvo 


grąžinti lietuviams Bažnyčios mokslą bei pagilinti jo supratimą. Kad tas — pa- 
dedant eilei reikšmingų kolegijų, sakysime, Kauno, Kražių ir t.t. — pavyko, pa- 
liudija tos neskaitlingos kalvinų salos plačioje katalikų jūroje. — Cf. Balinski M., 


Dawna akademia Wilenska, Wilno 1863. 

Kitas Lietuvai įtaką darąs mokslo punktas katalikiškos restauracijos laikais 
buvo dar 1565 m. Braunsberge (Varmijoje) įkurta kolegija. Jos įkūrėjas yra 
apaštališkos dvasios ir humanistiško išsilavinimo kardinolas Hosius (+ 1579). Dar 
metus prieš mirtį jis prijungė prie savo įstaigos, vėliau vad. Lyceum Hosianum, 
tam tikrą seminariją, kuri, tarp ko kito, rengė ir Lietuvai kunigų. (Kandidatų ne- 
trukdavo, nes lietuviai mielai vykdavo studijuoti į Braunsbergą. Cf. Lūhr G., Die 
Matrikel des papstlichen Seminars zu Braunsberg 1578—1798, 1925-26). Tuo ne- 
pasitenkindamas, Hosius pagamino dar apsčiai raštų, kurių dalis išversta į lenkų 
kalbą plačiau paplito ir Lietuvoje. 

Protestantizmo tvirtovė, Karaliaučiaus universitetas, patekęs tarp šių dviejų 
ugnių, smarkiai pajuto katalikų mokslinę veiklą. Tuomet užsimezgė šimtmečiais 
užsitęsusi, dramatiška kova už lietuvių sielą ir hegemoniją moksle. Deja, ir šitas 
įdomus bei reikšmingas laikotarpis Lietuvos švietimo ir mokslo istorijoje dar nėra 
aprašytas. Kur duri, visur skylė. Medžiagos šiai skylei užkišti būtų pakankamai. 


Tarp kitko čia galėtų patarnauti be kitos mums labiau žinomos literatūros — Za- 
leski, Jezuici w Polsce, 5 t., Warszawa 1900-06. — Rostowski S., S. J., Lithuanica- 
rum Societatis Jesu historiarum provincialum, Pars I. Vilnius *1772. — Pollard 


A. F., The Jesuits in Poland, Oxford 1892. — Purickis J., Die Glaubensspaltung in 
Litauen, Freiburg (Schweiz) 1919. — Eichhorn A., Bischof und Kardinal St. Hosius, 
2 Bde, 1854-55. — Lortz I., Kard. St. Hosius etc, Braunsberg 1931. — Berga A., 
Pierre Skarga S. J., Paris 1916. — Svarbūs, žinoma, jau minėti Balinskio ir Lihr'o 
veikalai ir — last but not least — ta dar neišnaudota medžiaga, kurios pilni ne 
tik artimesni, bet ir tolimesni archyvai (Krokuva!). Kas imtųsi šio darbo, didžiai 
nusipelnytų Lietuvos istorijai. 

jėgos, bet ir provincijos ir net viso ordeno pajėgos. Tai buvo beveik neišse- 
miamas rezervuaras, iš kurio mintys, profesoriai, katedros, knygos, net iš- 
tisos bibliotekos ir fakultetai, vyriausio mokslo stratego buvo diriguojami 
į tą frontą, kur tykojo didžiausias pavojus. Tokiu būdu lokalinės akademi- 
jos sudarė, tarsi, tik skyrius to vieno milžiniško universiteto, apimančio 
kone visą krikščionybę, dėstančio visur tą patį mokslą, turinčio vienodo 
išsilavinimo profesorius ir panaudojančio tik vieną kalbą bei lygiai tas pa- 
čias mokslo priemones. Jo vyriausias rektorius buvo pats ordeno gene- 
rolas. Labiau išsiplėtojusio ir kartu daugiau suvienodinto universiteto pa- 
saulis dar nebuvo matęs ir nuo to laiko daugiau nebesusilaukė. 

Šioji ideologinė koncentracija ir organizacinė centralizacija, šis peda- 
goginis uniformizmas bei mokslinis unitarizmas, neturįs sau lygaus mokslo 
organizavimo istorijoje, iš karto nulėmė situaciją. Prieš jį neatsilaikė 
silpni ir susvyravo stiprūs. Neturėdamas konkurento pas katalikus, ne- 
bijojo jų susilaukti nė iš idėjinių priešininkų, juoba, kad šie, susiskaldę 
pagal konfesijas bei sektas ir ant kiekvieno žingsnio trukdomi politinio 
partikuliarizmo, nesudarė nė šešėlio jėzuitų mokslinio pajėgumo. Vienin- 
telis jų privalumas buvo — būti kitokiais, kaip jų katalikiškieji partneriai, 
dėl ko jie tik dar giliau nugrimzdo partikuliarizme ir individualizme. 

Tačiau ilgainiui jėzuitai — o dar labiau mokslas — pajuto šio iš pirmo 
pažvelgimo taip tvirto padėjimo nepatogumus, nes šiam akademiniam apa- 
ratui gresė ekskliuzivizmo pavojus. Jis tapo vis realesnis, nes jėzuitai 
nebuvo linkę lengva širdimi pakeisti tą, kas kartą pakliuvo į jų ordeno 
konstituciją. Tokiu būdu daug ko naujo ir naudingo nepateko į jų sistemą. 
Šitas ekskliuzivizmas, sustiprintas dar mokslinio darbo bevardiškumu, bei 
kitokių individualinių bruožų stoka ir t. t., gerokai susilpnino jėzuitų moks- 
linę bei pedagoginę veiklą. — 

Iš šitos charakteristikos matyti, kad katalikiškos restauracijos metu 
išaugęs ordeno universitetas yra naujas aukštosios mokyklos tipas. Nebe to, 
kad neturėtų panašumų su vidurinių amžių korporatyviniu universitetu, ta- 
čiau nauja situacija sukuria tiek bendros tendencijos, tiek savo specifinių 
uždavinių, tiek, pagaliau, savo organizacinių formų atžvilgiu visai kitoniška 
universitetą. Ir taip katalikai sudarė jau antrą aukštosios mokyklos tipą. 

Tas, žinoma, katalikų garbei nepakenkė. Priešingai — gerai ates- 
tuoja jų dvasios lankstumą, greitą orientaciją ir sugebėjimą kurti naujas 
organizacines formas. Lygiai ir pats tipas, realizuotas daugiausia vieno 
ordeno, nemažino katalikų nuopelnų, nes jau vienas tas faktas, kad tiesai 
ieškoti, skelbti bei apginti jiems sunkiausiais laikais pavyko sudaryti ir iki 
maksimumo panaudoti naują mokslo aparatą, yra reikšmingas.! — 


Ą * Ne pro šalį bus šioje vietoje paminėti, kad negalima kalbėti apie katalikišką 
universitetą apskritai. Samprotavimai sako ir istorija patvirtina, kad katalikai kiek- 

Tokiu būdu, reformacijos ir katalikiškos restauracijos laikotarpy atsi- 
sveikiname su vidurinių amžių korporatyviniu universitetu. Jo vietą pro- 
testantų pusėje užima daugiausia Melanchthono inicijuota, valstybiška mo- 
kykla, kuriai vardas universitas jau mažai beatitinka, o katalikų pusėje — 
ordeno įstaiga, kuri taip pat nebuvo laisva nuo ekskliuzivizmo. Iš tų dviejų 
tipų jėzuitų kūrinys betgi tikriau išsaugojo senąjį minčių vienumą ir tuo 
pat padėjo pagrindą tolimesniam sėkmingam veikimui. 


b. Scholastikos sidabro amžius 


Ir tikrai jėzuitų pasisekimas buvo nemenkas. Tis, tarp ko kito, glūdi 
siekiamo tikslo kilnume, svarbesnių pedagoginių principų tikrume ir mo- 
kytojų pasišventime. Bet tas dar pilnai nepaaiškina visų laimėjimų. Šie 
tebuvo galimi turint tvirtą doktriną, kurią parūpino Triento santarybos su- 
keltasis dvasios sąjudis, kurstąs į šimtmetinį darbą (1545/63 — ca 1660) ir 
teologus ir filosofus. Teologai kultivavo beveik visas disciplinas, nepa- 
miršdami pasinaudoti ir naujai pražydusia filosofija. Dėl to jų egzegezė, 
sakysime, nėra tik filologiškai kritiška — kaip sakysime, Erazmo laikais —, 
bet ir istoriška, nes remiasi scholastika ir net dar tolimesne patristika. 
Panašiai ir neišvengiama polemika savo egzegetiškai istorines žinias pa- 
grindžia Akviniečio lobiu. Nuo teologų neatsilieka nė filosofai, kurie 
saugodamiesi vienpusiškos spekuliacijos, stengiasi nenutolti nuo tvirto 
Švento Rašto pagrindo ir iš naujo įtraukti į savo akiratį Bažnyčios Tėvų 
raštus. 


Toji filosofija labiausiai pražydėjo tuose kraštuose, kurie vad. refor- 
macijos buvo visai nepaliesti arba tik išviršiniai užkliudyti — pirmoje ei- 
lėje Ispanijoje (Portugalijoje) ir Italijoje, antroje — Prancūzijoje ir Bel- 
gijoje. Ypač Pirėnų pusiausaly, kur nominalizmas nebuvo įleidęs šaknų, 
ir be to humanizmas neturėjo tos pagiežos tradiciniam katalikų mokslui, 
kaip kitur, atmosfera naujiems užsimojimams buvo palanki. Jų iberiškose 
šalyse tuomet iš viso netruko: mat, nusikratę maurų jungo, sujungę kara- 
lystes (Kastilija su Aragonija), atradę Ameriką, ispanai su portugalais di- 
džiai savim pasitikėdami ėmėsi drąsiausių darbų navigacijoje ir teologijoje, 
komercijoje ir filosofijoje. „Tokiu būdu, iš dviejų šimtmečių pastangų ir 
bendradarbiaujant dideliam skaičiui žymiausių pajėgų išaugo tomistinė... 
literatūra, kuri kokybės atžvilgiu... savo srityje yra be konkurencijos ir 


vienu atveju sukuria ir tinkamiausią organizacine formą. Dėl to galima kalbėti tik 
apie katalikų universitetus, kurių gali būti įvairių tipų. Vienas jų — kaip jau ma- 
tėme — yra vidurinių amžių „laisvosios korporacijos“, antras katalikiškos restau- 
racijos pagimdytas „ordeno“ tipas. Šis, kaip toliau matysime, nėra paskutinis, nes 
19. šimtmety atsirado dar trečias, kuris, dirbdamas atgimstančios katalikybės mokslo 
darbus, vėl gerokai skiriasi nuo savo pirmatakų. 

priklauso prie puikiausių Bažnyčioje viešpataujančios tiesos ir mokslo dva- 
sios liudininkų“! 

Scholastika atsinaujino ten pat, kur buvo prasiskleidžiusi, būtent, Pa- 
ryžiuje. Bet iš čia greit persimetė į Salamancos universitetą, kur be kitų 
ją studijavo dar ir Sorbonoje klausęs šv. Ignacas.? Šis susitikimas turėjo 
begalinius padarinius — Ignacas padarė doctrina scholastica divi Thomae 
savo ordeno mokslu, tuo žavingiausiai filosofinei minčiai pavesdamas uo- 
liausius propagandistus. Salamanca, imdamasi filosofiją atnaujinti; įgijo 
16. ir 17. šimtmečiais panašią reikšmę, kokią 12. ir 13. amž. turėjo Paryžius. 
Ji tapo europeiška atrakcija.* 

Reformos tėvu galima laikyti Sorbonos auklėtinį ir Salamancos pažibą 
Pranciškų Vitorietį O. Pr. (ca 1480—1546)* Jis apdovanotas 
giliu filosofiškumu naudojosi ne vien spekuliatyvine, bet ir pozityvine 
teologija, įjungdamas į savo mąstymą Šv. Raštą, Santarybų nutarimus, Baž- 
nyčios Tėvų darbus. Tas jo spekuliatyvinis blaivumas, istorinis platumas ir 
elegantiškas stilius laimėjo jam aibę pasekėjų, išnešiojančių jo reformą po 
visus žymesnius Ispanijos ir Portugalijos (Alcalos, Coimbros, Sevillos, 
Valladolido) universitetus. Vienas tokių užsidegusių mokinių buvo sor- 
bonietis, Triento Santaryboje pasižymėjęs Domininkas Sotietis 
O. Pr. (1494—1560), kuris, panašiai jungdamas spekuliaciją su pozityviais 
šaltiniais, sėkmingai atnaujino ypač visuomenines tomizmo pažiūras. Pa- 
našus į jį — Melchioras Canus O. Pr. (1509-60), tapęs savo patraukiančiai 
parašytais veikalais moderniosios metodologijos ir fundamentalinės teolo- 
gijos pagrindėjų. Nemažiau pasižymėjo ir Domininkas Bafies O. Pr. 
(1528—1604), šv. Teresės Avilietės dvasios vadovas. Jis ypač pragarsėjo 


* Werner K., Der heilige Thomas von Aguino III. Geschichte des Thomismus, 
1859, III, 142 s. 

ž Šv. Ignacas iš viso buvo mokytas vyras, nes ištisa dešimtį metų (1524—34) 
studijavo trijuose (Alcalos, Salamancos ir Paryžiaus) universitetuose filosofiją ir 
teologiją. Apie jo uoluma studijuojant galima spręsti ir iš to, kad studijų ėmėsi jau 
33 metus eidamas, 1. y., tokiame amžiuje, kur kiti save laiko jau per senu mokytis. 
O šių studijų sėkminguma gali paliudyti vienas jo dvasios savybių psichologiškumas. 
Cf. Brou A., Les exercices spirituels de S. Ignace, histoire et psichologie, Paris 
1922. — Karrer O., Des hl. Ignatius geistliche Uebungen etc, 1927. 

* Plačiau apie šį scholastikos renesansą cf. tarp kitų veikalų Ouėtif- Echard 
O. Pr., Scriptores ordinis praedicatorum, Paris 1719-21, 2. vol. et ss. Backer. — 
Sommervogel C., Bibliothėgue des ecrivains de la Compagnie de Jesus, Paris (Bru- 
xelles) 1890—1900. — Willmann O., Geschichte des Idealismus, Braunschweig *1907, 
II, 529 ss. — Grabmann M., Geschichte der katholischen Theologie seit dem Ausgang 
der Vaterzeit, Freibung i. Br. 1933 (su plačia bibliografija). — Funk-Bihlmeyer, 
Kirchengeschichte, 3. Bd., Paderborn '1934,. — Reynier G., La vie universitaire dans 
Vancienne Espagne, Paris 1902, 

* Vadovaujančio universiteto rolė dažnai keičiasi. Po Paryžiaus, kuris ja 
vaidino „laisvosios korporacijos“ universiteto laikais ir Salamancos, turėjusios 
tokį pat vaidmenį ordeno įstaigos laikotarpy, atgimstančios katalikybės periode 
19. šimtmety, ją perėmė Louvainas. 

* Apie Vitorietį ir visus sekančius cf. Solano M., Los grandes escolasticos 
espafoles de los siglos XVI y XVII, Madrid 1928. — 

savo pažiūromis į Malonę, kur stengėsi pravesti tomistinį požvilgį. Pran- 
ciškaus Toleto (1532—96) darbais Akviniečio renesansas pasiekė ir Romą, 
kur jo plačiai skaitomi Aristotelio komentarai popiežiaus Aukštose Mokyk- 
lose buvo priimti. 

Tokių aiškinimų susilaukta ir iš Portugalijos, kur Coimbros jėzuitai, 
vad. Conimbricenses, ordeno generolo Aguavivos prašomi, tarp 1592 ir 
1606 m. m. išleido savo garsųjį leidinį, pavadintą Collegium Conimbricense, 
pilnai apimantį egzegetišką tradiciją nuo Bažnyčios Tėvų iki scholastikos 
laikų. Nuo jėzuitų neatsiliko ir Alcalos bei Salamancos karmelitai, parū- 
pindami savuosius komentarus — vad. Collegium Complutense ir Cursus 
Salmanticensiurn. 

Alkaliečių traktatuose žymu yra įtaka Suarezo, pilnai pasisavinusio 
humanizmo laimėjimus ir dėl to dėstančio savo mintis tiek laisva, tiek ele- 
gantiška forma. Pranciškus Suarezas S. J. (1548—1617)' grana- 
dietis, pirmas Coimbros profesorius, dėl savo nuostabių spekuliatyvinių ga- 
bumų ir retos erudicijos vadinamas Doctor eximius, bene bus žymiausias 
jėzuitų teologas, o gal ir filosofas. Savo konfratrų akyse jis nevisai be pa- 
grindo atstojo pulką kitų, unus pro mille. Jo veikalai apima beveik visą 
Tomo Summa, kurią stengėsi išversti į savo amžiaus kalbą. Dėl to nors 
ištikimai, tačiau ne vergiškai laikosi savo mokytojo idėjų. Jo Disputatio- 
mes metaphysicae yra plačiausias metafizikos išdėstymas iš katalikų pusės, 
kuris dėl savo privalumų 17. šimtmety plačiai buvo naudojamas net ir vo- 
kiečių bei olandų protestantų universitetuose. Šiandien daugiausia domi- 
masi traktatu De legibus, kur gyvenimiškai gvildenamos valstybės filoso- 
fijos ir — ypač Tautų Sąjungos bei panašių viršnacijonališkų įstaigų su- 
aktualintos — tarptautinės teisės problemos. Bossuet užtikrindavo esą Sua- 
rezo traktatuose prabilstanti toute Pėcole moderne, o Schopenhaueris jo 
metafiziką vadindavo tikru scholastinės išminties kompendiumu, tuo visai 
teisingai iškeldamas mąstytoją, dėl kurio vieno apsimokėtų 16. šimtmety 
užklysti į Ispaniją. 

Kad ir šiame laikotarpy netrūko idėjinių kovų, šio tikro dvasios gyvu- 
mo ženklo, paliudija, sakysime, Molina S. J. (1536—1600) ir jo sukeltas są— 
judis, molinizmu vadinamas. Kad šiame ne visomis frazėmis jaukiame ginče 
apie santykiavimą tarp Dievo malonės ir žmogaus laisvos valios ir t. t. ne- 


' Bene geriausia monografija apie Suareza bus de Scoraille R., S. J., Frangois 
Suarez, 2 vol., Paris 1913. Įdomus yra, nors kiek pasenęs, K. Wernerio veikalas 
„Franz Suarez und Scholastik der letzten Jahrhunderte“, 2 Bde, 1861. — Toliau cf. 
P. Franz Suarez S. J., Gedenkblatter etc., (parašyti Grabmanno ir kt.), Innsbruck 
1917. — Mahieu L., Francois Suarez, sa philosophie et les rapports gu'elle a avec la 
thėologie, Paris 1921. — Conze R. E., Der Begriff der Metaphysik bei Franz Suarez, 
Leipzig 1929. — Rommen H., Die Staatslehre des Fr. Suarez, M.-Gladbach 1927. — 
Schiūtt P., Das Verhaltnis von Verninftigkeit und G6ttlichkeit des Glaubens bei 
Suarez, Warendorf 1929. 

padaryta kokių nors negerai paruoštų sprendimų, yra nuopelnas 1930 m. 
į altorių garbę pakeltojo kard. Roberto Bellarmino (1542—1621). Šis 
jėzuitas mokėjo iškilti aukščiau už ne vieno kataliko azartiškai vedamus 
disputus ir panaudoti savo nepaprastą poleminį talentą pozityviam darbui.! 
Tą už vis labiausiai patvirtina jo didžiulis, dar ir šiandien savo reikšmės 
nenustojęs, veikalas Disputationes de controversiis christianae fidei adver- 
sus huius temporis haereticos (1586-93). Mat, jame — kaip ir kituose savo 
skaitlinguose darbuose — Bellarminas panaudojo visa, ką medžiagos ir me- 
todų atžvilgiu užtiko naudingo, tuo išvesdamas mokslą iš tvankios kovos 
arenos. — 

Šiaip ar taip — šis mokslo periodas buvo vaisingas. Jo mąstytojų at- 
naujinta scholastinė filosofija iš esmės likdama tokia pat aristoteliškai 
krikščioniška, kaip ir visa šv. Tomo kūryba, buvo tačiau papildyta ne viena 
nauja mintimi. Tai daugiausia nuopelnas pastangų pažaboti ankstyvesnę 
beribę spekuliaciją, glaustis prie pozityvių šaltinių ir nepamesti kontakto 
su tikrove. 

Taigi, Apreiškimas, kaip teologinės medžiagos šaltinis, vėl atgavo 
savo teises ir tuo nustelbė kenksmingą logiškai sofistišką nominalizmą ir 
tuščią, nors miklią dialektiką. Šią ypač slopino artimas glaudimasis prie 
Akviniečio, kuris, o ypač jo Summa theologiae, vis dažniau — vietoj Petro 
Lombardiečio sentencijų — buvo imamas dėstymo pagrindan. Atnaujintoji 
scholastika išvengė dar ir kitokių klaidų, tarp ko kito, pagimdžiusių nomi- 
nalizmą, būtent, žūt būt išgalvoti ką nors naujo tik todėl, kad nepakartotų 
ko nors seno. Tačiau to nepaisant, Suarezas ir jo vienminčiai visai nemanė 
aklai sekti savo mokytoju, bet pasistengė originaliomis studijomis užpildyti 
tas spragas, kurios šimtmečiams slenkant neišvengiamai atsiranda kad ir 
genialiausio mokslininko veikaluose. 

Tokia darbuote maždaug buvo pasiekta toji pusiausvyra, kur katalikų 
filosofinis darbas yra produktingiausias ir kartu reikšmingiausias. Kiek- 
vienas nukrypimas čia į fantastišką spekuliaciją, čia į mikroskopišką empi- 
rizmą atitraukia mokslininką nuo tikslo ir jo darbai — kad ir impozantiš- 
kiausi — yra passus extra viam. Ne tokios buvo Suarezo šimtmečio studi- 
jos, kurios, tiksliai išbalansuodamos priešingus elementus, tikrai pra- 
turtino mūsų žinių lobį. — 

Dėl visų šių ir dar kitų privalumų galima ši laikotarpį vadinti scholas- 
tikos sidabro amžium, taip kaip Tomo epocha vadinama jos aukso amžium. — 


Bellarmino teologiją plačiausiai apibudina de Ja Serviėres J., S. J., La thėo- 
logie de Bellarmin, Paris *'1928. — Jo gyvenimą ir kitas veikimo sritis nušviečia 
Brodrick J., S. J.. The life and work of bl. R. Fr. Cardinal Bellarmin, London 
1928. — Toliau cf. Gemmel J., S. J., Die Lehre des Kardinals Bellarmin iiber Kirche 
und Staat, ,„Scholastika“ 1930. 

Kad šis antrasis klestėjimas neatnešė tiek vaisių, kiek pirmasis, kaltas 
ne tik mažesnis scholastikos atnaujintojų intelektualinis pajėgumas, bet ir 
tas, visų rūšių epigonus gaubiąs, odiumas bei religijoje įvykęs skilimas, 
kuris ne tik fatališkai susiaurino katalikų veikimo ratą, bet dar išnaudojo 
geriausias jėgas kartais taip banališkai polemikai su kitatikiais. Šių di- 
desnė dalis jau nebesidavė grąžinama į Bažnyčią, nes žavėjosi visai kitokio- 
mis mintimis — mat, išmušė Descartes'o ir Voltaire'o valanda. 


B. KOVA SU APREIŠKIMU (17./18. ŠIMTMEČIAI) 
(Deizmas — Apšvieta') 


1. PHILOSOPHIA INDIVIDUALIS 

Jei vėlybesnis humanizmas bei vad. reformacija nors ir kovojo su Baž- 
nyčia, bet vis dar tikėjo į Apreiškimą, tai ši naujoji gadynė, eidama dar 
vieną žingsnį toliau, paskelbė kovą ir Jam. Į šitokį žygį paskatino naujoji 
pasaulėžiūra. 

Ji sudarė tokią atmosferą, kur katalikams ypač sunku buvo dirbti. Mat, 
tuo tarpu kai Lutheris tik suskaldė mokslininkus į du liogerius, kurie betgi 
abu dar pripažino supranatūralinį mokslo šaltinį, tai naujoji dvasia Jį jau 
paneigė. Dėl to tik tas toliau buvo laikomas rimtu mokslo vyru, kuris, išsi- 
žadėjęs Apreiškimo, pasitenkino natūraliu protu pažinti empirinę tikrovę. 
Aišku, jog pagal šią definiciją katalikai nebegalėjo būti laikomi tikrais 
mokslininkais. Į juos imta žiūrėti, kaip į diletantus. 

Ir taip katalikai laipsniškai išstumiami iš mokslo arenos: nominalizmo 
laikais vieni tik teologai buvo apšaukti fantastais, o dabar jau iš visų, kurie 
iš savo sąmonės nepašalina viršnatūralinių elementų, atimamas mokslininko 
vardas. Didumoj čia glūdi priežastis to gilaus nepasitikėjimo bei įžeidžian- 
čio išdidumo, kuriuo ir šiandien ne vienas su religija atsisveikinęs moksli- 
ninkas traktuoja tikintį savo kolegą. 

Šita emancipacija nuo Apreikštosios tiesos sudarė ne tik santykiuose 
su filosofais, bet ir bendrai filosofijoje, visai kitokią konsteliaciją. Mat, 
kaip kadaise, vad. reformacijai atsitolinus nuo Bažnyčios, atsirado įvairiau- 
sios sektos, taip dabar, išlaisvinus mąstymą iš viršracijonalius elementus 
apimančios scholastikos, dygo vis naujos sistemos, kurioms atspalvį davė 
jas kuriančios asmenybės. 


* Iš gausios literatūros apie šį laikotarpį ir jo problemas cf. tarp ko kito, 
Willmann O., Geschichte des Idealismus, 3. Bd., Braunschweig, *1907. — Behn S., 
Die Wahrheit im Wandel der Weltanschauung, Berlir - Bonn 1924. — Windelband W., 
Geschichte der neueren Philosophie, 2 Bde., *1922. — Eucken R., Die Lebensan- 
schauungen der grossen Denker, “1922. — Dilthey W., Weltanschauung und Analyse 
des Menschen seit der Renaissance und Reformation, *'1923. — Joel K., Wandlungen 
der Weltanschauung, 2 Bde, 1928-29. — Ueberweg, Grundriss etc., 71925. 

Šita subjektyvi filosofija, turinti savo šaknis nominalizme, charakte— 
ringus bruožus įgavo renesanse, skelbiančiame žmogų suverenu ir kurstan- 
čiame „sužmoginti“ visą dvasios gyvenimą. Tokio „sužmoginimo“ ilgai 
laukti neteko, nes individas, laisvas nuo lig šiol jį varžiusių ryšių, aistrin- 
gai siekė pritaikinti savo jėgas. Dėl to filosofijoje iškyla lemianti pro- 
blema — philosophia perennis ar philosophia individualis? 

Atsakydami į tą klausimą, katalikai pasisakė už pirmąją, nes jų įsiti- 
kinimu yra tam tikra „amžina filosofija“, t. y., tam tikras pažinimų lobis, 
užtikrintas kelių tūkstančių metų triūsu; yra pastovių tiesų, kurias išaiš- 
kino nesuskaitomos filosofų generacijos. Vienas labiausiai į akis krintąs 
„amžinos filosofijos“ bruožas yra jos objektingumas. Dėl to surasta ir visų 
dvasine nuosavybe tapusi tiesa nepasigenda ją atidengusio mokslininko: 
ji eina į gyvenimą ir jame viešpatauja, lyg niekad nebūtų buvus reikalinga 
žmogaus patarnavimo. Philosophia perennis, koncentruodama į save visą 
šviesą, palieka savo padėjėjus paunksny ar juos net visai pamiršta: kur 
viešpatauja tiesa, tarnai nereikalingi. „Amžinoji filosofija“ nepasidalina 
garbe su savo veikėjais. 

Nesunku suprasti, kad prie jos betriūsiančio mokslininko dalia nėra 
lengva: reikia save disciplinuoti, pažaboti savo subjektyvizmą. Tačiau 
nepaisant tų sunkumų, nuo pat žmonijos sąmonės pabudimo atsirado apsčiai 
suprantančių, jog mąstytojas turi lenktis tiesai, o ne tiesa jam. Prie jų 
priklauso pav., tie tūkstančiai anonimų, kurie šv. Tomo Akviniečio asmeny 
susilaukė tauriausio, kartų ir vaisingiausio savo kolegos. 

Aišku, kad šitoks paskyrimas renesanso žmogui per kietas. Jo siekis 
tarpe kitų buvo savo mintimis įsigyti asmeniškos garbės. Originalumas ne 
vienu atveju jam svaresnis už tiesą. Ne amžinai filosofijai pasišvęsti ir 
tuo susilaukti bevardžio likimo, o individualiai filosofuoti, tikint tiesa iš- 
kelsianti išminčių nemažiau, kaip jis ją — štai ko troško naujųjų laikų fi- 
losofas. Tokiu būdu nuo pat renesanso pradžios daugumas mąstytojų, su- 
kūrė asmenišką filosofiją. Objektingumą ir kuklumą pakeičia subjektin- 
gumas ir garbės troškimas. Įsigali philosophia individualis. Filosofijos 
istorija tampa filosofų istorija. 

Bet būtų klaidinga manyti, kad tos privačios sistemos laisvos nuo įdo- 
mių ir net reikšmingų minčių. Priešingai, jos pilnos patraukiančių ir dargi 
naudingų rezultatų. Tos šiuo tarpu net labiau vertos dėmesio, kadangi jų 
kūrėjai beveik išimtinai sudaro tą dvasios atmosferą, kurioje katalikams- 
mokslininkams tenka dirbti. Tad suprantama, kodėl prieš aprašant jų kelią 
bandoma užbrėžti tos suasmenintos tilosofijos eigą. — 

Pirmoje fazėje, kuri prasidėjo nuo 15. šimtmečio ir truko maž- 
daug iki 16. vidurio, t. y., iki Baco Verulamiečio ir Descartes'o, naujoji fi- 
losofija — kaip jau matėme — daugiausia polemizavo su scholastika. Buvo 
kaltinama krikščionybė, kad ji sutrukdžiusi natūralią antikinės dvasios rai- 

dą, ir dėl to uoliai mėginta vėl tiesioginiai susisiekti su klasikinės senovės 
išmintimi. 

Antrame periode atsisakyta ne tik nuo scholastikos, bet ir nuo 
antikinių sistemų, ir imta filosofuoti ab ovo. Ši fazė truko nuo 16. iki 18. 
šimtmečio antros pusės, t. y., nuo Baco ir Descartes'o iki Kanto. Tai buvo — 
vienu visas sroveles apibendrinančiu terminu kalbant — apšvieta. 

Žymiausias vadas į ją ar tik nebus buvęs Descartes (1596—1650).' Jis, 
įsitikinęs, tik tas galįs būti tikru filosofu, kuris ko mažiausia žino apie 
ligšiolinę filosofiją, sąmoningai šalinosi nuo tradicinio mokslo, o ypač nuo 
scholastikos. Dėl to vienam draugui neperdėdamas galėjo parašyti, kad jau 
20 metų nebeskaitąs jokio scholasto ir beatsimenąs, ir tai miglotai, tik co- 
nimbricensiečius. Vidurinių amžių filosofija jam ir visai nereikalinga, nes 
jo išeinamuoju punktu buvo žmogus. Šį tiek pabrėžė, kad Scheleris ne be 
pagrindo Descartes'o sistemą galėjo vadinti „grandiozišku individo suvere- 
numo paskelbimu.“ 

Toliau, Descartes dar tapo reikšmingu reikalaudamas, kad individas 
mokslo darbe neturėtų jokių prielaidų, be vienos — sutrauktos į formulę: 
Cogito, ergo sum. "Tokiu tariamai „be premisų filosofavimu“ Descartes 
naujųjų laikų pradžioje iš naujo metė jau anksčiau ne vieną kartą girdėtą 
šūkį, diskredituojantį dar labiau ir taip iš visų pusių kvestijonuojamą ka- 
talikų „moksliškumą“. 

Atitolindamas mokslą nuo senos sąjungininkės, Descartes stengiasi 
surasti jam naudingesnį partnerį. Tokį jis vylėsi rasti technikoje, kuriai 
— sakysime, paskutiniuose savo Discours sur Ia mėthode skyreliuose — pa- 
vedė realizuoti mokslo žodį, pav. gamtos srity padarytus išradimus. Jis 
buvo įsitikinęs, kad toki sąjunga iškels žmoniją į dar nematytą gyvenimo 
standartą, tikrą žmoniško rojaus prieangį, kur mes būsime „comme maitres 
et possesseurs de la nature.“ Esą tuomet mokėsime nugalėti ligas ir net 
senėjimą. Kad mokslas davėsi sugundomas į tokią moterystę, paliudija 
19. šimtmetis, šis industrializacijos amžius, bet kad jame užgimė ne laimė 
ir rojus, o mirtis ir pragaras, paliudijame mes patys, pergyvenę pasaulinį 
karą. 

Ką Descartes ir naujieji gamtos mokslai paruošė, tą Spinoza (1632/77), 
aštriai kritikuodamas Šventą Raštą, išvystė i nuoseklų panteizmą. Atitin- 
kamas išvadas darė ir anglų deistai (Cherbury, Hobbes, Toland, Tindal ir 
kt.), kurie, atsipalaidavę nuo Apreiškimu supančiotų konfesijų, sukūrė na- 
tūralią, žmogui „įgimtą“ religiją. Jos turinį sudarė tikėjimas į Dievą, 
amžinybę, dorybę ir t.t., ir jos vyriausias įsakymas buvo: tikėk į Dievą ir 
pildyk savo pareigas. 

Natūralus tokio tikėjimo padarinys buvo aštri Apreiškimo ir religinės 


* Cf. Koyre A., Descartes und die Scholastik, Bonn 1923. — Gouhier A., La 
pensėe religieuse de Descartes, Paris 1924. — 

tradicijos kritika, kuria pasižymėjo anglų apšvietos tėvas Locke (1632— 
1704)' ir skaitlingi jo pasekėjai vad. Jaisvamaniai bei jų deistiškai-natū- 
ralistiškoje dvasioje (1717) susiformavę masonai.  Užsidegę apšvietėjai, 
visai pamiršdami arba nenorėdami paisyti, kad tokie dvasios galiūnai, kaip 
gamtos dėsnių atidengėjas Newtonas ir kt., buvo tikį žmonės, svaiginosi 
mintimi, kad nuo dabar galėsią viską išaiškinti skaičių ir svorių pagalba. 
Kokius dar padarinius turėjo Descartes'o inicijuotas individualizmas, rodo 
anglų trijulė — Locke, Berkeley ir Hume, kurios vienas neigė substancija- 
lines formas, antras objektingąjį, pojučiais patiriamąjį pasaulį ir trečias 
priėjo iki visiško skepticizmo. 

Ši sėja iššaukė Prancūzijoje tikrą piūtį, ką aiškiai rodo talentingas, 
bet be charakterio literatas Voltaire“'as (1694—1778).* Jis yra bene pirmas 
išdidaus liberalizmo pagimdytas, visa žinančio mokslininko tipas, kuriam 
nebėra nei paslapčių, nei misterijų ir kuris tapo pavyzdžiu „galutinai 
apšviestam“ 19. šimtmečiui. Jis atėjo pačiu patogiausiu laiku, būtent, tuo- 
met, kai vad. jansenistų ginčas buvo prarijęs žymiausias katalikų jė- 
gas. Ir reikėjo ne tiek išminties, kiek ironiškumo, kad suduotų lemiantį 
smūgį katalikų ugdomam mokslui. O tas ironiškumas, sutirštintas cinizmu, 
tiško iš kiekvieno Voltaire'o žodžio. Jis, tiesa, neneigė Dievo, bet deizmu 
pridengtu skepticizmu daugiau kenkė, kaip atviru ateizmu, kurį netrukus 
išpažino jo mokiniai. Taip, sakysime, La Mettrie skelbė savo traktate 
L'homme machine, siela esanti mašina, kurios funkcija — galvoti, kaip 
kojų darbas — eiti. Kiek tokios ir panašios mintys praplito, iškalbingiau- 
siai paliudija tie 28 enciklopedijos tomai, kur Diderotas su d'Alembertu 
suvežė apšvietos derlių. 

Jam tuo tarpu mažai tepakenkė gaivalingasis Rousseau (1712/78), sta- 
tydamas prieš kartezianišką exister c“est penser irracijonališkas jėgas gi- 
nantį žodi exister c“est sentir. Jis nemaloniai patyrė, kad šitoje proto 
diktatūroje nevalia nei jausti nei tikėti ir kad taip dievinamos individo 
teisės pripažistamos tik „protaujantiems“. 

Nors ne tokia radikali, tačiau ne mažiau vaisinga buvo apšvieta vokie- 
čiuose, kur profesoriai, kaip Thomasius ir Wolffas, ir publicistai, kaip 
Reimarus, Moses Mendelsohnas, Nicolai bei kiti, platindami deizmą, kovojo 
su pozityviąja religija. Jų atstovaujamas idėjas aukštose sferose propagavo 
„Sanssouci'o filosofas“ Friedrichas II. ir prie jo akredituoti, sąmojingi 


! Cf. Tellkamp A., Das Verhšltnis J. Lockes zur Scholastik, 1927. 

* Apie Voltaire cf. D. Fr. Strauss, '1878. — Kreiten W., S. J..*1885. — Lanson, 
Paris 1906. — Pelissier E., Voltaire philosophe, Paris 1908. — Sakmann P., Voltaires 
Geistesart und Gedankenwelt, 1910. — Brandes G., Voltaire und sein Jahrhundert, 
2 Bde, 1923, — Dubas VI., Kaunas 1932, kur nurodyta daugiau, ypač naujesnės, Vol- 
taire'ui daugiausia palankios literatūros. — 

Voltaire'as nebuvo joks Bažnyčios ar katalikų priešininkas, su kuriuo būtų 
buvę galima lojaliai pasidalinti mintimis bei pasiginčyti. Jis — infernališkas nai- 
kintojas, kurio siela — neapykanta. 

prancūzų apšvietos pasiuntiniai — Voltaire'as, La Mettrie ir k. Bet į 
plačias mases tos mintys vargu ar būtų patekusios, jei ne gabūs rašytojai 
bei poetai, kaip antai, Lessingas („Nathan der Weise“!) su Wielandu, ir 
Goethe su Schilleriu, kurie savo plačiai skaitomais kūriniais užtikrino joms 
pilną pasisekimą.! 

Tokia apšvietos infliacija, perversmas filosofijoje dar nepasibaigė — 
yra dar trečia fazė, neišjungiamai surišta su Kanto vardu. Kantas 
(1724—1804), nuosekliai vykdydamas savo pirmatakų palikimą, pasaulė- 
žiūros pamatus perkėlė iš objekto į subjektą. Tvirtindamas, kad das Ding 
an sich mums neprieinamas, jis toliau neigia tradicinę, teoretinę meta- 
fiziką, įrodančią Dievo buvimą, sielos dvasingumą bei nemirtingumą ir 
pan. Tuo Karaliaučiaus išminčius išskyrė iš mokslo galvojimą apie Dievą 
ir kt. Tiesa, jis, iškeldamas savo veikale Kritik der praktischen Vernuntt 
(1788) „praktiškojo proto postulatus“, grįžo prie Dievo egzistencijos, žmo- 
gaus laisvos valios ir nemarybės, kurie esą būtini mūsų dorovinės sąmonės 
reikalavimai. Bet palikdamas Dievo sąvoką individo nuožiūrai, kurio sielai 
leidžiama tikėti tai, ko protas negali įrodyti, Kantas jau nebeįtikino tų, 
kurie, pasigavę jo paties išvedžiojimų, pakartojo, kad tradiciniai argumentai 
Dievo buvimui ir t.t. įrodyti esą nepakankami. Tokiu netiesioginiu keliu 
Karaliaučiaus filosofas, pats būdamas tikįs žmogus, žymiai sustiprino ne- 
tikėjimą moderniškame pasauly. Be to, jis anuo (psichologiškai ne- 
galimu) dualizmu tarp kantiško „žinojimo“ ir „tikėjimo“ atskyrė mokslą 
nuo religijos tiesų ir tuo išardė tikrojo žinojimo pamatą. 

Dėl šios priežasties tikrosios filosofijos toliau teliko tik vienas var- 
das ir jos galutinas rezultatas buvo ne kas kita, kaip skepticizmas bei ma- 
terializmas — ir, pagaliau, visokios filosofijos niekinimas. Nors šias griež- 
tas išvadas padarė tik 19. šimtmetis, tačiau jau ir 18. amžius patyrė skau- 
džius kantizmo padarinius, dėl ko jau Fichte — gal ir perdaug stipriais 
žodžiais — vadino jo mokslą „die abenteuerlichste Missgeburt, die je von 
der menschlichen Phantasie erzeugt wurde““ Ne vienas taip pat kaltino 
jo idėjas, kad jos į „būties tvarką inešė absoliutišką nihilizmą“ ir į „galvo- 
jimo tvarką — absoliutišką agnosticizmą.“ Suprantama tad, kad toks Hert- 


* Tuo tik dar karta pasitvirtino, literatūrą esant svarbia filosofinių mirčių 
nešėja ir bene reikšmingiausia populiarizatore. Be literatų filosofiniai veikalai būtų 
pasmerkti vegetuoti siauriame specijalistų rately, dulkėti bibliotekose arba pūti 
stalčiuose. Filosofas, kuris savo idėjoms propaguoti neranda poeto ar beletristo, 
lieka be žymesnės įtakos pasauliui. "Tai žinodami, ne vienas pasisekimo ištroškęs 
mąstytojas pats ėmėsi ir poezijos, kaip, sakysime, Nietzsche. Ar kartezianizmas 
būtų užkariavęs Prancūzija be Voltaire'o, arba Wolffo apšvieta apėmusi vo- 
kiečių inteligentus be Lessingo? Tokių pavyzdžių pilna visa kultūros istorija. Kas ne- 
tingės sugretinti ir palyginti filosofiją su literatūros istorija, be vargo ras atitin- 
kamas paraleles. Atsižvelgiant į šį faktą galima pasakyti, kad ir šių laikų neo-scho- 
lastinis sajudis tol neturės masių, kol neišugdys savo poetų. Prisiminkime tik tą 
patarnavimaą, kurį padarė šv. Tomui Akviniečiui Dante savo Divina Commedia. 

lingas filosofijos išganymą matė tik visų Kanto sistemoje sukrautų klaidų 
mugalėjime. Kad ir 20. šimtmety ne visi yra linkę išklausyti balso iš Ka- 
raliaučiaus, paliudijo ir Behnas konstatuodamas, kad jo prielaidos netikslios 
ir kad dėl to į jas atremti įrodymai atpuola — „Vad. koperniškasis per- 
versmas pasaulėvaizdy nepavyko.“! 

Beveik vienintelis, kuris šiame laikotarpy ne taip jau žavėjosi tolydžiai 
įsigalinčiu individualizmu ir todėl kritiškai sutiko visas sistemas, dygstan- 
čias, kaip grybus po lietaus, buvo Leibnizas (1646—1716).* Jis įsitikinęs, 
kad tik nesuinteresuotas atsidavimas tiesai gali grąžinti taurumą filosofi- 
niam darbui, kur dabar ne vienas demonstravo savo puikybę, siūlė grįžti 
prie senos tradicijos. Pasinaudodamas vienos knygos įvardinimu, kurį dar 
1540 m. vysk. Steuchus buvo sugalvojęs, būtent, De perennis philosophia, 
Leibnizas pareiškė, esą galima susekti šimtmečių bėgy tiesos eigą ir pa- 
rašyti tikrą istoriją perennis guaedam philosophiae. Galima konstatuoti, 
taip tęsia Leibnizas, neabejotiną pažangą pažinimo darbe: jau orientalai 
turėjo kilnų Dievo supratimą, kurį vėliau moksliškai pagrindė graikai. 
Šiųjų mąstymo rezultatus iš savo pusės vėl patikrino Bažnyčios tėvai, 
kurių laimėjimus kartu su graikų išmintimi toliau panaudojo scholastai. 
Tokiu būdu tiesa pastoviai eina iš amžiaus į amžių ir joks rimtas moksli- 
ninkas negali jos ignoruoti. Dėl to esą mažiausia neatsargu peikti jos ne- 
šėjus, sakysime, kad ir scholastus. „Aš nesigėdinu,“ taip jis pasisako, 
„tvirtinti, kad senesnieji scholastai ne vieną mūsų amžininką proto aštru- 
mu, šaunumu, kuklumu ir horizontu... toli pralenkia.“ Patį jų vadą Tomą 
Akvinietį atestavo, kaip autorių „gui a coutume d'aller au solide“. „Mes 
modernieji nesugebame teisingai ivertinti šv. Tomo ir kitų didžių ano lai- 
kotarpio vyrų. Scholastikos filosofai ir teologai turi kur kas daugiau tik- 
rumo, tvirtumo, ne kaip mes manome... Esu įsitikinęs, kad jei tiksliai 


! Behn S., Die Wahrheit im Wandel der Weltanschauung Berlin-Bonn 1924, 
p. 247. 

Mes vis dar pasigendame vispusiško Kanto idėjų patikrinimo iš katalikų pusės. 
Esame tikri, kad nuodugnūs specijalūs darbai kiek nuskaidrintų Kanto veidą, nes 
kaip bebūtų, jis iš kitos pusės, priešingai įsigalėjusiai apšvietai, paskatino į išvidesnį 
viršprotinių tiesų supratimą, kuris 19. šimtmety sunkioje idealizmo kovoje su ma- 
terializmu buvo vertingas sąjungininkas. Panašiai galima būtų pasakyti ir apie 
Descartes'ą, kuris pats tikįs ir savo sistemoje patiekė nemaža naudingų elementų. 

Laukdami didesnių veikalų apie Kanta, tuo tarpu galime rekomenduoti: 
Pesch T., S. J., Die moderne Wissenschaft, betrachtet in ihrer Grundfeste, 1876. — 
To paties Die Haltlosigkeit der Wissenschaft, 1877. — To paties: Das Weltphanomen, 
1881. — Weiss K., Kant und das Christentum, 1904. — Deneffe A., S. J. Kant und 
die Katholische Wahrheit, 1922. — Switalski B., Kant und die Katholizismus, 1925, — 
Jansen B., S. J., Der Kritizismus Kantsį 1925. — To paties: Die Relizionsphilo- 
sophie Kants, 1929. — Przywara, S. J., Kant heute, eine Sichtung, 1930. Įsidėmėtina 
taip pat Willmanno kritika, jo Geschichte des Idealismus, TIĮ. t., Braunschweig 
1907. — Įdomu palyginti taip pat Kaftan J., Kant, der Philosoph des Protestantismus, 
1904. — Heidegger M., Kant und das Problem der Metaphysik, 1929. 

* Ci. Olgiati Fr., Il significato storico di Leibniz, Milano 1930 ir R. H6- 
nigswaldo (1928) bei G. Stammler'io (1930) monografijas. 

išlavintas, galvojąs Žmogus pasistengtų išaiškinti jų mintis ir jas sutvar- 
kytų...  laimėtumėm didžios vertės, pilnai įrodomų tiesų lobi.“ Kitoje 
vietoje dar pareiškė, kad — be Platonc — Tomo Akviniečio mokslas esąs 
tas marmuras, iš kurio, padedant matematikai ir gamtos mokslams, būsianti 
nukalta tikroji filosofija — Philosophia perennis. 

Jis taip pat yra įsitikinęs, kad galvojimo darbe tikri rezultatai tegali 
būti pasiekiami ten, kur žinojimas ir tikėjimas sutaria. Dėl to savo traktate 
Discours de la conformitė de la foi avec la raison, prijungtame prie Thė- 
odicėe, pakartotinai pareiškia, jog tarp protinio pažinimo ir Apreiškimo 
negali būti prieštaravimo. Žinoma, tikėjimo tiesos ne vienu atvėju virši- 
jančios proto suvokimo galias, bet vien dėl to jos dar neinančios prieš 
protą, jų tikėtinumas galįs būti įrodytas. Jis apgailestauja Lutherio pra- 
vestą žinojimo i: tikėjimo išskyrimą ir pagiria jaunesnių protestantų teolo- 
gų pastangas tuodu vėl sujungti. Jam imponuoja drąsus Melanchthono žodis 
svaidytas Lutheriui — monumentis Aristotelis carere non possumus. — 
Tokiais tad įsitikinimais jis stojo į kovą su Locke, pirmu, kuris pašalino 
iš vakarų galvojimo visas religijos problemas. Jis parodė, kad tuo 
statomi į pavojų ir ano anglo dar ginami natūralios religijos pamatai, ir 
išvedė, kad šiems griūvant, turės subyrėti ir visas mūsų dvasios bei kultūros 
gyvenimas. 

Tačiau Europa savo pranašo neklausė: genialiausias naujųjų laikų fi- 
losofas mirė dideliame skurde, visų apleistas — jaudinantis simbolis to 
idėjinio pakrikimo, kuris dabar crescendo atsiskleidžia prieš mūsų akis. 


2. LAIMĖJIMAI IR PRALAIMĖJIMAI 17-AME ŠIMTMETY 


Kadangi Europos erdvė tik po truputį prisipildė nauja dvasia, tai 
iškart mokslo darbas dar buvo įmanomas, o Prancūzijoje! mokslai tiesiog 
pražydėjo. Tiek mokslininkų dar jokia tauta per vieną šimtmetį nebuvo 
išugdžiusi. Bossuet'as, Fėnelon'as, Bourdaloue, Mabillon'as, Petavius, Bol- 
landus, Pascal'is — tai vis neeilinės jėgos, kurios šalia kūrėjų, kaip Racine, 
Corneille, Moliere, kongenialiai atstovavo mokslą, be mažų išimčių esantį 
katalikų rankose. Dirbdamos trijose sferose: kontakte su Liudviko XIV. 
dvaru, toliau — jėzuitų kolegijose bei benediktinų vienuolynuose ir, pa- 
galiau, užangažuotos vad. jansenistų ginče, jos vispusiškai pritaikė savo 
mokslinį pajėgumą. — 

Dvaro paunksnėje užtinkame priešingybių porą — Bossuetą 
ir Fėneloną. Savo veikalu Exposition de la doctrine catholigue sur les 


! Nuo šio laiko būsime kaskart labiau priversti kalbėti apie atskirų kraštų 
pastangas moksle, nes iš renesanso išaugas individualizmas po truputį ir politiškai 
atomizuoja ligšiol vieningą tautų bendruomenę sudarančią Europą. 

matiėres de la controverse (1671) Bossuetas (1627—1704)' įrodė, kad 
jis vienas geriausių savo šimtmečių teologas, gal net pats žymiausias, o 
savo Discours sur Vhistoire universelle (1681) užsirekomendavo, kaip gilus 
istorijos filosofas.  Minėtini yra jo pamokslai, kurių moksliškieji išve- 
džiojimai išdėstyti žavinčiu meniškumu. Vienintelis šešėlis, krintąs ant 
jo charakterio ir darbuotės, yra jo galikaniški palinkimai bei tas aštrumas, 
kuriuo jis puolė savo kilnųjį konfratrą Fėneloną (1651—1715).? Šis betgi 
nesidavė provokuojamas ir su pavyzdingu uolumu bei retu talentu atsidavė 
ne tik filosofijos ir teologijos, bet ir pedagogikos bei literatūros studijoms, 
kurių žymiausi rezultatai yra 1687 m. pasirodęs Traitė de Fėducation des 
jeunes filles ir traktatas De Fexistence et des attributs de Dieu (1712). 
Pirmuoju veikalu, kur Fėnelonas pasireiškė kaip puikus moters sielos ži- 
novas, apdovanojo pedagogiką vertingiausiu veikalu, o antruoju, svarbiau- 
siuoju religiškai-metafizišku raštu, atidengė Malebranche'o filosofijos 
pseudo-monistišką bruožą. Savo rūpestingai apdirbtais pamokslais Fėnelo- 
nas išsikovojo vietą šalia Bossueto ir Bourdaloue'o S. J. (1632—1704), 
kurių pastarasis logiškai argumentuodamas ir tiksliai panaudodamas moks- 
linę medžiagą, giliai paveikė savo amžininkus. — 

Šiame atmintiname šimtmety pražydėjo ir istori ja, vaidinusi ligšiol 
katalikų tarpe gan kuklią rolę. Čia visų pirma minėtinas jėzuitas Peta- 
vius (1583—1652), dėl gausių žinių, darbštumo ir gilaus proto reta figūra 
net tokiame talentais perpildytame šimtmety. Jis ne tik išleido pirmą 
pagrindinę dogmų istoriją, bet parašė ir eilę pasaulinės istorijos veikalų. — 
Nesitenkindamas tokia atskirų savo narių darbuote, ordenas pasiryžo 
atlikti dar vieną plataus masto kolektyvinį darbą — atspausdinti pirmą 
mokslišką hagiografiją. Tą, Rosweydės (1569—1629) suplanuotą 
(Acta Sanctorum, Antwerpenas 1643 ss.), tiksliai suorganizavo Bollan- 
dus (1596—1665). Per pusantro šimtmečio išaugo didžiulis, kritiškai 
sustatytas šventųjų biografijų rinkinys, dar ir šiandien tebespausdinamas 
(Briusely). Šis bolandistų kūrinys dėl savo privalumų tapo pavyzdžiu ir 
panašiems pasaulinės istorijos darbams. 


Šalia jėzuitų ėmė veikti po ilgo laiko į mokslą grįžę benediktinai- 
prancūzai. Juos Triento santaryba buvo paskatinusi susiburti į šv. Mauro 
kongregaciją, kuri netrukus su visais savo nariais kibo į istoriją. Apimdama 
su laiku šešiose provincijose 191 vienuolyną, kurie beveik visi pilnu sąstatu 


*" Cf. F. Brunetiėre'o (Paris 1913), V. Guiraud'o (Paris 1930) ir E. K. San- 
ders'o (London 1921) monografijas. 


* Bremond H., Apologie pour Fėnelon, Paris 1910. — E. K. Sanders'o (Lon- 
don 1901), I. Lemaitre“o (Paris 1910), M. Cagnac'o (Paris 1912) monografijos. — 
Crouslė L., Fėnelon et Bossuet, 2 vol., Paris 1894/95, — 

dirbo centro vadovaujamą darbą, sudarė, tarsi, milžinišką istorijos akade- 
miją.! 

Iš maurinų skyrium minėsime Joną Mabilloną (1632—1707), 
ne be pagrindo laikomą vienu gabiausiu katalikų mokslininku ir kartu 
pirmu skatintoju į vidurinių amžių studijas. Rinkdamas ir ruošdamas 
spaudai dokumentus, kurių nesuskaitomą daugybę benediktinai išsaugojo 
nuo pat savo įkūrėjo laikų, Mabillonas davė pradžią diplomatijai, paleo- 
principus. Juos nuosekliai pritaikindamas, išleido Acta Sanctorum Ordi- 
nis S. Benedicti (1668—1701), pavyzdį kritiškos hagiografijos, ir Annales 
Ordinis S. Benedicti — pirmą vidurinių amžių mokslišką vertinimą. Įsi- 
dėmėtinas vienuoliams skiriamas Traitė des ėtudes monastigues, mokslo 
darbo apologija, kurią pravartu skaityti dar ir šiandien. Lygiai naudingi 
ir kiti benediktinų leidiniai, sakysime, Scriptores rerum Gall. et Franc., 
Gallia christiana, ir — dabar prancūzų akademijos tęsiama — Histoire 
littėraire de la France. 

Tokiais darbais maurinai su bolandistais atgaivino istorini galvojimą, 
išdirbo tikslius metodus, tuo paruošdami dirvą mūsų laikais taip pamėgtoms 
istorijos studijoms. Taip katalikai užpildė nors dalį iš ankstyvesnių, ypač 
iš scholastikos laikų, užsilikusių spragų. 

Reikia manyti, kad šis darbas būtų dar ir daugiau vaisių atnešęs, jei 
ne nelemtas jansenizmo ginčas, suskaldęs katalikų mokslo pa- 
jėgas ir tuo — jau nebe pirmą kartą istorijoje — atitraukęs jas nuo tikrai 
kūrybinių darbų. 

:Jansenizmas buvo ne kas kita, kaip atnaujinimas tam tikrų pažiūrų 
apie žmogaus prigimtį ir Malonės santykiavimą su laisva valia. Jos, vysk. 
Janseniaus (1558—1638) veikale Augustinus (1640) savaip suformuluotos, 
ilgą laiką buvo tik objektas akademinių svarstymų, kur profesoriai mėgdavo 
parodyti savo gudrumą bei kitokį dialektinį apsukrumą. Vienok tas virto 
visai kitaip, kai iš vienuolyno Port-Royal (prie Paryžiaus) išsirutuliojo 
sąjudis, tvirtinantis, kad Dievas iš anksto laisvai nustatęs žmogaus likimą, 
„-nužiūrėdamas amžinai laimei tik mažą žmonių skaičių. Juos veikiąs savo 
malone, kuriai pasipriešinti išrinktieji negalį. Darydami praktiškas tokių 
ir panašių supozicijų išvadas, port-rojaliečiai išdirbo savotišką rigorizmą 
(griežtą askezę, skrupulatišką sąžinės tyrimą, retą Komuniją ir t.t.), ku- 

! Tassin O. S. B., Histoire littėraire de la congrėgation de Saint-Maur, Bru- 
xelles 1790. — Martėne D., Histoire de la congrėgation de Saint-Maur etc, St., Li- 
gugė 1928/30. — 

* Denis Ph., Mabillon et sa mėthode historigue, Paris 1910. — Bergkamp J. U., 
Dom J. Mabillon and the benedictine historical school of St. Maur, Washington, 
1928. — Leclercą H., J. Mabillon, Dictionnaire d'archėologie chretienne et liturgie 
X,427—724. — Besse J. M., O. S. B., Les ėtudes ėcclesiastigues d'aprės la mėthode 


de Mabillon, Paris 1902. — Cf. dar nuo 1905 m. einančią Revue Mabillon ir Fueter, 
Geschichte der neueren Historiographie, *1925, 

riam be kitų pasipriešino ir jėzuitai. Šie, nepasiduodami šiam, matomai 
kalvinų predestinacijos mokslo paveiktam, judėjimui, pabrėžė žmogaus 
laisvos valios reikšmę veikiant bendrai su dieviška malone, iškėlė tėvišką 
Kūrėjo meilę savo vaikams ir, ragindami Juo pasitikėti, propagavo dažną 
Komuniją. 

Kadangi šis ginčas iš rigoristų pusės buvo vedamas ne tiek argumen- 
tais, kiek užsispyrimu ir sofizmais, tai jis katalikų mokslo pajėgas įkaitino 
taip, kad joks objektyvus svarstymas nebebuvo galimas. Vietoje meilės — 
neapykanta, vietoje džentelmeniškumo — demagogija. Liūdnas pavyzdys, 
kaip nereikia — o ypač katalikams — vesti mokslo ginčus. 

Kiek ta kova buvo pragaištinga, matyti iš vieno Pascalio (1623/62). 
Šis genialus mokslininkas buvo, tarsi, nužiūrėtas tapti tam tikra prasme 
savo laikams tuo, kuo buvo savo epochoms Augustinas ir Tomas. Mat, bū- 
damas iš vienos pusės organingai surištas su katalikų moksline tradicija, 
o iš antros — susipažinęs su naujai pražydusiais empiriniais ir matemati- 
niais mokslais, Pascalis turėjo daug davinių sukurti naujovišką Summą. 
Ir tikrai, jis, tikėdamas į tą, į ką tikėjo viduriniai amžiai, bet tikėdamas 
taip, kaip humanizmo mokyklą išėjęs moderniškas žmogus, sujungė savy 
apsčiai elementų, reikalingų „naujųjų laikų Tomui.“ Taigi, jis, išpažįstąs 
objektingąjį Bažnyčios turinį, ir kartu prabilstąs subjektingąja, po-rene- 
sansiško žmogaus taip lengvai suvokiama Jogigue du coeur buvo kaip ir pa- 
šauktas ištarti Akviniečio mintis naujoviška kalba. Tą, greta daugybės 
kitos medžiagos, rodo tie didingi 1500 fragmentų, išleistų po jo mirties 
Pensėes sur la religion vardu. Parašyti besiruošiant grandioziškai krikščio- 
nybės apologijai, jie ir fragmentariškoje formoje dar ir šiandien nenustojo 
šviesti bei šildyti. Tačiau Pascalis, įveltas į tuos nejaukius ginčus, nuslydo 
nuo savo idėjinės ir moralinės aukštumos, ką, deja, taip iškalbingai pa- 
rodo jo Lettres provinciales (1656/57). Jomis neriteriškai kovodamas su 
jėzuitais, jis smarkiai sukrėtė jų mokymo sistemą, stipriausią anų dienų 
katalikų mokslo ramstį. Tokiu būdu tas, kuris galėjo mus neapsakomai 
praturtinti, ar tik nepaliko mus bėdnesniais, negu kad buvome anksčiau? 

Tų kovų kenksmingumą tikriausiai patvirtina karti Voltaire'o ironija,“ 
kuria jis apliejo to nelaimingo spektaklio artistus. Jis tikėjosi, kad tie du 
liogeriai vienas kitą sunaikins ir taip bus pakirstos pačios katalikų varomų 
studijų šaknys. — 

Jo viltis stiprino dar ir kituose kraštuose daromos klaidos, kurių kenks- 
mingiausia bene bus vad. casus Galilei.! Jį išprovokavęs Galilei (1564— 

! Literatūros apie šią nelaimingą istoriją yra apsčiai, ir tai dėkui Romos Kūri- 
jos nusistatymui (iš 1877) kiekvienam rimtam mokslininkui atidaryti visus archyvus. 
— Cf. Grisar H., S. J., Galilei-studien, 1882. — Miller A., Galileo Galilei und das ko- 
pernikanische Weltsystem, 1909. — To paties, Der Galilei-prozess, 1909. — Fa- 


varo A., Le opere di Galileo Galilei. Edizione nazionale, 20 t., Roma 1890—1907. 
(Jau Favaro galėjo prieiti prie slaptojo archyvo ir todėl atvaizduoja byla iš pačių 

1642) genialiais atradimais ir gamtos paslapčių atidengimu begaliniai pra- 
plėtė žmonijos akiratį, dėl ko jis yra vienas žymiausių ir vaisingiausių gam- 
tos mokslininkų visų laikų. Tuos nuopelnus jam mielai pripažins ir nesim- 
patizuoją jo savimeilei, įžeidžiančiam išdidumui ir visoms kitoms ydoms, 
kurios daugiau kaltos jo nelaime, negu visos jo teorijos kartu paimtos. 

Tos jo heliocentriškos, ptolomėjinei sistemai prieštaraujančios pažiūros 
dvejais atvejais, 1616 ir 1633 metais, buvo popiežiaus kongregacijos vad. 
Sanctum Officium smerkiamos. Tai -buvo klaida, nes tuo kongregacija pa- 
darė ekskursiją į tokią sritį, kur ji nebuvo kompetetinga. Kadangi jau anks- 
čiau buvo patiekta argumentų Galileo tezei paremti — prisiminkime tik 
Varmijos vyskupijos kanauninką Koperniką —, o po pasmerkimo jų skaičius 
dar labiau išaugo, tai Bažnyčia atrodė pasipriešinanti mokslo pažangai bei 
persekiojanti pačius genialiausius mokslininkus. Tą nemalonų įspūdį per 
kelius šimtmečius pagilino dar ir faktas, kad inkriminuoti Galileo veikalai iš 
Indekso buvo išbraukti tik 1835 metais. Galima tad suprasti Voltaire'o 
džiaugsmą laikant savo rankose tokį kozerį. 

Bet ar tas kozeris jau toks svarus? Čia pirmiausia tenka pasakyti, kad 
ne Bažnyčia, ne popiežius ex cathedra buvo pasmerkęs Galileo teorijas, bet 
viena jo paties įstaigų, kuri gali suklysti, kaip ir bet kuri kita. Toliau ten- 
ka prisiminti, kad anais laikais ir rimti mokslo vyrai skeptiškai žiūrėjo į 
tas naujas hipotezes. Pabrėžtina taip pat, kad byla buvo vedama su pride- 
rančia apkaltintajam pagarba, kad jis tikra to žodžio prasme nebuvo kalina- 
mas ir nepatyrė kankinimų, nors jo sunkiai sugyvenamas charakteris smar- 
kiai provokavo teisėjus! Įsidėmėtina dar, kad bylai pasibaigus Galileo ir 
toliau laisvai dirbo, kad jis mirė aprūpintas Šv. Sakramentais ir buvo palai- 
dotas vienoje bažnyčioje (St. Croce, Florencijoje), kur jam buvo pastatytas 
paminklas. Ar daug mokslininkų gali girtis tokia privilegija? Iš to turėtų 
paaiškėti, kad negali būti kalbos apie Bažnyčios pasikėsinimą prieš mokslą. 

Nors ir atpuola toks priekaištas, tačiau bus leista kvalifikuoti Jos tar- 
nautojų elgseną neatsargia. Tiesa, ir ji bus suprantama, įsigilinus į anų die- 


dokumentų). — Aubanel P., Urbain VIII. et Galilėe, Paris 1929. — Lamme! R., Ga- 
lilei im Lichte des 20. Jahrh., 1929. — Pastor, Papstgeschichte XII, 203 ss. — Moock 
W., Galilei, „Hochland“, Munchen 1929/30. — Olschki L., G. und seine Zeit, 1927. 
— Trumpą, bet daug paaiškinantį straipsnį galima rasti J. Donato, S. J., knygoje, 
Die Freiheit der Wissenschaitt, Innsbruck 1910. 

* Pažymėtina, kad Galileo po priesaikos betgi nėra sušukęs Eppur si: muove! 
(„O ji (žemė) vis dėlto sukasi!“). — Ne pro šalį bus šia proga pasakyti, kad tų 
dičžių vyrų „istoriškų posakių“ daugumas nėra istoriški, bet fantazijos ar šiaip ko- 
kių kombinacijų produktas. "Taip, sakysime, Goethės paskutiniai žodžiai visai nėra 
— Mehr Licht! Taip pat ir Liudvikas XIV. nėra pasigyres — bent tokia forma — 
L'Etat c'est moi. Ir žinomas švedų karaliaus Gustavo Adolfo kancleris Oxensternas 
nėra ištaręs — kaip skaitoma vadovėliuose — „An nescis, mi fili, guantilla prudentia 
mundus regatur“. Šio pceakio autorius bus buvęs popiežius Julijus III. Panašus ap- 
sirikimas įvyko ir su Cezario tariamuoju pasakymu Alea jacta est. Plutarchas jį 
priskyręs Pompėjui, bet ne Cezariui.  Neistoriškas yra ir jėzuitams primetamas 
posakis „Tikslas pateisina priemones“. 

nu aplinkybes, bet prie geriausių norų ji negali būti pateisinta. Iš laiko per- 
spektyvų žiūrint, reikia gailėtis, kad minėta kongregacija tuomet praleido 
puikią progą dokumentuoti Bažnyčios meilę mokslui ir tuo apsaugoti tikin- 
čiuosius nuo užmetimų, kuriuos 20. šimtmetis kartojo su tokia pat neapykan- 
ta Bažnyčiai ir visam, kas yra katalikiška, kaip ir Galileo laikai.! 


3. VOLTAIRE'O (18-AS) ŠIMTMETIS 


a. Mokymo laisvė ir riuokslas be prielaidų 
protestantų universitetuose 

Dėl savo politinio bei religinio ekskliuzivizmo ir sustingimo protestan- 
tų aukštos mokyklos nebuvo paveldėjusios vidurinių amžių universitetų ža- 
vingumo. O kai studentiškas gyvenimas igavo vis šiurkštesnių formų — 
Minerva daug kur turėjo užleisti vietą Bachui su jo neišvengiama palydove 
Venera —, darbo sąlygos dar labiau pablogėjo. Tuomet pačios žymios 
mokslo jėgos pasibaisėdamos nusisuko nuo taip nupuolusių įstaigų. Dėl to 
nuo Šv. Tomo Akviniečio iki Kanto joks žymesnis filosofas nebuvo univer- 
siteto narys. Taip, pav., Spinoza nepriėmė net seno Heidelbergo kvietimo, o 
pasiliko savo kuklioje vienatvėje. Panašiai Leibnizas atsisakė vykti į Alt- 
dorfą. Kiek jis mažai tesiskaitė su universitetiniu mokslu, matyti ir iš to, 
kad ne su jo atstovais, o su laisvais mokslininkais — Descartes'u ir Spinoza, 
Locke ir Bayle'u — koresponduodavo. Ir savo veikalus rašė ne tik šalia uni- 
versitetų, bet net ir ne jiems, nes juos kaltino, esą jie sulaiką mokslo pažan- 
gą. Kartais agronomijos ar staliorystės knygoje esą galima pasisemti tik- 
resnių ir naudingesnių žinių, kaip jų bibliotekose, — skųsdavos. 

Prasidėjo masinė emigracija iš universitetų: bajorai savo sūnums 
auklėti steigė vad. riterių akademijas, o mokslininkai kūrė mokslo akade- 
mijas. 

Riterių akademijose princai ir bajorai buvo auklėjami pagal naują iš 
Versailles'io dvaro pasiskolintą idealą. Mat, mokslo entuziazmas, sukeltas 
vidurinių amžių ir blaškomas nuo reformacijos laikų, galutinai atvėso; nau- 
jas, ypačiai bajoriškas jaunimas troško tapti galantiškais dvarininkais. To- 
dėl fechtavimas, jojimas ir šokiai pavadavo metafiziką su logika. Vietoje eti- 
kos — etiketas. Senas kalbas išstūmė naujos, pirmiausia prancūzų, bažnyti- 


* Galileo klausimas rado gyva atbalsį ir Lietuvoje. (Cf. Yla St., Lietuvių apo- 
logetinės literatūros bibliografija, Kaunas 1934). Ypač domėjosi ta problema iš gy= 
nėjų pusės D-ras P. Avižonis, o iš kitos — Meškus, j. Gerutis, Pr. Dovydaitis ir k. 
Bene reikšmingiausį žodi bus taręs A. Jakštas, sakydamas: „Bažnyčios priešinin- 
kai prikiša ... katalikams ...inkvizicijos kišimąsi į moksliškąją astronomijos sritį, 
t. y. savo dvasiško autoriteto ribų peržengima. Ir čia, kaip parodė istorija, inkvizi- 
cija buvo kalta. Mūsų išmanymu, tai ir reikėjo atvirai pripažinti. Nes be to, gin- 
čams niekados nebus galo. Reiktų syki mesti netikusį gynimos metodą, einant kuriuo 
mūsų priešai visur kalti, o Bažnyčios atstovai niekados ir niekur nekalti“ (.„Draugi- 
ja“ 1912 m., Nr. 70 ir leidiny „Mūsų naujoji literatūra“, Kaunas 1923, p. 233—235). 

nių reikalų istoriją — pasaulinė istorija. Vietoj humanistinių mokslų — 
visur valstybės ir gamtos mokslai su matematika. 

Kita akademijų rūšis buvo Leibnizo siūloma mokslo akademija. Tai 
buvo mokslininkų korporacijos, užsiimančios tik tyrimu. Šis valdovams 
peršamas planas — išskirti mokymą iš mokslininko darbo ir tuo pat eli- 
minuoti studentus iš mokslo aparato, rado pilną pritarimą. ILeibnizas pats 
dar 1700 m. įkūrė pirmą tokią įstaigą Berlyne ir buvo josios pirmas prezi- 
dentas. Panašias akademijas jis paskatino organizuoti Petrapily, Vieno- 
je, Drezdene. Tokių institucijų atsirado beveik visoje Europoje. 1š jų 
minėsime kelias įdomesnes — Uppsalos (Švedijoje, 1710), Madrido (1713), 
Stockholmo (1739), Kopenhagos (1742), Florencijos (1753), Utrechto (Olan- 
dijoje, 1773), Pragos (1774), Lisabonos (1779). Tai jau penktas, visą kon- 
tinentą apimąs, mokslo įstaigų kūrimo sąjudis. 

Kadangi tokiomis tarptautinės reikšmės institucijomis galėjo pragar- 
sėti ir patys kūrėjai ir išlaikytojai, atsirado nemažai valdovų, kurie mielai 
jas finansavo. Jie laikė tas akademijas (arba jas atstojančią, kiek kukles- 
nę gymnasium academicum), kaip ir savo dvaro dalimis, kur buvo subli- 
muojamos jų palociuose ar šiaip aristokratų salionuose gausiai keliamos ir 
įdomiai traktuojamos mintys. O kavalierių rodomas esprit tapo juo reikš- 
mizgesnis, juo labiau į užkampius nustumti profesoriai dispensavo save 
nuo originališkų minčių. "Todėl didesnė dalis šių karališkai aprūpintų 
akademijų tiek savo užsimojimais, tiek pasiektais rezultatais toli pralen- 
kė universitetų daugumą. 

Pažymėtina, kad šie nauji laimėjimai beveik išimtinai buvo panaudoti 
protestantų tikslams, nes kone visos akademijos pasižymėjo savo reforma- 
cine tendencija. Tokiu būdu, šis pajėgus aparatas — su mažomis išimtimis 
— iš karto buvo nukreiptas prieš katalikų mokslo pozicijas, kurių padėji- 
mas tarp naujų akademijų ir senų universitetų nepavydėtinas. Ir toliau jis 
ėjo blogyn, nes tie universitetai, kaskart labiau stengėsi pašalinti savo ydas 
bei trūkumus. 

Didelį akstiną jiems susitvarkyti davė Prūsų valdovai. Jie, būdami 
reikalingi savo staigiai praplėstai valstybei daugybės valdininkų, mokyto- 
jų bei pastorių ir, be to, norėdami įrodyti, jog jie yra ne vien Marso pase- 
kėjai, troško įsteigti modernišką universitetą. Tam 1694 m. įkūrė Halleje 
Aukštą Mokyklą. Ji iš tikrųjų daug kuo skyrėsi nuo kitų. Taip, sakysi- 
me, čia stipriai buvo pabrėžtas principas, kad tyrimas ir mokymas priklau- 
sąs vienas nuo antro ir dėl to negalį būti išskirti. Tik tyrinėjimas kartu 
su dėstymu garantuojąs tikslų seniau įsigytų turtų įvertinimą ir naujų lai- 
mėjimą. Todėl imta ir tirti ir skelbti. Šiam darbui buvo pritaikintas dar 
kitas principas, kuris šalia tik ką minėto tapo mūsų laikų pasididžiavimas, 
būtent, vad. mokslo laisvė. Tą be kitų dar 1670 m. buvo skelbęs ir Spino- 
za savo Tractatus theologico-politicus. Tačiau tik šitame universitete !i- 

bertas philosophandi buvo įgyvendinta, kuo Halle virto savotišku atrium 
libertatis.! 

Šiuos principus pasisavino ir 1734 m. įsteigtas Gėttingeno universite- 
tas. Ši nauja įstaiga, rūpindamosi dar ir studentų charakterio suformavi- 
mu po vienu stogu sujungė mokymą, tyrimą ir auklėjimą. Tai reiškia ne 
ką kita, kaip kad protestantų universitetai — bent funkcijų atžvilgiu — su- 
grįžo i vidurinių amžių vėžes. Bet Gėttingenas garsėjo ir savo priešin- 
gumais senai tradicijai. Šie daugumoje plaukė iš tos „mokymo laisvės“, 
kuri leido profesoriams laisvai dėstyti savo mintis, nebijant susilaukti nei 
represijų, nei kokios nors bausmės. Tuo dėstytojai buvo — bent teoretiš- 
kai — išlaisvinti nuo bet kurios idėjinės ar policinės kontrolės. 

Šitą „laisvę visiems profesoriams ir visoms idėjoms“ daug kas vertina, 
kaip ypatingą naujesnių laikų laimėjimą. Ji, žinoma, galėjo tarnauti baze 
akademiškam veikimui. "Tik kilo klausimas, ar ja pasinaudojant sukurti 
darbai bus ir moksliški? Tačiau šitas klausimas nekvaršino galvos tų, kurie 
organizavo universitetinę veiklą ant naujo pamato. Jie nė nesuprato, kad 
tuo tik viešai įteisino savo įdėjinį pakrikimą. 

Kartu su libertas sentiendi šiame laikotarpy galutinai įsigalėjo ir nuo- 
monė, kad mokslas turi būti be prielaidų. Neturėjimas premisų esąs vie- 
nintelis laidas sėkmingam tyrimui. O kadangi blogiausiomis prielaidomis 
buvo laikoma Apreikštoji tiesa, tai pirmiausia katalikų atstovaujamasis 
„mokslas“ imta rašyti svetimženkliuose, o jų mokslininkus tremti už moks- 
lo ribų. Tokiu būdu jų jau nuo vėlybesnio humanizmo laikų erškėčiais 
klotas kelias pasidarė Golgotos keliu. 

Bet kaip iš tikrųjų reiktų žiūrėti į tuos moderniško pasaulio taip pa- 
brėžiamus laimėjimus? Kas nors kiek yra susipažinęs su naujų laikų kul- 
tūros istorija, supras, kad tąja „mokymo laisve“ į universitetus įsiveržė 
renesanso pagimdytas individualizmas. Juo philosophia individualis užsi- 
tikrino vis naujų atstovų bei skelbėjų. Žinoma, profesorius galėjo dėstyti 
ir philosophia perennis, jei jis buvo įsitikinęs jos tikrumu, bet šalia jos to- 
kia pat teise galėjo pasireikšti ir visos kitos filosofijos ir „tiesos“. Taigi, 
palikta kiekvienam paskiram individui spręsti, kas yra tiesa ir kaip ją skelb- 
ti. O tai yra ne kas kita, kaip jos sąvokos sureliatyvinimas. Ir asmeniška 
nuomonė, ir gerai suformuluota frazė, ir pripuolamai pasitaikantis skambus 
žodis — visa tai ir dar daugiau galėjo būti laikoma už tiesą. Nenuostabu, 
kad nuo šiol atsirado tiek tiesų, kiek buvo katedrų. 


* Mums šis universitetas yra svarbus savo lietuviška seminarija, ku- 
rią Friedrichas Wilhelmas I. 1723 m. įsteigė kunigams ir mokytojams rengti. Čia 
tarp kitų docentavo ir seminarijoje mokė iš Kretingalės paeinąs pastorius Friedri- 
chas Wilhelmas Haackas (+ 1754). Jis 1730 m. išleido Naujo Įstatymo lietuviškai — 
vokišką ir vokiškai-lietuvišką žodyną. Seminarija tačiau ilgai negyvavo. 1740 m. 
Friedrichas II. ją panaikino. Tokiu būdų vokiečių universitetuose pasiliko viena, 
kartu su Hallės įsteigta, Karaliaučiaus seminarija. — Nei vienos nei antros įstaigos 
veikimas specialiai dar neištirtas. Rezultatai be abejonės būtų įdomūs. 

O kaip vertinti antrąjį šūkį, kad mokslas turįs būti be prielaidų? Jį 
pagimdė taktikos sumetimai, nes jį išrado po-renesansiškas, t. y., sužmo- 
gintas mokslas, trokšdamas atsipalaidoti nuo jam taip nepatogios Apreikš- 
tosios tiesos. Bet iš tikrųjų nėra mokslo be premisų. Tų visokių prielai- 
dų kiekvienas mokslininkas turi tiek, kad jų paslėpti negali. Sakysime, 
mintis, kad nėra Apreikštosios tiesos, ar tai ne nauja premisa vietoj senos? 
Nuoširdus mokslininkas mielai pripažins, kad dirba turėdamas ne vieną 
prielaidą. Tačiau, tokio atviro prisipažinimo nė nereikia, nes ir taip aišku. 
Paimkime, kad ir Halle su Gottingenu bei jų pavyzdžiais reformuotus 
protestantų universitetus, kuriuos pasekė 19. ir 20. šimtmečiuose kone visos 
aukštos mokyklos: 

Halleje ir Gottingene randama daugiau premisų, negu kada nors uni- 
versitetinis mokslas yra turėjęs. Ir tai dėl to, kad jie buvo griežtoje val- 
dovų priežiūroje. O juk niekas nestato akademiniam darbui tiek sąlygų, 
kiek valstybė, stovinti šimteriopų apčiuopiamų interesų sargyboje. Apsi- 
saugodama nuo visokių galimybių, ji pati skirdavo profesorius, kartais net 
neatsiklausdama atitinkamų fakultetų. Tas įvyko net ir taip išgirtame 
Gottingene. Iš akademiško personalo buvo laukiama, kad mažių mažiausia 
neskelbtų nieko, nesutinkančio su dinastijų reikalais. Labiausiai buvo pri- 
žiūrimas valstybės mokslus dėstąs teisių fakultetas. Nustumto į antrą eilę 
teologijos fakulteto uždavinys buvo gaminti lojalius pamokslininkus. Iš 
filosofų laukta, kad jie laikytųsi apšvietos minčių. 

Būtų betgi neteisinga manyti, kad tuose universitetuose nebuvę Ji- 
bertas philosophandi, nes už minėtus suvaržymus profesoriams atlyginda- 
vo teoretiškoje plotmėje, gryname filosofavime. Čia jie jautėsi laisvi nuo 
viso, kas per šimtmečius katalikų galvota ir rūpestingai sudėta į scholasti- 
kos sistemą. Čia jie ir galėjo pritaikinti visus tuos kritikos gabumus, ku- 
rių išvystyti jiems apčiuopiamesnėse srityse nebuvo leidžiama. Todėl visą 
kritika koncentriškai nukrypo į tuos katalikų filosofinių minčių likučius, 
kuriuos kartezianizmas ir apšvieta su kriticizmu kaskart labiau naikino. 

Šita negirdėta laisvė tiek pataisė pašlijusius protestantų universitetų 
reikalus, kad jų reputacija iš naujo pakilo. Dėl to, sakysime, Kantas ne 
už ką nebūtų palikęs savo katedros. Nei dvarai, nei akademijos profesorių 
jau nebeviliojo, tiek jie buvo patenkinti tais aplodismentais, kurių apsčiai 
susilaukė ir iš katalikų. 


b. Katalikų mokslo darbo katastrofa! 


Iš katalikų? Tikrai; nes jų mokslinė veikla 18. šimtmety itin sumen- 
kėjo. Tam yra daug priežasčių. Svarbiausia bene bus jų filosofinio 


! Šitas laikotarpis katalikų pakankamai dar nenušviestas. Matyti, vengiama 
nagrinėti savo pralaimėjimus. Be reikalo; nes iš jų kartais galima geriau pasimo- 
kyti, kaip iš laimėjimų. (Iš viso reikia konstatuoti, kad katalikų paruošta litera- 

darbo nevaisingumas ir jėzuitų ordeno panaikinimu pasiektas 
didelis savo mokslo aparato dalies išardymas. Liečiant pirmiausia filoso- 
fiją, konstatuojama, kad daugelis jos ugdytojų buvo toli nuo sveikų Šv. 
Tomo Akviniečio tradicijų. Scholastikos saulė, nusileidusi Suarezo am- 
žiuje berdama žavingus spindulius, jiems nebešvietė. Jos vietą užėmė 
bergždžias scholasticizmas. Metodai, studijų tvarka, vadovėliai, beveik 
viskas — pasenę. Profesorių daugumas sustingę, rutinos supančioti. Jie — 
kaip liudija Wiurzburgo pavyzdys iš 1731 metų — atėję į auditoriją tris 
ketvirtis valandos diktuodavo, vieną ketvirtį — polemizuodavo. Kad bent 
būtų lietę aktualijas. Bet ne! nes tuo tarpu, kai šalia scholastikos greitai 
plito empirinis tyrimas, išpilantis kaip iš gausybės rago vis naujų dalykų, 
kaskart idomesnių išradimų, įvairios scholastinės atžalos su tiek dideliu, 
kiek ir nevaisingu dialektikos eikvojimu karščiavosi kartais net dėl juo- 
kingų klausimų. Nauji matematikos, fizikos, chemijos, astronomijos ir 
panašūs laimėjimai daug kur beveik visai nepaisomi. Juo daugiau keitėsi 
pasaulėvaizdis, juo baimingiau daugumas šių scholastikos epigonų užsi- 
darė savo kiaute, kur pamažu užduso. Todėl daugelis katalikų moksli- 
ninkų jau nebepajėgė patiekti tinkamų sprendimų visus kvaršinančiomis 
problemomis. Net ir kompromitacija Galilėjaus klausime nesugebėjo iš- 
traukti tų „filosofų“ iš užsidarymo ir gabaus aktualijų ignoravimo, kuris 
juos, susiskaldžiusius į visokiausias mokyklas, apnyko ir supančiojo. Taip 
buvo tomistų, skotistų, suaristų ir dar kitokių mokyklų mokyklėlių ir gru- 
pių bei niuansų, kurių žymi dalis, užuot ėjusi į platųjį pasaulį tiesos ieš- 
koti, troško ją įtempti pro savo siauras duris. 

Kiti vėl, pastebėję skaudžius padarinius dėl tokio kontakto neturė- 
jimo su pražydusiais gamtos mokslais, išsivysčiusia matematika ir t. t., 
įpuolė į kitą kraštutinumą — nekritiškai pasisavino Descartes'o, Wolfto, 
Kanto ir panašių mintis. Jie vylėsi, galėsią jų sistemose rasti reikalingos 
savo koncepcijai medžiagos. Bet neturėdami atramos sveikoje scholasti- 
kos tradicijoje, ne vienas iki šimto procentų įsiskolino apšvietai. Tiesa, 
daugumas jų nors ir neneigė Apreiškimo, tačiau pasitenkino tam tikru 
formaliniu supra-natūralizmu, kurį protu, filosofavimu pilnai esą galima 


tūra visam šiam trečiam skyriui — nuo humanizmo iki prancūzų revoliucijos — 
labai negausi). Iš turimų veikalų mūsų tikslams geriausiai tinka: Merkle S., Die 
kathol. Beurteilung des Aufklūrungsze'talters, Berlin 1909. — To paties, Die kirch- 
liche Aufklūrung im kathol. Deutschland. Berlin 1910. — Sagmūller I. B., W:ssen- 
schaft und Glaube in der kirchlichen Aufklūrung, Essen 1910. — Michelitsch A., 
Illustrierte Geschichte der Philosophie, I. Band, Graz 1933. — Grabmann M., Ge- 
schichte der kathol. Theologie etc, Freiburg i. Br. "1933. — Daug medžiagos patie- 
kia ir atitinkami Pastorio veikalo tomai. 

Toliau dar cf. Cassirer E., Die Philosophie der Autklūrung, Tiibingen 1932. — 
Heimpel E., Die Autfklarung, eine historisch-systematische Untersuchung, Langen- 
salza 1928. — Hartpole Lecky, Geschichte des Geistes der Aufklūrung in Europa 
etc, "1885. — Schlatter A., Die philosophische Arbeit seit Cartesius etc, *1910. 

suvokti. Vienok atsirado ir šio supra-natūralizmo išsižadėjusių, skelbian- 
čių tam tikrą — dar kiek religiškai nuspalvintą — racionalizmą ir mo- 
ralizmą. 

Juo daugiau šie katalikai apšvietėjai ieškojo išganymo už savo pasau- 
lėžiūros ribų, juo mažiau jie pastebėjo, kas gero yra jų liogery. Taip, saky- 
sime, sistematinė filosofija ir teologija nepakankamai įvertino naujai pra- 
žydusią istoriją (maurinus etc.) ir jos patiektą gausią medžiagą, sakysime, 
Bažnyčios Tėvų raštus. 

Tas viskas parengė katalikų ugdomam mokslui neišvengiamą pralai- 
mėjimą. Jį nukreipti nepajėgė nė tos aiškiau besiorientuojančios pajėgos, 
kurias nors trumpai paminėti yra mūsų garbės klausimas. 

Tokių plačiažiūrių mąstytojų randame, žinoma, tomistų tarpe. "Toks, 
sakysim, yra 1783 m. miręs Roselli, kuris rašė savo Summa philosophica ad 
mentem s. Thomae, atsižvelgdamas į kai kuriuos gamtos mokslų davinius. 
Pasižymėjo ir jo ordeno brolis Richardas O. Pr. savo veikalu Exposition 
de la doctrine des philosophes modernes, kur jis nevengė akis į akį susi- 
tikti su moderniškumais. Buvo tokių pasiryžėlių ir skotistuose. Tai ma- 
tyti iš pranciškono Osterrieder'io (1727/84), parašiusio greta metafizikos 
vadovėlio — laisvo nuo pražūtingų mokyklinių ginčų — dar ir eksperi- 
mentinės bei racionalinės fizikos kursą. 

Prieš apšvietos tvaną ypač spyrėsi suaristai, nors jėzuitų ordeno už- 
darymas jų darbuotę žymiai apsunkino. Čia minėtinas ispanas Eximeno, 
kurio Institutiones philosophicae et matematicae buvo spausdinamos ka- 
raliaus sąskaiton; arba iš Vengrijos kilęs Roys nagrinėjo visai realius 
dalykus, kaip rodo jo studijos apie įgimtąją teisę; arba vokietis Agricola 
nevengė akistatos su apšvieta ir pseudo-idealizmu.  Sąryšy su jais pri- 
simintinas ir Holbacho materializmą atremiąs Monestier'as arba panašia 
energija Kantui pasipriešinusieji Stattleris (1728/97) ir Zallingeris 
(1735—1813). Pirmasis nors ir nevengė paskolų moderniškoje raštijoje — 
jis, sakysime, bandė, pasinaudodamas Wolffo mintimis, sukurti naują ka- 
talikų filosofiją — tačiau buvo pakankamai atsargus, kaip rodo jo dviejų 
tomų veikalas Anti-Kant (1788)! Antrasis savo aštrią kritiką patiekė 
traktate Disguisitiones philosophiae Kantianae (1799). 

Dar plačiau pasižvalgę po katalikų pozicijas, galime pastebėti ir dau- 
giau kritiškai sutinkančių naująją filosofiją. Pavyzdžiui, servitą Canalį, 
kovojusį su Descartes'u; karmelitą Tomą Aguiną a nativitate, gerai susipa- 
žinusį su Wolffu ir Leibnizu; abatą Gauchat, savo veikalu La philosophie 
moderne analysėe dans ses principes, įtikinančiu aiškumu kritikavusį nau- 
jąsias sroves. Skyrium minėtini barnabitas Gerdilis (1718—1802) ir bene- 
diktinas Desingas (1699—1772).  Gerdilis buvo nuodugniai įsigilinęs į 


* Cf. Huber G., Benedikt Stattler und sein „Antikant“, Miinchen 1904. 

Augustiną ir į Tomą Akvinietį, dėl to ir galėjo kompetetingai vertinti 
moderniškąją ideologiją, ką iškalbingai paliudija jo prieš Rousseau pedago- 
giką nukreiptas veikalas Anti-Emile (1763) ir su Locke diskutuojąs 
traktatas De V'immoralitė dė Yame. Desingas savo talentus pritaikė ir is- 
torijoje bei teisėje, nes buvo tikras enciklopedistas. Tai rodo jo vertingi 
darbai apie anglų deizmą, prigimties ir tautų teisę, Wolffo apšvietą ir t. t. 
Iš kitų jo skaitlingų raštų, kurių ne vienas aktualus dar ir šiandien, pažy- 
mėtina Philosophia aristotelica sėcundum explicationem S. Thomae Agui- 
natis. Šis, kaip ir kiti jo teoretiški veikalai, daug laimėjo iš autoriaus ma- 
tematiškų gabumų ir meilės gamtos mokslams, kuo Desingas simpatiškai 
išsiskyrė iš skaitlingų savo konfratrų, šlubuojančių keliais šimtmečiais už- 
pakaly savo amžiaus. 

Šitas sąrašas nebūtų pilnas be „18. šimtmečio Mabillonų“ — Gerberto, 
Muratorio ir Maffei'o. Gerbertas (1720/93), didelio mokslinio idealizmo 
vyras, parašęs eilę mažesnių istorinių veikalų, suplanavo milžinišką Ger- 
mania sacra, kur turėjo tilpti viso krašto bažnyčios istorija. Nemenkesni 
buvo italai Muratori (1672—1750) ir Maffei (1675—1755). Pirmas, dar už 
Mabilloną kritiškesnis šaltinių leidėjas, išspausdino daugybę monumenta- 
linių leidinių, pav. Rerum italicarum scriptores, Antiguitates italae medii 
aevi, o antras, žymus epigrafas ir filologas, atrado ir išleido daug užmirš- 
tų — Bažnyčios Tėvų ir kt. — veikalų. Sperijalistai tvirtina, kad „visa 
paleontologijos pažanga nuo Mabillono iki mūsų dienų“ esanti Maffei'o 
darbas. Jis buvo žinomas ir Lessingui, gyrusiam jo pastangas reformuoti 
italų teatrą. 

Tačiau ir šitais vardais padidintas sąrašas neperilgiausias. Žinoma, pa- 
kaktų dar trumpesnio, jei tik jame figūruotų ne vien — kad ir dideli — 
talentai, bet ir sekuliarinės jėgos. Tačiau tų kaip tik trūko. Juk ką reiš- 
kia tie — sakysime, Michelitscho' ir Grabmanno* minėti — 150 krikščio- 
niškos filosofijos vadovėlių sustatytojai ar kursų perrašytojai ir jų už- 
vakar dienos diktantai, pro kuriuos originalesni talentai vos prasiskverbia, 
prieš vieną Descartes'ą arba prieš vieną Kantą?! Jie ne tik nebeatkariavo 
praloštos teritorijos, bet net nebesugebėjo itikinti visų savųjų. „Taip iš- 
girtoji scholastika... kaip lavonas buvo išnešama iš mokyklų.“ 

Kad Paulsenas taip sakydamas ne visai perdėjo, įsakmiai rodo kad ir 
Salzburgo universiteto pavyzdys. Ši benediktinų vedama įstaiga, iškart pa- 
ėmusi pagrindan Akviniečio mokslą, maždaug nuo 1760 metų taip nutolo 
nuo savo ideologinio pagrindo, jog pasidavė Wolffo apšvietai, o vėliau ir 
Kanto kriticizmui. Dėl to 1791 m. jų teologijos ir filosofijos fakultetai 


* Michelitsch I., 581—625. 

* Grabmann M., Geschichte der kathol. Theologie etc, 192—218. 

* Cf. Mittermūller R., O. S. B., Beitrūge zu einer Geschichte der Benedikti- 
ner-Universitūt, Salzburg 1889. 

nusprendė Šv. Tomo Akviniečio šventės daugiau nebešvęsti, nes tokios iš- 
kilmės jau nebeatitinkančios laiko dvasiai ir studentams nebeteikiančios 
jokios naudos. Suprantama taip pat, kad ne vienas profesorius vienuolis 
išgarbino „nemirtingą kantiškos filosofijos kūrėją“, tuo gundydamas ne 
vieną suderinti praktiškojo proto principą su krikščioniškąja morale. 
Tas „lavonas“ buvo išnešamas ir iš ne vienos kunigų seminarijos. 
Nors jos, bendrai imant, turėjo tiesiog ideališkas sąlygas mokslinei darbuo- 
tei, tačiau ne viena jomis tiek mažai naudojosi, kad tūlas istorikas (kata- 
likas) jas vadino „tinginiavimo lizdais“. Ir tikrai, daugelis jų pasitenkin- 
davo ubagiškais trupiniais nuo mokslo stalo.' Toks buvo kartais gėdingei 
mažas tomistinės filosofijos pareikalavimas, jog savo patogumo suparal - 
žuoti vyresnieji paliko ją auklėtiniams, kurie neretai ant Akviniečio kailis 
išbandydavo savo primityvišką iškalbingumą. Todėl, daug kam tose sc- 
minarijose nebebuvo aišku, kad ratio instrumentum est, non iudex. Su- 
prantama tat, kodėl Mainzo arkivyskupas komandiravo vieną dėstytoją i 
Gottingeną mokytis racionalistiškos egzegezės ir Vienos arkivyskupcs 
Trautsonas drauge su Pragos teologijos fakulteto dekanu, abatu Rauten- 
strauchu sudarė savo seminarijai studijų tvarką, reikalaujančią „scholas- 
tiką ištremti.“ Juodu ir nustatė, kad Bažnyčios istorija turi būti dėstom2 
pagal vieno protestanto (Schrėckho) parašytą veikalą, kurį vėliau pakeitė 
vieno febroniano (Dannenmayrio) vadovėlis. Verkiant reikėjo reformos. 


Tokią pravesti stengėsi ne vienas vyskupas, nes diecezijų ganytojams 
daug kur rūpėjo ne tik savo seminarijas išjudinti iš pragaištingos stag- 
nacijos, bet dar Aukštas Mokyklas vėl padaryti tikru universitas littera- 
rum, kur visa, kas tik jaudina žmogų ir judina jo protą, t. y., tautos dva- 
sinio pasireiškimo visuma, būtų iškeliama, svarstoma, sprendžiama. Vie- 
nok daugumas vyresnių dvasininkų, nuo kurių priklausė paskutinis žodis, 
— dažniausiai dėl medžiaginių apskaičiavimų — arba visai nelinko į tokią 
reformą, arba jos taip nerangiai ėmėsi, kad jų darbuotė buvo panaši į sa- 
botažą. 

Tas tiems dignitarams garbės nesudarė, nes jie nebūtų nukentėję, pa- 
vesdami nors dalį savo turtų akademiniam darbui, o universitetams iš to 
būtų buvę svari parama. Juk kapitalai įdėti į studentus — sidabras, ka- 
pitalai įdėti į profesorius — auksas, o pinigai sukrauti savo universite- 
tams — vieni deimantai. Bet daugelis dvasininkų mieliau palikdavo savo 
turtus be naudos gulėti, arba juos — ne tiek monseignieur'iškai, kiek grand- 
seignieur'iškai — praleisdavo. 


Kaip visada, taip ir dabar jėzuitai mokslo fronte sumaniai rungėsi.! 


* Šitą jėzuitų ordeno kovos charakterį sudarė gyvenamasis momentas ir jo įstei- 
gėjas, buvęs riteris ir narsus karininkas. Dėl to ir pats vardas buvo parinktas 

Tačiau taip gerai jiems nebesisekė, nes perdaug jau išsekusios buvo jų 
jėgos. Visai suprantama, nes šis ordenas kovos laikais užgimęs ir kovai pa- 
šauktas , negalėjo nepavargti. Tai buvo juo fatališkiau, kadangi jėzuitai, ves- 
dami savo akciją visais frontais, isigydavo kaskart daugiau priešų. Nebe 
to, kad jie būtų buvę neklaidingi ar be dėmių. Kas keletą šimtmečių ko- 
vėsi nuo aistrų aidinčioje arenoj, neišvengiamai turėjo apdulkėti, taigi, 
bergždžia būtų neigti jų klaidas. Bet lygiai beprasmiška būtų už- 
ginčyti, kad jie daugiausia buvo puolami ne dėl faux-pas, bet dėl ne- 
paprastų gabumų ir pasisekimų, o ypač dėl nuopelnų moksle. Kartezianiz- 
mas, deizmas, apšvieta, kritieizmas — viskas atsimušė i juos, it žirniai į 
sieną.  Genijai, kaip Descartes, Spinoza, Hobbe, Locke, Wolff, Voltaire, 
Kantas — visi veltui šturmavo jų tvirtovę. 

Rungtis jėzuitams juo lengviau sekėsi, kadangi gynėsi ir iš savo prie- 
šų paveržtais ginklais. Taip, sakysime, 18. šimtmety, kada jie labiausiai 
buvo atakuojami, gamtos moksluose ir matematikoje padarė tokių išradi- 
mų, kurių jiems pavydi ir 20. amžius. Kad tai ne tušti žodžiai, paliudys 
kad ir šie skaičiai bei faktai: laikotarpy nuo 1750—1775 m. ordenas davė 
42 astronomus, kurie parašė 87 veikalus apie dangaus kūnus ir Europoje 
vedė arba įsteigė 9 observatorijas. Misijonieriai Schallas, Verbiestas ir 
Hallersteinas buvo net kinų imperatoriaus dvaro astronomai. Tėvas Schei- 
neris (+ 1650) išrado pantografą, Zucchi (į 1670) — teleskopą, Lana 
(+ 1689) — orlaivį. Apie tvirtovių statymą ir nautiką rašė Tournier 
(+ 1652), apie karo laivus — Lhoste (+ 1700), apie fortifikacijas — Borgo 
(+ 1794). Pastarojo veikalai — karaliui Friedrichui II. taip patiko, kad 
jis autoriui suteikė prūsų armijos garbės leitenanto laipsnį. Vadovaujamą 
vaidmenį numizmatikoje vaidino Fr6hlichas (+ 1758) ir Eckhelis (+ 1798), 
mineralogijoje — Giissmannas (+ 1806), mechanikoje — Jullienas. Visur 
jų buvo ir visame jie pasižymėjo.! 

Bet tie ir panašūs pasisekimai slėpė ir nelaimių sėklą. Turėdami pra- 
eitį, jėzuitai manė nekliudomai žengsią ir į ateitį. Ši betgi įrodė — tarp 
ko kito — esant jų studijų tvarką kiek pasenusią. "Toliau pasiektas (be 
mažų išimčių) mokslo ir mokymo monopolis negalėjo nepaveikti jėzuitų 
savigarbos, kuri — anot ordeno istoriografo T. Cordaros S. J. — neretai 
išsivystydavo į superbia, gundančią, jei ne užmigti, tai bent ilsėtis ant laurų. 

Tokias ir panašias silpnybes gudriai išnaudojo 1717 m. Anglijoje 
įsikūrusi ir greit po visą kontinentą paplitusi masonų brolija. Katalikams 
nelengva objektingai apie masonus atsiliepti. Vieni be atodairos juos 


kariškas, būtent, Compania de Jesūs, t. y., „Jėzaus kuopa“. To pavadinimo verti- 
mai į kitas kalbas, kaip antai, „Jėzaus Draugija“, „Societė de Jėsus“, „Gesellschaft 
Jesu“ ir kt., neatitinka originališkam vardui. 

! Šie faktai yra paimti iš Meschler M., S. J., Die Gesellschaft Jesu etc, p. 190. 
Ten galima rasti ir daugiau pavyzdžių iš kitų sričių bei laikotarpių. 

puola, kiti būkštaudami jų reakcijos juos pašnabždomis mistifikuoja. Bet 
mokslininkas tais keliais eiti negali. Jis iš vienos pusės priverstas kon- 
statuoti tą, brolių akimis žiūrint, neabejotinai ideališką jų tikslą; juk hu- 
maniškumas, broliškumas, veikli artimo meilė — tai vis taurūs dalykai. 
Bet iš kitos pusės taip pat aišku, kad deistiškas ir vietomis grynai žmogiš- 
kas savo idealų pagrindimas neišvengiamai istūmė masonus į kovą su Baž- 
nyčia. Dėl to nei vienų nei kitų kaltinti negalima; pati dalykų logika 
tuos ginčus iššaukė. Galima tik reikalauti, kad ši dvikova būtų riteriškai 
vedama. "Tuo atžvilgiu abu liogeriai nesigaili priekaištų savo oponen- 
tams. Ne čia vieta tyrinėti, kiek jie pagrįsti: Turime pasitenkinti sine 
ira et studio pažymėti, brolių praktika juos kartais — ypač romanų 
kraštuose — toli nuvedusi nuo teoretinio jų humaniškumo. Tai patvirtina 
ir jų pačių literatūra.' 

Bet palikdami visa tai nuošaliai, tik pabrėšime, kad masonai, aukštai 
įvertindami mokymo, mokslo ir auklėjimo reikšmę, stengiasi perimti į savo 
globą universitetus, mokyklas ir kitas lavinimo įstaigas. Tam jie mobili- 
zuoja didelį profesorių, mokytojų ir šiaip pedagogų skaičių. Nors jų 
itaka moksle ir pedagogikoje savo viršūnę pasiekė tik 19. šimtmety, ta- 
čiau ir 18-me jau tiek jie buvo įsistiprinę, kad savaimingai buvo pastumti 
į opoziciją tose pat pozicijose dirbantiems jėzuitams. Kadangi tiek orde- 
nas, tiek brolija buvo tarptautiški, tai pirmi jų ginčai bematant virto vi- 
sas šalis apimančia kova. 

Šis masonų susitikimas su jėzuitais ir nulėmė seniai rengiamą Šv. Ig- 
naco ordeno uždarymą (1773—1814). Nuo to skaudžiai nukentėjo jėzuitų 
per šimtmečius suorganizuotas ir kone visą kultūringą pasaulį bei misijas 
apimantis mokymo ir auklėjimo tinklas, kartu buvo suduotas ir mirtinas 
smūgis visam mokslo darbui.ž 

1! Cf. Wolfstieg A, Bibliagraphie der freimaurerischen  Literatur, 2 Bde, 


1911/13. Šią bibliografiją (Leipzig) 1926 m. papildė B. Beyer. — Naudinga yra ir 
komentuota, R. Tautės sustatyta „„Maurische Bicherkunde“. Ein Wegweiser durch 


die Literatur der Freimaurerei etc, Leipzig 1886. — Wolfstieg A., Werden und 
Wesen der Freimaurerei, 3 Bde, Berlin *1923. — Taute R., Die kathol. Geistlich- 
keit und die Freimaurerei, Leipzig *1895,. — Lennhof - Posner, Internationales Frei- 


maurer —lexikon, Wien 1932. — Iš katalikų pusės Schweyer Fr., Politische Geheim- 
verbande, Freiburg i. Br, 1925. — Gruber H., S. J., Staatslexikon (der Goerresge- 
sellschaft) II. Bd., Freiburg i. Br. '1927. — Masonų poveikį kultūrai (bent vokie- 
čiuose) nušviečia Schneider F. J., Die Freimaurerei und ihr Eintluss auf die gis- 
tige Kultur in Deutschland am Ende des 18. Jahrhunderts, 1909. 

* Ji patyrė ir Lietuva, nes 1773 m. jėzuitai turėjo pasišalinti iš Vilniaus 
universiteto. Drauge su tuo nustojo gyvuoti pirmas katalikų universitetas 
Lietuvoje. Kadangi jo istorija (monogratiškai) iš lietuvių pusės dar nėra parašyta, 
sunku tiksliau ką pasakyti apie jo nuopelnus. Bet ir be to aišku, kad senoji Vil- 
niaus akademija buvo reikšmingas veiksnys krašto istorijoje. Jis yra įspaudęs gilius 
bruožus jo kultūrai. — Toji Akademija 1783 m. buvo vad. Edukacijos Komisijos 
atgaivinta, tik jau kitais mokslo pagrindais ir kitu vardu. Tai buvo Vyriausioji 
Lietuvos Kunigaikštystės Mokykla. Ji turėjo dvi kolegijas, kurių vienoje buvo 
dėstoma teologija, teisė ir humanitariniai mokslai, o antroje — matematika, fizika 
ir medicina. Šioji Vyriausioji Mokykla paruošė dirva vėlesniam universitetui. 

„Nekrologo“ vietoje čia pacituosime gana objektingojo Paulseno nuo- 
monę. Jis šiais žodžiais palydi į katakombas pasitraukiančius žymiausius 
17. ir 18. šimtmečių katalikų mokslo organizatorius: „Iš kur atsirado ta- 
me ordene tokia jėga? Mano nuomone, tokia gali atsirasti tik iš didelės 
idėjos, bet ne iš egoistiško troškimo... Toji idėja, kuri... ordeno narius... 
pripildė dideliu fantastišku troškimu, buvo įsitikinimas, esą ordenas yra iš- 
rinktasis kovos įrankis Dievo Bažnyčiai gelbėti... Aš laikau laime, kad or- 
denas nepasiekė savo tikslo... Tačiau tai visa negali kliudyti pripažinti, 
kas yra [jame] didelio ir reikšmingo. Juk ir jėzuitų... priešas vis dėl- 
to... neišdrįs žiūrėti į tą draugiją, kaip į melagingų ir piktos valios žmo- 
nių sąmokslą arba į jos narius, kaip į suktus niekšus. Būtų neprotingiau- 
sias savęs apgaudinėjimas įsikalbėti, kad ordeno nariai buvo į jį privilioti, 
žadinant jų egoistinius palinkimus... Vargu kam galėjo užeiti pagunda 
ieškoti tame ordene gyvenimo smaguriautojo.  Nusižeminimo pilnas no- 
vicijatas, paskui ilgametės. .. studijos, pagaliau — sunkus mokyklos darbas 
arba pilnas pasiaukojimo pamokslininkų bei misijonieriaus užsiėmimas — 
štai kokios perspektyvos įstojant į šį ordeną. Gal vėlybesnė ordeno galybė 
ir galėjo pakutenti garbės jausmą, tačiau, kas į dalyką pasižiūri iš arčiau, 
tuoj pastebi, kad kiekvieno nario... pareiga ne valdyti, bet klausyti, klau- 
syti per visą gyvenimą, užimti ar apleisti be murmėjimo kiekvieną vietą ir 
užsiėmimą pagal „viršininkų“ nurodymą... Pagaliau, jei ordene būtų buvę 
galima šį tą laimėti savo ambicijai bei troškimui valdyti arba palinkimui 
prie ištaigingo ir patogaus gyvenimo patenkinti, tuomet tikrai galėtume 
laukti, kad generolų ir provincijolų tarpe būtų didelių ponų ir tikrų prin- 
cų. Tačiau veltui jų ten ieškosim. Ir apskritai atrodo, kad šituos sluoks- 
nius ordenas menkai tesugundė. Tai yra tikras ženklas, kad jis mažai 
pataikavo egoizmui... Toliau dar reikia isidėmėti, kad ordenas niekuo- 
met nebūtų buvęs persekiojamas ir uždraustas, jei jis būtų ypatingai tar- 
navęs patogiam savo narių gyvenimui. Sąjungos su šitokiais tikslais nie- 
kuomet nebuvo laikomos pavojingomis. Pavojingos yra tiktai sąjungos 
su idėja.“! 

Jėzuitų ordeno uždarymas buvo daugiau negu jo vieno reikalas. Jis 
lietė visus katalikus ir Bažnyčią, kurios doktriną jie uoliausiai ir sėkmin- 
giausiai skelbė. Padariniai tuoj pasirodė: juo labiau toji doktrina buvo 
temdoma, juo silpniau katalikai situacijoje susivokdavo. Tai visai supran- 
tama, nes tik pilnas jos pažinimas leidžia orientuotis. Kur trūksta to pa- 
žinimo, ten trūksta ir sąmoningumo, tuo pat ir sugebėjimo prasmingai gy- 
venti. Ta tiesa daug kartų pasitvirtino istorijoje: kiekvieną kartą kai 
tik silpnėjo katalikų doktrinos balsas, imdavo jie kaip be vairo blaškytis. 
Galima tat suprasti, kiek turėjo juos paveikti įsigalėjusi apšvieta. Iškal- 


* Paulsen I, 419 S. 

bingi liudytojai yra sąjudžiai, kaip vokiečių febronianizmas, austrų joze- 
finizmas ir — dar ankščiau pasireiškęs — prancūzų galikanizmas, kuriems 
pritarė ir vadovavo net aukšti dvasininkai. 


Kad tie ir panašūs apšvietos pagimdyti —izmai aiškioje katalikų dok- 
trinoje įžiūrėjo savo žymiausį priešą, matyti iš jų kovos su ją paremiančia 
mokslo organizacija. Čia pirmoje vietoje stovi Juozapo II. mokslo 
reforma! Jis nenorėjo, kad universitetai pirmoje eilėje skelbtų kokią 
nors pasaulėžiūrą ir formuotų studiozų gyvenimožiūrą, t. y., eitų funkci- 
jas senos korporatyvinės ar naujos ordeno aukštos mokyklos. Jo tikslams 
visai pakako aukštesnio rango profesinių mokyklų. Dėl to jo įsakymu 
imperijoje esantieji universitetai buvo suvalstybinami, sekuliarizuojami, 
nacijonalizuojami: jis uždraudė prisiekti religiškai, patylomis praleido 
priesaiką Šv. Sostui, leido dėstyti nekatalikams, nustūmė lotynų kalbą ir 
1782 m. dekretavo: „Mes nenorime savo universitetus taip įtaisyti, kad jie 
sutrauktų svetimtaučius iš visų pasaulio kampų. Mūsų universitetai tėra 
valdiniams skirtos mokyklos. O šie neturi būti mokomi to, kas tik retai, 
arba visai nereikalinga valstybės gerovei. Esmingosios mūsų universitetų 
studijos tarnaus tik valdininkams lavinti.“ 


Išskirdamas aukštąsias mokyklas iš universalinės Bažnyčios globoje 
išbujojusios sistemos, uždarydamas jas savo teritorijoje, pavesdamas jas 
administracijos malonei, pakeisdamas jų svarbiausi uždavinį įsakymu ap- 
rūpinti viešąjį aparatą valdininkais, Juozapas II. visiškai atėmė iš jų seną 
charakterį ir pavertė kuo kitu. Toliau profesorius buvo tik paprastas tar- 
nautojas, supančiotas paragrafų ir diriguojamas cirkuliarų.  Daromi tose 
įstaigose techniški pagerinimai neatstojo padarytos skriaudos. Tą skriau- 
dą dar padidino tas su jo užimama vieta sunkiai suderinamas pedantišku- 
mas, kuriuo imperatorius, it koks universiteto šveicorius, puolė refor- 
muoti ir juokingiausias smulkmenas — išskyrus algos klausimą.* 


! Zschokke H., Die theolog. Studien und Anstalten der kathol. Kirche in 


Oesterreich, Wien 1894. — Schubert F., Die Generalseminarien, „Zeitschrift fir 
Thealogie und Glaube“, 1916. — Deinhard W., Der Jansenismus in deutschen Lan- 
den (18. Jahrh.), 1929. — Briick, Die rationalistischen Bestrebungen im kathol. 
Deutschland, Mainz 1865. — Theiner, Geschichte der geistlichen Bildungsanstalten, 
Mainz 1835. — Werner, Geschichte der kathol. Theologie in Deutschland, Miin- 
chen 1866. 


* Veit L. A, Die Kirche im Zeitalter des Individualismus I, 261, Freiburg 
i, Br. 1931. 

* Nors ir negalima pritarti šioms radikalioms, su istorija nesiskaitančioms re- 
formoms, betgi reikia pripažinti, kad retormuojamieji savo arki-konservatyviš- 
kumu, nepaisančių daug gerų naujų dalykų, vietomis išprovokavo Juozapo įsiki- 
šimą. Šio galima buvo savęs reformavimu jei nevisiškai išvengti, tai bent sušvel- 
ninti. Tačiau tokios protingos akomodacijos prie pagrįstų naujos gadynės reika- 
lavimų kaip tik ir trūko. 

Panašiu biurokratiškumu buvo tvarkomas ir pasirengimas aukštesnio- 
siose mokyklose. Jose, pav., mokytojai apkeliaudavo vadovėlius iš anksto 
nustatytu ir iš centro tikrinamu tvarkraščiu, taip kad imperatoriaus kan- 
celiarija Vienoje kiekvienu momentu žinojo, kurį puslapį imperijos moki- 
niai praeina. Dėl to Mirabeau pasibaisėdamas sušuko: „Net ir sielas jie 
nari įsprausti į uniformas! Tai despotizmo viršūnė!“ 


Bet kažin ką būtu Mirabeau pasakęs, jei būtų sulaukęs dar radikales- 
nės, jo paties sukurstytos revoliucijos pravestos Prancūzijos uni- 
versitetų reformos! Bet ir šiuo atveju negalima pasakyti, kad 
tokią bausmę jie būtų užsitraukę visai be pagrindo; juk reikia atsiminti, 
kad to revoliucingo grafo tėviškės aukštos mokyklos neilgai išsilaikė gar- 
bingos Sorbonos aukštumoje. Ir ji pati, buvusi per kelius šimtmečius gar- 
bingiausia Alma mater Europoje, žymiai susmuko. Humanizmas neilgai 
ją gaivino, nes ji nesugebėjo pasinaudoti jo privalumais. Dėl to teologi- 
jos ir filosofijos fakultetai prancūzuose beveik be išimties pakliuvo į de- 
kadentišką scholasticizmą. Ypač artistai, t. y., filosofai, tik formaliai te- 
užėmė centrinę vietą, nes, užuot savo klausytojus vispusiškai supažindinę 
su esmingiausiais klausimais, neretai tik dėstė lotynų kalbos kursą, kurį 
vietomis klausėsi net dešimties metų nepasiekę vaikai. Ar tat nuostabu, kad 
pastangos teocentrines pažiūras pakeisti antropocentrinėmis nerado sva- 
raus pasipriešinimo ir kad Descartes nesusilaukė jo talentų verto oponento? 

Tikrasis mokslas — išskyrus gal tik teises, užkariaujančias universi- 
tetuose vis daugiau vietos — daugiausia klestėjo šalia tradicinio aparato. 
Čia pasižymėjo dar 1530 m. humanistiniams mokslams kultivuoti įkurtasis 
Collėge Royal, jėzuitų kolegijos, o ypač didžioji Enciklopedija. 
Ši, oficijaliai pavadinta Encyclopėdie ou Dictionnaire raisonnė des scien- 
ces, des arts et des mėtiers, buvo tikrasis Prancūzijos universitetas 
18. šimtmety.* 

Ji turėjo dar 17. amžiuje, pamėgusiame tokius apžvalginius veikalus, 
pirmataką hugenoto Petro Bayle'o (1647—1706) išleisto Dictionnaire his- 
torigue et critigue (1695/97) pavidale, nesigailinčio kritikos nei Bažnyčiai, 
nei krikščionybei. ,„Enciklopedistas“ buvo ir Montesgieu (1689—1755), 
paruošęs savo Lettres persannes (1721) dirvą visiems !I/bres penseurs ir 
Esprits forts, būsimiems Enciklopedijos bendradarbiams bei propagan- 
distams. 


* Cf. Vėlcker O., Das Bildungswesen in Frankreich, 1927. — Wahl A., Die 
Hochschulen des Auslandes, Stuttgart 1933, 

* Lanfrey P, L'Eglise et les philosophes au XVIII-e siėcle, Paris 1879. — 
Belin I. B., Le mouvement philosophigue de 1748 2 1789, Paris 1913. — Brou A., 
S. J.,. Le XVIII-e siėcle littėraire, 3 vol., Paris 1923/27. — Ducros L., Les En- 
cyclopėdistes, Paris 1900. — Legras J., Diderot et VEncyclopėdie, Amiens 1929, 

Tos Enciklopedijos pradžia buvo labai kukli. Turbūt niekas nemanė, 
kad pirmų sumanytojų planas, suprancūzinti Efraimo Chambres'o 1728 m. 
Dubline dviejuose tomuose išleistą Cyclopaedia, išsivystys į monumentaių 
kūrinį, tikrą apšvietos paminklą amžiams. Mat, leidėjai, pradėdami nuo 
1751 m., per dvidešimt metų, t. y., per palyginti trumpą laiką, išleido net 
dvidešimt aštuonius tomus, apimančius visus žmogaus galvą kvaršinančius 
klausimus. Visa, net sausiausias temas redaktoriai mokėjo gvildenti tokiu 
patraukiančių gyvumu, kurio studiozai veltui laukė iš savo anemiškų pro- 
fesorių, kurie be atodairos „filosofuodami atgal“ prarado pirmyn besisku- 
binantį jaunimą. 


Gudriai operuodami, enciklopedistai mokėjo patenkinti iš dalies ir įsi- 
tikinusius katalikus, nes tuose straipsniuose, kur jie galėjo būti įtariami 
varą anti-krikščionišką propagandą, kaip antai, Ame, immortalitė, chre- 
tientė ir t. t., būdavo atsargūs, bet užtat nieko neliko skolingi „nekaltuose 
straipsneliuose“, kurių dvasia persiėmę skaitytojai netrukus išmoko ir pa- 
grindinius skirsnelius „skaityti“. To, kone visą inteligentiją apimančio, 
universiteto „rektorium“ buvo talentingas, judrusis Diderotas (1713/84), 
turėjęs kurį laiką d'Alemberto (1717/83) asmeny kongenialų „prorektorių“. 


Enciklopedijos pasisekimą nulėmė ne tik jų asmeniški privalumai, bet 
ir skaitlingi jų bendradarbiai bei — iš viso — laiko situacija. Mat, žy- 
miausi inspiratoriai ir padėjėjai — jau nekalbant apie pačius leidėjus, kaip 
antai, Montesguieu, La Mettrie, Helvetius, Voltaire, kuris savo Diction- 
naire philosophigue portatif (1764), dar skyrium įšvirkštė pasauliui atlie- 
kamas nuo didžiosios Enciklopedijos žinias ir cinizmus — buvo masonai, 
be kurių paramos šis milžiniškas darbas būtų buvęs negalimas. Jie ne tik 
padėjo tvirtą medžiaginį pamatą, bet dar visam veikalui įkvėpė juose vieš- 
pataujančios dvasios ir be to dar buvo jos garsiakalbis — skleidžiąs Enci- 
klopedijos idėjas po visą kontinentą ir dar toliau. Tuo šia leidinys virto 
tarptautiniu ir net dvigubu universitetu — aukšta mokykla inteligentams 
ir liaudies universitetu masėms. 


Iš karto jo įtaką dar kiek švelnino jėzuitai. Tačiau juos iš arenos 
išstūmus, enciklopedizmas lengvai apėmė dvarą, pateko į aristokratų sa- 
lionus ir, pagaliau, įsiskverbė į priemiesčių lūšnas, kur pagimdė revoliu- 
ciją. Ši, nepakęsdama senos mokslo sistemos, katalikų sudarytos ir for- 
maliai jų dar vedamos, 1791 m. atėmė teisę rinkti rektorių. Dvejais me- 
tais vėliau konventas kontiskavo jų turtus, o 1795 m. juos visai panaikino. 
"Tuo nušlavė visas tas korporacijas, kuriomis savo laiku katalikai buvo iš- 
kėlę mokslą į žibančias viršūnes, kur tačiau, ne be savo kaltės, jo išlai- 
kyti nesugebėjo. Joks kitas ženklas nebūtų galėjęs skaudžiau demorns- 
truoti jų pralaimėjimus, kaip „proto kulto“ ivedimas toje pačioje Pary- 

žiaus Notre-Dame'o katedroje, prie kurios kadaise atsirado Sorbona ir kur 
dėstė Šv. Tomas Akvinietis.! 


Prancūzų revoliucija padrąsino ir kitų kraštų valdovus į nedraugin- 
gus žygius. Ypač vokiečių kunigaikščiai nepraleido tokios, gal negreit 
pasikartosiančios progos pasisavinti Bažnyčios dignitarų valdomas žemes 
ir vykdyti plačiausio maštabo sekuliarizaciją.? Kai 1803 m. jiems 
pasisekė savo užgrobimo planus įvilkti į juridinį aktą, vad. „,„Reichsdepu- 
tationshauptschluss“ (RDHS), kur Bonaparte sutiko, kad kairėje Rheino 
pusėje žemės nustoję kunigaikščiai už savo nuostolius gali atsilyginti iš 
dešinėje pusėje esančių bažnytinių teritorijų, prasidėjo negirdėtas plėši- 
mas. Wirttembergas pasisavino keturis kart daugiau, negu kad buvo nu- 
stojęs, Prūsija — penkis, Bavarija net septynis syk. Iš viso, per šią seku- 
liarizaciją Bažnyčia neteko trijų kunigaikštysčių, 19 vyskupijų, arti 80 
abatijų ir virš 200 vienuolynų, iš kurių buvo atimta maždaug 73.000 km“ 
su trimis su viršum milijonais gyventojų ir keliais šimtais milijonų įkai- 
nuotų turtų. I juos, kaip į gardų kąsn', valdovai jau nuo senai su apetitu 
žiūrėjo. Atsakomingi katalikai, išmintingiau tais turtais naudodamiesi, 
būtų galėję atvėsinti pasikėsintojų troškimus. Ypač aukšti dignitarai, gy- 
vai atsiliepdami į pakvietimus (ir spaudimus) imtis pagaliau taip reika- 
lingos mokslo reformos, būtų įrodę, kad ne gobšumui patenkinti, o aukš- 
tiems kultūros tikslams siekti krovė kapitalus. Tačiau daugelis to nepa- 
darė, duodami tuo tik naujos progos kaltinti ir pulti „die tote Hand“. 

Tiesioginiai padariniai šios gudriomis teisinėmis formulėmis prideng- 
tos vagystės, kurią protestantų istorikas Treitsche vadino „milžinišku tei- 
sės sulaužymų“, buvo tie, kad sugriuvo po jėzuitų ordeno panaikinimo dar 
išlikę katalikų mokslo organizacijos likučiai: 18 universitetų, kelis kartus 
daugiau gimnazijų, seminarijų bei kitokių mokslo istaigų ir daugybė 
bibliotekų. Antras padarinys to sekvestravimo buvo tas, kad ligšiol tas 
mokslo būstines globoję valdovai katalikai liko ubagai ir dėl to nebega- 
lėjo svajoti atstatyti taip brangiai kainuojantį mokslo aparatą. 

Dar viena pasekmė yra subėdnėjimas pačios katalikiškos liaudies, ku- 
rios vaikams toliau buvo žymiai sunkiau prasimušti prie mokslo. Be to 
ir tas mokslas nelabai juos viliojo, nes jį pasiekusis beveik neišvengiamai 


* de la Gorce P., Histoire religieuse de la rėvolution frangaise, 5 vol., Paris 
*1909/23. — Anglade M., De la sėcularisation des biens du clergė sous la rėvolution 
francaise et les congrėgations, Paris 1904. — Mathiez A., Les origines des cultes rė- 
volutionnaires 1789/92, Paris 1904. — To paties, La thėophilanthopie ou le culte 
decada're, Paris 1903. — To paties, La rėvolution et V'Fglise, Paris 1910, — Berger 
H., Die religi6sen Kulte der franzosischen Revolution, 1914. 

* Literatūra šiuo klausimu pažymėta Daklmann-Waitz'o veikale „Ouellen- 
kunde der deutschen Geschichte, Leipzig '1931. — Briūck H., Geschichte der kathol. 
Kirche in Deutschland im 19. Jahrh., 5 Bde., Mainz - Mūnster 1902 /08. 

patekdavo į apšvietos orbitą. Taigi, liūdnas vokiečių katalikų likimas. 
Jei prie to dar pridėsime vienminčių prancūzų patirtus nuostolius, įsiti- 
kinsime, kad katalikai, netekę savo didžiausių kapitalų, turtingiausioje 
Europos daly, tapo vargingiausi gyventojai. Tai buvo finansiškas bank- 
rotas, kartu ir jų mokslininkų užsimojimų likvidacija. Kai žydas praranda 
savo pinigus, dar nieko nepralošta, kai protestantas patenka į tokius sun- 
kumus — dar pusė bėdos, bet kai katalikas atsiduria su tuščiomis ran- 
komis — situacija pasidaro beveik be vilties, nes jo skrupuliatiškumas ne- 
leidžia jam staigiai pralobti. Ir tikrai, reikės daugiau kaip šimto metų, 
kol vidurinės Europos katalikai sukoncentruos nors minimalinius, mokslo 
kūrybai reikalingus kapitalus. O tuo tarpu jų konkurentai milžino žings- 
niais skuba pirmyn taip toli, kad vien žmogaus protu galvojant nebėra nė 
jokios vilties jų pavyti. 

Bet ir kitur negeriau. Visur, kur tik istorikas žvalgosi, griuvėsiai: 
vieni universitetai suprotestantinti, antri sujozefininti, treti sekuliarizuoti. 
Šv. Tomo Sorbona prancūzų revoliucijos nušluota. Duns Scoto Oxfordas 
anglikonų užvaldytas. Ispanija su Italija scholasticizmo  supančiotos. 
Diena — verta paskutinio teismo. 


IV. 
ATGIMSTANČIOS 


BAŽNYČIOS LAIKOTARPIS 


C. KOVA SU RELIGINGUMU APSKRITAI (19./20. ŠIMTMEČIAI) 


Pirma dalis: katalikų atbudimas. 


1. IDĖJINIO CHAOSO LINK 


Katalikų perspektyvos, peržengus 19. šimtmečio slenksti, buvo rūsčios. 
Kažin ar — išskyrus katakombų amžių — kada nors jie bus taip nenoro- 
mis sutikę naują šimtmetį. Ir iš tikrųjų, ko jie, vos išsigelbėję iš prancūzų 
revoliucijos klano, vokiečių sekuliarizacijos apiplėšti ir kitų nelaimių iš- 
gąsdinti, galėjo tikėtis iš naujo šimtmečio, kurį globojo revoliucijos sūnus 
Bonapartė ir maitino renesanse užgimęs ir dabar į metus įėjęs subjekty- 
vizmas? Ir tikrai, tikrovė jų bairaingus nujautimus ne tik patvirtino, bet 
dar prašoko, nes visos galybės, nepasitenkindamos vien pulti Bažnyčią bei 
Apreiškimą, kibo ir į religingumą apskritai. Mat, jos laikė Bažnyčią pa- 
kankamai nusilpnintą, o Apreikštą tiesą ganėtinai diskredituotą, kad galėtų 
išdrįsti pulti bet kokius religinius pasireiškimus. 

Tam sąlygos perdėm patogios, nes 19. šimtmetis doktrinaliai bene 
silpniausias iš visų naujųjų amžių. Net 18. šimtmetis ir tas buvo tvirtes- 
nis — jo pasaulėžiūra didele dalimi dar buvo vienoda ir liaudis pilnai ne- 
Luvo pastebėjusi mokslo viršūnėse besiplečiančio idėjinio pakrikimo. Dėl 
to daugumas tebetikėjo į Dievą bei į amžiną gyvenimą ir pasižymėjo tam 
t:kra, nors jau savotiškai suprasta, „dorove“. 

Bet iš viso to naujame šimtmety liko tik skurdūs likučiai. Juk ne- 
veltui 19. amžius yra paveldėjęs beveik pusės tūkstančio metų ardymo 
vaisius ir paskirtas prancūzų revoliucijos, apšvietos ir sekuliarizacijos 
testamentui vykdyti. Todėl mažai bereiškė ir — bent dar išviršinai paste- 
bima — tradicija, esanti iki 9075 dar bažnytinė (jei ne katalikiška, tai nors 
protestantiška). Ir jau mažai kas priešinosi žaibo greitumu didėjančiai 
ir visu sunkumu žmoniją užgulančiai griūčiai, kurios vardas — subje k- 
tyvizmas. 

Trimis, logiškai vienas iš kito sekančiais laipsniais, subjektyvizmas 
puolė objektyvizmą ir bet kokį objektingojo elemento pasireiškimą. Tiek 
išviršinis autoritetas, tiek protą užangažuojantis pasaulio objektingumas, 
tiek mąstymo bei elgsenos dėsniai, viskas jo buvo neigiama. Įsikūnijęs 
dar 15. ir 16. šimtmečių humanizme bei vad. reformacijoje, vėliau apšvie- 
toje, subjektyvizmas paruošė sau kelią į pilną laimėjimą, kurį 19. šimtmety 
tikėjosi pasiekti, veikdamas liberalizmo pavidale. Liberalizmas yra 
pilnai išsivystęs subjektyvizmas. Galutinai subrendęs prancūzų revoliu- 

cijoje, jis ir nešė jos programą i visą pasauli. 1789 metų dėsniai tapo libe- 
ralizmo Magna Charta. 

Mintis, kad žmogus yra dalis dieviškos tvarkos ir kaip toks turi klau- 
syti Dievo dėsnių, dėl ko ir visa žmogaus veikla turi būti subordinuota 
Kūrėjo intencijoms, revoliucijos neigiama. Priešingai! Žmogus nepri- 
klausąs prie jokios „dieviškos hierarchijos“ ir jo mąstymas bei veikimas 
esąs laisvas nuo bet kokio „dieviško“ principo. Žmogus esąs autonomin- 
gas ir turįs pilną laisvę viskam. Jo inkorporaciją į kažkokią „hierarchi- 
ją“, jo uždarymas į jam svetimą tvarką, jo pasidavimas kokiam nors auto- 
ritetui esąs žmogaus pažeminimas. 

Pritaikindamas savo principą praktikoje, liberalizmas religinėje-do- 
rinėje plotmėje siekė šeimą ir moterystę, mokyklą ir valstybę emanci- 
puoti nuo bažnyčių, o ypač nuo katalikų Bažnyčios. Filosofijoje jis tvir- 
tino, kad nėra nieko tvirto, nieko absoliutaus, nė jokių pastovių verteny- 
bių bei normų, ir tai niekur — ar tai būtų religijoje, moksle, mene, eko- 
nomijoje ar kitoje kokioje srityje, ir, pripažindamas tik vieną pastovų 
reiškinį — amžiną sprendimų kaitaliojimąsi, pagimdė klaikų chaosą. Jame 
maišėsi nuomonės, srovės, sistemos tokiu klaidinančių margumu ir tokiu 
apkvaišinančiu triukšmingumu, jog pagaliau imta abejoti, ar vis- tai dar 
realu, o gal tik kokia nejauki fikcija, kamuojantis košmaras.  Visuome- 
ninėje ir politikos srityje liberalizmas, atsižvelgdamas į aplinkybes, pro- 
pagavo čia valstybės absoliutizmą, čia respublikonizmą su chaotiškai 
suprastu parlamentarizmu. Ekonomijoje jis, pagal savo šūkį Jlaisser faire, 
laisser aller, reikalavo visiškos laisvės darbui ir nuosavybei, pramonei ir 
prekybai, tiksliau sakant, pilną savarankiškumą industrijos kapitonams bei 
kitiems milijonų urmininkams. 

Vykdydamas šią programą, t. y., atplėšdamas žmogų nuo Dievo, su- 
žmogindamas gyvenimą, išardydamas dieviškąją pasaulio tvarką, libera- 
lizmas turėjo išgriauti ir paskutines vidurinių amžių pozicijas. 

Tokiu būdu 19. šimtmečio žmogus tapo aktingas dalyvis didžiausio 
ardymo darbo ir liūdininkas reikšmingiausio išvidinio pakrikimo, kurį 
nuo Kristaus laikų žmonija yra pergyvenusi. Turėdami prieš akis speci- 
jalų šios studijos charakterį, seksime ši jaudinantį pakrikimą, lydėdami 
filosofijos ir iš viso mokslo likimą. 


Naujam šimtmečiui užstojus filosofinis darbas virte užvirė, nes 
Kanto „koperniški užsimojimai“ pilnai rehabilitavo filosofiją. Dėl to 1800 
metus niekas, kurs nebuvo išėjęs metafizikos, negalėjo girtis savo išsila- 
vinimu. Napoleono žygiai daugelį pykino tik dėl to, kad jie sutrukdė jiems 
ramų protavimo darbą. Jie buvo ir isitikinę, kad ne kas kitas, o vien tik 
idėjos nuvertusios ši karžygį. 

Tuo geru filosofijos vardu pirmiausia. naudojosi vad. Vokiečių idea- 
lizmas su Pichte, Schellingu ir Schleiermacheriu priešaky. Kadangi pa- 
starasis dar ir — jausminiais pamatais — atgaivino religingumą, tai ati- 
traukė nemaža protaujančių nuo racijonalizmo. Dėl to nenuostabu, kad 
daugelis taurių žmonių vėl grįžo prie religijos ir net į katalikų Bažnyčią, 
kaip rodo skaitlingi atsivertimai. 

Tarsi vainikas viso to judėjimo turėjo būti Hegelio (1770—1831) 
sistema. Bet išėjo priešingai; jo panlogizmas ir šiaip nuo tikrovės ati- 
trukusi spekuliacija, tos idėjos an sich, fūr sich ir an und fūr sich, 
visos tos sauvališkos, fantastiškos konstrukcijos diskreditavo ne tik patį 
filosofą, bet ir filosofiją iš viso. Ir tikrai nesunku suprasti, kodėl dvasios 
mokslai atitolo nuo formulavimų, kaip pav. — laikas yra „das Sein, das in- 
dem es ist, nicht ist und indem es nicht ist, ist“ ir kad galvą kelią gam- 
tos mokslai su negailestinga ironija sutiko apibūdinimus, kaip ši, gamtos 
filosofijoje pasitaikantį — „[Elektrika] ist der Zweck der Gestalt, der 
sich von ihr befreit, die Gestalt, die ihre Gleichgūltigkeit aufzuheben an- 
fdngt; denn die Elektrizitat ist das unmittelbare Hervortreten oder das 
nahe von der Gestalt herkommende, noch durch sie bedingte Dasein — 
aber noch nicht die Autlėsung der Gestalt selbst, sondern der oberflūch- 
liche Prozess, worin die Differenzen die Gestalt verlassen, aber sie zu 
ihrer Bedingung haben und noch nicht an ihnen selbstūndig geworden 
sind.“ 

Kad tokį filosofavimą nelengva suprasti, buvo aišku ir pačiam Hegeliui, 
kuris skųsdavosi, kad tik vienas jį supratęs ir tas netaip. Jau iš to jis ga- 
lėjo spręsti, kad jam nepavykę, kaip vylėsi, iškelti filosofiją į aukščiausias 
viršūnes ir įkvėpti visai epochai savo dvasios. Ir tikrai, tas pats 19. šimtme- 
tis, pradėtas po filosofijos primato, greit juo nusikratė ir pasidarė nefilo- 
sofiškas, tiesiog a-filosofiškas. 

Bet kitaip būti negalėjo, nes jo filosofavimas tiek buvo nutolęs nuo 
realybės, kad net tikrai mylį filosofiją nusivylę su juo atsisveikino, ne- 
paisydami net tų vertingų rezultatų, kuriuos jis vietomis buvo pasiekęs. 
Todėl nors Hegelis ir paliko visą štabą specialiai parengtų „hegelistų“, 
kurių tikslas buvo užtikrinti jo kūrybai amžiną viešpatavimą, tačiau jų 
nuostabus sugebėjimas dar drąsesnėmis sąvokų kombinacijomis vesti mo- 
kytojo metodą ad absurdum, bematant iškrikdino pasekėjus ir išbarstė jo 
palikimą. Prasidėjo — anot Karolio Marxo — Hegelio filosofijos „puvimo 
procesas“ arba kaip buvo dar ironiškiau išsireikšta — „der Verfaulungs- 
prozess des absoluten Geistes.“! Vieni, atsimindami, kad viskas, kas yra, 
yra ir protinga, pasidarė arki-konservatoriai, o kiti, pabrėždami, kad visa 
tai, kas nėra protinga, neturi realios egzistencijos, žengė prie radikalizmo, 


* Taip išsitarė, kritikuodamas Feuerbachą ir Hegelio teisės filosofiją. 

paskelbdami nuolatinę, niekad nesibaigiančią revoliuciją. Kadangi dar ir 
katalikai Hegeliui prikaišiojo, kad jis asmenišką Dievą pakeitė absoliučiu 
protu, sudievino valstybę, kurios valia esanti Dievo valia, ir tuo pat panai- 
kino prigimties teisę, suvereniai kūrė religiją, įstatymus, teisę ir dorovę 
— Hegelio žvaigždė jau apie 19. šimtmečio vidurį ėmė gesti. Aversija to- 
kiai sauvalingai spekuliacijai pasidarė tokia didelė, kad iš Hegelio — nors 
tai skamba gana paradoksiškai — kelias tiesiog vedė i materializmą ir po- 
zityvizmą.! 

Kiek šitos srovės jau buvo suspėjusios sustiprėti, prisiverbuoti pase- 
kėjų, rodo tas milžiniškas pritarimas, kurį susilaukė Strausso (1808/74) 
veikalas Das Leben Jesu (1835), kur visa Kristologija buvo apskelbta esant 
ne kuo kitu, kaip a-historišku mitu? Nemažiau reikšmingas gyvenamų 
laikų simptomas buvo ir Jono Gasparo Schmidto alias Max Stirnerio 
(1806/56) — kaip jį dėl aukštos kaktos pravardžiavo — traktatas Der Ein- 
zige und sein Eigentum. Jame autorius pripažįsta tik izoliuotąjį individą 
— „Vienintelį“, o visa kita yra tik jo nuosavybė. Tas veda prie neigimo 
visų religinių bei etinių vertybių ir visų politinių bei socialinių ryšių — 
„Mano reikalas nėra nei dieviškas nei žmogiškas, jis yra vien tiktai — das 
Meinige.““ Tai kraštutinis egoizmas, surištas su bet kurio autoriteto ne- 
kentimu. Vienintelė mintis, kurią Stirneris dar pripažino, buvo individo 
dvasia; tačiau netrukus kiti ir ją paneigs. 

Vaizdas nedžiūginantis: nors filosofų buvo ir nemažai bei filosofuota 
intensingai, tačiau kone visi tie mąstytojai laikė, tarsi, aukščiausiu tikslu 
griauti ne tik pirmatakų, bet ir amžininkų, pagaliau net ir savo pačių fi- 
losofinį darbą. Nenuostabu, kad filosofija vis labiau netenka anksčiau 
turėtos reputacijos ir dėmesys kaskart labiau nukreipiamas į stebėtinai 
augančius gamtos mokslus. 

Tie tad gamtos mokslai, oc ypač kai kurios specialios jų sritys, saky- 
sime, smegenų fiziologija ir pan., iš naujo sužadino materializmo 
pasireiškimą.? Įžangą į ji padarė Liudvikas Feuerbachas (1804/72), kuris 
savo veikalu Wesen des Christentums (1841) bei paskaitomis Ueber das 
Wesen der Religion (1848/49) plačiai paveikė anų dienų jaunimą.* Anot 


1 Iš katalikų literatūros apie Hegelį tarp kitko cf. Hessen J., Hegels Trini- 
tūtslehre, 1922. — Jansen B., S. J., Hegelrenaissance oder Hegelkritik? „Stimmen 
der Zeit“, Freiburg i. Br. 1931, p. 78 ss. — Toliau ž. Rosenzweig Fr., Hegel und 
seine Schule, 2 Bde, 1920. — Moog W.,„ Hegel und die Hegelsche Schule, 1931. — 
Bendrai apie 19. šimtmečio filosofija ž. Ettlinger M., Geschichte der Philosophie 
von der Romantik bis zur Gegenwart, 1924. “ 

* Pas mus Kristaus istoriškuma neigia Dr. J. Šliūpas veikalėlyje „Jėzus Kris- 
tus ir Šventoji Romos Inkvizicija“, Šiauliai 1929, remdamasis E. B. Folsomo trak- 
tatu „The unhistorical Jesus“. 

* Cf. Lange F. A., Geschichte des Materialismus, '1926. 

* Bene giliausiai jis bus paveikęs šveicarų poetą Gottfried Kellerį (1819/60), 
kurio romanas „Der grūne Heinrich“ (1850/55) Feuerbacho idėjas išnešiojo po 
plačias mases. Be šito poetiško alter ego (ir Stormo), Feuerbachas ir jo idėjos 
vargu ar būtų šiandien Gar ti:z< zcpuliarizs, 

jo, žmogus yra pradžia, centras ir galas kiekvienos religijos. Homo ho- 
mini deus est: ne dievas sutvėrė žmones, bet žmonės sukūrė dievą ir die- 
vaičius pagal savo paveikslą. Krikščionybė tesanti une idėe fixe ir keistai 
kontrastuojanti toli pirmyn pažengusią mūsų civilizaciją.  Inauguruoda- 
mas grynai empirinį tyrimą — kaip jam rodėsi — Feuerbachas tarp kitko 
skelbė, kad „tiesa, tikrovė ir pojutingumas yra identiški“, kad „aišku kaip 
ant delno yra tik tai, kas yra pojutiška,“ kad „betarpiško žinojimo paslap- 
tis glūdi pojutingume.“ Todėl jis ragino be „penkių pojučių evangelijos“ 
daugiau nieko neskaityti. Visą šį materialistišką natūralizmą, šį brutalų 
sensualizmą apvainikavo tikrinimu — Der Mensch ist, was er: isst. 

Kiti trys „evangelistai“ yra fiziologas Moleschottas (1822/92), zoolo- 
gas Vogtas (1817/95) ir gydytojas Būchneris (1824/99). Plačiausiai ži- 
nomas buvo Biichneris, kurio veikalas Kraft und Stoff (1855) bematant 
buvo išverstas į 19 kalbų ir išplatintas šimtais tūkstančių egzempliorių.! 
Kai tuo tarpu — vėliau dar minimas — Spenceris savo sistemoje paliko 
vietos kažkokiam unknowable, nežinomam pradui, Biichneris ir to nepa- 
kentė, sušukdamas: „Jei baimė ar gėda sulaikė laukinį primityvų žmogų 
nuo to, kas yra nežinoma ir net dar iki šių dienų valdo laukinį bei neiš- 
lavintą Žmogų, tai nieko panašaus neturėtų atsitikti su išlavintais, kultū- 
ringais žmonėmis. Fiat lux!“ 

Šviesą skleisdamas propaguoja „gamta ir patyrimu“ pagrįstą filoso- 
fiją, kuri turėtų tapti visų dvasine nuosavybe. Jo išeinamasis punktas yra 
aksioma: dvasia yra tas pats, kas ir medžiaga. Bet ja nepasitenkindamas 
jis filosofuoja toliau, niuansuodamas kartais į tvirtinimą, kad dvasia yra 
medžiagos padarinys, o kartais į spinoziškai nudažytą posakį, jog dvasia 
ir medžiaga yra visur kartu egzistuoją paraleliniai reiškiniai. Jau vienas 
šis įvairumas paliudija Biūchnerį buvus nenuoseklų. Tačiau tas nenuo- 
seklumas nekliūdė jo skambiems šūkiams ne tik užkariauti gatvę, bet ir 
ne vienam salione prigyti. Pasakymai, kaip, sakysime, gėris, tiesumas ir 
panašios vertybės tėra tik tam tikros fosforo, baltimų, kalkių, sieros, 
anglies ir daugybės druskų cheminės kombinacijos, buvo ryte ryjami, nors 
jie buvo ne nauji ir jų klaidingumas ne vieną kartą jau buvo įrodytas. 
Jais Bichneris tam tikra prasme tik pakartojo tai, ką prancūzai Con- 
dillacas su Cabaniu ankčiau ir skambiau buvo suformulavę. 

Tą pat galima pasakyti ir apie Moleschottą, tvirtinusį: Be fosforo nėra 
minčių (Kreislauf des Lebens, 1852) bei Vogtą, kurio pasakymas, kad 
„mintis maždaug yra toks pat smegenų produktas, kaip tulžis — kepenų, 


* 1905 metais Buchneris prisistatė ir lietuviams Dr. J. Šliūpo pagaminto 
vertimo pavidalu. Knyga įvardinta „Spėka ir medaga arba principai prigimtinio su- 
rėdymo visatos, drauge su morališku mokslu ant anų paremtu, lietuviškai perguldė 
Dr. J. Sliūpas, Chicago 1902“; in 8' yra 380 pusl. 

arba šlapumas — inkstų“ (Kėhlerglaube und Wissenschaft, 1855), visai 
primena Cabanio išsireiškimą, kad „smegenys taip padeda galvoti, kaip 
skilvis — virškinti ir kepenys — tulžį gaminti,“ ir kad „įspūdis taip paska- 
tina smegenis į darbą, kaip valgis — skilvį.“ 

Jau pačiose šios „filosofijos“ atsiradimo dienose kiek atsargesni ir 
labiau kritiški žmonės suprato ją esant pagrįstą ne tikrovės tyrimu, o 
gryna spekuliacija ir dėl to ieškojo tikresnių žinių. Jas tarėsi suradę 
žymių gamtos tyrinėtojų, kaip, sakysime, Helmholtzo, Du Bois-Reymon- 
do, Haeckelio, Ostwaldo ir pan., veikaluose. 

Šie visi, nors tarp savęs ir daug kuo skiriasi, tačiau sutaria, kad 
gamta yra viskas ir kad šalia, virš ar už jos nieko nesą. Kaip mes drįsta- 
me kelti supranatūrinius dalykus, klausė savo veikalais Ueber die Grenzen 
des Naturerkennens (1879) ir Die sieben Weltrūtsel (1882) pragarsėjęs 
fiziologas Du Bois-Reymond (1818/96), nesuvokę nė gamtą liečiančių 
klausimų! Ir norėdami, mes neįspėsime daiktinio pasaulio esmės ir ne- 
atskleisime medžiagos paslapčių. Taigi ignoramus et ignorabimus — taip 
rezignuoja jis, patiekdamas agnosticizmo šalininkams sparnuotą formulę. 

Šitokiai rezignacijai nepritarė tačiau zoologas Haeckelis' (1834—- 
1919), kuris, priešingai, nepasitenkindamas gamtos studijomis, metėsi dar 
į filosofiją, kur jis, pasiremdamas evoliucijos idėja, sukūrė monistinę pa- 
saulėžiūrą. Visai be reikalo savo svarbiausią knygą jis pavadino Die 
Weltržtsel (1899), nes veikalas kaip tik pasižymi tuo, kad jame nėra jokių 
paslapčių, o viskas aišku kaip ant delno. 

Po tiek galvos laužymo ir susigraužimo dėl žmonijos praeities bei 
ateities, šitoks Haeckelio raštų aiškumas traukte traukė ir patenkino pla- 
tesnių inteligentų sluoksnių smalsumą bei susirūpinimą, juoba, kad tie 
veikalai savo menišku stiliumi lengvai davėsi skaitomi. 

Panašiais privalumais pasižymėjo ir Rygoje gimusio bei ten kurį laiką 
profesoriavusio chemiko Ostwaldo (1853—1932) traktatai. Jais, sakysime, 
Der energetische Imperativ (1912), jis nors energetiniu monizmu ir 
bandė pakeisti mechanišką pasaulėžiūrą, tačiau — mat, buvo įsitikinęs, kad 
ne medžiaga, o tik energija yra reali — materializmo lankų visai nesprog- 
dino; tą patvirtino ir jo nuo 1911 iki 1915 metų vedamos monistų draugi- 
jos praktika. 

Ar tat nuostabu, kad maždaug iki 1900 m. šių gamtininkų fizikališkai 
mechaniška pasaulėžiūra užkariavo beveik visą vidurinę Europą, kartu 
su ja ir tuos kraštus, kurie sėmėsi iš jos žinių ir išminties? 

i Cf. Engert J., Der naturalistische Monismus Haeckels, 1907. — Dennert E., 
Ernst Haeckels Weltanschauung, 1926. — Apie Haeckelį ir jo monizmą dar cf. 
Wasmann E. S. J, Haeckels Monismus eine Kulturgefahr, '1919. — Schell H., 


Gott und Geist, 2 Bde, 1895. — Klimke Fr., S. J., Der Monismus und. seine philo- 
sophische Grundlagen, *1919.— 

Tiesa ne visi buvo jau taip sužavėti tokiu gamtininkų filosofavimu. 
Bet toji sanior pars buvo žymi mažuma ir dėl to nė negalėjo prasiskverbti 
pro maior pars, nors pirmosios vadai, sakysime, Paulsenas, garsiai 
pasisakė prieš Haeckelį. Štai jo žodžiai, kuriais baigė knygos Die Welt- 
ržtsel. Gemeinverstūndliche Studien ūber monistische Philosophie recen- 
ziją: „„.. Viskas yra viena! Dievas ir pasaulis, medžiaga ir jėga, energija 
ir dvasia, mechaniškas priežastingumas ir substancijos dėsnis, dualizmas 
ir monizmas, teizmas ir panteizmas, vitalizmas ir mechanizmas, raciona- 
lizmas ir empirizmas, kriticizmas ir dogmatizmas: viskas yra viena! O 
žmonės ir bezdžionės artinasi vieni prie kitų net iki prisilytėjimo! — 
Aš padedu plunksną ir klausiu patš savęs: argi man buvo reikalinga šią 
knygą skaityti ir apie ją rašyti? „..Kai aš pradėjau ją vartyti, dar visai 
neturėdamas noro vertinti, tuojau pasijutau prie jos kažkaip patrauktas. 
Deja, tai nebuvo pasitenkinimas jos turiniu, tai buvo perpykimas, perpy- 
kimas dėl to lengvapėdiškumo, kuriuo čia buvo švaistomasi apie taip 
rimtus dalykus. Juk taip rašąs žmogus buvo garsus. "Tai buvo žmogus. 
kurį tūkstančiai garbina kaip vadą, pats su pasididžiavimu pasisakęs einąs 
naujo šimtmečio priešaky ir rodąs kelią — štai, kas didino manyje per-- 
pykimą, kuris nesušvelnėjo, o paaštrėjo dar ir todėl, kad aš mačiau čia 
pasikartojant įvairiai iškraipytas tas mintis, kurias didžiai vertinu... 

Jei kiekviena tauta... turi ne vien tą vyriausybę, bet ir tą literatūrą 
[Įsuprask, mokslinę], kurios ji verta, tai ir kiekvienas, joje dalyvaująs, 
yra kartu už ją atsakingas. Skaitant šią knygą man skruostai degė iš gė- 
dos, — gėdos dėl mūsų tautos filosofinio išsilavinimo. Stačiai skaudu, 
kad tokia knyga buvo iš viso galima, kad ji buvo parašyta, išspausdinta. 
perkama, skaitoma, kad ja net gėrėjosi ir į ją tikėjo tokia tauta, kuri 
turi Kantą, Goethę, Schopenhauerį.'? 

Panašiai kalba ir psichologas bei filosofas W. Wundtas: „Haeckelio 
veikaluose jaučiamės ... nublokšti į tuos laikus, kur griežtai logiškas mąsty- 
mas dar nebuvo žinomas ir pozityvūs mokslai [ne pozityvistiški mokslai | 
tebegyveno savo vaikystės amžių.“? 


* Preussiche Jakrbūcher, Berlin 1900. — Toji recenzija perspausdinta Paul- 
seno knygutėje „Philosophia militans“, Berlin 1908; Haeckel als Philosor'i, p. 143— 
211 (Cf. p. 219). Ten pa: yra dar ir antras prieš Haeckelį nukreiptas straipsnis: 
E. Haeckels Weltratsel a's Volksbuch, p. 212-223. — 

* Systematische Philosophie, Kultur der Gegenwart, I, 124. 

Nors Paulsenas dar 1900 m. pareiškė savo neigiamą nusistatymą, tuo sukur- 
damas anti-haeckelišką sąjudį, betgi plačiose masėse monizmas ir toliau plito. 

Lietuvių tarpe tarp kitko jį populiarino J. Baltrušaitis savo 1909 m. Filads!- 
fijoje išleista brošiūra (40 psl.), įvardinta „Kaip žmogus ant žemės atsirado.“ Joje 
operuojama eile tų paveikslų, kuriuos kritikai laikė falsifikuotais. — Nuo to laiko 
Haeckelio propagavimas Lietuvoje nebesiliovė. Ypač Šiaulių „Kultūra“ čia yra 
pasidarbavusi. Ir, reikia pasakyti, šis darbas jai sekėsi, nes dar dabar Haeckeiis 
as mus bene populiariausias iš visų anti-krikščioniškų mokslininkų. Dėl to dar 


1185 Juozas Eretas 


Dešimčiai metų nuo Haeckelio mirties praslinkus, lygiai tą pat pareiškė 
Breslauo filosofas E. Kiihnemannas, kvalifikuodamas (1929.VIII.9) šio 
zoologo filosofavimą šiais nedviprasmiškais žcdžiais: „Autoriaus ignoran- 
cija siekia neįtikimybės ribų [kitaip tariant, yra begalinė]. Jau suprasta 
tų Weltratsel tikra vertė — tai yra „eine breite Bettelsuppe der betroge- 
nen Halbbildung“ — „apgautųjų pusmokslių skysta elgetiška sriuba.“ 

Prie to, kas čia Kiihnemanno pasakyta, Haeckelio mokinys ir įpėdinis 
Plate, kuris moko tame pačiame universitete, kur kadaise profesoriavo 
jo mokytojas, 1934 m. uždėjo antspaudą, pridurdamas: „Tai yra stiprūs 
žodžiai, bet iš esmės, deja, Kiihnemannas turi tiesą. Haeckelis... kaip 
filosofas mus apvylė. Jo bandymas pasaulį išaiškinti monistiškai. .. nieko 
neįtikino.“! 

Paulseno ir jo vienminčių kritika savo padarė: šiandien lėkštusis 
materializmas ir kartu su juo filosofiniai Haeckelio bei Ostwaldo išve- 
džiojimų pamatai yra sugriuvę. Bet kitaip yra su Darvino anti-teleolo- 
giniu evoliucijonizmu. Darvinas (1809/82) savo epochiniu veikalu On the 
origin of species etc (1859) patiekė daug įdomios medžiagos. Ypač nau- 
dinga raidos koncepcija, kurios šviesoje daugelis gamtos fenomenų buvo 
tiksliau suprasti. 

Ne visai taip galima atsiliepti apie perkėlusius jo dėsnį iš gamtos 
pasaulio į dvasios sritį, t. y., bandžiusius jį pritaikinti kultūros raidai bei 
šiaip dvasios vertenybėms. Šitoji srovė, vad. „darvinizmas“, savo perdė- 
jimais diskreditavo ir tai, kas buvo priimtina meisterio organinės gamtos 
interpretavime. Bet ir labiausiai neatsargūs Darvino adeptai nesugebėjo 
aptemdyti to, kas yra naudinga jų mokytojo darbuose.* 

Pavyzdį, kaip nereikia traktuoti Darvino principą be Haeckelio, dau- 
gelio vadinamo „darvinizmo Paulium“, davė ir Spenceris, suteikdamas 
evoliucionizmui filosofišką formą. Jo asmeny evoliucionistiškas biolo- 
gizmas susijungė su pozityvizmu. 


po karo pas mus buvo verčiami jo raštai. (Cf. Haeckel E., Mūsų monistinė reli- 
gija. Vertė V. Demikis, Tilžė 1924, 39 psl. in 8*) 


Nuoseklus Haeckelio priešininkas buvo Pr. Dovydaitis ir jo Kaune leidžia- 
mas „Kosmos“. 


* Platės straipsnis („Zum  100-jahrigen  Geburtstag Ernst Haeckels“) su 
Kiūuhnemanno žodžiais yra atspausdintas periodiškame letd ny „Forschuncen und 
Fortschritte“. Berlin 1934 (Nr. 4, p. 51 s.), kurį autoriui parūpino Prof. Pr. Do- 
vydaitis — Cf. taip pat Lapelis P., Evoliucijos teorija ar evoliucijos principas. 
„Kosmos“, Kaunas 1934, p. 96 ss. 

* Po Lietuva darvinizmas bene pirmą karta plačiau nuaidėjo 1909 m., kada 
buvo švenčiama 100 metų nuo Darvino gimimo sukaktis, Ta proga Dr. P. Avi- 
žonis „Lietuvos Ūkininke“ rašė apie sukaktuvininką. Tuo iššaukė į areną kata- 
likus, kaip antai, Pr. Dovydaitį. kažkokį, į „Šaltinį“ rašantį, J. D. (Jonas Dau- 
baras? T. y. kun. J. Grajauskas?), Meškų, Bl. Čėsnį, Dr. S. Šultę. Apie tos pole- 
mikos smulkmenas cf. Yla, op. cit., p. 28, 31, 33. 

Pozityvizmas angluose lengvai plito, nes iš jų jis buvo išėjęs, kaip 
jau matėme, minėdami Hume'o ir Locke's vardus. Jų prieš apšvietos 
laikotarpy išbujojusią racionalistišką metafiziką nukreiptas skepticizmas 
ir empirizmas rado pilną pritarimą prancūzuose, kur d“Alembertas juos 
suvedė su egzaktiniu matematišku bei fizikališku tyrimu. Tuo junginiu 
19. šimtmety naudojosi Augustas Comte'as (1798—1857), kurdamas veikalu 
Cours de philosophie positive (1830/42) naujųjų laikų pozityvizmą! Pa- 
gal jį mūsų pažinimo galia tesugebanti suvokti tai, kas yra apčiuopiama, 
empirišku patyrimu pasiekiama. Dėl to būtų bergždžia siekti fenomenų 
priežasčių. Galimas daiktas, kad yra koks nors absoliutas, bet mums jis 
neprieinamas. Taigi, kaip pirmutinė priežastis negali būti suvokiama, 
taip ir paskutinis tikslas mums nėra žinomas. Todėl visa tai negali suda- 
ryti pasaulėžiūros turinio. Tokiu būdu pozityvizmas, užuot ištiesęs ran- 
kas į „nepasiekiamas sritis“, pasilieka „šiapus“, reliatyviškume; jo orien- 


tacija yra anti-metafiziška ir anti-religiška. Jo paskutinis žodis — agnos- 
ticizmas. 

Iš Prancūzijos besiplečiantis pozityvistiškas sąjudis rado pritarimą 
jau nuo anksčiau panašiai nusiteikusiuose angluose, kur Millis su 


Šita polemika nuo tų laikų niekad pilnai nenurimo. Ji vis tinkamomis pro- 
gomis atsinaujindavo. Po karo iškalbirgiausi šios kovos liudininkai buvo Šiaulių 
„Kultūra“ ir Kauno „Kosmos“. Pirmas žurnalas, būdamas populiariai parašytas, sėk- 
mingai išnešiojo materializmą, pozityvizmą, darvinizmą, monizmą, ateizmą ir kt. 
Jos paveikė ir ne vieną kataliką. Teko net iš klierikų girdėti, kad jiems geriau 
žinomi „Kultūros“ argumentai, nekaip „Kosmos“ samprotavimai. Matyti, kad ka- 
talikai nepakankamai naudojosi „Kosmos“ siūlomomis galimybėmis. . 

Vis dėlto „Kosmos“ pastangos visai bergždžios nebuvo. Taip bent leidžia 
spręsti be kitų ženklų ir J. Dagio straipsnis, įdėtas į „Kultūra“ (1934 m. Nr. 3, 
p. 141 ss.), kur kritikuojamas mechanistinis materializmas šiais žodžiais: 

„Suglausime visa tai, kas buvo pasakyta.  Mechanikinis materializmas buvo 
padaręs per didelį šuolį gyvybės reiškinių suprastinimo kryptimi. Ta kryptis 
labai žavi savo paprastumu ir lig šiol randa sau pasekėjų. Lietuvių kultūriniame 
gyvenime užtenka priminti kai kurias Dr. J. Šliūpo paskaitas, kuriomis jis atkakliai 
gynė jo paties verstoje į lietuvių kalbą, bet jau atgyvenusioje savo laikus Būchnerio 
knygoje „Spėka ir Medaga“ iškeltas tezes. Arba vėl: Dr. P. Avižonis savo kny- 
gelėj „Gyvybė ir jos atsiradimas ant žemės“ vaizdingai pakartoja mechanikinių ma- 
terialistų iškeltus argumentus, nepridėdamas jok'ių komentarų. Tas viskas būtų 
labai gražu, jei nebūtų, taip sudėtinga.  Dialektinis materializmas kaip tik imasi 
gelbėti materialistinę pasaulėžiūrą į gyvaja gamtą, kuriai grėsė stagnacijos pavo- 
jus, pavojus pasilikti pirmykščiuose rėmuose,  materialistinės pasauližiūros pir- 
matakų geniališkai apmestuose.  Dialektinis materializmas atsisakė nuo atomų 
mechanikos, kaip vienintelės priemonės gyvosios ir negyvosios gamtos reiškiniams 
aiškinti, pripažino gyvybės reiškiniams jų neginčijamus savitumus (savotiškumus), 
taip sakant rehabilitavo gyvają gamtą.“ — 

Dar reikia pažymėti, kad darvinizmo klausimas pas mus ypač 1934 metais 
vėl išjudino suinteresuotuosius. Cf. 1934 m. „Kosmos“, p. 97 ss. Iš ten paduotos 
dokumentacijos paaiškėja, kad darvinistams kas kartą sunkiau atsilaikyti prieš kri- 
tiką, žymia dalimi kylančią iš darvinizmo poveiky išauklėtų, bet juo nusivylusių 
nekatalikų. 

* Cf. Gruber H., Auguste Comte. 1889. — To paties, Der Positivismus vom 
Tode Comtes bis auf unsere Tage, 1891 /96. — 

Spenceriu jį pagilino. Tuo tarpu kai Millis (1806/73), eidamas savo drau- 
go ir mokytojo Comte'o pėdomis, moralę laikė utilitarizmu, o religiją — 
poezija, jo kolega Spenceris (1820—1903) — kaip jau girdėjome — mė- 
gino filosofiškai pamatuoti darvinistų evoliucijos teoriją, tuo sujungda- 
mas į vieną sistemą pozityvizmą su darvinizmu.? 

Bet kaip kiekviena akcija susilaukia reakcijos, taip atsitiko ir čia. 
Daugelio galvose netilpo mintis, kad pasaulėžiūras turi sudaryti ne filc- 
sofija, o gamtos mokslai. Tai buvo juo skaudžiau patiriama, kadangi šie, 
eidami analitiniais keliais. iš esmės mažai tetiko sintetiniam vaizdui su- 
daryti. O tokios sintezės, po visų specialinių studijų, rimčiau galvoją 
buvo perdėm išsiilgę. Tad pradedama rankioti išbarstytus filosofijos frag- 
mentus, ir įbauginti, į vienatvę pasitraukę filosofai vėl skatinami į darbą. 

Pasirodo, kad jų daugiau būta, kaip tikėtasi. Be to, paaiškėjo, jog 
jie visą laiką lydėjo gamtininkus, tarsi, koks kontrapunktas, kuris kartais 
ornamentiškai puošė jų darbus, bet dažniausiai oponavo, nors pamatinės 
melodijos nustelbti ir negalėjo. 


' Pozityvizmas yra pirma 19. šimtmečio dvasios srovė, kuri plačiau paveikė 
ir lietuvius. Mat, kaip tik tuo reikšmingu momentu, kai kaimiečių sūnūs veržėsi 
į mokslą arba emigravo į Ameriką, tiek Rusijos, tiek Naujojo pasaulio universite— 
tuose jau buvo įsigalėjęs materializmas su pozityvizmu. Tad šie pasaulėžiūros 
dvyniai ir skiepijo savo idėjas, kurias iš provincijos gilumos atvykę neo-studiozai 
priimdavo kaip paskutinį mokslo žodį. Tas giliai jiems įstrigdavo dar ir todėl, 
kad ju tėvų religinės pažiūros daugiau buvo sentimentalios. kaip moksliškai pagrįs- 
tos. Tad suprantama, kodėl jaunoji karta taip lengvai pasidavė, Šitas Rusijos gi- 
lumoje (ir tolimoje Amerikoje) įvykęs lietuvių nutolimas nuo savo tėvų ideologi- 
jos yra vienas reikšmingiausių procesų tautos istorijoje. Padariniai buvo fatališki 
— tautos smegenys pradėjo galvoti kitaip, kaip elgėsi jos kūnas. 

Kas nei reformatoriams, nei lenkų bajorams, nei rusų politikams nebuvo pa- 
vykę, tas pasisekė materialistiško-pozityvistiško universiteto profesoriams — jie 
ideologinim atžvilgiu suskaldė lietuvių tautą: nuo to laiko lietuviai turi dvi re- 
ligijas — seną katolicizmą ir naują scientizmą. Tokiu būdu mokslus einą buvo 
įjungti į tą liberalizėjimo procesą, kuris visą Europą —nūn kartu ir lietuvius — 
nesulaikomai stūmė į jau kitoje vietoje minėtą idėjinį chaosą. Dėl to šiandien ne 
tik esame to dvasinio pakrikimo liudininkai, bet ir jo bendrai, kurie plaukiame jo 
srovėje ir todėl laukiame to paties likimo. 


Sugrupavus davinius apie lietuvišką pozityvizmą, konstatuojama, kad Lietuva 
patyrė trejetą variantų: Vienas jų atėjo iš lenkų (Swigtochowski, Ochorowicz, Dy- 
gasifski ir kt.), kurių reprezentantas Lietuvoje buvo Kudirka (Cf. Tumas J., Vin- 
cas Kudirka — Vincas Kapsas, Kaunas 1924; p. 6 ss. Lenkų pozityvizmas). Antras 
niuansas išsidirbo Rusijos universitetuose (Maskvoje, Petrapily, Dorpate ir t. t.), 
iš kurių pirmykštis idealizmas jau senai buvo išnykęs. Jo charakteris paaiškėjo 
pav. iš Dr. P. Avižonio raštų. Trečias variantas yra Dr. J. Šliūpo atstovaujamas 
anglosaksiškas pozityviamas (ir materializmas). Jis daugiausia plaukė iš Ameri- 
kos, kur jį ugdė emigrantai. Jiems itin gerai buvo žinomi anglų kalba išėję mate- 
rialistiški bei pozityvstiški raštai, kurių ne vieną sulietuvino Dr. J. Šliūpas. Taip 
jis tarp kitko po metų (1904) nuo Spencerio mirties išleido Plymouthe (Ameri- 
koje) išverstą Krapotkino brošiūrėlę „Spenceris Herbertas. Trumpa apžvalga jo 
filosofijos“ (39 psl.). 

Tokią oponento rolę, sakysim, vaidino Herbartas, Lotze ir Fechneris. 

Herbertas (1776—1841) iš naujo skelbė, kad visa, kas yra erdvėje ir 
laike, tėra tik kitokios buities reiškiniai. Jis, pasipriešindamas po-kan- 
tiškam idealistiškam monizmui ir pasiremdamas Leibnizu, tiek prisiartino 
prie vad. „metafiziško realizmo“, kad ir toks Willmannas mielai naudojosi 
jo mąstymo rezultatais. Šalia Herbarto minėtinas Lotze (1817/81), kuris 
priešingais metafizikai laikais aukštai iškėlė teologinio idealizmo ir teis- 
tinės pasaulėžiūros vėliavą. Tas buvo nuostabu, nes jis, būdamas medi- 
kas, buvo išaugęs slėgiančioje gamtininkų atmosferoje. Ištrūkęs iš jos, 
tvirtino, kad mechaniškasis reiškinių suvokimo būdas galįs aiškinti tik 
gamtos fenomenus, šalia kurių esą ir dvasios jėgų, nes tikrovė iš esmės 
esanti  dvasiška..: Dar griežčiau materializmui priešinosi Fechneris 
(1801/87). Pats būdamas gamtininkas, fizikas, apsčiai patyrė gamtos 
moksluose įsiviešpatavusią „Nachtansicht“, matančią tik atomus ir mecha- 
niškus vyksmus, o jai priešpastatė savo giedresnę „Tagansicht“. Anot 
šios, medžiaga yra tik išviršinė pusė tikros, giliau glūdinčios esmės. Jis 
tvirtino, kad žmogaus siela, būdama visur esančio Dievo dalis, esanti ne- 
mari. Tokiais įtikinėjimais, kuriais vylėsi nugalėti jo kolegas supančio- 
janti pozityvizmą, tapo pirmataku vad. induktyvinės metafizikos, kurią 
tarp kitko atstovavo Becheris (1882—1929). 

Tačiau, šitokios ir panašios pažiūros įsigalėjusiam materializmui ma- 
žai tepakenkė. Jį remią gamtos mokslai jautėsi tiek viršesni už filosofiją, 
kad anksčiau pripažintą dėsnį: gamtos moksluose tiek tėra tiesos, kiek 
juose yra filosofijos, išdidžiai pakeitė į: filosofijoje tiek tėra tiesos, kiek 
joje gamtos mokslų! Tokiu apodiktiniu tikrumu tegalėjo išsitarti tik 
tas, kuris jautėsi tikras padėties viešpats. Bet tokiais gamtininkai ir buvo: 
jie yra tikri 19. šimtmečio filosofai. 

Visa tai įvyko paskutiniame 19. amžiaus ketvirtadalyje. Tačiau nuo 
to laiko daug kas pasikeitė. Dar kartą pasitvirtino Kanto pasakymas: 
Vis dėlto metafizikos neapeisi.* Tiesa, ji dar neprasiveržė, bet jos grįži- 


Šie visi niuansai mūsų jaunuose inteligentuose dėl daugybės priežasčių leng- 
vai prigijo. Viena svarbiausių bene bus buvus stoka lietuviškai katalikiškos mokslo 
įstaigos. Tokią nors iš dalies atstojo Petrapilio Dvasinė Akademija, 
kurios lietuviškas elementas negalėjo nesusirūpinti dėl Lietuvos supozityvistinimo. 
Bet jų poveikis ne taip lengvai pasiekė kitų vietų pasauliečius. 

* Maždaug pagal šitą dėsnį yra parašyta ir gyd. Jono Kairiūkščio „(Gamtos 
mokslų filosofija“, Tauragė 1926. Panašiai galvojama ir D-ro Jono Šliūpo straipsny 
„„Materijalizmas ir jo laimėjimai“, „Vaga“ 1931 m. 2 ir 3 nr. 

* „Gamtos mokslai nieko neišaiškina, tik visa aprašo sąvokiniu būdu. Filoso- 
fija visuomet bando rasti pilna išaiškinimą...“ „Metafizika nėra bergždžias dalykas. 
Visais amžiais žmonės mėgino sužinoti apie gyvybės ir egzistencijos esmę.“ (Žo- 
džiai buv. V. D. Universiteto fizikos profesoriaus Kestučio Šliūpo, Dr. Jono Šliūpo 


sūnaus. Dėl šito pasisakymo autentiškumo cf. „Kosmos“ 1934 m. 1—4 Nr. Nr. 
96 pusl. 

mas iš ištrėmimo buvo jau jaučiamas. Šitoje atmosferoje iškilo savo laiku 
beveik užmirštas Schopenhaueris (1788—1860). Tačiau jo metafizika sunku 
buvo susižavėti, nes jis skelbdamas savo veikale Die Welt als Wille und 
Vorstellung (1819, *1844) pesimizmą, kad ir metafiziškai pagrįstą, ir pa- 
darydamas savo principu aklą pirmykštį geidimą, sintezę tarp gamtos jė- 
gų, animališko veržimosi ir sąmoningo žmogaus noro, paliko valią be 
tikrai vertingų tikslų. Ne geriau ir su jo įpėdiniu, Eduardu von Hart- 
mannu (1842—1906), pakeitusiu mokytojo absoliučią valią i „das Unbe- 
wusste.“ Bet kaip ten bebūtų, šių dviejų filosofų sistemos tik dar labiau 
padidino metafizikos išsiilgimą, kuriai įsigalėti padėjo eilė žymių filoso- 
finių talentų. Toks, sakysime, buvo Paulsenas (1846—1908), norėjęs savo 
idealistiniu panteizmu — taip jis pats savo sistemą pavadino — išvesti 
pretingąjį vidurį tarp vienašališko atomistinio materializmo ir supra-na- 
tūrinio teizmo. Šalia jo pasidarbavęs Windelbandas (1848—1915) vėl iš- 
kėlė filosofinių problemų visumą ir iš naujo ragino spręsti didžiąsias gy- 
venimo paslaptis. Pats, imdamasis to darbo, rėmėsi tuo pamatiniu faktu, 
kad mūsų dvasinis gyvenimas normuojamas į sąžinę atremtomis normomis. 
Windelbandas, jomis sekdamas, rodo į virš-žmogiškas tikrovės gelmes. 
Šias pasiekė ir Euckenas (1846—1926), tikėdamas tam tikrą dvasios gy- 
venimą, aiškiai atskirtą nuo natūraliniu mechanizmu tesivystančio sielos 
gyvenimo. Tokio dvasios gyvenimo atspindys esąs ir religija, kuri esanti 
ne kas kita, kaip žmogaus dvasios pamatavimas aukštesnėje, visa apiman- 
čioje egzistencijoje. Panašiais keliais ėjo ir Rickertas (1863—1923). 
Beveik dar reikšmingesnis yra W'undtas (1832—1920), eksperimentinės 
psichologijos keliu priėjęs prie dvasinio gyvenimo pamatavimo. Jis pri- 
pažino religijos idėją ir statė etinius postulatus. Šios pažiūros dar tuo 
labiau įsidėmėtinos, kadangi jas suformulavęs Wundtas iš profesijos buvo 
medikas ir kaip toks išauklėtas gamtos mokslo primato laikais. 


Nors į šių filosofų eilę netinka Nietzsche (1844—1900), vis dėlto jis 
šalia jų minėtinas, nes savo mintimis perkrauta beletristika nemažai 
prisidėjo filosofijai populiarinti ir parengti kelią šių dienų egzistencija- 
linei, vertybių ir gyvenimo filosofijai. Tokios gyvenimo filosofijos šali- 
ninkas yra ir prancūzas Bergsonas (* 1859), savo anti-pozityvistiniu ir 
anti-intelektualistiniu intuityvizmu žymiai sustiprinęs dvasios mokslus 
prieš amžinas gamtininkų pretenzijas. 


Tokiu būdu filosofija vėl sugrįžo į žmones, o su ja ir metafizika. Tik 
šioji tuo tarpu mažai tereiškė, nes filosofija pasirodė dabar dar labiau 
suskaldyta, negu tais laikais, kada ji buvo gamtos mokslų iš viešumos iš- 
stumta. Yra daug filosofų, bet nėra filosofijos: vieni, pasiremdami Kantu, 

tvirtina, kad esą galima suvokti reiškinius, bet ne tikrovę, ir kad tie reiš- 
kiniai esą vienintelis mokslo objektas. Antri, vadinami idealistai arba 
intelektualistai, nori nusakyti tikrovės esmę iš išvidinio patyrimo. Šalia 
jų darbuojasi dar trečia grupė, kuri, sekdama Schopenhaueriu ir Nietzsche, 
pabrėžia valios svarbą. Ketvirti vėl evoliucijonistinį — teologinį principą 
laiko vieninteliai tikru ir etiką, sociologiją, teisių bei valstybės mokslus 
nori suprasti, žiūrėdami į juos tikslingumo požvilgiu. Kai kurie laiko is- 
torinę orientaciją svarbiausiu matympunkčiu filosofijoje. Ir taip toliau. 

Kas kritiškai vertina šį marguliuojantį įvairumą, turi pripažinti, kad 
filosofija tikrai pateko į sunkų padėjimą. Kartais net statomas klausi- 
mas, ar tegali būti vilties ją išgelbėti. Kas yra susipažinęs su ameri- 
konišku (-anglišku) pragmatizmu, kurio vardu James skelbia, „tiesos“ 
esančios tik žmogui naudingos prielaidos, arba yra įsigilinęs į Vaihingerio 
(1852—1933) A/s ob-filosofiją, tvirtinančią, žmogaus pažinimus sudaran- 
čios tik daugybė fikcijų, tam ne taip jau sunku atsakyti į šį klausimą. 

Ar tad nuostabu, kad abejojama, ar filosofija ir filosofavimas iš viso 
dar turi prasmės ir kad konstatuojama, kaip Wustas: „Įvyko taip, kaip 
visada atsitinka, kai valdžios ištroškęs intelektas išsilaisvina, pasitenkina 
savimi ir skelbia absoliutišką autonomingumą — mes atsidūrėme nuo- 
monių anarchijoje, tokiame asmeniškų įsitikinimų insuliariškume, kurį 
žmonija savo istorijoje vargu ar kada yra pergyvenusi... Kas pastarais 
laikais norėjo padaryti sau ypatingą dvasini malonumą, tas turėjo tik 
pavartyti nors vieną numerį žurnalo „Kantstudien“... Ką jis ten rasda- 
vo? Ne ką kita, kaip nesibaigianti privačių nuomonių karą, kur kovojo 
knyga prieš knygą, puslapis prieš puslapį..., sąvoka prieš sąvoką, siste- 
ma prieš sistemą. Cohenas kovojo su Natorpiu, o Rickertas su abiem. 
Husserlis ėmėsi su visais ne-husserliečiais, Troeltschas — su kantistais, 
o Simmelis kartais oponuodavo sau pačiam. Ir galo nematyti šios kovos 
visų su visais.“? 


Bet būtų klaidinga manyti, kad vieni katalikai taip galvojo. Dar 
1913 m. panašiai yra kalbėjęs Joėlis. Jis, tuomet perimdamas Baselio uni- 
versiteto rektoriavimą, konstatavo: „Šiais laikais nėra nieko tikro, nieko 
absoliutaus, išskyrus begalinį keitimąsi ir reliatyviškumą ...“ ir graudeno: 
„Filosofijai, siekiančiai visumos, gresia tiesos išsisklaidymas į besikei- 
čiančias hipotezes ir praktiškas kalkuliacijas, į oportunizmą ir virtuoziš- 


* Wust P., Sakularisierung des europaischen Geistes, „Hochland“, Minchen 
1926 (Nr. 8, p. 203). — 
Daugelis visiškai nusivylę filosofija, kartu su A. Besant, J. P. Blavatsky, 

kumą, į aforizmus ir paradoksus, į abejojimus ir svajones... Tiesa šian- 
dien svyrinėja, blaškosi šen bei ten, nes nebeturi nei jokios prieglaudos, 
nei jokios tėvynės.“! 


2. 19-TO ŠIMTMEČIO UNIVERSITETAI 


a. Pirmas tipas: Ideališkasai universitetas 
19. šimtmečio pradžioje 


Laikinai kiek pagerėjęs protestantų universitetų padėjimas į 18. šimt- 
mečio galą vėl pašlijo. Būdama apšvietos atitraukta nuo ją apsupančios 
visuomenės ir betarpiškai priklausydama nuo ją išlaikančio kunigaikščio, 
aukšta mokykla iš naujo neteko savo reputacijos.? Atvirai buvo kalbama, 
kad reikės visą mokslinio darbo organizaciją iš pagrindų pertvarkyti, 
įsteigti specialines mokyklas, o universitetus gal net likviduoti. Šitame 
momente iš gresiančio pavojaus pasišovė juos išgelbėti vad. vokiškasis 
idealizmas. Jo įtaka į aukštos mokyklos reformą tokia didelė ir siekia 
taip toli, jog negalima tylomis pro jį praeiti? 

Fichte bene pirmas bus iškėlęs radikalios reformos klausimą. Jį 
svarstė savo 18307 m. parašytame memorandume, kurį tuoj nusiuntė į Klai- 
pėdą, kur tuomet buvo apsigyvenęs nuo Napoleono pabėgęs Prūsų ka- 
ralius. Čia, lietuviškoje žemėje, ar tik nebus galutinai subrendusi mintis 
kurti naujo stiliaus universitetą. 


Fichte, įsitikinęs, kad tik nauja arba bent atnaujinta senoji mokslo 
idėja galės atgaivinti sustingusį universiteto kūną ir suvienyti pakrikusius 
jo sąnarius, siūlo grįžti prie tam tikros mokslo korporacijos, panašios čia 
į Platono Akademiją, čia į vidurinių amžių vienuolių bendruomenes. Tik 
filosofijos mokyklos galėsiančios išgelbėti visą mokslinę organizaciją. Iš 
jų esą svarbu pasiskolinti visa vienijantį principą: „Atskirų mokslo šakų 


R. Steineriu ir pan. puolė teosofijai, antroposofijai, okultizmui ir t.t. į glėbį. Šitos — 
daugiausia visokeriopos rezignacijos pagimdytos — srovės atošvaistai pasiekė ir 
Lietuvą, tarp ko kito per Vydūną, kurio kūryboje žymus yra teosofijos poveik's 
(cf. Mykolaitis V., Vydūnas. Filosofiniai pradai, „Židinys“, Kaunas 1928, Nr. 7.); 
taip pat per Herbačauska, pasišventusį astrologijai ir okultizmui. 

* Joė! K., Die philosophische Krisis der Gegenwart, Basel *1922. 

* „Apšvietos universitetas“ turėjo dar ir kitų ydų. Taip, sakysime, nemėgo 
savarankiškų, originališkų mokslininkų. Dėl to niekas ir nepriėmė Friedricho 
Schlegelio, nors jis dar tik 25 metus eidamas buvo parašęs puikų filosofijos veikalą. 

* Cf. Spranger E., Fichte, Schleiermacher, Steffens.  Ueber das Wesen der 
Universitat, Leipzig *1919. — Wundt M., Der Sinn der Universitūt im deutschen 


Idealismus, Stuttgart 1933. — Simon P., Die Idee der mittelalterlichen Universitat 
und ihre Geschichte, Tibingen 1933. 

dvasia yra aprėžta“, tik viena filosofija sugeba jas susisteminti, tik ji 
gali joms duoti išvidinį vieningumą ir suvesti jų rezultatus į galutinę 
sumą. Bet kartu būsimasis universitetas turėtų būti laisvas nuo grynai 
intelektualinių tikslų, nes jo pagrindinis uždavinys esąs ne apiberti jauną 
studiozą palaidomis žiniomis, bet įpratinti tiksliai mąstyti ir prasmingai 
gyventi. 


Pasinaudodamas šiomis mintimis, Schellingas dar giliau 'sileido į 
šią reformą. Jo išeinamasis punktas, kurį jis ryškiausiai apibūdino savo 
1802 m. Jenoje skaitytose Vorlesungen iber die Methode des akademischen 
Studiums, yra absoliutas. Šis — aukščiausioji realybė, kurioje glūdi visas 
pasaulis — esąs vyriausia žinojimo prielaida ir pats pirmutinis žinojimas. 
Dėl to tikras pažinimas esąs ne kas kita, kaip tobulas absoliuto suvokimas 
bei atvaizdavimas; tiesa nepriklausanti nuo atskiro individo ar nuo laiko. Iš 
to išeina, kad atskiros šakos tegali būti nagrinėjamos tik „bendrumo ir 
absoliutaus žinojimo dvasioje.“ Jos neranda, tas, kuris rausiasi tik po savo 
specialybę. Taip tvirtindamas, Schellingas savaip atnaujino tai, ką jau 
Platonas ir jo 'pėdomis ėjęs Šv. Augustinas buvo pabrėžę. Jam ir buvo 
aišku, kad jis savo pasiūlymais — ignoruodamas reformaciją — sąmonin- 
gai užmezgė vėl ryšius su scholastikos universitas litterarum. 


Šitaip galvojant tik filosofijos fakultetas gali būti universiteto cent- 
ras — studijų pamatas ir vainikas. Tokiu jį padarė ne tik Fichte su 
Schellingu, bet beveik visi anų laikų aukštos mokyklos reformatoriai. Ir 
taip visai nelauktai iš naujo iškilo svarbus scholastų principas. Matyti, 
jis nors nenaujas, bet taip pat nėra pasenęs ir dėl to kiekvieną kartą pa- 
sirodo, kai tik nuoširdžiai stengiamasi dalykus iš esmės suprasti. 


Šitą principą naujose aplinkybėse realizavo Wilhelm von Humboldtas 
(1767—1835)! Būdamas 1809/10 metais Prūsų švietimo vadovas, jis įkūrė 
Berlyno universitetą (1809), kuriuo turėjo įsikūnyti idealistinės filosofijos 
mokslo koncepcija. Primatas buvo suteiktas filosofijai. Ji mokė atskirus 
faktus studijuoti sąryšy su tuo, kas yra bendra bei visuotina ir taip visus 
mokslo duomenis suvesti į vieną tašką. Vyraujanti universitete dvasia 
buvo neo-humanizmas. Profesoriai būdavo kartu ir tyrinėtojai ir skelbė- 
jai, t. y., jie atlikdavo savarankiškus mokslo darbus ir be to dar perteik- 
davo žinias. 

Reformuodamas mokslo aparatą, Humboldtas įsitikino, „kad visas 


* Cf. jo memorandumą „Uber die innere und žussere Organisation der hoheren 
wissenschaftlichen Anstalten“ 1810, atspausdinta Humboldto ,,Gesammelte Schrif- 
ten“ X 2, 250 ss. 

reikalas be jos [t. y., be valstybės įsikišimo] sektųsi kur kas geriau.“' 
Todėl jis norėjo universitetus išskirti iš metinio valstybės biudžeto ir 
juos aprūpinti — kaip kad būdavo viduriniais amžiais — privačiais tur- 
tais, leidžiančiais jiems plėtotis, neatsižvelgiant į dienos politiką. Užtat 
priskyrė valdovams profesorių patvirtinimą, tikėdamasis, kad jie vis dėlto 
nevaržys mokslo laisvės. Bet norėdamas visokioms neigiamoms galimy- 
tėms užbėgti už akių, Humboldtas galvojo palikti šalia universitetų dar 
ir akademijas, užsiimančias vien tyrimu ir nepriklausomai renkančias sa- 
vo narius.? 

Pagimdžiusios Berlyno universitetą idėjos davė ir šiaip akademi- 
nėms studijoms naujų ir stiprių impulsų. Susvyravusios aukštos mo- 
kyklos, persiėmusios nauja dvasia, vėl įsitvirtino, o greta jų atsirado tiek 
naujų, jog drąsiai galima kalbėti apie naują tokių įstaigų kūrimosi 
bangą — jau šeštą Europos istorijoje. Atsirado 1814 m. — Oslo ir Bres- 
lauo, 1816 m. — Gando ir Liėge'os (Belgijoje), 1818 m. — Bonnos, 1826 m. 
— Miuncheno, 1833 m. — Zūricho, 1834 m. — Berno, 1836 m. — Lyono, 
1837 m. — Atėnų universitetai. Anglijoje šalia tradicinių universitetų 
Oxforde ir Cambridge, kurie savo korporatyvinį charakterį išlaikė iki 
mūsų dienų, 1836 m. atsistojo Londono aukšta mokykla. 

Ši banga išjudino ir Rusiją, kurioje ligšiol egzistavo — ir tai silpnai 
— tik vienas, 1755 metais įkurtas, Maskvos universitetas. Norėdamas 
pagyvinti mokslinę veiklą, caras Aleksandras (1801/25), vos pradėjęs val- 
dyti, įsakė įkurti šešiuose savo imperijos mokslo regijonuose po aukštą 
mokyklą. Tokiu būdu tarp 1804 ir 1833 metų atsirado jų net septynios, 
pav., 1804 m. — Varšuvoje ir Charkove, 1810 m. — Kasane, 1819 m. — 
Petrapily ir 1832 m. — Kijeve. Reorganizuojami buvo Maskvos, Dorpato 
(Tartu, 1802) ir Vilniaus universitetai. Ypatingą charakterį turėjo du 
pastarieji, kur pirmame vyravo vokiečių, antrame — senos Lietuvos tra- 
dicijomis persunkta dvasia. Tuo Aleksandras I. ir jo įpėdinys Nikalojus 
I. (1825/55) parengė tuos indus, kuriuos palengvėle pripildė iš vakarų 
atplaukiančios srovės. Tokiu būdu Rusijos aukštose mokyklose savotiš- 
kai atsispindėjo vakarų Europos minties istorija. — 

Maskvoje iškart buvo įsigalėjęs apšvietos mokslas, bet vėliau jis, kaip 
ir jaunesnės jo seserys, persiėmė iš vokiečių klasicistų ir Humboldto 
plaukiančiu neo-humanizmu, be to mielai sutiko ir Fichtės idealistišką 


* Spranger E.. Wilhelm von Humboldt und die Reform des Bildungwesens, 
Berlin 1910, p. 205. — Cf. taip pat to paties, W. von Humboldt und die Humani- 
tūtside, “1929. — Toliau ž. Kaekler S., W. von Humboldt urd der Staat, 1927. 

* Tok'os „Akademijos“ tikrai ir toliau egzistavo. Tačiau hegemonija 19. 
šimtmečio mokslo darbuose turėjo universitetai. Jie formuodami jauna karta, tu- 
rėjo puikia auditoriją, sudarančia jų idėjoms dkambų rezonansa visuomenėje. Tokiu 
būdu visos kitos mokslo įstaigos buvo nustumtos į antrą eilę, nors jų darbai ir ne- 
buvo antraeiliai, kaip rodo tyrinėjimai ypač tų akademijų, kurios 1918 m. susi- 
iungė į „Tarptautinę Mokslo Akademijų Draugiją“. 

panteizmą su Scheliingo absoliučiu idealizmu, neblogai sutinkančiu su 
paties Aleksandro misticizmu. Taip pat buvo atiduota duoklė ir Hege- 
liui, kurio pasekėjų tarpe sutinkame, pav., anarchistą Bakuniną. Vietomis 
susižavėta ir herderišku romantizmu. "Taigi, Rusijos aukštosioms mokyk- 
loms netrūko dvasinio peno, kurio jos, tiesą pasakius, labai buvo reikalin- 
gos, nes caro režimas savo nuolatiniais ir nešvelniais 'sikišimais — Alek- 
sandro dekretas iš 1818 metų! — stabdė kiekvieną savystovesnį mokslo 
žygį. O kai universitetai vis dėlto pasižymėjo originaliais užsimojimais, 
tai juos naujas caras (Nikalojus I.) nuo 1828 m. ėmė vis labiau siaurinti. 
Viena jo pirmų aukų buvo 1832 m. uždarytas Vilniaus universitetas.! — 


' Šioje vietoje apie Vilniaus universitetą tenka pasakyti, kad jis 
buvo atgaivintas Aleksandro I. laikais. Caras, kuriam Lietuva nuo 1795 m. poli- 
tiškai priklausė, paskyrė savo jaunystės draugą A. I. Čartoriskį Vilniaus apygardos 
mokyklos kuratorium. Šis, eidamas savo pareigas, pirmoje eilėje rūpinosi Vilniaus 
aukštąja mokykla, kuri išgavusi uždarytojo jėzuitų ordeno turtus, 1803 m. birželio 
mėn. 17 d. iškilmingai buvo atidaryta. Fakultetų buvo penki — fizikos, matema- 
tikos, medicinos, literatūros ir moralinių bei politinių mokslų.  Profesoriai buvo 
kviečiami be tautybės skirtumo, todėl susidarė gremium'as tikrų talentų, kurių tar- 
pe buvo pav. kalbininkas Grodeckas, medikas Abichtas, gamtininkas Wolfgangas. 
Kadangi kiekvienas dėstė jam geriausiai tinkama kalba, Vilniaus universitetas gavo 
daugiau kosmopolitiška (ir lenkišką), kaip rusiška charakterį. 

Tą aplinkybę sumaniai išnaudojo su šia žeme suaugę arba jai simpatizuoją, 
kurie vylėsi Vilniaus universitete sulošti analogišką rolę, kaip kad vokiečiai Dor- 
pate. Dėl to savinosi visa, kas kilo iš paties krašto ar plaukė iš brodziūskiškos 
Varšuvos, herderiško Karaliaučiaus ir humboldtiško Berlyno. Visa tai sudarė at- 
mosferą, palankią jaunųjų idealizmui bei romantiškam entuziazmui, kuris puolė 
kultivuoti vietines tradicijas bei aspiracijas. Kad ir Lietuvos reikalai universitete 
tikrai nebuvo pamiršti, parodo Lelevelio, Danilavičiaus, Onacevičiaus ir kitų, jame 
profesoriavusių, pavyzdžiai, o prie kokių rezultatų prieita paliudija M. Valančiaus, 
S. Daukanto, S. Stanevičiaus, K. Nezabitausko ir pan. darbai. Jie nešė gaivia Vil- 
niaus almae matris dvasią, į provinciją, kur ji dar buvo gyva, kai universiteto kūnas 
jau buvo žlugęs. Poetiška to „savo universiteto“ išraiška buvo Adomas Micke- 
vičius. 

Bet šis, palyginant vaisingas, laikotarpis neilgai truko, nes dar pats steigėjas 
Aleksandras pradėjo šnairuoti į šį, Rusijai nieko gero nežadantį, universitetą. Kai 
dar paaiškėjo filomatų ir filaretų veikimas, jo dienos buvo suskaitytos. Čartoriskis 
buvo pakeistas, Lelevelis, Danilavičius ir panašūs atstatyti. Paskutinę lietuviškos 
orientacijas viltį išnaikino Vilniaus universiteto budelis Novosilcevas, o akmenį 
ant šios aukštos mokyklos kapo užritino naujas caras Nikalojus I., pravesdamas Šiš- 
kovo komisijos pasiūlytas išvadas, pagal kurias aukštesnis mokslas pasidarė bajorų 
privilegija. Tuo buvo užtrenktos durys iš Lietuvos gilumos Vilniun besiveržian- 
tiems. Ir pats universitetas 1832 m. liko uždarytas. Tik medicinos ir teologijos 
skyriams buvo lemta dar iki 1842 m. gyvuoti. Tuomet teologija tapo perkelta į Petra- 
pilį, kur toliau buvo dėstoma Dvasinėje Akademijoje, įgyjančioje į 
šimtmečio galą lietuviams didelės reikšmės. 

Taigi, Vilnius neteko aukšto mok'slo židinio. Tai žymiai atsiliepė į krašto 
kultūrą, nes kaip tik tuo laiku rengėsi jame studijuoti ir labiau pasiturinčių kai- 
miečių vaikai. Vėliau suteikti palengvinimai studijų srity mažai ka padėjo, nes 
studiozus iš Lietuvos vis labiau į savo orbitą traukė Rusijos gilumoje esančios 
mokyklos. O kas norėjo išvengti ten tykojančių pavojų, tas imatrikuliavosi lenkų 
teritorijose esančiuose universitetuose, kur pakliuvo į kitus spąstus. 

Cf. Biržiška M., Lietuvių literatūra Vilniaus universiteto metu, Vilnius 1921, 
kur nurodyta daugiau literatūros. — Suchomlinovas, Medžiagos Rusijos lavinimo 
istorijai Aleksandro laikais (rusų kalba), Petrapilis 1889. — Schiemann Th., Ge- 
schichte Russlands unter Nikolaus I., 4 Bde, Berlin 1904/19. — Bieliūski J., Uni- 
wersytet wilenski (1579—1831), 3 t., Krakow 1899/1900. — 

Reikia pasakyti, kad iš humboldtiškos koncepcijos išaugę universitetai 
neblogai atitiko savo pašaukimą. Didelis jų privalumas buvo tas, kad jie, gy- 
vai svarstydami reikšmingus tautos reikalus, buvo tautos dvasios reiškėjai 
ir joje glūdinčių jėgų atstovai. Nemažiau vertintina yra ir toji vieninga 
idealizmu pagrįsta pasaulėžiūra, jungianti visus fakultetus vieningais 
dvasios ryšiais. Tokiu būdu, universitetas vėl pasidarė — nors ir netc- 
bulai — tam tikra universitas, kuri bent iš tolo priminė vidurinių amžių 
mokslo organizacijos idealą. 


b. Antras tipas: Materialistiškai pozityvistiškas 
universitetas 19. šimtmečio gale 


Tačiau šis, nors apytikris, ideologiškas vieningumas bei idealistišku- 
mas neilgai truko, kadangi augantis 19. šimtmetis planingai jį išardė. Dar 
Hegeliui nesuskubus atsigulti į karstą, opozicija nukrypo nuo „idealisti- 
nio universiteto.“ Jai ilgainiui ir pavyko pakeisti šiojo dvasią, organiza- 
ciją bei tyrimo metodus. 

Naujos dvasios aukštai mokyklai įkvėpė visos anti-hegeliškos srovės. 
Žinoma, neapsiėjo be kovų. Sakysime, Feuerbachui Heidelbergo univer- 
sitetas neleido savo rūmuose skelbti materializmą (1848/49). Bet užtat 
audringai pritarianti studentija parūpino jam miesto rotušę, kur jis juo 
laisviau užsimojo. Panašiai Sorbona atmetė (1852) Taine'o Traitė de la 
Connaissance, kur autorius išdėstė savo fiziologinio pobūdžio psichologiją, 
o 1839 m. į Ziirichą suplaukusi liaudis nuvertė D. Fr. Straussą į uni- 
versitetą  pakvietusią kantono vyriausybę. "Tačiau praėjus tam laikui, 
kurio kiekvienas naujas sąjudis yra reikalingas žmonėms į savo pusę pa- 
lenkti, anti-idealistinės srovės palengva užėmė katedras. 

Nemažiau keitė universiteto veidą ir gamtos mokslai. Privilegijuo- 
jami naujo filosofinio judėjimo, jie tol plito, kol susprogdino juos ligšiol 
priglaudusį filosofijos fakultetą. Jie pretendavo į atskirus fakultetus bei 
institutus su atitinkamomis laboratorijomis. Jose bandė įrodyti, esą bergž- 
džia toliau naudotis deduktyviniu metodu ir norėti suvokti gamtos 
vyksmus spekuliatyvinio mąstymo pagalba. Pasiekti laimėjimai patraukė 
į jų pusę ir abejojančius, nes fizika, chemija, medicina bei gretimos sri- 
tys padarė milžiniškus šuolius pirmyn. Jų sensacingi išradimai, reali- 
zuojami galingos technikos, tiesiog pakeitė pasaulio išvaizdą. 

Ta technika su laiku tiek išbujojo, kad pagaliau išardė net patį uni- 
versitetą, reikalaudama sau atskirų mokyklų, kurios, pradedant nuo 19. 
šimtmečio vidurio politechnikumo pavidalu, gausiai buvo steigiamos. 
Kadangi ir kitos sritys — medicina, veterinarija, agronomija, pramonė, 
prekyba, ir t. t. — panorėjo sau specialių įstaigų, tai po truputį prasidėjo 
aukštos mokyklos išparceliavimas. 

Tą procesą pagreitino ir įvedimas naujo, vad. egzaktiško metodo, ku- 
ris, įkvėptas pozityvizmo bei materializmo, nusisuko nuo bet kurios spe- 
kuliacijos ir išvystė eksperimentizmą. Kuo jis dvelkė, gali mums pailius- 
truoti vienas žymiausias jo atstovas — Taine'as. Jis, norėdamas tinkamai 
suprasti literatūrą bei jos kūrėjus, lankė fiziologijos, zoologijos, chemi- 
jos, anatomijos ir kt. paskaitas, vaikščiojo po ligonines, psichiatrines kli- 
nikas, tyrinėjo miegą, patologinius reiškinius, proto ligas, gyvulių instink- 
tą, darė skrodimus. Čia, egzaktiškuose moksluose, jis vylėsi rasti tą tik- 
rumą, kurio neužtiko Hegelio dedukcijose. Čia jis suieškojo faktus, ne 
kokią aprioristinę formulę, ant kurios, jo manymu, senoji mokykla, kaip 
ant kokio kurpaliaus, aptempdavusi davinius. „Au lieu de vous imposer une 
formule, je vais vous faire toucher des faits“, pasisako jis įžangoje i 
Philosophie de Nart (I, 14). Kokie tie faktai yra, jis specifikuoja, pradė- 
damas savo veikalą apie Intelligence (I, 2), kur tvirtina, šių dienų mokslo 
medžiagą sudarą „...petits faits bien choisis, importants, significatifs, 
amplement circonstanciės et minutieusement notės“. 

Šitas plozityvinis, induktyvinis metodas pagaliau pradėjo vyrauti ir 
dvasios moksluose, kurie jau gerokai buvo netekę orientacijos. Jie apsi- 
prato su tuo, kad jau ne vienas juos tik laikė egzaktiškų mokslų priedu 
ir traktavo kaip ancilla rerum naturalium. 

Jau iš to galima spręsti, kiek šie trys veiksniai — idealistinės filo- 
sofijos pakeitimas materialistine bei pozityvistine, gamtos mokslų įsiga- 
lėjimas ir empirinio metodo iškėlimas — pakeitė universiteto charakterį 
ir kiek jie paveiks 19. šimtmečio žmogų. 

Mums yra tolima mintis nevertinti šios antrosios 19. amžiaus aukštos 
mokyklos nuopelnų; juk ji yra tiek padariusi, kaip reta kuri mokslo 
įstaiga. Paimkime, kad ir tuos, daugelio taip peikiamus, gamtos mokslus. 
Ar jie technišku atžvilgiu nėra atnaujinę žemės paviršiaus? Ar norėtų 
kas iš mūsų, patyrusių jų palaimingus išradimus, grįžti į anapus viso to 
begalinio triūso? Ir ar kas išdrįstu pakirsti tuos grandioziškus užsimojimus, 
kuriais 20. šimtmetis troško dar pralenkti savo pirmataką? Gal vien dėl 
to, kad žmogus neretai tik piktam panaudojo civilizacijos stebuklus, mir- 
čiai sėti, o ne gyvybei kurti? Bet ar negalima tą pat padaryti ir su spe- 
kuliatyviniais mokslais? Tat kam visas tas sentimentalus verkšlenimas 
dėl išnykusio romantiškumo?! Lyg ūžiąs motoras ar blizganti nuo švaru- 
mo operacijos salė nebūtų lygiai tiek poetiška, kiek kokia nors vidurinių 
amžių pilis ar rokoko menuetas! 

O betgi tebūna leista keliais minusais sumažinti šių laimėjimų sumą. 
Visų pirma negalima nutylėti gamtos mokslų industrializacijos. "Taip, 
sakysime, technika reikalavo, kad laboratorijos padėtų jai išrasti vis 
naujų produkcijų galimybių ir tinkamų joms aparatu bei mašinų. Ši- 

taip suprasto „mokslo“ pirmutinis uždavinys buvo tarnauti akcinėms 
bendrovėms ir bankų interesams. Todėl dividendai, gratifikacijos ir pa- 
našūs terminai gausiai buvo vartojami šios rūšies mokslininkų, žvelgiančių 
viena akimi į mikroskopą, antra į pinigus. Suprantama, kodėl vis daž- 
niau mokslui buvo prikaišiojama, esą jis ėjęs kapitalizmui vergautų. 

Šitas priekaištas ypač buvo taikomas ne vienam tuo laiku Šiaurės 
Amerikoje įkuriamam universitetui, kuriuose kartais ištisos dalys netek- 
davo tradicinio orumo. Iš jų reikalauta išradimų, kuriuos galima buvo 
greit užpatentuoti bei pelningai eksploatuoti ir tokiu būdu biržoje koti- 
ruojamų akcijų vertę pakelti. Bet ne vien Amerikoje trustai ėmė kurti 
aukštas mokyklas ir sindikatai jose viešpatauti, tokių pavyzdžių apsčiai 
yra ir Europoje. 

Nenuostabu tad, kad į tai, kas nedavė apčiuopiamos naudos, pradėta 
šnairuoti.  Nesigailėta „nepraktiškiems“ mokslams pašaipos. Labiausiai 
buvo puolama filosofija, bent toji, kuri nespėjo ar nenorėjo persiorientuoti. 
Gyvenime nebesiorientuojąs filosofijos profesorius pasidarė mėgiamiausia 
juokų laikraščių figūra. Bet ar filosofai ir jų humanistiški fakultetai 
nebuvo labiau verti pasigailėjimo kaip ironijos? Tikrai, nes jie pergy- 
veno skaudžią tragediją. Juk juos slėgė ne tik netekimas per šimtmečius 
turėto primato, bet ir neišgydomas išvidinis nesutarimas, nes — kaip žino- 
me — filosofijos vietą jau buvo užėmusios įvairios filosofijos, jų sistemos, 
fragmentai, niuansai. Būdavo, kad universitetuose sekdavo viena paskui 
kitą iš esmės skirtingos mokyklos.  Atsitikdavo ir taip, kad tuose pat 
rūmuose, net viename aukšte ir kartais tuo pačiu laiku, gretimose audi- 
torijose vieną ir tą pačią mintį vienas dėstytojas teigė, kitas neigė. Už 
tas pat žinias, už kurias studentas pas vieną profesorių gavo geriausį pa- 
žymį, kito jis buvo pavaromas. Ką vienas statė, kitas griovė. Tai buvo 
kova visų su visais. "Todėl filosofijos fakultetas nepajėgė vadovauti nė 
jo globojamiems humanitariniams mokslams. Jų atstovai, išsigandę bend- 
ros desorientacijos, užsidarė savo specialybėse. 

Jautresni jau seniai suprato opią tokių istaigų padėtį, bet, nepajėgdami 
jos atitaisyti, užsimerkė ir susigyveno su mintimi, kad tie fakultetai, reng- 
dami mokytojus, turės nors minimalinę teisę egzistuoti. Tačiau nepa- 
galvojo, kad būsimi mokytojai bus tik nauji to idėjinio chaoso platin- 
tojai. 

Tokiu būdu tie mokslai ne tik pametė tikrąjį kelią, bet neteko ir paties 
centro. Ir taip jie ėmė klaidžioti be orientacijos beribėje smulkmenų jūroje. 
Tuo pačiu buvo sutriuškinta ta centrinė jėga, kuria savo laiku rėmėsi 
ir kurioje jungėsi pasaulėžiūra, nes, nebesiorientuojant šiai į universumą, 
nebegalėjo būti kalbos nė apie universitas. Kur anksčiau stovėjo puikūs 
minties rūmai, dabar riogso griuvėsiai ir viešpatauja babiloniškas nuo- 
monių mišinys. 

Negeriau ir su kitais fakultetais, kurie, užgesus filosofijos švyturiui, 
taip pat ėmė blaškytis.  Atskirti nuo dvasios makrokosmo pasitenkino 
apčiuopiamų faktų mikrokosmu. Toje mikrologijoje jie ir knisosi despe- 
ratiškų darbštumu, nors ir nesitikėjo surasti bent minimumą dėsningumo, 
kurio pagalba žmogus galėtų pažinti kad ir savo artimiausią sritį. Ignora- 
bimus. 

Ar tad nuostabu, kad universitetais besivadinančios mokslo įstaigos 
sudarė tik išviršinį vienumą, administratyvinį vienetą, apgaubiantį tiek 
nuomonių, kiek yra žvaigždžių paukščių take? Tai buvo sugrupavimas 
šimtų, nuo savo kolegų aklinai užsidariusių, specijalistų, kuriuos jungė 
tik bendri rūmai ir autonomizuotas galvojimo būdas. Fakultetai — ma- 
žesni vienetai minčių chaosui ugdyti. Katedros — priešingiausių nuomo- 
nių kristalizacijos punktai. Jokio universitas! Iš vidurinių amžių te- 
buvo likęs vienas vardas, lyg koks archaizmas. Geriau tiktų diversitas 
arba specialitas. 

Dar būtų pusė bėdos, jei universitetai prie savo naujo charakterio 
būtų prisipažinę ir padarę vieninteles iš to galimas išvadas. Bet daug 
kur jie, lyg niekur nieko, dėjosi esą toji pat senoji institucija, tuo su- 
klaidindami tuos, kurie verždavosi prie jų katedrų išgirsti išganingą 
mokslo žodį.! 

Tie jauni entuziastai nė nesuprato, kad šios įstaigos negali jų iš- 
ganyti; nes jos pačios laukia išsigelbėjimo iš savo beviltiškos padėties. 

Tą dar mažiau suvokė platesni sluoksniai, kurie, įtikėję, esą mokslui 
visame priklauso paskutinis žodis, religiją juo pakeitė. Jie tvirtai ma- 
nė, kad mokslas sukurs išsvajotą „ateities valstybę“ ir joje įrengs išsi- 
ilgtą rojų. Po tiek nusivylimų darbo masės i mokslą sudėjo visas ir pas- 
kutines viltis, jį tiesiog mistifikavo, tuo sukurdamos naują tikėjimą, ku- 


* Jų tarpe atsirasdavo vis daugiau ir lietuvių, kurie, pasinaudodami socijaliniais 
pagerin'ma's ir tautinės sąmonės kurstomi, veržėsi į šviesą. Bet neturėdami savame 
krašte atitinkamo židinio, buvo priversti emigruoti į tolimos Rusijos g'luma 
arba į lenkiškas sritis. Toks: atsitolinimas nuo savo tautinės bazės buvo vienas 
pavoius tykojantis jaunus lietuvių studentus. Antras kilo iš universitetų, suspė- 
jusių persisunkti iš vakarų pasiskolintu materializmu bei pozityvizmu ir panašio- 
mis srovėmis kurios viena po kitos įsitvirtino Rusijos universitetuose. Šitie pavo- 
jai buvo juo realesni, kadangi jauniems studentams, trokštantiems išsiemancipuoti 
iš savo „provincijališkumo“, didžių centrų — ir svetima kalba dėstomas — mokslas 
tikrai galėjo atrodyti esąs galutinis žodis. Padidino tuos pavojus ir tas faktas, 
kad pi“ma karta pačių kaimiečių vaikai didesniame skaičiuje susidūrė su mokslu, dėl 
ko ir galėjo įvykti — taip, sakant — masinė naujų idėjų infekcija. 

Kad šis susidūrimas tikrai buvo reikšmingas tautinis ir pasaulėžiūrinis bandy- 
mas, parodė šie rezultatai: daugelis surusėjo, o dar daugiau, kad ir pasilikdami lie- 
tuv'ais, nesugebėję suderinti savo seną tikėjimą su nauju mokslu, pasisakė už mokslą, 
tuo įvarydami kylį į ligšiol vieningus savo tautos idėjinius įsitikinimus. Susidarė du 
liogeriai. kurių kiekvienas leidė savo laikraščius, žurnalus, kūrė organizacijas par- 
t'ijas. Iki karo tų dviejų liogerių susidūrimas buvo daugiausia ideologinis, mažiau 
ekonominis, o po karo — atstatant savo nepriklausomą valstybę — jis savaimingai 
virto ir politiniu. 

riame nė kiek nesusvyravo.! Ir kam, jei ir labiau pasiturintieji juo kiti! lr 
net taip fantastiškai, jog bematana pateko į literatūrą. Visą tą mistišką 
scientizmą Flaubertas savo romane Madame Bovary (1857) personifikavo 
vaistininko Homaiso asmeny, įkyriai kartojančio, ir jis tikįs, bet, žinoma, 
kiek kitaip kaip kiti. „Mano Dievas, tai Sokrato, Franklino, Voltaire'o ir Bė- 
rangerio* Dievas. Aš pasisakau už [Rousseau] „Savojardo vikaro išpaži- 
nimus“ ir nemirštamus [17]89 metų principus!“ Jo galvoje niekaip netel- 
pa Kristaus prisikėlimas iš numirusių, nes tas juk priešinasi visiems gam- 
tos dėsniams, o kas nesutinka su jo dievinamuoju mokslu, tas nėra galima. 
Tegul Kristus prisitaiko prie jo dėsnių! 


Scientizmas, ši nauja religija, pripildė pasekėjus begaliniu optimizmu. 
-Tie, įkinkę į darbą garą, eksploatavę žaibą ir nugalėję mikrobus, tikėjo, kad 
vieną gražią dieną viską suprasią, sužinosią, svaiginosi mintimi, kad tikrai 
išsipildysiąs pažadas — Eritis sicut dii* Kaip baigėsi šitoks pasiputimas, 
parodo ne tik klaikus Flauberto romano galas, bet ir nemažiau šiurpus fi- 
nalas Bourgeto kūrinio Le disciple (1889), kur tiek beširdis, tiek putlus 
scientizmas prarijo naivius savo pasekėjus. Bet masės prareginčių kūrė- 
jų neklausė, jos tik dar karščiau garbino savo stabą. Vienok pasaulinis 
karas jas prablaivė ir visu baisumu įtikino, kad scientizmas padaręs jas ne 
dievais, o besidraskančiais robotais. 


Tokiu būdu antras 19. šimtmečio universiteto tipas daugiau paveikė tauta, kaip 
visi kiti, kuriuose lietuviai ligšiol švietėsi. Ir jo poveikis pasiliko lemiantis iki 
to momento, kol nepatenkinti šiuo universitetu katalikai Vakarų Europoje susirado 
kitokį, bekylančių katalikų universiteto tipą. 

* Eine Verkehrung des Sinns von Wissenschatt geht daher heute durch die 
Welt... Da Massenordnung nur durch Technik, Technik nur durch Wissen- 
schaft mūglich ist, herrscht im Zeitalter ein G'aube an Wissenschaft. Da aber 
Wissenschaft allein zuganglich ist durch methodische Bildung, das Staunen vor 
ihren Resultaten noch kein Teilnehmen an ihrem Sinn ist, so ist dieser Glaubeė 
Aberglaube. Eigentliche Wissenschaft ist das Wissen m't dem Wissen der Wei- 
sen und Grenzen des Wissens. Wird aber an ihre Resultate geglaubt, die nur als 
solche, nicht in der Methode ihres Erwerbs gekannt werden, so wird in imagi- 
nirem Missverstehen dieser Aberglaube zum Surrogat echten Glaubens. Man 
halt sich an die vermeintliche Festigkeit wissenschaftlicher Ergebnisse. Die 
Inhalte dieses Aberglaubens sind: ein utopischer Sachverstand von allem, das Ma- 
chenk6nnen und die technische Meisterung jeder Schwierigkeit, Wohlfahrt als 
Moglichkeit des Gesamtdaseins... Die Macht dieses Aberglaubens befallt fast alle 
Menschen, auch die Gelehrten“. — Taip išsitaria nekatalikas Heidelbergo universi- 
teto profesorius K. Jaspers savo knygutėje „Die geistige Situation der Zeit“, Ber- 
lin-Leipzig *1933, p. 123 s. 


ž Burbonų laikų poetas sukūręs daugybę lengvų, liaudžiai patinkančių dai- 
nelių, kuriomis propagavo doktrinalinį liberalizmą. 


* Ta pažanga ypač žavėjosi ir ją tikėjo nemaža į Ameriką, į technikos stebuk- 
lų šalį, persikėlusių lietuvių. Jų vardu prabilo V. K. Račkauskas, versdamas prof. 
M. Dragomanovo veikalėlį „Rojus ir pažanga“, kuris lietuviškai pasirodė 1912 m. 
Scrantone (112 psl.). 

c. 19. šimtmečio profesoriume 


Kiekvienas universiteto tipas turi ir atitinkamus profesorius. Kaip 
idealistiškoje aukštoje mokykloje galėjo dėstyti toks Fichte, taip egzaktiš- 
kų mokslų užvaldytas universitetas sugebėjo išugdyti tokį Virchową ar 
Helmholtzą. Iš šitų dviejų, 19. šimtmečio formuotų, tipų kiek platėliau 
minėsime antrąjį. 


Pirmiausia krinta į akis jo siauros specialybės pamėgimas. Tuo jis 
griežtai skiriasi nuo universalinio vidurinių amžių profesoriaus ir net nuo 
savo kolegos iš idealizmo laikų, kuriems vis dar rūpėjo fenomenų visuma. 
Bet įsigalėjusiai diversitas tebuvo reikalingi tik specialistai, kurių ji, to- 
lydžiai atomizuodama studijų šakas, ir pasigamino. Negalima pasakyti, 
kad toks specializavimas būtų buvęs nevaisingas, priešingai, dėl jo mūsų 
žinojimas begaliniai praturtėjo. Dėl to žemai lenkiamės prieš tuos moks- 
lo vyrus, kurie, neatbodami vargo ir sunkumų, vis iš naujo mėgino plėšti 
skraistę nuo mus apsupančių ir bauginančių paslapčių. Jie, užmiršę pa- 
saulį bei jo garbę, triūsdavo kartais per pusę šimtmečio laboratorijose, norė- 
dami surasti atsakymą į vieną kurį klausimėlį. Jie darydavo pavojingus 
eksperimentus, aukodavo neretai savo sveikatą, o kartais net savo lavonus 
pavesdavo mokslo tyrinėjimams. Kas žino visus tuos tūkstančius anonimų, 
privedusių bakteriologiją prie Kocho laimėjimų ar Pasteuro triumfų? 
Kas atsimena tuos legionus baltų chalatų herojų, kovojusių klinikose už 
žmogaus gyvybę ar už gyvenimo prailginimą nors kelioms valandoms? Jie 
nors be vardo, tačiau ne be garbės, nemirštamos garbės. Tokių karžygių 
mes sutinkame visuose fakultetuose. Dar niekad archyvai bei bibliotekos 
nebuvo tiek verčiamos, žemė tiek tyrinėjama, okeanai tiek išnardomi. Dar 
niekad tiek nebuvo rašoma ir spausdinama. Problemos tiesiog skendėjo na- 
grinėjamoje literatūroje. 


Tačiau šitoks knisinėjimasis be galo ir be krašto turėjo ir savo nepato- 
gumų. Specialistas, dirbdamas be kontakto su gretimomis šakomis, nebesu- 
sikalbėjo su savo kolegomis. Atsitikdavo, kad Platono specialistas menkai 
tenusimanė apie naują filosofiją, kad anglistas nė kiek nesidomėjo savo 
kaimynais prancūzais, kad į Dostojevskį įsigilinęs nieko nenorėjo žinoti 
apie Gogoli. Kas tiesioginiai jo nelietė, tas jam nebuvo įdomu, todėl su- 
siėjęs su kitais buvo mirtinai nuobodus. O betgi savo pozicijos silpny- 
bes mažai tepajuto. Priešingai, buvo net linkęs girtis savo išimtinomis 
žiniomis. Iš čia ir kilo tas išdidumas, kuriuo „žinąs“ žiūrėjo į visus „„ne- 
žinančius“. 

Toksai mokslo darbas ir išviršiniai paženklino savo darbininkus. Jie 
kaskart labiau panašėjo į tyrinėjimo aparatus, kurie atlikdavo savo darbus 

laikrodžio reguliarumu ir mašinos tikslumu. Tokia mokslo mašina, kuri 
dirbo su didžiausia precizija ir be atsisakymo, buvo, sakysime, Taine'as. 
Jam ir kitiems pozityvistams, svarbiau buvo eksperimentuoti, kaip gyventi. 
Primum experimenta agere, deinde vivere. Net ir moterims šis specialumas 
giliai įspaudė savo bruožus, ką gali paliudyti, kad ir ponios Cury (1867— 
1934) pavyzdys. Ji, nors katalikiškoje Lenkijoje užaugusi, tačiau patekusi 
į Prancūziją pačiame pozityvizmo klestėjime ir ištekėjusi už fiziko, įti- 
kėjo į scientizmą. Šis iš jos atėmė moters žavingumą, aptildė jos juoką ir 
padarė ją griežtą bei tikslią. Be — savaip suprasto — mokslo, fizikos ir 
eksperimentų, ji daugiau nieko nepripažino. Šiais įsitikinimais neabejojo 
nė vyrui staigiai mirus; priešingai, dar ir savo dukterį paaukojo ant scien- 
tizmo aukuro. 

Giliau žvelgią senai suprato, kad tokia darbuote pasiektos žinios 
nesudaro tikro žinojimo ir kad dėl viso to žmogus netampa nei išmintin- 
gesnis nei geresnis. Jie su širdgėla pastebėjo, kad mokslo korifėjai kar- 
tais neišlaiko ir menko gyvenimo egzamino. Jie pajuto, kad anie, bendres- 
niuose klausimuose mažai teišmanydami, o visumos vaizdo jau visai nebe- 
turėdami, nebebuvo, kaip kadaise, vadovai nuo mažesnio prie aukštesnio, 
nuo paprasto prie reikšmingo, nuo reiškinių prie esmės. Tie mokslininkai, 
atsisakydami suvesti — arba bent mėginti suvesti — davinius į pilną sis- 
temą ir palikdami studiozus be galutinės orientacijos, nemažai padėjo pa- 
sauležiūriniam liberalizmui įsigalėti. 

Šis ir be to gausiai buvo atstovaujamas radikalios laisvamaniškos sro- 
vės, kuriai rūpėjo savo doktrinalinį laisvamaniškumą plačiausiai pasėti. Ir 
jai sekėsi, nes turėjo apsčiai gabių portes-parole. 


Ar jų katedros radosi Stockholme ar Kapstadte, ar jų auditorijos buvo 
Maskvoje ar New-Yorke, jie platino vienodą mokslą, siekė vieno ir to pa- 
ties tikslo. Būdami geri psichologai bei lengvo supratimo, jie be vargo 
"lisdavo į kiekvieną sistemą ir pasirinkdavo tinkamų savo misijai žinių bei 
argumentų. Vengdami aiškiau pasisakyti už kurią nors ryškesnę doktriną, 
jie pasidarydavo eklekticistai, moką viską suprasti, viską išaiškinti, viską 
išteisinti. Jie ne tik mokė, bet tiesiog įkūnijo posakį Veritas — temporis 
filia. Nieko absoliutaus nepripažindami ir viską sureliatyvindami, tapo 
visose srityse patys didieji reliatyvistai. 

Tą reliatyvumą skelbdami, jie plačiu frontu susidūrė su Bažnyčia 
bei Jos mokslu. Matydami jame „den ruhenden Pol in der Erscheinungen 
Flucht“, jo organiškai nemėgo ir todėl nepraleisdavo progos vis iš naujo 
pulti tą instituciją, kuri nesidavė palenkiama, ir tuos mokslininkus, kurie 
buvo kurti jų reliatyvizmo himnams. Ta kova nesiliovė per visą 19. šimt- 
metį ir nėra vilties, kad ji greit baigtųsi, nes katalikų mokslo koncepcijoje 

niekad netilps jų radikalus laisvamaniškumas, kuris yra ne kas kita, kaip 
visko su viskuo sulyginimas — aukščiausio su žemiausiu ir kilniausio su 
banališkiausiu, kur vertybės paverstos fikcijomis, o maštabai suvesti į nulį. 

Visa situacija bei laiko dvasia labiau buvo palankios šiems laisvama- 
niškiems radikalistams' ir dėl to paviršutiniškiau i dalykus žiūrint galėjo 
atrodyti, esą jie laimėję 19. šimtmečio kovas. Tą ispūdį dar pagilino fak- 
tas, kad jie tiek žodžiu, tiek raštu tiesiog nustelbė oponuojančius. Tai at- 
likti padėjo jiems neabejotini oratoriški ir stilistiški gabumai. 

Kadangi jie neguldė galvų už kurį nors pozityvų mokslą, tai daugiau 
kultivuodavo formą kaip turinį. O ta forma buvo ne tiek ramus, objektin- 
gas atpasakojimas, kiek savotiškas filosofavimas, nes jiems ne tiek rūpėjo 
tikslus planas, konstruktyvinis elementas ir nuosekli minčių eigą, kiek 
įdomus siužeto traktavimas. Tam žaisdavo žodžiais, stebindavo paradok- 
sais, imponuodavo antitezėmis. Žodžiu, darydavo viską, kad tik auditori- 
ja netuštėtų ir joje visuomet vyrautų toji gera nuotaika, kur mintys ge- 
riausiai prigyja. Apvilkdami šias žavingiausiais rūbais, nešykštėdami 
skambių posakių, dailių frazių ir sparnuotų formulių, kurios lėkdamos nuo 
lūpų prie lūpų savaimingai platino atstovaujamas idėjas, jie sukūrė sa- 
votišką stilių, savo estetizuojančia gražbylyste ir nervingu sąmojingumu iš 
kart išsiskiriantį iš visų kitų.“ 

Be šitų gyvenimiško laisvingumo siekiančių radikalių laisvamanių 
akademiškoje plotmėje pasidarbavo dar masonų brolija? Ji stengdavosi 


! Žymų jų nuošimtį sudarė iš savo tautos tradicijų išsiemancipavę, už indi- 
vido išsilaisvinimą kovoją žydai, kuriems dėl įvairių jų privalumų pavyko užimti 
didelį katedrų skaičių. Sakysime, Austrijoje, kur katalikai sudaro 9095 visų gyven- 
tojų, jie turėjo 4075 universiteto profesorių vietas (cf. Eberle J., Grossmacht Presse 
etc, Wien *1920, p. 295). Panašiai buvo ir kituose kraštuose. Kad lengviau sek- 
tųsi darbas, žydai — modernistai neretai išviršiniai kiek galint asimiliuodavosi, pav., 
keisdami pavardes. Tokiu būdu iš Dessauer pasidarė Dessoir, iš Gundelfinger — 
Gundolf. Jų pavyzdį pasekė ir rašytojai su publicistais. Taip, sakysime, Emil Lud- 
wig anksčiau vadinosi Cohn, o žinomas kritikas Alfred Kerr — Kempinsky. 

Kad jų poveikis buvo tikrai didelis, paliūdys kiekvienas, kritiškai žiūris į gy- 
venimą. Iš daugybės pavyzdžių tam patvirtinti pasitenkinsime paminėję viena 
ryškiausia, kuris liečia Goethę. Šis ir jo atstovaujamas doktrinalinis liberalizmas 
vargu ar būtų pasidarę tokie populiarūs be žydų profesorių Gundoli, Simmel ir 
Witkowski, kuriems padėjo jų vienminčių Bielschowskio ir Engelio veikalai. Atė- 
mus šiuos penkius žydus iš vokiečių goethologijos, kas liks iš tikrai žymių darbų 
be (anglo) Chamberlaino? 

* Kaip nekatalikai vertina tokį stilių, galima tarp ko kito sužinoti iš K. Jasper- 
so knygutės „Die geistige Situation der Zeit“, Berlin - Leipzig "1933, p. 104 s, kur 
skaitome: „„Wenn der Halt an echten Inhalten verlorengegangen ist, wird schliess- 
lich bewusst die Sprache als Sprache ergriffen und zum Gegenstand der Absicht 


gemacht... Heute wird gemieden, durch die Sprache auf das Sein zu blicken viel- 
mehr das Sein mit der Sprache vertauscht... Das ungewohnte Wort und die un- 
gewohnte Wortstellung miissen urspringliche Wahrheit vortūuschen... Geist 


scheint im Umbenennen zu bestehen.“ 

* Dar šiek tiek literatūros apie masonų broliją: Algermissen K., Die Ereimau- 
rerei, 1933. — Schweyer Fr., Politische Geheimverbūnde, 1925. — Pachtler G. M., 
Der Gotze der Humanitaūt etc., Freiburg i. Br. 1873. — Wicht! F., Weltrevoliution, 

užimti visas reikšmingesnes universitetines vietas, kur buvo galima for— 
muoti būsimąsias tautos ir krašto viršūnes. Nuosekliai ir per ilgą laiką 
okupuojant vakancijas, masonams pavyko gauti žymią dalį svarbesnių ka- 
tedrų, iš kurių toliau skelbė gryno žmogiškumo evangeliją ir kontroliavo 
beaugantį akademišką jaunimą. Pasirinkdami naujas pajėgas, skirdami 
stipendijas, ieškodami aktualioms tėmoms rašytojų, o pastariesiems leidė- 
jų, t. y., parūpindami savo idėjoms naujų, kvalifikuotų skelbėjų ir sudary- 
dami jiems tinkamą platformą, masonai giliai paveikė 19. šimtmečio inte- 
lektualinį gyvenimą. 

Po viso to, kas čia buvo pasakyta, nenuostabu, kad, besižvalgydami po 
19. šimtmečio profesoriumą, vos kur ne kur sutinkame kataliką. Kokiame 
laipsny pasisekė pasaulėžiūriniam liberalizmui, saugojančiam savo mokslo 
monopolį, apsidrausti nuo katalikų, kurių doktrinoje jis matė rimčiausį 
savo priešą, gali, sakysime, pavaizduoti, šie skaičiai paimti iš 1930 metų 
Vokietijos.! 

Statistika sako, kad (1930) Vokietijoje gyveno 33,0675 katalikų. Jei 
būtų pilnai įgyvendintas paritetas, tai tiek taip pat turėtų būti ir katalikų, 
dėstančių Vokietijos Aukštose Mokyklose. Bet taip nėra, nes jose jie te- 
sudaro tik 13,58945. Kadangi čia įskaityti visi, kurie yra užrašyti katali- 
kais, neatsižvelgiant ir į tai ar yra praktikuoją ar ne, tai faktiškasis jų svo- 
ris dar mažesnis. Net ir po karo, t. y., tuomet, kai jis politikoje išsikovo- 
jo paritetą, nebuvo nė vieno universiteto, turinčio nors pusę katalikų dės- 
tytojų. Net ir katalikų tirštai apgyvendintuose kraštuose jų akademikų 
nuošimtis toli atsiliko nuo atitinkamos gyventojų dalies. Tą įsakmiai pa- 
rodo Bavarija, kur 69,697; katalikų išpuola tik 33,5375 profesorių. Kad 
ir kitur, kur katalikai sudaro daugumą, nebuvo geriau, rodo, pavyzdžiui, 
Kėlno, Miūncheno, Mūnsterio, Wiirzburgo universitetai, kurių katalikų 
profesorių nuošimtis tik nežymiai pakyla virš bendro reicho nuošimčio 
(13,58), o Bonnoje ir Freiburge (Breisgau) buvo net žemesnis. Kompen- 
sato iš aukštų mokyklų, esančių protestantų apsuptų, negalima buvo laukti, 
nes jie stengiasi aklinai užsidaryti nuo katalikų. 

Kaip matyti radikaliam liberalizmui net tokiais laikais, kada katalikai 
vaidino svarbią, net vadovaujamą rolę valstybėje, buvo pavykę apsaugoti 
savo monopolį. Kur tas dėl augančio katalikų sąmoningumo nebuvo 
lengva, ten besiveržiantieji buvo nustumti i specialias šakas, izoliuoti į 


Weltrepublik "1922. — Prielankūs masonams yra L. Kellerio veikalai, kaip sakysi- 
me, „Die geistigen Grundlagen der Freimaurerei und das Gffentliche Leben, Jena 
1911“, „Die Freimaurerei etc.“ I.cipzig- Berlin *1923. — Panašios tendencijos yra 
Bischoff D., Die Religion der Freimaurer, 1922. 

' Legge Th., Der Anteil der Katholiken am akad. Lehramt „Akad. Bonifatius-— 
korrespondenz“, Paderborm 1934, Nr. 2, p. 105 ss. — Reikia pasakyti, kad Leggės 
paduodami skaičiai, paimti iš pokarinės Vokietijos, pilnai neatvaizduoja prieškari— 
nių katalikų akademinių pozicijų, kurios buvo žymiai prastesnės. 

sunkiai prieinamas specialybes, kuriomis doktrinaliniam liberalizmui nega- 
lėjo pakenkti. Bet užtat ypatingai kietai laikėsi humanistiškuose fakulte- 
tuose, t. y., ten, kur formuojama pasaulėžiūra ir iš kur išeina gyvenimui 
normuoti direktyvos. Šioms taip svarbioms pozicijoms išlaikyti, kartais 
buvo griebtasi ir priemonių, nebesutaikomų nei su skelbiamu humanišku- 
mu nei su akademiška etika. 

Radikali laisvamaniškoji srovė, norėdama pateisinti savo ekskliuzi- 
vizmą, mėgdavo tvirtinti, katalikai neturi pakankamai kvalifikuotų jėgų 
reikšmingesnėms katedroms užimti. Bet šis argumentas dar prieš karą 
buvo nenuoširdus, o ką bekalbėti apie dabartinius laikus! Giliausia prie- 
žastis tokio kratymosi buvo troškimas tik dar labiau užtikrinti savo doktri- 
nos viešpatavimą. 

Viso to padariniai buvo tie, kad 19. šimtmečio universitetas, o ypač jo 
pasaulėžiūrą formuojąs ir gyvenimožiūrą sudarąs humanistiškasis fakul- 
tetas, pateko į orbitą pasaulėžiūrinio liberalizmo, kuris, it visagalis kated- 
rų viešpats, auklėjo akademišką jaunimą ir tuo pat dirigavo gyvenimą. 


3. SCHOLASTIKOS ATGIMIMAS (NEO-SCHOLASTIKOS PRADŽIA) 


Katalikų Bažnyčios priešininkai tikėjo, kad Voltaire'o amžius bus ga- 
lutinai pakirtęs Jos šaknis ir buvo įsitikinę, jog 19. šimtmetis nuraškys 
paskutinius pageltusius lapus nuo Jos išdžiūvusių šakų. Bet Ji apvylė 
laukiančius, nes užuot nykti, suskleidė tik naujų žiedų.! Žinoma, smarkios 
naujo amžiaus audros nubarstė jų daugybę, bet medis vis dėlto stiprėjo ir 
kaupė jėgas vaisingam rudeniui.  Moderniškas žmogus su nusistebėjimu 
įsitikino, kad Bažnyčia nepasidavė sirėnų balsais gundančiam humanizmui, 
nekrito nuo reformacijos smūgių, nenusinuodijo apšvietos infekcija ir 
prancūzų revoliucijos nebuvo sunaikinta, bet atgaivinusi savo jėgas, rengėsi 
dar naujiems žygiams. Kas nebūtų pavykę jokiai dinastijai, tas pasisekė 
popiežiams — gale to šimtmečio, kuris turėjo užritinti paskutinį akmenį 
ant Jos kapo, — jų vedama Bažnyčia buvo stipresnė kaip kada nors. 

Jos sustiprėjimą pirmas pajuto Napoleonas: jo kalintas popiežius 
triumfaliai grįžta į Romą, kai tuo tarpu jis pats miršta ištrėmime. Toliau 
restauracijos ir romantizmo laikais Bažnyčia atgauna savo reputaciją ir 
konkordatais juridiškai užsitikrina savo teises. Pastebėjusi kaip anti-kata- 


* Cf. Funk-Biklmever, Kirchengeschichte. III. Teil: Die Neuzeit und die neu- 
este Zeit. Paderborn **1934. — Kirsch-Veit, Die Kirche im Zeitalter des Indivi- 
dualismus etc., Freiburg i. Br. 1933. — Schmidlin J., Papstgeschichte der neuesten 
Zeit, 3 Bde, Freiburg i. Br. 1933. — Weiss-Kralik, Weltgeschichte (der neues'en 
Zeit, 1815—1918), 6 Bde, 1915/26. — Fueter E., Weltgeschichte der letzten hundert 
Jahre (1815—1920), 1921. — Friedeli E., Kulturgeschichte der Neuzeit, 3 Bde, 
Miinchen, 1927/31. — 

likiškos jėgos organizuojasi tarptautiškai, Ji taip pat vienija savo jėgas. 
Ko Gregorijus I. ir Gregorijus VII. dar buvo siekę, būtent, koncentruoti 
Romoje atskirų kraštų bažnytinį pajėgumą, tas įvyko 1870 m. Vatikano 
Santaryboje. Nuo to laiko prieš sutartinai puolančius priešininkus Baž- 
nyčia stato popiežiuje sukoncentruotas jėgas. Tuo iki minimumo suvaržė 
tas centrifugalines tendencijas (koncilarizmą, episkopalizmą, nacijonalizmą 
ir p.), kuriomis anti-bažnytinės grupės kadaise taip fatališkai buvo skal- 
džiusios tikinčiuosius. Nuo dabar ir tolimiausioje vietoje puolamiems ka- 
talikams į pagalbą skubėjo visa Bažnyčia su visomis savo jėgomis. Pir- 
mas tai patyrė Bismarckas, kuris buvo priverstas sustabdyti kulturkamptą. 

Bažnyčia, pastebėjusi idėjinį 19. šimtmzčio pakrikimą, negalėjo nenu- 
rodyti vyriausio kaltininko — individualizmo ir jo tipiškiausio įsikūni- 
jimo šiame amžiuje — liberalizmo. Tai padarė 1832 m. Gregorijus XVI. 
enciklika Mirari vos, vėliau Pijus IX., išleisdamas 1864 m. vad. Syllabus ir 
Pijus X. savo nauju Syllabus (dekretu „Lamentabili“, 1907 m.) bei encikli- 
ka Pascendi (1907). 

Nesitenkindama kritika, Bažnyčia dar ir pozityviai nurodė eitiną link- 
mę — klasiškąją scholastiką, kurią dar Pijus IX. troško atgaivinti. Dar 
daugiau ta kryptimi padarė Vatikano Santaryba (1870), išleisdama reikš- 
mingas, Šv. Tomo dvasia redaguotas tezes apie Apreiškimą, religijos ir 
mokslo santykius ir t.t. Tas padrąsino Leoną XIII. visoje pilnumoje iš- 
kelti Akvinietį enciklikoje Aeterni Patris (1879), kuri iššaukė ir sekančio 
popiežiaus, Pijaus X. (1903/14), maloniai globojamą neo-scholastinį judė- 
jimą. 

Tokiu būdu 19. šimtmety Bažnyčia buvo ne tiktai atsigavusi nuo Vo!l- 
taire'o amžiuj ir dar anksčiau jai suduotų smūgių, bet ir visų jėgų koncei— 
tracija buvo pasidariusi tikra pajėga. Toliau Ji plito horizontaliai — įsi- 
veržė į naujus kontinentus, į ligšiol nežinomus kraštus. Vienas Leonas 
XIII. įkūrė 248 naujas vyskupijas ir 48 apaštališkus vikarijatus. Kartu 
stiprėjo ir vertikaliai — ypač tais, pradedant nuo 1881 metų, įvykstančiais 
Eucharistiniais Kongresais buvo pagilintas religinis gyvenimas. Kadangi 
Bažnyčia ir socialiniu atžvilgiu nebuvo indiferentiška, bet per Leoną XIII. 
skelbė epochinės reikšmės sprendimus (Rerum novarum 1891, ir t.t.), tai 
ji tapo didingu gyvenimo kelrodžiu ir pajėgi institucija, su kuria nesiskai- 
tyti jau nebebuvo galima. O kai ir pasaulinis karas (1914/18) visu baisu- 
mu įrodė jos tezių tikrumą, tai Bažnyčios garbė dar skaisčiau sužibėjo. 
Daug kam ji tuomet pasidarė tikrai „paskutine priebėga“. 

Bažnyčios kelias 19. šimtmety nuostabus: pačioje pradžioje Ji kaip ir 
parblokšta, o pabaigoje vienintelė jėga, kuri be nuostolių pergyveno di- 
džiausią katastrofą, kuri kada nors ištiko žmoniją. Štai 19. šimtmečio ste- 
buklas. — Toliau mums įdomios yra ypač Bažnyčios pastangos apsaugoti 

mus nuo tykojančio idėjinio cheoso, dėl to čia ir paliesime Jos sukurtą neo- 
scholastinį judėjimą. 


a, Pirmi gaivintojai 


Šis sąjudis yra 19. šimtmečio vaikas. Anksčiau užgimti jam neleido 
visokios priešingos srovės (kartezianizmas, apšvieta, kantizmas, Hegelio 
idealizmas). Juo labiau jos veržėsi, juo kuklesnė darėsi scholastika: iš- 
kart ji pasitraukė iš visuomenės, o paskui ir iš katalikiškų mokyklų, taip 
kad 19. šimtmečio pradžioje ji buvo lyg ir pamiršta. 

Dėl tos priežasties nei romantikai prancūzai nei vokiečiai ja naudotis 
negalėjo. Jie filosofavo savo sąskaiton ir savo rizika, kaip tikri filosofi- 
jos partizanai! Panašiai buvo ir Ispanijoje, kur — nors scholastika tam 
tikrose mokyklose niekad visiškai nebuvo užgesusi — net toks Balmes ne- 
buvo su ja pilnai susigyvenęs. Vienintelis, kuris kiek tiksliau kūrė jos 
dvasia, bohemietis Bolzano pro scholastikai priešingą nuotaiką negalėjo 
prasimušti. Tokiu būdu nieko nuostabaus, kad praradę kontaktą su scho- 
lastika, katalikai patys sunkiai susigaudė ir todėl nė kitų orientuoti nesu- 
gebėjo. Ypač daug sunkenybių jiems sudarė tikėjimo ir mąstymo santy- 
kiai. Vieni jų perdaug pabrėžė tikėjimo, o kiti proto reikšmę, tuo išar- 
dydami kadaise Akviniečio išbalansuotą pusiausvyrą. 

Antru atžvilgiu nusidėjo ypač vokiečiai, sakysime, Hermes su Giinthe- 
riu, kurių pirmas Kanto ir Fichtės paveiktas, teologinės spekuliacijos 
priešakin išstatė abejojimus. "Tik abejodami, esą, mes pasieksime tiesą. 
Dėl to mokslininkas turįs pirmiausia paklaidžioti po visus labirintus, kol 
pagaliau prieina prie tikrumos. Ir kadangi žmogus turįs įsitikinti ir išvi- 
dinių dogmų tikrumu, tai negalis žiūrėti į jas kaip į tikras, kol dar esąs 
abejojimo fazėje. Tik iš jos išėjęs, galis tvirtai tikėti. Laikydamas abe- 
jojimą tikėjimo pagrindu ir šiaip įsitikinęs, galįs krikščioniškas tiesas ra- 
cionaliai aiškinti, Hermes protingąjį tikėjimą pavertė proto tikėjimu. Pa- 
našiais keliais nuėjo ir Ginntheris. Atimdamas iš dogmos absoliutiškumo 
charakterį, jis padarė ji svarstančio proto objektu. "Tipiškas yra jo tvir- 
tinimas, filosofija esanti idealus teologijos realumo mastas. — Taigi, Her- 
mes su Gūntheriu nustūmė antprotinius Apreiškimo elementus ir susigun- 
dė protui priskirti neginčijamą primatą. 

Priešingai šitai grupei, išsižadėjusiai visų jau turimų tvirtų įsitikini- 
mų ir padariusiai pozityvų (Hermes) ar bent metodinį (Giinther) abejoji- 
mą kiekvieno tyrimo išeinamuoju punktu, dirbo kita, kurios tikslas buvo 
sumažinti apšvietos perdėtą proto rolę. Dėl to kai kurie jos atstovai, sa- 


* Cf. Ettlinger M., Geschichte der Philosophie von der Romantik bis zur Ge- 
genwart, 1924. 

kysime, Bautain, de Bonald norėjo protą iš teologijos visai pašalinti. Taip, 
pav., de Bonaldas skelbė, nesą tiesų, kurias protas galėtų surasti vien tik 
savo jėgomis. Visų svarstymų išdavoje jie paskelbė fideizmą ir tradicijo- 
nalizmą, kurie abu labiau prigijo romanų kraštuose — Prancūzijoje, Belgi- 
joje, Italijoje labiau pasireiškė Rosminio atstovaujamas, taipgi nepasiti- 
kįs proto pajėgumu, ontologizmas. 

Kadangi tiek viena, tiek antra srovė priešinosi Bažnyčios priimtam 
mokslui, tai jos zbi buvo cenzūruojamos. Prireikė savo išdirbtos doktrinos. 
Bet lengviau jos norėti, kaip turėti. Todėl Gregorijus XVI. (1831/46), 
būdamas priverstas kovoti su laiko dvasia, dėl pozityvios sistemos stokos 
turėjo pasitenkinti klaidingu reiškinių pasmerkimu, ką padarė savo 1832 m. 
išleistąja enciklika Mirari vos, nors gerai žinojo, kad būtų kur kas geriau 
turėti švyturį, neleidžiantį įpulti į tokius paklydimus. Suprato tai ir jo 
laikų jėgos, tarp kurių randame tiek kunigų seminarijų profesorių, kad ga- 
lėtume jų pastangomis atgaivinamą scholastiką pavadinti „seminarine“. 
Svarbiausi to sąjudžio atstovai yra italai Liberatore, Sanseverino, Tapa- 
relli ir vokietys Kleutgenas.! 

Sanseverino (1811/65), iškart simpatizavęs moderniškoms siste- 
moms, 1840 m. paliko kartezianizmą ir perėjo į scholastiką. Šią, ilgai ir 
nuosekliai studijuodamas, tiek pamilo, jog nuo šiol visą gyvenimą tik jai 
pašventė. Žymiausias jo veikalas yra penkių tomų Philosophia christiana 
cum antigua et nova comparata (1863/67). Suvedęs juose į akistatą senas 
bei naujas sistemas su Tomu ir Bažnyčios Tėvais, įsitikino, kad krikščio- 
niškoji filosofija neturi ko rausti nė 19-me šimtmetyje, ir todėl kaskart 
uoliau populiarino vidurinių amžių filosofiją. Tai atliko taip sėkmingai, 
kad jo kclega Liberatore minėtą veikalą pavadino „galutiniu Šv. Tomo lai- 
mėjimu“. Tiesą pasakius, iki tokio laimėjimo dar mums toli, bet Sanse- 
verino bent nurodė tikrą kryptį. Tą gerai jautė ir jo laikais popiežiavęs 
Pijus IX., o dar labiau kard. Pecci, kuris vėliau, užimdamas Šv. Petro 
sostą, padarė reikiamas iš Sanseverino bei jo kolegų Liberatorės ir Tapa- 
rellio išvadas. 

Liberatore S. J. (1810/92), profesoriaudamas Neapoly šalia kan. 
Sanseverino, panašiai iškasė scholastiką iš po ją užgriuvusių šimtmečių. 
Norėdamas išauklėti naujų pasekėjų, suredagavo eilę vadovėlių. Bene 
reikšmingiausias jų yra Institutiones logicae et metaphysicae (1840/42). 
Trokšdamas ir platesniuose inteligentų sluoksniuose rehabilituoti taip ne- 
vertinamą turtą, kartu su kitais įsteigė žurnalą Civilta cattolica, kuriame 


* Cf. Masnovo A., Il neo-tomismo in Italia, Milano 1923 ss. — Saitta G., Le 
origini del neo-tomismo nel secolo XIX, Bari 1912. — Perier L, The revival of 
scholastic philosophy in the 19-th century, New-York 1909. — Michelitsch II, 727 ss. 

per keturiasdešimt metų vis iš naujo grįždavo prie savo mėgiamiausios te- 
mos. 

Trečias šioje neapoliečių trijulėje yra Taparelli S. J. (1793—1862). 
Jis ypač nušvietė teisės ir valstybės mokslus scholastikos šviesoje, sakysi- 
me, traktate Saggio teoretico di diritto naturale etc (1840/41), tuo tapda- 
mas gimtosios teisės gynėju prieš pozityvistus. 

Kuo minėti neapoliečiai buvo Italijai, tuo Kleutgenas S. Į. 
(1811/83) Vokietijai! Garsus yra jo dviejų tomų veikalas Philosophie der 
Vorzeit (1860/62), kur autorius nurodė scholastų, ypač Šv. Tomo, principus. 
Ju prisilaikydamas pats sumaniai kritikavo visas moderniškas sistemas nuo 
Descartes'o iki savo dienų. Kard. Pecci Kleutgeną jau tuomet vadino 
princeps philosophorum, laukdamas tik progos sudaryti jam dar geresnes 
darbo sąlygas. Tokių Kleutgenas susilaukė per Vaticanumą (1869/70), o 
ypač jo globėjui įžengus į popiežiaus sostą. 


b. Mokslo klausimas Vatikano Samtaryboje (1870) 


Tačiau dar nebuvo atėjęs laikas pjauti. Todėl Pijus IX. (1846/78), 
neturėdamas smulkmeniškai išdirbtos atnaujintos scholastikos sistemos, 
nuo pasireiškusių paklaidų gynėsi daugiausia kritika. Tam 1864 m. išleido 
encikliką Ouanta cura ir išsiuntinėjo vyskupams „Sąrašą žymiausių mūsų 
dienų paklaidų“, t. y., vad. Syllabus. Jame pasmerkė priešingas kataliky- 
bei sroves, sakysime, panteizmą, natūralizmą, racionalizmą, liberalizmą, au- 
tonomingą moralę ir t.t., vienu žodžiu, visa, kas neigia Apreiškimą, ir na- 
tūlinį-supranatūrinį makrokosmą norėjo sutraukti į grynai natūrinį mi- 
krokosmą. Iš didelio pasmerktų tezių skaičiaus — jų buvo arti šimto — pa- 
aiškėjo, kad šis amžius ne tik kad nėjo iš vien su Bažnyčia, bet jai dar visu 
griežtumu priešinosi. Iš tokio visuotinio nesutarimo atrodė, kad juodu ga- 
lutinai bus išsiskyrę ir kad Bažnyčia su savo mokslu bei mokslininkais pa- 
galiau bus ištremta už gyvenamų laikų. Šitokia nejauki perspektyva betgi 
nesudrumstė nuotaikos tų, kurie, nors buvo 19-me šimtmety, tačiau ne jam 
gyveno. Todėl mažai tesijaudindami ėjo vykdyti sekančio savo programos 
punkto, būtent, tinkamo santykių tarp tikėjimo ir proto nustatymo. 

Sena ta problema. Ją gvildeno dar Šv. Augustinas, formulavo jau Šv. 
Tomas. Jo suredaguota formulė plėtojosi ir kovoje su nominalistais. Ją 
taip pat tobulino bei pritaikė naujiems reikalavimams kard. Cajetonas ir 
16. bei 17. šimtmečių ispanai scholastai. Tačiau galiausiai ji kartu su visa 


* Apie neo-scholastinį sajudį vokiečiuose cf. B. Janseno S. J., straipsnį „The 
neo-scholastic movement in Germany“ ir J. Zyburos 1926 m. St. Louis'e išleistą kny- 
gą „Present-day thinkers and the new-scholasticism“. — Hertkens-Lechner, P. Jo- 
seph Kleutgens S. J., Sein Leben und seine literarische Wirksamkeit, Regensburg 1910. 

scholastika buvo nustumta. Kad tuo mokslininkai neteko svarbaus orien- 
tacinio punkto, tarp kitko puikiai parodo germanų racionalizmas (Hermes, 
Ginther) ir romanų fideizmas (Bautain, de Bonald ir t.t.). Buvo aišku, 
kol nebus nedviprasmiškai aptartas tikėjimo ir proto santykiavimo klau- 
simas, tol ir kartosis panašūs nukrypimai. Tad suprantamas scholastikos 
gaivintojų susirūpinimas šiuo uždaviniu. 

Tas klausimas buvo vienas iš pirmutinių 1869 m. Romoje prasidėjusios 
Vatikano Santarybos svarstymo punktų bei pirmas to susirinkimo padary- 
tas sprendimas. Jis buvo aptartas 1870 m. balandžio mėn. 24 d. vienbal- 
siai priimtoje dogmatinėje konstitucijoje De fide catholica. 4-me sky- 
riuje! Santaryba štai kaip pasisako: „Nors tikėjimas stovi aukščiau už pro- 
tą, tačiau tarp tikėjimo ir proto niekuomet negali būti tikro prieštaravimo, 
kadangi tas pats Dievas, kuris apreiškia paslaptis ir įdiegia tikėjimą, įdėjo 
ir proto šviesą į žmogaus dvasią; o Dievas negali sau pačiam prieštarauti, 
tiesa niekuomet nepriešinasi pačiai tiesai. Toks tariamas prieštaravimas 
kyla... arba todėl, kad tikėjimo dėsniai suprantami ir aiškinami ne Baž- 
nyčios prasmėje arba, kad išgalvoti dalykai ir nuomonės yra laikomos pro- 
to sprendimais... Ir ne tiktai tikėjimas ir protas niekuomet negali vie- 
nas antram prieštarauti, bet jie dar abipusiškai vienas kitam padeda: tik- 
rasis protas įrodo tikėjimo pamatus ir jo (tikėjimo) apšviestas ugdo moks- 
lą apie dieviškuosius dalykus. O tikėjimas išlaisvina bei apsaugoja protą 
nuo klaidų ir praturtina jį daugybe naujų pažinčių. Todėl Bažnyčia toli 
gražu nėra nusistačius prieš profaniškojo meno bei mokslų kėlimą, bet... 
juos dar remia, nes ji pilnai supranta tą naudą, kuri kyla iš jų gyvenimui. 
Ji net yra tikra, kad jie, kaip iš Dievo, iš mokslų Viešpaties kilę, tinkamai 
jais naudojantis ir padedant Jo malonei, vėl veda prie Dievo. Bažnyčia 
taip pat visiškai nedraudžia tiems mokslams savo srityje elgtis pagal sa- 
vo dėsnius ir naudotis savo metodu. Pripažindama šią teisėtą laisvę, Baž- 
nyčia betgi rūpestingai žiūri, kad tie mokslai neįpultų į jokias Dievo moks- 
lui prieštaraujančias klaidas ir, kad jie neperžengtų ribų tikėjimui pri- 
klausančių dalykų...“ 

Prie šito, kaip matyti, Šv. Tomo Akviniečio pažiūromis pagrįsto apta- 
rimo yra prijungtas dar vienas kanonas (can. 2 de ratione et fide), kur nu- 
statoma: „Kas teigtų, kad profaniškieji mokslai gali būti skelbiami taip 
laisvai, jog jų tvirtinimai priimami tikrais ir Bažnyčios negali būti pa- 
smerkti, net ir tuo atveju, kai jie priešinasi Apreiškimui, tas [iš Bažny- 
čios] išskiriamas“. 

Iš šio pasakymo matyti, kad profaniškiems mokslams tikėjimas yra 


* Tekstas paimtas iš C. Butlerio O. S. B. veikalo The Vatican Council, 2 vol., 
London 1930, kuris buvo A. Lango, O. S. B. praplėstas ir 1933 m. Miinchene išleis- 
tas („Das Vatikanische Konzil“) cf. p. 433. 

ne kas kita, kaip negatyvi norma. Dėl to šių mokslų atstovas, žinodamas, 
kad tarp tiksliai suvokto tikėjimo turinio ir proto surastų tiesų negali 
būti tikro prieštaravimo, priėjęs toki rezultatą, kuris tariamai priešinasi ti- 
kėjimui, nelaikys ji galutiniu, bet dar kartą jį patikrins. Tačiau iš to ne- 
seka, kad iš mokslu užsiimančio kataliko reikalaujama religinio nusiteiki- 
mo. Santaryba pripažįsta, kad profaniškieji mokslai savo srity yra visiš- 
kai savarankiški. Jie turi savo pamatus ir savo metodus, kas jiems leidžia 
visai laisvai tyrinėti. Bažnyčia net sudraudžia tuos, kurie teologijos nau- 
dai keta siaurinti profaniškų mokslų plotą arba jiems nori užmesti jų pri- 
gimčiai netinkamus tyrinėjimo būdus. Taigi, Vatikano Santaryba expres- 
sis verbis atmeta pozityvų tikėjimo ir teologijos poveikį profaniškiems 
mokslams, žinoma, ir filosofijai! 

Tokiu būdu iš naujo buvo nustatyti tie taip opūs santykiai — arba, tiks- 
liau sakant, vėl priminta jau anksčiau galiojusi formulė — ir patiekta 
mokslo kūrybai reikalinga orientacija. Tačiau ar mokslininkai sugebės 
tinkamai ja naudotis? I tą klausimą autoritetingai atsako naujas popiežius. 


c. Leonas XIII. ir jo enciklika „Aeterni Patris“ (1879) 


Kai 1878 m. kard. Pecci užėmė Šv. Petro sostą, mažai kas numanė, kad 
šis, jau 69 metus einąs, trapios sveikatos senelis taps ne tik reikšmingiau- 
sias naujų laikų popiežius, bet ir viena didžiausia figūra pasauly. Ir tikrai, 
ko galėjo tikėtis Vatikanas, kai 1870 m. Šv. Petro įpėdiniai buvo netekę 
bažnytinės valstybės ir pro visus plyšius veržėsi liberalizmas? O betgi 
Leono XIII. popiežiavimas (1878—1903)* virto naujųjų laikų peripetija. 
Būdamas organizatorius ir diplomatas, filosofas ir visuomenininkas, poetas 
ir technikos mėgėjas*, Leonas puolė i visas sritis jas Kristaus dvasioje re- 
formuoti. Ir jam sekėsi. Iš nesuskaitomų jo darbų mums įdomiausi yra 
tie, kurie buvo nudirbti mokslui pakelti ir neo-scholastiniam sąjudžiui su- 
stiprinti. Jų vienų pakaktų šio dvasios didvyrio biografijai užpildyti. 

Pirmas svarbus Leono žygis mokslo naudai buvo Vatikano archyvų 
atidarymas (1881). Tuo leisdamas mokslininkams be konfesijos ir tauty- 
bės skirtumo naudotis Kūrijos archyvaliniais turtais, naujas popiežius įvyk- 
dė tai, ko nedrįso padaryti nė jokia dinastija. Tai atliko žinodamas, kad 


* Cf. Grabmann M., Der W'ssenschaftsbegriff des hl. Thomas von Aguin und 
das Verhaltnis von Glaube und Theologie zur Philosophie und weltlichen Wissen- 
schaft, Koln 1934, p. 33 ss. 

* Apie Leoną XIII. cf. Spahn M., 1905. — Ehrhard A., Der Katholizismus und 
das 20. Jahrhundert, 1902. — Tischleder P., Die Staatslehre Leos XIII. — Schilling 
O., Die Staat - und Soziallehre Leos XIII., 1925. — 

* Leonas skambiomis lotyniškomis eilėmis apdainavo pav. fotografiios meną ir 
elektros šviesą. 

net iškeliamos blogybės negalės pakenkti dieviškai Bažnyčios misijai. 
Nuo to laiko rinktinės mokslo jėgos atvyko i Romą, kur įsisteigė visa eilė 
istorijos ir kitokių institutų. Norėdamas dar kitaip palengvinti naudoji- 
mąsi tais archyvais, 1884 m. atidarė paleografijos ir diplomatijos mokyklą. 
Kartu naujais pirkimais ir tiksliu katalogizavimu Leonas sugrąžino popie- 
žių bibliotekai pasaulinę reikšmę. Net toks Wilamowitz - Moellendortfas 
pripažįsta, kad nuo Leono XIII. laikų Vatikano knygynas esąs toks libe- 
rališkas, t. y., taip linkęs kitiems patarnauti, kaip joks kitas! Trokšda- 
mas sugyvinti ir studijas apie Šv. Raštą, Leonas XIII. 1893 m. išleido en- 
cikliką Providentissimus Deus ir 1902 m. įkūrė Commissio Pontificia de 
re biblica. Įsteigdamas dar visą eilę panašių komisijų, nuolatos tobulin- 
damas mokslo aparatą bei lengvindamas darbo sąlygas, padėdamas įkurti 
naujus (Šveicarų Friburgo, Washingtono) ir ragindamas į didesnius užsi- 
mojimus jau esamus katalikų universitetus (Louvainą, Gregoriana, Ansel- 
mianum), Leonas XIII. vėl padarė Vatikaną vienu reikšmingiausių mokslo 
centrų pasauly. 

Bet žymiausias jo nuopelnas bus neo-scholastinio sąjudžio sustiprini- 
mas ir autoritetingas jam vadovavimas. Dar tik antrus metus popiežiau- 
damas, t. y., vos susipažinęs su naujomis savo pareigomis, gerai suprasda- 
mas, kad vien neigiama kritika nenugalėsi laiko dvasios, Leonas savo epo- 
chinėje enciklikoje Aeterni Patris iš 1879 m. rugpiūčio mėn. 4 d. nurodė 
į Šv. Tomo Akviniečio filosofiją, kurios išmintingas pritaikymas mūsų lai- 
kams, galėtų atnešti nepaprastų vaisių: „„Nihil Nobis esse antiguius et op- 
tabilius, guam ut sapientiae rivos purissimos ex Angelico doctore iugi et 
praedivite vena dimanantes studiosae iuventuti large copiosegue praebeatis 
[episcopi]. Sancti Thomae sapientiam restituatis et guam latissime pro- 
pagetis.“ Jis kviečia katalikus filosofus įžengti į Akviniečio minčių ra- 
tą: „[Principia Aguinatis| guam latissime patent, infinitarum veritatum 
semina suo -velut gremio concludunt, a posterioribus magistris... aperien- 
da.“ Tuo jis nesiūlo grįžti atgal į vidurinius amžius ir neistoriškai pakar- 
toti, kas nepakartojama, bet ragina žengti prie naujos kūrybos: „„Edicimus, 
libenti gratogue animo excipiendum esse, guicguid sapienter dictum, 
guicguid utiliter fuerit a guopiam inventum atgue excogitatum.“ Dėl to 
suprantama, kad savo amžių atgyvenę scholastikos elementai turi būti iš- 
skiriami iš naujos filosofinės kūrybos: „Si guid... a doctoribus scholasti- 
cis vel nimia subtilitate guaesitum vel parum considerate traditum, si guid 
cum exploratis posterioris aevi doctrinis minus cohaerens, vel denigue guo- 
guo modo non probabile, id nullo pacto in animo est, aetati nostrae ad imi- 
tandum proponi.“ 


1! Wilamowitz-Moellendorff U. von, Erinnerungen 1848—1914, Leipzig 1928, 
pusl. 149, 

Bet — taip gal kai kas paklaustų — kodėl Bažnyčia moderniškiems lai - 
kams stato pavyzdžiu mokslininką iš seniai praėjusių laikų? Tą Ji padarė 
ne tik dėl to, kad ligi šiol niekas Jos doktrinos taip gerai neišreiškė ir 
taip tiksliai nepagrindė, kaip Šv. Tomas Akvinietis, bet dar ir todėl, kad 
jo mokslas, žiūrint grynai filosofijos požvilgiu, turi retai pasitaikančių 
ypatybių. Mat, pats kūrėjas yra žymiausias atstovas tos — mums jau žino- 
mos — Philosophiae perennis, t. y., šimtmečių bėgy organiškai besivystan- 
čios išminties, kurios ugdytojai nemano, kad kiekvienas mąstytojas turi 
pradėti savo darbą, tarsi, ab ovo ir per fas nefas būti originalus. Jie, prie- 
šingai, žino, kad svarbu yra tik pati tiesa, kad ji tėra tik viena ir jog ne- 
valia jos pakeisti asmeniškais prašmatnumais bei paradoksais. Jie yra įsi- 
tikinę, kad visose mokslo šakose, taigi ir filosofijoje, rasta tiesa gali būti 
perduodama kaip pastovus turtas ir tuo tarnauti pagrindu tolimesnėms stu- 
dijoms.! 

Štai kodėl Leonas rekomendavo nors praeity ugdytą, bet visuomet ak- 
tualią išminti. Ta jo rekomendacija savo tikslą pasiekė — katalikai 
vėl turėjo savo filosofiją, kuri jiems tarnavo atrama darbuose ir buvo ap- 
sauga kovose. Kas dar neapoliečių laikais brendo provincijos seminarijose, 
tas dabar jau iš krikščionybės centro ex cathedra skelbiama. Akvinietis iš 
naujo iškeliavo į platųjį pasauli, kur katalikų nuoširdžiai buvo sutinkamas. 

Tame naujame judėjime, žinoma, pirmiausia pasižymėjo Šv. Tomo or- 
dino broliai, domininkonai, kaip, sakysime, kardinolai Zigliara ir Gonzales, 
kurių pirmas ypatingai rūpinosi Akviniečio veikalus išleisti, o antras paga- 
minti tinkamus filosofijos vadovėlius. Bet nemažiau aktingi buvo ir jėzu- 
itai, kaip rodo iš Italijos kilusių Schiffinio, De Marios, De Mandato, ispano 
Urraburu'o ir belgo De Sano pavyzdžiai. 

Vokiečiuose pirmi pasiskubino į darbą Eichstadto trijulė — St6cklis, 
Morgottas ir Schneidas. Stėcklis (1823/95) daugiausia pasidarbavo, 
nušviesdamas filosofijos istoriją. Tuo jis tikėjosi sužadinti susidomėjimą 
vidurinių amžių filosofija ir sustiprinti neoscholastikos sąjudį. Tas jam 
neblogai pavyko, nes jo Geschichte der Philosophie bei jos atskiros dalys 
pasiekė ir užsienius.? Šalia Stėcklio veikė Morgottas (1829—1900), 
kuris — anot jo mokinio Grabmanno — prisipažinęs „pas Tomą per trumpą 


Su tuo sutinka ir daugelis nekatalikų, jų tarpe ir žinomas Aristotelio ty- 
rinėtojas Trendelenburgas, kuris šitaip pasisakė: „Tai tik vokiečių prietaras, kad 
kiekvienas filosofas privaląs vis iš naujo savarankiškai pradėti, kiekvienas turįs savo 
atskirą principą turėti... Šitoks netikras, paradoksus gaudąs originalumas tik ken- 
kia mūsų filosofijai... Reikia užmiršti tą prietarą, esą ateities filosofija reikalinga 
naujo principo. Toksai jau yra. Jis glūdi organingoje... pasaulėžiūroje, kuri Pla- 
tone ir Aristotelyje turi savo pagrindą... ir kuni per nuodugnesnį pagrindinių są- 
vokų tyrinėjimą kaskart labiau tobulėja.“ Logische Untersuchumngen I“, 14. 

' 1926 m. Prof. Pr. Kuraitis Kaune išleido lietuviškai Stocklio, J. Weingart- 
nerio parūpintą, „Filosofijos istorijos bruožų“ 4. leidimą. 

laiką užtikęs daugiau tikros substancijalinės tiesos, kaip būtų galėjęs rasti 
per ilgus metus pas naujuosius [filosofus]“. Jis buvo įsitikinęs, kad Akvi- 
niečio sistema aktuali „kaip tik dabar, kai vokiečių filosofija ilgai odisė- 
jiškai klajojusi... žinojimo jūroje bankrutuoja“! Panašiai galvojo ir 
Schneidas (1840/95), kuris, 1881 m. išleisdamas veikalą Die Philosophie 
des hl. Thomas von Aguin und ihre Bedeutung fūr die Gegenwart. Zugleich 
eine Rechtfertigung der Encyklika „Aeterni Patris“, popiežiaus balsui už- 
tikrino didesnį rezonansą.* 

Tas rezonansas pamažu susidarė ir nekatalikų tarpe, kurie ligšiol dau- 
gumoje buvo kurti scholastinei filosofijai. Dėl to toks Euckenas visai 
nepagyrė tų, kurie „taip lengvabūdiškai smerkia“ Tomą bei jo filosofiją.“ 
O prancūzas, socialistinių pažiūrų ekonomistas Gide šitaip pasisakė: „To- 
mizmo atgimimas... verčia būtinai studijuoti jo mokslą, apie kurį buvo 
manyta, kad jis jau įeina į archeologiją. Su nusistebėjimu tenka konsta- 
tuoti, kokias gaivinančias jėgas jis turi... ir kaip apskritai mes [palyginant 
su scholastika] esame mažai pažengę pirmyn.“* Tokios nuomonės buvo ir 
vokiečių teisininkas Iheringas, kuris, sulaukęs iš katalikų priekaišto, kad 
tą, ką jis skelbė kaip naujausius išradimus, Tomas Akvinietis jau anksčiau 
ir geriau buvo išdėstęs, sąžinės verčiamas atsiliepė: „Jis [t. y., tas kriti- 
kas| teisingai man prikiša ignoranciją. Bet panašus priekaištas su dar di- 
desne teise tinka padaryti šių dienų filosofams ir protestantų teologams, 
kurie neatkreipė dėmesio į kilnias to žmogaus [Akviniečio] mintis. Dabar, 
pažinęs tą galingą protą, aš su nusistebėjimu klausiu, kaip tas buvo galima, 
kad jo skelbiamos tiesos taip nerūpėjo protestantų mokslininkams. Kiek 
paklaidų būtume išvengę, jei būtume ištikimai laikęsi jo mokslo! Aš pats, 
jei būčiau anksčiau susipažinęs su juo, manau nebūčiau rašęs šio veikalo, 
nes pagrindinės mintys, kurias man svarbu buvo paskelbti, yra jau to ga- 
lingo mąstytojo tobulu aiškumu ir tiksliai išreikštos“? Nemažiau reikš- 
mingas yra anglų gamtininko, Darvino sekėjo, Huxley“o pasisakymas: 
„Scholastikos filosofija tai nuostabus kantrybės ir genialumo paminklas. .. 
Toji filosofija nėra mirusi, nėra palaidota, kaip daug kas be reikalo yra ma- 
nęs. Priešingai, ir dabar yra eilė žmonių, kurie jos laikosi... Tie žmonės 
pasižymi daugiau kaip vidutine savo kultūra ir mokslu, o kartais ir retu 
proto galingumu bei gilumu.““ 


' Grabmann M., Dr. Franz von Paula Morgott als Thomist, „Jahrbuch fiir 
Philosophie und Theologie“ 1901, p. 46 ss. 

* Cf. Sieben Jahre nach der Enzyklika Aeterni Patris, „Jahrbuch fir Philo- 
sophie und Theologie“ 1887, Nr. 1, p. 269 ss. 

* Zeitschrift fūr Philosophie und philosophische Kritik, 87. Band, 
* Cf. Revue d'ėconomigue politigue, Paris 1896, p. 510, 
* Ihering R. von, Der Zweck im Recht, Leipzig 1886, II, 161. 
Select Works, New-York 1886, p. (233), 41. Cit. iš Kuraičio Pr., Iš šių dienų 
filosofijos judėjimo, „Logos“ 1923, p. 169. 

Bet nevisi buvo tokios geros nuomonės, nes kiti iš jos pusės įžiūrėjo 
rimtą pavojų savo idėjoms. Ypač būkštavo doktrinalinio liberalizmo atsto- 
vai ir laisvamaniškos valstybės koncepcijos šalininkai. Jų vardu susirū- 
pinęs prancūzas Picavetas kvietė politikus imtis net realių priemonių prieš 
neo-scholastus. „Katalikai, taip jis konstatuoja, susijungę ant tomizmo pa- 
giindo i: papildę jį plačia eksperimentinių mokslų dokumentacija, įsivieš 
patavo Belgijoje, su jais rimtai skaitomasi ir Amerikoje bei Vokietijoje, 
jų įtaka didėja Prancūzijoje, net Olandijoje ir Šveicarijoje. Visų šalių 
politikai turėtų susirūpinti [tomizmu] ne tik dėl valstybių vidaus gyvenimo, 
bet ir dėl užsienių politikos.“! 

Žmogus, kuris šiais žodžiais labiausiai buvo apkaltintas dėl tos pavojin- 
gos, Belgijoje įsiviešpatavusios ir iš jos spinduliu beplintančios neo-scho- 
lastikos, buvo ne kas kitas kaip Dėsirė Mercier. 


d. Dėsirė Mercier ir Louvaino mokykla 


Yra daug balsų, tvirtinančių, kad visa Leono XIII. akcija už scholas- 
tiką būtų likusi bergždžia, jei ne Mercieras (1851—1926)* Čia yra 
nemaža tiesos, kadangi šis belgas tikrai buvo neo-scholastikos heroiško lai- 
kotarpio žymiausias veikėjas. 

Kilęs iš neturtingų tėvų, Mercieras tik vargais negalais išėjo mokslus 
Malines'e ir katalikų universitetą Louvaine. Bėda ir su pačiu mokslu, nes 
dar 1869 m. filosofijos profesoriai rezignuodami kalbėdavo: Mes nors ir 
žinome tradicijonalizmo ir ontologizmo klaidas, tačiau neturime kuo juos 
pakeisti. Visą šios situacijos tragiškumą patyrė ir kiti anų dienų studiozai. 
Taip, sakysime, apologetas A. M. Weissas O. Pr. (1844—1925) skųsda- 
vosi: „Mes atėjome į auditorijas taip išalkę, kad mielai būtumėm net ak- 
menis prariję. Bet mus ir tikrai akmenimis vaišino, o mes juos rijom, ir 
dar taip godžiai! Tačiau nepasisotinome. .. nes tokios filosofijos, dėstomos 
tuomet universitetuose nė meškų skilvis nebūtų pajėgęs suvirškinti. "Tada, 
susitaupę pinigų, pirkomės knygų, kur tikėjomės rasti geresnį maistą. 
Deja, bėgdami nuo meškos, pakliuvome ant vilko... nes jos buvo visai ne- 


' Revue philosophigue, Paris 1896, p. 77 s. 

' Literatūra apie kard. Mercierą plati ir įdomi. Lietuvių kalba apie jį yra pa- 
rašęs Kuraitis Pr., Mercier kaip filosofas, Kaunas 1926 (Logos). Ten (p. 128) yra 
sužymėti ir svarbesni Merciero veikalai. — Daug literatūros mini ir Michelitsch II, 
802 ss. — Toliau cf. kardinolo mirties proga išleistą numerį žurnalo „Revue neoscolas- 
t'gue de philosophie“, Louvain 1926. — Kardinolą minėjo ir žurnalas „Revue de philo- 
sophie“ (1926). R. Kremerio straipsniu „Le cardinal Mercier philosophe“. Iš mo- 
nografijų ž. H. Seeholzer (Ziūrich 1924), Laveille (1926), J. d'Ivray (1926), de Prė- 
ville (1927), H. L. Dubly (1927), Desmet (Bruxelles 1927), C. Vervoort (Malines 
1928), J. Lenzlinger (St. Gallen 1929), G. Goyau (Paris 1930), — Specialiai cf. 
Ramackers G., Le grand cardinal D. M. Mercier, Bruxelles 1926 ir Noėl L., L Oeuvre 
philosophigue du Cardinal Mercier, „Nouvelles Littėraires“ 1926. I. 30. 

suvirškinamos... Taip klaidžiojom kaip be galvos... Nieko kito neliko 
daryti, kaip mesti filosofiją. . .“* 

Šitos nelemtos padėties akivaizdoje Mercieras pasižadėjo nenurimti 
tol, kol ji bus atitaisyta. Studijuodamas katalikų mokslo istoriją, sustojo 
ties Šv. Tomu Akviniečiu. Jį taip išstudijavo, kad 1877 m., tapęs profeso- 
riumi, toje pačioje kunigų seminarijoje, kur anksčiau buvo skleidžiama 
rezignacija, jau dėstė jo mokslą. Kai po poros metų išėjusi enciklika 
Aeterni Patris pilnai patvirtino jo intencijas, Mercieras su tokia meile ėmė 
skleisti Tomo pažiūras, kad 1880 m. buvo pakviestas Leono XIII. inicia- 
tyva ir pagalba Louvaine įkurtai tomistinės filosofijos katedrai užimti. 
Prasidėjo nauja epocha ir Merciero gyvenime ir mokslo istorijoje.* 

Kvietimas garbingas, bet slėpiąs savy daug pavojų, nes pozityvizmo ir 
neo-kantizmo klestėjimo laikais, kada nė patys katalikai su savo fideizmu, 
ontologizmu ir t. t. nieko gero nežadėjo, o Tomas iš viso buvo laikomas 
muziejaus eksponatu, ko galėjo jaunas profesorius tikėtis, be nepasiseki- 
mų ir nusivylimo? 

Tačiau Mercieras, nepriklausydamas prie pigiai rezignuojančių ir taip 
pat nesiekdamas patogaus gyvenimo, pasiryžo pasiaukoti. Tai galėjo juo 
drąsiau, kadangi jis, gerai žinodamas katalikų silpnas vietas, dar anksčiau 
buvo pasiskubinęs įsigyti žinių iš gamtos mokslų: buvo išstudijavęs che- 
miją ir fiziologiją ir be to įsigilinęs į matematiką, filologiją ir į visa, kas 
šiaip jam atrodė svarbu. Tas viskas įgalino Mercierą dėstyti Akviniečio 
doktriną ne trylikto šimtmečio, bet naujiteliausia kalba. Jo žodynas nė 
kiek nesiskyrė nuo Darvino, Haeckelio, Comte'o ar Claude Bernardo. Ta- 
čiau jo horizontas buvo kur kas platesnis, nes jis sugebėjo traktuoti ne tik 
vad. egzaktiškuosius, bet ir spekuliatyvinius mokslus. Smalsumo i jo au- 
ditoriją atvesti studentai be galo nustebo — tomistas, dėstydamas klasiška 
prancūzų kalba, tyrinėja kaip biologas, eksperimentuoja kaip chemikas, 
skrodžia kaip anatomas ir užuot paskęsti kurioje nors specialybėje, nu- 
šviečia tą aspektą, kuris atsidaro už pačių faktų, nuplėšia skraistę nuo viską 
vienijančios centrinės idėjos. Šitokios „filosofijos“ dar niekas nebuvo gir- 
dėjęs. Čia viskas nauja, viskas įdomu, viskas aktualu. Studentų skaičius 
Merciero auditorijose nemažėjo, nors jo kursas ir nebuvo privalomas. 

Trokšdamas išmokyti jaunąją kartą „tos kalbos“, t. y., filosofuoti 
artimiausiame kontakte su gamtos fenomenais, pasinaudojant egzatiškų 


! Weiss A. M., Benjamin Herder. 50 Jahre eines geistigen Befreiungskampfes, 
"1890, p. 104. — Tiesa, Weissas taip kalba apie savo susitikimą su nominalistine 
filosofija, bet panašiai buvo — ką paliudija  Merciero pavyzdys — ir katalikų 
auditorijose. 

! Šitą epochą ir jo veikėjus tiksliai aprašo louvainietis L. Noel straipsny „The 
neo-scholastic movement in french-speaking countries“, kuris tilpo J. Zyburos 
išleistame veikale „Present day thinkers and the new-scholastic, St. Louis-London 
1926 (p. 214 ss.). 

mokslų rezultatais, Mercieras sugalvojo praplėsti savo katedrą i institutą, 
kur empiriniai mokslai praturtintų spekuliatyvinius, o šie vėl orientuotų 
empirinius. Leonui tvirtai remiant, tą sumanymą pavyko realizuoti 1894 
m. ir kartu su juo dar kitą, būtent, įsteigti pirmą neo-scholastikos tikslams 
skirtą žurnalą — La Revue neo-scholastigue, kurio šūkis Nova et vetera 
tiksliai apibūdina Merciero studijų kryptį. Taip lengvai visa tai nesidarė, 
nes patį popiežių apsupo ne maža žmonių, kurių — anot de Wulto, Mer- 
ciero mokinio — „conservatisme est farouche“. Tai tikri „scholastai pa- 
leontologai“, kurių šūkis — Vetera!/ Bet jiems nepavyko atitraukti Leona 
nuo jo profesoriaus ir dėl to prasidėjo intensyvus darbo dešimtmetis. Re- 
zultatai atitiko pastangas: raštų sąrašas vis ilgėjo, studentų skaičius augo'. 
neo-scholastinė doktrina taip plito, kad kiti — kaip matėme — net šaukėsi 
politikų įsikišimo. Tačiau be reikalo ta baimė, nes Mercieras ir jo Institut 
Supėrieure de Philosophie arba Ecole Saint Thomas — kaip jis dar buvo 
vadinamas — niekam pavojaus nesudarė, išskyrus netikras idėjas. Net 
jo tonas, ir tas nebuvo karingas, kadangi jis nieko nekaltino, nieko 
neapskelbė savo priešu. Ne prokuroru būti Mercieras atvyko ' savo šimt- 
metį, bet bendradarbiauti su tais, kurie anksčiau buvo atėję į filosofijos 
lauką. Su savo pažiūromis niekam neįkyrėjo, nes žinojo, kad jei jose 
slepiasi tiesa, tai ji anksčiau ar vėliau vis tiek pati prigys. Savo apologe- 
tiškumu nieko neatstūmė, o visuomet pasiliko tiksliai suprasto moksliškumo 
ribose. Kaip Mercieras galvojo šiuo opiu klausimu, jis geriausiai pats 
pasisakys. „Katalikai, taip jis konstatuoja, šiandien yra nuo mokslo pa- 
saulio izoliuoti. Įvairios yra šios liūdnos situacijos priežastys. Vaidina 
čia savo vaidmenį, žinoma, opozicija prieš visa, kas yra krikščioniška. 
Tačiau prisideda ir apriorinė nuomonė, kad katalikas mokslininkas esąs 
vien savo tikėjimo kareivis ir mokslas jo rankose galis būti tik ginklu 
Credo apginti. Daugeliui atrodo, kad toks mokslininkas, trokštąs pasilikti 
ištikimas savo tikėjimui, turįs išsižadėti objektingo mokslo meilės ir laisvo 
jo ugdymo... Kaip reikia į šiuos prietarus atsakyti? Ar mes turime 
slėpti savo vėliavą už gėdingo neutralumo, kuris, pagaliau, būtų nega- 
limas ir dėl to melagingas? Tesaugo mus Dievas nuo to. Juk dėl mūsų 
įsitikinimų nereikia mums rausti! "Tačiau iš kitos pusės taip pat klai- 
dinga būtų manyti, kad krikščioniškasis tikėjimas trukdo... mokslinę 
iniciatyvą. Rūpinimasis religijos dalykais nesusiaurina teisėtos moksli- 
ninko laisvės. Nė jokiu būdu mes nesukonstruosime rizikingų ir nega- 
limų hipotezių, su tikslu jomis „sutaikinti mokslą su tikėjimu' arba rasti 
„tikėjimui pateisinimus“ — ,sutaikymus“ ir ,pateisinimus“, kurių, deja, jau 


* 1926 metais šiame institute dirbo 11 profesorių ir virš 200 studentų. Šią 
mokyklą lankė ir ne vienas lietuvis. 

ir be to [pas mus| per daug yra. Mes norime ugdyti mokslą dėl jo paties, 
neturėdami jokių tiesioginių apologetiškų interesų.“? 

Visus tuos pavojus Mercieras numatė ir ne tik pats kiek galėdamas 
jų vengė, bet stengėsi ir savo vis daugėjančius mokinius nuo jų apsau- 
goti. Tas neblogai pavyko ir laimėjo jam bei jo atstovaujamai mokslo 
koncepcijai ir skelbiamai doktrinai draugų visose pasaulio dalyse, visuose 
liogeriuose. Dėl to ne vien katalikai apgailestavo jo pasitraukimą iš pro- 
fesoriaus vietos, kai jis 1906 m. popiežiaus buvo paskirtas Belgijos pri- 
masu ir metais vėliau pakeltas į kardinolus. Ir jam pačiam buvo gaila 
palikti vietą, iš kurios kaip tikras minties strategas buvo dirigavęs neo- 
scholastinį sąjudį.  Skirtis palengvino faktas, kad gerokai pirmyn pa- 
varytą darbą galės tęsti toliau eilė tinkamai parengtų gabių mokinių, kaip, 
sakysime, Nys, Deploige, Michotte, de Wulf, Noel ir kt.* 

Nys (1859—1927), sekdamas savo mokytoju, taip pat plačiu frontu 
įėjo į kontaktą su savo šimtmečiu ir su gamtos mokslais. Todėl tarp 
kitko studijavo fiziką, įlindęs į paties liūto urvą, t. y., į Ostwaldo labo- 
ratoriją Leipzige. Tokiu būdu jis palaikė kontaktą su pirmyn besku- 
bančiais gamtos mokslais ir apsisaugojo nuo „filosofavimo tuščioje erd- 
vėje“. Žymiausias Nyso veikalas yra 1903 m. pasirodžiusi Cosmologie ou 
ėtude philosophigue du monde inorganigue. Ji, sulaukusi 1928 m. ketvir- 
tos laidos, yra rezultatas trisdešimties metų studijų, nepraleidusių pro akis 
nė mažiausio laimėjimo, todėl apima visa, kas yra reikšminga nuo Aristo- 
telio iki pat Einsteino. Laisvamaniško Bruxelles'o universiteto filosofijos 
profesorius Decosteris 1921 m. gyrė šį darbą esant „atbaigta visuma, kuri 
tikriausia ir plačiausia to žodžio prasme sudaro galingą sintezę... Čia 
mes užtinkame tą tikrą visuotinumą, kuris filosofijoj yra tobulos meiste- 
rystės ženklas“? Jo kolega Deploige (1868—1927), skaitydamas Lou- 
vaine įgimtą teisę, ugdė sociologines neo-scholastikos pažiūras. Svar- 
biausias jo darbas yra 1911 m. pasirodęs (*1927) traktatas Le conflit de la 
morale et de la sociologie, kur jis kritiškai vertina moderniškų socijo- 


* Žodžiai iš 1891 metų. Cif. žurnalą „Der katholische Gedanke“, Augsburg 
1931, 2. Heft, p. 153. 

* Ir prisiėmęs kitų pareigų, Mercieras nesiliovė globoti pradėto darbo. Todėl 
pasiliko nuolatiniame ir artimiausiame kontakte su Louvaino universitetu ir jo 
įkurta mokykla. Norėdamas paskleisti neo-scholastikos šviesą po platesnes sferas, 
1925 m., t. y., metais prieš mirtį kardinolas pačiame krašto centre atidarė L'Ecole 
des sciences philosophigues et religieuses de Bruxelles, kur vakariniais kursais vi- 
sokių luomu žmdnės galėjo susipažinti su filosofijos pažanga ir pagilinti savo žinias 
apie religiją. Išėję visą tris metus trunkantį bei akademiškus reikalavimus statantį 
kursą ir išlaikę atitinkamus egzaminus, galėjo gauti teologijos licencijato laipsnį. 
Pirmais metais tuos kursus lankė 90, antrais 150 klausytojų. Primum philosophari, 
deinde vivere, taip galvojo Merciero pasekėjai. Jei jau gyventi, tai tik prasmingai. 

* Cit. iš Kasel, p. 483. 

logų, kaip, sakysime, Comte'o, Spencerio, Durkheimo, Lėvy-Bruhlio ir 
kitų pažiūras, kuriose jis pasigenda tikrų kriterijų bei atsakymų į klausimą 
dėl paskučiausių sociologinių fenomenų priežasčių. Jas kaip tik savo 
darbuote norėjo patiekti. Būdamas, pirmas po Merciero, Filosofijos 
Instituto direktorius, surado savo idėjoms plačią ir dėkingą auditoriją. 
Ši nemažiau domėjosi (ir tebesidomi) ir Deploige'o įpėdinio Nočlio 
(* 1878) problemomis, aiškinančiomis neo-scholastikos gnoseologines pa- 
žiūras. Žymėtini jo veikalai yra Le determinisme (1905) ir Notes 
d'ėpistemologie thomiste (1925). Šalia jo plačiai užsimojo Michotte'as, 
instituto laboratorijos vedėjas, Kiilpės mokinys. Vadovaudamas eksperi- 
mentinės psichologijos studijoms, naujai nušviečia ne vieną painų klausimą. 
Bet tai dar tik medžiaga bendresniam vaizdui, kurio Michotte'as su ne- 
mažesniu uolumu siekia kaip ir jo kolegos, iš kurių ypač prasimuša pa- 
saulietis Maurice de Wulf (* 1872).! Tai louvainiečių istorikas, kuris, 
praėjus romantiškam scholastikos studijų laikotarpiui, skersai ir išilgai 
apkeliavo vidurinių amžių dvasios istorijos plotus ir davė mums tikslų, 
realų jų vaizdą. Tikrai išsiilgę tiesos iš jo, daugiau kaip trisdešimt metų 
brandintos, Histoire de la philosophie mediėvale sužinojo nelauktų davi- 
nių, pakeičiančių nemaža prietarų tikromis žiniomis. Jas mielai priėmė 
ir tie universitetai, kuriuos de Wulfas per ir po karo lankė, kaip, saky- 
sime, Harvardą, Chicago, Princetoną, Madisoną (Amerikoje), Toronto 
(Kanadoje), Poitiers (Prancūzijoje) ir kt. 

Bet tuo mes jau peržengėme 20. šimtmečio slenkstį ir todėl paliksime 
šį Merciero inicijuotą judėjimą, kurį jis iki mirties (1926) vedė autori- 
tetinga ranka ir tuo jam užtikrino nuolatinį, pastovų kilimą.* 

Nors Louvainas buvo žymiausias neo-scholastikos centras 19. šimtme- 
ty, tačiau ne vienintelis, nes tiek Prancūzijoje, tiek Vokietijoje ir Austri- 
joje užtinkame mąstytojų, einančių Leono XIII. rekomenduota kryptimi. 
Bene žymiausios figūros vokiečiuose bus buvę Baeumkeris su Willmannu. 
Baeumkeris (1853—1924)* pasidarbavo tyrinėdamas — ypač jo kartu 
su Hertlingu įkurtose Beitrūge zur Geschichte der Philosophie des Mit- 
telalters (1891 ss) — vidurinių amžių filosofijos istoriją ir padarydamas 
ją prieinamą tolydžiai augančiam jos simpatikų skaičiui. Tuo jis pana- 


* Cf. 1934 m. Louvaine išleistą apie de Wulfą brošiūrą „Manifestion en I'hon- 
neur de M. Maurice de Wulf. 7 mars 1934.“ (64 psl.). Ž. taip pat ta proga specialiai 
jam pašvęstą numerį žurnalo „Revue neo-scholastigue de philosophie,“ kur be de 
Wulfo gyvenimo ir veiklos telpa ir visos eilės kolegų (Grabmanno, Masnovo, Thė- 
ry'o ir kt.) darbai. 

* Jo mirties proga Vytauto Didžiojo Universiteto Teol.-Filosofijos Fakul- 
tetas surengė minėjimą (1926.III.19), per kurį prof. Pr. Kuraitis skaitė paskaitą 
apie Mercierą — kaip filosofą (cf. 1926 m. Logos, p. 120 ss.). 

* Cf. jo autobiografiją R. Schmidto Ieidiny „Die Philosophie der Gegenwast 
in Selbstdarstellungen“, 2. Bd., 1921. 

šiai paveikė vokiškai kalbančius, kaip jo draugas de Wulfas prancūzišką 
ir anglosaksišką pasaulį "Tas Baeumkeriui juo geriau sekėsi, kadangi 
Werneris (1821/88) ir Denifle O. Pr.! (1844—1905) savo skaitlingais 
darbais puikiai buvo parengę dirvą. Jo monografijos, sakysime, apie Si- 
gerį Brabantietį (1898), Dominicą Gundissaliną (1899), Vitelo (1908) ir 
kt., tapo pavyzdys panašiems darbams. Willmannas (1839—1920)-. 
iškart sekęs Herbartu, pamažu taip prisiartino prie aristotelizmo ir scho- 
lastinės filosofijos, jog tapo vienu jos žymiausių atstovų 19. šimtmety. 
Daugiausia jis triūsė prie savo Geschichte des Idealismus (1894/97). Kas 
tik yra turėjęs progos įsigilinti į šį plačiai skaitomą standard work, tas 
vis griš prie jo, kur nežinai, kas labiau girti, ar autoriaus gilius samprota- 
vimus ar jo klasišką kalbą. Bet ši teistinės pasaulėžiūros istorija nėra vie- 
nintelis jo darbas, nes per savo ilgą gyvenimą, kurį išnaudojo iki pasku- 
tinės minutės, jų paruošė visą virtinę. Yplač plačiai paplito jo tomizmu. 
persunkta Didaktik (1882/89). Ja katalikų pedagoginės pažiūros pasiekė 
plačias mokytojų mases, kurias Willmannas, profesoriaudamas Pragoje, 
dar asmeniškai supažindino su neo-scholastišku judėjimu. Charakteringi 
yra ir mažesni veikalai, kaip, sakysime, Aus der Werkstatt der Philosophie 
perennis (1912), kurią jis nepaliaujamai skelbė, ir knyga Die Wissenschaft 
von: Gesichtspunkte der katholischen Wahrheit (1916, *1921). 

Benokstančius naujo filosofinio judėjimo vaisius sistematiškai surinko 
Maria-Laacho kolegijoj susispietę vokiečių jėzuitai, kurie nuo 1888 iki 
1912 m. išleido platesnį (11 tomų) ir siauresni (6 tomų) filosofijos kur- 
sus, įvardintus Philosophia Lacensis sive series institutionum philosophiae 
scholasticae. Tuo jėzuitai neabejotinai patarnavo sistematinės filosofijos 
mėgėjams. 

Ju atsirado kur kas daugiau, kaip gal tikėjosi net visuomet optimistiš- 
kasis Leonas XIII. Toks, sakysime, buvo ir prancūzų grafas Domet de 
Vorges (1829—1910), kuris, atsiliepdamas į popiežiaus raginimus encikli- 
koje Aeterni Patris, nutraukė savo diplomatinę karjerą, kad galėtų geriau 
scholastinei filosofijai pasidarbuoti. Žymiausias tokio pasiaukojimo vai- 
sius yra Abrėgė de mėtaphysigue (1906), kurį brandino, rašydamas De Ja 
vraie mėtaphysigue (1885) ir panašius veikalus. Istorikams įdomi bus ir 


' Apie šį talentingą ir darbštų mokslininką ž. Grabmann M., Heinrich De- 
nifle O. Pr. Eine Wiirdigung seiner Forschung'sarbeit, Mainz 1905. — Grauert H., 
P. Heinrich Denifle, Miinchen *1906. 

* Apie Willmanno mokslą cf, Seidenberger J. B., Grundlinien idealer Welt- 
anschauung, aus O. Willmanns Geschichte des Idealismus und seiner Didaktik zu- 
sammengestellt, 1902. — To paties, Otto Willmann und seine Bildungslehre, 1906. — 
Greiss!, Otto Willmamnn als Pidagog und seine Entwicklung, 1916. — Pohl W., 
Beitrėge zur Philosophie und Paedagogia perennis, Festschrift, 1919. 

jo Philosophie thomiste pendant les annėes 1888—1898, atskleidžianti ta 
didelę pažangą, kurią padarė neo-scholastika per vieną dešimtmetį. 

Būtų nesunku priskaityti daugybę panašių pavyzdžių, įrodančių, kad 
nei Leono paskatinimams nei Merciero rezultatams katalikai nebuvo abe- 
jingi. Galima net tvirtinti, jog Šv. Tomas ne vien kurijalinėse ir aka- 
deminėse sferose buvo gyvas, o pasidaręs aktualus ir šiaip geriau prasi- 
lavinusiems vienminčiams. "Todėl 19. šimtmečio pabaigoje katalikai buvo 
kur kas sąmoningesni, kaip to amžiaus pradžioje. Tai buvo juo svarbiau, 
juo šiaip idėjinė žmonių orientacija tolydžiai silpnėjo. Tą savo fatališką 
desorientaciją jautė beveik visi filosofai ir ją skundėsi. Savo veikale 
Philosophia militans (1901) Paulsenas šitaip pasisakė: „Bandymas susivie- 
nyti Kanto vardu nelikvidavo esamos anarchijos, nepadarė galo susiskal- 
dymui į partijėles bei individualizmus.“ O dar anksčiau jis buvo išsitaręs: 
„Nėra, kaip anksčiau būdavo, — bent iki tam tikro laipsnio — vieningos 
filosofinės pasaulėžiūros. Pažiūros apie paskučiausius dalykus skiriasi 
kaip kompaso keturios kryptys.“!: Ne be to, kad žmonės nebūtų galvoje 
apie tuos dalykus, bet kiekvienas individualiai juos išsiaiškino,-tuo paga- 
mindamas tikrą minčių chaosą. Tas ir liūdino savo atsakomybę jaučiančius 
mąstytojus. „Šiandien, taip 1907 m. konstatavo Euckenas, individualinės 
gyvenimožiūros kaip sūkury maišosi, įsigydamos ir pralošdamos dienos 
simpatijas, pačios kaitaliodamosios kaip kokiame kaleidoskope.“* Bet tokiu 
marguliuojančiu įvairumu, stumiančiu žmones į rezignaciją, mąstytojai 
nelabai džiaugėsi. „Visi bodisi tokiu nevaisingu agnosticizmu, 1901 m. 
pasakė Eduardas von Hartmannas, ir visos atskiros filosofijos disciplinos 
ima suprasti, kad jos pateko į tokią padėtį, iš kurios jas tegali išgelbėti 
„metafizika“. Jau ilgimasi vėl metafizikos, tačiau nedrįstama tvirtai jos 
siekti.'? 

Reikia pripažinti, jog tokiame momente aplinkybės neo-scholastikai 
buvo patogios. . Toks išsiilgimas buvo jai didelis akstinas dar plačiau už- 
simoti, kad išmušus valandai, būtų pilnai pasiruošusi. Bet kad katalikai 
galėtų nešti šviesos kitiems, svarbu, kad jie patys būtų tinkamai apsi- 
švietę. Teko tad nuolatos tikrinti savo ideologiją ir nesibijoti paklydimus 
vadinti tikrais jų vardais. Tai tokia yra prasmė ir Pijaus X. žygio prieš 
vad. modernizmą. 


* Cit. Kasel A., Krisis der Philosophie, Luxemburg 1930, p. 55. 
* Cit. iš Kasel A., p. 54. 
* Cit. iš Kasel, p. 120 s. 

Tokie savo ideologinio darbo patikrinimai katalikams nėra naujenybė. 
Vien tik 19. šimtmetyje — kaip jau matėme — jų vyriausias vadovas 
pakartotinai atkreipė dėmesį į tam tikras vengtinas klaidas. Bet tiek Gre- 
gorijus XVI., tiek Pijus IX., atsiliepdami apie pačių katalikų darbus, dau- 
giausia teturėjo pasisakyti prieš nevykusius metodus. Visai kas kita dabar, 
kai buvo puolamos kai kurios dogmos ir tuo pat kvestijonuojami Bažny- 
čios pagrindai. Aišku, pirm negu galima buvo veržtis į išorę, reikėjo 
viduje susitvarkyti. Tai atliko Pijus X. pirmiausia Švento Oficijumo 
1907 metais išleistu dekretu Lamentabili, toliau enciklika Pascendi dominici 
gregis ir pagaliau motu proprium Sacrorum antistitum, kuriuo jis 1910 m. 
reikalavo prisiekti prieš vad. modernizmą. 

Šis yra ne kas kita, kaip jau ankstyvesnių popiežių pasmerkto indivi- 
dualizmo pasireiškimų (skepticizmo, istorizmo, evoliucijonizmo ir t.t.) pri- 
taikymas teologijai ir filosofijai, į kurias jie brovėsi, pasinaudodami vad. 
dvejopos tiesos dėsnio pagalba. Tas modernizmas, tiesą pasakius, buvo 
ne tiek netikra minčių sistema, kiek klaidingas galvojimo būdas, turėjęs 
trejopą — filosofišką, psichologišką ir istorišką — šakni. Filosofiškoji 
glūdi agnosticizme. — Kanto įtakoje buvo tvirtinama, esą protas nieko 
viršgamtiško negalįs suvokti. Religijos plotmėje norėta tikėjimą padaryti 
„moderniškam“ žmogui prieinamesnį ir labiau  patraukianti, pakeičiant 
„šaltąjį intelektualizmą“ (čia turėta galvoje scholastika, senesnio tipo apo- 
logetika ir pan.) šiltesniu, gyvenimiškesniu psichologizmu. Taigi, buvo 
pabrėžiama — ne be poveikio iš Schleiermacherio pusės —, kad religinis 
gyvenimas esąs grynai išvidinis, nuo atskiro žmogaus psichikos priklausąs 
dalykas, o dogmos ne kas kita, kaip tų psichologiškų religinių patyrimų 
sutraukimas į tam tikrus dėsnius. Be to, evoliucijonistiškai orientuotas 
istorizmas dar mokė, kad nieko nesą atbaigto, kad viskas tesą tapsmo sto- 
vy, dėl to ir Bažnyčios dogmos esančios taip pat nuolatiniame kaitalio- 
jimesi. 

Jau vien paviršutiniškai pažvelgus į modernizmo pagrindus, galima 
pastebėti, kad jie nesuderinami su Bažnyčios mokslu ir sunku suprasti, 
kaip vad. modernistai galėjo save laikyti katalikais. Tai atsitiko tik dėl 
to. kad jie laikėsi „dvejopos tiesos dėsnio“ ir tvirtino, jog tikėjimas ir 
žinojimas vienas su kitu nesiriša: anas turis objektu tai, kas negali būti 


' Apie modernizmą cf. J. Lebretono straipsnį Modernisme, „Dictionnaire 
apologėtigue de la foi catholigue“ III, 599 ss., kur sužymėta beveik visa svarbesnė 
literatūra. — Toliau cf. Bessmer J., Philosophie und Theologie des Modernismus, 
Freiburg i. Br. 1912. — Gisler A., Der Modernismus, Einsiedeln *1913. — Riviėre J., 
Le modernisme dans Vėglise, Paris 1929. — Mausbach J., Der Eid wider den Mo- 
dernismus und die theologische Wissenschaft, 1911. 

konkrečiai pažinta, o šitas — apčiuopiamus fenomenus. Prisilaikydamas 
šitokio dėsnio, gali, sakysime, tikįs žmogus tikėti į Kristaus dieviškumą, 
o kaip istorikas tai neigti. 

Kad Bažnyčia negalėjo toleruoti tokį modernizmą, suplaktą iš kantiško 
agnosticizmo, schleiermacheriško imanentizmo bei istorizmu iššaukto evo- 
liucijonizmo, buvo aišku; dėl to ir Pijus X. pasakė savo žodį! Juo Bažny- 
čia suvedė sąskaitą su pasaulėžiūriniu liberalizmu, kuris viešpatavęs per 
visą 19. šimtmetį, pagaliau pasikėsino ir į Jos esmę. Ji tuo galutinai 
atsiskaitė su šiuo audringų amžiumi ir ėjo pasveikinti naujo šimtmečio 
aušros. 


4. KATALIKŲ UNIVERSITETAI* 


a. Trečias katalikų universiteto tipas 


Bekyląs mokslo sąjudis katalikų tarpe privertė sukurti tam tikrą insti- 
tuciją, kuri taptų atrama visam darbui; o tokia kaip tik buvo universitetas. 
Reikėjo tad vėl galvoti apie savo aukštas mokyklas. Tas neapsiėjo be gal- 
vosūkių, nes moderniškame, sekuliarizuotame pasauly vidurinių amžių 
korporatyvinė įstaiga jau nebeįmanoma. Taip pat pasirodė, kad ir ordeno 
universiteto nebebus galima restauruoti. Tam jėzuitai buvo perdaug iš- 
vargę, o kiti, kaip, sakysime, domininkonai, dar nepakankamai sustiprėję. 
Reikėjo naujų kombinacijų. Geriausiai tiko kurti tokias įstaigas atsižvel- 


* Atsiliepė modernizmo ginčas ir Lietuvoje. Atrodo, kad -šiuo 
kartu katalikai, nelaukdami priekaištų iš kito liogerio, patys pirmi pasisakė, nes 
dar tų pačių metų lapkričio mėnesy, t. y., vos pasirodžius enciklikai Pascendi, 
kun. J. Skvireckas „Draugijoje“ (Nr. 11) pasireiškia straipsniu „Enciklika apie 
modernistų doktrinas“. Sekantis iš eilės prabilo 1911 m. Dr. S. Šultė toje pat 
„Draugijoje“ straipsniu „Filosofiniai modernizmo pagrindai“ (Nr, 58), kur tarp 
ko kito mini Dr. P. Avižonio norą savo tikslams panaudoti modernizmą (cf. „Lie- 
tuvos Ūkininką“, 1911 m., Nr. 32, 302 psl.). O metais vėliau tarė žodį pats „„Drau- 
gijos“ redaktorius kun. A. Dambrauskas (1912, Nr. 66/67), parašydamas „Šį tą apie 
modernizma užrubežy ir pas mus“. 

Jakštas Lietuvoje teranda tik modernizmo atspalvį ir tai atsitikę greičiausia 
todėl, kad čia nebuvc su modernistų literatūra gerai susipažinusių. Be to ir tie 
patys negalėjo tinkamai ginti modernistų reikalų, kadangi tuo pat laiku jie per- 
dėm buvo užimti darvinizmo bei haeckelizmo platinimu, iš kurių jie bus tikėjęsi 
daugiau apčiuopiamos naudos, kaip iš tokio abstrauktaus ginčo (Cf. Yla, op. cit.). 
Bene vienintelis žymesnis „„modernistiškas“ atsiliepimas Lietuvoje bus buvęs A. 
Šerno straipsnis „Modernizmas, pasirodęs 1913 m. kalvinų laikrašty „Pasiun- 
tinys,“ (Nr. 3, 4). Kadangi rašinys išspausdintas pavėluotai, t.y., tuomet, kai mo- 
dernizmas jau geso, tai jis efekto nesudarė. 

* Apie katalikų universitetus 19.-20. šimtmečiuose mažai kas parašyta. Nau- 
dingų žinių galima rasti G. Monti'o veikale apie katalikų organizacijas (Wien 1924, 
p. 241 ss.). Svarbi yra to paties autoriaus knyga „La liberta della scuola, Milano 
1928“. — Ct. dar Grisan J., S. J., Die kathol. Hochschulbewegung ausserhalb Deutsch- 
lands, „Stimmen der Zeit“, Freiburg i. Br. 1925, p. 36 ss. — Nemažai medžiagos 


paduoda ir Pr. Dielininkaitis savo disertacijoje „La libertė scolaire et Yėtat, 
Paris 1933. 

giant į vietos galimybes, į išlaikytojų pajėgumą bei į panašias apystovas. 
vengiant bet kurios schemos. Tuo būdu buvo įsteigta visa eilė aukštų mo- 
kyklų, kurių juridiška padėtis, finansiški reikalai, organizacija, vidaus 
struktūra ir t.t. taip įvairavo, jog ne viena nebuvo visai panaši į savo „ko- 
legą“. Bendra tebuvo visų išpažįstama Bažnyčios doktrina, mokslo sąvo- 
ka ir — pradedant nuo Leono XIII. — neo-scholastinė filosofija. 

Kadangi bendras jų uždavinys buvo ir rungtis su doktrinaliniu libe- 
ralizmu, susidūrimas tarp juo persunktų universitetų iš vienos pusės ir ka- 
talikų aukštų mokyklų iš kitos buvo neišvengiamas. Iš kart jie dažniau- 
siai gynėsi, dėl to iš pradžių stipriausi buvo apologetikoje' Tačiau toly- 
džiai stiprėdami, nebesitenkino defensyva, bet stengėsi sukurti savo min- 
čių rūmus, į kuriuos galėtų pakviesti iš liberalizmo emigruojančius. Tokiu 
būdu į 19. šimtmečio pabaigą, ypač Leono XIII. paveikti, katalikai moks- 
lininkai drąsiau užsimojo. Jiems, it kokiems ant kaltinamojo suolo paso- 
dintiems, jau įgriso klausytis vien apkaltinimų. Dėl to jie — pirmą kartą 
nuo kontr-reformacijos laikų — išėjo į gyvenimą su savo teze, palikdami 
kitiems gintis. Bet taip platesniame maštabe įvyko tik po pasaulinio karo. 
O tuo tarpu jų universitetų padėjimas buvo perdėm sunkus. 

Skyrium reikia paminėti politikos veiksnį, nes jis buvo visų nepalar- 
kiausias. Ir tai todėl, kad pasaulėžiūriniam liberalizmui buvo pasisekę 
įkvėpti savo dvasios žymiai daliai valstybinių mokslo įstaigų ir užanga- 
žuoti politikus savo reikalais. Dėl to kiekvienas pasijudinimas prieš lais- 
vamanybę buvo apskelbtas akcija prieš universiteto laikytojus. Tokia sa- 
vo taktika, sugestijonuoti viešosioms jėgoms „Čia tua res agitur“, ideolo- 
ginis liberalizmas tuo uoliau vertėsi, juo labiau silpnėjo jo patraukiamoji 
jėga. Ir taip katalikų aukštos mokyklos, turėdamos tik vieną tikslą — iš- 
vesti žmoniją iš viešpataujančio idėjinio chaoso, vietomis susidūrė ne su 
mokslo argumentais, o su politiniais veiksniais. Tačiau toji priedanga po 
karo kaskart labiau netenka savo reikšmės, nes šiandien politikai mažiau 
linkę identifikuoti valstybę su smunkančiu liberalizmu. "Todėl, pav., toks 


*' Šiuo atžvilgiu charakteringas Lietuvai yra Seinų diecezijos kunigų semi- 
narijos profesoriaus P. Būčio nusistatymas 1899 m., kurį nupasakoja 1934 m. Ma- 
rianopoly - Thompsone Conn. išleista brošiūra „Bishop Peter Francis Bu- 
čys. M. I. C., Catholic missionary for russians in America etc“. Ten (4 pusl.) 
skaitome: „The conilict between the Catholics and Atheists of Lithuanian educated 
younger generation, determined him to the choice of Apologetics. At that time the 
most eminent living specialist of that theological branch, was A. M. Weiss, O. P. 
professor at the University of Fribourg, Switzerland“. Studijavęs Friburge ir 
gavęs daktaro laipsnį, prof. Būčys nuo 1902 m. dėstė apologetiką Petrapilio Dvasi- 
nėje Akademijoje ir be to sekmadieniais skaitė to miesto studentams apologetines 
paskaitas. Jas skaitė ir moksleiviams ir liaudžiai , sakysime, 1911 ir 1912 m., ir tai 
ne tik Petrapily, bet ir Kaune (Cf. „Viltis“, 1912 m. Nr. 89. — Yla St., Op. cit, 
p. 41 s.). Bene žymiausias šio Lietuvos katalikų apologetinio laikotarpio paminklas 
yra jo dviejų tomų (1301 psl.) Apologetika, Mariampolė 1924. 

Mussolini (1924) suteikė Italijos katalikų universitetui Milane valdžios 
universiteto teises. Bet taip ivykti galėjo tik 20. šimtmety, o ypač po di- 
džiojo karo, parodžiusio, kad vyraujančios idėjos per silpnos konstrukty- 
viniam darbui. O tuo tarpu — 19. amžiuje — jos vienos teviešpatavo. Tik 
kur ne kur valstybės nesidavė jų sugestijonuojamos, sakysime, Belgijoje, 
kur padariniai tuoj visai kitokie, arba Šveicarijoje, kur aukštą mokyklą 
įkūrė katalikiško kantono vyriausybė. Visai kitaip buvo Prancūzijoje: 
ten laicistiška valdžia ant kiekvieno žingsnio trukdė katalikų mokslo už- 
simojimus. Trumpa — kiek toliau sekama — 19. šimtmečio katalikų uni- 
versitetų istorija pavyzdžiais pailiustruos, kas šioje vietoje tik praeinant 
galėjo būti minima. 

Kartu su kitokia pasaulėžiūra tos aukštos mokyklos turėjo ir skirtin- 
gą supratimą apie mokslą ir jo metodus.! Jų manymu, mokslas pirmiau- 
sia reikalauja, kad didžiausia precizija būtų tyrinėjami artimiausi reiški- 
niai. Šitoks, tarsi, mikroskopiškas tyrimas duos apytikrį aplinkumos vaiz- 
dą, padės po kojomis tam tikrą pamatą, ant kurio atsistojus bus galima to- 
liau tyrinėti. Toks pagilinimas būtinas, nes vien tik siauros specialybės 
nagrinėjimas dar neišsprendžia didžiųjų problemų. Tam reikia praplėsti 
darbo ratą, įtraukiant į jį ir artimiausias savo specialybei sritis. Tos nau- 
jos žinios praturtins horizontą, palengvins orientuotis plokščiąja kryptimi. 

Šitoks tyrimas — kaip dar anksčiau matėme — privedė prie nuostabių 
rezultatų. Jie tokie žavingi, kad apsvaigino ir nemaža mokslininkų. Bu- 
vo manoma, kad, jau tiek pasiekus savo aparatūra, toliau būsią galima nu- 
plėšti skraistę nuo visų paslapčių. Tačiau jie pamiršo, kad ir tiksliau- 
siomis mašinomis laimėti rezultatai yra tik įžanga į aukštesnį tyrimą — į 
mąstymą. Kiek anas leidžia mums apsidairyti aplink save, tiek šis pakelia 
mus į tolimas fritis. Tačiau tokiu mąstymu 19. šimtmetis mažai tesinau- 
dojo, tuo paleisdamas iš rankų brangią priemonę. 

Toks atsisakymas nuo sistemingo mąstymo reiškė išsižadėti tikrojo 
pažinimo, juk tyrimas be galvojimo, tai namai be langų: nėra šviesos, ap- 
šviečiančios tyrinėjamuosius faktus. 19. amžius nors ir išmoko eksperi- 
mentuoti, bet atprato mąstyti. Norint pasiekti esminį pažinimą, reikia 
„vertikaliai tyrinėti“, t. y., protauti. Bet tas nelengva, nes ištisos moksli- 
ninkų kartos, materializmo bei pozityvizmo paveiktos, jau senai nuo to at- 
prato. Tačiau kito kelio nėra. Nereikia atsisakyti nei nuo tyrimu pasiek- 
tų rezultatų, nei nuo tyrimo iš viso. Jis ir toliau tieks puikiausią medžia- 
gą aukštesniam gvildenimui — mąstymui. Katalikų universitetai, supras- 
dami, kad paprasto tyrinėjimo rezultatai nėra galutini, o tik įžanga į tik- 


* Sąryšy su šiuo skirsneliu naudinga pasiskaityti Serre J., Juo plačiau, juo prie 
tiesos arčiau. Visuotinio sutaikinzmojo metodo ir pilnutinės intelektualybės eskizas. 
Iš prancūzų kalbos išvertė V. Kamantauskas. Kaunas 1934. 

rąjį pažinimą, pasiekiamą tvarkingu ir intensyviu galvojimu, stengėsi kaip 
tik išdirbti tokį metodą, kur mąstymui būtų grąžinta pirmykštė reikšmė. 

Tas metodas, siejęs konkretaus tyrinėjimo konstatuotus faktus, ieško 
atskirų dalių santykio su visuma ir nenurimsta tol, kol nesuseka ryšių, 
jungiančių visus fenomenus į vieną didingą natūrinį - supranatūrinį or- 
ganizmą. 

Šis visumos nustatymas ir buvo antras tų aukštų mokyklų uždavinys. 
Tačiau anais laikais toks darbas mažai tebuvo vertinamas. Jis buvo lai- 
komas neturinčiu realaus pagrindo. Apskritai buvo pareikšta, kad abstrak- 
tiškieji mokslai tai tik liuksusas, jie esą net žalingi, nes atitraukią kartais 
žymias jėgas nuo naudingesnių darbų. 

Taip kalbėję nesuprato, kad vertingos tėra tik tokios pastangos, kurios 
bando nustatyti santykį tarp atskirų fenomenų ir visumos, sąryši tarp na- 
tūrinio mikrokosmo ir supranatūrinio makrokosmo. Toksai tyrimas yra 
kilniausias, kuriuo tik gali mokslininkas užsiimti, nes tas jį priartina prie 
reiškinių esmės, prie tos esmės, kuri įprasmina mūsų būvį ir duoda visai 
mūsų egzistencijai tą reikšmę, dėl kurios vienos verta gyventi. 

Ta linkme eidami, nauji katalikų universitetai sukūrė tipą, ryškiai 
skir:ingą nuo kitų aukštų mokyklų. Nors jis nė kiek nekvestijonavo vy- 
resnių savo kolegų empirinių tyrimų vertės, tačiau leido sau priminti, kad 
ši darbuotė dar negali būti laikoma galutina. Tačiau toks universalumas 
mažai tebuvo vertinamas, net buvo laikomas atsilikimu ir daug kieno kva- 
lifikuojamas įžeidimu. Iš čia ir kilo tas nedraugiškumas, kuriuo buvo su- 
tinkami katalikų kūriamieji universitetai ir tas nekolegiškumas, kuriuo 
buvo traktuojami jų profesoriai. 

Šie tikrai tiek skyrėsi nuo įprasto akademiško mokytojo, kad negalėjo 
būti nepastebėti. 

Pirmiausia krito į akis jų pažiūros į specialybę. Laikydami ją būti- 
na, betgi ja nesitenkino. Dėl to jie įeidavo į kontaktą su kaimyninėmis 
sritimis, stengdavosi sudaryti visumos vaizdą, įsigyti universalinio žinoji- 
mo. Dėl tos priežasties ne tik nesiemancipavo nuo filosofijos, bet net mė- 
gino orientuotis metafizikos pagalba. Taigi, specialitas, nors jiems ir 
brangi, tačiau ne joje jie matė galutinį savo studijų tikslą, jų tendencija 
ėjo į universitas. 

Kitas mokslininko kataliko bruožas buvo jo atsargumas grynai empi- 
rinio tyrimo atžvilgiu. Jis nesusigundė ji laikyti vieninteliai galimu ir 
pačiu tobuliausiu ir dėl to skaičiams, svoriams bei matams tepriskyrė pa- 
galbinę reikšmę siekiant esmės, esančios anapus šitokių patyrimų. Tačiau 
ir jų neniekino, atsimindamas, kad jų nustelbimas abstraktinio darbo s3- 
skaiton praeity gerokai buvo pakenkęs. Norėdamos apsidrausti nuo pana- 

šių nepasisekimų, kai kurios įstaigos, kaip, sakysime, Louvainas, net pri- 
vertė filosofiją studijuojančius tyrinėti gamtinius reiškinius naudojantis 
grynai empiriniu metodu. Ir tai turėjo būti ne koks naujas fygos lapas, 
dengiąs tik seną spekuliaciją, o visai rimtas darbas. Bet šiaip ar taip kata- 
likas buvo įsitikinęs, kad šis scientistiškas tyrimas tegali būti naudingas 
apčiuopiamai patirtinių fenomenų srity ir kad vad. dvasios moksluose jis 
turi užleisti vietą subtilesniems metodams. 


Ir ne tik darbo būdus katalikas mokslininkas reliatyviai vertino, bet 
ir pati mokslą, nes žinojo, kad jame kur kas daugiau klaustukų kaip atsa- 
kymų. Čia pasijunti kaip miške — juo gilyn, juo daugiau medžių, t. y., 
už kiekvieno išrišto klausimo atsistoja aibė naujų problemų. Ir tie patys 
sprendimai daugely atvejų tai tik paprasti aprašymai tam tikrų kompli- 
kuotų procesų, kurių esmės vis tiek nežinome ir kuriuos — pav., biologi- 
nius reiškinius — atkartoti nesugebame. Štai — mokslininkai suskaitė mi- 
lijonus žvaigždžių ir išmatavo milžiniškas astronomiškas erdves, bet ne- 
įstengia atidengti tų paslapčių, kurios gaubia pievoje augančią gėlę. To- 
kių reiškinių yra begalė, o maža vilties juos greit išsiaiškinti. Dėl viso 
to katalikas mokslininkas besąlyginiai nesusižavėjo mokslu, jo nedievino. 
Nelaikė jo vieninteliu bei absoliučiu keliu į tiesą ir neisikalbėjo, galįs 
tarti „paskutinį žodį“. 

Taip orientuotas mokslo žmogus iš viso to padarė dvi išvadas — pir- 
miausia, kad nėra pagrindo girtis savo žiniomis, kurios ir geriausiu atve- 
ju bus tik ubagiškas fragmentas, ir antra, iš vienos pusės patyręs mokslo 
bejėgiškumą, o iš antros įsigilinęs į tą milžinišką, fenomenuose glūdinčia 
išmintį, nurodančią į didžiadvasį Kūrėją, tik dar labiau ėmė jį tikėti. 

Toliau kataliką mokslininką charakterizavo nusistatymas ne tik verž- 
tis prie tiesos, bet ją ir įgyvendinti. Juk svarbu siekti tiesos, tačiau svar- 
biau ją žinoti, o svarbiausia — pagal ją gyventi. Tad, nebūdamas savy su- 
skilęs, katalikas neskyrė mokslininko nuo žmogaus, neleido pirmam auto- 
nomingai „tyrinėti“, o antram lygiai taip nepriklausomai „gyventi“. Tą 
turėdamas prieš akis, jis nebuvo vienoks darbo kabinete, o kitoks gyveni- 
me, priešingai stengėsi sudaryti darnią vienumą, kur žmogus išpažino, ka 
tyrinėtojas laimėjo. Senas pasakymas — professor-confessor jam nėra tuš- 
čias, o prasmingas, įpareigojąs daryti tas išvadas, kurios išplaukia iš pa- 
žintos tiesos, nė neatsižvelgiant į galimus padarinius. į 


Tas jį ir privertė tiesą ne slėpti savo stalčiuje, o nešti ją į viešume. 
Tačiau ne hedonistiškai utilitariškais tikslais, labiau rafinuotam gyven'i- 
mui sukurti, bet jo esmei tiksliau nušviesti ir jis prasmingiau gyventi. To 
dėl ji galima buvo užtikti ne tik mokslo, bet ir organizuoto gyvenimo prie- 
šaky. 

Kaip iš šitos charakteristikos matyti, mokslininkai katalikai žymiai 
skyrėsi nuo savo scientistiškų kolegų. Ir mokslo supratimu, ir parinktais 
metodais, ir savo gyvenimiškumu jie buvo jiems mažai priimtini, juk visa 
tai perdėm priminė tą „paikybę“, apie kurią kalba Šv. Paulius pirmame sa- 
vo laiške korintiečiams (1 Kor 1, 18 ss). Tiek čia „viduramžiškumo“, kad 
jie geriausiame atvejuje tegalėjo būti laikomi mėgėjais, diletantais, bet ne 
specialistais, žinovais. Todėl jiems ir negalėjo būti vietos tose įstaigose, 
kuriose scientistai buvo įsigalėję. Ir taip mokslininkas katalikas vargingai 
keliavo per 19. šimtmetį. Ne vienas jų susikruvino kojas, tačiau žengė 
drąsiai, kad ir nesididžiuodami, bet ir prieš nieką nenusilenkdami, išsky- 
rus Tiesą, kuri yra ir Kelias ir Gyvenimas. 


b. Belgijos Katalikų Universitetas 

Katalikų ugdomo mokslo situacija 19. šimtmečio pradžioje, žiūrint 
grynai žmogaus akimis, buvo beviltiška. Gal joks faktas taip ryškiai ne- 
charakterizavo šio liūdno padėjimo, kaip D. Fr. Strausso knyga, neigianti 
Kristaus egzistenciją. Tai buvo lyg tas akmuo, kuriuo moderniškasis pa- 
saulis manė prislėgsiąs amžinai ir Kristų, ir Bažnyčią, ir katalikų mokslą. 

Bet Apvaizda lėmė kitaip: 1835 m., t. y., tais pačiais, kuriais Straussas 
paleido i pasaulį savo traktatą, sutartinėmis visų belgų katalikų pastango- 
mis buvo atstatytas, jau 1425 m. įkurtas, Louvaino universitetas! 
ir tuo padėtas kertinis akmuo ištisai aukštų mokyklų sistemai. 

Inicijatyvos ėmėsi vyskupai, tuoj Belgijai atsiskyrus nuo protestantiš- 
kos Olandijos (1830), draudžiančios katalikams turėti savo mokyklas. 
Pradžia buvo kukli, nes iškart veikė tik du fakultetai su 13 profesorių ir 
86 studentais. Toliau Louvainas greit augo. 1839/40 mokslo metais jau 
turėjo penkis fakultetus — teologijos, filosofijos, teisės, gamtos mokslų ir 
medicinos, kuriuose studijavo 644 studentai. Pradėjus gamtos mokslams ir 
technikai plisti, įsitaisoma laboratorijos ir specialios technikos mokyklos. 
Universitetas, jau ligšiol neblogai gyvavęs, ypatingai pradėjo bujoti įžen- 
gus (1882) Mercierui į jo rūmus. Mercieras ir savo asmenybe ir savo 
mokslu patraukė daug užsieniečių*, norinčių iš kompetentingo asmens iš- 


* Cf. L'Universitė de Louvain, Louvain 1923. — Dielininkaitis Pr., La libertė 
scolaire et V'ėtat etc, Paris 1933, p. 150 ss., kur išdėstoma visa Belgijos akademiška 
sistema, aiškinama jos juridinė būklė ir šelpimo tvarka. — Grisar, op. cit. 37. 

* Maždaug nuo 20. šimtmečio pradžios jų tarvce galima buvo užtikti 
ir lietuvių. Tai buvo kunigai, kurie studijoms pagilinti geresnės vietos neži- 
nojo, kaip Vakarų Europoje bekylančius katalikų universitetus, iš kurių jie gabeno 
į Lietuvą filosofiją, atitinkančią tcutos religiniams įsitikinimams. Tuo savaimingai 
užsimezgė gyva idėjų kova tarp „rytiečių“, t. y. Rusijoje studijuojančių laisvamanių 
ir šių „vakariečių“. Anie, gana nustebę dėl tokių — gal ne visai lauktų — oponentų, 
jau tuomet kvestijonavo katalikų universitetų rimtumą. Į tokį priekaištą Dr. S. 
Šultė atsakė dar 1911 m. „Ateityje“ (p. 56) straipsniu „Ar katalikų universitetai 

girsti Leono XIII. rekomenduojamą doktriną.  Įkurdamas Institut su- 
pėrieur de philosophie, jis padarė Louvainą filosofinio darbo centru. Taip 
Belgijoje atsirado minčių tvirtovė, kurios sugriauti nepajėgė nei kitos fi- 
losofinės srovės, nei išorinės kliūtys, kaip, sakysime, pasaulinis karas. 
Nors ji nuo karo veiksnių ir smarkiai nukentėjo — net kurį laiką (1914/18) 
buvo uždaryta, tačiau 1919 m. pradžioje vėl atgijo. Suplaukė iš visur virš 
3000 studiozų, kurių skaičius 1932/33 mokslo metais siekė 4040. Tiek daug 
neturėjo nei valdžios universitetai Gande (1789) ir Liėge (2750), nei lais- 
vamanių aukštą mokykla Bruxelles'y (2834). 

Tą pasisekimą nesunku suprasti, pasižiūrėjus į dėstomųjų dalykų są- 
rašą. Čia be jau minėtų penkių fakultetų užtinkame dar technikos mokyk- 
las, atskirus institutus valstybės bei socialiniams mokslams, pedagogikai 
bei pritaikomajai psichologijai, be to dar aukštas mokyklas prekybos, ag- 
ronomijos ir bravaro reikalams. Naujausi laimėjimai yra fizikos labora- 
torija ir kovai su vėžio ligomis įtaisyta klinika. 

Visas tas milžiniškas aparatas beveik šimtą metų buvo finansuojamas 
išimtinai pačių katalikų sudėtais pinigais. Jiems surinkti kasmet visose 
bažnyčiose buvo organizuojama po dvi rinkliavas. Nepriteklius padeng- 
davo pasiturį katalikai ir vyskupai. 

Darbui po karo iš naujo pradėti amerikiečiai paaukojo 20 milijonų 
frankų ir nuo 1930 metų valdžia skiria Louvainui — kaip ir kitam laisvam 
universitetui (Bruxelles'y) — tris penktadalius tos sumos, kurią gauna 
valstybiniai universitetai (Gande ir Liėge), t. y., pastaruoju laiku 10 mili- 
jonų frankų. 

Nėra abejojimo, kad katalikams, turintiems sprendžiamos įtakos vals- 
tybės reikaluose, būtų pasisekę gauti pilną savo įstaigos išlaikymą. Ta- 
čiau to jie patys nenorėjo, įsitikinę, kad jų vienminčiai ir laisva valia turi 
prisidėti prie tokio darbo. Tuo jiems nuolatos primenama jų universi- 
teto išimtina reikšmė ir būtinas reikalas reguliariai jis šelpti. 


c. Airijoje 

Louvaino pasisekimas paskatino į darbą ir Airijos katalikus, kurių pir- 
mas šio krašto universitetas, dar 1551 m. karalienės Elžbietos įkurtas, 
Trinity College, paskirtas airiams nuo „papistų“ atitraukti, negalėjo pa- 
tenkinti. Trokšdami išsilaisvinti iš tokios priklausomybės nuo anglų, ai- 


stovi žemiau už pirmeiviškuosius?“ — Iš louvainiečių - Kietuvių minėtini A. Vis- 
kanta (Vilniuje), P. Bielskus, a. a. S. Šultė, A. Galdikas, Stukelis (Rygoje), A. Ma- 
liauskis, Pr. Kuraitis, M. Reinys, Ruškys. Dar anksčiau už šiuos, kurie apie 1909 m. 
koncentravosi Louvaine, maždaug 1899 m., studijavo po pseudonimu Montvydų 
pasislėpęs kunigas. Be sąryšio su šiuo judėjimu, čia studijavo — tarp kitko pas prof. 
G. C. Ubaghs'ą (1800-75) — vėliau vyskupu tapęs Baranauskas. 

riai tarp 1845 ir 1850 metų įsteigė Dubline antrą universitetą, vad. 
Oueens University, kuris, būdamas neutralus, neturėjo senojo antikatali- 
kiškojo charakterio. Bet kadangi episkopatas ir juo nevisai pasitenki- 
no — čia, sakysime, nebuvo teologijos fakulteto — tai nutarta suorgani- 
zuoti savąjį, kuriems planus pagamino konvertitas, vėliau kardinolu tapęs, 
Newmanas. Prie naujai besikūriančios įstaigos buvo prijungta ir jėzuitų 
vedama University College, imta statyti studentų bažnyčia. Tačiau toliau 
darbai nebuvo išvystyti, ir todėl 1908 metais ši kolegija kartu su panašiomis 
įstaigomis buvo sujungta su Dublino universitetu, kuris oficialiai nors ir 
nėra katalikiškas, vienok katalikybe persisunkęs. Jis yra buvęs vienas iš 
1932 m. Dubline įvykusio XXXI. Pasaulinio Eucharistinio Kongreso inte- 
lektualinių organizatorių.! 


d. Prancūzijoje 


Mažajai Belgijai taip sėkmingai atstatant savo aukštą mokyklą, su- 
bruzdo ir Prancūzijos katalikai. Šie, nors ir skaudžiai buvo nukentėję nuo 
1789 m. revoliucijos ir Napoleono įvesto mokyklų monopolio, tačiau be 
atvangos siekė grąžinti laisvąji mokymą. Jų vedama kova neliko be lai- 
mėjimų. Taip 1833 m. gavo teisę turėti savo pradžios mokyklas, 1850 me- 
tais valdžia leido jiems laikyti vidurines bei aukštesniąsias mokyklas, o 
1875 m. liepos mėn. 12 d. išsikovojo ir savo universitetus? Bet nepakako 
vien padėti teisinį pagrindą, reikėjo ir mokslinių jėgų ir šiaip palankios 
atmosferos. Tokia sudaryti Prancūzijos katalikai stengėsi jau nuo pat 
revoliucijos pabaigos. Pirmi stojo į darbą naujoje situacijoje greit susi- 
orientavę pasauliečiai. Jie ir teologijoje tiek dirbo, jog 19. šimtmetis bu- 
vo vadinamas „teologų-pasauliečių amžiumi“. 

Prisiminkime pirmiausia Chateaubriandą (1768—1848)*, kuris 
savo žavingu veikalu La Gėnie du christianisme (1802) iš naujo sustiprino 
nukentėjusi krikščionybės prestižą. Retu talentu iškėlė Bažnyčios povei- 
ki kultūrai ir katalikų nuopelnus mene bei moksle. Iš Chateaubriando su- 
žinoję, kad nuo Bažnyčios likimo pareina ir jų kultūra, prancūzai pamažu 
vėl ėmė priešintis Enciklopedijai. Šis vienas poetas atstojo visą virtinę 
profesorių. 


1 Jo rūmuose posėdžiavo ir to kongreso lietuvių sekcija. 

* Cf. Dielininkaitis Pr., La libertė scolaire et Vėtat. Paris 1933, p. 59 ss.: Les 
ėtapes de la libertė scolaire. 

* Cf. Merk'e S., Die Anfange der franzėos. Laientheologie im 19. Jahrhundert, 
„Karl Muth-Festschrift“, 1927, 325 ss. — Duplessy, Les apologistes laigues au XIX-e 
siėecle, Paris 1893. — Baunard A., Un siėcle de V'Eglise en France, Paris 1903. 

* Cf. Giraud V., Le christianisme de Chateaubriand, 2 tomes, Paris 1925/28. — 
Lietuviškai monografiją yra parašęs V. Dubas, Kaunas 1924. 

Beveik dar gilesnį įspūdį padarė iškalbingasis grafas de Maistre 
(1754—1821). Savo traktatais Du pape (1819) ir De Fėglise gallicane 
(1821) jis parėmė popiežiaus primatą prieš visokeriopą episkopalizmą (ypač 
prieš galikanizmą), o veikale „Les soirėes de Saint-Petersbourg“ (1821) 
gynė Apvaizdos kelius pasaulinėje istorijoje. Pergyvenęs visą revoliuciją 
ir joje skaudžiai nukentėjęs de Maistre negalėjo nepasisakyti prieš chao- 
tišką revoliucijonierių „laisvę“. Bet nemažiau kenksminga jam atrodė ir 
sauvališka monarchija. Dėl to dažnai kartodavo: „Masėms nuolatos rei- 
kia skelbti iš autoriteto, o karaliams iš laisvės plaukiančias gėrybes.“" 

Krikščionybės kultūrinę reikšmę nemažesniu kompetetingumu iškėlė 
dar kitas grafas — Charles de Montalembert (1810—1870)*, ką parc- 
do jo septynerių tomų veikalas Les moines d'Occident  (1860/77) ir 
studijos apie vidurinių amžių meną. Norėdamas suaktyvinti katalikus, 
įspėdavo perdaug nepasitikėti viešosios jėgos daroma protekcija, nes ka- 
talikybė tuomet nustosianti ugdyti savo jėgas ir lemiančiame  momente 
lengvai tapsianti priešų auka. Pilietis turi būti katalikas iš įsitikinimų. 
o ne iš valdžios baimės. Skatindamas branginti bei protingai naudotis 
brėkštančia laisve ir įgyvendinti socijalumą,  Montalembertas Ozanamo 
asmeny susilaukė brangų talkininką. 


A. Fr. Ozanamas (1813/53)', šventos atminties žmogus, stengėsi 
vis naujais veikalais įrodyti didį Bažnyčios vaidmenį kultūrinant pasaulį, 
o ypač Europą. Charakteringas yra jo darbas apie Darte et Ja philosophie 
catholigue au XIII-e siėcle (1839). Juo jis siekė rehabilituoti scholastiką, 
kurios grąžinimą į gyvenimą jis laikė būtina kultūros klestėjimo sąlyga. 
Nelaukdamas kol tasai išganingas darbas bus baigtas -— arba net tik pra- 
dėtas, — Ozanamas išsiveržė iš kabineto gydyti visuomenę savo principais 
ir meile, duodamas gyvenimiško proicsoriaus pavyzdį. Tuo Ozanamas 
ėjo keliais jį tėviškai globojusio fiziko A. M. Ampėre'o (1775—1836), 


* Iš plačios literatūros apie de Maistre minėtini šie veikalai: Paulhan Fr., Jo- 
seph de Maistre et sa philosophie, Paris 1893. — Rėck A., Die philosophischen Ideen 
des Grafen J. de Maistre, Mūnchen 1912. — Goyau G., La pensėe religieuse de J. de 
Maistre, Paris 1921. 

“ Literatūra apie Montalembertą yra sužymėta Staatslexikon'e III (1929), 1412. 
— Cf.: taip pat Gurian W., Die politischen und sozialen Ideen des franzos. Katho- 
lizismus (1789—1914), M.-Gladbach 1928. 

* Visa reikšmingesnė literatūra apie ši kilnų vyra yra išspausdinta E. Galopin'o 
bibliografijoje „Essai de bibliographie chronologigue su A. Fr. Ozanzm (1813/53), 
Paris 1933. — Apie Ozaramo mokslinę veiklą cf. tarp kitko Mėjecaze F., Fr. Oza- 
nam, das Ideal eines kathol. Studenten und Universitatsprofessors, M.-Gladbach 1914. 
— Rische M., Studien zu Fr. Ozanzm als Politiker und Gelehrter, Koln 1927. — Lie- 
tuvių kalba turime tarp kitko Ed. Turausko straipsni „Fr. Ozanamas ir jo labdariš- 
koji veikla“, tilpusį 1933 m. Židiny“ (18. temas, p. 3 ss.). Brošiūrėlę apie Ozanamą 
yra perašęs ir šios studijos autorius (Kaunas 1934), kur (p. 93 ss.) nurodyta daugiau 
literatūros. 

kuris susižavėjęs gamtoje susektu dėsningumu, nurodančiu į asmenišką Kū- 
rėją, ne tik rašė apie Jį — pav., Essai sur la philosophie des sciences 
(1834 ss) —, bet dar ir gyvais darbais Ji išpažino. 

Iš panašių sferų kaip Ampėre'as yra išaugęs ir technikas Alfonsas 
Gratry (1805.72). Ir jis, nepasitenkindamas vienais reiškiniais, ieš- 
kojo priežasčių su tokiu nuoširdumu, kad tapo kunigu ir vienuoliu. Tikro 
kario drąsa jis, buvęs karininkas, priešinosi visiems pasikėsinimams ant 
krikščioniškosios Europos substancijos. Todėl nepaliaujamai kovojo su 
Hegeliu, Renanu bei jų vienminčiais. Jo veikalai, sakysime, La philoso- 
phie du Credo (1848), De Ia connaissance de Dieu (1853), Logigue (1855), 
De Ia connaissance de Name (1857) plačiai žinomi ir užsieniuose, kur ne 
vienas mąstytojas (pav. Scheleris) jais naudojosi. 

Šitoje garsių žmonių eilėje nepamirštinas nė Paryžiaus advokatas Au- 
guste Nicolas (1807/88). Jo ketverių tomų veikalas Etudes plhiloso- 
phigues sur le christianisme (1842/45) ir raštas L'art de croire (1866) pa- 
darė jį plačiai skaitomu ir tikrai vertinamu apologetu, su kuriuo konkuruoti 
net teologams nebuvo lengva. Minėtinas ir Ernest He110 (1828/85)', ku- 
ris savo aforizmų gausiais raštais, sakysime, L'Homme (1872), Paroles de 
Dieu (1872) — kovojo su racionalistišku savo tautiečių lėkštumu. 


Netruko didelių talentų ir teologų tarpe, kaip paliudija, sakysime, do- 
mininkonas Lacordaire'as (1802/61), kurio iškalba anų atnaujintojų 
idėjas išnešiojo po visą kraštą. Jo ypačiai klausė kamuojamos masės, ku- 
rios guodėsi jo krikščionybės dvasioje siekiama socialine bei kitokia eman- 
cipacija. 

Tokiomis ir panašiomis jėgomis Prancūzijos katalikai sudarė tas są- 
lygas, kurios užtikrino sėkmingo mokslo darbo vystymąsi. Dėl to nieko 
nelaukdami, savo sumanymams realizuoti panaudojo pirmą progą, kuri pa- 
sitaikė 1875 metais. "Tuomet išdygo keturios aukštos mokyklos — Pary- 
žiuje, Lyone, Lille'y ir Angerse, o po poros metų dar viena Toulouse.* 

Tos įstaigos netrukus ėmė taip plėtotis, kad viešos jėgos pavydėjo joms 
skaisčių vilčių. Todėl vos penkiems metams praėjus, buvo išleistas jas 


! Hello minčių populiarinimu Lietuvoje bene labiausiai yra susirūpinęs 
St. Šalkauskis, kuris į ,,Romuvą“, Kaunas 1921 (Nr. 1) ir 1922 (Nr. 2), įdėjo Hello 
biografiją bei parinktų vietų iš L'Homme, Ls Siėcle ir kt. vertimus. Ta proga (1921, 
Nr. 1, p. 78 s.) St. Šalkauskis šitkaip pasisako: „Su šituo didžiuoju, bet mažai žino- 
mu prancūzų rašytoju esame susidraugavę dvasiniu savo darbu ir prie jo nuolatos 
grįšime statant plačius pasaulėžvalgos rūmus... Turėti dvasinės giminės ryšių su 
šituo mąstytoju visada laikysime sau už garbę.“ 

* Apie šių įstaigų įkūrimą cf. Baudrillard A., Msgr. d'Hulst, tome 1, Paris 
1912 ir Universitės Catholigues, annėe 1877, Paris 1877. — To paties, L'Enseigne- 
ment catholigues dans la France contemporaine, Paris 1912. — Šiam skyreliui 
naudotasi ir P-lės Labanauskaitės, tuomet Lille'y studijavusios, patiektomis ži- 
niomis. 

varžantis įstatymas. Dalykai vyko taip: 1875 m. įstatymas universitetams 
išsilaikyti leido jiems, išpildžius kai kurias sąlygas, būti pripažintais „vie- 
šojo naudingumo“ įstaigomis. Tuo tikslu jie galėjo įgyti turtų ir daryti 
sutartis, priimti dovanas ir paveldėti iš testamentų. Kartą toks pripažini- 
mas buvo duotas, jis begalėjo būti atimtas tik įstatymo keliu. Gi 1880 m. 
įstatymu tas dalykas virto kitaip. Dabar universitetui norint gauti viešojo 
naudingumo įstaigos teisę, kiekvieną kartą turėjo būti išleistas specialus 
įstatymas. Tat faktiškai jau įsikūrę universitetai atsidūrė už įstatymo 
ribų. Bet laimei, 1875 m. įstatymas kalbėjo apie draugijas aukštajam 
mokslui išlaikyti. Jos iš dalies ir išgelbėjo situaciją. Paskutiniaisiais lai- 
kais jos veikia tam tikrų akcinių bendrovių vardu ir išlaiko universitetus, 
kurie patys kaip tokie nieko neturi. 

Kadangi tos aukštos mokyklos buvo ir kitaip spaudžiamos -— atimta 
teisė vadintis universitetais, .panaikinta mišrosios komisijos, prie kuriu 
studentai, dalyvaujant ir savo profesoriams, lygiomis galėjo laikyti egza- 
minus — tai jos pateko į didelius sunkumus. Katalikai iš pradžių manė 
neįstengsią jų pakelti, todėl buvo bemaną savo universitetus vėl likviduoti. 
Bet atsipeikėję, ryžosi juos išlaikyti bet kokia kaina. Tas nebuvo lengva, 
nes tie pasiryžimai dar visaip buvo išbandomi. "Taip įvyko pav. 1901 ir 
1905 metais. Pirmu atveju buvo išleistas istatymas, draudžiąs vienuolynų 
nariams vadovauti bei dėstyti švietimo įstaigose — tai ypač lietė mokslo 
darbuose pasižymėjusius jėzuitus — o antru atveju, būtent, bažnyčios at- 
skyrimu nuo valstybės, taip buvo suvaržytos individualinės katalikų tei- 
sės, kad tas skaudžiai atsiliepė ir į jų išlaikomus universitetus. Tačiau ne- 
pasiduota. Ar gerai padaryta, paaiškės iš sekančių davinių. 

Visų penkių įstaigų priešaky eina Paryžiaus universitetas. 
kuris talpinasi kankinių krauju aplaistytame buv. Karmelitų vienuolyne. 
Jo tikrasis įkūrėjas ir pirmasis rektorius buvo Msgr. d'Hulst (1841 96)“, 
kuris su vyskupais Freppeliu ir Dupanloup, su grafu de Mun ir panašiais 
pasišventėliais padėjo ir kitas aukštas mokyklas įsteigti. Nepasitenkinda- 
mas vien organizaciniais darbais, nemažai ir rašė, pav., L'Education su- 
pėrieure (1885), Du progrės de Ja philosophie (1887). Jo ankstyba mirtis 
buvo didelis nuostolis nuolatos alarmo stovy tebesančiai įstaigai. 

Šiandien Paryžius turi šiuos fakultetus: 1. Teologijos su rytų kalbu 
institutu, 2. Kanonų, 3. Filosofijos su socialinių ir tarptautinės teisės moks- 
lų institutu, 4. Teisių ir 5. Humanitarinių mokslų. Gamtos fakulteto nėra. 
Jį iš dalies atstoja „Ecole des sciences“. Skyrium dar yra aukštesnė ko- 
mercinių ir ekonominių mokslų mokykla. Prie universiteto taip pat pri- 


* Pėchenard, L/Institut catholigue de Paris, Paris 1902. 
* Baudrillart A., Vie de Mgr. d'Hulst., 2 tomes, Paris 1921. — 

skaitoma ir Žemės ūkio akademija Bauvaise bei 1923 m. įkurtas Grego- 
trianiško giedojimo institutas. Universiteto reikalams skirta dar Šv. Juo- 
zapo vardu ligoninė ir geologijos, mineralogijos, botanikos ir kiautukų 
muziejai. Yra ir studentų bažnyčia su kripta, kur ilsisi revoliucijonie- 
rių išžudyti karmelitai su Ozanamu. 

Visomis mokslo galimybėmis šiuo laiku naudojasi arti 2000 studentų, 
kuriuos aprūpina apie 150 profesorių. Šalia reguliarių paskaitų yra ir 
platesnei publikai skaitomų kursų, kuriems paskaitininkai kviečiami ir 
iš svetimų kraštų. Profesoriai savo vardu leidžia ir redaguoja (1934) šiuos 
žurnalus ar knygų serijas: Le Dictionnaire de Droit canonigue, La Biblio- 
thėgue de Thėologie positive, Le Dictionnaire apologėtigue de Ia Foi ca- 
tholigue, Patrologia Orientalis, Revue de VOrient chrėtien, La Revue de la 
Philosophie, Revue d'Apologėtigue ir k. 

Kiek mažesnis, bet užtat įvairesnis yra Lille'o universitetas!. 
Kai kurie jo kursai jau 1874 m. buvo skaitomi. 1875 m. įstatymui atsira- 
dus, atidarytas teisių, o sekančiais metais humanitarinis ir gamtos-matema- 
tikos fakultetai. Tuos 3 fakultetus įkūrus, universitetas tais pačiais metais 
Pijaus IX. buvo kanoniškai patvirtintas. Po metų dar anksčiau susifor- 
mavusi medicinos mokykla virto medicinos ir farmacijos fakultetu, prie 
kurio 1882 m. buvo atidaryta akušerių mokykla. Vėliausiai atėjo teologija 
su filosofija bei kanonais. 


Kaip tie fakultetai atrodo? 1. Teologijos fakultetas turi du skyriu — 
teologijos ir filosofijos. Jis apima ir seminariją bei specialią misijų semi- 
nariją, kur būsimi misijonieriai mokomi ne tik teologijos, filosofijos, bet 
ir medicinos, kalbų, teisės ir t.t. 2. Prie teisių fakulteto yra prijungtos 
šios mokyklos ir kursai: a. socialinių ir politinių mokslų mokykla su spe- 
cialiomis moterų, darbo misijonierių, tarptautinių problemų sekcijomis; b. 
žurnalizmo mokykla; c. nuolat veikiąs viešų konferencijų ciklas; d. dar- 
bininkų elitui paruošti vakarinė mokykla ir e. aukštesnė prekybos mo- 
kykla. 3. Humanitarinis fakultetas su tradicine programa. 4. Prie medicinos- 
farmacijos fakulteto be klinikų, kur organizuojamas ir biednuomenės ap- 
tarnavimas, yra dar šie priedai: a. moterų akušerių mokykla; b. medicinos 
kursai kunigams ir c. gailestingų seserų mokykla. 5. Gamtos-matematikos 
fakultetas turi botanikos sodą, muziejus ir aukštesnę industrijos mokyklą. 

Universitetas turi erdvias ir patogias patalpas. Biblioteka, kuri gauna 
420 žurnalų, sudaryta iš 310.000 tomų. Dar atskiras bibliotekas turi mo- 
kyklos, laboratorijos ir kaikurie humanitarinių mokslų fakulteto institutai. 


' Apie šią įstaiga geriausiai iniormuoja jau penkiolika metų einąs mėnesinis 
žurnalas „Les Facultės Catholigues| de Lille, Revue mensuelle“. 

Tai vis mirusių profesorių ar šiaip turtingų regiono didikų dovanos. Aula 
maxima talpina 3000 sėdimų vietų. 

Kaip matyti Lille'o universitetas turi savo atskirą, ryškų charakterį, 
kuri daugiausia išdirbo gyvenamoji aplinkuma ir jos statomieji uždavi- 
niai. Būdamas dideliame pramonės centre, jis tarp kitko rengia įmonės 
vedėjus bei prekybininkus. Kartu siekia socialines nelygybes išlyginti 
bei šiaip darbo žmonėms padėti. "Tam tarnauja ir aukšta socialinė mo- 
kykla, kurios darbus sustiprina socialinė moterų mokykla. Savo tikslui 
pasiekti profesoriai ne tik skaito darbininkams, bet ir šiaip palaiko kon- 
taktą su jais. Tam jie vadovauja beveik visam katalikų darbininkų judėji- 
mui, leidžia ir prirašo jų spaudą, pirmininkauja liaudies sekretoriatams, 
veda misijų propagandą, organizuoja socialines savaites. Daugumas, eidami 
Ozanamo pramintais keliais, dalyvauja Šv. Vincento Pauliečio draugijos 
labdarybės darbuose. Tuo išsidirbo charakteringas profesoriaus tipas, kuris 
niekam nesigaili žinių, o pasirodo visur, kur žmonės yra reikalingi jo in- 
telektualinės, moralinės ir net medžiaginės paramos.  Nepastebėta, kad 
tai būtų pakenkę jo mokslinei darbuotei, apie kurią geriausiai paliudija 
tas reguliariai skelbiamas darbų sąrašas, kasmet apimąs apie 400 numerių 
(knygų, studijų ir moksliškų straipsnių). 

Lyon'o universitetas pradėjo nuo teisių fakulteto, nes 1875 m. 
Lyono valstybinis universitetas tokio neturėjo. Nors valdžia, sužinojusi 
apie tą sumanymą, atidarė tokį pat fakultetą savo įstaigoje, tas tačiau 
lyoniečiams nepakenkė. Jie 1877 m. dar atidarė humanitarinių ir gamtos 
mokslų fakultetus, o kitais metais ikūrė ir aukštąją teologijos mokyklą, 
kuri 1886 m. buvo pakelta i fakultetą. 

Tie fakultetai štai kaip atrodo: 1. Teologija turi tris skyrius — teolo- 
gijos, filosofijos ir kanonų, į kuriuos gali įstoti tik baigę seminariją. 
Platesnei visuomenei organizuojami apologetikos ir specialiai moterims 
Šv. Rašto, asketikos bei mistikos kursai. 2. Teisių fakultetas be tiesio- 
ginio savo darbo dar atidarė kursus iš komercinės bei industrinės teisės, 
kuriuos lanko tos srities profesijonalai, norį pagilinti savo žinias. Visai 
naujas dalykas yra prie fakulteto prijungtas teisininkų komitetas, duodąs 
patarimų katalikų organizacijoms ir parapijoms ypač tais klausimais, 
kurie kyla iš laiškųjų įstatymų!. 3. Humanitarinių mokslų fakultetas rengia 
mokytojus ir be to platesniam rateliui organizuoja filosofijos kursus. 4. 
Gamtos fakultetas turi industrinės chemijos institutą. Visame univer- 


' Reikia žinoti, kad toj srity katalikai turi daug bylų, ypač kylančių dėl 
nuomos sutarčių tarp burmistrų ir viršaičių iš vienos pusės ir parapijos katalikų 
iš antros dėl nusavinto bažnytinio turto — bažnyčių, namų, klebonijų ir t.t. — 
naudojimo. 

sitete šiuo tarpu yra apie 50 profesorių ir — be laisvų klausytojų — arti 
600 studentų. 
Toliau — Prancūzijos vakarų arba Angerso universitetas. 


Jis yra tąsa senojo Angerso studium generale, kuris išsiplėtojo iš vyskupo 
mokyklos ir buvo žinomas jau 1010 m. Šis ypač išgarsėjo 13. šimtmečio 
pradžioj, kada, popiežiui atėmus Paryžiaus Sorbonai teisę dėstyti jus civile, 
į Angersą pradėjo plaukti studentai teisininkai. Savo žydėjimo laikais 
jis yra davęs Prancūzijai 4 kanclerius, o Bažnyčiai 3 vyskupus ir vieną 
popiežių (Gregorijų XI.), kuris padarė galą Avignono nelaisvei ir per- 
kėlė popiežių sostą vėl į Romą. Studentų skaičius siekdavo tuomet iki 
3000. Angerso teologams išlikus laisviems nuo jansenizmo klaidų, jų uni- 
versitetui suteikta privilegija priimti pas save ir studentus protestantus. 
Ji panaikino revoliucija — 1791 m. dingo teologijos fakultetas, o po dviejų 
metų, profesoriams atsisakius prisiekti civilinei dvasininkijos 'konstituci- 
jai, ir kiti. Įvairiais laikotarpiais stengtasi atnaujinti universitetą, bet 
tepasisekė tas padaryti tik 1875 metais. Tuomet buvo įkurtas teisių, 1876 m. 
humanitarinių mokslų, o po metų ir gamtos fakultetas. "Teologija atsi- 
rado tik 1879 m. 

Almae matris atgaivintojas yra Angerso vyskupas Freppelis (1827/91), 
vienas energiškiausių katalikų veikėjų III. respublikos pradžioj — vysku- 
pas, parlamento atstovas, Prancūzų Akademijos narys, oratorius, rašyto- 
jas - apologetas. Jis buvo ir vienas iš tų, kurie parlamente iškovojo laisvą 
mokymą ir 1875 m. istatymą. Freppeliui mirus ir vėliau dar kartą, būtent, 
Prancūzijos kulturkampfo apogėjaus laikais (Combizmo laikotarpy, ca 
1902/05), Angerso universitetas pergyveno sunkias dienas, bet nepalūžo 
ir šiandien apsirūpinęs naujais irklais iriasi per jam skirtą Prancūzijos 
dvasinio gyvenimo plotą. 

Dabar universitetas turi šiuos fakultetus: 1. Teologijos, į kurį priimami 
klierikai ar kunigai baigę aukštąsias seminarijas. Prie jo veikia bibliškų 
kalbų (graikų, hebrajų ir semitiškų — asyrų, babiloniečių, armenų, etiopų 
ir syrų) institutas, kurį lanko norį misijonieriauti ar valdininkauti pran- 
cūzų kolonijose pasauliečiai. Taip pat organizuojami atskiri teologijos 
kursai moterims. 2. Teisių fakultetą. 3. Literatūros fakultetą, kuris yra 
vienas svarbiausių. Jis ne tik pasižymi plačia humanitarinių mokslų prog- 
rama, bet kartu eina ir aukštos katalikų mokytojų seminarijos pareigas. 
4. Panašios funkcijos randamos ir gamtos-matematikos fakultete, kuris turi 
dar specialesnių priedų: a. aukštą komercijos ir pramonės mokyklą, kuri 
rengia prekybininkus bei pramonės įmonių vadovus ir b. aukštą žemės 
ūkio ir vynininkystės mokyklą. Pastaroji pabrėžia šito universiteto speci- 
finį uždavinį: parengti žmonių ir savo regiono specialybei — vyno pra- 
monei. Antroj vietoj eina ūkis, o trečioj — prekyba su pramone. Mokykla, 

kuri teikia žemės ūkio inžinieriaus titulą, yra taip gerai pastatyta, kad 
„Socičtė des Agriculteurs de France“ naudojasi ja kaip oficialia agrono- 
mine stotimi ir šelpia ją materialiai! 

1927/29 m. laikotarpy universiteto profesūra, kurios dabar yra apie 
80 (studentų į 500), išleido 78 rašinius, kurių vieni yra ištisi dideli tomai, 
kiti mokslo straipsniai žurnaluose. 

Visų mažiausias yra Toulouse'os universitetas. Jis yra tąsa 
senosios aukštos mokyklos, įkurtos popiežiaus Urbono V. Jai teko 
garbė savo rektoriumi turėti Šv. Tomą Akvinietį, kurio kūnas ilsisi Tou- 
louse'os katedroje. 1877 m. buvo įkurtas teisių fakultetas, sekančiais 
— humanitarinis, o vėl po metų ir teologijos. Pradėjus valdžiai spausti, 
universitetas 1885 m. neteko teisių fakulteto, o 1895 m. jau buvo beuž- 
sidarąs, bet išsikrapštė ir dabar palengva didėja. Jis turi teologijos, ka- 
nonų, filosofijos (apimąs ir ekonominius bei socialinius mokslus) ir huma- 
nitarinių mokslų fakultetus. Be to dar yra Ecole supėrieure des sciences 
ir Ecole supėrieure d'agriculture. Profesorių priskaitoma apie 50, stu- 
dentų arti 300. 

Štai kaip atodo prancūzų katalikų universitetai. Jie per šešiasdešimt 
metų yra daug nudirbę. Tačiau viso to nepakako gauti moksle tą primatą, 
kurį Belgijoje turi Louvainas. Įtikimiausia, dėl nepalankaus politikos 
padėjimo, į kurį Prancūzijos katalikai pakliuvo ne be savo kaltės: bū- 
dami dideli individualistai, nesugebėjo sueiti į vieną stiprią partiją, o 
susiskaldė į visokiausias grupes, kurios tarp savęs rivalizuodamos kone 
atomizavo katalikų politinį pajėgumą. Bet yra ir daugiau priežasčių, ne- 
leidusių Prancūzijos katalikams plačiau užsimoti ir toliau nueiti. Tačiau 
yra taip pat ir nuopelnų, kaip štai?: 

a. Katalikų universitetai pirmi iškėlė socialinius ir ekonominius 
mokslus į katedras. Čia pirmenybė priklauso paryžiečiams, iš kurių ėmė 
pavyzdį ir valdžios įstaigos. — b. Jų įtakoj teisės mokslai pradeda atgauti 
savo dvasią ir prasmę, kurios pozityvizmo laikais beveik visai buvo iš- 
nykusios; buvo likę taip sakant beveik vieni gausi paragrafai; filosofinis 
teisės pagrindas buvo susprogdintas, teisės filosofija veik žlugusi. — 
c. Trečias dalykas, turėjęs itakos į katalikybės pagarbos atgijimą Pran- 
cūzijoj, yra religijos klausimų tyrinėjimo metodų  sumoderninimas. — 
d. Ketvirtas nuopelnas yra rengimas mokytojų savo gimnazijoms ir vidu- 
rinėms bei pradžios mokykloms, kurių tinklas kaskart didėja. Ir kas be 
šių universitetų duotų kultūros darbininkų, kurie vestų laikraščius, darbi- 


* Apie šia Žemės Ūkio Akademija cf. „Almanach Catholigue Francais pour 
1924.“ p. 421 ss. 

* Kas čia sakoma apie katalikų univerkitetus prancūzuose, lygiai tinka beveik 
visoms panašioms katalikų laikomoms aukštosioms mokykloms. 

ninkų sindikatus, liaudies sekretoriatus, socialines įstaigas? — e. Paga- 
liau jie suteikė drąsos ir valdžios universitetams atsipalaiduoti nuo įsta- 
tymų nustatytos biurokratiškos rutinos — nusižiūrėję į laisvuosius, ir jie 
užsimojo laisviau, reiškė daugiau iniciatyvos. Savo lankstumui padidinti 
vis dažniau ėmė kviesti profesorių iš katalikų įstaigų. Todėl nenuostabu, 
kad santykiai tarp valdžios ir katalikų universitetų pasidarė gana drau- 
giški, neapykantos laikai tolsta. Žinoma, nesusipratimų dar yra, bet ypač 
po karo jie kaskart labiau nyksta. 

Ką iš viso reiškė šios aukštos mokyklos Prancūzijos katalikams ir 
visam kraštui ir ko laukiama iš jų, iškėlė 1933 m. rudenį Paryžiaus rek- 
torius Msgr. Baudrillartas, atidarydamas naująjį semestrą. Jis pareiškė, 
kad daugely sričių pastebimas katalikybės atgimimas Prancūzijoj žymia 
dalimi yra padarinys iš šių universitetų plaukiančių idėjų. Vienok to dar 
per maža. Klaidinga manyti, atėjęs laikas ant laurų ilsėtis. Tik vis uolesnė 
mokslo veikla gali sucementuoti tą pamatą, ant kurio bus galima pastatyti 
tikrai imponuojančius kultūros rūmus. Kiekvienas nusilpimas mus nu- 
blokštų atgal į tą laikotarpį, kuriame neturėjome mokslo židinių ir buvome 
idėjinio chaoso blaškomi, kaip bevairis laivas. Baigdamas rektorius krei- 
pėsi į mecenatus, prašydamas neleisti tokiam darbui skursti: universitetai 
turi būti ne kankinimosi ir išmaldų vieta, o jaukus židinys, kur tiesos ieš- 
kotojai, laisvi nuo kasdieninių rūpesčių, didingoje ramybėje galėtų dirbti. 

Silpnėjant laicizmui Prancūzijoje, nušvinta viltis, kad nepavydėtinos 
iuridinės ir medžiaginės prancūzų katalikų universitetų sąlygos ateity pa- 
gerės. Išlaikymo klausimui išspręsti galvojama pasiūlyti kultūrinę auto- 
nomiją pagal olandų pavyzdį. Bet iki to tikslo dar toli. Prancūzijos ka- 
talikai turės kantriai eiti tuo ilgu keliu, atsimindami, kad jie patys savo 
klaidomis jį prailginę. 


e. Šveicarijoje 

Geresnes sąlygas turi šveicarų Friburgo universitetas'. Jo 
istorija labai ilga. Ketinta jį kurti jau nuo pat reformacijos laikų (1548). 
Vienok vis naujos kliūtys trukdė šį darbą, kol pagaliau katalikai, trokš- 
dami išlaisvinti savo tautiečius iš juos apnykusio liberalizmo, sumanių bei 


' Apie šia įstaiga cf. Morel C., Die internationale kathol. Universitat Freiburg 
in der Schweiz, Freiburg i. Br. 1895. — Die Universitat Freiburg in der Schweiz 
und ihre Kritiker etc, Freiburg (Schweiz) 1898. — The University of Friburg in 
Switzerland, Dublin 1906. — Annuaire gėnėra! des universitės catholigues, Milano- 
Nijmwegen 1927. — Felder H., O. F. Cap., Die Bedeuturig der Freiburger Univer- 
sitat fūr die kathol. Schweiz, „Monatrosdn“, Olten 1930, Nr. 7, p. 253 ss. — Apie 
patį ikūrimą ž. Prof. Schnūrerio straipsnį, įdėtą į laikraštį „Ostschweiz“ (St. Gallen, 
1934.X.30 a.). — Ž: ir šios studijos autoriaus straipsnį „Šveicarijos katalikų uni- 
versitetas“, išspausdintą (1931 m. „Židiny“, p. 442 ss. 

toli reginčių valstybės vyrų, kaip Pythono ir Descurtinso!, vedami, atidarė 
Friburge aukštą mokyklą. 

Tam reikėjo nemažai drąsos, nes tuo metu Šveicarija jau turėjo šešias 
panašias įstaigas, kurių keturios buvo netoli Friburgo. Be to, ir pats ku- 
riąs kantonas buvo mikroskopiškai mažas, nes turėjo tuo metu tik 119.000 
gyventojų, t. y., maždaug tiek, kiek mūsų Alytaus (ar Ukmergės, ar Tau- 
ragės) apskritys, skyrium paėmus. Be kokių gal 15.000, visi kiti vertėsi 
žemdirbyste ir pieninkyste Alpių papėdėj, kur žemė nelabai naši, todėl 
friburgiečiai priklausė (ir priklauso) prie neturtingų Šveicarijos gyven- 
tojų. Pati sostinė, Friburgo miestas, turėjo vos 12.000 gyventojų, vadinasi, 
buvo du kart mažesnė už mūsų Panevėžį, lygi Marijampolei. 

Leonas XIII., susirūpinęs surasti scholastikos filosofijai vis naujų 
prietelių, šitą sumanymą iš kart pagyrė. „Mes girdėjome, rašė jis tris mė- 
nesius prieš atidarymą, kad Friburgo kantono piliečiai, Dievo padedami, 
steigia savo katalikų universitetą. Tą nutarimą mes ypatingai giriame ir 
dėl to, kad gerai žinome, jog nė jokios sunkenybės [finansinės etc.] neat- 
baidė steigėjų nuo jų pasiryžimo. Šis visais atžvilgiais pateisinamas. 
Šiais laikais piliečiai geresnio darbo imtis negalėjo...“ Kita proga vėl iš- 
sitarė: „Aš palaikau šį universitetą aukštu savo autoritetu ir toliau jį viso- 
mis jėgomis remsiu, nes jis pašauktas didiems darbams atlikti. Mes tiki- 
mės, kad šio švyturio šviesa prasiskverbs į didžiausias tolybes.“ 

Jie vienas kito neapvylė. Friburgas, kviesdamas teologijai ir filoso- 
fijai dėstyti Akviniečio ordeno brolius, domininkonus, uoliai ugdė neo- 
scholastiką, o Leonas XIII. šį vieninteli savo popiežiavimo metais Euro- 
poje įkurtą katalikų universitetą globojo kaip savąjį. 

Neužmiršo Almae matris ir Šveicarijos episkopatas. Jis kelis kartus 
kreipėsi į dvasininkus bei tikinčiuosius, ragindamas ją remti materialiai ir 
moraliai. Ypač reikšmingas yra jo ganytojiškas laiškas iš 1894 m., kur tarp 
ko kito pasakyta: „... Kiekvienas žino, kad mums reikia vadų, išėjusių 
aukštąjį mokslą ir supranta, kad tie vadai turės lemiamą vaidmenį... Taigi, 
be galo daug pareina nuo to, kaip tie vadai bus lavinami: ar jie bus auklė- 
jami savo tėvų tikėjime, ar savo jaunose dienose jį... paneigs. Tas klau- 
simas paprastai sprendžiamas akademinių studijų metu... Iš to aiškiai 
matosi, kad jaunimo mokslinimo būdas mums yra gyvybės dalykas. Liau- 
dis katalikiška pasiliks tik tada, kai jos priešaky atsistos tokie vyrai, kurių 
išsilavinimas nebus pakenkęs jų religijai. O tokių vyrų mums duos tas 
universitetas, kuris iš vienos pusės derinsis su visais mokslo reikalavimais, 
o iš kitos garantuos tikėjimo išlaikymą. 


' Jų atvaizdus yra įdėšęs „Židinys“ (1931 m., Nr. 12, p. 444). 

„Toliau žinome, kad šiandien verda smarki kova už ir prieš krikščio- 
nybę, ypač aukštosiose mokslo sferose. Kas ten ją laimi, laimi ir kitose 
gyvenimo srityse, nes visi tikri ir netikri mokslo laimėjimai palengva po- 
puliaria forma persisunkia ir į žemesniuosius gyventojų sluoksnius, nusta- 
tydami jų pažiūras... Mūsų išpažįstama tiesa nebijo tų rungtynių... bet 
iki šiol mums truko tinkamų kovotojų. Tiesa, mes turėjome nemaža kata- 
likų, pamėgusių mokslą ir turinčių mokslinių gabumų, tačiau jų daugumas 
savo kasdieniniais profesijos darbais buvo taip užimti, kad grynai moks- 
liniam darbui laiko nedaug turėjo. Gyvas reikalas yra turėti savo mokslo 
židinį, kuris skleistų šviesą į visas puses ir keltų mokslo darbą...“ 

Taigi, kaip matyti šis universitetas buvo įsteigtas ne akademinių mo- 
kyklų skaičiui padidinti, bet sukurti naujos krypties mokslo židiniui, kuris 
toje reikšmingoje vietoje, kur susiduria romaniškasis pasaulis su germa- 
niškuoju — kalbos siena eina per patį Friburgo miestą —, t. y., dvi žy- 
miausios Europos komponentės, pilnomis rieškučiomis sėtų kultūros sėklą. 

Kad geriau atliktų savo uždavini, susiorganizavo tarptautiškai, t. y., 
sudarė savo profesūrą iš įvairių tautų atstovų, kurie dėstė mokslą lotynų, 
prancūzų, italų ir vokiečių kalbomis. Dėl tos priežasties ir žymų studi- 
juojančių nuošimtį sudaro svetimtaučiai. — Toliau steigėjai rūpinosi su- 
rasti svarias, bet jaunas mokslo jėgas, kurios turėtų pakankamai energijos 
ir dvasios elastingumo pradėti šiai nepaprastai mokslo statybai. Todėl vi- 
dutinis pirmųjų profesorių amžius buvo maždaug 30 metai. Tie jaunuoliai 
savo kvietėjų neapvylė. Tai geriausiai parodo daugybė mokslo darbų, at- 
liktų jau pirmaisiais metais. Iš profesorių pasaulinį garsą yra pasiekę, 
sakysime, medievistas —- romanistas Bėdier, sudaręs naują koncepciją vi- 
durinių amžių epų atsiradimui aiškinti. Panašus į jį yra indogermanistas 
Streitbergas, pirmas parašęs sunkiai prieinamos senoviškiausios germanų 
kalbos sistematišką gramatiką, paskui — germanistas Jostes, iš naujo ati- 
dengęs krikščioniškos literatūros groži. Ir Herderio dabar leidžiamos 
Geschichte der fihrenden Volker (30 tomų) vienas sumanytojų bei redak- 
torių, Schniireris, veikalo Kirche und Kultur im Mittelalter autorius, buvo 
pirmųjų profesorių eilėse. Jų tarpe radosi ir prancūzas Giraud, davęs pir- 
mą išsemiamą veikalą apie H. Taine, ir neseniai miręs bažnytinės muzikos 
žinovas Wagneris. Ir literatūros istorikas Nadleris savo išgarsėjusius vei- 
kalus parašė Friburge. 

Friburgo mokslinę veiklą kompetetingos įstaigos gerai įvertina. Sa- 
kysime, Prancūzų Akademija vainikavo prof. Giraudo ir Michaudo veika- 
lus ir suteikė Saintouro, Bordino ir k. premijas įvairiems veikalams iš 
filosofijos bei literatūros. Nadleriui pripažinta Šveicarijos Gottfried Kel- 
lerio vardu premija. Apologetas Weissas O. Pr. gavo Wirzburgo univer- 
siteto garbės daktaro laipsnį, o Berthier O. Pr. tokios pat garbės susilaukė 

iš Krokuvos universiteto. O kai reikėjo tyrinėti Egiptą, prancūzų vyriau- 
sybė nerado tinkamesnio už friburgietį Bruhnes. Friburgiečių veikalai 
vertimais pasiekė ir japonus. 

Universitetas pradėjo veikti 1889 m., turėdamas teisės - ekonomijos ir 
filosofijos fakultetus. 27 docentai dėstė 29 klausytojams. Po metų pasirodė 
teologijos, o 1896 m. gamtos - matematikos fakultetas. Šiuo laiku pra- 
plečiami ir medicinos kursai į pilną fakultetą. Universitetas yra valdiš- 
kas, todėl jis išlaikomas kantono lėšomis. Bet kadangi šiais krizio laikais 
to pilnai nepakanka, tai Šveicarijos episkopatas liepė, pradedant nuo 
1934 m., kiekvieną rudenį tam tikrą sutartą sekmadienį visose bažnyčiose 
rinkti aukas. Profesorių yra apie 70, studentų skaičius svyruoja tarp 600 
ir 700. Tai neperdaugiausia, prisimenant, kad, sakysime, toks Zirichas jų 
turi virš 2000 ir naudojasi milijoniniu biudžetu. Bet šitokią išviršinio 
impozantiškumo stoką Friburgas kompensuoja intensingumu, labiau gali- 
mu mažesniuose rateliuose, kuriems darbą palengvina viena turtingiausių 
Europoje bibliotekų. Todėl Friburgo poveikį jaučia ne tik Šveicarija, bet 
ir ne vienas Europos kraštų, kuriems jis rengia mokslininkus ir kitokius 
kultūrininkus.! 


* Tų kraštų terpe žymią vietą užima Lietuva, nes, prasidėjus reakcijai prieš 
Rusijoje  viešpatuvusias  materialistiškas sroves, lietuviai katalikai muo 19. 
šimtmečio pabaigos, ėmė vykti į Friburgą, kur dėl laisvų gyvenimo sąlygų lengvai 
buvo galima pasislėpti nuo rusų valdžios. Tokiu būdu susidarė tradicinė lietuvių 
kolonija, per kurią nuo 1895 m. iki dabar perėjo zpie 110 studentų. Iš pradžios 
jis bandė surasti bendrą platformą su tan pat stūdijavusiais lenkais, tačiau vėliau 
visai savarankiškzi susiorganizavo į „Rūtos“ draugiją, kiek vėliau pavadintą 
„Lithuania“. Pirmų Friburgo lankytojų tarpe buvo J. Stankevičius, Lazdauskas, M. 
Gustaitis, Banaitis, J. Matulevičius, Pr. Būčys, Civinskas, J. Naujokas, J. Totoraitis, 
V. Vizgirda, Ign. Čižauskas, A. Maliauskis, Korzonas, A. Simaitis, Ad. Sabaliauskas. 
Ypatingai daug randame lietuviu apie ir po 1905 m., pav., P. Bielskų, A. Grigaiti, V. 
Bartušką, J. Vailokaitį, Matulaitį (buv. Londono kolonijos kleboną), P. Radžiūną ir 
N. Raštutį (abu Vilnijoje), S. Šultę, V. Borisevičių, Jokūbauską, Augustaitį. Pirmi 
pasauliečiai bene bus buvę, 1898 m. Friburge viešėję, gamtą studijavę Petru'is ir 
agronomas V. Totoraitis, toliau Pocius (Palanga), kuris apie 1905 m. studijavo 
chemiją. Daugiau jų atsirado per ir po karo: L. Bistras, Ign, Česaitis, St. Šalkauskis, 
klaipėdiškis M. Ašmys, K. Pakštas, Ki. Ruginis, E. Turauskas, Pr. Jucaitis, Pr. V. 
Raulinaitis, J. Leimonas ir kt. Jų tarpe netrūko nė moterų -— M. Ambraziejūtė, M. 
Andziulytė, U. Urnežytė, O. Petrauskaitė, O. Vosyliūtė-Pakštienė ir kt. „Fribur- 
gietė“ buvo ir M. Pečkauskaitė, kuri, 1905/06 m. studijavusi Ziriche, 1907 m. atsidūrė 
Fridburge. Tačiau daugiau ją bus paveikęs „friburgiškos orientacijos“ Ziricho 
profesorius Fr. W. Foersteris. 

a. Šie lietuviai iš pirmų dienų nemažai padėjo mokslo balansui suakty- 
vinti. Pavyzdžiui, pirmųjų disertacijų tarpe randame ir J. Matulevičiaus darbą 
Doctrina Russorum de statu justitiae originalis, Pr. Būčio apie Sv. Stanislovą, Kro- 
kuvos vyskupa, J. Naujoko — De causa finali apud Anaxagorem, Socratem et Pla- 
tonem, ratione habita Aristotelis judici, J. Totoraičio apie Mindaugą ir kt.—Iš dau- 
gybės vėliau Friburge parašytų disertacijų tenka priminti ypač tas, kurios iš visų 
pusių nušvietė vzkarų pasauliui įdomų, bet iki to laiko sunkiai prieinamą Solovjovą, 
būtent, St. Šalkauskio, L. Bistro, Iz. Tamošaičio, V. Mykolaičio, K. Ambrozaičio. Tik- 
ras patarnavimas Vakarų Europai. Taigi, studentai lietuviai neliko skolingi. Bet ir bu- 
vo už ką atsilyginti, nes čia jie susipažino su naujomis srovėmis ir kitokiais metodais 
ir todėl užbėgo Rusijos moksliniam tempui už akių. Tokiu būdu, „friburgiečiai“ skait- 
lingiau, kaip kzs kitas, stojo į kovą su iš Rusijos Lietuvon besiskverbiančiu materia- 
lizmu, pozityvizmu, evoliucionizmu ir panašiomis vienašališkomis mokslo srovėmis. 

f. Ispanijoje 


Po šveicariečių minėtini ispanai, kurie 1908 m. Madride atidarė 
savo aukštą mokyklą. Tačiau, ši iš pat pradžių mažai tebuvo panaši į uni- 
versitetą, nes teturėjo keturias katedras — religijos, filosofijos, socialinių 
ir teisės klausimų. Tai tebuvo neišnešiotas akademiškas embrijonas ir kaip 
toks ilgai gyvuoti negalėjo. Dėl to po kiek laiko teliko tik tam tikra 
Akademija (Academia Universitaria), kur žymūs katalikai skaitydavo 
paskaitas su tikslu atremti ir atitaisyti universitetų skelbiamas idėjas. 
Taigi, iniciatyva moksle buvo ne jų rankose. Visa tai yra juo nuostabiau, 
kadangi anksčiau visos aukštos mokyklos buvo kaip ir katalikiškos. Bet su 
laiku, o ypač 19. šimtmety, pasikeitus visai dvasios atmosferai, jos neju- 
čiomis sekuliarizavosi ir tuo pačiu suliberalino tautos smegenis. Pačioje 
to amžiaus pradžioje perspektyva dar nebuvo bloga, nes tuo metu ispanai 
galėjo girtis tokiu Balmes'u ar Donoso Cortėz'u. 

Jaime Balmes (1810/48)! buvo kilęs iš Katalonijos. Neblogai susi- 
pažinęs su Šv. Tomu, jis iš esmės sekė scholastiką. Taip pat vertino ir 
eilę moderniškų mąstytojų, kaip, pav., Descartes, Malebranche, Leibnizą, 
nors nemanė pasisavinti jų klaidas. Tai parodo jo nuolatinė kova su anų 
laikų „modernistais“.' Taip, sakysime, jis įsakmiai įspėdavo savo tautie- 


b. Laimėjo iš Friburgo ir į Amerika emigravusieji, nes jiems į pagalbą ėjo, 
pav., friburgiečiai A. Milukas, A. Stanukynas, J. Vaitkevičius, Valantiejus, Ign. 
Albavičius, J. Navickas, Abromaitis, J. Žiugžda, Kazakas. 

c. Friburgas turėjo ir religinės reikšmės, nes čia susispietė savo kongregacijai 
atnaujinti marijonai J. Matulevičius, Pr. Būčys, J. Totoraitis, V. Dvaranauskas, F. 
Kudirka ir kiti, kuriems universitetas buvo tvirta atrama. 

d. Šis universitetas ir jo šveicariškai laisva aplinkuma ugdė ir politines lietu- 
vių aspiracijas, nes vienas kitas iš jo profesorių gyvai įdomavosi studentų lietuvių po- 
litiniais siekimais, padėjo jiems išsiaiškinti politines problemas, surasti tinkamas 
veikimui formules, suorganizuoti komitetus ir suvesti su vietos veikėjais. "Tokiu 
būdu į Friburgo universitetą atsirėmė visa eilė komitetu bei jų veikėjų (sakysime, 
V. Bartuška, J. Purickis, VI. Daumantas, A. Steponaitis ir kiti). 

Taigi, Friburgo universiteto vaidmuo Lietuvos gyvenime žymus. Jo poveikis 
vpač buvo jaučiama po karo, kai ant senų griuvėsių reikėjo statyti nauja gyvenima. 
Tuomet katalikai žymioje dalyje vadovaujami „friburgiečių“, sustiprinti louvai- 
niečių ir iš Rusijos grįžusių. ėmė organizuoti sociclHinį, politini, organizacinį ir aka- 
deminį gyvenimą. Kadangi jų doktrina sutiko su liaudies nusiteikimu, tai ši jiems 
simpatizavo. Kitoki santykiai buvo su tais, kurie, išėję studijas Rusijoj, ten išgirstas 
materialistiškas, pozityvistiškas ir pan. pažiūras laikė paskutiniu mokslo žodžiu. Jie 
buvo nemaloniai nustebinti, sutikę tiek akademinėje plotmėje, tiek kitose srityse 
tokią skaitlingą ir svarią pajėgą, kuri, nepasitenkindama gynimusi, vakariečių veik- 
Inmu ėmė dirbti kūrybcs darbą. 

Turint prieš akis šią svarbią Friburgo rolę Lietuvai, pageidaujama, kad tam 
tikra monografija ji būtų nušviesta. 

* Apie šį mokytą, apaštališkos dvasios kunigą ir mąstytoją cf. Blanche-Raffin, 
Jakob Balmes, sein Leben und seine Werke, išversta Karkerio, Regensburg 1852. — 
Weinand J., Ba!lmes, Staatslexikon der Goerresgesellschatt I, 553—570. — Michelitsch 
A., Illustrierte Geschichte der Philosophie, II, 704 ss., kur nurodyta daugiau litera- 
tūros. — Casanovas J., S. J., Apologėtica de Balmes, Barcelona 1910. — Giebens A., 
S. J., L'Influence religieuse de Balmes, „Nouvelle revue thėologigue“ 1927. 

čius apie pavojus, plaukiančius iš vad. vokiečių idealizmo. Esą reikalinga 
kritiškai sutikti visas tas „fantastiškas sistemas“, kurias vokiečiai gamino 
„per tas skaitlingas poilsio valandas, kuriomis juos apdovanojo jų šaltas 
ir ūkanotas klimatas“. Prie tokių sistemų pirmiausia priskaitė Hegelio 
kūrybą. Jos pačios niekas taip tiksliai necharakterizavęs, kaip pats jos 
kūrėjas šiais savo mokiniui Linkui pasakytais žodžiais: „Tik vienas žmo- 
gus mane suprato ir tas klaidingai“  Balmes gynėsi ir nuo porevoliuci- 
nės prancūzų ideologijos, kurioje vokiečių monistiškasis idealizmas taip 
lengvai buvo prigijęs. "Todėl ir nesusižavėjo Cousino eklekticizmu. 
Tuos savo įspėjimus jis aštriu protų ir klasiška ispanų kalba išdėstė 
keturių tomų veikale E! protestantismo comparado con el Catolicismo en 
sus relaciones con la civilizacion europea (1842/44), kur meistriškai gvil- 
dena nors seną, bet visuomet aktualią katalikų Bažnyčios ir kultūros san- 
tykių problemą.! Savo skaitlinguose raštuose Balmes nepamiršo nė kata- 
likų doktrinų pritaikymo praktikai, sakysime, veikale Observaciones so- 
ciales, politicas y economicas etc. (1840). Dėl to jis daugelio vadinamas 
socialinio vyskupo Kettelerio pirmataku. Būdamas tikrai universalus žmo- 
gus, Balmes neapėjo nė kitų kataliką filosofą kvaršinančių klausimų, ne- 
išskyrus nė poezijos, kas yra juo nuostakiau, kadangi gyveno vos 38 metus. 
Tačiau šitas trumpas gyvenimas nesulaikė jo savo 33 tomais — beveik tiek, 
kiek turėjo metų — tapti krašto dvasios vadovu, kurio balsas dar ir šian- 
dien nėra praskambėjęs. Net atrodo, kad šiais krizio laikais Balmeso idė- 
jos tapusios aktualesnės kaip kada nors. Todėl naujas jo veikalų leidimas, 
pradėtas 1925 m. Barcelonoje ne vien katalikų palankiai sutinkamas.“ 


Balmeso darbą toliau varė jo tautietis Donoso Cortės (1809/53)*, 
nors iš kart ir neatrodė, kad šis gabus pasaulietis eis ano kunigo keliais, 
nes savo jaunystėje išpažino prancūziškos kilmės eklekticizmą. Bet juo 
toliau, juo labiau įsitikino, kad tokios pažiūros neišganingos. „Filosofija, 
taip sakydavo, atsiskyrė nuo Dievo ir pati pasidarė dievu... Jos dekalogas 
yra [prancūzų revoliucijos paskelbtos] „Žmogaus teisės“, kurioms ji krauju 
parašė komentarą.“ 

Nenorėdamas būti atsakingas už pragaištingus savo laikų filosofijos ir 
jos įkvėptų visuomeninių bei politinių idėjų padarinius, Donoso Cortės žc- 
džiu ir raštu ėmė kovoti už Bažnyčios mokslą ir jo igyvendinimą visuc- 


Šis veikalas buvo Hahno išverstas i vokiečių kalbą: Protestantismus und 
Katholizismus in ihren Beziehungen zur europžischen Zivilisaticn, 2 Bde, '1888. — 
Be to užsieniuose plačiai skaitomi jos 1855 m. išversti „Briefe an einen Zweifler“. 

“ Vienas Balmeso raštų užklydo ir į Lietuvą, kaip rodo 1912 m. Seinuoce 
zpausdinta, kažkokio K. P. išversta, „Apologetika arba tikėjimo apgynimas“ (68 p.). 

' Literatūra apie Donoso Cortės yra sužymėta „Staatslexikon der Goerresgesell- 
schaft“ 1 (1926), 1505. Be ten nurodytos literatūros cf. dar C. Schmitto 1930 m 
Madride išleistą raštą apie šį veikalą. 

menėje bei valstybėje. Žymiausias jo veikalas yra 1851 m. pasirodęs 
Ensayo sobre el catolicismo, el liberalismo y el socialismo', kurį pradeda 
tvirtinimu: „Kiekvienas žymus politinis klausimas apima svarbią teolo- 
ginę problemą.“ O jo (jau anksčiau suformuluota) išvada skamba šitaip: 
„Europa mirs, nes ji užnuodyta. Dievas jai buvo nužiūrėjęs katalikišką 
maistą, bet medikai ir gamtininkai davė jai racionalistišką... Ji mirs, nes 
toks apsirikimas žudo...“ Bet tie ir panašūs įspėjimai nebuvo išklausyti — 
Ispanija ir toliau plaukė doktrinalinio liberalizmo srovėje ir todėl susi- 
laukė kitų Europos kraštų likimo. 

Nuo to ispanus būtų galėjusios apsaugoti panašios į Balmesą ar Do- 
noso Cortėzą įžymybės, tačiau politinės ir kitos aplinkybės neleido tokių 
daugiau išugdyti. Ypačiai trukdė visokie anormalumai savųjų tarpe. Per- 
dėm fatališki pasirodė dvasininkus slėgią socijaliniai nelygumai. Taip, 
sakysime, Annuario Ecclesiastico iš 1930 metų priskaitė apie 1230 kanau- 
ninkų ir 3000 beneficijantų, kurie savo turtingumu skaudžiai išsiskirdavo 
iš vargingesnių konfratrų. Toji nelygybė aukštesniuosius taip išlepino 
dideliais turtais, o žemesniuosius taip parbloškė skurdu, kad nei vieni nei 
antri negalėjo galvoti apie mokslą, nors jų buvo ištisa armija“. Tas savo 
silpnybes atvirai išpažino vienas klebonas savo nesenai paskelbtame die- 
ncrašty“, kur tarp ko kito skaitome: Kunigas ispanas yra tos nuomonės, 
kad grynas pamaldumas viskam tinka, dėl to jis nesirūpina tikėjimo tiesas 
moksliškai pagrįsti; net neretai tokioms pastangoms pasipriešina, laiky- 
damas jas protestantiškomis. „Šiandien, taip rašo klebonas, dalyvavau se- 
serų vedamos mergaičių mokyklos katechizmo šventėje... Mergaitės po- 
terius ir klausimus gerai mokėjo. .., tačiau nė viena nesugebėjo man pasa- 
kyti, ar ji ir supranta, ką kalba. Kur yra mūsų Tėvas? Kur yra dangus? 
Koks vardas turi būti garbinamas? Tyla! Seserys man aiškino, tie klau- 
simai nesą katechizme pažymėti. Mokyklos kapelionas nebuvo manim pa- 
tenkintas. Visa tai esą nereikalinga, nes Dievas nereikalaująs žinojimo.“* 


* Šis veikalas, K. B. Reichingo išverstas ir pavadintas „„Versuch iber Katho- 
lizismus, Liberalismus und Socialismus“, pasirodė 1854 m. Tiibingene. — Be to, Abe- 
lis 1920 m. išleido kita Donoso Cortėso traktatą vokiečių kalba „Die Kirche und 
die Zivilisztion“. 

* Keturiems šimtams gyventojų išpuolė vienas kunigas (Lietuvoje vienam 
dvasininkui tenka maždaug 1100 tikinčiųjų). 

* Diaro intimo de un cura espanol (1919—1931), išleistas T. Gabriel Palau 
S. J., Barcelona 1932. Jo atbalsi randame „Stimmen der Zeit“ 126. Band (1933), p. 
35 ss. ir „Židiny“ 1934 m., p. 88 s. 

* Šis apsileidimas šiek tiek suprantzmas — nors nepateisinamas — žinant, kad 
„daugumos katalikai“, t. y.,tokie, kurie sudaro savo tautos didesnę dalį ir gyvena 
tirštose masėse, dzžnai nejaučia įtempimo su priešingu poliu, aptingsta, neturi 
ambicijos ir dėl to pavojui ištikus, nepzisant skaitlingumo, yra bejėgiai. Prie 
tokių kaip tik priklauso Ispanijos katalikai, kurie 19. šimtmety dėl savo menko in- 
telektualinio svorio, negalėjo atsverti nė vienos juos puolančios srovės. — Cf. 
Griera A., Die heutige Lage des Katholizismus in Spanien „Schonere Zukunft“ 1933, 
Nr. 27. 

Klebonas pasigenda ir rimtų mokslo žurnalų — per maža verstis vien pa- 
maldžiais lapeliais. 

Kad šitas kritikas nei kiek neperdėjo, patvirtina ir 1932 metais išleistų 
knygų statistika. Pagal ją Ispanija su savo 23 milijonais katalikų išleido 
vos 93 teologijos raštus, tuo tarpu kai žymiai mažesnė ortodoksiška Bul- 
garija (su 6 milijonais gyventojų) — 152, protestantiška Danija (su vos 
3,6 milijono gyventojų) — net 220, o taip pat evangeliška Švedija (su 6,14 
milijono) — 249! Panašiai ir su filosofija. 

Žinoma, visai be mokslo Ispanijos katalikai nebuvo.! Jie turėjo eilę 
mokslo įstaigų. Jų bene seniausia yra Colegio de estudios superiores, 
įkurta 1886 metais netoliese Bilbao. Ji prieš revoliuciją turėjo filosofi- 
jos-literatūros ir teisės fakultetus. 1916 m. prie šios kolegijos prijungta 
Aukštoji Prekybos Mokykla. Tais pačiais metais Sarrii Barcelonoje ati- 
darytas moderniškas Chemijos Institutas. Pačiame centre, Madride, įsteig- 
tas tam tikras technikumas — Instituto Catėlico de artes e industrias, ku- 
ris, turėdamas virš 1000 mokinių, buvo reikšmingiausias iš ordenų įkurtų 
mokymo įstaigų Ispanijoje. Šalia šitų — tuomet tėvų jėzuitų vedamų — 
mokyklų rimto dėmesio tėra verta tik viena augustinijonų įsteigta Aukš- 
tesnių Studijų Kolegija San Lorenzo del Escorial, turinti filosofijos ir 
teisės fakultetus bei kelias inžinierijos prieklases. 

Šitos įstaigos -— ir eilė panašių — sprendžiamos reikšmės tautos kul- 
tūriniame gyvenime neturėjo. Jos buvo per mažos, neskaitlingos, neiš- 
vystytos. Jų diplomų valdžia nepripažindavo, subsidijų jos negaudavo. Jų 
būklės nepagerino nei Alfonso XIII. monarchija, nei Primo de Riviero 
diktatūra, nors abi Bažnyčia rėmėsi. Kiekvienas bandymas, valdžios pa- 
galba praplėsti ir sustiprinti savo mokslo sistemą, buvo slopinamas. Res- 
publika, ištremdama 1931 m. jėzuitus, panaikino ir paskutines stipresnes 
katalikų mokslo pozicijas. Visa reikia pradėti iš naujo.* 

Kruvinas akstinas savo veikimui patikrinti buvo 1931 m. įvykusi 
revoliucija ir 1934 m. riaušės. Kadangi ispanai dar per silpni universitetui 
įkurti, tai jie pradeda nuo kursų. Tokie pirmą kartą įvyko 1934 m. 
vasarą Santandery“ Juose, Katalikų Akcijos organizuotuose ir porą mė- 
nesių užsitęsusiuose, dalyvavo apie 60 profesorių ir 300 studentų. Kiek- 
viena diena prasidėdavo bendromis Šv. Mišiomis ir baigdavosi bendromis 
maldomis. Šituose religiniuose rėmeliuose vyko paskaitos. Visiems pri- 


* Cf. Grisar J., S. J., Die kathol. Hochschulbewegung ausserhalb Deutschlands, 
„Stimmen der Zeit“, Freiburg i. Br. 1925, p. 40 s. 

* Panašus likimas ištiko ir kaimynine Portugaliją. Dėl to jos planai — 
šalia garsaus universiteto Coimbra pastatyti savąjį — lig šiol dar nerealizuoti. Tuo 
tarpu yra įkurti tik nereikšmingi preliminariniai kursai. 

* Ct. „Schėnere Zukunft“ 1934-35, Nr. 2, p. 50 s. 

valomos buvo prelekcijos apie teologiją, filosofiją ir liturgiją. Kitas pa- 
skaitas kiekvienas lankė savo nuožiūra. Jos apėmė Bažnyčios istoriją ir 
teisę, kultūros filosofiją, sociologiją, 19. šimtmečio politinių idėjų istori- 
ją ir kt Be paskaitų buvo organizuojami tam tikri darbo rateliai, kur 
pratybų pavidale buvo gvildenamos socialinės (pav. popiežių enciklikos), 
pedagoginės ir pan. temos. Specialiame žurnalistikos kurse buvo lavinami 
būsimi laikraštininkai. Buvo ir specialiai moterims skirtų paskaitų. Kur- 
sus paįvairindavo koncertų ciklas (Beethovenas) ir ekskursijos meno rei- 
kalams. Tokiu būdu, nors nežymi ispanų inteligentų dalis buvo supažin- 
dinta su katalikų doktrina ir su aktualiausiomis mokslo problemomis. 
Be to, buvo suvesti i kontaktą visokių klasių ir provincijų atstovai, ku- 
nigai supažindinti su pasauliečiais. Tai jau nemaža, nors tais kursais is- 
panai tik kopijavo išgarsėjusias „Salzburgo savaites“. Bet gera ir tas, nes 
buvo laikai, kada Ispanijos katalikai nė gerų dalykų kopijuoti nenorėjo. 

Bet nepasitenkindami vien kitus sekti, Ispanijos katalikai 1934 m. gale 
įkūrė Madride pastovų mokslo institutą — Centro de estudios universi- 
tarios — su dviem skyriais. Į aukštesnį (catedras superiores) priimamas 
tik apribotas skaičius studentų, kurie rengiami i mokslininkus bei į Ka- 
talikų Akcijos ir visuomenės veikėjus. Lektoriai yra daugiausia valdžios 
universitetų profesoriai. Jie 1934/35 mokslo metais dėstys teologiją, filo- 
sofiją, istoriją, sociologiją (tarp kitko ir žemės reformą) ir Katalikų 
Akciją. Antrame skyriuje (catedras especiales) skaitomos paskaitos pla- 
tesnei publikai. Ji šitame, tarsi, liaudies universitete, supažindinama su 
katalikų filosofija, korporatyvine valstybės santvarka, konkordatais ir pan. 

Tuo Ispanijos katalikai padarė dar vieną žingsnį arčiau prie savo 
tikslo — prie pilno universiteto, kur galėtų kurti savo dvasioje, nes jie 
nemano amžinai pasitenkinti atitaisinėjimais. Štai kur tikra revoliucijos 
nauda! Tik ar nebūtų buvę garbingiau nelaukti tokios rykštės?! 


5. KATALIKŲ MOKSLININKŲ SUVAŽIAVIMAI IR DRAUGIJOS , 


a. Tarptautiniai kongresai 

Vis didėjąs katalikų mokslinis judėjimas, pagyvintas savo universi- 
tetų, iššaukė reikalą ir tarptautiškai susiorganizuoti. Ši mintis pirmiausia 
kilo Prancūzijoj, kur Toulouse profesorius (vėliau rektorius) Mgr. Duilhė 
de St. Projet sumanė apologetikos tikslams suburti mokslo jėgas. Pra- 
plėsdamas šį projektą, paryžietis d'Hulstas pasiūlė sukviesti katalikus 
mokslininkus visiems mokslo reikalams aptarti. Tam pritarė 1885 m. su- 
sirinkę į Rouen'ą vienminčiai ir nutarė sušaukti pirmą tokį kongresą 
1887 metais Paryžiuje. „L'objet serait scientifigue et le personel se- 

rait catholigue“ nustatė Mgr. d'Hulstas. Tas pirmas tarptautinis moksli- 
ninkų suvažiavimas, globojamas Paryžiaus katalikų universiteto, praėjo 
pageidaujamu pasisekimu. 

Organizatoriai, padrąsinti tokia sėkminga pradžia, pasiryžo ir antrą 
kartą sukviesti bendraminčius, kurie 1891 m, jau daug skaitlingiau atvyko 
į Paryžių. Kongreso pirmininkas buvo vysk. Freppelis. Dalyvių tarpe 
pirmą kartą pasirodė ir vokiečiai su grafu Hertlingu priešaky. 

Taip vykusiai žengęs pirmus savo žingsnius Mgr. Duilhė de St. Pro- 
jeto ir d'Hulsto vaikas išdrįso 1894 metais pasitraukti nuo savo lopšio 
į Bruxellesį, kur juo rūpinosi Louvaino universitetas. 

O ketvirtą kartą, 1897 m., septyni šimtai dalyvių pripildė šveicarų 
Friburgą.! Suvažiavusių tarpe buvo ir Milano Ambrosianos knygyno 
direktorius Dottore Achille Ratti, dabartinis popiežius, kuris tuomet ėjo 
religijų istorijos vicepirmininko pareigas. Goerreso - draugijos pirminin- 
kas Hertlingas apibudino tuo laiku aršiai puolamų katalikų mokslo sąvoką. 
„Mūsų suvažiavimai, taip pareiškė grafas, yra katalikų kongresai. Jų daly- 
viai yra Romos katalikų Bažnyčios nariai. Visur, kur liečiamas tikėjimas, 
mes pasiduodame neklaidingam Bažnyčios autoritetui... Toliau tai yra 
mokslo kongresai... Vien tiktai griežto, gryno mokslo taisyklės turi nusta- 
tyti šiems pasitarimams siekiamąjį tikslą ir metodus, nes pamatas, ant kurio 
mes stovime, yra įsitikinimas, jog tarp tikėjimo ir mokslo, tarp Apreiškimo, 
su kuriuo mus Bažnyčia supažindina, ir tarp užtikrintų rezultatų, prie kurių 
prieina žmogaus tyrinėjimas, nėra jokio prieštaravimo... Katalikišką 
mokslą mes suprantame, kaip mokslą katalikų mokslininkų, kurie visuose 
grynai moksliškuose klausimuose nežino kitokių taisyklių, kaip bendro 
mokslinio pobūdžio... Mes tvirtai esame įsitikinę, kad tarp tikėjimo ir 
mckslo tol negali būti jokio prieštaravimo, kol tikėjimas yra tikras, t. y., 
besiremiąs dieviškuoju Apreiškimu, ir kol mokslas tikras, t. y., nesibaidąs 
jokio kritiško patikrinimo, bet taip pat ir neleidžiąs įsigalėti nepagrįstiems 
tvirtinimams.“? 

Kokius vaisius davė Paryžiuje, Bruxellesy ir Friburge pradėtasis dar- 
bas, parodė sekantis kongresas, įvykęs 1900 m. Miinchene*. Jame, su- 
organizuotame daugiausia Goerreso - draugijos, dalyvavo arti dviejų tūks- 
tančių mokslininkų bei mokslo mėgėjų, kurie, pasiskirstę i 10 sekcijų, iš- 
klausė virš 250 referatų ir pranešimų. Paskaitininkų tarpe buvo ir uolus 


* Organizacinis komitetas yra išleidęs kongreso darbus — Compte-rendu 
du IV-e Congrės scientifigue international des catholigue tenu a Fribourg (Suisse), 
3 tomes, Fribourg 1898. 

“ Compte-rendu du IV-e congrės I, 35 ss. 

* Turime ir šio kongreso darbų aprašymą — Akten des 5. internationalen Kon- 
gresses kathol. Gelehrten zų Miūnchen, 1900, Minchen 1901, 517 psl. 

šių mokslininkų suvažiavimų lankytojas — Dr. Ratti, toliau profesorius, 
dabar kardinolas, Faulhaberis, filosofai Bžumkeris ir Willmannas, istorikai 
Kirschas, Battifolis, Schnūreris, Ehrle ir kt. 

Tokį didelį ir svarbų judėjimą mielai pripažino ir globojo anų dienų 
Bavarijos valdovai, atsiųsdami į visus svarbesniuosius posėdžius savo prin- 
cus, o universitetas laikė sau už garbę šiam areopagui užleisti savo patalpas. 

Ateičiai užsimota dar plačiau. Numatyta sekanti kongresą sušaukti 
1903 m. pačiame krikščionybės centre — Romoje ir jį surengti pavesta Mgr. 
Duchesne'ui. Tačiau parengiamieji darbai užkliuvo. Čia ne tiek buvo kaltas, 
prie tokių uždavinių nelinkęs vyriausias tvarkytojas, kiek tuomet jau pra- 
sidėjęs modernistų judėjimas. Tokiu būdu, 1903 metams numatytas kon- 
gresas neįvyko. 

Tokiais laikais Goerreso - draugijos vadovybė buvo tos nuomonės, 
kad intensyvus katalikų mokslininkų veikimas ir tarptautinis bendravimas 
kaip tik galėtų prisidėti krizį greičiau likviduoti. Todėl ji ne tik uoliai 
toliau dirbo, bet stengėsi dar ir Pijaus X. iškeltą planą realizuoti. Mat, 
Šventas Tėvas, gerai žinodamas tarptautiškai sutelktų katalikų moksli- 
ninkų svarbą, enciklikos Pascendi laikais pats ėmėsi iniciatyvos įkurti 
Association scientifigue internationale. Tam jis paskyrė komisiją iš kar- 
dinolų Rampolla, Matfi ir Mercier, kuriems sekretoriavo istorikas Pastoris. 
Dėl susiorganizavimo formos daug buvo kalbėta. Rodos, pradžioje norėta 
sudaryti tam tikrą Mokslo Akademiją, į kurią nariais turėjo būti kvie- 
čiami įvairių kraštų atstovai. Projektuojamą įstaigą buvo manoma suvesti 
į kontaktą su esamomis tokios pat rūšies akademijomis. Tarp kitko ji 
atskiruose kraštuose turėjo įkurti mokslo draugijas. Buvo tariamasi ir ki- 
taip. Tačiau visi tie planai nebuvo įgyvendinti. 

Nepasisekus ir šiam sumanymui, jau nuo 20. šimtmečio pradžios kata- 
likai mokslininkai paliko be tampresnių tarptautinių ryšių,' ko kiekvienas, 
krikščioniškos kultūros reikalais susisielojęs, negali neatjausti. Jau anais 
laikais daug kam atrodė, kad atsargumas buvo perdėtas. Ši nuomonė, da- 
bar žiūrint į praeitį, atrodo teisinga. Tokiame idėjiniame pakrikime kiek- 
vienas, kad ir mažiausias, susilaikymas nuo mokslinio darbo leidžia ideo- 
loginiam chaosui tik dar labiau įsigalėti. Tai puikiai žinodamos, atskirų 
kraštų katalikų mokslininkų draugijos dar uoliau kibo į darbą, kuris mums 
ne vienu atžvilgiu idomus. 


b. Mokslo draugijos 
Tokių draugijų tuomet jau buvo keletas. Pirma jų Goerres- Gesell- 


1 Dabzrtinis popiežius Pijus XI., pats mokslininkas, pradeda kitais pagrindais 
burti katalikus mokslininkus. Pav., teisininkams į kontaktą suvesti 1934 m. lapkričio 
mėn. Rcmoje buvo sušauktas katalikų teisininkų Kongresas, kuris sėkmingai praėjo. 

schaft, įkurta Vokietijoj 1876 m., toliau sekė Leo-Gesellschaft (1892) — 
Austrijoje, Schweizer Gesellschaft fir kath. Wissenschaft und Kunst 
(1899) — Šveicarijoj, Wetenschappelijke Vereeniging (1904) — Olandijoj. 
Pirmiausia — kiek žinių apie Goerreso — draugiją, kuri, kaip visų seniau- 
sia, kitoms panašioms draugijoms yra tapusi pavyzdžiu. 

Goerreso-draugija („Goerres-Gesellschaft zur Pflege der Wis- 
senschaft im katholischen Deutschland“ taip skamba visas tos draugijos 
įvardinimas) yra kulturkampfo vaikas. Dar prieš jį buvo daugiau negu aiš- 
ku, kad katalikai be skaitlingos inteligentijos ir pajėgingų mokslininkų bus 
tik akla medžiaga hohenzollernų rankose ir todėl be įtakos į besiformuojan- 
čią vidurinėje Europoje kultūrą. Taigi, visai suprantama, kad atsakingi ka- 
talikų vadai stengėsi duoti savo masėms sąmoningą ir veiklią inteligentiją. 
Tačiau tas nebuvo lengva, nes hohenzolleriškai protestantiška kombinacija 
visaip stengėsi tą judėjimą užgniaužti. Taip, sakysime, tarp kitko mė- 
gino jauniesiems katalikams užtrenkti duris į mokslo šventoves. Nukentė- 
jusių tarpe buvo ir Bonnos privatdocentas Hertlingas (1843—-1919)', ku- 
riam, nežiūrint įvairių vakancijų ir nevertinant jo gabumų, per 15 metų ne- 
buvo duota profesoriaus vieta. Šita neteisybė ir šiaip visai jaunajai kata- 
likų kartai daroma skriauda paskatino susiorganizuoti. Taip, 1876 m., siau- 
čiant kulturkampifui ir lygiai po šimto metų nuo Goerreso gimimo, Bonno- 
je įvyko tos draugijos įkūrimas. 

Jos siela iš pat pradžių buvo Hertlingas. Jis visą savo gyvenimą pa- 
šventė tos draugijos tikslams, kurie įstatuose šitaip suformuluoti: skatinti, 
ugdyti ir remti įvairiose srityse vokiečių katalikų mokslinį veikimą. To 
ji siekia susirinkimais, mokslo institucijų, ypač institutų, steigimu bei iš- 
laikymu, mokslo žurnalų, metraščių ir atskirų veikalų leidimu, naujų moks- 
linių pajėgų ir t.t. (stipendijomis) rėmimu. Draugija yra susiskirsčiusi 
sekcijomis: filosofijos, literatūros, meno, istorijos, archeologijos, teisių 
bei valstybės mokslų, socialinių bei ekonominių mokslų ir gamtininkų. Tos 
visos leidžia metraščius arba šiaip kokius leidinius“. Visą jų darbą vaini- 
kuoja draugijos suvažiavimas, įvykstąs kasmet, paprastai rugsėjo mėnesį, 
vis kitame Vokietijos mieste. Jo plenumo ir sekcijų posėdžiuose svarstomi 
visi svarbūs ir aktualūs mokslo klausimai, išskyrus teologinius. Kartu pri- 


* Iš jo mokslo darbų žymėtini — Grenzen der mechanischen Welterklarung, 
1875. — Albertus Magnus, *1914. — Naturrecht und Sozialpolitik, 1893. — Descartes“ 
Beziehungen zur Scholastik, 1897-99. — Augustinus, 1902. — Recht, Staat und 
Gesellschaft, 1907. — Apie Hertlingą cf. Michelitsch II, 722 s. — Erinnerungen 
aus meinem Leben, 3 Bde, 1919/21 (memuarai). — Hertling K. (sūnus), Ein Jahr in 
der Reichskanzlei. Erinnerungen an die Kanzlerschaft meines Vaters, 1919 | — Žž. 
ir „Staatslexikon der Goerresgesellschaft II (Freiburg i. Br. *1927), 1168 ss. 

* Iš jų, pav., žymėtini — Historisches Jahrbuch (nuo 1880 metų), Philosophi- 
sches Jahrbuch (nuo 1888 m.). Oriens Christianus (15 tomų), Concilium Tridentinum 

„7 tomai), Goerreso raštai (8 tomai), Staatslexikon (5 tomai) ir kt. 

imama valdybos apyskaita, duodami nurodymai ateičiai, tvirtinamas biu- 
džetas ir renkama nauja valdyba. 

Goerreso - draugija iš pat pirmų dienų įgijo katalikų pritarimą ir Baž- 
nyčios hierarchijos pasitikėjimą. To ji buvo nusipelniusi ir savo darbais, 
ir savo nariais, o ypač savo pirmininku, nes Hertlingas buvo taip su ja su- 
tapęs, kad, ir būdamas Centro atstovas reichstage, Bavarijos ministeris 
pirmininkas (1912/17) ir Bismarcko įpėdinis Reicho kanclerio soste 
(1917/18), lygiai aktingai, kiek ir taktingai vedė jos reikalus. Jis vadovavo 
jai per keturias dešimtis metų, kurių daugumas buvo audringi. Pirmiau- 
sia gynė katalikus nuo Bismarcko tendencijos sumonopolizuoti auklėjimo 
bei mokslo darbą. Toliau savo programinėmis kalbomis, reikšmingomis 
dar ir dabar, atrėmė ironiškus liberalų priekaištus, esą, su tikėjimu „sude- 
rintas mokslas“ tik pseudo-mokslas, kuriuo verčiasi vien diletantai ir ig- 
norantai.! 

Austrijoje panašų vaidmenį vaidina Leo-draugija. Jei ji kuo 
skiriasi nuo viršminėtos, tai gal tik tuo, kad ji į savo orbitą įtraukė ir me- 
ną, todėl oficialiai ir vadinasi „Oestreichische Leo-Gesellschaft. Verein 
zur F6rderung von Kunst und Wissenschaft“. Darbo atžvilgiu ji dalosi 
į vienuolika sekcijų, būtent, teologijos-filosofijos, katechetikos, retorikos- 
homiletikos, pedagogikos, istorijos, literatūros, filologijos, meno, socio- 
logijos, gamtos mokslų ir užsienių. Ši draugija leidžia savo metraštį ir 
žurnalus Theologische Studien, Zeitschrift fūr Kirchenkunst, Der Seel- 
sorger, Alemannia. Ji palaiko ir žurnalą Antropos bei tyrinėja Efezo san- 
tarybos bažnyčią. Iš skaitlingų Leo-draugijos narių paminėsime mirusius — 
sociologą buv. kanclerį Seipelį ir kultūros istoriką Kraliką, ir iš tebevei- 
kiančių — antropologą T. Schmidtą su estetiku Katannu. Vyriausia drau- 
gijos galva yra Vienos kardinolas Th. Innitzeris.* 


?7 Cf. jo raštą „Das Prinzip des Katholizismus und die Wissenschaft“, 1899. 

* Neatsiliko nuo kitų kraštų ir Lietuva. kur 19722 m. X. 22 d Kaune įsikūrė 
Lietuvių Katalikų Mokslo Akademija. Ji yra „draugija, kurios tiks- 
las sutelkti lietuvių katalikų mokslininkus, sudaryti jiems phtogesnes salycas 
mokslui tirti ir vaisingai dirbti mokslo srity, ruošti ir gaminti naujų mokslo jėgių, 
platinti ir kelti mokslingumą ir krikščioniškąją kultūrą lietuvių tautoje“ (įstatų 1 $). 
Jos nariai daugiausia yra friburgiečiai ir louvainiečiai, prie kurių -prisidėjo Romoje, 
prieškarinėje Rusijoje ir — paskučiausiu laiku — Lietuvoj mokslus baigę. Jie dau- 
gumoje profesūros nariai. Vienas iš žymesnių Akademijos darbų yra 1933 m. pava- 
sari įvykęs „Pirmasis lietuvių katalikų mokslininkų ir mokslo mėgėjų suvažiavimas“. 

Šios mokslo draugijos centrinis asmuo yra A/. Dambrauskas. Užaugęs dar prieš- 
leoniniais laikais, išklausęs Leono XIII. balsa, lydėjęs neoscholastikos pirmynei- 
ga, išgyvenęs modernistų ginčą ir po karo aktingai veikias Nepriklausomosios 
Lietuvos mokslo darbo organizavime Al. Dzmbrauskas daugiau kaip per pusę šim 
metų dalyvavo visose dvasios kovose. Rungdamasis dvejose šimtmečiuose už kata- 
likų doktriną, jis yra gyva savo nepriklausomybės siekiančios ir ją  atstatančios 
Lietuvos dvasios istorija. — Apie Al. Dambrauską cf. šio leidinio p. 504 ss. — Apie 
L. K. Mokslo Akademiją ž. Reinys M., Draugija mokslui ir krikščioniškajai kultū- 
rai remti, „Laisvė“, Kaunas 1922, Nr. 231. 

KOVA SU RELIGINGUMU APSKRITAI (20. ŠIMTMETIS) 


Antra dalis: Katalikų jėgų koncentracija 


1. LIBERALIZMO PIŪTIS 


Iš karto neatrodė, kad 20. šimtmetis Bažnyčiai bus gailestingesnis, 
nes vienas po kito ėmė nokti doktrinalinio liberalizmo vaisiai. Tačiau tas 
ruduo buvo neišvengiamas: tik sulikvidavus senus vaisius, atsirado vietos 
naujiems žiedams ir kitai sėjai. Koks gi buvo tas derlius ir kaip patys li- 
beralai juo džiaugėsi? 

Visų pirma dirstelėkime į liberalizmo visucmenines ir socialines pa- 
žiūras. Čia jie skelbė automatiškumą, kuris pats sunormosiąs gyvenimą, 
įvesiąs „natūralią tvarką“ ir užtikrinsiąs „savaimingą visuomenės pažangą“. 
Toji visuomenė jam buvo mechanizmas laisvai gyvenančių ir nepriklauso- 
mai veikiančių individų, o ne organizmas, kurio moralinėje tvarkoje su- 
jungti nariai būtų jautęsi vienas prieš kitą atsakingi. Toliau liberalizmas 
susuverenino atskiras veikimo sritis, kaip, sakysime, politiką, ekonomiką, 
mokslą, meną,! literatūrą ir t.t., ir suabsoliutino jas pagrindžiančias jėgas 
bei vertybes. Ekonominėje plotmėje buvo skelbiama, visuomenės gerovė 
esanti geriausiai užtikrinta tada, kai individas žiūri tik savo interesų. To- 
dėl kraštutiniai liberalai neleido nė valstybei įsikišti į ekonominį procesą. 
Laisser faire, laisser aller. O kultūros srityje reikalauta viešąjį gyvenimą 
atpalaiduoti nuo religijos. Valstybei, kaip „neturinčiai nei dorovinių nei 
religinių uždavinių“, neleista remti konfesinių bendruomenių. Todėl ji 
ir neįsileido Bažnyčios i mokyklą, neigė religinį moterystės charakterį, 
įvedė civilines jungtuves ir perskyrimus. "Toliau liberalizmo pagimdyta 
laicistinė valstybę skelbė mokslo laisvę ir jo nepriklausomumą nuo bet ku- 


* Tą atomizaciją, be kitų meno šakų, patyrė ir choreografija, nes šokiuose, ku- 
rie anksčiau, sakysime, viduriniais amžiais, buvo žymia dalimi kolektyviški, t. y., 
jungė visus dalyvius į bendrus ratelius ir žaidimus, kaskart labiau išsiskyrė atski- 
ra pora. Todėl svarbiausia vad. „moderniškų šokių“ žymė ir yra akcentavimas tos 
mažiausios choreografinės vienetos. Ši šoka išimtinai sau, neatsižvelgdama į kitus 
ir gaivališkai priešinasi bet kokiems bandymams atitraukti ja nuo tokio egoistiško 
šokimo. Lyg norėdama tuos žodžius patvirtinti, viena Vakarų Europos radio stotis, 
autoriui rašant šią pastabą, transliavo šokėjų dainelę, kurios refrenas šitaip skambėjo: 


Wir sprechen kein Wort, 
Man sieht sofort, 

Du und ich 

Sind eine Welt fiūr sich. — 


Pakanka tik žvilgterėti į modernišką šokių salę, kad suprastume, kiek neribotas in- 
dividualizmas ir pas mus ima skaldyti besilinksminantį kolektyvą ir naikinti di- 
džiai brangintina tautos turtą. 

rių prielaidų. Tokią pat laisvę ji pripažino ir menui bei visoms jo šakoms 
(literatūrai, teatrui ir kt.) — jos religiniu atžvilgiu esančios laisvos ir do- 
roviniu neįpareigotos. Menas — menui. Mokslas — mokslui. 

Savo doktrina liberalizmo šalininkai nepaprastai buvo sužavėti. Ją 
laikė daugiau negu tam tikrų tęzių rinkiniu. „Liberalizmas yra pasaulė- 
žiūra, sako Herkneris, tai tam tikra religijos rūšis, tai tikėjimas: ti- 
kėjimas į natūralų žmogaus orumą, i kilnią žmogaus misiją, į jo sugebėji- 
mą, pasinaudojant natūraliu protu bei laisve, tobulintis, tikėjimas į teisin- 
gumo ir tiesos pergalę.“! 

Taigi, ši srovė pretendavo būti tikru vadovu i aukščiausius žmonijos 
tikslus ir buvo įsitikinusi sukursianti neaprėžtos gerovės gadynę. Ar pa- 
vyko? Ar bereikia atsakymo po pasaulinio karo, po visų pokarinių socia- 
linių, ekonominių, politinių, kultūrinių ir kitokių katastrofų, po bolševiz- 
mo, fašizmo, nacionalsocializmo, kai visi tik linksniuoja „liūdną liberalizmo 
galą“? Patikrinkime nors trumpai liberalizmo piūti, kiek tas reikalinga 
mūsų temos atžvilgiu. 


a. Pasaulio dechristianizacija 


Ta piūtis ryškiausia religinėje plotmėje: pastebimas didelis atšalimas 
ir net atkritimas nuo krikščionybės. Tekalba skaičiai*: Didžiausias anti- 
religinis sąjudis pasireiškia Rusijoje, kur jam sustiprinti buvo įkurta tam 
tikra „Bedievių Sąjunga“. Jos akcija ypač vystosi nuo 1929 metų, kuriais 
ji buvo pakrikštyta „Kariaujančių bedievių unijos“ vardu. Jai sustiprinti 
dar tais pačiais metais buvo sustabdytas bet koks religinis veikimas ir leista 
tik ateizmą propaguoti, kuris, diriguojamas valdžios žmonių ir remiamas 
valstybės pinigais, plačiai paplito. Dar 1928 m. laikraštis „Bezbožnik“ gy- 
rėsi turįs 28 milijonus prenumeratorių. Nors tai atrodo' perdėta, bet visų 
tos krypties laikraščių rėmėjų skaičius tikrai gali siekti keliolika milijo- 
nų. Atskirų priešreliginių leidinių egzempliorių per paskutinius 15 metų 
išleista virš 40 milijonų. Prie tos propagandos prisideda ir teatras, kino 
bei radio. Per vienus 1930 m. buvę „radio-universiteto“ suorganizuoti 68 
ateizmo kursai, kuriuos sekę 20.000 klausytojų.  Anti-religinių muziejų 
esą 280, iš jų apie 100 kilnojamų. Tai propagandai karių tarpe sustiprinti 
bedieviai 1928 m. dovanojo kariuomenei lėktuvą, 1930 m. — tanką, 1932 m. — 


' Tie žodžiai paimti iš ekonomistui Lujo Brentano skirto studijų rinkinio 
„Die Wirtschaftswissenschaft nach dem Kriege“, pasirodžiusio 1925 metais, I, 39. 

* Jie paduoti buv. katalikų kunigo Krenno, dabartinio Šveicarijos laisvama- 
nių organizac'jos sekretoriaus. Cf. „Der Gral“, Miūnster 1931, Nr. 2, p. 81 ss. 
Tie skaičiai yra papildyti Pochono. Cf. Pochon R., Les sans- Dieu, „Monatro- 
sen“, Olten 1934, Nr. 254 ss, 305 ss. — Cf. Algermissen K,, Die Gottlosenbewegung 
der Gegenwart und ihre Ueberwindung, 1932. 


Katalikai ir mokslas 185 


povandenini laivą, visi pavadinti vardu „Bezbožnik“. Bezbožnikų šiuo 
laiku esą virš 7 milijonų, iš jų du milijonai jaunųjų. 

Kadangi „bedieviškumas“, kaip ir pats bolševizmas, yra prekė eks- 
portui, tai jis siekia ir užsienius. Čia esant palankiai situacijai greit įsi- 
stiprino, patraukdamas ypač nemaža darbininkų. Jie ir davė naujų impul- 
sų jau nuo seniau egzistuojančiai buržuaziškajai bedievybei, kurios nariai 
1931 m. susijungė su socialistais bedieviais į „Tarptautinę laisvamanių 
uniją“. Jos centras šiuo laiku yra Pragoje, iš kur eina ir jų vyriausias or- 
ganas „Der Freidenker“, turįs 450.000 egzempliorių tiražą. Vienoje Vo- 
kietijoje 1932 m. buvę virš milijono proletariškų laisvamanių ir antra tiek 
žmonių be konfesijos. Virš milijono jų esą .ir Čekoslovakijoje. Ameri- 
koje Krennas priskaito jų du milijonu. Per tris metus organo .„Atheist“ 
ėmėjų skaičius padidėjęs nuo 62.000 iki 375.000. Daug dėmesio kreipiazma 
į proselitus. Taip, sakysime, nuo 1919 m. iki 1930 m. esą pavykę laisvama- 
niams vien iš vokiečių protestantų bažnyčios atitraukti apie 2,1 milijono 
narių. Nukentėjo ir katalikai, nes tuo laiku nuo jų atsiskyrę Vokietijoje 
439.925, o Austrijoje — 145.843.1 


Prie šitų skaičių derinasi ir Zacho* daviniai, būtent, kad karo metu, t. 
y., tokiu laiku, kai religijos jausmas dar buvo kiek pakilęs — iš 37 milijonų 
anglų 22 milijonai sekmadieniais visai nevaikščiojo į bažnyčią.  Prancū- 
zijoje buvo galima matyti kaimiečius per pačias Velykas ariančius, pirmą 
Kalėdų dieną mėšlą vežančius. Prieš karą daugiausia be kontesijos pilie- 
čių iš visų Europos kraštų turėjusi Italija, būtent, keturis nuošimčius, t. y., 
virš pusantro milijono. O šiandien radikaliausias konfesijų priešas yra 
bolševizmas. Jam religija nebėra patogi viešojo gyvenimo kulisa, kaip 
buržuaziški liberalai ją laikydavo. Jiems religija taip pat nėra „Privatsa- 
che“, kaip socialistai mėgdavo skelbti. Tai opiumas — kaip kad Marksas 
dar 1843 m. išsireiškė, — kuris kardu ir ugnimi naikintinas. Tą tikrai ir 
daro, tačiau ne kokia visuomeninė srovė ar partija, o valstybė kaip toki. 
Sovietų Rusija pirma valstybė, kuri visai sąmoningai yra ateistiška. Ji 
kovą ne tik su bažnyčiomis, bet ir su Dievu laiko vienu žymiausiu savo 
darbu. Tokiu būdu nuo Kristaus atkrito ir, iš viso, Dievo išsižadėjo — bent 
oficialiai — penktoji pasaulio dalis. 

Prieš tokius reiškinius protestuoja liberalai buržujai, retkarčiais, ir li- 
beralai socialistai. Be reikalo. Jie tik turėtų džiaugtis bolševikų darbais, 


* „Der Gral, 1931, Nr. 2/p. 82 s. 

* Zach Fr, Modernes oder katholisches Kulturideal? Ein Wegweiser zum 
Verstūndnis der Gegenwart, Wien *1925, p. 328 ss. — Šis veikalas yra populia- 
rus kultūros istorijos vadovėlis tiems, kurie nors ir tiki, tačiau neturi aiškios orien- 
tacijos. Savo pobūdžiu ir tikslais panašus veikalas lietuvių kalba yra Lomano J., 
Ouo vadis modernioji Europa? Kaunas 1932. 

taja logiška tąsa jų pačių atstovaujamų idėjų. Juk genezė aiški: pirmiau- 
sia liberalizmą skelbė individualizmu susižavėję pasiturintieji sluoksniai, 
kurių troškimus akademiškai suformulavo universiteto katedras pasiekę jų 
vaikai! Bet kas jiems buvo tik teorija, tas greit virto praktišku alkanų 
masių socializmu. O ko ir šis, išaugęs buržuaziškoje aplinkoje, nesiryžo, 
tai baigė jokių tradicijų nevaržomi bolševikai. Taigi, yra viena nenutrūks- 
tama linija nuo anų laisvingumo trokštančių buržųjų iki pat GPU. 

Tai tokia piūtis religinėje ir socialinėje plotmėje. O kaip kitur? Pa- 
lieskim šiek tiek bent mus labiausiai dominančias sritis. 

Ir jose liberalizmo paveldėtojai buvo priversti konstatuoti panašią 
destrukciją. Tas jautresnius gerokai prislėgė. Kitus net apėmė panika. 
Ir pasireiškė visi tie reiškiniai, kurie smaugia kiekvieną, iš savo pozicijų 
besitraukiančią, sumuštą kariuomenę. Jai nėra nieko baisesnio, kaip toks 
„kelias atgal“: išvarginta, įerzinta aistringai puola ieškoti nelaimių kalti- 
ninkų. Jų — tikrų ir įsivaizduotų — randa visur, daugiausia savo tarpe. 
Karininkai kaltina eilinius, o šie plūsta savo vadus. 

Lygiai tą patį dabar patyrė ir doktrinalinis liberalizmas savo kely 
atgal, kuriuo jis pamažėle traukėsi nuo 20. šimtmečio pradžios. Pirmus 
dezertyrus greit pasekė kiti, o po siaubingo apsimąstymo per pasaulini ka- 
rą ir masės spruko iš šios ideologijos fronto. Įnirtusiai gaudomi kalti- 
ninkai. Daugelis grūmoja „gėrybių kalnus žadėjusiam“ mokslui, „pakly- 
dusiai filosofijai“, „bergždiems universitetams“. Ar teisingai? 


b. „Mokslo sudužimas“ 


Didžiojo karo sukrėsti, Spenglerio pranašavimų apie Vakarų pasaulio 
žlugimą sujaudinti, pokarinių sutrikimų slėgiami mokslininkai tolydžiai 
blaiviau vertino mokslą. Toks pabudimas iš scientizmo hipnozo ir sveika 
autokritika būtų buvus visai sveikintina, jei nebūtų virtus savęs naikini- 
mu. Mokslininkai ilgai laikę savo pažiūras tikromis, pagaliau supratę jų 
vertę, fanatiškai metasi į priešingą pusę. Dėl to dar vakar tikėję, 
mokslas juos padarysiąs valdovais ir net dievais, šiandien liguistišku 
užsidegimu skelbia jo bankrotą. Taigi, dar ne taip senai skendėję ružavo 
optimizmo svajonėse, dabar nardosi pesimizmo bangose. 

Bet ir nuošaliai palikę tuos perdėtus aimanavimus, išgirstame rimtų, 
dėmesio vertų balsų. Net 19. šimtmečio gale. Tačiau jie vis nustel- 


* Yra žinoma, kad Leninas visa eilę tų doktrinų, kurias mėgino realizuoti Ru- 
sijoje, buvo išgirdęs skelbiant iš universiteto katedrų, pav., Ziūriche, kurio univer- 
sitetą išlaiko daugeliu atžvilgiu konservatoriška4 kantonas. 

Tą pati galima pasakyti ir apie Mickevičių-Kapsuka, kuris, 20. šimtmečio pra- 
džioje studijuodamas Berne, išgirdo žymią dalį tų. idėjų, kurias pasiryžo įgyven=- 
dinti, nes arki-konservatoriškas Berno kantonas išlaikė nemažą skaičių profesorių 
liberalų, „katedrinių socialistų“, „Edelkommunisten''. 

biami tų, kurie laukė iš mokslo laimių marių. Todėl toji kritika prasi- 
mušė tik karui ižuliai išsklaidžius visus tuos lūkuriavimus. Truputį chro- 
nologijos: 

1923 m. Idealistinės dialektikos atstovas, Kanto draugijos pirmininkas 
Liebertas išleidžia veikalą „Die geistige Krisis der Gegenwart“, pilną 
skaudžių pastabų. Praeities vertė labai abejotina. Dabartis paskendusi 
netikrume. Ateitis be giedresnės perspektyvos. 

1926 m. Mincheno filosofas Dingleris išeina su savo knyga „Der 
Zusammenbruch der Wissenschaft“, kur tarp kitko konstatuoja: „...Visi 
seni mokslo dėsniai pasidarė abejotini, pradėjo svyruoti, jų vietą užėmė 
kiti. Visuose moksluose... sukeičiami žemiausi dalykai su aukščiausiais, 
ir pagaliau susidaro toji būklė, kurioje mes šiandien gyvename... Ji nuo- 
lat ir nesulaikomai blogėja, tai būklė, kurioj jau nėra nieko tikro, kur viskas 
yra galima ir kartu viskas teigiama, kur nebėra jokio pamato ir jokių direk- 
tyvų, kur, vienu žodžiu, viešpatauja chaosas ir sugriuvimas. O mes sto- 
vime pačiame vidury. Publika to nenujaučia, o mokslininkai dažnai už- 
merkia abi akis. Bet anksčiau ar vėliau tat visiems paaiškės.“! 

1928 m. Ir paaiškėjo. Paimkime tik į rankas Bertalanffy'o raštus, kur 
jis nupiešia gana liūdną šių dienų mokslo paveikslą. „Tai keistas ir jau- 
dinantis spektaklis, kuris šiandien reiškiasi moksle... Atrodo, lyg toji 
grandioziška mokslo linija, einanti nuo pat graikų iki 20. šimtmečio pra- 
džios, būtų palūžusi, nes tie galvojimo ir tyrinėjimo pamatai, kuriuos lig- 
šiol laikėme tikrais, sugriuvo. Jų vietoje iškilo... begalė naujų minčių 
kombinacijų... Šiandien į vietą atbaigtų ir bent savo principuose visų ty- 
rinėtojų bei filosofų pripažintų sistemų... veržiasi daugybė asmeniškų 
nuomonių..., kurių reta gali pretenduoti į bendrą reikšmę.“? 

1931 m. Gėscheno leidykla išleidžia savo žinomos serijos, išpopulia- 
rinčios mokslo laimėjimus, tūkstantinę knygutę, parašytą Heidelbergo uni- 
versiteto profesoriaus Jasperso. Joje, įvardintoje „Die geistige Situation 
der Zeit“, be apeliacijos teisiamas tas „mokslas“, kurį 999 tomeliai taip 
uoliai platino. ,Skeptiškumas mokslo atžvilgiu auga. Gamtos mokslai ne- 
turi visumos vaizdo... Dvasios mokslams trūksta humaniškos dvasios... 
Istorinio horizonto praplėtimas tūkstančiais metų nors išviršiniai ir daug 
išaiškino, tačiau mums neatnešė naujo... žmogiškumo... Mokslo krizis 
neglūdi aprubežiavime jo sugebėjimo, bet kvestijonavime jo esmės... Ge- 
riausiame atvejuje mokslas esąs vertinamas pagal iš jo laukiamą naudą, o 
šiaip jis paskęsta bedugnėje to, kas iš esmės niekam ne'domu.““ 

1934 m. Jowos universiteto profesorius W. L. Schramas apie U. S. A.: 


*' Dingler, Op. cit. p. 2. 
* Cit. iš Kasel 2 s. 
* Jaspers, p. 120. 

„Rimtasis mokslas, mano manymu, pateko į pavojų pražūti chaose...“ Tiesa, 
jis yra padaręs milžinišką pažangą, tačiau juo daugiau „progresuojame“, 
juo mažiau tesužinome apie didžius ir esmingus reikalus. „Mes šiandien 
be kritikos krauname visa, kas papuola ir kas yra spausdinama. Niekas 
neklausia, kas svarbu, o kas ne. Mūsų karta analizuoja ir skrodžia... At- 
rodo, kad mūsų taip išgirti mokslininkai nė negalvoja, kuo visa tai baigsis.“! 

Panašiai kalba beveik visi žymesni mokslo vyrai. Jie, anksčiau taip 
mėgę raustis po savo specialybę, bendro žemės drebėjimo išgąsdinti bėgi- 
nėja šian bei ten, ieškodami išėjimo į viršų. 

Tiesa, daug kas dar nesupranta padėties rimtumo, nes juos tebeakina 
tie nuostabūs eksperimentai ir nepaneigiami jų rezultatai. Akina ir svai- 
dymas matematikos formulėmis bei astronomiškais skaičiais. Imponuoja 
ir pelningas išradimų realizavimas, kaskart labiau didinąs gyvenimo pato- 
gumus. Tačiau tie, kurie taip smagiai naudojasi tais malonumais, nė ne- 
žino, kad už jų slepiasi skaudi tragedija. „Tai tvanas, sako Dingleris, nes 
moderniškame moksle, kiek jis atsispindi savo autoritetingiausių vadų pa- 
žiūrose, nebėra nieko tvirto.“ Reikia su juo sutikti, kad verčiami visi mokslo 
pagrindai, aksiomos ir principai. Todėl mus nė kiek nestebina šiurpus jo 
prisipažinimas: „Kolonos, ant kurių tikėtasi išlaikyti mūsų kultūros rū- 
mus, yra sudužusios ir mes stovime prieš griuvėsius.“* „Viskas pateko į 
krizį. Jo negalima nei pilnai apimti, nei suprasti bei atitaisyti. Mes jį, 
tapusį mūsų likimu, turime priimti, pakęsti ir nugalėti“ Taip, nugalėti, 
bet kaip? Gal filosofija? 


c. „Filosofinių sistemų anarchija““ 

Ar ji nuo Joėlio paskaitos tiek jau persiorientavo, kad galėtų būti kel- 
rodžiu? "Tiesa, galima konstatuoti metafizikos stiprėjimą ir suartėjimą su 
objektyvizmu.? Todėl netolimoji praeitis džiaugsmingai sveikino Kūlpės 
bei jo skaitlingų mokinių kritiškąjį realizmą, ant kurio faktiškai atsistojo 
ir toks Nicolai Hartmannas. Su pasitenkinimu sutiko ji taip pat Driescho 
neovitalizmą bei mielai priėmė Bergsono intuicijos filosofiją, paskatinu- 
sią daugeli šiandien plačiai žinomų mąstytojų. Negalėdami gilintis i 
smulkmenas — juk čia nerašoma filosofijos istorijos —, pasitenkinsime pa- 


' „The American Review“, New-York, 1934 m. lapkričio mėn. sąsiuviny. 
Cit. iš „Schonere Zukunft“ 1934, Nr. 12, p. 318. 

* Cit. iš Kasel op. cit. 3. 

* Jaspers K., Die geistige Situation der Zeit, Berlin-Leipzig '1933, p. 68. 

* Cf. Uberweg-Oesterreich, Grundriss IV: Das 19, Jahrhundert und die Ge- 
genwart, “1923. Grundriss V: Die Philosbphie des Auslandes vom Beginn des 
19. Jahrh. bis zur Gegenwart, 1928. — Messer A., Die Philosophie der Gegenwart, 
Leipzig '1934. — Hessen Į., Die philosoph'schen Stromungen der Gegenwart, 1923. — 
Heinemann Fi., Neue Wege der Philosophie, 1929. — Mūiler-Freienfels K., Die 
Philosophie des 20. Jahrhunderts in ihren Hauptstromungen, 1922. 

a * Cf. jansen B., S. J., Aufstiege zur Metaphysik. Heute und ehedem. Freiburg 
i. Br. 1933, 

žymėję, kad ir Bergsonas (ėlan vital!) tam tikra prasme yra narys gran- 
dinės, prasidedančios Kierkegaardu ir apimančios ligi Heideggerio visus 
tuos, kurie, išsižadėję vienašališko logicizmo ir racionalizmo, kėlė ir tebe- 
kelia žmogiškosios buities vertybes. Bene revoliucingiausias kovotojas 
už filosofiją, paremtą vitalinėmis vertybėmis, yra Scheleris. Jį ir jo atsto- 
vaujamą, nūn pasaulį išjudinusį, sąjudį geriau suprasime, išeidami iš Hus- 
serlio fenomenologijos. 

Husserlis (*1859)!, priešindamasis įvairiems subjektyvizmo pasireiški- 
mams, kaip antai, psichologizmui ir neokantiniam logicizmui, įrodė objek- 
tingą, t. y., nuo subjekto nepriklausomą, reikšmę tų turinių, į kuriuos iš- 
vidiniai aktai kaip jų objektai krypsta. Šis fenomenologizmas ypačiai 
daug yra padaręs pozityvizmui nugalėti, nes Husserlis parodė, kad išvi- 
diniam regėjimui atsiskleidžiantieji esmingumai tam tikru „Einklamme- 
rung des wirklichen Daseins“ grynai moksliškam tyrimui yra prieinami ir 
juo suvokiami.  Fenomenologijos reikšmė tikrai didelė. Jos paveikta ne 
viena filosofijos sritis, sakysime, psichologija, logika, etika, estetika, priė- 
jo prie Philosophiae perennis artimų rezultatų. Tačiau neilgam, nes Hus- 
serlis, matomai atsižvelgdamas į Kantą, tolydžiai stipriau užakcentavo tam 
tikrą transcendentinį idealizmą Nors šis daugelio jo pasekėjų ir buvo 
atmestas, tačiau krypimas į objektyvizmą suletėjo. 

Visą tą blaškymąsi ryškiausiai įkūnija Scheleris (1875—1928).* Jis, 
palikęs Euckeną ir pasisavinęs Husserlio fenomenologiją, toliau konsek- 
ventiškai rado kelią į Bažnyčios atstovaujamą objektyvizmą, kuriuo tačiau 
taip pat nepasitenkinęs, tapo vitalistišku, voluntaristišku panteistu. 1926 
m. pavasarį kalbėdamas Zūriche tema „Der Geist und der Trieb in der 
Geschichte“, šis amžinai besikankinąs problematikas žmogų vadino „eine 
Fehlentwicklung“, „eine Sackgasse des Lebens“. Tokiu jį padaręs protas, 
kuris esąs blogasis gyvenimo demonas. Vienintelis išsigelbėjimas esąs 
likviduoti racionalistinius elementus ir grįžti prie vitalizmo, duodančio 
pajusti visą žmogiškosios egzistencijos didingumą. Dėl to ir ateities žmo- 
gus nesiremsiąs kokiu nors „h6chstem Weltgrund“, nes Dievo negali būti. 
Anot Nietzschės — kuris perkainodamas vertybes pats į priekį buvo išstū- 
męs kūno gyvastingumą — jei būtų dievų, kaip aš iškęsčiau tokiu nebu- 
vęs?! — Kokia tragikomedija, sako apie šias pažiūras referuojąs Ziricho 
profesorius Brunneris*, matyti protingus žmones skaitant paskaitas ir ra- 
šant knygas apie tai, kad protas yra graikų išmislas..., kad neprotinga dėl 
to pripažinti protą ir beprasmiška tikėti i kokią nors prasmę. „Koks fi- 
losofijos dekadentiškumas tikėti dekadentiška filosofija!“ 


1 Cf. Geyser J., Alte und neue Wege der Philosophie, 1916. 

* Cf. Przywara E., S. J., Drei Richtungen der Phžnomenologie. Husserl, Scheler, 
Heidegger. „Stimmen der Zeit“, 1928, p. 252 ss. Ž. dar „Scholastik“, 1929, p. 139 s. 

* „Neue Zircher Zeitung“, 1926, Nr. 999, 

1929 m. „Dekadentiška filosofija“ — skaudus žodis. Bet ar tam tikru 
atžvilgiu filosofija — bent žymi jos dalis — to neužsipelnė? Juk ji tiek 
desiorientuota, keista ir net parodoksiška, kad sunku ją kitaip ir vadinti. 
Dėl viso to Krėneris jautėsi įpareigotas išleisti net atskirą tuo reikalu 
knygą — „Die Anarchie der philosophischen Systeme“. Joje! jis, nieko 
nevyniodamas į bovelną, pačiame pirmame puslapy kaltina filosofiją, kad 
ji, nežiūrint pustrečio tūkstančio metų darbo, nepriėjo jokių „pastovių re- 
zultatų“. Tikrasis „filosofijos skandalas“ glūdįs jos sistemų anarchijoje, 
jų niekaip nemažėjančioje daugybėje ir klaikiame filosofinių pažiūrų prieš- 
taravime. „Ar tat nebus tik ženklas besiartinančio paskutinio teismo tam 
filosotiškam klajojimui? Ar filosofija, pagaliau, nenusipelnė ir mūsų 
kultūroje užleisti savo vietą... religijai, kaip kadaise pas graikus ir indus? 
Ar šis sistemų, grynos pasaulio išminties chaosas, ši... minčių ir kalbų 
maišatis, nebus tik nevaisingumo ženklas, kurį išdidusis, grynai žmogiš- 
kasis, save suautonominęs žinojimas... turi kaip prakeikimą nešioti su 
savim?“ 

1931 m. „Filosofiškasis mąstymas... sekuliarizavo religiją ir radika- 
liai išlaisvino individą... Pradedant nuo antros 19. šimtmečio pusės tra- 
dicinė filosofija tapo universitetų verslas... Ji faktiškai... pasidarė ži- 
nojimas apie savo istoriją... O tai buvo daugiausia manipuliavimas trak- 
tatais, problemomis, nuomonėmis, sistemomis.?  Išviršiniai filologiška, iš- 
vidiniai — racionališka... ji tęsė eksploataciją filosofinių mokyklų... ku- 
rios... [idealizmas, pozityvizmas, neo-kantizmas, kriticizmas, fenomenolo- 
gija|... pagrinde reiškė tą pat... Filosofija nors ir padidino savo veiklą, 
tačiau susipulverizavo į chaosą.“ 

1934 m. prieš kongresą: Čekoslovakijos užsienių reikalų ministeris 
Benešas, pats buvęs profesorius, atidarydamas 8-jį tarptautinį filosofų 
kongresą Pragoje, pratarė į suvažiavusius: „Šiandieninė pasaulinė būklė, 
kuri yra tam tikra rūšis beveik negirdėto sąmyšio mąstymo bei moralės 
pasaulyje, socialiniuose bei ekonominiuose santykiuose, verčia visas atsa- 
kingas asmenybes įtempti ir tarsi baimingai ieškoti naujų sprendimų, ku- 
rie laiduoja mums tvarką, ramumą, tvirtumą ir iš viso — didesnį pasto- 
vumą, kaip visa tai, ką mes šiandien patiriame, ir duoda pajusti tą... 
slėgiantį ir net tam tikra prasme mus pažeminantį... reliatyvumą, kuria- 
me gyvena 20. amžius.“* 


* Leipzig 1929, p. 1 ss. — Nebloga, kad ir nelabai džiūginantį, vaizdą apie da- 
barties filosofiją galima gauti studijuojant leidinį „Philosophie der Gegenwart in 
Selbstdarstellungen“, 1921 ss. 

“ „Professorenphilosophie von Philosophieprofessoren“ tokiais atvejais saky- 
davo Schopenhaueris. 

* Jaspers K., Die geistige Situation der Zeit, Berlin-Leipzig '1933, p. 126 s. 
(1. leidimas 1931 m.). 

* Cit. iš „Nationalzeitung“, Basel, 1934. XI. 9 d., Nr. 414. — Taip pat apie Pra- 
gos kongresą cf. Dovydaitis Pr., Aštuntasis tarptautinis filosofijos kongresas Pra- 
goje, „Logos“, Kaunas 1934. 

Po kongreso: „Kaip bendrai žmonijos istorija, taip mažame maštabe 
1r šis kongresas rodė neapsakomą maišati nuomonių, kurios dažnai ir pa- 
čiuose esminguose klausimuose diametraliai priešinosi. Galima buvo pa- 
stebėti, kaip žmonių veržimasis į tiesą buvo sutrukdytas, kaip.. žmogaus 
protas suabsoliutino tiesos fragmentus, kaip jis, siekdamas aukščiausių 
ir giliausių tiesų, taip lengvai sugaišo pavojingame graibstymesi arba pa- 
siekė tik menkutį lobi tikrų žinių, kurios ir taip dar sumišusios su klai- 
domis.“! 

"Tat, kokiais jausmais Benešas bus apleidęs kongresą? Nejaugi jis bus 
rimtai tikėjęs, kad toks suplaukimas filosofų, kuriems individualizmas yra 
įsisiurbęs į kraują, per penkias dienas išpainios penkių šimtmečių autono- 
miško mąstymo darba? Vargu. Tam jis per didelis realistas. O jei jis 
tikrai būtų manęs, būsią galima pasiekti tvirtų rezultatų, argi jam nebuvo 
aišku, kad tas įvyks tik radikaliai pakitusioje atmosferoje? 

Tai žinojo ne vienas kongresistas, jautė ir ištisos sekcijos. Tik ne- 
buvo aišku, kas galėtų tą naują atmosferą sudaryti ir iš kur ji turėtų plisti. 
O gal iš universitetų? Charakteringa, kad ta mintis labai nepopuliari. Ir 
nenuostabu, nes aukšta mokykla jau nuo kada pati yra patekusi į slėgian- 
čius sunkumus. 


d. Pokariniai universiteto sukrėtimai 

Simptomiški tuo atžvilgiu yra keli straipsniai, kuriuos tuoj po karo 
įdėjo vienas veikliausias liberalizmo platintojas — Frankfurter Zeitung. 
Jo akademiniame skyriuje iš 1921 m. rugsėjo 8 d. yra kaltinami universi- 
tetų filosofai, esą jie nesugebėję savo mokslo tinkamai skelbti. Jie sudarę 
tik siaurą kastą, kuri rašiusi kitiems nesuprantamais ieroglifais. Dėl to 
viešuma likusi be ideologinės vadovybės — universitetas sau, visuomenė 
sau, be tilto. Po dviejų mėnesių (1921.XI.17) savo priekaištus dar labiau 
sustiprino: Universitetas iškeliavo į tautos periferiją. Jis be abejo gam- 
tos moksluose yra daug nuveikęs ir technikai talkininkavęs, bet pasaulė- 
žiūros klausimuose beveik visai supasavo. Dar 19. šimtmečio pradžioje 
aukšta mokykla per Fichtę, Schellingą, Hegelį, Schleiermacherį buvo da- 
vusi visam mokslo darbui prasmę bei kryptį ir tuo sudariusi intelektualinę 
bei moralinę vadovybę. O dabar? Gamtos mokslai uzurpavo filosofijos vie- 
tą. Universitetas šiandien tėra tik įstaiga valdininkams gaminti. Jis 
įklimpo ir anarchišką specializmą. Šiandien po pasaulinės reakcijos prieš 
bedvasę mašiną, prieš mokslo pavertimą verslu — aukšta mokykla lyg gal- 
vos netekusi. Žmonija nebetiki proto visagalybe, o jaunimas, pažinęs šio 


' Lotz J. B., S. J, Der Kampf um Gott, „Stimmen der Zeit“ 1934 /35, p. 200 
(Reterate apie Pragos kongresą). 

tuščiai malančio intelektualizmo tikrą vertę, masėmis nuo jo nusisuko. 
Ilgimasi tikėjimo, nes iš universiteto nebesitikima jokios pasaulėžiūros. 

Aišku, kad akademiniai sluoksniai negalėjo tylėti. Bet įdomu, kad 
jie gindamiesi — bendrai paėmus — tik patvirtino savo kaltinamųjų ar- 
gumentus.  Sakysime, pirmas pasisakęs Berlyno universiteto profesorius 
Sprangeris kaip ir sutinka su oponentais. Tikrai reikia, taip jis dėsto", 
atsisveikinti su tokia mokslo epocha, kuri tik krovė medžiagą, nesirūpinda- 
ma jos įprasminti. Čia gal padėtų filosofija, bet „ar taip, kaip ji šiandien 
yra ugdoma, daug gali padėti, labai ir labai abejoju. Juk ji pati nedrįsta 
eiti prie visumos“. Toliau universitetas lavina studentus beveik vien in- 
telektuališkai, neatsižvelgdamas į visą žmogų. Tuo tarpu aukšta mokykla 
neturėtų išleisti studiozus „mit Brillen als Tiftler“. Ji turėtų būti uni- 
versitas docentium et discentium, vieningais idealais susijusi komilitonų 
šeima. Bet, deja, taip nėra, todėl universitetas ir įsigijo tiek priešų. Jis 
nebeturi kontakto su jaunimu, kurį turėtų auklėti ir formuoti. 

Jam pritaria kolega vienietis Bethas, konstatuodamas, „man vermisst 
in dieser bunten Vielgeisterei ein machtvolles System geistiger Zusammen- 
schau, um das sich die Geisteskrafte... konzentrieren, und das die Univer- 
sitūten, von denen es ausgehen misste, ganz in den Mittelpunkt aller geis- 
tigen Interessen rickt.“* Vos tuzinas mokslininkų sugeba prasimušti į pla- 
tybes ir sukurti visumos vaizdą. Kalta esanti aukšta mokykla ir tuo, kad 
ji kas penkti metai vis mažinanti savo reikalavimus ir tuo pataikaujanti 
tiems, kurie, vengdami savarankiško mokslinio darbo, laukia iš savo profe- 
sorių tik „mundgerechtes Priifungswissen“. 

Visu tuo piktinasi tas įstaigas kiaurai pažinęs Foersteris: Jokio bend- 
ro tikslo, jokio apgalvoto lavinimo, jokių davinių sintetinimo. Universa- 
lumo trokštąs jaunimas marinamas badu. Jo dvasiniai ir doroviniai intere- 
sai tolydžiai labiau siaurinami. Dresiruojami tik „kiek išmokslinti pus- 
žmogiai“. Aukštos mokyklos tesančios „riesige Hoch6fen der Doktor-Pro- 
duktion“ ir „betikslio intelektualizmo šiltnamiai.““ 

Panašiai kalba ir universitetai bei jų laikytojai. Čia charakteringos 
yra tos kalbos, kurios buvo pasakytos švenčiant Zūricho (1933) ir Berno 
(1934) universitetų šimto metų nuo įkūrimo jubiliejų. Berno rektorius 
Thormannas šiais žodžiais išreiškė tą problematiką, kuri šiuo laiku gaubia 
aukštą mokyklą: „Vienas žinojimas dar nepadaro žmonijos nei laimingos 
nei doros... Kartu su protu turi būti lavinama ir siela ir charakteris. Bet 
šitokios harmonijos šių dienų aukštoji mokykla nepasieks, nes ji perdaug 


*' „Frankturter Zeitung“ iš 1921. XII. 1. 

* „Frankfurter Zeitung“ iš 1921. XII. 15. 

* Cit. iš Wick K., Liegt der Liberalismus auf dem Sterbebett?, „Monatrosen“, 
Olten 1933, p. 388. 

intelektuališkai orientuota. Sekantis šimtmetis turėtų įnešti reikiamus pa- 
pildymus. Bet kažin ar tuo neperdaug reikalaujama iš universiteto?“! To 
pesimizmo kantono švietimo direktorius (t. y., ministeris) neišblaškė, pa- 
reikšdamas: „Mes gyvename specializmo amžiuje ir matome jo neigiamy- 
bes, negalėdami tačiau joms pasipriešinti. Mes, tiesa, nemanome atskirų 
šakų skaldymą sustabdyti, nes darbo padalinimas yra būtina pažangai są— 
lyga. Bet taip pat negalime nepastebėti, kad tas skaldymas vyksta daug 
greičiau, kaip davinių suvedimas į sintezę. Ne tik mokslininkai, bet ir šiaip 
žmonės yra išsiilgę didžių, bendrų idėjų, viską apimančių ryšių.“ 

Kad šis krizis yra daugiau negu akademiškas klausimas, patvirtino tas 
pats švietimo direktorius, užklausdamas: „Ar, nepaisant mūsų triūso labora- 
torijose ir auditorijose, mūsų karta iš viso dar yra dvasios kultūra susido- 
mėjusi, ar ji tebėra dvasinga? Juk girdėti svarių neigiamų balsų. Tvirti- 
nama, jog ne bažnyčios ir universitetai, o bankai ir fabrikai mūsų laikus 
formuoja. Gali būti... Tai jau kitoks dvasingumas, kaip tas, kuriuo buvo 
žavimasi dar prieš keturis ar penkis dešimtis metų.“ 

Ta pati problematika slėgė ir Zūricho iškilmes. Ir ji iškyla kiekvieną 
kartą, kai tik keli susirenka universiteto vardu. Ji svarstoma viešai ir ofi- 
cialiai. Kartu nesigailima priekaištų ir profesūrai. Prikišami jai būtieji 
ir nebūtieji dalykai, kaip kastiškas užsidarymas, įsivaizdavimas, išdidumas, 
atitrūkimas nuo gyvenimo, klikų sudarymas, slėpimasis „mokslo urve“, už- 
miršimas savo tautos reikalų, saldžiažodžiavimas, bergždžias intelektualiz- 
mas, charakterio stoka, nekolegiškumas, negirdėtas pavydas.* 

Aišku, anksčiau ar vėliau turėjo įvykti reakcija. Ji, išaugusi jau 
prieš karą, visu smarkumu prasimušė po 1918 m. Jos kovotojai buvo dau- 
giausia iš apkasų išlipusi jaunoji karta, kuri mirties artimumo sukrėsta 
pergyveno visus žmoniją kvaršinančius klausimus ir buvo pasiryžusi net 
gyvybę paaukoti už savo įsitikinimus. Jai nepakako pliko faktų registra- 
vimo, logiškų sąryšių atidengimo, kultūros vertenybių struktūros aiškini- 
mo. Ji siekė esmės. Troško visumos. Užsimojo griežtai persvarstyti ci- 


* Cf. „,„Berner Tageblatt“, Bern 1934, Nr. 252. 

* „Yra dar viena rūšis profesorių — „dėl karjeros“. Jų buvo nemažai seno- 
joje Rusijoje. Yra jų ir kitur. Tai pati blog'ausia profesorių rūšis ir didžiausia 
universitetams ne'aimė. Mokslinių įsitikinimų toksai profesor'us neturi iš principo 
jokių. Jis žiūri tik, kokios mokslinės srovės rūbai jo karjerai ger'au pritinka. 
Jeigu tie, nuo kurių jo karjera pareina, bus spiritualistai, jis bus uoliausias spiritua- 


listas, jei materialistai — jis rodysis ištikimiausias materialistas. Toks profesorius 
karjeristas įneša į universitetą t krą pūvėsį; Anot Dantės patarimo: „nekalbėkim 
apie juos'.“ Voldemaras A., Universitetas ir mokslas, Humanitarinių mokslų fakul- 


teto raštai, 1 knyga, p. 230 s., Kaunas 1925. — Ši studija, apimanti 107 pusl. bene 
bus plačiausia kalbamuoju reikalu lietuvių kalba. "Tuo tarpų kaip jis svarsto 
problema teoretiškai, „Naujos Romuvos“ organizuoti pas'kalbėjimai „Universiteto 
klausimu“, atpasakoti to žurnalo p. 865 s. (Nr. 203, 1934. XI. 25), p. 887 (Nr. 204, 
1934. XII. 2) ir p. 909 ss. (Nr. 207/6, 1934. XII. 16) taiko savo pastabas konkrečiai 
Lietuvai ir jos universitetui. 

vilizacijos ir kultūros reiškinius, radikaliai perkainoti vertybes. Ji laukė 
sprendžiamo žodžio, nurodymų naujam pasauliui statyti. Nesulaukusi nu- 
sisuko nuo šių „anemiškų intelektualistų“ ir puolė į sūkuringąjį gyvenimą, 
kur tapo auka anti-intelektualistinių, voluntaristinių politikų, kurie šią 
gaivalingą jėgą sumaniai panaudojo savo opozicinei politikai. Fašistiška 
Ttalija ar nacionalsocialistiška Vokietija tam yra klasiški pavyzdžiai. 

Bene vienintelis įdomesnis bandymas ištrukti iš senos įstaigos, kur, 
anot Schopenhauerio, gyvenama ne filosofijai, bet iš filosofijos, buvo Pa- 
baltijoje gimusio grafo Hermanno Keyserlingo (*1880) Darmstadte įkur- 
ta „Schule der Weisheit“ (1920)! Į ją Keyserlingas sutraukė nemažą 
skaičių tų, kurie siekė ne vien protokoliško davinių konstatavimo. Čia 
jie, neturėdami prieš akis jokių egzaminų ir nepretenduodami į kokį nors 
diplomą, draugiškomis, sutelktinėmis pastangomis, kiek primenančiomis 
Platono Akademiją, stengėsi pasisemti išminties. 

Savo keliu Keyserlingas, paveiktas iš vienos pusės Bergsono,, iš ki- 
tos — indų ir artimų jiems tautų filosofų, buvo pasirinkęs intuityvinę fi- 
losofiją, kuri ir gyvenimiškumu ir irracionalumu padėjo sukurti prasmin- 
gesnę Seinskultur. Tačiau šis, vieno asmens dirbamas darbas, dėl savo in- 
dividualizmo ir be tėviškės europeiškumo, t. y., be tautinių spalvų kosmo- 
politiškumo — liko be gilesnių pėdsakų. Taigi, reforma turėjo ateiti 
iš kitur. 

Ji buvo bandoma dviem atvejais: pirmą kartą tuoj po karo, maždaug 
apie 1919 metus, o antrą — 1933 metais. 


Neo-humaniškumas ir tautiškumas 


1919 m. ji buvo pradėta humaniškumo vardan. Mat, žmonija, išsi- 
gandusi moderniškosios civilizacijos žiaurumo ir išsiilgusi tikro žmogiš- 
kumo, reikalavo, kad universitetai pirmiausia auklėtų humaniškus inteli- 
gentus. Tas uždavinys ypač buvo skiriamas filosofijos fakultetams, kurie 
dėl to daug kur buvo vadinami humanistiškais arba humanitarinių mokslų 
fakultetais. 

Šis pasiryžimas suvienyti iškrikusią aukštą mokyklą vad. trečiojo hu- 
manizmo vardu. daugelyje atžvilgių priminė Humboldto bandymą padaryti 
filosofiją visa alma mater vienijančiu ir šildančiu centru. Bet kartu — pa- 
našiai kaip ir aną kartą — naujai kuriami universitetai turėjo tarnauti 
juos išlaikančioms tautoms. Kadangi ne viena jų pirmą kartą savo egzis- 
tencijoje tapo laisva ir sukūrė nepriklausomą valstybę, tai tautinis naujų 
įstaigų charakteris tapo itin ryškus. 


* Cf. Stang S., S. J, Des Grafen Hermann Keyserlings „Schule der Weisheit“, 


„Stimmen der Zeit“, 1920, p. 479 s. — Seilliėre E., La sagesse de Darmstadt, Paris 
1929, 

Charakteringi šios gadynės naujakuriai! yra, pav., 1919 metais įsteig- 
ti Čekoslovakijos universitetai Brne ir Bratislave. Pirmasis buvo pakrikš- 
tytas savo humaniškumų pasižymėjusio prezidento Massaryko, o antrasis 
— humanizmo pedagogo Komenijaus vardu. Giminingas jiems yra, nors 
1912 m. įkurtas, bet tik po karo išsivystęs ir žmogiškumo poeto Goethės 
vardą priėmęs, Frankfurto universitetas. Šalia jų minėtina to paties „tre- 
čiojo humanizmo“ laikais atnaujinta aukšta mokykla Koelne. 

Atskirą grupę sudaro nauji Pabaltijos universitetai. Leng- 
viausiai sekėsi estams, nes jie Tartu (Dorpate) rado jau parengtą akade- 
mišką aparatą, kurį 1920 m. suestino. Visai iš naujo turėjo pradėti lat- 
viai, įkurdami 1919 m. Rygoje savo aukštą mokyklą. Ši, turėdama vienuo- 
lika fakultetų ir arti 7000 studentų, yra didžiausia šios rūšies įstaiga Pa- 
baltijoje. Suomiai šalia savo seno universiteto Helsinky 1920 m. įkūrė 
tokį pat ir Turku'e. Panašių pastangų plėsti savo aukštąsias studijas daro 
ir danai, kurie šalia savo a/mae matris Kopenhagoje 1928 m. ir Aarhus'e 
įsteigė provizoriškus akademiškus kursus, kuriuos tinkamu laiku mano iš- 
vystyti.* 

Skyrium čia reikia minėti tokias įstaigas, kurios nors anksčiau išvydo 
pasaulio šviesą, tačiau tautinės politikos sumetimais dabar buvo reformuo- 
tos. Taip, sakysime, prancūzai, 1918 m. atsiėmę iš vokiečių Alzasiją, tuoj 
suprancūzino Strassburgo universitetą. O po 1931 m. revoliucijos Ispani- 
joje gyveną katalanai pasisavino jau nuo seniau Barcelonoje egzistuojan- 
čią aukštą mokyklą. Panašiai pasielgė ir Belgijos flamai, suflamindami 
Gandą. — Šios istaigos tarp ko kito turi ir didelę praktišką reikšmę, nes 
aprūpina savo valstybę reikiamais administratoriais (valdininkais, mokyto- 
jais ir t.t.), o savo tautiečius visokiais kultūros darbininkais. 


* Cf. Lexikon der Pūdagogik der Gegenwart, 2 Bde, Freiburg i. Br. 1930/32. 

* Šioje vietoje reikia pažymėti džiaugsmingą faktą, kad ir nepriklausomybę 
atgavusi Lietuva įkūrė savo aukštą mokyk'ą. Tai pirma tokia įstaiga, kurią 
Lietuvos valstybė, kaip tokia, yra įsteigusi. Pirmus šiuo reikalu nutarimus padarė 
Valstybės Taryba, kuri, 1918 m. gruodžio mėn. 5 d. posėdžiaudama Vilniuje, priėmė 
Vilniaus universiteto statutą ir numatė pradėti darbą 1919 m. sausio mėn. 1 d. 
Tačiau universiteto organizavimas anais audringais laikais, kuriais mūsų Vyriausybė 
turėjo pasitraukti į Kauna, susitrukdė. Dar 1920 m. Dr. Basanavičius, aprodinėdamas 
šios studijos autoriui seno universiteto rūmus bei užsilikusius turtus, pareiškė viltį, 
kad Nepriklausomosios Lietuvos Aukštoji Mokykla galėsianti būti įkurta pačiame 
Vilniuje. Tačiau politikai neleidus realizuoti šių planų, stengtasi įkurti tokią Kaune. 
Tam 1920 m. sausio mėn. 27 d. Kaune buvo atidaryti privatūs Aukštieji Kursai, kurie 
per porą metų parengė dirvą būsimam universitetui. Tąjį — Lietuvos Universitetą — 
1922 m. vasario 16 d. „vadovaudamasis Vilniaus universiteto įsteigimo įskatymu“ 
įkūrė Ministerių Kabinetas. 

Pirmasis statutas suteikė universitetui plačią autonomiją, kuri davė jam lais- 
vos, korporatyvinės įstaigos charakterį. 1930 m. birželio mėn. 7 d. jam buvo duotas 
garbingas Vytauto Didžiojo vardas, kartu ir naujas statutas, kuris autonomiją kiek 
apribojo. Taja reforma nepaliestas Teologijos - Filosofijos Fakultetas buvo val- 
džios intencijos sureformuotas 193i m. 

Savo dvasios struktūra Vytauto Didžiojo Universitetas nėra vienlypis. Jis 

Nėra abejonės, kad visos šios įstaigos, kurių vyraujanti žymė yra na- 
cionalumas, nemažai patarnaus jas išlaikančioms tautoms bei tautelėms. 
Tik nežinia kaip jos — turint galvoje virštautinį tiesos charakterį ir inter- 
nacionalinę mokslinio darbo organizaciją — sugebės įsijungti į visą žemės 
rutulį apimančią mokslo srovę, kad nedingtų jų laimėjimai. Atrodo būti- 
na šią suprantamą seperaciją bendram mokslo ir žmonijos labui kiek su- 
švelninti. 


Materializmas ir natūralizmas 


Kadangi ligšiolinės reformos iš esmės nedaug tepakeitė, o neo-huma- 
nizmas vietomis tik dar labiau sustiprino liberalizmą, tai galima buvo 
laukti esmingesnių bei radikalesnių. Tokias ir pravedė mūrininkas Mus- 
solini, dažytojas Hitleris ir proletarai bolševikai. Nors tuos reformato- 
rius daug kas skiria, tačiau jie vieningai priešinasi šūkiui „mokslas — 
mokslui“. Šiš, jų nuomone, turi tarnauti praktiškam gyvenimui ir po- 
litikai. 

Reformuojant blaiviausiai pasirodė faktiškasis Italijos valdovas 
Mussolini. Mat, jis reprezentuodamas tautą, kur ir juodadarbis turi šiek 
tiek ciceroniškumo bei Ovidijaus skonio, buvo apsaugotas nuo radikalumo. 
Dėl to pasitenkino priminti profesoriams, kad „tas, kuris išreiškia ketu- 
riais žodžiais, ką galima pasakyti dviem, yra nenaudėlis“ ir įsakė prisiek- 
ti fašizmui ištikimybę. Išskyrus septynis, visi prisiekė, įsitikinę, kad toks 
reikalavimas jų nesutrukdys. Ir tikrai, Italijos universitetai, gaubiami 


gana tiksliai atvaizduoja visą tautos dvasios istoriją nuo atgimimo laikų. Kartu 
gaubiamzs bendros atmosferos, rodo ir visos Europos dvas'os žymių. Labiau ma- 
terialistiškai - pozityvistiškai orientuota, daug ausia prieškarinėje Rusijoje išmoks- 
linta vyresnioji karta duoda toną gamtos ir pritaikomiesiems mokslams ir t.t. Dalis 
jaunesniosios kartos, kuri yra išauklėta Vakarų Europoje prežydusios Philoso- 
phiae perennis dvasioje ir siekia mckslu pagrįsti trzdicinius savo tautos įsitikinimus, 
yra susispietusi Teologijos - Filosofijos Fakultete. Tarp tų dviejų pasaulėžiūrinių 
blokų stovi dar vienas vienetas, kur darbuojasi tiek vienos, tiek antros krypties at- 
stovai, kuriuos pap:ldo dar trečia, matanti aktualiose srovėse išreikštą ir savo sie- 
kimų dalį. 

Literatūros apie mūsų Alma Mater, žinoma, dar nedaug. Pirmai orientacijai 
tinka paties universiteto leidiniai, išleisti 1927 ir 1932 m. atitinkamiems penkme- 
čiams pažymėti. Itin instruktyvi yra 1932 m. pasirodžiusi 10 metų veikimo 
apžvalga. — Apie studentus cf. Slapšinskas J., V. D. Universiteto studentų 
gyvenimas. Organizacinės veiklos bruožai 1922/32, Kaunas 1933. Ten pat (46 p.) 
nurodyta daugiau literatūros. 

Kaune esanti aukšta mokykla nėra vienintelis universitetas Lietuvos terito- 

rijoje, nes Vilnių užėmę lenkai 1920 m. ten pat Stepono Bathoro vardu įsteigė savo 
universitetą. 
Ž Antra aukšta mokykla Nepriklausomoje Lietuvoje yra 1924 m. įkurta Žemės 
Ukio Akademija Dotnuvoje, kurios uždavinys aprūpinti kraštą taip reikalingais 
žemės ūkio ir giminingų sričių specialistais. 1934 m. prisidėjo dar viena speciali 
aukštesnio rango mokykla, būtent, Prekybos Institutas Klaipėdoje. 

tradicinio humaniškumo ir kupini Gentilio suitalinto hegeliško idealizmo, 
nepalūžę tęsia savo darbą. 

Kas kita Sovietų Rusijoje ir nacionalsocialistinėje Vokietijoje, kur 
neapsiėjo be staigaus ir skaudaus lūžimo. Prie to bus ypačiai prisidėjusi 
kieta, jokių kompromisų nepripažįstanti doktrina. Jos pagrindas Sovie- 
tuose — materializmas, o nacionalsocializme — natūralizmas, du aspektai 
vienos ir tos pačios esmės. Pirmas, remdamasis medžiaga ir laikydamas 
aukščiausia vertybe faktišką naudą bei žiūrėdamas į istoriją, kaip į ekono- 
minių kombinacijų išdavą, tapo oficialiniu Sovietų Rusijos mokslu. Ant 
šio pagrindo Rusijoje ir buvo pastatyti naujo mokslinio darbo rūmai ir 
tai aziatišku žiaurumu šalinant iš kelio viską, kas nesutiko su komunistų 
partijos programa. Suprantama, kad tokiose sąlygose, kur ne tiesos mei- 
lė, o baimė nenutolti nuo dekretuojamos linijos, valdo mokslininkus, kur 
rektoriauja GPU, nebegali būti nė kalbos apie tikrą mokslą ir objektingą 
tiesą. Mokslas čia tebėra — prašome atleisti už ekskursiją i zoologiją — 
melžiamoji karvė, kurios pienu penima technika, komandiruota sukurti 
Rusijoje neregėtų gėrybių rojų, prieš kurį Amerika su visais savo Edi- 
sonais ir Fordais bus tik menkas šešėlis. Todėl „mokslas“ ir „technika“ 
Sovietuose yra tapę kaip ir sinonimai.! 

Bolševikų atstovaujamam materiaiizmui giminingas yra Vokieti- 
joje pasireiškęs nacionalsocialistų rasizmas; net tiek, kad vadinamas 
„ein flūssig gewordener Materialismus“. O bet gi juodu nėra tas pats, 
nes rasizmas, būdamas natūralizmo produktas, remiasi gyvybe, rasini gry- 
numą laiko aukščiausia vertybe ir į istoriją žiūri kaip į rasių maišymosi iš- 
davą. Tos mintys, gvildentos jau tokių Gobineau, H. St. Chamberlaino ir 
panašių, rado populiariausia išraišką Hitlerio knygoje Mein Kampf. Gie- 
dodamas joje himnus kūno gyvastingumui bei visoms vitalinėms verty- 
bėms, Hitleris karčiais žodžiais reiškia savo neišgydomą aversiją visam, 
kas negaju ir negaivalinga. Daugiausia kliūna inteligentams, o ypač aka- 
deminėms sferoms. Jo pagrindinė mintis — Mes esame dvasios atrofuoti, 
mus išgelbės tik gajus nordikų kraujas, — yra ne kas kita, kaip skelbimas 
karo intelektualizmui, intelektui bei svarbiausiam jo ugdytojui — aukštai 
mokyklai. ,„Unsere geistige Schichten... sind volkstremd  geworden“ 
(480)? jis prikaišioja. „Sie sind.. verkalkt“ (480). „Je „geistvoller“.. 
unsere Staatsmūnner waren, umso schwaūchlicher war meistens ihre 
wirkliche Leistung. Die... Vorbereitung... fiir den Weltkrieg war nicht 
deswegen zu ungenigend, weil etwa zu wenig gebildete K6pfe .. regierten, 


! Tokio sovietų mokslo silpnas puses ypač iškritikavo 1922 m. bolševikų iš 
Rusijos ištremtas, dabar Paryžiuje gyvenąs, filosofas N. A. Berdjajevas. 

* Citatos paimtos iš 25/27. leidimo, Miinchen 1933. — Didesnio tikslumo dėliai 
cituojama originalo kalba. 

sondern .. weil die Regierenden iibergebildete Menschen waren, vollge- 
pfropft von Wissen und Geist, aber bar jedes gesunden Instinkts und 1e- 
dig jeder Energie und Kiūhnheit“ (480 s.). Todėl juos visaip peikia. Vie- 
nur juos vadina „Tintenritter“ (533), kitur — „Spatzenhirn einer deutschen, 
wissenschaftlich natiirlich h6chst gebildeten Schreiberseele“ (533). „Ja, 
taip juos toliau ironizuoja, sie sind ungeheuer gescheit, kėnnen alles, ver- 
stehen jedes... Ihre jetzige Eingebildetheit ist nur Diinkel, der als Stolz 
bekanntlich immer neben der Dummheit an einem Holz gedeiht“ (537). Jie 
jaunimo galvas prikimšę bergždžiomis žiniomis ir tuo užnuodiję gyvąsias 
tautos jėgas. 


Pikčiausiu tautos veržlumo ir gyvastingumo priešu Hitleris laiko ob- 
jektingumą bei jo siekimą. „Man... verpeste nicht schon die Kinder- 
herzen mit der Seuche unserer „Objektivitūt..“ (124). Tr propaganda, 
pav., „hat nicht objektiv auch die Wahrheit, soweit sie den andern giūnstig 
ist, zu erforschen, .. sondern ununterbrochen der eigenen zu dienen“ (200). 
„Sowie durch die eigene Propaganda .. nur der Schimmer eines Rechtes.. 
auf der andern Seite zugegeben wird, ist der Grund zum Zweifel.. gelegt“ 
(200 s.). Taigi, siekti „objektingumo“ esą liga, tautinė vokiečių liga. 
Todėl negailestingai jį — den deutschen Objektivitūtstimmel (201) — 
pliekia, tuo pačiu ir mokslą, kuris juk labiausiai reikalingas objektingumo. 


Tiesa, mokslą visai neigti būtų neprotinga; bet jis turi tarnauti, tar- 
nauti štai kam — „auch in der Wissenschaft hat der volkische Staat cin 
Hilfsmittel zu erblicken zur Fėrderung des Nationalstolzes. Nicht nur 
die Weltgeschichte, sondern die gesamte Kulturgeschichte muss von die- 
sem Standpunkte aus gelehrt werden“ (473). Ir auklėjimas turi eiti ta 
kryptimi: „Die gesamte Bildungs-und Erziehungsarbeit des volkischen 
Staates muss ihre Kronung darin finden, dass sie den Rassesinn und Ras- 
segefiihl .. in Herz und Gehirn der .. Jugend hineinbrennt“ (475 s.). „Der 
vėlkische Staat wird dafir sorgen miissen, durch eine passende Erziehung 
der Jugend dereinst das fir die letzten und grėossten Entscheidungen auf 
diesem Erdball reife Geschlecht zu erhalten“ (475). 


Nemaža mokslininkų piktinasi tokiu mokslo žeminimu į ancilla rerum 
politicarum. — Ypač jiems gaila taip niekinamo objektingumo. Jie — 
daugiausia doktrinalinio liberalizmo atstovai — sakosi tik tarnavę objek- 
tingajai tiesai. Argi? Juk atsimename, kad jie laikydavo (ir tebelaiko) 
objektyviu tai, kas taikosi prie jų koncepcijos, o visą kitą atmesdavo kaip 
„nNemoksliška“. "Tatai tiek buvo žinoma, kad „mokslas“ ir „liberalizmas“ 
buvo net tapę sinonimai. "Todėl šių liberalų raudojimas nūn nykstančio 
„be premisų mokslo“ yra nenuoširdus. Jų priekaištai rasistams tik dar 
kartą patvirtina, kad nėra mokslo be premisų. Ta, katalikų senai ir visuo- 

met palaikoma, pažiūra šiandien taip plačiai prigijusi, jog dabar ginčija- 
masi jau visai kitu klausimu, būtent, kokios rūšies turi būti tos prielaidos: 
ar — tušti prietarai, dirbtinės ideologijos, seklus utilitarizmas, politinės 
programos, individuališki filosofavimai, subjektyvios pasaulėžiūros, ar — 
amžinos tiesos apie pasaulį ir buiti. Kadangi tokiomis ar kitokiomis pa- 
žiūromis į pasaulį yra pagrindžiamas kiekvienas mokslo darbas, tai svar- 
biausias klausimas čia ir bus — koki yra panaudojamų pagrindinių pažiū- 
rų vertė. Kadangi nevertingas pagrindas sumažina arba visai anuliuoja 
ant jo statomų rūmų vertingumą ir priešingai — tikras pagrindas iš karto 
sudaro tinkamas sąlygas mokslo darbui, suprantama, kad šiandien katalikų 
mokslinės pastangos įgauna tokią reikšmę, kokios nebeturėjo jau nuo pat 
vidurinių amžių. Juk katalikų pasaulėžiūra, kurios pagrinde glūdi Ap- 
reikštoji Tiesa ir kurią per tūkstančius metų statė aibė genialių mintytojų, 
yra tiek tvirta, kad kitos, t. y., seni ir nauji -izmai, neišskiriant nė čia gvil- 
denamo rasizmo, atrodo kur kas silpnesni, kadangi daugumoje yra subjek- 
tyvūs ir dėl to efemeriški. 

Po šios bendros pastabos sugrįžus prie Hitlerio koncentriško liberalis- 
tinio mokslo puolimo ir atsiskaitymo su „den Ideen einiger verriickter 
Ideologen“ (316), reikia pasakyti, kad šis daugiausia pasitenkina kritika, 
nesiimdamas aiškiau apibūdinti vitalizmu pagrįsto mokslo bei brėžtelti jo 
organizavimo smulkmenų. Tačiau to imasi jauni jo pasėkėjai taip uoliai, 
jog vienų metų bėgy atsiradę šiuo klausimu raštai sudaro nemenką kny- 
gyną. Jame be E. Krieko knygos „Wissenschaft, Weltanschauung, Hoch- 
schulreform“ (1934) krinta į akis A. Bžumlerio brošiūra ,Mannerbund und 
Wissenschaft“ (Berlin 1934)*, kurios autorius svarbiausiu naujo universi- 
teto tikslu laiko jaunimą išauklėti aktingu, dinamišku „politikos žmogu- 
mi“. Jis veiks, kurs, formuos. Teorija, kontempliacija jam bus svetimos. 

Kaip norima reformuoti mokslą bei universitetą ir pagaminti naujo 
inteligento tipą, dar labiau paaiškėjo iš straipsnio rinkinio „Die neue 
Hochschule“? Ir čia peikiamas visas liberalistinės epochos palikimas — 
„autonomingas žmogus“, „der objektive Geist“ (9), universitetas, šis „Wa- 


* Tuo atžvilgiu labai reikšmingi yra Sprangerio išvedžiojimai, pasirodę 1929 m. 
brošiūroje „Der Sinn der Voraussetzungslosigkeit in den Geisteswissenschaften“. 
Joje expressis verbis tvirtinama, kad vad. dvasios moksluose niekas be premisų ne- 
apsieina ir tuo pat atsisakoma nuo to šūkio, kurio vardan katalikų dirbamas mokslas 
liberalizmo amžiuje buvo diskredituojamas, o katalikai mokslininkai žeminami. 
Drąsus Sprangerio pasisakymas sukėlė gyvas diskusijas, kurių rezultatai artim' ka- 
talikų pažiūrai. Mommseno — vieno žymiausio kovotojų už „mokslą be prielaidų“ — 
argumentacija, kurios pagalba mokslininkai katalikai nuolatos ir aitriai buvo puo- 
lami, pačių nekatalikų paliūdijimu yra netekusi reikšmės. "Tai reikšmingiausia ka- 
talikų dirbamo mokslo darbo rehabilitacija, jei iš viso šis būtų reikalingas tokios. 

* Cf. dar Mannhardt, Hochschulrevolution, Hamburg 1933. — Reiner, Die 
Existenz der Wissenschaft und ihre Objektivitūt, Halle 1934. 

* Siiddeutsche Monatshafte, Miūnchen 1934 (Heft I, Oktober). 

renhaus der Wissenschaft“ (16) ir jo išdresiruota „freischwebende Intelli- 
genz“ (16) ir tt. Bet kartu brėžiamos ir naujos mokyklos bei ugdytino 
žmogaus kontūros: nuo 1935 m. brandos atestatą tegaus tie, kurie bus pusę 
metų praktikavęsi ir Hitlerio jaunimo organizacijoje pasižymėję, taip pat 
turį atitinkamą savo mokyklos paliudijimą, kuris betgi vitalinėje pedago- 
gikoje yra netekęs lemiamos reikšmės. Į universitetą pakliuvę bus apgy- 
vendinti vad. ,„Kameradschaftshžusern“, kur jie bus saugojami nuo pavojų, 
kylančių iš „seno universiteto“.  Atsvarą „pasenusiam mokslui“ sudarys 
ekskursijos, treniruotė, stovyklavimas, kur „politiškoji vyrija“ formuos 
naują žmogų. Sprendžiamą reikšmę turi pačios studentijos organizuoja- 
ma „Frihjahrs- und Herbsthochschule“, į kurią sutraukiami ištikimiausi 
studentai. Jiems, po atviru dangumi stovyklaujantiems, per tris savaites 
skaito patys kolegos studentai, partijos vadai ir keli atsargiai parinkti 
profesoriai. Kadangi fakultetai čia visai panaikinti, paskaitos skaitomos 
visiems kartu. Svarbesni už jas yra po jų sekami pasikalbėjimai, turintieji 
tikslą persiimti NSDAP doktrina. Bet nemažiau, reikšmingas yra sportas, 
topografiniai ir kariniai pratimai, kuriais atsveriamas protinis darbas, su- 
stiprinamos fizinės jėgos, sukeliama kariška nuotaika. 

Šitokiame „konkurenciniame universitete“ opoziciškai nuteikti vei- 
kėjai grįžta į savo aukštą mokyklą, pasiryžę ją iš pat pagrindų reformuoti. 
Jos naujas tikslas turi būti „formuoti nacionalsocialistinį žmogų“ (17). 
Tačiau, kadangi tai įvykdyti tegali tik NSDAP dvasia persisunkę moksli- 
ninkai, tai profesūra pagreitintu tempu bus atnaujinta. Idėjiniai iškriku- 
sius fakultetus sujungs, t. y., universitas sugrąžins — rasės doktriną: Aukš- 
ta mokykla .. „turi išsivystyti į „nationalpolitische Hochschule“, auf der 
kein Gebiet der Wissenschaft mehr ein streng begrenztes Eigenleben 
fūhren kann, wo der Rassengedanken das alle Wissenschaften verbindende 
Glied, die tragende Idee aller Erziehung, Lehre und Forschung sein 
wird“ (11). 

Taigi, ko šimtmečiai ilgėjosi ir genialūs mąstytojai veltui siekė grą- 
žinti tauriausiai tyrimo bei ugdymo mokyklai, tą nacionalsocializmas vi- 
liasi radęs rasizme. Kraujo balsas suvienys išsiskyrusius, juk anot rasistų — 
vox sanguinis, vox Dei. 

Ta anti-intelektualistinė ir anti-liberalistinė, stipriai nacionalistinė 


* Ji. be Hitlerio knygos „Mein Kampt“, dar remiasi Rosenbergo veikalu „Der 
Mythus des 20. Jahrhunderts“, kuris 1934 m. buvo įtrzuktas į Bažnyčios indeksą. 
Bet svarbiausioas bene bus konservatorius Moeller van den Bruck (1876—1925), 
kurio turin'ngi ir stilingi veikalai, (sakysime, Das ewige Reich, Der politische 
Mensch, abu išleisti 1933 m.), davė nacionalsocializmui daug minčių, argumentų, 
formulių. Jis jo paties išprenašauto „trečio reicho“ nesulaukė, nes 1925 m. nusižudė. 

Bene vienintelis autoritetingesnis kritikos balsas pas mus buvo Respublikos 
irgą A. Smetonos 1934 m. gruodžio mėn. pradžioj Valstybės Teatre pasakyta 
alba. 

ir voluntaristinė teorija! jau pradėta realizuoti. Daugiausia tam dirba 
reicho švietimo ministeris Rustas, kuris jau daug kur į universitetus yra 
įvedęs „Wehrwissenschaft, Volks- und Rassenkunde, die Wissenschaft 
vom Auslandsdeutschtum“. Jam — ir neprašyta — į pagalbą veržiasi 
nacionalsocialistinė studentija, sudaranti kaip ir tam tikrą „inkvizicijos 
tribūnolą“.! Buvo pašalinta daugybė liberalistinės dvasios profesorių, jų 
raštai išimti iš bibliotekų, vietomis ir viešai ant laužo sudeginti. Ypač 
kliuvo žydams.* 

Dėl tokių ekscesų pakėlė balsą net šiaip tokiam anti-liberališkam są- 
judžiui simpatizuojanti Berlyno įžymybė Sprangeris. Tuomet padrąsinta 
profesūra per savo organizaciją („Verband der deutschen Hochschulen“) 
paskelbė manifestą, kur skaitome: Aukšta Mokykla pasisako prieš supoli- 
tinimą. Tai būtų tik jos horizonto susiaurinimas. Ji nesipriešina tauti- 
nės valios sustiprinimui, t. y., pastangoms, kurios siekia „Willensschulung 
durch Wissensschulung“, nes tuo ji tęsianti tik Humboldto, Fichtės, 
Schleiermacherio, Hegelio, Rankės, Treitschkės liniją. Mes giname senas 
ir garbingas — rektoriaus ir fakulteto — autonomingumo tradicijas. Mes 
reikalaujame grąžinti seną procedūrą atrinkti profesorius ir studentus 
„nach dem Adel von Geist und Charakter“.3 Mes ir toliau tvirtai ginsime 
laisvę skelbti savo įsitikinimus ir t.t. 

Nenuostabu, kad ir katalikai tas mintis itin pabrėžia, deklaruodami 
Wiirzburgo profesoriaus Wunderlės žodžiais, „kad universitetai tik tuc- 
met galės tautai parengti vispusiškai išauklėtų vadų..., kai jie ir toliau 
pasiliks „eine Stūtte der Forschung, der hė6chsten  Wahrheiten und 
Ideen'““* Bet vargu ar šiuos balsus kas išklausys, nes akademiškas jauni- 
mas skubiai nuintelektualinamas ir supolitinamas.* 

Tam procesui pagreitinti sena autonomija suvesta į minimumą, dekre- 
tuotas komisariškas universiteto tvarkymas. Kad šis bus naudingas par- 
tijai, tuo niekas neabejoja, bet ar tas bus naudinga ir mokslui — didelis 


* Cf. Helltorff O. W., Um die Freiheit der Wissenschaft an den deutschen 
Universitūten, „Sch6nere Zukunft“ 1933, Nr. 33, p. 782 s. 

* Ir masonams, kurie, pasinaudodami tuoj po karo išbujojusiu humaniškumu, 
dar labiau buvo įsistiprinę akademiškame pasauly. 

* Suprask: ne pagal NSDAP uxdoma naują .„Adel von Blut und Boden“ . 

* Cf. Wunderle G., Universitūt und Erziehung zum geistigen Fiihrertum“, 
Wirzburg 1933. 

5 Ta reforma bent vienu atžvilgiu kiek liečia ir Lietuvą — savo Ost-se- 
mester. Mat, visi studenta' vokieč'ai yra įpareigoti kurį laika studijuoti Vokie- 
tijos rytų universitetuose. Karaliaučiuje studijuojantieji išk'lmingai sutinkami 
Marienburgo pily, vežiojami po istorines vietas (sakysime, po Žalgirio mūšio lau- 
kus, 1410/1914, prie Nemuno). Rengiamos specialios paskaitos Rytų problemomis, 
kuriomis taip dom'si pats Hitleris (cf. Mein Kampf, 14. Kapitel: Ostorientierung 
oder Ostpolitik? p. 726 ss.). To semestro sėkmingumu itin suinteresuotas nacional- 
socialistų partijos švietimo vadovas, iš Pabaltijos kilęs, grafas Alfredas Rose-b-r- 
gas, vienas Žymiausias rasizmo metafizikaes. Cf. Uebersberger H., Grenzlanduni- 
versitaten, „Siddeutsche Monatshefte“, Oktober 1934, p. 33 s.. 

klausimas. Tiesos ieškojimas nėra dienos dalykas, todėl jis ir turi būti 
pastatytas aukščiau už partijų kivirčus ir politikos aistras. Tik visiškoje 
ramybėje ir giedrioje atmosferoje jis gali kurti. Tokioms sąlygoms suda- 
ryti geriausiai tinka autonomija, nes ji išima mokslininką iš valdininkų ka- 
tegorijos ir įkelia jį į tokią erdvę, kur nutyla partikuliariniai interesai ir 
kur nesiekia politikos bangos. "Tačiau autonomija nėra kinų siena, kuri 
akademišką pasaulį aklinai uždaro nuo visuomenės, tautos ir valstybės. 
Tai nelyginant tie pylimai, kurie, laiduodami jūrininiui laisvą susinešimą 
su atvira jūra, apsaugoja jį nuo šėlstančių bangų. Kaip visur, taip ir čia 
abu kraštutinumai yra lygiai žalingi: hermetišku užsidarymu universite- 
tas pamažu pats save troškina, o be saugumo kordono jis netenka ramybės 
is koncentracijos. Ir vienu ir kitu atveju mažai naudos: pirmame atsiti- 
kime laimi siaura kasta, 0 antrame — nepastovus momentas, kuris palau- 
žia tiesią mokslinio darbo liniją ir verčia daryti bergždžius zigzagus. To- 
dėl visais amžiais tiesą mylį ir jos vaisingu skleidimu susirūpinę stengėsi 
mokslo pasaulį apsaugoti nuo tokių nelaimių. Istorija rodo, kad tam ge- 
riausia priemonė kaip tik autonomija. 

Visiems suinteresuotiems nuoširdžiai sprendžiant šį gyvybinį universi- 
tetui klausimą, neturėtų būti sunku rasti patenkinančią išeitį. Bet ka- 
dangi revoliucijos laikai labiau gaivalingi, kaip blaivūs, tai galimas daiktas, 
kad šiuo laiku trečiasis reichas neišvengs tam tikrų klaidų. Bet už tat jų 
gali nepadaryti šalčiau dalyką svarstą kaimynai, kuriems toki istorijos 
neaprobuoti eksperimentai neprivalomi. 

Ir ne tik kaimynams ši problema bei su ja surištas klausimų komplek- 
sas yra įdomus — tam tikra prasme ji rūpi visam pasauliui. "Todėl mes 
kiek ilgeliau buvome sustoję ties nacionalsocialistų bandymais gydyti ne- 
galuojanti akademišką pasaulį, tikėdamiesi išgirsti čia išganingų receptų. 
Tiesa, jų daug. Bet vienur atrodo, kad jais išrašytų tikrų vaistų dozavimas 
per stiprus, kitur — kad išviršiniam naudojimuisi vaistai pilami į vidų, tre- 
čiur — kad į juos įmaišyta ir nuodų. Kitaip tariant: Kova su materializ- 
mu ir pozityvizmu, liberalizmu ir intelektualizmu buvo neišvengiama, 
Pastangos sušvelninti fakultetų išsiskyrimą ir šakų izoliavimąsi — būtinos. 
Rūpinimasis aukštą mokyklą, virtusią instruktavimo vieta, vėl padaryti 
pilnutinio ugdymo ir mokslinimosi židinių — tikrai girtinas. Tačiau, kad 
tuo pačiu revoliucijonuojami ne tik metodai ir kitokios akcidentalijos, bet 
pažeidžiama ir pati mokslo esmė, tas verčia rimtai susimąstyti. Iš tikrųjų, 
mokslo palenkimas politiniam tikslui, partijos programai, tam tikrai valsty- 
bės koncepcijai ir paskelbimas to, kas yra naudinga rasei — tiesa, yra 
mokslo iškraipymas. 

Visa tai ragina mus būti atsargiais ir ieškoti tinkamesnių gydymo 
priemonių. Iš jų nepaskutinę vietą užima katalikų siūlomos. Kadangi jos 

mažiausia tiek vertos susidomėti, kiek ir kitos, tai tolimesniuose skyriuose 
pagvildensime ir jas. 


e. Anti-liberalistinė konjunktūra ar liberalizmo galas?“ 


Visi čia paliesti reiškiniai mums įsakmiai rodo, kad ne kuri atskira 
sritis pergyvena koki lokalizuotą krizį, o mūsų gyvenimo visuma. Ir vi- 
sas kūnas yra krečiamas todėl, kad serga jo dvasia. Tos ligos galima buvo 
išvengti, arba bent ją pačioje užuomazgoje sustabdyti. Bet kaip buvo 
pasielgta su tais, kurie įbauginti jau pirmų simptomų drįso įspėti dėl ga- 
limų padarinių? Jie beveik visi buvo arba snobistiškai ignoruojami arba 
šiurkščiai sutramdomi, nes sotusis liberalizmas niekam neleido trukdyti 
savo ramybės. Tai skaudžiai patyrė toks prieš pantuflišką savo šimtmečio 
pasitenkinimą protestavęs protestantas Lagarde'as (1827/91). Jis kaltino 
liberalizmą, esą jis varęs kultūros darbą vien dėl savęs, todėl garbinąs sta- 
bus ir auklėjąs ne asmenybes, o vergus. Visą tą kartumo taurę iki pat dug- 
no gavo išgerti ir Langbehnas (1851—1907)*, patiekęs savo knyga Rem- 
brandt als Erzieher gilią liberalizmo kritiką. Jis reikalavo iš mokslo fi- 
losofinių minčių, vedamos linijos, iš mokyklos — auklėjimo, charakterio 
formavimo. Pajuto tai ir Fr. W. Foersteris (*1869), kurio sugestyvūs vei- 
kalai buvo kvalifikuojami nuolatiniu įžeidimu. "Todėl jam, Zūriche pro- 
fesoriaujančiam, buvo grąsinta revolveriais, Miinchene obstrukcija nu- 
trauktos paskaitos, pagaliau iškelta byla už „valstybės išdavimą“ ir 1933 m. 
pavasarį jo knygos už „Gesinnungslumperei“ viešai sudegintos (ir tai iš 
pusės tų, kurie kaip tik turėtų būti jam dėkingi už kovą su liberalizmu).3 

Ir Baselio kultūros istorikui J. Burckhardtui, turinčiam apsčiai progų 
studijuoti šių dienų laisvingumą pagimdžiusį humanizmą, atrodė, kad „die 


* Tuo klausimu cf. pav. Reynold G. de, Die Tragik Europas, Luzern 1935, 


* Šis konvertitas vertas susidomėti. Susipažinti geriausiai padeda jo mokinio, 
taip pat į Bažnyčią grįžusio ir į domininkonų ordeną įstojusio, Benedikto Momme 
Nisseno parašyta Langbehno biografija (Freiburg i. Br. 1927). Tas pats Nissenas 
yra surinkęs ir Langbehno literatišką palikimą, kurį 1930 m. (Freiburg i. Br.) su- 
farmavo į knygą „Der Geist des Ganzen“. 


* Ar Foersteris, dabar ištrėmime gyvenąs, buvo nusipelnęs tokį likimą, skai- 
tytojas tesprendžia iš šio M. Pečkauskaitės, klausius'os 1905 m. Ziūriche jo paskaitų, 
pasakojimo: „Tuo laiku daugiausia klausytojų pritraukdavo du profesoriai: E6rster 
ir Saitschik... Abudu tvirtai tiki nemaria žmogaus dvasios galia, abudu paskutinį 
tikslą mato išsivadavime dvasios iš materijos vergijos, abudu gerbia religiją ir 
skelbia jos didelę reikšmę žmonių gyvenime... 

Forsteris — apaštalas, užgesusių sielų gaivintojas, paklydėlių vadovas, ne- 
baukštus ir nepape'kiama4 riteris, gailestingumo ir meilės kupinas, atjaučiąs men- 
kiausio žmogaus sielą ir bijąs ją užgauti, pakėlias mažiausią kirminėlį nuo tako, kad 
jo nesumindžiotų.  Vadinome jį su drauge „mistras“. Iš tikrųjų, jis kaip tie se- 
novės mistrai, kurie vedė paskui save žmonių būrius. Rodos, atsisėstumei pas jo 
kojas ir valandomis klausytumei jo įkvėptos, meile trykštančios kalbos, o paskui ei- 

Zustžinde Europas einst iiber Nacht in eine Art Schnellfaule iiberschlagen 
kšnnten“. Tuo pagaliau įsitikino žymi laisvamanių dalis. Buvo jaučiamas 
augąs nepasitenkinimas tais principais, kurie juo toliau, juo blogiau su- 
gebėjo patenkinti galvojantį žmogų ir sutvarkyti gyvenimą. Kritika taip 
smarkėjo, kad dar prieš karą ji sudarė geroką bendros bibliografijos dalį. 
Iš jos teminėsime buvusio ministerio ir 1922 m. dėl savo taikingumo vo- 
kiečių nacionalistų nužudyto Rathenau'o veikalą Zur Kritik der Zeit 
(1912), kur šis pramonės baronas, nepatenkintas net tais principais, kurie 
krovė jam milijonus, metė pirštinę bedvasiai, sumašinotai dabarčiai. Nie- 
kad nebuvę tiek sveikaus liberalumo, kaip išbujojusio liberalizmo laikais. 
Skaudūs prisipažinimai ir apkaltinimai. Bet ir jie nesugebėjo žmonių iš- 
judinti. Tam reikėjo baisaus pasaulinio karo, per kurį Spengleris (*1880) 
išpranašavo Den Untergang des Abendlandes (1918). 

Tačiau tie kritikai atsimušė į aukštą, storą sieną. Juk kas patogiai 
gyvena, paprastai nekvaršina savo galvos ideologiniais klausimais. Kai ap- 
simoka klaidoje gyventi, užsimerkiama ne tik viena, bet abiem akim. Ta- 
čiau kai krizis įsibrovė ir į kišenes, daug kam atsivėrė akys. Šiurpas nu- 
kratė pasauli. Vienok dar nenorima ar nesugebama suprasti padėjimo rim- 
tumo, Matoma tik ekonominis krizis ir tikimasi, kad rytoj jis sušvelnėsiąs, 
o poryt visai išnyksiąs. Taip pat ir politikos krizis laikomas tik demokra- 
tybės susvyravimu ir manoma, kad grįžtanti materialinė gerovė sugrąžins 
pasitikėjimą parlamentais ir atstatys rinkimų bei balsavimų garbę. Taip 
ir panašiai kalbą yra įsitikinę, kad šiandien viešpatauja tik tam tikra anti- 
liberalinė konjunktūra, tam tikra baisse, kurią reikiamuoju momentu sa- 
vaimingai pakeisianti nauja hausse. Jiems gi atšaunama, liberalizmo laikai 
nesugrąžinamai praėję. Daug kas pasisako už pirmą nuomonę, daug kas 
už antrą, bet dar daugiau blaškosi tarp vienos ir kitos, ieškodami 
tikresnės išeities. Ne vienas jų savo neramų žvilgsnį kreipia į Bažnyčią. 
Jų vardu prabilo net toks Sombartas, kuris 1924 m., t. y., tarp dviejų revo- 
liucijų rezonavo: „Dar ne taip senai buvo mėgiama vidurinius amžius va- 


tumei, kur j's tave siųstų, darytumei, ką jis lieptų, nes žinai, kad visa, ko jis nori ir 
sako, yra gera ir teisinga. Daug esu girdėjus jo gyvų žodžių, esu skaičius beveik vi- 
sus jo raštus — ir kad kame nors koks paniekinimas savo priešų, pikta įronija ar 
skaudi pajuoka. Visur begalinis svetimų nuomonių gerbimas, visur kažkoks tie- 
siog genialus svetimos sielos atjautimas, neapsakoma meilė, aukščiausias mandagu- 
mas... Nežiūrint to, juodu turėjo studentų tarpe daug priešų. Forsterio nekentė 
už Katal:kų Bažnyčios aukštinimą. .. o abudu man rodos, labiausiai už tai, kad juodu 
religija statė viršum viso ko. 

Man gi jųdviejų lekcijos tiekė visados tokio gėrio, kurs retai žmogaus tepati- 
riamas šioje žemėje. Jųdviejų iškilimas viršum visų dienos obalsių ir valandos die- 
vaičių, jųdviejų ilgėjimos to, kas amžina, kas nekinta ir nepraeina, — graž'ausia 
harmonija atsiliepdavo mano sieloje, pilnoje tokio pat ilgesio. Buvo juodu, lyg 
atdari langai, pro kuriuos eina tyras Alp'ų oras, plaukiąs tiesiog nuo baltų viršūnių 
ir gaivinąs sielą, užtroškusią materializmo atmosferoje“. — Tarvydas J., Marija 
Pečkauskaitė ir jos kūryba, „Athenaeum“ 1931, p. 151 s. 


Katalikai ir mokslas 205 


dinti tamsiuoju laikotarpiu. Šiandien mes geriau esame informuoti. Mes 
žinome, kad visoje žmonijos istorijoje vargu ar buvo kada nors tokia šviesi 
epocha, kaip tie „tamsūs“ viduramžiai... Bet užtat būsimas istorikas ga- 
lės mūsų laikus, kurie save taip išdidžiai vadina apšviestais, teisingai lai- 
kyti tamsiu laikotarpiu, kadangi visa tai, kas buvo ir tebėra šiandien krikš- 
tijama „apšvietos“ vardu, tik tolydžiai stumia jį į tą izoliaciją ir chaosą, 
kur viešpatauja tamsa. ,Palyginimas su chaosu yra vienintėlis, kuris gali 
tinkamai atvaizduoti mūsų laikų situaciją, nes visa mūsų veikla pasidarė 
chaotiška, beprasmiška...“ Prie kiekvienos kertės po sektantą, skelbiantį 
išganymą, kiekvienoje auditorijoje po „filosofą“ su kitokiu ,požvilgiu“. Ir 
jie visi kalba kitiems nesuprantamais žodžiais, kalba be tikėjimo, be meilės, 
be vilties. Nėra bendrumo, nėra atsidavimo, nėra Dievo meilės įkvėpto 
tarnavimo. Kas iš tų, kurie dar moka vertinti, kas yra esminga ir tikra, 
nesijaučia gyvenąs tamsiame chaose?“! 


2. NEO-SCHOLASTIKOS PRAŽYDĖJIMAS 
a. Bendras katalikiškos minties stiprėjimas 


Tik ką paliktas skyrius nejaukus. Gal ne vienas skaitytojas bus lin- 
kęs įtaru autorių tyčia panaudojus tamsias spalvas. Vienok taip nėra, 
nes visas straipsnelis apie liberalizmą parašytas jo sekėjų žodžiais. Jie 
patys save charzkterizavo ir patys save teisė. Ir kad šis savęs teisimas 
nebūtų vien ciniškas savęs draskymas, parinkta tik autoritetingų, reiš- 
kinius blaiviai vertinančių pasisakymų. Taigi, ne autorius kaltas, kad 
vaizdas toks baugws. Jeigu jam pačiam būtų leista pasisakyti, jis tvir- 
tintų, kad — ypzč senesniame — liberalizme buvo daug ir teigiamų ypa- 
tybių: juk kas išgelbėjo asmenybę iš vad. apšviestojo absoliutizmo 
nasrų? Kas praskynė kelią visai teisingai minčiai, kad žmonių bendruo- 
menėje šalia valstybės yra dar ir daugiau reikšmingų veiksnių (asmuo, 
šeima, visuomenė ir jos organizacijos, religiniai susibūrimai ir t.t)? Ar 
ne ankstyvesnis liberalizmas? Kas pav. suakstino ir mums taip reikšmingą 
tautų diferenciaciją, kas padėjo, pav., mažoms tautoms išsilaisvinti iš 
didžiųjų vergystės? Kas suįdomino krašto gyventojus savo naujos arba 
atneujintos valstybės reikalais? Ar tik ne liberalizmo propaguojamas 
laisvas apsisprendimas, demokratizmas ir t.t.? 

Taigi, toje dvasios srovėje yra ir visai sveikų elementų, kurių ne- 
pastebėti reikštų nenorėti matyti visos tiesos. Ir kas jame sveika, tas ir 
pasiliks tokiu, nepaisant net to furor pessimisticus, kuriuo nusivylę se- 
kėjai dabar drasko liberalizmo palikimą. Ir jei jau niekas nebenorės pri- 


* Taip Sombartas skundėsi Vienos laikrašty „Neue Presse“ 1924 m. kalėdi- 
niame numeryje. 
* Tik viena citata, atspausdinta 191 puslapy, plaukia iš svetimos plunksnos. 

pažinti tų teigiamų ypatybių, jas mielai globos katalikai. Tiesa, ne 
todėl, kad jos sudaro liberalizmo doktrinos dalį, bet kad jos paimtos iš 
katalikų pasaulėžiūros. Dėl to ir negalima katalikus, prisipažistančius 
prie iš jų minčių rūmų išnešto turto, vadinti liberalais. Kam tas neaišku. 
tepasiskaito, sakys:me, Leono XIII. enciklikas. Jose suseks visus pri- 
imtinus liberalizmo principus, bet kartu užtiks ir neigtinų jo tezių kriti- 
ką!. Akyliau pasižiūrėjęs, liberalizmo kritikas jose ras dar daugiau, 
būtent, nemažiau teisingą vertinimą to totalizmo, į kurio glėbį jis linkęs 
pulti. Juk tas ir sudaro nepalyginamą katalikų doktrinos vertę, kad ji 
yra laisva nuo kraštutinumų ir dėlto -šiuo atveju lygiai smerkia ir tvar- 
ką ardančią palaidą laisvę ir asmenybės užsimojimus nustelbiantį auto- 
ritetingumą. Jų vieton ji stato su pagrįstais autoriteto reikalavimais at- 
sargiai išbalansuotą protingą laisvę. Liberalizmas, in globo paėmus, buvo 
išardęs šią pusiausvyrą individualinio laisvingumo naudai, o dabar ak- 
tualūs totalizmai kėsinasi į ją vardan etatistinio autoriteto. Tai du kraš- 
tutinumai ir dėl to lygiai vengtini. Šių dienų mėtymasis iš vieno ekstre- 
mo į kitą, neturėtų klaidinti kataliką. Jam yra privalomas radikalumas 
ne į kraštus, o į jo pasaulėžiūroje pasireiškiantį vniversalumą, iš kuric 
tiek liberalai, tiek totalistai yra išsinešę tik jiems patinkamas dalis. 
Šiuo laiku katalikų universalumu itin domisi totalistai; net tiek. kad 
gaunamas įspūdis, esą jie savo totalizmais norėję atvaizčuoti ir atkertoti 
anąjį universalumą. Tas jiems kiek ir sekasi jau vien dėl to, kad eilė jų 
— pav. Mussolini su Gentile ir Hitleris su Goebbelsu — yra išaugę kata- 
likų pasaulėžiūroje, kurios jiems gerai žinomų elementų dalį jie dabar 
savo priemonėmis perdirbo savo reikalams. Todėl to universalumo ats- 
pindį nesunku pastebėti kone visose srityse. Socialinėje plotmėje nuro- 
domas atitolimas nuo chaotiškai suprastos laisvės, imamas vėl autoritetas 
vertinti.  Pežabojami individo įgeidžiai ir pabrėžiama visybės ir bendru- 


mo idėjos. Ir politikoje siekiama apversti vertybes — akcentuojamas 
stiprios vadovybės reikalingumas. Ekoromijoje išsilaisvinama iš Jaisser 
faire, laisser aller — principo. Toliau filosofijoje pastebimas tam 


tikras nusigręžimas nuo subjektyvizmo įkvėptų sistemų ir bandymas grįžti 
prie objektyvizmo (fenomenologija ir t.t.). 


Tas paliudija, kad katalikų atstovavjamos mintys jau daug kur yra 
-prigijusios ir kad bandoma jas ir realizuoti. Tas kartu parodo, ir kick 


* Iš viso, katalikai visą laiką nuosekliai priešinosi liberalizmui ir yra davę 
reikšmingiausius anti-liberalistinius veikalus. „Keletas jų atsveria visą knygyną, 
pav, Donoso Cortes“o „Katholizismus, Liberalismus und Sozialismus, nach ihren 
Grundprinzipien“, išverstas L. Fischerio ir 1933 m. Karlsruhe išleistas antrašte „Der 
Staat Gottes“, A. M. Weisso „Liberalismus und Christentum“, Freiburg 1914. Tai 
tikra anti-liberalistinė enciklopedija. — Nuo jo neatsilieka ir Fr. W. Foersterio 

katalikiška dvasia parašyta knyga „Religion und Charakterbildung“, Ziirich 1925. 

Bažnyčios įtakingumas — kad ir netiesioginiai ir net keistu hūduų — yra 
padidejęs!. 


Šis stiprėjimas neabejotinai yra padarinys savo kaskart tiksliau for- 
muluojamos ir tolydžiai garsiau skelbiamos doktrinos, kurios tvirtu- 
mas ypač žavi tokiais kunkuliuojančiais laikais. Bet tai taip pat rezul- 
tatas galutinos Bažnyčios jėgų koncentracijos. Ja čia pirmiausia ir lie- 
sime. 

Reikia pasakyti, kad nuo paskutiniojo laimėjimo, pasiekto Vatikano 
Santaryboje 1870 m., kelias veda tiesiai į 1917 metus, kada kuvo baigta 
kodifikuoti bažnytinė teisė. Ji faktiškai yra popiežiaus teisė, nes Codex 
iuris canonici yra ne kas kita, kaip praktiškas popiežiaus suvere- 
numo pritaikymas. Tuvo ilgus amžius trukęs visų bažnytinių jėgų telki- 
mas Romoje kaip ir baigtas. 

Po 1917 seka 1929 metai, kuriais buvo atstatyta popiežiaus valstybė 
ir tuo pat Švento Sosto suverenumas?. Tiesa, mikroskopiška toji „valsty- 
bė“ — vcs 45 hektaiai, — tačiau kaip tik šitame mažume ir glūdi jos di- 
dybė, nes tokiais laikais, kai visi per fas nefas siekia maksimumo išvir- 
šinio pajėgumo, Bažnyčia atsisako nuo bet kurios teritorijos. Juk tą 
grvnistą, ant kurio Vatikanas pastatytas, kas drįs vadinti valstybe? Tuo 
popiežius kaip tik laiku pabrėžė begalinę moralinių jėgų reikšmę. Dar 
ir kitą prasmę turi Laterano sutartis, būtent, Bažnyčia, išsibraukdama 
is Europos valstybės valdytojų, dar kartą patvirtino, kad jos veikimo 
plotmė — visas pasaulis. Ka iš tikrųjų Jai reiškia itališkoji žemė, kai 
istorijos scena — visas žemės rutulys?! 

Tiesa, kol žlugo popiežių į Vatikaną uždaręs laicistiškas rėžimas ir 
šventas Tėvas atgavo suverenumą, prabėgo šešiasdešimt metų. Bet ar tas 
svarbu Bažnyčiai, kuri jau yra praleidus arti 2000 metų ir gyvena viltimi 
sulaukti visų dienų pabaigą? Šiandien, kai griūva sostai, dingsta dinasti- 
jos ir vienas kabinetas veja kita, šis klausimas daug kam iškyla. 

Bažnyčios autoriteto augimą dar pagreitino ir paskutinieji popie- 
žiai.  Sakysime, nemaža nekatalikų pavergė tas nuoširdumas, kuriuo 
Pijus X. (1903/14) pagilino religinį gyvenimą. Taip pat jo įpėdinys 
Benediktas XV. (1914/22), privertė ne vieną nusilenkti Romai tuo tvir- 
tumu, kokiu jis tuo metu, kai tautų neapykanta vulkanu išsiveržė, laikė 
iškėlęs taikos vėliavą. Už tą net mohametonai Istambule jam paminklą 


! C£. Pribilla M., S. J.,. Kulturwende und Katholizismus, 1925. — Krebs E., Die 


Kirche und des neue Europa, 1924. — Muckermann Fr. u. a, Das geistige Europa, 
2 Bde, 1925 26. — Wust P., Die Krise des abendlūndischen Menschentums, 1928, 
* Olgiati F., La guestione romana e la sua soluzione, Milano 1929. — Briėre 


Y. de la, Les accords du Latran, 1930. — Raeber M., Der neue Kirchenstaat, Einsie- 
deln 1930. 

pastatė. Trečias Pijus XI!. (nuo 1922 metų), užimponuoja savo mokslo 
meile, sumania diplomatija (Laterano sutartis, konkordatai ir t.t.), pla- 
čių Katalikų Akcijos organizavimu ir drąsių moderniškų priemonių pa- 
naudojimu — jis turi savo radio stotį ir belinografą, jis bevieliu telegrafu 
kalba į tolimuose kontinentuose susirinkusius tikinčius; misijonieriams 
siunčia motorinius laivus ir lėktuvus. Visa tai nepraeina nepastebėtai. 
Krinta į akis ir faktas, kaci beveik visi tikrai žymūs pokariniai sukaktuvi- 
ninkai paliudijo Bažnyčios kultūrinę galią — 1921 m. Dantė, 1924 m. 
Šv. Tomas Akvinietis, 1926 m. Šv. Pranciškus Asižietis, 1927 m. Beethov- 
enas, 1930 m. Šv. Augustinas. Nenuostabu, kad inteligentų akyse Bažny- 
čios garbė kilo. — 

Nėra abejonės, kad Bažnyčia šiandien yra stipresnė, kaip kada nors. 
Sukoncentravusi visas savo jėgas Romoje, Ji yra tvirta vola ir aiškus 
orientacinis punktas. Išsilaisvinusi iš smu:kios Europos politikos ir at- 
stačiusi savo suverenumą, ji laisva pasaulinei veik'ai. Tam pats laikas, nes 
jau negrai laukia savo vyskupų, o kiniečiai — kardinolų. Šalia kunigų 
atsistoja ir ilgai tylėję pasauliečiai, dar labiau sustiprindami ir šiaip 
intensingą religinį bei kultūrinį veikimą. Tą pati „Katalikų Akcija“? 
geriau už ką kitą paliudija Bzžnyčios stiprėjimą, nes tuo tarpu kai 19. am- 
žiuje Ji daugiausia tik gynėsi, pergyveno, tarsi, savo „impresionizmo 
laikotarpį“, šiandien yra aktinga, „ekspresionistiška“. Taigi, Ji, Leono 
XIII. laikais sugrįžusi į savo šimtmetį, nepasitenkindama tik buvimu, sie- 
kia Jį paveikti, persunkti savo dvasia. 

Kad tos pastangos nebergždžios, geriausiai paliudys nekatalikai. 
Štai kaip rašė 1923 m. Heileris savo knygoje Der Katholizismus: „Kzta- 
likybės valiuta šiandien tokia aukšta, kaip niekad“... Visame politikos 
gyvenimo sumišime ir perversmuose pasaulį apimanti Romos Bažnyčios 
orgznizacija išsaugoio savo nepajudinamą tvirtumą. Tiek išvidiniai tiek 
išviršiniai silpnai žmonijai ji yra stipriausias ramstis. Nenuostabu todėl, 
kad ir jai nepriklausą, dabarties vargų bei sunkenybių prislėgti, prie jos 
šliejasi... Nevžginčijamias faktas, kad protestantų bažnyčių silpnumas 
ir nesugebėjimas, iššaukia — ypač inteligentuose — tendenciją į Romos 
Bažnyčią““. 

Dar metus „prieš tai Troeltschas buvo pareiškęs: „Katalikybė stovi 
pirmoje vietoje. Ji gali pasigirti ir savo mokslo universalumu ir... so- 
cialine doktrina. Bet kadangi ji susideda ne vien iš dogmų ir teorijų, 


* Pijus XI. reikšmingas ir Lietuvai. Ją, būdamas Apaštališkojo Sosto delega- 
tas, 1921 m. aplankė, o 1927 m. sudarė su mūsų valstybe konkordatą. 

* Bertram A., Im Geist und Dienst der kathol. Aktion, 1929. — Faulhaber M., 
Rufende Stimmen in der Wūste der Gegenwzrt, 1932. — Pacelli E.,. Gesammeite Re- 
den, herausgegeben von L. Kaas, 1930. — Bremer K., Akademiker und Laienaposto- 
lat, Freiburg i. Br. 1924. 

* Heiler Fr., Der Katholizismus, 1923. 

tai ji pilna niuansų ir lanksti. Ji tikrai žymiai sustiprėjusi... Nėra abe- 
jonės, kad labai daug eis jos keliu“!. 

Tos nuomonės yra ir Marburgo profesorius Hermelinkas, pripažin- 
damas katalikybės kultūrini pajėgumą. Protestantizmas nebegalis tik 
pigiai polemizvoti su ja arba pradėti naują „kulturkamptą“Ž. 

Šitas, prieš dešimt su virš metų pareikštas, nuomones istorija pa- 
tvirtino. Taip, sakysime, net kalnus verčias fašizmas ir tas susitaikė su 
Bažnyčia, ir Hitleris nedrista eiti Bismarcko keliu. Vestigia terrent. — 

Jei ankstyvesniuose puslapiuose teko įsitikinti, kad pasaulis neabe- 
jotinai dechristijanizuojamas, tai iš šito skyrelio gelima spręsti, kad 
nemenkesnės pastangos daromos ir žmonijai rechristijanizuoti bei 
Evangelijai skelbti apie Kristaus mokslą dar negirdėjusiems. Tiesa 
kad Bažnyčia koncentriškai yra puolama, bet taip pat tiesa, kad Ji, nepa- 
sitenkindama gynimusi, veržiasi į visas sritis laimėti jas Kristui. Tam 
Ji pasinaudoja visa popiežiaus rankoje sukoncentruota katalikų jėga. 
Tai, berods, vienintėlė tokio tvirtumo pasauly? Tas juo nuostabiau, žinant, 
kad ji yra grynai moralinio charakterio ir kad antra šio didingumo 
priežastis — doktrinos išvystymas — taip pat grynai dvasinio pobūdžio. 
Toji doktrina šviečia žmonėms juo skaisčiau, juo labiau pasaulis grimsta 
skepticizmo, pesimizmo ir depresijos bangose. Tad suprantama, kad 
toliau kiek plateliau nušviečiama ir antra neo-scholastikos sąjudžio 
*azė — jos pražydėjimas. 


Jau antro Leono XIII. įpėdinio, Benedikto XV., laikais katalikų 
mokslo aparatas tiek buvo išsiplėtojęs, kad kilo reikalas sumoderninti 
kongregaciją seminarijoms ir universitetams. Šiandien šiai, dar 1588 m. 
įkurtai, 1915 metais reformuotai kardinolų kongregacijai, kurią cum gra- 
no salis galima vadinti pasauline katalikų švietimo ministerija, vadevauja, 
kard. Bisletti. 

Jo darbais itin susidomėjęs dabartinis popiežius, Pijus XI, nes, bū- 
damas pats mokslininkas ir palaikydamas plačius ryšius su mokslo pa- 
sauliu, ne tik ex officio, bet ir asmeniškai yra suinteresuotas tikinčiųjų 
išmokslinimu. Todėl su pamėgimu rūpinasi naujų akademiškų židinių 
kūrimu ir senų sutvarkymu. Tam tikslui 1931 m. išleido konstitucija 
Deus scientiarum Dominus, kuria normuojamos filosofijos ir teologijos 


* Troeltsch E., Die Krisis des Historismus, žurn. „Die neue Rundschau“, 1922. 

* Cf. „Frankfurter Zeitung“ iš 1922 m. X.17 d. — Ž. taip pat Hermelink H., Ka- 
tholizismus und Protestantismus in der Gegenwart, *1926. 

* Tačiau tuo dar nenorima pasakyti, kad visi katalikų darbai džiūgina. Prie- 
šingai, pasitaiko ir apsčiai nemalonių reiškinių. Dėl to ne vienas nesugeba numal- 
šinti karčią abejonę, ar tik nebus ir šiandien taip, kaip jau ne kartą atsitiko, kad kil- 
nią idėją kompromituos silpnadvasiai jos išpažintojai. 

studiios katalikų aukštose mokyklose, universitetuose, seminarijose ir 
tolygiose įstaigose. Suviernodinta jų struktūra, studijų planas, mokymo 
metodas, sutvarkytas laipsnių teikimas. 


Šites dokumentas bere geriausiai paliudija tą pažangą, kurią kata— 
likai yra padarę nuo pat 18. šimtmečio pabaigos. Kas tuomet atrodė ga- 
lutinai pralošta, šiandien didele dalimi vėl atkovote. Be to, moksle 
užirta tokios pozicijos, apie kurias dar ne taip senai nedrįsta nė svajoti. 
Bet nė tuo nenorima — ir negalima — pasitenkinti. Statomi toje konsti- 
tucijoje griežti reikalavimai apsavgos katalikus nuo diletantų, ne kartą 
diskreditavusių jų darbus. Kam tik rūpi skaisti katalikų mokslinio darbo 
ateitis, bus dėkingas Pijui XI. vž šį reikšminga žygį. 

Kad popiežiai, sąryšy su tuo, priderančiai iškėlė ir Šv. Tomo Akvi- 
niečio palikimą, visai suprantama. Taip, pav., Pijus X. pakartotinai pri- 
min scholastikos filosofijos ugdymą. Sakysime, ir enciklikoje Pascendi 
Domi:ici gregis iš 1907 m. ragino uoliai ją studijuoti. „Mes skelbiame, 
kad visa, kas šiuo atžvilgiu mūsų pirmatakų buvo dekretvojama, pilnai 
galioja. Mes norime, kad tas tiksliai būtų vykdoma... Reikia žinoti, kad 
atito imas nuo Šv. Tomo, ypač metafizikos klausimuose, neapsieina be 
skeudžių nuostolių.“ Tai patvirtiro ir savo Motu proprio Doctoris an- 
gelici iš 1914 m., primygtinai nurodydamas į Šv. Tomą, kurio principia 
et pronuntiata maiora esą conditio sine gua non kiekvienc vaisingo 
filosofavimo. 

Tokio nusistatymo buvo ir Benediktas XV., priimdamas į 1917 m. iš- 
leistą Codex iuris canonici preskripciją, įpareigojančią kiekvieną  kata- 
likiškos mokyklos mokytoją „racionalinės filosofijos ir teologijos studi- 
jas kaip ir studentų išmokslinimą šiose disciplinose tvarkyti pagal me- 
todą, doktriną ir principus „Doctoris angelici“ (Can. 1366, $ 2). 

Tuo remdamasis ir Pijus XI. nepreleidžia nė vienos progos neprimi- 
nęs fundamentalinės scholastikos reikšmės. Taip, sakysime, 1922 m., 
t. y., vos pradėjęs Bažnyčia valdyti, jis apaštališkame rašte Officiorum 
omnium, pasiųstame kard. Bisletti, dekretavo, kad klierikai turi du metu 
atsidėję studijuoti Šv. Tomo Akviniečio kūryboje savo viršūnę pasieku- 
sią scholastinę filosofiją. Jos iškėlimas esąs didžiausias iš visų skaitlin- 
gų Leono XIII. nuopelnų. Šio vieno pakaktų padaryti ji nemirtingu. 


Lyg norėdamas patvirtinti visa, ką jo pirmatakai šiuo reikalu yra 
pasakę, tas pats Pijus XI. kitais — 1923 — metais išleido dar atskirą en-— 
cikliką — Studiorum ducem. Tai tuo tarpu paskutinis narys tos nenu- 
trūkstamos paskatinimų ir patarimų grandinės, tapusios per pusę šimto 
metų priežestimi nūn visą kultūringą pasaulį apimančio filosofinio judė- 
jimo, kurio likimą — bent stambiausiais bruožais — užbrėžti bus maloni 
misū pareiga. 

Šitame krašte materialistinis pozityvizmas maždaug nuo 19. šimtme- 
čio galo turėjo užleisti vietą kitokioms sistemoms. Taip, kad jis arksčiau 
toks galingas, šiandien mažai teturi pasekėjų. Dėl tos priežasties jų va- 
das Ardigo 1920 m. nusižudė. Vienok iš šios srovės susilpnėjimo katali- 
kai mažai telaimėjo, nes bematant pozicijas užėmė iš vokiečių paskolin- 
tas neo-kantizmas su neo-hegelizmu, kurie susirado gerą globėją Bene- 
detto Crocės asmeny. 

Crocės (* 1866) išdirbtas idealizmas padarė žmogų visako matu 
ir tikslu, kuo jis taip gerai pataikė į iš pagonybės bei renesanso laikų 
užsi:ikusi antropocentrizmą  (d“Annunzio!), kad jo kūrėjas bematant 
virto tautos filosofinės minties herojumi. Jo kalavijas buvo 1903 m. 
įkurtas žurnalas Critica, jo ginklanešys — Gentile (* 1875). 

Abiejų sutariančia darbuote neo-hegelizmas pasidarė Italijoje vyrau- 
jančia, o Mussoliniui paėmus kreštą valdyti, ir oficiozine filosofija“, nes 
pagal Hegelio tezes sudaryta valstybės koncepcija perdėm tiko naujam 
sąjudžiui. Ir Crocei nusisukus į libera:izmą bei virtus žymiausiu fašizmo 
intelektualinių priešu, niekas nepakito, Gentile tik čar plačiau užsimojo, 
tuo tapdamas tikru naujo rėžimo ideologu. 

Jo skelbiamas idea.izmas laiko save tikra religija ir geriausiu krikš- 
čionybės realizavimu. Valstybė, taip jis tvirtina, turi absorbuoti Bažny- 
čią ir padaryti ją savo organu. Todėl visa turi būti palenkta šiai aukš- 
čiausiai vertybei: viskzs jai, viskas iš jos, viykas per ją, nieko be jos 
ir šalia jos. Valstybė yra viskas. 

Xadangi Gentilei buvo pavesta reformuoti mokyklas, tai jo idėjos 
įsiskverbė į universitetus ir į visą mokyklos tinklą. Čia jo atstovaujamoji 
tilcscfija vžima centrinę vietą ir braujasi į visas šakas ir sritis. Ji for- 
muoja studentų ir mokinių gyvenimožiūrą ir tuo atstoja bet kurią reli- 
giją. Katalikų tikėjimo dėstymas, įvestas tik nuo 1930 m., dėl neo-hege- 
lizino, primato negali įsigalėti. Tas jam juo sunkiau, kadangi niekas ne- 
verčiamas iš jo egzaminuotis. Todėl neo-hegelizmas yra Italijos „moky- 
mo bei auklėjimo pagrindas ir vainikas“. 

Taigi, situacija nėra palanki katalikų  filosofinei minčiai. Vienok 
tas Italijos katalikams neatima noro dirbti. Priešingai, jie, nuo amžių 
davę reikšmingiausius scholastikos atstovus, yra įsitikinę, atliksią darbą 
di pura italianita, kovodami su svetur kilusiomis tezėmis. Iš jų falango 
be Gemellio ypač išsikiša Chiochietti, Olgiati, Masnovo ir Cordovani. Se- 


* Cf. Masnovo A., Il nsotomismo in Italia, Milano 1924. — Lisi-Hermet, Scrit- 
tori cattolici dei nostri giorni, Firenze 1930. — Caseti G., Scrittori cattolici viventi, 
Roma 1928. — Pastarieji veikalai ir rodo, kiek atgijusi katalikų filosofinė mintis pa- 
veikė naująją Italijos literatūrą (Papini!). 

* Cf. Mehlis G., Italienische Philosophie der Gegenwart, Berlin 1932. 

niausias jų, 1876 m. gimęs Amato Masnovo, 1924 m. davė mums neo- 
scholastikos istoriją Italijoje (I! neotomismo in Italija), iš kurios tas 
sąjudis spinduliu sklido į visas puses. Kiek Gemelli (* 1878) yra pri- 
sidėjęs prie šito darbo, jis pats 1932 m. atpasakojęs rašte I/ mio contributo 
alla filosofia neoscolastica. Jo ordeno brolis Emilio Chiochietti 
O. V. M. (* 1880), kritiškame neo-hegeliško idealizmo patikrinime maty- 
damas savo gyvenimo uždavinį, 1915 m. (31924) išleido studijas apie 
Crocę, o 1921 m. (*1925) ir apie Gentilę, prieš kuriuos 1925 m, jis pastatė 
Šv. Tomą. Nemažiau veiklus yra Mariano Cordovani O. Pr. (*1883), 
kuris savo veikalu L'attualitė di San Tommaso (Milano 1924) atrėmė Gen- 
tilės priekaištus tomizmui ir iš savo pusės kritikavo gentilizmą. Jauniau- 
sios iš šio būrio, Francesco Olgiati (*1886), suvedė ir kitus modernius 
filosofus į akistatą su besivystančia katalikų mintimi. "Tam 1929 m. na- 
grinėjo Leibnizą, o dviem metais vėliau — Descartes'ą. 

Iš viso Italijos tomistai yra labai aktyvūs. Atsikratę bet kurio žemes- 
nybės jausmo, gerai apsišarvavę, pasirodo visur, kvr yra nors mažiausia ga- 
limybė išvystyti savo filosofinę akciją. Ypač stengiasi susitikti su genti- 
lizmu, kuris, jų nuomore, kenksmingesnis už ankstyvesnį pozityvizmą, nes 
nukreipęs sveiką reakciją prieš anąjį į nekrikščioniško mąstymo vežes. 
Klasiška tokia proga pasitaikė per 1933 m. spalių mėn. Romoje įvykusį Ita- 
lijos filosofų kongresą. Jame ne tik kad nebetvirtino, kad krikščionybė 
esanti gestanti žvaigždė, bet dar palankiai sutiko jos filosofinę min- 
tį. Ja argumentavo vienas kitas ir valdžios universitetų atstovų. Taip, 
sakysime, Del Stefani, aptardamas filosofijos ir politikos santykius, pažy- 
mėjo, kad bandymai „religinį fenomeną“ vien istoriškai ar psichologiškei 
suprasti ir religija pakeisti tam tikra „socialine morale“ esą bergždi. Ki- 
tas profesorius, Orano, pasipriešino mėginimams idealizma padaryti oti- 
cialine valstybės filosofija ir jai monopolizuoti universitetą bei mokykla. 

Tiesa, ji išviršiniai kaip ir vyravo per kongresą, kuriam pirmininkavo 
pats Gentile. Vienok buvo jaučiamas ir neo-scholastikos poveikis. Ko- 
kios čia atsiskleidžia perspektyvos rodo, sakysime, 1933 m. rudenį mirusio 
filosofo Varisco pavyzdys. Jis, būdamas Romos karališkojo universiteto 
profesorius, iškart dėstė pozityvizmą, o vėliau fašizmo įtakoje ėmė skelb- 
ti gentilizmą, kol, pagaliau, negalėdamas pasitenkinti nė jo sprendimais, 
pakeitė juos neo-scholastika. 

Jos atstovai, suprasdami gentilizmą tikrai galint būti pereinamu tarps- 
niu tarp Hegelio idealizmo ir Tomo realizmo; pagyvina santykius su val- 
džios universitetais. Tzm, sakysime, Gemelli pakvietė su paskaitomis Flo- 
rencijos teisių fakulteto dekaną profesorių Ariasą, vieną žymiausių Itali- 
jos ekonomistų. Kalbėdamas apie tomizmo reikšmę socialiniams ir eko- 
nominiams mokslams, svečias pareiškė įsitikinimą, neo-scholastika iš pa- 
ratų paveiksianti minėtas sritis. Florencija atsilygindama paprašė Cordova- 

ni skaityti visą ciklą paskaitų apie politinę Akviniečio koncepciją. Deka- 
nas, pristatydamas paskaitininką, pabrėžė, kad moderniškas mokslo 9asau- 
lis, ignoruodamzs vidurinių amžių meisterio iškeltus principus, tik save 
nuskriaudęs. Tų ičėjų plitimas betgi negalėjęs būti sustabdytas, juk 
tomizmas atgijęs. 

Kiek šis yra gajus, matyti iš sekančio, 1934 m. rugsėjo mėn. Paduvoje 
įvykusio, kongreso, į kurį ir neo-scholastai buvo pakviesti ir kuriame — 
berods, pirmą kartą — Gentile nedalyvavo. Suvažiavimas, svarstydamas 
gnoseologijos klausimus, ilgėjosi tam tikro kritiško realizmo, kuris nuga- 
lėtų iūcsalistiškąjį subjektyvizmą, nes daug kas įsitikino, sveikas realizmas 
tikrai sukursiąs tą minčių visumą, iš kurios plauks taip reikalingos mo- 
raliniam bei socialiniam gyvenimui objektyvios normos. 

Šis susitikimas tiksliai charakterizuoja Italijoje susidariusią situaciją. 
Iš vienos pusės — neo-hegeliškas idealizmas, kuris dėl savo ideologinio pa- 
tarnavimo fašizmui valstybiniame ir šiaip viešame gyvenime naudojasi ypa- 
tingomis privilegijomis, o iš antros pusės — neskaitlinga, bet veikli tomis- 
tų grupė. Jos nebaugina nei oponentų skaitlingumas, nei jų išviršinis stip- 
rumas, nes kvr nūn yra, taip ji klausia, tas anksčiau irgi taip plačiai išsi- 
kerojęs pozityvizmas? Be to, jie ne vieni. Juk jie sudaro tik vieną barą 
to, per visą kultūringą pasaulį nutysusio saviškių fron*o. 


c. Prancūzijoje!. 

Kokios jų pozicijos Prancūzijoje? Kas Italijai yra Croce su Gentile, 
tuo čia yra Bergsonas. Ir jis daug padėjo pozityvizma su materializmu nu- 
galėti. Nors jis pats ir nerado kelio į katalikų minčių pasaulį, tačiau ne 
vienzm tapo tiltu, kaip įsakmiai rodo, sakysim, Maritaino pavyzdys. 

Jacgues Maritain?, kurio gyvenimo bėgis gana tiksliai atvaizduoja 
naujos filosofinės minties istoriją prancūzuose, gimė 1882 m. ir buvo krikš- 
tytas protestantų bažnyčioje. Iš pradžių jis studijavo gamtos mokslus, ta- 
čiau nepzsitenkinęs sorboniečių dėstomu skepticizmu, puolė bergsonizmui 
glėbi, nes jam atrodė, kad šis galėsiąs sutraukti mechaniškojo materializ- 
mo ir scientizmo retežius. Į tas aistringas pzstangas surasti tikrą tiesą jo 
draugas katalikas Lėon Bloy atsakė: „Jūs ieškote tiesos... jūs, kartezia- 
ne!.. Jūs manote, kad žmogaus protas sugeba ją rasti... Jūs kada nors 
suprasite, kad tiesa suvokiama tuomet, kai nuolankiai atsisakoma nuo to- 


1 Cf. Reynold. G. de, Die Rickkehr zum Thomismus in den Landern franzėsi- 
scher Sprzche, „Hochland“, Minchen 1929. — Noe! L., The neo-scholastic mouve- 
ment in french speaking countries, leidiny „Present-day thinkers and the new-scho- 
lasticism“, St. Louis - London 1934. — Goyau G., L'Effort catholigue dans la Fran- 
ce d'aujourd“'hui, Paris 1922. 

* Apie Maritainą ž. W/. Ghikos straipsnį, tilpusį žurnale „Documentation ca- 
tho'igue“ iš 1923.X.27 d. ir W. Guriano atsiliepimą, atspausdintą 1926.III.26 d. laik- 
rašty „Kėolnische Volkszeitung“. — Iš platesnių raštų apie M. minėtini P. Archam- 
baulto (1926) ir E. R. Curtius“o (1927) veikalai. 

kio užsimojimo. Tada tikrai suprasite, kad tai, ko senai ieškojote, to net 
nežinodami, turėjote po ranką.“ Bloy'o tiesa, nes 1906 m. Maritainas kartu 
su savo žmona Raissa, žyde, ištikima savo bendrzdarbe, perėjo į kataliky- 
bę. Toliau studijuojamas Heidelberge dar Driescho neo-vitaiizmą, pzma- 
to, kad bergsorizmzs su katalikybe nėra nesuderinami. Sugrįžęs išgirsta 
iš Solesmeso benediktinų apie Tomą. Čia randa visa, ko buvo ištroškęs, 
dėl to nutaria paaukoti visas savo jėgas Akviniečio filosofijai. Nuo 1914 
m., būdamas Paryžiaus katalikų universiteto profesorium, gavo nors mi- 
nimalines sąlygas savo pažadams vykdyti. 

Pirmiausia atsiskaitė su bergsonizmu. O nuo 1927 m. Prancūzijos 
episkopato paprašytas, pradėjo leisti tomistinės filosofijos kursą. Kiek 
šis padarė jį žinomą specialistų tarpe, tiek 1922 m. pasirodęs veikalas An- 
ti-moderne išgarsino ji platesniuose sluoksniuose. Ši knyga jau vien savo 
provakaciniu pavadinimu sukėlė audrą. Sekuliarizuotas pasaulis nega- 
lėjo supresti, kad šiais „pažangos laikais“ inteligentas gali taip radikaliai 
atsisakyti nuo moderniškos minties. Ir pasipylė priekaištai, insinuacijos, 
apkaltinimai ir grasinimai, t. y., visas tas neapykantos repertuaras, kuri 
patiria kiekvienas dechristianizuotame pasauly veikias mokslininkas kata- 
likas. Bet Maritainas ne iš bailiųjų, todėl nė kiek nesusvyravo. Tik to- 
limesnivose raštuose kiek pažabojo savo temperamentą, kad retorika nenu- 
stelbtų argumentų. 

Šitoks savęs disciplinavimas tik padidino jo reikšmę. Dėl to jau ke- 
linti metai iš jo auditorijos pliste plinta Akviniečio mokslas ir pasiaukoji- 
mas neo-scholastikai. Maritairo nuopelnas, kad ir senoji Sorbona negali 
atsiginti nuo disertacijų iš neo-scholastikos srities. „Koks perversmas! — 
sušunka Archambaultas, Maritaino biografzs, — Šv. Tomas pasidarė ma- 
dos figūra! Nebėra „Nouvelles Littėraires“ numerio, kur be Freudo ir 
ir Dostojevskio nebūtų ir jis minimas, nėra ir knygyno (universiteto kvar- 
tale), kur tomistiniai raštai neužpildytų net ištisų vitrinų“. 

Tą „madą“ Maritainas išnešiojo ir toli už Prancūzijos ribų. Koks jo 
veikimo ratzs, galima suprasti, sakysime, iš 1934 m. jo padarytų kelionių, 
kuriose jis pasiekė ir Lenkiją ir Ameriką. Kad ir jo problemų ratas nesiau- 
ras, parodo Poznaniuje skaityta paskaita apie „nzują krikščionišką visuo- 
menę“. Joje jis iškėlė aktualų visuomenės susitvarkymo reikalą, kas davė 
jam progą pareikšti, kad krikščionykės mokslas lygiai atmeta ir liberaliz- 
mo propaguojamą laisvirgumą ir totalizmo etatistinius suvaržymus. Vi- 
suomernėje turi būti pripažintos teisės asmenivi, šeimai, įvairioms naudin- 
goms organizacijoms ir valstybei. Tačiau pastaroji neturinti reikšti to- 
talistinių užsimojimų.l 

Ta „mada“ sumaniai naudojasi ir kiti neo-scholastikos ugdytojai, sa- 


* Cf. Dovydaitis Pr, Tzrptautiniai flosofijos kongresai, 1934 m. „Logos“, 
p. 190. 

kysime, Garrigou-Lagrange'as, Sertillanges'as, Longprė, Gilsonas. Gar- 
rigou-Lagrange O. Pr. (*1877) atstovauja nuoseklųjį, domininkonų 
skelbiamą tomizmą, kuris itin atitinka prancūzų mėgiamą intelektualizmą 
ir palinkimą į griežtas sintezes. Kad ir platesni sluoksniai galėtų naudotis 
Akviniečio turtais, Garrigou'o brolizi domininkonai pradėjo leisti trisde- 
šimties tomų Somme thėologigue de saint Thomas d'Aguin. Tam darbui 
vadovauja pats vyriausias ordeno magistras Gillet (*1875), kuris savo 
veikalu Le Credo des artistes (1929) tapo žinomas ir už specialistų ribų. 
Kitas domininkones, Pėgues, jau baigia ir komentarą Tomo Summai, kuris 
apims dvidešimt tomų, kiekvienas po 700—800 puslapių. Tas pats Pėgues 
pirmai pažinčiai su tomizmu yra pagaminęs veikalėli Initiatio1 thomiste 
(1921). Lankstesnis už ji yra Sertillanges (*1863), kurio studijos 
apie Akvinieti (1910/15) plačiai paplito. Ir jo 1928 m. pasirodžiusios Thė- 
ses de la philosophie thomiste, kaip ir Catėchisme des incroyants, — nors 
dar tik 1930 m. iš spaudos išėjusios — jau yra išverstos į eilę svetimų kal- 
bų. Ir scotizmzs yra atstovaujamas šioje neo-scholastų šeimoje. Bene 
stipriausias jo reiškėjas bus prancūziškai rašąs kanadietis Longprė. 
Jam simpatizuoja Duhem (1861—1916), kuris, būdamas kartu ir fizikas 
ir filosofas, parašė vidurinių amžių kosmologinių ir filosofinių pažiūrų 
istoriją. 

Skyrium minėtinas Etienne Gilson (*1884). Nors jis ir nėra tomis- 
tas siaura to žodžio prasme, tačiau tas jo, Sorbonnos profesoriaus, nesu- 
trukdo skleisti neo-scholastikos pažiūras ir jomis sudominti net tuos, ku- 
rie šiaip šiais laikais nė nežiūrėtų į vidurinių amžių filosofija ir jos re- 
nesansą. Tuo Gilsonas, gerokai patarnavo neo-scholastikos judėjimui, kaip 
iškalbingai paliudija jo veikalai Le thomisme, kurio 1927 m. išėjo jau trečia 
laida ir Esprit de Ia philosophie mėdiėvale (1931/32). Apie savo pirmą 
susitikimą su tomistine filosofija Gilsonas pasisakė žurnale „Nouvelles 
Littėraires“ (1925.1.3.) šitaip: „Aš privačiai studijuodamas Šv. Tomą, nau- 
dojausi tais pačiais metodais, kuriuos man rekomendavo Sorbonas, gilinan- 
tis į Descartes'ą ir kitus filosofus. Darant tuos moksliškus tyrinėjimus 
man atsivėrė akys ir aš abejoju, ar ateity savo studijose vėl galėčiau apsi- 
eiti be to, šviesiausio mąstytojo ir jo sistemos, kuri yra nuostabiausia iš 
visų mano ligšiol sutiktų“. 

Panašiai išsitarė ir Maurice Blondel (*1861), kuris, anksčiau opo- 
navęs tomizmui, juo toliau juo labiau su juo suartėjo. Giliai veikdamas 
filosofinę, net ir religinę, savo krašto literatūrą, daug ką įvedė bent į neo- 
scholastikos periferiją.! 


* Ir čia, Prancūzijoje, pasitvirtino, kad bet kurios kūrybos pradžia yra doktri- 
na. Kur ji intensingai ugdoma, ten, tarsi, savaimingai išsivysto ir įvairiopa akcija. 
Tai paliudija ir literctūra. Kai pozityvizmas su materia'izmu pradėjo svyruoti ir į 
jų vietą pasisiūlė atgimstanti katalikų mintis, tai tokie Ver'aine, Coppė-, Huysmans, 
Bourget, Brunetiėre ne tik kad vėl rado kelią atgal į Bažnyčią, bet ir Jos dvasia 

Vokiškai kalbančiuose kraštuose specifiški katalikų filosofinės minties 
priešininkai, be eilės kitų, ypač buvo Kantas su Hegeliu ir visokie neo- 
kantizmai bei neo-hegelizmai, neskaitant tos aversijos metafizinei filoso- 
fijai, kurią skiepijo mokslo primatą pasisavinę gamtos mokslai. Vidurinių 
amžių mokslas buvo tokiu aplombu apšauktas bergždžiu polemizavimu, kad 
net toks Windelbandas savo filosofijos istorijoje mano, jog scholastai nie- 
ko kito nežinoję, kaip tik rietis dėl vad. universalijų. Tokias klaidingas 
mintis, kaip žinome, atitaisydavo tokie Werneriai, Hertlingai, Baeumkėriai, 
Stockliai, Willmannai ir kiti. Jiems ypač padėjo du medžiagos rinkiniai, 
kurie sistematiškai iškėlė senus turtus — „Archiv fur Literatur und 
Kirchengeschichte des Mittelalters“ (7 tomai), prie kurio nuo 1885 iki 1900 
triūsė Denifle su Ehrle, ir „Beitrige zur Geschichte der Philosophie des 
Mittelalters“ (1591 ss), kur Hertlingas su Baeumkeriu atidengė naujų 
scholastikos aspektų. Prie šitų žurnalų išaugo ištisa nauja generacija neo- 
scholastų, iš kurių čia pirmiausiai minėsime istorikus su kard. Ehrle prie- 
šaky. 

Pranciškus Ehr le S. J. (1845—1933)* ilgus metus buvo Vatikano bib- 
liotekos vedėjas. Kaip toks jis lengvai priėjo prie ligšiol neišnaudotų tur- 
tų, kurių dalį išspausdino kartu su Denifle'u. Su kitais dar leido Biblio- 
theca theologiae et philosophiae scholasticae (Paris 1885/94). Nors ma- 
žutę, bet svarią knygutę sudaro jo 1918 m. išleistas raštas Die Scholastik 
und ihre Aufgaben in unserer Zeit, kvrią baigė šiais įsiZėmėtinais žodžiais: 
„Mes gyvename tokiais laikais, kurie... mums stato kur kas didesnius ir 
reikšmingesnius uždavinius, [kaip tarp savęs dėl menkniekių ginčytis]. 
Tie darbai žada didžiausį pasisekimą. .. Ilgiau jų atidėlioti negalima. Ne- 
sislėpkime siaurame savo namely, bet teiraukimės, kur galima būtų ką nors 


persiėmę pradėjo kurti. O neo-scholastikai paveikus platesnius prancūzų sluoks- 
nius, katalikų dvasios pasauly išaugusi l'teratūra tiesiog sužydo. Vardai, kaip Ba- 
zin, Bernanos, Bloy, Bordeaux, Claudel, Ghėon, Jammes, Psichari, Mauriac ir kt. 
nėra reikalingi komentarų. Yra literatūros istorikų, kurie Paul Claudel laiko žy- 
miausių šių dienų prancūzų poetu. Kiti net apsiima dabarties Prancūzijos l/tera- 
tūros istoriją rašyti vien katalikų vardais. Bet ir vengiant tokių perdėjimų, galima 
tvirtinti, kad katalikų elementas šių laikų kūryboje vyrauja. — Cf. Platz H., Reli- 
gijos atgimimas prancūzų literatūroje, „Ž'dinys“ 1929, Nr. 4. — Goyau G., L'Eglise 
catholigue en France, Paris "1932. — Bremond H., Manuel! de la littėrature catho- 
ligue, Paris 1925. -— Calvet J., Le renouveau catholigue dans la littėrature contem- 
poraine, Paris *1931. — Hatzfeld H., Religi6ser Aufbruch im geistigen Frankreich 
von heute, Fre'burg i. Br. 1933. — 


1 Jansen B., S. J., The neo-scholastic movement in Germany, leidiny Zybura 
J. S., Present-day thinkers and the new-scholasticism, St. Louis - London 1926, psl. 
250 ss. 

* Apie kard. Ehrle, kaip ir 2pie visus mokslininkus jėzuitus tiksliai informuoja 
Koch L., S. J., Jesuitenlexikon, Paderborn 1934. — Apie kitus daug medžiagos ga- 
lima rasti leidiny „Philosophie der Gegenwart in Selbstdarstellungen““. 

laimėti... Teneviršija mus niekas apsukrumu, plačiu horizontu ir didin- 
gai užsimotu, ištvėrmingu darbu“! 

Panašios krypties veikėjas yra ir antrą šios knygutės leidimą išspaus- 
dinęs Pelsteris S. J. (*1880). Būdamas geras scholastikos istorijos ži- 
novas, nesigailėjo žinių daugybei žurnalų. Iš jo platesnių darbų pažymė- 
tinos 1920 m. pasirodžiusios kritiškosios studijos apie Albertą Didįjį. 

Mirus Ehrlei, istorikų „dekanu“ tapo Martynas Grabmannas 
(*1875), kuris pagarsėjo savo neapsakomu talentų atrasti vis naujų ir vis 
svarbesnių dokumentų, kaskart aiškiau nušviečiančių vidurinių amžių aris- 
totelizmą, vad. lotyniškąjį averroizmą (Sigeri Brabantietį), Aibertą Didįjį 
ir dar daugybę ligšiol miglotų klausimų. Iš jo darbų sąrašo, tiek savo kieky- 
be (vien platesnių raštų priskaitoma daugiau kaip 200), tiek ir kokybe pada- 
riusio Grabmanną pasaulinio masto mokslininku, paminėsime bent šiuos: 
Geschichte der scholastischen Methode (1909/11), kurio antram tomui iš 66 
įvairių bibliotekų panaudojo virš 200, daugumoje jo paties iškastų manu- 
skriptų. Toliau minėtini Thomas von Aguin (1912, *1925), Einfiihrung in 
die Summa theologiae des hl. Thomas von Aguin (1919, 21928), Werke des 
hl. Thomas von Aguin (21931), Der lateinische Averroismus und seine 
Stellung zur christlichen Weltanschauung (1931). 1935 m. dėkingi jo mo- 
kiniai ir sekėjai išleido dviejų tomų Festschrift, kur iš visos Europos benč- 
radarbiavo 77 mokslininkai. "Tai bene didžiausias +0s rūšies pagerbi- 
mo raštas. Simptomiška, kad jis teko scholastikos tyrinėtojui! 

Sistematikų vyriausias yra neperseniai miręs Konstantinas Gutber- 
letas (1837—1928). Per savo ilgoką gyvenimą Gutberletes, daugiausia 
prisilaikydamas Suarezo modifikuoto Akviniečio mokslo, rūpinosi išaiš- 
kinti psichologinius ir kt. teistinės pasaulėžiūros pagrindus. Iš jo skait- 
lingų veikalų daugiausia yra žinomi Lehrbuch der Philosophie (6 t., 
1878/85, *1904/12) ir Lehrbuch der Apologetik (3 t., 1888/94, *1910/14). 
Autoriui itin rūpėjo vertinti moderniąsias filosofijos sroves. Dėl to per 
savo kritišką koštuvą perleido beveik visus žymesnius mąstytojus: ir į to- 
kius pretenduojančius, nuo Nietzschės iki pat Freudo. Daugelį savo ty- 
rinėjimų išspausdino 1888 m. jo paties įkurtame ir per ištisus 36 metus re- 
daguotame „Philosophische Jahrbuch der Goerresgesellschaft“, kur tokiu 
būdu atsispindi visos aktvalijos ir kur telpa katalikų atsakymai. Redak- 
torių nūn pavaduoja jaunesni sistematikai — Dyroffas, Geyseris, Przy- 
wara ir kiti. Juos dėl tem tikrų panašumų galima sugrupuoti į atskiras 
poras, kaip, sakysime, Dyroff - Geyser, Frobes - Lindworsky, Przywara — 
Jansen. 


! Ehrle Fr., Die Scholastik und ihre Aufgaben in unserer Zeit, Freiburg i. Br. 
"1933, p. 76. 

* Aus der Geisteswelt des Mittelalters. Studien und Texte. Martin Grabmann 
zur Vollendung des 60. Lebensjahres gewidmet, Mūnster 1935 (2 tomai, XXXV 
41475 psl.). 

Iš pirmos poros vyresnis yra 1866 gimęs Dyroffas. Jis ne tik kri- 
tikavo neigiamas moderniojo mąstymo pusės, bet panaudojo ir visus jo — 
ypač vad. vertybių filosofijos — pozityvius elementus, kuriais bandė su- 
tvirtinti jam taip rūpimo kritiškojo realizmo pagrindus. Dar plačiau už- 
simojo Juozas Geyšeris (*1869), kuris įėjo į platų kontaktą su moder- 
niąja filosofija. Nors jis ir sumaniai kritikuodavo jos psichologines ir 10— 
gines klaidas, o ypač atsargiai vertindavo neo-kantizmą ir Husserlio feno- 
menologiją, tačiau mielai priimdavo, kas pasitaikydavo gero šių dienų min- 
čių pasauly. Tokiu būdu nepaprzestzi daug laimėjo savo kritiškuoju rea- 
lizmu paremtai statybai. Iš daugybės jo veikalų, tarp kurių nėra nė vieno 
nereikšmingo, pirmiausia minėtini: Alte und >eue Wege der Philosophie 
(1916), Erkenntnistheorie (1922), Einige Hauptprobleme der Metaphysik 
(1923), Das Prinzip vom zureichenden Grunde (1930) ir jo plačiai paplitęs 
Lehrbuch der allg. Psychologie (2 t., 1908, 1920). 

Geyserio kūrybą neblogai nušviečia 1930 m. jo garbei išleistas leidinys 
(Festschrift) Philosophia perennis, kur skaitlingi pzsekėjai svariais dar- 
bais parodo, kiek jų mokytojo siūlomi keliai yra tikri. Be kitų bendradar- 
bių ypač krinta į akis Sohngeras, Ninkas ir Edith Stein. Sohngenas 
szvo veikalu Sein w1d Gegenstand, sumoderninenčius Šv. Tomo Akviniečio 
mintis, atsakė į Nic. Hertmanno „Metaphysik der Erkenntnis“. Ninkas 
S. J. (*1885) ypatingai patikrino Kanto grynojo proto kritiką (1930) ir 
tais pačiais metais išleistu veikalu  Griadlegung der Erkenntnistheorie 
pasirodė esąs ir gnoseologijos specialistas. Trečioji Edith Stein, padarė 
Akviniečio Ouaestiones de veritate transkripcija į šių dienų kalbą, kartu 
patiekdama ir atitinkamą komentarą. 

Lzbai ryški pora yra ir Frobes sv Lindworskiu, kurie abu pasižymi 
eksperimentinėje psichologijoje. Vyresnysis, Frobes S. J. (*1866), po 
ilgų studijų Olandijoje, Anglijoje ir Vokietijoje parašė pagrindinį ir nau- 
jausius patirties keliu laimėtus davinius apimantį Lehrbuch der experi- 
mentellen Psychologie (2 t., 1915/20, 31923/29), prie kurio 1927 m. dar pri- 
dėjo Psichologia speculativa (2 t). Nemažiau produktingas yra Pragoje 
profesoriaująs jo mokinys Lindworsky S. J. (*1876). Jis skaitlingais 
darbais, kiek primenančiais ir kito jo mokytojo, Kūlpės, įtaką, gerokai pa- 
stūmėjo pirmyn studijas apie inteligencija, jausmus ir valia, kaip rodo, 
pav., jo knygos Der Wille (1919, 31923) ir Willensschule (1922, *1927). Iš 
kitų jo veikalų minėsime 1921 m. pasaulio šviesą išvydusią Experimentelle 
Psychologie (*1927) ir 1926 m. išėjusią Theoretische Psychologie im Um- 
I1SS: 

Trečią mus dominančią porą sudaro Jansenas su Przywara. Savo vei- 
kaluose, sakysim, Wege der Weltweisheit (1924), Der Kritizismus Kants 
(1925), Aufstiege zur Metaphysik, heute und ehedem (1933), Įansenas 
S. J. (*1877) nuolat suveda vad. modernistus — Kanta. Hegelį, Bergsoną, 

Husserlį, Schelerį, Heideggerį ir kt. — į akistatą su Šv. Tomu, t. y., išaiš- 
kira aktualiausias problemas pažangios scholastikos šviesoje. 

Panašiais keliais eina ir Przywara S. J. (*1889), kuris nors tvirtai 
yra įleidęs šaknis į tradicinę filosofiją, tačiau akylai stebi ir mūsų laikų 
minčių raidą. Kiek jam sekasi kritiškai atrinktą modernišką medžiagą 
įdirbti į Philosophia perennis atremtą kūrybą, rodo jo plačiai skaitomi vei- 
kalai. Iš jų ypač minėtini prob:emų istoriją liečia Ringen der Gegenwart 
(2 t., 1929), Das Geheinį:is Kierkegaards (1929), Kant heute (1930), Augus- 
tinus (1934) ir sistematinis darbas Analogia entis (1932 ss). 

Prie šitų trijų porų dar galima pridėti eilę panašiu mąstytojų, paliu- 
dijančių, kad neo-scholastika šiandien yra bendras vokiečių katalikų tur- 
tas. Vardai, kaip Mausbachas, Ettlingeris, Wustas, Behnas, Pribilla S. J., 
Lippert S. J., Switelski, Guardini, Adamas ir pan., kalba cž save. Moksli- 
ninkai, kaip Pastor, Nadler, Dempf ir kt, rodo, kiek neo-scholastikos 
spinduliavimas siekia įvairiausias sritis! Kad jis būtų intensingesnis, pa- 
raginti bendros palankios nuotaikos vokiečiai, susitarę su austrais, 1934 m. 
pradėjo leisti 36 tomų Šv. Tomo Akviniečio veikalus. Ko leidėjai šiuo ne- 
kasdieninių darbu siekia ir tikisi, matyti iš jų žodžių: 

„Tomas mums sako, kaip joks kitas Vakzrų pasaulio mąstytojas, visur 
įžvelgti visumą: visą žmogų, visą jo vientisą prigimti, visas jo pagal jų 
vertę sugrupuotas jėgas, visus santykius su Dievu ir artimu, su tzuta, vals- 
tybe ir Bažnyčia, su visu regimu ir neregimu pasauliu. Tomas supažin- 
dina mus taip pat su ierarchiškai sutvarkyta [statine] mokslo ir kultūros 
visuma... Tačiau Tomas palieka pakankamai vietos ir sveikzm plėtoji- 
muisi [dinamikai]. Jis neneigia pažangos, neneigia plačios tapsmo sro- 
vės, o tik aptveria ją stipriais krantais ir nukreipia į tą jūrą, kvrios pa- 
krantėse išsipildo žmonijos troškimas. Tokiu būdu jis apsaugoja žmoviją 
nuo nuolatinių katastrofų ir leidžia jai ramiu bei pastoviu darbu siekti 
savo tikslą. 

„Čia kaip tik ir glūdi giliausia paslaptis tomistinio mąstymo, kuris 
yra ne kas kita, kaip formos, pavidalo ir tvarkos galvosena. Kiek Tomas 
nepripažįsta amorfiškos buities, tiek pat jis neigia beforminį, klaidžiojan- 
tį mąstymą bei gyvenimą... 

Todėl Bažnyčios šūkis, vėl sueiti į kontaktą su Tomu, yra ne kas kita, 


* Negalėdami suminėti visų šių autorių veikalų, pasitenkinsime nurodę bent 
kelius, kuriais šių dienų intelektualinis elitas itin domisi: Behno S., Die Wahrheit 
im Wandel der Weltanschauung, Berlin- Bonn 1924 (Šią studiją galima laikyti kon- 
spektiška Philosophiae pererinis istorija). — Adam K., Das Wesen des Katholizis- 
mus, Diisseldorf '1934. — To paties, Jesus Cnristus, Augsburg "1934. — Bernhart J., 
Der Sinn der Geschichte, Freiburg '. Br. 1932. — Haecker Th., Christentum und Kul- 
tur. Mūnchen 1927. — To paties, Dialog iber Christentum und Kultur. Miinchen 
1930. — Kief! Fr. X., Katbolische Weltanschauung und modernes Denken, Regens- 
burg 1922. — Lippert P., S. J, Die Weltanschauurg des Katholizismus, Leipzig 
1927. — Mausbach J., Die Kirche und die moderne Kunst, Miinchen 1921. — Wust 
P., Auferstehung der Metaphysik, Leipzig 1920. 

kaip šaukimas į galutinę visumą, į esmę, į pilnatvę! Kas čia įžiūri viena— 
šališkumą ir galvosenos sukaustymą, tas arba resupranta Tomo arba nepa- 
žįsta mąstymo prigimties. Ši nėra be prielaidų, nėra absoliutiškai laisva, 
bet yra susijusi su amžinais, nekintamais buities dėsniais. Juos galvojimas 
ir turi atvaizduoti, jei jis pretenduoja būti tikras ir gyvenimiškas.“! 

Šis Tomo leidimas spausdinamas ir sėkmingai platinamas Austrijoje. 
"Tas paliuclija, kiek ir joje dirva neo-scholastikos sąjūdžiui parengta. Tie- 
sa, centrinis Vienos universitetas dar rodo seną liberalistišką veidą, į kurį 
nauji laikai yra įspaudę vos vieną kitą naujesnį bruožą. Tas suprantama, 
nes nuo to laiko, kuriuo fizikui ir gnoseologui Machtui (1838—1916) pro- 
fesoriaujant Vienoje įsigalėjo įsitikinimas, kad jutimai yra vienintelė 
mums prieinama medžiaga, svnku buvo kitokiai koncepcijai įkelti koją į 
Vieną. Ne bent ši savo ruožtu irgi būtų pasipriešinusi krikščioniškai fi- 
losofijai, kaip, sakysime, Reiningerio kantizmas ar Adlerio sumarksistintas 
„Kantas“. Tokiu būdu pasitaikė ir Austrijoje, kad katalikiškai tautai va- 
dovavo nekrikščioniška filosofija. 

Ir karas bei kiti sukrėtimai mažai pakeitė situacija, taip kad ir dabar 
vos vienam kitam krikščioniškos minties atstovui pasiseka gauti Vienoje 
katedrą. Kaip sunku iškilti tokioje atmosferoje, skaudžiai patyrė ir kul- 
tūros istorikas Kralikas (1852—1934), kuris nepaisznt jo neabejotinų 
talentų, iki paskutinės minutės buvo trezktuojamas en Auantitė negligeable. 
Tačiau prieš jaunus Kraliko vienminčius jų ginklai pasirodo kiek atšipę, 
ką patvirtina, sakysime, Eiblio, Fuetscherio, Spanno, Oehlio pavyzdžiai. 
Eiblio (*1882) jau 1923 metais išleistas veikalas Metaphysik und Ge- 
schichte, nežiūrint nepalankios aplinkvmos, šiandien vis dėlto prasiskynė 
kelią ir kartu su 1923 m. išspausdintu traktatu Augustinus und die Patris- 
tik bei 1932 metais pasirodžiusiu darbu Vom Sinn der Gegenwart tarnauja 
naujam judėjimui.? Jam pritaria „Austrijos Geyseris“ — Fuet scheris 
S. J. su tuo skirtumu, kad daugiau tyrinėja smulkius klausimėlius, kurių 
tinkamai neišsprendus, negalima sudaryti visumos vaizdo. 

Kaip kitur, taip ir čia nauja dvasia tapo siela visos eilės didžių mokslo 
veikalų, sudarančių naują konsteliaciją ne vienoje mokslo srityje. Tokiu 
revizionizmu ypačiai pasižymėjo literatūros moksle — Nadleris, sociolo- 
gijoje — Spannas. Nadleris (*1884) parengė kelią objektingesniam li- 
teratūrinių fenomenų tyrimvi ir vertinimui. Tam, be kitų veikalų, tar- 
nauja nors mažiau žinomas, bet itin svarus jo traktatas Die Wissenschafts- 
Iehre der Literaturgeschichte3 Spannas (*1882), panašiai perkainoča- 


Cf. žurnalą „Der katholische Gedanke“, Augsburg 1933, p. 227 s. 

Skaitytina ir jo knygutė „„Christus und der Kiinstler“, Augsburg 1932. 
Išspausdintas žurnale „,„Euphorion“, Leipzig— Wien 1914, p. 1—63. — „Revi- 
zionistai“ literatūros moksle yra ir P. Mū'ler, O. Forst de Battaglia („Der Kampf 
mit dem Drachen, Berlin 1931), O. Walzel, J. Mumbauer, O. Miller („Der Indivi- 
dualismus als Schicksal“, Freiburg i. Br. 1933). 

mas vertybes, sociologijoje į individualizmo vietą grąžino organingumo 
mintį ir visybės idėją. Kadangi jis neišvengė kraštutinumų ir netikslumų, 
tai susilaukė pamatuotos kritikos ir iš katalikų, kurie atitinkamose popie- 
žių — ypzč Leono XIII. ir Pijaus XI. — enciklikose (Humanum genus, 
Immortale Dei, Rerum novarum, Diuturnum illud etc; Ouadragesimo An- 
0) turi kur kas autoritetingesnių vadovų į taip aktualių klausimų spren- 
dimus, kuriems lygiai svetimas tiek senas individualistinis laisvingumas 
tiek ir naujas etatistinis totalizmas. 


e. Anglo- saksų kraštuose 


Koks yra neo-scholastikos padėjimas anglo-saksų kraštuose, geriau- 
siai atvaizduoja filosofo Zyburos (Colorado Springs, U. S. A.) išleista an- 
kieta,! kurią čia kiek plateliau paliesime, nes atsakymai perdėm simpto- 
miški. Jis 1925 metais buvo išsiuntęs 65-iems Šiaurės Amerikos, Kanados 
ir Anglijos (nekatalikų universiteto) filosofijos profesoriams lapą su pen- 
kiais klausimais: 1. Kokie šiandien santykiai tarp ne-scholastikos ir 
scholastikos (bei neo-scholastikos)? 2. Kodėl nuo scholastikos nusi- 
sukama arba kodėl ji abejingai sutinkama? 3. Kas daugiausia tokį ne- 
draugišką atsinešimą iššaukia — turinys ar metodas? 4. Kaip gali scho- 
lastika prisidėti prie dabarties problemų išsprendimų? 5. Kuriuo būdu 
galėtų scholastika su moderniškąja filosofija suartėti ir su ja bendradar- 
biauti? 

Į šitus klausimus atsakė 33 profesoriai, atstovaują tarp kitų Harvar- 
do, Princetono, Yale'o, Edinburgo, Oxfordo, Toronto, t. y., žymiausius tų 
kraštų universitetus. Atsakymuose itin metasi į akis susidomėjimas ir net 
simpatija neo-scholastikai. Sarkastiški arba šiaip pašiepiantys balsai, ku- 
rių tekdavo išgirsti dar prieš karą, kaip ir nutilo. Kiti net šiltai sutinka 
atgimstančią scholastiką. Taip Bostono atstovas Brightman pripažįsta 
(32), kad šiandien visai kitaip domimasi ja, kaip prieš 25 metus. Scottui 
(Cardiff) atrodo (85), kad pažangesni anglų filosofai su vis didesne pa- 
garba atsineša į scholastiką. Windle (Toronto) pažymi, kad Anglijoje ir 
Kanadoje „has been a very remarkable change of opinion as to the value of 
scholastic philosophy“ (92). Kas dar ne taip senai užsiėmimą ja laikyda- 
vo laiko gaišinimu arba pajuokdavo, tas šiandien suprato, „kad su scholas- 
tika reikia skaitytis“ (93). Charakteringas yra ir Bowmano (Princetono) 
atsakymas: „Mano manymu, taip profesorius kreipėsi į ankietos organiza- 
torių, Jūs visiškai klystate, manydami, kad šių dienų filosofija prieš scho- 
lastiką nusistačiusi. On the contrary, I find the best thovght of the day 
very sympathetic to the keen thinking of the Schoolmen“ (27). Sheldon 


* Zybura I. S., Present-day thinkers and the new-scholast'cism. An interna- 
tional symposium. St. Louis - London 1926. — Cf. Michelitsch A., Illustr. Geschich- 
te der Philosophie, II, 824 s., Graz 1933. 

(Yale) pra-eša, kad gausiai lankomose pratybose nagrinėjęs Šv. Tomo 
Summa (12). Alexznder (Nebrask:) pasisako, savo filosofijos istorijos 
kurse scholastiką lygiai tiek plačiai gvildenęs, kiek ir moderniškąją filo- 
sofiją (40). „Certainly I have a deep respect for Scholastic philoso- 
phy“ (40). 

Scholastikos simpztikai ypač giria jos logiką (cripness and exactness 
of Scholastic 'ogic), tikslią terminologiją (fixity and clearness of vocabu- 
lary), aiškią struktūrą, pagrindingumą, sveiką objektingumą. Buvęs Har- 
vardo profesorius Santayana gėrisi jos „dryress..., the absence from it 
of eloguence, passion, and personal humors“ (74). Ji išlaisvina mus „iš 
pažiūrų, kurios šiandien naujiteliavsios, o rytoj jau pasenusios“, išgelbėja 
mus „iš filosofinio romantiškumo“ (74). Anot Pratto (Williams College) 
scholastika patiekianti „tokia pasaulėžiūrą bei gyvenimožiūrą, kuri labai 
palanki individualiniam religingumui ir individo sielos kultūrai“ (50). 
„The soul has a chance in Scholasticism“ (51). 

Iš šitų citatų matyti, kad anglo-saksų mąstytojai jau pradeda vertinti 
katalikų filosofini darbą. Tačiau netrūksta ir priekaištų. Pirmiausia pa- 
kartojamas senas užmetimas, ši filosofija esanti tik ancilla theologiae, gy- 
vuojanti pagal svetimus jai dėsnius, esanti perdaug aprioristiška ir deduk- 
tyviška. Nesuvirškinama nė jos terminologija, sunkiai suprantamas ir jos 
stilius.  Neo-scholastai esą tam tikra inkvizitorių rūšis, kuri nesistengian- 
ti suprasti moderniškąją filosofiją, o tik a priori ją smerkianti. Gal ir esą 
gerų minčių neo-scholastikoje, bet to nesą galima žinoti, nes ji gyvenanti 
užsidariusi ir niekam suprantamai repasisakanti. 

Tikrai, neo-scholastika nėra te ydų, todėl dalis priekaištų visai su— 
prantama. Tačiau atrodo, kad kiti užmetimai išplaukia iš nesusipratimų. 
Norėdamas juos likvidvoti leidėjas Zybura kreipėsi i atitinkamus specia- 
listus, prašydamas išpainioti neaiškumus. Tai ir atliko žinovai, kaip Grab- 
mannas ir Jansenas (Mūnchene), Maritain (Paryžiuje), Kremer ir Noėl 
(Louvaine), Olgiati (Milane) ir kiti. Pagaliau pats leidėjas Zybura, atbaig- 
damas visas mintis, nupiešia neo-scholastikos tikrus tikslus, metodus, pa- 
dėjimą ir uždavinius moderniškame pasauly! 

Kokį įspūdį padarė šis kolektyvinis darbas, geriausiai palivdys šie 
Kantstudien žodžiai: „Jis duoda didingą, impozantišką apžvalgą viso to, 
jau maždaug nuo pusės šimtmečio galingai pirmyn žengiančio... neo-scho- 
lastinio renesanso. Tai kartu mobilizacija visų šio judėjimo svarbiausių 
pajėgų sename ir naujame pasauly [Europoje ir Amerikoje]. Jos pasirodo 
kaip organizuotas kadras, liudijąs tą atkaklų ir nepaliaujamą darbą, nu- 


i Dar skyrium, kitoje vietoje, į priekaištus atsako Kremer R., Une enguėte sur 
la Philosophie neo-scholastigue, Louvain (mai) 1927 ir Jansen B., S. J., Moderne 
Denker und Neuscholastik, „Stimmen der Zeit“, Miinchen (Dezember) 1926. 

dirbtą vos kelių dešimčių metų bėgy. Ši srovė išvidiniai šizndien jau tiek 
sustiprėjusi, jog leidėjai drįsta leisti prabilti ir jos priešininkams.“! 


f. Scholastika tarptautiniame forume 


Po tokio palyginant sėkmingo darbo ztskiruose kraštuose buvo gali- 
ma tikėtis, kad nauja scholastika anksčiau ar vėliau išsilies iš savo sizuros 
vagos ir sudrėkins platesnius filosofijos laukus. Kokizme laipsny tas pa- 
vyko, gana tiksliai parodo nuo 1900 m. organizuojami bendri tarptautiniai 
filosofų kongresai. Ypač charakteringas yra 1924 m. Neapolyje 1vy- 
kusio kongreso? pasielgimas: pamatę, kad jau nebebus galima ignoruoti 
tomistų, jo organizatoriai šelia sukaktuvininko Kanto į darbo centrą pasta- 
tė ir Neapolyje profesoriavusį Toma Akvinietį. 

Šis buvo priderančiai pagerbtas tame pačiame vienuolyne, kur kadaise 
dėstęs. Nepaprastas reginys, kai prieš kosmopolitišką publiką atsistojęs 
pranciškonas (Gemelli) taip iškalbingai bylojo apie domininkoną (Tomą), 
jog daug kartų aplcdismentų jo kalba buvo nutraukiama, nors tzs viskas dė- 
josi bažnyčioje. Jo žodžius dar pagilino Gilsonas, kalbėdamas apie Šv. To- 
mo humanizmą. 

Tomistų balsą galima buvo išgirsti ir sekančiame, 1926 m. Cambrid- 
ge (U. S. A.) susirinkusiame, (vad. Harvardo) kongrese, kuris taipgi ne- 
pabugo metafizikos ir net scholastirės metafizikos. „Kad Amerika, ta 
praktikos ir pragmatizmo šalis, galėtų susidomėti scholastine metzfizika — 
tai skamba kaip tikras paradoksas, o tačiau taip iš tikrųjų yra, nes vieras 
plerumo posėdis buvo pavestas vidurinių amžių filosofijos istorijai. Ta te- 
ma prieš skaitlinga pvbliką kalbėjo be kitų ir Gilsonas. Jo kalba buvusi 
„Viena iš geriausiųjų visame kongrese“. Dar daugiau: neo-scholastiniam 
judėjimui buvo paskirtas dar atskiras posėdis. Jame be kitų louvainietis 
Noėlis referavo apie scholastinės filosofijos poziciją šių dienų filosofijoje. 

Kad neo-scholastika jau nebeužima pzskutinės vietos, paaiškėjo ir iš 
atstovų pranešimų. Tik Italijos reprezentantas ją nutylėjo. Kaip jis gy- 
vendamas toje šaly, iš kurios išėjo enciklika Aeterni Patris ir kur kartu 
su juo dirba Gemelli, Olgiati, Masnovo, gelėjo išvengti tomizmo, tas ne 
vienam kongreso dalyviui buvo tikra mįslė. 

Susintetindamas savo įspūdžius apie Harvardą, tarptautinis mėnraštis 
Scientia konstatavo: „Pamokoma kongrese tas, kad jame nebuvo neutralios 
zonos tarp metafizikos ir fizikos.“S 


* „Kentstudien, 32 (1927), p. 344 s. 

“ Iš Lietuvos dalyvavo, atstovaudamas Lietuvos Universiteto Teologijos-Fi- 
losofijos EFakultetą, Prof.J. Vaitkevičius. Jo pranešimas atspausdintas 1924 m. „Lo- 
gos“ p. 161 ss. 

* Cf. Dovydaitis Pr., Harvardo internacinis filosofijos kongresas Cambridge, 
1927 m. „Logos“, p. 109 ss. — Cf. ir Noėl L., Le congrės de Harvard, „Revue neo- 
scolastigue de philosophie“, Louvain 1926, p. 469 ss. 

Sekantis platesnis kongresas, įvykęs 1934 m. Prahoje,! parodė, kad 
tokie suvažiavimai nėra vien tik platformos, kur neo-scholastai gali pri- 
minti pasauliui, kad scholastika tebėra gyva, bet čia jie dar įrodo, jog 
tas pasaulis reikalingas jos. Tai patvirtina faktas, kad darbų branduolį — 
kartu su keturiomis kitomis temomis — sudarė probiema „Religija ir fi- 
losofija“, ir kad jai nagrinėti buvo paskirtos ne tik dvi sekcijos, bet ir vie- 
nas plenumo posėdis, per kurį T. Przywara S. J. skaitė paskaitą. ,„Bezn- 
dra dalyvių nuomonė, tai buvo geriausias iš visų referatas. Jame T. Przy- 
wara išrodė susitikimo punktus ir skirtumus tarp religijos ir filosofijos. 
Filosofija svarsto klausimus apie Dievą sub ratione mundi, pradėdama nuo 
pasaulio daiktų pažinimo ir betarpiškai atsiremdama žmogaus proto auto- 
ritetu. Teologija kalba apie Dievą sub ratione Dei, atsiremdama paties 
Dievo davimu apie save žinoti, kitaip sakant, Dievo apreiškimu. Po šito- 
kios vaisingos Przywaros kalbos, silpnokas atrodė dėstymas žinomo Pary- 
žiaus Sorbonos profesoriaus Brunschwiego, kuriam nepavyko klausyto- 
jų sužavėti savo išvedžiojimais iš religinio liberalizmo ir mokslinio aceiz-- 
mo punktų.“ 

Tiesa, ir Pragoje daug kas numojo rankas į katalikų mintis, bet prie- 
šininkai negali užginčyti, kad neo-scholastika vystosi, kad jos atstovai ne- 
rausdami pasirodo visur, kur gvildenami lemiami žmonijos klausimai ir 
kad jie randa pritarimą ir net pasekėjų. 


g. Neo-scholastinio darbo aparatas? 


Neo-scholastinis sąjudis reikalingas ir atitinkamos organizacijos. Ją 
katalikai sudarė, įkurdami savo universitetus, fakultetus, seminarijas, iš- 
leisdami fundamentalinius veikalus, steigdami žurnalus, šaukdami suva- 
žiavimus ir t.t. Ta organizacija užtikrina praeity laimėtas pozicijas, pa- 


*! Cf. Dovydaitis Pr., Tarptautiniai filosofijos kongresai, „Logos“, Kaunas 
1934, p. 189. — Iš Lietuvos tame kongrese dalyvavo prof. Iz. Tamošaitis. 

* Dovydaitis F., Aštuntas tarptautinis filosofijos kongresas Pragoje, 1934 m. 
„Logos“, p. 189. 

* Ši apžvalga nebūtų pilna, nepam'nėjus Lietuvos įsijungimą į neo-scholas- 
tikos darbą. Su neo-scholastika lietuviai dvasiškiai buvo supažindinti dar Petra- 
pilio Dvasinėje Akademijoje, o daugiau lietuvių ir betarpiškzi susitiko Louvaine ir 
šveicarų Friburge, iš kur tas judėjimas dar prieš karą persimetė į mūsų kunigų se- 
minarijas, kurios tuo pat tapo pirmais tomizmo židiniais Lietuvoje. Po karo šis 
neo-scholastikos sąjudis pasiekė ir nzujai steigiamą Lietuvos, dabar Vytauto Di- 
džiojo, Universitetą, kur jis vra ypačiai ugdomas Teologijos-Filosofijos 
Fakulteto. Tas matyti, sakysime, iš jo leidžiamų žurnalų „Soter“ ir „Logos“, 
kuriuose, ypač pastarajame, pažymėtini skaitlingi Vysk. M. Reinio straipsniai. Tas 
žymu ir to fakulteto leidžiamose knygose, iš kurių — praleidę grynai teologinius 
dalykus — paminėsime Prof. Pr. Kuraitis, Pagrindiniai gnoseologijos klausimai 
(1930); Ontologija, I tomas 1931, II tomas 1633. — Prof. A. Maliauskis, Teodiceja 
(1931). — Prof. P. Malakauskis, Igimtoji teisė (1934). To paties autoriaus yra dar 
keli ve'kalai apie bažnytines teises. Philosophiae perennis linkme eina ir prof. St. 
Šalkauskis, kuris stengiasi neo-scholastikos principus taikyti taip pat aktualioms 
mūsų gyvenimo problemoms (ct. Kultūros filosofijos metmens (1926). — Filoso- 

deda įsitvirtinti dabarty ir leidžia rengtis ateičiai. Kad ji šiandien jau 
pusėtinai išaugusi, mums parodys čia dedama inventoriška apžvalga pačių 
ste:mbiausių darbų. 

Svarbiausi neo-scholastikos židiniai yra, žinoma, katalikų uni- 
versitetai. Iš jų šiuo atžvilgiu bene žymiausią rolę vaidina Louvainas. 
Romoje ta kryptimi veikia pontifikaliniai universitetai Gregoriana, Col- 
Jegio Angelico, Anselmianum ir dar tik 1933 m. į aukštos mokyklos ranga 
pakeltas, pranciškonų išlaikomas Antonianum. Toliau minėtini Šveicarų 
Friburgo, Milano, Nijmwegeno, Washingtono, Ottawoso universitetai. 
Ir visose kitose katalikų laikomose aukštose mokyklose ir kunigų semi- 
narijose, neo-scholastika užima prideramą vietą. 

Be šių įstaigų yra dar specialūs tomistinės filosofijos institutai. Iš 
jų, užtinkamų beveik kiekviename katalikų mokslo židiny, pirmiausia 
minėtinas Merciero įkurtas Institut supėrieur de philosophie Louvaine. 
Pasižymi ir jėzuitų globojamas Institut fiir scholastische Philosophie 
Innsbrucke. Žinomas yra ir nuo 1922 m. Koelne pračėjęs veikti Albertus 
Magnus-Institut, kurio pirmas darbo punktas yra Alberto Didžiojo vei- 
kalų išleidimas. 

Didelę darbo dalį atlieka ir visą sąjudį tiksliai atvaizduoja žurna- 
lai. Jų nestoras bene bus nuo 1888 m. einas Philosophisches Jahrbuch 


fijos įvada (1928). — Visuomeninis auklėjimas (1927/32). Šitoje ideologinėje at- 
mosferoje yra išaugusi ir to Fakulteto auklėtinio Dr. A. Maceinos disertacija — 
„Tzutinis auklėjimas“ (1934). Katalikų rehabilitacijai mokslo srityje daug pasi- 
darbavo ir prof. Pr. Dovydaitis. Jis kelia zikštėn universalin'us katalikų moksli- 
ninkų užsimojimus įvairiose srityse: filosofijoje, istorijoje, etnologijoje, gamtos 
moksluose ir tt. Jo ska'tlingų raštų bibliografija negali būti išsemta, arba net nucha- 
rakterizuota keliais pavadinimais. Šioje vietoje minėtini ir to Fakulteto dvasios 
reiškėjai, jzme profesoriavę vyskupai apologetas Būčys ir sociologas Paltarokas. 

Kaip kitur, taip ir Lietuvoje, katalikai mokslininkai šviesiai žiūri į savo darbo 
ateitį. Tai visai suprantama, žinant, kad čia jie savo pastangose gali atsiremti į ka- 
talikišką tautą. Tačiau tų vilčių jiems pavydi materializmo, pozityvizmo ir panašių, 
iš prieškarinės Rusijos išplaukusių, srovių atstovai, kurie, atsiremdami į 1926 m. 
prieš-gruodinį rėžimą, reikalavo arba jo dalį (szkysime, Filosofijos skyrių) arba 
jį visą panaikinti. 1926 m. pabaigos įvykiams nutolinus doktrinalinio liberalizmo 
atstovų svajonių realizavimą, kairieji pakeitė taktiką — Fakultetą apšaukė naujam 
rėžimui gresiančiu aparatu. Nors po-gruodinė valdžia, būdama daugeliu atžvilgiu 
antiliberalistiška, ir nesidavė vykdyti pasaulėž ūrinio Mberalizmo pageidavimų, ta- 
čiau 1931 m. pravedė tam tikrą Fakulteto reformą. Ši, tiesa, nepakeitė jo charakte- 
rio, vienok susiaurino galimumus kovoti su liberalizmu. Dėl to Teologijos-Filoso- 
fijos Fakultetui nelengva moksliškai pagrįst: lietuvių tautos įsitikinimus ir jos or- 
ganizmą apsaugoti nuo idėjinių ir moralinių sužalojimų. 

Tačiau jis ir dabar, kiek pajėgdamas, dirba savo darbą, stengdamasis išleisti 
išmokslintus dvasininkus ir tiek profesionaliai tiek ir moraliai stiprius pasauliečius 
mokytojus ir panašius tvirto charakterio inteligentus, kurie, nepasitenkindami jau- 
nosios kartos mechanišku instruktavimu, sugebėtų ją tikrai mokyti ir auklėti tradi- 
cinėje lietuvių tautos dvasioje. Reikia tikėtis, kad Teologijos-Filosofijos Fakulteto 
veikimo sąlygos toliau palengvės, ir kad jis sėkmingiau galės dirbti tą taip specifiš- 
ką dzrbą, kuriame jo negali pavaduoti joks kitas universiteto vienetas. 

Ct. „Teologijos-Fakulteto memorandumus apie principialius Fakulteto sutvar- 
kymo pagrindus“ 1926 ir 1927 m., išspausdintus „Tiesos Kely“ 1928 m. Nr. 5, 316— 
323 p. ir „Teologijos- Filosofijos Fakulteto Tarybos pareiškimą dėl Universiteto 
Statuto reformos projekto“ 1929 m. Nr. 1, 66—69 p. 

der Goerresgesellschaft. 1892 m. šveicarų Friburge pradėjo eiti Revue 
Nec-Scolastigue. Sekantis iš eilės yra nuo 1901 m. Budapešte einąs žvr- 
nalas Bėlcseti-Folyoirat. 1907 m. belgai įkūrė dar antrą organą — Revue 
des sciences philosophigues et thėologigues. Porą metų vėliau pasirodė 
iš karto du nauji žurnalai Rivista di Filosofia Neo-scolastica — Italijoje 
ir La Ciencia Tomista — Ispanijoje. Po karo pirmas naujai pasireiškęs 
organas buvo 1923 m. šveicarų EFriburge įkurtas Divys Thomas. Prancū- 
zijoje šis sąjudis pagimdė Bulletin Thomiste (1924 ss) ir Archive d'his- 
toire doctri.iale et littėraire du moyen-age. Tais pačiais 1926 m., kuriais 
pirmą kartą pasirodė šis „Archyvas“, Romoje pranciškonai pradėjo leisti 
Antoniaium, o Valkenburge (Olandijoje) jėzuitai — Scholastik. Ir Nau- 
jas Pasaulis, nenorėdamas atsilikti, 1927 m. Baltimore įkūrė The new- 
scolasticism. O jauniausias organas bene bus, 1931 m. įsteigtas, čekų 
kalba einąs Na Hlubi iu. 

Tomistai paraudojo dar ir kitokį veikimo būdą — suvažiavimus, 
kongresus. Jų pirmatakas yra 1923 m. Romoje įvykusi ,,Tomistinė Savai- 
tė“, kurią baigdamas Šventas Tėvas pageidavo, kad artimiausiu laiku būtų 
sušauktas platesnis reo-scholastikos kongresas. Šis, pirmas tokios rū- 
šies, buvo 1925 m. suorganizuotas Romoje. Suvažiavusiems atidarymo 
proga senelis Mgr. Talamo priminė, kad „pirmas toks kongresas“ įvykęs 
dar prieš 75 metus, t. y., 1880 m., kai susirinko keli katalikai mąstytojai 
padėkoti Leonui XIII. vž enciklika Aeterni Patris. Bet dabar kas kita: 
iš 20 kraštų — 130 dalyvių!, atstovaujančių jau dau nuveikusį ir dar dau- 
giau žadantį judėjimą. Dienotvarkėje to+išimtinai specialistams skirto 
korgreso bvvo trijų rūšių problemos: gnoseologijos, ontologijos ir filc- 
sofijos santykių su eksperimentiniais mokslais. Kokia iš tokių kongresų 
nauda, nušviečia Lietuvos atstovas šiais žodžiais?: „„.. nė jokia lektūra 
negali duoti to, ką, pavyzdžiui, dvoda rimtai paruošti ir tinkamai sunau- 
doti mokslininkų suvažiavimai per viešas diskusijas, per posėdžių pro- 
tarpiais zsmeniškus.. atvykusiųjų  susipažinimus, npasikalbėjimus apie 
aktualias problemas ir įvairiose šalyse naujus jų nušvietimo bandymus. 
Geri yra įvairių srovių atstovų filosofų kongresai, bet naudingesni vienos 
pakraipos filosofų suvažiavimai; šičia debatai liečia ne tik specifinivs 
orientacijos punktus, bet įsigilinama labiau ir plačiau į sistemos įvairias 
sritis. Tomistirės filosofijos atstovams norint įnešti daugiau gaivinan- 
čios šviesos patekusiai daug kur i krizio padėtį dvasios kultūrai, reikia 
ypatingai branginti ne tik asmeninę iniciatyva, bet ir stengtis sunaudoti 
organizacinių jėgų pagalba.“ 

* Iš Lietuvos dalyvavo, atstovaudamas Lietuvos Universitetą, Teologijos-Fi- 
losofijos Fakulteto profesorius Dr. Pr. Kuraitis. 

* Kuraitis Pr., Internccinis tomistinės filosofijos kongresas Ryme, „Logos“, 


Kaunas 1025, p. 78. — Cf. Le Roche'le I., Le Congrės thomiste de Rome, „Revue des 
sciences philosophigues et thėologigues“, Paris 1925, p. 386 ss. 

Neseniai, t. y., 1934 m. rugpiūčio mėnesi, toks kongresas įvyko Pozna- 
niuje. Jame dalyvavo nemažai plačiai žiromų asmenų, pav., Maritainas, 
Kremeris, Masnovo ir kt. Lenkų pirmasai kard. Hlondas, kalbėdamas 
kongrese, atrėmė priekaištą, reo-scholestika esanti specifiškas vidurinių 
zmžių ir nieko bendro su mūsų laikais neturįs reiškinys. Priešingai, ji 
perdėm aktuali. Lyg norėdamas tą patvirtinti, Krokuvos universiteto 
profesorius Michalskis kritiškai nagrinėjo šių dienų rasistų istoriosofija. 
Jis ją, aiškinančią istorijos vyksmus rasės, kraujo ypatybėmis, lziko ly- 
giai klaidinga, kaip ir materialistinę bei spiritualistinę, nes anoji perde- 
danti materijos, o šita dvasios poveikį. „Tomas Akvinietis tuos visus 
elementus žino, pripažįsta jiems savo vertę, bet ne vienam iš jų nepriski- 
ria kitus paneigiančios reikšmės“ '. Visiems rūpima tema kalbėjo ir Ma- 
riteinas, liesdamas naują krikščionišką visuomenę. Bendrai imant, kon- 
gresas gyveno aktualijomis ir dėl to tikrai domino dalyvius. Į jį akis 
buvo atkreipusi ir Lenkijos valdžia bei jos laikomi universitetai, kurie 
visi atsiuntė savo ztstovus ir kuo galėjo padėjo. 

Be šitų tarptautinių kongresų, įvyksta ir atskirų kraštų katalikų 
mąstytojų pasimatymai, suvažiavimai. Vokietijoje — bendros savo 
konferencijos rėmuose — tokius organizuoja Goerresgesellschaft, kuriai 
pastaruoju laiku padeda vad. Katholische Akademikerverband, t. y., visų 
katalikų korporacijų sendraugių susivienijimas. Ir prancūzai, nenorė- 
dami atsilikti, pradedant nuo 1932 m. kasmet susitinka Juvissy, dominin- 
konų mokslo židiny. Itin įdomus buvo 1933 m. suvažiavimas, kuriame 
dalyvavo beveik visas romanų neo-scholastikos elitas bei eilė valdžios 
universitetų atstovų. Jzme buvo išdiskutuota vad. „krikščioniškosios 
filosofijos“ problema. „Kaipo išvadą [iš visų paskaitų ir kalbų] galima 
pasakyti, jog yra krikščioniškų filosofų dėlto, kad krikščionys gali atsi- 
dėti filosofiniams tyrinėjimams ir kad krikščionybė juos disponuoja 
atsidėti tam darbui... Krikščionybė jiems padeda susidzryti teigiamą filo- 
sofiją. O tilosofija, būdama teisinga, yra būtinai sutaikoma su krikščio- 
nybe; ji yra lengvai panavdojama ir krikščionybės ir pačios teologijos. 
Jos apimtis gali dalinai atitikti Apreiškimo apimtį. Tačiav nė jokia filo- 
sofija negali būti vadinama „krikščioniškąja“ griežta to žodžio prasme. 
Be abejo, galima kalbėti apie krikščioniškąsias filosofijas, bet tiktai tiek, 
kiek jos buvo sudarytos krikščionių filosofų. Bet kadargi daugelis 
atvejų rodo, kad yra gana pavojinga vartoti posakį „krikščioniškoji fi- 
losofija“, kaipo netiksliai apibrėžta terminą, todėl verčiau tokio pavadi- 
nimo vengti...“? 


' Dovydaitis Pr, Tarptautinis tomistinės filosofijos kongresas Pozneniuje, 
„Logos“, Kaunas 1934, p. 189. 

* Sideravičius A.,  Krikščioniškosios filosofijos klausimas Juvissy konferen- 
cijoje, „Logos“, Kaunas 1933, p. 80. — Tei pat nurodyta ir daugiau literatūros. — 
Cf. taip pat „Žid'nys“, Kaunas 1934, p. 81 ss. 

Parašių suvažiavimų įvyko ir tebeįvyksta ir kituose kraštuose. Jie 
rengia dirvą tolimesniems tarptautiniams kongresams.l 

Iš standartinių veikalų, išaugusių iš viso to triūso, dėl di- 
delio jų skaičiaus teminėsime pačius stambiausius. Čia pirmiausia krinta 
i akis jau kitoje vietoje paliesta Philosophia Lacensis, kurią nuo 1888 iki 
1906 m. išleido jėzuitai vokiečiai. Panašus darbas yra nuo 1904 m. einąs 
Cours de philosophie (11 tomų). Anglo-saksų kraštus aptarnauja nuo 1888 
m. pradėję eiti The manuals of the catholic philosophy (5 tomai). Vokiečių 
kalba pažymėtina Baeumkerio, Ettlingerio ir kitų nuo 1920 m. leidžiama 
Philosophische Handbibliothek, kurios dabar jau yra 10 tomų. 

Viską vainikuoja scholastikos korifėjų, o ypač Šv. Tomo Akviniečio, 
veikalų vertimai į atskiras moderniškas kalbas. Kad toki šiuo laiku 
spausdinami prancūzų ir vokiečių kalbomis, tai ne taip jau nuostabu, bet 
kad gaminamas ir čekiškas Akviniečio Summos vertimas, tai jau reikš- 
mirga. Verta žinoti ir tas faktas, kad tam veikalui geriau suprasti ren- 
giama specialiai lotyniškai-čekiškas žodynas. 


h. Pirmas balansas? 


Kas to aparato pagalba per pirmą pusę šimto metų yra nuveikta? 
Pirmiausia metas į akis istoriški ir kritiški darbai, iškeliantieji 
daugybę lig šiol nežinomos medžiagos, atskleidžiančios naujas scholasti- 
kos puses. Sakysime, paaiškėjo, kad ji gerokai buvo prisidėjusi prie gam- 
tos mokslų išbujojimo, matematikos ugdymo ir mechanikos išvystymo. 
Tai pirštu prikišamai parodo, pav., Sorbonos darbai 14. šimtmety. Be to, 
buvo iš naujo išleisti scholastikos klasikų veikalai. Tokiu būdu išnyko 
daug miglų, neleidusių ligšiol įžiūrėti tikrą scholastikos esmę bei reikšmę. 
Dėl to šiandien turima gana tikslų supratimą apie Tomą, Albertą Didįjį, 
Bonaventūra, Suarezą. Paaiškėjo ir santykiai tarp aristotelizmo ir au- 
gustinizmo, buvo susektas ir platonizmo bei neo-platonizmo poveikis, 
tinkamai iškeltas pranciškonų bei jų mokslo vado Duns Scoto vaidmuo 
bet 

Kiek čia įdėta darbo, pilnai suprasti gali tik žinąs tas sunkenybes, 
kurios dokumentų medžiotojams ir komentatoriams, sakysime, Denitle'ui, 
de Wulfvi, Grabmannui, atsistojo skersai kelio. Jos reikalavo ne tik maksi- 
mumo filosofiško supratimo, bet ir nepaprastų filosofiškų sugebėjimų, 


! Negalėdami tuo tarpu per daug specializuotis, Lietuvos katalikai to- 
kio kongreso funkcijos paveda L. K. Mokslo Akademijos kas antri metai šaukia- 
miems L. K. Mokslininkų ir Mokslo Mėgėjų suvažiavimams, kurių pirmas įvyko 
1933 m. pavasarį. 

* Šiam skyreliui be kitos literatūros plačiai panaudota šie B. Janseno S. J. raš- 
tai: Aufstiege zur Metaphysik. Heute und ehedem. Freiburg i. Br. 1933. — Paps- 
tum und Scholastik, „Stimmen der Zeit“, 1930, p. 321 ss. — Moderne Denker und 
Neuscholastik, „Stimmen der Zeit“, 1927, p. 172 ss. 

tvarkant bei leidžiant tokius senus, užmestus i: dažnai gerokai apgadin- 
tus, vos išskaitomus manvskriptus. Šitas editorinis darbas, atliktas tikru 
skrupuliatiškumu, daug kam atidengė visai naujus horizontus, nelauktus 
aspektus ir leido piešti kur kas tikresni vidurinių amžių ir filosofijos 
vaizdą. 

Nemzžiau reikšmingas yra ir susekimas idėjinių ryšių tarp 
įvairių scholastų ir tarp jų bei kitų minčių centrų. Taip, sakysime, pa- 
vyko nustatyti, kuriais keliais arabų ir graikų raštai atkeliavo į vakarų 
pasaulį, koks buvo pirmojo jų filosofinių turtų komentatoriaus, Alberto 
Didžiojo, vaidmuo, kuriais šaltiniais naudojosi Šv. Tomas, kokie buvo 
santykiai tarp tomistų ir nominalistų ir t.t. Įdomu buvo išgirsti ir apie 
santykius tarp scholastikos ir mistikos; sakysime, kurie ryšiai rišo Ecke- 
hartą su jo ordeno filosožija!. Nušviestas taip pat scholastikos sidabro 
amžius 16. šimtmety. Naujieji daviniai rodo, kad daugumas naujųjų laikų 
mąstytojų ir gamtininkų, taip antai, Giordano Bruno, Leonardo da Vinci, 
Galilei, Lutheris, J. B6hme, Descartes, Spinoza, Locke ir kt., kurie lig- 
šiol buvo laikomi visai savarankiškais, vis dėlto gerokai paveikti scho- 
lastikos. Iš jos jie kartais pasiskolino kaip tik tas mintis, dėl kurių jie 
tzip aukštai buvo ir tebėra keliami. 

Iš to ir paaiškėja, kad žymi dalis mūsų geriausių minčių turi savo 
pradžią viduriniuose amživose, o ne — kaip anksčiau manyta — renesan- 
se, humanizme ar reformacijoje. Ne vienas dėl to buvo priverstas keisti 
savo pažiūras į vidurinius amžius, nes suprato, ikad niekinti juos yra tas 
pats, kaip ir nevertinti savo praeities, tuo pačiu ir savęs. Nors toji pa- 
žiūrų revizija vos tik prasidėjo, tačiau gilesni mokslininkai, semiantieji 
savo mokslą iš pirmų šaltinių, jau spėjo išsižadėti ankstyvesnių klaidingų 
manymų. 

Šios istorinės studijos buvo geros dar ir tuo, kad sušelpė pačius ka- 
talikus tikru lobiu brangių, bet užmirštų arba bent ligšiol nepakankamai 


įvertintų žinių. Jos — žinoma, atitinkamai modifikuotos — nepaprastai 
praturtino šių dienų neo-scholastinę sistematiką. 

Iš to galima suprasti, kad jau vien šitokiu kasinėjimu — kuris betgi 
sudaro tik dalį jos darbuotės — neo-scholastika yra nusipelniusi ir pa- 


teisina savo egzistenciją. 

Iškėlę aikštėn tuos turtus, katalikai negavo ramiai pasidžiaugti, bet 
turėjo juos ginti nuo kriticizmo, idealizmo, skepticizmo, empirizmo, 
pozityvizmo ir visų kitų moderniškų srovių. "Tas dažnai buvo daroma 
nuostabia erudicija ir sugebėjimu. Sakysime, Kleutgenas sumaniai run- 
gėsi su Descartes'u, Kantu, Hegeliu, nekalbant jau apie mažesnes žvaigž- 
des. Su lygiu pasisekimu atrėmė moderniųjų priekaištus Mercieras, 
gynė savo pažiūras Geyseris, išrodė savo tezių tikrumą Gutberletas. 


* Cf. Dempf A., Meister Eckehart, Leipzig 1934, 

Tačiau resitenkindami tokiu gynimusi, kuris iš dalies priverčia pri- 
imti savo ideologinio priešo metodus ir prisitaikinti prie jo taktikos, 
neo-scholastikos vadai ėmėsi ir savarankiškos kūrybos. Sa- 
kysime, psichologijoje Mercieras, Gutberletas, Geyseris, Frėūbes, Gemelli 
ir jo milaniečiai patiekia daug anksčiau visai nežinomos empirinės me- 
džiagos ir ją savystoviai apdirba. Panašiai ir moralinėje filosofijoje, ku- 
rioje šalia kitų ypač pasižymėjo Taparelli, Sanseverino, Stėcklis, Hert- 
lingas, Cathreinas. Našūs jų darbai ir religijos filosofijoje, ką parodo 
Garrigou-Lagrange'o, Sertillanges'o, Przywaros veikiėlai. Gamtos fi- 
losofijoje jie ne tik konkuruoja su kolegomis iš kitų liogerių, kaip, sa- 
kysime, su Drieschu arba Becheriu, bet ne viena jų dar viršija savo sva- 
resne filosofine substancija. 

Bet vis dėlto tie darbai, absoliučiai imant, neturi jų pirmatakų reikš- 
mės. Čia kalta eilė objektyvių ir subjektyvių priežasčių. 

Pirmiausia reikia kaltinti mūsų laikų adogmatinį bei anti- 
metafizinį charakterį, neleidžiantį pilnai kurti. Žmonės yra 
ztpratę domėtis esmingiausiais klausimais — iš kur? i kur? kam? kodėl? 
Jie pamiršo ir mąstyti. Dėl to šiandien reikia plaukti prieš srovę, kuo 
netenkama didesnės dalies geriausių jėgų. Tuo tarpu viduriniai amžiai 
turėjo visą tą, metafizikos statybai reikalingą, transcendentini impetų. 

Be to, visa mūsų dabartis nėra kūrybiška, o pereinamas tarpas tarp 
dviejų už ją kvr kas našesnių periodų. Tokiais laikais nors ir netrūksta 
rimtų darbų, tzčiau nėra didžių  užsimojimų ir tikrai imponuojančių 
mokslo sintezių. Šito pereinamumo charakterio negalėjo išsisaugoti nė 
šiame laike išaugusi neo-scholastika. Ji iš prigimties turi tas pačias 
gimimo ydzs, kaip ir visi kiti šio iaikotarpio dvasios pasireiškimai. 

Antra sunkenybė plaukia iš pačių neo-scholastikos vgdytojų'. Mat, 
yra nemažai tokių, kurie prisiriša prie tradicinių formų ir dėl to įsivelia 
į nevaisingus mokyklinius ginčus. Jie pamiršta, kad svarbu tie- 
sai ir tik jai atstovauti, o ne kuriai nors tradicijai, nors ši būtų ir kažin 
kiek brangi ordenui ar institutui. Laikai per daug rimti, kad 20. šimtme- 
ty būtų galima atnaujinti neesmingus 14. amžiaus kivirčius. Šiandien, 
dirbant gerokai dechristianizuotoje atmosteroje, reikia visas jėgas su- 
kaupti kovai su išorės priešais. 

Ypač reikėtų apgailestauti, jei būtų bandoma atnaujinti senus ginčus 
tarp tomizmo (siauro to žodžio prasme) ir vad. augustinizmo.  Augusti- 


1 Kas nori susipažinti su svarbiausiais neo-scholastikai daromais priekcištais. 
tepasiska'to, sakysime,, Ziiricho universiteto profesorizus Pierre Jaccard'o raštus, iš 
kurių itin žymėtini L'inutile pzradoxe des nėo-scolastigues, „Revue de Genpžve“ Ge- 
nėve (aoūt) 1927. — La renaissance thomiste dans /Eglise. Du cardinal Mercier 
a M. Jacgues Maritain, „Revue de thčologie et de philosophie“, 1927, Nr. 63. — La 
renaissance de la pensėe franciscaine, „Revue de thėologie et de philosophie“, 1930, 
Nr. 75. 

niškos filosofijos nuopelnai tokie dideli, kad joks rimtas mokslininkas 
negali be jų apsieiti. Lygiai kaip pats Šv. Tomas Akvinietis nevengė Šv. 
Augustino minčių, taip ir šių dienų scholastika turėtų pasinzudoti jomis. 
Būtų tikrai neišmintinga, vardan Akviniečio kovoti su Augustinu. Toks 
anti-2ugustiniškas nusistatymas tik iššauktų — ir įau iššaukė (Hess- 
enas!) — lygiai tiek kenksminga anti-tomistinį afekta. Tik panaudojimas 
visų tinkamų elementų — o tokių mums Šv. Augustinas patiekė begales! 
— apsaugos neo-scholastus nuo bergždžios repristinacijos to, kas tik 
atskiram mokykliniam vienetui miela. Taigi, tenka savo medžiagą semti 
iš visų naudingų šaltinių ir savo metodą taikinti atitinkamai situacijai. 
Tas darbas tuo geriau seksis, juo labiau bus įsidėmimą, jog tikroji scho- 
lastika buvo ne sukietėjusių aksiomų sistema, o aistringas tiesos siekimas 
ir juo geriau bus įsisąmoninama, kad 20. šimtmety negali būti kalbos apie 
atgaivinimą to, kas tiko 13. amživi. Juk Averročsas, Sigeris Brabantietis 
ir į juos panašūs yra mirę, vienok Heideggeris, Husserlis, Bergsonas ir 
net Comte'as su Kantu yra gyvi. Jie formuoja mūsų dvasios gyvenimą. 
Todėl su jais ir tenka skaitytis. 

Nuo tokio archaizmo mus įspėja pats Leonas XIII., ragindamas, pa- 
sinaudojant visu tuo, kas tinkamo buvo sukurta vėlesnių filosofų, toliau 
statyti Akviniečio dvasia. Be baimės apsirikti galima sakyti, kad kaip 
tik tas labiausiai dirba pagal Šv. Tomo intencijas, kuris nedievina kiek- 
vieno jo skiemens, o jo kryptimi kuria savarankiškai. Šiuo atveju pats 
Doctor Angelicus buvo žavintis pavyzdys: jis laisvai panaudojo savo 
laikų filosofijos kraitį, įvesdamas kartais ir visai drąsias naujenybes, jei 
jos jam atrodo būtinos. Ir šiandien, jei jis grįžtų pas mus, vargu ar su- 
tiktų leisti antrą savo veikalų laidą, gerokai jų nepakeitęs. Taigi tomiz- 
mas nėra ir negali būti archeologija, jis nori būti ir yra — kaip pabrėžė 
1925 m. Romoje įvykusio tomistinės filosofijos kongreso pirmininkas — 
„filosofavimas Akviniečio dvasia“, t. y., toks filosofavimas, kuris gvilde- 
na aktualiausias problemas amžinų principų šviesoje. 

Toliau neo-scholastikos vaisingumą gerokai sumažino ir tas faktas, 
kad didelę dalį reikiamos medžiagos reikėjo ir tebereikia atga- 
benti iš senai praėjusių laikų. Tas nelengva daryti jau vien dėl to, 
kad viduriniai amžiai, kurie žada daugiausia, ir ne vienam katalikui — 
nesamoningai kartojančiam liberalizmo svgestijas — nėra jau taip sim- 
patiški, o kas bekalbėti apie nekatalikus! Sunku todėl iš po humanizmo, 
reformacijos, apšvietos ir liberalizmo liekanų iškasti tuos turtus. 

Tzčiau tas nereiškia, kad tie neo-scholastikos darbai yra reikšmin- 


? Cf. Dovydaitis Pr., Šv. Augustaino asmenybės modernumas ir jo filosofijos 
aktualumas, Kaunas 1931. — Hessen J., Augustinus und seine Bedeutung fūr die Ge- 
genwart, 1924. — To paties, Die Weltanschauung des Thomas von Aguin, 1926. — 
To paties, Augustinus Metaphysik der Erkenntnis, 1931. — Przywara E., S. J.,. Augus- 
tinus, Leipzig 1934. 

giausi, arba kad pakanka užsiimti vien „iškasenų“ populiarinimu. Į viršų. 
gabenami turtai, aišku daugely atvėjų teturi istorinę reikšmę ir be žymių 
pakeitimų negali tarnauti šių dienų filosofinėms sunkenybėms įveikti. 
Tie nors ir užtikrina tradiciją, tačiau neatstoja savarankiško mąstymo, 
ikuris kiekviename amžiuje vis iš naujo turi būti dirbamas. 

Dar viena sunkenybė, trukdanti  tomizmui veikti moderniškąjį pa- 
saulį, yra jo ne visiems suprantama kalba. Ją sudaro nors 
tikslūs, bet mažai žinomi ir dėl to iškart ne visiems aiškūs išsireiški- 
mai. Vietomis jie tiesiog virsta tikru slapyraščiu, kurio raktą turi tik 
nežymus žinovų skaičius. Kartais atrodo, scholastikos atgaivintojai ty- 
čia slėpią savo minčių turtus už neįkandomos kalbos, kad tik į jų taip 
pamėgtąją sritį neįsibrautų pašaliniai. Kiti vėl, kad ir neinspiruojami 
tokios intencijos, turi nuostabia dovaną aiškias mintis išreikšti neaiškiai. 
Jų šūkis turbūt skamba: kodėl rašyti paprastai, jei tas galima padaryti ir 
komplikuotai?! Ar tad nuostabu, kad tomizmo mintys netaip sparčiai 
plinta kaip turėtų ir galėtų? Tiesa, bandyta ir tebebandoma prie trakta— 
tų pridėti aiškinimų. pastabų, išnašų ir komentarų. Gaminamos net iš- 
tiesos transkripcijos. Bet ar normalu, kad knyga yra reikalinga nešiotės 
"ir neštuvų?. 

Kitaip daro moderniškoji filosofija. Nors ir jos atstovai yra davę 
panašių hieroglifų, tačiau, bendrai imant, jie rūpestingiau apdirba savo 
stilių. Kiti net rašo visai įdomiai, tiesiog patraukiamai. Dėl to nė vienas 
jų pakliuvo ir į literatūros istoriją, sakysime, Schopenhaueris su Nietzsche. 
Bet ir antro didumo žvaigždės, kaip Paulsenas, Euckenas, Bergsonas ir 
pan., pasižymi sklandžia ir pavergiančia kalba. Taigi, neo-scholastai, 
išmokę galvoti, dabar turėtų pramokti ir rašyti. Tada ir plztesnieji 
sluoksniai nebežiūrės į jų filosofiją, kaip į akiniuotos kastos kabalistiką. 

Nemažiau atstumia ir tas neretai pastebimas nepsichologiš- 
kumas santykiuose su moderniškąja filosofija. Tos atstovai skundžiasi, 
neo-scholastai, įsitikinę savo idėjų neklaidingumu, 2 priori atmetą visa, 
kas ne jų mąstoma. Esą jie tuo pasidarą ne kolegos, bet inkvizitoriai, vi- 
sur tik nurodą, kad kitų suklysta. Esą jie pradedą paskaitas apie šių 
dienų filosofiją žodžiais: Dabar kalbėsime apie fenomenologiją ir tuoj 
pamatysime, kad ji yra klaidinga! 

Tuose priekaištuose yra ir tiesos, nes dažnai nusistatoma iš kart prieš 
moderniškas mintis, su jomis gerai nė resusipažinus. O kas arčiau pasižiū- 
rėtų, rastų ne vieną jos teisingą mintį. Galima tad tvirtinti, kad, nežiū- 
rint kvestijonuotinos krypties, vad. modernioji filosofija, pradedant Des- 
cartes'u ir baigiant Heideggeriu, yra aruodas įdomių ir iš dalies net nau- 
dingų minčių. Reikia tad, palikti savo filosofiška ghetto ir — neauko- 
jant savo principų — atsiverti pasauliui. 

Kai modernioji filosofija supras, kad su ja skaitomasi kaip sv lygiu, 

o ne kaip su nusikaltėliu, tada ir ji labiau bus linkusi vertinti neo-scho- 
lastikos argumentus. 


i. Summa summarum 


Neo-scholastika pirmiausia sutvarkė katalikų galvojimą. Tas nebuvo 
lengva, nes šie, kartais netiksliai suprasdami konservatoriškumą ir per- 
daug linkę „gyventi atgal“, nekartą ir „filosofuoja atgal“. Ypač sunkų 
buvo laimėti jaunimą, kurio žymi dalis tomizma telaikydavo mirtinai nuo- 
bodžia proto gimnastika smegenų sąnariams laužyti. Reikėjo neinažai 
energijos išbudinti jauną kartą iš šito hipnozo, kurio rūkai kartais dar ir 
šiandien tebetemdo jos mastymą. Bet bendrai paėmus, dabar jau ikitaip. 
Katalikai tolydžiai aiškiau orientuojasi į neo-scholastikos švyturį. Dėl 
to galima tvirtinti, kad dar 20. šimtmečivi nepasibaigus nebebus mokslais 
besidominčio kataliko, kuriam Philosophia perennis būtų svetima. 

Kai dėl ideologinių priešų tenka pasakyti, kad jie pergyveno visas 
fazes tos raidos, kurią paprastai patiria išdidus mokslininkas, netikėtai 
sulaukęs konkurento. Pradžioje nekreipė dėmesio į jį. Vėliau, kai tas 
nebebuvo galima, jį sąmoningai nutylėjo. O kai ir to nebeužteko, tyčio- 
josi iš jo. Ir gavo tuomet katalikai išgerti visą tą kartumo taurę, kuria 
liberalai laikydavo parengę kiekvienam oponentui. Bet kai ir ši nebe- 
pajėgė įbauginti, imta ieškoti kokio nors modus vivendi. 

Tas modus vivendi šiandien ir charakterizuoja vad. moderniosios 
filosofijos santykį su neo-scholastika.  Nebelaikoma gero išsilavinimo 
ženklu apie ją nieko nežinoti. Kiti net bando jos darbais pasinaudoti. 
Dėl to ji ne vienu klausimu yra paveikusi šių dienų mąstymą. 

Sakysime, gnoseologijoje kritiškasis realizmas sumaniai kritikuoja 
Kanto kriticizmą ir tuo paskatina „grįžti prie objekto“. Psichologijoje 
aktualumo teoriją kaskart labiau nustumia substancialumas. Toje pat 
srityje eksperimentinis metodas turėjo žymią savo pozicijų dalį užleisti 
į dvasios mokslus orientuotai psichologijai, iIkuri į psichinius reiškinius 
žiūri kaip iš vieno kuriančio centro išplaukiančius, visybę sudarančius 
fenomenus. Gamtos filosofijoje Driescho, Reinkės ir kitų neo-vitalizmas 
vis labiau išstumia materiališkai suprastą  darvinizmą. Teisių filosofi- 
joje kraštutinis pozityvizmas yra nustojęs geros dalies pasekėjų, nes dau- 
gelis pabrėžia virštautinę, bendros reikšmės turinčią proto teisę (Ver- 
nunttrecht), kuri iš esmės yra ne kas kita, kaip scholastikos dėstomoji 
prigimties teisė. 

Iš visų tų ir eilės panašių reiškinių matyti, kad šių dienų mastymas 
daro stambius žingsnius scholastikos link. Visa tai, žinoma, įvyko ne be 
sąryšio su katalikų mąstytojų veikla. 

Tačiau to neo-scholastikai dar permaža. Ji norėtų iš esmės paveikti 
filosofinį žmonijos darbą. Tam ii dabar ir rengiasi. Nors medžiaginės 

sąlygos jai ir nepalankios, tačiau patogi — dvasios situacija, juk neo- 
scholastika pasaulivi kaip tik ir siūlo, ko šis yra išsiilgęs — tvirtą pa- 
saulėžiūrą ir prasmingą gyvenimožiūrą. 

Charakteringa tuo atžvilgiu yra nekataliko Gonzague Truc'o knyga 
Le retour 2 la scolastigue, kurioje jis 1919 m. suformulavo daugeiio lū- 
kuriavimus ir viltis. Nors autorius šiaip gana Ikritiškai sutinka Bažny- 
čios dogmas, Jos organizaciją ir atstovus, tačiau jis negali nevertinti to- 
kios filosofijos, kuri jo manymu mūsų mąstymui neša išganymą. 

Truc'as scholastiką vertina pirmiausia dėl to, kad ji tiesą geriau iš- 
reiškia ir už senąją ir už moderniąją filosofiją. Iš viso, esąs didelis skir- 
tumas tarp nūdienės galvosenos ir katalikų mąstymo. Anoji rors ir pa- 
sipučia dėl kelių surastų tiesų, tačiau iš šio turėtų pasimokyti, kad visų 
pirma reikia apmąstyti svarbiausią klausimą, būtent, žmogaus likimą. 
„Juk žmogus pašauktas ne tam, kad tik gyventų ir suvoktų kelius gyve- 
nimo mechanizmo aspektus, bet jis trokšta žinoti kam jis gyvena“. Į ši- 
tokius klausimus atsakyti kaip tik stengėsi vidurinių amžių filosofija. 


Tačiav to nepaisant, taip tęsia Truc'as, scholastika patyrė visus smu- 
kimo kartumus. Ji, tarsi, nuo sosto tiesiai buvo nugabenta į ešefotą. Ži- 
noma, ji turėjo ydų. Bet vis dėlto ji „yra philosophia perennis, filosofija 
visiems laikams“. „Savo sintezėse, kurios iškart atrodo dirbtinos, o pas- 
kui pasireiškia didingu grožiu, scholastika bando į imponuojančią visumą 
suvesti Platoną, Aristotelį, Plotiną, šias tris žmogiško mąstymo viršūnes... 
Pasikliaudama savimi ir būdama kartu ir kukli ir drąsi, ji yra įsitikinusi, 
kad kiekvieno amžiaus uždavinys yra pridėti prie seno ką nors naujo ir tuo 
būdu idėjų harmonijai suteikti ir individuališką bruožą.“ 

Kas scholastikos privalumų nenorėjo matyti, tas tik save nuskriaudė. 
Tiesa, „mes medžiagiškai praturtėjome, bet mūsų siela begalo sumenko. 
Mes pasidarėme vergais tos materijos, kurią apvalėme.“ Kokie viso to 
padariniai? ,„Religinį abejingumą seka filosofijos ir bet kurio mąstymo 
nekentimas. Žmogui nebeįdomu nei gyvenimo prasmė nei jo tikslas. 
Jam pakanka būti [pasauly] ir naudotis [jo gėrybėmis]. Bet šis nau- 
dojimasis yra begalo lėkštus““ Yra tik viena išeitis — išlaisvinti protą 
iš žemiškų pinklių ir nukreipti jį vėl į jo natūralų tikslą, prie kurio jį 
tegali priartinti scholastika: Ji temoko mus mąstyti ir pažinti, kam mes 
mąstome!. 

Tad kokiais jausmais vadovaudamasis katalikas žengia į ateitį — 
optimistiškai ar pesimistiškai nusiteikęs? 


! Truc tiek yra įsitikinęs scholastikos naudingumu, kad kreipėsi į valdžią, pra- 
šydamas šelpti neo-scholastikos ugdymui pasišventusį, iam zerai žinomą Paryžiaus 
kata'ikų universitetą. Tempora mutantur! 

Yra, kaip matėme, dzug džiūginančių faktų!. Ypač gera, ked ne viena 
sistema, kuri aštriai puolė katalikus ir pasiskelbė laimėtoja, šiandien 
arba pati susilikvidavo arba liko nugalėta. Bet tuščia manyti, kad visi 
mąstytojai kada nors vienu balsu skelbtų katalikų doktriną. Bergždžia 
todėl svaigintis mintimi, kad, nugalėjus pozityvizmą su materializmu, bus 
laisvas kelias ketalikų mintims. Kaip jau per du tūkstančius metų jie, 
pašalinę vieną kliūtį, atsidurdavo ties kita, taip ir ateity tokias sutiks. 
Ir nebus kada nurimti. Taigi, kiekviena katalikų karta susiduria su spe- 
cifiškais sunkumais, su kuriais rungtis ir yra vyriausias uždavinys. Kad 
tikrai nėra kada pasilsėti, įsakmiai rodo ir gyvenamasis momentas: trau- 
kiasi iš arenos individualizmas, bet užtat veržiasi kvestijonuotini tota- 
lizmai. Ir vėl iš naujo prasideda išaiškinimas ir vertinimas. Veikla vis 
ta pati, keičiasi tik objektai, mainosi tik frontai. Negerai, kai nesupran- 
tama savo uždavinio ar patogumų ištroškus užsimerkiama prieš dienos 
imperatyvus. Reikia skaityti už didelę laimę patekti į tokias dvasios 
kovas, nuo kurių šiandien aidi visas pasaulis. 

Kaip matyti nėra pagrindo perdaug džiūgauti. Kad toks optimizmas 
tikrai nebūtų pagrįstas, galima spręsti ir iš to, kad į daugelį aktualių 
klausimų katalikai neturi atsakymų arba jei ir turi, tai juos pamiršo. Tuo 
tarpu tėra apytikriai parengta vieta, kur turėtų išaugti nauji minčių rū- 
mai. Ne be mūsų kaltės taip yra. Dėl to nedarykime sau iliuzijų. Gal 
tuos kelius pasiliktus laimėjimus sulaukėme ne tiek dėl savo stiprumo, 
kiek dėl kitų silpnumo. Nesunku suprasti, kad mes stovime tik pradžio- 
je tų didžių uždavinių, kurie tuo tarpu praneša mūsų silpnas jėgas. 

Bet taip pat nėra pamato įpulti ir į pesimizmą. Nors, žinoma, ir ne- 
jauku, kad viešai vyrauja svetimos doktrinos, tačiau tas kataliko moksli- 
ninko neišmuša iš vagos. Juk daug yra buvę sistemų, o kur jos dabar? 
Ar šiandien kas jas beatsimena, išskyrus istorikus? Kadaise Šv. Jero- 
nimas rašė: „Ingemiscens orbis terrarvm se Arianum esse miratus est“ 
— „Susigraudinęs ir nustebęs pasaulis pamatė, kad jis pasidaręs aria- 
niškas“. O kur arianizmas šiandien? Kiek galima būtų priskaityti moks- 
lo pasaulį užkariavusių srovių ir kategoriškai pareiškusių — niekam ne- 
beatiduosiančios skipetro? Taip, sakysime, Hegelis skelbė, kad po jo 
joks filosofas nebeturėsiąs šarsų. Ir Schopenhaueris tvirtino, tik su juo 
tikra filosofija atėjusi į pasaulį. Panašiai ir Nietzsche laikė save pirmu 
ir paskutiniu išminties pranašu. Ir retas kuris nesako, kad prieš ji nieko 
nebuvę ir kad po jo jau niekam vietos nebūsią. 

Toje iškylančių ir nykstarčių sistemų daugybėje ramiai sau skiria 

* Prie jų nepriskaitoma, kad tomizmas kaikur, sagysime, šų dienų Prancū- 
zijoje, pasidarė net mados filosofija. Tai efemcriškas reiškinys, iššauktas tų, kurie 
vakar žaidė bergsonizmu, rytoj žais kuo kitu. Philosophia perennis nesiekia pigaus 


populiszrumo. Madoje ar nemadoje — tas jai *+ katalikui mokslininkui skirtumo ne- 
sudaro ir jo nejaudina. 

kelią Philosophia perennis. Užgavimų nepaiso, pataikavimų negirdi. Ji 
nesistengia ką perkalbėti ar įsigyti sekėjų par force. Nors ji ir džiaugiasi 
jų sulaukusi bei liūdi jų netekusi — tačiau nenustoja pusiausvyros. Juk 
jos likimas nesurištas su atskiru mąstytoju, kuris dėl savo trumpo gyve- 
nimo turi išvystyti nervingai greitą tempą. Nesijungia ji nei su ištisa 
epocha, kuriai rūpi žūtbūt patekti į istoriją. Generacijos, periodai, šimt- 
mečiai yra tik laiptai, kuriais ji kopia į savo tikslą. 


Nesusipratimems išvengti, baigiant čia reikia pabrėžti, kad Phi/osophia 
perennis ir scholastika (arba tomizmas) nėra visai tas pats. Scholastika 
tėra tik viena tų mąstymo lyčių, kuriomis Philosophia perennis ilgame 
savo kely naudojasi. 


Pirmiausia jai tarnavo platonizmo parengti indai, nes jo spekuliaci- 
jos pagrindinė tendencija kilti į antgamtines sferas raginte ragino juo 
pasinaudoti. Visas platonizmo teikiamas krikščioniškajam mokslui gali- 
mybes genialiai panaudojo Šv. Augustinas, tuo tapdamas vienu reikšmin- 
giausių Philosophiae perenmzis atstovų. Bet suaugustinintas platonizmas, 
kuris per aštuonius šimtmečius vienas vadovavo filosofiniam darbui, 
nebuvo laikomas vienintele išreiškimo forma. Dėl to krikščioniškasis 
pasaulis perdaug nesipriešino, kai 13. šimtmety Tomas Akvinietis amži- 
nas tiesas bandė išreikšti kita, graikų filosofijoje pasirodžiusia, kompo- 
nente — aristotelizmu, kuriuo remiasi ir šių dienų neo-scholastika. Vie- 
ncik iš to dar neseka, kad būtinai taip pasiliks ir ateity. Juk viskas, kas 
yra istorijoje sukurta, kinta. Atsiranda naujų ir gal tobulesnių, o ypač 
naujoms situacijoms geriau pritaikintų mąstymo formų. Sakysim, gali 
taip pasikeisti, kad krikščionybė, savo pradžioje pakrypusi į vakarus, ku- 
riems kalbėjo jiems labiausiai suprantama racionalistiška kalba, ateity 
savo centrus turės rytuose. Ar tik neiškils tuomet senas turinys nuo- 
stabiai išvystytomis indų spekuliacijos formomis? Taigi, galimas daik- 
tas, 'kad tolimoje ateityje unija tarp katalikų minties ir aristoteliškos fi- 
losofijos nebebus tokia tvirta kaip dabar. Bet tuo tarpu mums statomas 
uždavinys ir visa dvasios konsteliacija įsakmiai verčia mus naudotis tąja 
aristoteliškai orientuota sistema, kurios visų paskutinių popiežių paska- 
tintas intensyvus ugdymas privedė prie spekuliatyvinio darbo atgijimo 
katalikų tarpe. Katalikas gali didžiuotis tokia vadove, ypač dabar, kai 
ji išlyginusi daugelį praeities nepasisekimų, kviečia naudotis tomis gali- 
mybėmis, kuriomis Apvaizda apdovanojo gyvenamąjį laikotarpį. 

3. KATALIKŲ UNIVERSITETU EKSPANSIJA: 


Juo labiau žmoniją ištikusios katastrofos — Didysis karas, rusų re- 
voliucija, ekonomiškas smukimas ir t.t. — sukrėtė pasitikėjimą mokslu bei 
liberalizmo pagimdyta aukšta mokykla, juo labiau iškilo katalikų doktri- 
na, jų mokslo sąvoka ir jos dvasia dirbantieji universitetai ir tai tokiame 
laipsny, kad net imta kalbėti apie tikrą tų mokslo įstaigų ekspansiją. 
Ar toks manymas tikras, parodys čia dedama apžvalga. 


a. Lenkijoje 


Po karo pirmi pasiskubino katalikų universitetą įkurti — lenkai. 
Jie 1919 m. Lubline?, kur susimetė žymi dalis buv. Petrapilio Dvasinės 
Akademijos profesūros su Mgr. Radziszewskiu priešaky, — remiami nunci- 
jaus Achilles Ratti, dabartinio popiežiaus, — atidarė Švenč. Jėzaus Širdies 
vardu savo aukštą mokyklą. Ši tęsia tradicijas senos Zamascos Akademi- 
jos, kuri dar pirmosios Lenkijos respublikos laikais buvo įžymus kultūros 
centras. Ir šiandien ji nori ką nors ypatingesnio įnešti į krašto akademinį 
gyvenimą, nes turi aukštesnių pretenzijų, negu būti tik septintu univer- 
sitetu prie jau anksčiau įsteigtų šešių. 

Jos laikytojas ir globėjas yra Lenkijos episkopatas. Jis finansuoja 
universitetą iš tam tikro fondo, kurio pajamas sudaro pačių vyskupų įna- 
šai, turtuolių dovanos bei palikimai ir kasmet per Sekminių šventes visose 
bažnyčiose organizuojamos rinkliavos. Pastaruoju laiku ir valstybė, įsi- 
tikinusi šios įstaigos naudingumu, pradėjo ją šelpti. 

Fakultetų yra keturi — teologijos, Bažnyčios teisių, humanitarinis ir 
socialinių bei ekonominių mokslų. Pirmuose dviejuose dėsto kunigai, ki- 
tuose — pasauliečiai. Socialinių mokslų fakultetas turi du skyrius — teisių 
ir ekonominių mokslų; humanitarinis apima filosofiją, klasikinę filologiją, 
istoriją, pedagogiką, senąsias ir moderniąsias kalbas, lenkų ir kitų kraštų 
literatūras. Profesorių yra arti 50, studentų apie tūkstantį.  Daugumas 
jų (1934 m. — 658) įdomaujasi teisių, valstybiniais, socialiniais ir ekono- 
miniais mokslais. Centrinė biblioteka 1934 m. turėjo apie 120.000 tomų. 
Nuo 1933 m. universitetas turi valdžios mokslo įstaigos teises, dėl to jo 
duodami diplomai vertinami kaip ir kitų aukštų mokyklų. 

Kartu su universitetu dirba dvi mokslo organizacijos, būtent. ,Mokslo 
draugija“ ir „krikščioniškų stučiju draugija“. Pastaroji išleidžia du 


* Šiuo klausimu geriausiai orientuoja Schrijnen J., Annuaire bulietin des uni- 
versitės catholigues. Annėes acadėmigues 1931/33, Nimėgue - Utrecht 1934. šia- 
me metrašty visos Žemiau zprašomos mokslo įstaigos turi savo gerai dokumentuota 
skyrelį. 

* Cf. La Croix (Paris) iš 1934.X.12 d. — Grisar J., S. J., Die kathol, Hochschul- 
bewegung ausserhalb Deutschlands, „Stimmen der Ze't“, 1925, p. 42. — Apie įkūr:- 
mą ž. dar A. Mariel'io straipsnį žurnale ,,„Revue des Jeunes“, Paris 1924, p. 419 s3. 

organu „Prad“ ir „Darco frontą“, kurių pirmas skiriamas inteligentams 
o antras darbininkams. 

Savo veikimu Lublino universitetas tiek yra užsirekomendavęs, kad 
valdžia neatsisakytų remti dar ir kitą panašią įstaigą, kuriai vieta numa- 
tyta Toruny. Jos įkūrimo reikalu 1934 m. yra įvykę keli pasitarimai, ku- 
riuose dalyvavo ir valdžios atstovai, jų tarpe vaivada Kirtiklis. Iš pra- 
džios ketinama atidaryti teologijos, humanitarinių ir teisių mokslų fa- 
kultetus. 


b. Italijoje 


Atpasakoti Italijos katalikų darbus ir jų universiteto istoriją yra tas 
pats kaip nupiešti rektoriaus biografiją! Gemelli, gimęs 1878 m. Mi- 
lane ir 1902 m. gavęs medicinos daktaro laipsnį, pozityvizmo pagautas iš- 
kart eksperimentavo laboratorijose, specializavosi klinikose. „Aš buvau 
tikras, kad mokslas viską gali išaiškinti ir kad ypač biologija sugeba 
atskleisti senas... paslaptis. Mano religiją sudarė Haeckelio tvirtinimai, 
o mano pažiūras į praktišką gyvenimą formavo grubiai materialistiškai su- 
prastas marksistiškas socializmas... Įpareigojau save susipažinti su kiek- 
vienu leidiniu, pasiskubinau lankyti garsiausius universitetus.“ Jaunas 
medikas knisasi bibliotekose, užsidaro seminaruose.  Kompiliuoja, rašo, 
spausdina. Mokslas jam buvo viską išaiškinanti deivė. Bet neilgai, nes 
nuolatinis mąstymas, lydėjęs jo tyrinėjimus, nuteikė jį skeptiškai. Kai dar 
filosofai, kaip Rickertas, Bergsonas ir pan., patvirtino jo abejones, Ge- 
melli puolė spekuliatyvinei filosofijai į glėbį. Griebėsi čia vienos čia kitos 
sistemos, bet vis veltui.  Skaudžiai nusivylęs, pagaliau nukreipė savo 
žvilgsni į krikščionišką pasaulėžiūrą ir „įsitikinau, kad ji viena gali iš- 
spręsti buities problemas.“ Logiškai atsidūrė ties vidurinių amžių slenks- 
čiu. Pirmas susitikimas tačiau nebuvo simpatiškas. Vienok su laiku už 
taip — kaip jam rodėsi — gramozdiškų scholastikos formulių Gemelli at- 
rado Tomo, Alberto ir kitų scholastų genialumą. Čia slėpesi ta koncepcija, 
kuri svgeba atsakyti į esmingus klausimus, ir ta doktrina, kuri, pratur- 
tinta šių dienų daviniais, gali patenkinti galvojančio žmogaus reikalavi- 
mus. .,Ir taip pasidariau aš ,viduramžininku“.“ „Bet aš nenorėčiau būti ne- 
tiksliai suprastas. Mes nenorime grįžti į vidurinius amžius... Istorija ne- 
sikartoja... Mes iš ten tik atsigabename ginklų ateičiai užkariauti, t. y., 
katalikų Bažnyčią vėl padaryti kultūros siela.“ 

Gemelli grįžo į Bažnyčią, tapo kunigu ir pranciškonu. Kai Lourdes:o 
stebuklų paveiktas ėmė tvirtinti Dievas ir dabar darąs stebuklus, jis buvo 
pravardžiojamas „Lourdes'o stebuklingų vandenu commis-voyageur'iu“ ir 


* Ct. „Philosophie der Gegenwart in Selbstdarsteiiungen“, Band VII, 1929. 

už „nemoksliškų žinių skleidimą“ iš medikų draugijos pešalintas. Del 
tos pačios priežasties 1909 m., per tautini filosofų kongresą Romoje, 
buvo pareikalauta, kad Gemelli ir, iš viso, neo-scholastai apleistų pesėdį, 
o dar porą metų vėliau, jis atsilankęs į tarptautinį filosofų kongresą Bo- 
lonijoje buvo iššvilptas. 

Tas Gemellio nejaudino. Jis ramiausiai įrodė scientizmo klaidas, tam 
pasinaudodamas ta pačia aparatūra, kaip ir pozityvistai su materialistais. 
Tas jį taip išgarsino, kad susilaukė svetimų universitetų pakvietimų dėstyti 
eksperimentinę psichologiją ir biologiją. Per karą jis įkūrė pirmą Ita- 
lijoje psichiatrinę lauko ligoninę ir vedė Vyriausio Štabo psichofiziologi- 
nę laboratoriją. Tai vis nemenki darbai, tačiau jie visi nublanksta prieš 
katalikų universiteto isteigimą. 

Tokį universitetą įkurti buvo sena katalikų svajonė. Jau per pirmąjį 
Italijos katalikų kongresą 1874 m. Venecijoje tartasi šiuo reikalu. Bet leng- 
viau norėti, kaip turėti. Trūko profesorių ir studentų, mokslo žurnalų ir 
skaitytojų, o svarbiausia — nebuvo nė cento pinigų. 


Tik kur ne kur viena kita kregždė, bet tai dar nesudarė pavasario. Šia 
me sąryšy su pagarba prisimename tokius mokslo vyrus, kaip Ferrini, Sal- 
vadori, Necchi, kurie savo darbais ir visu savo gyvenimu yra paruošę dirvą. 
Sakysime, teisių profesorius Contardo Ferrini (1859—1902), lygiai žy- 
mus darbštumu, moksliškumu ir kilniu gyvenimu, slėgiančiais liberalizmo 
laikais įsakmiai parodė, kad tikėjimas su mokslu suderinami. Kas yra nors 
kiek susipažinęs su tuo mokslininku, pilnai supranta, kodėl pradėta jo — 
kaip ir jo vienminčio prancūzo Ozanamo — beatifikacijos byla! ir kad Pijus 
XI. 1931 m. per iškilmingą susirinkimą paskelbė, prof. Ferrini heroiškai pa- 
sižymėjęs krikščioniškų dorybių ugdyme, tuo priartindamas tą dieną, kuri 
iškels jo paveikslą į altorius. Visai panašus į jį yra 1930 m. miręs gydyto- 
jas Vico Necchi, kuris Gemelliui padėjo atsikratyti scientizmo prietarų 
ir visą savo amžių rūpinosi aukštos mokyklos įkūrimu.? 


Mokslinei atmosferai sutirštinti daug padėjo ir žurnalai, o ypač 1849 m. 
Neapoly mums jau žinomo T. Liberatorės įkurta Civilta cattolica, kurios 
ligšiol išėjo virš dviejų tūkstančių numerių. Kadangi šis organas kritiškai 
patikrino visas sroves, todėl jame atsispindi visas italų idėjinis judėjimos. 
Čia užtinkame kovas su liberalizmu, modernizmu, socializmu; jis palietė 
vad. Romos (Vatikano valstybės) klausimą, ir gentilizmą su fašizmu. Tuo 


' Apie Contardo Ferrini, su kuriuo pirmiausia turėtų susipažinti mūsų jurista', 
ct. Pe'legr'ni C., La vita di Contardo Ferrini, Milano. — Mut. D. W., Professor 
Contardo Ferrini. Ein moderner Ge'ehrter und Heiliger. Kirnach-Villingen 1925. — 
Gedanken und Gebete des Professors Contardo Ferrini, herausgegeben von D. W. 
Mut, Kirnach- Villingen 1624. 

* Apie Vico Necchi cf. Pio Bondiolio parašytą biografiją ir jo išleistus „Scritti 
religiosi di Vico Necchi“, Milano 1931/32. 

Civilta cattolica yra ryškiausias 19. šimtmečio reiškinių vertintojas. Ka- 
dangi stengėsi visur ramiu ir pozityviu būdu iškelti krikščioniškuosius prin- 
cipus, todėl ji buvo tikras kelrodys ideologijos painiavose, kurių nemažai 
pasitaikė dvasiniai taip judrioje ir politiniai taip audringoje Italijoje. Ne- 
kartą ji buvo palietusi ir savo a/mae matris problemą. Bet vis nesimatė rea- 
lizatoriaus. Tačiau laikui atėjus, atsirado ir šis. 

Nors Gemelli turėjo tik 50 lyrų kišenėje, vienok pradėjo akciją.! Viena 
auka, milijono litų sumoje, paskatino pirkti rūmus tam darbui, kuris 1920 m. 
dviejuose fakultetuose buvo pradėtas. Keturiais metais vėliau šis mokslo 
židinys susilaukė valdžios pripažinimo ir tuo pat teisės duoti diplomus ir 
teikti titulus Italijos karaliaus vardu. Kai 1932 m. buvo šventinami nauji 
pastatai, iškilmėse dalyvavo sosto įpėdinis, švietimo ministeris ir beveik 
visų valdžios universitetų rektoriai. O kai 1934 m. gruodžio mėnesį Musso- 
lini atvykęs į Milaną, tarp jį sutinkančių pastebėjo ir Gemelli, jį užkal- 
bino. Prisipažino skaitęs ne vieną jo išleistų veikalų ir atsisveikindamas 
tarė: „Jūs duodate pavyzdį kaip reikia dirbti.“ 

Kaip tas darbas atrodo?* Šiuo tarpu veikia trys fakultetai — filoso- 
fijos bei literatūros, teisių ir valstybės mokslų. Prie jų dar yra prijungti 
du institutai — pedagogikos ir religijos mokslų bei šešiolika įvairių mo- 
kyklų, seminarų, laboratorijų ir pan. Viena tokia — valstybės ir ekono- 
mijos mokslams — nesenai atitinkamais papildymais ir patobulinimais bu- 
vo pakelta į fakultetus, nes universitetui labai rūpi išauklėti krikščioniška 
dvasia persiėmusius sociologus, prekybininkus, pramonininkus, bankinin- 
kus ir pan. profesionalus. Profesorių, kuriems padeda apie 20 asistentų, 
yra arti 80, studentų (1934 m.) — 1988. Jų tik nežymi dalis iš Milano, dau- 
gumas atvykę iš toliau. Netrūksta nė užsieniečių. Tai ženklas, kad uni- 
versitetas jau suspėjo įleisti šaknis. 512 studentų studijavo humanistinius 
mokslus, 333 — teisės ir 134 — valstybės ir ekonominius mokslus. 918 lan- 
kė pečagogikos institutą, o 94 — specializs mokyklas. 

Biblioteka turi arti 300.000 knygų. Žurnalų gaunama 1800. Raštiška 
mokslo kūryba gana intensinga: 1932/33 metais pasirodė 450 įvairių publi- 
kacijų, tarp kurių užtinkame visai aktualių raštų, kaip, sakysime, apie aero- 
nautikos teisę, Ispanijos revoliuciją, Galilėjo bylą. Žymi dalis mažesnių 
darbų buvo atspausdinta universiteto leidžiamuose žurnaluose — Aevum 
(filologijai ir istorijai), Aegyptus (egiptologijai), Rivista di filosofia neo- 
scolastica ir Rivista inteniazionale di scienze sociali. 

Stengiamasi užpildyti dar esamas spragas. Taip, sakysime, 1933 '34 


"7 Apie universiteto kūrimą cf. A. Grosserto straipsni žurnale „Monatrosen“, 
Olten 1923, p. 234 ss. ir 280 ss. — Ž. taip pat brošiūrą „L“Universita cattolica del 
S. Coure. Tre anni di vita“. Milano 1924. 

* Ct. „Osservatore Romano“ iš 1934.XI.27. 

mokslo metais buvo naujai įkurtos katedros ispanų ir rumunų kalboms. Be 
reguliarių kursų buvo suorganizuotos dar specialios paskaitos apie ūkio 
krizį, teatro istoriją, pandektus ir t.t., kurias skaitė be kitų Švietimo minis- 
teris Ercole, sorbonietis Le Fur, Maritainas. 

Kas finansuoja šį darbą? Patys tikintieji, daugiausia Katalikų Akcijos 
nariai, paprasti pasauliečiai. Jie, didumoj neturtingi žmonės, įsitikinę, 
kad toks universitetas yra geriausia priemonė naujai generacijai persunkti 
katalikybe, centą po centą sudeda kasmet tris milijonus litų. Kapitalo, 
taip aiškina, Gemelli, mes neturime. Ir ar galima šiais laikais, kada net 
grandioziški Amerikos universitetai neįstengia savo įstaigas išlaikyti iš 
fondų, svajoti savo aparatą finansuoti iš savo kapitalų? Bet mes turime 
kur kas galingesnį fondą — tai mūsų rinkikų meilę ir tikėjimą! Jie „uba- 
gauja“ visur, net neturtingiausiose Italijos vietose — ant aukštų kalnų, ne- 
prieinamuose užkampiuose, ligoninėse, net kalėjimuose, visur, kur tik atsi- 
randa nors vienas pasišventęs pasaulietis ar pasiaukojęs kunigas. Katalikų 
universiteto įkūrimas yra tik klausimas tikėjimo ir tvirto pasitikėjimo savo 
Viešpačiu.! 

Tuo nepalaužiamu tikėjimu milaniečiai ir pasižymi, dėl to jiems ir se- 
kasi. Sakysime, jei kuriam nepaprastam darbui reikia naujų sumų ir tos at- 
siranda. Tai parodė nesenai baigtas įrengti studentų bendrabutis, kuris bu- 
vo pastatytas dovanomis, sudėtomis rektoriaus 25 m. kunigystės sukakčiai 
paminėti. Vienas flygelis, Augustianum, turi šimtą kambarių teologijos 
studentams, be to skaityklą ir susirinkimams salę. Kitas — Ludovicianum 
— su 50 kambarių paskirtas pasauliečiams. Bendra abiems pastatams yra 
koplyčia, maudyklės, gimnastikos salė ir sode įrengta sporto aikštė. Šitas 
bendrabutis padės universiteto laikytojams geriau auklėti globojamuosius ir 
į gyvenimą išleisti ne mokslo manekenus, o vispusiškai išlavintas bei išauk- 
lėtas asmenybes. Tokios ne tik mokės mokslo problemas, bet — kas, kur 
kas svarbiau — ir gyvenimą įveikti. 

Kadangi Milano universitetas rengia savo auklėtinius gyvenimui, su- 
prantama, kad palaikomas ir gyvas kontaktas su juo. Studentai siunčiami 
jį tyrinėti, o jam pačiam plačiai atidaromi almae matris vartai. "Tam 
skaitomos ir platesniajai, mokslo pažanga suinteresuotai visuomenei specia- 
lios paskaitos, rengiami periodiški kursai.  Kontaktui sugyventi Gemelli 
įkūrė ir atskirą žurnalą — Revista mensile dei amici del? Universitė catto- 
lica. Dėl to tos įstaigos poveikis visuomenėje jau jaučiamas. Gemelli yra 
tėvas ir globėjas visos eilės mokslinių ir bendrai kultūrinių draugijų. 
Taip, sakysime, ne be jo įtakos 1930 metais Milane įsikūrė Katalikų Unija 
socialinėms studijoms ir atsirado Italijos draugija filosofinėms bei reli- 
ginėms problemoms gvildenti, kuri ugdo scholastinę filosofiją. Rektorius 


* Gemelli A., O. F. M., D'e Notwendigkeit einer katholischen Universitat, „Der 
katholische Gedanke“, 1931, p. 169 s. 

formuoja ir Pijaus XI. pastangomis Milane įsteigto Katalikų Akcijos 
instituto narius, persunkia savo idėjomis krikščioniško meno mokyklą 
Beato Angelico, skatina leidyklas į darbą, pav. Vita e Pensiero, kurios lei- 
diniai jau imami versti į kitas kalbas. 

Visa tai patvirtina, kad Švenč. Jėzaus Širdies Universitetas Milane 
užtikrino sau vietą ne tik katalikiškų seserų, bet ir Italijos aukštų mo- 
kyklų tarpe. Tai, žmogaus akimis žiūrint, vis nuopelnai jo įkūrėjo, pirmo 
ir dabartinio rektoriaus, kuris, nepasitenkindamas organizaciniais darbais, 
nemažai ir rašo. Iš jo, dar prieš karą išėjusių, knygų žymėtinos L'Enigma 
della vita (1910, *1914), Psicologia e biologia (1913). Vėliau plačiau pa- 
plito jo veikalas Religione e scienza (1920). Tokia darbuotė nuginklavo 
ir atkakliausius Gemellio priešus. "Todėl ir matome jį, kalbanti 1924 m. 
filosofijos kongrese Neapoly apie Šv. Tomą Akvinieti, o 1932 m. Romoje 
sveikinantį Šventą Tėvą tarptautinio fiziologų suvažiavimo vardu. 

Bet tie faktai reiškia daugiau, negu tik antipatijos nykimą vienam 
asmeniui, jie yra simptomai besikeičiančios dvasios situacijos: pozityviz- 
mas su materializmu traukiasi. Tuo silpsta svarbiausias Italijos katalikų 
priešas. Bet čia pat kilo nauja problema: kas užims apleistas pozicijas? 
Pats gyvenimas jį išsprendė, nes Crocės ir Gentilės atstovaujamasis, hege- 
lizmu pagrįstas idealizmas į jas įsiveržė. Taigi, Gemelli atsidūrė ties nauju 
frontu, kurį jis, niekad nerimstąs, visada kūrybiškai nusiteikęs, apibūdino 
pilno optimizmo veikale Idee e battaglie per Ia colture cattolica (1933). 
Šis yra tapęs Milano universiteto ir Italijos katalikų kultūrinė programa, 
kurios vykdymas dabar eina pilnu tempu. 


c. Olandijoje 


Kitų kraštu vienminčių pasisekimai, steigiant savo universitetus, ne- 
davė ramybės nei olandams, jau nuo seniau į tokį žygį besiruošiantiems. 
Atkakliomis, beveik šimtus metų trukusiomis, kovomis Olandijos katalikai 
išsikovojo ne tik mokymo laisvę, bet dar ir tam tikrą kultūrinę autonomiją", 
užtikrinančią proporcingai jiems priklausančią valstybės pajamų dalį, kas 
leido sudaryti plačią pradžios ir vidurinių mokyklų bei gimnazijų sistemą. 

Toje kovoje, kuri ėjo dėl klausimo, ar valstybė turi šelpti doktrina- 
lines mokyklas ar ne, katalikai nurodė, jog ji, kaip neideologinė organi- 
zacija, neprivalo spręsti pasaulėžiūros klausimų, o turi juos palikti laisvai 
savo piliečių bei jų ideologinių organizacijų konkurencijai, ir be to, dar 
sudaryti jų vystymuisi lygias moralines ir medžiagines sąlygas. Ypač 
mokyklos tvarkymas esąs ne tiek valstybės, kiek tėvų dalykas. Šiam dės- 
niui įgyvendinti akcija, pradėta dar 1857 metais, užsitęsė iki 1889 metų, 
kuriais vad. „nuraminimo įstatymu“ nors iš dalies pasisekė tą mintį reali- 


* Ct. Šalkauskis St., Racionalizmo mokyklų organizacijos sistema, Kaunas 1927. 

zuoti. Bet akcija dėl vad. kultūrinės autonomijos buvo varoma iki pat 
1920 metų, kuriais buvo priimtas tobulesnis įstatymas, nuosekliai laidojąs 
proporcijonalinę mokyklinių subsidijų sistemą. 

Einant šiuo įstatymu, tėvai turi teisę siųsti savo vaikus ar tai į val- 
džios, savivaldybės ir pan., ar į privatinę konfesinę pradžios mokyklą. 
Abiejų mokyklos tipų mokytojai apmokami valdžios, o visas kitas išlaidas 
padengia savivaldybės. Privatinei mokyklai įkurti pakanka 40 tėvų parašų. 
Panašiais nuostatais tvarkomos ir vidurinės mokyklos bei gimnazijos, ku- 
rios gauna 807, valdžios gimnazijoms skiriamų sumų. Beveik visi kata- 
likų vaikai lanko savąsias, kurios tiek pedagoginiu, tiek technikos bei hi- 
gienos atžvilgiais konkuruoja su valdžios ar savivaldybės mokyklomis. 
Tokiu mokymo istaigų sutvarkymu Olandijos katalikai yra nugalėję juos 
per šimtmečius slėgusį intelektualinį etatizmą.! 

Ši kultūrinė autonomija dėl savo teisingumo yra tapusi pavyzdžiu 
visiems, kuriems rūpi duoti kiekvienam tai, kas tikrai jam priklauso. Kur 
ji bus pasiekta, ten — taip galima tvirtinti ir neturint pranašavimo dova- 
nos — ne tik žymiai pagerės katalikų organizuotas mokslo darbas, bet nu- 
zims ir tas nelemtas ginčas, kuris daugybėje valstybių sukiršino dėl savo 
įsitikinimų kovojančius piliečius. Kiek toks įstatymas gali padėti pa- 
grindą sutartiniam kultūros darbui, matyti kad ir iš to, kad jis, balsuojant, 
Olandijos parlamente susirinko visų partijų balsus, išskyrus, komunistų. 

Trokšdami savo mokyklų sistemą vainikuoti universitetu, Olandijos 
katalikai dar 1906 metais įsteigė Šv. Radboundo fondą. 

Atsargiai eidami prie savo tikslo, jie pirmiausia pasinaudojo metais 
anksčiau išleistu įstatymu, leidžiančiu tam tikromis sąlygomis įkurti val- 
džios universitetuose savo katedras. Tokiu būdu jie įsteigė Utrechte filo- 
sofijos, klasikinės filologijos ir pirmosios krikščionybės kultūros katedras, 
o po to išdygo tokios tomistinės filosofijos reikalams Leydene ir Amster- 
dame. 

Didysis Karas įtikino olandiečius, kad pats laikas moksle plačiau už- 
simoti, dėl to jų vyskupai 1923 metais įkūrė savo universitetą Nijmwe- 
gene.* Jame tuo tarpu veikia trys — teologijos, filosofijos ir teisių — 
fakultetai, kuriuose 1934 m. dirbo 45 profesoriai, lektoriai bei asistentai ir 
klausė 557 studentai. Knygų yra 170.000, žurnalų į skaityklą ateina 1000. 
Trūkstamieji fakultetai (gamtos mokslų ir medicinos) einant krašto 
įstatymais turi būti įsteigti po 25, resp. 50 metų. Bet jau ir dabar Alma 


* Cf. „La Croix (Paryžius) iš 1933 metų rugpiūčio mėn. 12 d. — Dieliminkaitis 
Pr., La liberte scolaire et Ietet, Paris 1933, p. 163 ss. — Hentzen C., O. F. M., Die 
Losung des Schulproblems in Holland, Diisseldorf 1928. — 7. A., Įsidėmėtinas mo- 
kyklų klausimo išsprendimas Olandijoje, „Tiesos Kelias“, 1925, p. 285 ss. 

* Apie įkūrimą cf. „Kėlnische Volkszeitung“ iš 1924 m. I. 15 ir 17 d. (Nr. 36 
ir 43). — Ž. taip pat Grisar, Op. cit. 43 s. 

mater Carolina — taip pakrikštytas universitetas Karoliui Didžiajam at- 
minti — turi visas valdžios universitetų teises. 

Tas suprantama, žinant Nijmwegeno pastangas ne tik susilyginti su 
valdžios įstaigomis, bet jas dar pralenkti. Tas ne vienoje srity ir pavyko, 
nes jie turi ir autoritetų, kaip, sakysime, kalbininką Schrijnen, tarptautinio 
filologų komiteto generalinį sekretorių. Nedaug kas žino, kad šis pirma- 
eilis lingvistas yra kunigas ir Katalikų Universitetų Federacijos sekre- 
torius bei jos metraščio redaktorius. Vadovaujamą rolę Nijmwegenas vai- 
dina ne tik pedagogikoje — tas nesunku suprasti — bet ir fonetikoje. Kad 
ir išviršiniai neatsiliktų, augąs universitetas pastaraisiais metais pasistatė 
centrinius rūmus su didžiąja sale (Aula) ir „Studentų Namus“, kurie tal- 
pina sales susirinkimams, kambarius klūbams, korporacijoms ir t. t. "Tie 
„Namai“ nestovi tušti, nes studiozai nuolatos juose organizuoja paskaitas, 
kursus, „savaites“ ir kt., iš kurių žymėtinos 1932 ir 1933 metais surengtos 
„Filosofijos savaitės“. 

Ši įstaiga finansuojama Šv. Radboundo fondo — nūn turinčio arti 
7 milijonų litų — ir tikinčiųjų kasmet sudedamomis lėšomis, kurios svy- 
ruoja tarp 700.000 ir 850.000 litų. Kadangi to dar permažai, tai ją remia 
ir valdžia bei šiaip atskiros krašto provincijos, miestai, savivaldybės ir t. t., 
įtraukdamos į savo metinį biudžetą tam tikrą subsidiją. Įvertindama tą 
reikšmę, kurią priduoda miestui šis universitetas, bei tą medžiaginę naudą, 
kurią turi iš jo, viena Nijmwegeno savivaldybė kasmet skiria daugiau kaip 
du milijonu litų. 

Kad šis mokslo židinys, nors tik ką užgimęs, jau spėjo užsirekomen- 
duoti, 1933 m., jo dešimtmečio proga, Švietimo ministeris Marchant šitaip 
atestavo: „Iš katalikų religinio gyvenimo per šimtmečius išaugo katalikų 
mokslas. Niekas jo negali ignoruoti. Šis pirmas Nijmwegeno universiteto 
dešimtmetis kiekvieną įtikino, kad katalikų aukšta mokykla turi teisę 
egzistuoti. Ji pasidarė tautinės mokslo sistemos integraline dalimi. Ji 
aiškiai parodė, sugebanti patenkinti aukščiausius reikalavimus.“ 

Ta pačia proga ministeris pasisakė ir dėl mokslo bei religijos santy- 
kių: Oficialusis mokslas tikėjosi galėsiąs iš studijų plotmės išskirti visas 
kitas gyvenimo sritis; norėjo savimi pasitenkinti... Vis iš naujo buvo 
tvirtinama, kad mokslui žengiant pirmyn, tikėjimo sritis tolydžiai siau- 
rėsianti ir kad pagaliau mokslas religiją visiškai absorbuosiąs. Šiandien 
visiems žinoma, kad toks supratimas klaidingas. „Kiekvienas naujas pa- 
žinimas, kiekvienas naujas visatos dėsnių atidengimas, kiekviena žmogaus 
intelekto pažanga vis iš naujo garbina neišaiškinamą Dievo kūrybos pa- 
slaptį.“? 

Pažymėtina dar, kad Olandijos katalikai — šalia valdžios laikomo 


: Cf. „Osservatore Romano“ iš 1933.XII.21. 

Prekybos Instituto Rotterdame — 1927 m. įkūrė ir savo Aukštąją Preky- 
bos Mokyklą Tilburge, kurioje 1934 m. dėstė penkiolika profesorių 
ir studijavo 162 studentai. Prie jos veikia ir darbo biūras, kuriam 1934 m. 
pasisekė visus absolventus aprūpinti vietomis, mat, ir prekybininkams ne- 
katalikams svarbu gauti ne tik kvalifikuotų specialistų, bet ir moraliai 
tvirtų asmenybių. Šiuo laiku stengiamasi išgauti ir valdžios pripažinimą 
savo diplomams. 

Šios ir panašios pastangos verčia kiekvieną objektyvų žmogų nusi- 
lenkti prieš Olandijos katalikų sąmoningumą bei veiklumą, kuris vienas 
iš stipriausių įrodymų tezei, kad mažumos - katalikai itin pasišventę. 
Nors Olandijos katalikai (2,4 milijonų) sudaro vos du penktadaliu viso 
krašto gyventojų, tačiau jų moralinis ir intelektualinis svoris didelis. Kad 
jie tikrai idealistiškai nusiteikę, matyti tarp ko kito ir iš to, kad nors to- 
kiame prekybos ir pramonės krašte yra daug pelningų amatų, vis dėlto 
niekad netrūksta kandidatų ir į kunigus: 10.000 katalikų tenka net 95 klie- 
rikai, kai tuo tarpu Europos vidurkis tėra 26. Dėl to Olandijoje ir kunigų 
pakankamai: 500-tams tikinčiųjų — vienas (Lietuvoje — 1700-ams). Ka- 
talikų politinė partija surenka maždaug tiek balsų, kiek išpuola pagal jų 
skaitlinguma, tuo žymiai pralenkdama net buvusį vokiečių Centrą. Komu- 
nijų išeina vienam asmeniui per metus maždaug 50 (Vokietijoje apie 10, 
kitur dar mažiau). Misijose dirba 3500 (tuo pačiu  maštabu matuojant 
mums tektų apie 2600). Plačiai praktikuojamos uždaros rekolekcijos. Vien 
1932/33 m. jas lankė virš 200.000 (pas mus proporcingai būtų turėję jas 
lankyti apie 140.000). Hollandia docet! 


d. Vokietijoje ir Austrijoje 

Savo aukšta mokykla, žinoma, rūpinosi ir vokiečiai su austrais, tačiau 
be ypatingo pasisekimo, nes trukdymų devynios galybės — apšvieta, joze- 
finizmo padariniai, kulturkampfas, tarpusavio nesutarimas, neryžtingu- 
mas ir t. t. 

Pirmiausia apšvieta. Ji padarė gilių žaizdų, kurios ilgai neužgijo. 
Bet ji savo jausmus negližuojančiu racionalizmu ir iššaukė reakciją ro- 
mantizmo pavidale, kuriame pamažu atgijo ir katalikybė. Atsigavo ir ka- 
talikų mokslinė veikla. Ją be kitų nemažai žadino mokyta bei aukštos 
kultūros kunigaikštienė Amalija von Gallitzin, kuri savo laiku buvo ban- 
džiusi paveikti Goethę ir priglaudė Hamanną. Vienas svarbesnių iš jos 
rately atsiradusių veikalų yra konvertito grafo Fr. L. von Stolbergo 
(1750—1819)' parašyta, bet nebaigta, penkiolikos tomų Geschichte der 
Religion Jesu Christi (1807 ss.), pirma Bažnyčios istorija, atsiradusi 


“ Ž Ct. Janssen-Pastor, Fr. L. von Stolberg. Sein Entwicklungsgang und sein 
Wirken im Geiste der Kirche, Freiburg i. Br., *1910. 

19. šimtmety. Ne jis kaltas, jei maždaug penkiasdešimt metų vėliau Kristus 
iš inteligentų sferų beveik visai buvo išnykęs, tarsi, niekad negyvenęs ant 
žemės ir jokios reikšmės žmonijai neturėjęs. — Stolbergo darbuotėje kukliai 
pasirodę katalikų romantikų moksliški užsimojimai nuostabiai sužydo 
Goerreso (1776—1848)!: darbuose. Apdovanotas nepaprastais talentais, 
kuriuos eksploatavo be atvangos dirbdamas, Goerres pasižymėjo priešin- 
giausiose srityse — išleido gamtą liečiančių raštų ir pasisakė religijos 
klausimais; rūpėjo jam ir filologija su poezija. 

Šitokios pastangos neliko be atbalsio, nes nepaisant sekuliarizacijos 
surengto debaklo, buvo išlikę gyvi Freiburgo, Wiūrzburgo, Breslauo ir 
Landshut-Mūncheno universitetų teologijos fakultetai. Kadangi prie šių 
netrukus prisidėjo panašios įstaigos  Tibingene, Bonnoje ir Mūnstery, 
be to, dar Teologijos-Filosofijos Akademija Braunsberge, tai vokiečiai ka- 
talikai moksle turėjo apsčiai atramos punktų. Bet jie siekė daugiau — 
savo universiteto! Tačiau tą svajonę realizuoti tuo tarpu nebuvo galima. 
Tokiu būdu mokslo kūryba beveik išimtinai buvo palikta teologijos fakul- 
tetams, kurie tarp savęs konkuruodami, išugdė visą virtinę talentingų vyrų. 

Ne vienas iš jų pasirinko akademinę karjerą, tačiau tik vienam kitam 
pavyko dasiirti iki katedros. Pamatę, kad jie sistemingai neprileidžiami 
prie profesūros net ir tokiuose universitetuose, į kuriuos, einant pariteto 
principu, turėjo būti pakviesti, jie maždaug nuo 19. šimtmečio vidurio 
uoliau pradėjo rūpintis savo akademiniais reikalais? Iš naujo kilo mintis 
įsteigti nuo valdžios nepriklausomą universitetą. Visuotinis katalikų su- 
sirinkimas, įvykęs 1856 m. Linze, numatė jam ir vietą, būtent, Salzburge, 
Austrijoje. Po šešių metų, 1862 m., toks pat suvažiavimas Aachene iš- 
rinko tam reikalui komitetą. Netrukus, 1863 m., popiežius Pijus IX. tam 
tikslui paskyrė ir trijų vyskupų komisiją, į kurią įėjo ir savo socialiniu 
veikimu bei kulturkampfe pasižymėjęs Ketteleris. Imta steigti provinci- 
jos komitetei, rinkti pinigai. Įkūrimas pasidarė itin aktualus 1867 metais, 
kada į Innsbrucką suvažiavusiems katalikams tam tikra Luxemburgo de- 
legacija pasiūlė įsteigti universitetą jos krašte, kuris ne tik garantuosiąs 
pilną mokymo bei mokslo laisvę, bet dar dovanosiąs reikalingus rūmus. 
Episkopatas, kuris turėjo tarti lemiamą žodį, betgi to pasiūlymo nepriėmė, 
nes Luxemburgo kunigaikštystės politinis padėjimas jam atrodė per silpnas 
ir pati vieta per toli nuo centro. Kai dar sužinota, kad atskiros vokiečių 
valstybėlės nepripažinsiančios naujos įstaigos diplomų, nutarta tuo tarpu 
pasitenkinti privatine akademija Fuldoje su dviem — teologijos ir filoso- 


* Literatūra apie Goerres yra sužymėta „Staatslexikon der Goerresgesellschaft 
II (1927), 792 s. Žymiausios biografijos yra parašytos Sepp'o (1877), Schellbergo 
(1926) ir Steino (1926). 

* Cf. von Buss, Die Reform der kathol. Gelehrtenbildung in Teutschland an 
Gymnasien und Universitūten; ihr Hauptmittel, die Griūndung einer freien, kathol. 
Universitat teutscher Nation, Schaffhausen 1852. 

fijos — fakultetais. Taigi, iš didelio debesio mažas lietus. Bet ir tas ne- 
gaivino, nes 1870/71 m. karas ir po jo sekąs kulturkampifas neleido reali- 
zuoti nė ši minimumą. 

Vienok kaip tik šis kulturkampfas tapo nauju akstinu savajam mokslo 
židiniui kurti, nes tokiais lemiamais laikais katalikai skaudžiai pajuto 
inteligentų stoką. Bet ir nuo jų naujų sumanymų, kuriuose faktiškasis 
Vokietijos valdovas, Bismarckas, įžiūrėjo rimtą pavojų savo politikai, sie- 
kiančiai užtikrinti hegemoniją protestantiškai Prūsijai, pavyko juos ati- 
traukti. Kompensatu kancleris pasiūlė po vieną kitą (filosofijos, istori- 
jos ir t.t.) katedrą čia viename čia kitame universitete, tuo išsklaidyda- 
mas ir pulverizuodamas tas jėgas, kurios suburtos į vieną vietą būtų su- 
dariusios tikrą kultūros pajėgą. Būdami dar per mažai savarankiški, ka- 
talikai pasitenkino tokiomis vad. Weltanschauungs-professuren. 

Ilgainiui jie vis dėlto pajuto visus tokio hohenzollerniško sutvarkymo 
nepatogumus, kurių išlyginti negalėjo nė mokslo draugijos — sakysime, 
Goerresgesellschaft, Leogesellschaft etc. — darbuotė. Kai dar mažytis 
Friburgas juos sugėdino, jie pradėjo nerimauti ir susitarę su austrais vėl 
traukė iš archyvų savo senus planus. Tuo būdu iš naujo iškilo Salzbur- 
go kandidatūra. 

Ne be reikalo Salzburgui buvo suteikta garbė tapti mokslinio darbo 
centru. Juk tokiu jis jau buvo nuo 1623 iki 1810 m., benediktinams išlai- 
kant jame aukštą mokyklą su trimis — teologijos, filosofijos ir teisių — 
fakultetais. Ir po 1810 m. nebuvo išsižadėta minties atgaivinti tą židinį, 
iš kurio tebuvo likęs vien teologijos fakultetas. Tam keliasdešimt metų 
darbavosi tam tikra draugija, kurios žymesni darbai buvo fondo sudarymas 
ir „universiteto savaičių“ organizavimas. "Tos savaitės, praktikuojamos 
dar prieš karą, po truputį vėl sutirštino mokslo atmosferą Salzburge, nes 
jose dėstė ne viena garsenybė, sakysime, toks Willmannas, jas rėmė ir 
tenykščio teologijos fakulteto profesorius Seipelis. 

Kaip kitur, taip ir čia, karas tik dar labiau suaktualino katalikų moks- 
linį darbą ir todėl 1931 m. pirmą kartą platesniame maštabe organizuoja- 
mos „Salzburger Hochschulwochen“ susilaukė visišką suinteresuotojų 
pritarimą. 

Tos rugpiūčio mėnesį vykstančios „Savaitės“? paprastai tęsiasi tris 
savaites. Kad lankytojai ilgainiui gautų pilną vaizdą, kasmet parenkami 
vis kitokie ciklai. Programą sudaro 1. bendros, visiems skiriamos paskai- 


*! Legge Th., Der Anteil der Katholiken am akad. Lehramt, Akad. Bon fatius- 
korrespondenz“, Paderborn 1930, Nr. 2, p. 105 ss. 

* Apie šias „Savaitės“ geriausiai informuoja kas antras mėnuo išeinančios 
„Mitteilungen. Jas ir kitą medžiagą galima gauti universiteto draugijos raštinėje 
Salzburg, Dreifaltigkeitgasse 12 (Oestreich). — Daug žinių galima pasisemti iš 
žurnalų „Der kathol'sche Gedanke“ (Miinchen) ir „Schėnere Zukunft“ (Wien). 

tos, turinčios platesnę reikšmę, 2. tam tikri ištisi kursai su atitinkamomis 
pratybomis ir 3. specialūs referatai. 

Bendras paskaitas tarp kitko skaitė ir Gemelli apie reikalą turėti savo 
universitetą! Atskiri kursai ligšiol palietė beveik visų fakultetų aktua- 
lijas, kurias dėstė tarp kitko Garrigou-Lagrange (Jeruzalė), Gilson ir 
Maritain (Paryžius), Kremer (Louvain), Nadler (Viena), Oehl (Šveicarų 
Friburgas), arkivysk. Teodorowicz (Lwėw), Adam (Tiibingen), Przywara 
S. J. ir kt. Atskiras paskaitas skaitė, pav., kancleris Seipelis, etnologas 
Schmidtas (Viena-M6ėdlingas). 

Kadangi nesitenkinama vien intelektualiniu maistu, o siekiama apimti 
visą žmogų, susitarus su atitinkamomis draugijomis organizuojami kon- 
certai (Mozart, Beethoven, Bruckner ir kt.) ir daromos ekskursijos į meno 
paminklų gausias Salzburgo apylinkes. Visa ši darbuotė vainikuojama 
liturgiškai pravedama religine praktika. Tokiu būdu dienotvarkė atrodo 
šitaip: Pirmiausia Šv. Mišios, kurias lydi pamokslas ir Šv. Komunija. 
Paskui eina paskaitos. Popiečiai pašvenčiami laisvesniems pasikalbėji- 
mams bei ekskursijoms. Visas darbas baigiamas pamaldomis. Vakarai re- 
zervuojami koncertams bei vaidinimams. 

Kaip matyti studijos vyksta religinga ir draugiška nuotaika. Ją padaro 
dar jaukesnę bendras docentų ir klausytojų gyvenimas Šv. Petro kolegi- 
joje, kur po vienu stogu viešėdami bei dirbdami taip susigyvena, kad kur- 
sams pasibaigus net gaila skirtis. 

Neabejotinai šių „Savaičių“ privalumai ir jų nauda jas plačiai išpo- 
puliarino, taip kad — nepaisant politinių neramumų — niekad netrūksta 
klausytojų. Jos sudaro tą atmosferą, kurioje anksčiau ar vėliau savaime 
užgims laukiamasis universitetas.? 

Jo įkūrimas labai rūpi visam Austrijos episkopatui, o ypač Salzburgo 
kunigaikščiui — arkivyskupui D-rui Riederiui, kuris prieš pat savo mirti, 
1934 m. rudenį, išleido tuo reikalu specialų ganytojišką laišką. „Mes, ži- 
noma, nemanome iš karto visas katedras įsteigti, jis rašė. Tam ir pinigų 
nėra. Todėl darbas bus išvystomas palaipsniui. Katalikai, jūs nuveiksite 
milžinišką sielų išganymo darbą, padėdami kartu su savo vyskupais ir ku- 
nigais įkurti tiesos ir katalikiško gyvenimo židinį! Tas kilnus darbas 
atneš didžiausią naudą. Tik pamanykite, kiek gero gali padaryti katalikai 
mokytojai, gydytojai, teisėjai, valdininkai!.. Italijos katalikai Milane 
įkūrė Jėzaus Širdies Universitetą... Tuo jie užsikrovė sunkią naštą. ., 
bet tas apsimoka, nes Milano aukšta mokykla pasidarė visos Italijos ka- 
talikų gyvenimo centru. Nėra abejonės, kad šiais laikais Austrija turi di- 


1 Ši reikšminga paskaita „Die Notwendigkeit einer kathol. Universitat fir das 
deutsche Volkstum“, yra atspausdinta žurnale „Der katholische Gedanke“ 1931, p. 
137 ss. 

2 Salzburgiečių pastangos veikia ir plačiau, nes ir kitų kraštų katalikai, nusi- 
žiūrėję į jų pavyzdi, panašių „Savaičių“ pagalba rengia dirvą savam universitetui. 

džią misiją visai vokiečių tautai, net visam vakarų pasauliui. Tačiau kad 
galėtų ją vykdyti, inteligentai turi pasidaryti — kaip išsitarė mūsų vals- 
tybės prezidentas Salzburge — raugu, kuris Kristaus... dvasia įraugtų 
mūsų liaudį.“ "Toliau arkivyskupas ragina gausiai aukoti ir nustato, „kad 
kiekvienoje parapijoje Katalikų Akcijos rėmuose universiteto reikalams 
būtų sudaromas tam tikras... komitetas, kuris visas jėgas mobilizuotų 
tam aukštam tikslui“ Kad tas geriau pasisektų arkivyskupas nuoširdžiai 
prašo savo konfratrus kunigus visam darbui uoliai vadovauti. 

Ir Austrijos vyriausybė (1934. VIII. 7.) nutarė palaikyti sumanymą, 
prie esamo Salzburge teologijos fakulteto atidaryti tokį pat filosofijai ir 
tuo padaryti pradžią pilnam universitetui. Ta paskelbė pats Respublikos 
prezidentas. Per iškilmingą aktą, įvykusį rugpiūčio 15 d., jis, dalyvaujant 
episkopatui su kard. Innitzeriu priešaky, visiems, į „universiteto - savaitę“ 
atvykusiems, pareiškė Respublikos vardu savo džiaugsma beaugančiu 
mokslo židiniu. 

Paliesdamas jo santykius su valdžios universitetais, prezidentas taip 
pasisakė: „Mes linkime, kad po aukštų viso Austrijos episkopato protek- 
toriatu Universitas catholica Salisburgensis Bažnyčios ir valstybės palai- 
mai imtų realizuoti savo didžius mokslinius ir pedagoginius uždavinius. 
Ji atsistos šalia kitų mūsų tėvynės aukštų mokyklų ne bergždiems ginčams 
vesti, bet su jomis kilniai rungtis. Ji gaus iš jų ir atsilygins pati duodama. 
Tokiu bendradarbiavimu visi universitetai vienas kitą papildys. Salzbur- 
gas bus senesnių seserų draugas ir padėjėjas. Tokios naudingos bendros 
veiklos ypatingai bus galima laukti jau ir dėlto, kad ir mūsų valdžios uni- 
versitetuose yra apsčiai... garsių katalikų... Būtų visai klaidinga ma- 
nyti, jog todėl, kad šita aukšta mokykla pastatyta ant katalikiško pagrindo, 
visos kitos nūn bus apskelbtos netikinčiomis. Priešingai, tų pozicijų, ku- 
rias katalikai jau ligšiol turėjo mūsų valstybės židiniuose, atskiro kata- 
likų universiteto įkūrimu nenorima susilpninti, bet jas sustiprinti.“! 

Kadangi valdžia tuo tarpu negali šelpti Salzburgo, visi išlaikymo 
sunkumai tenka pakelti besikuriančiai įstaigai. Kadangi turimas fondas 
nedidelis, bėgamąsias išlaidas turės padengti privatinės aukos bei rinklia- 
vos. Tuo finansavimu rūpinasi „universiteto - draugija“. Atsiliepdamas 
į jos prašymą, Austrijos episkopatas įsakė dvasiškijai kasmet per ketvirtą 
gavėnės sekmadienį visose bažnyčiose pasakyti atitinkamą pamokslą ir 
pravesti rinkliavą. Be to, verbuojami nariai. „Paprasti nariai“ moka ma- 
žiausiai po vieną šilingą per metus, .„geradariai“ — tiek pat kas mėnuo, 
„rėmėjai“ — po penkis šilingus, „kūrėjai“ — po dešimt, o „fundatoriai“ — 
mažiausiai po 50 šilingų kas mėnesį.. Jie, išskyrus .,paprastus narius“, 
gauna kas antrą mėnesį pasirodančius „Mitteilungen“, kurie praneša visas 


* Iš leidinio „Die katholische Univers'tžt in Salzburg“, Salzburg 1934, p. 13. 

organizavimo naujienas ir kt. — Tokiu būdu tikimasi pačioje Austrijoje 
surinkti kasmet po 100.000 šilingų, kurių pradžiai pakzktų. O toliau pa- 
gerėjus santykiams su Vokietija, manoma akciją išplėsti ir joje. 


e. Vengrijoje! 


Salzburgo pavyzdys daug kam patiko, o ypač kaimynams vengrams, 
kuriems rūpi atitaisyti 19. šimtmety padarytas klaidas. Mat, jame kata- 
likai, kurie sudaro du trečdalius visų gyventojų, būtų galėję intelektuali- 
niai vadovauti, jei nebūtų  davęsi pasaulėžiūrinio liberalizmo migdomi. 
Todėl ir valdžios universitetai kaskart labiau kratėsi tos katalikybės, kuri 
jiems buvo suteikusi gyvybę. Iš to letargo katalikus pažadino eilė vadų, 
iš kurių visa galva prasikiša vysk. Ottokaras Prohaszka (1858—1927). 
Būdamas gilus mokslininkas, stengėsi vis naujais veikalais įrodyti kata- 
likų pasaulėžiūros tvirtumą ir paveikti liberalizmo srovėje plaukiančius 
inteligentus. Kai kurie jo raštai — sakysime, 1903 m. išėjusi knyga 
„Triumfuojanti pasaulėžiūra“ — dėl savo privalumų pasiekė ir užsienius. 
Nepasitenkindamas siaura akademiška darbuote, Prohaszka iškalbingai 
skelbė savo idėjas ir plačiai masei. Tokiam pasišventėliui negalėjo „nesi- 
sekti. Dėl to ne tik pradėjo pamažu nykti indiferentizmas, bet ėmė reikštis 
susidomėjimas ir net noras prisidėti prie naujos kultūros kūrybos. Išaugo 


du fondai universitetams įkurti — Fiūnfkircheno (Pėcs) ir Siebenbiirgo 
diecezijoje. Pastarajam surinkta beveik pustrečio milijono kronų, kurie 
tačiau — kaip ir Pėcso pinigai — per inflaciją ištirpo. Dėl to vengrų 


apaštalas nebesulaukė visų savo pasiaukojimo vaisių. Jam tebuvo lemta 
matyti, valdžios universitetus, po truputį grįžtančius, prie savo tradicijų. 
Taip, sakysime, 1922 m. Budapeštas vėl priėmė savo įkūrėjo kard. Paz- 
many'o vardą. Prohaszka mirė 1927 m. — pamokslą besakydamas — di- 
džiausiame neturte, nes buvo išdalinęs paskutinį centą vargšams ir religi- 
jos bei kultūros reikalams. Toks heroiškas pavyzdys tiek paveikė jo įpė- 
dinius bei padėjėjus, kad jie dabar jau galutinai rengiasi sudaryti dirvą 
savo aukštai mokyklai. "Tam tikslui organizuoja trumpalaikius kursus. 
Tokie 1933 m. įvyko net dviejose vietose — Budapešte ir Grane. Pirmuose 
dalyvavo apie šimtą asmenų, kurie klausė paskaitų iš filosofijos, meno, 
teisės ir gamtos mokslų sričių. 

Tikrai salzbutgiškas yra vad. „Vasaros — universitetas“ Grane? Nors 
jis ir nemano padaryti konkurenciją valdžios universitetams, — tam toks 
„atostogų — universitetas“ neturi nė priemonių — tačiau teikia, ko aukštos 
mokyklos neduoda, būtent, apžvalgą, davinių grupavimą ir suvedimą į sin- 


* Cf. Grisar, Op. cit. 42, 
* Cf£ F. Ibranyi'o straipsnį žurnzle „Nouvelle Revue de Hongrie“, 1934 m. spa- 
lių mėn. sąsiuviny. 

tezę. Tam darbui vadovauja daugiausia valdžios universitetų profesoriai, 
kurie patys veržte veržiasi iš savo siauros specialybės. 1933 metais klau- 
sytojai buvo supažindinti su teologijos, istorijos ir socialiniais klausimais, 
o 1934 buvo daugiausia nagrinėjami biologijos, etnologijos ir eugenikos — 
kaip matyti labai aktualūs — klausimai. Visam pagrindą davė bendros 
filosofijos paskaitos. Programai paįvairinti buvo įterpiamos ir prelekcijos 
apie literatūrą, meną, muziką. Buvo ir bendrų ekskursijų. 


f. Čekoslovakijoje 


Nedžiūginantis reginys kaimyninėje Čekoslovakijoje. Jos katalikai 
nors skaitlingi — jie sudaro net 11 milijonų, t. y., 7875 visų gyventojų — 
tačiau kultūroje ir politikoje nedaug tesveria. Tai minkšta, daugiausia 
jausmais ir ūpu besivadovaujanti slaviška masė. Mažai tepadėjo jai ir iš 
vakarų gautas tvirtumo krislelis, kuris atrodo tekęs vien katalikybės prie- 
šininkams. Dėl to Čekoslovakijos katalikai atrodo lyg be ideologinio nu- 
garkaulio, be sąmoningumo ir tuo pat be ryžtingumo. Tipiški, pasingumo 
apimti ir liberalizmo užhipnotizuoti „daugumos - katalikai“. Čia kalti ir 
jų dvasios vadai, kuriems be ko kito trūko mokslo meilės. Tiesa, jau dau- 
giau kaip 40 metų jie rengiasi įsteigti savo universitetą, tačiau nesugebėjo 
parūpinti nei personalo, nei reikiamų iėšų. Taip pat nepasisekė jiems per- 
sunkti savo idėjomis valdžios universitetų, nors centre, Pragoje, jų buvo 
net dvejetas. Todėl dar ir šiandien galioja nuostatas, kad jų teologijos 
fakulteto narys negali būti renkamas i universiteto rektorius.! Ir po karo 
naujai įkurtos mokslo įstaigos atgimstančios katalikybės kaip ir nėra pa- 
tyrusios. Tačiau atrodo, kad pastarųjų laikų sukrėtimai — Didysis Karas, 
savo valstybės įkūrimas, schizmatiškų tendencijų kunigų sambūrio Jedno- 
tos pasmerkimas, permainos ierarchijoje ir tp. — bus pažadinusios nors 
dalį ligšiol tikinčiųjų gelmėse glūdinčių jėgų. Dėl to iš naujo galvojama 
eiti prie įsteigimo savo aukštos mokyklos, kuriai vieta numatyta Soloch- 
rade. 

Kad ir čekai su slovakais gali iš katalikų išugdyti didelių mokslinin- 
kų, rodo be kitų ir iš Pragos kilęs Bernardas Bolzano (1781—1848).? 
Jis tais laikais, kada beveik visi mąstytojai buvo pasidavę skaitlingoms 
po-kantiškoms sistemoms arba pačiam Kantui, sugebėjo išlikti savaran- 
kiškas. Būdamas apdovanotas aštriu protu — dėl to buvo vadinamas „Bo- 
hemijos Leibnitzu“ — lengvai suprato taip giriamų filosofų klaidas. No- 


* Gal ne pro šalį sąryšy su šituo faktu paminėti, kad prezidentas Massarykas 
savo laiku išsitarė, katalikai Čekoslovakijoje turėsią tiek teisių, kiek patys sau suga- 
bėsią išsikovoti. Dėl šito pasakymo ne vienas katalikas užsigavo. Be reikalo, nes 
Mzssarykas pasakė gryną tiesą. - 

?2 Cf. Bergmann H., Das philosophische Werk Bolzanos 1909. — Fe!s Y., B. Bol- 
zano. Sein Leben und seine Werke, 1929. 

rėdamas jų išvengti, grįžo į Leibnitzą, net į vidurinius amžius, kurių filo- 
sofines tradicijas vykusiai atgaivino. Jomis pasiremdamas, Bolzano tvir- 
tino, kad pažinimas yra ne subjektyvinės kūrybos rezultatas, o suvokimas 
„tiesos kaip tokios“, t. y., supratimas dalykų esmės. 

Šitokiu būdu priešpastatydamas Kanto bei jo pasekėjų subjektyvizmui 
Aristotelio objektyvizmą, didžiai patarnavo mokslui. Tuo pačiu iš naujo 
išpopuliarino ir scholastiką. Giliai įsitikinęs jos tikrumu, Bolzano negali 
suprasti, kad ne visi jos laikosi. Ypač stebėjosi Hegelio „bedievišku, žiau- 
riu metodu“ ir jo filosofijos „beviltiškomis išvadomis“. Iš viso, (vokie- 
čių) idealizmui prikiša stoką griežto mąstymo ir tikslių savokų, kurių 
vietoje jis vartojąs poetiškus palyginimus, net paradoksus. Dėl to idea- 
listų (pav. Fichtės, Schellingo ir kt.) veikalai vietomis atrodo esą para- 
šyti atsižvelgiant ne į logiką, o į poetiką. Ši kritika suprantama, žinant, 
kaip tiksliai pats Bolzano sugebėjo išvystyti mąstymą ir užfiksuoti jo re- 
zultatus. Tačiau tas padaryti tebuvo galima tik esant geru logiku. Bet 
tokiu jis kaip tik buvo, ir tai tokiame laipsny, kad net toks Husserlis v3- 
dino jį „vienu didžiavsiu visų amžių logiku“. Dėl to iš jo mielai perėmė 
daug elementų, kurie jam bei jo atstovaujamai fenomenologijai nemažai 
padėjo nugalėti psicho10gizmą. 


g. Anglijoje 


Norėtų įsteigti aukštą mokyklą ir Anglijos katalikai. Tiesa, jie su- 
daro tik šešius nuošimčius krašto gyventojų, bet kaip tik iš to plaukiąs 
reikalas atsakinėti į nuolatos daromus priekaištus, verčia juos įsigyti kiek 
galint geresnį intelektualinį išsilavinimą. Tokiu židiniu jie ne tik patys 
praturtintų savo žinių lobį, bet dar paveiktų savo anglikoniškus tautiečius, 
kurie, kaip pastebėta, daugiausia mokslo argumentų paveikti grižta į Baž- 
nyčią. Masina juos ir didžioji praeitis, nes iš atminties dar nėra išdilusi 
seniau turėta moksle pasaulinė reputacija (Oxfordas!). 

Tas svajones realizuoti 19. šimtmety mėgino žymiausios jėgos — kar- 
dinolai Wisemanas, Newmanas, Manningas. Ypatingai įdomūs yra priešin- 
gybių poliai — praktiškas gyvenimiškas Manningas ir dvasingas, mokslo 
problemose paskendęs Newmanas. Pastarasis (1801/90) bene bus žy- 
miausias iš katalikų mokslininkų, pirma didi Anglijos katalikų figūra nuo 
pat reformacijos laikų. Nepasitenkindamas savo plunksna talkinti, New- 
manas bandė ir kitus parengti mokslo kūrybai. Tam nuo 1851 iki 1858 metų 
rektoriavo naujai įsteigtame Dublino universitete. Per tą laiką ir išaugo 
knyga Idea of a university (1852), kuria jis patiekė vieną svariausių raštų 
čia gvildenamai temai. 

Išdirbdamas mokslo sąvoką, Newmanas lygiai atsižvelgė į Bažnyčios 
Tėvų formulę fides gaerens intellectum, kaip ir į scholastikos pažiūras. 

Tuo jis vylėsi galėsiąs rasti tinkamiausį vidurį tarp emocionalizmo ir in- 
telektualizmo. Tokiai sintezei tarp platoniškai nusiteikusių Tėvų ir aris- 
toteliškų scholastų išvesti ir buvo pašvęsta žymesnė jo mokslinės veiklos 
dalis. Tas jam geriau sekėsi, kaip organizaciniai darbai. Bet ir Manningui 
tuo atžvilgiu ne kitaip vyko. Pasirodė, kad istoriškieji universitetai — 
Oxfordas su Cambridge'u — tiek giliai yra įleidę šaknis, kad „būtų bergž- 
džia bandyti su jais konkuruoti, juo labiau, kad jie dabar priima ir studen- 
tus katalikus“ (Bourne'as). 

Tačiau ir jis nemano, kad Anglijos katalikai turėtų pasitenkinti esa- 
mąja būkle. Jis tik siūlo kitus kelius. Pirmiausia norėtų įkurti prie vieno 
arba prie abiejų universitetų teologijos fakultetus, o toliau, belaukiant di- 
desnio intelektualinio bei materialinio sutvirtėjimo, įvairiuose miestuose 
atidaryti atitinkamus institutus. Jiems kelią skina jau dabar Londone ir 
kitur organizuojami specialūs kursai. Temų netrūksta, nes anglikoniš- 
koji Anglija pilna dvasios konfliktų bei problemų, reikalaujančių nedvi- 
prasmiškų atsakymų. 

Netrūksta nė stiprių asmenybių, kurios pripažintos ir nekatalikų, su- 
geba intelektualiniai vadovauti. Negalėdami jų visų išvardinti pasiten- 
kinsime pažymėję bent Belloc'ą, Chestertoną ir Dawsoną. 

Belloc'as (*1870) yra ne tik žinomas istorinių asmenybių biogra- 
fijomis, bet ir kultūros istorijos veikalais, iš kurių itin prasimuša Europa 
and the faith (1920). Šioje didžios vertės knygoje jis išpranaušauja nau- 
jus vidurinius amžius, kurie vieni galės žmoniją išvesti iš dabartinio dva- 
sios chaoso.! Nemažiau žinomas yra ir jo draugas, konvertitas, G. K. Ches- 
tertonas (*1874). Savo populiarumą jis daugiausia įsigijo beletristi- 
ka, tačiau įdomūs yra ir jo mokslo veikalai, kaip, sakysime, Orthodoxy 
(1908), kuris yra tikra katalikų tikėjimo apologija. Simptomiška yra ir 
jo knyga apie Šv. Tomą Akvinietį (1933), kur Philosophia perennis gra- 
žinama visais beletristikos privalumais. Tikras istoriosofas yra abiejų 
vienmintis Christopher Dawson'as, kurio per paskutinius penkiolika 
metų išleisti veikalai pastatė jį į pirmas kultūros istorikų eiles. Ypač di- 
delio dėmesio yra verti paskučiausi raštai, kurie pasipyla kaip iš gausy- 
bės rago: 1932 m. — The Making of Europe, 1933 m. — Progress and Re- 
ligion, 1934 m. — Mediaevel Religion. Visuose — tarp kitko nukreiptuose 
prieš ironingąjį Shaw'ą ir material progress tikinčius jo sekėjus — rasime 
tą pačią koncepciją, būtent, Europos kultūros siela yra krikščionybė. Kas 
dirba jos įkvėptas, tas yra tikras kultūrininkas. Kas ją slopina, tas tą kul- 
tūrą nuskurdina. 


1 Panašių minčių randame ir rusų emigranto Berdjajevo (*1874) brošiūroje 
„Un nouveau moyen-4ge“, Paris 1927. (Vok. Das neue Mittelalter. Betrachtungen 
liber das Schicksal Russlands und Europas, Darmstadt 1927). 

Belloc'o, Chestertono, Dawsono ir jų gabių bendrų mintims anglų vi- 
suomenėje tarpti padėjo žymių gamtos mokslų specialistų nekatalikų atsi- 
sakymas nuo materializmo. Čia ypač prasikišo Eddingtonas, savo tvirti- 
nimu, kad universumas greičiau yra didelės idėjos įsikūnijimas, negu di- 
delė mašina. Toji mintis, išreikšta garsiame veikale The nature of the 
physical world (Cambridge 1928). nuostabiai sutinka su belgų kun. Le- 
maitre“'o kosmologijos tezėmis. Eddingtonui pritaria Whitney, pareikšda- 
mas, pagrindinis kosmiškas akstinas esąs ne kas kita, kaip Dievo valia. 
Pažymėtinas ir Jeans, kuris savo knygomis The mysteriuos universe 
(Cambridge 1933) reikšmingai prisidėjo prie fizikos pasaulėvaizdžio pa- 
kitėjimo ir filosofinio to klausimo traktavimo. 

Suprantama, kad taip pakitusioje atmosferoje katalikų mokslininkų 
pastangos randa vis geresnę dirvą. Dėl to jų Londone bei provincijoje skai- 
tomiems kursams neblogai sekasi. 


h. Amerikoje! 


Katalikų universitetai nėra tik Europos reiškinys. Jų randame ir ki- 
tuose kontinentuose, daugiausia Amerikoje. Šiaurės Amerikos Jungtinėse 
Valstybėse jiems išsivystyti itin padėjo du veiksniai — valstybės garan- 
tuojama mokymo laisvė ir nepaprastas tikinčiųjų duosnumas.* Todėl ne- 
nuostabu, kad 1923/24 metais veikusių mokyklų sąraše randame net 75 įs- 
taigas, teikiančias aukštąjį mokslą. Tačiau daugumas tėra vad. kolegijos, 
kurios be pirmų dviejų universiteto kursų, apima ir aukštesnes gimnazi- 
jos klases. Dėl to tik 18 iš jų vadina save universitetais. Bet, matuojant 
griežtesniu Europos mastu, vos šešios tikrai nusipelno tą vardą, būtent, 
Washingtonas, Georgetownas, St. Louis, Fordhamas, Milwaukee ir Notre 
Dame. 

Primus inter pares yra 1889 m. įsteigtas Washingtono univer- 
sitetas, kurį globoja visas U. S. A. episkopatas. Jis turi penkius fa- 
kultetus (teologijos, filosofijos, teisių, filologijos ir gamtos mokslų), ku- 
riuose dirba apie šimtą profesorių ir studijuoja virš tūkstančio studentų. 
Kadangi profesorių darbais gali naudotis ir kolegijų auklėtiniai, tai į uni- 
versiteto orbitą dar įeina visa eilė aukštesnių mokyklų, akademijų ir pa- 
našių įstaigų. Darbą palengvina biblioteka, turinti arti 250.000 tomų, ir 
gerai įrengtos laboratorijos bei nesenai pastatytas chemijos institutas. 
Žymi dalis jų darbų išspausdinama devyniuose žurnaluose ir rinkiniuose, 


! Cf. Grisar I., Die kathol. Hochschulbewegung ausserhalb Deutschlands, „Stim- 
men der Zeit“, 1925, p. 44 ss. — Daug informacijų teikia ir The Catholic Ency- 
clopedy. 

* U. S. A. katalikai vien savo lėšomis išlaiko (1935 m.) 7933 pradžios mokyklas 
(prie parapijų), 162 gimnazijas ir vad. kolegijas, 44 mokytojų ir 186 kunigų semi- 
narijas. 

kurių aktualiausias bene bus kartu su Louvaino leidžiamas The Corpus 
scriptorum christianorum orientalium, padedąs rytų Bažnyčios Tėvus 
pažinti. 

Universitetas finansuojamas kasmet visose bažnyčiose daromomis pri- 
valomomis rinkliavomis ir atskirų asmenų ar organizacijų — stambesnėmis 
aukomis. Taip, pav., Kolumbo vyčiai dovanojo pusę milijono dolerių sti- 
pendijoms ir tiek pat vienas privatus asmuo naujiems bibliotekos rūmams 
pastatyti. Pajamoms padidinti verbuojami dar „universiteto prieteliai“, 
kurių 1935 m. pradžioje buvo arti keturių milijonų.  Kontaktą tarp savo 
almae matris ir visuomenės palaiko žurnalas The Catholic University, tu- 
rintis apie 40.000 prenumeratorių. 

Ne tik episkopatas nuolat ragina palaikyti šį centrini Jungtinių Vals- 
tybių katalikų universitetą, bet ir popiežius, kuris nesenai pakėlė jo rek- 
torių į vyskupus. Kad ši įstaiga, nepaisant finansinių sunkumų, yra įsi- 
gijusi gerą vardą, rodo tas pasitikėjimas, kuriuo sutinkamos jos disertaci- 
jos Europoje ir tas faktas, kad 1934 m. valstybės prezidentas Rooseveltas 
teikėsi iškilmingame posėdy priimti suteiktą jam garbės daktaro titulą. 

Gal jos reikšmė būtų dar didesnė, jei netoliese, Georgetowne, 
nebūtų kito, jėzuitų išlaikomo universiteto su teisių, medicinos ir odon- 
tologijos fakultetais, kuriuose studijuoja virš 2000 studentų. Itin traukia 
prie universiteto prijungta Foreign Service School, kur 25 profesoriai 
dėsto kalbas, tarptautinę teisę, muito įstatymus, prekybos bei pramonės 
mokslus, pasaulinį susisiekimą, diplomatiją ir panašius dalykus, rengdami 
apie 500 studentus diplomatinei karjerai, konsuliarinei tarnybai, vadovau- 
jamoms rolėms pramonėje, prekyboje ir pan. 

Specifiškumais pasižymi ir — taip pat jėzuitų įsteigtas — Fordha- 
mo universitetas New-Yorke. Prie jo, pav., priklauso teisių fakultetas, 
vienas geriausių Amerikoje. Reikšminga taip pat yra Graduate School, 
kurioje mokslus baigę gilinasi į specialias problemas. Be to, yra ir finansų 
mokslų, sociologijos ir medicinos vaistų skyriai, kurie kartu su anomis 
įstaigomis sutelkia virš 4.200 studiozų. 

St. Louis'o universiteto ambicija yra ir toliau tobulinti dar 1818 me- 
tais įkurtą ir gerą vardą įsigijus; medicinos fakultetą, kurį lanko apie 650 
medikų ir 500 odontologų. Kad mokslas tikrai pastatytas gerai, matyti, 
pav., ir iš to, kač| iš 700 per 12 metų valstybės egzaminus laikusių kan- 
didatų išlaikė 693. Net viskuo aprūpintas, liuksusinis Harvardo universi- 
tetas tokio nuošimčio nepasiekė. Viso labo St. Louis'ą lanko apie 3.000 
studentų, kurie yra 300 profesorių mokomi bei auklėjami. 

Minėtini ir Marguette - universitetas Milwaukee, prie kurio yra 
susispietę virš 4.500 studentų ir daugeliu atžvilgiu įdomus Notre Dame 
Indianos valstybėje. Notre Dame dar 1842 m. įsteigė vienas Švento 
Kryžiaus kongregacijos tėvas, turėdamas vos 400 dolerių. Nuo to laiko 

universitetas išaugo į net amerikonams imponuojančią įstaigą su 36 na- 
mais, kurie talpina penkis fakultetus — humanistinį, teisių, prekybos, in- 
žinieriaus ir gamtos mokslų su 3600 studentų. Itin pragarsėjo chemijos 
institutas, kuriame vienas kunigas išrado būdą sintetiniu keliu gumą pa- 
gaminti. Mėgiami yra ir prekybos mokslai, kuriuos eina 760 studentų. 
Kiek rūpinamasi auklėjimo reikalais, matyti ir to, kad beveik pusė stu- 
dentų kasdien eina prie Komunijos. Ir kūno kultūra nepamiršta, — ji 
vienerius metus visiems studentams privaloma. Ja rūpinasi šeši specialūs 
instruktoriai, kurie padedant keliems treneriams, studentus miklina te- 
niso, plaukiojimo, krepšiasviedžio, orasviedžio, golfo, futbolo sportuose 
ir lengvoje atletikoje. Plaukiojimui įtaisytas atskiras baseinas, gimnasti- 
kai — salė, o rungtynėms — stadijonas, kuriame telpa 55.000 žiūrovų. Tas 
stadijonas kelis kartus per metus yra perpildytas, nes visame krašte garsi 
Notre Dame rungiasi ne tik su kitų universitetų, bet ir su kariuomenės 
bei laivyno tautinėmis komandomis. — 

Kaip matyti, U. S. A. katalikų universitetai nėra kokia guantitė nė- 
gligeable. Tačiau tas neturėtų mus akinti, nes jiems dar daug ko trūksta, 
o ypač pinigų. Juk nekaip atrodo Washingtono universiteto kapitalas iš 
maždaug 2,5 milijonų šalia tų 60 milijonų, kuriais naudojasi Harvardas! 
Iš to išeina nepakankamas profesorių apmokėjimas ir kuklesnis aprūpi- 
nimas priemonėmis, dėl ko žymūs mokslininkai katalikai neretai dirba 
svetimose įstaigose, į kurias taip pat suplaukia nemaža dalis studentų 
katalikų. — 

Keliaudami toliau į šiaurę, pateksime į Kanadą. Tai antra Olandija, 
nes ir ji įgyvendino kultūrinę autonomiją. Dėl to joje lyg ir nėra pi- 
liečius kiršinančių kovų dėl mokyklų sutvarkymo; užtat kultūrinis gyve- 
nimas plaukia ramiai. Tuo jau nuo senai naudojasi katalikai, kurie — 
nors jų vos keturi milijonai — išlaiko net tris aukštas mokyklas. 

Pirmiausia įsteigtas O uebeco universitetas, kurį valdžia oficialiai 
pripažino dar 1852 m., nelaukdama nė popiežiaus patvirtinimo, atsiųsto tik 
1876 m. Pagal šiuos dokumentus vietos arkivyskupas yra karališku tos 
įstaigos vizitatorium. Joje šiandien yra keturi fakultetai — teologijos, 
teisių, medicinos ir filosofijos, kuriuose dėsto maždaug 120 profesorių ir 
klauso virš 800 studentų. Šis universitetas be ko kito žymus savo Aukš- 
tesniu Filosofijos Institutu ir sociologijos mokykla, kurie aktingai prisi- 
deda prie aktualiausių klausimų sprendimo. 

Nuo šios įstaigos 1919 m. atsiskyrė dar 1876 m. atsiradęs, Montre- 
alo universitetas, kuris episkopato sumaniai vairuojamas, valstybės pri- 
pažintas ir tikinčiųjų gausiai remiamas, greitai pralenkė Ouebecą. Šian- 
dien jis turi net septynius fakultetus — teologijos, filosofijos, filologi- 
jos, teisių, gamtos mokslų, medicinos ir odontologijos, su kuriais yra su- 
jungtos dar šešios specialinės mokyklos — veterinarijos, vaistijos, ekono- 

zmijos, prekybos, agronomijos ir technikos. Profesorių ir pagalbinio per- 
sonalo 1931/32 m. buvo 657, studentų — 7763. 

Tai pats didžiausias iš visų katalikų laikomų universitetų. Kad jis 
ir savo moksliniais darbais stambus, matyti iš to, kad 7595 medikų be 
kliūčių išlaiko valstybės egzaminus, viršydami tuo ir valstybės įstaigų 
absolventų nuošimtį. Suprantama dėl to, kad Montrealo gydytojai be jo- 
kių papildomų egzaminų turi teisę praktikuotis net svetimame New- 
Yorko štate. 

Trečias universitetas, Ottawoje, yra vedamas vienuolių ir apima 
teologiją, filosofiją ir filologiją, prie kurių prijungta dar visa eilė priren- 
giamų bei specialinių mokyklų. Studentų yra apie 1.000. Ir šis universi- 
tetas valdžios buvo anksčiau pripažintas (1866), kaip Romos (1889). Tai 
ženklas, kad Kanados vyriausybė pilnai supranta tą naudą, kurią ji turi iš 
katalikų vedamų mokslo įstaigų. 

Jei prie šių trijų universitetų priskaitysime dar kitus, mažesnės 
reikšmės kolegijas bei akademijas, turėsime pripažinti, kad Kanados ka- 
talikai, nors sudaro gyventojų mažumą — o įtikimiausia kaip tik dėl to — 
moksle yra veiklūs ir produktingi. Jie nenusileidžia nė tokiems pat savo 
vienminčiams Olandijoje. O su šiais ne bet kas gali susilyginti! —! 

Persikėlę į Pietų Amerika, patirsime ką kita. Joje, t. y., ispanų ir 
portugalų kolonijose, kadaise buvo — daugiausia ordenų — įkurtas gražus 
aukštų mokyklų skaičius. Bet su laiku jie visi, išskyrus, berods, vieną, 
buvo nukreipti nuo Bažnyčios. Čia daugiausia kalta politika, nes sekulia- 
rizacijos amžiuje slaptų draugijų inspiruojamos vyriausybės nepraleido 
puikios progos sekti padrąsinančiu Europos pavyzdžiu. Bet ne be kaltės 


* Cf. 277-ą pusl. 

Šitas skyrius nebūtų pilnas, nepaminėjus 1932 m. įkurto Lietuvos Kata- 
likų Universiteto. 

Šitoks universitetas yra jau gan senas Lietuvos katalikų troškimas. Jis neda- 
vė ramybės jau Louvaine ir Friburge studijavusiems, asmeniškai patyrusiems iš jų 
gaunamą naudą, o ypač kurstė į Ameriką persikėlusius kunigus.  Besidžiaugdami 
plačiausia laisve, jie iškėlė drąsiausius sumanymus. Taip, sakysime, jau 19. šimt- 
mečio pabaigoje vienas kunigas (J. Žebrys), pramatydamas tautinės kariuomenės 
reikalingumą, parengė jai statutą. O kiti, suprasdami, kad nemažiau svarbu turėti 
ir aukštą mokyklą, laukė tik geros progos su savo planais išeiti į viešumą. 

Tokia proga pasitaikė. Amerikiečiai, nujausdami Rusijos žlugimą, dar 1916 
m. ėmėsi darbo. Tam tais metais Bostone įvykęs lietuvių katalikų kongresas sudarė 
komitetą pinigams rinkti. Buvo surinkta 47.000 dolerių. Po karo amerikiečiai siun- 
tė savo atstovus į Lietuvą tartis dėl tokio universiteto atidarymo. Katalikų aukšto- 
sios mokyklos įsteigimu 
Karevičius, pasitaręs tuo reikalu su katalikais inteligentais, pavedė prof. Pr. Būčiui 
tartis su Roma. 1921 m. gruodžio mėnesį per kardinolus Gasparri (16 d.) ir Bisletti 
(23 d.) buvo išgauti atitinkami leidimai. Tačiau pasirodė, kad čia, kur rusų letena 
buvo nuste!busi ir menkiausią pasijudinimą, dirva dar nepakankamai buvo parengta. 
Dėl to katalikai, nors būdami prie valstybės vairo ir būtų galėję sudaryti tokiai 
įstaigai išviršines sąlygas, pasitenkino įkurti Teologijos-Filosofijos Fakultetą prie 
valstybės universiteto. 

Vienok ši mintis nebuvo užmiršta. Dėl to nenuostabu, kad ji iš naujo iškilo, 
kai katelikų mokslinių reikalavimų minimumas valstybės universitete prieš-gruodi- 

ir katalikai, kurie, perdaug pasitikėję tradicija bei papročiais, pamiršo ma- 
sėse glūdinčias religines jėgas pastūmėti į kūrybinį darbą. Todėl ištisi 
jų apgyvendinti kraštai neturėjo pakankamai pasiryžimo, jėgų ir ambici- 
jos kurti naujas įstaigas. Iš tokių vos dvi vertos paminėti, būtent 1888 m. 
įsteigta Santiago de Chili ir 1910 m. atsiradusi Buenos Aires'e. 
Tačiau išsivystė tik pirmoji, kurią įkūrė arkivyskupas Casanova. Iškart 
pasitenkino tik teisių ir valstybės mokslų fakultetais, bet kai 1912 m. kilo 
reikalas vietoj sudegusių rūmų statyti naujus, universitetas iš viso buvo 
praplėstas. Dėl to jis šiandien turi teisių bei politikos, technikos, archi- 
tektūros ir agronomijos fakultetus. Prie jų prijungtas dar politechnikumas 
su trimis šimtais studentų, kurių iš viso yra 1.300. 

Kad Pietų Amerikoje po truputi pradedama susiprasti, rodo kad ir 
1934 m. su pasisekimu praėjęs Eucharistinis Kongresas Buenos Aires'e. 
Kaip laikraštis La Croix (Paryžius, 1934. XII. 5.) praneša, dabar paveikus 
tam kongresui norima tame pačiame mieste realizuoti dar prieš karą pa- 
gamintus planus. Tam tikslui ketinama pasikviesti šios srities specialis- 
tą — Gemelli. 

Tas pats Kongresas išjudino ne tik juo tiesiog paliestus argentinie- 
čius, bet ir braziliečius, kurie jau nuo seniau rengiasi savo aukštą mokyklą 
atidaryti! Pirmas praktiškas žingsnis buvo padarytas dar prieš kelerius 
metus, atidarant savo sostinėje Rio de Janeiro tam tikrą Instituto 
catholico de estudios superiores. Čia klausytojai, kurių skaičius siekė iki 
dviejų šimtų, išklausė paskaitų iš teologijos, filosofijos, valstybės bei šiaip 
sociologijos mokslų ir iš biologijos. Antrą žingsnį padarė 1934 m. pirmą 
kartą įvykęs katalikiškos pedagogikos kongresas, išrinkdamas studijų ko- 
misiją. Iš jos nesenai patiekto pranešimo krinta į akis konstatavimas, kad 
Brazilijos konstitucijoje nėra jokių nuostatų, kurie neleistų katalikams 


nės sistemos buvo kvestijonuojamas. O kai 1931 m. rugpiūčio mėn. 14 d. įvykus tam 
tikrai Teologijos-Filosofijos Fakulteto reformai, susiaurinimui, imta bijoti, kad gali 
atsidurti pavojuje visas katalikų mokslinis darbas, Lietuvos Episkopatas, atsiliep- 
damas į organizuotos katalikų visuomenės prašymus įkurti savo aukštą mokyklą, tų 
pačių metų spalių mėn. 9 d. paskyrė steigimo komitetą. Šis. paruošė planus, kuriuos 
1932 m. pavasarį vyskupai įteikė šventam Sostui. Tasai 1932 m. birželio mėn. 18 d. 
juos aprobavo ir sutiko, kad Vysk. M. Reinys rūpintųsi Lietuvos „Katalikų Univer- 
sitetu, kurį pasiremdami atitinkamomis teisėmis, Lietuvos vyskupai 1932 m. rugpiū- 
čio mėn. 5 d. aktu ir įkūrė. Bet kadangi su jo atidarymu nesutiko Vyriausybė, tą 
Bieną įvyko tik bažnytinė katalikų aukštos mokyklos steigimo akto dalis Kauno Ba- 
zilikoje. 

Kas yra sekęs visą pasaulį ap'mančio katalikų mokslo judėjimo istoriją, to ne- 
stebina šitokios įstaigos atsiradimas Lietuvoje. Buvo tik laiko klausimas, kada to 
sąjudžio bangos palies ir Lietuvą. Taigi, katalikų universitetas Lietuvoje yra pada- 
rinys to didžio, visame pasauly vykstančio katalikų mokslo renesanso. Kad steigi- 
mo reikalas iškilo tokiu laiku, kada santykiai tarp Bažnyčios ir valstybės buvo gana 
įtempti, yra pripuolamas dalykas. 

"p aktas atspausdintas „Tiesos Kely“ (1932 m., Nr. 10, oficialinės dalies 
p. 69 s.). 

* Tuo reikalu cf. Dr. Tristao de Athaydės straipsnį žurnale „A ordem“ iš 1934 
m. lapkričio mėn. 

savo universitetą kurti. Akivaizdoje viešosios jėgos prielankumo ir savo 
almae matris reikalingumo patariama nieko nelaukiant paskirti organi- 
zacinį komitetą. Pradžioje ketama atidaryti filosofijos fakultetą, pedago- 
gikos institutą ir žurnalistikos mokyklą. 


i. Misijų kraštuose 


Be šitų jau dirbančių ir dar projektuojamų universitetų minėtina dar 
viena jų rūšis — misijų universitetai nekrikščionių kraštuose. Jų tiks- 
las — praktiškai (pav. medicina) patarnauti apylinkei, tarpininkauti eu- 
ropeiškai kultūrai ir mokslo argumentais paremti misijonierių darbą. 
Taigi, jie daug kuo skiriasi nuo savo kolegų Europoje ir Amerikoje. 

Mažoje Azijoje pirmoje vietoje stovi dar 1875 m. prancūzų jėzuitų 
įkurtas, Šv. Juozapo vardu, Beyruto universitetas, kurį sudaro teolo- 
gijos - filosofijos ir medicinos fakultetai ir teisių ir technikos mokyklos. 
Vietinių žmonių, ypač branginamos yra paskaitos apie mohametonų teisę, 
semitų filosofiją bei literatūrą ir orientalinę archeologiją. Vertingi yra ir 
orientalistiką liečią leidiniai. Iš tos įstaigos gyventojams daug tiesiogi- 
nės naudos, nes ji aprūpina juos, gyvenančius sunkiose klimatinėse sąlygo- 
se gydytojais, slaugytojomis, akušerėmis ir pan. Naudinga ir technikos mo- 
kykla, kuri padeda nugalėti sunkias gamtos sąlygas. Dėl to Beyruto įs- 
taigą lanko ir daug nekrikščionių. Idomu, kad Prancūzijos valdžia, kuri 
namie katalikų istaigų nešelpia, kasmet skiria Beyruto universitetui, dir- 
bančiam jos mandato teisėmis valdomame krašte ir dėstančiam prancūzų 
kalbą. žymią subsidiją. 

Nesenai yra kilęs projektas įsteigti Jeruzalėje antrą tokį universitetą, 
kuriame tačiau paskaitos būtų skaitomos anglų ir arabų kalbomis. 

Indijoje nors ir nėra tikrų, katalikų universitetų, tačiau yra penkios 
kolegijos, turinčios aukštosios mokyklos charakteri ir organingai sujungtos 
su valdžios universitetais. Keturios jų išlaikomos jėzuitų (Bombey, Cal- 
cutta, Mangalore, Trichinopoly), viena — oblatų (Colombo). Jose — 
anglų valdžios šelpiamose — studijuoja arti 5000 studentų. kurių didesnė 
dalis nekrikščionys. 

Kinijoje, kur labai pageidaujamos tokios mokslo įstaigos ir dirva joms 
yra gera, kol kas tėra trys universitetai — Shanghai'e, Tientsine 
ir Pekinge. Pirmą vietą užima vad. Aurora, netoli Shanghai'o. 
Ji, 1903 m. prancūzų jėzuitų įkurta ir 1932 m. vyriausybės galutinai pripa- 
žinta, dabar turi tris — teisių, technikos ir medicinos fakultetus, kurie tel- 
pa 14-oje pastatų. Bibliotekoje yra 60.000 knygų, į skaityklą pareina 200 žur- 
nalų. Nepamirštas nei sportas (tenisas, futbolas, krepšiasviedys). Univer- 
sitetas gana populiarus ir nekrikščionių tarpe. Jie net sudaro */, visų stu- 
dentų, kurių šiuo laiku arti 600. Nepaisant jos jaunumo, ši įstaiga jau 

spėjo užsirekomenduoti Kinijoje labai aktualiais tyrinėjimais apie žemės 
drebėjimus, metereologiją, kiniečių religijos ir kultūros istoriją. Šis pa- 
tarnavimas vietinių žmonių labai vertinamas, dėl to mielai studijuojama 
Auroroje, kuri, nenutoldama nuo kiniečių reikalų, supažindina ir su Euro- 
pos mokslu. 

Jos pėdomis eina 1920 m. įkurta, taip pat jėzuitų išlaikoma, Tient- 
sieno aukštoji mokykla, kurią sudaro pramonės ir prekybos fakultetai. 

Jauniausia istaiga yra tik 1925 m. į universiteto rangą pakelta Pekin- 
go aukštoji mokykla. Ji, išlaikoma Societatis Verbi Divini, turi filoso- 
fijos bei literatūros, pedagogikos ir gamtos mokslų fakultetus, kuriuose 
dėsto apie 50 profesorių, klauso 600 studentų. Įdomu, kad žymią dėsty- 
tojų dalį sudaro patys kiniečiai. Tas nemažai patraukia čiabuvių jaunimą, 
kuris universiteto atmosferoje pamažėle artinasi prie krikščionybės. 

Kiek sunkiau įsistiprinti Japonijoje, kur vietiniai gyventojai patys 
apsčiai apsirūpinę mokslu. Bet vis dėlto 1913 m. pasisekė jėzuitams T 0- 
kioje atidaryti savo Jochi Daigaku, t. y., „aukštąją išminties mokyklą“. 
Ji tuo tarpu teturi literatūros ir ekonominių mokslų fakultetus. Bet ka- 
dangi literatūros fakultetas apima visus humanitarinius mokslus. studentai 
pakankamai supažindinami ir su bendros kultūros klausimais. Profesorių 
yra apie 30, lankytojų virš 300. Įstaiga būtų jau plačiau išsivysčiusi, jei ne 
1923 m. žemės drebėjimas, kuris sunaikino visus rūmus.  Negalintiems 
dieną lankyti paskaitų yra paskirtos vakarinės valandos, per kurias jie 
išeina tam tikrus žurnalistikos, prekybos ir teisių kursus. Ypač lankoma 
žurnalistikos mokykla, kuri yra pirma tos rūšies įstaiga Japonijoje. Įdo- 
mus yra ir „kolonijų skyrius“, kur norintiems emigruoti duodamos svetimų 
kalbų pamokos ir supažindinama su siekiamo krašto geografija, istorija, 
gyvenimo bei darbo sąlygomis ir t. t. 

Kad ir misijų universitetai gyvenimiški, rodo ir Tokios studentų pa- 
vyzdys: jie vargingiausioje miesto dalyje, kur žmonės savo lindynėse gy- 
vena ne ką geriau už gyvulius, įsteigė vad. foyer, t. y., pagalbos stotis. 
Čia jie moko vaikus, dalina laikraščius ir žurnalus, rodo filmus ir vaidina, 
tikrina sveikatą ir tvarsto žaizdas, daro su globojamais ekskursijas ir 
bėdniausius aprūpina valgiu. Į jų rengiamas šventes susirenka kartais iki 
trijų tūkstančių žiūrovų. 

Misijų aukštą mokyklą užtinkame ir Filipinų salose — dar 1611 m. 
domininkonų įkurtą Šv. Tomo vardu universitetą Maniloje, kuris yra 
tiek Bažnyčios tiek valstybės pripažintas ir dėl to tituluotas Real y Ponti- 
ficia Universidad. Po nuotykių pilnos istorijos, jis 1899 m., Leono XIII. 
įsakymu, vėl buvo atidarytas ir šiandien tų pačių domininkonų vedamas 
turi šešius fakultetus — teologijos, filosofijos, kanonų teisių, bendrų tei- 
sių, medicinos bei vaistijos ir technikos. Jiems padeda plačios klinikos, 
laboratorijos ir turtingos kolekcijos. Turi ir spaustuvę. Profesorių 

1934 m. buvo 230, studentų — 3695, kurių daugumas studijuoja mediciną 
(1252) ir gamtos mokslus (1255). Teologams išauklėti tais pačiais 1934 m. 
buvo atidaryta didelė nauja Seminarija, kurios auklėtiniai universitete 
moksliniai lavinami. Prekybininkai yra rengiami naujai įkurtame Ko- 
mercijos institute. Rūpinamasi ir studentų sveikatos reikalais. Tam tar- 
nauja gimnastikos rūmai, kur telpa 8000 žiūrovų, plaukiojimo baseinas, 
lengvosios atletikos, teniso ir futbolo aikštės. Tomis galimybėmis plačiai 
naudojamasi, nes beveik visi fakultetai sportą paskelbė privalomu dalyku. 


k. Roma docta' 


Susipažinus su indų sistema, kuria vaikščiojo katalikų mokslas, įdomu 
išgirsti ir apie pačią širdį — Romą. Jau iš patiektų duomenų galima buvo 
suprasti, kad sugebąs siųsti savo idėjas į tolimiausius punktus centras 
stipriai plaka. Bet vargu, ar kas pilnai galėtų įsivaizduoti, kokia didelė 
mokslo pajėga yra Amžinas Miestas. 

Visų mokslo židinių priešaky eina vad. Gregoriana, t. y., Ponti- 
ficia Universitas Gregoriana, dar 1551 m. Šv. Ignaco Lojolos įkurta ir 
1566 m. į universitetą pakelta aukšta mokykla. Rūpestingai ugdoma, ji 
pergyveno visus jai suduotus smūgius, net ir laikiną jėzuitų ordeno, savo 
laikytojo, uždarymą, o šiandien ji Pijaus XI. globojama yra stipresnė, 
kaip kada nors. 1930 m. ji persikėlė į naujus rūmus. 1932 m. padidėjo 
dar dviems fakultetais, taip kad šiandien jų yra penki — teologijos, filo- 
sofijos, kanonų teisių, Bažnyčios istorijos ir misijų. Juos papildo trys 
institutai, būtent, Biblijos, orientališkų studijų ir katalikų akcijos. Baž- 
nyčios gyvenime Šv. Rašto mokslas yra pagrindas, todėl Biblijos Institu- 
tas su savo specialia didele biblioteka, su gausiais, Palestinos gamtą vaiz- 
duojančiais, rinkiniais yra pirmaeilė tarptautinio mokslo įstaiga? Orien- 
talinio Instituto biblioteka, turtingos ispanės duosnumu įkurta ir sulig 
paskutiniu technikos žodžiu irengta, turi taip pilną: rusiškos teologinės 
raštijos skyrių, kaip niekur kitur pasaulyje. 

Pats jauniausias Katalikų Akcijos Institutas, atsiliepdamas į gyvuo- 
sius Bažnyčios reikalus, moksliškai tiria ir sistematizuoja kaskart labiau 
visose šalyse stiprėjantį pasauliečių veržimąsi į darbą. Šis „gyvenimišku- 
mas“ labai traukia studentus, kurių 1933 m. Gregorianoje buvo 1886, nors 
Romoje mokslui eiti progų netrūksta, kadangi be šitos jėzuitų vedamos yra 
dar visa eilė aukštų mokyklų. 

Atskirą jų grupę sudaro tiesioginiai nuo popiežiaus priklausą mokslo 


* Šiam skyreliu nepašykštėjo medžiagos Jo Eksc. Vysk. Būčys, kuriam auto- 
rius ir šioje vietoje nuoširdžiai dėkoja. 

“ Nedera užmiršti senesnės Domininkonų įkurtos Aukštųjų Biblijos Mokslų 
Įstaigos, esančios Jeruzalėje, kuri mokslo tyrinėjimus sujungia su ekskurs jomis į 
vietas, minimas Šv. Rašte. 

židiniai, kurių svarbiausi yra šie: Angelicum, Anselmianum, Antonianum, 
Didžioji Seminarija ir institutai krikščioniškai archeologijai, bažnytinei 
muzikai, diplomatijai ir propagandai. — 

Angelicum yra domininkonų išlaikoma aukšta mokykla su trimis 
fakultetais. Ji taip pat 1932 m. persikraustė į naują daug didesnę ir pui- 
kiai atremontuotą patalpą, kuri seniau priklausė domininkonams, paskui 
buvo konfiskuota. Remontas atsėjo apie 9.000.000 lyrų. Naujai pristaty- 
toji didžioji auditorija yra statybos technikos tobulybė. Tomistinės stu- 
dijos yra šitos įstaigos specialybė. Domininkonai joje pasiekė kitiems pa- 
vydėtinos aukštumos. 

Aukščiausioje Aventino kalvos vietoje, prie stačiausiojo šono pačioje 
XX. amžiaus pradžioje išdygo kukliausio, bet ir gražiausio stiliaus Bene- 
diktinų įstaiga, pavesta Šv. Anselmo garbei. Mokslas ir liturgija yra 
dvi brangenybės, labiausiai rūpinčios Benediktinams. Kas nori matyti 
katalikų lotynų apeigų grožį, sujungtą su einančiu iš širdies maldingumu, 
su tobuliomis giesmėmis ir liturginiais veiksmais, tas teeinie į Šv. Anselmo 
bažnyčią Aventine. Tiesą sakant, ten yra dvi bažnyčios, viena aukščiau 
kitos. — Šalia bažnyčių didžiulis vienuolynas su savo kiemais, kur viešpa- 
tauja viduramžio tyla ir 14 šimtų metų senos vienuolijos susikaupimo 
dvasia. Viena tos šventovės dalis, ir tai didelė, pavesta aukštajam teolo- 
gijos mokslui, suskirstytam i tris paprastus fakultetus. Dėsto benedik- 
tinai. Filosofijos srityje jie pasižymi savotiškumu, nes plėtoja Šv. An- 
selmo filosofijos pagrindus. O tie vietomis skiriasi nuo Šv. Tomo Akvi- 
niečio. Studentais priimami ne vien benediktinai, bet ir iš šalies atei- 
nantieji. 

Šalia Laterano aikštės visą keturių gatvių apžabojamą plotą prie via 
Merulana užima didžiulis be papuošalų, bet estetingai kuklus namas. Tai 
tarptautinė Šv. Antano Kolegija. Tai yra taip pat filosofijos, teo- 
logijos ir kanonų teisės universitetas, kuriame profesoriai ir studentai yra 
pranciškonai. Nors katalikų teologija pasižymi girtinu ir brangintinu vie- 
ningumu, tačiau tai yra gyvo daikto vienumas, kuriame yra neniekintinų 
varsos skirtumų.  Amtonianum filosofijoje ir teologijoje labai giliai ir 
simpatingai žiūri garsaus Duns Scoto nuomonių, atsitraukdamas nuo jų 
ten, kur jos tampa sunkiai suderinamos su nusistovėjusia ir Bažnyčios 
galutinai paskelbta Apreiškimo tiesa. 

Pijus XI. yra drąsus ir plačių pažiūrų popiežius. Jis 1934 m. tai 
Pranciškonų atstovaujamai krypčiai pripažino tokias teises, kaip ir aniems 
trims universitetams. Pijaus XI. įpėdiniai nesigailės šito žingsnio. An- 
selmo filosofija ir Duns Scoto teologija yra tas dvilypis tiltas. per kurį 
tikinčioji Anglija griš į Katalikų Bažnyčią. 

Mokslo kūryba užsiima dar vienuolika Akademijų, būtent, teo- 
logijos, liturgijos, katalikų religijos, Šv. Tomo Akviniečio, „Nuovi Lincei“, 

archeologjos, Panteono, „Cultores Martyrium“, „Arkadų“, Tiberio ir ar- 
cheologinių paskaitų. Jos vienokiu ar kitokiu atžvilgiu suburia tas skait- 
lingas mokslo jėgas kurios arba nuolat dirba Romoje, arba specialioms stu- 
dijoms atvyksta iš svetur. Tuo tos Akademijos laimingai papildo aukštųjų 
mokyklų programas. 

Į mokslo orbitą įeina ir įvairioms tautoms skirtos kolegi- 
jos, kurių šiuo laiku yra 29. Pagrindinius dalykus jų auklėtiniai išeina 
minėtuose universitetuose. Juose išgirstos žinios pagilinamos ir viena kita 
šaka pridedama savo kolegijoje. Iš Europos tautų tokias įstaigas Romoje 
turi rusai, ukrainai, lenkai, čekai, prancūzai, vokiečiai, škotai, anglai, airiai 
ir kiti. Šiaurinė Amerika, Kanada taip pat turi savo kolegijas, o pietų 
Amerika net dvi. Kita mokymo ir auklėjimo įstaigų rūšis yra įvairių 0 T- 
denų ir kongregacijų kolegijos, kurių taip pat yra 297 

Viską krūvon sudėję, pamatome, kad šių dienų Romoje yra 78 viene- 
tos, besirūpinančios mokslo darbais. Tiesa, ne vienodas yra jų svoris, bet 
visos savo vietoje ir savo priemonėmis pagal išgales stengiasi prisidėti prie 
mokslo kūrybos. Ją žymiai suakstino statanti griežtesnius reikalavimus 
popiežiaus konstitucija Deus Scientiarum Dominus (1931). Iš viso, P i- 
jus XI. mokslinę veiklą nepaprastai sugyvino; net tiek, kad jau dabar 
ji galima vadinti „mokslo popiežium“. 

Achille Ratti (* 1857) iš mažens pasižymėjo mokslo meile, dėl to 
studijos jam gerai sekėsi. Tas ėjo Monzoje, Milane ir Romoje, kur 1882 m. 
įsigijo teologijos, filosofijos ir teisių daktaratus. Tais pačiais metais buvo 
pakviestas profesoriauti Milano kunigų seminarijoje. Nuo 1888 m. buvo 
perkeltas į garsią biblioteką Ambrosiana. Jai nuo 1907 iki 1914 m. vado- 
vaudamas, išvystė plačią mokslinę veiklą, kuri jį suvedė į kontaktą su 
mokslininkais iš viso pasaulio.  Pripažindamas Ratti nuopelnus mokslui, 
Italijos karalius apdovanojo jį ordenu, o Pijus X. pakvietė jį į Vatikaną 
bibliotekos direktorium. Šitą vietą jis labai brangino. Dėl to tik įsako- 
mas perėjo į diplomatinę karjerą, kuri jį 1920 m. atvedė ir į Lietuvą. Po 
poros metų pradėjęs vairuoti Bažnyčiai, tuoj pasirodė „mokslo popie- 
žium“ — įkūrė eilę kolegijų, 1925/26 m. krikščioniškosios archeologijos 
komisiją bei institutą ir 1931 m. išleido jau minėtą konstituciją. kuri naujai 
pagrindžia ir moderniems laikams pritaiko Bažnyčios globojamas mokslo 
įstaigas. Be perstojimo plečia Vatikano biblioteką ir ją naujoviškai ka- 


* Iš tų kolegijų mus ypač domina lietuvių įsteigta Tėvų Marijonų kole- 
gija, kuri pradėta kurti 1925 m., arkivysk. J. Matulevičiui apsigyvenus Romoje. 
Tėvo Generolo pavedamas ta įstaiga ypačiai rūpinosi T. Rėklaitis, kuris anksčiau 
yra išbuvęs panašioje šešerius metus. Vysk. Būčio globojama ši kolegija tolydž'ai 
vystėsi ir 1919 m. drauge su Generaline Marijonų Valdyba persikėlė į Nicolo di S. 
Nicolo da Tolentino 31, kur šalia jos įsikūrė ir Marijonų globojamas bendrabutis 
katalikų kunigams rusams. 1932 m. Marijonų vienuolija įsigijo nuosavą namą su 
darželiu prie Via Corsica 3. 1933/34 mokslo metais Kolegijoje be kongregacijos va- 
dovybės gyveno dar 20 studentų. 

talogizuoja. Norėdamas išugdyti dvasininkuose knygų meilę, be ko kito 
organizuoja bibliotekinius kursus. 

Trokšdamas visiems katalikams duoti kartu ir mokytų ir šventų pa- 
vyzdžių, Pijus XI. paskelbė naujų Bažnyčios Mokytojų  (Bellarminas, 
Petras Kanisius, Jonas nuo Kryžiaus, Albertas Didysis). Be to, deklaruo- 
damas, kad 1902 m. miręs teisių profesorius Contardo Ferrini' pasiekęs 
tikrai heroišką dorybių praktikavime laipsnį, pastūmėjo pirmyn beatiti- 
kacijos bylą. Ši nėra vienintelė, nes nemažiau jis domisi ir literatūros pro- 
fesoriaus Ozanamo? likimu. Mat, jis mielai pakeltų į altorių garbę ir atsto— 
vus modernių mokslininkų, su kuriais jį riša šimteriopi nuoširdūs kole- 
giški ir asmeniški ryšiai. 

Tas viskas sudaro ir nekatalikų mokslininkų tarpe popiežiui palankią 
atmosferą. Dėl to retas mokslo žmogus, kuris atsilankęs į Romą, nenu- 
vyktų į Vatikaną pareikšti savo pagarba. Taip pat ištisi mokslo kongre- 
sai nebeaplenkia popiežiaus. Ir tikrai sunku ignoruoti tą žmogų, kuris 
savo rankose koncentruoja tokią plačią tarptautinę mokslo organizaciją ir 
kuris prie savo sosto turi tiek mokslo įstaigų iz tiek mokslininkų. Nėra 
abejonės — katalikiškoji Roma yra vienas garsiausių mokslo centrų pa- 
sauly, jei ne pats žymiausias. Ir kas svarbiausia, kad taip yra ne dėl vieno 
atskiro popiežiaus asmeniško polinkio, bet tas išplaukia iš pačios Bažny— 
čios esmės.* 


I. Žvilgsnis atgal 


Sutraukdami patiektą medžiaga apie katalikų universitetus, matome, 
kad visame pasauly yra apie 65 įstaigos, kurios gali maždaug pretenduoti 
į aukštos mokyklos vardą. Truputi virš 20 jų randame Europoje, 30 — 
Šiaurės Amerikoje, 3 — Pietų Amerikoje ir 10 — Azijoje. 

Vieni universitetai turi visus tradicinius fakultetus (teologijos, filo-— 
sotijos, teisių ir medicinos), kiti pasitenkina mažesniu skaičiumi — bent 
pradžioje —, o kai kurie juos papildo dar eile naujų, kaip. sakysime, tech- 
nikos, ekonomijos, agronomijos, veterinarijos, pramonės ir t.t. Kadangi, 
kaip matyti, steigėjams svetimas bet koks schematizmas, vienodo tipo 
nėra. Jie daugiausia žiūri vietos reikalų, kuriems pritaiko dėstomuosius 
mokslus ir organizacinę formą. 

Šitas mokslo įstaigų skaičius — nors savy ir gražus — tačiau palygi- 
nus jį su ta 330 milijonų katalikų mase ir su tais 1.5 milijardų nekatalikų, 


* Cf. psl. 239. 

* Cf. psl. 163. 
- * Taja problema cf. tarp kitko ir laba: įdomią knygutę Steffes J. P., Katholi- 
zismus und Wissenschatt, Paderborn 1927. 

kuriuos reikia intelektuališkai paveikti, perdėm kuklus. Didžiausias to 
reiškinio kaltininkas bene bus lėšų stoka. Juk ne paslaptis, kad katalikai 
priklauso prie neturtingesnių pasaulio piliečių. Dėl pinigų stokos ir įkurtų 
universitetų materialinis pagrindas nėra perdaug tvirtas. Žinoma, jis būtų 
kitoks, jei valstybės prisidėtų prie šelpimo. Tačiau daugelis jų, liberaliz- 
mo persunktų ir todėl nuo Bažnyčios atsiskyrusių, tokios pareigos ne- 
prisiima. O Kristaus mokslo nepaliestuose, vad. misijų, kraštuose dar 
sunkiau. Nebent šelptų viena kuri Europos valstybė savo kultūros eks- 
pansijos tikslams. Bet tas neretai būna „danajų dovana“, nes tokiais po- 
litikos šelpiamais mokslininkais vietiniai gyventojai kaskart mažiau be- 
susižavi. 

Taigi, dažniausiai katalikų mokslo židiniai yra palikti pačių tikinčiųjų 
malonei. Kad katalikai moka pasiaukoti, aiškėja iš kiekvieno jų įstaigų 


puslapio. Ypač mažiau pasiturintieji čia neapsileidžia — statistika rodo, 
kad katalikų tarpe duosnumas toli gražu nevisuomet auga proporcingai jų 
turtams — kas yra juo nuostabiau. kadangi jie, kaip toliau stovį, negali 


tikėtis tiesioginės naudos. 

Labai nepatogu taip pat, kad tos pajamos, kaip priklausančios nuo 
ekonominių svyravimų, nepastovios. Mokslo darbas nenašus, jei jį varą 
nuolatos yra kankinami abejonių, ar kitais metais tuo pat laiku dar galės 
tęsti savo tyrinėjimus, arba jei jie patys dar turi pasišvęsti lėšas rinkti. 

Tokio padėjimo sunkumų slėgiami katalikai jau nuo senai siūlo vy- 
riausybėms įvesti kultūrinę autonomiją, kuri iš viešojo iždo garantuotų 
mokykloms, universitetams ir pan. tą nuošimti, kuris proporcingai — pa- 
gal mokomus mokesčius — priklauso katalikams. Norėdamos įgyvendinti 
teisingumą, jau kai kurios valstybės yra pasinaudojusios tuo pasiūlymu, 
kur nieko nenuskriaudžiant kiekvienam duodama tai, ko šis turi teisę 
reikalauti.! 

Kovodami už teisingą lėšų skyrimą, katalikų universitetai kartu nuo- 
latos kelia ir jų duodamų diplomų pripažinimo ir sulyginimo su valstybės 
teikiamais klausimą, t. y., siekia valdžios įstaigų teisių. Kad ir šitas rei- 
kalas gali būti patenkinamai išspręstas, rodo Italijos pavyzdys, kur fašis- 
tinė vyriausybė suteikė tokias teises tik ką užgimusiam Milano Šv. Jėzaus 
-Širdies universitetui. 

Kitas klausimas, kuris, kaip koks Damoklo kardas, kaba virš katalikų 
universitetų absolventų, yra jų neskyrimas į ministerijas, teismus, savival- 
dybes, mokyklas, nepriėmimas į advokatų kameras, į gydytojų korporaci- 
jas ir t.t., dėl ko katalikų mokslo įstaigų diplomai daug kur negali būti 
realizuojami. Bet yra ir čia gražių pavyzdžių: jau girdėjome, kad New- 


* Apie tą ir Lietuvoje aktualią kultūrinę autonomiją yra rašę žr mūsų veikėjai. 
Cf. Šalkauskis St., Racionali mokyklų organizacijos sistema, Kaunas 1932. 

Yorko valstybėlė be papildomų egzaminų leidžia praktikuotis išėjusiems 
medicinos kursą net svetimame Montrealy. 

Tokių atsitikimų yra ir daugiau; bet nemažai yra ir trukdymų. 

Visos šios ir panašios sunkenybės iš esmės kyla iš to nelemto, libera- 
lizmo diktuojamo, valstybės atsiskyrimo nuo Bažnyčios. Reikia manyti, 
kad silpnėjant tam laisvingumo doktrinalizmui, pagėrės santykiai tarp vie- 
šosios jėgos iš vienos pusės, bei didžiausios moralinės ir kultūrinės Insti- 
tucijos iš kitos, kas savaimingai pagerintų ir katalikų universiteto padė- 
jimą (Italija!). 

Kliūdė ir visa dvasios atmosfera, dėl to katalikų aukštų mokyklų isto- 
rija ne laurais išklota: Prie jų lopšio stovėjo Renanas su Straussu, jų pir- 
muosius nedrąsius žingsnius lydėjo Vogto, Moleschotto, Biichnerio mate- 
rializmas, Schopenhauerio pesimizmas, Comte'o ir Spencerio pozityvizmas. 
Jų gi sustiprėjimą stengėsi sutrukdyti Darvino evoliucionizmas, Haecke- 
lio monizmas ir visokių niuansų neo-kantizmas. Jie visi, nors tarp savęs 
ir labiausiai nesutarė, vienok vieningi kovojo su bekylančiomis katalikų 
mokslo įstaigomis. Šios tačiau pergyveno visus oponentus, kas suteikė 
joms nemažai pasitikėjimo savimi. Tiesa, jos ėjusios lig šiol erškėčių ke- 
liais ir toliau nesvajoja apie malonų poilsį rožių patale. Jos turės ir to- 
liau sunkiai kovoti už savo — ir taip jau kuklią — vietelę pasauliniame 
forume. Bet vis dėlto jaučiama, kad katalikų universiteto svoris šiandien 
kur kas reikšmingesnis, nekaip Louvaino atstatymo metu, t. y., prieš šim- 
tą metų. Tos įstaigos nėra įžeidžiančiai atmetamos, bet ginčijamasi dėl jų 
darbų, pradedama su jais skaitytis. Šiaip ar taip, katalikų universitetai 
ir jų skelbiamas mokslas yra virtęs jėga. 


m. Žvilgsnis pirmyn 


Tas be kito ko matyti ir iš to, kad šiandien aršiausiai yra puolamas libe- 
ralistiškas universitetas, o ne katalikų aukštoji mokykla.  Pastarąja net 
pradėta domėtis, mat, yra nemažai žmonių, kurie viliasi iš jos mokslui 
šiandien taip reikalingos reformos. Todėl gal ne pro šalį dirstelti į toly- 
džiai labiau ryškėjančius, daug kur jau realizuojamus darbo organizavimo 
principus, kurie kartu su jau anksčiau paliesta katalikų išdirbta mokslo 
sąvoka ir mokslinio darbo metodu! katalikų universitetui suteikia visai 
originalų charakterį. 

Pirmiausia tyrimas. Žmogui yra įgimta stengtis įsigyti objekty- 
viai pagrįstų, tvirtų ir tikrų žinių; jis veržte veržiasi susekti dalykų 
paskučiausias priežastis. Tai daro ne tik paskiri asmenys, bet ir kolekty- 
vai, kaip rodo, sakysime, Platono licėjus, Aristotelio akademija, Bažny- 


! Cf. pusl. 157. 

čios įkurtasis universitetas ir įvairios jo formos, kurios jau kelintą šimt- 
meti organizuoja visose srityse tyrimą, turintį tikslą privesti prie aiškaus 
atbaigto žinojimo, prie tiesos. Kad tas darbas nėra bergždžias, patvirtina 
milžiniškas skaičius atskirų faktų, kurie amžiams slenkant buvo susekti, 
suregistruoti ir pasidarė nebeprarandama žmonijos nuosavybė. 

Katalikų universitetai ir šiandien panašiai, kaip viduriniais amžiais 
nenori vien iš kitų surinktų turtų gyventi, dėl to veržiasi į nežinomas 
sritis atidengti naujus horizontus, susekti naujus dėsnius. Jiems nėra 
nieko svetimesnio, kaip sukonstruoti mokslo aparatą tik dogmoms bei reli- 
ginei doktrinai ginti, arba polemikos reikalams. Jų mokslo įstaigos yra 
kūrybiški centrai, kurios visomis jėgomis stengiasi dirbti pozityvų darbą. 
Šiame darbo lauke jos yra laukiamos visų, kurie, bodėdamiesi sekuliari- 
zuoto mokslo pagimdyta painiava, yra išsiilgę statybininkų, sugebančių 
sudaryti naują ir aiškią dvasios bei kultūros tvarką. 

Praktiškai tas yra organizuojama šitaip: Pirmiausia čia turi reikšmės 
tam tikros tyrimo bendruomenės, kurios — atskiruose institutuose — ty- 
rinėja vieną kurią sritį. Jas, autonomingai veikiančias, sudaro profeso- 
riai, jų asistentai ir specialiai parinkti gabesni ir jau savo darbais pasižy- 
mėję studentai. Prie šio branduolio, kuriam tenka atsakomybė už moks- 
line kūrybą, prisijungia dar antras koncentras — tam tikra platesnė darbo 
bendruomenė, į kurią įeina ir visi kiti tos grupės studentai. Mokomoji 
medžiaga yra suskirstyta kursais ir išeinama nuolatinėje instituto vado- 
vybės kontrolėje. Be tam tikro minimumo studentai į aukštesni kursą ne- 
pakeliami ir net eliminuojami. Tuo būdu institutas, neapsunkintas ba- 
lastu, gali koncentruotis į svarbiausius savo uždavinius, kurių sieks tiks- 
liai atrinktas ir stropiai parengtas intelektualinis elitas. — Kad šis darbas 
būtų tikrai vaisingas, jaunieji tyrinėtojai supažindinami ir su pažiūromis 
į mokslą, o ypač su ta mokslo sąvoka, kuria katalikai pagrindžia visus 
savo tyrimus.! 

Toliau mokymas. Ir jis svarbus, nes perduodamas iš kartos į kartą 
žinių lobis leidžia žmonijai pasinaudoti ištisais šimtmečiais ir net tūks- 
tančiais metų siektais rezultatais. Kai šis darbas atliekamas sąžiningai ir 
su pedagoginiu talentu, jis gali jaunimui įkvėpti tą mokslo meilę, be ku- 
rios jokia intelektualinė kūryba nėra galima. 

Kad ji būtų kiek galint sėkmingesnė, ji vykdoma laipsniškai. Pir- 
miausia suteikiamos tos žinios, kurios sudarydamos tikrą mūsų dvasios 
turtą, mažiausiai reikalingos kritiško patikrinimo iš studentų pusės. "Tas 
paskaitas klauso tik ką gimnaziją baigę. 

Antrame laipsny studentai supažindinami su darbo metodais, jų esme, 
istorija ir verte.! Tas jiems duos vėliau galimybę kritiškai patikrinti moks- 


* Cf. pusl. 45, 141, 157. 
“EF pusl. 157. 

lo medžiagą, išugdys juose objektingumą ir įgalins juos savarankiškai 
kontroliuoti mokslinę kūrybą. 

Į trečią grupę priimami tik pirmose stadijose ypatingai pasižymėję. 
Jie metodiškai lavinami tiek, kad galėtų savarankiškai kurti. Be aukš- 
tesnių kursų studentų, čia spiečiami ir jau į gyvenimą išėję, būtent, tie, 
kurie nenori nutraukti ryšių su alma mater, kaip, sakysime, mokytojai, 
kunigai, menininkai, kitų laisvų profesijų atstovai (publicistai, žurnalis- 
tai) ir šiaip Žmonės su aukštu mokslu, kuriems rūpi pagilinti savo žinias, 
patikrinti gyvenime užtiktus fenomenus, įvertinti juos savo doktrinos ir 
naujausių mokslo laimėjimų šviesoje ir t.t. Prie jų dar prisideda ir aka-— 
deminei karjerai besirengią jauni mokslininkai, asistentai, privatdocentai. 
Jie visi, vadovaujami autoritetingiausių mokytojų, sudaro bebręstančių 
mokslininkų šeimą. 

Pagaliau auklėjimas. Kadangi universiteto uždavinys yra ne tik 
įpratinti studentus tyrinėti ir teikti jiems žinias, bet ypač ugdyti jų cha- 
rakterį. svarbu, prieš galutinai išleidžiant jaunimą iš mokytojų globos, jam 
duoti dar vieną, paskutinę progą savo asmenybę atbaigti. Ligšiol aukšta 
mokykla tuo permažai rūpinosi. Dėl to buvo išleidžiama daug menkos mo- 
ralinės vertės specialistų, kurių profesiniai sugebėjimai tebuvo įrankis 
savo neribotam egoizmui patenkinti. 


Tiesa, aukšta mokykla skiepydavo tam tikrą profesinę etiką. Tačiau, 
dažnai ji tebūdavo išviršinė politūra, kuri gyvenime taip lengvai nukris 
davo, kaip tinkas nuo išdžiūvusios sienos. Todėl Europa tiek daug turė- 
davo gydytojų, kurie be sąžinės graužimo darydavo abortus, advokatų, ku- 
rie gynė aiškius nusikaltėlius, mokytojų, kurie- tebuvo pamokoms atlikti 
automatai, robotai, ir t. t. 


Tuo tarpu aukšta mokykla turėtų būti universitas magistrorum atgue 
scholarium, kurioje viešpatautų jauki atmosfera, kur būtų malonu dirbti, 
kur viskas trauktų aukštyn. Toje darbo ir gyvenimo bendruomenėje pro- 
fesoriaus vaidmuo labai žymus. Čia — gal labiau negu kur kitur — pasi- 
tvirtina teisingi žodžiai: exempla trahunt. Argi nepaveiks jaunimą dėsty- 
tojas, kuris visomis jėgomis veržiasi į tiesą ir dėl jos nebijo nukentėti. 
Juk ne vienas eksperimentuodamas neteko sveikatos arba net į kapus 
nuėjo. Nemažiau reikšmės turės ir tas, kuris skelbia rastą tiesą, nebodamas 
galimų padarinių. 

Svarbus ir pačių studentų susidraugavimas. Tą geriausiai išugdo jau- 
kus gyvenimas šeimyniškumo persunktuose — siauresnio maštabo — ben- 
drabužiuose, nedidelėse kolegijose, (tik ne pilkose, niūriose feldwebelių 
komanduojamose kareivinėse!), kur yra visos galimybės dirbti ir pasilsėti, 
susikaupti ir prasiblaivyti. O kai dar po vienu stogu kartu gyvena ir toji 
Tiesa, į Kurią subėga visi duomenys. atsiranda ir kilniausia proga orien- 

tuoti savo intelektualines pastangas į Amžiną Tiesą ir formuoti savo cha- 
rakteri pagal Jos įkūnytą pavyzdį žemėje. Toliau ypatingą vietą užima 
menas su kūno kultūra. Dainomis ir muzika papildomas estetinis išsila- 
vinimas. Mankštomis, žaidimais ir rungtynėmis sustiprinama sveikata, iš- 
vystomas kūno miklumas, išugdoma drąsa bei sveika ambicija. Profeso- 
riai — kiek galint — gyvena kartu ir — kaip eiliniai dalyviai — aktingai 
dalyvauja savo jaunesnių draugų religiškame, meniškame ir sportiškame 
gyvenime. Vyresniųjų globojami studentai patys prižiūri ir vykdo tvarką 
bendrabučiuose. Jie numato ir tam tikrus suvaržymus. "Tas daroma tam, 
kad jaunuolis prieš žengdamas į gyvenimo kovas galėtų nekliūdomai at- 
baigti savo charakterio formavimą. 

Kad tokia ugdymosi sistema ne tik galima, bet ir perdėm naudinga, 
rodo ne tik katalikų universitetai, bet ir apsčiai pavyzdžių už jų ribų. 
Sakysime, Didžiosios Britanijos elitas, kuris valdo visą anglų imperiją, 
yra panašiose sąlygose išauklėtas Oxfordo ar Cambridge'o kolegijose. 


Tokią auklėjimo tvarką — nors stipriai savo specifiškiems tikslams pa- 
lenktą — pripažista, kaip matėme, ir nacionalsocialistai. 
* 


Visi tie neabejotini katalikų universitetų privalumai, kurie plaukia 
iš vis platesnio ir racionalesnio darbo organizavimo!, laimi jiems kaskart 
didesnių simpatijų. Ankstyvesnė antipatija — ypač liberalizmui smun- 
kant — tolydžiai mažta. Jau imama jais sekti. Katalikai dėl to nebus nu- 
liūdę. Priešingai, jie džiaugiasi, kad jų principai prigyja ir už jų veik- 
los ribų. 

Tas katalikų aukštoms mokykloms ir toms idėjoms kuriomis jos gy- 
vos, sudarė tokią atmosferą, kurioje joms lengviau tarpti. Dėl to jų liki- 
mas, taip reikia manyti, ateity bus kiek lengvesnis. Tokio kliūčių atkri- 
timo jos labai ir labai reikalingos. nes auštanti epocha stato joms nepa- 
prastų ir pernelyg sunkių uždavinių. 


* Sakysime, organizuojamas dabar Salzburgo universitetas ketina gana tiksliai 
realizuoti aukščiau paduotą schemą. 


PABAIGA 
DOMINE, AD GUEM IBIMUS?! 


1. KILIMAS* 


Pasiekus mūsų laikus, savaime kyla klausimas: kur einame? Neturint 
pranašavimo dovanos, sunku ką tikslesnio pasakyti. Bet vieną kitą žvilgs- 
nį, bent į artimesnę ateitį, leidžia mums mesti kelias, kuriuo atėjome į da- 
bartį. 

a. Visų pirma pastebime kilimą. Jis betgi vyko lėtai, nes jaunoji 
krikščionybė užaugo pagoniškame pasauly ir dėl to turėjo dėl savo egzis- 
tencijos sunkiai grumtis. Ji buvo persekiojama ne tik politinėmis priemo- 
nėmis, bet su ja kovota ir mokslo argumentais, kas visai suprantama, ži- 
nant, kad graikai ir romėnai pasižymėjo pasisekimais perpildyta moks- 
line tradicija ir garsiais vardais. Nelengva tat buvo jaunai krikščionybei 
prasiskverbti pro juos su savo naujomis mintimis, visai nepretenduojan- 
čiomis būti mokslu, dėl ko jos pagonių ir buvo laikomos „paikybe“ 
(1. Kor. 1, 23). Bet kadangi „iš Dievo einanti paikybė yra išmintingesnė 
už Žmones“, tai jaunieji krikščionys ir ėmė tą išmintį formuluoti ir tuo 
pačiu patiekė pirmą moksliškai pagrįstą krikščionišką pasaulėžiūrą. Nors 
šis bandymas buvo pravestas silpnomis priemonėmis ir dėl to toli gražu 
buvo netobulas, tačiau sudarė pagrindą tolimesniems panašiems darbams 
ir sužadino naujų jėgų. Tų, apologetų, kūryba ypačiai brangi dėl savo 
nieko neapleidžiančio universalumo:  Sakysime, jie tiesos suvokime lygiai 
pabrėžė proto vaidmenį, kaip ir Apreiškimo svarbą, tuo panaudodami visus 
tikrai svarbius šaltinius. Šis vispusiškumas apsaugojo jau pirmus krikš- 
čionių mokslininkus nuo nukrypimo į bet kuriuos vienašališkumus, saky-— 
sime, į gnosį, kuris, Apreiškimo turinį traktuodamas racionalistiškai, no- 
rėjo jį paversti filosofija ir tuo krikščionybę helenizuoti. 

b. Ką Klemensas Aleksandrietis ir  Origines pirmose aukštesnėse 
krikščionių mokyklose dėstė, ką rytų ir vakarų Bažnyčios Tėvai toliau 
ugdė, tą ypač pagilino bei praplėtė Augustinas, pirmas genialus katali- 
kiško universalumo atstovas. Jis visoje pilnumoje apėmė ir proto keliu 
laimėtus ir Apreiškimo patiektus duomenis, lygiai atstovavo ir spekulia- 
cijai ir mistikai ir visas problemas kartu ir subjektyviai pergyveno ir 
objektyviai svarstė. Kadangi Augustinas dar suėmė visą, ką jam nau- 

! Kadangi autorius dar kita proga mano grįžti prie šitos temos, tai čia ji pa- 
duodama tik apžvalgos pavidalu. 

* Apie šitą laikotarpį yra nemažai parašęs Prof. Karsavinas savo knygoje „Eu- 


ropos kultūros istorija“, Kaunas 1931 ss., kuri kritiškam skaitytojui ne vienu atžvil- 
giu gali būti naudinga. 

dingo patiekė graikų bei romėnų senovė, jis plačiausiai apėjo žinojimo 
ratą. Visa, ką tik pasisavino, giliai apdirbęs, kaip. brangiausią medžiagą, 
perdavė begimstantiems viduriniams amžiams. 

c. Tie buvo juo dėkingesni, juo jie, labiau užsiėmę kitais darbais 
(Europos krikščioninimu ir t. t.), iškart patys neturėjo laiko plačiau pa- 
sišvęsti mokslo kūrybai. Dėl to nenuostabu, kad jaunieji viduriniai am- 
žiai, pasikliaudami Augustino autoritetu, ilgus šimtmečius pasitenkino 
saugoti ir eksploatuoti jo išminties vaisius. Tačiau subrendę nebepasi- 
tenkino tais ankstyvesniais laimėjimais, o kone visose srityse ėmė sava- 
rankiškai kurti. Kiek tas jiems pasisekė, galima spręsti jau ir iš to, kad 
apdirbdami jiems labiausiai rūpimus pasaulėžiūrinius klausimus, savo 
irankiu būvo pasirinkę kitą senovės išminties krypti — aristotelišką, kuri 
pakeitė ligšiol vyravusį platonizmą. 

Šios gadynės vainikas Šv. Tomas Akvinietis troško griežtai susiste- 
minti visus fenomenus ir tuo išvesti milžinišką žinojimo piramidę. Ją 
statė aristoteliškai, t. y., išeidamas iš sukurtų dalykų ir natūraliai kopda- 
mas į Kūrėją. Tačiau lygiai taip pilnai išsėmė ir Apreiškimo turinį. 
Suderinti tuos abiejus elementus jam be vargo pavyko, nes buvo apdova- 
notas stipriu architektonišku talentu. Kadangi dar sugebėjo plačiai pa- 
sinaudoti ir istorijos patiekta medžiaga, tai jam pasisekė sukurti pirmą 
atbaigtą krikščionišką pasaulėžiūrą, kuri vainikavo visas krikščionių moks-— 
lininkų pastangas nuo pat Augustino laikų. 


2. SMUKIMAS 


Bet šitoje aukštumoje neilgai išsilaikyta. Mat, žmogus, pasiekęs tiek 
laimėjimų, ėmė juos skirti išimtinai sau, laikyti save visako centru ir 
mastu. Tuo lig tol vyravęs teocentrizmas radikaliai buvo pakeistas antro- 
pocentrizmu. Dėl to suprantama, kad naujus laikus formavo kaskart labiau 
stiprėjąs individualizmas su subjektyvizmu. Palengvėle išplėsdamas savo 
grynai humanišką akciją, žmogus iš pradžių priešinosi tik Bažnyčiai, ta- 
čiau išsidrąsinęs puolė ir Apreiškimą, o pagaliau draskė ir bet kuriuos re- 
liginius pasireiškimus. 

a. Kova su Bažnyčia truko maždaug nuo 15. iki 17. šimtmečio ir buvo 
vedama humanizmo, reformacijos, galikanizmo ir panašių srovių. Tiesa, 
ankstyvesnis humanizmas dar nebuvo agresyvus, bet užtat jaunesnieji hu- 
manistai jau ne juokais puolė. Jie ir iškėlė abejones dėl krikščionio moks- 
liškumo ir pasodino pirmus reliatyvizmo daigus. Reformacija, įvesdama 
individualizmą į religiją, taip gi nemažai susilpnino objektingąjį elementą, 
o kartu ir jį ginančią Bažnyčią bei Jos globojamas katalikų mokslo įstai- 
gas, kurias daug kur jėga nuo Jos atplėšė. 

b. Dar vieną žingsnį toliau nuėjo deizmas su Apšvieta, t. y., maždaug 
18. šimtmetis, kvestijonuodamos Apreiškimą. Viskas, kas netilpo natūra- 
liu protu pagrįstoje religijoje, buvo atmetama. Tuo antgamtiniai elemen- 
tai savaime neteko reikšmės. Pagaliau 1789 m. prancūzų revoliucija for- 
mulavo ir įgyvendino visišką žmogaus suverenumą. Kad ji — euphemis- 
tiškai kalbant — tik „natūralios etikos“ besilaikančios moters pavidalu 
iškėlė „Protą“ į naujo žmogiškumo altoriaus garbę, yra ne vienintelis, tik 
ryškiausias pasiekto laipsnio ženklas. 

c. Toliau, berods, jau nebebuvo galima eiti, o vis dėlto tos revoliu- 
cijos inicijuotas liberalizmas dar radikaliau realizavo individualizmą, 
užvaldydamas epochą tarp 1789 ir 1914 metų.  Nepasitenkindamas vien 
kovoti su Apreiškimu, jis sistematiškai persekioja religiją kaip tokią. 
Ir tai daro ne vien atskiros visuomenės grupės, o ištisos ateizmą išpa- 
žįstančios valstybės, nes per įvairias revoliucijas — sakysime, 1789, 1830, 
1848, 1917 m. liberalizmas užsitikrino ir politinę galybę. Vargu, ar 
krikščioniškoji mintis gali būti dar infernališkiau persekiojama, kaip, 
sakysime, Sovietų Rusijoje, nes jei visos valstybės taip elgtųsi, tai krikš- 
čionybė išviršiniai jau būtų išnykusi nuo žemės paviršiaus. Kartu su ja 
ir katalikų mokslinis darbas. 

Šis pašlijo nuo to momento, kai tik buvo paliesta Apreikštoji tiesa, 
kuri šalia proto keliu surandamos tiesos sudaro esmingiausį mūsų žino- 
jimo šaltinį. Kadangi katalikai nesutiko taip fatališkai susiaurinti tiesos 
pažinimo galimybes, o ir toliau gynė pilnutinį žinojimą užtikrinantį 
Apreiškimą, todėl juos apkaltino, esą jie užsiimą pseudc-mokslu, ir iš jų 
atėmė mokslininko vardą. Tiesa, 17. šimtmety dar kartą švystelėjusi scho- 
lastika bandė ginti katalikų atstovaujamą mokslo sąvoką, bet kadangi nauji 
scholastai nesugebėjo rasti kontaktą su pirmyn beskubančiais mokslais, tai 
tokios jų pastangos liko bergždžios. Dėl to toliau mokslininkas katali- 
kas, kaip kenkiąs tiesos tyrimui, kaskart uoliau buvo šalinamas iš mokslo 
pasaulio. Nenuostabu dėl to, kad integralaus žinojimo siekiąs katalikas 
buvo apšaukiamas nepagydomu obskurantu, kai tuo tarpu toks siauras spe- 
cialistas, kaip Darvinas, kuris, užklaustas ką manąs apie Kristų, atsakė, 
nieko negalįs pasakyti, nes paskutinius penkiasdešimt metų studijavęs tik 
kirminus, priešingai, buvo laikomas pirmaeiliu mokslininku. Tat supran- 
tama, kad ypač 19. šimtmety, katalikai atsidūrė niekam neįdomioje, be- 
reikšmėje periferijoje. Jie panašiai galėjo jaustis, kaip pirmi į grynai 
pagonišką aplinkumą patekę mokslininkai krikščionys, tik su tuo skirtu- 
mu, kad šių dienų pagonių buvo puolami visa renegatų neapykanta. 

3. PERSILAUŽYMAS? 


O vis dėlto galima konstatuoti ir ne vieną džiūginantį reiškinį, pa- 
liudijantį, kad žmonija susimąstė. Yra net ženklų, parodančių ją linkusią 
reviduoti savo pažiūras. Didysis Karas, rusų revoliucija, ekonomiški nega- 
lavimai, nauji politiški, ūkiški ir dar kitoki bandymai rodo, kad kažkas 
pasibaigė ir kažkas naujo prasideda. Su tuo sutinka beveik visi, tik ne- 
aišku, kas, būtent, pranyksta ir kas atsiranda. 


Patys liberalai yra tos nuomonės, kad liberalizmas tik kiek susvyra- 
vęs ir kad jis, pasisėmęs naujų jėgų, vėl atstatysiąs savo seną galybę. 
Jiems oponuoją totalistai gi mano, kad jo gadynė jau galutinai yra pasi- 
baigusi ir kad sugrįšiąs naujiems laikams pritaikintas absoliutizmas. Vėl 
kiti — o kartu su jais ir ne vienas katalikas — spėja, kad visas humanizmo 
inicijuotas egocentrizmas besitraukiąs ir kad prasidėsią nauji viduramžiai. 
Nors tos nuomonės — kaip matyti — diametraliai priešingos, tačiau iš jų 
skamba įsitikinimas esant dabartinį momentą perdėm reikšmingą. 


Ką, iš tikrųjų, galima būtų pasakyti apie gyvenamuosius laikus iš ka- 
talikų požvilgio? Pirmiausia tenka konstatuoti, kad doktrinalinis libera- 
lizmas tikrai susvyravo. Ar tas reiškia liberalizmo pabaigą? Ar kartu 
nyksta ir jį pagimdęs ir nuo pat vidurinių amžių viešpatavęs individua- 
lizmas, kaip viliasi perdėm optimistiški katalikai? Tat, ar jau prasideda 
tas didysis dvasios persilaužymas, kuris, nugalėjęs antropocentrizmą, vėl 
įkels į sostą teocentrizmą? 


Pirmiausia reikia pasakyti, kad yra apsčiai optimistiškai nuteikian- 
čių duomenų, kaip antai — nuolatinis katalikiškos minties stiprėjimas net 
19. šimtmety ir aiškus jos sužydėjimas 20. amžiuje, daugelio liberalų atsi- 
sakymas nuo savo doktrinos, didžio maštabo antiliberalistiški užsimojimai. 
Bet yra nemažai ir priešingų pasireiškimų. Paimkime kad ir tuos pačius 
viešuosius eksperimentus, daromus Sovietų Rusijoje ir trečiame reiche. 
Ar tik kartais jais nebandoma seną klaidą atitaisyti nauja? Senoji buvo 
ta, kad — sakysime, socialinėje-visuomeninėje srityje — norėta tvarkyti 
viešąjį ir valstybinį gyvenimą pagal liberalizmo patiektą mechanistiškai 
atomistiškąją autonomingumo idėją. Bet ar geriau bus mėginant jį pa- 
grįsti mechanistiškai kolektyvistinės prievartos principu? Tai būtų tas 
pats, kaip suktis ratu tame pačiame mechanistiškame visuomenės ir valsty- 
bės supratime, juk tai tėra du aspektai vieno ir to paties liberalizmo. 

Tikrai atrodo, kad — bent šiuo atžvilgiu — nepajėgta išsilaisvinti iš 
senos atmosferos. Juk nepakanka vien kūnų emigruoti iš liberalizmo pa- 
saulio, reikia pirmiausia išnešti iš ten savo sielą. Įsigilinę į kitas sritis, 
užtiktume maždaug tuos pačius reiškinius. 

Kataliko neturėtų klaidinti tas faktas, kad daug kur reformos vyksta 
vardan tokių totalizmų, kurie ne vienu atžvilgiu panašūs į jo atstovauja- 
mą universalumą. Tiesa, iš esmės sveikintina, kad žmonija kratosi viena- 
šališkumų, ekskliuzyvizmų, kad ilgimasi visybės ir tuo rehabilituojamas 
tas požvilgis, dėl kurio integralaus išlaikymo katalikai tiek iškentė. Bet 
kartu negalima nematyti, kad pasitenkinama iš katalikų universalumo pa- 
siskolinti tik savo doktrinai tinkamus elementus. Dėl to tie totalizmai daž- 
nai tėra mozaika iš liberalizmo nuotrupų ir universalizmo skolinių. Tat, 
per anksti skelbti liberalizmo pergalėjimą arba net individualizmo įveiki- 
mą! Nereikia perdaug ir nustebti, juk būtų per drąsu tikėtis, kad per ke- 
lis dešimtmečius galima būtų atsverti pusės tūkstančio metų darbą. Tam 
reikia ilgos, labai ilgos ir intensingos veiklos. O mes ar galime tokia pasi- 
girti? Dar toli gražu nepakanka — tikrai pagirtinų — mūsų pirmatakų 
pastangų, nes jos nepajėgė iš esmės pakeisti dvasios situacijos. Tačiau ir 
taip daug padarė, nes priartino šių dienų antiliberalistišką konjunktūrą, 
už ką kiekvienas galvojąs žmogus joms bus dėkingas. 


4. DIDŽIOJI PROGA 


Bet geriausiai padėkosime, pasinaudodami ta didžia mums sudaryta 
proga. Ją praleisti būtų tas pats, kaip nesuprasti savo pašaukimo; o savo 
pašaukimo nežinoti, reiškia tuščiai gyventi. Atėjo laikas išeiti su savo 
doktrina į viešumą ir įrodyti, kad jos realizavimas galėtų išgydyti šių 
dienų negalavimus. Bet tos drąsos kaip tik neretai trūksta ilgo indivi- 
dualizmo viešpatavimo įbaugintiems katalikams. Štai ką vienas reikš- 
mingiausių liberalizmo balsų, „Frankfurter Zeitung“, Šv. Hildegardo iš 
Bingeno sukaktuvių proga apie mus parašė (1929.IX.15): „Katalikai tol 
neturės pasisekimo, kol jie užuot kėlę savyje linksmą drąsumą, užuot pa- 
sirodę tikrais pergalėtojais, kokiais jie per tokias šventes tariasi esą, kęs 
tikrai panišką kitų baimę: baimę tamsumos, pasaulio, šetono, supuvimo.“ 


Gal jie drąsiau užsimotų, jei jų doktrina būtų labiau išdirbta ir, iš 
viso, labiau pritaikinta moderniškiems laikams. Tačiau nesidangstykime 
Evangelija ir enciklikomis. Juk čia yra išreikšti tik patys elementariausi 
principai, kurie kiekviename amžiuje iš naujo turi būti konkretizuojami. 
O šis darbas ar turėtų būti dirbamas daugiau atsižvelgiant į daromus 
priekaištus, t. y., turėtų būti labiau defenzyviškai apologetinis ar pozity- 
viai kūrybiškas? "Taigi, ar nusileisti į liberalistišką dvasios erdvę, ar, pa- 
sitikint savo jėgomis, sudaryti tokią atmosferą, kur išaugtų mūsų laikų 
Summos? 


Rodos, nesunku suprasti, kad menka garbė būti amžinai atsakingu 
kitų mums rengiamame teisme, kur, besiginant vis labiau prisitaikoma prie 

kontragentų metodo ir mąstymo būdo, o didis dalykas, nusikračius sve- 
timų sugestijų, pilnai išvystyti savo kūrybą. 

Tat kuris mokslininko tipas šiandien labiausiai pageidaujamas? Gry- 
nas apologetas, kuris, atidavęs mokslo iniciatyvą į svetimas rankas, lai- 
kosi pasyviai ir kuriam — anot kard. Merciero — trūksta ambicijos ben- 
dradarbiauti „a la science a faire“? 

Neretai sutinkamas ir tvirtinimas, kataliko mokslininko uždavinys 
esąs aktingai irodyti priešininkų pozicijų silpnumą, o savo pažiūrų tvir- 
tumą. Bet vargu. ar toks aktingas apologetas įkūnija tikrą kataliko moks- 
lininko tipą. 

Visais atžvilgiais geriausia apologetika bene bus pozityvus moksliš- 
kas darbas. Tik svarbu, kad jis būtų atliekamas tiksliai, pasinaudojant 
visomis tinkamomis priemonėmis, vengiant ir šešėlio diletantiškumo, ku- 
ris kaikur neretai duodavo progą žiūrėti iš aukšto į mokslu užsiimančius 
katalikus. Dėl to jie ne kartą būdavo charakterizuojami skaudžiu terminu 
demi-monde. Skaudžiausia šiame priekaište yra tai, kad jis kaikada bū- 
davo nupelnytas, nes katalikų sferose dažnai bandoma per jaunystę sine 
cura pasiekti otium cum dignitate. Kad šitoks elgimasis iš tikrųjų tesu- 
daro katalikų varomam mokslui vardą sine dignitate, tas patogios ramy- 
bės siekiančių nė kiek nejaudina. Taigi, yra kuo susirūpinti visiems, ku- 
riems svarbu katalikų mokslinio darbo vaisingumas ir garbė. 

Bet ir pozityviai kuriąs mokslininkas nėra apsaugotas nuo tam tikrų 
pavojų. Didžiausias iš jų ar tik nebus vienpusiškas atsidavimas sintezėms 
kurti. Suprantama, kad katalikams lyg įgimta jungti visus fenomenus ir 
dėl to nenuostabu, kad jų mokslininkai labiau, kaip kiti, mato tikrąjį 
mokslo uždavinį tvarkančioje ir atbaigiančioje atskirų pažinčių sintezėje. 
Tas neretai sugundo juos mažiau paisyti studijų specialiose srityse, ap- 
teisti analizę ir formuoti daugiau negu problematiškas sistemas. 


5. O MES? 

Ir mums statomas panašus uždavinys, kurio vykdymas dėl istorinių 
aplinkybių tačiau nelengvas. Prisiminkime tik, kad neturėjome tų krikš- 
čioniškų vidurinių amžių, kurie kitas tautas taip persunkė krikščioniška 
substancija, kad ji dar šiandien palaiko jų religinę šilumą. Kartu su tuo 
mes nepatyrėme nė brangiausių krikščioniško mokslo vaisių, dėl to nėra 
nė tradicijų, kuriomis galėtume remtis, nėra laimėjimų, kuriais galima 
būtų inspiruotis. 

Priešingai, atsiminimai tik atgrasina, nes mūsų mokslas išsivystė ne- 
pavydėtinose sąlygose — politiniai priešingoje, religiniai pavojingoje, 
doktrinaliniu liberalizmu persisunkusioje Rusijoje. Nenuostabu dėl to, 
kad pirmi atgimstančios Lietuvos mokslo rezultatai buvo priešingi tau- 
tos įsitikinimams — materializmas su pozityvizmu nuraškė pirmus inte- 

lektualinius žiedus! Bet ir kitur negeriau, nes kuris išvengė šių pavojų 
Bakūnino tėvynėje, tas į juos pateko Darvino krašte* Dėl to mus ir ne- 
stebina faktas, kad kone visa katalikiškos tautos vyresnioji mokslininkų 
karta kūrė be ir net prieš savo tautos pasaulėžiūrines tradicijas ir taip 
atsidarė bedugnė tarp inteligentų mokslo ir liaudies religijos. Tokiu 
būdu būtini integraliam žinojimui elementai buvo išskirti, vieni — proti- 
niai — išaukštinti, kiti — plaukią iš Apreikštosios tiesos — pažeminti. 
Susidarė katalikų mokslininkų veiklą troškinanti scientistinė atmostera. 

Ne be to, kad nebūtų buvę mėginta kurti katalikų mokslo sąvokos pa- 
galba. Tam dar prieš karą paskutiniai katalikiškieji Maskvos likučiai ir 
pirmi Friburgo bei Louvaino auklėtiniai susijungė kitaip orientuotam 
darbui. Kad šis nebuvo jau toks vaisingas, kalta pirmiausia liberalistinė 
aplinkuma. Bet kadangi ir ji pateko į tuos pačius sunkumus, kaip kitur“, 
todėl, tarsi, atėjęs momentas priminti 19-me šimtmety padarytą klaidą. 


Tačiau priminimais — o juoba aimanavimais — daug nenuveiksi. Reikia 
ir mums kūrybinio darbo. "Taigi, mokslas ir turėtų patiekti tą doktriną“ 
kuri išvestų mus iš to — kaip Benešas dar ne taip senai išsitarė — „žemi- 


nančio reliatyvizmo“ ir iš viso kito, kas mums kliudo visą tiesą pažinti. 

Dėl to mūsų senesnioji karta, kuri, ištverdama sunkiose praeities są- 
lygose, tapo mums masinančiu pavyzdžiu, turėtų atsiklausti, ar ne per 
anksti padėjo savo plunksną. Vidurinioji generacija, būdama dabar pa- 
čiam klestėjime, privalėtų patikrinti, ar ji dirba patį reikalingiausią dar- 
bą —- rodyti kelią iš šiandieninio minčių chaoso, ar — kad ir nesąmonin- 
gai — pasitenkina būti chaoso adjutantais, tuo padarydama tik passus 
extra viam. O jauniausieji turėtų jau iš pat pradžių užimti vienintėlę ka- 
talikui mokslininkui tinkamą poziciją. 

Zigzagai mums brangiai atseitų, nes mūsų nėra tiek daug, kad 
galėtume sau leisti daryti ekskursijas iš tiesaus kelio. Šių dienų ideolo- 
ginė situacija neleidžia nė ilsėtis, nes nežada greito laimėjimo. Būtų dėl 
to pražūtinga, svaigintis optimizmo miražais ar pasiduoti negarbingam 
patogumui. 

Iš kitos pusės, neverta nei baimintis. Juk šioje gigantiškoje kovoje 
nes ne vieni; ji vyksta visur ir joje katalikų jėgos tolydžiai stiprėja. 
Pagaliau, pabugti neleidžia ir tas didysis, mus keliąs, bet kartu ir stipriai 
įpareigojąs žodis — 

MAGNA EST VERITAS, 
ET PRAEVALEBIT. > 


* Cf. 120, 131 psl. 

* Cf. pusl. 114, 115, 117, 120. 

* Ct, be kitų raštų, pav., Tamošaitis Iz., Universalizmas filosofijoje, 1934 m. 
„Vairad“ Nr. 1. 

* Daug medžiagos tarp kitko rastums Prof. St. Šalkauskio raštuose, kurie pra- 


šyte prašosi būti mažiau giriami, o daugiau skaitomi. 

Prie 257 psl.: 


Negalima praleisti Šiaurės Amerikos, nepaminėjus tenykščių lietuvių pe- 
dagoginių bei mokslinių pastangų. Jų veiklūs katalikai, kurių ne vienas buvo išėjęs 
— anot Gustaičio — „Friburgo mokslainę , nuo 1891 m. ėmė kurti tautines parapi- 
nes pradžios mokyklas. Jų šiandien yra daugumoje lietuvių parapijų. Kad joms 
būtų tinkamų mokytojų, didieji Amerikos lietuvių veikėjai, kaip, sakysime, A. Kau- 
pas, A. Milukas, ir kit, sumanė įsteigti lietuvaičių seserų vienuoliją. Tą sumany- 
mą nepaprastu pasišventimu, išmintim, pamaldumu ir ištverme įvykdė kun. D-ras 
Antanas Stasiukynas. Jo valdomoje šv. „Kryžiaus parapijoje Mont Carmel'yje Pen- 
silvanijos kasyklų srityje 1907 m. įsisteigė Šv. Kazimiero seserų kongregacija, kuri 
greit sužydo.  Nuosėkliai vykdydama savo darbus, Kongregacijaą,  Amerikinę pra- 
džios mokyklą, t. y., aštuonis skyrius, išėjusias mergaites, nuo 1911 m. lavindavo to- 
liau prie savo centro Chicagoje atidarius aukštesniąją mergaičių mokyklą arba Aka- 
demiją. Nuo 1919 m. ta įstaiga tapo vieša ir savo programoje talpina taipgi ko- 
mercijos mokslo dviejų metų kursus. Kadangi ši mokslo būstinė atitinka valdžios 
statomiems reikalavimams, Illinojaus valstybė 1930 m. suteikė jai registruotos mo- 
kyklos teises. Chicago ir visoje Ill. valstybėje (ir nekatalikų) universitetai priima 
Akademiją baigusias be egzaminų. 1934 m. ją“lankė 250 mokin'ų. 1932 m, šv. Ka- 
zimiero Seserys įkūrė ir antrą mergaitėms Akademiją su bendrabučiu nuosavoje Juo- 
zapo, Marijos Viloje, Newtown, Pa., netoli Filadelfijos. Darbas buvo pradėtas su 
viena pirmąja Heigh Schoo! klase ir 19 mokinių. 1934 m. ji turėjo jau tris klases 
ir 26 mokines. 


Pedagoginiame darbe daug nuopelnų turi ir Šv. Pranciškaus Seserys, kurios 
Mount Providence, netoli Pittsburgho, yra įsteigusios savo aukštesniąją mokyklą, 
kurią lanko apie 100 mokinių.  Žymėtina, kad Chicagoje ir šalia Pittsburgo, t. y. 
Kazimieriečių ir Pranciškiečių vedamose aukštesnėsėse mokyklose pavyzdingai yra 
įrengti chemijos bei fizikos kabinetai. 


Kas Kazimierietės su Pranciškietėmis yra mergaitėms, tas Tėvai Marijonai — 
jaunikaičiams. Pirmi marijonai Ameriką pasiekė 1913 m., kur tuoj ėmėsi ir pedago- 
ginio darbo. Jam praplėsti kun. V. Kulikauskas 1923 m. pastatė, o 1926 m. a.a. ar- 
kivysk. Matulevičius pašventino netoli Hinsdale Ill. atidarytą žemesnę kolegiją — 
Junior College Marian Hills. Kadangi kandidačių skaičius greit augo, marijonai 
1931 m. Thompsone Conn. atidarė ir aukštesnę kolegiją, kuri pora metų vėliau val- 
džios buvo užregistruota „„Marianapolio Kolegijos“ vardu. Tai aukštesnioji mo- 
kykla (high school) ir kolegija apimanti pirmus universitetinio mokslo semestrus. 
Tuo dar nepas'tenkindami, Tėvai Marijonai 1934 m. ikūrė ir savą kunigų seminariją, 
netoli minėtojo Hinsdale, Ill., vietoje vadinamoje Marian Hills (Marijonų Kalvos). 


Jau vien šito balanso pakaktų įrodytų Amerikos lietuvių katalikų pedagoginius 
ir mokslinius užsimojimus. Bet jie siekė dar aukščiau — iškėlė sumanymą ikurti 
Lietuvoje Katalikų Universitetą, kuriam 1918/19 m. savųjų tarpe surinko ap'e 460.00 
litų. Tuos pinigus jų atstovai atvežė į Lietuvą, nusistatę realizuoti ir šį planą. Ne 
jų kaltė, kad tie užsimojimai nesiduoda taip greit įgyvendinti. 


) šv. Kazimiero seserys, 1920 m. spalių mėn. 2 d. atvykusios į Lietuvą, dar tais 
pačiais metais įsikūrė Pažaisly, o 1923 m. Kaune atidarė savo gimnaziją. 


Krinta į akis, kad beveik visas Š'aurės Amerikos lietuvių tautiniais pagrindais 
suorganizuotas pedagoginis ir mokslinis darbas yra katalikų sukurtas ir jų dirbamas. 


Cf. Koncius J. B., Švento Kazimiero seserų kongregacija (1907—1932), Mount 


Carmel, Pa. 1932. — Marianapolis-High School znd college, Thomson  Conn. 
1934/35. — Amerikos Lietuvių Kolegijos metraštis, Hinsdale Ill. 1927/28. 
ATITAISYMAS 


200-ame puslapy (pirmoje išnašoje)  m'nėta kalba buvo pasakyta 1935 m. 
sausio mėn. pradžioje. 


TURINYS 


I 
Besiplėtojančios Bažnyčios laikotarpis 3—13 
A. PIRMIEJI KRIKŠČIONYBĖS AMŽIAI J... ver 4 da a 3—8 


Šv. Paulius (4). Apologetai (4 ss). Šv. Justinas (4). Tertu- 
lijonas (5). Pirma moksliškai pagrista krikščioniška pasaulė- 
žiūra (51). Katechetų mokyklos — teologijos ir filosofijos Ži- 
din'ai (6). Klemensas Aleksandrietis (6). Origines (7). Gnc- 
sis ir jo pavojus krikščionybei (7 s). Pagrindinė krikščioniš- 
kojo mokslo problema — mokslo sąvokos formulavimas. Šis 
santykių tarp Apreikštos tiesos ir proto keliu rastos tiesos nu- 
statymas lemiamas visai krikščionių mokslininkų darbuotei. 


B. ŠV. AUGUSTINAS (354—430) Lk uu T 9—13 
Spekuliatyvūs rytų mokslininkai: Šv. Bazilijus, Gregorius Na- 
ciancietis, Gregorius Nisietis, Šv. Athanazijus Didysis (9). 
Praktiškų vakarų mokslininkai. Jų vadas Šv. Augustinas. Jis 
kelia iš esmės tiesos problemą. Jo formulė: fides guae- 
rens intellectum (10 s). Augustinas — krikščionių mokslo kū- 
rėjas, Philosophiae perennts pagrindėjas (12). Harnackas apie 
Bažnyčios Tėvų darbus (13). 


II. 
Belaiminčios Bažnyčios laikotarpis 15—52 
A. PRIEš-SCHOLASTINIS LAIKOTARPIS .........LLLkak aks 16—18 


Šv. Benedikto ordeno mokyklos ir jų kultūrinė misija. ,„Neži- 
nomojo vienuolio“ pasiaukojimas. Cassiodorus. Jo bandymai 
įkurti krikščionių aukštą mokyklą (17 s). Izidorius Sevilietis, 
Beda Venerabilis, Boėthius (18). Scotus Eriugena: Tikroji 
filosofija yra ir tikroji religija ir atvirkščiai (18). 
B ANKSTYVOJIsSEHOLASTEKA 41 e ra rs 19—21 

Atlikusi Europos krikščioninimo darbą, Bažnyčia vėl intensin- 
gai imasi mokslo darbo. Sisteminami Augustino turtai. Anzel- 


mas Kanterburietis — scholastikos tėvas (19). Petras Abae- 
lardas — scholastikos metodo kūrėjas. Petras Lombardus (20). 
Universalijų problema iškyla pirmą kartą (20 s.). 
6-4 SCHOLASTIKOS. KLESTĖJIMAS ...:„ „LoL LO 21—52 
1, Univer satėto" Atsiradimo“ priežiasti“ 272 22—24 
2. Universitetų istorija „T, reiksmes“... 24—29 


Bažnyčia — universiteto kūrėja, globėja ir aprūpintoja. Pir- 
mas katalikų universiteto tipas (24 ss). Studentų ir profeso- 
rių susibūrimai: Universitas magistrorum atgue scholarum 
(26). Vidurinių amžių užsidegimas mokslu (27 s).  Keliaują 
studentai ir jų dainos. Gaudeamus (26). 

34 Naujų ordenų reikšmė mokslui... 1 2 722 29—30 
Domininkonai. Pranciškonai. Mokytų šventųjų ir šventų mo- 
kytų gadynė (29 s). 

4. Mokslo" OT amizacija ir“ jo tutinys — 106 30—37 
Filosofija visiems privaloma (30). Paskaitos ir disputai (31 s). 
Paulsen apie scholastikos mokymo sistemą (32). Metafizikos 
primatas — Ouae sursum sunt, guaerite (34). Philosophia — 
ancilla theologiae? (34 s). Viduriniai amžiai pirmi moderniš- 
kųjų gamtos mokslų ugdytojai (36 s). Scholastai svajojo apie 
automobilius ir lėktuvus (37). 

Miolkis Lšinceis g Vei dėlios tilkasdsass E ais a 
Sukurti sintezę (37 ss). Aristotelio pagalba (39 s). Tarpinin- 
kai: Avicenna, Averroės, Avicebron, Maimonides (39). 


Sua“ Elonas. Ak vi ngduie tis" A SS kus 
Albertas Didysis (41). Tomas Akvinietis, jo studijos, veikla, 
charakteris, nuopelnai (42 ss). Didžiausios krikščioniškos sin- 
tezės kūrėjas (44 s). 


Mioleslo „sąvokas i i akis a 
Tomas Akvinietis tikrina krikščionių mokslo sąvoką. Preci- 
zuoja universalaus pažinimo galimumus. Prieš augustinistus 
gina proto reikšmę ir filosofijos savystovumą, o prieš aver- 
roistus — Apreiškimą ir teologiją (46 ss). Atmeta „dvejopos 
tiesos“ dėsnį. Kodėl negali būti prieštaravimo tarp tikėjimo 
ir žinojimo (47). Savo klasiškomis formulėmis užtikrina vai- 
singą ir filosofijos ir teologijos darbuotę bei abiejų harmonin- 
gą veiklą (47 ss). 


Niro ama ras LMT a as 
Universalijų klausimas iškyla antrą kartą (49). Tomo Akvi- 
niečio sprendimas. Moderuotas realizmas. Wilhelmas Occa- 
mietis ir jo idėjų pragaištingumas (50). Vidurinių amžių pa- 
baiga (52), 


III. 


Besiginančios Bažnyčios laikotarpis 


A. KOVA SU BAŽNYČIA (15./16. šIMTMEčČIAI) ... L... 


- 


1 


2. 


3. 


toniškos filosofijos atgaivinimas: Plethon, Bessarion, Vives, 
Ficinus, Pico di Mirandola (59 ss). Platono Akademija (60). 
Diis exstinctis successit humanitas (61 ss). Įsigali individua- 
lizmas. Teocentrizmą pamažu išstumia antropocentrizmas (61 
ss). Epistolae obscurorum virorum (62). Paulsen apie šių 
laikų autorius (63). Hutten (63). Erazmas Rotterdamietis — 
humanistų kunigaikštis (63 ss). Miįslinga figūra. Daug talen- 
to, maža charakterio (66). 


kentimas intelekto (67 s). Naikinimas scholastinės mokslo sis- 
temos (68 s). Laisvos, Bažnyčios globojamos, mokslo korpo- 
racijos suvalstybinimas (69 s). Melanchtonas — protestantų 
mokslo organizatorius. Iš dalies grįžta prie scholastikos me- 
todų (70 s). Paulsenas apie valstybės mokslo monopolį (71 s). 
Studentiško gyvenimo iškrikimas. Užgimsta korporacijos, jų 

* vertė (72). Įsigalint 'ndividualizmui subjektyvinama ir tiesa. 
Plečiasi reliatyvizmas. Dėl to moksle dingsta minčių vienu- 
mas: kiek universitetų, tiek ir pasaulėžiūrų (72 s). 

Katalikiškoji restauracija (1535—1648) .......... 
Triento Santaryba (73). Tėzuitai — pedagogų ir mokslininkų 
ordenas (73 ss). Plačiausios jėzuitų organizacinės ir moksli- 
nės pastangos. Antras katalikų universitetų tipas: ordeno mo- 
kykla (74 ss). Ispanijoje atgyja scholastika. Jos sidabro am- 
žius (77 ss): Pranciškus Vitorietis, Domininkas Sotietis, Ca- 
nus, Banes (78). Pranciškus Toleto, Suarez — unus pro mille 
(79). Bellarmin (80). 


87—41 

41—45 
45—49 
49—52 

53—107 
57—81 
57—66 
66—73 
73—81 

B. KOVA SU APREIšKIMU (17./18. šIMTMEčIAI) 
1. 


2. 


Ši 


Philosophia individualis ........ 


Voltaireo (18-tas) šimtmetis 


Juozas Eretas 


Išsižadėjimas Apreikštosios tiesos (81 s). Philosophiae per- 
rennis nustelbimas (82 ss). Descartes, Spinoza (83). VoLl- 
taire, Enciklopedija, Rousseau (84). Kantas (85 s). Bergž- 
džios Leibnizo pastangos atgaivinti Ph:losophia perennis (86 s). 


Laimėjimai ir pralaimėjimai 18. šimtmety 


Prancūzijos dvaro mokslas: Bossuet, Fėnelon, Bourdaloue (88). 
Istorija.  Bolandistai ir maurinai. Petavius, Rosweyde, Bol- 
landus (88). Mabillon (89). Pragaištingas jansenizmo g:n- 
čas (89 ss). Pascal ir geniališki jo gabumai. Polemikos su- 
trukdytas tapti „naujų laikų Tomu“ (90 s). Nauja nelaimė — 
Galile:. Kaip žiūrėti į jo bylą? (90 S). 

Reliatyvizmas oficialiai įvedamas į protestantų universitetus. 
Skelbiama mokymo laisvė, libertas vhilosophandi. Mokslas tu- 
ri būti be prielaidų, t. y., be Apreikštosios tiesos. Tepaisomi tik 
protu suvokti daviniai. Tuo naujieji laikai galutinai likviduoja 
katalikų mokslo sąvoką ir ima diskredituoti katalikus moksli- 
ninkus (92 ss). Bet ar yra mokslo be premisų? Kuo Voltaire'o 
amžininkai pakeitė Apreikštąją tiesą? (95). Apšvieta ver- 
žiasi ir į katalikų universitetus ir vienuolynus (96). Heroiškas 
jėzuitų pasipriešinimas (99) s). Masonų brolijos veikimas 
(100 s). Uždarius jėzuitų ordeną, krito paskutinis katalikų 


mokslo ramstis (101 s). Austrijoje — jožefin'zmas (103). 
Prancūzijoje — Enciklopedija ir revoliucija (104 ss). 
Vokiečiuose — sekuliarizacija (106 s). Visuotinis katalikų 


pralaimėjimas, katastrofa (107). 


IV. 


Atgimstančios Bažnyčios laikotarpis 


C. KOVA SU RELIGINGUMU APSKRITAI (19./20. šIMTMEčIAI) 


1. 


2. 


Idėjinio chaoso link 


19-to šimtmečio universitetai 


(Pirma dalis: katalikų atbudimas) 


Naujas individualizmo pasireiškimas — doktrinalinis liberaliz- 
mas. — Jis — 19. šimtmečio viešpats (111s). Hegel (113). D. 
Fr. Strauss ir jo veikalas apie Kristų (114). Materializmas: 
Feuerbach, Moleschott, Vogt, Bichner (115 s). Haeckel ir 
Ostwald (116 s). Paulsen ir kiti apie Haeckelį (117 s). Dar- 
win (118). Pozityvizmas: Comte, Mill, Spencer (119 s). Reak- 
cija: Herbart, Lotze, Fechner (121 s). Windelband, Rickert, 
Paulsen, Eucken, Bergson (122). Vaihingerio filosofija Als-ob 
(123). Visų mąstytojų kova su visais (123). 

Pirmas tipas: Idealistiškasis universitetas 19. šimtmečio pra- 
džioje. Fichte, Schelling, W. von Humboldt (124 ss). Univer- 
sitetų kūrimas Rusijoje (126). Aleksandro I. ir Nikalojaus I. 
vaidmuo (126 s). Antras tipas: materialistiškai pozityvistiš- 
kas universitetas 19. šimtmečio gale (128 ss). Materializmo 
ir pozityvizmo įs'galėjimas (128). Gamtos mokslų pri- 
matas (128). Naujas mokslininko tipas: scientistas  Taine 
(129). Visiškas filosofijos subyrėjimas. Galutinis reliatyviz- 
mo laimėjimas. Kiek katedrų, tiek ir pasaulėžiūrų (130 s). 
Vietoje „,universitas“ — specialitas (130). Masės svaigina- 
si mokslo laimėjimais, tikisi, kad išsipildys žodis — Eritis si- 
cut dii. Baisus pabudimas pasauliniame kare (132). Jaspers 
apie mokslo dievinimą (132). 19. šimtmečio profesoriume (133). 


81—107 
81—87 
87—92 
92—107 
109—269 
111—182 
111—124 
124—137 


Katalikai ir mokslas 281 


Universalias pažiūras pakeičia siaura specialybė. Specia- 
listų viešpatavimas. Naivus tikėjimas į eksperimentus (134). 
Radikalūs laisvamaniai katedrose (135). Masonų rolė (135). 
Katalikų mokslo sąvoka visai paniekinta, ir iš katalikų,  dir- 
bančių mokslinį darbą, atimtas mokslininkų vardas. Doktrina- 
linio liberalizmo inkvizicija (136 S). 

3. Scholastikos atgimimas GSE Ee A šos pra- 
GN Tarkime A aa ae S o o S 137—155 
Lėtas, bet nuolatinis Bažnyčios stiprėjimas 19. siueindty, Na- 
poleono ir Bismarcko kapituliacijos (137 s). Leonas XIII. ir jo 
palaiminga veikla (138 s). Neo-scholastika. Pirmi gaivinto- 
jai: Sanseverino, Liberatore, Taparelli, Kleutgen (139 ss). 
Akivaizdoje nuolatinių puolimų Vatikano Santaryba iš naujo 
nagrinėja mokslo problemą. Ji prieina tas pačias išvadas, kaip 
ir d'dieji katalikai mokslininkai: konstitucijoje „De fide ca- 
tholica“ mokslo sąvokos formuluojamos Šv. Tomo Akviniečio 
dvasia (142). Profaniškiems mokslams tikėjimas yra tik nega- 
tyvi norma; savo srity jie visiškai savarankiški. Sudraudžiami 
tie, kurie teologijos naudai nori susiaurinti profaniškų mokslų 
(žinoma, ir filosofijos) plotą (143). Leonas XIII. ir jo encik- 
lika „Aeterni Patris“ (143 ss). Begalinė tos enciklikos reikš- 
mė. Katalikai vėl turi aiškią filosofinę doktriną (145). P'rmi 
jos ugdytojai: Stėck!l, Morgott, Schneid (145 ss). Mercier ir 
jo Louvaino mokykla (147 ss). Didinga Merciero figūra, gi- 
lus jos poveikis (147 s). Louvainas — neo-scholast'kos cen- 
tras: Nys, Deplo'ge (150). Noėl, Michotte, de Wulf (151). 
Vakiečiai neo-scholastikoje: Baeumker (151). Werner, De- 
nifle, Willmann (152 s). Pijus X ir jo kova su modernizmu 
(154 Ss). 

4. Katalikų umwiversitetamMt m 44-27. „ 155—178 
Trečias katalikų universiteto tipas (155 s). Doktrinalinio "i 
beralizmo kova su juo (156). Katalikų mokslo metodas (157). 
Kataliko profesoriaus tipas. Professor — confessor (158). 
Jo universalumas ir  gyvenimiškumas (159). Nepavydėti- 
nas jo likimas (160). Atskiri universitetai (160 ss). Belgijoje: 
Louva'nas žymiausias Beleijos universitetas (160 s). Airijoje: 
— Dublinas (161 s). — Prancūzijoje (162 ss): Chateaubriand 
(162). de Maistre, Montalembert, Ozanam, Ampėre (163). 
Gratry, Hello, Lacordaire (164). Paryžiaus universitetas (156). 
Lille (166 ss). Lyon (167). Angers (168). Toulouse (169). 
Tų universitetų nuopelnai (169 s). — Šveicarijoje: Friburgas 
(170 ss). Ispanijoje: Madridas, Balmes (174 s). Donoso Cor- 
tės (175 s). Ispanijos katalikų intelektualinis atsilikimas — 
viena priežasčių 1931 m. revol'ucijos ir 1934 m. riaušių (176). 
Pastangos atitaisyti padėjimą (177 s). — 

Š. Katalikų mokslininkų suvažiavimai ir drau- 
BR ss aaa PA PA Taa. 178—182 
Tarptautiniai kongresai: Paryžiuje, Bruxellesy, Šveicarų Fri- 
burge, Mūnchene (179 s). Dr. Ratti, jų dalyvis (179 s). Tie 
kongresai nutrūksta (180). Mokslo draugijos: Goerres“'o drau- 
gija. Hertlingas — jos s'ela. Jo istorija: kulturkampie — nu- 
stumtas privat-docentas — pavojaus laikais (kare) — reicho 
kancleris (181 s). Austrų Leo-draugija (182 s). 

D. KOVA SU RELIGINGUMU APSKRITAI (20. šIMTMETIS) ... 183—269 
(Antra dalis: katalikų jėgų koncentracija) 

1 i bie Hal 1ž Bo, DUK SS, a as as pls sai S 183—205 
Gąsdiną doktrinalinio liberalizmo vaisiai (183 s). Pasaulio 
dechristianizacija (184 ss). Bezbožnikai (184 s). Ateistiškos 
valstybės — Sovietų Rusija. Tuo oficialiai nuo Kristaus 
atkrito penktoji viso pasaulio dalis (185). Bereikalingas libe- 
ralų dėl to susirūpinimas (186). „Mokslo sudužimas“ (186 ss). 

Juozas Eretas 
- 


Nejaukūs mokslo vadovų pasisakymai (187 s). Filosofinių sis- 
temų anarchija (188 ss). Husserl, Scheler (189). Filosofai 
apie filosofiją (190). „Kas ją išgelbės? (191). Universitetai? 
Jie patys gyvena sunkų krizį (191 ss). Liberalai apie jų pačių 
įkurtą universitetą (191 s). Prof. Sprangeris patvirtina tą nei- 
giamą nuomonę (192). Foersterio kritika (192 s). Studentų 
maištas (193 s). Keyserlingo „Schule der Weisheit“ (194). 
1919 m. reforma (neo-humanizmas ir tautiškumas).  Pabal- 
tijos universitetai.  Marksistiška reforma Sovietų Rusijoje. 
(197). Nacionalsocialistiška reforma Vokietijoje (197). Hitle- 
ris ir objektyvumas (197 ss). Mokslas — ancilla rerum poli- 
ticarum? (198). Nėra mokslo be prielaidų. Sprangeris patvir- 
tina katalikų tezę (198 s). Bandymai crganizuoti antiintelek- 
tualistišką, vitalistiškai gyvą, supolitintą universitetą. Bergždi 
Sprangerio ir šiaip profesūros protestai (201 s). Universitetas 
yra reikalingas autonomijos (202). Kaip vertinti NSDAP'o 
bandymus. (202). Anti-liberalistinė konjunktūra ar liberalizmo 
galas? (203).  Pasaulėžiūrinio liberalizmo priešai: Lagarde, 
Langbehn, Foerster (203). Rathenau, Spengler (204). Bėgi- 
mas iš liberalizmo liogerio. Kur eiti? Į katalikų Bažnyčią? 
Sombartas apie situaciją (204 s.). 


2 "Neos>s cho las EiEjoss 1 pa ide na 


3. 


Neteisingi priekaištai liberalizmui (205). Šių dienų totalizmai 
— katalikų atstovaujamo universalizmo imitacija? (206). Baž- 
nyčia ir toliau stiprėja (207 ss). 1917 m. — Codex iuris cano- 
nici (207). 1929 m. — Laterano sutartis. Švento Sosto suve- 
renumo atstatymas. Kyląs popiežiaus autoritetas (208). Bažny- 
čia šiandien stipresnė, negu kada nors. Nekatalikų paliudymai. 
Mussolini ir Hitleris susitaiko su ja (208). Katelikų mokslo 
aparato tobulinimas (209 s). 1915 m. — Studijų kongregacijos 
reforma. 1931 m. — Konstitucija ,„Deus scientiarum Dominus“. 
Pijus XI. enciklika apie tomistinę filosofiją (1923) „Studio- 
rum ducem“ (210). Neo-scholastikos pražydėjimas. Italijoje: 
Neo-hegelizmas—oficiozinė filosofija. Croce, Gentile (211). To- 
mistų veikla: Masnovo, Gemelli, Chiochetti, Cordovani, Ol- 
glati (212). Jų pasipriešinimas gentilizmui (212 s). Prancū- 
zijoje: Bergsonizmas ir jo oponentai. Maritain (213 s.). Gar- 
rigou-Lagrange, Gillet, Sertillanges, Longprė, Duhem, Gilson, 
Blondel. Katalikų literatūros renesansas (215 s). Vokietijoje 
ir Austrijoje: Ehrle (216). Grabmann, Gutberlet (217). Gey- 
ser, Frobes, Lindworsky (218). Przywara (219). Akviniečio 
veikalų leidimas 36 tomų (219 s). Katalikų mokslo renesansas 
Austrijoje: Kralik, Eib!, Fuetscher, Nadler (220). Spanno 
veikalai neatstojo enciklikų (221). Anglo-saksų kraštuose: 
Šiaurės Amerikos, Anglijos ir Kanados profesorių nekatalikų 
atsiliepimai apie neo-scholastiką (221 ss). Scholastika filoso- 
fų kongresuose (223 s). Neo-scholastinio darbo aparatas: ins- 
titutai ir tt. (225). Žurnalai (225 s). Suvažiavimai (226 s). Žy- 
mūs veikalai (228). Pirmas balansas: neo-scholastų laimėji- 
mai ir nepasisekimai (228 ss). Summa summarum: neo-scho- 
lastika žengia (233 ss). Visuotinis grįžimas į scholastiką? (234). 


Katalikų universitetų. ekspansija — 


Lublino universitetas Lenkijoje (237 s). Pastangos įkurti ant- 
rą tokią įstaigą Toruny (238). Milano: Gemellio dvasios rai- 
da (238 s). Contardo Ferrini, Vico Necchi (239). Švenč. Jė- 
zaus Širdies universiteto įkūrimas (240 ss). Mussolini apie Ita- 
lijos katalikų universitetą (240). Jo finansavimas (241). 
Olandijoje: Katalikų kovos už savo mokyklas (242 s). Kultū- 
rinė autonomija (243). Nijmwegeno universitetas (244 ss). 
Švietimo ministerio atestacija (244). Katalikų Aukštoji Pre- 
kybos Mokykla Tilburge. Hollandia docet! (245). Vokietijoje 
ir Austrijoje: Stolbergas (245 s). Goerres (245). Pirmi (ne- 

realizuoti) bandymai įkurti savo universitetą Salzburge (246). 
Kultūrkampfo pamoka ir Bismarcko intervencija (246 s). Di- 
dėjąs katalikų nepasitenkinimas ir nauji projektai (247 s). Iš 
naujo iškyla Salzburgo kandidatūra (247). „Universiteto sa- 
vaitės“ (247 s). Respublikos prezidentas sveikina naują uni- 
versitetą ir apibudina jo santykius su valstybės aukštomis mo- 
kyklomis (249). — Vengrijoje: Prohaszka. Projektai. „Vasa- 
ros universitetas“ (250 s). — Čekoslovakijoje: Katalikų apsi- 
leidimas ir nemalonūs jo padariniai (251). Bolzano. Jo aktua- 
lumas (252). — Anglijoje: Newman (252 s). Projektai kurti 
Oxforde ar Cambridge savo fakultetus (253). Intelektualinėje 
viršūnėje — Belloc, Chesterton, Dawson 253). Ame- 
rikoje: Washington, centrinis U. S. A. katalikų universitetas 
(254). Jėzuitų universitetai Georgetown ir Fordham (255). 
St. Louis, Milwaukee (255). Notre Dame ir jo mokslinis, re- 
liginis ir sportinis gyven/mas (255 s). — Kanadoje: Kanados 
katalikai lenktyniauja su olandiečiais. Kultūrinė autonomija 
Keturi milijonai išlaiko tris universitetus (256). Ouebec (256). 
Montreal — didžiausias katalikų universitetas pasauly (256 s). 
Ottawa (257). — Pietų Amerikoje: Dėl savo nerūpestingumo 
prarastos mokslo pozicijos (257 s). Praeities skeveldros ir atei- 
ties planai: Santiago de Chili, Buenos Aires, Rio de Janeiro 
(258 s.) — Misijų kraštuose: Naujas aukštos mokyklos tipas: 
misijų universitetas.  Beyruth, kolegijos Indijoje, Shanghai 
(259). Tientsin, Peking, Tokio (260). Manila, moderni do- 
mininkonų įstaiga (260 s). — Roma docta: Katalikiškoji Roma 
— didis mokslo centras. Gregoriana S. J. (261). Angelicum 
O. Pr, Anselmianum O. S. B., Antonianum O. Fr. M. (262). 
Akademijos, tautų ir ordenų kolegijos (263). Pijus XI. — 
mokslininkas (263 s). — Žvilgnis atgal: Katalikų universitetų 
nuopelnai, sutiktos kliūtys, skaudi istorija (264 ss). Kultūri- 
nės autonomijos aktualumas (265 s). Viltys (266). — Žvilgs- 
nis pirmyn: Katalikų universitetų atstovaujamos mokslo sąvo- 
kos išpopuliarėjimas. Pastebimi ir jų mokslinio darbo orga- 
nizavimo privalumai: Tyrimas (266 s). Mokymas (267 s). 
Auklėjimas (268 s). 


PABAIGA: Domine, ad guem IDIMUS2 akis ask i a 270—276 


1. Kilimas (270). 2. Smukimas (271). 3. Persilaužymas: Li- 
beralizmo galas? Kiek katalikų viltys pagrįstos. Šių dienų 
totalizmai — katalikų atstovaujamo universalizmo imitacija? 
(273). Liberalizmas susvyravo (274). — 4. Didžioji Proga: 
Katalikų pareiga. Tinkamiausias kataliko mokslininko tipas. 
Kova su savo ydomis (275). — 5. O mes?: Nepalankios są- 
lygos praeity. Dabartinis mūsų uždavinys (275). Pasiryžki- 
me (276). 


LITUANISTIKA 


Humanistinis Krokuvos Universitetas — Lietuvių studijų cen- 
tras (62). — Reformatorių įkurto Karaliaučiaus universiteto 
reikšmė Lietuvai. Rapagelonas, Abraomas Kulvietis, Mažvy- 
das, Bretkūnas, Vilentas ir kt. — Karaliaučiuje (71). — Jėzui- 
tų įkurta Vilniaus Akzdemija — pirmas universitetas Lietu- 
voje (74 s). — Braunsbergo jėzuitų kolegijos svarba Lietuvai. 
Kard. Hosiaus raštai Lietuvoje (75). — Protestantiškas Kara- 
liaučius iš vienos pusės ir katalikiški Vilnius su Braunsber- 
gu iš kitos varžosi dėl lietuvių akademiško jaunimo (75). — 
1910/12 m. Galileo klausimas Lietuvoje itin aktualus. Dr. P. 
Avižonis ginčijasi su Pr. Dovydaičiu ir kt. Reikšmingas A. 
Jakšto pasisakymas tuo klausimn (92). — 1723 m. įsteigta lie- 

—tuviška seminarija prie Hallės universiteto (94). — Vilniaus 
Akademijos likimas jėzuitų ordeną uždarius. 1783 m. Eduka- 
cijos Komisija ją atga'vina kaip Vyriausiąją Lietuvos Kuni- 
gaikštystės Mokyklą (101). — Dr. J. Šliūpas Dr. Fr. Strausso 
keliais: 1929 m. spausdina savo veikalėlį „Jėzus Kristus 
ir Šventoji Romos Inkvizicija“ (114). — Dr. J. Šliūpas dar 1902 
m. verčia Būchnerio „Kraft und Stoff“ (115). — Haeckeliz- 
mas Lietuvoje. J. Baltrušaičio brošiūra iš 1909 m. (117). — 
Darvinizmas Lietuvoje. 1909 m. polemika tarp Dr. P. Avižo- 
nio ir Pr. Dovydaičio ir kt. (118). — 1934 m. „Kultūroje“ kri- 
tikuojamas mechan'stiškas materializmas ir kartu Dr. J. Šliū- 
pas su Dr. P. Avižoniu (119). — Pozityvizmo poveikis studen- 
tams Rusijoje ir Lenkijoje, emigrantams Amerikoje. Tautos 
smegenys ima kitaip galvoti, negu elgiasi jos kūnas. Fatališ- 
kas tautos skilimas (120). — Petrapllio Dvasinė Akademija 
(121). — Gamtos mokslų primato gynėjai Lietuvoje. J. Kai- 
riūkščio brošiūra iš 1926 m. (121). —Keęstučio Šliūpo pasisa- 
kymas apie metafiziką (121). — Teosofijos, astrologijos, okul- 
tizmo atošvaistai Lietuvoje (Vydūnas, Herbačiauskas) (124). 
— Vilniaus universitetas Mickevičiaus, Valančiaus, Daukanto 
ir pan. studentavimo laika's. Jo lietuviški niuansai. Likvi- 
davimas. Lietuviai be universiteto (127). — Į Rusijos gilumą 
patekusi lietuviškoji studentija atsiduria materializmo, pozi- 
tyvizmo ir pan. srovių sūkury. Masinė naujų idėjų infekcija. 
Įvaromas kylis į tautos įsitikinimus (131). — V. „K. Račkaus- 
kas 1912 m. verčia Dragomanovo scientizmą skleidžiantį vei- 


kalėlį „Rojus ir pažanga“ (132). — Prof. Kuraitis leidžia neo- 
scholasto Stėcklio Filosofijos istorijos lietuvišką vertimą 
(145). — Modernizmo ginčas Lietuvoje. Prof. J. Skvireckio, 


Dr. Šultės ir Kun. Al. Dambrausko straipsniai (1911/12 m.). 
Lietuvos kalvinai ir Dr. P. Av'žonis apie modernizmą (155). — 
Apologetikos aktualumas prieškarinėje Lietuvoje. Prof. P. Bū- 


čys (156). — Pirmi studentai lietuviai Vakarų Europos kata- 
likų universitetuose. Lietuvos laisvzmaniai kvestijonuoja šių 
universitetų rimtumą (160). — Lietuviai — Louvaino univer- 


sitete (161). — Hello mintys Lietuvoje. Prof. St. Šalkauskis 
(164). — Šveicarų Friburgo universiteto poveikis katalikiškai 
Lietuvai. Lietuviai Friburge (173). — L. K. Mokslo Akade- 
mija ir jos pirmininkas prel. A. Dambrauskas (182). — A. Vol- 
demaro studija „Universitetas ir mokslas“ (193). — Vytauto 
Didžiojo Universitetas — pirma Lietuvos valstybės įkurta 
Aukšta Mokykla (195, 203). — M. Pečkauskaitė apie Foersterį 
(203). — V. D. Univ. Teologijos - Filosofijos Fakultetas. Jo 
ideologija ir misija katalikiškoje tautoje (224 s., 257 s). — Lie- 
tuvos Katalikų Universitetas (257 s). — Tėvų Marijonų ko- 
legijį Romoje (263). — Atgimusioje Lietuvoje katalikų 
mokslas išsivystė nepavydėtinose sąlygose. Peripetija. Mūsų 
mokslinės veiklos intensyvinimas (267 s). — Amerikos Lietuvių 
pedagoginis 'r mokslinis darbas. Kazimierietės, Pranciškietės, 
Marijonai (277). 

PSICHOLOGIJA 


JONAS PANKAUSKAS, LeiPziGAS 


SVARBESNIOSIOS SROVĖS NAUJOJOJ 
PSICHOLOGIJOJ 


Kalbėti šiandien apie naujosios psichologijos sroves, yra gana neleng- 
vas dalykas. Šiandien, kaip paprastai, sakoma, gyvename visų vertybių per- 
kainojimo laikus. Tas procesas vyksta visose kultūrinio gyvenimo srityse 
neišskiriant ne mokslų. Kaip pats gyvenimas darosi vis komplikuotesnis 
ir sudėtingesnis, teip ir moksle atsiranda vis naujų problemų ir džr įvaires- 
nių tų problemų sprendimų. Jei iš kiekvieno mokslo reikalaujama, kad jis 
duotų aiškų, s:istematišką ir, kiek galint, atbaigtą tiriamojo savo objekto 
vaizdą, tai, rodos, iš psichologijos mokslo šiandien vargiai galime to reika- 
lauti. Šių dienų psichologijos mokslas tiek savo problemų statymu, tiek jų 
sprendimu, yra toks įvairus, kad apie vieningą sistema, rodos, negali būti 
ir kalbos, Bet toks galvojimas iš dalies būtų klaidingas. 


Kad ir kaip labai yra išsišakojęs šių dienų psichologijos mokslas, kad ir 
kaip įvairiai svarstomos ir aiškinamos jo problemos, visdėlto, įsižiūrėję į 
psichologijos mokslo rūtuliojimosi eigą, mes matome tam tikrą dėsningumą 
ir išvidinį ryšį. Aišku, prieš keliasdešimtį metų psichologijos mokslo vaiz- 
das buvo daug paprastesnis ir gal suprantamesnis. Devynioliktame šimtmety 
visur vyravo materijalistiškas ir mechanistiškas nusistatymas, kuris ne tik 
bijologinius, bet ir psichinius vyksmus stengės suvesti į £'ziškus mechaniš- 
kus dėsnius ir jais, tais dėsniais, visus tuos vyksmus išaiškinti. Gamtamoks- 
lišku metodu, įvairiais aparatais, eksperimento keliu norėta tada paprasčiau- 
sių psichinių vyksmų ir jų santykių su išviršiniu pasauliu dėsningumą nu- 
statyti ir iš tų paprasčiausių dėsnių mechaniškai išaiškinti psichinį gyvenimą. 


Paskutiniu laiku ne tik filosofijoj, bet ir gamtos moksluose pastebimas 
didelis nusigręžimas nuo mechanistiško aiškinimo būdo. Šiandien visur, o 
ypatingai bijologijos ir psichologijos moksle, jaučiama stipri tendencija 
prie teleologiško klausimų sprendimo. Elementų vietoj šiandien visur dau- 
giau Užima vietą visuma (Ganzheit). Atitinkamai laikjo dvasiai naujoji psi- 
chologija stengias pirmiausia psichinį gyvenimą suvokti kaip anksčiausiai 
ir betarpiai duotą visumą, ir iš tos visumos atskirus psichinius pergyvenimus 
išaišk'nti ir, kiek galima, juos suprasti. Ta'gi savo tyrinėjimų pradžioje 
ji išeina ne iš atskirų psichinių pergyvenimų — elementų, kaip senesnioji 
psichologija, bet iš psichinio pergyvenimo visumos — Ganzheit. 

Nežiūrint į tai, kokiu keliu psichologijos mokslas ėjo, kokį išeinamąjį 
punktą savo studijoms pasirinko, kokį metodą vartojo, visdėlto pagrindinis 
siekimas ir objektas buvo psichinė realybė ir tos realybės išaiškinimas. Čia 
ir glūdi psichologijos mokslo vidujis ryšys ir dėsningumas, apie kurį 
anksčiau minėjau. Kaip šitas psichologijos rūtuliojimosi procesas vyko ir 
kokias svarbesnias formas jis šiandien turi, aš ir norėčiau čia trumpai pakal- 
bėti, Aišku, sistematingai išdėstyti ir kritiškai įvertinti visas, kad ir svarbes- 
niąsias, naujosios psichologijos sroves vieno referato ribose negalima. Nors 
psichologijos mokslas visą laiką stengiasi tapti, kiek galima, tikrai egzaktiš- 
ku mokslu, ir, kur tik galima, pritaikinti eksperimentą ir matematišką apskai- 
čiavimą, bet visdėlto žmogaus psichinio gyvenimo gilusis centras vis dar lie- 
ka jokizm eksperimentui neprieinamas ir sunku tikėti, kad kada nors būtų 
prie'/namas. Todėl žmogaus psichinio gyvenimo esmė galima tyrinėti tiktai 
spekulatyviniu metodu. O kur prasideda spekulacija neišvengiamai, daugiau 
ar mažiau, turi įtakos tyrinėtojo pasaulėžiūra, jo asmeniškas nus'statymas 
ir t. t. Suprantama, kodėl visada, o ypatingai šiandien, yra tiek! daug, ir net 
kartais diametrališkai priešingų, nuomonių ir teorijų, aiškinant psichinius 
reiškinius. Norint jas visas paliesti, reiktų kalbėti ne tik apie šių dienų 
psichologines sroves, bet taippat ir apie šių dienų filosofines kryptis. Bet 
tai yra ne mano uždavinys. Šiandien aš noriu plačiau kalbėti tiktai apie ekspe- 
rimentines psichologijos sroves ir tai tik apie svarbesniąsias, Neeksperi- 
mentines sroves, dėliai psichologijos mokslo vaizdo pilnumo, paliesiu bent 
trumpai referato gale. Kad būtų aiškiau suprantamos naujosios srovės ir 
tas perėjimas nuo senesniojo galvojimo būdų prie naujojo, aš bent trum- 
pai suminėsiu kiek senesriąsias, o toliau eisiu prie naujesniųjų ir naujausių 
srovių. , 


1. ASOCIONALISTINĖ ELEMENTŲ PSICHOLOGIJA 


Kaip mokslas psichologija, ypatingai eksperimentalinė, labiausiai pra- 
dėjo plėtotis 19 šimt. Atitikdama laiko dvasią ir kildarma daugiau iš gam- 
tininkų rankų, ji buvo tada labai artimai susijungusi su fizika ir ypatin- 
gai fiziologija, kurių metodai ir buvo pritaikinti psichiniams pergyveni- 
mams tyrinėti „Sielos fizika“, arba, „meilės fizika“ buvo tada populiarios są- 
vokos. Psichinių tyrinėjimų centras buvo nukreiptas į išorinių paerzirimų 
veikimą į žmogų t. y. pojūčių pasauli. Išorinio paerzinimo sukelti psichi- 
niai pergyvenimai buvo visai neanalizuojami, nes tai neatitiko to laiko me- 
chanišką nusiteikimą. Jausmai, pastebėjimai, suvokimas ir t.t., buvo pa- 
liekami visai nuošaliai. Pojūčiai yra ne kas kita, kaip atvaizdai išviršinių 
paerzinimų. Šita tezė paremta paralelizmo dogma, kuris yra tarp fiziškojo 
paerzinimo ir psichiškojo pergyvenimo — pojūčio (Reizgebundenheit, Reiz- 
-Empfindungsadaguatheit). Kur pojūtis neatitiko išorinį paerzinimą 

tai buvo kalbama apie pojūčių arba sprendimų klaidas (Sinnes-Urteils- 
tauschung). Bandomasis asmuo, kaip koks automatas, „urėjo tiktzi reaguoti 
į išorinius paerzinimus. Bandymų tikslas — nustatyti dėsringumą tarp 
išorinio paerzinimo ir pojūčio. Tų laikų psichologai su nenuilstamu pa- 
tvarumu ir matematišku egzaktiškumu ištyrinėjo jutimo slenksčius, reak- 
cijų laiką ir t.t. Tuo laiku išdirbti psichofizikos metodai ir nustatytas We- 
berio-Fechnerio dėsnis. Prisiminkime čia tik Weberio, Fechnerio, Helm- 
holzo ir Wundto darbus. 

Būdami ištikimi laiko dvasiai, tų laikų psichologai visą psichini gyve- 
nimą stengėsi aiškinti atomistiškai ir mechaniškai. Visur psichinis gyve- 
nimas, anot jų, susideda iš tam tikrų elementų — jutimų, vaidinių ir tų ele- 
mentų jungimos bei skirstymos. Net aukštesnieji psichiniai procesai, kaip 
vaizdavimasis ir galvojimas, jų supratimu, yra ne kas kita, kaip tam tikri 
dėsniai vykstančios asociacijos. Jausmai yra tiktai pojūčių ir vaidinių 
ypatybės. Th. Ziehenas taip formuluoja asociacijų dėsnius: vienas vaidi- 
nys iššaukia kitą arba +0dėl, kad jie turi vidujį panašuma, arba juodu yra 
sujungti vienas su kitu laiko atžvilgiu. Ebbinghausas ir Milleris asocio- 
nalistiškai aiškino atmintį, mąstymą ir net valios pasireiškimus. Mąsty- 
mas, anot jų, yra ne kas kita, ka p tam tikras asocionalistiškas vyksmas, be 
jokios tikslo siekiamosios vidujės priežasties. Valios pasireiškimas yra 
tiktai atminties sustiprintas asoc onalistiškas vyksmas. 


2. APERCEPCIONALISTINĖ PSICHOLOGIJA. 


Laikui bėgant, psichologija vis labiau stengės išsilaisvinti iš mechaniš- 
ko pasaulėvaizdžio ir fizikalistiško psichinių reiškinių aiškinimo ir, tuo 
pačiu, pasidaryti atskiru savarankišku mokslu. Šita kryptimi ypatingai 
yra daug nusipelnęs W. Wundtas. Jis, galima sakyti, yra tikras pagrin- 
dėjas eksperimentinės psichologijos. Visiškai, žinoma, ir jis dar neįstengė 
išsilaisvinti iš to laiko dvasios. Pas jį dar randame daugokai bendrų požiū- 
rių su asocionalistiška elementų psichologija. Jis, kaip ir asocionalistai, rei- 
kalauja psichologijai griežto gamtamoksliško metodo. Introspekcijos me- 
toda, kaip nemokslišką, jis v:siškai atmeta. Ir jo svarbiausias psichologijos 
veikalas dar vadinas „Grudzige d. physiologischen Psychologie“. Jis taip- 
pat pirmiausia ima tyrinėti psichinio gyvenimo atskirus elementus ir iš. jų 
stengias visą psichinį gyvenimą konstruoti. Tiesa, Wundtas buvo jau įsi- 
tikinęs, kad žmogaus psichinis gyven'mas yra viena nesuskaldoma visuma, 
bet tą visuma ištirti ir išaiškinti galima tik ją suskaldžius į atskirus psichi- 
nius elementus. Tokie elementai pirmiausia yra atskiri pojūčiai ir jaus- 
mai. Bet vien jų neužtenka išaiškinti psichiniam gyvenimui. Ir čia Wund- 
tas jau skiriasi nuo mechanistiškos 2socionalistų srovės. Jo nuomone, pa- 

prastam suvokimo vyksmui išaiškinti jau reikia priimti visiškai nemecha- 
nišką sąvoką — kuriarčiąja sintezę (sch6pterische Synthese). Psichinis 
gyvenimas, anot Wundto, yra daugiau, negu jo sudedamosios dalys — ele- 
mentai; jis rodo visiškai kitas savybes, negu atskiri elementai. Kažką nau- 
jo, kas pr:sideda prie atskirų elementų, Wundtas ir pavadino kuriančiąja 
sinteze. 

Jausmai asocionalistinėi psichologijoj buvo tiktai pojūčių ir vaidinių 
ypatybės. Wundtas jausmws laiko savarankiškais psichiniais pergyven - 
mais, kaip pojūčius arba vaidinius, ir stengias iš jų išvesti valios reiškinius. 
Jis ypatingai pabrėžia valios procesų svarbą ir todėl dažnai jo ps'chologija 
yra vadinama voluntaristiška, nors vien tiktai valios procesais Wundtas nie- 
kad nesistengė visą psichiškąjį gyvenimą aiškinti. 

Tiesa, asociacijų procesa ir Wundtas dar stengias aiškinti mechaniškzi 
(pagal Assimilation, Verschmelzung, Komplikation ir kitais dėsniais), bet 
aukštesniuosius psichinius vyksmus, kaip vaizduotę ir mąstymą, aiškino 
apercepcijos vyksmais. Apercepcijos sąvoka Wundto psichologijoj vaidi- 
na didelį vaidmenį. Bet kas yra apercepcija, kaip ir kuriančioji sintezė. 
W'undtas nėra aiškiai formulavęs. Iš teksto apercepciją reikia suprasti kaip 
tam tikrą valią, kuri iškelia vaidinius į sąmonės būklę ir kurie vėliau dėme- 
sio pagalba yra toliau formuojami. Čia Wundtas į aukštesniųjų psichinių 
vyksmų aiškinimą įveda jau teologiškumo sąvoką ir tuo dar labiau ats'- 
skiria nuo asocionalistų. 

Wundtas nepasitenkino vien pojūčių tyrinėjimu. Jis reakcijos metodo 
pagalba tyrinėjo ir aukštesnius psichinio gyvenimo reiškinius. Atmetus sa- 
visiabos (introspekcijos) metodą, žinoma, aukštesnieji psichiniai vyksmai 
esmėje tapo sunkiai prieinami. Čia Wundtas pasitenkino daugiausia tiktai 
laiko santykių dėsningumą nustatydamas. Aukštesniems psichiniams reiški- 
niams tyrinėti, Wundtas pasirinko kitą metodą. Jis pradėjo objektyviosios 
kultūros reiškinius tyrinėti, ypač primityviųjų tautų. Šitas metodas, 
Wundto supratimu, geresnis už introspekciją, nes čia visados yra galima 
savo tyrinėjimo davinius patikrinti. Taip Wundtas pradėjo tyrinėti tautų 
religiją, mitus, teisę, dorovę ir t.t. Iš šitų jo studijų susidarė 10 didelių to- 
mų „Volkerpsychologie“. Juose Wundtas išdėstė psichologinės raidos dės- 
nius ir tuo būdu padėjo pamatus genetiškajai psichologijai. 


3. GALVOJIMO PSICHOLOGIjA (WuURZBURGO MOKYKLA). 


Nei pats Wundtas nei jo mokinys Meumannas neatsidėjo galvojimo 
vyksmams tyrinėti. Nors Meumannas dideliame savo trijų tomų veikale 
„Vorlesungen zur Einfūhrung in die exper'mentelle Pūdagogik“ ištisai vž- 
siima vaiko gabumų tyrinėjimais, bet galvojimo vyksmams teskiria vos ke- 

lioliką puslapių. Tą psichologijos spragą užpildyti pasistengė kitas Wund- 
to mokinys — Oswaldas Kiilpė. Kadangi Kūlpė didesnę savo gyvenimo dalį 
veikė Wiirzburge, todėl jo psichologijos mokykla ir vadinama dažniausiai 
Wiurzburgo mokykla. Iš jo mokinių žinomiausi: Achas, Bihhleris, Mar- 
bė ir k. 

Kūlpė ypatingai stengias psichologiją padaryti savarankiškų mokslu ir 
išlaisvinti ją iš mechaniško požiūrio. Savo knygoj „Vorlesungen iiber Psy- 
chologie“!) Kūlpė plačiai aiškina psichologijos šaltinivs, metodą ir svarbes- 
niąsias jos sąvokas, kaip, pav., siela, „aš“, subjektas, sąmonė ir t.t. Beto, 
Kūlpė taippat gina introspekcijos metodą. Siela, Kūlpės supratimu, yra ne- 
žinoma nešėja (substratus) psichinių reiškinių. „Aš“ jam yra individuali- 
nė siela ir reiškia visų gyvenantį ir veikiantį psichofizinį organizmą. Kil- 
pė pripažįsta ne tik sąmonę, bet ir pasąmonės gyvenimą. 

Didelę dalį savo veikalo Kiilpė skiria „bendriesiems sielos reiškiniams“ 
analizuoti ir aprašyti. Ypatingai j's pabrėžia psichinio gyvenimo vieningu- 
mą. Šitas sielos vieningumas, pagal Kiūlpę, pasireiškia įvair:ausiais būdais: 
1. dėmesio vieningumas; 2. valios pasireiškimų vieningumas; 3. galvojimo 
ir mąstymo vieningumas; 4. savisąmonės vieningumas ir t.t. Kiilpės iškelti 
sielos substancialumui įrodyti argumentai ir šiandien tebeturi moksliškos 
vertės. Pabrėždamas sielos vieningumo faktą, Kūlpė šiek tiek prisiartino 
prie šių dienų pavidalų .(Gestalt) ir visumos (Ganzhe't) psichologijos. Ypa- 
tingas Kūlpės nuopelnas, kad jis įrodė esimą mūsų sąmonėj abstrakčių są- 
vokų. Tuo jis pabrėžė, kad galvojimo ir mąstymo procesai yra kitokios rū- 
šies, negu pojūčiai ir vaidiniai. Savistaba ir savo pergyvenimų analizė ro- 
do, kad mūsų sąmonėje yra „elementų“, kurie nėra kokių nors išorinių daik- 
tų atvaizdai, bet abstrakčios idėjos. 

Pas Kiilpę psichinis gyvenimas ir siela įgauna visai kitokį charakterį. 
Siela nėra kokia nors iš įvairių elementų sudėta mozaika. Ji yra psichinio 
gyvenimo vieningumo ir aktyvumo principas. Kiilpė kalba apie mūsų „aš“ 
valdomają galia. Šitas „aš“, lyg koks valdovas, sėdi soste ir vykdo visokius 
psichinius aktus. Tie aktai nėsą beprasmiai, bet jie yra i tam tikrą tikslą 
nukreipti. N. Achas šitą veikiamąją „aš“ galią pavadino determinuojančia 
tendencija (determinierende Tendenz). 


4. BEHAVIORISTINĖ PSICHOLOGIJA. 


Iš anksčiau aprašytos psichologijos mokslo raidos matėme, kad šita rai- 
da Europoje, o ypatingai Vokietijoj, ėjo ta kryptimi, kad ji vis labiau tolo 


') Išleista K. Biūhler. Wien“ 1922. 

nuo gamtos mokslo charakterio ir vis labiau artinos prie tikrojo psichinio 
gyvenimo suvokimo. Kiek kitokia kryptimi iki šiol psichologijos mokslas 
rūtuliojasi Amerikoj. Amerikiečiai dzx ir dabar atmeta introspekcijos me- 
todą ir visiškai nenori kalbėti apie sielos, arba sąmonės reiškinius. Jie nori 
tiktai išviršinėms formoms pasireiškiančius individo santykius su išoriniu 
pasauliu (poelgius) ištirti. Išeidami iš stebėjimo paprastų gyvūnų ir gyvu- 
lių, toliau jie eina prie vaiko ir pagaliau prie suaugusio žmogaus poelg ų 
tyrinėjimo. 

Nors behaviorizmas savo mechaniško galvojimo pobūdžių yra dar se- 
nesniosios psichologijos, atitinkančios amerikiečio gyvenimo dvasią, tem 
tikras suaktyvinimas, bet savo psichologinių tyrinėjimų pradžioje jau turi 
naujosios psichologijos charakterį. Senesniosios psichologinės srovės savo 
tyrinėjimais išeidavo pirmiausia iš atskirų psichinių pergyvenimų — ele- 
mentų. Behaviorizmas tuo tarpu tyrinėja ne atskirus psichinius pergyve- 
nimus, bet individų poelgius. Tuo jis skiriasi nuo senesniosios elementų 
psichologijos ir yra lyg pirmtakas naujosios visumos psichologijos. Bet in- 
dividų poelgių supratimas pas behavioristus yra dar grynai mechaniškas, 

Behaviorizmo įkūrėjas ir vadas Amerikoje yra John Watsonas. Beha- 
viorizmas (behavior — santykis) reiškia santykiavimą, arba, kitaip sakant, 
poelgių psichologiją. J. Watsonas savo veikale „Der Behaviorismus“!), 
charakterizuodamas savo atstovaujamą psichologijos srovę, taip rašo: „„Kon- 
trastą tarp senesniosios ir naujosios (vadinas, behav:oristinės) psichologi- 
jos geriausiai galime taip išreikšti: visos senesniosios psichologijos srovės, 
išskiriant behaviorizmą, psichologinių tyrinėjimų centru ėmė sąmonę. Be- 
haviorizmas gi yra nuomonės, kad žmogaus poelgiai ir jo aktyvumas yra 
svarbiausias psichologinių tyrinėjimų plotas“. Sąmonės ir sielos sąvokos. 
anot behavioristų, yra neaiškios ir neįrodomos. Aiškiai suvokiami yra tik- 
tai poelgiai, t. y. ką organizmas veikia ir sako. Behavioristai nori, arba ps'- 
chologiją padaryti grynuoju gamtamoksliu, arba nuo jos visiškai atsisakyti. 

Visi žmogaus poelgiai pagal behavioristus yra tiktai reagavimas į paer- 
zinimą.  Paerzinimu behavoristai supranta visą išorinio pasaul o ir savo 
kūno pasikeitimų veikimą. Ką žmogus daro ar veikia šitų paerzinimų vei- 
kiamas — yra reakcijos. Taigi šitie žmogaus veiksmai — reakcijos yra g2- 
I'ma tyrinėti ir jų dėsningumą nustatyti. Stebėti visi žmogaus veiksmai 
nuo ryto iki pat vakaro ir yra behavioristams psichologijos uždavinys. 

Atskiri procesai ir pavienės funkcijos žmoguje behavioristams nerūp:. 
Tai esą fiziologijos dalykas. Jie stengias stebėti tiktai viso žmogaus 
veiksmus. 

Kaip minėjau, behavioristai savo psichologiniuose tyrinėjimuose laikosi 
genetiško principo: nuo gyvulių jie eina prie vaiko ir pagaliau prie suau- 


1) Vokiškai išversta Fr. Giesės 1930 m. 

gusio žmogaus psichikos. Naujagimis iš pradžių turį tiktai prigimtąsias 
reakcijas, kurias sukelia tik atitinkami išoriniai paerzinimai. Pav., nauja- 
g-miui baimės reakcijų gali iššaukti tik koks nors stiprus tonas arba nusto- 
jimas savo kūno pusiausvyros. Kiti paerzinimai baimės reakcijos neiššau- 
kia. Klausimas, kodėl vėliau vaikas ir suaugęs reaguoja baimės jausmu, 
veikiant taippat ir kitiems išoriniams paerz:nimams, pav., pamačius kokį 
nors baisų žvėrį ir t.t.? Šitą reiškinį behavioristai taip aiškina. Pamačius 
kokį nors žvėrį, iš pradžių pas naujagimį neįvyksta baimės reakcija. Jis tie- 
sia į šitą žvėrį rankas, kaip ir į kitą kokį nors paprastą daiktą. Bet tuo pa- 
čiu laiku, kada vaikas pamato žvėrį, reikia duoti stipraus tono paerzinimą. 
Nuo tono paerzinimo, kaip paprastai, įvyksta baimės reakcija. Tokius ban- 
dymus reikia pakartoti kelis kartus. Po šito pakartojimo įvyksta nauja si- 
tuacija. Dabar užtenka parodyti vaikui tą žvėrį ir tuojau vaikas pajunta 
baimę. Vadinas, dabar žvėris sukelia tą pačia reakciją, kaip anksčiau sukė- 
lė stiprus tonas. Naujoji reakcija buvo įgyta pratimo keliu, kitaip sakant, 
išmokta. Tokią reakciją Watsonas pavadino aplinkybių apspręsta reakcija 
(umstandsbedingte Reaktion). Behavioristų nuomone, išmoktų reakcijų 
reikšmė psichiniam gyvenimui yra labai didelė. Ji padidina išorinių paer- 
zinimų kiekį, į kuriuos mes reaguojame. Jų nuomone, galima k'ekvieną 
reakciją pratimo keliu sukelti įvairiausiais paerzinimais. Taippat ir ins- 
tinktas yra ne kas kita, kaip išmoktos reakcijos. Šitų išmoktų reakcijų pa- 
galba behavioristai nori išaiškinti visa žmogaus veikimą, visus jo poelgius. 


Individų ir jų poelgių skirtumams išaiškinti, behavioristai priima dar 
struktūros sąvokų. Bet struktūra, jų nuomone, yra ne kas kita, kaip indi- 
vido cheminė-fizinė sudėtis. Taigi, individualiniai žmonių skirtumai, be 
havioristų manymu, susidaro skirtingos žmogaus fizinės-cheminės sudėties 
ir įvairaus auklėjimo dėka. Jausmai Watsonui yra taippa: iik tam t:kros 
rūšies išmoktos reakcijos, kurias jis vadina <mocijonalinėmis reakcijomis. 
Pas naujagimį esančios tik trys natūralinės reakcijos, būtent: baimė, pyktia 
ir meilė. Iš tų natūraliųjų reakcijų, pratimo keliu, išsivysto visos kitos 
reakcijos. 


Behavior stai nori visą žmogaus psichinį gyvenimą gamtos mokslų me- 
todų ištirti ir iš dalies mechaniškai išaiškinti. Galvojimas jiems yra tiktai 
mechaniškas procesas. .„Galvojimas“, sako Watsonas, „yra ne kas kita, kaip 
paties su savim kalbėjimas“. Šita „su savim kalbėjimą“ Watsonas vadina 
verbaline reakcija. 


Savo mechanine psichologija behavioristai mano išrišę dualizmą tarp 
kūno ir sielos, kuris buvęs senesniojoj sąmonės psichologijoj. Jie kalba 
tiktai apie individo veiksmus. Sąmonės srovę, apie kurią daug kalbėjo Wil- 
liamas James, behavioristai nori pakeisti aktyvumo srove (Aktivitūtsstrom). 
Ir šitas aktyvumas yra tiktai mechaniškai veikiančios fizikos jėgos. Valios 

laisvės behavioristai visai nepripažįsta. Jie yra absoliutaus de:erminizmo 
atstovai. Žmogus todėl taip veikia, kad jis turi taip veikti. 

Be motorinių ir emocijonalinių reakcijų, behavioristai kalba dar apie 
visceralines reakcijas, kurios yra ne kas kita, kaip vidujinių organų veiki- 
mas. Prie šių priklauso ir liaukų veikimas, kuris pas behavioristus taippat 
turi didelės reikšmės. Liaukų veikimo tyrinėjimų daug nusipelnė rusų ps'- 
chologas (daugiau fiziologas) Pavlovas ir jo mokinys Anrepas. Bedarant 
bandymus su šunimis, jiems pavyko sužadinti se linių liaukų veik'mą, taip 
vadinamu aplinkybių apspręstų reakcijų keliu. Paprastai seilinių liaukų 
reakcija sužadinama, rodant šuniui kokio nors maisto. Pavlovas, darydamas 
bandymus, rodydavo šuniui maistą ir tuo pač u laiku duodavo stipraus tono 
ar kokį nors kitą paerzinimą. Po kelių, ar keliolikos tokių bandymų užtekda- 
vo šuniui pakartoti tiktai anksčiau duoto tono paerzinima ir tuojau įvykda- 
vo seilinių liaukų reakcija. Iš čia Pavlovas padarė išvadą, kad ir refleksai 
yra tik išmoktos, t. y. aplinkybių apspręstos reakcijos. 

Pavlovas sudarė net atskirą rusų psichologinę srovę. Ji vadinas reflek- 
tologinė pischologija. Be minėtų Pavlovo ir Anrepo, čia dar priklauso 
Bechterevas. Nuo behavioristų jie skiriasi tuo, kad behavioristai stengiasi 
tyrinėti daugiau išviršinius individų poelgius, tuo tarpu reflektologinės 
psichologijos atstovai užsidaro daugiau vidujinių, fiziologinių vyksmų aiš- 
kinimu. Bet abi tos srovės nepripažįsta jokių sąmonės vyksmų. Viska jos 
aiškina mechaniškais dėsniais. 

Dėl savo paprastumo, aiškinant psichinius vyksmus, ir dėl suprantamu- 
mo behaviorizmas Amerikoj buvo gana populiarus. Bet jo mechaniško a'š- 
kinimo silpnosios pusės buvo greit pastebėtos. Šiandien Amerikoj formuo- 
jas nauja behaviorizmo srovė. Pav., Tolmanas, Bobertay'as ir ypatingai 
Thordikė jau nebeneigia sąmonės iT jos vyksmų, tiktai dar abejoja, ar gali- 
ma juos moksliškai ištirti. 


5. PAVIDALŲ (GESTALTS-) PSICHOLOGIJA 
(BERLYNO MOKYKLA) 


Kaip anksčiau minėjau, senesnieji psichologai manė, kad psichinis gy- 
venimas susideda iš atskirų elementų, kaip pojūčiai, vaidiniai, jausmai ir t.t. 
Kadangi šitų elementų išaiškinti visam psichiniam gyvenimui neužteko, tai 
kaikurie psichologai gr'ebėsi naujų sąvokų. Taip Wundtas kalbėjo apie 
„schėpferische Synihese“, Wirzburgo mokykla apie apercepcijos vyksmus, 
Achas apie „determ'nierende Tendenz“ ir t.t. Jie visi buvo įsitikinę, kad 
prie šitų elementų dar turi prisidėti kažkas naujo, ko negalima išvesti iš v:- 
sų sudedamųjų elementų sumos. 

Ehrenfelsas savo veikale „„Uber Gestaltsgualitaten“!) analizuodamas ps'- 


') Vierte'jahrschrift fūr wissenschaftiiche Psychologie, 1896. 

chinį gyvenimą, aiškiai priėjo išvados, kad psichiniai pergyvenimai turi dar 
kažin koki ypatingą charakterį, kuris yra pirmesnis ir visai kitos rūšies, ne- 
gu atskiri psichiniai pergyvenimai — elementai. Šitas kažkas naujo yra virš 
visų psichinių elementų, jis tuos elementus palaiko ir net juos apsprendžia. 
Pav., gali kartais kokio nors psichinio pergyven'mo visi sudedamieji ele- 
menai pasikeisti, bet, nežiūrint to, gali išlikti tas pats charakteris. Imkime 
kad ir kokios nors melodijos perkėlimą į kitą gamą. Nors ir visi atskiri jos 
tonai bus kitoki (kitoks bangų virpėjimo skaičius), visdėlto ta melodija liks 
ta pati ir tuojau bus atpažinta, Šitą pirminę psichinio pergyvenimo realybę 
Ehrenfelsas pavadino pavidalu (Gestalt), o jos ypatybes — pavidališkomis 
ypatybėmis (Gestaltsąualitaten). Tiesa, iš pradžių šitos iškeltos pavidalų ir 
jų ypatybių sąvokos nerado didelio atbalsio psichologų tarpe, bet vėles- 
niu laiku tos sąvokos atsirado psichologinių tyrinėjimų ir galvojimų 
centre. 


Kad pirmoji psichinio pergyvenimo realybė yra ne atskirai 1z0liuotas 
psichinio pergyvenimo elementas, bet visa psichinė visum+ 5u savo ypa- 
tybėmis, tai rodo ne tik nuosekli psichinio pergyvenimo analize, bet tvir- 
tina ir psichologijos eksperimentas. Paprasta suvokto kokio nors akordo 
psichinio pergyvenimo analizė rodo, kad p:rmiau mes suvokiame visą akor- 
dą, o tik vėliau analizės keliu mes atskiriame ir atskirus jo tonus. Ta patį 
mes matome, analizuodami kokios nors figūros ar kokio paveikslo suvo- 
k. mą. Visada pirma gauname bendrą įspūdį, kaip tam tikra pavidalą arba 
visumą, o tik vėliau atskiriame ir suvokiame atskiras sudedamąsias dalis. 
Eksperimentinės psichologijos daviniai tą patį rodo. Tik čia nėra, žinoma, 
galimybės bent kiek daugiau sustoti prie tos rūšies bandymų davinių. 


Šių dienų psichologijoj, jei taip galima pasakyti, įvyko koperninkiška 
revoliucija. Šiandien psichinis gyvenimas norima aiškinti ne atskirų psi- 
chinių elementų sintezės keliu, kaip darė senesnioji psichologija, bet at- 
virkščiai: iš pradžių einama prie psichinio pergyvenimo visumos ir iš tos 
visumos norima atskirus psichinio pergyvenimo elementus suprasti. Va- 
dinas, šių dienų psichologinių tyrinėjimų pirmojoj vietoj stovį ne atskiri 
elementus, ir jų funkcijas, bet apie individo, kaip visumos, poelgius ir re- 
vioristinė srovė kalba, pirmoj eilėj, ne apie atskirus psichinio gyvenimo 
elementai, bet psichinė visuma. Net taip mechaniškai nusistačiusi beha- 
akcijas. 

Ehrenfelso pavidalų psichologijai moksl:škai pagrįsti ypatingai daug 
nusipelnė Berlyno psichologinė mokykla. Jos grindėjai ir atstovai yra Max 
Wertheimeris, W. Kėhleris, Koffka ir ištisa eilė jų mokinių. Jie leidžia 
net savo mokslinį žurnalą — „Psychologische Forschung“. Visus išėju- 
sius iš tos mokyklos raštus čia būtų sunku suminėti. Aš noriu tik trum- 
pai charakterizuoti tos mokyklos psichologinę kryptį, kad vėliau būtų ga2- 

lima ją geriau atskirti nuo kitos, taippat visumos psichologijos mokyklos, 
kurią dabar atstovauja Leipzigo mokykla.!). 

Psichologijos uždavinys yra, pavidalų (Gestalt) psichologijos suprati- 
mą, kiek galima tiksliau, aprašyti ir išaiškinti individo santykis su išoriniu 
pasauliu. Šitie santykiai nesibaigia, kaip behavioristai mano, vientik poel- 
gių — reakcijų forma. Žmogus ne tik reaguoja į išorinius paerzinimus, bet 
jis dar veikia ir įvairiai elgiasi. Šitą jo elgimąsi ir veikimą galima t:krai 
aprašyti ir išaiškinti tik tada, kada mes imame visą individą, kaip visumą, 
su jo struktūra ir visomis ypatybėmis. Todėl turi būtį aprašomi ir aišk'- 
nami ne tik individo išoriniai veiksmai, bet ir jo vidujiniai pergy- 
venimai, 

Eidami prie individo veikimo ir jo pergyvenimų aprašymo ir aiški- 
nimo, pavidalų psichologijos atstovai atsineša iš fiziškojo pasaulio susi- 
darytą fizišką darbo hipotezę. Wertheimeris ir kiti pavidalų psichologijos 
atstovai, stebėdami fiziškus vyksmus, pastebi juose pavidališkų reiškinių. 
Pav., leidžiant elektros srovę į kokį nors laidininką, elektros srovė ne vi- 
sur lygiai pasiskirsto. Ji daugiausia susiskirsto laidininko paviršiuje ir 
ypatingai prie smailagalių. Panašiai tam tikrą pavidališką jėgos veikimą 
j-e mato elektromagnetiškame lauke ir kituose fiziškuose reiškiniuose. Va- 
dinas, fiziškajam pasauly mes matome tam tikrų pavidališkų vyksmų. 

Wertheimeris ir K6hleris šituos pastebėtus vyksmus fiziškajam pasauly 
nori pritaikinti psichiniam gyvenimui aiškinti. Individas jiems nėra iš kū- 
no ir sielos sudėta esybė, bet tiktai vieningas aparatas. Mes neturime kal- 
bėti apie psichinius ir fiziškus vyksmus, bet tiktai apie tam tikrus indivi- 
do veiksmus. Viską veikia individas, tiktai tie veiksmai gali pasireikšti 
įvairiuose individualinio aparato sluoksniuose. Priimdami tiktai vieningą 
individo veikimo aparatą, Berlyno mokyklos šalininkai mano išaiškinę fi- 
ziškų ir psichiškų reiškinių paralelizmo, o taippat sielos ir kūno santykių, 
problemą. Jiems nėra skirtumo tarp psichiškų ir fiziškų reiškinių. Visi 
veiksmai vyksta individualiniame aparate. Tik, kaip jau sakyta, pasireiš- 
kia įvairiuose sluoksniuose. 

Tokių sluoksnių, pavidalų psichologijos atstovų nuomone, esą trys: 1. 
paerzinimų sfera; 2. neurofiziškasis sektorius ir 3, fenomenališkoji sfera. 
Koks nors išviršinis paerzinimas, įvykęs paerzinimų sferoje, nervų pagal- 
ba yra nunešamas į neurofiziškąjį sektorių. Šitame sektoriuje paerzinimas 


*') Norint plačiau susipažinti su pavidalų psichologijos kryptimi, patartina pa- 
skaityti: 

1. Wertheimer M., Ūber Gestaltąualitūten, Symposion Bd 1. 

2, Kohler W., Komplextheorie und Gestalttheorie.  Psychologische Forsch- 
ungen, 1925, 

3. Koffika, Die Grundlagen der psychischen Entwicklung ir ypatingai 

4. Scheerer M., Die Lehre von der Gestalt, 1930. 

yra performuojamas ir išlseliamas į psichinių fenomenų sferą. Performa- 
vimo procesas neurofiziškame sektoriuje įvyksta fizišku būdu, panašiai 
kaip elektros srovės pasiskirstymas kokiam nors laidininke. Čia pavidalų 
psichologijos atstovai jieško pavidališkų vyksmų fiziškajam pasauly ir pas- 
kui juos paima psichiniams procesams aiškinti. Jie mano tuo būdu lengvai 
prašalins ir prieštaravimą tarp nativizmo ir empirizmo. Pas juos nėra jokio 
atskiro sensoriško ir motoriško aparato, bet viskas vyksta tiktai viename 
aparate. Tame pačiame aparate įvyksta motoriškos ir sensoriškos reakcijos. 
Čia, pagal juos, gali būti kalba tik apie to aparato tobulėjimą. Bet v'sai ne- 
gali būti jokio prieštaravimo tarp įgytų ir įgimtų gabumų. 

Tokiu būdu pavidalų psichologijos atstovai nori išaiškinti ps chinius 
reiškinius. Jiems visur yra tiktai fiziški vyksmai. Tiesa, aiskirus psichi- 
nius reiškin'us įvairūs autoriai aiškina skirtingai. Vienį tam pačiam ps'- 
chiniam reiškiniui aiškinti pasiima iš fiziškojo pasaulio vieną analogiją, 
kiti kitą, bet principe jie visi sutaria, aiškindami psichiškus procesus fiziš- 
kais vyksmais, 

Nežiūrint į Berlyno psichologinės mokyklos produktyvumą ir nemažą 
eksperimentinės psichologijos darbų vertę, jos psichologinių reiškinių 
aiškinimas fiz:kalinė hipoteze neišlaiko jokios kritikos. Tai yra per- 
daug savavališkas analoginių, ir tai labai ginčytinų, fiziškų sąvokų per- 
kėlimas psichiniams reiškiniams aiškinti. Bet tuo būdu psichiniai reišk - 
niai nepasidaro nė kiek aiškesni, o priešingai, dar labiau supainiojami. 


6. VISUMOS (GANZHEITS-) PSICHOLOGIJA (LEIPZIGO 
MOKYKLA). 


Savo išeinamuoju punktu Leipzigo mokykla yra artima Berlyno pz- 
vidalų psichologijos mokyklai. Ji, kaip ir Berlyno mokykla, psichinio gy- 
venimo aiškinime išeina pirmiausia ne iš atskirų psichinių pergyvenimų — 
elementų, bet iš psichinės visumos. Tik Berlyno mokykla šitą pradedamąjį 
punktą laiko ne psichine visuma (Ganzheit), bet psichiniu pavidalu 
(Gestalt), gi Leipzigo mokykla, eidama visumos psichologijos kryptimi 
dar toliau, savo psichologinių tyrinėjimų pradedamąja realybe ir kertiniu 
akmeniu laiko nestruktūruotą, ne'šdiferencijuotą, betarpiai suvokiamą psi- 
chinę visumą (Ganzheit). Pavidalu Leipzigo mokykla laiko siauresnę psi- 
chinės visumos pasireiškimo formą, tai yra tam tikra prasme apipavidalin- 
tą, įgavusią kokias nors konkretesnes formas, psichinę visumą. 

Leipzigo mokyklos pagrindėjas ir dabartinis jos vadas yra buvęs 
Wundto mok'nys ir dabartinis jo įpėdinis Felixas Kruegeris. Jis ir jo 
bendradarbiai H. Volkeltas, O. Klemmas, Fr. Sanderis ir kiti tol au tę- 
sia Berlyro pav'dalų psichologiją. Jie pažengė davg toliau už Berly- 

no mokyklą ir stengiasi sukurti sistematiškai apdirbtą visumos psicholo- 
giją, Leipzigo mokykla dar nėra galutinai suformavusi ir paskelbusi savo 
psichologijos sistemos, bet išėję iš tos mokyklos darbai yra skelbiami jų 
išleidžiamame psichologijos žurnale — „Neu - psychologische Studien“. 

Kaip jau minėjau, Leipzigo psichologinė mokykla savo psichologinė- 
mis studijomis išeina iš psichinės visumos. Šita psichinė visuma yra pir- 
moji psichinė realybė, pirmiausia ir betarpiai pergyvenama. Ji turi savo 
skirtingas ypatybes — visumos ypatybes (Ganzheits - Komplexgualitūten). 
Vykstant toliau psichinės diferencijacijos procesui, šita betarpiškai per- 
gyventa psichinė visuma įgauna vis aiškesnes formas, vis labiau ir griež- 
čiau išs:skiriančius pavidalus ir pagaliau išsiformuoja į aiškius psichinio 
gyvenimo sudedamuosius momentus. Taigi, pirmiausia mūsų psichiniai 
pergyvenimai yra bendriausio charakterio: jie yra neaiškūs, neapspręsti, 
neišdiferencijuoti. Tokie visumos psichiniai pergyvenimai turi daugiau 
jausmų charakterį. Toliau prasideda tam tikras diferencijos procesas. Psi- 
chinio pergyvenimo visuma vis labiau apsipavidalina tam tikromis formo- 
mis, darosi aiškesnė, labiau kontūruota, t. y. gaunasi pavidalas. Tas psi- 
chinio pergyvenimo pavidalas turi vėl skirtingas savo ypatybes. Vykstant 
psichinio pergyvenimo diferencijacijos procesui dar toliau, pradeda ryš- 
kėti psichinio pavidalo atskiros sudedamosios dalys, vienos nuo kitų at- 
siskirti, vienos trauktis atgal, kitos dominuoti ir tokiu būdu išryškėja 
atskiri psichinio pergyvenimo komponentai — psichiniai momentai. 

Aiškumo dėliai paimkime pavyzdį. Sakysime išgirdome iš tolo kokia 
nežinomą meliodiją arba pamatėme kokį gamtos paveikslą. Iš pradžių mū- 
sų psichinis pergyvenimas yra neaiškus, daugiau turi jausmų pobūdį; dar 
gerai meliodijos nesuvokiame, paveikslo aiškiai nematome. Toliau psich - 
nis pergyvenimas diferencijuojasi, meliodija darosi aiškesnė, paveikslas 
ryškėja. Dar toliau mūsų psichinis pergyvenimas pasidaro labiau išskirs- 
tytas, labiau jaučiami to pergyvenimo atskiri momentai. Mes jau girdime 
meliodijos atsk'rus tonus, matome paveikslo sudedamąsias dalis. 

Bet kad ir kažin kaip toli šitas psichinio pergyvenimo diferencijaci- 
jos procesas vyktų, mes visdėlto niekada negalime izoliuotai pergyventi 
atskirus psichinę visumą sudarančius elementus. Kiekvienas psichinis per- 
gyvenimas yra mažiau ar daugiau įjungtas į psichinio pergyvenimo visumą 
ir yra jos apsprendžiamas. Sakysime, leidžiame mes judėti metronomui ir 
klausome jo mušamą taktą. Nors metronomas objektyviai vienodai muša 
taktą, mes visdėlto girdime ne vienodai metronomo mušamą taktą, bet 
kokį nors ritmą. Norėdami ir gerai įsiklausę į metronomo mušamą taktą, 
mes galėsime reprodukuoti net tam tikrą muzikalinę meliodiją. Kodėl taip 
yra? Todėl, kad šitas metronomo mušamas taktas nėra vien tiktai izoliuo- 
tai, pojūčiais suvokiamas, bet jis yra įjungtas į visą psichinio pergyveni- 
mo visumą ir tos visumos yra apsprendžiamas. Atsižvelgiant į tai, kokia 

to metu yra mūsų nuotaika, tokio nusiteikimo pareina, iš dalies, ir papras- 
tų jutimų charakteris. 

Leipzigo psichologinės mokyklos supratimu, kaip ir Berlyno mokyk- 
ios, psichologijos uždavinys yra psichinio gyvenimo reiškinius tiksliai ap- 
rašyti, susekti tų reiškinių dėsningumą ir, jei galima, juos išaiškinti. Bet 
psichinių reiškinių aprašymu ir jų aiškinimu Leipzigo mokykla visiškai 
skiriasi nuo Berlyno mokyklos. Berlyno mokykla, aprašydama ir aiškin- 
dama psichinius reiškinius, vartoja fizikalines sąvokas. Leipzigo mokykia 
tokį metodą visiškai atmeta, Ji psichinį gyvenimą laiko kitokios prigim- 
ties, negu fizinis, ir todėl taikymas fizikos sąvokų psichinio gyvenimo ap- 
rašymui yra visiškai neleistinas. Leipzigo mokykla taippat atmeta iš anksto 
kokią nors sugalvotą hipotezę ps chiniams reiškiniams aiškinti. Psicholo- 
gas pirmiausia turi išmokti savo ir kitu psichinius pergyvenimus tinkamai 
pastebėti ir juos tiksliai aprašyti. Didžiausias sunkumas yra surasti tam psi- 
chinio gyvenimo aprašymui tinkamas sąvokas. Mūsų dažniausiai vartojamos 
sąvokos yra sudarytos daugiausia iš fiziškojo pasaulio ir jos psichiškiems 
reiškinimas aprašyti dažniausiai netinka. Kad išvengus psichinio gyveni- 
mo reiškinių sudaiktinimo, jie stengiasi sudaryti naujas sąvokas, kurios 
labiau tiktų psichindo gyvenimo esmei išreikšti. 

Remdamasi įvairiais eksperimentinės psichologijos daviniais, Leip- 
zigo mokykla kalba apie trejopą psichinės visumos primatą: 1. Genetiš- 
kasis psichinės visumos primatas. Šito primato vardu Leipzigo mokykla 
išreiškia, kad primityviojo žmogaus ir vaiko psichinis gyvenimas turi dau- 
giau visumos charakterį, kaip civilizuoto arba „suaugusio žmogaus. "Tai 
reiškia, kad genetiškai pirmiau yra pastebimi psichinės visumos pergyve- 
nimai, kaip tos visumos diferencijuotos formos. 2. Fenomenališkasis psi- 
chinės visumos primatas. Jis reiškia, kad suvokimo procesas vyksta pir- 
miausia nuo visuotinesnio, nediferencijuoto pergyvenimo, prie labiau di- 
ferencijuoto ir konkretaus. Vadinas, pirmiau mes turime psichinės visu- 
mos pergyvenimo pasireiškmus, o tik vėliau, vykstant diferencijacijos pro- 
cesui, suvokiame jo dalis. 3, Funkcijonališkas psichinės visumos primatas 
reiškia, kad koks nors pasikeitimas psichinės visumos pergyvenime yra 
greičiau pastebimas ir turi didesnės reikšmės v'sam psichiniam pergyve- 
nimui, negu toks pats pasikeitimas kokioj nors psichinio gyvenimo peri- 
ferijoj, atskiroj jo sudedamojoj izoliuotoj daly. Pav., jutimų skirtumo. 
slenkstis kokių nors geometriškų figūrų yra daug mažesnis, negu papras- 
tų geometriškų linijų. 

Beto, Krueger's ir visa Leipzigo mokykla yra dar žinoma nauja jaus- 
mų aiškinimo teorija. Senesniojoj psichologijoj jausmai įvairiai buvo aiš- 
kinami. Wundtas, pavyzdžiui, jausmus laikė, kaip 1r pojūčius arba vaidi- 
n'us, atskirais psichiniais elementais. W. James jausmus aiškino organiš- 
kų pojūčių reiškiniais. Stumpfas norėjo juos suvesti į atskirų poiūčių pa- 

sireiškimus, kaip kutenimas, odos glostymas ir t. t. Kruegeris, aiškinda- 
mas jausmus, išeina iš savo mokytojo Corneliaus a'škinimo. Cornelius, sek- 
damas Ehrenfelsu, aiškino, kad jausmai yra psichinių pavidalų pergyve- 
nimo tam tikros ypatybės. Kruegeris, tobulindamas šitą jausmų teoriją, 
atitinkamai savo psichologijos srovei, aiškina, kad jausmai yra nediteren- 
cijuotos, neaiškios psichinės visumos pergyvenimo bendriausios ypatybės. 
„Jausmai“, sako Kruegeris, „yra psichinės visumos pergyvenimo ypatybės“. 
Ir kuo šitas psichinės visumos pergyvenimas yra bendresnis, visuotinesnis, 
tuo jis yra turtingesnis jausmais. Diferencijuojantis šitam bendrajam psi- 
chiniam pergyvenimui į atskirus psichinius momentus, jausmai tampa vis 
neturtingesni. 


Leipzigo visumos psichologija kalba ne tiktai apie simultanišką, bet 
taippat ir apie sukcesyvinę visumą. Psichiniai visumai priklauso ir į ją 
daro įtakos ne tik tas, ką mes kokiu nors momentu pergyvename, bet ir 
tas, kas buvo pergyventa anksčiau ir net tas, kas bus vėliau. Šita sukcesy- 
vinė visuma yra apsprendžiama individo struktūra. Struktūra, pagal Krue- 
gerį, reiškia individo pamate glūdinčios nekintamos, individo veikimą ap- 
ribojančios ypatybės, kitaip sakant, asmens individualybė. 


Leipzigo mokykla psichologijos mokslui turi daug nuopelnų. Pirmiau- 
sia ji stengiasi apvalyti psichologijos mokslą nuo fizikališkų sąvokų ir 
nuo mechaniško psichinio gyvenimo aiškinimo. Beto, išėjus iš visumos ps - 
chologijos aiškinimo, pasidaro daug suprantamesni kaikurie psichin'o gy- 
venimo pasireiškimai. Fr. Sanderis ir Ipsenas, išeidami iš visumos psicho- 
logijos, vykusiai aiškina visokias optiškas klaidas. O Klemmas, tyrinėda- 
mas žmogaus judėsius, pastebėjo, kad juo jie turi daugiau visumos ch2- 
rakterį, juo yra daugiau apipavidalinti, juo yra atitinkamesni žmogaus 
prigimtį ir daug tobuliau yra atliekami. Toliau tyrinėdamas fiziško l1a- 
vinimosi klausimą, Klemmas įdomiai, išeidamas iš visumos psichologijos, 
aiškina pratybų esmę. Pratimų esmė glūdi ne kokio nors veiksmo pakar- 
tojime, bet sugebėjime suderinti kokio nors veiksmo atskiras sudedamą- 
sias dalis į harmoningą visumą, atitinkančią žmogaus struktūrą. Susekę 
bent kurio veiksmo sudedamųjų momentų veikimo dėsningumą, mes ga- 
lime tą veiksmą atlikti daug tobuliau ir be ilgesnių pratimų. Ypat'ngai 
daug aiškumo visumos psichologija įnešė į vaiko ir primityviųjų tautų psi- 
chinio gyvenimo supratimą. Čia daug nusipelnęs yra H. Volkeltas. 


Tiesa, ir Leipzigo visumos psichologijoj dar yra daug neaiškių dalykų 
ir sunkiai išsprendžiamų klausimų, bet yra sveikintina tos mokyklos ku- 
riamosios psichologijos kryptis. Ji nori psichologiją pirmiausia išlaisvinti 
iš įvairių iš anksto nusistatytų hipotetiškų aiškinimų ir apsaugoti ją nuo di- 
letantiškų spekuliacijų, kurios dažniausiai kyla ne iš psichologų specija- 
listų pusės. Iš čia aiškėja jos kova su mechanišku psichinių veiksmų 

aiškinimų (Berlyno mokykla) iš vienos pusės ir su tam tikru žmogaus 
psichikos iškraipymu (psichoanalistine srove) — iš kitos. 


7. TIPOLOGINĖ PSICHOLOGIJA. 


Sekdami psichologijos mokslo rūtuliojimosi eigą, mes matėme, kad 
psichologija, išėjusi iš pradžių daugiau iš atskirų psichinių pergyvenimų 
— elementų tyrinėjimo, laikui bėgant, vis labiau stengiasi eiti prie visos 
psichinės visumos — paties žmogaus pažinimo. Bet, tyrinėjant žmogaus 
asmenybę, lengvai pastebima, kad tos asmenybės įvairių individų pasireiš- 
kimas ir veikimas yra labai skirtingi. Jau senovėje norėta šitas tipiškas 
individo pasireiškimo formas sugrupuoti į tam tikras klases ir jas išaiš- 
kinti. Pav., Galenus savo temparamentų mokslų norėjo suskirstyti Žmones 
į keturias tipingas klases — temparamentus (sangvinikas, cholerikas, me- 
lancholikas, flegmatikas) ir juos išaiškinti tam tikros rūšies skysčių buvi- 
mu žmogaus organizme. 19 šimtmety atsirado charakteriologijas mokslas 
(Bahnsenas), filosofiškoji antropologija (Kantas) ir praktiškas žmogaus 
pažinimo mokslas — fiziognomika. Taigi, visais laikais ir įvairiais būdais 
stengtasi žmogaus individualybę pažinti ir ją išaiškinti. Bet v:sos tos pas- 
tangos buvo daromos daugiausia atskirų, nors ir labai kartais vykusių paste- 
bėjimų ir spekuliacijos keliu. Šiandien, patobulėjus eksperimentinės psi- 
chologijos metodams, norima eksperimento keliu įštirti ir ta psichologijos 
sritis. 

Žinoma, čia negalima bent kiek ilgiau sustoti prie šiandien taip gyvai 
diskutuojamų tipologinės psichologijos klausimų. Eksperimentinės tipolo- 
gijos mokslas yra tiktai paskutinių kelerių metų ps'chologinių tyrinėjimų 
vaisį us. Todėl klausimo statymo ir metodų pasirinkimo atžvilgiu čia yra dar 
didelis nuomonių įvairumas ir atskirų tyrinėtojų nesutarimas. Beveik kiek- 
vienas toj srity dirbąs mokslininkas arba mokykla turi savo tipologijos 
kryptį. 

Nežiūrint tipologijos mokslo jaunumo, jis visdėlto spėjo įnešti į psicho- 
logijos mokslą daug naujų dalykų. Pirmiausia tipologijos mokslas išmokė psi 
chologus kitaip žiūrėti į psichinį dėsningumą. Senesnioji psichologija sten- 
gėsi bendruosius ir visuotinuosius psichinio arba psichof.zinio vyksmo dęs- 
nius nustatyti. Šitie dėsniai buvo laikomi nekintamais ir visiems individams 
vienodais. Jei kokio individo kuris vyksmas neatitiko šituos dėsnius, tai tada 
buvo kalbama apie psichinio gyvenimo defektus arba klaidas. Šitą senesnio- 
sios psichologijos pažiūrą, kaip minėjau, kiek konstruavo pavidalų ir visu- 
mos psichologija. Ji iškėlė atskirų psichinių pergyvenimų — momentų pri- 
klausomumą nuo psichinės visumos arba pavidalo. Tipologinė psichologija 
ėjo dar toliau ir iškėlė individualinių skirtumų reikšmę psich'niam gyveni- 

mui. Atsisakydama kiek nuo visuotinumo principo psichiniame gyvenime, 
tipologinė psichologija vis labiau artėja prie atskiro individo ir jo psichinio. 
gyvenimo supratimo. Beto, aiškindama žmonių individualinius pasireiški- 
mus, ji taippat padarė lab'au suprantamą ir kultūrin'o gyvenimo formų 
įvairumą. 

Štai keletas žodžių bent apie svarbiausias šių dienų tipologines mo- 
kyklas. 


a. KRETSCHMERIO TIPOLOGINĖ MOKYKLA. 


Viena iš populiariausių šių dienų tipologinių mokyklų yra E. Kretsch- 
merio mokykla. Dėl savo aiškumo ir suprantamumo ji yra, galbūt, daugiau- 
sia išsiplatinusi ne tik psichologų, bet ir psichologiniais klausima's bes'- 
dominančių mėgėjų tarpe. Kretschmerio svarbiausias tuo klausimu vei- 
kalas yra „,„Korperbau und Charakter“!) ir, iš dalies, „Geniale Menschen“. 
Kaip pirmoji veikalo antraštė rodo, Kretschmeris nori surasti vidujinį są- 
ryšį tarp kūno struktūros ir psichinių ypatybių. Savo veikalo pradžioje 
Kretschmeris rašo: „Paprastai velnias žmonių vaizduojamas sudžiūvęs sw 
smaila barzdele ant siauro smakro, tuo tarpu storokas velnias dažniausiai 
yra geraširdis ir nelabai gudrus. Intrigantas turi kuprą ir dažnai kosti. Se- 
na ragana beveik visada su išdžiūvusio paukščio veidu. Kame linksma ir 
gera nuotaika, ten pasirodo storokas riteris su raudona nosimi ir prapliku- 
siu pakaušiu“. Tais žodžiais Kretschmeris nori pastebėti, kad net liaudis 
savo naivių stebėjimų yra įžiūrėjusi tam tikrą ryšį tarp kūno struktūros ir 
psichinių ypatybių. 

Kretschmeris savo tipologiją kuria pasiremdamas psichiatriniais tyri- 
nėjimais. Būdamas pats, iš profesijos, psichiatras ir turėdamas, Marburgo 
klinikoje didelį skaičių psichiniai sergančių ligonių, Kretschmeris pradėjo 
daryti savo pacientų tipologiškus stebėjimus. Pirmiausia Kretschmeris pa- 
stebėjo, kad ligoniai, sergantieji didžiosiomis psichozėmis, kaip maniškąja 
depresija (cirkular) iš vienos pusės ir šicofrenija (dementia precox) iš ki- 
tos pusės, turi daugiausia skirtingus kūno sudėjimus. Išeidamas iš tų pa- 
stebėjimų, Kretschmeris matavimų ir bendrų stebėjimų keliu nustatė cha- 
rakteringus kūno sudėjimo atžvilgiu tipus. Tokie jo tipai yra trys: 1. As- 
teniškas tipas (Asteniker). — Trumpai charakterizuojamas taip: aukštas 
ūgis ir palyginamai plonas ir silpnas kūno sudėjimas. Vertikalinis ilgis do- 
įminuoja visose kūno dalyse: ilgos kojos ir rankos, ilga ir siaura krūtinė, 
siauri pečiai, ilgas ištysęs kaklas. Kūno svoris, palyginus su aukščiu, labai 
atsilikęs (50,5:168,3). Veidas kampinio profilio (Winkelprofil): vidurinė 
jo dalis labiau išsirūtuliojusi su ilga atsikišusia nosimi. Kakta ir smakres 


2) 9 ir 10 laida, 1931 m. Berlyne. 

mažiau išaugę. Z. Atletiškas tipas (Athletiker). Kaip jau pats vardas rodo, 
charakterizuojamas taip: vidutinio ūgio, plačiais ir gerai išaugusiais pe- 
čiais, didele krūtinės apimtimi, stambiomis rankomis ir kojomis, stambių 
kaulų ir gerai išsivysčiusiais muskulais. Veidas penkiakampės formos, pro- 
filis tiesus. Vidurinė veido dalis, palyginus su kakta ir smakru, gana pro- 
porcinga. 3. Pikniškas tipas (Pykniker). — Visas kūnas daugiau apvalus, 
didelė vidurinių organų, kaip pilvo, krūtinės ir galvos, apimtis, daugiau 
storas, kaip aukštas ir turi palinkimą tukti. Rankos ir kojos smulkios. V:- 
sos kūno dalys proporcingai išsivysčiusios. Kūno ir veido linijos švelnios, 
daugiau apvalios. Nedidelė nosis, kiek daugiau išsirūtuliojus apatinė veido 
dalis, Kretschmeris dar mini ir ketvirtą tipą. Tai displastiškas tipas (Dys- 
plastiker), bet jis nėra vieningas, o daugiau nenormalus, neproporcingai 
išagusio kūno. Tokių nenormalizi išaugusio kūno individų galima pastebėti 
tarp pschinių ligonių (pav., eunuchoidas). 

Tik ką aprašyti tipai vadinasi grynieji tipai. Jie pasitaiko ne tik pas 
psichinius ligonius, bet ir pas visai normalius žmones. Bet gyvenime mes su- 
tinkame ir maišytų tipų (Mischtypen). Jie vienas kūno ypatybes turi vieno 
tipo, kitas kito. Tokie tipai susidaro dažniausiai paveldėjimo keliu, kada 
viena šaka iš tėvų yra vieno, o kita kito tipo, 

Palyginęs čia aprašytos kūno sudėties tipus su didžiosiomis psichozi- 
nėmis Kretschmeris rado, ypatingai didelį skaičių pikniškos kūno sudė- 
t'es pas sergančiuosius maniškąja depresija ir asteniškos, atletiškos ir dis- 
plastiškos kūno sudėties pas sergančiųs šicofrenija. Iš šitų davinių Kret- 
schmeris padarė šitokias išvadas: 

1. Tarp maniškos depresijos psichinės dispozicijos ir pikniškos kūno 
sudėties yra aiškus bijologinio giminingumo ryšys. 

2. Tarp šicofrenijos psichinės dispozicijos ir asteniškos, atletiškos ir 
displastiškos kūno sudėties taippat yra aiškus bijologiškas gimin'n- 
gumas. 

3. Ir atvirkščiai, tarp šicofrencijos ir piknikų iš vienos pusės ir tarp 
maniškos depresijos ir astenikų, atletikų ir displastikų iš kitos — beveik 
nėra jokio bijologiško giminingumo. 

Konstatavęs tarp kūno sudėties ir didžiųjų psichozių giminingumo ry- 
šius, Kretschmeris eina palaipsniui toliau ir tyrinėja lengvesnes šitų psi- 
chozių pasireiškimo formas, kaip turinčius palinkimą į tas psichozes arba 
sirgusius tomis psichozėmis ir t. t. Tokiu keliu jis prieina prie normalių 
ir pagaliau net prie genijalių žmonių. Remdamasis savo tyrinėjimais, Kret- 
schmeris priėjo išvados, kad tarp tam tikros kūno sudėties ir jai atitinka- 
mos psichozės ir tarp visiškai normalaus ir net genijalaus žmogaus psichi- 
nių ypatybių yra tam tikras ryšys. Kitaip sakant, jos yra apspręstos charak- 
teringos individo pamate glūdinčios konstitucijos. Išeinant iš tos Kret- 
schmerio pozicijos, didžiausios psichozės yra ne kas kita, kaip charakteringų 

sveiko žmogaus tam tikrų individualinių ypatybių perdidelis, nenormalus 
išsivystymas.. Išeidamas iš maniškosios depresijos, Kretschmeris eina per 
perpsichotišką stadiją ir prieina prie normalios asmenybės — ciklotim'ško 
temperamento (zyklothyme Temperamente). Toliau nuo šicofrenijos jis 
tuo pačiu keliu, prieina prie kito — šicotimiško temperamento (schizothy- 
me Temperamente). Šituo būdu Kretschmeris nustato du charakteringus 
savo temparamentus: ciklotimiška — kuriam priklauso individai su pik- 
niška kūno sudėtimi ir šicotimišką — su asteniška, atletiška ir displastiška 
kūno sudėtimi. 

Ciklotimišką temparamentą Kretschmeris charakterizuoja šiomis ypa- 
tybėmis: 

1. Draugiškas, geraširdis, meilus, nuoširdus; 

2. Linksmas, jumoristas, gyvas, staigus (užsidegęs); 

3. Tylus, ramus, giliai galvojąs, švelnus. 

Šito tipo žmonės yra gana draugiški. Jie supranta juokus ir patys mėgs- 
ta, kitų neįžeisdami, pajuokauti. Gyvenimą jie ima tokį, koks jis yra ir 
prie jo prisitaiko. Jie atviri; visais pasitiki. Savo būde jie turi kažką švel- 
naus. Tai jausmų žmonės. Jie viską priima tiesiai, su užuojauta, bet koks 
nors pergyvenimas giliai ir ilgai š'rdy nepalieka. Jis dažnai liūdi, bet daž- 
nai esti ir linksmas. Net kenčią manišką depresiją niekam nedaro blogo, 
yra geraširdžiai. Jų nuotaika mainosi gana greitai, užtenka mažiausio daly- 
kėlio, kad susidrumstų. Jie jaučia norą išsikalbėti, išsijuokti ir išsiverkti. 
Mėgsta patogų gyvenimą, Orientuojasi ne pagal iš anksto nustatytas teo- 
rijas, bet pagal reikalą. Tai praktiški žmonės. Jie mėgsta darbą, prisitaiko 
prie jo ir randa jame daug džiaugsmo. Kartais turi labai daug energijos, 
bet viską ištverti iki galo dažnai pritrūksta jiems kantrybės. Jie visada 
judrūs. Jų judėsiai švelnūs ir plastiški. 

Šios rūšies žmonių tarpe dažnai galime užtikti linksmų plepių ir jumo- 
ristų, ramių geraširdžių, patogumo mėgėjų ir lėbautojų, ramių atsidavusių 
darbininkų, praktiškų veikėjų ir t. t. 


Iš genijaliųjų žmonių prie tos grupės Kretschmeris priskiria Lutherį, G. 
Kellerį, Goethės motiną ir iš dalies pati Goethę. Kaip meno kūrėjai jie yra 
daugiausia realistai, apysakininkai. Kaip mokslininkai jie yra gamtininkai, 
Jie turi gabumų įsigyventi į gamtą ir suvokti ją tokią, kokia ji yra. Kret- 
schmeris čia mini A. Hallerį, A. Humboldtą, Gallį, Darwiną, Pasteurą. Ypa- 
tingai tie žmonės yra geri organizatoriai ir vadai. Minėtinas čia genijalus 
organizatorius W. Siemens, politikas Būlowas ir idealus vadas Mirabeau. 

Šicotimišką temperamentą Kretschmeris charakterizuoja šitomis ypa- 
tybėmis: 


1. Nedraugiškas, tylus, susilaikąs, rimtas (be jumoro), keistuolis; 

2. Nedrasus, baugštus, jautrus, nervuotas, susierzinęs, gamtos ir knygų 
draugas; 

3. Lengvas, geraširdis geras (brav), nejautrus, kurčias, kvailas. 

Kaip iš šių ypatybių matyti, šicotimiškas temperamentas yra ciklotimiš- 
ko temperamento kontrastas. Šicotimiško temperamento žmonės yra rimti, 
be jumoro. Rimtumas ir savęs pabrėžimas eina kartais iki nenormalumo, kurį 
Blauleris vadina autizmu. Jie yra nejautrūs, bet kartais pasidaro perdaug 
jautrūs, suerzinti. Jei ciklotimiškas temperamentus svyruoja tarp linksmu- 
mo ir liūdnumo polių, tai šicotimiška — tarp perdidelio jautrumo, ner- 
vuotumo ir nejautrumo, bukumo. Nuo vienos nuotaikos prie kitos jie šokte 
peršoka, tuo tarpu ciklotimo temperamento individai lengvai pereina iš 
vienos nuotaikos į kitą. Šicotimui išorinis pasaulis atrodo kaip didelė prieš- 
ginybė. Jis nemėgsta žmonių. Jei turi draugą, tai tik vieną ir ištikimą. Prieš 
kitus jis šaltas ir užsidaręs. Jis gyvena vienas su savo mintimis ir kuria 
savo sapnų pasaulį, kuris labai skiriasi nuo realaus pasaulio. Jis nedraugiškas 
ir šiurkštus. Jei ir yra kada draugiškas, tai tik siauram savųjų rately. Bet ir 
tai jo draugiškumas dažniausiai yra tiktai išviršinė mandagumo forma. Jis 
nepasitiki kitais, nuo jų izoliuojasi, bet užtai atsiduoda gamtai ir knygoms. 
Visur pas jį vien kontrastai. Jis nelankstus, neprisitaikąs. Jo šūkis: — viską 
arba nieko. Erotikoj jis tepripažįsta arba ekstazę, arba šiurkštų šaltumą. 
Jam egzistuoja arba šventieji, arba niekšai. Jis arba didelis idealistas, pa- 
saulio reformatorius, arba šaltas ir nejautrus egoistės. Tai neaiškūs, kom- 
plikuotos natūros žmonės. 

Dažniausiai sutinkami tos rūšies žmonės yra šalti arba perdideli forma- 
listai, aristokratai, fantazijuoją idealistai, šalti despotai jarba išsiblaškę val- 
katos. Kaip genijalūs žmonės ir meno kūrėjai dažniausiai jie yra trag:kai ar- 
ba patetiški lyrikai, romantikai. Čia Kretschmeris minį Schillerį, Uhlandą, 
Tasso, Novalį ir k. Mokslo srity jie linkę abstrakčiai galvoti. Matematika 
ir filosofija jų mėgstamiausi dalykai. Šicotimai buvo Kopernikas, Kepleris, 
Lieibnizas, Kantas, J. Locke, Schell'/ngas ir k. Jie dažnai yra šalti despotai 
ir užsispyrę sektantai. Pav., Voltaire, Robesp'erre, Kalvinas. 

Kretschmeris, kaip tikrai gabus psichologas, sugebėjo vaizdžiai savo 
temperamentų tipus nupiešti. Jo aprašomi tipai dažnai gyvenime sutinkami, 
Todėl jo tipologija yra gana populiari. Bet, imdami dalyką giHau, mes tuo- 
jau susiduriame su kaikuriais jo tipologijos sunkumais. Pirmiausia didelis 
tos tipologijos nepatogumas, kad čia trims kūno sudėties tipams tėra tik du 
temperamento tipu. Aiškiai charakterizuotas ir vieningas č a yra tiktai cik- 
lotimiško temperamento tipas, bet davg neaiškesnis, nevieningesnis ir turįs 
heterogenišką charakterį yra šicotimiškas temperementas. Atrodo, kad 
viską, kas netiko ciklotim'škam temperamentui, Kretschmeris priskyrė ši- 
cotimiškam. Taigi, Kretschmerio tipologijos pamate yra kontradiktoriškas 
skirstymas. Jo šicot'mo tipas dar reikalauja tolimesnės diferenciac'jos. 

b. O. KROHO TIPOLOGINĖ MOKYKLA. 


Kretschmerio tipologijos mokslą toliau tęsia ir jį tobulina O. Kroho ti- 
pologinė mokykla Tiibingene. O. Krohas principe priima Ketschemerio cik- 
lotimiškc ir šicotimiško temperamentų tipus, tik jis savo tipologinėse studi- 
jose išeina ne iš psichiatrijos, bet iš eksperimentinės psichologijos tyrinėji- 
mų. Krohas nori patikrinti eksperimento keliu Kretschmerio sukurtus tipus 
ir juos dar toliau diferencijuoti. Beto, jis nori išdirbti eksperimentinį me- 
todą tipams apspręsti. 

Oswaldo Kroho ir jo bendradarbių išleistoj knygoj — „Experimentelle 
Beitrūge zur Typenkunde“!) eksperimento keliu tyrinėja spalvų ir formų 
pastebėjimo reikinius, sųvokimo apimtį, asociacijos ir perseveracijos reiš- 
kinius, daugialyčio*) ir vienalyčio darbo davinius ir visų tų tyrinėjimų re- 
zultatus lygina su Kretschmerio tipais. Pasirodė, kad visuose tuose ban- 
dyrnuose atskiri tipai įvairiai reaguoja. Pav., ciklotimiško temperamento in- 
divldai geriau ir tobuliau pastebi spalvas, negu formas, jie turi platesnę su- 
vokimo apimtį, labiau tinka daugialyčiam darbui, jų vaidinių pasaulis ku- 
riasi asociacijų dėsniais ir t. t. Tuo tarpu šicotimiško temperamento indi- 
vidai, atvirkščiai, yra daugiau linkę prie formų, negu spalvų pastebėjimo, 
turi siauresnę suvokimo apimtį, tinka labiau vienalyčiam darbui, jų vaidinių 
pasaulis kuriasi daugiau perseveracijos dėsniais. Kroho mokykla be psicho- 
loginių eksperimentų, tipams tyrinėti, pritaikė dar klausimų metodą 
(Fragebogen). Bandomajam asmeniui statomi alternatyviški klausimai ir 
re kalaujama grą'tai, ilgai nesvarsčius, į juos atsakyti. Klausimai yra taip 


č 


suformuoti, kad viena jo dalis išreiškia ciklotimiško — kita šicotimiško 
temperamento ypatybes. Taip, pavyzdžiui, klausiama: ar mėgsti labiau drau- 
gystę, ar geriau praleidi laiką vienas užsidaręs. Arba — ar ilgai sąmonėje 


pzsilieka koks nors pergyvenimas, ar pasikeitus aplinkybėms jis greitai pra- 
nyksta. Kur's individas teigiamai atsako į pirmojo klausimo pirmąją dalį ir 
antrojo antrąją — tai šitas individas apsisprendžia už ciklotimiškas ypaty- 
bes. Kuris gi atsako atvirkščiai, teigiamai į pirmojo klausimo antrąją dalį ir 
į antrojo klausimo pirmąją — tai jis apsisprendžia už šicotimiškas ypatybes. 
Toliau šito apklausinėjimo rezultatus lygina su eksperimentų daviniais ir 


i» Pirmas tomas to veikalo išėjo 1929 m., o trečias 1932 m. Antrasis tomas iki 
šiol dar spaudoj — nepasirodė. 

*) Daugialyčiu darbu čia suprantame tokį darbą, kurį dirbant dėmesys turi būti 
koncentruojamas į daug dalykų. Sakysime, vairuojant automobilį, reikia sekti ne tik 
pačios mašinos veikimą, bet taippat daboti kelias ir išvengti visokias jame pasitaikan- 
čias kliūtis. Vienalytis darbas, priešingai, reikalauja dėmesio suspitimo į vieną daly- 
ką. Pav, kad ir kokio amatininko darbas. Jis dirba savo darbą ir neturi reikalo 
kreipti dėmesio į tai, kas šalia to darbo vyksta. Daugialyčiam darbui reikalingas dė- 
mesio paskirstymas, tuo tarpu vienalyčiam — dėmesio koncentracijos gabumas. 

tuo būdu nustato, šitų abiejų metodų keliu, gautų rezultatų atitinkamo san- 
tykio dydi (Korrelationskoeffizient). Pasirodė, kad šitokio apklausinėjimo 
daviniai puikiai sutikdavo su eksperimentų daviniais. 

Tipologinius bandymus Kroho mokykla darė ne tik su suaugusiais, bet 
ir su mokyklinio amžiaus vaikais. Bandymų daviniai rodo, kad jau ir vaikai 
turi daugiau ar mažiau palinkimo į vieną ar kitą Kretschmerio temperamento 
tipą. 

Kroho mokinys. G. Pfahleris tęsia toliau tipologinius tyrinėjimvg ir no- 
ri tipologijos mokslo davinius pritaikinti pedagogiškiems tilsslams. Savo 
veikale—,System der Typenlehre. Grundlegung einer pidagogischen Typen- 
lehre“, nagrinėdamas pedagogišką aktą, randa jame šiuos svarbiausius san- 
tykius: auklėtojas — auklėtinis, auklėjimo priemonės — auklėjimo tikslas. 
Geresniam pedagoginio akto pasisekimui, Pfahleris pamatuotai reikalauja, 
Teguliuojant pedagoginio akto santykius, atsižvelgti į individų tipiškus skir- 
tumus. Pirmiausia čia tokį tipologinį aspektą galima būtų įnešti skirstant 
mokinius į atskiras klases, parenkant jiems atitinkamų mokytojų ir pritai- 
kant dėstymo metodą. 

Taippat artima Kretschmerio tipologijos mokyklai yra ir Jungo mo- 
kykla. Jungas, remdamasis žmonių elgimosi stebėjimais, taippat , prieina 
prie dviejų tipingų charakterių. Vienas tipas yra daugiau atkreiptas į v- 
dų (introvertierter Typ), kitas daugiau į išorį (extravertierter Typ). Bet 
tie tipai beveik visiškai sutampa su Kretschmerio ciklotimišku ir sicoti- 
mišku, temperamentu. 


c. JAENSCHO TIPOLOGINĖ MOKYKLA. 


Daugiau skiriasi nuo Kretschmerio tipologijos ir kitokiu keliu suda- 
ryta yra E. Jaenscho tipologinė mokykla Marburge. Kritikuodamas Kretsch- 
merio mokyklą, Jaenschas prikiša jai, kad ji neturi moksliškosios klasifi- 
kacijos charakterio. Kretschmerio kontradiktatoriškas skirstymas savo ti- 
pų į dvi grupes yra uždaryta klasifikacijos sistema ir užkerta kelią toli- 
mesnei tipų diferencijai. Atmesdamas šitokį klasifikavimo būdą, Jaenschas 
nori savo tipologiją paremti logiškosios klasifikacijos principu, kurį G. 
Cuvieras pritaikė gamtos mokslams. Šitos klasifikacijos pamate yra pa- 
dėta esminė žymė. Eidami subordinacijos keliu nuo bendrosios giminės 
ir skirstydami į rūšis, mes gauname atvirą klasifikacijos sistemą. Bendrą- 
ją giminę, skirstydami į atskiras rūšis šitoj sistemoj, galime prieiti ligi 
species infima — atskiro individo. 

Bendriausia asmens ypatybė — aukščiausia giminė, kuria asmuo ski- 
riasi nuo kitų neasmeniškų individų, kaip Jeanschas, pasiremdamas Ster- 
nu, tvirtina, yra vienumas daugume (Vieleinheitlichkeit). Taigi, asmeny- 
bė yra unitas multiplex, vienybė, kuri daug apima ir nenustoja savo 
vienumo. - 

Pasiremdamas šita bendrąja sąvoka „unitas multiplex“, Jaenschas ku- 
ria savo tipologiją. Pirmoji species šitai bendrajai sąvokai yra integraci- 
Ijos laipsnis, būtent, vieni žmonės yra daugiau integruoti, kiti — mažiau. 
Taigi, pirmiausia Jaenschas visus individus skirsto į dvi grupes: integruo- 
tus (Integrierte) ir neintegruotus (Desintegriertę). Integruoti individai, 
pagal; Jaenschą, yra tokie, kurių visi fiziški ir psichiški vyksmai vieni ki- 
tus persunkia (durchdringen) ir vieni kitiems daro tam tikros įtakos. Jie 
yra vieningos asmenybės, jų visi psichiniai vyksmai yra glaudžiai tarp sa- 
vęs susiję. Užtenka tokiam individui paerzinti kokį nors vieną nervą, kai 
tuojau atsiliepia kiti nervai ir net visa nervų sistema. Jis girdi ne tik duo- 
tą kokį nors toną, bet drauge mato dar kokias nors spalvas arba figūras. 
Jo pojūčiai veikia į vaidinius, vaidiniai atgal į pojūčius. 

Dezintegruoti individai yra tokie, kurių fiziškieji ir psich'škieji vyks- 
mai yra vieni nuo kitų izoliuoti ir vieni kitiems nedaro jokios įtakos. Tai 
yra daugiau „suskaldytos“ asmenybės. koks nors pojūtis ar kitas kuris 
psichinis vyksmas pergyvenamas atskirai, kaip koks atskiras daiktas. Jis 
nesijungia su visu psichiniu pergyvenimu ir nėra jo apsprendžiamas. 

Žinoma, realybėj kaip visiškai integruotų, taip ir visiškai dezintegruo- 
tų individų normalių žmonių tarpe nėra. Čia tik yra du tipingi poliai, prie 
kurių vieno ar kito, daugiau ar mažiau, kiekvienas individas artinas. Kaip 
ypatingai integruoti, taippat dezintegruoti individai yra tiktai patalogiš- 
ki reiškiniai. "Tokie reiškiniai yra dažnai sutinkami psichiatrijoj. Taip 
vadinamąja bassedowiška liga sergantieji individai turi nepaprastai aukš- 
tą integracijos laipsnį. Tas žymu net išviršiniais ženklais, kaip žibančio- 
mis akimis, mepaprastai švelnia oda ir labai jautria vegetatyvine nervų 
sistema. 

Integruotuose individuose yra ne tik persisunk'mas visų psich'škų ir 
fiziškų vyksmų vienų pro kitus (Durchdringung), bet taippat yra didelis 
ryšys ir su išoriniu pasauliu (Kohšūrenzverhšltnis).  Durchdringung ir 
Koharenzverhaltniss sąvokos turi didelės reikšmės visai Jaenscho tipolo- 
giiai. Beto, Jaenschas kalba dar ir apie integracijos rūšis. Vienų indivi- 
dų psichiškų ir fiziškų vyksmų persisunkimas eina simultaniškai, vieni 
į kitus veikia (Ouerschnitteinheit), kitų šitas persisunkimas veikia į vidų, 
turi daugiau tęsimosi charakterį (Lingsschnirteinheit). 

Pagal integracijos laipsnį ir rūšį Jaenschas nustato savo individuali- 
nius tipus. Savo tipams jis neduoda atskirų vardų, bet žymi juos raidėmis 
su įvairiais indeksais. Labiausiai integruotus individus jis žymi raide I,, 
mažiau inegruotus I; ir t. t. Ypatingai į vidų integruotą tipą jis žymi Ii. 
Tęsdamas savo tipų diferenciją toliau, Jaenschas nustatinėja dar šitų at- 
skirų tipų siauresnes grupes, žymėdamas jas vėl atskiromis raidėmis. 

Čia nėra galima daugiau įsigilinti į tvos, įvairiais simboliais 
pažymėtus, Jaenscho tipus ir juos  caharakterizuoti. Noriu dar 

pažymėti, kad tie tipai nėra apsprendžiami tiktai iš jų paprasčiausių psi- 
chinių procesų, kaip pojūčių ir vaidinių.  Jaenschas savo integracijos są- 
voką taiko daug plačiau — ja jis nori išaiškinti taippat charakteringus įndivi- 
dualinius pasireiškimus aukštesniųjų žmogaus psichinių vyksmų ir tuo bū- 
du pačią asmens individualybę. Savo, įvairiais simboliais pažymėtus, ti- 
pus Jaenschas, kaip ir Kretschmeris, randa ne tik vidutinių, bet ir genijalų 
žmonių tarpe. Tuo būdu jis aiškina ne tik patį asmens individualumą, bet 
ir jo kūrybos charakterį. 

Savo tipologinius pastebėjimus Jaenschas pradėjo pirmiausia tyrinė- 
damas pojūtinės atminties reiškinius, taip vadinamus pojūtinius vaizdus 
(Anschauungsbild). Yra individų, kurie turi nepaprastą gabumą koki 
nors matytą vaizdą su visomis smulkmenomis ilgiau savo sąmonėje išla - 
kyti. Tas vaizdas turi pojūtines savybes ir dažnai yra su pojūčiais suma'- 
šomas. Individas kartais nežino, ar jis tikrai mato dabar kokį realų da'k- 
tą, ar tik prisimena matytą. Turinčius pojūtinę atmintį individus, Jaenschas 
pavadino eidetikais, Ypatingai daug jų esą kūdikystės amžiuje. 

Tyrinėdamas eidetikos reiškinius, Jaenschas pastebėjo, kad tiek atsi- 
radimo atžvilgiu, tiek jų charakterio, įvairių individų pojūtiniai vaizdai 
yra! įvairūs. Vieniems šitie vaizdai atsiranda labai lengvai, jie yra labai 
judrūs, greitai keičias, įgauna įvairiausias formas ir t.t. Kitiems jie yra pa- 
stovūs, nesikeičia. Šitų pojūtinių vaizdų nepastovumą Jaenschas pradėjo 
aiškinti integracijos sąvoka. Pasiremdamas eidetiško re:škinio tyrinėji- 
mais, Jaenschas toliau perėjo prie grynai tipologinių tyrinėjimų. Savo ti- 
pologinę sistemą, drauge su savo ir kitų savo bendradarbių eksperimenti- 
niais daviniais, Jaenschas paskelbė knygoje „Grundformen menschlichen 
Seins“!). 

Nors Jaenschas savo tipologinius tyrinėjimus pradėjo pirmiausia eks- 
perimento keliu, bet jis savo tipologijai nori duoti aiškų filosofišką charak- 
terį. Paskutinėje savo straipsnių serijoje „Auseinandersetzungen mit den 
anderen Typologien“?) ir ypatingai tik ką išleistoj knygoj „„Abhandlungen 
und Monografien zur Philosophie des Wirklichen “*) Jaenschas užsimojo 
remdamasis savo eksperimentiniais tipologinių tyrinėjimų daviniais, su- 
kurti realybės filosofiją. 

Tyrinėdamas vaidinių ir suvokimo reiškinius, Jaenschas priėjo išvados, 
kad mūsų vaidiniai ir sąvokos ne visada atitinka išorinį pasaulį.  Su- 
vokimo vyksmą apsprendžia ne tik išoriniai daiktai, bet ir individo struk- 
tūra. Mes manome suvokia teisingai išorinį pasaulį, bet faktinai mes ma- 
tome tik tam tikrą išorinės realybės aspektą, tam tikrą perspektyvinį vaiz- 


*) Berlin 1929 m. 
*) Zeitschrift fir Psychologie 1932 ir 1933 m. 
*) Nr. 1 ir 2 Jaensch E., Vorfragen der Wirklichkeitsphilosophie. 

dą, atitinkanti mūsų individualinę struktūrą Taigi, individo struktūra 
modifikuoja gaunamus iš išorinio pasaulio įspūdžius ir tuo būdu jau 4 prio- 
ri negalime išvengti klaidos. 

Nors Jaenschas, kurdamas savo realybės filosofiją, visur aspiruoja į sa- 
vo eksperimentinius davinius ir moksliškumą, bet vistiek jis neišvengda- 
mas prieina prie tam tikro relativizmo. Jo nuomone, kiekvienas indivi- 
das suvokia išorinį pasaulį ne tokį, koks jis iš tikrųjų yra, bet tokį, koks 
atitinka jo individualinę struktūrą. 

Toliau Jaenschas tuo pat kelių nori išaiškinti ir tautų charakterį. 
Pagal Jaenschą pietinės tautos yra labiau integruotos. Einant iš pietų į 
šiaurę ir rytus, integracijos laipsnis po truputį mažėja. 

Jaenschas, kaip psichologas, yra tikrai giliai įžvelgęs į žmogaus psi- 
chinio gyvenimo reiškinius ir daug kur vykusiai juos išaiškinęs. Jo tipo- 
logija gali daug padėti ne tik asmens gilesniam pažinimui, bet kartu įneša 
daug šviesos į tautų charakterio ir visos kultūros ir jos įvairių formų pa- 
sireiškimo supratimą. Bet Jaenscho realybės filosofijai yra sunku. išlaiky- 
ti kritiką. Konsekventiškai šita kryptimi einant, neišvengiamai prieinama ad 
absurdum. Jei visas suvokimas ir pažinimas yra apsprendžiamas indivi- 
dualinės struktūros, tai, nuosekliai galvojant, tas pats taikintina ir Jaen- 
scho filosofijai ir tipologijai. Tat jos tėra tiktai adekvatūs autoriaus in- 
dividualiniai struktūrai kūriniai, bet neturi jokio visuotinumo ir objekty- 
vumo charakterio. O jei taip, tai jos neturi nei moksliškumo predikato, 
prie kurio Jaenschas ne be pamato turi teisės apeliuoti. 


8. SVARBESNIOSIOS TENDENCIJOS šIŲ DIENŲ NEEMPIRINĖJ 
PSICHOLOGIJOJ 


Kad būtų pilnesnis ir aiškesnis šių dienų psichologijos mokslo vaiz- 
das, baigiant dar reikia pasakyti bent keli žodžiai apie svarbesnes tenden- 
cijas šių dienų neeksperimentinėj psichologijoj. Pirmiausia, trumpai, apie 
taip plačiai pasklidusią ir buvusią labai populiarią psichoanalistinę psicholo- 
gijos srovę. Ši psichologijos srovė, kaip ir individualistinė psichologiją, 
apie kurią dar vėliau kalbėsiu, pasidarė labai populiarios ne tiek dėl savo 
moksliškumo, kiek dėl savo originališkumo. 

Psichoanalistinės psichologijos (Psychoanalyse) kūrėjas yra išgarsė- 
jęs Vienos psichiatras Sigmundas Freudas. Freudas savo analize stengias 
gą pasąmonio gyvenimo svarbą. Psichinio gyvenimo esmė, jo supratimu, 
yra ne sąmonės pasireiškimuose, bet pasamonio gyvenime. Sąmonėje tepa- 
s reiškia tiktai mažiausia psichinio gyvenimo dalelė. Visi svarbieji psi- 

chinio gyvenimo procesai vyksta pasąmonėje. Pasąmonėje vykstą psichi- 
niai procesai stengias iškilti į sąmonės sritį, bet čia jie sąmoningojo „aš“ 
yra atgal į pasąmonę nustumiami (Lehre von der Verdrūngung). Nustum- 
tieji psichiniai kompleksai dar nenurimsta. Progai pasitaikius, jie vėl no- 
ri iškilti į sąmonės sritį ir čia realizuotis. Bet čia vėl jiems pasipriešina sa- 
moningasis „aš“ (Lehre vom Widerstand). Tada pasąmonėje vykstą psi- 
chiniai procesai jieško kitų netiesioginių kelių ir, apeidami sąmoningajį 
„aš“, pasireiškia įvairiausiomis formomis. 

Pasąmonėje vykstą procesai, Freudo supratimu, yra ne kas kita, kaip 
seksualiniai geiduliai (libido). Šitie seksualiniai geiduliai, tarmozuojami 
sąamoningojo „aš“, negali pasireikšti tiesioginėmis formomis, todėl jie išsi- 
lieja įvairiausiais netiesioginiais būdais. Analizuodamas įvairiausius psichi- 
nius vyksmus, Freudas visur teranda tiktai įvairiausius seksualizmo pasi- 
reiškimus. Net naujagimio instinktyvinius veiksmus Freudas nori seksua- 
liškai išaiškinti. Taigi, Freudo psichologija yra grynasis panseksualizmas. 

Aišku, noras išaiškinti visą žmogaus psichiškąjį gyvenimą vien sek- 
sualiniais vyksmais, neišlaiko jokios kritikos. Tiesa, seksualiniai reiški- 
niai žmogaus psichiniam gyvenimui turi didelės reikšmės, bet jie nėra vie- 
nintėliai. Žmogaus psichikoje be seksualinių geismų vyksta dar ištisa dau- 
gybė kitų vyksmų, kurie yra visai kitos prigimties, negu seksualiniai. 

Freudas, kaip gabus psichiatras, yra tikrai daug nusipelnęs psichiatri- 
jos srityje. Jo kaikurių psichinių ligų analizė ir aiškinimas yra labai įdo- 
mūs. Bet jo normalaus žmogaus psichinio gyvenimo aiškinimo sistema yra 
daugumos psichologų — mokslininkų atmesta. Dėl savo originalumo ji 
daugiausia pasisekimo turi psichologijos diletantų tarpe. 

Artima psichoanalistinei psichologijos srovei ir iš jos kilusi yra indi- 
vidualistinė psichologija. Jos pagrindėjas yra Alfredas Adleris. 

Psichologijos mokslo esmė, Adlerio supratimu, yra individualybės pa- 
žinimas. Individualybės sąvoką Adleris supranta panašiai kaip ir W. Ster- 
nas, t. y. kaip v:eningumo principą. Šita individualybė yra ne tik vieninga, 
bet ir viena, nepasikartojanti. Todėl ir psichologijos uždavinys, individua- 
listinės psichologijos supratimu, yra ne bendrųjų psichinio gyvenimo dės- 
nų nustatymas, bet atskiro žmogaus, atskiros individualybės pažinimas. 

Individualybės esmė yra jo tikslo siekiamoji jėga. Iš tikslo siekiamo- 
sios jėgos vieningumo išplaukia ir individualybės vieningumas. Visos in- 
divido psichinės jėgos yra nukreiptos į vieną tikslą. Bet tas tikslas kiek- 
vieno žmogaus yra taippat individualus. Taigi, Adlerio psichologija yra 
grynai individualistinė. Ji nukreipta į atskiro asmens individualybės pa- 
žinimą. Bet Adleris kartais išeina už savo teorijos ribų ir formuluoja ben- 
dresnio pobūdžio dėsnius. Taip, nežiūrint į individo veikiamojo tikslo in- 
dividualumą, visdėlto jis yra visiems individams bendras ir tas pats, būtent, 
siekimas viršiškumo (Uberlegenheit), jėgos. Taigi, čia Adleris atsisk'ria 

nuo Freudo panseksualistinio aiškinimo ir vietoj jo jis iškelia individo ver- 
žimąsi prie viršiškumo, jėgos. 

Individo viršiškumo ir jėgos siekimo pasireiškimus, Adlerio nuomo- 
ne, ypatingai gerai galime stebėti vaikuose. Vaikas, matydamas suaugu- 
sius ir jų stiprumą, jaučia savy tam tikro silpnumo, atsilikimo jausmą. Iš 
to jam gimsta noras ir veržimasis šitas silpnybes nugalėti. Didelėmis va- 
lios pastangomis galima ne tik turimas kokioj nors srity silpnybes, atsiliki- 
mus išlyginti, bet pasiekti toj srity net tam tikros jėgos, pasižymėjimo 
(Uberkompensation). Adleris čia primena daug istorinių faktų, kur asme- 
nys, anksčiau buvę kokioj nors srity silpni ar atsilikę, vėliau drąsa ir pra- 
timų keliu parodydavo toj srity didžiausio išsitobulinimo (pav., Demoste- 
nas). Taigi, svarbiausias dalykas psichiniame gyvenime yra drąsa ir pra- 
timas (Mut und Training). Jų pagalba galime viską pasiekti. Jokių įgim- 
tų psichinių gabumų Adleris nepripažįsta. 

Dėl ypatingo drąsos ir pratimų reikšmės pabrėžimo psichiniame gy- 
venime, Adleris turi daugokai pasekėjų pedagogų tarpe. Pagal individūa- 
listinės psichologijos šalininkų nuomonę, auklėjimu, jei jis yra laiku ir 
tinkamai panaudojamas, galima viską pasiekti. Įdomi yra taippat Adle- 
rio dinaminė gabumų teorija. 

Apskritai, Adleris, kaip ir Freudas, daugiau yra nusipelnęs psichiat- 
rijai, kaip šiaip normalaus psichinio gyvenimo pažinimui. Nors šiaip jo 
moksle yra daug tikrai įdomių kaikurių psichinio gyvenimo reiškinių aiš- 
kinimų. 

Nors trumpai dar noriu čia paminėti vieną iš naujausių ir gana įdomią 
racijonalinės psichologijos srovę, kurią šiandien atstovauja Eduardas 
Sprangeris, Ji vadinama dvasios psichologija (Geisteswissenschaftliche 
Psychologie). Sprangeris, kaip ir Dilthey, psichologiją laiko dvasios 
(kultūros) mokslų šaka ir nori ją atskirti nuo senesniosios, taip vadinamos, 
gamtos mokslų psichologijos. Senesnioji psichologija, Sprangerio nuomo- 
ne, stengės psichinį gyvenimą suskaldyti į atskiras funkcijas — elementus 
ir nustatyti jų priežastingumo ryšius. Tai buvo panašus vyksmas kaip ir 
gamtos moksluose. Šitoks metodas tinka fiziškiems priežastingumo reiš- 
kiniams aiškinti, bet jis, Sprangerio manymu, netinka psichinei realybei 
tyrinėti. Psichinė realybė yra kitokios prigimties, negu fizinė, todėl k'- 
toks yra ir jos tyrinėjimo metodas. Psichinė realybė yra prasm'nga ir tu- 
ri visumos charakterį. Todėl, norint psichinę realybę suprasti, neužtenka 
ją suskaldyti į atskiras sudedamąsias čalis — funkcijas ir nustatyti jų, prie- 
žastingumo dėsnius. Atskiros fvnkcijos yra neprasmingos ir iš jų negalima 
išvesti tikslų siekiančios individual'nės sielos. Priešingai, išeinant iš pras- 
mingos psichinės visumos, mums pasidaro suprantamas atskirų psichinių 
funkcijų tikslingas veikimas. Taigi, tyrinėjant ps'chinę realybę, reikia 
išeiti iš prasmingos ps'ch'nės visumos. Tiktai iše'dami iš psichinės visu- 


Svarbesniosios srovės naujojoj psichologijoj 317 


mos, suprasime atskiras psich:nes funkcijas. Šitoks elgimasis nėra anali- 
tiškas, kaip gamtos moksluose, bet sintetiškas kultūros, arba dvasios, moks- 
lų metodas. Čia jieškoma ne atskirų psichinių funkcijų priežastingumo ry- 
šių, — tai atlieka turinti gamtos mokslų charakterį elementų psichologija, 
— bet norima visą psichinį gyvenimą, kaip prasmingą, siekiantį tikslą 
vyksmą, suprasti. Todėl Sprangeris savo psichologiją ir vadina supratimo 
psichologija (verstehende Psychologie). 

Individualinę sielą Sprangeris supranta kaip prasmingų psichinių 
funkcijų visumą. Tos funkcijos skyrium kiekviena siekia atitinkamų ver- 
tybių, arba, kitaip sakant, yra nukreiptos į atitinkamas objektyviosios kul- 
tūros sritis. Bet drauge jos visos sudaro vieningą visumą, savisąmonės yra 
apsprendžiamos į vieną individualinį „aš“. 

Psichinių funkcijų yra dviejų rūšių: individualinių ir visuomeniškų. 
Prie individualinių funkcijų priklauso pažinimo, estetikos, ekonomikos ir 
religijos dvasios aktai, prie visuomeniškų — socijaliniai ir politiškieji. 
Dvasios psichologija nepasitenkina vien tiktai faktiškosios psichinės 
struktūros tyrinėjimu, t. y. atskirų dvasios aktų išskaitymų, bet ji stengias 
taippat nustatyti atskirų dvasios aktų dėsningumą. Kadangi psichinė struk- 
tūra yra teleologiška, jos veikimas yra nukreiptas į išorinį tikslą ir siekia 
kokios nors vertybės realizavimo, todėl psichinio gyvenimo dėsniai turi 
normatyvinio charakterio. Savo veikale „Lebensformen“  Sprangeris ir 
stengias tokius normatyvinius dėsnius atskiriems dvasios aktams surasti. 
Kiekvienas žmogus yra daugiau ar mažiau linkęs į vieną kurią nors kul- 
tūros sritį. Remdamasis individų nusiteikimu dvasinės kultūros atžvilgiv, 
Sprangeris kuria savo psichologijoj charakteringvs individų tipus. To- 
kiais individualiniaįs tipaįs, atitinkamai dvasios kultūros sritims, yra teo- 
retinis, ekonominis, estetinįs, socijalinįs, jėgos ir religinis. Būtų naudin- 
ga toliau panagrinėti Sprangerio, taip įdomiai ir giliai aprašomus, atskirų 
dvasinių aktų dėsnius ir tiems aktams atitinkamus individualinius tipus. 
Bet tuo tarpu tenka pasitenkinti tik šiomis bendriausio pobūdžio pa- 
stabomis. 

Baigdamas šią, toli gražu ne pilnai išsemiančią, šių dienų svarbiausiųjų 
psichologijos srovių apžvalgą, noriu atkreipti dėmesį dar į vieną dalyką, 
kuris yra charakteringas ne tik specijaliai psichologijos mokslui, bet visam 
šių dienų moksliškajam galvojimui. O tas ypatingas dalykas, kaip jau re- 
ferato pradžioje minėjau, yra šių dienų mokslo nusigrižimas nuo mechaniz- 
mo. Organizmas, visuma, ir net prasminga visuma, šiandieniniame galvo- 
jime užima pirmą vietą. Drauge su grįžimu prie visumos ir jos prasmin- 
gumo jieškojimu, atgyja ir filosofijos mokslas. Ir ypatingai, kas dar įdo- 
miau, šitas filosofinis galvojimas, padaręs nesenais laikais tiek daug šuo- 
lių į visas pyses, šiandien dideliais žingsnjais artinas prie tos sintetinės fi- 
losofijos, kuri vadinama Philosophiae perennis vardu. 


318 Jonas Pankauskas 


Descartes'o ir Spinozos dualistinė filosofija, kuri atskyrė materiją nuo 
sielos ir tuo pačiu gamtos mokslų metodą nuo filosofijos, atnešė ne maža ža- 
los bijologijos, o ypatingai psichologijos mokslams. Paneigus substancia- 
linį ryši tarp sielos ir kūno, arba nepripažįstant vienam kuriam iš tų prin- 
cipų realaus buvimo, psichologijos mokslas nėra įmanomas, o paneigus 
žmogaus individualinę sielą, pasidaro nesuprantamas ir neišaiškinamas 
bent koks psichinis vyksmas. Tiesa, karta's betarpiškai mes suvokiame, 
kad ir ne pilnai, kokiu nors momentu mūsų sąmonės turinio sudedamuosius 
elementus, bet psichinio vyksmo mes negalime išaiškinti, nepriėmę akty- 
vios individualinės sielos, kaip H. Drieschas sako, „meine ganze ganzma- 
chende Seele“. Atsipalaidavusi nuo filosofijos ir paneigusi žmogaus in- 
dividualinę sielą, psichologija tapo grynuoju gamtomoksliu. Eksiperimer- 
to, tikslių matavimų ir apskaičiavimų kelių praeito šimtmečio psichologija 
daug nusipelnė pojūčių, vaidinių, psichinių reakcijų tyrinėjimu ir jų dės- 
ningumo nustatymu. Bet psichinio gyvenimo esmė tuo dar nebuvo išaiš- 
kinta.  Psichofizinio paralelizmo, empirizmo ir kitokios teorijos ne tik 
neišaiškino psichinio gyvenimo, bet dar labiau jį aptemdė. Norėdama psi- 
chinio gyvenimo esmę suprasti, šių d'enų psichologija nebepasitenkina vien 
eksperimento metodu. Tiesa, eksperimento svarba psichologijoj nė kiek 
nesumažėjo, bet dvasiniams reiškiniams tyrinėti jo vieno neužtenka. Rei- 
kia vėl grįžti prie filosofijos ir prie senesniųjų jos sąvokų. 

Prieš kelioliką metų sielos sąvoka psichologijoj buvo vengiama, net 
bijoma ją minėti, kaip nemokslišką. Šiandien daug psichologų, net griež- 
tų eksperimentalistų, be jos jau nebeapsieina. Iš pradžių, tiesa, dar lyg ir 
vengta to vardo. Dilthey ir kaikurie kitų psichologijos srovių atstovai ją 
vadina struktūros vardu. Kiti dar kitaip, bet daug psichologų sielos sąvo- 
voką jau drąsiai įveda į psichologijos mokslo leksikoną. H. Drieschas įro- 
dinėja, kad be sielos sąvokos nesuprantamas bent koks psichinis vyksmas. 
Leipzigo mokykla dažnai pabrėžia, kad psichologijos mokslas be sielos są- 
vokos yra stačiai nesąmonė, Net pavidalų psichologijos kaikurie atstovai, 
kurie dar taip arti stovi mechaniško pasaulėvaizdžio, galų gale prieina iš- 
vados, kad nėra pavidalų be pavidalintojo (Keine Gestalt ohne Gestaltender). 

Daugeliui Vokietijos psichologų yra sunkoka nusikratyti stipr'os Kan- 
to filosofijos įtakos, bet ir jie, nors kitokiais keliais eidami, daug kur pr.- 
eina artimų tomistinės filosofijos pažiūrų. Žinoma, jų žilosofijos ir psicho- 
logijos negalime laikyti explicite tomistine. Tai būtų perdaug. Jie be- 
veik visi išaugę kitokioj mokykloj. Daug jų filosofinių išvadų, nors kito- 
kiomis sąvokomis formuluotų, implicite yra artimos viduramžių filosofijai. 
Net tokie žymūs šių dienų Vokietijos filosofai, kaip W. Sternas, E. Spran- 
geris, H. Drieschas ir kiti, kurie nėra turėję jokių ryšių su tomistine filo- 
sofija, šiandien kaikurias psichologijos problemas, galima sakyti, spren- 
džia visiškai scholastiškai. Apie Sprangerį buvo jau kiek minėta. Ster- 

nas savo kritiško personalizmo filosofijoj, norėdamas nugalėti psichofizinį 
paralelizmą ir išspręsti sielos — kūno problemą, aiškiai remias Aristotelio 
ir Tomo Akviniečio filosofija. H. Drieschas savo organizmo filosofijoj 
įvedė entelechijos sąvoką. Sternas dar vengia scholastinės filosofijos sąvo- 
kų, bet jo „psychophysisch neutrale Person“ faktinai reiškia tą patį, kaip 
ir Aristotelio ar Tomo Akviniečio sielos sąvoką. Panašiai aristoteliškai 
sielos - kūno problemą sprendė neperseniai miręs Miūncheno psichologas 
Becheris ir dabar ten dirbąs Alois Fischeris, 

Kiek šita naujoji filosofijos ir psichologijos srovė yra stipri, rodo pas- 
kutiniojo Vokietijos psichologų kongreso, įvykusio praeitais metais Min- 
chene, darbų dvasia. To psichologų kongreso darbai dar nėra iki šiol spau- 
doj paskelbti, bet kiek teko nugirsti, čia A. Fischeris ir kiti stiprokai kri- 
tikavo senesniosios psichologijos sroves. Kiek vėliau š'os naujosios psicholo- 
ginės srovės judėjimo stovį psichologai, Miincheno kongrese pasireiškusių 
psichologų darbų kryptyje, įžiūri metafizinį ideologinį charakterį. Kiti 
ją vadina net katolicizmo vardu. Net charakterio mosklas, kuris iki šiol 
daugiausia rėmės Nietzschės filosofija, šiandien yra pakrypęs kiek kita 
kryptimi. Čia minėtina yra Fr. Seiferto pastangos savo veikale „Charak- 
terologie“!) pagrįsti šių dienų charakterologija tomistine filosofija. 

Bet ne tik filosofinė psichologija šiandien yra pasukusi daugiau vi- 
duramžių filosofijos kryptimi, — tas pats matyti ir eksperimentinės psi- 
chologijos srityje. Ypatingai čia reiktų priminti Louvaino katalikų uni- 
versiteto psichologijos laboratoriją ir jos vedėja prof. Michotte ir, tikrai 
daug nusipelniusį šių dienų eksperimentinei psichologijai, Milano katalikų 
universiteto rektorių Gemellį. Gemellis stengiasi išdirbti naujus metodus 
pavidalo iš prasmės psichologijai tyrinėti. 

Dauguma literatūros, kuria rašydamas šia apžvalgą naudojaus, suminėta pačiame 
tekste arba jo išnašose. Čia noriu dar kiek papildytį literatūros sąrašą. 

ma tiktai senesniąją psichologijos mokslo medžiagą.  Platesnis vadovėlis, apiman- 
tis naujosios psichologijos davinius, iki šiol dar nėra pasirodęs. Todėl, norint 
plačiau susipažinti su naujosios psichologijos problemomis, reikia daugiau pavartyti 
psichologijos mokslo žurnalus. Be tekste suminėtų veikalų, liečiančių naujosios psi- 
chologijos sroves ir jų problemas, čia dar ypatingai minėtini: Driesch H., Grund- 
probleme der Psychologie, *1929. — Bihler K., Die Krise der Psychologie, "1929, — 
Spranger E., Lebenstormen, '1927. — Krueger F., Uber psychische Ganzheit, Neue 
psychologische Studien, 1926. — to paties — Das Wesenį der Gefūhle, 1930. — to pa- 
ties — Der Strukturbegriff in der Psychologie, *1931. — Sander Fr,, Experimentelle 
Ergebnisse der Gestaltpsychologie, 1928. — Matthae R., Das Gestaltproblem, 1929. 
— Henning H., Psychologie der Gegenwart, *1932 — Doring O. W-, Die Hauptstrėm- 
ungen in der neueren Psychologie, 1932 — Saupės, Einfūhrung in die neuere Pay- 
chologie, 1927. — Klemm O., Pidagogische Psychologie, 1933. — Stern W., Perso- 
nalistik als Wissenschaft, 1930. — Prinzhorn H-, Charakterkunde der Gegenwart, 1931. 

Kas domisi ypatingai sielos - kūno problema ir jos nauju sprendimu, tam bus 


įdomu paskaityti Stern W“ Rerson und Sache. System des kritischen Personalis- 
mus, 3 tomai, 1923—24; ypatingai pirmieji du tomai; Driesch H., Leib und Seele, 
21923. — Becher, Gehirn und Seele, 1910. 


KAROLIS KOCHAS, LuzERNAS 
PROFESINĖ ATRANKA 


Pasirenkamos profesijos klausimo negalima identifikuoti su pasiren- 
kamo amato arba pasirenkamos kurios mokslinės disciplinos klausimu. Tik- 
rai suprastos profesinės atrankos svarba ir visuomeninė reikšmė yra ta, 
kad ji nori vienpusiškai kuriam nors pašaukimo luomui ar gamybos šakai 
suteikti darbo jėgų, beto, ji išėjusios iš mokyklos jaunuomenės gyvenimą, 
kur jaunuolis(lė) patys jau pelnytų sau pragyvenimo šaltinį, supranta kaip 
bendrą problemą, kuri plačiai, iš pamatų ir sistematiškai turi būti spren- 
džiama. Sistematiškai jau ta prasme, kad bandoma kiekvieną atskirą in- 
dividą privesti prie tos profesijos, prie kurios jį skatina gabumai ir palin- 
kimai ir kurioje jis sau ir visuomenei gali duoti didžiausią naudą. Siste- 
matiška:i dar ir todėl, kad tuo pačiu metu stengiamasi išlyginti veržimąsi į 
paskiras profesijas bei pelno šakias ir taip išvengti per didelio veržimosi į 
vienas ir vengimo kitų profesijų. Profesinė atranka turi tikslą kiekvieną 
žmogų gyvenime pastatyti į tikrąją vietą dar ir dėlto, kad, padidinus suge- 
bėjimą dirbti, atskiri žmonės su didesniu džiaugsmu imtųsi darbo ir tuo 
labiau praplėstų tautos ūkio gamybos galimumus didžiausiai šalies gerovei. 
Jeigu dėl įvairių sąlygų profesinės atrankos klausimą ne visur būtų galima 
pilnai, tobulai išspręsti, tai visdėlto jau ir tuo būtų daug padaryta, jei bent 
negatyviai, tačiau sėkmingai, būtų kliudoma kandidatui pasirinkti visai ne- 
tinkančią profesiją. 

Profesinės atrankos darbą apsunkina kaikurios kliūtys. Štai jau kyla 
didelis sunkumas, plačiai stebint ir sekant darbo rinką. Ji šiandien yra daug 
nepastovesnė, nekaip kitados. Toliau — išvidinio pobūdžio kliūtys. Čia 
baimė dėl pašaukimo motinai, kuriai profesija reiškia jos vaiko gyvenimui 
tykantį pavojų; profesinis pesimizmas tėvo, kuris perspėja sūnų dėl savo 
profesijos, nes jis jau pažino tuos sunkumus, kuriuos reikia pergalėti, jos 
siekiant. Paties jaunuolio padėjimas, žinoma, suteikia didžiausią sunkumą. 
Žiūrint tikslo, profesinės atrankos uždavinį reikia spręsti ne prievartos prie- 
monėmis, bet čia reikia patarti. Patar'amasis veiklumas turi būti tinkamai 
pamatuotas faktais. Taigi, matome, kad mes esame tiesiog priversti punktą 
po punko rinkti faktus. Viena kryptimi dar negalima išspręsti, nes paties 
dalyko prigimty yra prieštaravimų. Galutinis darbas — kompromisas. 

Visų pirma reikia surinkti faktinę medžiagą apie vaiką, apie jo profesi- 
nius palinkimus, apie kurios nors profesijos troškimą, ir tik vėliau apie jo 

tinkamumą tai profesijai. Profesijos troškimas būna nustatomas daugiau 
ar mažiau aiškiai apibrėžto tikslo supratimu. Dažnai išviršinės priežastys 
persveria išvidines: pasitaikančios palankios aplinkybės, įsivaizduojami pa- 
sipelnymo galimumai, kitų asmenų įtaka, lengvai pasiekiamos mokymosi 
priemonės iš giminių ir pažįstamų. Priežastys dažnai būna taip nepamatuo- 
tos, tiesiog naivios: sakysim, koks nors jaunuolis nori būti mechanikas, nes 
tai jam teikia malonumą; kitas nori būti stalius, nes jo pažįstamas taippat 
yra stalius , arba kad jo draugas mokosi to pat amato ir kad jo dėdė 
gali jį įstatyti į X firmą. Profesinis noras yra laikinis reiškinys, kuris daž- 
nai per keletą mėnesių daug kartų pasikeičia. Tai padeda suprasti pad'dė- 
jęs jautrumas išviršiniams įspūdžiams dar kūdikystės amžiuje. Negalima 
taip nekritiškai galvoti ir profesinį norą suprasti, kaip tikrąjį palinkimą į 
tikrąją profesiją. Tačiau noras ir palinkimas gali kartais sutapti, tai aiškiai 
rodo kaikirių motyvavimo analizė: vienas berniukas nori būti graveris, nes 
jis turi viltį, kad jo dvasios ir kūno gabumai tam ištesės; nes jis laisvu lai- 
ku užsiima statymu būrinių laivų ir elektros įmonių, sakosi būsimasis laivų 
statytojas: „„..nes aš tam turiu talentą“. Arba tūlas tapytojas taip galvoja: 
„Aš pasirinkčiau kiekvieną pašaukimą, kuris yra giminingas su tapyba, kad 
tuo vžiiktinčiau sau pragyvenimą“. Profesijos parinkimas siekia gilesnius 
išvidinius polinkius. Jis pasitaiko anksti, įžvelgus savo sugebėjimus. Rei- 
kia griežtai skirti profesinį norą nuo profesinio palinkimo, nes, sakysim, gali 
būti, kad gyvenimo išraiška, kaip ją profesijos noras iš tikro a*vaizduoja, 
yra tik priemonė, kuria pasinaudoja palinkimus sau patenkinti. Tūlas jau- 
nuolis nori būti pečkūrys, o po kiek laiko jis jau pakeičia šitą profesiją ir 
ima vežioti numirėlius. Analizė štai ka parodo: pečkūrys fabrike vienu ran- 
kos paspaudimu gali sustabdyti visą įmonę, o numirėlių vežėjas yra pats pir- 
masis. paskui kurį turi eiti visa žmonių minia. Čia mes pastebime giliai 
glūdintį palinkimą, būtinai vaidinti pirmą rolę, kitiems vadovauti, kad kiti 
būtų jo priklausomi. Šita, pamatė glūdinti, psichologiškai suprantama me- 
džiaga yra svarbiausia patarimui. Atsitiktinės priemonės (pečkūrys ir nu- 
mirėlių vežėjas), kurias vaikas buvo radęs savo palinkimo patenkinimui, da- 
bar nevaidina nepaprastos rolės. Palinkimų analizė yra sunkus psichologi- 
nio darbo dalykas. Dažnai mes matome, kad palinkimas išauga iš sugebėji- 
mų struktūros. Tada tinkamumas, profesija ir palinkimas sutampa, Tačiau 
dažniausiai tarp jų dviejų yra didesnis ar mažesnis prieštaravimas. Dėlto po 
palinkimų analizės, kaip tolesnis patarimo komponentas, seka tinkamumo 
konstatavimas. Tinkamumas vėl nėra kokia nors paprasta sąvoka, bet pri- 
klauso dviejų momentų, būtent: gabumų atžvilgiu žmogaus psichinės, 
dvasinės ir kūno struktūros iš vienos pusės ir profesijos reikalav'mų iš ki- 
tos pusės. Dėlto metodiškai mes skiriame gabumų tyrimą, profesijos ana- 
lize ir jų dviejų tarpusavį santykį. 

Gzbumų nustatymo kriterijai yra įvairūs. Vienas iš jų — mokyklos 

atestatas. Te'singas toks pažymėjimas turi kokią nors vertę profesineį at- 
rankai. Pergerai ir pergriežtai formuluoti liudijimai kartų veikia ir nei- 
giamai. Kitas prieštaravimas sudaro tą faktą, kad įvairūs mokytojai ne vie- 
nodai sprendžia, ir dažnai pasidaro toks skirtumas, kad labai nutolstama nuo 
objektyvios įvykio aplinkybės. Didžiausias prieštaravimas yra tas, kad aiš- 
ki:' matomas skiriumas tarp tinkamumo mokyklai ir profesijai. Įvedus darbo 
mokyklos principą, šitie skirtumai turėtų išsilyginti. Mokyklos pažymėji- 
mas dar beveik nieko nepasako apie vaiko būdą ir jo elgimąsi su kitais, Pa- 
žymėjimas rodo tik išviršini kūryb'škumą, o ne išvidinius gabumus. Pažy- 
mys neparodo, iš kokių sielos galių pasireiškia mokinio kūrybiškumas, ar 
jis yra įgytas inteligencija, nepaprastu talentu, geležiniu darbštumu, ar ge- 
ra atmintimi. Apie tokius gabumus, kaip sugebėjimas kombinuoti, logiškas 
mas:ymas, fantazijos veiklumas, dėmesio rūšis, pažymėjimas nieko nesako. 
Jis taippat tyli dėl valios, drąsos, pasiryžimo, ištvermės, griežtumo ir at- 
sargumo. Pažymiai neliečia dorinių ypatybių, o juk sąžiniškumas, pasitikė- 
jimas, tylumas, garbingumas, tvarkingumas ir švarumas visoms profesijom“ 
yra būtinai reikalingi. Apie sveikatą, nuovargį ir apie socijalinius santy- 
kius pažymėjimas taippat nieko nenurodo. Bet čia kaip tik prisideda mo- 
kytojas su savo ilgamečiu stebėjimu ir patyrimu apie savo mokinius, ir nie- 
kas kitas nėra taip informuotas apie mokinių charakterį ir kitas ypatybes, 
kaip jis pats. Tuo atžvilgiu pašaukimo patarimas iš tikrųjų visų pirma 
kreipiasi į mokytoja. Mokytojas pasižymi visus savo stebėjimus į vadinamus 
stebėjimų arba asmens lapus, ar tai laisvai charakterizuodamas, ar sistema- 
tiškai, pagal duotus pašaukimo patarėjo nurodymus. Laisvi ir sistematiški 
pažymėjimai dažnai papildo vieni kitus. Stebėjimai dažniausiai būna imami 
iš dviejų paskutinių mokyklcs metų. Kur leidžia finansiniai ir asmeniniai 
santykiai, stengiamasi panaudoti stebėjimus visą mokyklos laiką, nuo pir- 
mųjų ligi paskutinių mokslo metų. Taip dar tiksliau būna nustatomos svar- 
biausios vaiko išsirūtuliojimo fazės. Sutvarkymo ir struktūros atžvilgiu tie 
stebėjimai, su mažais nukrypimais, yra vienodi. Jų bendrieji bruožai yra 
tckie: Pirmieji daviniai sudaro žinias apie asmens amžių, kilimą, giminę, 
tėvus. Tas žinias dar papildo mokyklos gydytojo stebėjimai, daviniai apie 
vaiko kūno plėtotę (sveikatą, negalavimus ir silpnumus, ligas, veido, klau- 
sos ir kalbos trūkumus); vaiko sielos ir kūno plėtotei dažnai daro įtaką mo- 
kinio aplinka (mil'eu), kokiu nors būdu paveldėta yda, namų santykiai, 
gatvės įtaka ir t. t, Tolesnis skyrius nušvies mokyklos kūrybiškumą, ypačiai 
apie įvairiausias išraiškos formas, kurios pažymiais beveik negali būti iš- 
reikštos (kalbos išraiška, tapybos, muzikos, mimikos ap'pavidalinimo ste- 
bėjimas), Toliau eina daviniai apie intelektualinė plėtotę, sakysim apie 
suprat'mo dovaną ir stebėjimo sugebėjimus, atidumą, atmintį, mąstymą, 
sprendimus ir fantazijos ve'klumą. Jausmų ir valios gyvenimas, žodžiu sa- 
kant, emocionalinė plėtotė, bus nagrinėjama kitam punkte, tai bus įvairios 

rūšies jausmai, afektai, asmens drąsa, savarankiškumas, gyvumas, santykiai 
su mokytojais ir draugais, vado ypatybės, bet taippat ir instinkto gyvenimas, 
darbo noras ir darbo eiga, nuovargis, pratimų įtaka kūrybiškumui, poilsio 
veikimas ir t. t. Psichologinė sistematikiaą čia dar priskiria taippat ir mora- 
linę plėtotę, sakysim, reagavimas į bausmes, paklusnumas, tiesos meilė, gar- 
bingumas, toliau — elgimosi formos ir t. t., ir pagaliau seksualinis gyvenimas. 
Ne kiekvienas mokytojas gali atsakyti į šiuos klausimus. Čia priklauso nuo 
mokytojo psichologiško sugebėjimo ir jo išsimokslinimo. Laisvoji charak- 
teristika galima rekomenduoti tik turinčiam nepaprastų psichologinių ga- 
bumų. Ir čia negalima apsilenkti su ta schema, pagal kurios punktus reikia 
spręsti, Laisvoji charakteristika visdėlto turi permažą palyginamąją vertę. 
Vadinamos vaikų pačių savęs analizės, kaip jos dar vienur kitur praktikuo- 
Jamos, bent jų raštiška forma, verčia pagalvoti, ir jos yra visiškai at- 
mestinos. 

Ankštai su mokykla surištas, pašauktasis profesinis bendradarbis yra 
mokyklos gydytojas. Jo tyrimų duomens, paimti iš kelių metų laiko- 
tarpio, yra nusveriantis kriterijus, statant klausimą, ar asmuo tinka profesi- 
jai kūno atžvilgiu. Kadangi gydytojas, kad išsaugotų pašaukimo paslaptį, ne- 
gali nurodyti aiškiai suprantamų ir vienareikšmių davinių apie eventualius 
silpnumus ir ligas, jeigu jie nėra viešai matomi, tai jzu klausime dėl asmen; 
tinkamumo profesijai kūno atžvilgiu turi būti palikt= sprendžiamoji teisė. 
Jis sprendžia šitą uždavinį, paduodamas vadinamus contra-indicationes, 
kaip antai: „profesijoms, kur kūnas turi būti stovinčiam padėjime, netinkąs“, 
„negalimos jokios profesijos, kur yra daug dulkių arba kur oras yra primai- 
šytas rūgščių garų“, „tinkąs tik darbui atviram ore arba uždaram kambary“, 
„kilnojimui sunkenybių netinka“ ir (.t. Tokie sprendimai iš tam skirto gy- 
dytojo reikalauja, kad jis labai gerai pažintų profesiją ir turėtų, specijalų 
prityrimą verslo ir nela'mingų atsitikimų medicinoj. Jei to nėra, tai dažnai 
turi būti pakviestas tos rūšies specijalistas. Dideli profesinės atrankos cent- 
rai dėlto yra aprūpinti savo medicinos laboratorijomis ir specijalistais. Jo- 
kiu būdu profesijos patarėjas negali drįsti savistoviai spręsti, be gydytojo 
pagalbos, apie tinkamumą kūno atžvilgiu, jeigu, žinoma, nėra išviršinių, ma- 
tomų įrodymų ap'e vaiko sveikatą. 

Vaiko gabumų struktūros ir tam tikrų, duodant patarimus dėl pašauki- 
mo, svarbių momentų ištyrimas reikalauja giliai išs;šnekėti su tėvais ir su 
pačiu vaiku. Pasikalbėjimas su tėvais dažnai būna pakeičiamas raštišku tė- 
vų paaiškinimu pagal tam tikslui specijaliai sudarytą formularą. Bet šitoks 
elgesys yra biurokratinė nesąmonė, nes kaip gi čia gali paaiškėti v.sos gra- 
žios apraiškos ir pastebėjimai, gilesni tėvų santykiai su pašaukimo pasirin- 
kimo klaus'mu ir jų nusistatymas dėl paties vaiko? Dėl šių priežasčių reika- 
linga pačiam patarėjui tiesiog sudaryti kontaktą su tėvais ir su pačių vaiku. 
Paskutinis sprendimas profesinės atrankos klausime tenka tėvams. Palai- 

kant kontaktą su tėvais, visų pirma galima gauti pilną įspūdį, o ypačiai apie 
tą aplinką, apie tėvų gyvenimą, apie jų mąstymo ir jautimo būdą. Beto, pa- 
galiau, negalima neatkreipti akių ir į tai, kad tėvai, rinkdami vaikams pro- 
fesiją, rengdami pilnas finansines konsekvencijas, dažnai delsia tol, kol vai- 
kas sulaukia jau pilnų metų. Jie visų pirma kreipiasi į profesijos patarėją 
norėdami, kad jų pačių sprendimas būtų patvirtinįas, įgalintas. Profesinė 
atranka turi būti taikoma ne tiek vaikams, kiek jų tėvams. Profesijos išrin- 
k.mo klausimas viduje, tėvų namuose priveda dažnai prie konfliktų, ar tai 
1arp pačių abiejų tėvų ar tarp tėvų ir vaiko. Pašaukimo patarėjas jaučia pa- 
šaukimą tuos konfliktus išspręsti. 

Savaime yra suprantama, kad reikia pasikalbėti su pačiu vaiku prie „ke- 
turių akių“. Gabumų tyrimo procesas tuo pereina į naują fazę. Ligi šiol su- 
rastoji faktų medžiaga ėjo iš antrųjų rankų, o dabar vaikas ir profesijos pa- 
tarėjas susieina drauge. Štai jau ir turime svarbiausius pamatus apie vaiką. 
Patarėjas žino, su kuo jis turi reikalą. Tiesa, pasikalbant su vaiku, gabumų 
tyrinėjimas netenka sistematiškos formos, tačiau jis užmaskuotoj, įvilktoj 
formoj yra varomas toliau. Visos tos aplinkybės, kurios mokytojui, gydyto- 
įui ir tėvams padėjo stebėti, vėl būna atstatomos. Protingas patarėjas rūpes- 
tinguose mažuose darbeliuose lyg ir čiupinėja vaiko sielą, bando jo protą, 
tūkstančius jo gražių judesių, jo kalbos ir mimikos išraišką. Jis tyrinėja kū- 
no formą, žiūrinėja mokyklos sąsiuvinius, piešinius ir pabraižą, vaiko rankų 
kūrybinius gabumus, jis įsigyvena į psichologiškai labai daug paaiškinančius 
vaiko žaidimus. Palinkimas dažnai išplaukia iš ankstyvos vaikystės prisi- 
minimų arba pasirodo tūkstančiuose nesąmoningų išsireiškimų. Pašaukimo 
troškimas atsiduria po kritišku padidinamuoju stiklu. Pamažu susiformuoja 
protingas paveikslas su šviesa ir šešėliais, su gelmėmis ir aukštumomis ligi 
tos vietos, kur jis paskęsta į dar nepabudusią ir neištirtą sritį. Šen ir ten dar 
gali pasilikti paveiksle neaiškumų. Tada reikia su moderniškosios psicho- 
logijos priemonėmis sistematiškai dirbti, norint ištirti tamsias vietas. Ypač 
inteligencijos srity gali būti tikras koks nors pažymių sprendimas. Kad 'r 
kaip gražiai ir iš pamatų šitas uždavinys paties pašaukimo patarėjo gali būti 
išspręstas, visdėlto tai priklauso nuo jo psichologiško išsilavinimo, išsimok:- 
linimo ir tinkamumo. Apskritai, inteligencijos įvertinimą galima pasiekti 
mokėjimo patikrinamaisiais egzaminais. Čia tasai principas kaip, apdirbant 
gali duot vertingų paaiškinimų. Toki būdu paaiškėja, kaip giliai medžiaga yra 
pergyvenama, ar ji mechaniškai ar protingai yra apdirbama, ar yra galima 
paties savęs kontrolė, ar jo suvokimas greit ar išblaškytai dirba. Iškyla 
aikštėn mąstymo greitumas, puikumas ir lankstumas. Vidutiniams reikala- 
vimams šitų labiau meniškų, nekaip moksliškų, priemonių ir pakaktų. Ta- 
čiau paskutiniais laikais vis labiau pabrėžiamas reikalas sukurti labiau intui- 
tyviniam darbo būdui moksliškai laimėtus pagrindus. Dėlto psichotechniš- 
kas gabumų tyrimas panaudojamas profesinei atrankai, kaip labai žymi, gera 

priemonė. Bet tai dar nėra absoliutus patarėjo ryšys, nes mes jau matėme, 
kad visa jo uždavinio problema išeina iš grynai psichologinės srities ir lei- 
džia svarstyti ekonominiu atžvilgiu ir apie kitas sąlygas. 

Nuo Bineto ir Simono inteligencijos tyrimas eina sistematiškai pagal 
mokslo dėsnius. Yra nustatoma, ar inteligencijos plėtotė sutinka su chrono- 
logišku amžiumi, ar vaiko inteligencijos amžius stovi žemiau už chronolo- 
gini (atsilikimą gabumų aižvilgiu, Unterbegabung), ar jį praneša 
(daugiau nekaip normalus gabumas,  ūbernormale Begabung).  Džlto 
jau seniai mokyklai peršama priemonė atsilikusius vaikus gabumų atžvilgiu 
išskirti į pagalbines mokyklas ir auklėti specijaliose klasėse. Taippat ir pa- 
šaukimo patarimui didelę reikšmę turi vaikų dvasinio niveau'o konstata- 
vimas, ypačiai, jei šalia šitų pirmykščių konstatavimų specifiniais tyrimais 
dar labiau nušviečiama inteligencijos struktūra. Svarbiausia inteligencijos 
reikšmė profesijos išmokimui ir jos atlikimui galima ypač gražiai pademoz- 
struoti, kritiškai tiriant pašaukimo patarimo klausimą vadinamiems mažiau 
sugebantiems palaikyti savo egzistenciją — turima galvoj žmonės fiziškai 
dvasiškai ir protiškai nenormalūs. Ligi šiolei buvo įprasta kūniškus trū- 
kumus: luošumą, kurtumą, aklumą laikyti visiškais trūkumais visokiam 
profesiniam veiklumui, Tačiau jau paprastas tikrovės stebėj'mas mums pa- 
rodė seniai žinomą faktą, kad yra didelis procentas tokių žmonių su svei- 
komis rankomis, kurie nieko nemoka pradėti; žmonės su sveikomis akimis 
„nieko nemato“ ir su sveikomis avsimis „nieko negirdi“. Taigi, fizinis tobu- 
lumas dar maža pasako apie tinkamumą kuriai profesijai. Dažnai daugiau 
priklauso nuo to, ką žmogus sugeba savo akimis, ausimis ir rankomis veik- 
ti, bet iai jau yra inteligencijos klausimas. Sugebėjimas darbą atlikti pri- 
klauso nuo protinio niveau. Galva valdo ranką. Vadinamieji mažiau sugeban- 
tieji savo egzistencijai palaikyti gana aiškiai rodo, kad jiems, turint pakan- 
kamai inteligencijos, savo fizinius trūkumus pavyksta dažnai taip nugalėti, 
jog jie gali pasiekti ne tik normalaus kūrybiškumo, bet netgi dažnai jį pra- 
nešti. Čia kaip tik priklauso nuo to, kaip darbininkas sugeba išnaudoti duo- 
tas sąlygas, ka'p jis gali su savo priemonėmis prisitaikyti prie naujų aplin- 
kybių ir t. t. Dėlto inteligencijos tyrimas yra profesinio patarimo raktas. 
Tačiau dar to permaža. Dažnai turima pakankamai sveikatos ir gabumų, bet 
darbas nesiseka — dėl tingėjimo, valios silpnumo, nesusilaikymo ir kitų da- 
lykų. Fizinių ir protinių gabumų išplėtojimas ir suaktyvinimas yra noro 
klausimas. Turį fizinių trūkumų tik tiek sugeba nugalėti savo nenormalu- 
mus, k'ek jie turi užsispyrimo, ištvermės ir darbo valios, Jei šitų ypatybių 
trūksta, tai į darbo sugebėjimo, kaip luošųjų, taip ir sveikųjų, klausimą rei- 
kia atsakyti neigiamai. Taigi, galutinių darbo ar profesijos gabumų nuspren- 
dimų, kaip dabar lengvai galima pastebėti, negalima daryti iš atskirų dalių, 
bet reikia dinamiškai stebėti visą žmogų. Šiuo atžvilgiu psichotechnika visą 
žmogaus ir jo darbo problemą pastūmėjo į nav4ą šviesą. Psichotechnika, 

lygiagrečiai su į kūną nukreiptu gydytojo tyrimu, konstatuoja, kad ir psi- 
chinė struktūra turi vienodą reikšmę su kūno tyrimu. Ji apima suvokimą, 
reagavimą, sugebėjimus, inteligencijos niveau (lygį) bei struktūrą ir, page- 
liau, kandidato charakterį. Psichotechnikos konstatavimai savo psicholo- 
ginėj formoj praktiškai negalima pavartoti. Iš vienos pusės yra vienas sun- 
kumas tas, kad metodiška žmogaus gabumų ir ypatybių analizė padarė grei- 
tesnę pažangą, nekaip atsakanti profesinių reikalavimų analizė, ir to padėji- 
mo pakeisti negalima nei šiandien nei rytoj, bet reikia daug kantraus smulk- 
meniško darbo. Gabumų tyrimas tik tada turi prasmę, jeigu prieš jį galima 
pastatyti moksliškai konstatuotus pašaukimo reikalavimus. Tas verčia mis 
šiek t ek arčiau panagrinėti gabumų, tinkzamumo ir pašaukimo santykį. Ga- 
bumai ir profesiniai reikalavimai yra statomi prieš vienį kitus. Skiriame 
dvi grupes iš profesinių reikalavimų; vienos pusės profesiniai reikalavimai 
žmogui, jo pašaukimo ir reakcijos sugebėjimams, inteligencijai ir tam tik- 
riems charakteriologiškiems darbo įpročiams, ir iš kitos pusės indiv:dumo 
pritaikymo galimumas prie aplinkos santykių, o specijaliai taippat prie sa- 
votiškumų mokytojo. 

Lyginant bandomojo gabumus su atsakančiais darbo reikalavimais, pa- 
aiškėja jo tinkamumas pagal gabumus. Toliau apie šitą tikslą gali- 
ma konstatuoti tinkamumą, lyginamą sielos ir valios palinkimą, protiškumą 
ir troškimus, su žinomais socijaliniais ir ekonominiais darbo vietos santy- 
kiais. Iš abiejų dalinių atsitikimų galima, pagaliau, išvesti faktinį tinkamu- 
mą. "Tinkamumo konstatavimas pasirodo esąs komplikuotas procesas. Rei- 
kia skirti idealų ir faktinį tinkamumą. Idealus tinkamumas reikalauja, kad 
būtų toks pašaukimas, kuris visu šimtu procentų sutiktų su kandidato ga- 
bumais ir palinkimais. Faktinis tinkamumas sudaro kompromisą tarp kan- 
didato psichologinės struktūros ir jo palinkimų iš vienos pusės ir darbo rei- 
kalavimų socijaliniuose ir ekonominiuose santykiuose iš kitos pusės; kad 
kandidatas nepaprastai sugebėtų prisitaikyti prie meistro ir prie naujos pro- 
tesijos aplinkos. Kyla klausimas, ar negalima būtų šitą, be galo komplikuo- 
tą, profesijos patarimų rūšį geriau išspręsti kitomis priemcnėmis arba bent 
suprastinti. Faktinai mes turime tokią priemonę įstaigos, vadinamos paren- 
giamasis mokymas (Ecole de prėapprentisage), pavidale. Čia kalbama apie 
naują perėjimo formą iš mokyklos suolo į profesiją. Rodosi, jėzuitai Para- 
gvajuje jau bus žinoję tokią formą. Paskutiniu laiku buvo įvestas parengia- 
masis mokslas, kuriam duotas ir terminas „eksperimentinė profesinė atran- 
ka“. Tie bandymai buvo įvesti pirmiausia Paryžiuj, vėliau Šveicarijoj ir 
Vokietijoj. Jie atvaizduoja jau lyg įvadą į pašaukimą. Atleistieji iš mo- 
kyklų, kurie dar nėra apsisprendę kuriam nors pašaukimui, arba kuriam pa- 
šaukimo pasirinkimas dar yra neaiškus, per kokius 6 mėnesius būna įvedami 
į atskirų pašaukimų pradinius pamatus. Kas 14 dienų gali jie skyrių arba 
profesiją pakeisti, kol jie, pagaliau, suranda tokį užsiėmimą, kurio darbas 

jiems labiausiai patinka. Kartu jie būna stebimi, ar tinka tam darbui. Per 
betarpišką kontaktą su profesijos reikalavimais, su medžiaga, įrankiais, dar- 
bo eiga ir profesijos aplinka, pamažu susikristalizuoja ir iškyla aikštėn ga- 
bumai ir palinkimai, kurių mokykla negalėjo sužadinti. Visi, be galo sun- 
kiai konstatuojami, pašaukimo troškimo korektūros pavyzdžiai, palinkimų 
analizės, gabumų tyrimo eiga čia vyksta ant praktiško pamato. Pašaukimo 
pasirinkimo kompromisas tarp prieštaraujančių komponentų dirbtuvėje jau 
būna visai pabaigiamas. Jiis pabaigiamas laisva valia, nes jausmas, išvirši- 
niai įrodymai dėl darbo pasireiškimo ir susipažinimas sų pačių dalyku ne- 
apvilia kandidato. Jis tuojau įsisąmonina, pamato, kad perdideli norai, 
troškimai veda prie nepasisekimo, kai jie susiduria su tikrove, ir kad per- 
mažas savo gabumų vertinimas taippat neduoda tikrojo pasitenkinimo. Eks- 
perimentinės atrankos pasisekimas yra didelis. Bet jis būna dar geresnis,. 
jei prieš eksperimentinę atranką eina psichologinė mokinio analizė. Ir tai 
ypačiai dėlto, kad mokytis ir dirbti nėra tas pats. Išvada aiški: mokymuisi 
mes panaudojam kitokius gabumus, nekaip vykdymuį kurio nors, jau labai 
išbandyto, darbo. Dažnai pratinantis didesnė dalis mūsų išsilavinimo auto- 
matizuojama, betarpiški reikalavimai nuslūgsta, ir tuo skiriasi nuo mokymo- 
si darbo, kur dar nėra jokio palengvinančio automatiškumo. Taigi, apie 
profesinės atrankos pasisekimą reikia spręsti iš išmokusio profesijos dar- 
bininko, o ne iš mokinio. 
Išvertė Stasys Šerkšnas. 

MAIRONIO VIETA LIETUVIŲ RELIGINĖJ 
LITERATŪROJ 


Mums, Visagali, suteik į jo vietą 
Vyrą didybės dvasia pažymėtą... 
M. Gustaitis. 


Įžanga: Premisos ir uždavinys. 


Pasiremdami 1932 m. atšvęstojo Goethės autoritetu, be išrodymų pri- 
siimame mintį, kad poezijos turinys yra paties poeto gyvenimo turinys!. 
Tos galios, kurios formuoja poeto gyvenimą, formuoja ir jo kūrybą. O poe- 
to gyvenimo ir kūrybos pasaulėvaizdis kyla iš trijų šaltinių: iš santykia- 
vimo su gamta (fizine aplinkuma), su žmonėmis (psichofizine aplinkuma) 
ir, trečio, iš santykiavimo su Dievybe (su metafizine būtybe). Šiokius ar to- 
kius santykius palaikyti su tomis trimis sferomis — humanum est, 

Kad poeto asmenybę formuoja ir jo kūrybai sulčių duoda fizinė bei 
psichofizinė aplinkuma, to niekas ir niekados neneigė, Buvo tik ginčijama 
paskutinė žmogaus santykiavimų sfera — Dievybė, nes metafizinės būtybės 
iš viso nenorėta pripažinti. Bet religijų istorija nenuginčijamai konsta- 
tavo, kad „be Dievo ant žemės nerasi žmogaus'*. „Per visas tautas ir per vi- 
sus amžius eina nepaneigiamas jausmas, kad neužtenka žemės gyvenimo, o 
iš čia ir gilus reikalavimas šį gyvenimą atremti į pomirtinį gyvenimą; pra- 
eitį ir dabartį pastoviai sujungti su paslaptingąja ateitimi. Ir šitas sieki- 
mas, kuriame pasireiškia visas žmonių giminės pranašumas ir tikrasis pažan- 
gumas, yra kaip tik religijos esmė““. 

Tik įvairiais amžiais kūrėjai nevienodai intensyviai santykiauja su 
tomis trimis sferomis. Viena iš jų vis labiau dominuoja poeto asmenybėje 
ir kūryboje it muzikos leitmotyvas, o kitos čia ryškiau, čia silpniau susiveja 
apie pagrindinę ir ją niuansuoja. Iš čia gauname patriotines, visuomenines, 
religines poezijas. Žiūrint, kurio elemento daugiau. 

Religinė literatūra čia laikoma ne tik toji bažnyčioj giedamoji poezija, 
bet kiekviena, kur pajuntame žmogaus santykius su metafizine būtybe. 

Kad Maironio asmenybės ir kūrybos opiausius dalykus sudaro tauta, ta 
tiesa nuolatos kartojama. Bet Maironio santykiai su tauta skyrės, sakysim, 
kad ir nuo Kudirkos ir kitų jo amžininkų. Tą bendrą visiems ano meto 
tautybės leitmotyvą Maironis moduliavo ir niuansavo religija, kuri taippat 
nevienodai pasireiškia įvairių žmonių net religinėj poezijoj. 

Šio pranešimo ir yra uždavinys iškelti, kiek ir kaip religinis elementas 
reiškiasi Maironio poeziioj, palyginti su kitais lietuvių rašytojais, 


I. Iki Maironio: istorinė dalis. 


Istorinės, epochinės ir net asmeninės aplinkybės Maironio religinės 
kūrybos talentui bręsti nebuvo palankios. 

1. Tiesa, domėdamasis istorija, Maironis matė, kad visa lietuvių pra- 
eitis yra glaudžiai sutapus su religija. Juk pirmosios lietuviškos knygos 
atsirado grynai religinės rivalizacijos metu ir grynai religiniams tikin- 
čiųjų reikalams. 16 ir 17 amžiai turėjo beveik vienintėlę gausiau paplitusią 
literatūrą — katekizmus ir giesmynus. Net mokslinės literatūros pradžia 
neišleidžia iš akių religinių reikalų: pirmasis M. Lietuvos gramatikos 
rašytojas Kleinas (1653) savo veikalą skiria tiems, kurie „nori atsidėti 
bažnyčios tarnybai“*. Net po šimto metų (1745) pirmasis lietuvių tauto- 
sakos skelbėjas Rūgys, lyg pasiteisindamas, kam jis tris daineles skelbia, 
priduria, kad „dainose rodoma palinkimo gražioms bažnytinėms gies- 
mėms“*. Pagaliau net pirmosios dailiosios literatūros knygos, Duonelai- 
čio „Metai“, yra religinio ir didaktinio charakterio. 

Tačiau kiek tas religinis bažnytinis atspalvis buvo palietęs visą dvasi- 
nį gyvenimą, tiek jis buvo primityvus. Juk net 19 amžiaus pradžioje dar 
randame teismus už burtus“. Buvo nuoširdžiai religingų žmonių, bet nebu- 
vo religinės kultūros. Dėlto nebuvo nė savos lietuviškos religinės poezijos. 
Religinės giesmės, himnai, psalmės buvo verčiamos daugiausia iš vokiečių, 
lenkų ir lotynų kalbų. Tų verstinių giesmių daugelis su jų kiek moditikuo- 
tomis melodijomis ir šiandien tebevartojamos lietuviškuose giesmynuose“. 

Literatūros istoriko akimis žiūrint, 16-tas, 17, 18 amžiai svarbūs tiek, 
kad jie davė pažinti visuotinės literatūros religinius šedevrus. Tai pirma- 
sis mūsų religinės literatūros periodas. 

Reliatyviai tik su 19 amžiumi galima pradėti lietuvių poetų eilė, kurie 
tarė lietuvišką religinės poezijos žodį. Strazdelio „Pulkim ant kelių“ ne tik 
pataikė į lietuvių dvasią, bet ta giesmė buvo ir kuklus indėlis į svetimą re- 
Yginę literatūrą, sykiu ir atsimokėjimas lenkams už visą eilę iš jų išsiverstų 
religinių giesmių. 

Originalios lietuviškos kūrybos, prigijusios žmonėse ir bažnyčios prak- 
tikoj, toliau jau davė Valančius, Tatarė, ypačiai Baranauskas. Jie davė jau 
ne tik religinės poezijos, bet ir jų vaizduojamuos pasaulinio turinio pasako- 
jimuose pradeda rastis žmonių, kurie vadovaujas religija. Religijos prisisunkę 
jų raštai atsako maždaug 18 a. religinės poezijos didaktiniams idealams: su- 
stiprinti dorovę, įtikinti, kad Dievas yra, kad Katalikų Bažnyčia yra tikroji 
bažnyčia. 

Visai nuošaliai stovi rytų aukštaitis Vienažinskis ir labai nežymiai, 
nepastebimai pradeda eilę tų poetų, kurie religinę poeziją rašo ne kitiems, 
bet sau, parodydami savo individualius santykius su Dievybe. Jis užbėga 
už akių visai kartai, tampa dabartinės kartos pirmatakų. 

Tarp pirmųjų objektyvinės ir didaktinės poezijos ir tarp subjektyvinės 
egotistinės Vienažinskio religinės poezijos tenka skirti vieta Maironiui. Tik 
pirmatakų religinė kūryba buvo tiek miniatiūriška, kad ji vargiai ar galėjo 
pastūmėti Maironį tos poezijos keliu poeto vardo siekti. 

2. Ir paties Maironio laikais religinė idėja nebuvo labai aktuali. Ge- 
riausios galvos ir širdys sirgo ir svaigo tautinėmis temomis — tautinė idėja 
buvo viską apstelbus, o religinė glūdėjo dar neišsrūtul'ojus. 

Nenuostabu, jeigu tokiose aplinkybėse Maironis religinės poezijos nėra 
daug davęs. Jeigu imsime skaičiais matuoti, tai iš 127 originalių lyrikos ga- 
balų pirmame Maironio raštų tome randam apie 30, kuriuose bent šiek tiek 
esama religinio elemento. Tiesa, ir tarp tų 30 yra tik 11 eilėraščių, kuriuose 
religinis elementas vyrauja“. Dar mažiau religinių elementų pastebėsim kie- 
kybiniu mastu poemas matuodami. Tik „Kame išganymas“ librette pačiam 
centre stovi religinė socijalinė problema. 

Maža tai religinių temų, bet neužmirština, kad mielių trupiniai priver- 
čia susmukusios tešlos kubilą pakilti, kad druskos žiupsnis duoda skonį stik- 
lihei vandens. O rodos, kad apskritai Maironio kūryba yra paskoninta reli- 
gine dvasia. Tegul jis tik retai suminės tikėjimo žodį, tegul jo ir visai nesu- 
minės, bet visuose veikaluose klausimus randi nušviestus taip, kaip reikalau- 
ja religiškai galvojąs ar bent jaučiąs žmogus. Jo ištartas žodis yra žodis as- 
menybės, suformuotos pagal religijos principus. Ir tai dėlto, kad Mairo- 
nis iš gerai susipratusių tėvų išsinešė religines tradicijas. 

O tas išsineštines maldingumo tradicijas Maironiui sustiprino mokykla 
ir studijos. Nes „vienas lašas iš filosofijos taurės, anot Bakonp iš Verulamo, 
veda prie ateizmo, bet, išgėrus taurę ligi paskutinio lašo, religija vėl sugrįž- 
+a“. Ir Maironio tikėjimas buvo aiškus, tvirtas, nepakrutinzmų, anot Dr. J. 
Tumo, katalikiškų principų. Aš nesu girdėjęs — pasakoja Tumas — nė vie- 
no žodžio, nė lengvos dviprasmės, kurie būtų atsidavę skepticizmu ar „gry- 
nojo proto“ diktuojama Biblijos ar Dogmų kritika. Kitiems atsitinka kartais 
„pavolnodumstvovat“, taip sau, ne esmiškai, pavartoti kurią religijos temą 
anekdotišku tonu, modo jocoso. Maironis niekados. Klierikams dėstė teolo- 
giją giliu įsitikinimu, net naiviai ortodoksiškai, su klierikais šventai tarna- 
vo. altoriui, su jais šeštadieniais atlikinėdavo išpažintį, mirti rengės irgi 
r mtai“?. 

Jau vienas tokis Mairon'o asmenybės charakterizavimas rodytų ir Mai- 
ronio religinės poezijos linkmę. Bet su spėliojimais neužbėgant už akių, su- 
sektinas Maironio religijos charakteris ir palygintinas su kitais kūrėjais 


iš pačios poezijos. 

II. Maironio religija: analitinė dalis. 


Jei sakysime, kad religija yra žmogaus santykiavimas su Dievybe, psi- 
chofizinės būtybės santykiavimas su meiafizine būtybe, tai religiniame 
akte gausim skirti tris momentus: iš vienos pusės Dievybę, iš antros — žmo- 
gų ir pagaliau pačius tarp jų santykius, Tad ir iškyla klausimas — kaip 
Maironio dvasia pergyvena Dievą, save pati, kokie santykiai yra tarp jo ir 
Dievybės, kiek tų santykių su Dievybė randa pačiame gyvenime. 

Užuot abstrakčiai kalbėjus, galima beveik visus tuos Maironio religinės 
poezijos momentus pažinti iš vieno stipriausio ir ryškiausio jo religinio e:- 
lėraščio: 


Tu, Aukščiausi, skaisčiausias mano meilės šaltinis! 
Tave myliu, kaip myli sūnus tėvą geriausį: 

O tačiau, kaip tas lapas rudeniop paskutinis, 
Štai drebu, nes per teismą mane menką užklausi. 


Tu — Jehova, aš — menkas! Aš menkesnis už menką. 

Tu švenčiausių švenčiausias! Aš vien nuodėmė — griekas. 
Tu sutvėrei pasaulį, nors Savęs Tau užtenka, 

Aš po žemės pakalnę bevyniojantis sliekas. 


Seravimai per amžius ugnim meilės Tau rausta, 
Keruvimai lyg marės tviska Tau sidabrinės! 
Ir aš degti norėčiau ugnim savo krūtinės 


Ir tviskėti per amžius dvasia, ašaroms prausta! 
O drebu vien, žemumą savo baisų pažinęs, 
Ir drebėdamas myliu aukštos Tėvą tėvynės! (I t. 143 p.). 


1. Dievas čia Maironio parodytas kaip savaiminga būtybė, egzistuo- 
janti pati iš savęs, nepriklausanti žmogaus. Maironis nėra paliestas filo- 
sofijos srovių, kurios nuo reformacijos laikų Dievo supratimą darė vis la- 
biau subjektyvų, iki suvedė jį į gamtą ir ėmė Dievo pačioje žmogaus dva- 
sioje jieškoti, 

Maironio pasaulio centre yra Dievas — teocentrinis pasaulis, tuo tarpu 
kad naujesnių filosofinių srovių pasaulis yra antropocentrinis, nes pačiame 
centre deda žmogų. Maironiškai suprantant, žmogus savo veiksmų norma 
laikytų Dievą ir jo įsakymus; modernios filosofijos srovės, kurios per li- 
teratūrą vis labiau ima ir Lietuvą paliesti, pasakytų, kad žmogus turi elgtis 
taip ar kitaip ne dėlto, kad Dievo būtų įsakyta, bet dėlto, kad taip visuo- 
menės gerovė, kad taip žmogaus prigimtis reikalauja. 

Maironis nėra čia paliestas nė teologinių sąvokų, kurios Dievybės su- 
pratimą suskaido į Dievą Tėvą, Dievą Sūnų, Dievą Dvasią. Ir nors jis vadi- 
na Dievą tėvu, bet tame varde jauti ne Dievybės asmenis pažymint, kiek pa- 

ties poeto santykius su Dievybe. T Dievą jis kreipias kaip į organišką visų 
trijų asmenų sintezę, kaip, rodos, ir gausingai išplitęs Rūpintojėlis liaudies 
sąmonėj yra ne Kristus, Dievas Sūnus, ir ne Dievas Tėvas, bet apskritai 
Dievas, sintetinąs savyje visa, kas dieviška ir žmogiška, ir tą dieviškumą 
pažymįs tylaus skausmo ženklu. 

Maironis, tas herojiško lietuvių tautos laikotarpio herojiškas poetas, ir 
į Dievą pažvelgia herojiškomis akimis. Čia Dievas jam vaizduojas kaip Aukš- 
čiausias Dievas, Dievas Jehova, didingas 's Dievas. Klasišku didingumu, kaip 
Goethės Fausto prologe, Maironis piešia ir Dievo aplinkumą: ,„Keruvimai 
lyg marės tviski Tau sidabrinės“. Bet Maironio didingumas visada esti su- 
sijęs su žymiai racionalistinio patoso doza. Tada jisai rodos nuoširdus ir re- 
liginėj poezijoj, kai prašneka apie Dievą kaip tėvą, kuris myli ir savo va- 
darą žmogų, ir angelus ir savo teisinga ir gailestinga ranka tvarko pasaulį. 
Tai paveikslas patriarchališko Dievo, kuriame kaitaliojas didingumas su pa- 
przstumu, kaip liaudies kūryboj primityvus Rūpintojėlis kaitaliojas su b2- 
zokiškai puošniu kryžium. Tik tas paprastumas — tiek Maironio Dievo, tiek 
Rūptintojėlio — nėra nustojęs dieviško rimtumo, o didingumas, lygiai kaip 
ir kryžiaus, ar palangės, ar stogo žirgelio puošnumas, nėra pavirtęs egzotiš- 
ka fantastika. Lietuviui tatai svetima. 

Pagaliau Maironis nesukoncentruoja viso dėmesio į pačią Dievo būtybę. 
Jis neišrodinėja, kaip Jakštas!?, kad Dievas yra ir kokis Jis yra; jis nereflek- 
tuoja, kaip Vaitkus!!, Kristaus gyvenimo scenų ir nepiešia epiškų Jo kan- 
čios ar laimėjimų paveikslų; jis nepolemizuoja, kaip Baranauskas!?, kur re- 
ligija geresnė; jis neragina kitų Dievą pažinti ir Jo dorybėmis pasekti, kaip 
tai mėgo „šviečiamojo amžiaus“ įtakoje poezijos kūrėjai, kaip kad praside- 
da raginimu net garsioji Strazdelio „Pulkim ant kelių“. Maironio ak's 1a- 
biau nukrypsta į patį religinį aktą pergyvenantį subjektą. 

2. Jeigu Maironio D'evas yra pačiame pasaulio centre, tai žmogus yra 
jo periferijoje. Ir net atokiai nuo centro. Jis jaučia Dievo antitezė — men- 
kybė, dulkė. Bet tik menkybė, palyginti su Dievu. Lyginamas su kitais pa- 
darais, žmogus galingas. Galingas savo norais, kuriems viso pasaulio neuž- 
tenka (I t. 46 p.). Ilgesys ir norai kito metafizinio pasaulio Maironio lyrikos 
žmogų iškelia tarp Dievybės ir Žemės. Visatos centras — Dievybė žmogų 
veikia kaip įcentrinė jėga. Bet Maironis ne iš tų, kurie paukščiais skrenda į 
saulę, ne iš tų, kurie viska užmiršę gaivališkai veržiasi į Dievybę, kad jos 
meilėje ištirptų. Jis ir ne iš tokių, kurie visom keturiom spirtus nuo centro 
ir patys norėtų apie save visatą pasukti. Maironis tik palinkęs į centrą, jo il- 
gis, kankinas, kad dažnai nuo jo nutolsta, bet jis neužmiršta ir žemės, savo 
krašto. J's net arčiau Žemės. 

Je'gu Maironis nes:iveržia kaip gotiko tiesioji linija į Dievybę, tai grei- 
čiausia dėlto, kad jis nėra grynai ekstatinio emocingumo tipas. Jis pana- 
šesnis į lietuviškų kryžių spindulius, kurie dažnai aplinkui skleidžia leng- 

vai vingiuodamies. Tai elegiško emocingumo tipas su žymia intelektualinio 
elemento persvara. Jo charakteris atsiskleidžia ypačiai, kada imami reikšti 
jo santykiai su Dievybe. Šitie santykiai tarp žmogavs ir Dievybės be nėra 
tik labiausiai Maironio religinės poezijos akcentuojamoji dalis. 

3. Santykiuose su pasauliu ir su žmogumi Maironio Dievybė nelieka 
„neutrali“. Maironio Dievo supratimas yra tolimas nuo Krėvės Vainoraus 
Dievo, kuriam nei šilta nei šalta, kas čia žemėj darosi. Maironio Apvaizda 
gamtai duoda „apdarą kitą“, tvarko žmonių santykius, nusivylusiai Danutei 
pasiunčia su paguoda Brazdą!“, tvarko ir tavtų santykius, net Didįjį karą 
Maironis įprasmina Dievo teisinga bausme!4. 

Apie Dievo Apvaizda Maironis kalba ne tik dėlto, kad jis kunigas. Ap- 
vaizdos nuojauta yra išsineštinis iš gimtojo kampo dvasios bruožas, kuris 
yra giliai įsigyvenęs ir lietuvių liaudies pasaulėžiūroje ir iš jos kilusioje 
tautodailėje, nes Dievo Apvaizdos siužetas, ta žvelgianti Dievo akis, yra 
„charakteringiausias, gal, ir visiškai savotiškas mūsų liaudies tapybos siu- 
žetas“, kaip liudija P. Galaunė“. 

Apie prancūzus sakoma, kad jie tik pr'sigėrę socijalinio jausmo, jog net 
santykiuose su Dievu, su juo kalbėdamiesi, jaučiasi, lyg būtų scenoje. Apie 
Maironį galima būtų tarti atvirkščiai. Tada jis nuoširdžiausias, kada jis pa- 
sijunta ne su bendruomene, bet akis į akį su pačiu Dievu. Šitas subjektyvus 
intymumas yra charakteringas Maironici ir, kada jis prašo iš Dievo pa- 
guodos ir kada jam dėkoja, ir kada kreipias į angelą sarga, ir kada reflek- 
tuoja net Kristaus atsikėlimą. Jo reiškiami jausmai Dievybei yra svarbiausi 
Maironio religinės poezijos elementai. O tie jausmai esti dažniausiai skun- 
das, malda ir padėka. 

Maironio skunde ir maldoje nerandi poeto gaspadoriškų rūpesčių, kaip 
tai matyti 16, 17, 18 amžių giesmėse, kaip tai likę net šiauniojoj Strazdelio 
„Pulkim ant kelių“,kur jis prašo „pablagaslovyt mūsų nameliams, duot uro- 
dzajų gausų laukeliams“. Maironio prašyme figuruoja aukštesnės vertės da- 
lykai — moralinė paguoda žemės kovoje palaima tėvynei. 


O Dieve didis ir Tėve brangus! 
Pastiprink žmogų silpną ir menką, 

Taip sutvarkytą, kad vien tik Dangus 

Jo begaliniams norams užtenka. (I t. 46). 


Arba kaip dažnai jis prašo: „Aukščiausias, palaimink tą mylimą šalį...“ 

Maironis meldžias, paragina kitus paguodos maldoj jieškoti, bet jam 
pažįstama ir maldos tragedija, kada žmogus veltui klaupias, veltui maldos 
žodžius kartoja, „mintys palaidūnės“ bloškia žmogų į kitus pasaulius, tik 
ne į maldos (Prieš altorių). Pažįstama jam ir nuotaika, kada „vektui meldi 
aušros, miršta balsas maldos, vien gailios tau ašaros krinta“, kada, rodos, 
Dievas užmiršo ir sunku besusilaikyti nuo desperacijos ir pesimizmo. Ypa- 

čiai tokia desperacija sukyla, kad net pradedi Dievo teisingumu abejoti, 
kada prisimeni tautos likimą: 


Už ką mus, Viešpatie, plaki? 
Už ką gi mus ranka sunki 
Taip spaudžia amžiais nelaimingus? 


O Dievulėl, susimylėk! 

Tos Lietuvos pasigailėk, 

Kuri Tau „Šventas Dieve“ gieda! 
Nejau už tai, kad ji karštai 
Tarnauja Dievui, jos skruostai 
Per amžius ašaromis rieda? 


Ar duok kantrybės!... O gana! 
Krūtinė mūsų kruvina 

Ir sodžiai pelenuos prašnekę, 

Į dangų šaukę nenustos, 

Kol net religijos šventos 

Neteksme, viso ko netekę. (II t. 268). 


Tačiau Maironiui nekyla noras pamaištauti ne tik dėl savęs, bet net 
dėl Tautos, dėl kurios kitados Adomo Mickevičiaus Konradas reikalavo iš 
Dievo valdžios pasauliui tvarkyti ir tylinčiam Dievui kumščiais grasino. 
Maironis savo lyrikoje daugiau yra panašus į Mickevičiaus kunigą Petrą, 
kuris, nemažiau tautą mylėdamas, nusižeminęs prisipažįsta: 


Viešpatie! kas gi esu ties Tavo galybe? 
Dulkė, niekybė! 


Maironis nepakyla nei į baironišką individualizmą, nei į šopenhauerišką 
pesimizmą nenukrinta. Jį apsaugoja nuo to maironiška ir lietuviška filoso- 
fija. Pirma, kad „kryžius gyvatą žadėjo“; kryžius — kančios ir laimėjimo 
simbolis; vienas be antro nėra įmanomas; juo didesnės kančios, juo daugiau 
vilties ir pasitikėjimo antprigimtine pergale. Ir dėlto: 


„..nebijok! Dievas sergės tave: 

Be jo tavo plunksna nekris; 

Iš augšto Jis žiūri Apveizda guvia 

Ir sergsti tamsiausias naktis (II t. 14 p.). 


Čia yra Maironio individualio ir tautinio optimizmo šaltinis. Antra, kad 
lietuvis, apskritai nėra linkęs kovoti, maištą kelti, protestuoti. Jis greičiau 
rezignuos. Ir nors Maironis, savo proto ir val'os jėga, pats nusigalėdamas, 
šaukia kitus į darbą, akciją, bet iš prigimties yra linkęs į tą rezignaciją, 
kurią nuoširdžiai yra pergyvenęs ir išreiškęs Vienažinskis, kada jis tik ža- 
visi ir laukia tolimojo dangaus: 

Oi gi gražus gražus tolimasis dangus! 

Kada mane pašauksi ten, Dievuliau brangus 
Kada aštrius takus šios žemės pereisiu, 
Kada žvaigždėms grįstu keliu vaikštinėsiu? 


Dėlto ir Maironio lyrika dėkoja ne už žemės laimėjimus, bet ypačiai 
už pagalbą išvengti to, kas kliudo pasiekti metafizinį gyvenimą: 


Ačiū tau, Viešpatie, jogei mylėdamas 
Sergėjai mano gyvenimo rytą; 

Argi tai sykį perdaug patikėdamas, 

Bėgau į tinklą, gudriai užraizgytą! 

Žūti neleido tik šventas tikėjimas, 
Tėviškas Tavo Apvaizdos budėjimas. (I t., 3). 


4. Poezijoj apie Dievą Maironis, kaip minėta, yra subjektyvus, artesnis 
Vienažinskio tipui. O bažnyčios praktikoj dažniau pasitaiko, kad viešai gie- 
damos objektyvinės giesmės, tokio tipo kaip Baranausko giesmės apie Ma- 
riją. Ir Maironio religinės lyrikos bendru tik nčiųjų turtu patapo negausios 
religinės giesmės apie Dievo Motiną. 

Marijos kultas ypačiai yra populiarus Lenkijoje ir Lietuvoje. Vakarų 
Europoje jis buvo sustiprėjęs 17 am. kaip reakcija prieš protestantizmą. Jos 
garbę skelbė kovos su protestantizmu pionieriai jėzuitai, toliau kapucinai ir 
pranciškonai, kurie jau nuo vidurinių amžių buvo kėlę Nekaltosios Merge- 
lės garbę'“. Reikia manyti, kad Marijos garbė ir Lietuvoje sustiprėjo su ka- 
talikų a:ospyriu protestantams; iš tų laikų turime ir garsiąją Šiluvą. Jau 
Daukšos vertimuose randam ir žinomuosius Dievo Motinos himnus. 

Atgimęs Marijos kultas barckiškzm mens vaizdavo Dievo Motiną kaip 
aukštybių karalienę, dangaus valdytoja, apsuptą angelų chorų, su vainiku 
ir su skipetru, maloningai klausančią nusižeminusio žmogaus maldos. Po- 
ezija vadino ją pilim, Dievo malonių šaltinių, dramblio kaulo bokštu, perlų 
skryn'a (Angelus Silesius)!7. Tai tiesiog estetinis ir religinis grožėj/masis 
Dievo Motina, Panašiai žavis dar mūsiškiai Strazdelis, o ypačiai Baranaus- 
kas, skelbdamas Dievo Motinos garbę. iškeldamas vis naujus jos ypaty- 
bes, nieko neprašydamas nei sau nei kitiems (Skaisčiausioji, Gražiau- 
sioji...). 

Maironis nors jaučia Dievo Motinoj Dangaus Karaliene, Skaisčiausią 
Leliją, Viešpatę Dangaus, bet po kelis kartus jis vadina Mariją Motinėle. 
Kaip Dievas jam buvo tėvas, taip Marija jam yra motina, Marijos karališ- 
kumas ir motiniškumas yra susipynę iš karto ir liaudies meno statulose. 
Tik jie yra prisunkti ne motiniško džiaugsmo, bet skausmo dėl sūnaus, 
to skausmo, kurį tautodailė ir pats Maironis visados mėgsta pajusti. Jos 
galvą puošia karališkas vainikas, o širdyje — septyni kalavijai?. 


Maironio vieta lietuvių religinėj literatūroj. 341 


Tokia skausmingoji Motina ir kito skausmus greičiau supras. Ir mes 
matome Maironį kreipiantis į Mariją ne tam, kad ja grožėtųs, didžiuotųs, 
garbintų, ne tam, kad apmąstytų jos sopulius, bet tam, kad savuosius 
ir savosios tautos skausmus jai išdėstytų ir ko nors maldautų (pal. visas 
Marijos giesmes!). Tai tas pats, tik dar stipresnis bruožas, ka'/p ir poezi- 
joj apie Dievą. Skirtumas tas, kad į Mariją Maironis kreipiasi dažniau ne 
savo paties reikalais, bet kolektyvo: žmonių giminės ar tautos: 


Palengvink vergiją, 
Pagelbėk žmoniją, 
Ja gelbėk nuo priešo baisaus! (I t. 4). 


Ir šitas skundas, kad, 


Kaip upės bėgimas, 
Taip mus įpratimas 
Kas kartą vis traukia žemiaus; 


ir pagalbos šauksmas Maironio religinėj poezijoj yra nuoširdžiausias, iš- 
reikštas dar labiausiai įtikinama, įtaiginga forma. Taigi tų motyvų religinė 
poezija yra kūrybiškiausia, (Angele, Sarge mano, Dievo Meilė, Marija, Ma- 
rija), tuo tarpu kad mėginimas žavėtis Stebuklingąja Dievo Motina ir iš- 
skaityti jos nuopelnus (Marijos giesmė) išvirsta paprastu papasakojimu, o 
refleksija apie Kristaus nuopelnus — patosu be širdies ir be kraujo. 

5. Gal kaip tik dėl to artimumo su kasdienio gyvenimo vargais Mai- 
ronis savo kūryboj įsileidžia ne tik į tautines, bet ir į religines diskusijas, 
jau kaip epikas vaizdodamas lietuvių gyvenimą, 

Pats Maironis matė Lietuvoj baltuūojant Dievo namus ir kaimieč'us 
visa krūtinė „Šventas Dieve“ ar „Pulkim ant kelių“ giedančius. 

Ir bajorai nuo ju tesiskyrė nebent tuo, kad pamokslų neklausė ir mėgino 
per bažnyčią politikuoti. Jiems nekilo jokis klaus'mzs dėl religijos, jokis 
abejojimas, jokis susižavėjimas. Bet Maironis visai teisingai įžiūri tik pra- 
dedančius atsirasti lietuviškus inteligentus, kurių išsineštini iš namų tikėji- 
mą, tikėjimo tradicijas ėmė griauti universitetuose filosofinės srovės. Dau- 
gelis virto liberalais, kiti dėl mados ir „bedieviais“. Maironis gražiai parodo, 
kaip tie tariamieji liberalai yra dvylipiai — pasuko prieš kunigus, prieš 
tikėjimą, bet vėl imasi religinės tradicijos (pav., vaikus krikštydina). 

Tačiau Maironis visai teisingai neranda savo laikų Lietuvoj užkietėju- 
sių „bedievių“. Jis randa pasyvių atšalėlių nuo religijos. Bet užtenka t k 
sunkios valandos, kad jaunystės dienas atmintų ir stiprintų „malda prieš 
Kristų sopulingą“ (Danutė. M. V. 255). O iškentėti vargai ir patriotiniai 
laimėjimai sugrąžina visas religines emocijas, kuriomis Maironis apdovano- 
jo savo veikėjus (Barzda, II t. 284). Paties gi Maironio jauno lietuvio inte- 
ligento idealas būtų Rainys, kurio religija yra tradicinė, susijus su esteti- 

niais emocionaliniais pergyvenimais. mėnesienos pilnį Aleksoto šlaitai jam 
kalba apie Dievą, skatina žmones į Jį vesti; jam patinka mišparai prie mirk- 
sinčių žvakių; jis šaukias su malda gyvenimo prislėgtas. 

Tai asmeninė religija, sau skiriama, niekam neužmetama. Nors Maironio 
ankstesniais laikais religinė diskusija nebuvo labai aktuali, bet ji aktualėjo. 
Maironis mato, kad gyvenimas smarkiai mėgina tą religiją paliesti ir išstum- 
ti. Jis mato, kad Lietuvos areligėjimas reiškias Bažnyčios autoriteto nieki- 
nimu. Dėlto jis, lyg netiesioginiu būdu polemizuodamas, rodo Šv. Tėvą, lai- 
minantį visas tautas, skiriantį ir Lietuvai specijalią dieną. Ir jeigu kartais 
iš Šv. Tėvo nesusilaukia palankumo, tai tik dėlto, kad lenkai supina Romoj 
intrygų ir neprileidžia lietuviu prie Šv. Tėvo, Net buvęs „bedievis“ Barzda 
suklumpa prie jo kojų ir su ašaromis išreiškia savo padėką Maironis ir bala- 
dę rašo apie Šv. Tėvą senelį Leoną, kuris atitolino nuo Romos barbarus hu- 
nus. Stodamas ginti Bažnyčios autoriteto, griaujamo nuo renesanso laikų, 
Maironis neužmiršta ir kunigų. Tiesa, jis kunigų neidealizuoja (J, L. 77), 
bet kada užpuolami kunigai, tai jis savo herojų lūpomis nurodo, ką Lietu- 
vai yra padarę Daukšos, Širvydai, Valančiai, Burbos (II.226). 

Stebėdamas iškylančius ginčus tarp tikinčių ir netikinčių, Maironis tie- 
siog neištveria šalto epiko kėdėje ir pasipiktinęs tariamų bedievių netoleran- 
c!ja sušunka: 

Esi tu bedievis, tai tavo dalykas. 
Už ką gi beplūsti, kad aš katalikas! (II t. 78)). 


Su visu pasipiktinimu Maironis pasmerkia pačius šaltinius, iš kurių eina 
į Lietuvą ir į visus kraštus netikėjimas. Jis pasmerkia Marksą, Šopenhauerį, 
Proudhoną (K. I., 34), Kontą, Hartmaną (K. I., 28). Jo poetinė materijaliz- 
mo ir pozitivizmo kritika yra „Kame išganymas“? libretto. Tenai parodo, kaip 
materijalizmo ir pozitivizmo idealai, išrekšti puikiausiai Gaudeamus igitur 
himnu, priveda gyvenimą prie katastrofos. Tik optimistas Maironis rodo, 
kad Zonis, iš namų išėjęs su skaidria širdim ir religinėm tradicijom, ne- 
pasitenkina racionalistiniu materializmu ir po katastrofų, kada išgirsta vai- 
kus besimeldžiančius už savo tėvo žudytojus, patsai sudreba, klaupias ir 
nusilenkia Dievybei. Kaip anksčiau tautinę ideologiją apgaubė ir įprasmino 
religija, taip dabar ir socijalinį klausimą sprendžia religijos šviesoje. Su- 
grįžti prie religijos yra Maironio nurodomas kelias socijaliniam klausimui 
teigiamai išspręsti. Kada Milvydų vaikų galvutėse kylančius klausimus tė- 
vai išaiškina religijos šviesoje, matai autoriaus tylų nurodymą sukurt šei- 
mas su religija, duoti religinį auklėjimą, nes tik tada bus 

„Gloria in excelsis Deo et in terra pax hominibus...“ 

Apžvelgus Maironio religijos charakterį, peršasi išvados, 

1. kad jo poezijos religija yra aiškių katalikiškų pagrindų, nepaliestų 
jokios moderniškos filosofijos srovės; 

2. kad savo polinkiu į nuosaikų paprastumą, subjektyvuma, maldinguma 
bei tos maldos pasyvų sielvartingumą ji yra lietuviška; 

3. kad iš primityvaus liaudiško specijalinio jausmo, kuris ribojasi ma- 
nim ir gentim, Maironio religinės poezijos socijalinis jausmas yra pakilęs iki 
tautos ir žmonijos; 

4. kad pagaliau Maironio religinės poezijos charakteris atsako tam auš- 
rininkų dvasios amžiui, kuriame religinės kovos būta dar nedaug ir neak- 
tualios, o pačio religingumo — tradicinio. 


III. Nuo Maironio: konstruktyvinė dalis. 


Pačiame Maironio kūrybos karštyje, 20 amžiaus angoje, visas lietuvių 
gyvenimas buvo nusidažęs tautinio atgimimo šūkiais. Bet čia gyvenimas su 
Maironiu nesustojo. Jis žengia toliau, kaip Čiurlionio Procesija sų mišku 
vėliavų siūbuoja ežero krantų į rausvai pageltusias Saulėlydžio šalis, į pa- 
sakiškas karalaičio pilis. Ir su kiekvienu nauju tautos ar žmogaus žingsniu 
jo vėliavoje ryškėja nauji šūkiai. 

1. Kai Maironis leido „Pavasario Balsus“, jis pradėjo rinkinį patrioti- 
niu eilėraščiu (Jau niekas tavęs taip giliai nemylės...). Kai 1926 m. iš naujo 
leido, rinkinį pradėjo religiniu „Ačiū Tau, Viešpatie...“ ir dar pridėjo 6 
religinius himnus iš Rigvedos. Tai mažutė, bet charakteringa smulkme- 
na ne tik senstančiam poetui, bet ir kintančiam laikotarpiui. Su spaudos 
atgavimu vietoj tautinio budimo jau ima reikštis religinis susnūdimas ir 
budimas. Vietoje Žemaitės, kurios asmenyje buvo pasirodęs sulenkintos 
psichikos kitimas į lietuvišką, jau turim aukštaitį, kurio išsineštinės reli- 
gijos šulai subraškėjo ir sugriuvo. Bet ilgai merdėjus religinė sąžinė jame 
neišblėso ir poeto mirties patale prasimušė pro jo lūpas nuoširdžiu pris1- 
pažinimu, 

Gulėdamas, Mamyt, ilgą laiką patale, daug skaitau ir misliju. 
Ir persitikrinau, kad brangiausias daiktas žmogui yra tikėjimas“. 


Tai žodžiai, 1907 m. pasakyti švelniasielio Biliūno, kuris sujungė sa- 
vyje ir laikotarpį, kada ypačiai reiškės religinės pasaulėžiūros griuvimas, ir 
laikotarpį, kada ji pradėjo vėl atgimti, kada tylomis imta tikėjimo ilgėtis. 
Literatūrinį tokios religinės tragedijos tipo atvaizdą parodė lietuvių litera-. 
tūroj geriausiai kitas aukštaitis — A. Vienuolis. 

Bet su tyliu tradicinio tikėjimo pasigedimu, su švelniu dūsavimu ir 
grožėjimusi jaunystės dienų laimingu religiniu gyvenimu nesustojama. Di- 
džiojo Augustino prisipažinimas „nenurims mano siela, iki neatsilsės Vieš- 
patyje“, tas naujas mums dvasios bruožas praplėšia pasyvumo kevalą ir iš- 
trykšta lietuvių genijaus kūrėjo maldoje: 

O, Viešpatie! nušviesk, maldauju, kelią mano, nes nežinau jo. Išėjau 
priekin mūsų procesijos, o žinau, kad ir kiti paskui mane eis, bet kad tik ne 
šuntakiais? 

Klaidžiojome po tamsius miškus, perėjome slėnius ir suartus laukus, o 
procesijos buvo ilga kaip amžinybė. Kai išvedėme procesiją ant tylios upės 
kranto, tik tuomet jos galas pasirodė iš tamsaus šilo, — Upė! — šaukėme. 

Tie, kurie arčiausiai buvo kartojo: — upė, upė! 

O tie, kurie lauke buvo, šaukė: laukas, laukas, laukas! Gale einantieji 
kalbėjo: — Miške esame ir nuostabu, kad prieky einantieji šaukia: laukas, lau- 
kas, laukas! — upė, upė — Mes mišką matome, — kalbėjo. Ir nežinojo, jog 
jie procesijos gale eina. Bet nūnai, Viešpatie, kelias kaskart sunkesnis. Prieš 
mane aukščiausi kalnai, pilkos uolos, prapultys. Tai gražu. Tai be galo gražu. 
Bet kelio nežinau ir baugu man. Ne už save, — ne. Aš einu, ir jie jau paskui 
mane eina, Viešpatie, jie taippat paskui eina, visa procesija, ilga, ilga. Galva 
prie galvos per visą slėnį ir per ilgą upės krantą ir per tylų suartą didį lauką, 
išsidriekusį toli, toli, o tos procesijos galas slepiasi miške, ir galo jos nėra. 

Kur yra tiesa, Viešpatie? — Jau einu. Išdėstei prieš mane savo stebuklus 
ant rausvų kalnų viršūnių, ant pilkai žalsvų uolų, fantastinių, kaip karalaičių 
rūmai. Arčiau einantieji aiškias akis turi, bet tie, kurie ant upės arba lauke 
tebėra, kuomet išvys tuos Tavo, Viešpatie, stebuklus? O tie, kurie iš miško dar 
neišėjo? Man jų gaila, Viešpatie. Jie negreit išvys tuos tavo stebuklus, kuriuos 
aplink taip dosniai aikvoji““. 


Vietoj ašarojimo ant pasaulėžiūros griuvėsių, randzm ekspresyvų ver 


žimąsi į Viešpatį. Vietoj pasyvi mo ir rezignacijos — dinamizmą ir šauksiną. 
Vietoj egoistinio subjektyvumo — kūrėjo atsakingumo pajautimą pr'eš ki- 


tus. 


Tai šauksmas Čiurlionio, kurio didžioji kūryba yra religijos pri- 


sunkta. 


Tuo pačiu metu bręsta kita asmenybė, rodanti naują dvasią 'r formuo+ 


jantį naują dvasinę atmosferą kūrybai, Lygiai prieš 23 metus ji į savo die- 
noraštį, kaip ir Čiurlionis, įs rašo: 


jau 
mė, 


„Viešpatie, suteik man tą malonę taip visus ryšius, mane prie žemės rišan- 
čius, sutraukytį, taip nuo visų šios žemės niekniekių atsisakyti, taip nuo vi- 
sokių žemiškų norų, geismų,. siekimų, užsimanymų pasiliuosuoti, kad drąsiai 
galėčiau tarti: nieko daugiau čia nesibijau ant Žemės, kaip tik Tavęs, mano 
Viešpatie...“ 


Dar maironiškai skamba noras atsisakyti nuo žemės, bet iš kitų eilučių 
prasimuša ne tik čiurlioniškzs numatymas atsakingumo už kitus ir bai- 
kad kiti paskui eina, bet ir pareiga kitus paskui save vesti: 


„Man rodosi, kad ne tiek gynimosi taktikos (reikia laikytis), kiek už- 
grobimo, apėmimo, užkariavimo. Pats gyvai persiėmę Kristaus dvasia, turime 
rūpintis telkti ir organizuoti aplink save geros valios žmones; juos lavinti, 
rūpintis prie darbo, o paskui drauge su jais ir per juos visur Kristų įvesti, 
viską Kristuje atnaujinti ir atgaivinti, viską dėl Kristaus apimti, viską prie 
Kristaus patraukti. Viešpatie Jėzau, uždek mūs širdis to uolumo ugnimi. To. 
Tavęs melsiu... 

Ar neprivalome eiti tenai, kur didžiausia bedievystė, paleistuvystė, tikė- 
jime atšalimas, nuo Bažnyčios atitolimas. Jei vienas kelias užkirstas, kodėl kito 
nepajieškoti, jei vienos durys uždarytos, kitas sau prasiręskime, jei vienas langas 
užkimštas ir užkaltas, kitą sau darykimės, kad šviesą sau įsileistume, Ar neturėtu- 
me stengtis visur įlįsti, įsibrukti, kur tik galima kas nors dėl Kristaus ir Jo 
Bažnyčios pasipelnyti: — į visokias draugijas ir įstaigas, į visokias šalis ir 
viešpatijas, o ypač į didelius miestus, prie universitetų, prie jaunuomenės, kad 
tenai įnešus Kristų, kaip dabar iš ten paeina klaidingas mokslas, taip paeitų 
iš ten tikras Kristaus mokslas; į darbininkų draugijas ir sąjungas, kad jos 
būtų Kristaus tikėjimo -atspirtis ir apginklas, kaip jos dabar yra dažnai visokių 
maištininkų ir riaušininkų židinys ir įrankis; (1910.X.25). 

Nejaugi vis nusileidžiant ir nusilenkiant prieš visokius neteisingus prie- 
šininkų Bažnyčios įstatymus ir norus nieko neveikti? Nejaugi išsižadėjus bran- 
giausių idealų, rūdyti kur susirietus ir susitradkus iš baimės? Jei taip elgtu- 
mės, tai susilauktume to, kad kokią dieną mums uždraustų ir katalikais būti. 
Ne, anaiptol ne..! Turime eiti narsiai ir drąsiai prie tikslo keliu, kurį Dievas 
mums rodo, ten, kur Dievo dvasia mus veda ir skatina e'ti į jokias kliūtis 
neatsižvelgiant, nieko nenugąstaujant... Dvasios nė pančiais nieks nesugebės su- 
rakinti, nė kalėjime neužkals, nė ištrėmime nebesulaikys. Ji išsiverš iš visur, 
pro visur prasimuš. Uždek tik, Viešpatie, mūsų širdis Tavo meilės ugnimi! Duok 
tik mums tavo šv. Dvasią, kad mes tikrai visko išsižadėję! Tavo garbei ir Tavo 
Bažnyčiai visiškai, pilnai atsiduotume... (1910.X 25).. 


Ir šiame naujame žmoguje išgirstam Dievui ir Bažnyčiai atsidavimo 
jausmus panašiai, kaip Maironis kad buvo skelbęs, tik jau ne elegiškai, bet 
ekspresyviai, ne defensyviai, bet ofensyviai; tok'u pat karštumu ir jausmo 
gilumu, kaip Čiurlionis šaukėsi į Dievą tiesos kelio, kreipdamasis čia į mo- 
dernaus pasaulio jaudinimą ir graujamą Bažnyčią, kad parodytų jai visą 
savo atsidavimą kaip kitados Lojola: 


„Šv. Katalikų Bažnyčia, tikroji Kristaus karalija ant žemės, karščiausiai 
mano numylėtoji! Jei tave užmirščiau, tegul būna užmiršta mano dešinioji, 
tegul mano liežuvis pridžiūsta prie gomurio, jei aš Tavęs neatsiminčiau, jei aš 
Tavęs nelaikyčiau, mano mieliausioji motina, už visų didžiausią sau linksmybę? 
(1910.X 27)“. 


Tai naujos gadynės balsas, užbėgęs toli į priekį, tartas kun. Matulevi- 
čiaus, būsimojo arkivysk:po. Dinamiškos balsas, laužas lietuvių tautos pa- 
syvumo instinktą ir reiškiąs religinį aktingumą. Tai šauksmas į naują lie- 
tuvių tautos atgimimą — religinį. 

2. Ar šitą naujo atgimimo pradą, ypačiai religinio aktingumo dvasią, 
yra pajautimas mūsų literatūra? 

Ir taip ir ne. Viena ranka reikėjo užtverti kelias antireliginiam judė- 
jimui per literatūrą, antra ranka — ūgdyti religinė kūryba. Kaip Maironis 
savo poezija sulaikė tautą nuo galutinio nuiautinimo, taip literatūrą nuo 
antireliginio elemento apsaugoja savo kritika Jakštas-Dambravskas, o kūry- 
boje visą lie'uviškos žemės gyvenimą pradėjo šildyti religija Š. Ragana. Ji 

rodė ne tik lietuviškus žmones, kurie nėra pametę savo tradicinio tikėji- 
mo, bet žmones, kurie sąmoningai neša tikėjimą į šeimą ir bent truputį į 
gyvenimą, kaip buvo numatęs Maironis. Tai sąmoningos religijos, religinės 
kultūros pirmoji apraiška. 

Artyn į mūsų dienas lietuvių literatūroj labiau dominuoja areliginė 
kryptis. Apie ją iš vienos pusės glaudosi maža religinės literatūros srovelė, 
iš an:ros — stipresnė antireliginė. Sakoma, dominuoja areliginė, nes mūsų 
dienų literatūra jau irgi ima nutolti nuo šiurkštaus pozitivizmo. Jo vietoj 
įsigali vadinamasai ht: manizmas, kvrio areligiškumas reiškiasi tuo, kad var- 
dan žmogiškumo ir paprastumo neranda žmoguje religinio gyvenimo, nei 
mistinės pagarbos, traktuojant religinio gyvenimo reiškinius. Naujojoj li- 
teratūroj maža randam vaizdojamų žmonių, kuriems religija būtų gyveni- 
mo inspiratorius ir vadovas, kuriems religija būtų ne tik tema pasikalbėti 
su svečiais salione, bet veiksrys, valdąs jo poelgius gyvenime. Naujojoj 
literatūroj, ar ji būtų katalikų ar nekatalikų rašyta, dažniausiai sutinkamas 
žmogus veikia emocijų, aistrų, ypačiai seksualinių aistrų, inspiruojamas, o 
tikrasis žmogus, anot Paskalio, yra ir ne gyvulys ir ne angelas, bet būtybė 
tarp angelo ir gyvulio. Vietoj maironinių laikų idealistinės tautinės pa- 
triotinės literatūros rodosi tendencija susidaryti miesčioniškai literaūrai. 

Bet kaip užsieniuose ėmė reikštis religinės literatūros budimas, ypačiai 
po didžiojo karo, taip šalia areliginės literatūros ir mūsų lyrikoj vėl ima 
reikštis religinė srovė, kurioj sušviti poetinis Dievybės pasiilgimas ar gro- 
žėjimasis, kuris prispiria lyrika poetą tamsiąją naktelę prie lygaus kelio 
su smūtkeliu kalbėtis, subjektyviai išsipasakoti savo intymiausius skaudu- 
lius, pasielvartauti, kad Kristų pasaulis kryžiuoja, psalmiškai savo menky- 
bę išsakyti. Tai vis sielvarto poezija, kaip Vienažinskio, kaip Š. Raganos. 
Tik dabar čia nėra tokio optimizmo būsimu gyvenimu ir jo ilgesio, nes 
naujasis poetas neturi tokio nuoširdaus ir, pasakyčiau, vaikiškai tvirto ti- 
kėjimo kaip anie. Jeigu ankstesniems religinės poezijos rašytojams dažnai 
trūko įtaigingos išraiškos, tai dabartiniams labai gresia natūralaus religi- 
nio jausmo stoka. Jeigu ankstesniems Maironio tipo kūrėjams religinis 
jausmas reiškės poezijoj iš tradicijos, tai dabartiniams gresia reikštis ir iš 
mados (užsienio įtaka!). Jeigu pirmieji savo religinėj poezijoj rodės labiau 
teocentrikai, tai dabartiniai linksta į antropocentrizmą. Bet tiek vieni, tiek 
ir kiti — sielvartingi. 

Religinė poezija ligi šiol rodo žmogų, kuris su savo religiniais jaus- 
mais ir refleksijomis bėga nuo gyvenimo, susisuka į save, lyg keleivis aud- 
roje į apsiaustą. Bet religija nėra dar įkvėpusi rašytojų taip, kad jie rodytų 
žmogų su religija išeinantį į gyvenimą, ofenzyvų žmogų, su plačiais užsi- 
mojimais tam gyvenimui nukariauti, 

3, Ar ofenzyvinė religija sužibs mūsų literatūroje, tatai pareis nuo to, 
ar tokia religija įsisunks į visas gyvenimo kertes, ar performuos kūrėjo tipa 

ne tik iš vardo, bet iš esmės lyrikui sukels nenugalimą veržimąsi į Dievybę, 
ar epikui duos prieš akis žmonių, religija gyvenančių, ar dramaturgui leis 
pamatyti žmogaus pašėlusią vidaus kovą tarp aistros ir religijos. Bet tai 
baisiai sunkus daiktas, juoba mums lietuviams, nes reiktų sulaužyt tą pasy- 
vumą ir nenorą pažvelgti į ateitį, kuris, rodos, yra tapęs mūsų charakterio 
tautine žyme, tą pasyvumą, kuris lietuviams padėjo išlaikyti etniškąsias ypa- 
tybes svetimųjų nepaliestas, bet neleido plačiau užsimoti naujiems kūrybos 
žygiams, pasyvumą, kuris net mūsų dabartinėse kovose dėl teritorijos ir 
kultūros paverčia mus ne kaltinančiais, bet besiginančiais, pagaliau tą pa- 
syvumą, kuris liaudį pavertė primityviais individualistais, tik tarp savęs 
besiskundžiančiais ir bedejuojančiais, bet ne protestuojančiais. To rezig- 
nuojančio pasyvumo meninė išraiška yra mūsų sielvartingas rezignuojąs 
Rūpintojėlis kaip kad Ispanija yra tėvynė visu kuo besidžiaugiančio 
Don Žuano arba Vokietija — besiveržiančio visados ir bekovojančio dėl 
gyvenimo prasmės Fausto. 

Tiesa, Lietuvos žemė mokėjo ir moka išdaiginti retkarčiais didžias as- 
menybes, kurios dinamiškai išsiveržia iš aplinkumos, sulaužo pasyvumą ir 
sušvytruoja grandioziškais užsimojimais. Jos prašoksta savo amžininkus, 
bet lieka savo laikų nesuprastos. Niekais nuėjo agresinga grandioziška Vy- 
tauto idėja: mums skirta pasaulis valdyti; nebuvo suprastas savo laiku ir 
Daukša, ir Duonelaitis; ir Čicrlionis liko unikatu. Nuošaliai liko ir Vydū- 
nas sų rodomų tautai etinio „sau žmoniškumo“ idealu. Neįvertintos ir lietuvių 
tautos perspektyvos ateičiai — sintetinis rytų vakarų kultūros idealas, prof. 
Šalkauskio rodomas, vietoj jau pasiekto Basanavičiaus ir aušrininkų lygy- 
bės su kitomis tautomis idealo. Neužtenkamai įvertintas ir aktyvus religi- 
nio atgimimo perspektyvų kūrėjas Matulevičius. Argi šitie dvasinio inten- 
syvumo ir dvasinės ekspansijos idealai susilauks tokio pat likimo kaip vy- 
tautinis teritorialinės ir politinės ekspansijos idealas? 

Juodu pranašu šmėkštelia mūsų poetas Putinas ir jo pirmatakas savo 
laiku taippat nesuprastas Dobilas, kurie vaizduoja, kaip religinis aktyvumas 
daugelio jo skelbėjų esti sukarikatūrinamas ir Lietuvoje susilaukia fiasco. 

O visdėlto religinio atgimimo litera:ūroj ir gyvenime laukti reikia ir 
galima laukti! Reikia, nes tautinis atgimimas Lietuvą padarė laisvą, religinis 
atgimimas turi ją padaryti gražią. Laukti galima ne tik dėlto, kad po karo 
visoj Europoj imama šaukti — artyn prie religijos ne tik dėlto kad religi- 
mis atgimimas Lietuvoj mažu pamažu gilinas ir plečias, bet ir dėlto, dėl ko 
Maironis laukė tautos atgims'ant: 


Kas eina su meile, su širdžia didžia 
Tam Viešpats bus pats per Vadovą! 


Tai pasisekimo garantija, bet ir sąlyga! 

KAZIMIERAS JASĖNAS, MINTAUJA 


ESTETIKOS REIKŠMĖ ETINIAME ŽMOGAUS 
GYVENIME 


I. Estetikos itaka į pasaulio moralę. 


a) Estetikos sąvoka taip sena kaip pasaulis. Aukščiausis Kūrėjas, padz- 
ręs įvairių kūrinių rūšis, vis teikės pridėti: „Et vidit guia esset bonum“. 
Tas bonum, turįs savyje grožio idėją, buvo Jo kūrimo esmė. 

Šėtonas, supratęs Dievo mintį, pasiryžo Jo tvarinius subjaurinti, pa- 
naudodamas tam tikslui nenuveikiamą estetikcs galia. Jis sugundė pirmuo- 
sius žmones valgyti draudžiamą vaisių, nurodydamas į jo ypatingą grožį. 
„Vidit igitur mulier, guod bonum esset lignum ad vescendum, et pulchrum 
oculis, aspectugue delectabile: et tulit de fructu illius et comedit“ (Gen. 
III, 6). 

Grožio veiksnys pasidarė dvipusiniu etikos kardu, galinčiu išganyti ir 
pražudyti. Suprastas Dievo idėja, jis visados pakelia žmogų į dangų, bet 
panaudotas blogam tikslui, veda į pražūtį. 

Visdėlto jis pasilieka galingu dorovės faktoriumi. 

b) Senovės graikai turėjo, be abejonės, klaidinga tikėjimą, bet sustatę 
savo mitologija estetikos pagrindais, pasiekė gana aukštą etiką. Koks gra- 
žus ir didingas buvo dievų tėvas Zeusas, metąs žaibo vilyčias į nuodėmin- 
gus žemės gyventojus! Kokia skaisti Venera, gimstanti iš jūros putų. Kiek 
puikių grožio motyvų teikia šviesus Helijas, kas rytą leidžiąsis ugningais 
arkliais dangaus mėlynėje, o nakties poilsiui pasinėriąs iūros gelmėje, arba 
Hermės, išnešiojąs vėjo greitumu dievų valią po platųjį pasaulį, arba nekal- 
toji išminties deivė Palas Atėnė, gimstanti iš aukščiausiojo dievo smegenų. 
Jos garbei graikai Atėnų Akropolyje pastatė puikiausį templį, vadinamą 
Partenon, kas reiškia nekaltos panelės buveinę. Krikščionys jame sumaniai 
įkūrė šv. Panelės bažnyčią. 

Ta graikų tikyba, nors kilusi iš grynos fantazijos, buvo labai graži ir 
todėl davė pasauliui tiek kilnių filosofų, narsių herojų, genijalių men nin- 
kų, garsių poetų, gerų istorininkų ir pakėlė tautos moralę iki negirdėtų pa- 
gonijoj aukštumų. 

Bet, kad grožio supratimas ėmė nykti, kad Venera pas'darė paleistuve, 
Hermės vagiu, Dionizas girtuokliu, o menas virto šlykščia pornografija, 

tuojau įvyko ir dorovės pakrikimas. Iškilmės baigėsi orgijom's, o filosofai 
virto Epikurais de grege porcorum. 

c) Dievo išrinktoji tauta — izraelitai, rodos, negalėjo vadovautis grožio 
motyvais savo etiniame gyvenime, kadangi Mozė griežtais įsakymais už- 
draudė darytis skulptūras bei paveikslus, bet, įsigilinę į dekalogo tikrą pras- 
mę, pastebėsime, kad atsargus įstatymų davėjas užgynė turėtį tik svetimų 
dievų atvaizdus. Visi Izraelitų vadovai laikė grožį geriausia priemone pa- 
skatinti kietasprandę tautą pasduoti Dievo valiai įr laikytis šventų radicijų. 

Mozė, žinodamas savo tautiečių palinkimus ir norėdamas juos apsaugo- 
ti nuo Egipto stabmeldystės, pirmuoju įsakymu vždraude gamintis jo 
skulptūras. ,„Non habebis Deos alienos coram me. Non facies itibi sculpti- 
le, negueomnem similiudinem, guae est in coelo desuper, et guae in terra 
deorsum, nec eorum, guae sunt in aguis sub terra“ (Ex. XX,3—5). Reiškia: 
neturėsi svetimų dievų prieš mane. Nedarysi sau kokios nors skulptūros 
(suprask. tų svetimų dievų), rei panašumo to, kas yra danguje aukštai( su- 
prask: saulė in žvaigždės), ir kas žemėje apačioj (paukščiai ir žvėrys) nei 
to, kas yra vandenyje po žeme (žuvys, vėžiai, kirmelės). Visa tai garbino 
egiptiečiai. Aišku, kad Mozė pirmoj įsakymo dalyje draudžia garbinti sve- 
timus dievus dvasia, antroj kūno organais. Jei čia būtų ne vienas, bet du 
įsakymu, tai dekalogas nustotų buvęs dekalogu ir turėtume ne dešimtį, o 
vienuolika įsakymų. Kad tai nebuvo, parodė patsai įsakymų davėjas, liep- 
damas ant sandoros skrynios pastatyti du cherubimu, o tyruose vario žaltį. 
Jis dargi dvejose knygose — Exodus ir Leviticus — smulkmeniškai aprašė 
kunigų rūbų, šventnamio, apeigų, vario altoriaus, aukso žibinto ir k'tų baž- 
nytinių reikmenų puikumą. Taigi, grožio negalėjo ginti. 

Dovydas karalius surengė net 7 didžiulius chorus ir patsai šokdamas ir 
grodamas lydėjo sandoros skrynią į Sijono šventnamį. O jo psalmės, tai 
gražiausia poezija, tebeaidinti ir šiandien per visą žemės rutulį. 

Saliamonas, pastatęs Dievo įsakymu Jeruzalės bažnyčią, išpuošė ją įvai- 
riomis skulptūromis, būtent: cherubimzis, palmėmis, liūtais, lelijomis ir 
vario jūra, stovinčia ant dvylikos jaučių. Vis tai patsai Dievas pašventė 
stebuklingu būdu. „Nebula implevit domum Domini, et non poterant sa- 
cerdotes stare et ministrare propter nebulam; impleverat enim gloria Do- 
mini domum Domini.“ 

Jei žydams būtų buvę draudžiami betkokie paveikslai, tai jie nebūtu 
galėję turėti nė pinigu su Romos ciesorių atvaizdais. Tačiau skaitome pas 
Matą XXII sk., kad ir pats uotusis pariziejus Kristui parodė monetą su val- 
dovo portretu. 

d) Bet štai atėjo tiek amžių laukiamas Mesijas. G'mė tvarte, vargingai 
gyveno ir mirė prie kryžiaus kartuvių. Rodos, čia ir kalbos nebegalėjo būti 
apie grožį ir jo įtaką moralei. Tačiau šv. Augustinas, vienas geriausių Kris- 
taus pasekėjų ir Jo mosklo žinovų, rašo, aiškindamas 44 psalmę: „Pulcher 

rego in coelo, pulcher in terra; pulcher in manibus parentum; pulcher ix 
miraculis, pulcher in flagellis; pulcher invitans in vitam, pulcher non cu- 
rans mortem; pulcher deponens animam, pulgher recipiens; pulcher in lig- 
no, pulcher in sepulchro, pulcher in coelo.“ Gražus Kristus danguje ir že- 
mėje, gražus kentėdamas, mirdamas ir prisikeldamas. 

Iš tikrųjų, kas daugiausia davė grožio motyvų ir meno siužetų vaizdybai 
ir muzikai, jei ne Kristaus ir Jo Motinos gyvenimas. Srnku rasti galeriją, 
kur nebūtų Madonos ir Jos dieviško Kūdikio paveikslo. Didžiausi krikš- 
čioniškos eros genijai stengėsi kuotiksliausiai atvaizduoti Išganytojo kil- 
nius ir puikius darbus. Visos vaizdybos mokyklos savo pajėgumus išmėgi- 
no ir išvystė ant krikščionystės pagrindo. 

Neseniai šventėme Kalėdas ir matėme, kad įvairiausių pakraipų laikraš- 
čiai savo skaitytojams nesurado brangesnės dovanos, kaip užgimusio Kris- 
taus atvaizdą, o mūsų šventovėse iškilmingai skambėjo puikios Kalėdų gies- 
mės, žavėdamos didelius ir mažus. 

e) Visa Bažnyčios iiturgi/ja susikūrė grožio motyvais. Šventos apeigos, 
rūbai, indai, altoriai, paveikslai ir statulos, sakyklos ir klausyklos, vis tai 
estetikos padarai. Mūsų bažnyčias drąsiai galima pavadinti sakralinio me- 
no muziejais bei galerijomis. “Gal nebetoli tas laikas, kad Lietuvą ims lan- 
kyti anglai ir kiti turistai ir, neklysdamas pasakysiu, — daugiausia jie do- 
mėsis mūsų šventyklomis. 

Nėra nė mažiausios abejonės, kad puikios apeigos ir puošnūs Dievo na- 
mai veikia žmogaus dvasią, padeda sukaupti mintis, užmiršti kasdienin'us 
reikalus ir rūpesčius, pakelia širdis į dangiškas sferas, įkvepia kilnių norų 
ir pasižadėjimų, tariant, svdvasina kūną, atnaujindami Dievo paveikslą. 

Nors estetika neatstoja religijos, kaip tai mano Schilleris, Hegelis ir 
kiti vokiečių poetai, tačiau, išreikšdama abstrakčias mintis kūniška forma, 
ji yra geriausia jos talkininkė ir stipriausia atrama. Habiius non facit mo- 
nachum — rūbai dar nedaro vienuolio — bet ir vienuolis be habito nedaug 
turėtų reikšmės visuomenei. 

t) Pirmųjų krikščionių pamaldos dėl sunkių aplinkybių negalėjo pasi- 
žymėti iškilmingumu ir puikumu. Gavę laisvę, į pagonių bazilikas jie sutrau- 
kė senovės templių liekanas ir susikūrė puikius Dievo namus, padengdami 
jų sienas gražia mozaika. iš kurios neapribotai viešpatauja Kristus. 

Netrukus benediktiniai visą meną paima į savo rankas. Jie architek:o- 
riai, plastikai ir tapytojai. Visos romantiško stiliaus liekanos — jų pada- 
ras. Tik į gotišką stilių isibrovė ir pasauliniai kūrėjai. 

g) Sakralinė vaizdyba, kitos beveik ir nebuvo, taip išsiplatino, kad 
Oriente VIII ir IX šimtmetyje sukilo prieš ją ikonokiastai ir negindėtu 
žiaurumu, tikru vandalizmu naikino ikonas ir statulas, o menininkus baudė 
baisiausių būdu, išdurdami akis, nupjaudami nosis ir nukirsdami rankas. 

Vieną vienuolį, atsisakius; mindyti kojomis Dievo Motinos paveikslą, įsiuvo 
į maišą ir paskandino jūroje. 

h) Nenuostabu, jei tokiomis aplinkybėmis menas ėmė žlugti ir Italijoj 
visai sustojo. Bet XII-o amžiaus pradžioje šv. Pranciškus Asižietis jį ir 
vėl prikėlė iš letargo. Apsivilkęs storu maišų, susijuosęs pančiu, jis, kaip 
Jonas Krikštytojas, smerkia prabangingą pasaulį, kviesdamas visus į aukš- 
tesnį sielos gyvenimą. Jį labiau jaudina nekalti žvėreliai, gėlės ir žuvelės, 
negu sugedę ir ištvirkę žmonės. Jis rašo himną saulutei, draugaujasi su vilku 
ir sako pamokslus paukščiams. Pagaliau pasitraukia į kalną ir toli nuo pa- 
saulio triukšmo vienijasi su Dievu ir kaipo Jo malonės ženklą gauna Kris- 
taus stigmatus. 

Šv. Pranciškus tai naujas meno isiorijos etapas. Jis aptiko seniai pa- 
mirštą gamtos grožį. Viduramžiais gamtą laikė prakeiktą ir niekas nedrįso 
jos vaizduoti. Tik dabar žmonės suprato, kad Išganytojas, atpirkdamas Ado- 
mo ir Ievos vaikus, nuėmė ir nuo gamtos prakeikimo antspaudą. Prašvito 
nauja era, prasidėjo renesansas. Kaip iki šiolei nebuvo paveikslo su peizažu, 
ta'p dabar sunku buvo rasti piešinys be gamtos vaizdo. Grožio reikšmę dva- 
siniame gyvenime geriausiai įvertino pranciškonai, didžiojo šventojo pase- 
kėjai. 

i) XV ir XVI šimtmetyje Italijoj, o netrukus ir visoj Europoj praplito 
humanizmas. Studijuodami klasikų raštus, mokslininkai pastebėjo antikinio 
meno grožį ir pasidavė jo įtakai. Prisikėlė senovės graikų ir romėnų dievai, 
genijai, mūzos ir satyrai. Deja, su klasicizmo atgimimu, įsiveisė ir stabmel- 
džių dvasia. Veltui scholastikai pakėlė prieš ją savo balsą, veltrį kunigai 
šuliniuose skandino pagonių statulas, renesanso grožio veikla pasidarė ne- 
nugalima., Prikelti dievai nė nemanė pasitraukti. Pasiliko tik viena priemo- 
nė laimėti toj pavojingoj kovoj: pakrikštyti dievus ir sukrikščioninti mito- 
logija. Tai ir padaryta. Meno formos palikta kaip ir buvusios, bet joms duota 
krikščioniška prasmė. Genijai virto Dievo pasiuntiniais, amūrai angelais, 
Kristus ir apaštalai gavo romėnų togas, o švenčiausia Panelė Junonos iš- 
vaizdą. Krikštas pavyko kuogeriausiai ir sakralinis menas niekados nepasie- 
kė tokių aukštumų kaip renesanso metu. Atsirado genijalūs kūrėjai: Leonar- 
do da Vinci, Michelangelo, Rafaelis, Correggio, Ticijanas, Veronezė. Jiems 
vadovavo vienuoliai: Fra Angel'co, Fra Filippo Lippi, ypač gi Fra Bartho- 
lomeo. Popežiai Julijus II. ir Leons X. pasidarė didžiausiais meno mece- 
natais, supirko antikės radinius ir pripildė Vatikano muziejus stabmeldžių 
dievais. Mitologija nustojo savo reikšmės. Į ją imta žiūrėti kaip į gražią 
pasaką, bet klasikinio meno forma pasiliko ir du šimtmečių žavėjo naujos 
kūrybos mėgėjus. Estetika šventė triumfus, pratiesdama kelią krikščioniš- 
kai dorai. 

Garsiajam laikotarpiui uždėjo vainiką pvikiausia visame pasaulyje šven- 
tykla — San Pietro Romoje. 

k) Deja, gražioji popiežiaus katedra tapo priežastimi pasipriešinimo ir 
sukilimo pries Bažnyčią. Lutheris, Kalvinas, Zwinglius ir kiti vadinami re- 
formatoriai, apsimesdami dievobaimingumu, paskelbė karą Kristaus įpėdi- 
niui ir jo valdoniai Bažnyčiai. Tyros evangelijos priedanga jie ėmė kovoti 
su. pagonijos liekanomis, pasmerkdami visą vaizduojamąjį meną. 


Ju pasekėjai nepaprastu įnirtimu ėmė naikinti visus sakralinės kūrybos 
padarus: deginti altorius, skaldyti statulas, pjaustyti ikonas, tepaiikdami 
plikas mūro sienas. Tai buvo Vokietijoj, Pranigūzijoj, Šveicarijoj, deja, ir 
pas mus Lietuvoje. Aštuonios devintosios mūsų bajorų buvo pasidavusios re- 
formacijos srovei. Katalikų bažnyčios, išmetus visus liturginius reikmenis, 
buvo paverstos į novatorių templius. 


O kas gi sulaikė tos pavojingos lavos srovę? Niekas kitas kaip grožis. 
Mat, jėzuitai sumanė puikųjį baroką, kurs teisingai buvo pavadintas jėzuitų 
stiliumi. Puikūs Dievo namai, kaip matai, prisipildė maldininkais ir dauguma 
suklaidintų krikščionių vėl grįžo į Kristaus avidę, o reformatoriams kelias 
buvo užkirstas. Pas mus Vilniuje, Kaune, Pažaisly, Jezne ir kitur pastatyta 
puikių bažnyčių ir is Kalvino pasekėjų teliko kelios nedidelės oazės. 


Keliaukite per pasaulį ir kur pamatysite baroko bažnyčias, galite ne- 
klysdami pasakyti, kad ten katalikų gyvenama. 


1) XVIII šimtmetyje Austrijoj tikybos priedanga papl'to jozefizmas 
bei ateizmas, o Prancūzijoj kilo didžioji revoliucija. Užviešpatavo bedievys- 
tė ir vietoj Dievo įvesta proto religija. Tik per didelį protą žmonės visai 
nustojo proto. Ant altoriaus pastatė pusplikę paleistuvę, prieš ją klaupėsi, de- 
gino smilkalą ir nešiojo ją iškilmingoj procesijoj. Ir dabar religija laimėjo 
per grožį. Grįžta prie viduramžių meno. Ima statyti romaniškas bažnyčias. 
Po visa pasaulį paplito romantika (žiūr. past. 1). Pirmųjų krikščionių 
gili tikyba išblaivė apsvaigintus protus, aztgaivino religiją ir vėl pakėlė pa- 
krikusią moralę. 


m) Šitai keli istorijos bruožai, pakankamai parodą estetikos reikšmę eti- 
niame gyvenime. Paprastai, kokia estetika, tokia būna ir etika (žiūr. past. 
2). Niekas taip gyvai nepaskatina žmogaus į dorovę, kaip tikro grožio auk- 
lėjimas. Pavarčius meno istoriją, vien iš paveikslų galima nustatyti tam tikro 
laikotarpio dvasios kultūrą ir moralės lygį. Svetimšalis, keliaudamas per 
Lietuvą, neabejodamas pasakys, kad čia gyvena dori ir gilios tikybos žmo- 
nės. Kodel? Jam tai pasako mūsų menas: puikios bažnyčios, kryžiai ir ko- 
plytėlės šalia kelio. 

Mūsų kalboje žodžiai gražus ir doras beveik sinonimai. Jei motina sako 
savo vaikui: „Tu, vaikeli, negražiai darai“, tai reiškia nepadoriai elgiesi, esi 
nedoras, ištvirkęs, pasileidęs. 

Apribotas paskaitos laikas čionai neleidžia apsvarstyti kasdieninio gy- 
venimo estetikos ir etikos problemas. Apskritai, reikia pasakyti, kad žmo- 
gus, mėgstąs grožį, dažniausiai turi gražią sielą ir padoriai elgiasi. 


II. Estetikos ugdytojai 


Čionai žemėje grožis ir jo reiškinys menas negali būti tobulas. Ir di- 
džiausi genijai neįstengė duoti absoliučiai gražių kūrinių. Net geriausias 
šedevras turi savo ydas ir trūkumus. Tik amžinas grožis tegali būti tobu- 
las. Apie jį šv. Paulius ap. rašo: „Akys neregėjo, ausys negirdėjo, į širdį 
žmogaus neįėjo, ką Dievas paruošė tiems, kurie Jį myli.“ Jeigu mūsų kūno 
organai negali nuvokti dangiško grožio, tai jo atvaizduoti neįstengs kad ir 
veikliausias talentas. 

Vis dėlto menas, nors tik reliatyviai tobulas, yra amžino grožio geriau- 
sias reiškinys ir skatina į etinį gyvenimą, kuris vienas tegali mus padaryti 
vertus pasiekti amžiną grožį danguje. 

Paaiškėjus, kad estetika yra geriausia etikos talkininkė ir rėmėja, kas 
gi reikėtų daryti? Aišku, reikia ją ugdyti ir auklėti. Ypač tai privalo vyk- 
dyti visuomenės vadovai: kunigai ir katalikai rašytojai. 

a) Dvasišlija visais amžiais labai rimtai žiūrėjo į tą prievolę. Popiežiai 
visados buvo uoliausiais meno mecenatais ir savo rūmuose — Vatikane — 
kurė didžiausį pasaulio muziejų. Vyskupai rūpinosi pastatyti kuopuikiau- 
sias katedras, o vienuoliai, ad maiorem Dei gloriam, puošė, kaip įmanydami, 
savo šventyklas. Atsiminkime kartūzų puikiąją bažnyčią Certozoj pas Pa- 
vią, jėzuitų Romoj ir Venecijoj, benediktinų Weingartene (Wirtember- 
gijoj), Ottobeurene (Švabijoj) ir Melke (Austrijoj), kamendulių Pažaislyje, 
domininkonų ir pranciškonų Vilniuje, karmelitų Kaune. Bet kas čia gali 
jas visas suminėti? O jų dauguma tikri architektūros ir vaizdybbs šedev- 
rai, galį lenktyniuoti su puikiausiomis katedromis. Parapijų kunigai nema- 
žiau stengiasi pagražinti sau užtikėtas bažnyčias. 

Kad šventykla būtų tikrai graži, jos administratoriai privalo žinoti es- 
tetikos dėsnius, stilių savumus ir išsidirbti estetini skonį. 

Turime nepamiršti, kad šiandien kunigas labiau reikalingas estetikos 
mokslo negu pereitais amžiais. Mat, seniau statė bažnyčias magnatai. Jau 
geras tonas reikalavo iš jų estetikos pažinimo. Milžiniški turtai dargi lei- 
do jiems pasikviesti menininkų iš Italijos ir kitų kultūringų kraštų. Da- 
bar laikai pasikeitė. Bažnyčias stato ne didžponiai, o pilkoji liaudis, visai 
maža tenusimananti apie estetiką. Kunigai pasiliko vieninteliais meno sar- 
gais ir vykdytojais. Todėl jau savo pašaukimu jie privalo būti meno ži- 
novais. 

Tik gaila, kad mūsų dvasiškija meno atžvilgiu nevisada stovi savo 
aukštumoj. 

b) Dar platesnį darbo lauką estetikos resp. etikos atžvilgiu turi katali- 
kai rašytojai. Kada kunigas vadovauja vienai kuriai parapijai, rašytojas 
rašo visai tautai. Todėl jo darbas turi didesnę plotmę ir yra patvaresnis. 
Kunigo pamokslus žmonės mažai teapsvarsto ir greitai užmiršta, bet spaus- 
dintas žodis pasilieka ir juo daugiau pasitikima. Šv. Paulius ap. labiau pra- 
plėtė Kristaus mokslą, negu kiti, nepalikę raštų, apaštalai ir vyskupas Va- 
lančius savo raštais dorovingų žmonių padarė daugiau, negu savo apašta- 
lavimu. 

Kadangi estetiza yra geriausia etikos atrama, tai katalikai rašytojai, ją 
aplenkdami, tik pusėtinai išpildo savo misiją. 

Ir jų pačių interesas reikalingas estetikos. Raštai, nepapuošti grožio 
gėlėmis, neturės pasisekimo ir nesuras skaitytojų. Jie bus sausi ir nuobo- 
dūs ir pasiliks knygynų lentynose. 

Bet rašytojas estetikas visuomet pasieks savo tiksla. Jo darbas bus sėk- 
mingas ir populiarus, pakels proto ir širdies kultūrą ir kurs civilizaciją, pa- 
grįstą moralės dėsniais. 

Atausdamas savo raštus puikiais estetikos siūlais, katalikas rašytojas 
pataps švyturiu, vedančiu skaitytojus į amžino grožio uostą. 

Jis geriausiai pateisins šv. Augustino žodžius: Pulcher reg0 in coelo, 
pulcher in terra... pulcher in ligno, pulcher in coelo. 

Jis panašus į Evangelijos sėjėją, kurio grūdai vieni krito šaly kelio, kiti 
į uolingą vietą, kiti tarp erškėčių, bet kiti į gerą žemę ir davė vaisių: vieni 
šimterfopą, kiti šešiasdešimteriopą, kiti trisdešimteriopą. Labor improbus 
omnia vincit. 

Tiesa, estetika nėra religija, bet ji amžino grožio versmė, kurios srovė 
kaskart plėsdamosi, didėdama ir tobulėdama pasiekia dieviško grožio jūrą.! 


*! Šiame rašinyje paliesti klausimai dar plačiau nagrinėjami Dr. Ig. Skrups- 
kelio straipsny Menas ir religija, tilpusiame Židiny (1933 m. 15 ss.). Iš gale pa- 
duodamos literatūros sąrašo šioje vietoje itin žymėtini šie veikalai, kurie galės 
redukuoti ne vienoje vietoje kiek per optimistiškas gerb. prelato pažiūras: 

Grober C., Kirche und Kūnstler, Freiburg i. Br. 1932. 


Konrad J., Religion und Kunst. Versuch einer Analyse ihrer prinzipiellen Ana- 
logien. Tūbingen 1929, 


Knevels W., Expressionismus und Religion. Tūbingen 1927. 

Nagel J., Religion und Kunst. Von ihrem Wesen und Verhžiltnis zueinander,. 
Hamburg 1930. 

Nok! H., Stil und Weltanschauung. Jena 1920. 

Eibl H., Christus und der Kinstler. Augsburg 1931. 

Schrėder C., Gott und Seele in der jingsten katholischen  Lyrik. Paderborn 
(1927). 

Makr Fr., Religion und Kultur. Wirzburg 1932. 


Kūnzle M., Ethik und Aesthetik. Freiburg i. Br. 1910. 
Nissen B. M., Der Rembrandtdeutsche. Freiburg i. Br, 1927. 

Pastaba 1. Romantika reiškia pirmųjų krikščionių ir viduramžių meno 
atgimimą. Ją įvedė vienuolis šv. Klemensas Hofbaueris, buv. Mintaujos k!e- 
bonas (Žiūr. kun. K. Jasėno Naujovės Apaštalus 77 p.). 


Pastaba 2. Posakiai „paprastai, kokia estetika, tokia esti ir etika“ ir 
„Žmogus, mėgstąs grožį, dažniausiai turi ir gražią sielą“ rodos nevisai tikslūs, 
bet juos pateisina žodžiai „paprastai“ ir „dažniausiai“. Tolygiai sakoma: koks 
tikėjimas, tokia ir moralė, arba: mens sana ir corpore sano. Bet ir giliausio ti- 
kėjimo žmonės nupuolė (Dovydas, Petras), ir sveikiausi kūnu kartais serga 
dvasia. 


Muckermann Fr. S. J., Moderne Literatur und Katholizismus. Gral 27 (1933), 
242 ss.. 336 Ss. 

Panašia tema įvairiomis progomis taip pat yra rašęs prel. Dambrauskas- 
Jakštas. Žiūr. jo veikalų sąrašą. 

Šia proga gal ne pro šalį paminėti Prof. St. Šalkauskio estetinės pažiūros, 
kurios trumpai suglaustos, šitaip skamba: 

1. Tikra estetika tegali būti vien aesthetica perennis, t. y. trunkanti per amžius 
estetika, kuri suima į save teigiamuosius visų amžių laimėjimus, praturtina juos kiek- 
vieno naujo amžiaus patyrimais ir sugeba atsakyti visiems racionaliems naujovės 
reikalavimams žengiant į ateitį. 

2. Trunkanti per amžius estetika negali pašlyti į jokią vienašališką linkmę, nes 
betkuris vienašališkumas prieštarauja jos integraliniam sintetizmui, kuris sudaro 
svarbiausią esminę jos žymę. 

3. Trunkanti per amžius estetika stato menui labai didelius reikalavimus, kuriuos 
tegali ištesėti vien menininkai, apdovanoti iš prigimties tikru talentu, rimtai pasiruo- 
šę dailiajai kūrybai ir sugebą faktinai dirbti didelį ir sunkų kūrybos darbą; meninin- 
kus, nepasižyminčius šiomis savybėmis, ji degraduoja į nepavykėlių rangą ir jų kū- 
rinių nelaiko dailiaisiais, nedarydama jokių kompromisų su aukštaisiais savo prin- 
cipais. 

4. Pavyzdžiu tam, kokių reikalavimų stato dailiajai kūrybai trunkanti per am- 
žius estetika, gali tarnauti sintetinė jos pažiūra į estetinę poezijos esmę: tikra poe- 
zija, privalo, pagal poetinės kūrybos motyvus, sujungti savyje intensyvią emociją 
(pergyvenimą), sugestyvinę išraišką (išreiškimas) ir tobulą dailiąją lytį (apipavida- 
linimas, arba įforminimas); pagal poetinės kūrybos pradus, — ritmiškąją žodžio kul- 
tūrą, tikslingą vaizdų dinamika ir gilų idėjinį turinį, pagal poetinės kūrybos temati- 
ką, — psichologinę tiesą, ontologinę tiesą, vaizduotės padarų naujoviškumą ir natū- 
ralų turintį transcendentinę prasmę simboliškumą. Poezija, neatitinkanti šių integra- 
linės estetikos reikalavimu, negali būti priskaityta prie pavyzdingos poezijos. Red 

Iš visų mūsų mokyklose dėstomų objektų, jei jau ne pats jauniausias, 
tai bent vienas jaunesniųjų yra istorijos mokslas. Ir tai reikia tarti, 
kalbant apie visus mokyklos laipsnius: universitetu pradedant, pradžios 
mokykla baigiant.! 

Juk mes visi gerai žinome, kad istorijos mokslas, kaip savistovus moks- 
las mokyklose, įvedamas tik nuo XVIII. šimtmečio pradžios. Dėl buvi:no 
tai istorijos moksias buvo ir anksčiau, tačiau savistoviu mokslu jis nebuvo 
pripažįstamas. Kaip savistovus mokslas mokyklose istorija gema tik XVI. 
šimtmetyje. Prisiminkime charakteringesniąsias sakyto šimtmečio ypa- 
tybes. 

Humanizmo idėjos beveik visoje Vakarinėje Europoje buvo pasiekusios 
aukščiausią savo pakilimo ir įsigalėjimo laipsnį.  Humanistai kiek tik 
pajėgdami kėlė viscr klasikines studijas. Šitoje srityje XV šimtmečio gale 
ir XVI. pirmojoje pusėje pastebimas ypatingai didelis visų jų uolumas, at- 
sidėjimas ir karštis. Tuo būdu prikeltoji graikų ir romėnų senovė kėlė Eu- 
ropoje stiprų tautinį patrijotizmą. Šitokiomis savotiškomis aplinkybėmis ir 
suliepsnoja didysis XVI. šimtmečio religinės revoliucijos gaisras. Jo šūkis 
tarp kitų dalykų buvo taip pat ir šis: „Cuius regio, eius et rel!i- 
gio.“ Šis garsusis šūkis pagimdė tautines bažnyčias. Dabar tai ir pasireiš- 
kė nauja į istoriją pažiūra, dabar ir gimė pati tautinės istorijos sąvoka. 

Tą mūsų čia iškeliamą naują XVI. šimtmečio pažiūrą į istoriją, geriau- 
siai reiškia stambus Ispanijos humanistas, Roterdamo Erazmo sekėjas ir 
draugas, Jonas Liudvikas Vives (1492—1540), taip sakydamas: „Mūsų san- 
tykiams su kitais žmonėmis tvarkyti reikalinga yra gyvenimo išmintis. Ta 
gyvenimo išmintis gema iš inūsų samprotavimo, vispusiškai apsvarstyto 
sprendimo ir patyrimo. Asmeniškas žmogaus patyrimas yra labai, labai ne- 


" Tecklenburg, Aug., Geschichtsunterricht, 1905, Leipzig u. Berlin, psl. V—1. 

tobulas. Jis būtinai reikia stiprinti ir tobulinti kitų žmonių patyrimais. 
Daugiausia tokio kitų žmonių patyrimo galime rasti istorijoje. Taigi, 
reikia atsidėjus studijuoti istoriją. Kas gerai yra išstudijavęs istoriją ir 
įsigijęs jos veikėjų patyrimą“, baigia išvedžiojimus Vives, „tas ir dabar- 
ties gyvenimą aiškiai supranta, o kas yra už vis svarbiausia, nedaro klaidų 
pati gyvenimą bevertindamas.'? 

Šitaip samprotaudamas Vives prieina tokias istorijos mokslo reikalų 
išvadas: 

1) „istorijos mokslas teikia mums malonumo: vaikai melu noru 
klauso gražių pasakų, o jaunimas, suaugusieji ir net seniai grobstyte grobsto 
knygas apie įdomius praeities įvykius, įdomius pergyvenimus, kovas bei 
laimėjimus ; 

2) istorijos mokslas labai tinka praktikiniam, kasdieni- 
niam, gyvam mūsų gyvenimui: iš istorijos sužinome visa, kas 
mums yra reikalinga, apie mūsų bočius, jų kilmę, jų veiksmus, jų ir mūsų 
teises bei pareigas ir t. t. Kas žino istoriją, tęsia savo išvedžiojimus Vives, 
tam nesunku yra valdyti, administruoti, tinkamai ir naudingai vesti savo 
ar ne savo ūkio arba įstaigos reikalus, tam lengva prižiūrėti ir tvarkyti save 
patį bei savuosius, nes, teisingai pastebi vėl Vives, kad, tiesa, kintančios 
esą žmogaus gyvenimo salygos, bet nuo jų visai nekintą žmogaus palinki- 
mai, geiduliai, nekintanti žmogaus širdis ir iš jos einantieji veiksmai. Tai- 
gi, tas didis renesanso pedagogas sako: istorijoje randamas patyrimas mo- 
ko žmogų gyventi, moko jį būt žmogumi; 

3) iš čia aš darau išvadą, tęsia toliau Vives, kad istrrija teikia 
muwms laimės. Kuriuo būdu, paklausite? O gi štai kuriuo. Iš kitų 
žmonių, mūsų brolių, laimėjimų mes patys molsomės laimėti, o iš kitų žmo- 
nių nelaimių išmokstame tų nelaimių pasisaugoti, jas aplenkti. O kas neži- 
no, kad kitų žmonių nelaimes pergyvent yra daug lengviau, negu mūsų pa- 
čių nelaimes; 

4) ir galop, sako Vives, istorijos mokslas yra didžiai reikalin- 
gas kitų mokslų pažangai. Juk niekas neginčys, kad istorijos 
mokslo šviesos reikalingi yra visi mokslai. Sakysim, medicina grindžiama 
yra istorija, nes negi galima laukti pažangos gydymo moksle, jei gydytojai 
neseks, nestebės ir nesitaikys prie to, kas jų amato ir pašaukimo atstovų, 
pirma jų gyvenusių, buvo bandyta, dirbta ir nudirbta. Teisės mokslai taip pat 
tampriais ryšiais yra susiję su istorija; juk turime žmonių, tautų papročių 
istoriją, kuriais yra paremti kaip pavienių piliečių santykiai. taip lygiai 
visas mūsų visuomeninis, socijalinis ir valstybinis gyvenimas. Moraliniai 
ir auklėjimo mokslo dėsniai istorijoje gauna sau ypatingą sustiprinima: juk 


1 


Rosenburg, Hermann, Methcdik des Geschichtsunterrichts, *1922, Breslau 
psl. 134—135, 

visi gerai žinome, kad iš istorijos imtieji pavyzdžiai pamokomuosius ir av k- 
lėtinius geriau veikia, negu įsakymai ir įstatymai. Netgi tam tikru būdu ir 
pati teologija daug ką skolinasi iš istorijos, pav.: ji savo reikalui naudoja 
žydų tautos istoriją, Jėzaus Kristaus gyvenimą, apaštalų, miokinių ir Baž- 
nyčios istoriją. Tie visi teologijos iš istorijos imtieji dalykai mus ne tik 
moko, bet drauge ir rengia geram bei kilniam gyvenimui. Galutina mano iš- 
vada, sako Vives, yra ta, kad istorija yra labai naudinga visiems kitiems 
mokslams, nes ji yra tartum visų kitų mokslų versmė ir pagelbininkė.“ 

Su mūsų čia pacituotais Vives'o išvedžiojimais istorijos naudingumo ir 
vertingumo reikalu negalima nesutikti. Taigi, to žymaus XVI. šimtmečio 
istorininko - pedagogo pažiūra į istoriją yra visai sveika ir loginga. 

Panašią apie istoriją ir jos vertingumą nuomonę reiškė taip pat dauzu- 
ma XVI. šimtmečio tariamųjų religinių reformatorių. Nors taip teisingai 
apie istoriją ir jos naudą jau tada manyta, sakyta ir, Ikaip matėme, net ra- 
šyta, tačiau gyvenimo praktikoje buvo kitaip ir į mokyklą nerasta dar rei- 
kalo jos įsileisti, Tiesa, humanistai pripažino, kad ackštajai mokyklai, atseit 
universitetui, istorijos studijos turinčios rūpėti, tačiau tuo pripažinimu 
visas tas klausimes ir buvo baigtas. Viename kitame Europos universitete 
jau buvo bandoma ir XVI. šimtmetyje įvesti istorijos dėstymą, tačiau reikia 
pasakyti, kad tas dėstymas nebuvo nuolatinis universitetinių studijų ob- 
jektas, nes istorijos dėstymu negalima pavadinti tik retkarčiais daromų 
sporadiškų istorinio turinio pranešimų, kurie tai vienur, tai kitur tada yra 
įvykę. Nuolatinių istorijos kursų, tai yra istorijos, kaip savarankiško dalyko, 
nei viename Vakarinės Europos universitete XVI. šimtmetyje dar nebuvo + 

Tiesa, XVI. šimtmetyje tai vienur tai kitur yra buvę atsitikimų, 'ad 
paskutiniaisiais, t. y., išleidžiamaisiais aukštesniosios mokyklos metais į uni- 
versitetą išleidžiamiems abiturientams buvo padaryta po keletą istorinio 
turinio pranešimų arba paskaitų. Yra net ir savotiškas tada sukurtas isto- 
rijos vadovėlis, jei jį apskritai vadovėliu vadinti galima. Tai buvo 7 folio 
puslapių storumo Sleidano parašytas istorijos tabėlių ir chronologijos rin- 
kinėlis: De guattuor monarchiis. Čia tilpo Babilonijos, Persų, 
Graikijos ir Romos imperiios istorijos lentelės. Su Romos imperijos isto- 
rija nuo 962 metų rišama Vokiečių tautos ir valstybės istorija. Tačiau, kaip 
sakėme, toje aukštesniojoje, t2da lotynų mokykla vadinamoje, mokykloje 
nuolatinio, kad ir trumpo, istorijos kurso taip pat nebuvo.? 

XVII. šimtmetyje sakytų dviejų mokyklų tipų mokslo planuose istori- 
jos dėstymo pėdsakų vėl visai ncberandame. Matomai, kad tada, kaip ir vi- 
duriniuose amživose, istorijos buvo mokomasi privačiai. 


3 Rosenburg, H., op. cit., p. 135. 

*Reim Carl, Methodik des Geschichtsunterrichts, 2 Aufi.,, 1911, Halle, 
psl. 178—179. Rusch Gustav, Methodik des Unterrichts in der Geschichte, 
9 Autl., 1913, Wien, psl. 80—81. 

= Rosenburg, H., op. cit, p. 135: 

Nuo XVIII. šimtmečio istorijos ir jos dėstymo reikalai ima gerėti. Mat, 
jau nuo 1700 metų pradedant kaip aukštesniosios (lotynų) mokyklos taip 
ir universiteto mokslo planuose vėl randame aiškių pėdsakų, kurie rodo, kad 
tai vienur, tai kitur buvo daromi istorinio turinio pranešimai, kurie kartais 
trukdavo net po keletą valandų ir sudarydavo, tarsi, kokius trumpučius 
istorijos kursus. 

Leisdama šaknis ir vis stiprėdama mokykloje, stiprėjo taip pat istorija 
ir jos reikšmė bei vaidmuo gyvame kasdieniniame žmonių gyvenime. Isto- 
riją, o ypatingai jos pragmatinę kryptį, mėgsta ir į gyvenimą įveda XVIII. 
šimtmečio filantropai su Jonu Bernardu Basedowu (g. 1723, m. 1790 m.) 
priešakyje. Labai aiškų šitam mūsų teigimui pavyzdį paliko mums žinomas 
Basedowo mokytojas Jonas Jokūbas Rousseau (g. 1712, m. 1778 
m.) savo išgarsėjusiame veikale — Ėmile ou De lĖducation, pa- 
saulyje pasirodžiusiame 1762 metais. Šitas Rousseau filosofinis veikalas 
apie auklėjimą, parašytas jau tada visur prigijusios pragmatinės istorijos 
krypties įtakoje, labai vaizdingai rodo (mums čia svarbiausia IV-ji vei- 
kzlo knyga), kaip Prancūzų revoliucijos išvakarėse Europoje buvo žiūrima 
į istoriją ir kokių jai buvo statoma reikalavimų. 

Taigi, pirmiausia Rousseau Emiliui istorija yra gyveni- 
mo mokytoja. Istorija, o ne filosofija turi tą savo mokinį, vos aštuo- 
niolikos metų susilaukusį jaunuolį Emilių, išmokyti žmones pažinti, juos 
vertinti, žmonių širdyse, lyg kokiose knygose išmokti paskaityti. Istorija 
Emilių turi išmokyti savarankiškai galvoti, savarankiškai daryti spren- 
dimus, suprasti žmones ir gyvenimą, gailestingu būti ir suprasti, kad viso- 
kia kultūra nešanti kaip individui taip ir žmonijai nelaimes ir vargus.“ 

Nors šis Rousseau veikalas buvo labai radikalus, nors perdaug chi- 
meriškas ir gyvenime nepritaikomas, tačiau autoriaus gyvenamaisiais lai- 
kais jis buvo labai plačiai skaitomas ir darė visos Vakarinės Europos švie- 
suomenei didelės įtakąs. Šiek tiek panašių veikalų ir panašių dėl istorijos 
reikšmės nuomonių, šiokiu ar tokiu būdu viešai pareikštų, mes čia kalba- 
majame šimtmetyje randame ir pas kitus vakariečius filantropus, fiziokra- 
tus ir švietėjus. 

Tuo būdu, nors ir palengva, istorijos mokslas vis auklėja, istorija vis 
giliau ir giliau pradeda įleisti savo šaknis ir lyg nejučiomis ima prigyti 
gyvame kasdieniniame gyvenime, kaip žmogaus mokytoja. 

XVIII. šimtmečio galas ir XIX. šimtmečio pradžia buvo labai turtingi 
dideliais pasaulinės reikšmės įvykiais: Jungtinių Amerikos valstybių ne- 
priklausomybė ir konstitucija, Prancūzų revoliucija ir jos padariniai, Len- 
kijos — Lietuvos dalijimai, Rusijos augimas, Napoleonas ir jo laikotarpis, 


* Oeuvres de J. J. Rousseau citoyen de Genėve, nouvelie ėdition, tome 5-me, a 
Paris, chez Deterville, libraire, 1817, Ėmile, ou De VTĖducation, livre 4-me, 
psl. 409—523. 

Bourbonų grįžimas, Serbijos, Kolumbijos, Čilės, Meksikos ir Perų nepri- 
klausomybės ir daug, daug kitų panašių didelių įvykių. Sąryšyje su tais 
didžiais įvykiais iškilo tada ištisa eilė svarbių spirginančių klausimų ir 
naujų problemų — valstybės, visuomenės ir ūkio gyvenimo srityse. Visų 
tų ir joms gretimų gyvenimo sričių tvarkytojams bei vadovams — valstybės 
vyrams, visuomenininkams, finansininkams ir ekonomistams reikėjo ieškoti 
naujų kelių, reikėjo s+rinkti, kiek galima daugiau, davinių ir' žinių, kad pas- 
kui, dalyką išstudijavę, pagal tuos pozityvius davinius galėtų išrišti visus 
kilusius svarbius klausimus ir tinkamai sutvarkyti visus tada pasireišku- 
sius naujojo gyvenimo prajovus, Reikalirgų šiam dalykui davinių įr žinių 
ieškota visuose moksluose, ieškota jų taip pat ir istorijoje. Ir jų tikrai čia 
buvo rasta labai daug. 

Taigi, nuo XIX. šimtmečio pradžios dideliausiu atsidėjimu, dideliausiu, 
galima sakyti, karščiu pradėta studijuoti istoriją. Drauge su istorijos stu- 
dijomis gyvių, gyviausiai imta rūpintis įstorijos versmių apsaugojimu, 
rinkimu ir jų kruopščiu ir rūpestingu leidimu. Šiame kilniame ir garbin- 
game darbe dalyvauja visos laisvosios, visos kultūringosios tautos, kaip 
didelės, taip vidutiniosios ir mažosios, kiekviena pagal savo dvasines >ei 
materijalines išgales ir pagal savo praeitį. Tuo būdu palengva ir atsiranda 
didieji įvairių tautų istorijos versmių rinkiniai. Vienus jų surenka ir iš- 
leidžia privatiniai mokslininkai istorininkai, kitus įvairių įvairiausios isto- 
rijos mokslui ugdyti ir jo versmėms leisti specijaliai ad'hoc įsikūru- 
sios mokslo draugijos bei sąjungos, dar kitus atitinkamų valstybių vyriau- 
sybės ir, suprantamas dalykas, pačios valstybės lėšomis, 


II. 


KAIKURIE DIDIEJI VAKARINĖS EUROPOS TAUTŲ ISTORIJOS 
VERSMIŲ RINKINIAI 


Yra nemaža istarijos versmių leidinių išleistų XV. ir XVI. šimtmetyje. 
Jų šiandien vartoti beveik neįmanoma: jie netobuli, jie nepilni. Sakytų 
šimtmečių istorijos versmių rinkiniams daug ko trūksta ir istorinės kriti- 
kos, ir planingumo, ir išleidimo technikos atžvilgiais. Tai tarytum kokie 
pavasario upeliukai: juose vanduo netyras, sudrumstas, neša šapus, lapus, 
bėga per krantus, pamažu juos griaudamas ir savo vandenį naujai teršdamas. 
XVII. ir XVIII. šimtmečio istorijos versmių leidiniai jau visai kiti: jie 
visais atžvilgiais vis tobulėja, pilnėja ir gerėja. Pirmykščiai pavasario upe- 
liukai virsta didelėmis, ramiai savo vandenis srovenančiomis upėmis; jų 
vanduo jau tyras, permatomas, neužmirštamo benediktino vienuolio J o- 
no Mabillono diplomatikos mokslo koštuvo valomas. 

Pirmą didelį ir pavyzdinga, jau naujoviškai sumanytą, istorijos vers- 
mių leidinį pradėjo leisti Holandijos Tėvai jėzvitai: Herbertas Ros- 
wey, Jonas Bolland, Danielius Papebroch ir Gotfri- 
das Henschen — 1643 metais išleisdami pirmąjį Acta Sancto- 
rum tomą. Leidinys tebeleidžiamas ir dabar, šiandien jau jo turima virš 

2 storclių folio tomų. Leidinys dar nebaigtas. 

Antras iš eilės toks pat jau didelis, planingas ir naujoviškas istorijos 
versmių leidinys priklauso Italijai. Jį sumanė, kruopščiai parengė ir išleido 
buvęs pirmiau Milano Ambrozianos, o vėliau Modenos kunigaikščio bibliote- 
kos vedėjas, tą bibliotekos darbą dirbęs ištisus 54 metus, Liudvikas 
Antanas Muratori (g. 1672, m. 1750 m.), davęs mokslo pasavliui: 
Rerum Italicarum scriptores ab anno aerae christianae 500 
ad 1500. Laimingas Muratori galėjo pasidžiaugti savo milžinišku darbu, nes 
25, o su registeriais ir priedais 28, stori folio formato tomai buvo išspaus- 
dinti, jam pačiam prižiūrint, laikotarpyje tarp 1723—1751 metų. Tame pa- 
čiame laike Muratori dar išleido 6 storus folio formato tomus. Antigui- 
tates Italicae medii aevi, Milane, 1738—1742 metais. Nuą 1900 
metų didžiojo Muratorio pagrindinis versmių rinkinys — Scriptores 
— eina jau antruoju, pataisytu ir žymiai papildytu leidimu. Šį pataisytą 
leidimą tvarko ir leidžia G. Carducci ir V. Fiorini ramiame ir ši- 
tokiam darbui patogiame vidurinės Italijos (Umbrijos provincijos) mies- 
telyje Citta di Castello. Nuo 1900 iki 1927 metų juodu jau išleido 24 leidi- 
nio tomus. Aniems laikams Muratorio darbas buvo tiesiog, galima sakyti, 
pavyzdingas ir iš jo mokėsi kiti istorijos versmių leidėjai. 

Nuo italų neatsiliko ir prancūzai. Žymiam Liudviko XIV. laikotarpio 
prancūzų valstybės vyrui, ministeriui ir dideliam mokslo globėjui bei rė- 
mėjti Jonui Krikštytojui Colbertui pritariant, Prancūzi- 
jos istorijos versmių leidimo darbo ėmėsi Šv. Mauro kongregacijos vie- 
nuolis benediktinas Martynas Bouguet'as (g. 1685, m. 1754 m.), iš- 
leisdamas mokslo pasauliui: Rerum Gallicarum et Francica- 
rumscriptores — Recueil des historiens des Gaules 
et de la France. Pirmasis tomas išvydo pasaulį 1738 metais, po jo 
ėjo be sustojimo kiti tomai. Iki Bouguet'o mirties, kuri tą mokslui nuopelnų 
pilną vyrą aplankė 1754 m., jau buvo mokslo pasauliui ant darbo stalo patiekta 
9 storuliai prancūzų istorijos versmių foliantai. Po Bouguet“o mirties, jo 
taip rūpestingai pradėtąjį darbą tęsė toliau tos pat kongregacijos vienuo- 
liai benediktinai net iki pat Prancūzų revoliucijos. Per tą laiką jie dar spėjo 
išleisti 5 storus in folio tomus. Didžioji Prancūzų revoliucija, griaudama ir 
naikindama visa, sugriovė ir ilgam laikui sustabdė ka tik minėtą versmių 
leidimo darbą, jo eigą ir planą. Tik praūžus audringiems revoliucijos me- 
tams, jau įsigalėjus Napoleonui, daug maž po 18—20 metų pertraukos, nuo 
1806 metų prancūzų istorijos versmių leid'mo darbas vėl buvo tęsiamas to- 

liac. Tačiau šį karta, kadangi po revoliucijos labai pakitėjo gyvenimo 5ą- 
lygos, sakytas darbas jau atiteko nebe vienuoliams benediktinams, bet spe- 
cijaliai ad hoc įkurtajai komisijai, kuri iki 1876 metų išleido dar 9 folio 
formato versmių tomus ir tuo labai mokslui vertingą Bouguet'o sumanymą 
įvykdė. Pabaigus leisti leidinį, tuoj buvo parūpintas antras*dar pilnesnis 
ir tobulesnis jo leidimas, kurį atliko vienas sakytos komisijos narių — 
Leopoldas Delisle. 

Šv. Mauro kongregacijos benediktinai už ta milžinišką Prancūzijos 
istorijai nudirbtą darbą nusipelnė sau nevystanti garbės vainiką, kurį jiems 
visai teisingai pripažįsta visi istorininkai, net patys vokiečiai, tie nuolatiniai 
kaip kitose srityse, taip lygiai ir mokslo srityje prancūzų konkurentai. 

Vokietijoje istorijos versmių leidimo dirva taip pat nepūdymavo. Čia 
per visą visutėlį XVIII. šimtmetį stropiai ir noriai dirbta ir daug nudirbta 
istorijos versmių leidimo srityje. Leido istorijos versmių rinkinius Vokie- 
tijos vienuoliai, dvasininkai, leido šiaip pasaulionys istorininkai. Visi tie 
leidėjai, drauge paimti, išleido daug ir labai vertingų dalykų, tačiau nei 
savo ypatingais sumanymais, 1:ei dirbamo darbo planingiunu, nei jo moks- 
lingumu jie neprilygsta jau mūsų minėtiesiems italui Muratori'ui ir prar- 
cūzui Bouguet'ui. Taip praėjo XVIII. šimtmetis. 

Ateina XIX. šimtmečio pirmoji ketvirtis. Čia jau kitas vaizdas. Dabar 
istorijos mokslo reikšmė ir jos vaidmuo gyvenime sparčiai auga. Istorijai 
pradedama reikšti vis naujų ir naujų iš mąkslo, pedagogikos ir gyvo gyve- 
nimo šalies reikalavimų. Imdami visa tai į galvą, vokiečių istorininkai priėjo 
išvadą, kad pilno, objektingo ir visais atžvilgiais įstorijos mokslą paten- 
kinančio istorijos versmių rinkinio išleidimas tai nėra vieno antro žmogaus 
darbas.“ Svarstant reikalą, čia pat buvo isitikinta, kad ir pačiai tokio lei- 
dinio organizacijai, grynai mokslinio ir technikinio darbo pasidalinimui ir 
reikalingų lėšų suradimui taip pat reikia daugelio šiam darbui pasiruošusių 
žmonių bendradarbiav:mo. Visa buvo rūpestingai apgalvota, išnagrinėta ir 
pramanyta. Čia ir gimė tikrai monumentalinis Monumenta Germa- 
niae historica leidinys. Jis šiandien yra visiems istorijos versmiu 
rinkiniams pavyzdys par excelience. Turime šioje vietoje dar ypatingai pa- 
stebėti, kad istorinės kritikos istorijoje Monumenta Germaniae historica 
leidinys sudaro savo epochą. 

Štai trumpa to monumentalinio mokslo paminklo genezė ir bendras 
jos vaizdas. 

Leidinio rengimo darbas buvo pradėtas tuoj po Vienos kongreso. Pir- 
miausia susirūpinta lėšų klausimu. Tą reikalą į savo rankas paėmė žymus 
Napoleono laikotarpio Vokietijos, ypač Prūsijos, politikas ir valstybės vy- 
ras baronas Henrikas von Steinas. Jam į pagalbą atėjo visa eilė turtingų 


* Monumenta Germariae historica, Scriptures, t. 1, in 
folio, Hannoverae, 1826, psl. XIII —XIV. 

dvasininkų ir pasauliečių didikų. Įstačius į tinkamas vėžes leidinio lėšų 
klausimą, susirūpinta būsimojo leidinio administracijos reikalais. Tas dar- 
bas buvo pavestas Badeno kunigaikščio sekretoriui Karoliui Dūmge'i, kaip 
vykdomojo administracijos organo vedėjui. Sunkesniems ir svarbesniems 
administracijos klausimams spręsti buvo įkurtas specijalus centralinis ko- 
mitetas su pačiu baronu von Steinu priešakyje. Į sąkytą centralinį komitetą 
nariais buvo pakviesti žinomiausi tada Vokietijos vyrai, dažniausiai atskirų 
jos kunigaikštijų atstovai.š 

Centralinio komiteto sekretorius taip pat turėjo svarbų uždavinį: jis 
pagal komiteto visumos nurodymus rašė į visas puses laiškus, burdamas 
Vokietijos mokslininkus ir kitus sumanytam darbui tinkamus vyrus į vie- 
ną bendrą draugiją. Ir čia darbas sekėsi. Dabar nutarta į darbą įtraukti lyg 
ir pačią valstybę, o per ją ir visus dosniuosius jos piliečius. Istorijos vers- 
mių leidimo reikalu asmeniškai ir raštu kreiptasi į federuotosios Vokieti- 
jos reichstagą, prašant sumanytam darbui pritarimo ir paramjos. Šis žygis 
irgi puikiausiai pavyko. Vokietijos kaizeris, karaliai, kunigaikščiai, miestai 
ir draugijos iškeltam sumanymui gyvai pritaria ir čia pat pasižada sakytą 
kiomitetą, visą draugją ir jos darbą remti, gi apart to dar pasižada šiam 
tikslui mokėti kasmet į dravgijos iždą pastovias net dideles pinigų sumas.? 

Kada tokiu būdu visos didžiosios kliūtys buvo nugalėtos, kada pamaty- 
ta aiškus ir aktingas visuomenės bei valstybės sumanytajam darbui pritari- 
mas, kada jau buvo atrinktas ištisas gražus mokslininkų, būrelis, tinkąs patį 
sakytą darbą pradėti, tada tik tepradėta pilna prasme veikti viešai. Būtent, 
1819 m. sausio mėn. 20 d. Maino Frankfurte, baronui H. v. Steinui vadovau- 
jant, liko įkurta specijali istorijos versmėms leisti draugija, kurios var- 
das: Societas aperiendis fontibus rerum Germanica- 
rum medii aevi arba vokiškai: Gesellschaft fūr Altere 
deutsche Geschichtskunde.!*“ Kaip jau vardas pasako, įkur- 
toji draugija svarbiausiu savo uždaviniu pasiskyrė leisti Vokietijos isto- 
rijos versmes, apimant laikotarpį nuo 500 iki 1500 krikščioniškosios eros 
metų. 

Kadangi pats baronas H. v. Steinas buvo politikas ir valstybės vyras, 
o ne mokslininkas istorininkas, tai, suprantamas dalykas, kad jis tai įkur- 
tai istorijos mokslo draugijai spiritus movens, tikra žodžio pras- 
me, būti negalėjo. Tačiau šis gabus vyras rūpinosi visais galimais būdais, 
kad jo dvasios vaikas — istorininkų draugija normaliai augtų, stiprėtų, +0- 
bulėtų ir pradėtų dirbti savo pasirinktąjį darbą. Viena tokių barono v. Stei- 
no rūpesčių išdava buvo naujai įsteigtajai draugijai savo specijalaus orga- 
no įkūrimas. Anais laikais tai buvo tikrai maloni naujovybė. Tokio organo 

sumanymas rodo didelę barono von Steino organizacinę išminti. Organo 
vždavinių buvo daug. Svarbiausi jų šie: jis turėjo tam dideliam ir bendram. 
darbui suburti Vokietijos istorininkus, jis turėjo surišti istorijos mokslo 
žmones su plačiąja visuomene, jame buvo numatyta skelbti visi šioje srityje 
pasiekti laimėjimai, per jį turėjc būti informuojami po visą valstybę išsi- 
sklaidę istorinės draugijos nariai apie bendro darbo eigą, naujus sumanymus, 
darbo pasiskirstymą ir kitus dalykus. Kadangi sumanymas buvo tikrai gy-- 
venimiškas, tai mūsų minėta istorinė draugija nuo pat savo įsikūrimo, t. y. 
nuo 1819 metų, pradėjo leisti istorijos metraštį vardu: Archiv der Ge- 
sellschaft fūr altere deutsche Geschichtskunde!!, 
kuris tuo vardu be sustojimo ėjo iki 1874 metų, o nuo 1876 metų, naujai per- 
sitvarkęs ir pasivadinęs Neues Archiv fūr altere deutsche 
Geschichtskunde, tebeina net iki šiai dienai. Organo sumanytojo 
barono von Steino tikslas buvo pasiektas. Istorijos mokslo jėgos ėmė dar 
sparčiau burtis, visuomenės susidomėjimas istorija dvigubai pakilo. 

Dabar jau pradėta žengti į archyvus ir bibliotekas. Darbo pradžia bu- 
vo Vokietijoje: čia tiek daug buvo ir tebėra archyvų ir bibliotekų, turtin- 
gų, mažiau turtingų, viešų ir privačių. Apžvelgus kas turima ir kas galima 
rasti pas save, pasilcista vokiečių istorijos versmių ieškoti po didžiųjų Eu- 
ropos centrų archyvus ir bibliotekas. Atskirų tam tyčia pasiųstų medžia- 
gos registratorių ir rinkėjų buvo aplankyta Viena, Paryžius, Vatikanas, 
Petrapilis, Londonas, Oksfordas, Kembridžas, žymieji senieji Italijos, Pran- 
cūzijos ir Šveicarijos vienuolynai. Rinkimo ir registravimo, tikrinimo, 
lyginimo ir nurašinėjimo darbas buvo sumaniai ir planingai paskirstytas. 
Istorijos versmių medžiaga augo. 

Čia ir iškilo tc būsimojo Vokietijos istorinio paminklo spiritus movens, 
centrinė leidinio figūra ir jo struktūros suplanuotojas — neužmirštamasis 
Jurgis Henrikas Pertzas, jaunas, vos 24 metus baigęs, istori- 
ninkas. 

Nors istorinės medžiagos registravimas ir rinkimas, kaip sakyta, jau 
buvo pradėtas ir gerai sekėsi, tačiau tą darbą dirbo daug žmonių, kiekvie- 
nas pagal pasirinktą sritį, ir turimais daviniais dar negalima buvo nustaty- 
ti viso darbo planas. O tai būtinai reikėjo nustatyti. Tuo tikslu jaunasis, 
energingasis Pertzas pats dar kartą vyksta į užsienius: į Prancūziją, Ispa- 
niją, Šveicariją, Austriją, Italiją ir ypatingai į turtingus Romos archyvus. 
Dirba jis vokišku atsidėjimu ir uolumu, stengiasi apsipažinti su visa rei- 
kalinga istorine medžiaga bendrai, o kai ka jau renka ir apdirbinėja smul- 
kiau. Po 5 intensyvaus darbo metų, 1824 m. jis grįžta į savo gimtąjį Maino 
Frankfurtą ir, padaręs istorininkų draugijai platų išsemiantį pranešimą, 
padeda tai draugijai suplanuoti jos sumanytąjį leidinį. Tvirtai nusistatyta, 
kad leidinyje būtų šie 5 skyriai: 1 — Scriptores, 2 — Leges, 3 — 

Diplomata,4— Epistolae ir bendru vardu įvairūs —monumen- 
ta minora, pagaliau, 5 — Antigcitates (k. a. įvairūs pamink:li- 
niai užrašai, nekrologai, urbarai, sutartys, istoriniai padavimai ir pan. daiy- 
kai). Kiekvienas minėtas stambusis skyrius pagal reikalą dar buvo numa- 
tomas smulkinti ir labiau detalizuoti. Į taip sumanytą leisti leidinį turėjo 
būti dedama visa istorinė versmių medžiaga iš laikotarpio nuo 500 metų po 
Kristaus gimimo iki 1500 metų. 

A part to dar buvo nusistatyta: 1) kad į šį leidinį bus dedamos gerai iš- 
tirtos ir tiktai tikros versmės; 2) kad visomis galimomis priemonėmis bus 
stengiainasi atstatyti tikrieji ir pirmykštieji versmių tekstai (pav., lygi- 
nant visų turimų kodeksų tekstus, kur tik bųs galima einant prie pačių au- 
tografų arba pirmaeilių originalo nuorašų, pirma gerai ir nuodugniai visus 
neaiškumus išaiškinant ir t.t.); 3) kad sunkesnėms teksto vietoms suprasti 
bus pridedami atitinkami aiškinimai, k. a.: autoriaus gyvenimas, jo naudo- 
tosios versmės, jų patikimumas, chronologija, autoriaus rašymo būdas, pa- 
ti rašymo medžiaga, autoriaus kalba etc.!? 

Vyriausiu faktiuuoju leidimo tvarkytoju arba redaktoriumi buvo pa- 
kviestas J. H. Pertzas. Reikia pasakyti, kad geresnio redaktoriaus už jį 
regalėjo tada būti. 1826 m. išėjo pirmas Monumenta Germaniae 
historica tomas ir nuo to laiko šis leidinys nesustojo ėjęs net iki mū- 
sų dienų. Apvaizdos taip buvo skirta, kad pirmasis leidinio redaktorius, 
Pertzas, redagavo Monumenta Germaniae historica ištisus 50 metų. Jam 
vadovaujant, išėjo 20 tomų Scriptores ir 2l tomas Leges. Sakyto 
50 metų laikotarpio Mon. Germ. historica redaktoriais de iure yra buvę: 
nuo 1824 iki 1831 m. baronas von Steinas ir Pertzas, nuo 1831 
iki 1863 m, Pertzas ir Jon. Henr. B6hmeris, nuo 1863 iki 1873 m. 
vienas pats Pertzas. Čia miršta Pertzas. Nuo 1873 iki 1875 m. Mon. Germ. 
hist. leidinys susilaukė žymaus pertvarkymo. Mat, nuo dabar leidiniui 
toliau tęsti buvo įkurta specijali Centralinė Direkcija, pats 
leidinys buvo suoficijalintas, o jam leisti lėšos buvo paskirtos tiesiog 
iš Vokietijos ir Austrijos valstybių iždo. Nuo šito įvykusio persitvarkymo 
Centralinės leidiniui leisti Direkcijos pirmininkas eo ipso buvo ir 
vyriausias Mon. Germ. hist. redaktorius. Jų taip pat jau yra buvusi ištisa 
eilė, būtent: nuo 1875 iki 1886 m. Jurgis Waitzas, nuo 1886 iki 1888 m. 
Vilhelmas Wattenbachas, nuo 1888 iki 1902 m. Ernstas Dimmie- 
ris, nuo 1905 iki 1914 m. Reinholdas Koseris ir jau po šio Paulius 
Kehras, kuris leidinį redagavo Didžiojo karo metu ir karui pasibaigus. 

Per šimtą su viršum metų darbo Mon. Germ. historica leidėjai yra pa- 
sauliui davę šiuos versmių leidinius: 

1. Scriptores (sutrumpintai — SS.), būtent: Auctores anti- 
grissimi (sutrump. AA.); Scriptores rerum Merovingica- 

rum (SS. M.); Scriptores rerum Langobardicarum et 
Italicarum (SS. r. Lang.) ir pagaliau Scriptores rerum Ger- 
manicarum (SS. r. Germ.) viso 1—30 storulių folio tomų. Kardangi folio 
formatas vartojimui nėra patogus, tai jau 31 ir 32 Rašytojų tomai turi for- 
matą in 49, o taip pat kaikurie ištisi skyriai, k. a.: VVokiečiųkronikos, 
Libelli de lite imperatorum et pontificum saec. XI 
et XII, Gesta pontificum Romanorvm išėjo in 4? knygomis. 

2. Leges (sutrump. LL.): senesnioji serija 5 folio tomai; naujoji se- 
rija in 4* šiomis 5 sekcijomis: a) Leges nationum Germanica- 
rvm— 5 tomai; b) Capitulariaregum Fran;corum — 2 tomai; 
c) Concilia—2tomai; d) Constitutiones et acta publica 
imperatorum ct regum; e) Formulae Merovingici et 
Karolini aevi su savotišku priedu; £) Fontes ių4risGerma- 
nici antigui. Čia dar norima prijungti ir naują sekciją — Stadt- 
rėcH'te, 

3. Diplomata (sutrump. DD.): per apsirikimą išleista 1 folio tomas 
ir 5 tomai in 4?, būtent: Diplomata Karolinorum; Diplomata 
Konradi— Ottonis I; Diplomata Ottonis II, Ottonis 
III; Diplomata Henrici II et Konradi II. 

4. Epistolac (sutrump. Epp.) leidžiama in 4? formato knygomis. 

5. Antiguitates (sutrump. AA.) eina in 4? šia's skyriais: Počėtae 
latini aevi Carolini; Lihbri confraternitatum (S. Galli, 
Augiensis, Fabariensis); Necrologzia Germaniae. 

Istorijos mokslui vis kylant ir tobulėjant, atsirado gyvas reikalas kai- 
kurias ypatingai svarbias istorijos versmių dalis mokyklos reikalams leisti 
atskiromis knygomis. Taip ir padaryta. Imta tie svarbieji dalykai iš Mon, 
Germ. historica didžiojo leidinio ir pradėta leisti 8? formato knygomis, pi- 
giomis, parankicmis, lengvai gaunamomis į universitetų seminarus ir mo- 
kyklų bibliotekas. Taip atsirado visa eilė: Scriptores in usum 
scholarum knygų. Monum. Germ. hist. leidinio praktinį naudojimą 
iabai palengvino 1890 m. išleistasis smulkus visų tomų turinio sąrašas, arba 
indeksas, išėjęs atskiromis knygomis: Indices eorum, guae in 
Monumentorum Germaniae historicorum tomis hu- 
cusgue editis continentur. 

Baigiant Mon. Germ. hist. apibūdinti, reikia dar pasakyti, kad tas lei- 
dinys visa laiką visais atžvilgiais tobulėjo: tobulėjo filologinės ir istorinės 
kritikos atžvilgiu, tobulėjo leidžiamųjų autorių ir rankraščių parinkimu, 
tekstu sugrupavimu, jų savitarpio ryšio ir priklausomybės nustatymu, to- 
bulėjo leidimo technikos ir kitais atžvilgiais. Ir šiandien tas leidinys vie- 
toje nestovi: jis su kiekvienu pasirodančiu versmių tomu vis tobulesnis. 

Poveikis Mon. Germ. historica mokslui ir ypatingai istorijos mokslui 
Europoje ir už jos ribų buvo neapsakomai didelis, Istorinis sąjudis, labai 


370 Pranas Penkauskas 


pagyvėjęs nuo XIX šimtmečio pradžios, vis augo ir apie 1840—1860 m. pa- 
siekė aukščiausio pakilimo laipsrio, pasidarė milžiniškas ir labai gyvas. Vo- 
kietijoje ir Austrijoje, t. y. vokiečių kalbos ir kultūros kraštuose, kūrėsi 
įvairios Mokslo Akademijos, Mokslo Draugijos, Istorinės Komisijos ir 
Istorinės Sąjungos, kurios lenktyniaudamos rinko ir leido istorijos vers- 
mes, jas apdirbinėjo, saugojo, kūrė muziejus, tvarkė archyvus, nurašinėjo 
senus rankraščius ir t.t. Nesitenkindami tomis bendromis mokslo draugi- 
jomis, atskiri Vokietijos ir Austrijos kraštai dar įsikūrė savo atskiras isto- 
rijos draugijas specijaliai tų kraštų istorijai tirti, Tuo būdu įsikūrė — Das 
preussische historische Institut zu Rom, Instituto 
Austriaco di studi storici Romoje, die Gorres — Ge- 
sellschaft Minchene, die Komission fūr neuere Ge- 
schichte Oesterreichs ir kitos šioms giminingos bei panašios 
istorijos mokslo draugijos.!3 

Nuo vokiečių jokiu būdu neatsilieka taip pat jų kaimynai prancūzai. 
Prancūzijoje visą XIX šimtmetį istorijos mokslo ir versmių leidimo klav- 
simas buvo labai aktualus ir gyvas. Visą tą sąjūdį visokeriopai palaikė ir 
rėmė pati valstybė. Taigi ir čia, kaip Vokietijoje, dygo viena po kitos 
istorijos versmėms leisti ir istorijos miokslui tirti įvairios draugijos ir! įstai- 
gos. Kai kurios jų buvo oficijalinės—valstybinės, kai kurios privatinės. Žy- 
miausios jų yra šios: Comitė des travaux historigues prės le 
Ministėre de Vinstruction publigue, įkurta 1834 m.; Sociėtė de Llhis- 
toire de France, įkurta 1834m.; Acadėmie des sciences mo- 
rales et politigues, veikusi iš seniau, dabar naujai pertvarkyta ir 
sugyvinta, ir daug kitų.!4 Visos šios ir panašios įstaigos tuoj stojo į darbą 
ir, lenktyniaudamos su vokiečiais, ėmė leisti daugiatomius prancūzų istori- 
jos versmių rinkinius. 

Panašiai istorijos versmių leidimo klausimą sutvarkė anglai. Čia taip- 
pat pasireiškė du istorijos versmėms leisti keliai: valstybinės tam reikalui 
įkurtos komisijos ir didžiųjų istorinių draugijų vardu veikiančios sekcijos. 
Viena didžiausių valstybinių komisijų versmėms leisti buvo ir tebėra R e- 
cord Commission (Archyvų Komisija). Ji įkurta 1800 m. Jau nuo 
1825 m. Komisija pradėjo leisti istorijos versmes bendru vardų State Pa- 
pers. Nuo 1852 m. tos Komisijos darbas dar pagyvėjo, nes sakytais me- 
tais visi Anglijos archvvai buvo pavesti tvarkyti ir prižiūrėti vienam ad 
hoc skirtam direktoriui — Master of the rolls. 1856 m. pradėta leisti visa 
didžiulė serija istorinių aktų, versmių ištraukų, pavadinta — Calendars 
ot State Papers. 

Truputį vėliau negu Record Commission buvo įkurta kita pa- 


“ Bauer, W., Dr., Einfihrung in das Studium der Geschichte, Tiibigen 1921 m. 
psl. 211—212. 
* Bauer, W., Dr., op. cit., p. 212—213. 

naši valstybinė organizacija versmėms leisti, tai Rolls Commision, 
kuri nuo 1857 m. leidžia savo pagarsėjusias Ro!11s Series arba Anglijos 
istorijos versmes, apimančias laikotarpi nuo romėnų Albijonan atsidangi- 
nimo iki Henriko VIII. (150941547) imtinai. Šis leidinys turi bendrą vardą— 
Rerum Britannicarum meędii aevi scriptores. Iki šiol sa- 
kyta komisija yra išleidusi Anglijos istorijos versmių su viršum 100 sto- 
rų tomų. 

Valstybinėms anglų komisijoms aktingai visur padėjo privatinės isto- 
rinės draugijos, kurių ten jau XIX š. pradžioje buvo net keletas. Šioje vie- 
toje suminėsime jų svarbesniąsias. 1828 m. Glasgowe įkurtas Maitland 
Club leido naujosios istorijos versmes. 1838 m. įkurta Camden So- 
ciety trumpame laike išleido daug vidurinių amžių kronikų, ištisus rin- 
kinius istorinių dainų ir teisės istorijos dokumentų. 1846 m. buvo įkurta 
Bažnyčios istorijos mokslui remti draugija — Anglia christiana 
society, kuri leido Anglijos Bažnyčios istorijos versmes.!5 

Toks pat gyvas istorijos mokslu ir istorijos versmių leidimo klausimu 
susidomėjimas XIX šimtmetyje buvo taip pat ir pas belgus, olandus, italus, 
ispanus, portugalus bei pas visas kitas Vakarinės Europos tautas. Visos jos 
sakytoje srityje dideliu atsidėjimu dirbo ir daug nudirbo. Kaikurie tada 
pradėtieji leisti istorijos versmių leidiniai nesustojo ėję net iki šių dienu 

Net rusai, kurie paprastai moksle ir mene būdavo toli nuo vakariečių 
atsilikę, pirmojoje XIX. š. ketvirtyje užsikrėtė Vakarinės Europos tautų 
mokslo karščiu ir dideliu uolumu griebėsi rinkti ir leisti rusų tautos isto- 
rijos versmes. Tiesa, sakytoj srity jau tas ten buvo pradėta dirbti XVIII 
š. gale prie carienės Kotrynos II., bet tiktai pradėta, nes tikrajam darbui 
trūko tinkamų darbininkų. Dabar, nuo XIX š. pradžios, istorijos mokslu 
ir jos versmių leidimo klausimu susidomėjimas pasidarė Rusijoje nepapras- 
tai gyvas ir nuoširdus. Ir čia, kaip pas vokiečius, viso sajudžio prieša- 
kyje atsistoja vienas didelis Rusijos istorijos mokslo mecenatas, kuris, ro- 
dos, tam tik tyčia ir buvo sutvertas. Tas vyras tai grovas Nikalojus 
Rumiancovas. Jis ėjo iš senos rusų bajoriškos giminės, gimė 1754 m. 

Savo karjerą pradėjo kariuomenėje ir politikoje, buvo Rusijos užsienių 
reikalų ministeriu ir valstybės kancleriu. Po Napoleono žygio i Maskvą 
N. Rumiancovas visai pasitraukia iš politikos bei valstybinio darbo, apsi- 
gyvena savo dvaruose ir iki gyvenimo galo ditba išimtinai mokslui ir me- 
nui. Jis buvo didelis rusų patrijotas, labai mėgo savo kraštą ir jo praeitį. 
Buvo žmogus labai turtingas, taigi, ir savo mėgiamajai praeičiai tirti pini- 
gų ir jėgų nesigailėjo. Rumiancovas rinko, kur galėjo, istorinę savo kraš- 
to medžiagą, uoliai sekė istorinę literatūrą, daug tais klausimais skaitė ir 
rašė. Rinko jaunus gabius vyrus ir rengė juos ateities darbui. Trumpame 
laike jis subūrė aplink save ištisą eilę istorininkų ir šiaip žymių vyrų. Į 


“ Bauer, W., Dr. op. cit. p. 213. 

tą skaičių įeina šie mokslininkai: P. Strojevas, K. Kalaidavičius, 
P. Keppenas, Krugas, Lerbergas, Frenas, Bergas, Vosto- 
kovas, šveniikas Grigoravičius, Adelungas, A. Turgenevas, 
Jermolaevas, Salarevas, Arcybaševas, Gamelis, Anasta- 
sevičius, Rozenkampfas, Dorpato un-to prof. Morgensternas, 
rusų metropolitas Eugenijus, Karamzinas ir k. Rumiancovas palai- 
ko tamprius ir prietelingus ryšius su lenkų istorininkais — Bandtke, 
Danilavičiuųu, Leleveliu, Linde ir su daugybe užsienio moksli- 
ninkų bei istorininkų.!? Jis pirmasis gyvai rūpinosi surinkti ir išleisti rU- 
sų metraščius (russkija lietopisi) ir tam tikslui 1813 m. Rusų Mokslo Aka- 
demijai paaukojo didelę 25.000 rublių sumą. Ieškojo Rumiancovas istori- 
nės medžiagos Rusijoje, ieškojo jos užsieniuose. Tam tikslui siųsdavo pri- 
tyrusius vyrus į visas Vakarinės Europos šalis, kur jie darydavo įvairių is- 
torinių dokumentų nuorašų ir ištraukų ir siųsdavo šitą medžiagą į Rusiją. 

Daug jaunų rusų mokslininkų Rumiancovas sulaikė nuo kariuomenės ir 
politikos karjeros, o pasuko juos į mokslo sritį. Savo surinkta gausia isto- 
rine medžiaga, asmeniškais patarimais ir savo jaunų padėjėjų darbu Ru- 
miancovas nemaža yra taip pat padėjęs Rusijos istorijos tėvui N. Karam- 
zinui, kaip tik tada rašiusiam savo plačiąją Rusų tautos istoriją.!“ 

Rumiancovas ne tik susirinko gausią istorinę medžiagą, bet taip pat ją 
studijavo, lygino, apdirbinėjo ją pats, duodavo ją apdirbti kitiems, pareng- 
mis dar jam gyvenant, buvo išleisti įvairaus didumo ir storumo ištisi 27 is- 
torinio turinio veikalai.!* 

Taip savo pamėgtoje srityje besidarbuodamas, beskatindamas į darbą 
savo jaunuosius pagelbininkus, Rumiancovas, sulaukęs 73 metų amžiaus, 
mirė ir palaidotas Gomelyje 1826 m. Mat, netoli Gomelio (buv. prieškari- 
nės Rusijos — Mogilevo gub.) Rumiancovas turėjo daug dvarų ir juose 
mėgo gyventi. Visi brangūs ir gausūs Rumiancovo surinkti rankraščiai 
metraščiai, užrašai, žemėlapiai, senovės planai, braižiniai, numizmatika, in- 
kunabulai, senos knygos ir kitos įvairiausios senienos, einant velio- 
nies testamentu, atiteko valstybei ir turėjo būti padėta dar įkurdi- 
tinamame velionies vardo muziejuje. Tas Rumiancovo var- 
do muziejus tikrai buvo atidarytas Petrapilyje 1831 m. Lygiai po 30 
metų, būtent 1861 m., jis buvo perkeltas į Maskva ir gavo Viešojo Mask- 
vos ir Rumiancovo muziejaus vardą. 

Nors N. Rumiancovas mirė, tačia: jo taip nuoširdžiai ir energingai 
pradėtasis Rusijos istorijos versmių rinkimo bei leidimo darbas nebuvo nu- 


“ Ikonnikov, V. S, Opyt russkoj istoriografii, Kijev, 1891, tom I, kniga 
1-ja, p. 150—151. 

“ ut supra, p. 219—220. 

trauktas. Tą darbą dabar pasiėmė dirbti buvusieji Rumiancovo pagelb'nin- 
kai ir bendradarbiai, kurių, kaip pasirodė, esama nemažas būrys. Vienas 
tokių art/miausių velionies bendradarbių. P. Strojevas jau nuo 1823 m. 
puoselėjo mintį, kaip versmių leidimo darbą susisteminti. Jo nuomone, 
versmių leidimas turėjo būti pradėtas nuo pilno ir sistematingo visų Ru- 
sijoje ir užsienyje turimų istorinių versmių surašymo ir smulkaus jų apra- 
šymo. P. Strojevas jau nuo seno šioje srityje dirbo. Jam padėjo kiti jau- 
nieji istorininkai. Tai ir buvo natūrali vėlybesnėsės Archeogra finės 
Komisijos užuomazga. Tuo tarpu Strojevas ir jo draugai Maskvos 
Istorinės Draugijos vardu darė žygių, kad vyriausybė duo- 
tų savo placetą ir leidimą istorininkams lankyti archyvus ir sura- 
Šyti juose esamas istorijos versmes. Žygiai veltui nenuėjo. Nors ir 
sv. atsargumu, tačiau kuriama Archeografijos Ekspiedicija, 
jai užtikrinama vyriausybės parama bei pagalba ir istorininkų bū- 
relis su Strojevu priešakyje 1829 m. išvyko į mokslinę kelionę po 
šiaurinės Rusijos gubernijas. Aplankyta visos žymesnės vietovės, mies- 
tai ir vienuolynai. Ypač daug medžiagos rasta vienuolynų archyvuose ir 
bibliotekose. Nuo 1830 m. į komisija įtraukiamas dar vienas užsidegėlis is- 
torininkas J. Berednikovas. Iki 1834 m. komisija apvažiavo visą 
šiaurinės Rusijos dalį iki Maskvos imtinai, aplankė ir apžiūrėjo beveik 200 
archyvų ir bibliotekų ir surinko nepaprastai brangią istorinę medžiagą. 
Rastus ir aprašytus tūkstančius kodeksų, retų senų knygų, įvairiausių doku- 
mentų ir rankraščių Strojevas, dar kelionėje būdamas, apibūdino ir, kaip 
ekspedicijos darbų apyskaitą, 1832 m. 4 dideliuose tomuose iteikė Mokslo 
Akademijos valdybai. Ši iš savo šalies tą pranešimą perdavė caru: Nika- 
lojui I, kuris visus 4 pranešimo tomus čideliu susidomėjimu nvo pradžios 
iki galo asmeniškai perskaitė.!? 

Tuo tarpu Archeografinė Ekspedicija su Strojevu ir Berednikovu (ęsė 
darbą toliau. Metai nepastebimai bėgo, jų vis naujai atrandamoji istorinė 
medžiaga augo. Mokslo Akademija, švietimo ministeris ir pats caras įsiti- 
kino ekspedicijos dirbamojo darbo naudingumu istorijos mokslui ir vals- 
tybei, taigi, 1837 m. vasario 22 d. (sen. kal.) Nikalojaus I įsakymu prie Švie- 
timo ministerijos buvo įkurta nuolatinė Archeografinė Komisija, 
kurios statutuose sakoma: Komisija renka ir leidžia metraščius, kronikas, 
aktus, padavimus ir visokius kitus istoriniai — juridinio pobūdžio rank- 
raščius, pradedant nuo seniausių laikų iki XVIII š., pirma tuos, kurie yra 
Rusijoje, vėliau ir Juos, kurie yra užsieniuose ir liečia Rusijos praeitį.?0 

Nuo nuolatinės Archeografinės Komisijos įkūrimo versmių surašymo 
ir rinkimo darbas dar labiau pagyvėjo. Viena, kad į Komisiją buvo įtrauk- 


* Barsukov, N., Žizn“ i trudy P. M. Strojeva, S.-Peterburg. 1878, p. 176— 
199, 230. 
“ Ikonnikov, V. S., op. cit. r. 253—254. 

ta naujų jėgų, o antra, kad valstybė atėjo Komisijai į pagalbą. Tam tikru 
caro įsakymu buvo liepta sunkiau pasiekiamų archyvų ir vienuolynų archy- 
vinę medžiagą siųsti į Petrapilį Archeografinės Komisijos dispozicijai. 
Esant reikalui, Komisija taip pat deleguodavo dalyką išmanančius žinovus 
specijalistus į vietas kaip Rusijoje taip ir užsienyje, kadangi jos statute 
tokios delegacijos buvo numatytos ir joms buvo skiriamos atskiros lėšų 
pozicijos?! Tame pat laike didikų šeimos, mokslininkai, istorininkai ir 
šiaip privatūs asmenys, matydami svarbų ir patrijotini Komisijos darbą, 
jos pavyzdžiu pasiskatinę, rinko istorinę medž:agą ir siuntė ją Komisijai, 
tuo dar labiau uždegdami jos narius ir žengvindami patį darbą. 

Greitai buvo pastebėta, kokią neapsakomai didelę istorinės medžiagos 
gausybę buvo įsigijusi Rusija neseniai pagrobtose buvusios Lietuvos ir 
Lenkijos valstybės žemėse. Archyvų ir bibliotekų dalis jau buvo išgaben- 
ta į Petrapilį, Maskvą, Kijevą ir kitus didesniuosius Rusijos centrus, kita gi 
dalis tebegulėjo Vilniuje, Varšuvoje, Lvove, Nesvyžiuje, 
Gardine, Kaune ir kitose vietose, iš kur rusai jos dar nespėjo išgaben- 
ti arba nežinojo, kad ji ten gali būti. Taigi, dabar Komisija pakreipė savo 
darbus į šitas sritis. Ji peržiūri Senato III Departamento žinioje laikomą 
ir saugojamą Lietuvos Metriką, turtingus Dogelio rinkinius, iš 
Lietuvos ir Lenkijos į Petrapilį išgabentus miestų magistratų, Vilniaus uni- 
versiteto, vienuolių ordenų, buv. unitų metropolitų, teismų etc. archyvus. 
1840 m. specijali Archeogr. Komisijos delegacija atvyksta į Vilnių ir čia 
vietoje peržiūri Vilniaus Tribunolo archyvą?ž Pamatyta, kad Vil- 
niuje esama labai gausios istorinės medžiagos, kuriai išskirti ir įvertinti 
reikia ilgesnio darbo ir ne vienc žmogaus. Taigi, 1842 m. kuriama Laiki- 
noji Vilniaus Komisija ir jai uždedama pareiga, kad vietoje per- 
žiūrėtų istorines versmes ir siųstų jas Archeogr. Komisijai.žš 

Panašus istorinės medžiagos ieškojimas, surašinėjimas bei rinkimas 
vyko taip pat tada Kurše ir Lifliandijoje, dabartinėse Latvijoje ir Estijoje. 
Čia ypatingai šiuo atžvilgiu yra pasidarbavęs mokslininkas K. E. Na- 
pierskis. 

Tuo pat mett Rusijos istorinės medžiagos surašinėjimas vyko ir užsie- 
nyje. Archeogr. Komisijos ir valstybės įgalioti vyrai arba privatūs moks- 
lininkai lankė Vokietijos, Danijos. Švedijos, Austrijos, Italijos, Vatikano, 
Prancūzijos, Anglijos ir kitų valstybių archyvus ir bibliotekas, žymėjo ir 
nurašinėjo Rusiją liečiančius istorinio turinio dokumentus ir kodeksus ir 
sirntė visą tai į Petrapilį. Čia išaugo tos medžiagos šusnys. Apie surink- 
tos medžiagos gausumą gaiima spręsti iš to, kad iki 1859 m. Archeografinės 


" Otčiot o zaniatijach Archeografičeskoj Komissii, S.-Peterburg, 1860 m., p. 14, 
19—22. 

“ Žurnal Ministerstva Narodnago Prosveščenija, 1841 g., č. XXXII, p. 22. 

* Ikonnikov, V. S., op. cit. p. 259. 

Komisijos žinioje buvo 15.000 smulkiai rašytų lzpuų ir spausdinimui tinka- 
mų 168 įvairaus didumo metraščiai. 

Šita visa medžiaga nuo pa: Archeografinės Komisijos įkūrimo skirtų ad 
hoc žinovų ir redaktorių buvo grupuojama, tvarkoma, taisoma, lyginama, pa- 
pildoma ir apdirbinėjama. Apdirbtoji medžiaga buvo spausdinama. Spaus- 
dinimo darbas pradėtas 1541 m. nuo Pilnojo Rusų Metraščių Rin- 
kinio (Polnoje sobranije russkich lietopisej) išleidimo. 
Po šito didžiulio rinkinio ėjo kiti ir kiti, ir taip iki Didžiojo karo. Ar- 
cheografinės Komisijos atspausdintuose aktuose yra labai daug svarbių 
Lietuvos istorijai versmių. 


PT, 
LIETUVOS ISTORIJOS VERSMIŲ LEIDIMAS PRAEITYJE 


Mes jau matėme, kaip pradedant nuo XVIII. šimtm. beveik visos Eu- 
ropos tautos sukrunta rinkti ir leisti savo krašto bei valstybės istorijos 
versmes. Ypatingai didelio šioje srityje uolumo, darbštumą ir įsitempimzo 
buvo parodyta XIX šimtmetyje. Tas bendras tada visų tautų istorijos 
mokslu susidomėjimas, tas visų didelis ir gyvas sakytoje srityje sukrutimas 
bei milžiniškas darbas įdedamas į leidžiamus istorijos versmių rinkinius, taip 
pat labai gyvai yra atsiliepęs ir rytinėje Europos dalyje — Lenkijos-Lie- 
tuvos valstybėje. Sakytuose šimtmečiuose mūsų sentėviai, lygiai kaip ir ki- 
tos Europos tautos, domėjosi savo krašto praeitim, domėjosi istorijos moks- 
lu, kruopščiai rinko savo tautos istorijos versmes ir, pagal sugebėjimus bei 
gyvento amžiaus reikalavimus, jas leido. 

Šiame trečiame savo paskaitos skyriuje, Gerbiamieji Lietuvos istori- 
jos Sekcijos dalyviai, aš noriu parodyti Tamstoms mūsų tautos istorijos 
versmių leidimo vaizd4 nuo antrosios XVIII. š. ketvirties iki Didžiojo karo 
dienų. Jau ir taip ilgai trukusios paskaitos ribos neleidži> man leistis į 
vaizdo detales, į smulkmenas, taigi, jų čia nė neišgirsite. Taip pat nema- 
nau esant reikalinga, kad visus bent stambesniuosius mūsų istorijos vers- 
miu rinkinius čia auditorijai patiekčiau ir apibūdinčiau. To, mano giliu įsi- 
tikinimu, šioje vietoje irgi nereikia daryti. Šioje vietoje aš noriu vien ru- 
piais — stambiais bruožais atkurti mūsų istorijos versmių leidimo darbą 
tolimesnėje ir ne taip tolimoje praeityje. Drauge noriu iškelti, kur bus 
patogu, ir vieną ir kitą to jau nudirbto darbo ypatybę, kad iš to lengvai galė- 
tume spręsti apie mūsų jau turimų versmių vertinguma šių dienų istorijos 
mokslui bei jų atitikimą mokslo statomiems reikalavimams. Tuo būdu, kad 
ir trumpai apžvelgę praeiti, galėsime padaryti kaikurių išvadų ateičiai. Da- 
Tydamas sakytą peržvaigą, aš laikysiuos chronologinės tvarkos, nes ji, ma- 
no manymu, geriausiai šiam reikalui tinka. 

Pirmas didelis XVIII. š. mūsų pusiau teisinio pusiau istorinio pobūdžio 
versmių rinkinys buvo Volumina legum. Surinko, sutvarkė, papildė 
ir išleido ji Varšuvos Kolegijos Tėvai Pijoriai. Pirmas tomas išvydo pa- 
saulį 1732 m. ir buvo dedikuotas karaliui Augustui II.; paskutinysis šeštasis 
storas folio tomas išėjo 1782 m.? 

Taigi, viso į šį leidinį įdėta lygiai 50 metų darbo. Tai yra Lenkijos, o 
nuo Jogailos užkuriais į Lenkiją išėjimo, ir Lietuvos įstatymų, statutų, 
konstitucijų ir privilegijų rinkinys, apimas laikotarpį nuo 1347 iki 1780 me- 
tų. Kad būtų Jengviau šiame rinkinyje susigaudyti, kas reikia susirasti, 
tie patys Tėvai Pijoriai išleido specijalų rinkiniui pritaikintą jo turinio 
indeksą. Po 80 metų, senajį Pijorių leidinį išpardavus, antrasis jo be pa- 
taisų leidimas išėjo 1860 metais Petrapilio spaustuvininko Juozapato 
Ohryzkos rūpesniu ir lėšomis. Tiems 8 Voluminų tomams Krokuvos Moks- 
lo Akademijos Teisių Komisija 1889 m. parūpino ir išleido 9-jį Voluminų to- 
mą, kuriame telpa įstatymai paskelbti nuo 1782 iki 1792 m., t. y. iki sujung- 
tų valstybių paskutiniojo padalinimo“? "Tuo būdu tas savotiškas įstatymų 
rinkinys buvo baigtas. Volumina legum yra tikrai savotiškas kūrinys. Jo 
negalima lygint nei su Lietuvos Statutu, nei su Napoleono Kodeksu, nei su. 
kitu kokiu šiandien žinąmu įstatymų rinkiniu, nes jame nėra įstatymų rin- 
kiniams reikalingos precizijos bei sistematizacijos. Tačiau iš kitos pusės 
šiame rinkiny telpa ištisi kalnai vertingiausios teisinės, politinės, socija- 
linės ir, apskritai, kultūrinės medžiagos, kuri dėlto šitą rinkinį darė ir te- 
bedaro mums istorininkams ypatingai brangų. Reikia tarti, kad Lietuvos is- 
torininkai Volumina legum rinkinio kaipo Lietuvos istorijos versmės iki 
šiolei nėra tinkamai įvertinę. 

Kitas didelis plačiai sumanytas ir parengtas tik, deja, per pusę teįvy- 
kintas XVIII. šimtm. mūsų istorijos versmių rinkinys — tai mūsų, vilniečio 
Motiejaus Dogelio, Kunigų Pijorių Kongregacijos nario, o vėliau 
Vilniaus Kunigų Pijorių Kolegijos kūrėjo ir rektoriaus ilgametis darbas — 
Codex diplomaticus Regni Poloniae et Magni Duca- 
tus Lituaniae. Apie rinkinio autorių ir apie patį rinkinį galime pasa- 
kyti štai ką. Domininkas (krikšto vardas) Motiejus (vienuoliškas vardas) 
Dogelis gimė 1715 m. rugpjūčio mėn. 6 d. senovės Lidos apskrityje, Gem- 
bulių kaime, pasiturinčiųjų bajorų ūkininkų šeimoje.?“ Vaikutis buvo 
labai pastabus, gabus, sumanus ir turėjo gerą atmintį, taigi, tiko mokslui. 
Sulaukęs 15 metų amžiaus, Domininkas, jau baigęs Ščučino Tėvų Pijorių 
vedamąja pradžios mokykla, stoja į Tėvų Pijorių Kongregaciją, eina 
toje kongregacijoje nustatytus mokslus, juos baigia, daro įžadus, Domi- 


* Volumina legum, przedruk zbioru praw, t. I, 1859—1860, Petersburg, 
nakladem J. Ohryzki, p. XX; ib. leidėjo žodyje p. 1 (nenum.). 

= Vol. leg., op. cit., 1889, t. IX, Przedmowa, nenum. p. 1—2. 

* Moszynski, Antoni, X. S. P., Maciej Dogiel, žurnale — Wizerunki i roztrzą-“ 
srnia naukowe (poczet nowy drugi), (1838), Wilno, t. II, p. 77—78. 

ninko vardą keičia Motiejaus vardu, lieka kunigu ir dirba keletą metų 
Ščučino savo kongregacijos laikomojoje mokykloje. Ščučino miestelis tada 
priklausė Didž. Lietuvos Kunigaikščio dvaro maršalkui Ignui de Campo 
Scipio. Šis, pažinęs kunigo Motiejaus būdą bei gabumus, sumanė pada- 
ryti ji savo sūnaus mokytoju. Kongregacija sutiko ir Dogelis persikraustė 
į maršalko dvarą privačiu jaunojo Scipijono mokytoju. Baigęs mokslą 
kun. Dogelio vadovybėje, įaunikaitis Scipijonas, einan: tada madnių didikų 
papročiv, turėjo vykti į užsienį pastudijuoti ir pasaulio pamatyti. "Tėvas 
norėjo, kad toje kelionėje į užsienį jo sūnų lydėtų tas pats kun. Diogelis. 
Taip ir įvyko. Gabus ir energingas Dogelis naudojosi šia patogia proga 
ir drauge su lydimuoju Scipijonu stoja pirma į Leipcigo, paskui į Paryžiaus 
universitetą. Studijuoja tuos mokslus, kurie jį seniai domino, būtent, teisės 
mokslus ir filosofiją?“ Scipijonas pasirinko sau kitus mokslus. Taip 
studijose praleidę keletą metų, grįžta vėl abu namo. Dogeliui pavedama 
įkurti ir suorganizuoti Vilniuje collegium nobilium Varšuvos 
Tėvų Pijorių Kolegijos pavyzdžiu. Darbas pavyksta gražiai ir Dogelis 
lieka tos naujosios Tėvų Pijorių Kolegijos rektoriumi. Dirbdamas orga- 
nizacinius darbus, darbštusis vienuolis nesiskiria su knyga: didina Kolegi- 
jos biblioteką, seka mokslinę literatūrą, renka diplomatus arba senovės tei- 
sinio pobūdžio raštus ir t. t. 

Besidarbuodamas Vilniuje, T. Dogelis sumano paruošti ir išleisti di- 
delį istorijos versmių rinkinį, kuriam medžiagą jis jau rinko nuo pat savo 
pirmojo iš užsienio grįžimo. Apie Dogelio sumanymįą sužino karalius 
Augustas III. Valdovas šį gražų ir tautai garbės teikiantį sumanymą 
aktingai paremia. Būtent, jis ne tik leidžia T. Dogeliui vykti į užsienius 
istorinės medžiagos rinkti, bet, kad palengvintų kelionę, dar teikia jam aukš- 
tą valstybės pasiuntinio titulą, kuris tikrai atidarė mūsų mokslininkui visų 
archyvų ir bibliotekų duris. Turėdamas tokią paramą, Dogelis aplanko 
Vokietijos, Prancūzijos ir Holandijos archyvus ir bibliotekas, surinkdamas 
ten daug istorinės medžiagos.?* Kodėl jis nelankė Švedijos, Livonijos, Kur- 
šo ir buv. Vokiečių Ordino slaptojo Karaliaučiaus archyvo, nėra žinių. Po 
kelių metų grįžta namo. Čia autorius peržiūri Lenkijos ir Lietuvos metri- 
kas, garsų rankraščiais Nesvyžiaus Radvilų archyvą ir kitus archyvus. Da- 
bar tik pamato, kad užsieniuose surinktoji medžiaga daug kuo skiriasi nuo 
namie turimų originalų, kad kaikur juos visai keičia, kaikur toli nuo origi- 
nalų nutolsta ir juos visaip iškraipo.?? Taigi, visa surinktoji medžiaga 
buvo vėl stropiai tvarkoma, lyginama, skirstoma ir, kur reikėjo, ištaisoma. 
Čia visą ši darbą ištinka nelaimė. Mat, 1754 m. Varšuvoje tame name, ku- 


“ Moszynski, op. cit. p. 81—82. 

“ Moszynski, op. cit. p. 89—94, 

* Dogiel. M., Codex diplomaticus Regri Poloniae et M. D. Liiuaniae, 1758, 
Vilnae, t. I, Prospectus operis p. 20 (nenum.). 

xiame dirbo Dogelis, įvyko gaisras ir geroką jo rankraščių dalį sunaikino 
ugnis. Kes nors kitas po šiiokio įvykio būtų nusiminęs ir rankas ncleidęs, 
tačiau T. Motiejus nusiminti nė nemanė. Jis nauja energija kimba į darbą 
ir vėl gaisro sunaikintus rankraščius atstato. Čia jam didelę pagalbą, kaip 
pats pasisako, suteikė D. L. Kunigaikštystės kancleris kunigaikštis Fridri- 
kas Mykolas Čartoryskis, Lenkijos pakancleris grovas Wodzickis, atida:y- 
dami abiejų valstybių archyvus, o grovas Juozapas Zaluskis ir Kujavijos 
vyskupas Debowskis, atidarydami savo asmeniškus nepaprastai turtingus 
archyvus, bibliotekas ir specijaliai jų pačių surinktus senų dokumentų ir 
rankraščių rinkinius? Darbas greitai ėjo prie galo, nes autorius nemanė į 
savo rinkinį visų ir pačių smulkiausių dokumentų dėti, o tenkinosi tik pa- 
čiais svarbiausiais ir pagrindiniais?! Ir taip pas jį kolektanėjose jau buvo 
ištisos spausdintinų rankraščių kaugės. Taigi, turėdamas prieš akis netaip 
seniai atspausdintą oficijalinį, pilną, 17 folio tomų Anglijos valstybinių ak- 
tų rinkinį, istorininko Tomo Rymerio surinktą ir išleista,?ž Dogelis jo 
pavyzdžiu, kaip pats sako, tvarko savo surinktą ir sugrupuotą meidžiagą ir 
duoda ją spausdinti.33 Medžiaga buvo suskirstyta į 8 dalis. Rinkinys turėjo 
būti 8 folio tomų didumo. Pradėta jis spausdinti. Pirmas Codex dip- 
lomaticus Regni Poloniae et Magni Ducatus Lituaniae 
tomas išėjo 1758 m. Vilniuje, spausdintas karaliaus, respublikos ir Tėvų 
Pijorių Kolegijos spaustuvėje, ii folio mai., ir turi valdovui Augustui III. 
dedikacijos 4 psl., prakalbos 14 psl., prospekto 8 psl. (visi nenumeruoti), 
teksto 623 psl. su 28 nenumeruotais indekso puslapiais, taigi, viso 671 pus- 
lapis. Šiame I tome telpa visa eilė svarbių istorinių dokumentų, pradedant 
nuo XIII. š. pusės iš Lenkijos-Lietuvos santykiųsu Čekija, Un- 
garija, Austrija, Danija, Bavarija, Brandenburgo Mar- 
ka, Venecijos respublika, Saksonija, Prancūzija, Braun- 
šveigo ir Meklenburgo kunigaikštystėmis, su Ispanija, Ho- 
landija, Septynmiesčiuųu, Silezija, Pamarių, Naująja 
Marka, Moldavija, Valakija ir Besarabija. 

Sekančiais 1759 m. ten pat Vilniuje ir toj pat spaustuvėj išėjo V-as Do- 
gelio rinkinio tomas, dedikuotas Kur šo ir Žemgalijos kunigaikš- 
čiuu Karoliui, skirtas išimtinai Livonijos, Kuršo ir Žem- 
galijos dokumentams. Tame tome yra 2 dedikacijos psl., 6 prakalbos 
psl., 522 teksto ir 18 chronologinio indekso puslapiai. Visa gausi šio tomo 
istorinių dokumentų medžiaga yra atkeliavusi iš Livonijos. O atkeliavo ji 


* Dogiel, Cod. dipl., I, op. cit. p. 20—21 (nenum.). 

* ut supra, p. 6 (nenum.). 

“ Pilnas to rinkinio užvardymas yra šis: Foedera, Conventiones, Literae. et 
cuiusgue generis Acta Publica inter Reges Angliae et alios Principes, ab An. 1101. ad 
An. 1625. Londini, ed. Rymer Thomas. Ab An. 1704. ad An. 1718. Voluminibus XVII 
in folio. 

3 Dogiel, Cod. dipl., I, op. cit. p. 6 (nenum.). 

štai kokiu būdu. 1562 m., kaip žinoma, sekuliarizavosi Livonijos Ordenas su 
savo paskutiniuoju vyriausiu magistru Gotardu Kettleriu. Vyriausias ma- 
gistras ir broliai priėmė protestantizmą. Kettleris liko pasauliniu Kuršo ir 
Žemgalijos kunigaikščiu. Išvykdamas iš Livonijos, visą sena ir turtingą Li- 
vonijos Ordino centraiini archyvą su visomis vyriausiojo magistrato insig- 
nijomis Kettleris atidavė Zigmanto Augusto vietininkui Mikalojui Radvi- 
lui Juodajam, kuris vėliau visa tai perdavė į valstybinį Krokuvos archyvą. 
M. Dogelis dabar iš tos versmės ir sėmėsi. Ko ten trūko, jis papildė iš Ne- 
„svyžiaus archyvo ir vyskupo Juozapo Zaluskio rinkinių ir archyvo.?* 

Išėjus į pasaulį V-am tomui, buvo rengiamas spaudai naujas, šį kartą 
VI-sis. Šito savo taip pamėgto darbo reikalais T. Motiejus nuvyko į Varšu- 
vą, ten staiga susirgo ir, neilgai sirgęg 1760 m. vasario 24 d. persiskyrė su 
šiuo pasauliu.“ Mirė pačiame amžiaus tvirtume, vos sulaukęs pilnų 45 metų. 

Reikėjo tęsti Dogelio pradėtąjį darbą, nes du pirmieji jo rinkinio 
tomai visoje šviesiojoje abiejų valstybių visuomenėje buvo sukėlę gyvo visų 
susidomėjimo, veikalo pirkimo ir sekančių tomų laukimo ūpą. Nors a. a. T. 
Motiejus, dar gyvas būdamas, turėjo priešinirkų net savo brolių vienuolių 
tarpe, kurie, galbūt, dabar, jam mirus, būtų norėję jo pradėtąjį leidinį su- 
stabdyti, tačiau jau vien visuomenės pageidavimas ir finansiniai sumetimai, 
lyg sakyte sakė, kad Kodekso leidimą reikia tęsti, ypač tuoj išspausdinant 
dar paties autoriaus beveik visai parengtąjį spaudai IV-jį toma?“ Taigi, 
tuometinis Lietuvos Pijorių provincijolas T. Gasparas Tšeščkauskis Dogelio 
darbui tęsti paskyrė du moksle ir raštais pasižymėjusiu vienuoliu — Joną 
Kantietį Vikauską ir Motiejų Tukala, kad juodu imtųsi visus sumaniojo 
diplomatų rinkėjo rankraščius tvarkyti ir, pirmųjų dviejų tomų pavyzdžiu 
juos apdirbus, Vilniaus Tėvų Pijorių vardu spausdinti.3* Kadangi, kaip sa- 
kėme, IV-jo Kodekso tomas paties Dogelio buvo beveik baigtas, tai naujiems 
jo tvarkytojams, kiek padirbėjus, jis tikrai buvo pilnai parengtas spaudai ir 
išėjo išspausdintas Tėvų pijorių spaustuvėj Vilniuj 1764 m. Šis IV-sis Ko- 
dekso tomas skiriamas išimtinai Prūsijos dokumentams, pradedant 1212, bai- 
giant 1739 m. Šiame tome yra viso 544 puslapiai. Nors leidėjai prakalboje 
„žada leisti visą jų rankose esamąją medžiagą, tačiau pažadai pažadais ir bai- 

* Dogiel, Cod. dipl., V, op. cit., p. 10 (nenum.) 

“= Moszynski, op. cit., p. 96. 

* Mūsų kelis kartus cituotasai A. Mošinskis, pats Vilniaus namo pijorius, kad 
ir su tam tikra rezerva, tačiau aiškiai kalba ir faktus mini, kurie rodo, kad pačiame 
ordene T. Motiejus Dogelis turėjo pavydininkų, kuriems nepatiko jo darbas — Ko- 
dekso leidimas. Tų pavydininkų intrygos išstūmė Dogelį iš Vilniaus Kolegijos rek- 
toriaus pareigų. A. Moszynski, op. cit., p. 96—100. 

Tas nedraugiškas Lietuvos provincijos pijorių vadovybės nusistatymas prieš 
M. Dogeli matyti ir iš šių dviejų, rodos, visai nekaltų dalykų: 1) pirmasis Kodekso 
tomas dedikuojamas valdovui Augustui III. ne Dogelio, bet Vilniaus Pijorių Kole- 
gijos vardu; autoriaus vardo nėra nei po prakalbos nei po prospekto žodžių; 2) leis- 
dami IV-jį tomą, leidėjai savo prakalboje nei vienu žodžiu neužsimena apie Kodekso 


autorių, apie jo mirtį, apie jo atlikta darbą etc. 
* Moszynski, op. cit, p. 101—102. 

gėsi.? Tuo IV tomu M. Dogelio rinkinys sustojo ėjęs. Reiškia, liko rank- 
raščiuose 5 dokumentų tomai: II ir III (iš 2 dal.), VI, VII ir VIII (iš2d.). 
Svarbūs jie visi, bet ypač mums svarbus III. tomas, kurio pirmoje dalyje 
telpa Lietuvos dokumentai. Tačiau nelemta jiems buvo atspausdintiems būti. 
Pradžioje nespausdintieji Dogelio rinkinio tomai gulėjo sukrauti Vilniaus 
pijorių Kolegijos bibliotekoje, vėliau, Stanislovo Augusto laikais, jie visi 
buvo perkelti į Varšuvos karališkaja biblioteką, kur jų medžiagą naudojo 
Adomas Naruševičius, rašydamas lenkų tautos istoriją; po valstybės padali- 
nimo jie vėl buvo gražinti į Vilniaus pijorių Kolegija, kur buvo raginama 
jos atspausdinti. Kodėl Tėvai pijoriai jų nespausdino, nežinia. Žinia tik, 
kad 1817 m. tuometinis Kolegijos rektorius Rapolas Danilevičius, turėdamas 
Lietuvos provincijos pijorių provincijolo Aleksandro Glogauskio sutikimą, 
visą nespausdirtąją Dogelio rinkinio medžiagą dovanojo Vilniaus universi- 
teto bibliotekai, o, kai šis universitetas buvo rusų valdžios uždarytas, 1836 
m. drauge su kitais iš Lietuvos ir Vilniaus į Rusiją gabanamais mūsų tėvy- 
nės turtais buvo išgabenti ir šie rankraščiai, kur jie pateko į Viešąją Petra- 
pilio biblioteka, kurioje ir dabar tebėra laikomi.39 

Ko verti yra mokslo atžvilgiu tie trys išspausdintieji Dogelio rinkinio 
dokumentų tomai? Trumpai tariant, tiems laikams, kada jie buvo renkami 
ir spausdinami, jie buvo ir tebėra pavyzdingi. Visi tuose trijuose tomuose 
tilpusieji dokumentai, imtieji iš Krokuvos valstybinio archyvo, o leidinyje 
jų labai daug, yra nurašyti iš originalų, patikrinti ir jų autentiškumas yra 
oficijalinių tam tikros ad hoc skirtos Komisijos avkštų narių parašais pa- 
tvirtintas.4? Kitaip Tėvai pijorai ir rinkinio autorius negi būtų drįsę I-jį 
Kodekso tomą dedikuoti karaliui Augustui III., o V-jį Kuršo kunigaikščiui 
Karoliui. 

Šių dienų istorijos mokslo akimis žiūrint, Dogelio rinkiniui kaip turinio 
taip formos, taip istorinės kritikos ir išleidimo technikos atžvilgiais daug 
kas galima būtų prikišti. Bet ar taip elgtis būtų teisinga? Jis padarė, ką 
galėjo, mūsų užduotis jo nutrauktąjį darbą tęsti ir padaryti tobula. 

1758 m., tai yra tais pat metais, kai buvo spausdinamas Codex diploma- 
ticus, Tėvas Dogelis išleido dar vieną svarbų dokumentų rinkinį, pavadintą: 
Limites Regni Poloniae et Magni Ducatus Lituaniae, 
ex originalibus et exemplis authenticis descripti et in lucem editi, Anno 
1758. — Vilniuje, Tėvų Pijorių spaustuvėje, in 40 131-1225 puslapiai. Šia- 
me leidinyje telpa įvairūs svarbūs ir autentiški dokumentai, parašyti lenkų 
ir lotynų kalbomis, imti iš Krokuvos pilies archyvo, iš Lietuvos Metrikos, iš 
Naugarduko karvedžio Jablonowskio archyvo ir kitų archyvų. Apie šito 


“ Dogiel, Cod. dip!., IV, p. 5—6 (nenum.). 
* Moszyfski, op. cit., p. 102—103. 
* Dogiel, Cod. dipl., op. cit., t. I. Indekso p. 28 (nenum.), t. V, p. 12 (nenum.). 

rinkinio reikšmę, vertingumą ir išleidimą tenka pasakyti lygiai tas pat, kas 
jau buvo sakyta kalbant apie Codex diplomaticus rinkinį. 

XVIII š. paskutinioji ketvirtis — tai Lenkijos-Lietuvos nelaimių die- 
nos: nepriklausomybės praradimas. Eina 123 sunkios priespaudos ir žiau- 
raus rusų jungo metų. Tiesa, dar kurį laiką švysteli Lietuvos padangėj 
Vilniaus universiteto šviesa, ir dar ta aukštoji mokykla duoda Lietuvai keletą 
istorininkų, kurie nuoširdžiai gilinasi į krašto praeitį, tačiau neužilgo ir ši- 
ta mokykla uždaroma. Mokslinis ir kultūrinis Lietuvos gyvenimas parali- 
žuojamas ir beveik sustoja vietoje. 

Lietuvos istorijos versmių rinkimas ir leidimas, kurį laiką visai stab- 
telėjęs, XIX š. vėl po truputį pradėjo atgimti, tačiau tą darbą su neskaitlin- 
gomis išimtimis dabar dirbo ne lietuviai, bet lenkai, vokiečiai ir rusai is- 
torininkai ir tai tose srityse ir tiek, kokiose srityse ir kiek tai jiems buvo 
įdomu ir reikalinga. Nudirbta yra daug, ypač XIX šimtmetyje. Pasiro- 
džius pirmiesiems Monumenta Germaniae historica tomams, istorijos vers- 
mių leidimas ypatingai pagyvėjo ir patobulėjo. Mat, į tą rinkinį buvo žiū- 
rima, kaip į pavyzdį ir juo buvo sekama. 

Kadangi, kaip sakėme, nuo XIX š. pradžios Lietuvos istorijos versmių 
leidimas su labai mažomis išimtimis perėjo į lenkų, vokiečių ir rusų isto- 
rininkų rankas, :ai šioje vietoje aš ir norių, kad ir trumpai, bet konkrečiai 
suminėti, kas jų tuo atžvilgių buvo nuveikta ir kokias istorijos versmes jie 
yra rinkę ir išleidę. 

Pradėsim nuo lenkų. 

Po XVIII š. politinių nelaimių lenkai savo kaimynų pavyzdžiu pamėgs- 
ta mokslą ir jame daug dirba. Tai rodo jų mokslo draugijos. 1816 m. ku- 
riama Krokuvos Mokslo Draugija, kuri nuo 1872 m. perorgani- 
zuojama į Mokslo Akademiją. Jos darbų sritis buvo ir tebėra beveik 
išimtinai nukreipta į savo tautinę bibliografiją, archeografiją (paleografija 
ir aktų leidimas), istoriją ir archeologiją. Tų pat tikslų siekia ir tais pat 
keliais eina kita lenkų mokslo draugija — Ossolinskių Irstitutas 
Lvove, įkurtas 1818 m. Pagaliau 1856 m. Poznanės lenkai įkūrė savo P c z- 
nanės Mokslo Draugiją, kuri istorijos mokslui taip pat daug patar- 
nauja iki šių dienų. 

Mūsų Vilniuje mokslo gyvenimui nuo 1803 iki 1832 m. vadovavo Vil- 
niaus universitetas, kuriame lenkai beveik visose srityse buvo užėmę svar- 
biausias pozicijas ir visą universiteto darbą ir įtaką visuomenei buvo pasu- 
kę į neabejotinai patriotinį ir lenkišką kelią.*! Visa tai, savaime supran- 
tama, turėjo veikti Lietuvos istorijos versmių leidimo ūpą ir patį darbą. 
Taip iš tikrųjų ir buvo. Tai matyti visuose sakytame laikotarpyje ir vėliau 
leistuose istorijos versmių rinkiniuose. O tų rinkinių tada išleista yra daug. 


“ Bieliūnski, J., Uniwersytet Wilenski (1579—1831), 1899—1900, Krakow, t. II, 
p. 56, 10—11. 

Nemaža svarbių ir visais atžvilgiais įdomių istorinių versmių yra at- 
spausdinę savo skiltyse pradžioje XIX S. Vilniuje ėjusieji žurnalai — T y- 
godnik Wilenski, Dziennik Wilenski, Wizerunki i 
Roztrząsania Naukowe, Athenaeum, Rubon ir kiti. Ne- 
maža versmių kaip priedus in crudo yra įdėję į savo veikalus tuolai- 
kiniai istorininkai, pav., Teodoras Narbutas savo veikale Dzieje sta- 
rožytne narodu litewskiego, Pomniki do dziejow 
litewskich; Kraševskis savo veikale Wilno etc. 

Tuo pat laiku jau pradėta spausdinti ir ex professo istorijos 
versmių rinkiniai, pav., Niemcewicz, I. U. Zbi6r pamietnikėw o 
dawnej Polsce, t. I—V, 1822—1830, Warszawa; Danitowicz, Ign. 
Latopisiec Litwy i Kronika Ruska: z rękopisu stowian- 
skiego przepisana, 1827, Wilno; Rogalski, L, Zbi6r praw litews- 
kich od r. 1389 do 1529, tudziež rozprawy sejmowe o tychže prawach 
od r. 1544—1563, 1841, Poznan; Raczynski, Ed, Codex diplomati- 
cus Lithuaniae (ypač svarbus Lietuvos ir Livonijos santykiams nu- 
statyti laikotarpyje 1253—1434 m.; aktai imti iš Karaliaučiaus archyvo) 1845, 
Wratislaviae; Rzyszczewski, L. i Muczkowski, A, Codex diploma- 
ticus Poloniae, guo continentur privilegia regum Poloniae, Mag- 
norum Ducum Lithuaniae etc. t. I—III (III tomą išleido Bartaševičius 1858 
m.) 1847—1858; t. IV (išleido Boniecki, M. i Bobrowski, M.) 1887, Warsza- 
wa; Krupowicz, M., Zbiod r d yplomatėw rzadowych i aktow pry- 
watnych do dziejow Litwv, 1858, Wilno (apima laikotai pį nuo 1387 
iki 1710 m.); Broel - Plater, Wtodz, St., hr., Zbiėr pamieinikėw do dziejow 
Polskich, t.I-—-II, 1858, Warszawa (beveik pusė medžiagos liečia Lietuvos 
praeitį laikotarpyje 1413—1598 m.); Danilovicz, Ign., Skarbiec dy- 
plomatėow papieskich, cesarskich, krėlewskich, ksiąžęcych, znajdu- 
jąsych się w bibliotece Muzeum Wilenskiego, wydal 
Jan Sidorowicz, t. I—1860, t. II—1862, in 40, Wilno; Theiner, A.,, Vetera 
monumenta Poloniae et Lithuaniae etc. ex tabulariis Va- 
ticanis, Romae, t. I-IV, 1860—1864, in folio (apima laikotarpį nuo 1217 iki 
1775 m); Codex epistolaris saeculi decimi guinti; t. 
I — collectus opera Sokotowski, A. et Szujski, J., 1876; t. II—III col- 
lectus opera Lewicki A., 1891—1894, Krakow (išleistas ir sutvarkytas pa- 
vyzdingiausiai; apima laikotarpį nuo 1384 iki 1501 m.; kelių dešimtų metų 
darbo vaisius, XV š. Lietuvo: istorijai labai svarbus ir gausus dokumentų 
rinkinys); Codex epistolaris Vitoldi Magni Ducis Lithuaniae 
(1376—1430), collectus opera Prochaska Ant., 1882, Cracoviae (tai gražiau- 
sias Vytautui Didžiajam pagerbti mokslo paminklas; čia jo asmeniui, jo 
politikai ir valdymo laikotarpiui pažinti — pilnas žinių aruodas). 

Taigi, kaip matome, lenkai mūsų istorijos versmių leidime turi labai žy- 
mių nuopelnų. Ir šiandien, reikia tarti tiesą, kaip Lenkijoje, taip ypač Vil- 

niuje Lietuvos istorijos ir jos versmių klausimais gyvai domimasi ir daug 
dirbama. 

Leido Lietuvos istorijos versmes (netiesioginiu būdu) ir vokiečiai. 

Von Steino ir Pertzo vokiečiuose sukeltas istorijos mokslo sąjudis, mo- 
numentalaus Mon. Germ. historica leidinio pirmųjų tomų išleidimas, kaip 
jau esame sakę, skambiu aidu nuaidėjo per Europą ir naujojo pasaulio kon- 
tinentą. Vokiečiai, kaip pačioje Vokietijoje, taip ir už jos ribų esantieji, 
ypač ten, kur jie buvo skaitlingesni ir nuo senai buvo įsikūrę, kūrė mokslo 
draugijas ir Mon. Germ. hist. pavyzdžiu leido 14 atskirų kraštų istorijos 
versmes ir nagrinėjo jų ir, žinoma, savo praeitį. 

Livonijoje ir Kurše vokiečiai buvo vadovaujantis elementas nuo XIII 
š. pradžios ir tokiu ten išliko net iki Didžiojo karo. Jų muterlande XIX. š. 
kilęs tautinis ir mokslinis sąjudis tuoj rado sau veiklių pasekėjų ir čia Pa- 
baltijy. Ir čia, kaip Prūsijoje, kaip kitur kur Vokietijoje, kuriamos įvai- 
rios mokslo draugijos, kad tą <ąjudį palaikytų ir ugdytų. Taip., pav., 1817 
m. Mintaujoje kuriama Kuršo Literatūros ir Meno Drau- 
gija, 1834 m. Rygoje kuriama Istorijos ir Senienų Drau- 
gija, 1838 m. Dorpate — Estų Mokslo Draugija, 1842 m. Re- 
velyję — Estų Literatūros Draugija, pagaliau 1864 m. Nar- 
voje įkuriama — Narvos Senienų Draugija? Visos čia sumi- 
nėtos draugijos buvo perdėm vokiškos ir beveik vieni vokiečiai buvo jų 
nariai. Draugijos rūpinosi Livonijos krašto istorija ir etnografija, o ypa- 
tingai Livonijos Ordeno praeitimi nuo seniausių laikų iki jo žlugimo ir su 
Lietuva susijungimo įvykio. Tam tikslui buvo tiriami vietos ir užsienio ar- 
chyvai, rastoji ir apdirbtoji istorinė, etnografinė ir kitokia medžiaga buvo 
spausdinama specijaliai ad hoc leidžiamuose minėtų draugijų mokslo žur- 
naluose ir atskiruose rinkiniuose bei veikaluose. Yra ištisa eilė mokslinin- 
kų, kurie tuo būdu dirbdami labai yra nusipelnę Livonijos, Kuršo ir Livo- 
nijos Ordeno istorijai, x. a.: C. L. Napiersky, prof. Kruze, K. J. 
Paucker, Dr. L, Bergmann. Pabs:, F.G.Bunge Wiedemann, 
Frixel (švedų mokslininkas), Schirren, Buchholz ir kiti. 

Kadangi Livonija nuo seniausių laikų yra turėjusi įvairių santykių su 
lietuviais ir Lietuva, tai savaime aišku, kad minėtų Livonijos mokslo drau- 
gijų ir jų mokslininkų darbai ir išleistosios versmės daugelyje atvėjų lie- 
čia ir Lietuvos praeitį. Tuo būdu vokiečiai netiesioginiai yra iškasę ir iš- 
leidę daug Lietuvos istorijos versmių. Taip buvo išleisti šie stambūs ir mi- 
nėtini versmių rinkiniai: 

Monumenta Livoniae antiguae — Sammlung von Chroni- 
ken, Berichten, Urkunden und andern schriftl. Denkmalen etc., t. I—V, 1835 
— 1847, Riga, Dorpat, Leipzig; Scriptores rerum Livonicarum 


* Ikonnikov, op. cit. t. I, kn. 1, p. 318. 


384 Pranas Penkauskas 


— Sammlung der wichtigsten Chroniken und Geschichtsūenkmale von Liv-, 
Est- und Kurland, t. I-—II, 1848—1853, Riga und Leipzig; Bunge, F. G., 
Liv-,, Est und Kurlūndisches Urkundenbuch nebst Re- 
gesten, t. I—VI, 1853—1873, Reval--Riga (Šiuose tomuose apimtas lailzo- 
tarpis nuo 1093 iki 1423 m. Į tuos pirmuosius rinkinio! tomus yra įdėtas mil- 
žiniškas ilgaamžio Fr. G. Bungės darbas (Bungė g. 1802, m. 1897 m.). Už 
tai jį teisingai galima vadinti Livonijos Pertzu. Sulaukęs 70 metų amžiaus 
Bungė rinkinio leidimą perdavė jaunesniems už save istorininkams, kurie 
pakaitomis tą garbingą ir naudingą mokslui darbą tęsė iki 1914 m. Bungės 
įpėdiniais nuo 1873 iki 1914 m. buvo H. Hildebrand, Ph. Schwartz, L. Ar- 
busow ir A. v. Bulmerincą, kurie labai pavyddingai išleido 9 storus in 4 
versmių tomus, apimdami laikotarpį nuo 1423 iki 1510 metų). 


Bungė, Fr. G, Lįv—Esi—Curlūndische Urkunden, Re- 
gesten bis 1300, 1881, Leipzig; Schirren, C, Ouellen zur Ge- 
schichte des Untergangs livlūndischer Selbstaūndig- 
keit (1557—1561) t. I—VIII, 1861—1885, Reval (visa medžiaga imta iš 
Švedijos valstybinio archyvo). 

Visai taip, kaip Livonijos vokiečiai, darė ir Prūsijos vokiečiai. Prūsijoje 
istorijos versmėms leisti buvo dar geresnės sąlygos, nes čia tą darbą aktin- 
gai rėmė ir teberemia pati Prūsų vyriausybė. Taigi, ir čia vokiečiai dirb- 
dami sau, tuo pačiu labai yra patarnavę ir Lietuvos istorijai. Svarbiausi čia 
išleisti versmių rinkiniai yra šie: Voigt, J, Codex diplomaticus 
Prussicus — Urkunden-Sammlung zur alteren Geschichte Preussens 
aus dem Kgl. Geheimen Archive zu Konigsberg, t. I—VI. in 49, 1836—1861 
Konigsberg (Čia apimtas laikotarpis nuo 1217 iki 1404 m. Šiame rinkiny yra 
nemaža Lietuvos kunigaikščių raštų). Hirsch, Th., v., Toppen, M. und 
Strehlke, E, Scriptores rerum Prussicarum, t. I-—V, 1861— 
1874, Leipzig. (Čia penkiuose storuose tomuose, taigi vienoje vietoje, yra 
surinktos ir išspausdintos Livonijos ir Prūsijos kronikos, įvairūs aktai, o 
taip pat didesnės bei mažesnės ištraukos iš tų visų vidurinių amžių kroni- 
kininkų ir rašytojų, kurie apie Prūsiją ir prūsus yra ką nors rašę. Visi 
kaip stambieji taip ir smulkieji į rinkinį įdėtieji dalykai turi moksliškas 
įvadas ir kritiškas pastabas bei aiškinimus, kuriuos yra patiekę leidėjai, ge- 
ri savo dalyko žinovai). 


Pagaliav Lietuvos istorijos versmes leido taip pat ir rusai. 


"0 - 


lima suskirstyti trimis skyriais. O tų leidėjų būta trijų, būtent: Impera- 
toriškoji Archeografinė Komisija, Vilniaus Archeo- 
grafinė Komisija, įvairios kitos rusų draugijos arba institucijos ir 
šiaip jau privatūs istorininkai. Peržvelkime trumpai visus tuos mūsų isto- 
rijos versmių leidėjus ir jų išleistuosius istorijos versmių rinkinius. 

Didžiosios Lietuvos Kunigaikštystės valstybinis archyvas, vadinamas 
dar taip pat Lietuvos Metrika, Lietuvai patekus i rusų valdžią, 
buvo išgabentas į Peterburgą ir laikomas Senato III. Departamento žinio- 
je,“ iš kur po ilgų svarstymų ir derybų apie 1871—72 m. buvo perduotas 
į Teisingumo Ministerijos archyvą Maskvoje: Rusų centralinė, vėliau 
pavadinta Imperatoriškoji Archeografinė Komisija, neilgai trukus po savo 
oficijalaus įkūrimo (įkūrimo raštas datuotas 1837 m. II-22 d.)*?  paste- 
bėjo tuos didelius istorinės medžiagos turtus, kokius slėpė savyje Lietuvos 
Metrikos rankraščiai““ Taigi, pirmiausia išleidusi senesniosios Rusijos is- 
torijos versmes, 1841, 1842 ir 1848 m. leidžia A. I. Turgenevo svrinktus 1r 
spaudai parengtus Historica Russiae Monvmenta ex antiguis 
exterarum gentium archivis et bibliothecis deprompta, 2 :omai + Supple- 
mentum! tomas, in 4 maiori, S.-Peterburg (visuose 3 tomuose labai daug 
svarbių dokumentų Lietuvos istorijai) ir ėmė dalimis leisti Lietuvos Met- 
rikos raštus ir dokumentus, tvarkydama ir grupuodzma juos į tomus pagal 
turinį ir pagal savo nuožiūrą. Taip nuo 1846 m. Archeogr. Komisija pradėjo 
leisti: Vakarų Rusijos istorijos aktus — Akty otnosiaš.- 
čiesia k istoriji Zapadnoj Rossiji:t. I —1846, t. II — 1848, 
t. III — 1848, t. IV — 1851 ir t. V — 1853 m., visi tomai in 4" maiori, sto- 
rumo nuo 300 iki 550 puslapių, kuriuose atspausdinta šimtai dokumentų be- 
veik išimtinai imtų iš Lietuvos Metrikos knygų. Dokumentų nušviečiama- 
sis laikotarpis labai ilgas, nuo 1347 m. iki 1699 m. Ypatingai čia gausus do- 
kumentais XVI. šimtmetis, tas visokiais atžvilgiais labai įdomus Lietuvos 
istorijos šimtmetis. Pabaigus šitą rinkinį, Archeogr. Komisija ėmė leisti 
naują: Pietų ir Vakarų Rusijosistorijos aktų rinkinį — 
Akty otnosiaščiesia k istoriji Južnoj i Zapadnoj Ros- 
siji, kuriems medžiaga taip pat itin skaitlinga aktais yra paimta iš Lietu- 
vos Metrikos rankraščių folialų47 Šito aktų rinkinio yra išteista viso 15 
storų (nuo 270 iki 750 psl.) in 49 maiori tomų. Visi 15 tomų buvo išleisti 
laikotarpyje 1863 iki 1892 m., t. y. vidutiniškai kas dų metai 1 aktu tomas. 
Rinkinys liečia laikotarpį nuo 1361 iki 1778 m. 

1868 m. Archeogr. Komisija išleido: Russisch-Livlandische 
Urkunden, o 1869 m., 300 metų Liublino unijos sukakčiai paminėti, iš- 
ledo Liublino 1569 m. Seimo dienyną: Drievnik Liub- 
linskago Sejma 1569 g., kuris yra svarbiausias šaltinis apie taip pz- 
sekmėmis reikšmingą mūsų sentėvių ak'ą — L/etuvos su Lenkija su- 
jungimą. 


* Ikonnikov, V. C., t. I, kn. I, op. cit. p. 256. 

* Litovskaja Metrika, 1903, Peterburg, t. I, p. III— IV. 
* Ikonnikov, ut supra, p. 254. 

Litovskaja Metrika, ut supra, p. IV. 

Litovskaja Metrika, ut supra, p. III. 

Nuo 1872 m. mūsų apibūdintoji Archeogr. Komisija pradėjo leisti aktų 
rinkinį pavadintą: Rusų Istorinė Biblioteka — Russkaja Is- 
toričeskaja Biblioteka, ėjusi be sustojimo iki 1915 metų. Saky- 
to rinkinio XX, XXVII, XXX ir XXXIII tomuose išėjo Lietuvos Metri- 
kos knygos, būtent: Litovskaja Metrika: XX (1905 m, Knigi 
sudnych diel— teismų knygos, I-—V, spaudai rengė P. A. Gildebran- 
das); XXVII — (1910, Knigi zapisiej — užrašų arba dovanojimo ak- 
tų knygos, III—V, spaudai rengė I. I. Lappo); XXX — (1914 m, Knigi 
publičnich diel— viešųjų valstybės aktų knygos, spaudai rengė I. I. 
Lappo) ir pagaliau XXXIII — (1915 m. Perepisi vojska litovs- 
kago [1528. 1565, 1568 g.] — turinčių į karo tarnybą eiti vyrų sąrašai, 
spaudai rengė S. L. Ptašickis). Šių versmių svarba Lietuvos istorijai taip 
yra aiški, kad apie tai ir kalbėti nepriseina. 

Visi Imperat. Archeogr. Komisijos rinkiniai buvo rengiami spaudai 
žymiausių rusų istorininkų, taigi, bendrai reikia tarti, kad kaip rinkinių re- 
dagavimas taip atskirų skyrių bei knygų įvados ir aiškinimai yra objektin- 
gi, nors kaikur pačios medžiagos pasirinkime, jos suskirstyme, pritaikyme 
ir įvadose pasitaiko dalykų ir posakių, kuriais remiamos žinomos rusų po- 
litinės tezės ir pažiūros taikomos buvusios Lietuvos valstybės teritorijai, 
tautoms, religijai ir kalbai. 

Antras stambus Lietuvos istorijos versmių iš rusų šalies leidėjas buvo 
— Vilniaus Komisija senovės aktams tirti ir leis- 
ti — Vilenskaja Komissija dlia razbora i izdanija 
drevnich aktov. Jos atsiradimas buvo toks. Vilnius — senoji Lietu- 
vos sostinė, Lietuvos dvasios gyvenimo, mokslo ir administracijos centras 
šimtmečiais rinko ir krovė savo valstybinėse ir kitokiose įstaigose įvairiau- 
sią archyvinę medžiagą. Nors negailestingai naikino ją XVI, XVII ir 
XVIII š. karai ir gaisrai, nors p4 1795 ir 1831 m. daug jos buvo išgabenta į 
Rusiją, tačiau vis dėlto daug dar buvo jos likę ir senosiose savo vietose. Tai- 
gi, kaip ir reikėjo to laukti, į Vilniaus ir kitų Lietuvos miestų bei didikų 
dvaruose išlikusią brangią archyvinę medžiaga atkreipė savo dėmesį Petra- 
pilio Archeogratinė Komisija ir per Vilniaus civilinius gubernatorius ku- 
nigaikštį Dolgorukova ir Semionovą darė žygių, kad Vilniuje būtų įkurtas 
jos skyrius ir veiktų Petrapilio Komisijos diriguojamas. Caras Mikalojus 
I. 1842 m. XI-17 d. tą siūlytą skyrių kaip Laikinąją Vilniaus Ko- 
misiją —VremennajaKomissija v Vilnie ir patvirtino.*8 Ko- 
misija pradėjo veikti ir sekančiais 1843 m.' ji jau išleido aktų rinkinį pava- 
dintą: Sobranije drevnich gramot i aktov gorodov Vil- 
ny, Kovna, Trok, pravoslavnych monastyriej, cerkviej 
iporaznym predmietam. Rinkinys padalintas į du skyriu, pirmame 


* Mienicki, R, Wilefhska Komisja Archeograficzna  (1864—1915) 1925, 
Wilno, p. 3—5; Ikonnikov, op. cit. p. 259. 

įdėtos 97 Vilniaus miestui nuo 1387 iki 1713 m. suteiktos įvairios privilegi- 
jos, o antrame — 94 kiti svarbūs aktai iš 1526—1733 m. laikotarpio. Visos pri- 
vilegijos ir aktai spausdinti iš rankraščių ir spaudoje pasircilė pirmą kartą. 
Leidėjai buvo ne istorininkai ir dalyko žinovai, o diletantai valdininkai, ku- 
rie veikė pagal gubernatoriaus nurodymus. Leidėjų įvadose ir vedamose 
pastabose visur kyšo rusiška pravoslaviška tendencija, kuri siekė surusinti 
kraštą ir jo gyventojus lietuvius. Po šito rinkinio išleidimo Laikinoji Ko- 
misija lyg nutyla ir dirba tik tai, kas buvo nurodoma iš Petrapilio. Tame 
laike visa svarbesnioji Vilniaus ir apskritai Lietuvos žemių archyvinė me- 
džiaga buvo rusų sukrauta į Vilniaus Centralinį Archyva ir į 
Vilniaus Viešosios Bibliotekos rankraščių skyrių. 
Taip atėjo 1863 m. sukilimas. Sukilimui malšinti skiriamas Muravjovas. 
Jis, apsidirbęs su sukilėliais, imasi kraštą rusinti, traukia iš Rusijos didžiau- 
sią rusų gaivalo vilnį, kuri valdininkų, kariuomenės, policijos, mokytojų ir 
amatininkų pavidalu užlieja šalį. Kad sėkmingiau galėtų siekti savo užsi- 
brėžto tikslo, Muravjovas, laikydamasis dėsnio, kad „negalimas esą yra da- 
lykas imtis valdyti kokį nors kraštą, jei jo tinkamai nepažįsti“, 1864 m. IV 
12 d. datuotu įsakymu kuria Vilniaus Archeografinę Komisiją, 
kuriai įsako rūpintis vietos (suprask Lietuvos) krašto etnografija, istorija 
ir archeologija ir leisti tam reikalui istorijos versmes“? Kaip jis skirdavo 
gubernatorius, referentus, policmeisterius ir žandarmų aficierius sau pa- 
vestose gubernijose it jų įstaigose, taip ir čia sakytos komisijos reikalu, 
ilgai nesvarsto ir galvos sau nesuka: pats asmeniškai skiria komisijos pir- 
mininkų — Povilą Kukolniką, nariais — Joną Nikotina, protopopą Antana 
Pščolką ir Mikalojų Horbačevskį, šiam pastarajam įsakyčamas eiti ir komi- 
sijos sekretoriaus pareigas.“? Taip kieta karininko ranka užsuktoji mašina 
pradėjo veikti. Nors formaliai imant komisija buvo Vilniaus apygardos 
mokslo kuratoriaus žinioje, tačiau iš tikrųjų ji priklausė paties Muravjovo, 
veikė neišleidžiama iš po jo rūstaus ir pastabaus žvilgsnio, kas mėnesį d2- 
rė jam asmeniškai pranešimus apie savo darbus, gaudavo iš jo įsakymų ir 
nurodymų, kuriuos iki smulkmenų tuoj stengdavosi įvykinti?! Po Murav- 
jovo ėjo kiti generalgubernatoriai, kiti kuratoriai, tačiau jų santykis ir įta- 
ka Archeografinei Komisijai liko tokia, kokią ją buvo nustatęs tas zalinga- 
sis ir žiaurusis krašto valdovas. 

Muravjovo kūrinys 1869 m. susilaukė caro patvirtinimo, etatų įstatymo, 
tam tikro, kad ir trumpo, statuto ir vardo — Vilniaus Komisija 
senovės aktams tirti ir leisti —Vilenskaja Komissija 
dliaraązborai izdanija drevnich aktov"* ir taip konstituota, 


* Mienicki, op. cit., p. 22—23. 

* Mienicki, ut supra, p. 23. Čia minimas p. Kukolnikas po 1842 m. yra ilgus me- 
tus buvęs knygų ir spaudos cenzorius Vilniuje. 

5 Mienicki, op. cit., p. 23—24. 

* ibidem, p. 50—51, 1. 

apsupta nuolatine vyriausybės globa, aprūpinta didžiausiomis algomis ji 
veikė iki 1915 m. ir leido Lietuvos istorijos versmes. 


Komisija per 50 metų (1914 m. ji šventė savo 50 m. veikimo sukaktį) 
išleido 39 tomus aktų, 10 tomų atskirų savyje užbaigtų dokumentų rinkinių 
ir 4 smulkius leidinius, taigi, viso 52 in folio min. (vidutiniai įmant po 
500—600 psl.) storus versmių tomus, neskaitant įvadų, siekiančių kaiku- 
riuose tomuose net iki 226 puslapių. Aktai turi bendrą pavadinimą: A kt y 
izdavajemyje Vilenskoju Komissijeju dlia razbora 
drevnich aktov, o paskui kiekvienas tomas dar savo atskirą užvar- 
dymą, k. a.: Akty Vilenskago zemskago suda, Akty glav- 
nago Litovskago Tribunala, Inventari imenii XVI sto- 
lietijaą, Akity o bojarach, Akty Vilkomirskago grodska- 
go sudairt.t. 

Taigi, čia patiekiama daug ir svarbių Lietuvos istorijos versmių, tik 
gaila, kad jos labai blogai mokslo pasauliui patiektos, netinkamai jas iš- 
leidžiant, darant iš jų politinį įrankį kovoje su rusifikacijos priešininkais. 
Kaikurių aktų tomų, pav., XVI, XIX, XX, XXIII, XXVII įvados ilgiau- 
sios (po 142, 176 ir net 226 puslapių in folio min.), tuščiavidurės, išpūstos, 
pretensijonališkos, tiesiog temdančios neva aiškinamųjų aktų mintis ir 
prasmę, tenderncingos ir rusų politiką bei pravoslavija visur kišančios, o 
per tai be galo neįdomios ir net niekieno neskaitomos. 


Pagaliau Lietuvos istorijos versmių yra leidusios dar ir kitos rusų 
mokslo draugijos, institucijos ir šiaip privatūs istorininkai. Tokių leidėjų 
daug nebuvo. Žymiausi jų bus, rodos, šie: Statut velikago knia-, 
žestva Litovskago, izdanije Moskovskago obščestva istorii i drev- 
nostiej Rossijskich, 1819; Archeografičeskij Sbornik doku- 
mentov, otnosiaščichsia k istorii sievero-zapadnoj Rusi, izdan. pri uprav- 
lenii Vilenskago učebnago okruga, 10 tomų, išl. 1867—1874 m. (Šiame rin- 
kinyje tilpo I. P. Kornilovo, buv. Vilniaus mokslo apygardos kuratoriaus, 
ekspedicijos metu (1864—1866 m.) po Gardino, Kauno, Vilniaus, Mogile- 
vo, Minsko ir Vitebsko gubernijas surinktieji, iš XV-— XIX. S. einantieji 
dokumentai. Ypatingai senų ir retų dalykų buvo tos ekspedicijos metu 
rasta garsiame Radvilų Nesvyžiaus archyve; visi jie yra įdėti į čia kalba- 
mojo rinkinio paskutiniuosius tomus); Gramoty vielikich knia- 
ziej Litovskich s 1390 po 1569 god, izd. pod red. V. Antonov:ča į 
K. Kozlovskago, 1868, Kijev. 

Taigi, matome, kad rusai Lietvvos istorijos versmių yra išleidę daugiau 
negu lenkai ir negu vokiečiai. Nežiūrint visų jų minėtų trūkumų, 
reikia pasakyti, kad šiandien Lietuvos istorininkas be tų rusų leistųjų vers- 
mių apseiti jokiu būdu negali. O negalima be jų apseiti, kaip teisingai sako 
R. Mienicki, dėl šių trijų priežasčių: 

1. sekytuose rinkiniuose telpa keliolika tūkstančių aktų ir dokumentų, 
kurių daugelis, net jei mes juos skyrium imsime, vis atskleidžia kokios nors 
istorinės problemos bei klausimo dalį arba dalelę ir ją aiškina; 

2. daug isterinės medžiagos, tilpusios šiuose rinkiniuose, yra jau žuvu- 
sios ir ji, suprantamas daiktas, į tikrojo istorininko rankas niekada daugiau 
nepaklius; 

3. yra sakytuose leidiniuose tomų ir ištisų jų dalių, kurie yra ne kas 
kitas tik archyvo folialų arba jų dalių žodis žodin perspausdirimas, į ku- 
riuos leidėjai nieko savo nėra įdėję, taigi, ačiū Dievui, nieko nėra ir pa- 
gadinę.?3 


IV. 


LIETUVOS ISTORIJOS VERSMIŲ LIETUVIšKO LEIDIMO 
PRIBRENDIMAS 


Reziumuodamas visa tai, kas iki šio! mano buvo pasakyta, naudodamasis 
šia iškilminga ir mokslo darbo nuotaika perimta valanda, iš šios katedros, 
neturėdamas nei mažiausio dvejojimo, turiu drąsos viešai tarti, kad jau pa- 
sidarė realus ir pilnai pribrendo Lietuvos istorijos versmių mūs, savo, lie- 
tuviško leidimo klausimas. Taip. Mes istorininkai visi be išimties tą rei- 
kalą gyvai jaučiame. 

Be versmių jokis mokslinis istorijos darbas visai neįmanomas. Tuo gi 
tarpu kaikurios Lietuvos istorijos versmės mums zrba visai neprieinamos, 
arba sunkiai prieinamos ir, galima sakyti, pašaliniems tikslams rinktos bei 
leistos, dar kitos iki šioliai nesuieškotos, neišrinktos ir tebeguli archyvuose 
niekam nežinomos. Pasekmės šitokios mūsų istorijos versmių būklės nėra 
džiuginančios. Dėliai jos šlubuoja mūsų mokslinė istorijos literatūra, nu- 
kenčia istorijos dėstymas Vytauto Didž. Universitete, šlubuoja studentų is- 
torijos darbai seminaruose ir taip pat šlubuoja istorijos dėstymas mūsų vi- 
durinėse, o ypač aukštesnėsėse mokyklose. Aš čia neturiu jokio noro ką nors 
kritikuoti ir peikti, aš tik konstatuoju patį faktą. Dėl tokios mūsų istorijos 
versmių būklės aš nekaltinu nieko, kadangi tokio kaltininko tikrai nėra. Ta- 
čiau iš kitos šalies man šiandien yra visai aišku, kad mles istorininkai turi- 
me sukrusti ir savu, lietuviški mūsų istorijos versmių leidimu gyviausiai 
susirūpinti. Būkime tikri, kad kaip iki šioliai taip ir ateity niekas iš šalies 
neateis, nepasisiūlys ir to mums privalomo darbo už mus nepadarys. O jei 
kada nors ir kas nors tai padarytų, tai mes tuo darbu vis perdaug džiaugtis 
negalėsime, kaip iki šiol negalėjome. 

Lietuviško istorijos versmiu lcidimo reikalo toliau atičėlioti nebegali- 
ma, nes jis jau ir šiandien darosi cpus ir žada būti dar opesnis. Darbo ini- 


* Mienicki, cp. cit., p. 185. 

cijatyva ir jo suorganizavimas turėtų gulti ant visų senesniųjų jau prity- 
rusių istorininkų pečių. Mūsų jaunųjų istorininkų skaičius zuga ir, re'kia 
tarti, augs. Kaikurie jų duoda labai daug vilčių ateičiai. Visi jie kaip tik 
tiktų šiam versmių leidimo darbui pagelbininkais senesniesiems. Kas žino, 
gal Dievas duos, kad iš jų mes susilauksime ateity mūsų lietuvišką Pertzą, 
Muratorį, Bungę ar kita į šiuos panašų. Juk mes gerai žinome, kad jei žmo- 
nės kiek pajėgdami dirba, Dievas jų darbus laimina. 

Antroje ir trečioje mano paskaitos dalyje aš tyčia kiek platėliau nagri- 
nėjau istorijos versmių leidimo darbą ir jo organizaciją praeityje kitur ir 
pas mus, kad tuo lengviau būtų galima orientuotis panašų tik naują darbą 
pradedant pas mus dabar.** 

Kadangi Lietuvos istorijos versmių leidimo darbas yra kilniausia žo- 
džio prasme viešas lietuviškas darbas ir reikalas, ka- 
dangi jis liečia visą lietuvių tautą ir mūsų Nepriklaudomą Lietuvos va!s- 
tybę, tai jis turi vykti respublikos vyriausybės ir švietimo ministerijos glo- 
bojamas, prižiūrimas ir firansucjamas. Kitaip juk ir būti negali. Atsimin- 
kime gerai, kad toks viešas ir tautiškas darbas, kaip kalba- 
masai tautos istorijos versmių leidimas, tai nėra vieno ar dviejų žmonių ir 
vienerių ar kelerių metų darbas. Tai ilgesnio laiko tarpo iš anksto apgal- 
votas ir suplanuotas darbas. Taigi, tokiam darbui tegali vadovauti rimčiausia 
ir atsakominga tautos ins:itucija. Taip bent iki šioliai buvo ir yra pas visas 
kultūringąsias ir savo istorijos versmes tvarkyti ir naudoti mokančias tau- 
tas. Mums iš jų šiuo atžvilgiu tikrai reikia mokytis. 

Į šį sakyta ir labai svarbų darbą reikia eiti jeu kitų ir didesnių ir mažų 
tautų gerai išbandytais keliais, būtent: galvotrūkčiais neskubant, neužsi- 
brėžiant sau iš anksto negalimų ir neįvykdomų dalykų, visą darbo planą ir 
jo smulkmenas atsargiai apsvarstant ir derinant su mūsų moksliniu bei fi- 
nansiniu pajėgi mu. 

Baigdamas savo paskaitą ir labai norėdamas kuogreičiausiai susilaukti 
organizuoto Lietuvos istorijos versmių lietuviško leidimo, 
iškeliu čia į tą tikslą vedančius šiuos kelius konkrečius siūlymus: 

1 — Visi populiarinkime Lietuvos istorijos versmių lietuviško leidimo 


mintį; 


“* Labai rimtą, naujovišką ir praktišką mano čia keliamojo ir siūlomojo lietu- 
viško istorijos versmių leidimo darbo pavyzdį rodo mums mūsų kuklus ir nenuilsta- 
mas šioje srityje mokslo darbininkas K. Jablonskis iki šioliai spaudoje paskelbęs šiuos 
versmių rinkinius: 1) Dokumentai apie Kan. M. Daukšą, „Tauta ir Žo- 
dis“ kn. VII ir atspaudas, 1931, Kaunas, 70 psl.; 2) Nauji Vytauto laiko- 
tarpio aktai, „Praeitis“, 1933, ir atspaudas, 1932, Kaunas, 39 psl.; 3) Papil- 
domosios žinios apic Kan. M. Daukšą, „Archivum Philologicum“ IV 
knyga ir atspaudas (be datos, 1934) 22 pusl.: 4) XVI šimtmečio invento- 
riai, „Lietuvos Archyvas“, Vytauto Didžiojo Universiteto Bibliotekos leidinys, 
t. I, Kaunas, 1934, in folio (32x24 cent.), 700 psl. teksto stu'pelių )- 152 psl. rodyklės. 

2— kiekviena patogia proga tokio istorijos versmių leidimo klausimą 
vispusiškai svarstykime ir nagrinėkime viešose paskaitose, istorininkų su- 
sirinkimuose ir mūsų istorijos žurnaluose; 

3 — visus Lietuvos istorininkus, visai neliečiant jų priklausymo tai ar 
kitai nūn egzistuojančiai ar ateityje atsirasiančiai istorijos draugijai, burki- 
me į bendrą darbą — „Lietuvos istorijos versmėms leisti draugiją“; 

4 — dėkime pastangų bendromis jėgomis sudaryti bendrą ir smulkų 
versmių leidimo darbo planą; 

5 — ieškokime versmių leidimo darbui vadovauti tinkamą vedėją; jei 
tokio mūsų tarpe dabar neatsirastų, stenkimės ji išrinkti ir duoti galimy- 
bės sakytam darbui pasirengti; 

6 — ieškokime Lietuvos istorijos versmėms leisti reikalingų lėšų ir 
sudarykime tam reikalui kad ir Tuuklų fondą; 

7 — darykime žygių mūsų vyriausybėje, kad ji istorijos versmių leidi- 
mo reikalą imtų sau į širdį ir istatym: keliu mūsų valdžioje esamą visckią 
istorinę medžiagą apsaugotų nuo žuvimo; 

8 — tuo tarpu visi, kas galime, rinkime istorinę medžiagą ir ją apdirbę, 
skelbkime istorijos žurnaluose ir knygose. 

PRANAS ŽADEIKIS +, skuoDas 
KASINĖJIMAI APUOLĖJE 


Norint tinkamai apibūdinti kasinėjimus Apuolės piliakalnyj, nega- 
lima apseiti, nežvilgterėjus į anuos tolimus, beveik vienų Skandinavijos 
sagų apdainuotus vikingų karo žygius. Tie didvyrių žygiai ilgus amžius 
buvo laikomi pasakomis be istoriškos vertės, tačiau šiandien, mokslininkų 
archeologų ir istorikų trūso dėka, pirštu prikišamai rodo, kad tai buvę 
tikri istoriški įvykiai. Pačios žymiosios tų sagų yra: Gutasaga, ypač 
Iuglingasaga, kurioje apdainuojami Skandinavijos didvyrio Ingvaro karo 
žygiai į Pabaltijį ir jo mirtis Estijoj apie 600 metų, Kristui gimus. Be 
tų yra dar daug kitų sagų, kaip antai: Hervararsaga, Sogutbrotsaga, Oleph- 
saga ir kitos. Šiandien jos visos yra suregistruotos ir rūpestingai atspaus- 
dintos: „„Monumenta Historica Norvegiae“ ir „Scriptores rerum Sveci- 
carum“. Jos visos beveik be jokios išimties atpasakoja karo žygius per 
jūras marias į Rytų šalį ir padarytus tenai užkariavimus, žinoma, neiš- 
vengdamos, tokiais atvejais, pagražinimų ir išpūtimų. 

Pirmas toje srityje istoriškas ir tai pirmaeilės vertės dokumentas 
yra: „Vita sancti Ansgarii per s. Rembertum“!. Kaip žinoma, Rimbertas 
buvo šv. Ansgaro diakonas, paskiau jo įpėdinis į Švedijos arkivyskupus. 

Visa, kas čia viršuj pasakyta, turi tikslą nurodyti, kad vikingų puo- 
limai į kuršių-žemaičių kraštą nuo senų senovės yra tikrai buvę, tai kuo- 
aiškiausiai liudija ir Rimberto kronika: Sveonum principatui olim subjecta 
fuerat, nes, pirmą sykį minėdamas kuršius, jis šitaip sako: „Gens enim 
guaedam ab eis longe posita, vocata Chori, Sveonum principatui olim sub- 
jecta fuerat, sed jam tunc diu erat, guod rebellando eis subjici dedigna- 
bantur“. 

Vikingai nepasitenkindavo Pabaltijo tautų pavergimu ir duokle ap- 
krovimu, galimas daiktas, kad jie čia tik praeidami užkliūdavo, šiaip 
jie siekdavo kur kas toliau.  Sagose dažnai pasitaiko šitokie tikriniai 
vardai: Rafala, Gardirika, Sarkland, Sembern, Kirijalaland. 

Ilgą laiką nežinota, ką tokie vardai reiškia, šiandien visa tai tiksliai 
išaiškinta.  Rafala tai Revelis (Talinas); Gardirika — Novgorodas arba 


* Scriptores rerum Svecicarum, II dalis, 232 psl. 

ir visa Rusija; Sarkland — Saracenų (Arabija) kraštas; Sembern — Sembai 
(Samland); Kirijalaland — Karelija. 

839 metais vikingų pasiuntinybė pirmą sykį apsilankė Konstanti- 
nopolyje ir, nežinia kodėl, jie buvo vadinami „rhos“. Graikų imperatorius 
juos vaišingai priėmė ir neleido grįžti tuo pačiu keliu per Rusiją, nes 
pietinėje jos dalyje vyko kažkokie tautų susirėmimai. Imperatorius pa- 
siuntė vikingus frankų karaliui Liudvikui Maldingajam prašydamas, kad 
jiems palengvintų kelionę į Švediją. 

Be to, Gotlando saloje iki šiol rasta 42 auksiniai pinigai su Kons- 
tantinopolio imperatoriaus Anastazijaus (491—518) atvaizdu; bent dve- 
jetas monetų Teodozijaus II (408—450) ir vienas pinigas Romos impera- 
toriaus Valentinijono III (423—455). Pernai metais, regis, Linkūnuose 
už Tilžės rasta net šešetas arabų pinigų. Taip, kad Skandinavijos sagose 
aprašytieji vikingų žygiai didžia dalimi šiandien yra jau virtę tikra 
istorija. 

Pasirodo, kad ir mūsų Apuolė neišvengė vikingų puolimo. Tik 
deja, iki šiol mes ta savo istorijos sritimi mažai domėjomės, o juk anais, 
žilos senovės, laikais mūsų protėviai yra daug kentėję ir daug vargę, tai 
gali paliudyti didingi Apuolės apkasai. Be abejojimo, iš anų laikų 
yra buvę daugybė dainų, dainelių apie tuos vargus — žygius, bet jos dingo 
gal todėl, kad paskui užėjo daug žiauresni kryžiuočių laikai. 

Pokariniais laikais Amerikos „Dirvos“ leidėjas p. K. S. Karpavičius 
yra parašęs dvejetą istoriškų apysakų-romanų iš vikingų laikų, būtent: 
„Baltijos Aras“ ir „Jūros Merga“, šiais 1933 metais pradėta „Dirvoje“ 
spausdinti tokios pat rūšies romanas: ,„Merūnas juodojo karžygio sūnus“. 
Ponas K. S. Karpavičius, matomai, yra pasinaudojęs Amerikos knygynuose 
surinktais istorijos šaltiniais, todėl iškelia daug gražių minčių ir apytikrių 
vaizdų. 

Bet grįžkime prie savo Apuolės. 

Rimberto kronikoje pasakojama, kad šv. Ansgaro antrosios kelionės 
metu į Švediją (apie 850 metus) danai padarę laivais karo žygi į (Chori) 
kuršių kraštą, kuriame buvę penketas miestų. Bet danai buvę nugalėti, 
jų didesnė pusė žuvę, kuršiai laimėję begales aukso, sidabro ir ginklų, 
taipgi pusė laivų teko jiems. Kitais metais karo žygį į kuršių kraštą, 
surinkęs didžiausią kariuomenę, daro švedų karalius Olavas (Oleph). Jis 
netikėtai užpuola, paima ir sudegina miestą Seeburg, kurį gynė 7000 ka- 
reivių. Tuomet vikingai, palikę savo laivus, skubiai žygiuoja prie kito 
miesto, vadinamo Apulia. Tą miestą gina 15.000 karių.  Aštuoneta dienų 
tesės kovos prie Apuolės, devintą dieną vikingai pradėjo dvejoti. Mesdami 
burtą, jie stengėsi sužinoti dievų valią, bet nesužinojo, kad bent vienas 


! Greičiausia nenketas apskričiu. 

iš dievų būtų buvęs pasiruošęs jiems padėti. Atsidūrę didelėje nelaimėje, 
jie suskato šauktis krikščionių Dievo, ir burtas parodė, kad Kristus norįs 
jiems padėti. Pasidrąsinę jie iš naujo puolė tą pili, tačiau prie kovos 
nebepriėjo, kuršiai siuntė pasiuntinius ir pareiškė save nugalėtais. Jie 
turėjo sumokėti labai didelį kiekį aukso, sidabro ir ginklų, beto, duoti 
30 vyrų ikaitais ir įsipareigoti, kaip ir pirma, mokėti duoklę ir klausyti 
švedų karaliaus. 

Prof. Birger Nerman, didelis lietuvių prietelis, kartkartėmis atsi- 
lankęs Apuolėje ir dalyvavęs jos kasinėjimuose, savo veikale: „Die Ver- 
bindungen zwischen Skandinavien und dem Ostbaltikum in der jūngeren 
Eisenzeit“, Stockholm 1929 (Susinešimai tarp Skandinavijos ir Rytų Pa- 
baltijo artimesnėje geležies gadynėje. Stokholmas 1929), šitaip įvertina tą 
Rimberto pasakojimą: „„Rimbertas buvo šv. Ansgaro mokinys ir jo įpėdinis 
į arkivyskupus, todėl jis turėjo apie tuos įvykius labai tiksliai žinoti. 
Žinoma, ne viena to pasakojimo smulkmena yra klaidinga, pavyzdžiui: 
tikybiniai momentai, Apuolės įgulos skaičius, bet bendrieji bruožai, kaip 
tai: nenusisekęs danų žygis, Olavo ekspedicija, turi būti teisingi. 

Tačiau labai daug keblumų sudarė toje kronikoje minimos pilys: 
Seeburg ir Apulia. Atrodė, kad tai neperkandamas riešutas, ypač kad šiais 
laikais nebuvo nieko panašaus kuršių-žemaičių krašte. 

Vis dėlto šiandien tas klausimas yra išaiškintas ir atrodo, kad gana 
tiksliai. 

Apie 1885 metus į Petrapilio universitetą įstoja vienas kitas lietuvis 
studentas, ir profesoriai pradėjo domėtis lithuanistika. Tas susidomėjimas 
pagyvėjo, kuomet į tą universitetą pateko prof. E. Volteris. Pradėta ieškoti 
atitinkamos literatūros, skaityta Rimberto kronika, spėliota apie Seeburg 
ir manyta, kad šių dienų Liepojos miesto vietoje galėjusi būti pilis, vadi- 
nama Seeburg. Daug sunkiau buvo su Apulia. Manyta, kad devintame 
amžiuje taip vadinta Kuldigos (Goldingen) pilis arba kad tai esanti 
Griežė.! 

Dalykas paaiškėjo, kuomet prof. E. Volteris perskaitė Simono Dau- 
kanto veikalą: „Senovės Lietuvių Kalnėnų ir Žemaičių būdas“. Čia nuro- 
dyta, kad Apuolė yra netoli Truikinų bažnytkaimio. Simonas Daukantas 
atrado ją, atostogaudamas apie (1322 m.) pas savo tetą Truikinuose. 

Prof. E. Volteris, gavęs šiek tiek lėšų, 1887 metais atvyko iš Petra- 
pilio Apuolės apžiūrėtų. 

Dalyką galutinai išsprendžia prof. Birger Nerman savo kitame vei- 


* Griežė buvo senovės lietuvių pilis, Ventos ir Varduvos upių sątakoje. 
Vokiškai Grosen; yra minima Ditlebo v. Alnpeke  Eiliuotoje kronikoje, eilėse 
z204—7280. Prieš D. kara priklausė baronui Kaiserlingui, nūnai yra lietuvių Pabe- 
dinskų nuosavybė. 

kale: „Funde und Ausgrabungen ir Grobina“, Stockholm 1929. Štai jo 
žodžiai: „Bet Seeburg? Kame jinai buvo? Kad jinai buvo Baltijos jūros 
rytų krante, yra aišku iš Rimberto nurodymų. To miesto ieškota įvairiose 
Kuršo jūros kranto vietose, daugiausia Liepojos apylinkėje.  Minėtoje 
srityje pačią Liepoją ir keletą apylinkės vietų siūlyta, tarp kitko, Gruo- 
kiną. Nesileidžiant į įvairių pasiūlymų diskusijas, vis dėlto yra neabejo- 
tinas dalykas, kad nė viena kita vieta neparodo tokių natūralių sutapimu“, 
kaip Gruobinas. Ir naujieji archeologijos radiniai duoda čia definitivų 
sprendimą. Tokių žymių vietovių kaip Gruobinas 7. ir 8. šimtmetyje ne- 
daug galėjo būti Latvijos pajūryje. Toliau reikia pabrėžti, kad Seeburg 
yra skandinaviškojo vardo suvokietinimas, ir tas dalykas nurodo, kad tai 
yra buvęs skandinavų miestas“ (204 puslapis). 

„Kas liečia Apulia, jinai yra identifikuojama su Apuolės vietove apie 
ketvertą mylių nuo Gruobino į pietų rytus arti dabartinės Lietuvos sienos. 
Ta vieta beveik tuo pačiu vardu yra jau minima 13-tojo šimtmečio vidu- 
ryje. Apuolėje yra galingo pločio (von gewaltigen Dimensionen) pilia- 
kalnis, prie kurio betarpiškai, tik trumpam laikui, apsilankydami draug 
su prof. E. Volteriu, generolu Nagevičiu ir su kitais Lietuvos archeologais, 
aptikome juodąją žemę. Tai yra šalia vietovės, kurią vietiniai gyventojai 
vadina „miestu“; ant greitųjų padarius kasinėjimų bandymus, ir piliakalny 
ir juodojoj žemėj rasta kuršių tipo radiniai iš vikingų laikų. 

Taigi, remdamiesi viršui nurodytomis žiniomis, mes drąsiai galime 
sakyti, kad Rimberto kronikoje minima Apulia yra mūsų Apuolė. 

Šiandien Apuolė niūkso sau galinga ir graži, ąžuolais ir krūmais ap- 
augusi, slėpdama savyje didingos praeities paslaptis. Mačiusi vikingų ir 
žemaičių didvyrių kovas, atrodo, lyg kad pavydėtų atskleisti mums savo 
paslaptis. Ir tikrai, kuomet tik artinuos prie Apuolės, jaučiuos lyg būčiau 
nykštukas. 

Kad Apuolė šiandien labiau pagarsėjo už kitus Lietuvos piliakalnius, 
tai prof. E. Volterio nuopelnas. Jis vienas Petrapilio universitete ir Ne- 
priklausomoj Lietuvoj nesiliovė įrodinėjęs, kad reikalinga atkreipti dėmesį 
į taip svarbų, bet iki šiol užmirštą ir apleistą, dalyką. 

1928 metais jam pasisekė gauti iš valdžios šiek tiek lėšų ir rugpjūčio 
mėnesyje jis pirmą kartą aplankė Apuolę. Nežinau kokiais keliais apie 
tą profesoriaus žygį sužinojo mūsų diduomenė ir šviesuomenė, atostogau- 
janti tuo laiku Palangoje, ir pasipylė į Apuolę virtinės automobilių. At- 
vyko daug diplomatų, bankų direktorių, aukštų valdininkų ir kitų. Gal 
svečiai buvo kiek apvilti, nes jie nieko nepamatė, tik galingą ir gražų pi- 


„| Sonderabdruck aus: „Congressus Secundus Archaeologorum Balticorum“, 
Rigae, 19—23 VIII. 1930. T. y., ištrauka iš paskaitos Rygoje. 


* Su Seeburg. 

liakalnį, tačiau tai parodo, kaip simpatingas visiems yra mūsų krašto ar- 
cheologijos darbas. 

Prof. E. Volteris bandė ir 1929 metais šiek tiek kasinėti, rado puodų 
šukių, suanglėjusių grūdų, sagučių ir panašių dalykų. 

1930 metais Apuolėje nieko nedaryta, nes Rygoje buvo šaukiamas: 
Congressus secundus Archeologorum Balticorum . Pirmas toks kongresas 
buvo Stockholme 1926 metais; čia liko nutarta, kad tokie kongresai būtų da- 
romi kas ketvirti metai. Sekąs Baltijos archeologų kongresas įvyks Kiel'e 
Vokietijoje 1934 metais; būtų gera, kad 1938 metais jis įvyktų Lietuvoje. 

Galima sakyti, kad 1928/29 metų kasinėjimai buvo tik įžanga, tikrasai 
Apuolės tyrinėjimas prasidėjo 1931 metais rugpjūčio pradžioje, kada čia 
atvyko pirmaeilės mokslininkų jėgos: iš Švedijos: prof. B. Nerman, 
Stockholmo Muziejaus konservatorius Sorling ir trejetas studentų ; iš Lat- 
vijos prof. Fr. Balodis ir lietuviai archeologai prof. E. Volteris, generolas 
Nagevičius ir jų pagelbininkai: Mekas, B. Tarvydas ir kiti. Pradžioje 
apžiūrėta visas piliakalnis, ir prof. B. Nerman pastebėjo, kad prie tokio 
galingo piliakalnio turi būti kapai ir papilys (miestas). Dėl kapų neteko 
abejoti: aplinkiniai gyventojai pasakojo, kad ūkininkės Tūbinienės (ne 
Tūbelienės kaip daugel kame rašoma) dirvose, į šiaurės vakarus nuo pi- 
liakalnio, už upės Luobos randama daugybė iškasenų. Prof. B. Nermanas 
manė, kad pietų pusėje už upelio, vadinamo Brukiu, turėjęs būti papilys 
arba bent jo dalis, kita dalis buvusi lygumoje į rytus nuo piliakalnio. Tą 
savo nuomonę jis rėmė tuo, kad iš tos pusės buvęs kelias ir vartai į pilį 
ir upelio vardas „Brukis“ reiškias grindinį, nes kelias per tą upelį galėjo 
būti grįstas akmenimis, reikėtų tik paieškoti. 

Apžiūrėję archeologai pasidalino darbais: Prof. B. Nerman ėmė- 
si kasinėti kapus, generolas Nagevičius — perkasti skersai pilį pylimą pa- 
čiame jo viduryje; prof. E. Volteris tyrinėjo pilies aslą. 

Kapų kasinėjimas nebuvo pilnas, tai reiškia, neištirta ir neišmatuota 
jo visa apimtis, kasinėta tik pripuolamai. Patirta, kad kapai esą iš 7.—11. 
šimtmečio ir čia laidota sudegintųjų lavonų liekanos, vokiškai betariant, 
tai buvę Brandgraber. Todėl rasta gana daug sudegusių kaulų pelenų ir 
liekanų, bronzinių fibulų ir vienas metro ilgio kardas. Prof. B. Nerman 
buvo tuo labai patenkintas ir kalbėjo, kad dėl to vieno radinio jis būtų 
važiavęs iš Švedijos į Lietuvą. 

Prof. E. Volteris, lygiai kaip 1928 ir 1929 metais, kasinėjo pilies aslą 
arba lygumą, kurioje, kaip reikia manyti, yra stovėję pilies trobėsiai. 
Nieko ypatingo čia nerasta, tik pastebėta svarbus reiškinys, būtent: pilies 
pakrančiais, aplink visą jos aslą eina supilta eilė, lyg koksai vainikas, 
kumščio didumo akmenų; akmenys beveik vienodo didumo, prie didžiojo 
pylimo jų yra gausiau, matyti, jie čia buvo labiau reikalingi; jie bent porą 

sprindžių jau susmegę į žemę. Iš pradžių manyta, kad tai yra grindinys 
arba koks nors sustiprinimas, bet paskiau įsitikinta, kad tie akmenys buvę 
skiriami svaidymui į priešus. 

Generolas Nagevičius ėmėsi pačio sunkiausio darbo: perkasti pylimą 
skersai. Visa kasamoji vieta liko išmatuota kvadratiniais metrais ir už- 
smaigstyta basleliais, kad aptikus kokį radinį, būtų galima atžymėti ku- 
riame metre rasta. Užsimota kasti perkasas — tranšėja apie aštuonetą 
metrų pločio, palaipsniui siaurinant, kad apsisaugojus žemės griūvimo, taip 
kad tranšėja pylimo apačioje susiaurėjo lig vieno metro pločio. Visa 
tranšėja puikiai atrodė. Kas gi čia rasta ir pastebėta? 

1) Pylimas supiltas ne iš karto, bet galima lengvai pastebėti ketverta 
penketa jo fazių. Pirmasai pylimas mažutis ir supiltas iš tyro gelsvo mo- 
lio, archeologų sprendimu galįs siekti pirmąjį amžių Kristui gimus. Kitos 
fazės supiltos jau iš judintos arba sutryptos žemės. 

2) Pylimo paviršiuje rasta aštuonetas visai sutrūnėjusių karstų, dve- 
jetas — vaikų; viename karste rasta aštuonetas žiedų. Paaiškėjo, kad aš- 
tuonioliktojo šimtmečio pabaigoje ir devynioliktojo pradžioje čia buvę lai- 
dojami numirėliai. Neseniai čia stovėję ir kryžiai. 

3) Iš vidaus pusės pylimo apačioje aptikta sudegusi galinga medinė 
siena. Spėjama, kad tai padarė vikingai 854 metais, užėmę tą pilį. Toje 
pačioje vietoje pastebėta daug nuo ugnies apdeginto molio ir krūvos kumš- 
čio didumo akmenų. Matomai, tie patys, kurie randasi pilies pakraščiais, 
tik jų čia daugiau. 

4) Galop taip besikasant gilyn, aptikta patsai įdomiausias dalykas, 
būtent: prisikasus prie antrosios pylimo fazės, aptikta galinga medinė už- 
tvara, padaryta iš drūtų sienojų, gulsčiai sukrautų išilgai pylimo ir su- 
stiprintų ąžuolinėmis vinimis (ankeriais). Sienojai atrodė nesupuvę. Tai 
matydami archeologai, nustebo, tokių dalykų niekame nebuvo matę; tai 
visai naujas Pabaltijo archeologijoj dalykas! Bet ką tai galėtų reikšti? 
Netenka abejoti, kad tokia stipri medinė užtvara padaryta pylimo sustipri- 
nimo tikslais, kad priešai nepasikastų, bet gal ir todėl, kad pagreitintų 
pylimo supylimą, besiartinant pavojui. Tuo užbaigta patsai žymiausis 
darbas. Beto, šiaurinis pylimo galas buvo nugriuvęs į staigią pakalnę, vė- 
jai ir audros jį naikino. Generolas Nagevičius atkirto nugriuvusiąją dalį, 
pasidarė staigi siena, kurioje buvo galima matyti tie patys reiškiniai, kaip 
ir didžiojoj tranšėjoj: sudegusiosios sienos galas ir pylimo fazės, tik ne- 
buvo užtvaros. 

Atkastas ir šulinys, apie kurį liaudis daug turėjo nebūtų pasakų; nieko 
ypatingo nerasta, tik labai platus, bet negilus rentinys iš plonų medžių, 


* Ideališkai tiksliai padaryta tos tranšėjos modelį galima matyti Kaune Karo 
Muziejuj. 

ant kurių dar tebebuvo žievė. Šulinys visai negilus, matomai skiriamas 
gyvuliams girdyti. 

Visas tas darbas tęsėsi ištisą rugpjūčio mėnesį ir kainavo aštuonis 
tūkstančius litų. Generolas Nagevičius sugebėjo visa tai atlikti labai 
tvarkingai ir su tam tikru skoniu. Užsienių svečiai ir mokslininkai, atvykę 
i Apuolę, būdavo pagerbiami jųjų tautinės vėliavos iškėlimu. Lietuvos 
ir Švedijos vėliavos plevėsavo kasdien, nes lietuviai ir švedai archeologai 
nuolat čia dirbo. Vėliavos būdavo iškeliamos ir nuleidžiamos su tam tikro- 
mis apeigomis ir giesmėmis, — tai labai patikdavo aplinkiniams žmonėms. 


Darbų moksliškumui patikrinti, buvo taikomos visos mokslo šakos. 
Kasinėjimuose dalyvavo: braižytojai, tapytojai, menininkai, matininkai, 
fotografai, inžinieriai, karo fortifikacijos žinovai, geologai, darbų eiga 
nufilmuota ir net iš orlaivio nufotografuota. 

Kasinėjimais, ypač radiniais susidomėjo aplinkiniai gyventojai ir skait- 
lingai lankėsi darbų pažiūrėti. Generolas Nagevičius ir jiems nepagailė- 
davo išaiškinti darbų reikšmę. Apskaičiuojama, kad darbų metu apsilankė 
Apuolėje apie du tūkstančiai žmonių.! 


Ir 1932 metais generolas Nagevičius atvyko į Apuolę, lydimas leitenanto 
Petrulio, Dotnuvos docento Žemaičio ir savo brolėno St. Nagevičiaus. 
Taip pat atvyko į Rygos Universiteto prof. Fransis Balodis ir jo asisten- 
tas Ginters. Archeologai buvo užsimoję atkasti ir ištirti pilies vartus. 
Reikia pasakyti, kad tas darbas jiems pasisekė. Kelias į pilį ir pilies vartų 
vieta numatyta jau buvo ir pirma. Kai pradėta kasti, tuojau paaiškėjo, 
kad darbas yra daug painesnis už praėjusiųjų metų darbą. Pasirodė sluogs- 
nių sluogsneliai, kurie jokiu būdu neatitiko pernykštes pylimo fazes. 
Žemė buvo juoda, sutrypta, pribarstyta anglių, suanglėjusių grūdų ir žvy- 
riaus. Išaiškinta trys fazės vedančio į pilį kelio. Pirmoji, pati seniau- 
sioji fazė pasireiškė išvažinėtu įdubimu. Atrodė, kad šita jo fazė yra 
seniausia ir atitiko pirmajai pylimo fazei, sukastai iš nejudinto geltono 
molio. To kelio amžius pagal atrastas dvi apyrankes — labai senas, sie- 
kiąs net pirmąjį krikščionybės amžių. Antras ir trečias kelias nužerti 
nedideliais akmenimis; prof. Balodis manė, kad tais akmenimis buvęs taiso- 
mas kelias, pasidarius provėžoms lietingu laiku. Bet galimas daiktas, kad 
akmenimis buvo apmėtytas kelias per apgulimą. 


* 25 rugpjūčio į Apuole atvyko organizuotai Skuodo pavasarininkai. Savo 
dainomis jie nustebino švedus. Pavasarininkės visiems archeologams įteikė po gėlių 
bukietą. Pavasarininkė Kazimiera Paulauskaitė net prakalbėjo į švedus, sakydama: 
„Malonu mums lietuviams susilaukti iš Švedijos svečių, kurie ateina pas mus jau ne 
su kardu, kaip senovėje, bet apsišvietę mokslu tirti mūsų garbingos senovės.“ Visa 
kuopa sušuko Švedijai triukšminga: valio. Švedai nepasiliko skolingi, ir jie triukš- 
mingai sušuko: „Leve det frija Litauen!“ 

Atkasus visą juodąją ir sutryptą žemę, pasirodė daug juodų, apvalių 
žymių nejudintame molyje. Tai ąžuolinių šulų (stulpų) žymės. Tokių 
žymių atkasta ir pažymėta gana daug, tačiau rasti tarpe jų kokią sistemą, 
ar trobėsių pamatų žymes, nepavyko. 

Kaune Karo Muziejuj yra puikiausis šitų kasinėjimų modelis, kuriame 
kiekvieno šulo vieta atžymėta apvalia vinele. Toliau pastebėta, kad kelias 
išeidamas pro pilies vartus, sukosi į kairiąją pusę taip, kad priešai, puldami 
vartus, turėjo pulti iš kairės į dešinę, t. y., į pilies pylimą atsukę savo 
dešinįjį, skydu nepridengtą petį. Visa tai padarę, archeologai tarėsi savo 
darbą užbaigę. Tiesa, dar pabandyta atkasti didžiame pylime sudegusiąją 
sieną. Ją atkasė, ir jinai pasirodė visoj savo gražybėj, net ryškiau už 
praėjusiaisiais metais atkastąją. 

Suprantama, čia galima daug ką spėlioti, bet tiktai spėlioti. Kas 
skubotai tokiais atvejais daro išvadas, tas be abejojimo apsiriks. Apuolėje 
atskleista mums tik vienas labai storos knygos lapas, kurį perskaičius, ne- 
galima dar nieko spręsti apie visos knygos turini. 

Kokie gi darbai dar lieka nudirbti Apuolėje? Labai daug. 

1) Ištirti medinės užtvaros, esančios pylimo viduriuose, ilgį ir struk- 
tūra, nes atkastasai keletos metrų tarpas nedaug ką pasako. 

2) Surasti kapų sienas ir išmatuoti jų plotą. 

3) Pilies asla dar beveik visai neištirta. Čia turi būti trobėsių pama- 
tai. Latvijoj Raunos! pilyje tokie trobėsių pamatai surasti. 

4) Visai dar nieko nepadaryta papiliui (miestui) ir šventovei surasti. 
Manoma, kad šventovė yra buvus ant p. Petrulevičiaus kalno į pietus nuo 
Apuolės. 

5) Pilies pakraščiais yra stovėjusi galinga statinė tvora (polisadas), 
pastatyta iš ąžuolinių šulų; jos pėdsakai be abejojimo glūdi žemėje. Tais 
patvoriais ir yra buvęs supiltas viršuj minėtasai akmenų vainikas. 

6) Ištirti upelio Brukio dugnas ir surasti išgrįsta brasta. 

Aš čia nurodau tik pačius stambiuosius darbus, specijalistai panašių 
darbų surastų daug daugiau. 

Šiandien daugelis stato šitokį klausimą: Ar vikingų apgulimas tikrai 
yra buvęs 854 metais? Gal kasinėjant rasta kokie nors apčiuopiami to 
įvykio irodymai? 

Į tuos du klausimus vis dėlto reikia atsakyti teigiamai. Atrodo, kad 
apgulimas tikrai yra buvęs. Štai įrodymai: 

1) Sudegusioji medinė siena ganėtinai rodo, kad čia kažkokios ka- 
tastrofos būta. 

2)1931 metais, atkertant nugriuvusįjį šiaurinį pylimo galą, vienaine 


šo Rauna, Rygos arkivyskupų vasaros rezidencija, randasi Kėsio (lat. Cėsis) 
apskrityje apie 120 kilm. už Rygos. 

kvadratinio metro plotyje pylimo išorinėje pusėje rasta aštuoni vylų 
(strėlų) smailiagaliai, kotai yra amžių bėgyje nupuvę. Atrodo, kad vikingai 
nesigailėjo vylų Apuolės gynėjams. Tokių vylų smailiagalių rasta ir ka- 
sant didžiąją tranšėją, bet jų nerasta pylimo vidaus pusėje. 

3) Pilies vartų labai paini būklė ir labai sumindžiota, sutrypta žemė 
rodo, čia kadaise yra siautusi mirtina kova. — 


Nors Apuolė, kaip kitos pilys, pavyzdžiui, Puodkalių pilis, netoli 
Skuodo, visai to paties tipo kaip ir Apuolė, priklauso prie priešistorinių 
Lietuvos pilių, vis dėlto sunku yra prileisti, kad jos reikšmė būtų pasi- 
baigusi draug su vikingų laikais. Atrodo, kad čia kas dar būtų buvę ir 
paskesniais laikais. Štai kodėl: 


1) Atkastasai šulinys neatrodo, kad siektų devintąji amžių; jis pa- 
darytas perdaug tandetiškai. 

2) 1932 m. pavasarį, užlyginant pernykščiai iškastą tranšėją, atrasta 
labai dailaus darbo žalvarinis antspaudas su inicijalais: LCH. ir su pavarde 
jos papėdėje: T. Issland, arba Iffland. Atrodo, kad tai 17. ar 18. šimtmečio 
darbas, gal iš Šiaurinio Karo laikų. Apie 1706 m. švedai galėjo čia turėti 
savo stovyklą. „Naujojoj Romuvoj“ 1932 m. tas radinys yra smulkiau ap- 
rašytas. 

3) Apuolės pilies aslos paviršiais randama suanglėjusių grūdų; kaip 
matyti iš žemiau padėto J. Kidyko S. J. laiško net metro gilumo ir platumo 
pilna duobė. Tarpe grūdų yra ir žirnių. Klausimas, ar 9. amžiuje buvo 
Lietuvoje sėjama žirniai. I tai atsakyti gali tik žemdirbystės istorija. 
Vis dėlto ima baimė, kad tie grūdai ir toksai žymus jųjų kiekis randamas 
žemės paviršiais, nebūtų švedų rekvizicijų liekanos iš Šiaurinio Karo 
laikų. 

4) Tam klausimui išspręsti pagelbėtų tikslus užtvaros amžiaus nusta- 
tymas, kitaip sakant, ar ta užtvara yra jau buvusi ir vikingų laikais. 


Belieka tarti keletą žodžių apie juridinę Apuolės būklę. Pirm kokių 
šešerių metų Apuolės piliakalnis priklausė Apuolės kaimui, kurio žemė, 
kaip paprastai, buvo sutvarkyta rėžiais, ir per patį piliakalnį ėjo net ket- 
vertas rėžių, atseit, piliakalnis priklausė keturiems savininkams, iš kurių 
trys buvo latviai. Tuojau po Didžiojo Karo tie latviai, nežinia kieno 
paskatinti, suskato kasinėti ir ieškoti senienų, ir ką tik surasdavo, gaben- 
davo į Liepoją ir tenai jas parduodavo Liepojos miesto muziejui. Bet ir 
šiaip žmonėms jie siūlydavo jas pirkti; taip Klaipėdos Ūkio Banko direk- 
torius p. P. Končius nupirko iš jų labai gražų kardą gelbėdamas, kad tokia 
pirmaeilės vertės seniena nebūtų išgabenta iš Lietuvos. Pirko ir kiti pi- 
liečiai, taip, kad prekyba mūsų senienomis ėjo pilna vaga, net ir spaudoje 

pasigirdo aimanavimai, kad reikia ką nors daryti tokiam plėšikavimui su-— 
stabdyti." 

1928 metais Apuolės kaimas išėjo į vienasėdijas ir piliakalnis liko ap- 
kapčiuotas ir išimtas iš kaimo nuosavybės. Tačiau prekyba nė kiek nesu- 
mažėjo; senienų prekybininkai, pripratę prie lengvo pelno, savo verslą varė 
ir toliau. Tik kai 1932 m. generolas Nagevičius sutvėrė tam tikrą komi- 
tetą ir jam pavedė Apuolės apsaugą, komitetas gi iš savo pusės pastatė sargą 
Sirutį, atrodo, kad prekyba sumažėjo. 


Skuodas, 1933 m. kovo mėn. 30 d. 


* Kad tai ne iš piršto išlaužtas dalykas, tepaliudija kad ir šitas J. Kidyko S. J. 
laiškas iš Aacheno: 

„Šv. Ignaco Kolegija 1931.XI.4, Aachen. Gerbiamas Dekane! Atidžiai sekiau 
spaudos pranešimus apie Apuolės piliakalnio kasinėjimą. Keletą kartų perskaičiau 
radinių sąrašą ir pamačiau, kad jame nėra visi dalykai surašyti. Kadangi Gerb. 
Dekanas esate to kalno sargybos komisijos pirmininkas, nutariau Jums nurodyti, 
kokių dalykėlių trūksta ir kame jie būtų galima rasti. 

Kai dar tebebuvau Skuodo progimnazijos mokinys, 1924 metų vasarą praleidau 
Apuolėje pas dėdę Sirutį. Beslankiodamas po piliakalnį, vieną dieną užklupau mūsų 
kaimyną latvį Ažuoląa su sūnumi, bekasinėjančius ir beieškančius senienų. Kai jis 
pamatė, kad ir aš tais dalykais labai įdomaujuos, jis man parodė, ką radęs. "Tai 
buvo: audimų svarelis, toks pat, koks buvo laikraščiuose atspausdintas, (rodos, 
Met 2 egz.), ne maža puodo šukių su labai primityviais pagražinimais, strėlių smai- 
liagalių pora, peilis ar durtuvėlis nedidelis ir sudegusių kviečių sluoksnis, kokio 
pusės metro storio ir apie vieno kv. metro pločio. Kitą dieną jo namuose mačiau 
rankinių girnų pusę, keletą įvairių žalvario žiedų,  apyrankį ir kitų papuošalų. 
Žiedus ir apyrankį (brasletą) jis sakėsi radęs netolimose nuo piliakalnio kapinėse, 
o girnapusę pačiame kalne. Jei kasinėjimų komisija su tuo Ažuolu nesusitiko, 
būtų gera jis paklausinėti, gal dar tebeturi savo radinius. O jei ne, tai būtų galima 
susekti kam jis juos pardavė. Kiek pamenu, rodos, norėjo juos pirkti ano meto 
Skuodo taikos teisėjas. Gaila, jei per mano neranguma apie 15 egz. senovės dalykų 
pražūtų...“ J. Kidykas S. J.“ 

Karts nuo karto kaikuriuose Lietuvos spaudos organuose tenka aptikti 
katalikams apskritai, o Lietuvos katalikams ypačiai, daromų priekaištų, 
kad jų priklausymas ir ištikimumas Romos katalikų Bažnyčiai ir Lie- 
tuvos valstybei esą nesuderinami. Panašūs priekaištai juo labiau buvo 
sustiprinti pasirašius 1929 m. taip vadinamas Laterano sutartis, pagal ku- 
rias Romos popiežius buvo, kaip ir iš naujo, pripažintas „Citta del Vaticano“ 
teritoriniu suverenu, nors iš tikrųjų jis to suverenumo niekados nebuvo 
nustojęs ir pati italų vyriausybė, nepaisant diplomatinių santykių nebuvimo 
per kelias dešimtis metų, visada su juo elgėsi, kaip su suverenu. Atgai- 
vinus, kad ir minimalinėje proporcijoje, teritorinę Bažnyčios valstybę, 
įvairūs priekaištininkai yra linkę katalikus laikyti kaip ir tos naujos valsty- 
bės piliečiais ir jiems statyti alternatyvą: arba būti savo valstybės piliečiais, 
arba naujos „Bažnyčios valstybės“ svetur gyvenančiais piliečiais. Jei klau- 
simas nestatomas visada su lygiu griežtumu ir aiškumu, tai bent reiškiama 
abejojimų: ar ištikimybė Bažnyčios mokslui ir buvimas sąmoningu, veikliu 
kataliku yra suderinami su ištikimybe savo valstybei ir buvimu geru, sąmo- 
ningu jos piliečiu. Šiam klausimui išaiškinti ir skiriamas šių kelių pa- 
stabų uždavinys. 


KAS YRA SUVERENUMAS IR KAIP JO SAVOKA FORMAVOSI 
ISTORIJOS EIGOJE? 


Suverenumo sąvokos tėvynė yra Prancūzija ir pats tą sąvoką aptariąs 
žodis yra perėjęs iš prancūzų į visas pasaulio kalbas. Sąvoka ir žodis gimė 
viduramžiais. Tai paliudija įvairūs prancūzų autoriai ir šie vokiečiai: 
G. Meyer „Lehrbuch des deutschen Staatsrechts“, Rehm „Allgemeine 
Staatslehre“ ir „Geschichte der Staatswissenschaft“. O Jellinek savo kny- 
goje „Der moderne Staat“ sako, kad „suverenumo sąvoka nepriklauso abso- 
liutinių, bet istorinių sąvokų rūšiai.“ 

Viduramžiais prancūzų karaliai, stiprindami savo pačių ir savo šalies 
nepriklausomybę, turėjo iš vienos pusės kovoti su Šventosios Romos impe- 
rijos pastangomis išplėsti savo hegemoniją kitose šalyse, iš kitos — jie 
turėjo kovoti su popiežių, kaip žemiškųjų valdovų (tais laikais), siekimais 
ir pastangomis išplėsti, kiek galint daugiau, savo įtaką, ir, pagaliau, šalies 

viduje karaliai buvo priversti kovoti su feodalizmo didžiūnais, kurie ne- 
norėjo pripažinti jokio viešpaties. Tuo būdu, tvirtindami prieš iš trijų 
pusių kylančias pretenzijas, kad „Prancūzijos karalius yra savo karalijoje 
imperatorius“ ir kad „Karalius žemiškuose dalykuose neturi ant savęs jokio 
suvereno“ („Li rois n'a point de souverains es choses temporiaux“) (mūsų 
pabr.), kaip sakoma ,„„Etablissements de Saint Louis“ (ėdit. Viollet, II t. 
psl. 370), Prancūzijos karaliai padėjo pagrindą suverenumo sąvokai ir 
dėsniui. Suverenumo sąvoka jiems buvo kaip koks ginklas kovoje su impe- 
ratorium, popiežium ir feodalizmo didžiūnais. 

Pirmykščiu savo turiniu suverenumo sąvoka turėjo dvejopos neigiamos 
prasmės: užsienio atžvilgiu ji tvirtino, kad Prancūzijos karalius yra ne- 
priklausomas nuo betkurios kitos galybės, o vidaus atžvilgiu, kad jis yra 
vyresnis už visus feodalų didžiūnus, kad jis yra, jei ne jų viršininkas, 
tai mažų mažiausiai primus inter pares. Pastarasis dėsnis veikė pačioje 
karalių galybės formavimosi pradžioje. Vėliau karalius tapo ne tik pirma- 
sis lygių tarpe, bet jau vyriausias už visus. O jau XVI amžiuj suverenumo 
sąvoka įgyja absoliučios prasmės, nes karaliaus galybė pasidarė vienintėlė 
valstybėje, neturinti nei už save aukštesnės, nei pakenčianti sau lygios. 
Tačiau šia prasme suverenumas tėra vienas iš valstybės galybės pobūdžių, 
kuris nesutampa su valstybės teisių ir galių visuma. Valstybė yra nepri- 
klausoma nuo betkurios užsienio galybės, kaip lygiai ji yra nepriklausoma 
nuo betkurios vidaus galybės. Tokia yra originaliai istoriška suverenumo 
sąvokos reikšmė. (Žiūr. R. Carrė de Malberg „Contribution A la thėorie 
gėnėrale de 1!'Etat“ I. t. 76 psl.). 

Tačiau netrukus ši suverenumo sąvokos reikšmė aptemdoma pačių tei- 
sininkų. Antai, žinomas prancūzų XVI šimtm. teisininkas Bodin savo 
veikale „Six Livres de la Rėpubligue“, išvardindamas „tikruosius suve- 
renumo požymius“, prikergia suverenumo sąvokai įvairias valstybines ga- 
lias: įstatymus leisti, galutinai teisti ir pan. Bodino padarytoji klaida buvo 
kitų teisininkų kartojama ir plečiama. Svarbiausias jos požymis buvo tas, 
kad į savo pobūdžiu, kaip aukščiau pažymėta, neigiamą suverenumo sąvoką 
buvo įterptas pozityvus valstybinės galybės turinys. Tuo būdu tai sąvokai 
buvo priskirta tai, kas buvo to turinio pasėka. Iš čia kilo apibendrinimas, 
pačios sąvokos išplėtimas ir pavertimas jos būtinu valstybės elementu, tuo 
tarpu kai iš tikrųjų ji tėra neesminis kaikurių valstybių pažymys. nes yra 
valstybių, kurios nėra suverenės, o vis dėlto jos nenustoja buvusios valsty- 
bėmis. 

Antroji suverenumo sąvokos aptemdymo priežastis glūdi, to paties 
Carrė de Malberg nurodymu, tame, kad prancūzų monarchijos laikais šalia 
valstybės, taip sakant, abstraktinio, atitraukto suverenumo, buvo statomas 
karaliaus konkretinis suverenumas. "Turint galvoje, kad pastarasis suve- 
renumas reiškėsi konkrečiais valdymo aktais ir. kad žmogus iš prigimties 

yra linkęs sau savintis vis daugiau teisių, jei jis nesutinka atitinkamai 
galingo pasipriešinimo, tai ilgainiui karalius prisiskyrė sau visą suverenę 
galybę, o paklusnūs teisininkai, norėdami valdovui įtikti, sukūrė vadinamą 
„dieviškosios teisės“ teoriją, pagal kurią karalius savo suverenes teises 
įgyja gimdamas iš Dievo. Tuo būdu karalius ir jo giminė tampa valstybės 
savininkais, neturinčiais čia žemėje jokio viršininko. Tai patrimonialinės 
valstybės ir suverenumo sąvoka. 

Trumpai suglaudžiant kas pasakyta, tenka konstatuoti, kad istorijos 
eigoje suverenumo sąvoka buvo vartojama šia trejopa prasme: a) pirmykštė 
prasmė reiškia vyriausią nepriklausomos galybės pobūdį; b) antroji prasmė 
reiškia valstybinių galių ir teisių visumą; c) trečia prasme žodis suvere- 
numas apsprendžia vyriausią valstybinės galios nešiotoją ir šia prasme 
suverenumas sutampa su to vyriausio organo galiomis. Šios įvairios suve- 
renumo sąvokos yra ir šiandien ir jų pėdsakus mes randame tiek įvairių 
autorių raštuose, tiek ir konstitucijų bei šiaip įstatymų tekstuose. 
Retas kuris iš pačių žymiųjų teisininkų visiškai griežtai atskiria šias su- 
verenumo prasmes. Jei dar trečioji prasmė, imant ją tekstualiai, šiandien, 
beveik išnykus absoliučioms monarchijoms, yra nustojusi savo reikšmės, 
tai užtat šiandien kalbama apie tautos suverenumą, turint galvoje ne tik 
neigiamą prasmę, vadinasi visišką jos nepriklausomumą nuo kitų valstybių 
ir neturėjimą viduje aukštesnės už save galios, bet ir pozityvine prasme, 
turint galvoje tautos arba jos sudaromos valstybės teisių ir galių visumą. 

Tuo būdu mūsų laikais suverenumo sąvoka vartojama visomis trimis 
prasmėmis, vien tiktai karaliaus, kaip suvereno, asmenį pakeitus tautos, 
valstybės ar pastarosios kaikurių organų kolektyviais ar fiziniais asme- 
nimis. .. 

Todėl ir mums nepavyko išvengti šio sąvokos praplėtimo, nes jis yra 
jau, taip sakant, isisunkęs į kraują.  Suverenumo sąvoką mes vartosime, 
kaip tam tikrų vyriausių galių ir teisių visumą, už kurią nėra aukštesnės. 

Jei prancūzų revoliucija, pakeisdama karaliaus, kaip suverenumo ne- 
šiotojo, subjekto asmenį tautos kolektyviniu asmeniu, padarė valstybę, kaip 
tos tautos atstovę arba iasmenintoją, absoliutaus ir nedalomo suverenumo 
nešiotoją, tai neatsiliko šiuo atžvilgiu nė Vokietija. Tiesa, vokiečių filo- 
sofai ir teisininkai nepriėmė prancūzų tautos suverenumo teorijos ir ne- 
sutiko su tvirtinimu, kad piliečiai nustoja visų savo teisių tautinės valsty- 
bės naudai, tačiau jie nuėjo ligi absoliučios suverenumo sąvokos kitu keliu. 
„Organiškos ar organicistinės socijologijos“ kūrėjai Vokietijoje XIX šimt. 
gale įsivaizdavo valstybę, jei ne kaip gyvą, tai jau bent kaip juridinį asmenį, 
savo pobūdžiu daug vyresnį už atskirus individus, turintį neribotą prievar- 
tos teisę ir tą, visiems privalomą, teisę, suvereniškai skelbiantį. Tokių iš- 
vadų priėjo Kantas, pagal kurį teisė ir prievarta pasireiškia kaip sinonimai. 
O keliais metais vėliau Hegelis valstybę dievino. 

Tuo būdu ir Prancūzijoje ir Vokietijoje isigyveno absoliutaus valsty— 
bės suverenumo sąvoka. Pagal tą sąvoką, valstybė yra visagalė. Jos svarbiau-— 
sias pobūdis yra suverenumas, kaip aukščiausių ir vyriausių teisių bei galių 
visuma. Kiekvienas panašus į valstybę socijalinis junginys, neturintis suve- 
renumo, nėra tikra valstybė. Suverenumas yra neaprėžtas, vadinasi abso- 
liutus, nes „aprėžti suverenumą reikštų jį sunaikinti“. Toje absoliutaus 
suverenumo sąvokoje susijungė ir sutapo vokiškoji valstybės-Dievo sąvoka 
su J. J. Rousseau. skelbusio „Socijalinio kontrakto ir įstatymų šventumą“, 
tautinės suverenės valstybės sąvoka. 


Ši klaidinga absoliutaus ir nedalomo suverenumo idėja taip toli nuvedė 
kaikuriuos teisininkus, kad dar mūsų laikais atsiranda tvirtinančių, kad 
vienos kurios valstybės požiūriu visos kitos juridiniai ekzistuojančios tik 
tuo atveju, jei pirmoji teikiasi jas pripažinti, ir tarptautinė teisė esanti 
tiktai išorinė tos ar kitos valstybės teisė, nes ji sutinkanti prisiimti kai- 
kurias pareigas kitų valstybių atžvilgiu. Šioje absoliutaus suverenumo 
teorijoje ir viešpatijoje negali būti kalbos apie betkokį suverenumų para- 
lelizmą toje pačioje teritorijoje, apie dvasinio suverenumo dėsnį, kurį visą 
laiką skelbė ir tvirtino Katalikų Bažnyčia. Visagalė valstybė negali su 
nieku dalintis net visiškai skirtingomis veikimo sritimis ir religija, kaip ir 
kiekviena kita visuomeninio gyvenimo apraiška, yra visiškoje valstybės 
žinioje. 

Absoliutaus ir nedalomo suverenumo dogma, pagal prof. G. Renard (La 
Vie Intellectuelle, 1932 m. sausio 10 d. num. str.,,„Bažnyčia ir suverenumas“), 
buvo tokia: „Negali būti dviejų suverenumų tų pačių pavaldinių ir tų pačių 
teritorijų atžvilgiu.“ O iš čia eina išvada, kad „nėra kito suvereno kaip 
valstybė“. 

Nepermaldaujamos logikos taip toli nuvesta absoliutaus suverenumo 
teorija susilaukė reakcijos, kuri savo ruožtu nuėjo tiek toli, kad bandė vi- 
siškai panaikinti ir išveisti suverenumo sąvoką. Tai yra kitas kraštutinu- 
mas. Tačiau tiesa, paprastai, tarp dviejų kraštutinumų pasirenka vidurį. 


Tolimesniems paaiškinimams suprasti mums svarbu dar pažiūrėti, kaip 
absoliutaus suverenumo dėsnis, susidūręs su naujais tarpvalstybinio gyveni- 
mo reiškiniais, prieš karą ir po karo, bandė, su pagalba tam tikrų teorijų, 
suimti tuos reiškinius ir įtalpinti į savo braškančius rėmus. Įvairiems tarp- 
tautiniams ir tarpvalstybiniams reiškiniams išaiškinti, o taip pat pozityvio-— 
sios tarptautinės teisės bei įvairių sutarčių dėsniams pagrįsti buvo sukurta 
vadinamoji „savęs apribojimo“ arba „delegavimo“ teorija. Valstybė pasilie- 
ka absoliučiai suverenė, tačiau savo suverenumą ji laisvu noru apriboja, at- 
sižada kaikurių savo teisių kitų valstybių arba tam tikrų tarptautinių įstaigų 
naudai. Tuo būdu kuriasi tarptautinė teisė, kuri yra „ivairių valstybių išsi- 
žadėjimų suma“ (Prof. L. Le Fur str. „Valstybės suverenumas ir jo būtino- 

sios ribos: žurn. „Politigue“ 1532 m. bal. 15 d.). Ši teorija sunkiai atsispi- 
ria kritikai, nes savo teisių apribojimas, jei jis yra tik laikino pobūdžio, nėra 
tikras apribojimas; o jei valstybė, vieną sykį savo teises aprėžusi, nebegali 
jų susigrąžinti, tai reiškia, kad ji nėra absoliučiai suvereni, o yra saistoma 
kurių nors vyresnių ir nuo jos vienos valios nepriklausančių dėsnių. 

Kita kraštutinė teorija, kaip jau anksčiau minėjome, valstybės suve- 
renumą stengiasi visiškai paneigti. Ją šiandien atstovauja Koelno profe- 
sorius Kelsenas. Kelseno manymu, vienintelis suverenas yra tarptautinė 
bendruomenė. Jai vienai ir priklauso visos suvereninės teisės. Tačiau dalį 
jų ji užleidžia arba deleguoja atskiriems socijaliniams junginiams arba vals- 
tybėms. Ši teorija nei istorijos nei teisės požiūriu negali būti pateisinta. 
Istoriškai imant, atskiros valstybės buvo anksčiau tarptautinės bendruome- 
nės. Objektyvi teisė ją lygiai griauna, nes gyvenimo tikrovė ir atskiri fak- 
tai yra jai priešingi. Kiekvienas socijalinis junginys arba grupė turi savo 
paskyrimą, pareigas ir teises. Įsivaizduoti tokį universalinį junginį su ur.i- 
versaliu paskyrimu, su pareigų bei teisių visuma, yra gyvenimo tikrovei ir 
teisės praktikai priešingas dalykas. Įdomu pastebėti, kad ši teorija yra ta 
pati absoliutaus suverenumo teorija, tik, vietoj atskirų valstybių, pritai- 
kinta tarptautinei bendruomenei. 


OBJEKTYVI SUVERENUMO TEORIJA 


Apžvelgę absoliutaus suverenumo teoriją ir ivairius jos nukrypimus 
bei iš jos kilusias naujas teorijas ar išsišakojimus, pažiūrėkime, kaip atro- 
do, gyvenimo akyliu stebėjimu ir griežto teisinio galvojimo padariniais 
pagrista, objektyvi suverenumo teorija. 

Ką pastebime tėmydami įvairių, didesnių ar mažesnių (šeimų, valsčių,. 
apskričių, valstybių, tarptautinės bendruomenės ar šiaip organizacijų) so- 
cijalinių junginių gyvenimą. Visų pirma kiekvienas toks junginys turi savo 
aiškų tikslą arba paskyrimą, turi tam tikslui siekti eilę aprėžtų priemonių, 
pareigą jį siekti ir tam tikras teises, kuriomis, vartądamas tas priemones, 
protingumo ir išminties ribose, gali naudotis. Kiekvieno tokio socijalinio 
junginio bendras tikslas yra visų jo narių gerovė. Tokių mažesnių junginiu 
susigrupavimai į didesnius junginius turi tą patį tikslą ir t.t., ligi visos žmo- 
nijos gerovės. Gerovę reikia suprasti dvejopai: tam tikrų dvasinių ir me- 
džiaginių reikalų aprūpinimą. Valstybė yra toks stambus socijalinis jungi- 
nys, kurio tikslas yra visų jos narių tam tikra dvasinė ir medžiaginė gerovė. 
Tos gerovės valstybė siekia organizuotai, o ne palaidai, ne anarchiškai. 
Kiekvienas organizuotas darbas reikalingas vadovavimo arba valdymo. Tas 
vadovavimo darbas sudėtingame socijaliniame organizme eina iš apačios 
į viršų, nuo žemesnio laipsnio į aukštesnį, nuo vieno įsakymo arba parėdymo 
į kitą. Kitais žodžiais sakant, įsakymo arba vadovavimo ar valdymo galia 

yra laipsniuota, h/erarchizuota. "Tas hierarchizavimas nėra be ribos. Pa- 
laipsniui kildami, mes prieiname galią, kuri turi teisę savo srityje galutinai, 
neatšaukiamai įsakyti, dėl kurios įsakymų nebėra į ką apeliuoti. Tai ir bus 
suverenė galia. Tuo būdu suverenė galia yra ta, kuri turi teisę galutinai 
įsakyti, kuri yra savo kompetencijos ribose paskutinė teisėta instancija. To- 
kių suverenių galių valstybėje mes turime ne vieną. Aukščiausias kasaci- 
nis teismas yra savo srityje reliatyviniai suverenus, aukščiausias administra- 
cinis teismas yra suverenus, parlamentas yra savo srityje suverenus, vyriau- 
sybė, tose srityse, kur jos kompetencija yra ekskliuzyvi, taip pat yra suve- 
reni. Tai yra atskirų valstybės funkcijų ir jas vykdančių arba atliekančių 
organų suverenumas. Savaime aišku, kad tokie atskirų funkcijų ir jų orga- 
nų suverenumai, lyginant juos su bendru valstybės suverenumu, yra relia- 
tyvūs. Valstybė yra socijalinė, teisiškai organizuota, žmonių bendruomenė; 
kaip tobula draugija, ji turi savo užimamoje teritorijoje laikinųjų arba že- 
miškųjų dalykų atžvilgiu visuotinę arba bendrą kompetenciją, arba, kaip 
prof. Le Fur sako, „paskutinio žodžio kompetenciją“. Tuo būdu suverenu- 
mas, kaip jau sakyta, yra „kompetentingumas pasakyti paskutinį žodį“, įsa- 
kyti galutinėje instancijoje tam tikrose žmonių gyvenimo srityse ir liečian- 
čiuose tam tikrą reikalų rūšį arba kategoriją dalykuose. Tačiau tas kompe- 
tentingumas tarti paskutini žodį nėra arbitrarinis, jis yra saistomas iš vienos 
pusės kiekvieno žmogaus ir kiekvieno socijalinio junginio vyriausiojo tiks- 
lo — bendrosios arba visuotinės visų narių gerovės, iš kitos — kiekvieno 
žmogaus asmenybės absoliučios vertybės. Todėl net galutinieji arba suvere- 
niniai isakymai arba „paskutiniai žodžiai“ šių ribų negali peržengti. Tai 
yra grynai doroviniai arba moralinės ribos, tai yra moraliniai suverenumo 
varžtai, kuriuos peržengus suverenumas suvedamas į grynai fizinės prie- 
vartos veiksmus. Iš čia eina, kad ir valstybės bendrasis suverenumas ir 
atskirų jos organų, pildančių tam tikras funkcijas, suverenumas yra relia- 
tyvus, o ne absoliutus, kaip ilgą laiką skelbė tam tikros teisės teorijos. Tei- 
sinis suverenumas yra aukštesnio Teisingumo arba teisės idealo atspindys. 


Bendroji gerovė (bonum commune) ir kiekvieno asmens vertybė, apri- 
bodamos suverenumą ir užbrėždamos jam tikslą, kurio privalo savo veikime 
siekti to suverenumo nešiotojai, sudaro objektyvų pagrindą protingai arba 
racijonaliai teisei, kurios pritaikymas gyvenime eina pažangos keliais. 


Tačiau, kita vertus, žmonių reikalai neišsemiami vienais medžiaginiais 
arba kaikuriais minimaliniais dvasiniais dalykais. Žmonės turi reikalų, 
kurių valstybė negali patenkinti, kuriuose ji nekompetentinga. "Tuos rei- 
kalus rūpina Bažnyčia arba, platesne prasme imant, religija. Rūpindama 
tuos reikalus, Bažnyčia turi tam tikrą plačią tarptautinę organizacija, kurios 
viršūnėje yra Popiežius. Ji yra hierarchizuota, pradedant paprastu eiliniu 
Bažnyčios nariu ir baigiant Popiežium. Visuose reikšmingiausiuose daly- 

kuose „paskutinis žodis“ priklauso Popiežiui. Išeina, kad jis yra savo sri- 
tyje suverenus. 

Tačiau pažiūrėkime ar iš viso įmanomas dvasinis suverenumas? 

Pagal senąją, klasikinę suverenumo teoriją toks suverenumas neimano- 
mas. Suverenumas yra absoliutus, visiškas, apimąs visus dalykus; jis yra 
nedalomas, vienas, vadinasi negali būti paskirstytas, surūšiuotas, jis yra te- 
ritorinis, vadinasi, apima tam tikrą teritoriją ir, pagaliau, suverenumas pri- 
klauso valstybei ir tik jai. Tokiuose ankštuose griežtų sąvokų rėmuose kur 
čia besurasi vietos kažkokiam dvasiniam arba dvasinius dalykus apimančiam 
suverenumui. Valstybė viską apima, visu kuo rūpinasi, ji viena tėra suve- 
reni. Todėl ir jokių kitų tarpsuvereninių santykių, kaip tik tie vieni tarp- 
valstybiniai, jokios kitos tarpsuvereninės, įvairių  suverenumų santykius 
tvarkančios teisės nėra, yra tik ta viena tarptautinė arba tarpvalstybinė 
teisė. Todėl ir Bažnyčia nėra suvereninė ir jos pretenzijos tokia skelbtis 
yra nepakenčiamos. Taip galvoja absoliutistai. 

Deja, nepaisant didelio šios teorijos griežtumo, gyvenimo tikrovė 
ištisus šimtmečius šią teoriją griovė, griauja ir baigia sugriauti. Mes gerai 
žinome, koks yra kiekvienos pozityviųjų arba tiksliųjų mokslų teorijos tiks- 
las: iš patyrimo duomenų sudaryti sintezę, o jei kuri teorija neatitinka fak- 
tų, realių reiškinių, tai ne faktai klysta, bet teorija yra klaidinga. Nors tei- 
sių mokslas ir nepriklauso tiksliųjų mokslų rūšiai ir iš jo sukurtų teorijų 
negalima reikalauti tokio pat griežtumo, kaip iš tiksliųjų mokslų teorijų, 
tačiau vis dėlto ir teisinės doktrinos negali visiškai nesiskaityti su tikrove 
ir eiti prieš gyvenimo faktus. 

O kokie yra tie faktai? Tie faktai, kurie neigia absoliutaus suverenumo 
teoriją yra tokie: Bažnyčia nuo pat savo įsikūrimo pradžios savo dvasinėje 
srityje buvo suvereni, o pasaulinė galia, po trijų šimtmečių atkaklios kovos, 
imperatoriaus Konstantino Didžiojo Milano ediktu taip pat pripažino Baž- 
nyčiai tą teisę. Laikinasis arba žemiškasis suverenumas, donacijos keliu, 
buvo Bažnyčiai prikergtas tiktai VIII šimtmety Pepino Trumpojo ir jo sū- 
naus Karolio laikais ir, pergyvenęs įvairiausių peripetijų, išliko ligi 1871 
m., ligi to laiko, kada sukilę italai užėmė Romą. O dėl dvasinio suvere- 
numo, nepaisant visų atskalų, schizmų, nepaisant įvairių kovų, jis paliko 
iš esmės nepaliestas ir nuo jo Romos Bažnyčia niekados nėra atsisakiusi 
ir neatsisakys. "Tai svarbiausioji teisė, kurios Romos Popiežiai sau rei- 
kalavo ir reikalauja ir, apskritai paėmus, ji jiems visada buvo žemiškųjų 
valdovų pripažįstama. Norėdami išvengti pripažinti dvasinio suverenumo 
sąvokos, įvairūs, tiek senosios prancūzų monarchijos teisės teoretikai, tiek 
vėlybesnių laikų teisininkai sufabrikavo teisinę fikciją, prilygindami Po- 
piežių, kaip Bažnyčios galvą, paprastai valstybei ir pripažindami jam tarp- 
tautinės teisės asmens privilegijas. Tačiau fikcija palieka fikcija ir jai 
visiškai buvo sunku išaiškinti tarptautinį Bažnyčios padėjimą, ypačiai po 

to, kai pastarosios žemiškasis suverezumas 1871 m. buvo de facto visiškai 
panaikintas. Nepaisant to žemiškojo suverenumo panaikinimo, Popiežius 
ir toliau elgėsi, kaip suverenas: pasirašinėjo su valstybėmis konkordatus, 
siuntė savo atstovus ir priiminėjo pas save svetimų valstybių atstovus. To- 
kiems ryškiems faktams pateisinti absoliutinio suverenumo teorijos šali- 
ninkai ir čia dar kartą griebėsi fikcijos pagalbos. Kaikurie išaiškino, kad 
nors faktiškai teritorinio suverenumo Popiežius ir nebeturi, tačiau tie, ku- 
rie su juo palaiko santykius, tą suverenumą fiktyviai pripažįsta, lyg jis 
tebebūtų, lyg Popiežius tebebūtų žemiškas valdovas. Tik esą, tuo būdu jų 
elgesys Popiežiaus atžvilgiu, jų su juo sudaromi juridiniai aktai (sutartys) 
gali būti pateisinami ir išaiškinami. Net pas visiškai modernius teisinin- 
kus užtinkame prigijusią šią fikcijų teoriją Popiežiaus teisiniam padėjimui 
išaiškinti, tik bijoma pripažinti kitokį, kaip tik valstybės, suverenuma2. 
Tuo tarpu sveikas protas ir logiškas galvojimas, o taip pat ištisų šimtme- 
čių praktika ir gyvenimo tikrovė verste verčia pasisakyti už dvasinio suve- 
renumo buvimą paraleliai su žemiškuoju. Ir iš tikrųjų. Jei suverenumas 
nėra kokia okultinė jėga, jei to suverenumo nešiotoja valstybė nėra koks 
Molochas, kuriam viską reikia aukoti, tai kodėl nepriimti dėsnio, kad ir 
valstybė ir Bažnyčia yra tobulos draugijos, kurios kaip tokios, kiekviena 
savo kompetencijos srityje (o ta kompetencija yra vienos ir kitos galutinių 
tikslų aprėžta) yra kompetentinga spręsti be apeliacijos, kaip galutinė in- 
stancija, ir kad tuo būdu viena ir kita, kiekviena savo srityje, yra suvere- 
nios. Bažnyčiai priklauso suverenumas dvasios dalykuose, o Valstybei lai- 
kinuose arba žemiškuose dalykuose. "Tiesa, valstybė mūsų laikais negali 
visiškai atsižadėti rūpintis ir tam tikrais dvasios dalykais, kurie apima mo- 
kyklų bei kitų kultūrinių įstaigų veikimo sritį, ypač turint galvoje, kad 
valstybės uždavinys yra aprūpinti ir tų savo piliečių dvasinius reikalus, 
kurie, kaip nepriklausantieji katalikų Bažnyčiai, nepriklauso nė jos suvere- 
numui. Tačiau, apskritai imant, ir, kaip bendras dėsnis, valstybė turi sa- 
vo sriti, kurioje ji yra suvereni ir Bažnyčia turi savo, kur ji suvereni. 
Norėdami dar geriau išsiaiškinti suverenumo sąvoką, pažiūrėkime ko- 
kia tikrovėje yra jos teisinė prigimtis. Mes jau žinome, kad tai paskuti- 
nės instancijos „paskutinio žodžio kompetencija“, — teisė įsakyti. Tačiau 
ši teisė nėra nelygstama, nesąlyginė. Ji turi būti naudojama vadovauja- 
rmosios, valdomosios grupės naudai. Tokia sąlyga taikoma kiek valstybės 
tiek ir Bažnyčios suverenumui. Svarbiausias suverenumo elementas tai ne 
teritorija, bet kaip tik galybės teisė (droit de puissance) kitų asmenų, arba 
asmenų grupės, gyvenančios tam tikroje teritorijoje ir siekiančios bendro 
tikslo, atžvilgiu. Teritorija čia tėra medžiaginis elementas, tam tikra ap- 
čiuopiama suverenumo atrama. Ji nustato medžiagines suverenumo vei- 
kimo ribas. Todėl šiuo požiūriu ir valstybinis suverenumas yra daugiau 
galia asmenų negu daiktų arba teritorijos atžvilgiu. Teisė daiktų atžvil- 

giu — tai pav., nuosavybės teisė, o suverenumas yra iš esmės skirtingas nuz 
nuosavybės teisės. Iš čia eina, kad kiek valstybės tiek ir Bažnyčios suve- 
renumas yra tos pačios, daugiau dvasinės negu medžiaginės, prigimties. 
Šių dviejų suverenumų skirtumas glūdi tikslų skirtume. Kiekviena val- 
džia turi tiktai tiek teisių, kiek reikalinga jos vyriausiam tikslui pasiekti. 
Valstybės tikslas yra daugiau medžiaginė visų piliečių gerovė, o Bažnyčios 
tikslas — dvasinė visų narių gerovė. Tačiau, kadangi žmogus nėra grynoji 
dvasia, todėl ir dvasinis suverenumas negali būti vyk4omas be tam tikrų 
žemiškų priemonių. "Tomis priemonėmis Popiežius visada, turėdamas ar 
neturėdamas bent šešėli laikinojo suverenumo, naudojosi. "Tos laikinos 
priemonės yra: teisė paskelbti savo nutarimus, juos aprūpinti tam tikromis, 
daugiausia dvasinio pobūdžio, sankcijomis ir t.t. Tačiau visos šios priemo- 
nės ir pats laikinasis popiežiaus suverenumas Bažnyčiai visada buvo ir yra 
antraeiliai, pagelbiniai dalykai, tuo tarpu kai valstybei laikinieji dalykai yra 
jos tikslas. Tad šiuo požiūriu skirtumas tarp dviejų suverenumų yra at- 
virkščiai proporcingas. 

Įdomu bus čia padaryti kelias pastabas vadinamuoju neklaidingumo 
klausimu, kuris taip dažnai mėgiamas linksniuoti. Kiekvienoje valstybėje, 
kaip matėmė, turi būti galia ar galios, kurios sprendžia paskutinėje instan- 
cijoje, be galimos apeliacijos. Tokia galia neišvengiamai laikoma neklai- 
dinga, ne dėlto, kad ji būtų tikrai realiai neklaidinga, bet dėlto, kad būti- 
nai reikalinga, kad kur nors, kuriame nors laipsnyje sprendimų kontrolia- 
vimas baigtųsi, sustotų. Toks paskutinės instancijos sprendimas, nors iš 
esmės jis ir būtų klaidingas, tačiau, kadangi legaliai jis turi būti laikomas 
teisingu, gali, reikale, būti vykdomas prievarta. Dvasiniuose dalykuose 
taip pat reikalinga kam nors turėti teisę galutinai spręsti. Kadangi čia tu- 
rima reikalo su dvasiniais dalykais, kurie pasireiškia doktrinalėje plotmė- 
je, tai toji „paskutinio žodžio kompetencija“ čia vadinama neklaidingumu. 
Religija, kuri skelbiasi esanti apreikšta ir kuri leistų abejoti ar pati abe- 
jotų, apie tai, ką ji skelbia, pati save pasmerktų ir suirtų. Todėl religijai, 
kuri nori gyventi, o ne subyrėti į smulkias sekteles, neklaidingumo princi- 
pas yra būtinas. Šiaip ar taip, ar tas neklaidingumas bus realus, vadinasi, 
tikras, kokiu yra tikintiesiems Popiežiaus neklaidingumas dogmų srityje, 
ar tiktai prileidžiamas (suponuojamas), kaip valstybės „neklaidingumas“, 
kiekvienas turi pripažinti, kad religijos srityje, kaip ir kiekvienoje kitoje, 
reikalingos tokios galios, tokios instancijos, kurios galėtų daryti galutinus, 
beapeliacinius ir nebepakeičiamus sprendimus. O kadangi religijos daly- 
kas, kaip šiandien beveik visos civilizuotos valstybės pripažista, neįeina į 
jų veikimo sferą, todėl tikinčiųjų valdžia priklauso Bažnyčiai, kuri viena 
tėra kompetentinga galutinai nuspręsti, ką katalikai turi laikyti dogmos 
dalykais. Kadangi Popiežius yra Bažnyčios Galva, ko nieks neginčija, ka- 
dangi jis religijos srityje turi aukščiausias galias, ko taip pat niekas nega- 

lėtų užginčyti, todėl tenka pripažinti, kad Popiežius yra suverenus. Tas 
popiežiaus, savo srityje, suverenumas yra suderinamas su įvairiausių auto- 
rių sugalvotomis suverenumo definicijomis, arba aptarimais. "Turint gal- 
voje, kad suverenumo sąvoka esmėje yra ta pati valstybėje ir Bažnyčioje, 
suverenumo ribos yra taip pat tos pačios. Šiandien jau beveik visi teisi- 
ninkai pripažįsta, kad suverenumas yra aprėžtas aukštesniųjų teisės ir do- 
rovės dėsnių. Nereikia manyti, kad jei doktrinos srityje Popiežiaus suve- 
renumas vadinasi neklaidingumu, tai ir iš viso tas suverenumas neturi jo- 
kių ribų. Tie, kurie taip tvirtina, parodo, kad jie nieko nesuprato apie 
patį neklaidingumą. "Taip galvojo absoliutaus Valstybės suverenumo ša- 
lininkai, tačiau niekados Popiežiai. Popiežius, kaip ir valstybė, yra doro- 
vės ir teisės dėsnių saistomas. "Tarp šių dviejų įstaigų tėra tiek skirtumo, 
kad valstybė dažniau ir greičiau yra palinkusi nesiskaityti su dorovės ir 
teisės dėsniais, o Bažnyčia iš esmės pati yra dorovės ir aukščiausiojo tei- 
singumo skelbėja. O, be to, dar pagrindiniai Bažnyčios mokslo dėsniai jau 
yra amžių bėgyje nustatyti, paskelbti ir Bažnyčia juos laiko pastoviais, ne- 
liečiamais ir nekintančiais. Todėl Bažnyčia yra, grynai regimosios organi- 
zacijos požiūriu, daug tvirčiau pagrįsta ir pastovesnė įstaiga, negu valsty- 
bė, juo labiau, kad Popiežiai neleidžia sau kaitalioti pagrindinių dalykų, 
kuriuos Bažnyčia jau kartą yra išsprendusi. Čia glūdi garantija prieš bet- 
kurį arbitrarišką pagrindinių dėsnių pakeitimą. 

Tiems, kurie ieškojo įvairių dirbtinių pateisinimų Katalikų Bažnyčios 
ir jos vyriausiojo Ganytojo Popiežiaus suverenumui pripažinti arba kurie 
Jį neigė, paskutinį argumentą iš rankų išmušė 1929 m. vasario 11 d. pasira- 
šytos, vadinamosios Laterano sutartys, kuriomis buvo baigtas per 50 metų 
nusitęsęs Popiežių ginčas su italų valstybe. Tomis sutartimis Popiežius 
pripažįstamas ne tik suverenu dvasios dalykuose, bet taip pat jis pripažis- 
tamas suvereniu valdytoju vadinamosios Vatikano valstybėlės (Citta del 
Vaticano). Ta teritorija tuo būdu pasidaro kaip ir visiškos Popiežiaus ne- 
priklausomybės bei suverenumo žemiškoji, regimoji atrama (support) ir 
simbolis. 

Tačiau Laterano sutartys įnešė esminių pakeitimų į tarptautini Popie- 
žių padėjimą tik tų akimis žiūrint, kuriems suverenumas yra neatskiriamai 
susijęs su tam tikra, kad ir mažiausia, teritorija. Šiaip jau iš esmės Late- 
rano sutartys Popiežiaus suverenumo atžvilgiu nieko nepakeitė, nes ir prieš 
tas sutartis, ir pačioje Italijoje ir visose kitose valstybėse, su kuriomis Po- 
piežiai turėjo santykių, Popiežius, kaip Katalikų Bažnyčios Vadas, buvo 
laikomas suvereniu valdovu dvasinėje srityje ir nepaisant to, kad Popiežius 
iš tikrųjų neturėjo nė pėdos savo žemės, vis dėlto visi valstybių viršininkai 
ji laikė suvereniniu valdovu dvasinėje srityje. 

Reikia pasakyti, kad ypatingą dvasinio Popiežiaus suverenumo pobū- 
dį pripažino beveik visi žymesnieji teisininkai net tuo metu, kada dar Po- 

piežius turėjo savo teritoriją. Jau tais laikais aiškiai buvo jo asmenyje ski- 
riamas dvejopas suverenumas: dvasinis ir žemiškasis. Tatai visiškai su- 
prantama. Pakanka tik paviršutiniškai mesti žvilgsnį į Popiežiaus vaidme- 
nį pasaulyje, kad tuojau galima būtų pamatyti tą nesuderinamą skirtumą, 
iuris yra tarp jo ir paprasto teritorinio suverenumo nešiotojo — valstybės 
valdovo. Dviejų paprastų suverenumų santykiavimo pagrindinis dėsnis yra 
nesikišti į kits kito vidujinius reikalus. "Todėl ir kiekvienoje valstybėje 
akredituotų svetimų atstovų santykiavimas yra griežtai aprėžtas santykia-— 
vimu su vienu iš ministerių — užsienių reikalų ministeriu. Kiekvienas 
svetimo atstovo bandymas palaikyti oficijalius santykius su tos valstybės 
piliečiais ar organizacijomis, kur jis yra akredituotas, pasibaigtų tokio 
atstovo atšaukimu ar net dviejų suverenių valstybių konfliktu. Tuo tarpu 
ką gi mes matome su Popiežiaus pasiuntiniais — nuncijais? Aiškus jų už- 
davinys yra ne tik palaikyti santykius su valstybės, kur jie yra pasiųsti, 
vyriausybe, bet ir su vietos episkopatu ir iš viso su katalikais, su jų orga- 
nizacijomis. Būdami tarpininkais tarp Vatikano Kūrijos ir valstybės vy- 
riausybės, jie kartu yra tarpininkais tarp Popiežiaus ir vietos katalikų, o 
ypač jų vadų — vyskupų. Jau tai gerai parodo, kad jų atstovaujamo suve- 
reno pobūdis yra visiškai kitoks, negu paprastas žemiškas valstybės suve- 
renumas. 

Bet imkime dar giliau. Imkime dalykus, kurie rūpi Popiežiui, kuriuos 
jis globoja, savinasi, į kuriuos jis kišasi, dėl kurių jis kalbasi su įvairių 
valstybių vyriausybėmis ir sudaro atitinkamas sutartis, vadinamas konkor- 
datais. Savaime aišku, kad Popiežiui rūpimieji dalykai nėra to paties po- 
būdžio, kaip tie, dėl kurių tariasi ir sudaro sutartis atskiros valstybės. Tai 
nėra nei grynai politiniai, nei finansiniai, nei ekonominiai reikalai. Po- 
piežius rūpinasi dvasiniais katalikų reikalais, jų teisių apsaugojimu, o ka- 
talikai juk yra lygūs su kitais valstybės piliečiais. Tuo būdu Popiežius rū- 
pinasi tam tikros valstybės piliečių kategorijos, grupės reikalais, kitais žo- 
džiais tariant, jis „kišasi“ į valstybės vidaus reikalus. Savaime aišku, kad 
teks kišimasis būtų nesuderinamas su atitinkamos valstybės suverenumu, jei 
jis eitų iš kitos suverenės valstybės pusės. Tačiau, turint galvoj, kad Po- 
piežiaus suverenumas yra visai kitos kategorijos, kitokio pobūdžio, nes tai 
yra grynai dvasinis suverenumas — visos valstybės su tuo sutinka ir tai 
priima. Todėl net valstybės, kurios skelbiasi esančios laikiškomis (pasau- 
lietiškomis), vadinasi, areliginėmis arba kur gyventojų daugumas nėra ka- 
talikai, palaiko santykius su Šv. Sostu. Kodėl? Todėl, kad jos randa iš- 
mintingiau pasielgsiančios palaikydamos oficijalinius santykius su tuo su- 
verenumu, kurio įtakai į tam tikrą savo piliečių skaičių jos visvien negali 
užkirsti kelio, nes tai būtų negirdėta prievarta ir sąžinės laisvės paneigimas. 
Ar santykiai su Šv. Sostu bus ar nebus, ar konkordatas bus ar nebus, o Po- 
piežius per savo atstovus, kurie nesivadins nuncijais, bet apaštališkais de- 

legatais, palaikys su šalies katalikais santykius. Tiktai valstybė, kuri netu- 
rės santykių, neturės ir jokios įtakos į Popiežiaus žygius. Štai kodėl ir 
tokia Prancūzija po karo atnaujino santykius su Šv. Sostu. 

Turint galvoje tą ypatingą Popiežiaus suverenumo pobūdį, nesąmonė 
yra laikyti katalikus kaip ir svetimo suvereno piliečiais arba pavaldiniais. 
Šis argumentas dažnai mėgstamas kaišioti nesąmoningiems žmonėms, bei- 
dant juos tuo tariamu dviejų „pilietybių“ nesuderinamumu. Nekalbant jau, 
kad net kaikurių valstybių pozityvioji teisė leidžia savo piliečiams tam 
tikromis sąlygomis turėti dvi pilietybes, arba bent palaiko tam tikrą laiką 
gimtąją pilietybę, taip sakant, in statu latente, kad kiekvienu atveju pilie- 
tis galėtų ją, kai atsiras reikalo, „suaktualinti“. Paprastas palyginimas 
priklausymo įvairioms suvereninėms galioms toje pačioje valstybėje pakan- 
kamai įtikina, kad priklausymas Katalikų Bažnyčiai ir savo valstybei yra 
visiškai suderinami dalykai, ypač turint galvoj dviejų suverenumų esminiai 
ir giliai skirtingą pobūdį, tikslus ir siekimus, ir atsimenant, kad jokiu at- 
veju jie nėra viens kitam priešingi. 

Pavyzdžiui, valstybėje, kur teismas yra nepriklausomas ir kurio vir- 
šūnėje yra suverenis savo sprendimuose teismas, (aukščiausioji instanci- 
fa), pilietis tam tikroje savo veikimo srityje priklauso to suverenio teismo; 
kita vertus, jis tam tikroje savo veikimo srityje priklauso taip pat tam tik- 
ruose dalykuose galutinai kompetentingos vyriausybės. Ateis gal laikas, 
kada atskiras pilietis tam tikruose reikaluose priklausys kaikurios tarp- 
tautinės, paskutirėje instancijoje sprendžiančios, istaigos, kaip šiandien 
"Tautų Sąjungos priklauso pačios valstybės. Tad kodėl, laisvai apsispren- 
dęs, jis negalėtų, neturėtų teisės savo dvasios reikaluose priklausyti suve- 
renės Bažnyčios? Jei šiandien mes, taip suvereniškai suorganizuotą, tetu- 
rime vieną katalikų Bažnyčią, tai niekas nekliudo ateityje susiorganizuoti 
ir kitoms konfesijoms. Tada ir joms valstybė turės, kiek tai lies tų konfe- 
sijų piliečius, taikyti panašų rėžimą. Jog dar visiškai neseniai matėme, 
kad kaikurios Vokietijos valstybės bandė sudaryti su protestantų konfesi- 
jomis panašias į konkordatus sutartis. 

Todėl ir patys Popiežiai yra pakartotinai pabrėžę visišką suderina- 
mumą dviejų suverenių — bažnytinės ir civilinės — galių ir reikalą joms 
darniai sugyventi. Leonas XIII. savo Enciklikoje „Immortale Dei“ rašė: 
„Kiekviena jų (galių) yra savo rūšies suverenė galia; kiekviena jų yra 
aiškiai užbrėžtomis sienomis apribota atitinkamai kiekvienos jų prigimtį 
ir dėsnį; kiekviena jų turi savo veikimo sritį, kurioje gali judėti ir veikti, 
pasiremdama jai išimtinai priklausančiomis teisėmis.“ 

O Pijus XI. savo laiške kardinolui Gasparri 1929 m. gegužės 30 d., 
kalbėdamas apie pasirašytąjį su italų valstybe konkordatą, taip rašė: „Jei 
kankordate yra susitarusios ir ne dvi valstybės, tai tikrų tikriausiai du su- 

verenumai visiška to žodžio prasme, vadinasi visiškai tobuli, kiekvienas 
savo srityje, kuri nustatoma kiekvieno jų tikslo.“ 

Iš to viso išeina, kad tuščiai ir bergždžiai kovoja su Bažnyčios suvere- 
numu, jos srityje, tie, kurie jame mato prieštaravimų ir nesuderinamumų 
su valstybės suverenumu. Tas Bažnyčios suverenumas dvasiniuose daly- 
kuose glūdi pačioje giliausioje jos esmėje, pačiame jos ikūrimo fakte. 
Begindama savo suverenumą, savo nepriklausomybę, Bažnyčia pergyveno 
daug audrų ir puolimų, vis dėlto ji išėjo laimėtoja. Bažnyčia rodė žmo- 
nijai tarptautinės draugijos pavyzdį, nes dar neseni laikai, kada ji buvo 
vienintelė ir didžiausia tarptautinė draugija, (kaip sako prof. Le Fur su- 
telktinėje knygoje „Les Accords du Latran“ str. „Šv. Sosto laisvė ir 
suverenumas tarptautinės teisės požiūriu“. Edit. Spes.), ji mokė žmones 
tarptautinio sulidarumo, skiepijo taikos meilę ir pratino prie vis platesnio 
ir nuoširdesnio bendradarbiavimo tarp įvairių tautų. Ji tuo būdu buvo 
visų tarptautinių įstaigų pranokėja. Ir ne šiais laikais, kada veikia Tautų 
Sąjunga su visa eile kitų tarptautinių įstaigų, kada valstybės laisvu noru 
atsižada vis didesnių savo suverenumo pozicijų tarptautinės Tautų Sąjun- 
gos atstovaujamos, bendruomenės naudai, ne šiandien pritinka ginčyti Baž- 
nyčiai jos suverenines teises. Tiktai didelis, visiškas, aptemdantis žm:- 
nėms net aiškiausias sąvokas, fanatizmas, tik akla religijos ir jos atstovų 
neapykanta gali šiandien būti priežastimi neigimo Bažnyčiai jos dvasinio 
suverenumo teisių. 

Visiškai išsivadavus nuo absoliutinio, nedalomo, neriboto valstybės su- 
verenumo teorijos įtakos, kurią daugiau sugriovė gyvenimo faktai, negu 
priešingos teorijos, ir tarptautiniam bendravimui vis žengiant pirmyn, 
nėra kito kelio, kaip nusilenkti istorinei tikrovei ir sveiku protu pagrįstai, 
patyrimo patvirtintai, dviejų suverenumų — dvasinio ir laikino arba baž- 
nytinio ir civilinio — teorijai. 

GRIGAS VALANČIUS 
IDEALISTINĖ SOCIJOLOGIJA 
1. SOCIJOLOGIJOS MOKSLO RAIDA 


Socijologija arba bendrasis visuomenės mokslas dar iki paskutinių 
laikų tebekovojo dėl savo pripažinimo viena iš sistematiškųjų ir atbaigtųjų 
mokslų disciplinų. Jau nuo pereitojo šimtmečio vidurio ilgai ginčytasi 
dėl socijologijos mokslo plotmės ir dėl jos tyrimams taikomų metodų. 
Atsirado net mokslininkų, kurie bandė įrodinėti, kad socijologija kaip 
sistematiškas mokslas apskritai nėra galima. Iš tokių socijologijos prie- 
šininkų tektų suminėti W. Dilthey! ir Hans Kelsen?, kurie randa, kad 
socijologijos vienalyti metodologija nėra galima ir dėlto jos negalima esą 
pripažinti atbaigtu, sistematišku mokslu. G. Simmelis socijologijai pri- 
pažįsta tik siaurą specifinį uždavinį — tyrinėti išorinės socijalinio gyve- 
nimo formas. Dėl to socijologija yra jam tik specijalus socijalinių formų 
mokslas, gi socijologijos, kaip bendrosios socijalinių mokslų disciplinos 
galimumo jis nepripažįsta. Pagal ji visuomenės, kaip tokios nėra, o yra 
tik atskiri jos reiškiniai. Pastarasis įgijo daugiau pasekėjų, jis sukūrė 
taip vadinamąją formalistinę socijologijos mokyklą. 

Tačiau dauguma šios srities mokslininkų pripažįsta bendrojo visuo- 
menės mokslo — socijologijos galimumą, tik jie skiriasi šio mokslo me- 
todologija ir pagrindinėmis kategorijomis bei visuomenės ir individo su- 
pratimu. Šis įvairumas ir nesutarimas socijologijos moksle yra visiškai 
natūralus ir suprantamas, nes pagrindinių socijologijos problemų sprendi- 
me išeinama iš vienokių ar kitokių filosofijos bei pasaulėžiūros principų. 
Socijologija, kaip dvasinis mokslas, yra giliai susijusi su filosofija ir pa- 
saulėžiūra ir dėlto jos vienalytiškumas, homogeniškumas, kuriuo šiek tiek 
pasižymi tikslieji mokslai. nėra galimas. 

Peržvelgiant gausią paskutinių laikų socijologijos mokslo literatūrą, 
galima suskirstyti ją, kaip ir pačius socijologus, i keturias grupes: 

1) Socijologai, kuriems socijologija yra kauzalinis mokslas, jos tyri- 

mo metodai yra gamtos mokslų metodai, ji yra „socijalė fizika“ (Auguste 
Comte'as, Herbertas Spenceris ir kt.) — natūralistinė socijologija. 

2) Socijologija, kaip mokslas apie „piliečių visuomenę“, kiek ji pasi- 
reiškia priešingumu valstybei, — šią pažiūrą pagrindė Lorenzas v. Steinas 
ir Robertas v. Mohlis, pasigaudami Hegelio piliečių visuomenės sąvokos, — 
taip vad. Steino ir Mohlio visuomenės teorija — šiandien nustojusi reikš- 
mės ir pasekėjų. 

3) Socijologija, ne kaip kauzalinis gamtos mokslas, bet kaip idealis- 
tine filosofija ir teistine pasaulėžiūra paremtas dvasios mokslas — idea- 
listinė socijologija. Čia reikia priskirti ir krikščionių socijalinę doktriną. 

4) Kaip natūralistinė taip ir idealistinė socijologija yra istorijos fi- 
losofija ir tiria visuomenę jos istorinėj raidoj. Pagal šią pažiūrą Comte'o, 
Markso ir kt. visuomenės teorijos yra natūralistinė ir Fichtes, Schelling'o 
ir kt. socijalinės doktrinos — idealistinė istorijos filosofija. Tačiau ben- 
droji socijologija reikia skirti nuo istorijos filosofijos, pastaroji priklauso 
filosofijos sričiai ir visuomenės mokslams yra pagelbinė mokslo bei filo- 
sofijos disciplina. Mano šio straipsnio uždavinys yra trumpai peržvelgti 
idealistinės krypties socijologijos raidą ir suglaustai patiekti jos pagrin- 
dinių problemų sprendimo metmenis. 

Atskiras socijalines problemas yra sprendę, galima sakyti, visi filoso- 
fijos, teisės, istorijos ir kitų humanistinių mokslų mokslininkai. Tačiau 
prie pilnos socijologijos mokslo sistemos pagrindimo prieita labai pamažu 
ir nebe tūlo klaidžiojimo. Socijalinės taikos laikais praktiškame gyveni- 
me ir metafizikos klestėjimo laikais moksle bei filosofijoj socijaliniai 
klausimai nesukeldavo didesnio susidomėjimo žmonių protams. Tačiau 
kai filosofija iš pažinimo teorijos ėmė brautis į psichologines, etines, kul- 
tūrines ir paties žmogaus supratimo problemas (4. amžiuje prieš Kristų, 17. 
18. ir 20. amž.) arba kai politiniai, ekonominiai ir socijaliniai kriziai bei 
judėjimai sukrėsdavo socijalinio gyvenimo pamatus (antikos žlugimas, vi- 
duramžių pabaiga — reformacija ir ekonominiai laimėjimai, prancūzų re- 
voliucija, industrijalizmas ir kapitalizmas, pasaulinis karas ir revoliuci- 
jos etc.), staiga socijalinės problemos tapdavo aktualios. 

Nors senovės graikų filosofai visuomenės ir valstybės sąvokų neskyrė, 
tačiau tyrimas socijalinių problemų, šalia valstybės ir teisės teorijų jiems 
nebuvo svetimas. Platonas ir Aristotelis, atradę kelią iš kosmologinių 
klausimų į žmogaus ir socijalinių žmonių bendruomenių problemas, su- 
kūrė nedingstančios vertės socijologines doktrinas, kurios turėjo didelės 
reikšmės ne tik tų laikų mokslui ir kultūrai, bet ir socijaliniam senovės 
Elados gyvenimui. Vėliau, kai graikus užvaldė romėnai, kai kartu su po- 
litine laisve jie nustojo ir politinės moralės, sunyko jų tautiniai idealai ir 
įsigalėjo religinis pakrikimas, su taip vadinamuoju Stoa laikotarpiu (Se- 
neka, Epiktetas, Marcus Aurelius) sunyko ir idealistinės socijologijos 

laimėjimai antikinės kultūros pasauly, užleisdami vietą natūralistiniam vi- 
suomenės supratimui. "Tokį palikimą paveldėjo jaunoji krikščionybė. 
Pirmaisiais amžiais krikščionybė buvo indiferentiška bet kuriems pasau- 
liniams klausimams, taigi ir socijalinėms problemoms. Tačiau vėliau, sie 
dama pakeisti per šeimą viso socijalinio gyvenimo santvarką, ji imasi ty- 
rinėti ne tik valstybės problemas (Augustinas), bet, išeidama iš krikščio- 
nių religijos ir etikos principų, siekia sukurti, nors 1:epilnai, sistematiškai 
atbaigtą, savo socijalinę doktriną — socijologijos sistemą. Ši socijalinė 
teorija, paremta krikščioniškąja pasaulėžiūra, kuri visatą supranta kaip 
Dievo ir Dievui sukurtą vertybių ir tikslų sriti, iš negyvosios ir neprotin- 
gosios prigimties per žmogų eina į dvasios pasaulį ir Dievo pažinimą. 
Krikščioniškajai socijologijai kiekviena dvasinė buitis yra organiška vi- 
sumos dalis, išsiskirianti savitomis teisėmis ir prievolėmis, kurios plaukia 
iš prigimtosios, dieviškosios teisės šaltinio. Krikščioniškoji senųjų amžių 
socijologija, pradėta kurti Šv. Pauliaus ir Šv. Augustino viduramžių scho- 
lastikoj, ypač Šv. Tomo Akviniečio raštuose, randa savo, tų laikų sąlygose 
galimąjį, atbaigimą.  Paskirų socijologijos problemų sprendimą randame 
viduramžių teologijos, filosofijos ir etikos veikaluose, juose užtinkame 
pirmoj eilėj bažnyčios ir valstybės santykių klausimą. Scholastinė vidur- 
amžių socijologija, priešingai Platonui ir Aristoteliui, priėjo prie valsty- 
bės ir visuomenės sąvokų išskyrimo ir tuo būdu paruošė kelią socijologi- 
jai, kaip savarankiškai ir valstybės teorijos nepriklausomai mokslo disci- 
plinai. 

Naujųjų amžių pradžioj nominalizmas ir kiti dvasinės kultūros puoli- 
mo reiškiniai kartu su pakitėjusiomis ūkio ir socijalinio gyvenimo sąly- 
gomis pradėjo griauti visuotinąją viduramžių krikščionių pasaulėžiūrą ir 
tuo sukrėtė idealistinį socijologijos mokslo pamatą. Universalistinė krikščio- 
nių prigimtoji teisė paneigiama ir vis labiau įsigali filosofijos ir socijolo- 
gijos moksluose individualistinis — empiristinis visuomenės, teisės ir vals- 
tybės supratimas. Marsilius iš Paduos, Althusius, Grotius, Hobbes ir kiti 
individualistinės prigimtosios teisės teoretikai pagrindė modernųjį socijo- 
logijos, teisingiau natūralistinės socijologijos mokslą. Taip prigimtosios 
teisės individualizmas, taip ir švietimo empirizmas bei materializmas pri- 
ėjo prie kauzališkai mechaniško istorijos vyksmo ir visuomenės supratimo. 
Visas to laiko mokslas, taigi ir socijologija, buvo persiėmęs to meto ma- 
terijalistinės kultūros dvasia. Nuo pradžios 18-to iki vidurio 19-to šimt- 
mečio kultūros ir auklėjimo dvasios išraiška buvo Laplace'o pasaulio for- 
mulė, pagal kurią buvo norima apskaityti, empiristiniu būdu sužymėti vi- 
sus žmonijos gyvenimo reiškinius, neišskiriant nė socijalinių bei ūkiškųjų 
reiškinių. Tada prancūzas Auguste Comte'as! (1798—1857), pasigaudamas 


* Cours de philosophie positive 1830—1842, 6 tomai, iš kurių 3 paskutiniai — 
Socijologija. 

grynai empiristinių metodų ir išeidamas iš jo paties pozityvistine pava-- 
dintos filosofijos, pagrindė socijologija, kaip atskirą gamtos mokslų bei 
gamtos filosofijos discipliną.  Socijologija jam yra mechaninio žmonių 
bendruomenės gyvenimo teorija („,physigue social“) ir visuomenė yra jari 
grynai empiristiškai suprasta individų sumacija, organizmas (,„organismeė 
social“). Pozityviniu gamtos mokslų būdu jis tiria socijalinius reiškinius 
pagal jų išviršinę „koegzistenciją ir sukcesiją“.  Socijologija įterpiama 
eilėn matematikos, astronomijos, fizikos, chemijos ir bijologijos mokslų, 
kaip paskutinė dalis tų mokslų grandinės. Visi šie mokslai sudaro „pozi- 
tyviosios filosofijos“ turinį. Comte'as skyrė „socijalę statiką“ ir „socijalę 
dinamiką“, paskutiniosios rezultatas yra taip vad. „trijų stadijų dėsnis“ — 
teologinės, metafizinės ir pozityviosios (kultūros ir mokslo) stadijos. 
Jis iškelia socijologijoj organiškosios analogijos idėją, kurią toliau vystė 
Spenceris ir Schaeffle'is, sukūrę mechaniškai organiškąją socijologijos 
mokyklą. Visi dvasiniai, idealiniai visuomenės gyvenimo pradai išvedami 
iš išviršinės empirinio pasaulio aplinkumos — milieu teorija. Metafizi- 
kos pradą socijologijos moksle Comte'as atmeta, visa pas jį persunkta po- 
zityvizmu. 

Comte'o užbrėžta linija socijologijos mokslas eina iki 19-to šimtme- 
čio antros pusės, patekdamas dvasinėn įtakon tai gamtos mokslų, tai isto- 
rijos, tai filosofijos to laiko tendencijų ir pasukdamas karts nuo karto 
daugiau ar mažiau nuo bendrosios linijos atsitolinančia kryptimi. 

Anglijoj ir Prancūzijoj pereito šimtmečio socijologija turėjo daugiau 
gamtos mokslų orientacijos charakteri, gi Vokietijoj buvo labiau prisi- 
šliejusi prie filosofijos ir istorijos mokslo. 

Nežymiai nuo Comte'o visuomenės koncepcijos nukrypdami ir išei- 
dami iš gamtos mokslų išsivystymo teorijos, Herbertas Spenceris, Worm- 
sas, v. Lilienfeldas ir Alb. Schaffle sukūrė mechaniškai organiškąjį visuc- 
menės supratimą, o Bachofen, Morgan, Gobineau, Gumplowicz socijologiją 
grindė evoliucionistine rasės teorija. Socijalizmo visuomenės koncepcija 
yra iš Comte'o milieu — teorijos išplaukiančio ekonomiškojo evoliucijoniz 
mo padaras su blogai suprastos Hegelio dialektikos priemaišų. Po to, kai 
gamtos ir dvasiniai bei kultūriniai mokslai tapo griežtai atskirti, ir soci- 
jologija vis labiau išsilaisvina iš gamtos mokslų priklausomybės. 

Visa eilė mokslininkų Vokietijoj pereitame šimtmetyje (kultūros is- 
torikai Riehl, Preytag, Lamprecht ir teisės istorikai Savigny, Gierke) 
duoda socijologijai istorinį charakter', o pagrindinės socijologijos proble- 
mos, jos metodologija ir kategorijos, tiriamos filosofų veikaluose k. a. 
Cohen, Natorp, Stammler (Marburgo neo-kantianistai), Winde!band, 
Rickert (Badeno mokykla), Scheler, Troeltsch, Max Weber etc. Socijo- 
logijai sufilosofėti ir sudvasėti daug padėjo didelės vertės vokiečių idea- 
lizmo filosofų (Fichte, Schelling, Hegel, Baader) ir romantikų (Schlegel, 

Novalis, Gėrres, Miiller etc.) palikimas. Šalia istorinės krypties socijolo- 
gijoj atsiranda psichologinė mokykla, kuri socijologinius klausimus bandc 
spręsti, išeidama iš žmogaus sielos punkto ir jo psichinių elementų. Čia 
tenka suminėti šie vardai: Sombart, T6nnies, Simmel, Litt, Wundt ir kiti. 
Kai kurie šios mokyklos teoretikai socijologijos problemas bando padaryti 
psichologijos mokslo objektu ir nuginčyti pačios socijologijos, kaip sava- 
rankiško mokslo, galimumą. Kartu atsiranda, kaip aukščiau minėta, for- 
malistinė kryptis socijologijoj arba taip vadinamoji socijalinių santykių te- 
orija (Simmel, Vierkandt, v. Wiese), neigianti visuomenės, kaip substan- 
cijalinės sąvokos esimą ir suvedanti ją į socijalinės funkcijos, formos bei 
santykių sąvoką. 

Labai ryški paskutinių laikų metafizikon grižimo tendencija nepaliko 
be įtakos ir socijologijos mokslui. Aiškūs šitos įtakos liudijimai yra Paul 
Barth'o! pastangos sulieti socijologiją su istorijos filosofija ir charakte- 
ringas Troeltsch'o pareiškimas, kad „be visuotinos pasaulėžiūros jokia so- 
cijalinė sąsaja nėra galima“ ir kad mokslas apie visuomenę, kaip tokią, yra 
galimas tik tada „jei už jo stovi metafizika, kuri tiki į tikrąjį realybės pa- 
žinimą, pasigaunant vienalytiškų filosofinių sąvokų bei kategorijų'“. Gry- 
nai metafizinį charakterį turi visai paskutinių laikų Othmar'o Spann'o uni- 
versalistinė socijologijos sistema, turinti tendencijos sukurti šių dienų 
krikščioniškosios kultūros pasauliui naują socijalinę doktriną, arba teisin- 
giau atgaivinti Platono — Aristotelio, viduramžių scholastikos arba vo- 
kiečių romantikų — idealistų universalizmą dvasios moksluose, pritaikant 
jį šių laikų moderniojo mokslo ir kultūros reikalavimams. Žemiau paduo- 
dame šios Spann'o teorijos pagrindinius bruožus. 

Metafizinės tendencijos šių dienų filosofijoj ir socijologijoj sudarė 
palankias sąlygas krikščioniškosios — idealistinės socijologijos atgaivini- 
mui. Nuo viduramžių pabaigos iki praeitojo šimtmečio pradžios krikščio- 
niškoji socijologija beveik neparodė gyvybės ženklo. Tik su 19-tuoju 
šimtmečiu prasidėjęs religinis atgimimas atgaivino ir krikščioniškąją so- 
cijologiją. Iš paskutinių laikų katalikų socijologų suminėtini šie vardai: 
A. Miller, Gėorres, M6hler, Ketteler, Hitze, Vogelsang, v. Hertling, A. M. 
Weiss, H. Pesch (Vokietijoj), de Maistre, Lammenais, Montalembert, de 
Mun (Prancūzijoj), Newman, Manning (Anglijoj), Perin (Belgijoj), Libe- 
ratore, Toniolo (Italijoj), Decurtins (Šveicarijoj) ir t.t. Tačiau katalikų 
socijologijos Nestoru reikia laikyti popiežius Leonas XIII., kuris savo 
dideliai reikšmingomis enciklikomis apie socijalinį klausimą atgaivino 
tomistinę filosofiją ir iš užmaršties prikėlė viduramžių laimėjimus soci- 


* Die Philosophie der Geschichte als Soziologie, 1933* *. 
* Die Soziallehren der christl. Kirchen u. Gruppen, 19237. 

jalinių mokslų ir socijalinio gyvenimo srity. Su Leonu XIII-ju prasi- 
deda nauja Katalikų Bažnyčioj socijalinio veikimo era, o kartu dingsta 
taip pat katalikų atšalimas visuomenės mokslams. 

Reikia čia pažymėti, kad nežiūrint į gan ilgą eilę vardų idealistinės 
socijologijos istorijoj, nė vienas iki paskutinių laikų nedavė pilnai atbaig- 
tos socijologijos sistemos. Platonas, Aristotelis, Augustinas, Tomas Ak- 
vinietis, vokiečių idealistai bei romantikai ir kiti idealistinės pakraipos 
mintytojai yra davę tik kaikurių atskirų socijologinių problemų (socija- 
linė etika, valstybės teorija etc.) išsprendimą, tik nedavė susistemati- 
zuoto socijologijos mokslo. Krikščionių socijalinės doktrinos kūrėjai 
formulavo tik tuos pagrindinius principus, kuriais turi būti sprendžiamas 
paskutiniais laikais taip labai susipainiojęs ir aktualus socijalinis klau- 
simas ir kurių reikalavo besiplečiantis Kat. Bažnyčios socijalinis veikimas. 
Atbaigta, metodologiškai pagrįsta, kaip formaliniu taip ir turinio atžvilgiu 
pilna idealistinės socijologijos sistema yra tik pastarųjų dviejų dešimt- 
mečių mokslo rezultatas. Ją randame Vienos universiteto profesoriaus 
Othmaro Spanno jo paties pavadintoj universalistine socijologijos teorijoj. 
Laikydami Spanno universalizmą katalikams pilnai priimtina socijologijos 
teorija, ir bandysime duoti jos pagrindinių minčių metmenis. 


2. UNIVERSALISTINIS ASMENS IR VISUOMENĖS SUPRATIMAS 


Reikia pirmiausia pastebėti, kad Spannas vartoja savotišką ir gana 
sunkią terminologiją. Norėdami išlikti suprantami, stengsimės, kiek tai 
bus galima, tą terminologiją daryti paprastesnę, nors, be abejo, nuo to 
turės kiek nukęsti atpasakojamųjų minčių tikslumas bei originalumas. 
Universalistinė Spanno doktrina išdėstyta gausinguose jo veikaluose, kurie 
suminėti straipsnio pabaigoj, literatūros sąraše. Savo sistemai Spannas 
yra davęs visapusišką pagrindimą. Universalistinis kategorijų mokslas — 
metodologija išdėstyta jo veikale „,Kategorienlehre“, filosofiniai pagrindai 
— veikaluose: „Sch6pfungsgang des Geistes“, „Gesellschaftsphilosophie“ 
ir „Geschichtsphilosophie“, universalistinę socijologijos sistemą duoda 
didžiausias jo veikalas „Gesellschaftslehre“, valstybės teorijos klausimai 
nagrinėjami knygoj „Der wahre Staat“ ir ūkio teorija patiekiama veika- 
luose: „,„Fundament der Volkswirtschaftslehre“, „Tote und lebendige Wis- 
senschaft“ ir „Die Haupttheorien der Volkswirtschaftslehre“. 

Empiristinio gamtos mokslų metodu taikymą visuomenės mokslams 
Spannas griežtai atmeta. Socijologija jam yra ne kauzalinis, bet teleolo- 
ginis dvasios mokslas, turįs tamprų ryšį su filosofija, ir tai idealistine 
filosofija. Jis aiškiai pastato ir išsprendžia socijologijos mokslo prin- 
cipinių pagrindų, būtent, kriterijų klausimą.  Natūralistinės socijologijos 
kriterijum yra individas, empirinis žmogus, universalistinei gi Spanno 

teorijai visuomenės mokslo kriterijum yra visuomenės, kaip dvasinės visu- 
mos sąvoka. Universalistiškai organišką visuomenės, valstybės ir ūkio 
supratimą Spannas stato prieš mechanistini bei individualistinį supratimą, 
per kurio kritiką eina prie universalizmo sistemos pagrindimo. Jis skiria 
dvi pagrindines visuomenės, valstybės ir ūkio koncepcijas — empiristinę 
ir idealistinę. Pirmajai jis duoda individualizmo, antrajai — universalizmo 
vardą. Individualizmui individas yra autarkiškas atomas, turįs nepriklau- 
somą egzistenciją, o jų susibūrimas yra tik išorinis, mechaniškas. Individas 
čia yra visuomenės primatas, jos pagrindas. Individualizmas remiasi pri- 
gimtąja žmogaus teise. Tačiau reikia nepamiršti, kad yra dvi prigimtosios 
teisės: individualistinė (Hobbes, Locke, Rousseau ir kt.) ir dieviškoji — 
lex naturalis, jus divinum (Plato, Aristoteles, Tomas Akvinietis). Pri- 
gimtosios teisės sąvoka gali būti išvesta iš visa apimančios dieviškosios 
visumos sąvokos, oc ne iš individo, žmogaus, „animal rationale“ sąvokos. 
Pagal individualistinį supratimą individas yra visuomenės nepriklausoma, 
bet ją kurianti, absoliuti sąvoka, gi visuomenė yra tik mechaniškas, ato-- 
miškas individų susibūrimas. Tokį individo ir visuomenės supratim3 
Spannas griežtai atmeta, pastatydamas prieš ji universalistišką individo 
ir visuomenės koncepciją, pagal kurią dvasinis atskirų žmonių santykiavi- 
mas yra svarbiausia šių sąvokų žymė. Dvasinė individo egzistencija yra 
sąlyginė, ji yra reikalinga kitų individų egzistencijos. Taigi, individas 
jau savo esmėje yra, kaip sako Spannas, nariškas ar dališkas (gliedhaft), 
yra skirtas gyventi, dvasinį gyvenimą kūrti, kitų narių bendruomenėj. 
Individas savo dvasinę egzistenciją igyja ne pats iš savęs, bet iš bendra- 
vimo su kitais. Jis kuria save, kaip dvasinę būtybę, tik būdamas iš vidaus 
susijęs su kitomis dvasinėmis būtybėmis. Individų tarpusavis bendravimas, 
dvasinis jų santykiavimas, o per tai jų įsijungimas į visumą yra tikrasis 
jų buities šaltinis, jų esimo sąlyga. Tik per dvasinį santykiavimą su 
kitais, tik per visumą individas dvasiškai gimsta ir tampa tuo, kas jį skiria 
nuo gyvulio — protinga asmenybe. 

Visuomenė nėra mechaniškai suprastų, nepriklausomų individų suma, 
kurie a priori gatavi i ją prisideda, bet ji pati yra individų buities sąlyga, 
ji yra dvasinis kūrinys, kurio pagrindas nėra utilitarinis bei atskirų žmo- 
nių naudingumo ar interesų principu paremtas, bet kuri savo egzistenciją 
semia iš visuotinosios, absoliučios visumos šaltinio. Visuma stovi aukš- 
čiau už dalį, visuomenė — aukščiau už individą. Individai nėra izoliuotos, 
pačios savy pagrįstos egzistencijos, bet jų tapsmo galia (Werdekraft) 
glūdi jų dvasiniame sąryšy, visumoj. Iš čia ir vardas — universalizmas. 

Pagrindinis socijologijos klausimas yra visuomenės aptarimas, jos 
savokos nustatymas. Kas gi yra visuomenė, kas yra socijaliniai reiški- 
niai? Į šiuos klausimus Spannas duoda sekantį atsakymą. Visuomenė yra 
savaima individų nepriklausoma realybė, ji yra dvasinė visuma — objek- 


Idealistinė socijologija 425 


tyvioji dvasia. Visuomenė yra „,„Noethon“, kurią tik dvasios akimis ga- 
lima pažinti, suprasti, pergyventi; gi žmogus yra tik to „„Noethon“, tos 
objektyvios dvasios dalininku, nariu. „Die Gesellschaft ist kein Kieselstein 
zum Greifen, sondern objektiver Geist, d. h. Geist, den ich erleben muss. 
Ich muss das Gedachte mitdenken kūnnen, das Erlebte miterleben kon- 


nen“. — „Der Mensch ist geistiger Mensch kraft seiner Gliedhaftigkeit 
im objetiven Geist. Jeder objektiver Geist ist ein Ganzes aus Glie- 
dern“!. Taip Spannas aptaria logiškąjį individo ir visuomenės santyki. 


Visuomenė nėra kauzalinė gamtos, bet dvasios realybė, ji yra supraem- 
pirinė, spontaniška, prasminga ir visuotiniška (ganzheitliche) dvasios 
sritis. Visuomenė nėra gamtos, bet dvasinių vertybių pasaulis, socijaliniai 
reiškiniai kyla ne iš kauzalinio atskirų ir savarankiškų individų savitarpio 
santykiavimo, kaip mano individualistai, bet jie yra patys specifiniai, vi- 
suomenės, kaip dvasinės bendruomenės, reiškiniai. Visuomenė savo ga- 
liausioj esmėj yra savaima dvasinė realybė, visi jos elementai — kaip 
veikimo taip ir objektyviai dvasinio pobūdžio — yra struktūrinės dalys, 
kurios organiškai tarpusavy yra susijusios ir izoliuotai, pačios savy, ne- 
galimos. Dvasinė bendruomenė yra todėl ne sumacija psichinių žmogaus 
itakų vienas kitam, ne vien tik psichologinis faktas, bet ji yra dismem- 
bracija (Gliederung), dvasinė koreliacija, šios esmės glūdi visumos sąvo- 
koj. Visuomenę, suprantant kaip dvasinę visumą (Ganzheit) ir kaip tokią 
padarant socijalinių reiškinių tyrinėjimo kriterijum, natūralistinės soci- 
jologijos, paremtos ant individų, visuomenės atomų, sąvokos, pagrindai 
tampa visiškai sukrėsti. Visuomenė tuo būdu tampa nauja esimo plotmė 
(Ebene von Dasein), pastatyta prieš kauzalinį bei psichologinį atskirų 
individų sumacijos principą. Visuomenė yra dvasinė visuma, susidaranti 
ne iš konkerčių psichologinių vyksmų (Vorgūnge), bet egzistuojanti kaip 
ir kiekviena visuma savy — iš būtino dvasinio santykiavimo išplaukiančių 
eiementų. 

Žmonių santykiavimo, koreliacijos sąvoką papildo nariškumo bei da- 
lingumo sąvoka, kitaip sakant, dvasinio dalyvavimo supraindividualinėj 
visumoj savybės sąvoka. Šitas dalingumas, dvasinio dalyvavimo savybė 
individo nenaikina, bet priešingai jį individualizuoja, pažadina ir kuria jo 
dvasinį esimą. Dvasinėj visumoj glūdi gyvenimo ir kūrybos pradai. Izo- 
liuotas, autarkiškas individas negalėtų pasireikšti dvasiškai, kūrybiškai, 
jame negimtų jokia mintis, idėja, joks jausmas, nepasireikštų valios veiks- 
mas, jei jis nebūtų dvasiškai susijęs su visuma ir jos dalimis — kitais 
individais. Visa, kas dvasiška tik dalingume (Gezweiung) pasireiškia, 
individualinė siela yra subordinuota supraindividualinėj visumoj, ji šioj 


' Cit. iš prof. Spanno paskaitų užrašų. 

įgyja tapsmo galią, čia pasireiškia jos vita propria, jos specifinis gy- 
venimas. 


Bendravimas tarp dviejų draugų, motinos — vaiko, mokytojo — mo- 
kinio, kūrėjo ir jo skaitytojo bei stebėtojo, yra tai, kame glūdi objektyviojo 
dvasingumo pradas visuomenėj.  Tatai nėra atomiškai suprastas santy- 
kiavimas atskirų dvasinių būtybių, kurios atskirai ir izoliuotai visai neeg- 
zistuoja. Pavaizduojant žmogaus fizinio organizmo analogiją matome, kad 
gerklė yra gerkle dėlto, kad šalia jos ir joje yra širdis, kraujo cirkulia- 
cija etc.; taigi kuriantis nariškumas visų atskirų kūno organų yra tai, kas 
gerklei suteikia jos esimą. Dvasinis pradas draugų, menininkų, filosofų 
bendravime pasireiškia, aktualizuojasi, išimtinai, tik kaip nariška visumos 
dalis. Visuma (Ganzheit) yra pagrindinė savybė bendruomenės, dalingu- 
mas bei nariškumas (Gliedhaftigkeit) — pagr. savybė atskiro individo. 
Individas niekad neįstengia išsiveržti iš visumos ribų, genijus neištrūksta 
iš bendruomenės rėmų, tik jo sielos galios aktualizuojasi, pasireiškia savo 
maksimume. 


Taigi, visuomenės aptarimas, jos esmės supratimas gali būti dvejopas, 
sulig to, koks yra šios sąvokos nustatymo kriterijus, individas kaip soci- 
jalinių reiškinių kardinalinis punktas, primatas (individualizmas) arba 
visuma, kurioj individai pasireiškia tik kaip dalys, organai (universa- 
lizmas). Individualizmas visuomenę, valstybę, tautą ir visus socijalinius 
sambūrius bei reiškinius sumezga su individo sąvoka, žmogus yra tas cent- 
rinis punktas, apie kurį ir kuriame sukasi, aktualizuojasi visas dvasinis 
kūrybos pasaulis. Pagrindinė individualizmo forma yra prigimtoji teisė, 
pagal kurią individai laisva sutartim (Rousseau-Contract social) sukūrė 
valstybę. Anarchizmui, machiavelizmui ir kitoms individualizmo formoms 
individas yra realybė, visuomenė — fikcija. 


Individualistini visuomenės supratimą mes randame pas senovės so- 
fistus, vėliau per machiavelizmą, švietimą, prigimtąją teisę ir liberališkają 
valstybės teoriją, jis užvaldo žmonių protus ir širdis. Mums, individua- 
lizmo laiko dvasioj išaugusiems, jis išrodo kaip savaime suprantamas, ir 
kiekvienas bandymas, bet kurią problemą išspręsti, išeinant ne iš žmogaus 
punkto, mums išrodo labai nesuprantamas, svetimas ir nepriimtinas. Ro- 
dos, negali būti mažiausios abejonės, kad visuomenė susideda iš atskirų 
žmonių, o tačiau, pastačius klausimą, kas yra individas, dvasinis žmogus 
savo esmėje ir ar iš tikrųjų jis yra visiškai savarankiškas, savaima realybė, 
dvasinis atomas pats savy absoliutus, mes prieiname prie kitų rezultatų. 
Kai mes iškeliame šiuos klausimus, pamatome, kad individas nėra dvasiškai 
pats savy atbaigtas, autarkiškas ir kad visuomenė nėra tik mechaniška 
individų suma, visuma yra logiškai prieš dalį, ši be visumos nėra galima, 
dalis iš visumos semia savo esimą. Individas yra žemesnio rango realybė, 

tačiau jo savarankiškumas, specifiškumas, jo moralė vertė ir atsakingumas 
tuo nenuginčijamas. 

Žmonijos dvasios istorijoj ir jos kultūrinėj pažangoj universalizmas 
yra suvaidinęs daug didesni vaidmenį, kaip individualizmas. Visuomenės 
ir valstybės supratimas, jų sąvokos pas Kungfustę.  Upanišadus, Zend- 
Avestą, Platoną, Aristotelį, neo-platonikus, scholastikus, vokiečių filoso- 
fžus — idealistus ir romantikus yra universalistinis.  Nusikreipimas nuo 
šios pasaulėžiūros ir kultūros išdvasėjimas buvo puolimas, regresas. Mes 
gyvename šio dvasinės kultūros nupuolimo laikotarpy, mes esame indi- 
vidualistiškai-liberališkai išauklėti ir dėlto universalistinė individo ir vi- 
suomenės koncepcija mums gali išrodyti perdėta, nereali, paneigianti 
žmogaus vertę ir jo vaidmeni. — Tačiau universališkai suprastas individas 
pastatomas jam atitinkamoj aukštumoj, iškeliama jo dvasinė vertė, kurią 
buvo atėmęs materijalizmas, padarydamas jį mechaniškų akstinų stumiama 
mašina, determinuotą ir supainiotą aklų gamtos vyksmų. Visuomenė yra 
dvasingų ir dalingų žmonių bendruomenė, supreindividualė ir kurianti 
realybė, ji yra grynai moralinė sąvoka, ne utilitarinis susibūrimas. Iš čia 
pasirodo galima socijalinė etika. Dvasia ir moralė vieno veda į dvasią ir 
moralę kito, individualinė moralė veda į visuotinąją moralę. Socijalė 
etika yra virš individo etikos. Individualizmas skelbia autonominę mo- 
ralę; individo socijalinis nusistatymas, poelgiai yra paremti naudingumo 
motyvu, dėlto tikroji socijalinė etika čia nėra galima. Taip pat dorinis atsa- 
kingumas gali būti pagrįstas tik ant visumos ir dalingumo kategorijų. 
Universalizmas atomišką suverenitetą, paremtą absoliučiu atsakingumu ir 
mechanišką milieu-teoriją paremtą absoliučiu individo neatsakingumu pa- 
daro negalimu. Individualizmas skelbia individo savarankiškumą, izolia- 
ciją, laisvę, — universalizmo postulatas yra ryšys (Verbundenheit), dva- 
sinis bendravimas (kuriame glūdi aukščiausias „aš'o“ produktingumas), 
vietoj laisvės atsistoja teisingumas. Individo savas esimas, laisvė, jo vita 
propria nėra kažkas subjektyvaus, jis yra, galima sakyti, būdas, priemonė 
(Weise), kurioje visuma kuriasi, per kurį individas reprodukuoja savy 
visumą. Traukinys gali greitai arba lėtai važiuoti, bet iš bėgių išeiti jis 
negali, taip lygiai „aš“ gali būti tobulas arba išsigimęs — netobulas visumos 
indas, bet negali iš jį rišančios visumos ištrūkti — kitaip jis būtų dva- 
siškai miręs. Analogija: — jei atmosferoj nebūtų oro, fizinis žmogus 
uždustų. Kas yra visuma pati savy — savo esmėje, yra jau ne socijolo- 
gijos, bet ontologijos klausimas. Socijologijai pakanka filosofinės anali- 
zės rezultato, kad visuomenė turi dalingos sistemos (Gliederbau) struk- 
tūrą ir kad viskas joje perdėm yra nariška. 

3. VISUOMENĖS TURINYS IR STRUKTŪRA 


Aptarę visuomenės sąvoką ir jos esmę, mes statomės klausimą, koks 
yra visuomenės, kaip realaus istorinio fakto, turinys ir vidujinė jos 
struktūra? 

Iki šiol, svarstydami visuomenės sąvoką (visuma ar sumacija, dismem- 
bracija ar savitarpiškas santykiavimas), mes sukomės apie bendrąją jos 
prigimtį ir priėjome prie formalinės jos sąvokos. Per formalinę visuo- 
menės sąvoką mes turime prieiti prie jos realiosios sąvokos, prie jos turi- 
nio ir struktūros, t. y., išsiaiškinti, kaip toji visuma diferencijuojasi da- 
limis, koks tų dalių pobūdis etc.? 

Socijaliniai reiškiniai aktualizuojasi per šiuos du elementus: jutimas 
(Empfindung) ir veikimas (Handlung). Jutimas čia imamas plačioj pras- 
mėj, juo suprantamas ir fizinis jutimas, ir galvojimas, norėjimas ir jaus- 
mas, nuotaika etc. Šis pas paskirą žmogų niekad nepasireiškia savaime, 
bet kaip pažadintas arba pažadinantis, visada tik bendrai, kartu su jutimu 
kitų žmonių — jutimų visuma. 

Pirmapradiškos (ursprūngliche) dvasinės bendruomenės yra mokslas, 
menas, religija ir filosofija, kurios realizuojasi labai įvairiose, konkrečiose 
ir aiškiose formose: draugavimas, meilė, vedybos, religinio misticizmo 
nuotaika, estetinis pasitenkinimas etc. — šios konkretizuojasi per orga- 
nizacinius sambūrius (šeima, valstybė, bažnyčia, mokykla, ekonominės bei 
politinės dr-jos etc.). Tokių bendruomenių turinys, kiek jis siekiamas 
įgyvendinti, yra veikimo tikslas. Veikimo tikslas yra nelygūs savo svarba 
ir verte, jie grupuojasi pagal rangą (Rangordnung). Pirmapradiška gy- 
venimo tikslų sistema sukonstruota pagal rangą yra išreikšta dorovingu- 
me, moralėje ir teisėje. Gyvenimo vertybių sfera yra praktikoj niekada 
neįgyvendinama tikslų sistema — dėlto ji skatina į tobuluma ir kūrybą. 

Veikimas tarnauja tam: 

1. kad, pasigaunant tam tikrų priemonių, pasiektų tikslą (ekonominis 
veikimas). Šis ekon. veikimas yra savo ruožtu, kompleksas įvairių vei- 
kimo formų arba priemonių sistema tikslams siekti (ūkis); 

2. veikimas išieiškiantis sielos būseną, — pav. kalba, dėstanti filoso- 
fines problemas, tarpininkaujanti intelektualinei kūrybai, tapyba, konk- 
retizuojanti menininko sielos jausmą — vaizduojantis veikimas; 

3. aukštojo rango veikimas, — veikimas, skatinantis visokį kitą vei- 
kimą, — organizacinis veikimas — organizacija. 

Ūkis yra aukštesniems tikslams tarnaujanti. jų priklausoma priemo- 
nių sistema, gi kalba, tapyba, organizacija pareiškia, konkretizuoja sielos 
gyvenimą. "Taigi, veikimas iš vienos pusės yra tarnaujantis, iš antrosios 
pusės vaizduojantis, konkretizuojantis, galima sakyti, realizuojantis dva- 
sią. Ekonominis ir organizacinis veikimas galimas tik tarp daugelio žmo- 

nių, — veikianti bendruomenė — kooperacija. Dvasinis santykiavimas 
iššaukia jutimus, ekonominis bei organizacinis bendradarbiavimas iššaukia 
veikimus, pastarųjų, kaip tarnavimo pobūdį turinčių, pagrindas yra dva- 
sinis santykiavimas. 

Dvasinis kultūros ir visuomenės turinys siekia realizavimo, jis kon- 
kretizuojasi tam tikrose organiškose veikimo sferose: — korporacijos, 
sluoksniai (Stande), individualistiškai — klasės — luomai. Individua- 
listų (ypač marksistų) pažiūra, kad klasė yra sumacija lygios socijalės 
padėties žmonių, yra klaidinga. Iš tikrųjų, klasė, teisingiau tam tikras 
visuomenės sluoksnis, korporacija (Stand), yra iš esmės nariška veikimo 
srities sistema, sambūris, įjungtas į bendrąjį visuomenės turinį bei kul- 
tūros visumą. Ši veikimo sistema yra reikalinga tam tikro skaičiaus žmo- 
nių, kaip veikimo (funkcijos) subjektų (Trager von Leistungen). Šis 
veikimo sambūris susidaro ne per individų sumaciją, bet į jį, kaip visumą, 
patys individai įjungiami, dvasiniai inkorporuojami. 

Be tokių veikimo sambūrių, dalinių visumų (Teilganzen), visuomenės 
turiny glūdi dar ypatingi, vienalytiški ir lyg atbaigti dvasiniai sambūriai 
(Einheitserscheinungen): tauta, teisė (įvairių teisių visuma), valstybė 
(„Einheitserscheinung“ visų organizacijų). Valstybė yra organizacinio 
veikimo srities visuma. Ji yra ne kas kitas kaip korporacija su tam tikrais 
specifiniais uždaviniais, ji yra aukščiausio rango korporacija (Hėchststand) 
ir prižiūri kitų korporacijų veikimo darnumą. Aukščiausios korporacijos 
sąvokoj, jos esmėj, glūdi tikrasis pradas to, ką individualistinė valstybės 
teorija klaidingai vadina suverenitetu. Taip suprasta valstybė išrodo visai 
kitaip kaip šių dienų centralistinė valstybė, jos veikimo sfera sumažėja, va!- 
dymo momentas beveik atpuola (analogija: dabartinė Kat. Bažnyčios hie- 
rarchinė organizacija). Valstybė nėra iš tautos suverenumo postulato 
išplaukianti tvarkos, valdymo ir apsaugos institucija, bet ji yra vertybių 
pasauliui tarnaujanti ir veikimo sritį reguliuojanti korporacija. 

Suminėtąsias dalines visumas (Teilganzen) galima taip suskirstyti: 

1) grynai dvasinės objektivacijos (religija. mokslas, menas, filosofija), 

2) doroviniai normuojančios, vertę bei rangą nustatančios dalinės vi- 
sumos (dorovė, etika), 

3) dvasinį turinį išr:eiškiančios, vystančios ir realizuojančios dal. vi- 
sumos — organizacinio veikimo sritis (bažnyčia, valstybė, korporacijos), 

4) priemonių sistema (dalinė visuma) tikslams siekti (ūkis). 

Šios dalinės visumos, dvasinės bei veikimo — organizacinės sistemos, 
pagal jų rangą ir apimtį, yra hierarchiškai išlaipsniuotos (Stufenbau der 
Teilganzen), pavyzdžiui, žmonijos kultūra yra virš tautos kultūros, tautos 


kultūra — virš atskiro luomo — korporacijos kultūra, valstybių sąjunga — 
virš valstybės ir t.t. ir t.t. 

Nevisos dalinės visumos yra pirmapradiškos, atbaigtos, vienos savo tu- 
rinį semia iš kitos (pav. atskira korporacija — luomas iš tautos etc.). Iš 
čia kyla primato arba rango sąvoka, Aristotelio išreikšta sakiniu ,„,„Visuma 
yra virš dalies“. Pavyzdžiui, tauta yra virš valstybės, nes pirmoji yra dva- 
sinė dalinė visuma, antroji yra veikimo dalinė visuma ir, kaip tokia, že- 
mesnio rango. Iš dvasinių dalinių visumų metafizinės (religija, filosofija) 
yra aukštesnio rango už kitas (mokslas, menas); iš veikimo dalinių visumų 
organizacinės dal. visumos yra aukštesnio rango už kitas (valstybė yra virš 
ūkio etc.). 

Tiek, suglaustai, tenka pasakyti apie visuomenės turinį ir jos vidujinę 
struktūrą pagal universalinę Spanno teoriją. 


4. IŠVADOS 


Šitaip suprasta socijologija įgyja visiškai kitokį pobūdį, negu ji iki 
šiol yra turėjusi. Spannas, duodamas šiam mokslui visai naujus pagrindus, 
nustatė jam savitą ir naują metodologiją. Idealistinė-universalistinė socio- 
lcrija yra pagrįsta kategorijomis, išplaukiančiomis ne iš santykio priežas- 
ties: pasekmė, bet iš santykio visuma: dalis. Logiškas atskirų socijologi- 
jos kategorijų, sąvokų nustatymas, jų aptarimas yra galimas tik išeinant iš 
visumos sąvokos, kaipo pagrindinės. 


Kaip aukščiau matėme svarbiausios kategorijos yra šios: visuma (Ganz- 
heit) su jos dismembracija (Ausgliederung) bei pasiskirstymų į dalines 
visumas (Teilganze). Dismembruotos visumos dalys ir dalinės visumos 
yra organiškai, teleologiška prasme, susijungusios tarpusavy ir tarpiškai 
įjungtos į visumos turinį — Sangrąžinio sąryšio (Riickverbundenheit) ka- 
tegorija. Dismembracijos sąvoka suponuoja primato arba rango sąvoką, ši 
nustato dalinės visumos artimumą bendrajai visumai. Visuma yra organiš- 
ka, jos dalys bei dalinės visumos nėra lygios vertės, rango bei artimumo 
pačiai visumai atžvilgiu, — hierarchijos (Rangordnung) kategorija. Taip 
pat nevienodas yra atskirų visumos dalių joj, toj visumoj, dalyvavimo pasi- 
reiškimas, jų funkcionalumas (teleologine ne mechanistine prasme), dėlto 
šalia rango kategorijos atsiranda veiklos, funkcijos (Leistung) kategorija. 
Ši kategorija organizacijos moksle, valstybės teorijoj ir ypač ūkio moksle 
yra pagrindinė. Ne vertės ir kainos, bet veiklos, ūkio reiškinių funkciona- 
lumo problema yra svarbiausia ūkio moksle. 


Čia suminėtos sąvokos, kategorijos, visumoj paimtos, sudaro vienali- 
tišką ir visiems socijaliniams mokslams bendrą metodologiją. Nors visuo- 
menės ir jos dalinių visumų (sambūrių) vidujinė struktūra yra labai įvairi, 
tačiau ir čia suminėtos pagrindinės kategorijos, sąvokos negali būti lygiai 
ir toj pačioj prasmės apimty vartojamos. 

Visa iki šiol pasakytą suglaudus, reziumavus galime išreikšti šiomis 
tezėmis: 

1. Socijologija, kaip sistematiška ir savarankiška mokslo disciplina 
gali būti pagrista empirine — individualine arba idealine — universalinė 
individo ir visuomenės koncepcija. 

2. Sulig to, koks kriterijus, individas ar visuomenė kaip dvasinė visu- 
ma, dedamas socijalinių reiškinių tyrinėjimo pagrindan, skiriame dvi pa- 
grindines socijologijos mokslo kryptis: — individualistinę ir universa- 
listinę. 

3. Idealistinė - universalistinė socijologija išeina ne iš individo, bet 
iš visuomenės sąvokos. Visuomenė yra jai savaima, individų nepriklausoma 
realybė, ji yra dvasinė visuma — objektyvioji dvasia. Individas savo es- 
mėje yra nariškas, skirtas gyventi kitų narių bendruomenėj, visumoj, jo 
dvasinė egzistencija yra sąlyginė ir reikalinga kitų individų egzistencijos. 

4. Pagrindinės socijologijos kategorijos (visuma, dismembracija, hie- 
rarchija etc.) išplaukia ne iš santykio priežasties — pasekmė, bet iš santy- 
kio visuma — dalis. 

5. Universalistinė individo ir visuomenės koncepcija neprieštarauja 
krikščioniškajam žmogaus ir visuomenės supratimui, priešingai, tomisti- 
nėj filosofijoj ji randa savo pagrindimą. Universalizmo doktrina pripa- 
žinta taip pat Popiežiaus Pijaus XI enciklikoj „Ouadragesimo anno“. 

1. Pagrindinis socijologijos klausimas — asmens ir visumos santykių klausimas. — 
2. Asmens reikšmė socijologijos moksle. — 3, Asmens problema antikinėj ir idea- 
listinėj vokiečių filosofijoj. Antikinis idealistinės filosofijos atsakymas į krikščio- 
nišką klausimą. — 4. Spanno visybės teorija ir asmuo; individas, asmuo ir asme- 
nybė. — 5. Visybės teorija ir idealistinis individualizmas. — 6. Spanno asmens ir 
visybės teorija ir krikščioniškas universalizmas.  Spanno ir krikščioniškos socijo- 
logijos asmens supratimas. — 7. Asmens laisvės problema. — 8. Spanno socijolo- 
gija palyginant ją su Aristotelio, Augustino ir T. Akviniečio idėjomis apie asmenį 
ir visumą. 


Visuomeninių mokslų pagrindu visumet buvo ir liks asmens, individo 
santykių klausimas su visuomene, su valstybe. "To klausimo rišimas ir 
narpliojimas sudaro visuomeninių mokslų objektą, o individo santykiai 
su visuma, tų santykių praktika ir kultūra yra esminis žmonijos istorijos 
vyksmo pažymys. "Tačiau sprendžiant tų dviejų realiųjų istorinių fakto- 
rių, visuomenės ir individo, santykių klausimą, negalima jo atsakyti, ne- 
atsakant klausimo: kas yra asmuo ir kas yra visuomenė ir jos saviraiškos 
daugiariopi pavidalai? Su visais nežinomais ir gudriausias matematikas 
neišspręs jokios, kad ir paprasčiausios lygties. Tokios lygties praktiškai 
ir būti negali. Negalimas yra ir socijologijos mokslas, neatsakant klau- 
simo, kas yra asmuo, kas yra visuma. Dėl to asmens klausimas visose so- 
cijologinėse sistemose yra vienas pagrindinių klausimų.  Socijalinė kul- 
tūra, socijalinė istorinė praktika perdaug įtikinamai rodo, kad vienoks ar 
kitoks asmens problemos išsprendimas nulėmė ne vien socijalinių mokslų 
likimą, bet tuo pačiu buvo išspręsti ir dvasinės bei socijalinės kultūros 
klausimai ir jų praktika. Daug kas su šiuo klausimu perdaug lengvai 
apsidirba. Bet tuo niekumet nebuvo ir nebus nutrinta tikroji asmens 
reikšmė ir jo galia. Asmens galia, pasak Goethes, yra „die grėsste Kraft 
der Welt“, didžiausia pasaulio galia, ir pagal tai, kaip toji galia buvo 
suprasta, ėjo ir formavosi žmonių gyvenimas, pagal tai kūrėsi ta ar kita 
socijalinė filosofija, o su ja ir socijalinė kultūra. Dėlto tikslus žmogaus 
individualybės aptarimas turi lemiančios reikšmės kiekvienai socijologi- 


' Po D-ro Gr. „Valančiaus paskaitos kilo diskusijos, kuriose plačiai dalyvavo 
D-ras K. Ambrozaitis. Išreikštas tuomet mintis patiekė Redakcijai šio straipsnio 
pavidalu. Red. “ 

jai. Socijologijos skiriasi ne vien metodologija, bet ir ideologija, skiriasi 
„visuomenės ir individo supratimu“. Kreivumai asmens problemą spren- 
džiant, padaro didžiausias kiaurimes ne vien filosofų socijologų galvose- 
noj, bet kas svarbiausia ir pačiame gyvenime, o taip yra dėlto, kadangi 
socijalinė pedagogika ir praktika remiasi socijaline etika. 

Filosofinės minties istorija rodo, kad ne visumet šis klausimas buvo 
atsakytas tinkamu aiškumu. Asmens vertė dažnai buvo ir tebėra laidoja- 
ma, nutušuojama ivairios rūšies kolektivizme bei panteizme, asmuo dažnai 
esti aptariamas, kaip žemiausias laipsnis kažkokios bevardės visumos. Tuo 
būdu ir patsai žmogus darosi visai bevardis, neaiškus anoniminės visumos 
anoniminis vienetas'. 

Žiūrint visuomeninių mokslų plėtotės istorijos, tenka pripažinti, kad 
antikinei kultūrai asmens ir visuomenės santykių klausimas atsakyti buvo 
daug lengviau. Jisai tuomet buvo daug paprastesnis, negu mūsų laikais. 
Antikinei socijalinei kultūrai rūpėjo atsakyti klausimas: kokie privalo būti 
santykiai tarp: individo ir visuomenės, piliečio ir valstybės, subjekto ir 
objekto. 

Į šiuos visus klausimus, imant iš esmės, antikinė kultūra davė vieną 
ir nuosakų atsakymą: individas yra visumos dalis, žemiausia, ne vyriau- 
sio pasaulio Kūrėjo, ne Demiurgo, bet dievukų sukurta padarų rūšis. 
Aukščiausioji visybė kuria aukštesnio rango padarus — dievukus, o jau 
šie pastarieji žmones, individus.  Individuose yra paskutinioji besireiš- 
kiančios visumos dalis. Individo vertę dažnai lemdavo toji aplinkybė, ko- 
kio būtent rango dievaitis jį sukūrė. Dėl tos priežasties antikinei kultū- 
rai daug lengviau buvo atsakyti klausimas kokie yra ir privalo būti san- 
tykiai tarp individo ir visuomenės, piliečio ir valstybės, tarp subjekto ir 
objekto. Daug sunkiau atsakyti šis klausimas po to, kai krikščioniškoji 
kultūra ji visai kitaip nusakė, būtent, kurie turi būti santykiai tarp: 
asmens ir visuomenės, žmogaus ir valstybės, subjekto ir subjekto ar 
subjektų. 

Taigi, asmens ir visuomenės santykių klausimas yra senas, kaip senas 
yra žmonių bendruomenės gyvenimas. Bet tik po to, kai krikščioniškoji 
kultūra iškėlė nelygstamą asmens vertę, tik paaiškėjus išvidinio asmens 
gyvenimo savaimingumui, asmens ir visuomenės santykių klausimas tapo 
daug opesnis ir įgijo naujos rimties ir nelygstamos prasmės. Kada per 
asmens vertę individo ir visumos santykiai virsta giliausiais dvasinės pri- 
gimties klausimais, tai tuo pačiu jisai išeina iš tų ar kitų individualisti- 
nių, natūralistinių mechanistinių teorijų ribų ir tiek prieš atskiro žmo- 
gaus sąmonę, tiek prieš visą gyvenimo visumą atsistoja kaip krikščioniš- 
kos kultūros klausimas. Dėlto objektyviai galvojant, reikia pripažinti, kad 


* Plačiau asmens problemos klausimu žiūr. Dr. K. Ambrozaičio „Sub specie 
aeternitatis aut durationis“, „Logos“ 1 nr. 1930. 

asmens ir visuomenės, visumos ir individo klausimas iš esmės yra krikš- 
čioniškos kultūros klausimas ir greičiausia dėl tos priežasties tik krikščio- 
niškoj kultūroj mes randame geriausią ir tikriausią to klausimo rišimą. 


Turint galvoj svarbesniąsias naujųjų amžių socijalines filosofines te- 
orijas, tenka pripažinti, kad tik vienam Hegeliui pavyko sukurti grynai 
loginę sistemą, kurioj asmens ir visuomenės santykių klausimas yra dar- 
niai ir logiškai užbaigtas. Bet iš kitos pusės reikia konstatuoti, kad Hegelis 
šį krikščioniškąjį klausimą atsako antikine prasme, dėlto jisai negali pa- 
tenkinti mūsų sąmonės. Be jokių realių konfliktų su visuomene, vien 
dialektinio proceso vedamas asmuo Hegelio filosofijoj pasijunta esąs objek- 
tyvios dvasios sferoj, patenka į pačią laimingiausią socijalinio gyvenimo 
būklę: tampa valstybės piliečiu. Dažnai ir visokiariopai deklaruoja He- 
gelis atskiro individo savaimingumą, bet galų gale tas savaimingumas 
nyksta, visi asmens individualumai nudyla. Individas galų gale aiškėja 
kaip narys, kaip visybės dalis, kaip objektyviosios dvasios subjektyvioji 
pasireiškimo lytis. Tuo būdu krikščioniškas klausimas gauna antikinį at- 
sakymą. 


Hegelio filosofija, kaip ir antikinė kultūra, nepalietė realios asmens 
ir visuomenės santykių esmės, nes toje sistemoj pražiūrima nelygstama 
žmogaus asmens vertė ir tikroji jos kilmė. Antikinė kultūra nežinojo 
laisvo kūrybinio istorinio gyvenimo vyksmo, ji težinojo vien tik pasikar- 
tojantį istorinio gyvenimo procesą, kurio vyriausia, aukščiausia ir tobu- 
liausia lytis buvo visuma, valstybės gyvenimo visuma. Tų laikų vals- 
tybė tiek idėjiniu tiek praktiniu atžvilgiu buvo viso gyvenimo visuma, 
pats antikinis gyvenimas, beveik gyvenimo prasmė, arba, Hegelio žodžiais 
tariant: „das letzte Stadium der Geschichte“. Tokia buvo ir antikinė fi- 
losofija — iš esmės ji buvo filosofija apie valstybę. Štai kodėl antikinis 
asmens ir visuomenės santykių klausimo rišimas buvo visumet visumos, 
valstybės kaip didžiausio autoriteto, aukščiausios dvasinės realybės naudai. 
Krikščionio sąžinei ir sąmonei, religinio subjekto sąmonei aukščiausias 
autoritetas yra kitas, su kuriuo visuomenė su visų savo tikslų ir lyčių vi- 
suma niekumet negali sutapti. Individo asmens sąmonei santykiai su vi- 
suomene, su dalimi ar visuma, krikščionio sąmonei, yra ne tiesioginiai, ne 
betarpiški, bet jo proto ir sąžinės reflektu paremti. Asmens ir visuome- 
nės santykių mastas šiuo atveju yra, iš vienos pusės vieno Kūrėjo valia, 
iš kitos pusės, nelygstama asmens vertė. Visos visuomenės gyvenimo lytys 
ir jų dalys įgauna čia grynai istorinės prasmės, ir toji istorija yra tuo at- 
vejų ne pasikartojimas, ne tiesioginis „objektyvios dvasios“ pasireiški- 
mas, bet laisvųjų Žmogaus valios aktų žygiai, kurie esmingai ir galutinai 
įprasminami ir pašvenčiami aukščiausio dvasinio autoriteto, vieno visiems 
amžiams ir visam gyvenimui. 

Pripažįstant asmens ir visuomenės santykių klausimą vienu pagrindi- 
nių socijologijos klausimų, tenka su loginiu  nuosakumu bei griežtumu 
kaip sąlygą priimti atskirą asmenį kaip nelygstamą ir savaimingą vertę, 
nes tik šią supoziciją priėmus bus galima tiksli ir nuosaki socijologija, 
tik šia sąlyga bus galima tiksliai išaiškinti individo santykiai su visuo- 
mene ir su visu tuo žmonių gyvenimo pasauliu, kuriame ir jisai pats gy- 
vena. Dėlto, norint patikrinti universalistinės Spanno socijologijos vertę 
žmogaus proto ir sąžinės šviesoj, pakanka pastatyti tik vienas klausimas, 
būtent: kokia vertė ir vieta čia pripažįstama atskiram asmeniui? Ar ši 
sistema apsaugo ir pripažįsta nelygstamą žmogaus asmens vertę ir jos tei- 
ses? Patsai Spannas, uolus universalistinės socijologijos apaštalas, pažy- 
mi, kad žmogaus individualybės esmė yra „die Feuerprobe jeder univer- 
salistischen Lehre““. Ar pati universalistinė Spanno socijologija šitą ug- 
nies bandymą išlaiko? 

Visą Spanno kūrybą galima paskirstyti į dvi dali: į negatyvią ir į po- 
zityvią. Pirmoje dalyje jisai patiekia puikią kritiką visų individualistinių 
- kolektyvistinių teorijų, pagrįstų natūralistiniais — mechanistiniais — 
kauzaliniais metodais ir empiristine - materijalistine pasaulėžiūra. Šioje 
savo kūrybos dalyje jisai pasireiškia visu didelio maštabo galvotojo majes- 
triškumu bei stipriu logingumu. 

Antroji jo kūrybos dalis yra pozityvi: čia jisai kuria savo universa- 
listinę teoriją. Šitoje dalyje jisai, dėja, jau mažiau laimingas. Pozity- 
vioje dalyje ir Spanno atžvilgiu reikia prieiti prie išvados, kad griauti kur 
kas lengviau, negu kurti net ir didelių gabumų žmonėms. Tiesa, ir pozityvioj 
dalyje jam pavyko iškelti naujų socijalinio gyvenimo aspektų, atskleisti 
naujų perspektyvų, bet sukurti vieningą, logiškai užbaigtą socijologijos 
sistemą ir jam labai sunkiai vyksta. 

Savąją socijologiją Spannas vadina universalizmu.  Spanno socijolo- 
gija vadinama dar ir idealistine socijologija. Spannas, kurdamas savo te- 
oriją, ir jo mokiniai, ją gindami, visų pirma pažymi universalistinės soci- 
jologijos metodų skirtingumą, griežtai ir pakartotinai pažymėdami, kad 
idealistinė socijologija nieko bendro neturi su mechaniniais — kauzali- 
niais — natūralistiniais metodais. Spanno metodas yra visybės metodas. 
Tatai reiškia, kad visuomeninės visumos gyvenime pirmapradė realybė, iš 
kurios eina ir plėtojasi socijaliniai organizmai, yra ne individas, bet vi- 
suma, visybė. Individas, pagal Spanną, yra tik išvestinė sąvoka ir realus 
tik kaip visumos dalis*. Individas čia nėra tas absoliutas, save kuriantis 
ir sau gyvenantis, kuriuo jį vaizduoja, pavyzdžiui, individualistai. Pirma- 
pradė realybė Spanno universalizme yra viršindividualinė realybė (Ueber- 
individuelle). „Der Einzelne als solcher“, sako Spannas, „ist nur etwas, 


* Spann, Der wahre Staat, pusl. 42. 
S Spann, Der wahre Staat, pusl. 29. 

das sein kann, nur etwas der Mūglichkeit nach Seiendes, nur ein Schlum- 
merndes, nur Fžhigkeit, etwas Potentielles. Wirklich wird dieses Mog- 
liche, Fahige erst durch Gemeinschaft.“! 

Kai kas dėstydamas ir populiarindamas pagrindines Spanno so- 
cijologijos mintis, šiuo klausimu teigia: „Dvasinė individo egzistencija 
yra sąlyginė. Individas savo dvasinę egzistenciją įgyja ne pats iš savęs, 
bet iš bendravimo su kitais. Individų santykiavimas ir jų įsijungimas i vi- 
sumą yra tikrasis jų būties šaltinis. Individų tapsmo galia (Werdekraft) 
glūdi visumoj. Visuomenė yra savaima, individų nepriklausomą realybė, 
ji yra dvasinė visuma, — objektyvioji dvasia. Individualinė siela yra su- 
bordinuota supraindividualinėj visumoj, ji šioje įgyja tapsmo galią, čia 
pasireiškia jos vita propria, jos specifinis gyvenimas.“ 

Tuo būdu Spanno teorija atskiras individas, kaip atskira, užbaigta, 
sau esama realybė, visai neegzistuoja. Individas egzistuoja tik kaip da- 
lis, kaip narys. „Etwas Eigenes“ yra ne individas, bet visybė (Ganzheit). 
Ji yra pirmesnė logikos ir laiko atžvilgiu, ji yra žadinanti, o individas pa- 
žadintas (wird erweckt). 

Visiškas visumos pirmumas prieš individą yra vyriausias visos Spanno 
universalistinės teorijos teigimas. Su šiuo teigimu neatskiriamai yra su- 
rištas ir iš jo eina kitas pagrindas, būtent: visas gyvenimas yra galimas 
ir suprantamas tik dėlto, kad toji visybė dalosi, šakojasi, kad ji yra dalin- 
ga. Visuomenės gyvenimo įvairumas, individų buvimo faktas turi pagrin- 
dą ir pradžią visybės dalingume.  Visybės dalingumas ir naringumas 
(Gezweiung und Gliedhaftigkeit) paaiškina ir kartu nulemia atskirų in- 
dividų santykius su visuma ir atskirų individų santykius su kits kitu. 
Atskiri nariai, kaip dalys negali bendrauti tarp savęs betarpiškai. Jie 
gali bendrauti tik per visumą, tik aplinkiniu keliu — Umweg iiber die 
Mitte?. Tik turėdami bendrą vidurį, bendrą savo „būties šaltinį“ individai 
gali bendrauti, santykiauti. Su visybe individai gali santykiauti tik į ją 
atgal grįždami, iš naujo su ja susirišdami (Riūckverbundenheit), o indi- 
vidų bendravimas tarp savęs tegalimas tik tiems individams kartu į vi- 
sybę sugrįžus, būtent per Mit-Rūckverbundenheit. „Ein unmittelbares 
Verhaltnis des Gliedes zum Gliede (des Teiles zum Teile) kann es nicht 
geben, da das Glied nur ūber seine Mitte hinweg, ūber das Ganze hinweg 
mit dem andern Gliede in Verbindung tritt.“* 

Kadangi objektyvioji dvasia gali reikštis daugelio visumų bei visybių 
pavidalais, gali produkuoti daug narių, tai tuo būdu ir visas visuomeninio 
gyvenimo procesas yra galimas tik „Mit — Ausgegliedertheit und Mit — 


* Spann, Der wahre Staat, pusl. 43. 
* Spann, Schopfungsgang des Geistes pusl. 40. 
* Spann, Gesellschaftsphilosophie pusl. 171. 

Riickverbundenheit“ dėka! Pati istorija irgi yra ne kas kita kaip daliji- 
mosi ir jo plėtotė. „Entfaltung ist... einerlei mit Geschichte.“ 

Spannas pastebi, kad toks visuomenės ir individų santykių, jų kilmės 
bei esmės supratimas reikalauja persukti ligšiolinį šiuo klausimu galvojimą 
visu 1809. Ir jei turėti galvoj šį metodą atžvilgiu visų mechanistinių ma- 
terijalistinių teorijų, galima sutikti, kad jo pasukimas, tikrai yra toks di- 
delis. Tačiau esmės atžvilgiu toks teigimas yra neabejotinai perdėtas. 

Spanno teorija apie visumas, dalinas ar visiškas, apie jų pirmaujančią 
reikšmę, apie individo subordinaciją visumos tikslui tam tikru atžvilgiu 
yra teisinga, bet ji turi ribas, kurias Spannas ikšiol nepastebi, nepripa- 
žįsta. Ir tikrai, kiek atskiras individas imamas kaip gyvas padaras, turįs 
socijalinę prigimtį, jisai gali būti suprastas ir Spanno visybės teorijos 
dėsnių šviesoj. Tačiau, imant atskirą individą platesne negu vien gyvo 
padaro prasme, imant jį kaip dvasinę būtį (ens in se), ir laikantis Spanno 
universalizmo, atskiras individas negali būti suprastas. Dalingumu ir na- 
ringumu, kad ir dvasinės visybės niekaip neprieisi ir nesuprasi nelygsta- 
mos individo dvasinės vertės, jo dvasinio individualinio savaimingumo. 
Tai pasiekti galima ne ignoruojant išvidinio individo gyvenimo. Spannas 
eina išorio metodo keliu, objektyviai, o ne subjektyviai, pradeda nuo vi- 
sumos, nuo visybės, esančios anapus ir virš individo.  Konstruoti šitokią 
teoriją Spannas galėtų tik turėdamas galimumo atsistoti šalia individo, 
pačiam iš jo išeiti ir tągi stebėti. Bet šiai evidencijai ir galimybei rei- 
kalinga dieviška akis, dieviška galia. Dėlto Spanno teorija turi tiek daug 
spragų. 

Kauzalinei — mechanistinei — natūralistinei visuomenės teorijai 
Spannas priešpastato kitą visuomenės aptarimą, būtent, kaip „dvasinės“ 
visumos, kaip „dvasinio“ organizmo, tačiau Spanno „geistig“ visur reiškia 
nedaug kaip „immateriell.““ 

Atskiro individo santykius su visuma Spannas aiškina vien tik indivi- 
duacijos principu pasiremdamas ir tiki tuo būdu išaiškinęs ir pripažinęs 
atskirų individų vertę ir savaimingumą. ,„W'enn der Universalismus den 
Einzelnen nur als Glied einer Gesamtgeistigkeit bestimmt, so ist damit 
der Einzelne nicht vernichtet, sondern ihm gegeben, was ihm zukommt, 
die Einzigartigkeit, die Individualitūt.“* 

Žodžiu ir Spanno universalizme individui pripažįstama, kaip jis pa- 
kartotinai teigia, individo „gliedhafte vita propria“. Bet toji individo, 
kaip visybės nario, „vita propria“ yra ne kas kita kaip individualinė „ob- 
jektyviosios“ dvasios funkcija. Tuo būdu visybės dalingumu ir individo 


Spann, Schopiungsgang d. G. pusl. 41. 

Spann, „Soziologie“ im Handwėūrterbuch der Staatswissenschaften, 4. Auflage. 
Weippert G., „Das Prinzip der Hierarchie“, Hamburg pusl. 136. 

Spann, Der wahre Staat, pusl. 44. 

naringumu tepripažįstama ir apimama tik asmens išviršinis gyvenimas, in- 
divido bijologinė egzistencija, pripažistamas asmens individualumas pačia 
siaurąja prasme. Individualinis „aš“, jo subjektingumas, individualybės 
substancijalumas tuo būdu yra nuneigiamas. Tuo tarpu mes žinome, kad 
visur ten, kur individui reikia apsispręsti dalies ar vienumos atžvilgiu, 


41] 


kur reikia ryžtis, veikti, jisai reiškiasi kaip asmuo, kaip „aš“, bet ne kaip 
narys. Šitas individo „aš“ savaimingumas individuacijos principu negali 
būti apimtas. 

Iš opozicijos autarkiškam individualizmui Spannas nuėjo į kitą kraš- 
tutinumą, kuriame asmens vertė nyksta, nudyla lygiai taip pat kaip ir ma- 
terijalizme, 

Individualistų mokslu visuomenė kaip moralinė visuma nyksta pa- 
bundant atsirandant individualiniam „aš“. Šitam Einzelheits mokslui 
Spannas priešpastato Ganzheitslehre, — visybės mokslą. Tačiau Spannas 
išleidžia iš akių individualistų klaidas, kurių dėka jie priėjo prie nepagrįstų 
išvadų apie autarkišką ir absoliutų „aš“. 

Vokiečių filosofinė literatūra turi puikų žodį, kuris tiksliai parodo 
individualistinių teorijų klaidas, būtent, Vernunftglaube, protinis tikėji- 
mas, kuris grynai teoretinį „aš“ suabsoliutino, suautarkino.  Neribotas 
perdėjimas, pasitikint protine galia, vaizduoja teoretinį „aš“ kaip vienin- 
tėlę realybę, kaip save ir pasaulį kuriančią būtį. Ne protinė didybė, bet 
protinė mandrybė, puikybė, amor sui, vaizdavo jiems „aš“ kaip „einzig 
Wahre und Wirkliche“, iš kurios vėliau išsivystė ..Satanie des selbst“. 
Tuo būdu yra aišku, kad teoretinis idealizmas ir individualizmas turi tą 
patį pagrindą. Individualizmo principas tik persidangino į idealizmo 
sferas, bet tuo iš esmės niekas nepasikeitė. Idealistinis filosofinis indi- 
vidualizmas ir liberalistinis-empiristinis individualizmas yra tik du vei- 
dai vieno ir to paties padaro. Klaidos, kurias Spannas mato empiristiniam 
individualizme, yra kilusios iš idealistinio individualizmo. Juk ne kas ki- 
tas, kaip idealistinis individualizmas skelbė ir mokė, kad „aš“ patsai save 
laisvai kuria (Selbstsetzung des „Ich“). Spannas, laikydamas savo malo- 
nia pareiga „Wiederherstellung des Idealismus auf allen Gebieten der 
Philosophie“ ir atmesdamas individualizmą, pirmoj eilėj turi galvoj vo- 
kiečių idealistinę filosofiją. Bet reformuodamas vokiškąją idealistinę 
filosofiją jisai taiko nei daugiau nei mažiau kaip koperniškąjį metodą, bū- 
tent, vietoj „aš“, idealistinės filosofijos turiniu bei objektu jisai stato kitą 
dėsnį, būtent, totališkumo dėsnį, visybę (Ganzheit).  Konstruotos idea- 
listinės visybės idėjos, totališkumo idėjos ir veda Spanną į teoretinį idea- 
listinį pasaulį ir į jo painiavas. Idealistinė teoretinė visybė priešpasta- 
toma teoretiniam idealistiniam individualizmui. Tai labai žymūs skirtin- 
gumai, kurie neabejotinai turi tą pačią protinio tikėjimo, protinės kon- 
strukcijos dvasią. Kai Spannas puola ir sėkmingai griauja individualiz- 

mą, tai jisai turi galvoj pirmoj eilėj apšvietos filosofiją, angliškąjį li- 
beralizmą ir tą žymų natūralizmo palikimą, kuris ir šiandien dar turi daug 
šalininkų, būtent, atomistinės natūralistines teorijas. Tačiau ši individua- 
lizmo forma yra pati sekliausia. Asmens interesai, natūralistinė teisė, su- 
tarties teorija yra vyriausi tos teorijos pagrindai. Tačiau Spannas praei- 
na pro šalį tą aplinkybę, kad ir filosofinis. vokiečių idealizmas, nežiūrint 
jo totalinės idėjos taip pat yra „individualistinis“. Apšvietos filosofija ir 
filosofinis vokiečių idealizmas yra individualistiniai, ir abu turi tą pačią 
protinio tikėjimo bazę. Apšvieta ir idealizmas yra broliai, kad ir kovo- 
janti tarp savęs, betgi abiejų motina yra ta pati: racionalizmas; abu yra in- 
dividualistiniai, nes abu yra racionalistiniai. 

Vokiečių filosofinis idealizmas sudužo dėlto, kadangi jisai protą priė— 
mė kaip vienintėlę realybę. Galvoti ir būti jam tą patį reiškia. Objekty- 
vus pasaulis jam yra tik sąvokų, idėjų saviraiška, subjektyvizacija. Tuo 
būdu konstruktyvusis idealizmas išleido iš akių realę gyvenimo tikrovę ir 
pirmoj eilėj pamiršo, paneigė realų žmogų, žmogaus realybę. O kaip yra 
rišamas šis klausimas idealistinėj Spanno sistemoj? Ar turimas čia gal- 
voj realus žmogus? Ar žmogus universalistinėj Spanno teorijoj yra teore- 
tinis gyvojo žmogaus vaizdas, abstrakcija? 

Deja, šis klausimas tegalima atsakyti tik neigiamai. Ir Spanno uni- 
versalizmas konstruoja savajai sistemai tinkamą žmogų, kaip jį sau kons- 
truavo ir individualistai. Žmogų aiškina Spannas pagelbine sąvoka, bū- 
tent „dvasinės visumos“ ir jos dalingumo sąvoka. Jisai atmeta individua- 
listinę teoriją ir patiekia kaip visai priešingą dėsnį, būtent, visybės teo— 
riją, universalizmą. Individualizmas paneigė realų žmogų. Tačiau nėra 
jokio pagrindo manyti, kad loginė kontradikcija žmogaus ir gyvenimo rea— 
lybę visai apima, ją išsemia. 

Spannas dažnai kartoja: kas yra loginiai pirmesnis: atskiras narys ar 
visuomenė, dalis ar visuma? Trečio, kito tarpiško kelio nėra! Inter duo 
contradictoria non est medium.* Bet čia eina dalykas ne apie kokį me- 
diumą, ne apie loginius prieštaravimus, bet apie tai, ar universalizme bei 
individualizme randa vietos ir teisės gyvas realus, o ne konstruotas žmo- 
gus? Atsakymas aiškus: ir vienas ir kitas ignoruoja realų žmogų, jo ne- 
žino. Galima visai ramiai priimti loginį dėsnį, kad visuma yra pirmesnė 
už dalį ir tuo pat metu nebūti Spanno universalizmo šalininku. Iš teisin- 
gos abstrakcinės visumos sąvokos Spannas daro klaidingas išvadas. H. 
Pesch visai teisingai pastebi, kad priešpastatymas individualizmo ir uni- 
versalizmo mažai tepadeda. Dar daugiau, — Pesch teigia, kad „jei univer- 
salizmą pritaikyti konkrečiai visuomenei, tai tas gali sukelti nesusiprati- 


* Spann, Geselldchaftsphilosophie, pusl. 9. 
* Spann, Haupttheorien der Volkswirtschaftslehre, pusl. 174—75 (1926). 

mu ir pačią visuomenę traktuoti individualistine sambūrinės sąvokos pras- 
me.“! Ir tikrai Spannas konstruoja žmogų pagal savo sukurtą „dvasinį 
organizmą“, pagal „dvasinę visybę,“ iš kurios dalyjasi atskiros dalys ir 
kurios vėl tegali tarp savęs bendrauti tik per visumą (Mit-Rūckverbun- 
denheit). Bet šitoks individų santykiavimo aiškinimas yra grynai išvir- 
šinis, mechaninis. Kada individų, „aš“ ir „tu“, santykiai suvedami į na- 
riškumą, tai tuo pačiu duodamas natūralistinis paaiškinimas, prieš ką taip 
gyvai kovoja patsai Spannas. Tačiau patsai Spannas sukasi tame pačiame 
natūralistinių metodų rate ir skiriasi nuo pastarųjų tuo, kad tą savo meto- 
dą jisai mėgina vadinti kitais vardais, būtent „dvasinės“ visumos, „dvasi- 
nio“ organizmo narių bei dalių sąvokomis. Individų santykių ir jų esmės 
interpretavimas Spanno universalistinėj sistemoj mažai kuo skiriasi nuo 
natūralistinių mechaninių metodų. 

Spannas vaizduoja dviejų individų, dviejų padarų santykius. Tuo tar- 
pu dviejų „aš“ santykiai yra visai kiti, negu dviejų individų narių santy- 
kiai. Jei susitinka ar susijungia du individai, tai čia įvyksta dviejų vie- 
nos giminės (Gattung) narių bendravimas. Šitoksai vyksmas, santykiavi- 
mas galima apimti ir išaiškinti individualumu ir dalingumu. Bet jei no- 
rima išaiškinti santykius „aš“ su „tu“, subjekto su subjektu, tai individua- 
lybės kategorijos čia per maža, nes „aš“ tik kaip narys, kaip individumas, 
kaip kad ir „dvasinio“ organizmo narys-padaras esu joksai „aš“. Asmuo 
yra daugiau negu individumas. Gyvo žmogaus individualybės esmė reiš- 
kiasi trejopu pavidalu, būtent: kūniškai, psichiškai ir dvasiškai. Šitie 
trys vyriausi realaus žmogaus gyvenimo bei esmės aspektai, būtent, bio- 
loginis, psichologinis ir ontologinis ir atitinka tam realaus žmogaus ap- 
tarimui, kurio jokia socijologija, kad ir universalistinė, ignoruoti negali. 
Žmogus yra individas, asmuo ir asmenybė kartu. Dėlto be biologinės, jisai 
turi ir aukštesnę, savaimingą dvasinę vitam propriam. Savo gliedhafte vi- 
tam propriam turi ir medžio šaka, bet tik secundum guid, non simpliciter, 
non secundum se. "Tuo tarpu žmogaus individualybės viena biologinė są- 
voka apimti negalima. Dėlto ir jo santykiai su visuomene, su visuma yra 
kiti negu gerklės santykiai su plaučiais, ar su visu organizmu. Turėda- 
mas savo egzistencijai dar ir kita, o ne vien biologinį pagrindą, būtent, 
turėdamas ne narišką, o kitos kilmės dvasinę substancijalinę individualy- 
bę, atskiras žmogus nenyksta ir tuomet, kai išnyksta plaučiai ir gerklė 
ir pagaliau tas ar kitas organizmas. Palyginimais iš biologinių organizmų 
gyvenimo mes galime ši tą pavaizduoti, bet nei tų organizmų visumos nei 
jų dalių santykių negalime identifikuoti su visuomeninės visumos bei in- 
dividų santykiais. Visuomeninė visuma, valstybė, tauta ir t.t. nėra orga- 
nizmai tiesiogine prasme; jie teturi tik idėjinį organizmų panašumą, kuris 


* H. Pesch, S. J., Lehrbuch der Nationalėkonomie, I. Bd., Freiburg i. Br. 1924. 

ir leidžia daryti palyginimus ir logika tam neprieštarauja. Bet čia nėra 
tikrovės panašumo, identumo, o yra tik, kaip sako Tomas Akvinietis, simi- 
litudo, non rei veritas“? Taigi, ir individo priklausymas visumai nėra 
nelygstamas, nėra identiškas su gerkle ir plaučiais. Taip, žmogus priklauso 
visumai, jisai moraliai auga visumoj gyvendamas. Tačiau tas anaiptol 
nereiškia, kad žmogus, kaip narys, kaip gerklė, priklausytų visumai visai; 
jisai jai priklauso, bet non secundum se totum et non secundum omnia sua. 
Visu savo totališkumu, totum guod homo est et guod habet et guod potest 
žmogus yra subordinuotas ir priklauso ne abstrakcinei visybei, bet savo 
Kūrėjui.? 

Negalima sutikti su Spannu ir jo šalininkais, kad visuma yra atskirų 
individų būties šaltinis. Krikščioniškojo idealizmo kūrėjams Augustinui, 
Tomui Akviniečiui, Solovjovui, taip pat antikiniam genijui Aristoteliui 
visuomeninė visuma natūralinio gyvenimo tvarkoj visuomet lieka tik būti- 
noji individo egzistencijos sąlyga, bet jokiu būdu ne jo būties šaltinis. 
Žmogaus asmens vertė, vidujiniai gėrio pagrindai pačiame žmoguje, imant 
juos iš esmės, nepriklauso nei visumos nei jos lyčių, tik to gėrio reali- 
zavimas istorinio gyvenimo aplinkoj tokias formas suponuoja. Šia prasme 
atskiro individo ir visumos santykiai yra tiesiogini ir teigiami“. Tuo būdu 
visuomeninis tikslas, koks jisai bebūtų, nėra ir negali būti sau tikslas. Iš 
kitos pusės, tuo anaiptol ne sakoma, kad visuomeniniai organizmai neturi 
savo specifinių tikslų; tuo tik pabrėžiama, kad visuomeniniai organizmai 
neturi tokių savo specifinių tikslų, kurie būtų šalia individų. Visuomeni- 
nių visumų tikslai galų gale yra visuomenėj reintegruotų asmenų tikslai. 
La finalitė sociale est la finalitė interne de l'individu.* 

Visuomeninė visuma negali būti suprasta kaip savaime egzistuojanti 
realybė. Ji tėra reali tik kaip moralinis organizmas, kaip unitas ordinis, 
kaip asmens vertės, asmens turinio įgyvendinimo lytis. Jos dorovinė gy- 
venimo norma yra nelygstamos, savaimingos žmogaus vertės principas. 

Tuo tarpu Spanno sistemoj tai asmens vertei vietos nėra. 

Spannas tiksliai iškelia klaidas idealistinio individualizmo, pagal kurį 
iš „zš“ saviraiškos, iš jo savisąmonės akto susidaro „aš“ ir daikto santy- 
kiai, vadinasi, santykiai tarp subjekto ir objekto. Tuo būdu kito žmogaus 
„aš“, kita individualybė tame akte virsta „ne — aš“ („,„Nicht — Ich“), virsta 
daiktu. Tuo tarpu gyvojo žmonių gyvenimo sferoj santykiauja „aš“ ir 


* Summa theologica 3, ą. 8, a. 1 ad 2. 

* Summa theologica 1, 2, ą. 31, a. 4. 

* Solovjov, VI. „Opravdanije dobra“ 211—218 pusl. 

* Sturzo, Sociologie et historicisme, žurnale „La vie intellectuale“ 25 Avril 
1934 m. Toliau ten pat visai teisingai pastebima: „Toute Yactivitė humaine est 
individuelle, mėme si elle se dėvelloppe comme elle le fait, collectivement, par 
voie de groupements“. 

„aš“, „aš“ ir „tu“, „aš“ ir „mes“, kaip sako Max Scheler, vadinasi, santy- 
kiauja subjektas su subjektu, subjektas su subjektais. „Tai nėra vis viena“, 
sako Spannas, „bet yra esminga, kad „ne — aš“ (Nicht — Ich) yra ne 
daiktas, ne paprastas objektas, bet ,tu.““ Visai teisingas pastebėjimas. 
Tačiau Spannas nepastebi, kad skelbdamas tą „aš“ „dvasinės visybės“ nariu, 
„jos“ dalimi, jisai pats tą santykiaujantį su „aš“ „tu“ paverčia į „ne — aš“, 
nes narių, dalių santykiuose neturi vietos individo „aš“ ir jo subjektingas 
vidaus pasaulis. Čia viską lemia dalingumas ir nariškumas, bet ne „aš“. 
Spannas jaučia neperžengiamą kiaurimę šioje savo sistemos vietoj ir mė- 
gina ją nugalėti. Dėlto narių ir visumos santykių paprastumas, kaip jisai 
yra išdėstytas ankstyvesniuose Spanno kūriniuose, (Schėpiungsgang des 
Geistes ir kt.) labai susikomplikavo paskutiniuose jo veikaluose, ypač 
veikale „„Gesellschaftsphilosophie“. Pirmiau visur traktavęs individą kaip 
narį, kaip dali, paskesniuose veikaluose mėgina traktuoti jį kaip subjektą. 
Bet metęs keletą gyvų ir gilesnių žvilgsnių į asmens vidaus gyvenimą, pa- 
lietęs gyvo žmogaus realybę, jisai pastebi, kad toks gyvas asmuo netelpa 
į jo sistemą ir ją griauja ir dėlto vėl baigia tokiu individu, kursai tegali 
tikti jo konstruktyvinei visybės idėjai. „Sofern die geistige Ganzheit in ihrer 
verhaltnismūssigen iiberindividuellen Selbstūndigkeit oder Jenseitigkeit 
gefasst wird, ist sie objektiver Geist; sofern sie in ihrer verhaltnismūssigen 
Subjektivitūt oder Gliedhaftigkeit im einzelnen Menschen, in ihrer Ein- 
wohnung in ihm gefasst wird, ist sie subjektiver Geist“?. Tuo būdu atskiras 
asmuo, subjektas tampa objektyviosios dvasios individuacija. Panašiai 
mokė ir Hegelis ir kiti senieji bei moderniškieji emanatinio panteizmo 
teoretikai, pagal kuriuos individai įgauna būties pavidalą tik dėlto, kad 
aukštesnioji visybės dvasia reiškiasi, subjektyvuojasi (sich entaussert) 
arba kaip Spannas sako, „dalyjasi“, ir tuo kuria ir lemia socijalinių santykių 
sterą. Abstrakti visybė emanatiniu būdu reiškiasi, dalyjasi;  pasireiškę 
individai yra jos nariai, ji, toji visybė, tuo būdu yra jų būties sąlyga, jų 
tapsmo galia. Tuo būdu paskiri nariai tarp savęs ir su visybe yra susyti 
natūralinio būtinumo dėsnio ir dėlto jų „gliedhafte vita propria“ įgauna 
tik besiplėtojančio ar besikartojančio proceso reikšmės ir prasmės. 
Individas visose šiose sistemose, kaip ir antikinėj mitologijoj, yra že- 
miausias objektyvios dvasios pasireiškimo laipsnis, dėlto jisai ir yra tokios 
sistemos akimis žiūrint. bevalis, belaisvis. Spanno sistemoj atskiras žmo- 
gus taip pat yra tik „als letztes Glied des Gesamtgeistes“, ir kaip toks, 
jisai neimamas kaip savaiminga sau būtis, — „Persėnlichkeit wurde nicht 
fūr sich betrachtet“?. Toliau, kadangi „objektyvioji dvasia“ reiškiasi ne 
vienodu laipsniu ir ne vienodu pavidalu, dėlto ir individai, nariai yra ne 


* Spann, Sch6pfungsgang des Geistes pusl. 260. 
* Spann, Gesellschaftsphilosophie pusl. 73. 
* Spann, Gesellschaftsphilosophie pusl. 71—74. 

vienodi. „Alle Menschen sind nicht in annahernd gleicher Weise Glieder 
des objektiven Geistes und der Gezweiung“!. Dėlto šalia paprastų narių, 
šalia klaidingo dalinimosi, objektyvioji dvasia reiškiasi ir stiprių vadų 
pavidalais, kurie Hegelio žodžiais tariant, žmonių gyvenime esą lyg ir 
„Geschaftsfūhrer des Weltgeistes“, per kuriuos ir reiškiasi objektyvios 
dvasios kūrybingumas. "Tuo nevienodu objektyviosios dvasios dalyjimusi 
ir yra pagrįstas vertybių, rango principas. Istorinio gyvenimo bei indi- 
vidų netobulumus Spannas aiškina kažkokia tos anoniminės objektyviosios 
dvasios klaida, kuri įvyksta tuo metu, kai iš jos dalyjasi narys. Tai esanti 
„Fehlausgliederung“, kuri yra „Nichtsein“, kuris yra nesveikas, pasmerktas 
mirti. ,,Was fehlausgegliedert, was krank ist, ist im Begriffe zu sterben'*. 

Taigi, visuma, visybė ir jos atributai, dalingumas bei naringumas, yra 
visos Spanno universalistinės sistemos pagrindas. Kad jos nariai individai 
yra tik mums žinomo žmogaus šešėliai, tas aišku kiekvienam, kas tą sis- 
temą perprato. Bet kad visai tos sistemos pagrindus suprasti, reikėtų at- 
sakyti klausimą, o kas yra toji visybė? Spannas, pakartotinai teigdamas, 
kad jo socijologija yra pagrįsta filosofinio analizo metodais bei metafizika 
ir labai kruopščiai atsakydamas į visus kitus savo oponentų priekaištus, 
padarytus socijologų suvažiavime Vienoj (1925 m.), paliko be atsakymo 
logišką marksisto M. Adlerio paklausimą: Kas yra toji visybė ir visų pir- 
ma, kur ji yra?* Kitoj vietoj, paliesdamas šį klausimą, Spannas mėgina 
išvengti atsakymo, pastebėdamas, kad visybės kaip tokios esmės klausimas 
yra ne socijologijos, bet ontologijos klausimas. Daleiskime, kad taip- 
Tuomet lieka nesuprantama, kaip galima ta visybe operuoti, aiškinant ja kas- 
dienio socijalinio gyvenimo reiškinius, nežinant kas ir kur toji visybė yra. 
Be to, kaip galima pagrįsti universalistinę socijologiją metafiziniais dės- 
niais, teigiant, kad „kas yra visuma pati savyje — savo esmėj yra jau ne 
socijologijos, bet ontologijos klausimas“. Metafizinė socijologija be on- 
tologinių supozicijų yra tikrai, pasak M. Adlerio „h6chst naive Metaphy- 
sik“. Mechaninio ar kauzalinio metodo priešpastatymo organinės visybės 
teorijai nepakanka, kad galėtume suprasti socijalinį gyvenimą bei jo lyčių 
daugiariopumą. Reikalinga žinoti tikrieji socijalinio organizmo šaltiniai, 
reikalinga žinoti, kas yra visybė ir kur ji. Konstruoti superindividualinės 
visybės idėją, pasiremiant individualinės visybės faktu, galima, bet tatai 
neseka su neišvengiamu būtinumu bei loginiu aiškumu. O nežinant aiš- 
kiai, kas yra superindividualinė visybė, negalima turėti tikslaus individo 
bei visuomenės supratimo. Pagaliau patsai žmogaus asmuo yra pirmoji ir 
didžiausia metafizinė problema, „,Feuerprobe“, kurios neišsprendus nega- 


Spann, Gesellschaftsphilosophie pusl. 159. 
Spann, Gesellschaftsphilosophie pusl. 117-—-118. 
Dunkmann K.: Der Kampf um Othmar Spann, pusl. 27. 

lima yra nuosaki idealistinės socijologijos sistema, negalimas tikslus vi- 
suomeninės visumos aptarimas. 

Remiantis Spanno visybės idėja, duodama kartais šitoks visuome- 
nės aptarimas: „Visuomenė yra dvasingų ir dalingų žmonių bendruo- 
menė, supraindividualė ir kurianti realybė, ji yra grynai moralinė sąvoka, 
ne utilitarinis susibūrimas“. Labai savotiškas aptarimas, kuriuo pasire- 
miant galima be ko kito sakyti, kad visuomenė tikrovės atžvilgiu yra ne- 
egzistuojanti realybė, yra nulis, nes jei visuomeninė realybė yra tik sąvo- 
ka, tai jos realiai ir nėra. 

Nežinant kas yra visybė pati per save, lieka neaišku, kaip yra galimas 
iš tos visybės išėjusių dalių, dalinų visumų darnumas. Dogmatinis tvir- 
tinimas, kad žmogus negali iš tos ar kitos visuomeninės visumos išeiti yra 
be pagrindo, yra perdėtas. Asmuo su visuomenine visuma yra surištas ne 
visuotinu būtinumo dėsniu, bet pareigumu, atsakumu atžvilgiu visuotinos 
visumos ir jos dalių. Sakysime, šeima, kurią sudaro vyras ir moteris, yra 
tam tikra vieninga dorinė visuma. Savaime aišku, kad kiekvienas šeimos 
narys savųjų individualinių aktų atžvilgiu yra visai laisvas tiek šeimos, 
kaip tam tikros visumos atžvilgiu, tiek ir jos narių. atžvilgiu, ir gali elg- 
tis kaip tinkamas, nes jisai nėra su šeima ar jos nariais surištas neišven- 
giamu natūralinio būtinumo dėsniu. Su visa šeima ir jos nariais individą, 
asmenį riša tik dorinis atsakumas bei pareigumas, kuris savo pradžią, taigi, 
ir esmę turi objektingame doringume bei konkrečioj vienos visybės idėjoj 
— Dievuje. Dėlto traukinio kaip ir gerklės pavyzdys čia nieko nepasako. 
Traukinys iš vėžių negali išeiti. Bet žmogus gali ir iš traukinio išeiti 
ir patį traukinį iš vėžių išvesti. Istorija rodo, kad žmogus vedė iš nusisto- 
vėjusių istorinio gyvenimo vėžių tokias visuomenės kultūros sukurtas 
visumas, kurios anot poeto žodžių į amžinybę atremtos buvo!.  Spannas 
tatai puikiai žino, bet jo duodamas atsakas jau nesiderina su jo visybės 
sistema ir slepia savyje didelius pavojus. Kaip matėme, socijalinės verty- 
bės, pagal Spanną, yra tik pasireiškusios objektyviosios dvasios vertybės, 
jos pačios ir realizuotis turėtų. Tačiau pasirodo, kad be individo valios 
besireiškiančios objektyvios dvasios vertybės gyvenime realizuojasi ne pa- 
čios, bet jos turi būti igyvendintos valdymo keliu — muss herrschafts- 
massig durchgefiihrt werden“. 

Kad daugiariopos dalinos visumos ir jų nariai išliktų darniuose san- 
tykiuose, kad galėtų pasireikšti „,objektyviosios dvasios“ kūrybingumas, 
būtina „Herrschaft““. Žodžiu, ir visybė jau reiškiasi ne pati per save, bet 
jai reikalinga išorinių priemonių, kurios logiškai neseka iš pačios visybės 


= * Poeto Claudiaus žodžiai apie „nenugalimą“, „amžiną“, „laimingą“ Romos 
miestą. 
* Spann, der wahre Staat, pusl. 194. 
* Spann, Gesellschaftslehre, pusl. 247. 

ir jos atributų. Na, o jei tos valdymo priemonės kaip tik bus nukreiptos 
prieš šitokią organišką visuomenės saviraišką bei jos idėjinę koncepciją ir 
gins kaip tik, sakysime, individualistines materijalistines tendencijas? Isto- 
rija žino faktų, rodančių, kad joksai „viešpatavimas“, „valdymas“ nesulaiko 
galingų kultūrų ir jų lyčių žlugimo. Aiškinti visa tai analogijomis, „ne- 
sveikatingumais“, „Pehlausgliederung'u“ negalima. 

Ernst Krieck! visai teisingai pastebi, kad Spannas nevengia griež- 
čiausių reakciniškų palinkimų. Ir tikrai, Spanno idėjos, tapdamos vi- 
suomenine praktika, gali tapti didele žmogaus ir visuomenės nelaime. 

Kaip matėme, visuma, visuomenė jam yra viskas, atskiras individas yra 
tik išvestinė sąvoka. Individo „būties šaltinis“ yra visuma. Individas te- 
gali bendrauti tik per visumą. Einant šia teorija, asmens gyvenimą taip 
galima sukaustyti visokių „visumų“ vardan, kad, kaip viename sename ki- 
niečių kodekse pasakyta, atskiras individas galės būti baudžiamas mirtimi, 
jeigu jisai be leidimo prisiartintų prie savo kaimyno sodybos tiek, kad 
galės girdėti ano gaidžių giedojimą. Pasiskelbs, sakysime, grupė tironų 
save esant valstybės gyvenimo visuma ir darys su žmogum ką panorės; 
kita ekonominė grupė, sakysime, kolchozas ar šiaip koks valstybinis ko- 
peratyvas deklaruos save esant ūkiškąja, iš visybės einančia visuma ir joks 
atskirų „nesamų“ individų ekonominis veikimas nebus galimas. Tas pats 
gali atsitikti kultūroj, tautoj, religiniam gyvenime, kada grupė žmonių 
pradėtų save indentifikuoti su tautine, kultūrine ar bažnytine visuma, o visus 
kitus, traktuoti kaip „Fehlausgliederung'ą“ tautinės, kultūrinės religinės 
ir kt. visybės. 

Platonas skundėsi, kad poetai blogai apdainuoja svarbiausius Žmogų 
liečiančius dalykus. „Tas, ką jie apdainuoja yra tik reiškiniai, bet ne 
tikrovė“, sako Platonas ir dėlto poetai tuo kuria blogą valstybės konstitu- 
ciją žmonių sąmonėj. Ir socijologai, prasilenkdami su tikrove, dažnai 
kuria žmonių sąmonėj labai blogas „konstitucijas“. Pakanka, sakysime, 
kokiam naujam žmonijos „gelbėtojui“ persiimti Spanno „Fehlausgliede- 
rungo“ doktrina ir mes gausime visokiausių žmonių giminės gerintojų 
galabytojų. 

Žmogaus būtis, jo „gliedhafte vita propria“ Spanno sistemoj yra tik 
natūralinė būsena, tiksli ar nesveika, bet ne savaiminga būtis. Tam tikra 
„objektyvios dvasios“ būsena yra ir visas gyvenimas, tam tikras plėtotės 
procesas, einąs iš pirmapradės visybės. Istorija Spannui, kaip ir visiems 
universalistams — spiritualistams, yra dvasinių fenomenų saviraiškos 
grandinė, bet ne konkrečių ir laisvų asmenų kūrybiniai aktai, tikslo idėjos 
ir istorinio patyrimo sukelti, pagrįsti. Spannui „Entfaltung ist einerlei 
mit Geschichte“. Pirmajame Lietuvos Katalikų mokslininkų ir mokslo 


| * Krieck, E., Othmar Spanns philosophisches Werk. „Blžtter fiir deutsche 
Philosophie, pusl. 352. 

mėgėjų suvažiavime Spanno šalininkai, begindami emanatines Spanno s0- 
cijologijos tezes, padarė visai logiškas išvadas, pareikšdami, kad „Adomo 
sieloj jau buvo sukurtos visos sielos“. Ir toks pareiškimas nebuvo „lapsus 
linguae“, bet visai nuosakus galvojimas, einant Spanno teorija. Bet iš 
kitos pusės, yra aišku, kad teigimas, jog šiais dėsniais pagrista socijologi- 
ja katalikams yra pilnai priimtina, yra mažų mažiausia nesusipratimas. 

Taippat negalima Spanno universalizmą identifikuoti su tuo idealis- 
tiniu krikščioniniu universalizmu, kuri skelbia ir mokina ir Leonas XIII 
ir: Pijus XI. Tarp Spanno ir krikščioninio universalizmo yra gilūs ir 
nenugalimi skirtumai, kurie prasideda visų pirma su asmens bei asmens 
kilmės supratimu. 

Krikščioniškos kultūros vaizduojamas asmuo Spanno sistemoj netelpa. 
Spannui asmuo, ,„Personlichkeit wird nicht fir sich betrachtet'“". Tuo tar- 
pu visam krikščioniškam universalizmui, pradedant Augustinu ir baigiant 
Pijum XI., asmuo yra visos socijalinės kultūros pagrindas ir kaip vieninga 
visuma negali būti nei nariška dalis nei bendruma. Asmuo nėra nei nariš- 
kas nei dalingas; jisai yra mums duotas ir amžinas. Asmuo krikščioniškoj 
idealistinėj sistemoj yra savų aktų viešpats ir yra laisvas: guod dominium 
sui actus habet liberum est in agendo; liber enim est gui sui causa est... 
sola vero natura intellectualis libera est*. Asmens laisvės bei asmens vertės 
teorijas Spannas pakartotinai apšaukia „anarchizmu“, „individualizmu“, 
„autarkiškumu“ ir pn. Tuo tarpu asmens nelygstamos bei savaimingos ver- 
tės pripažinimas anaiptol nereiškia visuomenės ir individų santykių sume- 
chaninimo arba individų suautarkinimo. Iš asmens vertės neseka asmens aktų 
autarkiškumas, lygiu būdu ir iš asmens laisvės neseka asmens anarchijos 
pateisinimas. Yra visai priešingai: jau tuo pačiu, kad kiekvienam asme- 
niui pripažįstama nelygstama vertė, yra užkertamas kelias sauvaliai; į as- 
menų santykius tuo būdu įnešamas naujas dėsnis, kurį Aristotelis vadina 
supratimu, Augustinas, Tomas Akvinietis — meile, Kantas — pergyveni- 
mu, nuotaika (Gemiit), Solovjovas — užuojauta ir pn. Spannui visa tai 
atrodo grynu psichologizmu, kuris izoliuojąs atskirą asmenį iš viso virš- 
individualinio pasaulio, iš kultūros. Taip nėra. Tomas Akvinietis, pasi- 
remdamas asmens vertės principu, savo gilia filosofine intuicija iškelia in— 
tymiausius socijalinių saitų momentus. Tomas Akvinietis teigia, kad 
kiekviena konsocijacija iš esmės yra pagrįsta meile, est ratio dilectionis, 


! Spann, Gesellschaftsphilosophie, pusl. 159. Asmens reikšmės socialinei kul- 
tūrai klausimu D. Rops savo veikale Elėments de notre destin“ (250 pusl.) rašo: 
Nulle civilisation vėritable ne peut ėtre fondėe gue sur le respect de la personne 
humaine et de ses valeurs ėternelles. "Toute organisation ėconomigue et sociale 
gui tend 4 limiter la personne dans sa realitė, sa libertė, sa responsabilitė est 
mauvaise... Une civilisation vėsitable affirme le primat de Ia personne sur toute 
autre valeur ou sur toute nėcessitė. 

* Thomas Akvinietis, Summa contra Gentiles III. c, XIII. 

kurios pagrindinės tendencijos siekia savo pirmapradės visumos, savo 
Kūrėjo. Tuo būdu ir susidaro ryšys su visu, kas yra „Uber-Dir“. Žmo- 
gus savyje pergyvena meilės jausmą dėl esamo jame, jo sieloj gėrio, se- 
cundum guod est particeps, o kitą asmenį pergyvena myli, su juo susyja 
secundum rationem societatis in isto bono'. Iš čia ir eina tas gilus, as- 
mens verte paremtas socijalinės kultūros pagrindas, kurį Main de Biran 
nusako žodžiais: sentir sa vie et sentir ses rapports. 

Sukaustęs asmens gyvenimą natūralinio būtinumo dėsniais, Spannas 
neišvengiamai turi neigti ir asmens laisvę. Formalinis socijalinio gyve- 
nimo pagrindas jam yra ne laisvė, bet teisingumas. Pagal Spanną išeina, 
kad laisvė ir teisingumas yra prieštaringam santyky. Bet ar galimas tei- 
singumas be laisvės? Ar galima laisvė be teisingumo? Spannas prieina to- 
kių keistų išvadų tik dėlto, kad pačią asmens laisvę jisai supranta grynai 
natūralistine prasme. Laisvė, pagal Spanną, yra tik veiksmų suma, ištisos 
eilės aktų balansas, „Lebenskunst“?. Nedaręs ilgų ir pakartotinų muzi- 
kos pratimų, sako Spannas, negali griežti muzika, nesimokęs graikiškai 
negali skaityti Platono graikų kalba. Žodžiu, išeina, kad laisvė yra tik dre- 
sūra. O kadangi dresūrų gali būti visokių, tai ir laisvės vienos nėsą ir negalį 
būti. Yra daug laisvių ir jos skiriasi pagal tai, kokios rūšies dresūra yra 
jos pagrinde. „Es gibt nicht eine einzige Freiheit, es gibt viele Freihei- 
ten. Es ist nicht eine abstrakte, eine allgemeine Freiheit, sondern sind 
lauter gliedhaft und arteigene Freiheiten““. Tai yra grynai natūralisti- 
nis laisvės principo supratimas, neveizint to, kad čia ir operuojama dvasi- 
nėmis sąvokomis. 

Taip, tiesa yra, kad nesimokęs graikiškai negalės skaityti Platono 
raštų originale. Bet ar mokytis graikų ar kurią kitą kalbą, ar visai nei 
vienos nei kitos nesimokyti yra valios laisvės dalykas. Tos ar kitos išvir- 
šinės kliūtys, ta ar kita dresūra paliečia vien tik natūralines kliūtis, natū- 
ralinės tvarkos dėsnius, bet ne dvasinę laisvės prigimtį. 

Visai kitaip, negu Spannas, galvojo laisvės klausimais ir Aristotelis ir 
visi didieji krikščioniškojo idealizmo kūrėjai. Spannas teigia, kad lais- 
vės principu pagrįsta teisė yra kažkas išviršinio ir utilitariško. Pagal 
Aristotelį, kas turi prievolių, kas yra įpareigojamas, tas turi turėti lais- 
vę tas prievoles atlikti. Be laisvės — jokios prievolės, jokios pareigos“. 
O kokią didingą asmens laisvės teoriją išvysto Leonas XIII. savo encikli- 
koj „Libertas“! Tikroji laisvė pagal Leoną XIII. yra virš visokios sau- 
valės ir virš priespaudos. Jo mokslu, laisvė yra esminis elementas ir 
krikščioniškos dorovės ir jos praktikos. Už tą tikrąją laisvę, sako Leonas 


* Tomas Akvinietis, Summa theol. 2, 2, g. 26, a. 4; a. 5. 
* Spann, Gesellschaftsphilosophie pusl. 66. 

* Spann, Gesellschaftsphilosophie pusl. 154. 

* Wittmann, Ethik des Aristoteles pusl. 130—131. 

XIII, kovojo su dideliu pasišventimu apaštalai, ją gynė savo raštais apo- 
logetai ir nesuskaitomos minios kankinių ją pašventė savo krauju.  En- 
ciklikoj „Immortale Dei“ Leonas XIII. laisvę vadina žmogaus tobulėjimo 
pagrindu.! 

Ši aristotelinė — krikščioninė laisvės koncepcija Spannui yra visai 
nepriimtina. Dėlto ir doroviniai veiksmai, dorovinis atsakumas, pagal 
Spanną, priklauso ne asmens valiai, bet objektyviosios dvasios funkcijų 
sferai. ,„Dorinis atsakumas gali būti pagrįstas tik ant visumos ir dalingu- 
mo kategorijų“, teigiama. Dorinio atsakingumo, paremto visumos ir 
dalingumo kategorijomis, niekuomet negali suprasti krikščioniškoji 
sąmonė. Jeigu, pagal krikščioniškojo idealizmo kūrėjus, žmogus yra tiek 
laisvas, kad net consentire vocatione Dei vel ab ea dissentire propriae vo- 
luntas est (Augustinas), tai ir dorovinis atsakingumas tegali būti pagrįs- 
tas žmogaus asmeniu ir jo laisva valia. Suverčiant dorovinį atsakumą vi- 
sumai ir jos kategorijoms plačiai atidaromos durys politinei sauvalei, do- 
roviniam anarchizmui bei fatalizmui. 

Toliau, Spanno nuolat kartojamas dėsnis „visuma yra pirmesnė už 
dalį“ jo yra suprantama ne aristoteline ir ne tomistine prasme. Patsai 
Spannas nesutinka su Tomo Akviniečio šitos sąvokos (visuma pirmesnė 
už dalį) apribojimu, išreikštu žodžiais: guod est per se, semper est prius 
eo, guod est per aliud. Tuo būdu, pagal Tomą Akvinietį, žmogaus asmuo 
yra pirmesnis už socijalinius organizmus. Leonas XIII. taip pat teigia: est 
enim homo guam respublica senior; convictus domesticus et cogitatione et 
re prior guam civilis coniunctio (Rerum Novarum). Nell-Breuning paste- 
bi, kad čia Leonas XIII. aiškiai išsiskiria iš tokio kaip Spanno universaliz- 
mo ir toliau rašo: ,„Ganzheitlicher Auffassung stehen die Worte des 
Papstes nicht entgegen, wohl aber jenem Fehlschluss, der aus dem rich- 
tigen Satze, das Ganze ist (begrifflich) vor den Teilen, die falsche Fcl- 
gerung zieht, die Kollektivitūt gehe (gedanklich, begrifflich) dem Indi- 
viduum voraus. Weder folgt dies, noch trifft es tatsšchlich zu“? "Tuo 
būdu Spannas čia aiškiai ir griežtai išsiskiria tiek iš aristotelinės 
tiek iš krikščioniškosios socijologinės sistemos. Spannas jaučia loginį bei 
istorinį savo teigimų nenuosakumą, dėlto lyg ir žaisdamas žodžiais teigia, 
kad esą valstybė yra pirmesnė už šeimą (Familie), bet moterystė (Ehe: 
esanti pirmesnė už valstybę.? 

Visos didžiosios universalistinės socijologijos sistemos yra paremtos 
tikslo idėja, o tikslu paremtas veiksmas savaime suponuoja individualinę 


' Rops D., laisvę nusako, kaip asmens teisę būti tuo, kuo jisai yra: „La libertė, 
c'est pour la personne humaine le droit d'etre ce gu'elle est“ (Elėments d. destin 98). 
* Die soziale Prage u. der Katholizismus pusl. 146. Profes. Malakauskas savo 
veikale „Igimtoji teisė“ (Kaunas, 1934 m.) šiuo klausimu teigia: „Žmonijos istorijoj 
pirma eina individas, paskum šeima ir dar paskiau valstybė. "Todėl sakome, jog 
valstybė yra jaunesnė už individą ir šeimą“ (62 pusl.). 
* Spann, Gesellschaftsphil. pusl. 103. 

laisvę tą tikslą iškelti ir jo siekti arba atmesti. Tuo tarpu individo - na- 
rio veikimo laisvė yra tik jo nariška funkcija. Individas - narys negali 
turėti laisvės, negali nė tikslo turėti. Ir Spannas deda daug pastangu, 
kad sugriautų teleologišką idėją. Jisai dažnai šaukiasi Aristotelio, Tomo 
Akviniečio ir kitų idealistinių sistemų kūrėjų. Tačiau Aristotelio, scholas- 
tikų ir net vokiečių idealistų keltoji tikslo idėja Spannui atrodo kaip pri- 
taikintas paslėptas kauzalinis principas'. Spannas net apgailestauja, kad 
Aristotelis ir net vokiečių idealistai nenugriovė tikslo savokų viešpata- 
vimo, — „die Herrschaft des Zweckbegriffes weder durch Aristoteles 
noch durch den deutschen Idealismus nicht gebrochen wurde“*. Vietoj 
tikslo idėjos, vietoj kauzalinių momentų. Spannas mėgina pagrįsti savo 
sistemą „teleologine — nariška“ funkcija. Bet organine funkcija ir tikslu 
paremtas veikimas turi esmingai skirtingus pagrindus. 

Aristotelinės ir visos krikščioninės idealistinės filosofijos atžvilgiu 
Spannas užėmė dvilypę poziciją. Jisai atmeta Aristotelio tikslo idėją, 
bet iš kitos pusės su dideliu entuziazmu kelia Aristotelio visybės idėją. 
Bet Aristotelio visybės idėja yra darniai įjungta į visą jo filosofinę sis- 
temą, kuri visai teisingai yra aptariama kaip imanentinė teleologinė pa- 
saulėžiūra. Tuo pat keliu nuėjo ir visi didieji krikščioniškojo idealizmo 
kūrėjai. Kantas kad ir suveda tikslo idėją į žinomąjį „als — ob“, tačiau 
reikšminga yra tas, kad ir Kantas savąją sistemą pagrindžia tikslo idėja. 
Šiuo atžvilgiu Spannas nesutampa nė su viena didžiųjų idealistinių sis- 
temų, — jisai pats save iš jų izoliuoja, neveizint dažno tų sistemų šau- 
kimosi. 

Kur yra Spanno klaida ir jo tragedija? Atsakymas: jo konstruotoj 
visybės idėjoj bei tos idėjos naringumo ir dalingumo atributuose. Žmo- 
gaus, viso istorinio gyvenimo atžvilgiu Spannas neskiria supernatūrali- 
nės ir natūralinės tvarkos ribų. Dėl tos priežasties ir asmens bei asmenų 
(visuomeninės visumos) natūralinis harmoningumas suliejamas, neskiria- 
mas. Konkreti žmogaus individualybė Spanno sistemoj nustoja savo as- 
meninio subjektingumo, o konkreti istorinė socijalinio gyvenimo tikrovė 
netenka savo objektingumo. 

Socijaliniai organizmai, įvairūs ir daugeriopi būties pavidalai Spannui 
yra subjektyvios lytys (dalys, nariai) objektyviosios visumos.  Krikščio- 
niškoji filosofija skelbia, kad tie įvairūs būties faktai yra tik dėlto, kad 
jie tapo sukurti. Nei pasaulio, nei žmonių nebūtų, jeigu visa tai nebūtų 
buvę sukurta. Individai, asmenys yra ne dėlto, kad jie atsidalijo, kad 
„objektyvioji dvasia“ pasidalė, pasireiškė nario pavidalu ir t. t., bet dėlto, 
kad jie buvo sukurti, o jei nebūtų sukurti, tai jų ir nebūtų: ideo sumus, 
guia facti sumus. O kas yra tasai visumos kūrėjas? Visybė, jos dalin- 


* Spann, Kategorienlehre pusl. 22, 29 ir 46. 
* Ten pat. 

gumas, nariškumas? Visybė krikščionio sąmonei tegali būti tik viena: 
Dievybė. 

Spannas teigia: „Ohne Vorsehung weder Gesellschaft noch Geschich- 
te“!. Bet visoj Spanno sistemoj nematyti nei Apvaizdos valios nei Jos 
galios. Viską lemia dalinga ir naringa anoniminė visybė, kuri iš vienos 
pusės nustelbia pačią Apvaizdą, daro Ją visai nebereikalingą, palaidoja, 
niveliuoja asmenį, o iš kitos pusės, Spanno teigimas, kad be Apvaizdos 
nėra nei visuomenės nei istorijos, yra visai lygus Hegelio: „Es ist der 
Gang Gottes in der Geschichte, dass der Staat ist“*. Iš čia vėliau ir eina 
visuomeninių organizmų hypostizavimas. 

Spanno universalistinė socijologija, jos metafiziniai pagrindai yra 
grynai protinė konstrukcija. Spannas visą laiką abstrahuoja ne tikrovę, 
bet pačias abstraktines sąvokas ir pagal tas abstrakcijų abstrakcijas kons- 
truoja asmenį, visuomeninius organizmus, korporacijas ir t.t.  Dėlto ir 
asmenų bei socijalinių organinių vertybių kategorijos, rangai Spanno siste- 
moj yra dirbtini. Spannas pražiūri tikruosius asmenų bei socijalinių orga- 
nizmų ierarchinius pagrindus. 

Krikščioniškoji socijologija pripažįsta, kad sprendžiant socijalines 
problemas be protinio pagrindavimo dar yra reikalingas tikėjimas, reika- 
lingas išvidinis ryšys tiek su atskiru asmeniu, tiek su socijaline visuma. 
Labai tiksliai nusakė krikščioniškąją socijalinę sąmonę Augustinas pažy- 
mėdamas, kad krikščioniškieji socijaliniai organizmai, krikščioniškoji vals- 
tybė gyvuoja tikėjimu, bet ne vien tik regėjimu, — ambulat per fidem, 
non per speciem. Šitoji sąmonė ir jos iškeltos vertybės neturi vietos 
Spanno universalistinėj sistemoj, ir pirmoj eilėj neturi vietos krikščio- 
niškos sąmonės keliama asmens individualybė, kaip socijalinės kultūros 
pagrindas ir objektas. 


* Spann, Gesellschaftsphilosophie, pusl. 161. 
* Ten pat 71. 


Šiuose dviejuose straipsniuose paliesti klausimai 
yra labai įdomūs, bet kartu ir labai painūs. Dėl to ir 
sunku manyti, kad vienu tik suvažiavimo posėdžiu jie 
galėtų būti galutinai išspręsti. Tolimesniems svarsty- 
mams pirmoje eilėje turėtų tarnauti Bažnyčios patie- 
kiami šiomis problemomis nurodymai, ypač Leono 
XIII. ir Pijaus XI. enciklikos. Geras kelrodys yra ir 
tų enciklikų dvasia (Goerresgesellschafto išleistas 
„Staatslexikon“ (5 tomai, Freiburg i. Br.,'1927 ss., Her- 
der), kur vispusiškai nušviečiami visi katalikams rū- 
pimi visuomeninio pobūdžio klausimai. Red. 

VIDURINIŲ AMIŽŲ MOTERS BŪKLĖ 
IR MOTERŲ EMANCIPACIJA 


ĮŽANGA 


Šiuo straipsniu nemanoma daryti išsemiančio, antraštėje pažymėtų 
klausimų, išgvildenimo. Jame bus apsiribota trumpa vidurinių amžių eu- 
ropietės būklės apžvalga, paskiau, perėjus prie moterų emancipacijos, teks 
tik sugretinti šiuodu iš pažiūros mažai, rodosi, giminingų moters istorijos 
momentu, juodu palyginti ir, pagaliau, trumpai atsakyti į klausimą, ar mo- 
terų emancipacija yra iš tikrųjų vien moderniosios kultūros išdava, kaip pa- 
prastai manoma, ar galbūt jos, kaip ir eilės kitų tariamų pastarųjų amžių 
kultūros naujenybių, šaknys glūdi giliau, negu naujieji amžiai. 

Graikiškosios ir romėniškosios senovės įtaka moderniajai Vakarų Eu- 
ropos kultūrai tiek yra ryški, kad, rodosi, nieks rimtai ir nemėgina jos gin- 
čyti. Kitaip yra su viduriniais amžiais. 

Viduriniai amžiai — tai istorijos laikotarpis, kuris dėl savo ypatingo 
charakterio tiek istorikų, tiek neistorikų buvo ir yra labai įvairiai vertina- 
mas. Vieni jį laiko tamsia dekadencijos epocha, ne tik nieko neįnešusia į 
bendrąjį kultūros lobyną, bet dar sunaikinusia brangųjį klasiškosios senovės 
palikimą; kitiems gi — tai lopšys, kuriame išsirutuliojo moderniosios Eu- 
ropos tautos, susiformavo valstybės, gimė, augo, modernėjo literatūra, švie- 
timo įstaigos, miestai ir pramonė, iš čia, pagaliau, kilo didžiosios idėjos, 
davusios pradžią moderniosioms Vakarų Europos kultūros apraiškoms. 

Šiam nuomonių skirtumui pailiustruoti, leisiu sau padaryti trumpą iš- 
trauką iš žymaus vidurinių amžių istorijos žinovo A. F. Ozanamo vei- 
kalo „Penktojo amžiaus civilizacija“: „Istorikas Gibbon“, rašo Ozanamas, 
„būdamas jaunas, aplankė Romą. Vieną dieną, paskendęs mintyse apie se- 
novę, jis klaidžiojo po kapitolių. Staiga jis išgirdo bažnytinių giesmių cho- 
rą ir pamatė išeinančią iš Ara Coeli bazilikos ilgą procesiją vienuolių 
pranciškonų, kurie savo sandalėmis brūžavo kitąsyk daug triumfo mačiusį 
grindimą. Jį apėmė apmaudas ir čia pat jis pasiryžo atkeršyti krikščioniš- 
kiems barbarams už padarytą senovei skriaudą — jis nusprendė parašyti 
Romos imperijos žlugimo istoriją. Ir aš“ rašo toliau Ozanamas, „taip pat 
mačiau Ara Coeli vienuolius, žygiuojančius senu Kapitoliaus Jupiterio 

grindimu. Aš džiaugiuosi, nes meilė nugalėjo jėgą, ir aš pasiryžau parašyti 
istoriją pažangos epochoje, kurioje anglų filosofas Gibbon matė tik deka- 
denciją, istoriją civilizacijos barbarų amžiuje, istoriją minties, iškilusios iš 
literatūros griuvėsių ir perskrodžiusios pagaliau invazijos bangas, panašiai, 
kaip žydai Raudonąją jūrą: tai pačiai rankai globojant — forti tegente 
bracchio. Aš nieko nežinau antgamtiškesnio ir geriau įrodančio krikščio- 
nybės dieviškumą, kaip šis žmogaus dvasios išgelbėjimas.“! 

Iš tikrųjų, viduriniai amžiai — didelių kontrastų epocha. Gyvoji kan- 
kinių krikščionybė čia sumišusi su atkaklia pagonybe, švelni labdarybė pi- 
nasi su šiurkščiu brutalumu; šalia didingų gotikos bažnyčių čia stūkso 
šlykštaus ištvirkavimo lindynės, greta kupinų religinio entuziazmo kry- 
žiaus karų eina neapykanta Bažnyčiai persunktos eretikų kovos — visas 
šis chaotiškas mišinys liudija didelių perversmų laikmetį, žmogaus dvasios 
ir viso jo gyvenimo persilaužimą i naują erą — nuo stabmeldiškojo prie 
krikščioniškojo idealo. 

Iš kitos pusės nieko nėra nepastovesnio, kaip istorijos veidas: silpnas 
tautas pakeičia stipriosios, griovimo amžių seka papėdžiui kūrybos amžius 
ir tai, kas mums atrodo pasigailėjimo vertais griuvėsiais, yra nekartą pa- 
matas genialaus architektūros kūrinio. „Kai barbarai“, sako Ozanamas, 
„griovė senosios Romos maldyklas, jie dėjo pamatus didingoms popiežių 
Romos bazilikoms. Tie grotai buvo didžiųjų Romos architektų pijonieriai.“* 


I. TEISINĖ IR EKONOMINĖ MOTERS BŪKLĖ VIDURINIAIS 
AMŽIAIS 


Kaip visas vidurinių amžių žmogaus gyvenimas, taip ir moters istorija 
yra pilna staigių priešingumų. 

Romėnų istorikas Tacitas veikale „Germania“ gana simpatingai vaiz- 
duoja germanes ir kitų, Romos šiaurėje gyvenusių, tautų moters gyvenimą. 
Ji buvusi vyro bendradarbė tiek taikos, tiek karo metu, jos įtaka buvusi 
didelė ne tik šeimos, bet ir viešame gyvenime. Moteris buvo gerbiama; 
germanai gyvenę monogaminėje moterystėje. Tačiau iš to paties Tacito 
žodžių aiškėja ir antroji barbariškųjų Europos tautų moters gyvenimo 
pusė, būtent, jos nepaprastas apkrovimas darbu. Ji buvo kartu šeimininkė 
ir ūkvedė, namų ir lauko darbininkė, amatininkė ir vaikų auklėtoja. Pap- 
rastai, jai vienai tekdavo aprūpinti šeimą maistu ir apdaru. Vyras nuolat 
būdavo kare arba medžioklėje. Grįžęs jis, paprastai, ilsėdavosi, tingiai 
tysodamas ant lokio kailio, gurkšnodamas midų, žaisdamas kauleliais ar- 


* A. F. Ozanam, La civilisation au cingiuėme Siėcle, t. I, p. 51—52, 
* „OB. < p. 55. 

ba planuodamas naujus žygius. Rūpintis ūkiu ir vaikais buvo silpnųjų ir 
belaisvių dalykas.! 

Tais neramiais mūsų tolimųjų prosenelių laikais moteris beveik viena 
dirbo pozityvų darbą — kūrė materijališką kultūrą. Tik labai pamažu — ap- 
sistojus tautų kraustymuisi, įsigalėjus pastovesnėms politinio gyvenimo 
formoms — susinormavo ir ekonominiai santykiai. Pasidalinta darbu: 
vyras paėmė žemės ir kitus stambesnius ūkio darbus, moteriai liko namų 
ūkis plačia to žodžio prasme: gyvulių ir daržų priežiūra, virtuvė, rūbų ir 
kitų kasdieninio gyvenimo reikmenų gamyba ir, žinoma, vaikų auklėjimas. 
Šie darbai absorbuodavo tiek šeimos, tiek platesnės šeimynos moterišką- 
sias pajėgas. 

Nors ir sunkus ir vargingas buvo moters gyvenimas šeimoje, tačiau 
jis buvo daugiau ar mažiau tikras. Kur kas sunkesnė būklė buvo našlių ir 
netekėjusių moterų, kurių skaičius viduriniais amžiais buvo gana žymus. 
Mat, nors apskritai pasaulyje vyrų yra apie 15—20 milijonų daugiau kaip 
moterų, tačiau Europoje beveik visais laikais moterų skaičius viršijo vyrų 
skaičių. Manoma, kad šis skirtumas buvęs ypač jaučiamas viduriniais am- 
žiais.* Be natūralių priežasčių nemaža vyrų čia žūdavo per, beveik nesibai- 
giančius, karus, jų daugiau išmirdavo limpamomis ligomis ir dėl nenorma- 
lių gyvenimo sąlygų, be to, dalis jų tapdavo dvasininkais. Netekėjusių mo- 
terų ir našlių būklę dar sunkino ta aplinkybė, kad, didėjant Europos gyven- 
tojų skaičiui, vyrai vis naujas darbo sritis, ypač namų pramonėj, ėmė pa- 
veržti iš moterų. Antroje vidurinių amžių pusėje iškilo amatininkai - spe- 
cijalistai, kurie sudarė sąjungas - cechus. Tai buvo grynai vyrų sąjungos 
su tam tikromis teisinėmis ir net militarinėmis funkcijomis. Vyriška gi- 
minė buvo pagrindinė sąlyga patekti i cechą.* Kas žino, ką reiškė cechai 
vidurinių amžių pramonėje, tas lengvai supras, kiek šitas išskyrimas pa- 
sunkino moters kovą dėl egzistencijos. 

Tačiau būtinumas stipresnis už visokius varžtus. Gyvo reikalo stu- 
miamos, moterys, kiek galėdamos, gynė tas pozicijas, kurias anksčiau jos 
buvo užėmusios vienos, ir į kurias vyrai, pirma su panieka žiūrėję, pradė- 
jo veržtis visa jėga. Nežiūrint visų kliūčių, dalis moterų vis dėlto patekdavo 
i amatininkų cechus. Kitos sudarydavo atskiras moterų amatininkių są- 
jungas. Daugiausia moterų dirbo verpimo-audimo pramonėje. Iš kirpimo 
-siuvimo pramonės, kuri visa anksčiau buvo moterų rankose, moteris bu- 
vo vis labiau išstumiama, pagaliau daugumas kirpėjų buvo vyrai, moterys 
liko siuvėjos. Bet išviso beveik nebuvo amato, kuriame moteris vienu ar 
kitu būdu nebūtų dirbusi. Pasiremdamas Frankfurto archyvuose rastais 


* Fr. Zurbonsen. Ouellenbuch zur Geschichte. B. II. p. 2 ff. H. Finke. Die 
Frau im Mittelalter, p. 98 ff. 

* H. Finke. Die Frau im Mittelalter, p. 100. 

* K. Biūchner, Die Frauenirage im Mittelalter. p. 14. 

duomenimis, Biichneris dažniau pasitaikiusias tarp 1320—1500 m. darbo sri- 
tis šitaip skirsto: 

1) 65 darbo sritys, kuriose dirbo tik vienos moterys, 

2) 17 darbo sričių, kuriose moterys viršijo, 

3) 38 darbo sritys, kuriose vyrų ir moterų skaičius buvo lygus, 

4) 81 darbo sritis, kuriose viršijo vyrai. 

Taigi, pabaigoje vidurinių amžių buvo Vokietijoje apie 200 darbo sri- 
čių, prieinamų moterims.! Tačiau atlyginamos, kad ir už tos pačios rūšies 
darbą, moterys visur buvo menkiau, negu vyrai. 

Be ūkio darbų ir industrijos lengviau prieinamas viduramžių moteriai 
pragyvenimo šaltinis buvo gydytojos ir mokytojos profesija. 

Moterų gydytojų daugiausia buvo Italijoje. Pirmosios gydytojos, 
kaip ir gydytojai, neturėjo specialaus teoretinio pasiruošimo, nes ir mokyk- 
lų šio tipo pradžioje nebuvo. Įsisteigus pirmajai aukštajai medicinos mo- 
kyklai Salerne, joje studijuoja ir moterys. Tratula yra viena iš pirmųjų 
šios mokyklos mokinių ir mokytų moterų - gydytojų. Kitos mokėsi 
Montpelier mokykloje. Biichneris nurodo, kad tarp 1389—1497 m., vadinasi, 
beveik 100 metų laikotarpyje, tik viename Frankfurto mieste yra buvę apie 
15 moterų gydytojų, jų tarpe kelios akių gydytojos. Kai kurios už gerą 
gydymą gavusios iš miestų tarybų pagyrimų ir privilegijų.ž Net ir labai 
negausioje viduramžių medicinos literatūroje randama moterų vardų. Šv. 
Hildegarda yra autore „Liber simplicos medicinae“ — paprastosios medici- 
nos knygos — veikalo turinčio reikšmės ir gamtos mokslų istorijai. Minė- 
toji Tratula parašė: De mulieris passionibus — moters gimdymo kančios ir 
jos higiena. Tačiau vėliau ir ši darbo sritis buvo mėginama moterims pa- 
veržti. Pav., Paryžiaus gydytojų cechai darė moterims-gydytojoms įvai- 
rių sunkumų. 

Taip pat užtinkama pabaigoje viduramžių ir pasauliečių moterų-moky- 
tojų; kaikurios, pav., mokyto Menegoldo dukterys, turėjusios ret nuosa- 
vią mokyklą.* Bet tokių buvo labai nedaug, nes ir išviso pasauliečių moky- 
tojų viduriniais amžiais buvo maža. 

Kad ir buvo v. amžių moterims prieinamos įvairios darbo sritys, tačiau 
toli gražu nevisoms. Augant miestams, augo ir moterų bedarbių skaičius. 
Kokia skurdi buvo pavieniai gyvenančios moters būklė, rodo kad ir XIV— 
XV amž. Frankfurto miesto įvairių mokesčių mokėtojų sąrašai. 1410 m. į 
sąrašus buvo įtraukta 1888 vyrai — mokesčių mokėtojai; iš jų 148, t. y.7,875 
pažymėti nesugebą mokesčių sumokėti dėl neturto. Tuo pačiu laiku mote- 
rų-mokesčių mokėtojų, vadinasi savarankiai gyvenančių, buvo 568; jų tarpe 


* Buchmer, ap: c. p. 21. 
* Būchner, ap. c. p. 23. 
* Finke, op. c. 103. 

* Finke, op. c. 35. 

188 t. y. 33,675 negali dėl neturto mokesčių sumokėti. Taigi, visiškai be— 
turčių moterų 2675 daugiau negu vyrų. Atsilankę tokių moterų butuose 
mokesčių rinkėjai rasdavo paprastai juos tuščius ir vėliau sąrašuose šalia 
pavardės trumpai žymėdavo: „išvyko“, „pabėgo“, „išėjo elgetauti.'! 

Elgetavimas, ypač moterų tarpe, buvo viduriniais amžiais tiek papli- 
tęs, kad niekas jo ir nesidrovėdavo. Elgetaudavo seni ir jauni, vyrai ir mo- 
terys iš vargo, o taip pat ir iš noro palaidai gyventi. Kartais jaunieji elge- 
tos, vyrai ir moterys, sudarydavo būrius vadinamų bachantų — girtavimo 
dievo Bacho brolių — kitaip vagabundų, mūsiškai — valkatų, kurie eidavo 
per miestus elgetaudami ir vagiliaudami, sustodami ten, kur susitelkdavo 
daugiau žmonių: atlaiduos, prekymečiuos, puotose, diduomenės suvažiavi- 
muose ir kt. Čia dėdamiesi komedijantais, šokėjais, muzikantais ir kito- 
kios rūšies artistais, linksmindavo susirinkusius. Tokių „artisčių“ nemaža 
buvo ir moterų. 

Čia tad teks paliesti pačią skaudžiausią vidurinių amžių, tiesą sakant, 
ne tik vidurinių amžių, bet ir visų laikų, moters gyvenimo pusę. Supranta- 
ma, kad minėtųjų keliaujančių moterų gyvenimas dorovės atžvilgiu buvo 
labai pavojingas. Neturėdamos nei turto, nei šeimos, nei garbės, nei atei- 
ties šios moterys nieku nerizikuodavo. Būriai jų traukė su organizuota 
kariuomene ir palaida minia į kryžiaus karus. Apie 1500 jų sekė 1180 m. 
prancūzų kariuomenę. 

XIII-XIV amž. Prancūzijoje ir Anglijoje buvo skiriami net tam tikri 
maršalai joms prižiūrėti. Jos buvo laikomos integrale būtina organizuotos 
kariuomenės dalimi, jų gyvenimas karo lauke buvo sunormuotas griežtomis 
taisyklėmis. Hercogo Albos žygyje į Niderlandus dalyvavo apie 400 raitų 
ir 800 pėsčių prostitučių. Jos buvo padalytos kuopomis, išrikiuotos eilė- 
mis ir turėjo tam tikras vėliavas.? 

Nemaža dalis tų nelaimingųjų iš karo lauko negrįždavo. Kas vertė šias 
jaunas, nekartą gražias, moteris griebtis šio baisaus amato net gyvybės 
kaina? Gal nuotykių ar palaido gyvenimo ieškojimas? Gal. Bet dar dau- 
giau turbūt badas ir nuskriaustos bedalės moters skaudus likimas žiaurioje 
visuomenėje. 

Prostitucija buvo viduriniais amžiais patogi kariuomenei pasmaginti 
priemonė, ji buvo nepaskutinės eilės didikų ir miestų tarybų pajamų šaltinis, 
visuomenei gi — tai kasdieninis naturalus reiškinys kaip ir visa kita: sa-— 
vitarpio žudynės, nuolatiniai karai, maras, badas ir t.t. Tačiau toleruodama 
ir net palaikydama pačią prostitucijos instituciją, vidurinių amžių visuome- 
nė buvo nepaprastai žiauri atskirai, vadinamai puolusiai moteriai. Ji būda- 
vo viešai plakama ir net užmušama, skandinama ir jos lavonas iškabinamas 


* Būchnes, op. c., p. 52 ss. 
* Bichner, op. c., 48—49. 

viešai paniekai, prostitutė būdavo verčiama nešioti ypatingą uniformą, jos 
nelaidodavo bendrose kapinėse.! 

Tačiau ne iš kur kitur kaip tik iš vidurinių amžių didžiosios krikščio- 
niškos meilės išaugo pirmosios įstaigos šioms nelaimingosioms gelbėti. 
XIII amž. pradžioje vienas pareinio kunigas, Rudolfas, susirūpino puolu- 
siomis moterimis. „Pone“, kreipėsi jos į kunigą, „mes esame vargšės ir 
silpnos. Duokite mums duonos ir vandens ir mes noriai jūsų klausysime.“ 
1225 m. jis įsteigė Strasburge atgailaujančių moterų namus. "Tai buvo pra- 
džia didžiojo Magdaliečių ordeno, kurį 1246 m. patvirtino popiežius Griga- 
lius IX. Šis kilnus Bažnyčios pavyzdys paveikė visuomenę. Buvo steigia- 
mos kasos šelpti vedantiems puolusią moterį. Taip pat buvo įsteigta visa 
eilė privačių gelbėjimo namų. XIV amž. puolusiomis moterimis Vokie- 
tijoje ypač susirūpino vyskupas Jonas iš Dorpheim. „Vergai“, sako jis, 
„gauna visas žmogaus teises, kai jiems suteikiama laisvė. Būtų neteisin- 
ga neduoti tų teisių moteriai, nuodemės vergei, kai ji pasitaiso.“? 

Prancūzijoje ir Italijoje dar anksčiau pradėta rūpintis puolusiomis 
moterimis. Skaičius norinčių stoti į joms steigiamus gelbėjimo namus čia 
buvo toks didelis, kad rasta reikalingu įstojimą suvaržyti. 1487 m. vysku- 
pas Simonas de Champigny įsteigė Paryžiuje atgailaujančių mergaičių 
(filles pėnitantes) namus. Einant jo paties parašytais istatais, į šią įstai- 
gą galėjo patekti tik mergaitės, turinčios daugiau 30 m. amžiaus ir tikrai 
įrodžiusios, kad anksčiau jos buvo prostitutės. Be to stojančios turėjo savo 
nuodėmklausiui prisiekti, kad jos ne dėl to tapo prostitutėmis, kad į šią 
įstaigą patektų, ir, jeigu vėliau būtų patirta, kad iš tikrųjų vien dėlto, jos 
turės bematant apleisti įstaigą, nors jos jau būtų tikros vienuolės, vilkinčios 
rūbus ir padariusios apžadus.? Koks ryškus iš vienos pusės kilnios labda- 
rybės, iš kitos— baisaus moterų skurdo pavyzdys! Ir taip ištisais viduriniais 
amžiais — tame pėrėjimo ir kontrastų laikmetyje: gili krikščioniška meilė 
ir nuoširdi atgaila susijusi su baisiomis nedorybėmis. Čia geriama smagu- 
mų taurė ligi dugno, kitur — visiškas savęs ir pasaulio atsižadėjimas, kūno 
marinimas badavimu ir plakimu, karštos nemigo nakčių maldos. Šalia 
skaitlingų prostitucijos įstaigų, čia stovi nemažiau skaitlingi išdidūs vie- 
nuolynų rūmai. 

Vienuolynas buvo vidurinių amžių žmogui ne tik religinės koncentra- 
cijos vieta, bet ir užuvėja, tikra ir pastovi apsauga nuo neramaus gyvenimo 
pavojų. Ji ypač buvo pageidaujama ir reikalinga moterims. Ir iš tikrųjų, 
antroje vidurinių amžių pusėje moterų vienuolynų skaičius nepaprastai 
išaugo. Senesnieji vienuolynai buvo skiriami daugiau didikėms, vėlesniais 


* Bichner, op. c., p. 60—61. 
* Ibidem p. 62—63. 
* Bilchner, op. c., 61 sąą. 

amžiais čia rado prieglaudą miestietės ir bajorės. Kadangi stojant į vie- 
nuolyną reikėjo didesnio ar mažesnio kraičio — pasogos, taigi neturtin- 
goms jis, bendrai imant, buvo neprieinamas. Šių gi — neturtingų moterų 
skaičius buvo itin didelis, ir joms ypatingai buvo reikalinga visokeriopa 
apsauga. Ši socialė žaizda ypač tapo opi, kai XI-XIII amž. minios vyrų 
išėjo į kryžiaus karus ir ten žuvo. Liko šimtai tūkstančių našlių ir našlai- 
čių, kurioms be kito vargo dar nuolat grėsė plėšikai, kurių gaujas vis didi- 
no išsigimstantieji riteriai. Dėl to tai apie XII amžių moterų antplūdis 
į vienuolynus buvo tikrai didelis. Negalėdamos čia sutilpti, neturtingosios 
moterys ėmė steigti sąjungas, panašias i vienuolynus, vadinamas beginių 
arba begučių sąjungomis. Jos prasidėjo Niderlanduose, pabaigoje XII amž. 
Vardo kilmė neaiški. Galbūt jis kilęs nuo šv. Begga'os, o gal nuo kunigo 
Lamberto de Begues vardo. Pradžioje beginė žmonių kalboje reiškė tą 
patį, ką vienuolė. Beginės nedarydavo vienuoliškų apžadų ir nesilaikydavo 
vienuolynų regulos, bet nešiodavo ypatingą apdarą, bendrai, paprastai ne- 
dideliu skaičiumi gyvendavo, dirbdavo ir melsdavosi. Viršininkė, papras- 
tai, būdavo sąjungos įsteigėja, kuri dažniausiai būdavo kiek pasiturinti ir 
savo turtą pavesdavo sąjungai. Išstoti iš sąjungos galėdavo kada kuri no- 
rėdavo. Nedrausmingos būdavo atleidžiamos. Greitu laiku sąjungos pa- 
plito visoje šiaurinėje ir vakarinėje Europoje. Iš pradžių joms buvo ne- 
leidžiama gyventi miestuose, dėlto apsitvėrusios savo ūkius aukštomis sie- 
nomis įsikurdavo kaime. Vėliau, leidus joms kurtis miestuose, jų skai- 
čius čia labai išaugo. XIII amž. pabaigoje viename Frankfurte jos turėjo 
57 namus, t. y. 375 visų miesto namų; Strasburge — 60 namų, Bazely — 30, 
Miunchene tik 6 namus.* Beginių pragyvenimo šaltinis būdavo pajamos 
iš turto, kurį kartais joms palikdavo pamaldūs žmonės, kad jos už juos 
melstųsi, bet dažniausiai gyvendavo iš savo darbo. Esant rinkoje dideliai 
konkurencijai, didikai ir net cechai suteikdavo beginių ir bendrai vienuolių 
giminėms įvairių privilegijų. Beginės dar užsiiminėdavo įvairiais gailes- 
tingais darbais: slaugydavo ligonius, laidodavo mirusius, globodavo ir 
auklėdavo našlaičius ir kt. Dėl to visuomenės jos buvo gana mylimos. 
Bet kadangi beginės nebuvo ypatingoje Bažnyčios globoje, tai pabaigoje 
vidurinių amžių nemaža jų buvo apkaltintų burtininkėmis - raganomis ir 
sudegintos. 

XV-— XVI amž. beginių sąjungos praturtėjo, supasaulėjo, bendrai, iš- 
sigimė. Kilus reformacijai, jos iširo. Tik Niderlanduose, iš kur jos ir 
kilo, išsilaikė ligi pastarųjų laikų.  Tyčia ilgiau sustojau prie beginių 
sąjungų, kaip tipiškiausių. Be jų pabaigoje vidurinių amžių buvo visa eilė 
joms panašių įstaigų, kuriomis moterys pasilengvindavo sunkią dali. 


* Der grosse Brockhaus, II. B. p. 460. 
* Būchner, op. c., p. 34. 

Iš šios vidurinių amžių moters teisinės, o daugiau ekonominės būklės 
apžvalgos aiškėja, kad moterų klausimas viduriniais amžiais tikrai egzis- 
tavo ir buvo, jei ne daugiau, tai ir ne mažiau, aktualus, kaip mūsų laikais. 
Nors negalima pasakyti, kad jį spręsdama vidurinių amžių visuomenė būtų 
neparodžiusi socialinio jausmo ir išminties, tačiau patenkinamai išspręsti, 
ypač jo teisinės ir ekonominės pusės, neįstengia ir labai pažangi XX amž. 
visuomenė. 


II. MORALINĖ IR INTELEKTUALINĖ MOTERS BŪKLĖ 
VIDURINIAIS AMŽIAIS 


Mažiau aktuali viduriniais amžiais buvo moralinė ir intelektualinė mo- 
terų klausimo pusė. 

Moterų, kaip ir visas vidurinių amžių švietimas, buvo susikoncentra- 
vęs vienuolynuose. Šiam švietimui programą ir krypti davė dar V-me amž. 
šv. Jeronimas. Jis, prašomas, parašė apie mergaičių ugdymą du laišku; 
vieną romietei Letai, antrą savo draugui Gaudencijui. Šv. Jeronimas, ma- 
tyt, buvo skaitęs romėnų pedagogo M. F. Kvintilijono veikalą „Institutio 
oratoria“, bet jis iš čia paimtoms mintims davė grynai krikščionišką cha- 
rakterį. Tik metodai panašūs, o ugdymo tikslas ir programa visai kitoki. 

Šv. Jeronimo manymu, mergaitė turi būti pirmoje eilėje religinama 
ir dorinama. Kūdikio amžiuje auklė vietoje pasakų jai pasakoja epizodus 
iš šv. istorijos, vietoje stabmeldiškų dainų giedamos psalmės. Išmokusi 
skaityti ir rašyti, ji nuolat skaito šv. Raštą, bažnyčios tėvų raštus ir mo- 
kosi psalmių. Joje reikia atsidėjus ugdyti tvarkymosi ir saikumo įpročius, 
ją saugoti nuo netinkamos draugystės, joje slopinti tuštumą ir linkimą 
puoštis. Be to, mergaitei reikia išmokti įvairių rankų darbų, verpti, austi.! 

Šios programos buvo laikomasi ištisą viduramžį moterų vienuolynų 
mergaičių mokyklose. Aacheno konciliumas 817 m. išleido Institutio monia- 
lium, kur šv. Jeronimo programa rekomenduojama visoms moterų vienuo- 
lynų viršininkėms. Kadangi kai kuriuose moterų vienuolynuose pradžioje 
mokėsi ir berniukai, taigi ši programa, su mažais pakeitimais, ir jiems buvo 
taikoma.* 

Šv. Jeronimo auklėtinės, kurioms jis skyrė savo pedagogiką, turėjo 
būti išugdytos vienuolėmis, tuo būdu ir visas moterų ugdymas viduriniais 
amžiais turėjo, jei taip galima pasakyti, vienuolišką charakterį. Tačiau 
jis buvo taikomas ne tik būsimoms vienuolėms, bet ir pasaulietėms mote- 
rims, daugiausia didikėms. Ši moterų švietimo kryptis truko ligi XII 
amž. Jo rezultatai yra gana žymūs. Būdama laisva nuo šeimos rūpesčių, 


* Hieronymus, Brief an Lžta und an Gaudentius, ūb. v. K. Ernesti, p. 14 sąą. 
* Finke, op. c., p. 29. 


46) Marija Ruginienė 


moteris vienuolyne pasiekdavo kartais gana aukšto, ne tik išsilavinimo, 
bet ir mokslingumo laipsnio. Jau VI amž. rašė šv. Radegonda lotynų kalba 
elegijas, kurios, anot poeto Fortunato „yra pilnos žavingumo ir kurių 
kiekvienas žodis pavergia širdį." Kiek vėliau Bodovina, viena iš pirmųjų 
chronikų rašytojų, parašė Radegondos gyvenimą. Karolingų laikais moks- 
las ir literatūra buvo taip plačiai kultivuojami moterų vienuolynuose, kad 
Karolis Didysis rado reikalingu 789 m. išleistu įsakymu tai vienuolėms 
uždrausti, ypač draudė užsiiminėti poezija.* 

Išsilavinusių moterų. ypač daug buvo Irlandijos vienuolynuose. Kai 
kurios jų buvo taip pat gerai išstudijavusios lotynų klasikus, kaip ir šv. 
Raštą.  Misijonieriaujant Irlandijos vienuoliams Europoje, jos buvo jų 
uolios talkininkės. Ypač žymi yra anglosaksė Lioba. Ji, būdama Tauber- 
bischofsheimo vienuolyno viršininkė, įsteigė čia pirmąją mergaičių mokyklą, 
kuri buvo pavyzdžiu kitoms šios rūšies įstaigoms. Vokiečiai su pasiten- 
kinimu ją vadina pirmąja Vokietijos mokytoja. Jos biografas Ralph v. 
Fulda jos vedamą vienuolyną vadina „Vokietijos mergaičių švietimo 
lopšiu'“. 

Aukščiausiai buvo pakilęs švietimas moterų vienuolynuose apie X— XI 
amžių. Šio laiko vienuolės, „geriau buvo išstudijavusios Ovidijų, Horacijų 
ir Virgilijų, sako Finke, negu kai kurie mūsų laikų filologai.“* Šiuo metu 
gyvena ir viena iš gabiausių vidurinių amžių moterų, „tikras genijus, poetė 
iš Dievo malonės“, kaip ją vadina istorikas Pinke? — Rosvita iš Ganders- 
heim (+ 1002). Rosvita yra pirmoji, ir beveik vienintelė, turint galvoje 
ir vyrus, dramų rašytoja viduriniais amžiais. Rosvitos laikais buvo mer- 
gaičių mokyklose ypatingai mėgiamos linksmos, bet ne visai padorios Te- 
rencijaus dramos. Norėdama jų vietoje duoti mergaitėms ką nors tinka- 
mesnio, ji pati ėmėsi rašyti. Palikdama Terencijaus dramų formą, ji savo 
dramoms davė aukštos krikščioniškos moralės persunktą turini. Nors 
Rosvitos dramos nėra, tiesa, išbaigtos, tai daugiau tik škicai, tačiau ir iš jų 
aiškiai juntamas didelis autorės sugebėjimas supinti tragišką su komišku, 
nepaprastas jos pastabumas, mokėjimas įsigyventi į kito sielą, o ypač žy- 
mus karštas poetės užsidegimas krikščionybės idealais. Bet kadangi ji į 
giliai religingą savo dramų foną įpynė ir erotinių motyvų, tai griežtiems 
vidurinių amžių asketams jos nepatiko ir tuo būdu, sako Finke, buvo už- 
slopintas šis pirmasis krikščioniškosios dramos pumpurėlis.“ 

Anksčiau minėtoji šv. Hildegarda, veikalo „Liber simplicis medicinae“ 


* Larnac. Histoire de la littėrature fėminine en France, p. 10. 


* Ibidem, p. 10—11. 

* Valkmer, Geschichte der Pidagogik, p. 32—33. 
* Finke, op. c., p. 30. 

" Ibhs p. 31. 

“* Finke, op. c., p. 32. 

autorė, Rupertusbergo prie Bingeno vienuolyno viršininkė, turėjo taip pat 
aukštą filosofinį išsilavinimą ir gerai nusimanė politikoje. Tai žymu ypač 
iš jos laiškų, rašytų popiežiui ir imperatoriui, kurie nekartą klausdavo jos 
patarimo. Yra užsilikę nemaža jos kalbų, giesmių, homilijų ir kt! 

Odilienbergo vienuolyno, Elzase, vienuolė Herrada Landsberg yra 
autorė labai svarbaus vidurinių amžių kultūros istorijai veikalo Hortus 
deliciarum — savotiškos enciklopedijos, kurioje tilpo didelė dalis vidu- 
rinių amžių žmogaus žinojimo lobyno. Gaila, kad šis brangus raštas su- 
degė Strasburge per 1870 m. karą.? 

Daug pasitarnavo mokslui ir literatūrai vidurinių amžių vienuolės, 
rinkdamos manuscriptus ir perrašinėdamos knygas, kurias jos nekartą pa- 
puošdavo meniškais piešiniais. Šiuo atžvilgiu ypač žymios yra Dimudis iš 
Wessobrunn, Guta iš Schwarzenthann ir Leukardis iš Mallersdorf.3 

Be to, vienuolės piešė ir siuvinėjo paveikslus, audė kilimus, kurių ne- 
maža yra didelės meniškos vertės ir kurių dalis yra dabartinių Europos 
muziejų pasididžiavimas. 

Apie pasauliečių moterų veikimą pirmoje vidurinių amžių pusėje be- 
veik nieko nežinoma. Greičiausiai jos, kaip ir visa to laiko pasaulinė vi- 
suomenė, buvo tamsios ir paskendusios kasdieniniuose rūpesčiuose. Šiek 
tiek žinių yra likę tik apie darbus kaikurių aukštųjų ponių — karalienių ir 
princesių, kurios taip pat, beveik visos, buvo gavusios išsilavinimą iš vie- 
nuolių. Gaunamas įspūdis, kad šios damos daugiau domėjosi dvasios gy- 
venimu, kaip jų aukštieji vyrai ir giminaičiai. Vienos jų globodavo savo 
laiko mokslo žmones, kitos su jais susirašinėdavo mokslo ir literatūros 
klausimais, tuo tarpu kai vyrų didikų nedaug kas vos temokėjo rašyti. 


Kaikurios jų net pačios mėgino rašyti. Vyro Akvitanijos hercogo 
Bernhardo, atstumtoji Duoda parašė 840 m. savo sūnui Viliui gyvenimo 
vadovėlį — savotišką auklėjimosi traktatą. Mažai kur galima rasti tiek 
kilnaus žmoniškumo ir ligi heroizmo einančios krikščioniškos dvasios, 
kaip šitame nuskriaustos motinos pamokyme savo sūnui. „Gerbk tavo tėvą 
(vadinasi tą, kuris ją paniekino!), tarnauk ištikimai valdovui, būk drau- 
giškas sau lygiems, visuomet duosnus vargšams“ — moko Duoda. Toliau 
ji pataria savo sūnui, kiek galima dažniau, bėgti iš pasaulio į vienumą, 
prie savo knygų“ Nuostabus patarimas tais laikais, kada knyga buvo toks 
retas svečias didiko kabinete. 

Dar vienoje dvasinio gyvenimo srityje buvo vidurinių amžių moteris 
ypač aktyvi — tai religijos sritis. Aš čia nesustosiu ties pirmaisiais krikš- 


* Volkmer, op. c., p. 33. 
* Larnac, op. <., p. 11. 
* Finke, op. c., p. 30. 
Finke, op. c., p. 34. 

čionybės amžiais, kur moteris mirė už Kristaus mokslą lygiai drąsiai ir 
dažnai, kaip ir vyras. "Taip pat krikščionybės išplatinimo darbe moters 
nuopelnai yra pakankamai ryškūs. Bet ir vėlesniais laikais, jau krikščio- 
nybei isigalėjus, moteris nuolat budi ir labai gyvai reaguoja į įvairius jos 
reikalus. Prasidėjus XI amž. bažnyčios reformoms, kurių centras buvo 
Kliuni vienuolynas, o įkvėpėjas ir vadas vienuolis Hildebrandas, vėliau 
popiežius Grigalius VII, moterys tampa uolios to judėjimo dalyvės. Net 
kaimietės uoliai dalyvavo sąmyšiuose, kurie vėliau kilo sąryšyje su tuo 
judėjimu. 

Paprasta Italijos mergaitė, vienuolė Kotrina iš Sienos, drąsiai ir 
atvirai rašė XIV amž. popiežiui ir aukštiesiems dvasininkams apie jų 
klaidas, pragaištingas bažnyčiai. Ji tai darė taip nuoširdžiai ir taktingai, 
kad ne tik nebuvo už tai smerkiama, bet jos buvo klausoma.! 

Antroje vidurinių amžių pusėje iškyla visa eilė žymių moterų mistikių. 

Tačiau paskutiniais vidurinių amžių šimtmečiais vienuolynų reikšmė 
tiek moterų, tiek bendrai švietimo atžvilgiu, ima mažėti. Vis rečiau su- 
tinkami žymesni moterų vienuolynų vardai. Gal šiam reiškiniui kiek tu- 
rėjo įtakos tai, kad žymesni scholastikos atstovai nepalankiai moterį ver- 
tino. Bet turbūt daugiau tai turi sąryšio su vidurinių amžių visuomenės 
dvasios persilaužimu, kuris prasidėjo apie 1100 m. 

Kryžiaus karų metu smarkesniu tempu ėmė augti miestai, ir, iškilęs 
miestiečių luomas, pamažu paveržė iš vienuolynų vadovaujamą kultūros 
gyvenime vaidmenį. Ši miestiečių kuriamoji nauja kultūra buvo jei ne 
priešinga ligšiol vyravusiai religinei dvasiai, tai bent jai abejinga. Jos 
pradžios tenka ieškoti pietų Prancūzijoje — Provance — senosios helenų 
kultūros krašte, iš kur kilo visoks stipresnis vidurinių amžių dvasinis są- 
judis: feodalizmas ir ritieriai, albigensai ir kitos herezijos, pirmieji kry- 
žiaus karai ir, pagaliau, XII amž. judėjimas, siekęs išsilaisvinimo iš bažny- 
čios protektorato. Pradžioje imta reikšti nepasitenkinimo esama santvarka. 
Vėliau pradėta ieškoti naujų gyvenimo formų. Paskelbta kova asketizmui 
ir kitiems gyvenimo džiaugsmo varžtams. Pirmiau marinamas kūnas at- 
gavo visas savo teises. Ne „iš pasaulio“, bet „į pasaulį“ imta gaivalingai 
veržtis. Vietoje krikščioniškosios caritas iškyla pagoniškasis amor — sma- 
gumų pradžia ir šaltinis.? 

Pasaulietė moteris išeina viešumon naujoje šviesoje. Dabar ji ne 
„gundytoja“, ne „velnio piūklas“, kaip ją kai kas anksčiau vadindavo, bet 
svajonių objektas, įkvėpėja, visokio džiaugsmo versmė. Ši staigi atmaina 
ypač buvo juntama literatūroje. Atgyja viduriniais amžiais pamiršta ly- 
tika. Frauenminne tampa mėgiamiausia poezijos tema. Minnesšūngeriai — 


* Finke, op. c., p. 46—47. 
* Finke, op. c., p. 36 sąą. 

mylimieji poetai. Pirmieji pasaulinės vidurinių amžių poezijos kūriniai 
iš tikrųjų buvo visai kitokios dvasios. Rolando dainoje, pav., moteris be- 
veik ignoruojama.  Fableaux autoriai taip pat greičiau pajuokia moterį, 
negu idealizuoja, joje randa begales ydų ir nedorybių.  Radikalaus XII 
amž. literatūros krypties pasikeitimo kaltininke, be kita ko, yra laikoma 
Eleonora iš Akvitanijos. 

Eleonora iš Akvitanijos gyveno tarp 1122—1204 m. Ji buvo anūkė 
vieno iš seniausių Prancūzijos trubadūrų, Viliaus de Poitiers, Akvitanijos 
grafo. Iš savo tėvuko ji paveldėjo gabumus ir meilę literatūrai. Ji mėgo 
poetų draugiją, nors užtat buvo laikoma lengvabūde. 1137 m. ji ištekėjo 
už Liudviko VII, Prancūzijos karaliaus, ir atvykdama į Paryžių atnešė čia 
rafinuotą pietų liuksusą, švelnias manieras ir susidomėjimą menu. 1164 m. 
ji ištekėjo už Anglijos karaliaus, tą pačią dvasią nusinešdama į Angliją. 
Ištekėjus jos dukterims už Champagne ir Blois kunigaikščių, Reimsas ir 
Blois tampa, šalia Paryžiaus, naujosios krypties centrais. Šias aukštas 
ponias pasekė kitos ir taip gana greitu laiku žymesniųjų Prancūzijos di- 
dikų namai tapo poetų užeigomis, o namų ponios — jų globėjomis. Čia 
reikia ieškoti pradžios garsiųjų Prancūzijos ponių salionų, tiek daug pa- 
tarnavusių prancūzų literatūros ir net mokslo pažangai“ Ir taip, ponių 
dėka, susidomėjimas literatūra tapo mada, kuri iš Prancūzijos greit per- 
simetė ir į kaimyninius kraštus. Atsidėkodami ponioms už prielankumą 
poetai joms dainavo, jas garbino, stačiai dievino. Pirmieji moterį gar- 
binti ėmėsi Prancūzijos pietų poetai - trubadūrai, juos pasekė šaltieji 
šiaurės truveriai. Vokietijoje — Minnesšngeriai. Moters kultas, deja, veik 
išimtinai tik jos kūno, iš literatūros perėjo į gyvenimą, ypač į ritierių 
sluoksnius. 

Tačiau XII-XIII amž. moteris yra ne vien poetų įkvėpėja ir globėja, 
ji ir pati imasi rašyti. Tarp 1160—1250 m. vienas meridionalės literatūros 
žinovas priskaito apie 21 poetę — trubadūrę. O kiek jų yra nesuskaitytų 
ir iš viso nesuskaitomų! Išsilikę jų kūriniai charakteringi paprastumu, 
natūralumu ir nuoširdumu, ko paprastai nerandama vyrų trubadūrų — 
amatininkų kūriniuose. Virš šių poečių iškyla Marija iš Prancūzijos. Tik 
tokiu vardu ji yra žinoma prancūzų literatūroje. Ji yra kilusi iš Norman- 
dijos; apie 1170 m. gyveno ir rašė Anglijoje, galbūt Eleonoros iš Akvita- 
nijos įtakoje. Ji yra palikusi keletą lyrinio turinio poemų, t. v. lais, ne- 
maža pasakėčių ir vieną didesnę religinio turinio poemą. Jos kūriniai 
pasižymi rimtumu ir idealizmu.  Bėdier manymu, ji bus davusi pradžią 
prancūzų idealistiniam romanui. 

Tačiau vos pradėjus kilti moteriai į dvasios gyvenimo viršūnes, „pa- 
vydūs vyrai, sako Larnac, griebėsi visų priemonių grąžinti primatą, į kurį 


*' Larnac, op. c., p. 12 sąą. 
* Larnac, op. c., p. 18. 

jie tarėsi turį teisių“: Bet ir draugų moteriai netrūko. Prasidėjo kova, 
kurią Abel Lefranc vadina „moterų ginčas“ — „la gueralle des femmes.“ 
Šio ginčo priežastys yra ne tik istorinės, bet, kaip ir visų laikų moterų 
„ginčo“, psichologinės ir net fiziologinės. Pati seniausia ligi mūsų laikų 
išlikusi priešistorinė vyrų literatūra, sako Bėdier, yra prieš moteris nu- 
kreiptos pasakos.? Nenuostabu tad, jei X1I-XIX amž. šalia raštų per- 
dėto moteriai saldumo pasirodė visa eilė raštų, šmeižiančių moteris. Auto- 
rius „Patarlių apie moters prigimti“ lygina moterį gyvuliams, simbolizuo- 
jantiems tariamas moters ydas ir nedorybes. „Moterų evangelijos“ kupletai 
yra pilni aštrios moters kritikos. Bet pikčiausias jų visų buvo „Rožės 
romanas“, parašytas XIII amž. Turinio atžvilgiu jis susideda iš 2-jų 
dalių; pirmoje dalyje, parašytoje Guillaume de Lorris, moteris idealizuo- 
jama; antrosios, kelis kart didesnės, dalies autorius, raišasis Jonas Clo- 
pinel, vadinamas Jonas de Meung, juodina moteris pačiais stipriausiais 
dažais. Antifeministai jam smarkiai plojo. 1380 m. EustachiusDeschamps, 
vadinamas Morel, išleido veikalą „,„Moterystės veidrodis“, nukreiptą ne tik 
prieš moteris, bet ir prieš moterystę.  Boccacio „Decameronas“ pilnas 
pilnos satyros moteriai.š 

Nėra jokios galimybės išvardinti visus šio laikotarpio raštus, kurių 
autoriams moteris — „nešvari“ būtybė, „trilypiai žemesnė už vyrą: esme, 
kilme ir prigimtimi“ — yra visų buvusių, esančių ir būsimų pasaulio blo- 
gybių ir nelaimių priežastis. Paveldėtas iš senovės vidurinių amžių mo- 
ters niekinimas čia pasiekė viršūnių. 

Nemaža raštų taip pat šiuo metu pasirodė ir moteris teisinančių, bet jų 
pasiekti rezultatai nebuvo žymūs tol, kol pati moteris nesiėmė priemonių 
savo vardui ir teisėms apginti. Pirmoji iš moterų viešai ir drąsiai šią kovą 
pradėjusi yra italė Christina de Pisan. Ją, be jokių rezervų, tenka pri- 
pažinti moterų judėjimo pijoniere. 


III. CHRISTINE DE PISAN 


Christina de Pisan gimė Venecijoje 1364 m. Jos tėvas Tomas de 
Pisan 1368 m. atvyko į Paryžių ir čia tapo Karoliaus V astrologu ir gy- 
dytoju. Turėdamas pats didelį išsilavinimą, Tomas de Pisan, prieštarau- 
damas savo laiko dvasiai, davė ir Christinai platų ir nuodugnų išsimoks- 
linimą. 1378 m., eidama vos 14-tus metus Christina de Pisan ištekėjo už 
Karoliaus V sekretoriaus Etienne du Castel, kuris praėjus 11 metų mirė, 
palikdamas jauną našlę su trejetu vaikų ir sena motina. Christina mėgino 


* Larnac, p. 21, sąą. 


* Ibidem. 
* Larnac, op. c., p. 24 sąą.; Rose Rigaud, Les idėes fėministes de Christine 

išgauti jai vyro testamentu paliktą turtą, tačiau ilgai užtrukusiai bylai 
išleido paskutinį savo turtą ir galų gale, nieko nelaimėjo. Ši moralinė 
ir materialinė skriauda jai, kaip moteriai padaryta, ją giliai sujaudino. 
Apsidairiusi aplink ji pamatė visur moters niekinimą ir skriaudas, kurias 
dar gilino „Rozės romanas“ ir panaši literatūra. Christina ėmėsi rašyti. 
Pradžioje rašė lyrinio turinio eilėraščius, ir kitokios poezijos kūrinius, 
kuriuos siuntinėjo didikams, tikėdamosi jų moralinės ir materialinės pa- 
ramos. Ji sužavėjo savo skaitytojus. Anglijos karalius kvietė ją atvykti 
ir apsigyventi Anglijoje; J. G. Visconti ragino ją grįžti į Italiją, tikrąją 
savo tėvynę. Christina de Pisan pasiliko Prancūzijoje, nors šio krašto 
valdžios nerado reikalingu skirti jai benefisų, teikiamų kitiems rašytojams. 
Kad patiktų publikai ir gautų daugiau uždarbio Christina de Pisan ėmėsi 
linksmos poezijos, bet tai jai, nelaimių išvargintai, nelabai vyko. Be to, 
ji buvo daugiau proto, negu jausmų žmogus ir dėl to jai geriau sekėsi 
rimtesni, mokslinio turinio, raštai. Turėdama plačią kultūrą ir išlavintą 
protą, Christina de Pisan parašė eilę labai įvairaus turinio raštų: istorinių, 
politinių, moralinių, sociologinių. Bet ir čia jai, kaip moteriai, teko pa- 
tirti netikėtų sunkumų. Antifeministai apkaltino ją plagiatu ir paskleidė 
gandus, kad Christina de Pisan pasisavinusi vyro parašytus veikalus... 
Tai jau buvo perdaug! Atsakydama į šiuos nepagrįstus kaltinimus, Chri- 
stina de Pisan įsipainiojo į polemiką, o tuo pačiu ir i „moterų ginčą.“! 

1399 metais ji parašė veikalą „Laiškas meilės dievui“, kuriame ji gina 
moteri skaudžiausiame jos kaltinime, būtent, nemoralume. Ji atremia senus 
priekaištus, jog moteris esanti iš prigimties nešvari, gašli ir godi, iškelia 
painią dvigubos moralės problemą ir prieina išvados, kad moraliniuose iš- 
krypimuose abi lytys turėtų būti lygiai atsakingos. 

1401 m. pabaigoje Christina de Pisan pradėjo gyvą polemiką dėl Jono 
de Meung rašto „Rožės romanas“. Ji viena prieš skaitlingus oponentus, 
kurių stipresni buvo J. de Montreuil, Lilio miesto galva, G. Col, karaliaus 
patarėjas ir P, Col, jo brolis, ryžosi išeiti į nelygią ir net pavojingą kovą. 
Anot P. Col, 7000 bendraminčių buvo pasiryžę griebtis plunksnos ginti 
savo šefą — Joną de Meung. Iš šitos polemikos kilo Chirstinos de Pisan 
raštas „Laiškai apie Rožės romaną“, kur ji be kitų problemų paliečia ir 
moters gabumų klausimą. Energingai ir įtikinančiai, kartu kukliai ir rim- 
tai ji atremia kartais ne tik satyriška, bet net ciniška forma padarytus 
jai ir bendrai moterims priekaištus.3 

Žymiausias visų Christinos de Pisan feministinių raštų yra jos veikalas 
„Moterų valstybė“ — „La citė des Dames“, parašytas apie 1405 m. Čia 
ji išeina viešumon, kaip įgudusi ir turinti vardą rašytoja ir kaip subrendusi 


* Rose Rigaud, op. c., p. 29 sąą.; Larnac, op. c., p. 28 sąą. 
* Rose Rigaud, p. 55, 56. 
* Ibidem, p. 62—63. 

feministė. Su visu rimtumu ir įsitikinimu ji svarsto moterų klausimą, 
ypač plačiai sustodama ties vyro ir moters psichinės lygybės problema. 
„Jei vyras mano, sako ji, kad moteris yra silpnesnio proto ir charakterio, 
negu jis pats, kodėl tat jis neduoda jai išsilavinimo, kurį jis gauna. Jeigu 
įsigalėtų paprotys siųsti mergaites į mokyklas ir ten leisti joms kartu su 
berniukais mokytis įvairių mokslų, jos taip pat gerai išmoktų ir suprastų 
įvairių mokslų ir menų subtilumus, kaip ir berniukai. Įeigu išsilavinimas 
patobulina vyrą, nėra pagrindo manyti, kad jis pagadintų moterį. Mane 
labai stebina tų vyrų pažiūros, kurie nenori, kad jų dukterys, žmonos arba 
giminaitės mokytųsi, esą dėlto, kad mokslas pakenksiąs jų dorovei. "Tai 
tik įrodo, kad ne visos vyrų pažiūros yra rationalios ir kad ir jie kartais 
klysta.“ Šiais ir panašiais samprotavimais Christina de Pisan nori įrodyti 
mergaičių mokslinimo reikalingumą. Lygiai rimtai svarsto ji šiame vei- 
kale ir kitus moterų emancipacijos klausimus. 

Tačiau siekdama moters išlaisvinimo Christina de Pisan nėra revo- 
liucionierė.  Reikalaudama moteriai teisių, ji nenori atpalaiduoti ją nuo 
jos pareigų. Atvirkščiai, ji nuolat jai jas primena. Lygiai ir vyrui ji 
pripažįsta visus jo geruosius savumus.! p 

Christina de Pisan ne tik gina moterį, bet ją ir lavina. Veikalas „Trijų 
dorybių knyga“ yra savotiškas moters lavinimosi vadovėlis. Ir nuostabu, 
kad pati būdama aristokratė, Christina de Pisan jau tais laikais nepamiršo 


ir vadinamojo trečiojo luomo moterų — miestiečių ir kaimiečių — rei- 
kalų. Kiekviena moteris, kokio ji luomo būtų, čia galėjo rasti ką nors jai 
naudingo.* 


Kaip ir galima buvo laukti, Christinos de Pisan raštai sustiprino va- 
dinamąjį „moterų ginčą“. Jie susilaukė aštrios kritikos, į kurią ji vėliau 
atsakė „„Debatais“, „Laiškais“ ir kitokiais raštais. Christina de Pisan rašė 
ir gynė moterų reikalus ligi senatvės. Privargusi, eidama 54 m. ji užsidarė 
vienuolyne. Čia ji dar parašė „Christinos vizijas“ — savo autobiografiją. 
Išgelbėjus Joanai d'Arc Prancūziją, vėl atgijo senutės Christinos de 
Pisan feministinė dvasia ir 1429 m. prabilo jos mūza paskutinį kartą Jo- 
anos d'Arc garbei. Greit po to ji mirė.* 

Christinai de Pisan mirus, „moterų ginčas“ — kova dėl žmogiškų mo- 
ters teisių — tęsėsi. Jis nėra galutinai baigtas ir mūsų laikais. Tačiau 
viduriniams amžiams tenka pripažinti garbę davus Christinos de Pisan as- 
menyje pradžią judėjimui, apie kurį Condorcet „Žmogaus dvasios pažangos 
eskize“ yra pasakęs: „Naudingiausia žmonijos gerovei pažanga reikia pri- 
pažinti išgriovimą prietarų, įnešusių į abiejų lyčių santykius teisių nely- 
gybę, pragaištingą net tam, kurį ji favorizavo.“*+ 


1 


Rose Rigaud, op. c., p. 75 sąą. 
* Rose Rigaud, op. c., p. 115 sąą. 
* Ibidem; Larnac, op. c., p. 36. 

EKONOMIJA 


JUOZAS URMANAS, KAUNAS 


DABARTINĖS ŪKIO SISTEMOS KRIZIS 
IR NAUJIEJI BANDYMAI 


Šiandien visur, ir diskusijoms, ir paskaitoms, ir publicistikai bene mė- 
giamiausia ir populiariausia tema yra kriziai, ir tai ekonominiai kriziai. 
Tačiau tenka pastebėti, kad juo daugiau kalbama ir rašoma apie krizį, juo 
labiau visuomenė nebesusivaiko tų krizių sąvokose ir juo miglotesnis at- 
rodo kelias išvengti krizio pasėkų. Visuomenė, besiklausydama nuomonių 
apie krizius ir jų pasėkas, tiesiog fatalingai pasidaro nebejautri, likimui 
pasiduodanti. Šitokie reiškiniai liudija, kad visuomenė nėra vien ūkiškųjų 
veiksmų suirutės tik paviršutinai paliesta, bet kad tie reiškiniai turi daug 
gilesnes šaknis. 

Čia tenka pačioj pradžioj pabrėžti, kad šiuo momentu kalbėti apie 
atskirų visuomenės gyvenimo sričių krizius bei negalavimus būtų bergž- 
džias laiko gaišinimas. Šiandien reikia kalbėti apie visuotiną krizį, nes 
jis yra apėmęs visas tautas, visus kraštus ir visas visuomenės gyvenimo 
sritis; todėl, galbūt, visuomenė ir darosi abejinga dėl krizio aiškinimų, 
nes paimama viena gyvenimo sritis ir tik jai visa bėda suverčiama. 

Kodėl taip kartais daroma, nesunku atspėti; jeigu šiandien daugiau- 
sia kalbama ir rašoma apie visuomenės politinių sąntvarkų ir ūkio kri- 
zius, tai tas vyksta dėlto, kad atitinkamoj dvasioj išsiauklėjusiai visuo- 
menei, tos gyvenimo sritys atrodo svarbesnės, visiems kraštams ir tautoms 
bendresnės, o tikrovėje reikėtų daug daugiau rūpintis religiniais, dorovi- 
niais, pasitikėjimo ir kitų dvasinio gyvenimo sričių kriziais, nes šios, o ne 
pirmosios, asmens ir visuomenės gyvenime turi pirmaeilės svarbos. Šių 
gyvenimo sričių krizis ir yra priežastimi ūkiškų bei politinių krizių. 

Kaipgi tatai išaiškinti, kad šiandien publicistika, mokslo institutai, 
pavieni mokslo žmonės yra užimti perdėm vien ūkiškų krizių aiškinimu ? 
Šiandien galima pastebėti ir dar keistesnių dalykų: gausi literatūra apie 
ūkišką krizį eliminuoja ūkį iš visų kitų žmogaus bei visuomenės gyvenimo 
sričių ir imz“ aiškinti ji nepriklausomai nuo kitų gyvenimo reiškinių. 
Tokia literatūra apie ūkį bei jo krizį labai gausi skaitlinėmis bei statisti- 
niais samprotavimais, bet įtikinti ji nieko neįtikina, nes vienas autorius 
vienaip skaitlines sugrupavęs padaro vienokias išvadas, kitas kitokiais me- 
todais prieina prie visai priešingų rezultatų. Galima dar sutikti, kad skait:i- 

nėmis įrodoma ūkiškojo gyvenimo pažanga arba smukimas, bet nusakyti 
ūkio esmę arba įrodyti krizio priežastis skaitlinėmis — neįmanoma, nes 
matematika ne tik negali gyvenimo išaiškinti, bet net jo paaiškinti. Ma- 
tematiškas galvojimas neaprėpia gyvenimo bei dvasios pasaulio, o ūkis yra 
gyvenimo dalis. Kaip rimtas gydytojas, norėdamas teisingiau atspėti sa- 
vo paciento ligos priežastį, interesuojasi ligonio aplinkuma, praeitimi, dva- 
siniu gyvenimu ir, tik turėdamas tas visas žinias, daro sprendimą, nes jo 
supratimu visa tai turi sąryšio su liga bei pasveikimo galimumais, taip ir 
ūkio negalavimai gali būti aiškinami tik ankštame saryšyje su kitų visuo- 
menės gyvenimo sričių reiškiniais. Ir jei gyvenime mes pastebime, kad 
to nežiūrima, tai tas reiškia, kad arba dalykas svarstomas paviršutiniškai, 
diletantiškai arba visas galvojimas paremtas klaidingu ūkio supratimu. 
Kadangi, kaip aukščiau minėta, šiandien toks atitrauktas, skaitlinėmis ūkio 
ir jo krizio, aiškinimas yra literatūroje dominuojantis, tai pravartu yra 
susipažinti su tokio aiškinimo priežastimis. 

Tų visų ūkio ir jo krizio supratimų bei aiškinimų priežastis glūdi ūkio 
sumechanizavime ir asmens bei visuomenės gyvenimo sričių griežtame pa- 
skirstyme. "Tas paskirstymas teorijoje dar ypatingai sutvirtinamas prak- 
tiškame gyvenime. Beveik visuose politiniuose bei pasaulėžiūros ginčuose 
tenka girdėti tvirtinimus, kad kiekviena gyvenimo sritis yra autonominis 
vienetas, kurį maišyti su kitais ne tik kad nepatartina, bet tiesiog negalima. 
Mokslas, menas, religija, dorovė, ūkis ir t.t. turi būti kiekvienas sau, o 
ypatingai religiniai įsitikinimai neturi išeiti iš savo kampelio. Šioji nuo- 
monė, įgaudama dažnai oficijalų pobūdį, įvairiais laikotarpiais daugiau ar 
mažiau akcentuojama, privedė prie to, kad visos gyvenimo sritys buvo 
pradėtos traktuoti kaip lygios, kad pirmaeilės gyvenimo vertybės buvo de- 
graduotos iki antraeilių. Ūkis buvo padarytas savarankiška gyvenimo sri- 
timi, kurioje, kaip planetų judėjime, vyksta viskas priežastingai, viskas 
pagal tam tikrą tvarką, kurios nesutrukdyme slepiasi individo ir visuo- 
menės gerovė ir laimė. 

Šita, aukščiau nusakyta, destruktyvi (iš dvasinio gyvenimo srities žiū- 
rint), ją galima pavadinti net demoniška, nuomonė, amžiams bėgant, pa- 
darė labai didelę įtaką visuomenės teisiniam, doriniam, politiniam ir ūkiš- 
kam gyvenimui. Toji įtaka ūkiškame gyvenime ypatingai reiškėsi tuo, kad 
ūkis iš pradžios buvo atpalaiduotas nuo aukštesnių dvasinių vertybių įta- 
kos; vėliau jis buvo išstimtas į priekį visų gyvenimo sričių.  Šitokiam 
ūkio, kaip savarankiškos gyvenimo srities, reikšmės perdėjimui pritarė net 
tam tikri visuomenės sluoksniai, vėliau virtę tam tikra socijale klase. 

Dvasiniame gyvenime viso to pasėkos vedė dar toliau. Po ūkio suly- 
ginimo su kitomis visuomenės gyvenimo sritimis sekė ūkio primatas prieš 
kitas sritis; toliau sekė teorija, kad visas dvasinis visuomenės gyvenimas 
yra ne kas kitas, kaip ūkiškųjų procesų — materijalio gyvenimo atspin- 

dys. Ne dvasinis gyvenimas dirigavo medžiaginiam, bet medžiaginis dva- 
siniam. Dar idomesnis buvo minties pasikeitimas apie ūkiškojo darbo su- 
derinimą su religija bei politika. Čia, šioj vietoj, tenka ypatingai pabrėžti, 
kad anksčiau minėta nuomonė — teorija apie ūkio primatą buvo ypač nu- 
kreipta prieš idealistinę pasaulėžiūrą. Kol dar iš viduramžių užsilikęs 
tarp atskirų visuomenės gyvenimo sričių darnumas buvo ryškus, tol buvo 
kartojama, kad religija, mokslas, menas, ūkis ir t.t. yra atskiros, viena 
kitos neliečiančios sritys, bet, vos tik įvyko persilaužymas į grynai ma- 
terijalistinę pasaulėžiūrą, tuojau viskas buvo sujungta ir visos tos sritys 
pasidarė ir derinamos ir maišomos, jeigu to reikalavo aukštesni tikslai. 
Kominterno politikos metodai labai aiškiai įrodo, kaip tenka suprasti aukš- 
čiau sakytą nuomonę, kuomet ji yra iki galo išvystyta. 

Šis, kad ir bendrais bruožais paliestas, visuomenės gyvenimo sričių 
skyrimąsis bei derinimasis jau veda prie minties, kad ūkis nėra buvęs ir 
nėra dabar taip jau paprastas dalykas, kad jį būtų galima išaiškinti ati- 
trauktai, skaitlinėmis. Ūkis yra gyvosios visuomenės reiškinys, todėl ir 
jis pats ir ypač jo negalavimai turi būti svarstomi drauge su bendru visuo- 
menės gyvenimu. 

Kasgi yra ūkis, jei minėta nuomonė yra klaidinga? Šį klausimą statys 
kiekvienas girdėjęs anksčiau pasakytą mintį. Atsakymą į šį klausimą gali 
duoti gilesnis gyvenimo paanalizavimas ir įsigilinimas į prasmingo gyve- 
nimo reiškinių esmę. "Tą klausimą padėti išspręsti gali ir nesudėtingas 
individo gyvenimas. Žmogus galvoja, svajoja, gyvena, kuria; jis maža 
dalele dalyvauja mokslo, meno, religijos srityse. Visa tai yra dvasinio gy- 
venimo sritys, bet žmogus gyvena gamtoje, jis yra reikalingas įrankių bei 
priemonių, kad galėtų kurti, kad galėtų siekti tų dvasinių vertybių. Tuos 
įrankius bei priemones žmogus kaip tik ir ima iš gamtos; iš tų įrankių bei 
priemonių žmogus sudaro atitinkamą sistemą, kurią panaudoja savo tiks- 
lams siekti. Ir juo tie žmogaus tikslai yra kilnesni, aukštesni, juo tobu- 
lesnė ir vertesnė turi būti ir ta priemonių sistema, kuri padeda tokius 
tikslus siekti. Kas čia pasakyta apie pavienį žmogų, galima pritaikinti 
kiekvienam žmonių kolektyvui pradedant šeima ir baigiant visa žmonija, 
o toji, aukščiau pavadinta, mūsų priemonių bei įrankių sistema ir bus ne 
kas kitas kaip ūkis. Iš čia mes galime daryti išvadą, kad ūkis yra tarnau- 
jančioji sistema, kad jis yra skirtingas nuo dvasinių gyvenimo vertybių. 
Bet ūkis lyg organiškai rišasi su tomis vertybėmis, kaip priemonė ir tiks- 
las, tik vadovaujančią rolę, žinoma, tenka priskirti ne priemonei, bet tiks- 
lui. Ir vos tik tas organiškas ryšys tarp tikslo ir priemonės, arba kalba- 
mame atsitikime tarp dvasinės vertybės ir ūkio, nutrūksta, tuojau įvyksta 
suirutė ar tai vertybių ar tai ūkio srityse. Toji perturbacija gali bręsti 
ilgą laiką ir pasireikšti netikėtai bei nesuprantamai. Kartais toji pertur- 
bacija įvyksta priemonių pasaulyje, kada priemonių gausumas, jų pakitė- 

jimas sudaro sunkumų dėl jų pritaikymo; kartais perturbacija įvyksta ver- 
tybių pasaulyje, kuomet tos vertybės kitaip pradedamos suprasti, kitaip 
vertinamos, kuomet vertybėms nebemokama parinkti bei pritaikinti prie- 
monių. 

Ir šiandieninis ūkio krizis taip pat yra perturbacija, bet perturbacija 
priemonių ir tikslų pasauliuose drauge; dėl to ir yra jis mums taip sunkiai 
suprantamas, nes brendo šimtmečiais. 

Neliesdami vertybių — tikslų pasaulio krizio, pasitenkinkime palietę 
vien ūkiškąjį krizi. Sekdami anksčiau pasakytą mintį, mes tą krizį turime 
išaiškinti ne skaitlinėmis apie gamybą bei suvartojimą, bet pasireiškusiu 
nedarnumu tarp ūkio, kaip tarnaujančios sistemos, ir dvasinių vertybių, 
kaip tikslų, o visa galima padaryti tik suprantant laiko dvasią. 

Mūsų laikai yra charakteringi dvasinio gyvenimo nublukimu. Materi- 
jalizmas, metafizinės minties išsisėmimas, meno išsigimimas, socijalės 
minties užsitušavimas, technokratijos garbinimas — visa tai yra šių dienų 
svarbesnieji reiškiniai. Argi prie tokios dvasinio gyvenimo būklės gali 
likti sveika tarnaujančioji priemonių sistema? Atsakymas, aišku, turi būti 
tik neigiamas. (Žiūr, O. Spann, Fluch und Segen der Wirtschaft. p. 24). 

Bet visa tai atsitiko ne vienu momentu. Tai ką mes šiandien pergy- 
vename, brendo šimtmečiais. Pradžios visam tam tenka ieškoti, taip va- 
dinamųjų naujųjų amžių pradžioje, kada reformacijos ir humanizmo prie- 
globstyje bujojo individualistinės prigimtosios teisės teorija. Žymesnieji 
tos teorijos atstovai buvo Althusius — 1603, Hugo Grotius — 1625, Marsi- 
lius iš Padujos — 1324, Spinoza — 1632—77 ir kiti. Tų visuomeninių bei 
politinių teorijų paunksnyje vyko santykių tarp vertybių ir priemonių pa- 
saulių iškrikimas. Žmogus iš bendruomenės (Gemeinschaft) nario tapo 
pirmiau minėtų teorijų įtakoje homo economicus, visuomenės nereikalin- 
gas, autarkiniu vienetu. Iš čia kitėjo ūkio bei atskirų ūkio reiškinių verti- 
nimas. "Tas kitėjimas vyko betgi iš palengva, drauge su politiniais bei 
socijaliniais persigrupavimais. ILuominėj visuomenės santvarkoj, kada vi- 
duramžių religingumo ir riteriškumo dvasia charakterizavo visuomeninį 
gyvenimą, ūkis tikrai buvo suprantamas kaip tarnaujanti sistema. Gami- 
nama buvo pareikalavimui, gamintojas žinojo vartotoją, tarp gamintojo ir 
vartotojo buvo gyvas santykis, tarp paklausų ir pasiūlų buvo atitinkamumas. 

Susidarius centralistinėms absoliutistiniai valdomoms valstybėms, tu- 
rėjo persitvarkyti ir viduramžių miestų ūkiai į didesnes ūkiškas sritis. 
Socijalfilosofiniu atžvilgiu šis laikotarpis jau buvo individualistinės pri- 
gimtosios teisės teorijos įtakoje. Valstybės valdžios centralizacija ir iš 
tautos paeinančio valstybės suvereniteto aiškinimas yra tam charakteringi. 
Ūkio istorijoje tas laikotarpis vadinamas ankstyvuoju kapitalizmu, kuris 
reprezentuoja lyg ir mišinį iš viduramžių luominės, tarnaujančios ūkio sis- 
temos ir individualistinės, liberalės, kapitalistinės, nes greta didelių mer- 

kantilistinės politikos favorizuojamų įmonių, gaminančių nežinomai rin- 
kai, egzistavo dar kooperacijos, gildijos, cechai ir t. t., kas reiškė, kad 
valstybės ribose ūkis buvo dar lyg ir organizuota visuma. 

Visai kitaip dalykai pakrypo, kada individualistinis galvojimo būdas 
visai paglemžė žmonių protus. Grotius, Hobbes, Spinoza ir kiti tų laikų 
rašytojai visuomenę vaizdavo grynai individualistiniai. Viso visuomeninio 
gyvenimo (valstybės) pradžia buvo savarankiškas, autarkus individas. Sa- 
vaime suprantama, kad toks individualistinis galvojimo būdas negalėjo ne- 
atsiliepti ir į ūkiškus reikalus. Individo ir jo laisvių ypatingas iškėlimas 
vedė prie to, kad ūkis pasidarė savarankiška gyvenimo sritis ir virto iš 
priemonių sistemos tikslu (aukštesne vertybe). Kaip tokiam, ūkiui buvo 
pareikalauta neribotos laisvės; laissez faire, laissez passer — buvo tų laikų 
ūkiškojo gyvenimo šūkis. DPrekėms buvo reikalauta laisvo judėjimo per 
valstybių sienas, lygiai kaip tuo naudojasi oras ir vanduo. Visų ūkiškųjų 
reiškinių šaltinis pasidarė individo savinauda. Ūkiškasis gyvenimas buvo 
vaizduojamas tiksliausiai susitvarkiusiu, kada individams bus leista ne- 
trukdomai siekti tos savinaudos, kas yra galima tik laisvoj konkurencijoj, 
nes laisva konkurencija reikalauja, kad individai įtemptai vystytų savo 
pajėgas. Tokiu būdu buvo manoma pasiekti socijalinės harmonijos. Čia 
reikia padaryti išvadą, kad tuo ūkiškiems reiškiniams buvo pritaikinta 
gamtos mokslų priežastingumo dėsniai, kas reiškė, jog ūkis jau nebepri- 
klausė socijaliniams mokslams. 

Suprantama, kad, ant individų savinaudos bazuojant ūkį bei visą 
ūkišką gyvenimą, nebegalėjo būti ir kalbos apie merkantilinės politikos 
bei luominės santvarkos varžymus. Jų vietą užėmė užsiėmimų bei amatų 
laisvė, prekybos laisvė, politinės laisvės ir t.t. Šituo ir prasidėjo taip 
vadinamojo politinio ir ekonominio liberalizmo laikotarpis. 

Politinis ir ekonominis liberalizmas, išsivystęs iš tų laikų dvasios, 
pasireiškė įvairių įvairiausiomis formomis ir uždėjo savotišką antspaudą 
civilizuotos žmonijos gyvenimui. Ūkiškame gyvenime tas liberalizmas 
pasireiškė laisvosios prekybos, laisvosios iniciatyvos gamyboje, laisvosios 
konkurencijos ir panašių laisvių įgyvendinimu. Tuo pačiu laiku vyko 
taip vadinamas pavienių gyvenimo sričių autonomizavimas arba autarki- 
zavimas. Mokslas turėjo savo sritį, religija savo, moralė savo ir t. t., bet 
visų sričių pagrindan buvo norima padėti individo laisvės postulatą. 
Aišku, kad prie tokių aplinkybių jokiai socijaliai politikai, jokiam kari- 
tatyviam darbui nebuvo vietos. Tai patvirtina ir tų laikų rašytojai. Taip, 
pavyzdžiui, pas anglikonų bažnyčios dvasininką Robertą Malthusijų randame 
tvirtinimus — „Kas į šį pasaulį atėjęs neturi priemonių savo egzistencijai 
palaikyti, arba kas negali tų priemonių pasigaminti darbu, tas neturi teisės 
į pragyvenimą, jis yra šiame pasaulyje nereikalingas. Gamta įsako jam 
prasišalinti ir nelūkuriuoja savo įsakymą įvykdyti“ (cituota pas O. Spann, 

Haupttheorien der Volkswirtschaftslehre, 1931 m., 67 p.). Po tokios filo- 
sofijos įtaka socijalio jausmo auklėjimuisi galimybių nebuvo. Taip pat 
ir taip vadinamai ūkiškai demokratijai, nežiūrint individo laisvės aukšti- 
nimo, vietos kaip ir nebuvo, nes nevienodų gabumų ir nevienodam padė- 
jime esantieji žmonės negali jokiu būdu prie vienodų sąlygų tapti lygiai 
turtingi ūkiškomis vertybėmis. "Todėl individas ir visuomenė turėjo ten- 
kintis vien formalia demokratija, kurioj individas-pilietis tik teoretiniai 
galėjo džiaugtis ir didžiuotis savąja laisve, o praktikoje jis virto priklau- 
somu ir tai priklausomu nuo nežinomo pono. Jeigu mes paimsime kad ir 
pačių paskutiniųjų laikų politini gyvenimą, tai pastebėsime, kad forma- 
liška laisvė tapo lyg pasityčiojimo objektu, nes faktinai visų laisvės turi 
savo rankose tas arba tie, kurie ūkiškai yra galingi. "Taip atrodo prak- 
tikoje klasikų ekonomistų teorijos apie socijalinę harmoniją.  Kaltos čia 
yra naujųjų amžių pradžios filosofinės idėjos, kurios išjungė individą iš 
dvasinės visumos (Gemeinschaft) ir paleido jį gyventi ir tvarkytis pagal 
savinaudos reikalavimus. 


Toks jau grynai egoistinis individų gyvenimo motyvas negalėjo neat- 
siliepti ir į dvasines individo bei visuomenės gyvenimo sritis. Dvasiniai 
individo bei visuomenės reikalai, būdami priversti jausti ūkiškosios sa- 
vinaudos primatą, mažėjo, siaurėjo. Žmogaus idealizmas buvo lyg varž- 
tuose. Religiniam idealizmui nebepripažįstama buvo jokia visuomeniška 
reikšmė. Laikui bėgant, tokios filosofinės bei socijalfilosofinės srovės 
įgavo gyvenimiškas formas. Politikoje jos susikoncentravo liberališkame 
judėjime, o ūkyje įsigalėjo kaip kapitalistinė sistema arba kapitalizmas. 
Šiandien ši ekonominė srovė ir yra visų diskusijų objektu, bei dabartinio 
krizio, tariama kaltininke; ties ja stabtelkime kiek ilgiau. 


Jau aukščiau buvo minėta, kad ūkiškasis gyvenimas, toks koks jis iš- 
sirutuliojo iki dabartinės padėties, nėra vien ekonominių galvojimų išdava, 
bet kad jis visą laiką buvo ar tai filosofinių, ar socijalfilosofinių srovių 
įtakoje, nes nė vienas žmogus nieko praktiškai nedaro vien tik specifiniai 
ekonominio tikslo impulsu vadovaudamasis (J. Haessle). Ta nuomonę 
patvirtina ir garsieji socijologai bei ekonomistai. Taip, pav., M. Weber 
tvirtina, kad ūkio raida, o ypač kapitalizmas, yra religinių motyvų padaras. 
Religinis pradas (gemalas) yra galutinas veiklumo impulsas visam ekono- 
miniam darbui (M. Weber, Religionssoziologie I. 63). Anot Weberio, 
Liuterio reformacija buvo vienas kapitalistinės tvarkos šaltinių, antras 
toks šaltinis buvęs kalviniškas puritanizmas Anglijoje, kuris mokė, kad 
visi žmonės yra Dievo skirti palaimai, ir kad ta palaima turi būti patei- 
sinta (sich bewaehren) galimai sėkmingesniu darbu žemėje. Iš šių dviejų 
šaltinių ir gimė kapitalistinė dvasia ir tvarka. Liuteris askezę iš vienuo- 
lyno perkėlė į kasdieninį gyvenimą, puritonai panaudojo tą askezę sėkmin- 

gesniems žemiškiems darbams, o liberaliai minčiai beliko atpalaiduoti 
ūkiškąjį veikimą nuo religinių vertybių. 

Kiti mokslininkai, kaip, pav., W. Sombart, H. St. Chamberlain ir kiti, 
kapitalizmą bando išaiškinti biologine teorija. Pagal Sombartą autochto- 
nus kapitalistinės-miesčioniškos dvasios šaltinis esąs biologinis padari- 
nys, vitalus tipas su visa eile charakteringų įgimtų vertybių. Tos įgim- 
tos vertybės iš kartos į kartą selekcijos būdu tobulėjusios ir galop išsi- 
kristalizavęs kapitalistinis žmogus — miesčionis. Gryniausias tipas šiai 
žmonių grupei esąs žydas, kurio kraujuje esanti kapitalistinė dvasia. Žy- 
dai negalį net nieko tame pakeisti (W. Sombart, Der Bourgeois, 1918 m. 
ir J. Haessle, Das Arbeits-Ethos der Kirche nach Thomas von Aguin und 
Leo XIII). Galimas daiktas, kad Sombartas čia perdėjo, nes kapitalistinė 
dvasia viešpatauja ne vien žydų tarpe. Šiuo atveju Sombartą koreguoja 
H. St. Chamberlainas, kuris tą teoriją taiko bendrai. Tačiau jeigu studi- 
juosime kapitalizmo išsivystymą Europoje, tai pastebėsime, kad jis labai 
ankštai susijęs su žydų emigracija po Europos kraštus, kas tvirtina W. 
Sombarto spėliojimus. Bet tikrumoje bus taip, kad kapitalistinė dvasia 
yra daugelio filosofinių teorijų rezultatas, tik individualistinis galvojimas 
davė tai dvasiai galimybės susiformuoti į žmogaus tipą, ir šiandieną jau 
tas tipas duoda pirmą toną ne tik ūkiškam gyvenimui, bet ir pačiai žmo- 
nijos kultūrai, taip, kad kapitalistinę santvarką galime pavadinti net tam 
tikra kultūros sistema. Tai pažymint tenka prisiminti, kad ir paradok- 
salų Markso tvirtinimą, jog ūkis esąs pirm meno, religijos, teisės. Tą 
Markso tvirtinimą reikia suprasti ir įvertinti kaip kapitalizmo bujojimo 
laikotarpio atgarsį, bet iš jo negalima daryti kokių nors sprendimų dėl 
ūkio ir dvasinių vertybių santykių, nes Marksas nenorėjo ar nemokėjo 
suprasti ūkio prasmingai ir įsigilinti į ūkio vaidmenį gyvenime iš esmės. 

Norint dabar aptarti ir šiandien dar vyraujančią ūkio sistemą — ka- 
pitalizmą, tektų taip išsireikšti: kapitalizmas yra toji kultūros sistema, 
kurioj ūkiškieji daiktai užima aukščiausią padėties (Rang) ir vertės vietą, 
kuri visas vertybes aukoja kiek galint didesniems išoriniams turtams pa- 
siekti. Kapitalizmas visas vertybes vertina guantitatyviai, jis viską matuoja 
skaičiais, viskas jam yra nuperkama, viskas pakeičiaama. Kapitalistinė vi- 
suomenė nusileidžia iki vaikų idealo. Kaip vaikui tas atrodo vertingesnis, 
kas išoriniai yra labiau imponuojančiu, taip kapitalistas (vadinkim jį 
miesčioniu), prisirišdamas prie medžiaginių turtų, dvasia atsitolina nuo 
gyvenimo bei dvasinių vertybių ir vertina viską pagal mastą ir dydį. Vi- 
suomenė, paskendusi kapitalizme, padaro negyvą materiją savo univer- 
saliuoju ir bendruoju tikslu, todėl logiškas nuoseklumas veda prie to, kad 
toji visuomenė pradeda doriniai smukti ir tapti stabų garbintoja. Tarp 
krikščioniškos askezės religinėj srityj ir tarp ūkiškos homo economicus 
askezės yra savotiškas panašumas, būtent: kapitalistas miesčionis yra 

paskendęs visa savo asmenybe medžiagiškuose sūpesčiuose, lygiai kaip 
krikščioniškoji askezė, ignoruodama juos, mato tik dvasines vertybes. 
Bet šitokia kapitalistinė askezė susilaukia tam tikros opozicijos ir tai iš 
žmogaus sielos pusės, kuri protestuoja prieš tokį kasdieninį maistą, todėl 
kapitalistas — miesčionis visuomet jaučiasi nelaimingas, visuomet — ne- 
ramus. Kapitalisto gyvenimas, kaip toks, neturi pagaliau jokio tikslo; 
kapitalistas dirba dėl paties darbo. 

Savaime suprantama, kad toks kapitalisto - miesčionies tipas, jeigu 
jis pasitaiko per dažnai, padaro savotiškai nusiteikusią ir pačią visuome- 
nę. Šiandieną taip ir įvykę. Tegul šiandieninė ūkiškoji tvarka ir nėra 
perdėm kapitalistiška, nes ji nėra galutinai išstumta iš gyvenimo luo- 
minio bei pavienio ūkio reiškinių, bet vis dėlto kapitalistinė sistema šian- 
dien yra vyraujanti. Žvilgterėkime dabar kaip tas kapitalistinės sistemos 
įsivyravimas atsiliepė į grynai ūkišką gyvenimą. 

Kaip jau aukščiau buvo minėta, racionalistinė ir utilitaristinė filoso- 
fija naujųjų amžių pradžioje nuteikė visuomenę taip, kad ūkiškojo gy- 
venimo spiritus movens tapo pastatytas individas, jo savinauda, jo ener- 
gija, jo iniciatyva. Tas būtų buvę nebloga, jeigu tos pačios filosofinės 
srovės būtų įjungusios individą į visuomenę nariu, o jo visas teigiamas 
savybes būtų pavedusios tarnauti visuomenei, bet taip neįvyko. Indivi- 
dui su jo visokeriopa iniciatyva buvo reikalauta vien laisvės, kurią jis 
galėjo sunaudoti savo reikalams. Suprantama, kad momentu galingesnieji 
tą laisvę panaudojo savo būklei sustiprinti. Nesant įstatymų socijalioje 
srityje, materijaliai galingesnieji visokiariopai išnaudojo silpnesniuosius. 
Milijonai darbininkų vos uždirbantieji pusbadžiam pragyvenimui naujų 
mašinų arba naujų patobulinimų dėka, buvo išmetami į gatvę, ir, anot 
Malthusijaus teorijos, jie nebeturėjo teisės gyventi. Individo savinauda 
reikalavo didesnio pelno, o tai buvo galima pasiekti masinės gamybos iš- 
plėtimu, to dėliai pradėta gaminti ne vartojimui, bet nežinomai rinkai; 
besiplečiant masinei gamybai pasireiškė aštriausia konkurencija. Dėl šios 
konkurencijos vietoj socijalės harmonijos arba prekių atpigimo bei pa- 
gerėjimo susilaukta arba didesnio darbininkijos skurdo, arba prekės kainos 
pakilimo, arba prekės kokybės pablogėjimo, nes juk visi gerai žinome, 
kad šiandien dėl reklamos toli gražu visuomenė vartoja ne pigiausią ir 
ne geriausią prekę. 

Be to, tenka konstatuoti, kad kapitalistinė sistema išvedė į gyvenimo 
sceną daug anonimų, kurie veikia, naudojasi pelnu, kitus skriaudžia, bet 
lieka platesnei visuomenei nematomais. Kaip ryškiausius pavyzdžius tenka 
suminėti didžiules akcines bendroves. Jų dėka pavieniai vedamos įmonės 
buvo išstumtos iš gyvenimo; vietoj įmonės šefo atsistojo finansistas, kuris 
prieš akis turi tik pelną. Prie tokio ūkiškojo veikimo formų asmeniška 
įstaigų vadovybės atsakomybė kaip ir nebeegzistuoja; viskas pateisinama 

nematomų kolektyvų: direkcijų, valdybų, komisijų, komitetų ir t.t. valia. 
Tai yra anonimiškiausia organizacijos forma, kur darbininkui vyresnybė 
nėra žmogus, bet kažin kokia abstrakcija. Viską diriguoja pelnas; jeigu 
šiam susidaro pavojus — mažinama gamybos išlaidos, jeigu to ne gana, 
užšriubuojama gamyba, kad tuo būdu sudarytų naują įtempimą tarp ga- 
mybos ir vartojimo. Vartotojų įpirkimo galia kapitalistinei tvarkai neįdo- 
mi; ir ši klaida ryškiausiai įrodė visos sistemos silpnumą. Jau keli pa- 
saulinio krizio metai įtikino visus, jog gamybos klausimo metodų ir ma- 
šinų tobulinimas ne tik neišsprendžia, bet dar labiau jį sunkina. Šian- 
dien jau daugeliui aišku, kad ūkiškasis krizis galima būtų pašalinti tik 
atstačius darnumą tarp gaminančių ir suvartojančių. Mašinų bei gamybos 
metodų tobulinimas ir racionalizacija išjungia vis daugiau ir daugiau vi- 
suomenės iš dalyvavimo ūkyje, ir kol nebus pravesta tų išjungtųjų įjun- 
gimas, bergždžios bus kalbos apie krizio pašalinimą. Tą patvirtina ir pri- 
puolamos skaitlinės. „American Mercury“ iš 1929 m. sausio 19 d. randame 
apskaičiavimą, kad automobilis tik išėjęs iš fabriko kainuojąs 1800 dole- 
rių, o pirkėjas turįs sumokėti 3000 dolerių; javų paskirstymas kainuojąs 
ca 50 nuošimčių; kitos prekės paskirstymas reikalaująs 7000 nuošimčių. 
Jeigu dabar įvyksta gamybos metodų pakeitimas arba pravedama raciona- 
lizacija, tai visas paskirstymo aparatas turi bankrutuoti. Taip ir įvyksta. 
Štai, pav., 1927 m. Fordo auto modelio pakeitimas atėmė duoną 60.000 
Žmonių ir vien Detroite subankrutavo 23.146 firmos. Gana vaizdžiai ūkio 
racionalizacijos pasėkas yra charakterizavęs W. Sombartas vienoj savo 
paskutiniųjų paskaitų Vienoje. Anot jo, kapitalistinės racionalizacijos 
esmė yra gana tikslios priemonių sistemos pastatymas tikslu pasiekti ga- 
limai didžiausio pelno. Tuo pačiu ši sistema reiškianti progresuojantį 
aparato komplikavimąsi ir progresuojančią ūkiškų veiksmų abstrakciją. 
Tuo laiku, kada patriarchalinėje bei luominėje ūkio įmonėje sprendžia- 
moji rolė priklausiusi planuojančiai gyvo žmogaus valiai, kapitalistinė 
racionalizacija sudaro sistemų sistemas, kuriose ūkininkaujantis žmogus 
įjungiamas kaip tarnaujantis, kas reiškia asmeniškos gyvo žmogaus rolės 
sumažinimą arba išjungimą. Ryškiausias šios sistemos pavyzdys esąs tay- 
lorizmas, prilyginąs gyvą Žmogų mechaniškam robotui. Panašūs reiški- 
niai matomi ne vien gamyboje, bet ir kredito srityje. Seniau kreditų davi- 
mas turėjo šiokį toki asmenišką charakterį; šiandien kreditavimas atlie- 
kamas per bankus, biržas, ir kreditas virto beasmene funkcija. Kas prie 
tokių sąlygų pasidarė iš žmogaus? Seniau ūkininkavimas sukosi apie gyvą 
žmogų, buvo pritaikintas gyvenimo vertybėms realizuoti; dabar ūkininka- 
vimas turi vienintelį tikslą — pelną. Gamyba šiandien primena žmonėms 
pareikalavimus. Pasėkoje viso to matome gyvenimą be stiliaus, visuotiną 
susmulkėjimą, paviršutiniškumą ir pasitikėjimo krizį.  Kapitalistinė ra- 
cionalizacija pateko į užburtą ratą: žengs toliau — pereprodukcija, kri- 

zis; sulaikys gamybą — investuoto kapitalo nebeapsimokėjimas, nedar- 
bas ir vėl krizis. Neseniai Kolumbijos universiteto mokslo personalas po 
ilgo studijų darbo priėjo prie išvados, kad kapitalistinis ūkis su savo racio- 
nalizacija yra pralenkęs gyvenimą. Apskaičiavimo daviniais konstatuojama, 
kad paleidus visas dirbtuves, krizis būtų pašalintas tik dviem mėnesiams, 
o, kad duotų darbo visiems bedarbiams, reikia padidinti pramonės eksportą 
šimtu nuošimčių. Ar tai yra įmanoma prie dabartinės kontingentų ir muitų 
politikos, gali spręsti kiekvienas. Taip pat nieko nežada ir kitas kapita- 
listinės sistemos manevras kriziui pašalinti — sąmoningas pertekliaus nai- 
kinimas. Brazilija degina kavą, Olandija naikina svogūnus, nors lygiagre- 
čiai bedarbių armija badauja. Arba vėl, bankai nežino, kur pinigus dėti ir 
už indėlius reikalauja net primokėti, o lygiagrečiai skundžiamasi kredito 
stoka. Ar tai nėra ūkiškų veiksmų suabstrahavimo bei subeasmeninimo pa- 
sėkos, ar tai nereiškia, kad ūkiškas krizis yra ne kas kitas, kaip dvasios 
surambėjimas, kaip pasitikėjimo ir socialio jausmo stoka, kaip nuosekli 
klaidingo ūkio supratimo ir individualistinio-liberalistinio galvojimo bei 
jo įgyvendinimo išdava? 

Greta taip išbujojusios ir pagaliau sukrikusios kapitalistinės ūkio 
sistemos tenka per visus laikus dabar konstatuoti ir kitų ūkiškųjų formų 
buvimą. Visuomenėje reiškėsi ir reiškiasi tendencijos tomis kitomis ūkio 
formomis pakeisti kapitalistinę tvarką. Vienos jų reiškiasi praktiško gy- 
venimo sumetimais, kitos teoretiniais samprotavimais. "Tiesą pasakius, 
šiandien jau ir kapitalistinė ūkio tvarka yra pakitėjusi; šiandien jau eko- 
nominis liberalizmas yra suvaržytas, sušvelnintas, bet vis dėlto tos tvar- 
kos pagrindai liko tie patys, kurie reiškia, kad kova prieš kapitalistinę 
tvarką gali būti prasminga ir aktuali. 

Iš tų kapitalistinei tvarkai pasireiškiančių priešingų ūkio sistemų 
tenka pirmon eilėn suminėti socijalizmą-komunizmą, kooperaciją ir luominę 
ūkio santvarką. 

Socijalizmą reikia laikyti kaip ir kapitalizmo šešėliu, nes jis šiokiu 
ar tokiu pavadinimu visada pasireikšdavo ten ir tada, kada kapitalistinė 
ūkio tvarka jau perdaug ryškiai suskirstydavo visuomenę į turčius ir pro- 
letarus; tačiau socijalizmas kaip tam tikra socijal-ekonominė srovė pasi- 
reiškė tik naujaisiais amžiais. Ypatingai toji srovė pagyvėjo, kada Ka- 
rolis Marksas suformulavo ir paskelbė tos srovės socijalinius bei politinius 
siekius. Tuo buvo paruošta platforma tam pačiam politiniam judėjimui, 
kuris apima visas socijalistines grupes nuo socijaldemokratų iki komu- 
nistų. 

Norint įvertinti socijalistų-komunistų pastangas pakeisti kapitalistinę 
tvarką, reikia žinoti, kas yra jų judėjimas esmėje, ką mes galime, maž- 
daug, suvokti iš paties Markso teorijos. 

Markso teoriją tenka suskirstyti į tris dalis: a) ūkio teorija, b) isto- 
rinis materijalizmas (arba Markso filosofija) ir c) valstybės teorija. Savo 
ūkio teorijoje Marksas pakartoja maždaug tą patį, ką jau anksčiau buvo 
paskelbę klasikai (Smith, Ricardo ir kiti), tik pas jį visi formalumai yra 
daug griežtesni, o pats ūkio supratimas daug mechaniškesnis. Turtingu- 
mas Marksui yra didžiulis prekių rinkinys, kurio elementarinė forma yra 
pavieni prekė. Prekės vertė Marksui yra joje užšaldytas darbas. Kadangi 
darbdavys neišmoka darbininkui visos darbo vertės (viršvertės teorija), 
tai tokiu būdu dalis to užšaldyto darbo prekės pavidale pasilieka pas darb- 
davį; darbdavys turtėja, dėl konkurencijos jų skaičius mažėja, o iš kitos 
pusės didėja proletarų armija. Ši kapitalo koncentracija, Markso teorijai 
apie valstybę, yra būtinybė, nes tik tokiu būdu išnaudojamieji proleta- 
rai gali paimti valdžią ir kapitalus ir paversti valstybę į neklasinę visuo- 
menę. Kaip matome Markso ūkio ir valstybės teorijos suprantamos tik 
abi drauge, bet įdomiausia pas Marksą yra jo istorinis materijalizmas. Jo 
materijalizmas moko, kad žmogus savo veikime ir savo idėjose visiškai 
priklausomas nuo ūkiškų procesų. Kaip Hegelis savo dialektiniuose me- 
toduose viską paremia ideja, pasauliniu protu, taip Marksas tos idėjos vie- 
toje pastato materijalinį mechanizmą.  Marksui idėja yra ne kas kitas, 
kaip žmogaus galvoje persiformavęs medžiaginis procesas. Nėra čia vie- 
tos užsiimti marksizmo kritika, bet vieną tenka pasakyti, kad Markso isto- 
rinis materijalizmas išduoda visas Markso galvojimo paslaptis. Iš to, kas 
buvo pasakyta anksčiau apie kapitalizmo sąvoką, tenka padaryti dar toli- 
mesnę išvadą, kad Marksas, nesigilindamas į ūkio reikšmę tikslingumo 
atžvilgiu, suformulavo ir paskelbė, kaip kapitalistui — miesčioniui, pas- 
kendusiam medžiaginių turtų garbinime, atrodo individo ir visuomenės 
gyvenimas. "Tas parodo, kad nutolimas nuo dvasinių gyvenimo vertybių 
prie kapitalistinės ūkio tvarkos buvo jau toks didelis, kad idėjas pradėjo 
gaminti ūkiški daiktai. Tą, žinoma, tenka apgailestauti, bet pats Marksas, 
toli gražu, savo mokslu nepadėjo pagrindo kažkokiai naujai, kapitalizmui 
priešingai, ūkio sistemai. Analizuojant marksizmą, galima tik vieną pasa- 
kyti: Marksas vietoj priešingos kapitalizmui sistemos (kultūros) sudarė 
tik pačioj kapitalistinėj sistemoj dvi partijas. Viena partija yra kapita- 
listai — miesčionys, t. y. tie, kurie medžiaginiais turtais naudojasi, kurie 
skriaudžia, išnaudoja, o kita partija yra tie, kurie tų medžiaginių turtų 
neturi, bet tuos turtus panašiai vertina, panašiai jų trokšta, dėl jų ko- 
voja. Kadangi Marksas ir jo sukurtos srovės — socijalistai bei komunis- 
tai — stovi antrosios partijos pusėje, tai ir susidaro įspūdis, jog čia yra 
sukurta kažkas kapitalizmui pagrindinai priešingo, vienok kapitalistus ir 
marksistus apima viena ir ta pati dvasinė kategorija. Marksisto, kaip ir 
kapitalisto, dvasia remiasi vienu ir tuo pačiu: viltimi į šį pasaulį. Yra 
nuomonių (N. Berdiajew), kad socijalizmas esąs užbaigta buržuazija, tik 

ne individualistinė, bet su kolektyviniu pradu. Jeigu dabar įsidėmėsime, 
kas anksčiau buvo pasakyta, jog kapitalistas — miesčionis nėra ūkiška, 
bet dvasinė kategorija, tai pastarajai nuomonei tenka tik pritarti, ypač, 
matant marksizmo įgyvendinimą praktikoje. Šiandieninė Rusija yra ne 
kas kitas, kaip milžiniškas kapitalistinis trustas, kurį valdo kapitalistai — 
marksistai. Ten gyvenimo mechanizacija ir ūkio racionalizacija taip pat 
dievinama, kaip ir pas Amerikos senojo tipo kapitalistus. Taip pat ir 
kasdieniniame gyvenime matome, kad turčiai — miesčionys yra marksizmo 
sekėjai, ir kad yra darbininkų ne mažesnių savo dvasia kapitalistų už pa- 
čius fabrikantus. Po to, kas anksčiau pasakyta, jau negali būti abejojimo, 
kad buržuazija arba kapitalistai yra jokia ūkiška kategorija ir kad bur- 
žuazija nėra kokios nors klasės savastis. Buržuazija yra perdėm dvasinė 
kategorija ir ji gali viešpatauti visose visuomenės klasėse. Statant dabar 
klausimą, ar socialistinė ūkio bei visuomenės tvarka gali pakeisti kapita- 
listinę sistemą ir ar bandymai praktikoje įveiks ir pašalins kapitalistinės 
sistemos šiandieninius sunkumus, tenka atsakyti sekančiai: pakeitimas 
nėra negalimas, bet tikėtis iš to radikalaus pakitėjimo netenka, nes savo- 
tiškas medžiaginių turtų paskirstymas būtų tik problemos lopymas, bet ne 
išsprendimas. Kapitalizmas kaip dvasinės kategorijos visuomenės reiškinys 
gali būti tik dvasiniai ir nugalėtas. 

Daug rimtesnių ir esmėje teisingesniu bandymų pakeisti kapitalistinę 
sistemą tenka laikyti kooperatyvinį judėjimą. Kooperacijos teoretikai 
šį judėjimą charakterizuoja, kaip pelno panaikinimo siekiančią asocia- 
ciją ūkiškame darbe. Suprantama, kad čia turima galvoje tą pelną, kurį 
gauna kapitalistas prekyboje ir pramonėje, iš kurio susidaro neužtarnauti 
apitalistui turtai. Jau šis kooperacijos siekimas nusako, kad tas judėji- 
mas savo veikimą yra nukrcipes prieš kapitalistinės sistemos svarbiausią 
poziciją. Pažvelgę į kooperacijos organizaciją, mes pastebėsime, kad ji 
užpildė, bent formaliai, tą spragą, kurią buvo padaręs ūkiškasis liberaliz- 
mas. Kooperacija greta formalios demokratijos skatina ūkiškąją demo- 
kratiją. Taip pat tenka konstatuoti, kad kooperatinis judėjimas įvairiose 
ūkio šakose sudaro atitinkamus ryšius tarp gamintojų ir vartotojų, kitaip 
sakant, kooperacija ieško darnumo, ji gamina ne rinkai, kaip kapitalistinė 
sistema, bet pareikalavimui. Šis kooperatyvinio judėjimo pažymys primena 
organizuotą viduramžių ūkį. 

Kai kas gretina kooperaciją su socijalizmu, bet tai nėra vykęs sugre- 
tinimas, nes kooperacija skiriasi nuo socijalizmo asmens ir valstybės ver- 
tinimu. Kooperacija valstybei didelės reikšmės nepripažįsta, o žmogaus 
asmenybei uždeda tam tikras dorines pareigas, tuo tarpu marksistinis so- 
cijalizmas ųžtušuoja asmenybę, o kaikurie socijalistai yra šalininkai to, 
kad valstybė socijaliniame visuomenės susitvarkyme suloštų svarbiau- 
sią rolę. 

Iš viso to aiškėja, kad kooperatyvinis judėjimas yra skirtingas ir nuo ka- 
pitalizmo ir nuo socijalizmo. Atrodytų, kad, ieškant naujos ūkio tvarkos, nau- 
jos sistemos, kooperacija galėtų į tai pretenduoti, bet praktiškame gyvenime 
mes pastebime, kad kooperatyvinio judėjimo įsigalėjimas vyksta labai lėtai. 
Tą, turbūt, galima pateisinti tuo, kad kooperacija šiandien veikia greta 
kapitalistinės santvarkos ir privalo su ja konkuruoti. Be to, tenka at- 
kreipti dėmesį, kad kooperatinis švietimas nėra dar pakankamai aukštai 
pastatytas, todėl grynai kapitalistinė dvasia kartais sukuria kooperacijos 
formoje tam tikrą surogatą, kuris tik desorganizuoja reikalą. Bet svar- 
biausia kooperacijos nesisekimo priežastimi tenka skaityti tą aplinkybę, 
kad ir kooperacija turi individualistinį — liberalistinį pradą. Prisiminus 
kooperacijos judėjimo pradžią, mums paaiškės, kad kooperacija, kaip ir so- 
cijalizmas, yra individualistiniai kapitalistinės laiko dvasios vaikas ir kaip 
toks turi savyje tam tikrų individualistinių požymių, kurių neprašalinus 
veltui bus sielojamasi dėl kooperacijos nepasisekimo. Tie individualisti- 
niai pradai kooperacijoje yra todėl, kad kooperacijos teoretikai ir vadai, 
bent daugumoje, skelbia naują ūkišką judėjimą neišsiaiškinę paties ūkio 
santykių su visuomene. Todėl atrodo, kad kooperatininkams, lygiai kaip 
ir kapitalistams (teoretikams), ūkis yra kažkas savaiminga, nepriklausoma. 
Praktiškame gyvenime tas taip pat pasitvirtina, nes kooperatininkai savo 
judėjimą griežtai nori atskirti nuo kitų gyvenimo sričių ir padaryti patį 
judėjimą sau tikslu. Turint galvoje aukščiau padarytas išvadas dėl ūkio 
ir gyvenimo vertybių santykio, tenka toki kooperacijos judėjimo principą 
laikyti klaidingu ir, kol kooperacijos teoretikai įsitikins, kad ūkis yra 
aukštesnėms gyvenimo vertybėms tik tarnaujanti priemonių sistema, ban- 
dymas duoti žmonijai ką nors geresnio už kapitalistinę sistemą bus tik 
pusiau bandymas. 

Galop tenka paminėti korporatyvinę arba luominę visuomenės san- 
tvarką, kuria taip pat norima bandyti pakeisti liberalistiniai kapitalistinę 
ūkio santvarką. Ši visuomenės bei ūkio santvarka turi savo praeitį ir prak- 
tikoje ir teorijoje. Praktikuojama ji buvo viduramžiuose, o teoretiniai 
svarstoma buvo jau Aristotelio raštuose, Thomo Aguiniečio, vokiečių ro- 
mantikų ir galop naujausių laikų vokiečių mokslininkų. Čia mes visur 
užtiksime skelbiamas pažiūras, kad ūkis turi būti organiškai, prasmingai 
suderintas su visuomene, su jos struktūra, su jos siekiais. Pagal moder- 
niškiausią šios krypties pažiūrą ūkis yra, objektyviai suprantant, prie- 
monių sistema tikslams; subjektyviai imant, ūkis esąs priemonių atsai- 
kojimas ir paskyrimas (pašventimas) tikslui (O. Spann, Haupttheorien, 
S. 179). Taip įsivaizduojant ūkį, visi ūkiški reiškiniai (faktoriai) savo 
prigimtimi yra didžiulės veiklų (Leistung) sistemos nariai, nes visos prie- 
monės kažką veikia, kažką dirba tikslui pasiekti: dirva veikia, mašinos 
veikia, žaliava veikia, žmogus veikia, įstatymai veikia, valstybės tvarka 

veikia ir tt. Be to, ši luominė ūkio santvarkos teorija reikalauja, kad 
tarp gyvenimo vertybių, kaip tikslų, ir ūkiškųjų vertybių, kaip priemonių 
sistemos, būtų atstatytas ryšys, darnumas, atitinkamumas ir kad ūkiškas 
gyvenimas tvarkytųsi atitinkamai prisitaikydamas prie visuomenės struk- 
tūros. Toji gi visuomenės struktūra pagal tą pačią teoriją atrodo taip: 
Pasaulis esąs begaliniai susiskirstęs kosminis organizmas; bet šitas pa- 
saulio organinis dalumas netrukdo pasireikšti kosmosui kaip visumai, ku- 
rios visi nariai tarnauja visumai. Žemesnieji tarnauja aukštesniesiems ir 
tokiu būdu susidaro ierarchinė santvarka. Dalių - narių tarnavimas visu- 
mai yra tuo pačiu ir jų gyvenimo tikslo ir tobulėjimo siekimas. Panašiai 
atrodo ir žmonijos - visuomenės struktūra. Ir ji esanti padalinta (pasi- 
dalinusi) į didesnes ar mažesnes dalis (nariai, mažesnės visumos), bend- 
ruomenės. Tos visuomenės dalys, bendruomenės gali būti hierarchiniai 
sugrupuotos atsižvelgiant į jų artumą ar tolumą nuo bendro siekiamo 
tikslo. Tai yra idėja, kaip organiniai ir nematomai susijungia visos do- 
rovinio pasaulio dalys laike, erdvėje ir Dievo pasaulyje. 

Darant dabar iš tokios teorijos išvadą apie ūkį ir prisimenant, kaip 
ši teorija žiūri į ūkį iš esmės, tenka pareikšti, kad priemonių sistema turi 
sekti vertybių (tikslų) sistemą. Iš visuomenės organinio pasidalinimo 
seka jos tikslų įvairumas, tų tikslų laipsniškas skirtingumas, iš to seka; 
kad ir tiems tikslams tarnaujančioji priemonių sistema turi atitinkamai 
pasiskirstyti i tarnaujančias dalines vienetas, kurios vis dėlto sudaro visu- 
mą, lygiai kaip pati visuomenė per savo dalis tokią visumą sudaro. Taip 
bendrais bruožais atrodo luominė ūkio ir visuomenės santvarkos teorija. 
Ji atrodo nepaprasta savo struktūrine puse, kas individualistinėj dvasioj 
išsiauklėjusiai visuomenei yra sunkiai perkandamas riešutas, bet 
idealistinės pasaulėžiūros žmogui lyg ir atrodo, kad taip, o ne kitaip ir 
turėtų gyvenimas reikštis. Taip atrodo reikalas iš teorinės pusės. Prak- 
tiškas šios sistemos pasireiškimas dar neturi faktų, kuriais būtų galima 
visa tai pateisinti. Viduramžių laikotarpis yra tolimas ir sunkiai paly- 
ginamas su mūsų laikais. Sovietų ūkio struktūra nors ir turi tam tikrų 
organiškų pradų (horizontalūs ir vertikalūs profesiniai sugrupavimai), bet 
ji galės tik tada panašėti į luominę santvarką, kada išnyks sovietų valsty- 
binis centralizmas ir kada iš rusų tautos visuomeninio gyvenimo bus su 
šaknimis išrauti Markso istorinio materijalizmo diegai. Bene arčiausiai 
prie luominės santvarkos stovi Italijos fašizmas. Fašizmas padaręs šuolį 
per teoretinius samprotavimus sukūrė gana daug formų, kurios atitinka 
ir luominei visuomenės satvarkai. Nors, norėdamas būti idealistinės kryp- 
ties, fašizmas dar labiau darosi artimesnis tai aukščiau charakterizuotai 
luominei visuomenės ir ūkio struktūrai, tačiau jis nėra tokios luominės 
visuomenės ir ūkio santvarkos atstovu, kurią teoretiniai kūrė scholastai, 
Thomas Aguinietis, vokiečių romantikai ir dabartinė Vienos universiteto 

O. Spanno mokykla. Fašizmas nėra tos sistemos atstovu gal dėl to, kad 
jį kūrė praktiškas gyvenimas. Gal būt tik vėliau paaiškės, kokių teoreti- 
niai sukurtų visuomenės bei ūkio santvarkų formose jis susitalpins, da- 
bar gi fašistinė santvarka teoretikui atrodo neturinti aiškaus veido. Toji 
santvarka nėra antiliberalistinė, nes rėžimo centralizacija yra visai panaši 
į Hobbes ir kitų prigimtosios teisės teoretikų absoliutinį rėžimą; ji nėra 
antikapitalistinė, nes Italijos ūkio tvarkymo metodai pirštu prikišamai 
rodo, kad fašizmas daro viską, kad atitaisytų Italijos atsilikimą industri- 
niai-kapitalistiniame progrese (panašiai galima išsireikšti ir apie sovietų 
rėžimą); ji nėra liberalistinė, nes vietoj mechanistinės visuomenės san- 
tvarkos stato organišką (darbo, profesijų, organizacijos); ji nėra socija- 
listinė-marksistinė, nes iškelia idealias vertybes (valstybę, tautą, visumą) ; 
ji nėra galop ir luominė, nes praktikuoja centralistinį rėžimą ir luominę- 
korporatyvinę santvarką primeta iš viršaus, tuo tarpu kaip grynos luomi- 
nės santvarkos kūrėjai reikalauja decentralizacijos vertikale ir horizontale 
prasme ir pačios santvarkos augimo iš apačios. Tačiau reikia pastebėti, 
kad jeigu bendras visuomenės gyvenimas kryps į luominę santvarką, tai 
fašizmui tas persiformavimas bus daug lengvesnis, nes jo struktūroje jau 
yra tos naujos tvarkos pradai. 

Baigiant dabar šį trumpą minčių dėstymą, tenka statyti klausimą, ko- 
kia gi yra visuomenės ūkio ateitis? Visi pripažįsta, kad dabarties ūkis yra 
paliegėlis, kad jame nėra nei tikros sistemos, nei plano. Visi tikisi, kad 
ateities ūkis bus ir planingas ir prasmingas. 

Planingo ūkio sąvoka ne būtinai turi išskirti kokią nors ūkio formą, 
sakysim, kad ir individualistinę; planingo ūkio sąvoka nėra galima identi- 
fikuoti su kokia nors ūkio santvarka. Planingo ūkio sąvoka vien stato rei- 
kalavimą, kad ūkis būtų sutvarkytas, prasmingai suprastas, kad būtų tam 
tikrame santykyje su visuomene ir jos tikslais. Savaime suprantama, kad 
planingas ūkis iš pradžios turi apimti tik atitinkamos visumos ūkiškuosius 
veiksmus: gamybą, paskirstymą, judėjimą ir suvartojimą. Kadangi ūkiškų- 
jų veiksmų tvarkymas daug priklauso nuo valstybės nustatomų normų, tai, 
kalbant apie ūkio planingumą, pirmoj eilėj tenka turėti galvoje valstybinį 
(tautos) ūkį. Tačiau čia reikia mokėti suderinti valstybės tendenciją į cen- 
tralizmą ir ūkiškojo gyvenimo įvairumus bei savotiškumus. Taip pat tenka 
priminti, kad negalima yra pritaikinti vienos ir tos pačios planingo ūkio 
formos perdėm visiems ūkiams. Reikalinga individualizacija, atsižvelgiant 
į krašto gyventojų tirštumą, kultūros aukštį, geografines bei klimatines są- 
lygas ir t.t. Nėra reikalo primesti planingam tautos ūkiui tik vieną kurią 
nors ūkio formą ar sistemą, nes ūkio istorija moko, kad visados įvairios 
formos bei sistemos sugyvendavo greta, tik viena kuri jų būdavo domi- 
nuojanti. Taigi ir šiandien svarbiausių klausimu yra: kokią ūkio santvar- 
ką pasirinkti kaip dominuojančią? W. Sombartas savo brošiūroje apie ka- 

pitalizmo ateitį (p.p. 44—45) pabrėžia, kad toks ūkio santvarkos pasirinki- 
mas priklauso valios sričiai; ūkio forma arba sistema esanti ne žinojimo, bet 
valios problema. Pati gi žmogaus valia formuojasi gal tik iš dalies priklau- 
somai nuo ūkiškų veiksnių, didžioj gi daugumoj tas formavimasis priklauso 
nuo visai irracionalių pasaulėžiūros nusistatymų. Nuo šių nusistatymų 
priklauso, kokia reikšmė ūkiui priduodama ir kokią vietą jis užima žmo- 
gaus ir visuomenės gyvenimo vertybių laipsniškoj santvarkoj. Šis W. 
Sombarto pareiškimas suriša ūki su gyvenimo vertybėmis, su pasaulėžiūra, 
su kultūros pažiūromis. Vadinasi, ryšys tarp dvasinio gyvenimo ir prie- 
monių pasaulio yra aiškus. Sukrikimas dvasiniame gyvenime veda paskui 
save sukrikimus ūkiškame gyvenime. Iš anksčiau minėtų ūkio santvarkų 
toji pasiteisins, kuri skatins ir parems šių dienų pakrikusio kultūrinio gy- 
venimo atstatymą, kuri glaudžiau bus susijusi su idealistinės visuomenės 
siekiais. 

Bijologijos mokslais vadiname tokią mokslų sritį, kurioje tyrinėjamas 
organinis pasaulis. Taigi į tą sritį įeina viskas, kas yra surišta su Žmo- 
gaus, gyvulių, ar augalų kūno struktūra, jų gyvenimu ir įvairiais to gy- 
venimo apsireiškimais, kurie dabar yra matomi ir jaučiami, ar kurie galėjo 
būti matomi ir jaučiami seniau. Ir nėra nė vienos mokslo srities, kuri taip 
arti prieitų prie pačių intimiausių žmogaus gyvenimą reguliuojančių fi- 
zinių apsireiškimų, kaip bijologija. Dėlto bijologijos specijalistų, jei ne 
mokslininkų, tai bent praktikantų yra labai daug. 

Ir tikrai bijologijos moksluose šiais laikais dirba labai daug rim- 
tų darbininkų. Yra jų ir Lietuvoje, tačiau apie juos mes mažiau te- 
girdime, nes jie neturi laiko ir nemato reikalo reklamuotis, o kiti apie 
juos tyli. Juk įvairūs javų, augalų, žuvų, gyvulių rimti tyrinėtojai visi 
yra bijologijos mokslo darbininkai. O tokių Lietuvoje turime nors nedi- 
delį, bet gražų skaičių. 

Tikrąją bet kurios mokslo srities pažangą ir siekius galime spręsti iš 
toje srityje dirbančiųjų mokslininkų ir iš jų spausdinamųjų raštų skai- 
čiaus. Mokslininkų skaičių galime maždaug spėti iš įvairių specijalių 
mokslo sričių mokslininkų suvažiavimų, o spausdinamųjų raštų skaičių ir 
vertę, sekant moksliškąją spaudą. 

Bijologų mokslininkų suvažiavimai, nežiūrint šių sunkių krizio laikų, 
yra labai dideli. Prisiminkime tik neseniai buvusius botanikų (Londone), 
zoologų (Paduvoje), fizijologų (Romoje) kongresus, kuriuose dalyvavo po 
tūkstanti ar daugiau mokslininkų. Kituose bijologijos mokslų kongresuose, 
kurių kas metai esti po keletą, dalyvauja šimtai mokslininkų.  Atsimenant, 
kad tik dalis, ir tik maža dalis, mokslininkų kongresuose dalyvauja, gali- 
me sakyti, kad šiais laikais bijologijos moksluose rimtai dirba labai daug 
mokslininkų. 

Nors kongresai ir parodo juose dalyvaujančių mokslininkų skaičių, jų 
siekius ir darbus, tačiau dėlto, kad tik maža dalis mokslininkų kongre- 
suose dalyvauja ir nevisi jų raštai yra spausdinami, būtų sunku dar spręsti 

apie bijologijos mokslų srities pažangą. Taigi, mano nuomone, geresnis bi- 
jologijos mokslų srityje mokslininkų darbų ir jų krypties įrodymas yra 
jų spausdintieji raštai įvairiuose mokslo žurnaluose. Dabartiniais laikais, 
daug rimtesniųjų bijologų, kaip ir kiti mokslininkai, savo moksliškus dar- 
bus ir teorijas aprašo ir spausdina įvairiuose savo specialybės perijodiniuose 
leidiniuose. Tokios rūšies knygos ir žurnalai, paprastai leidžiami įvairių 
mokslo įstaigų ir specijalistų redaguojami, spausdina, ar bent stengiasi 
spausdinti, tik rimtus straipsnius ar veikalus, arba, kaip paprastai yra pri- 
imta manyti, tik tokius, kurie įneša ką nors naujo į tą dalyką, apie kurį 
kalbama. Ir tokių moksliškų periodinių leidinių bei žurnalų įvairiose pa- 
saulio šalyse ir įvairiomis kalbomis spausdinama daugiau, kaip tūkstantis. 
Nevisi šie žurnalai ir kiti perijodiniai leidiniai yra vienodos vertės moks- 
lingumo atžvilgiu.  Akademijų, universitetų ir mokslinių draugijų leidi- 
niai paprastai pasižymi didesniu rimtumu, negu privačių asmenų, pasipel- 
nijimo tikslais leidžiamieji laikraščiai. Tačiau, atsirandant daugiau ty- 
rinėjimų ir straipsnių, ir privatiškieji leidiniai parodo daugiau selekty- 
vumo ir straipsnių rašytojams stato didesnius reikalavimus mokslingumo 
atžvilgiu, kaip statydavo prieš porą dešimčių metų. 

Tūkstantį įvairių žurnalų ir leidinių, kurie dažnai išleidžiami po ke- 
letą kartų per metus, nors ir visas kalbas mokančiam, būtų neimanoma per- 
skaityti. Ir dėl kalbų įvairumo, dėl pačių žurnalų gausumo, bei dėl jų 
brangumo tik maža dalis tų žurnalų paprastam bijologui prieinama. Spe- 
cijalių bijologijos mokslų, kaip ir kitų mokslų, žurnalai ir knygos bran- 
giai kaštuoja atspausdinti, brangiai jie ir parduodami. Dėl jų brangumo 
tik kelios didžiosios pasaulinio masto bibliotekos įstengia dalį tokių lei- 
dinių įsigyti, kitos bibliotekos ir patys mokslininkai turi pasitenkinti tik 
pačiais reikalingiausiais jo specijalybei leidiniais. 

Nors tyrinėti ir gerai žinoti visos bijologijos mokslų niekas da- 
bar negali, tačiau apie įvairių šakų pažangą kiekvienas bijologas privalo 
šį tą žinoti ir ją sekti. Ir dėlto visiems bijologijos mokslus tyrinėjantiems 
mokslininkams yra reikalinga kokia nors centralinė įstaiga, kuri suvestų 
įvairių šakų specijalistus, parodydama kas, kur ir kaip yra dirbama, tuo 
padėdama orientuotis netik kitose šakose dirbantiems specijalistams, bet ir 
toje pačioje šakoje savo specijalybėje įgyti tikslesnių žinių. Tokios cen- 
tralinės įstaigos vietą užima įvairiose kalbose leidžiamieji specijalūs abs- 
traktų žurnalai, kurie per savo bendradarbius seka reikalingųjų šakų 
mokslinę spaudą ir, padarę visų tinkamų raštų santraukas, jas atspausdina. 

Mokslinių straipsnių santraukas spausdinantieji leidiniai, paprastai yra 
leidžiami įvairių mokslo draugijų ir privačių filantropų lėšomis. Paties 
leidinio redakcijon įeina įvairių šakų specijalistai, kurie įvairiais būdais 
santykiuoja su daugybe visose šalyse esančių specijalistų. Redaktorių 
specijalistų svarbus uždavinys susekti visus jų vedamojo skyriaus mokslo 

šakoje atspausdintus straipsnius, padaryti tų straipsnių santraukas ir, kaip 
galima greičiau, jas atspausdinti. Šiam savo darbui paprastai jie surenka 
nemažą skaičių korespondentų iš pačių autorių, ar kitų specijalistų, kurie 
jiems padeda. Ir gerai suorganizuotas toksai perijodinis leidinys gali pa- 
daryti ir atspausdinti, jei ne visų, tai bent daugumos parinktosios srities 
mokslinių raštų santraukas. Bijologas, naudodamasis tokiais bijologinių 
mokslų santraukas darančiais žurnalais, gali neblogai orientuotis ne tik 
savo specijalybėje, bet ir bendrai visoje bijologijos mokslų srityje. Žino- 
ma, iš tų santraukų jis gauna tik menką supratimą apie bendras įvairių 
mokslininkų darbo išvadas, bet, reikalui esant, jis gali įsigyti ir visą vei- 
kalą, nes tokia santrauka, paprastai, nurodo kur ir kada visas darbas yra 
aprašytas. 

Įvairių bijologijos mokslų specijalybių santraukas spausdinančių žur- 
nalų yra visose didesnėse šalyse. Keletas jų yra spausdinama vokiečių 
kalba, keletas prancūzų, keletas anglų, bet iš jų visų plačiausiai ir giliau- 
siai užsimojęs yra Amerikos įvairių mokslo draugijų Philadelphijoje lei- 
džiamas mėnesinis žurnalas „Biological Abstracts“, kuris eina nuo pra- 
džios 1927 metų. Šiame žurnale yra spausdinamos ilgesnės ar trumpesnės 
santraukos iš visų bijologijos mokslų srityje spausdinamų straipsnių, iš- 
skiriant tik tuos, kuriuose rašoma kliniškos ir praktiškos medicinos klausi- 
mais, nes jiems yra leidžiamas kitas platus specijalus žurnalas „Biological 
Abstracts“, 1933. metais pradėjo spausdinti jau septintąjį tomą, o šeštąjį 
užbaigė gale 1932 metų. 

„Biological Abstracts“ redakcija labai stropiai seka mokslinę bijolo- 
gijos spaudą visose šalyse ir visose kalbose, ir per pirmuosius šešerius 
metus spėjo atspausdinti trumpesnes ar ilgesnes santraukas pusantro šimto 
tūkstančių straipsnių. Nors aiškiai suprantama, kad nė viena redakcija 
negali visų bijologijos mokslų srityje spausdinamųjų straipsnių susekti, 
tačiau mūsų tikslui yra pakankamai didelis skaičius, kuriuo vadovaujantis 
galime šiek tiek orientuotis, kurioje nors bijologijos mokslų šakoje, kiek 
yra dirbama ir rašoma, taigi, kurion pusėn krypstama. 

Peržiūrėję šiame žurnale paminėtus ir suskirstytus straipsnius, pa- 
matysime, kad jie skirstomi į penkias beveik skirtingas dalis. Tiesą sa- 
kant, tos grupės nors ir natūralios, tačiau nėra labai griežtai viena nuo 
kitos atsiskyrusios. Labai dažnai galime rasti straipsnių, kuriuos pagal 
jų turinį nesunku būtų priskirti prie dviejų ar net daugiau grupių. Dažnai 
sunkų pasakyti, kur viena grupė baigiasi, o kita prasideda. Tačiau dėl 
patogumo suskirstę į grupes gausim jų net penkias, kurios savo tarpe 
viena nuo kitos šiuo ar tuo skiriasi. Pirmoji tų grupių yra bendrosios 
bijologijos grupė. Į tą grupę įeina tokie straipsniai ir veikalai, kuriuose 
kalbama apie bijologiją ir įvairius jos reiškinius, bet ji nei naujų faktų, nei 
naujų bijologinių reiškinių neaprašinėja. "Tai yra raštai apie bijologiją, 
bet ne bijologijos mokslų darbai. Į šitą grupę skiriami raštai iš bendrosios 

bijologijos (1587), iš istorijos, bijogratijos ir biblijografijos (3899), iš evo- 
liucijos (338) ir iš bijometrijos (221), nors šioji pastaroji mokslo šaka 
gali būti skiriama ir prie fizijologinių ir prie morfologinių. (Iš viso 6046 
straipsniai). 

Antrąją natūralią grupę sudaro sistematinės bijologijos mokslai. Kai- 
kuriais atžvilgiais šią grupę taip pat galima būtų priskirti prie bendrosios 
bijologijos grupės. Bet šios grupės straipsniuose ne tik kalbama apie 
įvairių augalų ir gyvulių bijologiją, bet tie augalai ir gyvuliai yra stu- 
dijuojami ir aprašinėjami. Šion grupėn įeina sistematinė botanika ir siste- 
matinė zoologija. Sistematika bijologijos moksluose reiškia keletą skir- 
tingų dalykų: gyvulių ir augalų klasifikaciją, taksonomiją ir p. Bet siste- 
matinėje grupėje spausdinamųjų straipsnių turinys retai kur tesutinka su 
pagrindine sistematikos prasme ir atrodo, kad dažnai šio skyriaus straip- 
sniai dedami šion grupėn vien tik dėlto, kad jie niekur kitur netinka. 
Pavyzdžiui, aprašoma betkurios gyvulių grupės papročiai, veisimosi bū- 
dai, reakcijos į nepaprastas aplinkybių sąlygas ir pan. Visa tai, jei tik 
aiškiai kalbama apie vieną bet kurią gyvulių ar augalų grupę, dedama į 
sisten atikos skyrių, nes tai lengviausias suskirstymo kelias. Aišku, kad 
tokius tyrinėjimus būtų galima skirti ir kitoms grupėms, tačiau ne visuomet 
aišku kurion grupėn skirti. Taigi dėlto į tą grupę skiriama nemažas skai- 
čius straipsnių, (37556): augalų sistematikoje 7563 ir gyvulių sistemati- 
koje 29993, arba beveik trisdešimt tūkstančių straipsnių tik gyvulių siste- 
matikoje. 

Trečią grupę sudaro ekonominės arba pritaikomosios bijologijos mokslų 
grupės. Šion grupėn įeina ekonominė entomologija (3951), ekonominė 
ornitologija (385), naminių gyvulių auginimas, arba gyvulininkystė (1364), 
javų auginimas, arba agronomija (3344), daržovių ir vaisių auginimas, arba 
ortikultūra (1919), miškininkystė (2644), ir farmakognosija (811). Iš viso 
beveik penkiolika tūkstančių straipsnių (14478). Visa šioji grupė yra 
praktikos grupė. Čia aprašinėjami įvairūs eksperimentai, pastabos ir pri- 
tyrimai, kurie yra vedami įvairiose žemės ūkio mokslo įstaigose. Nors 
ir visi tose įstaigose vedami darbai yra daugiau ar mažiau praktiško po- 
būdžio, tačiau ne precizija ir tiksliai gali būti priskiriami prie bijologijos 
mokslų. 

Ketvirtoji grupė yra morfologinių bijologijos mokslų grupė. Į šią 
grupę skiriami citologija (1743), arba mokslas, kuriame tyrinėjama pagrin- 
dinė bijologijos vienutė, celė. Šita mokslo šaka yra dar jauna, tačiau šiais 
laikais turi nemaža rimtų darbininkų; augalų morfologija ir anatomija 
(1296), kur tyrinėjama ir apsakinėjama įvairių augalų forma ir struktūra; 
vertebratų anatomija, istologija ir fizinė antropologija (4876), kur apra- 
šoma aukštesniųjų gyvulių ir žmogaus kūno sudėtis. Suvertebratų kūno 
struktūros aprašinėjimai dedami į sistematikos skyrių, taigi, į šią grupę 

nepriskiriami. Bet į šią grupę skiriami straipsniai, aprašą naujus tyrinė- 
jimus paleontologijos (1769), augalų patologijos, arba fitopatologijos (3941) 
ir gyvulių patologijos (3541). Grynai morfologinius tyrinėjimus apra- 
šančiųjų straipsnių (17166) susidaro kiek daugiau, negu ekonominės 
grupės. 

Beveik pusė visų spausdinamųjų straipsnių sueina į fiziologinių straips- 
nių grupę. Šion grupėn skiriama augalų fiziologija (4093), gyvulių fizio- 
logija (25143), farmakologija (5223), funkcijoninė patologija (7190), imu- 
nologija (5726), filtruojamieji virai ir bakteriofagai (1218), bakteriologija 
ir mikrobiologija (7664), embrijologija (3221), genetika (2815), ekologija 
(3386) ir gyvulių parazitologija (2477). Iš tų pastarosios penkios mokslo 
šakos tik dalinai gali būti priskiriamos fiziologijos grupei, bet ir jas atė- 
mus, toji grupė vistiek pasilieka dominuojanti. 

Visas bijologijos mokslų srityje spausdintų raštų vaizdas geriausiai 
matomas iš pridedamosios tabelės. Šioje tabelėje pirmiausia pažymėtos 
bijologijos mokslų grupės, po to — mokslo specijalybės pavadinimas ir 
per šešerius metus toje specijalybėje atspausdintų straipsnių santrauka: 


TABELĖ 
Bendroji, bijologija 111217) 1587 
Istorija, biografija ir bibliografija ........ 3899 
LEvoliusia 5 144271 sia 338 
Biomejrija Me ui r S 221 6046 4.36 
II ĮAugalų sistematika |. 7563 
“  ĮSistematinė zoologija ...........L 29993 37556  26.995 
[Ekonominė entomologija „ks 3951 
IE -O2o M iDe'ornitologija LL sms is 385 
GyyalinikaisysE6— Taa aaa S aa S 
It: JA:gronoMijamee ka Sada 3344 
Ortikultura "AAA SEA 1919 
Miškininkystė 27 2644 
(Panihdkoghiosija“ m. PAT 871 14478 10.40 
Citolas A M LAS a as 1743 
Augalų morfologija ir anatomija ..--..... 1296 
įVertebratų anatomija, istologija ir fizinė 
L A o sija Pn 4876 
IPalčontologija Ta iar ur 1769 
EO pato LO S JA gas ainas ns uo Ps 3941 


„Gyvulių Paioložijai P aa S 3541. 17166 - 12,304 

Augalų fiziologija „14417 4093 
Gyvulių fiziologija 71 25143 
Farmakologija L-4121>- 712111: 5223 
Funkcijoninė patologija 1142-4554 7190 
Imunoloepija m-7 M T 5726 

V. JFiltruojamieji virai, bakterijofagai ........ 1218 
Bakteriologija ir mikrobiologija .......... 7664 
Emioriologija 2 a 8 3221 
Genetika. “17 m L ass 2815 
Biologija ai. V As m 3386 
Gyvulių -parazitologija „EM 2477 64156  46.295 

Viso 139402 


Kiek geriau pasižiūrėję i įvairių grupių straipsnių skaičių, matome 
keletą įdomių dalykų: pirmučiausia — aiškią IV ir V grupės, tai yra, 
morfologinių ir fizijologinių mokslų, persvarą. Tos dvi grupės sudaro 
didesnę pusę visų spausdinamųjų mokslo darbų. Ir čia reikia neužmiršti, 
kad tos dvi grupės yra beveik grynai analitinių bijolcgijos mokslų šakų 
grupės ir didesnė jų dalis grynai eksperimentinio pobūdžio. Ar šiaip, 
ar taip imsime, dabartiniais laikais eksperimentiniai mokslai aiškiai vy- 
rauja visose morfologinių ir ypač fizijologinių mokslų šakose. Didelė 
dalis sistematinės, antrosios, grupės mokslo raštų taip pat susidaro iš įvai- 
rių eksperimentinių ir morfologinių darbų aprašymo. "Tą patį galime pa- 
sakyti ir apie trečią grupę, kurioje daug eksperimentinių darbų randame 
ypač ekonominės entomologijos, gyvulininkystės, agronomijos, ortikultū- 
ros ir farmakognosijos šakose. O tuo pačiu laiku nuostabiai maža straipsnių 
teoretinėje bijologijoje. Daugiausia triukšmo, savo laiku, sukėlusi orga- 
ninės evoliucijos teorija per šešius metus susilaukė vos 338 straipsnius, 
tai yra nedaug daugiau kaip 0.25 visų spausdinamųjų straipsnių skaičiaus. 
Tiesa, tos teorijos randame ir kitose grupėse, ypač II ir IV, taip pat reikia 
pasakyti, kad šie spausdintieji veikalai yra palyginamai ilgi ir gerokai 
išpūsti, tačiau vis dėlto tiek triukšmo sukėlusiai ir taip toli einančiai teo- 
rijai biologai maža terašo. Ir kas įdomiausia, kad tuos straipsnius ar kny- 
gas rašo paprastai jau subrendę ar net jau pasenę bijologai. 

Iš teoretinių bijologijos mokslų šakų čia reikia priminti ir bijome- 
triją, kurioje bandoma grynai matematikos priemonėmis išspręsti evoliu- 
cijos, genetikos ir populiacijos problemas. Tačiau, nors bijometrija ir tiksli 
mokslo šaka, vis dėlto prie savęs pritraukia neperdaugiausia tyrinėtojų. 
Vienus baugina bijometrijos sudėtinga matematika, o kitus patraukia 1a- 
biau dominančios eksperimentinės bijologijos problemos. 

Bendrai imant, visas šias beveik pusantro šimto tūkstančio straipsnių 
santraukas peržiūrėję, nerasime nė vienos visus bijologijos mokslus jun- 

giančios ir toliau einančios teorijos. Yra įvairių didesnių ar mažesnių 
teorijų, kurios riša vienos ar kitos eksperimentų ar kitokių tyrinėjimų 
davinius, bet visos jos nėra toli siekiančios, ir visos jos yra, taip sakant, 
tik menkesnio pobūdžio teorijos. Gal toliausia siekiančios yra kaikurios 
genetikos teorijos, ypač kromosomų teorija, tačiau ir ta bendro pripa- 
žinimo dar nesulaukė. Ir pats pagrindinis kromosomų teorijos veiksnys, 
genė, kuris prieš keletą metų išrodė taip tvirtai įsigyvenęs, dabar jau 
pradeda svyruoti. 

Ligi šioliai bijologijos mokslų srityje turėjome tik vieną toliau sie- 
kiančią teoriją, kuri turėjo įtakos ir vadovavo ne tik bijologijos, bet ir 
kitiems mokslams. Tai evoliucijos teorija. Nors ši teorija yra grynai isto- 
riško pobūdžio ir paviršutinių morfologinių tyrinėjimų išdava, tačiau jai 
pasisekė įeiti net į tiksliuosius mokslus, kaip fiziką ir chemiją, nekal- 
bant jau apie mažiau tikslius, kaip socijologiją, psichologiją ir pan. Toji 
teorija savo laiku pergyveno labai audringą gyvenimą, bet šiuo laiku, kaip 
matyti iš atspausdintų straipsnių skaičiaus, ji pačius bijologus mažai in- 
teresuoja. Tiesa, mes dar visi kalbame, kad pripažįstame evoliucijos buvimo 
faktą, tik nesutinkame su kaikuriais jos eigos išaiškinimais. Tačiau tas 
pripažinimas labai dažnai yra tik formalumas. Tikrumoje ir čia atsiranda 
nemaža abejonių. 

Iš kur ir dėlko tos abejonės kyla? Į tai mums atsako įvairiose bijolo- 
gijos mokslų šakose spausdinamųjų straipsnių skaičiai. Jie parodo, kad 
didelė dauguma šios dienos veikliųjų bijologų nagrinėja, kiek galima 
smulkiau, organizmų morfologinius ir fiziologinius apsireiškimus, vienus 
jų stengdamiesi pritaikinti žmogaus gyvenimo reikalams, o kitus grynai 
teoretiniais sumetimais. Taip smulkmeniškai, ir kiek galima tiksliau, tuos 
įvairius gyvosios medžiagos apsireiškimus betyrinėjant, vis arčiau ir ar- 
čiau prieinama prie išvados, kad tos plataus masto teorijos, kurios atsi- 
rado iš nevisuomėt tiksliausių medžiotojų ir kolekcijonierių pastabų, 
tiksliems darbams mažai tepriklausomos. Jiems yra reikalingos kitos, ak- 
tualesnio pobūdžio teorijos, kurios geriau padėtų išaiškinti tikslesniais 
šių laikų eksperimentais įgytąsias žinias, kurių vienomis evoliucijos teo- 
rijomis išaiškinti negalime nė svajoti. 

Pati evoliucijos teorija atsirado tik praėjusio šimtmečio viduryje, 
nors tikrumoje ji buvo išdava jau nuo seniai per daug metų vedamųjų 
paviršutinių, kaip faunos, taip ir floros, tyrinėjimų. Ją darė žmonės pri- 
sirišę prie gamtos, dideli medžiotojai ir kolekcijonieriai, kaip: Darwinas 
ir Wallace, geologas Lyell, muziejų prižiūrėtojas Lamarckas, filosofai 
Spencer, Kantas ir kt. Jos pagrindai daug metų kabojo ore ir įvairūs filo- 
sofai ir gamtininkai kartas nuo karto bandė ją savaip išaiškinti. Juk čia 
gali būti minimas ir Curier, kuris nors neigiamai, bet pačią mintį kėlė, ir 
Butfon, Goethe. Jei eiti toliau, tai reikia čia priminti net šv. Augustiną, 

kaip ir daug senesniųjų žmonių. "Tačiau galutinas organinės evoliucijos 
teorijos suformulavimas pasisekė tik praėjusio šimtmečio gamtininkams, 
nes buvo prisirinkę pakankamai medžiagos, laikas tokiai teorijai sudaryti 
buvo patogus; o kas svarbiausia, kad patys tos teorijos kūrėjai turėjo pro- 
gos prisižiūrėti gamtos veikimui įvairiose pasaulio dalyse. Pažiūrėję į šios 
dienos tikslesniuosius bijologijos mokslų darbus, pamatysime analogišką 
padėjimą. 

Eksperimentiniai ir tikslesni gyvosios medžiagos, protoplazmos, iš 
kurios susidaręs gyvulių ir augalų kūnas, tyrinėjimai atsirado ne šiandien. 
Prisiminkime tik tokius senovės anatomus, kaip Vesalius, Malpighi, Leo- 
nardo da Vinci ir kitus; eksperimentininkus Spallanzani, Harvey, Leu- 
wenhoek, Bonnett, Pasteur, Mendel ir daug kitų, kurie davė pradžią šios 
dienos eksperimentinės bijologijos mokslams. Atsimenant senesniųjų laikų 
techniką, o taip pat ir civilizaciją, mums bus aišku, kad jų darbai, ypač 
senesniųjų, negalėjo nei daugiau dėmesio sukelti, nei tinkamai būti padaro- 
mi. Iš vienos pusės jų nelengva materijalinė būklė eksperimentiniam darbui 
ir tiksliam tyrinėjimui darė kliūčių, o iš kitos pusės ir nauda iš tos rūšies 
darbo buvo laikoma mažiau, negu abejotina; tuo tarpu kaip dideli miškai, 
nežinomos pasaulio dalys ir paprastas žmogaus palinkimas klajoti ir rinkti 
atsiminimui trofėjus, visuomet patraukdavo daug daugiau mokslinių dar- 
bininkų. Bet tie laikai pasikeitė. Dabartinė technika palengvina tikslesnį 
darbą, patogesnės susisiekimo sąlygos padaro svetimas ir mažiau žinomas 
šalis netaip įdomiomis. Juk šiais laikais ir didelės mokslinės ekspedicijos 
tęsiasi tik mėnesiais, ne metais, kaip seniau kad būdavo. Be to, prisideda 
ir labai daug gerai prisirengusių mokslininkų netik pačioje eksperimen- 
tinėje bijologijoje, bet ir chemijoje, bei fizikoje, be kurių eksperimenti- 
nis darbas neįmanomas. Taigi, visa tai duoda progos gamtininkui prisėsti 
laboratorijoje ar muziejuje prie tikslesnio, nors ir ilgesnio darbo. Iš to 
kyla didesnis susidomėjimas tikslesniais darbais visoje bijologijos mokslų 
srityje. Dabar lenktyniuojama ne tik dėl darbo gausumo, bet ir dėl jo 
tikslingumo. Tas iššaukė reikalą geresnių laboratorijų įrengimo, o geresnės 
laboratorijos pritraukė daugiau mokslininkų. Dėl eksperimentinių lenk- 
tyniavimų visa bijologijos mokslų sritis labai išsiplėtė. Nauji ir nauji 
moksliniai faktai iškyla aikštėn. Tie faktai atydžiai ir tiksliai rekor- 
duojami. Tiems faktams nušviesti ir išaiškinti reikalingos teorijos, bet 
bendrų teorijų nėra. Senosios teorijos suardomos, atmetamos, daromos 
naujos, bet paprastai visos yra trumpaamžės. Nauji eksperimentai duoda 
naujų faktų, ir tos teorijos, kurios prieš keletą metų buvo sudarytos, daž- 
nai naujiems faktams nepritaikinamos. Ir labai dažnai nauja teorija dar 
neprigijus pasensta. Ir, iš šalies žiūrint, atrodo, kad dabartinėje bijologi- 
joje yra tikras chaosas. Tačiau tikrumoje nėra taip baisu. Ir štai dėl ko: 

Toliau siekiančios teorijos gali būti sudarytos tik tada, kada atsi- 

randa joms pakankamai rimto pamato. Evoliucijos teorija atsirado, kada 
tai teorijai pamato pakako, kada pamatas susvyravo ir pati evoliucija, nors 
ir nesugriuvo, bet gerokai susvyravo. "Tas pats atsitiks ir su šių laikų 
eksperimentine bijologija. Tiksliai vedami eksperimentiniai tyrinėjimai 
prives prie geresnio supratimo pačios gyvosios medžiagos, protoplazmos. 
Supratę pagrindines savybes, galėsime geriau orientuotis ir visose bijolo- 
gijos mokslų srityse. Iš tų tūkstančiais kas metai skelbiamų naujų faktų 
su laiku, atsiras naujos teorijos. Toks svarbus reiškinys, kaip pats gy- 
vosios medžiagos, protoplazmos, buvimas ir jos organizacija negali būti 
be tvarkos. Yra tvarka, yra dėsniai, kuriais einant ji organizuojasi, auga 
ir miršta. Būsiančių teorijų uždavinys bus nurodyti tą tvarką ir dėsnius, 
o tai jie galės padaryti tik tada, kai mums bus žinoma daug faktų apie 
pačią gyvąją medžiagą. Nėra būtinai reikalinga, kad tos naujosios teori- 
jos būtų istoriško pobūdžio, kaip evoliucijos teorija. Jos gali būti ir ki- 
tokių mums gal dar nežinomų pobūdžių. Bet anksčiau ar vėliau jos 
atsiras. i: 

Iš viso kas aukščiau pasakyta, gal bus aišku, kad šiais laikais analitinį, 
arba prisirengimo, perijodą turi visi svarbesnieji bijologų darbai, eksperi- 
mentiniai analitinio pobūdžio. "Tie darbai anksčiau ar vėliau, manoma, 
įves į sintetinį perijodą, kuriame bus perkošti ir sunaudoti analitiniais 
būdais gautieji rezultatai ir iš jų bus sudarytos naujos pagrindinius gyvy- 
bės dėsnius aiškinančios teorijos. 


PR. ALEKSANDRAS DAMBRAUSKAS, KAUNAS 


RATILAi SFEROJE IR E. BARTHELIO 
POLIARĖ GEOMETRIJA 


Ratilu plokštumoj vadiname kreivę, kurios visi taškai yra lygiai 
nutolę nuo duotojo taško. Tų taškų nuotoliai plokštumoj matuojami t i e- 
siomis linijomis, vadinamomis spinduliais (stipinais). 

Tuo būdu ratile atskiriame tris dalykus: 1) duotąjį plokštumoj tašką, 
vadinamą centru; 2) to centro nuotolį nuo kitų ratilo taškų, kurį vadinam 
spinduliu (stipinu) ir 3) geometrinę toj pat plokštumoj lygiai nuo 
centro nutolusių taškų vietą; ją vadinsime apskritimu. Apskritimas 
ir sudaro pačią kreivę, kurią bendrai vadiname ratilu. 

Ratilas yra vienintėlė kreivė, kuri elementarėj geometrijoj yra tiriama. 
Svarbiausios ratilų plokštumoj savybės yra šios: 

1) ratilų spinduliai yra tiesiosios linijos; 

2) kiekvieną tam tikro dydžio apskritimą nustato tik vienas tam 
tikro dydžio spindulys; 

3) spinduliui didėjant, visuomet didėja ir jam atsakąs apskri- 
timas; 

4) ratilo spindulys, klostomas jo apskritime, visuomet atgula jame 1 y- 
giaišešis kartus, padalindamas apskritimą į 6 lygias dalis. 

5) ratilų apskritimai visuomet esti tam tikrą kiekį kartų 
didesni,negujųspinduliai. Todėl jei tam tikro ratilo apskritimą 
pažymėsime raide C, o jo dvigubą spindulį bei skersmenį (diametre) 
simboliu 2R, tai jų dviejų santykis bus visuomet nekintamas, pastovus ir ly- 
gus tam pačiam transcendenčiam dydžiui +; kitaip sakant, turėsime visuo- 
met lygybę: 


“pit L 
28 


Nūn pažiūrėkim, kokių savybių turi ratilai sferos paviršiuje. Tam 
tikslui imkim didžiajame sferos ratile tašką A. Tame pat ratile nustatykim 


tašką B taip, kad lankas AB, lygus lankui AC, turėtų 2 laipsnių, o visas 
lankas BAC turėtų a laipsnių. 

Tuomet geometrinė taško B vieta sferos paviršiuje bus irgi ratilas 
BDCEB. Visi jo apskritimo taškai, gulėdami sferos paviršiuje, gulės drau- 
ge ir plokštumoj PO, statmenoj į sferos skersmenį AL. Kaipo gulinčio 
sferos paviršiuje to ratilo spindulys bus lankas AB, o jo skersmuo — lan- 
kas BAC; o kaipo gulinčio visais savo taškūis plokštumoj PO, jo spindulys 
bus tiesioji FC, o jo skersmuo — tiesioji BFC. Ši bus statmena į sferos 
skersmenį AL ir perkirs jį taške F. 

Tame pat sferos paviršiuje iš to pat taško A nubrėžkim dar ratilą lanku 
AG, turinčiu lygiai 90 laipsnių, ir kitą lanką AI, turinčiu daugiau kaip 90 ir 
mažiau kaip 180 laipsnių. Tų ratilų skersmens GH ir JK taip pat bus stat- 
meni į AL. (Žiūr. 1. brėž.). 


1. brėž. 


Iš šito brėžinio jau matom, kad ratilai sferos paviršiuje turės visai ki- 
tokių savybių, negu ratilai plokštumoj. Ir iš tikrųjų — 


1) ratilų spinduliai sferos paviršiuje bus nebe tiesioaios, bet krei- 
vosios linijos, nes jie bus didesni ar mažesni sferos didžiojo ratilo lankai; 


2) sferos paviršiuje tam tikro dydžio apskritimą galės nustatyti nebe 
vienas, bet begalinė nelygių spindulių daugybė, pav., apskritimas BDCEB 
galės būt nubrėžtas sferos paviršiuje ne vien stipinu AB, bet ir stipinais 
ABILKC ir ABILKCAB ir t. t. 


3) Spinduliams didėjant, ratilų apskritimai sferos paviršiuje galės ne- 
vien didėti, bet ir mažėti. Pav., spinduliui AB einant didyn, apskriti- 
mai didės; prie spindulio AG apskritimas pasieks savo maksimumo. 
Bet spinduliams dar toliau didėjant, apskritimai ims mažėti ir prie spindulio 
AGL — jie pasieks savo minimumo, virsdami tašku; prie spindulių dar 
didesnių negu AGL, apskritimai vėl ims didėti ir prie spindulio AGLH jie 
antru atveju pasieks pirmykščio maksimumo, nuo kurio prie tolesnio 
spindulių didėjimo iš naujo ims mažėti ir prie spindulio AGLHA pasieks 
naujo minimumo, nuo kurio vėl pradės didėti ir t. t. be galo. 

4) Jei spindulį, lygų lankui 60 laipsnių, klostysime jo nubrėžtame 
apskritime, tai rasime, jį atgulant jame lygiai 6 kartus. Tačiau tai nebus 
joks matematiškas dėsnis, kaip yra plokštumos ratiluose, bet vien tam tik- 

ras pripuolamas faktas, nes pav. spindulys 649 30' teatguls savo nubrėžtame 
apskritime tik 5 kartus, o spindulys 90? — tik 4 kartus, o prie dar didesnių 
spindulių (pav. 370 laipsnių) — negalės atgulti nei vieno karto. 

5) Nūn pažiūrėkim galop, kaip sferos paviršiuje santykiuoja ratilų 
apskritimai su jų skersmenimis. Tam tikslui imkim aukščiau minėtą ratilą 
BDCEB. Tesie jo apskritimas C;, o jo skersmuo — lankas BAC — ZR,. 
Pabandykim arčiau ištirti jų santykį 


C, 
2R; 


Kadangi apskritimas BDCEB guli ne vien sferos paviršiuje, bet ir 
plokštumoj PO, tatai to apskritimo ilgis plokštumo j duosis išreiškia- 
mas lygybe: 

(2) des is neiaių bai Ci T. FC 

Bet kadangi trikampis FCO yra stačiakampis, tai iš jo gausime: 

FC — CO sin FOC — R.sin 5 

Įstatydami šį reiškinį į (2) vieton FC, rasim galutinai: 

G C.—27R.sin5 


Nūn ieškokim to pat apskritimo skersmens bei lanko BAC ilgį. Jis 
lengvai surandamas šiais sumetimais: 


Viso didžiojo sferos ratilo' ilgis bus — 2 7 R; vieno jo laipsnio ilgis 


27R 
bus 360 kartų mažesnis, todėl — KES + o lanko BAC, kaipo turinčio «a 
4 > E a si 27R.a pa 2 
laipsnių, bus « kartų didesnis, taigi — 360 7 Bet mes jį aukščiau esam 


pažymėję simboliu 2R,. Tuo remdamies, mes ir gausim lygybę: 


2 T R „4 T R „a. 
(A) as 2R,. — S ES as 
Padalindami (3) reiškinį (4)-ju, gausim: 
a 
(5) ma O 25 — 
2 ė - “r 
Ž 


Iš (5) matom, kad sferos paviršiuje ratilyų apskritimų santykiai su jų 
skersmenimis bus lygūs nebe nekintamam transcendenčiam dydžiui 7, bet 
tam tikrai, nuo kampo « pareinančiai funkcijai [| a, kuri, tariant žodžiais, 
galima bus pavadinti a-os Pi didžioji. Ji bus periodinė ir kitės nuo 
0 ligi 7 —3,141592... (pi mažajai), kaip tai galima matyti iš šios, len- 
telės (6): 


* Einančioj per jį plokštumoj. 


Ratilai sferoje ir t.t. 499 


Prie skers- Funkcijai [a 
mens, turinčio iš (5) form. gaunamasis 
a laipsnių: dydis: 
3.60 . = 0 
3.60. S 0,6 
3.60 1,151 
180 3.60. si 2 | 
| 120 3.60. o 2,828 
60 3.60. sin 20 3 
30 3.60 . as 3,106 
20 ago. L 3141 
2 3.602. sn i 3,1415 
2 3.60, IR 2 314159 


Iš čia matom, kad sferos paviršiuje ratilų skersmenims mažėjant, funk- 
cijos [l4 skaitmenimis dydis didėja, tik ne begalo, bet artėdamas į 
3,141592... bei į 7. Ir pigu suprasti, dėlko taip yra. Nes juo mažesnis ra- 
tilo sferoj skersmuo, juo mažesnę jis užima sferos paviršiaus dalį, ir juo 
labiau jo užgriebtoji sferos paviršiaus dalis artėja į plokštumą. O plokštu- 
moj, kaip žinom, ratilų apskritimų santykiai su skersmenimis, kaip tik ir 
yra lygūs 7. 

Tuo būdu matom, kad sferos paviršiuje ratilų savybės yra visai kito- 
kios, negu ratilų plokštumoj. 


* Išskyrus daugiklį 3 antroj (6) lentelės skilty ir visus trečios skilties skaičius, 
kurie yra atitrauktiniai, visi kiti tos pat (6) lentelės skaičiai reiškia tam tikrų 
lankų laipsnius ir todėl turėtų būti pažymėti laipsnių ženkleliu. Bet spaustuvei tų 
ženklelių neužtektinai teturint, mes jų nedėjom, nes jų nedėjimas apskaitymo tiks- 
lumui nekenkia. 

Šį įdomų skirtumą tarp plokštumos ir sferos ratilų pirmą kartą, kiek 
žinau, yra nurodęs vokiečių filosofas ir matematikas Ernestas Bar- 
thelis, Kėlno universiteto privat-docentas, 1919 metais savo veikale ,,„Po- 
largeometrie“. Pernai šio veikalo yra pasirodęs naujas, žymiai praplėstas 
leidimas, vardu „Einfūhrung in die Polargeometrie“ (Universitatsverlag 
R. Noske, Leipzig 1932, 179 5, in-8?). 

Autorius pasirodo esąs labai drąsus vyras. Jis griežtai atmeta ligšiolinę 
euklidinę plokštumos geometriją ir jos vieton siūlo savąją sferinę bei po- 
liarinę, kuri, jo išmanymu, esanti vieninteliai tinkama gamtos dėsniams tirti. 
Taikindamas ją astronomijai, jis prieina prie išvados, kad pati Koperniko 
sistema nėra visiškai tikra, kad ir visas mūsų pasaulis esąs daug mažesnis, 
negu ligšiol manyta, kad ir mūsų saulė tesanti nuo žemės tenutolus vos 
7000 kilometrų, kad nejudamos žvaigždės nesančios saviti dangaus kūnai, 
bet tik tam tikri mūsų saulės optiški atspindžiai. Smarkiai kritikuoja jis 
ir Galilėjo kritimo dėsnius ir Newtono optiką. Šią pastarąją bando pa- 
tobulinti Goethės nurodytais pagrindais. Šios ir kitos p. Barthelio išvados 
savaime bruka mintį, kad ir pačiuose jo „poliarinės geometrijos pagrinduose, 
kažin, ar nebus tik gana stambių klaidų“?! Sena euklidinė plokštumos geo- 
metrija per 2000 su viršum metų yra užtektinai įrodžius, kad ji gerai tinka 
gamtos dėsniams tyrinėti. Ar Barthelio nauja poliarinė bei sferos geometrija 
pasirodys tinkamesnė, mes dar nežinom. Taigi, šiaip ar taip rimtas kritiš- 
kas šios pastarosios ištyrimas atrodo labai pageidaujamas. Dėliai to aš ir 
laikiau savo pareiga atkreipti į ją mūsų matematikų akį. Aš parodžiau, kas 
joj teisinga; nūn belieka surasti ir irodyti jos klaidos. 


MUSŲ MOKSLININKAI 


PRANAS SAMULIONIS, švĖKšNA 


ALEKSANDRAS DAMBRAUSKAS — 
MOKSLININKAS 


Įžangos žodis 


Kiekviena kultūringa tauta turi savo didvyrių, kovojusių dėl jos lais- 
vės, rodžiusių jai kelius į šviesesnę ateitį, iškėlusių jos vardą mokslo ar 
grožinės literatūros veikalais. Tuos didvyrius — tautos vadus, mokslavy- 
rius, rašytojus, kovotojus dėl laisvės ir geresnio tautos būvio tauta ger- 
bia: stato jiems paminklus, rašo apie juos veikalus, kad vėlesnės kartos 
pasektų jų pavyzdžiu, pavadina jų vardais įvairias mokslo ir kultūros įstai- 
gas ir t. t. 

Mes, lietuviai, taip pat turime žymių ir tautai nusipelniusių žmonių. 
Juos laikome tautos didvyriais, tautiško atgimimo žadintojais; iš jų sė- 
mėmės ir semiamės stiprybės tolimesniems žygiams. Senovės Lietuvoje iš- 
kyla tokie kunigaikščių vardai, kaip Mindaugas, Gediminas, Algirdas, Kęs- 
tutis, Vytautas ir kit. Neseniai šventėme dviejų paskutinių, tiesa, populia- 
riausių ir mylimiausių kunigaikščių, sukaktis. Bet jie kažkaip yra per toli 
nuo mūsų, perdaug išidealizuoti ir atitraukti nuo kasdieninio gyvenimo. Be 
jų, turime nemaža nusipelniusių tautai žmonių, gyvenusių vėliau, tautos 
priespaudos laikais, ir kovojusių dėl mūsų tautos laisvės ir nepriklauso- 
mybės, kėlusių jos medžiaginę ir dvasios kultūrą, k. a.: vysk. Motiejų 
Valančių, Simaną Daukantą, vysk. A. Baranauską, dr. J. Basanavičių, dr. 
V. Kudirką, Maironį ir visą eilę kitų. Daug tų, anot Jakšto, „užgesusių 
žiburių“ esame daugiau ar mažiau įvertinę ir pagerbę. Kadangi kovų dėl 
tautos laisvės ir nepriklausomybės laikai, palyginti, nėra mums tolimi, tai 
tebeturime nemaža nusipelniusių ano meto darbuotojų ir gyvųjų tarpe, 
kaip prel. Aleksandrą Dambrauską-Adomą Jakštą, Lietuvos Katalikų 
Mokslo Akademijos pirmininką, kan. dr. J. Tumą-Vaižgantą ir kt. 

Apie pirmojo darbus ir nuopelnus, ypač mokslo srityje, šio garbingo 
suvažiavimo organizatoriai ir yra pavedę man kalbėti. Tai, prisipažinsiu, 
yra nelengvas darbas, nes: 1. norint kalbėti apie gerbiamo Prelato mokslo 
darbus, reikia pačiam būti tų mokslo sričių, kuriose jis yra dirbęs, speci- 
jalistu, o aš kaip tik juo nesu; 2. jo darbams įvertinti arba bent arčiau 
su jais susipažinti neužtenka vienos paskaitos, bet reikia ištiso paskaitų 
ciklo. Todėl aš trumpoje savo paskaitoje ir nebandysiu duoti pilno prel. 
A. Dambrausko darbų ivertinimo, o tik stengsiuos padaryti trumpą tų darbų 

apžvalgą ir iškelti A. Dambrauską-jakštą, kaip pavyzdį šių dienų Lietuvos 
mokslininkams ir mokslo mėgėjams. Už pasitaikiusius paskaitoje netikslu- 
mus ir nukrypimus iš anksto atsiprašau paties prel. D. ir gerbiamųjų šio 
suvažiavimo dalyvių. 


I. MOKSLINĖS A. DAMBRAUSKO DARBUOTĖS APŽVALGA 


1. A. Dambrausko gyvenamoji epocha 


Įdomiais ir sunkiais laikais gyveno ir kūrė D. Gimė jis prieš pat bau- 
džiavos panaikinimą Lietuvoje (1860 m.), mokslus ėjo priešaušrio ir 
„Aušros“ laikais, kada pirmieji mūsų tautiško judėjimo daigai ėmė ro- 
dytis; jis išgyveno kovų dėl spaudos ir tautiškos kultūros laikus, — iš- 
gyveno pats aktingai tose kovose dalyvaudamas, būdamas priešakinėse 
kovotojų eilėse. Nors ir baustas penkerių metų ištrėmimu, tačiau nepa- 
būgo, nepametė kovos ginklo ir dar smarkiau puolė į tos kovos sūkurį. 

Nuo „Aušros“ laikų prasidėjo mūsų visuomenės diferencijacija. Pra- 
sidėjo kovos pasaulėžiūros plote. Nihilizmo dvasia užsikrėtė nemaža mūsų 
besimokančios rusų universitetuose jaunuomenės dalis. Bedievybė ir so- 
cijalizmas pradėjo grėsti mūsų kraštui. Ir čia A. Jakštui teko būti tos 
kovos vadu ir nemaža toje kovoje nusverti. 

Iškovojus spaudą, atsirado naujas darbas — spaudos organizavimas, 
laikraščių leidimas. Ir tas darbas rado uolų darbininką Jakšto asmenyje. 
Nauji įvykiai, ir žymiausias iš jų — didysis karas, atnešė mums laisvę. 
Ir Lietuvos valstybės kūrimosi laikus teko A. Jakštui išgyventi. 


2. Daugiašalis talentas 


Per 73 amžiaus ir 43 literatūros darbo metus teko nemaža A. Dam- 
brauskui nudirbti. Jis savo darbais yra plačiai apėmęs ir didelį barą išva- 
ręs. Šiandien mes apie jį kalbame, kaip apie pirmaeilį mokslininką, nors 
jokių pareigų mokslo įstaigoje jau nuo 1906 m. neina, — ir tai ne vienos 
kurios srities mokslininką, bet kelių. Jis yra ir teologas, ir filosofas, ir 
matematikas, ir estetas bei kritikas, ir kalbininkas, ir socijologas, neminint 
jau to, kad jis yra žymiausias katalikų publicistas, redaktorius, visuo- 
menės darbuotojas, pagaliau, poetas. Kokia plati amplitudė: nuo mate- 
matiko iki poeto! 

Pirmiausia kyla klausimas: kodėl gi A. Jakštas yra tokių įvairių sričių 
darbuotojas? Ar tai paprastas intelektualinis godumas, ar tas reiškinys 
turi gilesnių priežasčių? Iš vienos pusės tą reiškinį galima išaiškinti pa- 
ties prel. A. Dambrausko prigimtimi: jis, iš prigimimo linkęs į daugelį 
dalykų, niekad nenorėjo atsidėti vienam kuriam dalykui, siaurai mokslo 

sričiai, nes „atsidėjus vienam kuriam dalykui“, sako pats A. Dambrauskas 
savo užrašuose („Mūsų Senovė“, II knyga, 53 pusl.), „tuojau pajusdavau to 
dalyko siaurumą; jausdavaus jame suvaržytas, suspaustas. Todėl ir džiaug- 
davaus iš to siauručio kalėjimo ištrūkęs.“ Iš antros pusės, jį tokį padarė 
pats tų laikų gyvenimas. Tais laikais, kada susipratusius lietuvius inteli- 
gentus galėjai ant pirštų suskaityti, tauta buvo reikalinga ne siaurų spe- 
cijalistų, o žmonių, gyvai atsiliepiančių į kiekvieną gyvesnį tautos reikalą. 
Juk tokie daugiadarbiai buvo ir kiti to laiko darbuotojai, kaip dr. J. Ba- 
sanavičius, dr. V. Kudirka. Ir vienas ir antras buvo gydytojai, o dirbo 
visai kitus, ne savo specijalybės darbus. Iš jaunesniosios kartos į juos yra 
šiuo atžvilgiu panašus gerb. prof. Pr. Dovydaitis ir kt. 

Būdamas daugelio sričių darbininku, A. Dambrauskas, man rodos, lai- 
mingai išvengė paviršutiniškumo ir diletantizmo, daugiausia gresiančio 
panašiais atvejais. A. Jakšto-Dambrausko tartas mokslo žodis visuomet 
buvo pagrįstas ir gilus. 

Pirmiausia peržvelgsime jo teologijos ir filosofijos mokslų srities 
darbuotę. 


3. Teologas ir filosofas 


Kaip visi žinome, A. Dambrauskas yra dvasininkas. Pagrindiniu jo, 
kaip kunigo, studijų objektu buvo teologija ir jai artimi mokslai. Teolo- 
gijos ir filosofijos mokslais Dambrauskas pradėjo domėtis gana anksti, 
būdamas Šiaulių gimnazijoje ir Petrapilio universitete. Gyvendamas 
Ustiužnoj, ištrėmime, dar daugiau turi progos įsigilinti į juos ir jau pra- 
deda pats rašyti: parašo Pisma katoličeskago bogoslova k pravoslavnomu 
ir kosminio ratavimo teorijos kritiką. Be to, jam teko eiti Šv. Rašto dės- 
tytojo pareigas Kauno kunigų seminarijoje ir Petrapilio kunigų akade-- 
mijoj. Bedirbdamas Kauno kunigų seminarijoj, parašė: „Doctrina ecclesiae 
russicae de libris deuterocanonicis“, kurią paskelbė teologijos mokslo žur- 
nale „Revue bibligue“. Čia minėtos studijos autorius, remdamasis tikybinių 
knygų tekstais, stengėsi griežtai įrodyti, kad rusų teologai nepripažįsta 
deuterokanonių knygų įkvėptomis. Ta prof. A. Dambrausko studija vėliau 
susidomėjo ir kiti teologai, kaip augustinijonas M. Jugie, įžymus rytiečių 
teologijos tyrinėtojas. Jis savo veikale: „Histoire du Canon de VAncien 
Testament dans VEglise Grecgue et !'Eglise Russe, Paris, 1909“ mini tą 
studiją ir jos autorių, kaip vieną iš pirmųjų to klausimo kėlėjų, ir ją 
cituoja. 

Per ketverius metus bedėstydamas Šv. Raštą Petrapilio kunigų akade- 
mijoj, A. Dambrauskas parašė kelias tos srities studijas: „„Prelectiones exe- 
geticae 1. In Evangelium S. Johannis, 2. In selectos psalmis, 3. In Hexae- 
merom“. Tas paskaitas jo klausytojai buvo hektografavę. Dr. T. Tumo liu- 

dijimu, tas studijas kiek praplėtęs, būtų D. sudaręs disertaciją Teologijos 
Daktaro laipsniui gauti. 

Tos Šv. Rašto studijos A. Dambrauskui vėliau gyvenime buvo naudin- 
gos dirbant publicisto darbą, recenzuojant veikalus, kovojant su Bažnyčios 
priešais. 

Be minėtų Šv. Rašto studijų, A. Dambrauskas nemaža rašė ir apolo- 
getikos klausimais. Kapitalinis jo šios srities veikalas yra „Mokslas ir 
Tikėjimas“, atskirai spausdintų apologetiškų straipsnių rinkinys. „Jakšto 
gyvenimo tezė“, sako vysk. Pr. Būčys minėtos knygos įvade, „buvo ir yra: 
religija ir mokslas dvi draugingos, viena antrai naudingos, tautai ir vi- 
siems žmonėms išganingos brangenybės. "Ta tezė spindi šios knygos var- 
de: „Mokslas ir tikėjimas“. Jaunas buvo Jakštas, kada dviejų pakraipų 
kova prasidėjo Lietuvoje. Jis jau paseno, ji dar nesiliovė. Jis ne vien 
žiūrėjo į kovą, bet jis kovojo.“ 

Tas pats vysk. Pr. Būčys toliau rašo: „Albertui M. Weissui mirus 
1925 m., pasibaigė didžiųjų Vokietijos ir pasaulio apologetų laikotarpis. 
Jakštas nestoja Hettinger'io, Schanz'o, Weiss'o eilėn, jiems gyviems tebe- 
sant, nesiėmė uždavinio jų pradėtąjį ir gerai pastūmėtąjį darbą tobulinti. 
Jis buvo Lietuvos apologetas ir pirmiausia, beveik be išimties, tai jam rū- 
pėjo, ką lietuvių dvasios, proto ir kultūros gyvenimas buvo iškėlęs. Jakš- 
tas atsakinėdavo tik į tuos priekaištus, kuriuos iškeldavo Lietuvoje ko- 
vojantis antikristijanizmas.“ 

Savo apologiškuose straipsniuose A. Dambrauskas iškyla ir kaip gam- 
tininkas, sekąs tų mokslų plėtojimąsi, ir kaip socijologas, ir kaip istori- 
kas... Kad geriau paaiškėtų, kuriuos klausimus sprendė Dambrauskas 
apologetas, pacituosiu kaikurių tų straipsnių antraštes: Materijos paslap- 
tis, Pasaulis ir jo ribos, Pasaulio pradžia mokslo ir apreiškimo šviesoje, 
Žmogaus paslaptis, Žmogaus siela, Žmogaus laisvė ir religija, Telepatija 
ir teleidija, Trys didieji Dievo žodžiai, Tikėjimo paslaptys, Transsubstan- 
cijos paslaptis, Viešpaties malda, Kas yra teokratija, Religija ir mokslas, 
Didžioji Realybė ir Dievas, Subjektyvizmas katalikų publicistikoje, Anti- 
militarizmas Lietuvoje, Katalikiškojo pacifizmo dėsniai, Kas yra politi- 
ka?, Kas yra istorija?, Ką mokslas gali pasakyti apie pasaulio pabaigą?, Ar 
daug bus išganytųjų? ir kt. 

Žodžiu, Jakštas apologetas stovėjo Bažnyčios ir tikėjimo sargyboje, ir, 
kada gyvenimas pašaukė, stojo į kovą su jo priešais, kovodamas su iškilu- 
siomis klaidomis ir nukrypimais nuo Bažnyčios mokslo. 

Bet tuo dar A. Dambrausko, kaip teologo, darbai nesibaigia. Jis yra ir 
teologas praktikas, parašęs ar išvertęs visą eilę veikalų praktikos reikalui, 
„k. a.: „Šventųjų gyvenimus“, „Giesmynėlį bažnyčių chorams“, „Giesmes šv. 
Pranciškui“, „Gavėnios knygelę“, „Maldų knygelę Lietuvos jauni- 
mui“ ir t.t. 

Dambrauskas filosofas daugiau pasireiškė, svarstydamas meno ir gro- 
žio problemas. Įvairiais laikais jam teko rašinėti apie meno kūrybą ir gin- 
čytis tiek su senais meno teoretikais, tiek ir su naujausių jo srovių atsto- 
vais. Tokiu būdu susidarė nemaža straipsnių, liečiančių įvairius meno klau- 
simus ir kūrybos problemas. "Tuos straipsnius surinkęs, jų autorius 1931 m. 
išleido atskira knyga, pavadinta „Meno kūrybos problemų“ vardu. "Tos 
pat rūšies yra ir praėjusiais metais išėjusi „Amžinoji poezija ir jos kūry- 
ba“, atspausta iš „Židinio“. Nors minėtais veikalais jų autorius ir nesuku- 
ria atbaigto estetikos mokslo, bet tuose veikaluose surinkti straipsniai, 
kaip pats A. Jakštas sako, „papildo vieni kitus ir sudaro tam tikrą krikščio- 
niškų į meną pažiūrų sistemą.“ (Meno kūrybos problemos, 3 pusl.). 

Daugiausia vietos A. Jakštas paskyrė pagrindinėms estetikos proble- 
moms, t. y. grožio ir meno problemoms, svarstyti. Grožio šaltiniu A. Jakš- 
tas laiko Dievą. „Mano giliu įsitikinimu“, sako jis, „kiekvienas grožis yra 
visada Amžinojo Logoso atspindulys. Žemėje nėra ir negali būti tiesos, 
labo ir grožio kaip tik iš Jo ir per Jį“ A. Jakštas skiria gamtos ir meno 
grožį. Pastarąjį aptaria taip: „Meno grožis — tai tiksli vienybės ir įvairu- 
mo sintezė, vartojamoji idėjai išreikšti protui prieinamu ir jausmams ma- 
loniu būdu“ (M. k pr., 26 pusi.). Remdamasis H. Klug'u, mūsų kritikas sa- 
ko, kad grožis glūdįs tam tikroje harmonijoje bei proporcijoje, tam tikro- 
je tvarkoje ir tam tikroje vienybėje. O menas esąs žmogiškoji grožio kū- 
ryba. Eidamas teologijos aksioma, kad Dievas yra sukūręs žmogų pagal 
savo paveikslą ir panašumą, A. Jakštas Dievo kūrybos sąvoką analogine 
prasme taiko ir žmogui, teigdamas, kad jį (žmogų) „tam tikra prasme reikia 
laikyti irgi kūrėju, nes panašiai į Dievą jis sugeba sukurti naujų daiktų, 
kurių pirma pasauly nėr buvę.“ Todėl visa mūsų meno kūryba turinti būti 
ne kas kita, kaip apsireiškiančios in mensura, numero et pondere 
Dievo kūrybos paveikslas ir panašumas. Taigi išeina, kad žmogaus kūrybos 
norma turi būti Dievo kūryba. Žmogus kūrimo akte pakyląs aukščiau už 
save, tampąs panašus į Dievą Kūrėją. Tuo būdu kūrimas virstąs aukščiau- 
siu gyvybės apsireiškimu žmoguje. 

Patį kūrėją A. Takštas išaukština, laikydamas jį Dievo kūrybos tęsėju, 
tautos vadu, ateities pranašu. „Tikri dainiai“, sako jis, — „tai ateities pra- 
našai. Jie giliau jaučia ir toliau mato. Įkvėpimo valandoje jų dvasia pa- 
kyla aukščiau kasdieninio gyvenimo sąlygų, susiduria su aukštesniu idėjų 
bei grožio pasauliu. Iš čia sužiba jiems nežemiška šviesa, gaminanti naujos 
poezijos kūrinių“ (M. N. L., I t. 215). Pagrindinis meno tikslas yra gro- 
žio kūrimas. Be jo, A. Jakštas menui skiria ir utilitarinių uždavinių, kaip 
antai: skaistinti žmones, rodyti jiems ateities idealus, vesti į tai, ko 
dar nėra, bet kas turi būti. Poezijos atstovus jis laiko socijaliniais veikė- 
jais par excellence, nes jie sužavėję vedą paskui save visą tautą. 

Savo kritikos straipsniuose A. Jakštas sprendė turinio ir formos meno 

veikale santykiavimo klausimą. Jis yra turinio ir formos pusiausvyros ša- 
lininkas. „Poezijos esmę“, sako A. Jakštas, „sudaro į krūvą sujungti min- 
čių kilnumas, jausmo gilumas ir rimų skambumas. Kitaip sakant, poezijoje 
lygiai svarbu, tiek jos turinys, tiek ir jos forma. Kur nėra harmonin- 
gos tų dviejų elementų sintezės, ten nėra nė poezijos. Maža tai — jos gali 
nebūti net ir trūkstant kokio nors vieno iš šių dviejų elementų. Aukštos 
mintys be dailios formos bus filosofiškoji proza, dailūs rimai be minties — 
bus tuščias dekadentizmas.“ (M. N. L., I t. 215 p.) 

Ypatingai griežtai A. Jakštas iškėlė savo estetikoj meno ir moralybės 
problemą. Jis pasisako „Meno ir kūrybos problemų“ veikale, kad menas 
jam rūpėjęs nuo pat jaunystės, jis jį ir studijavęs iš knygų, ypač meno 
santykius su moralybe. Kaip jau minėta, jis tiesos, gėrio ir grožio šalti- 
niu laiko Amžinąjį Logą. Iš to jau galime spręsti, kad menas ir moralybė 
jo pažiūromis turi sutarti: menas neturi nusižengti moralybės dėsniams, 
atvirkščiai, jis turi dorinti žmonės, nes „kas elgiasi ne etiškai, tuo pačiu 
ir neestetiškai ir nelogiškai“, sako Jakštas. Būdamas griežtu meno mora- 
lybės šalininku, jis yra griežtai pasmerkęs ir nuogybes mene, ir naujoviš- 
kąsias literatūros bei meno sroves. 

Taigi, A. Jakštas pirmasis Lietuvoje yra sudaręs tam tikrą krikščio- 
niškų, kaip jis sako, į meną pažiūrų sistemą. Pagrindiniais klausimais jis 
sutinka su neoscholastikais estetais. 

A. Dambrauskas- Jakštas yra dirbęs ir logikoje: jis parašė „Logikos 
vadovėli mokyklos reikalui“ ir „Logikos evoliuciją“. Šiame veikalėlyje jo 
autorius, papildydamas „Logikos vadovėlį“, teikia žinių apie gyvulių, vai- 
kų, primityvių žmonių logiką ir apie naujausią, anot jo, kai kurių istorikų 
prasimanytą viršlogiką, pavadintą nauju metalogikos vardu. 

Žymią vietą mokslinėje literatūroje A. Dambrauskas užima kaip mate- 
matikas. 


4, Matematikas 


Jau gimnazijoje jis pamėgo griežtuosius mokslus, ypač matematiką. 
Baigęs gimnaziją, niekeno neverčiamas jis stoja į Petrapilio universitetą 
ir pasirenka gamtos matematikos fakultetą. Tačiau Dievo Apvaizda pa- 
kreipė jo gyvenimą kita linkme: jis tapo kunigu. Tokio jau būta Apvaiz- 
dos plano. Jei A. Dambrauskas būtų baigęs matematikos mokslus ir vėliau 
atsidėjęs tik jiems, tikriausiai būtume turėję garsų matematikos profesorių, 
o gal ir genijalų tos mokslo srities kūrėją. Tačiau nebūtume turėję to 
Jakšto, kurį šiandien turime ir kuriuo mes, Lietuvos katalikai, galime pa- 
sididžiuoti. 

Šiaip ar taip, A. Dambrauskas, nuėjęs dvasininko keliu, nepamiršo savo 
pamėgtosios matematikos: jis tam mokslui atidavė savo duoklę. 

Iš jo paskelbtų matematikos raštų yra šie: „Naujos trigonometrijos sis- 
temos“, „Bendras būdas taisyklingiems daugiakampiams ratilan įbrėžti“, 
„Trys garsiausi matematikos klausimai“, ,,„Matematiškas bičių instinktas“, 
„Vysk. A. Baranauskas kaip matematikas“, ,Hoene-Wronskis — matema- 
tikas“, matematikos vadovėliai mokykloms ir kt. 

Kad šakštas matematikas, žymu ir kituose moksluose: jis bando religi- 
nes tiesas įrodyti su matematikos pagalba, jis kalba apie matematiškąjį dai- 
lės dėsnį, jis pagaliau ir savo poezijoj palieka matematiku. 


Taigi, Lietuvos Universiteto gamtos matematikos fakultetas, pagerb- 
damas ji už nuopelnus matematikos mokslų srityje matematikos garbės 
daktaratu, konstatavo, kad jis savo gausingais raštais pasirodė gerai susipa- 
žinęs su įvairiomis matematikos šakomis ir ne mažiau joms nusipelnęs, nes 
jisai pirmas, inešdamas ir dovanodamas tėvynei šį tikslųjį mokslą, yra ta- 
pęs, tartum, matematikos mokslų ženklanešiu (ištrauka iš Gamtos-Matema- 
tikos fakulteto garbės daktaro diplomo, duoto A. Dambrauskui). 


Deja, prel. A. Dambrauskas, kaip matematikas, nėra kiek plačiau dar 
įvertintas. Jo ir matematikos raštai, kurių yra sudaręs ir paruošęs spau- 
dai didelį tomą, tebelaukia leidėjo. Pirmiausia reikėtų išleisti jo matema- 
tikos raštus, kurių tarpe yra dar niekur spaudoje neskelbtų, paskui mūsų 
matematikai turėtų plačiau supažindinti Lietuvos visuomenę su matema- 
tiškąja jo kūryba. Šiandien girdime, kad jis naujų dalykų matematikoj 
išradęs, žinome apie jo gabumus toje srityje, bet viso to niekas iki šiol 
gerai neištyrė ir Jakšto matematiko vietos Lietuvos ir kitų kraštų mate- 
matikų tarpe nenustatė. — 

A. Dambrauskas yra dirbęs ir kitose mokslo šakose. Jis taria savo 
žodį ir kalbos klausimais, ypač populiarizuoja Lietuvoje Esperanto kalbą, 
rašydamas net ja žymius savo matematikos ir kt. veikalus. 

Tikru enciklopedininku A. Dambrauskas pasirodo savo kritikos raštais. 


5. Mokslo veikalų kritikas 


Kritiku A. Jakštas-Dambrauskas liko atsitiktinai, redaguodamas ,„Drau- 
giją“, literatūros, mokslo ir politikos laikraštį. „Kritika, recenzijų rašy- 
mas“, sako jis Meno kūrybos problemose (308 pusl.), „nedarė man nė ma- 
žiausio malonumo: anaiptol, — tai buvo sunkus ir nuobodus darbas. Mielai 
būčiau jį užleidęs (ir neretai užleisdavau) kitiems, bet, dėja, dažnai kitų 
recenzentų neatsirasdavo““ "Taip, pareigos verčiamas, A. Jakštas yra re- 
cenzavęs įvairiausius veikalus, pradedant perijodiniais grožinės literatū- 
ros, baigiant mokslo veikalais. Tuos jo kritikos raštus 1923—24 m. Švie- 
timo Ministerijos knygų leidimo komisija išleido dviem didžiuliais to- 

mais, pavadintais „Mūsų Naujosios Literatūros“ vardu. Mums šiam reikalui 
įdomus tų knygų skyrius apie mokslo literatūrą. Norėdamas parodyti, 
kiek plačiai A. Jakštas kaip kritikas apima, pacituosiu to skyriaus suskirs- 
tymą poskyriais: 1. filosofija (5 rec.), filologija (35 rec.), 
istorija (28 rec.), matematika (20 rec.), gamtos mokslai 
(23 rec.) ir pedagogika (15 recenzijų). 


Vienos tų recenzijų yra trumpos, informacinio pobūdžio, o kitos ilges- 
nės ir savo turiniu gilesnės. Jose A. Jakštas parodo gilų nusimanymą 
kalbamais klausimais, duoda labai vertingų pastabų, o ten, kur jis nesu- 
tinka, polemizuoja su recenzuojamojo veikalo autorium. 


A. Dambrauskas recenzuodavo žymiausius lietuvių veikalus, parašy- 
tus lietuvių ir kitomis kalbomis, kaip disertacijas mokslo laipsniui gauti 
ir kt. Randame prof. Būčio, prof. St. Šalkauskio, dr. Steponavičiaus, dr. 
J. Basanavičiaus ir visos eilės kitų autorių veikalų recenzijų. Plačiau 
apie tas jo recenzijas nekalbėdamas, pavyzdžio dėliai noriu supažindinti su 
St. Šalkauskio disertacijos Apie pasaulio sielą Vladimiro Solovjovo filoso- 
fijoje (L'ame du monde dans la philosophie de Vladimir Soloviev) re- 
cenziją.  Recenzentas, supažindinęs su disertacija ir, apskritai, ją teigia- 
mai įvertinęs, parodo nemaža tuo klausimu nusimanymo. Jis kaikur ne- 
sutinka su doktoranto išvedžiojimais ir taip dėsto savo pažiūras i kalbamąjį 
dalyką: „Mažiau mus patenkina pastarasis skyrius, kur autorius bando So- 
lov. pažiūras į pasaulio sielą sukritikuoti, nes pasiekti pasiimtas tikslas 
autoriui čia tik pusėtinai tepavyko. Kad pasaulio siela nėra tuo, kuo ją 
esant manė V. Sol., tai tiesa. Bet kad pasaulis būtų visai besielis, to auto- 
rius, griežtai imant, toli gražu nėr įrodęs, Paprastai visi pasaulio sielos 
nebuvimo įrodymai virsta tiltais, vedančiais vienan iš dviejų kraštutinu- 
mų: arba materializman, arba panteizman. Nes jei pasaulis yra besielis, 
tai jis, būdamas materialis, yra gryna mundi machina, negyvas mechaniz- 
mas, milžiniškas perpetuum mobile, amžinos materijos amžinai savaime 
besisukąs sūkurys. Dievo hipotezė tam mechanizmui išaiškinti yra, anot 
Laplace'o, visai nereikalinga. O kas tos išvados priimti nenori ir tiki 
Dievą, tas, sekdamas žydais kabalistais, pasaulio sielos vieton jaučias pri- 
verstas statyti pati Dievą ir virsti panteistu arba monistu. Mūsų išmany- 
mu, V. Sol. klaida ne ta, kad jis pasaulio sielą yr prileidęs, bet ta, kad 
jis, bandydamas jos esmę nustatyti, susipainiojo, suteikdamas jai priešta- 
raujančių ypatybių“ (M. N. L. II t., 270 pusl.). 


Toliau recenzijos autorius įrodinėja pasaulio sielos idėjos sutaiko- 
mumą su šv. Tomo Akviniečio filosofija, drauge iškelia Solovjovo filosc- 
fijos krikščioniškumą, pažymėdamas, kad nė pas vieną šios gadynės Vakarų 
filosofų negalima rasti tiek krikščioniškų elementų, tokios minčių kil- 
nybės ir tokių gyvų pažiūrų į gyvenimo klausimą, kaip pas Solovjovą. 

Be mokslo veikalų, kritikos raštų ir įvairių straipsnių žurnaluose 
mokslo klausimais, A. Dambrauskas daug prisidėjęs mokslui ir, apskritai, 
intelektualinei kultūrai Lietuvoje kelti netiesioginiu būdu, vadovaudamas 
kultūros ir mokslo organizacijoms, redaguodamas „Draugijos“ žurnalą, 
polemizuodamas su kitais mokslo vyrais, plačiai koresponduodamas ir k. b. 


6. Netiesioginiai nuopelnai mokslui ir mūsų krašto 
kultūrai 


1906 m. A. Dambrauskas, palikęs Petrapilį, kur buvo atskirtas nuo 
gyvo visuomenės darbo, grįžo į Lietuvą, apsigyveno Kaune ir atsistojo 
katalikiškosios ir tautiškosios akcijos priešakyje. Iki pat Nepriklauso- 
mybės atgavimo jis buvo ašimi, apie kurią sukosi visas intelektinis ir 
kultūrinis lietuvių katalikų judėjimas. 

Atgavus lietuviams spaudos laisvę, reikėjo organizuoti gerų raštų lei- 
dimą ir platinimą. Tam tikslui buvo įkurta Šv. Kazimiero Draugija, ku- 
rią nuo pat jos įsikūrimo iki šiam laikui sėkmingai veda prel. A. Dam- 
brauskas. Jo ir kitų pastangomis, ta draugija labai išplėtė, ypač prieš 
Didįjį karą, savo veikimą, suvaidino ir dabar dar tebevaidina žymų vaid- 
menį krikščioniškos ir tautiškos kultūros kėlimu Lietuvoje, ypač liaudies 
tarpe. 1931 m., švenčiant tos draugijos 25 metų sukaktį, konstatuota, kad 
ji per tą laiką yra išleidusi 527 įvairaus turinio veikalus. O išleistų knygų 
egzempliorių skaičius siekė arti 3 milijonų. 

Šv. Kazimiero D-jos nuopelnai Lietuvos kultūrai — labai didele dali- 
mi yra paties jos pirmininko prel. A. Dambrausko nuopelnai. 

Be Šv. Kazimiero D-jos, A. Dambrauskas veda ir Liet. Katalikų Mokslo 
Akademiją. 

Kitas labai didelis A. Dambrausko nuopelnas yra „Draugijos“, mėne- 
sinio literatūros, mokslo ir politikos žurnalo, įsteigimas ir leidimas. "Tas 
žurnalas ėjo su Didžiojo karo pertrauka nuo 1906 iki 1923 m. Aplink jį 
anuo metu jo redaktorius buvo subūręs beveik visus lietuvius katalikus 
mokslininkus, visuomenės darbuotojus ir rašytojus. Bendradarbiavo žur- 
nalui ir kaikurie nekatalikai ar kitų pažiūrų inteligentai. 

Žurnalo mokslo skyrius buvo platus ir įvairus. Jame buvo svarstomi 
teologijos, filosofijos, gamtos mokslų, ekonomijos, pedagogikos, litera- 
tūros, kalbos ir kitų mokslo sričių klausimai. 

Žodžiu, žurnalas buvo skiriamas lietuviams inteligentams ir juos būrė 
aplink save. 

Prie „Draugijos“ pradėjo eiti ir kiti inteligentams skiriami laikraš- 
čiai, kaip „Mokytojas“ ir „Ateitis“. 

Kaip „Draugijos“ redaktorius ir to meto katalikų akcijos Lietuvoje 
vadas, A. Dambrauskas vedė labai plačią ir idomią korespondenciją. Per 

ilgą laiką tos korespondencijos susidarė nemaža krūva. Dabar ji yra Hu- 
manitarinių mokslų fakulteto raštų muziejuje. Iš jos galima spręsti, kiek 
daug A. Dambrausko, kaip žmogaus, tuomet turėta reikšmės. Daug 
tos korespondencijos su mokslu nieko bendra neturi, bet nemaža A. Dam- 
brausko laiškų galima pavadinti moksliškais laiškais. Jis tais laiškais dispu- 
tuoja, kelia kaikuriuos mokslo klausimus, duoda nurodymų jaunesniems 
mokslo srities darbuotojams ir t.t. Pavyzdžio dėliai su vienu tos rūšies 
laišku, rašytu 1914 m. kovo 14 d. St. Šalkauskiui, susipažinsime: „Carissime, 
straipsnį gavau. Vargais negalais jį perskaičiau ir pasistengsiu įdėti 
kovo mėnesį. Beskaitydamas tamstos raštus, randu juose vieną ypatybę: 
jie manęs nedaro geresniu! Aš manau, kad ir skaitytojų nepadarys ge- 
resniais. Perdaug juose galvojimo, permaž širdies, o dar mažiau aiškumo. 
Žinoma, tam iš dalies kaltas pats dėstomo dalyko sunkumas, iš dalies 
neišdirbta, kaip reikiant, mūsų kalba. Ne be kaltės, rodos, bus čia ir 
Tamstos numylėtasis Hello. Kaip juristas advokatas, sveikas, brangini jame 
originalius sakinius, gražius žodžius. Taip, visa tai pas jį yra, bet, deja, 
nėra pas jį to, ko jokia gražbylystė negali užvaduoti — tai sistematiškumo, 
mokėjimo daryti sintezes ir aiškumo. Mano išmanymu, Hello galima pa- 
vadinti „essayistu“, literatu, bet ne „filosofu“. O tikriausia būtų pava- 
dinus jį krikščioniškuoju sofistu. Kaipo toksai, jis galėjo būt naudingas 
prancūzų aristokratų salionuose, kur gerai parinktas bon mot, paprastai 
pavaduoja filosofišką argumentą, bet Tamstai į mokytojus jis visai ne- 
tinka. Kas kita filosofija, o kas kita pretenduojanti prie filosofiškumo 
gražbylystė a la Hello. Filosofijos gražbylyste taip pat negalima pa- 
keisti, kaip ir matematikos.  Gražbylystei rimtuose moksluose ne vieta. 
Tiesa, ir filosofiškus klausimus gvildenant, reikia rašyti kuogražiausiai, 
bet tai tur eiti savaime, kaip pas Solovjovą, o nedaryti pasistojus ant 
gražbylystės koturnų, kaip pas Hello. Sofistai pražudė graikų filosofiją, 
nauji krikščioniški sofistai a la Hello gali pražudyti naująją krikščio- 
niškąją filosofiją. Dėl to gi ir gan ilgoką citatą iš Hello, kuria Tamsta 
buvai užbaigęs paskutinį savo straipsnį, aš turėjau išbraukti, nes ten radau 
vien tik „nabor slov“, kaip rusai sako, tikrą minčių chaosą, ir jokio aišku- 
mo. O tuo tarpu, anot Gratry, „la philosophie demande la clartė de tout.“ 
Tai turėtų kiekvienas jaunas filosofas pasirinkti sau kaip šūkį. Filoso- 
fija, jei ne viską išaiškina, (18 p.) maža ko teverta, o kuri dar ir savo aiškini- 
muose lieka neaiški, yra visai niekam netikusi. Tokia, mano manymu, ir Hel- 
lo filosofija. Ją galima pavadinti salionų filosofija, bobų (atsiprašau mesda- 
mes'ų) filosofija, bet ne mokslo filosofija. Taigi, ir Tamstai patarčiau 
Hello mesti lauk, nors jis ir didelis katalikas, o jo vietoj rekomenduočiau 
perskaityti Rey'o „La philosophie moderne, Paris, Flammarion, 1908. Ten 


* Visi pabraukimai laiško nuoraše padaryti A. Dambrausko. 

rasi aiškiai nurodyta, kokios yra problemos, kuriomis dabartinė filosofija 
užsiima (jų nedaug — štai jų sąrašas: problėme de la matiėre, problėme 
de la vie, problėme de Y'esprit, problėme de la connaissance, problėme de 
V action et de la conduite). Praleista čia visų svarbiausia problema „pro- 
blėme de Dieu“, nes Rey'is yra pozityvistas, bet tai nieko nekenks Tams- 
tai, nes Dievo problema Tamstai ir be to žinoma. Užtat apie kitas penkias 
problemas rasi daug puikių nurodymų, kaip į jas žiūrėti ir kaip jas gvil- 
dena dabartiniai Europos filosofai... 

Kitą veikalą rekomenduoju rusų kalba, nors įvardintą lotyniškai „Ter- 
tium organon“ S.P.G, 1912. Jo autorius yra P. Uspienskis, labai gabus 
vyras, mokąs sunkiausius dalykus begalo aiškiai išdėstyti. Krikščionybės 
jame irgi nedaug, bet jis yra teistas ir dalimi net teosofas. Faktiškai ir 
Solovjovas su Wronskiu irgi buvo sui generis teosofai. "Taigi to vardo 
nėra ko bijotis. Tarp kitų dalykų rasi pas Uspienskį labai plačiai ir moks- 
liškai išplėtotą pažiūrą apie žmonijos eigą prie antžmogio. "Tą savo 
pažiūrą Usp. išplėtoja, pasiremdamas daugiausia naujais anglų veikalais. 
Bet rezultatai yra beveik tie patys, prie kurių buvo priėjęs Wronskis jau 
pirm 70 metų. Idėja antžmogio taip giliai šiandien yra įleidus šaknis žmo- 
nijos sąmonėn, kad kalbant apie Dievažmogį negalima aplenkti ir antžmo- 
gio. Be jo sintezė nebūtų pilna. Filosofija be sintezės — tai vieni ple- 
palai. Dar viena pastaba: rašant kokį filosofišką veikalą (ypač lietu- 
viškai), būtinai reikėtų pridėti ir vartojamųjų terminų žodynėlį su aiš- 
kiais išdėstymais, ką kiekvienas terminas reiškia.  Wronskio veikalams 
tokį žodyną gamina prancūzas filosofas Warrain'as. Mums gi nieks tų 
žodynų nepagamins, turime tat gamintis patys“. 

Nemažu A. Dambrausko nuopelnu reikia laikyti ir jo polemiką įvai- 
riais mokslo, daugiausia estetikos, klausimais. Ta polemika įnešė į mūsų 
intelektualinį gyvenimą nemaža gyvumo, išjudino priešingą pusę, sudo- 
mino tais klausimais ir platesnę visuomenę. A. Dambrauskas yra pole- 
mizavęs su prof. Būčiu teologijos klausimais, su prof. V. Čepinskio — 
religijos ir mokslo santykiavimo klausimu, su prof. V. Mykolaičiu, B. 
Sruoga ir kt. — estetikos klausimais, su dail. Vienožinskiu ir kt. — dėl 
nuogybių mene, su J. Gobiu — pedagogikos klausimais ir t.t. Tose po- 
lemikose žymu nepaprastas A. Jakšto plunksnos miklumas ir logiškas 
griežtumas. — 

Prel. A. Dambrauskas mokslui ir, apskritai, kultūrai daug yra nusi- 
pelnęs tiek savo įvairių mokslo sričių veikalais, kritikos ir polemikos raš-- 
tais, tiek „Draugijos“ žurnalu ir vedamomis mokslo ir kultūros organi- 
zacijomis, tiek, pagaliau, savo gausingais patarimais jauniems mokslo mė- 
gėjams. Jis kaip mokslininkas buvo visuomet aktualus, gyvenimiškas. 
Savo mokslu tarnavo tautai ir Bažnyčiai. r 

Tačiau moksline darbuote A. Dambrausko nuopelnai liėtūvių tautai 

nesibaigia. Jis, kaip žinome, yra geriausias lietuvių katalikų publicistas, 
žymiausias lietuvių literatūros kritikas, kelių liaudžiai skiriamų laikraščių 
redaktorius, kapitulos prelatas ir, pagaliau, poetas, satyrikas. Bet apie 
tai šia proga netenka kalbėti. 


A. Dambrauskas yra epochinis asmuo. Jo bendralaikis, taip pat pre- 
latas, Maironis iškilo ir turėjo reikšmės kaip poetas, o A. Dambrauskas 
daugiau kaip žmogus. Jį reikia statyti šalia didžiųjų mūsų tautiškojo at- 
gimimo patriarkų: Dr. J. Basanavičiaus ir Dr. V. Kudirkos. „Jei būtų 
galima pramanyti tokios svarstyklės pilietiniams nuopelnams sverti“, sako 
Dr. J. Tumas, „tai, mano manymu, ant dviejų lėkščių sukrauti visokeriopi 
Basanavičiaus ir Dambrausko nuopelnai dažnai svyruotų. Kun. Dambrauską 
ir jo rolę lietuvių kultūros istorijoje laikau lygia su Basanavičiaus; tai ma- 
žiausia. O kartais Dambrauskas būdavo net gyvesnis mūsų visuomenės 
nervas“ („Užgesę Žiburiai“, V pusl.). 

Daugeliu atžvilgių Dambrauskas panašus ir į V. Kudirką. Vienas 
ir antras buvo žymūs publicistai, redaktoriai; vienas ir antras stovėjo tau- 
tiško lietuvių judėjimo priešakyje — Dambrauskas lietuvių katalikų, Ku- 
dirka lietuvių liberalų; vienas ir antras buvo poetai, kurių poezija žymi 
daugiau turiniu, o ne forma. 


Tačiau nuopelnais mokslo srityje nei Basanavičius, nei V. Kudirka 
negali su A. Dambrausku susilyginti. 


A. Dambrausko, taip visokeriopai pasireiškusio, veikimas jau iš dalies 
yra įvertintas ir iškeltas. 1914 m. jis už nuopelnus Katalikų Bažnyčiai, 
žymų mokslingumą, atsidavimą literatūrai, charakterio taurumą ir kitas 
dorybes pakeltas prelatu, vėliau susikūrusio Lietuvos Universiteto išrink- 
tas garbės profesorium ir apdovanotas matematikos garbės daktaratu. Beto, 
įvairiomis jo amžiaus, literatūrinio darbo ir kitomis progomis spaudoj buvo 
vertintas. Pirmasis gilesnis jo vertintojas yra St. Šalkauskis savo pran- 
cūzų kalba rašytame veikale: „Sur les confins de deux mondes“. Jis tei- 
giamai įvertino A. Dambrauską kaip Rytų ir Vakarų civilizacijos derin- 
toją, ypač filosofijoje. Antrą sintetinį vertinimą yra bandęs duoti 1925 m. 
„Bare“ M. Biržiška. Jis iš dalies teigia, iš dalies neigia A. Jakštą. Pri- 
kišdamas, kad jis savo „parapinėmis kritikomis“ kenkęs mūsų literatūrai, 
vis dėlto pripažįsta jį buvus didžiuoju per visą dešimtmetį visuomeniniu 
mūsų kunigų akcijos vadu. 

Plačiau apie A. Jakštą-Dambrauską rašyta kaip apie literatūros kri- 
tiką ir su juo šioje srityje nemaža ginčytasi, tačiau daugumo jis pripa- 
žintas didžiuoju mūsų kritiku. Daugiausia ir net keliais atvejais apie 
Dambrauską rašė Tumas-Vaižgantas. Be to, 1930 m., švenčiant jo 70 m. 
amžiaus sukaktį, minėjo ji beveik visa lietuviškoji spauda. 

Tie vertinimai daugiau liečia A. Dambrauską kaip visuomenės dar- 

buotoją ir literatą. Tačiau jis kaip mokslininkas iki šiol tebėra plačiau 
neįvertintas. h 

Džiaugdamies Basanavičiaus ir Kudirkos įvertinimu ir iškėlimu, tu- 
rime apgailestauti, kad dar gyvas A. Dambrauskas paskutiniu laiku yra 
lyg pamirštas. Apie Basanavičių ir Kudirką mokoma aukštesnėse mo- 
kyklose, o A. Dambrauskas, nors to ne mažiau už anuodu vertas, neįra- 
šytas į minėtų mokyklų lietuvių literatūros programą. Taigi, pageidautina, 
kad nors katalikai inteligentai daugiau domėtųsi mūsų tautiškojo atgimimo 
veteranu ir tuo atsidėkotų už jo triūsą ir pasišventimą. 


II. MŪSŲ MOKSLININKO ASMENYBĖ 


Ne mažiau įdomus A. Dambrauskas savo asmenybe ir charakterio tau- 
rumu. 

Pirmiausia A. Dambrauskas mokslininkas yra lietuvis ir katalikas. 
Dievas ir tėvynė buvo jam dvi nelygstamos vertybės, kurioms jis paskyrė 
savo gyvenimą, mokslą ir patyrimą. „Pamilęs gimtąją žemę“, sako Vaiž- 
gantas, „kun. Dambrauskas pats buvo atidavęs jai savo širdį, visą gyvybę, 
visą save. Nepasviro nė karto. Ir tebestovi tvirtas, kaip senmedis, neda- 
rydamas su nieku kompromisų. Buvo ir tebėra lietuvių atgimimo pijonie- 
rius. Jiems klojo ir tebekloja savo įgimtąsias dovanas, visą įgytajį mokslą, 
savo laisvę ir karjerą. Visą save paskyrė Lietuvos švietimui ir jos kėli- 
mui („Vaižganto raštai, IV t., 208 pusl.). 

Dambrauskas visus savo darbus skyrė „ad majorem Dei gloriam!“ Tai 
buvo jo gyvenimo šūkis. Jis savo apologetiškais raštais yra uoliausias Ka- 
talikų Bažnyčios gynėjas, jis kuria krikščioniškų į meną pažiūrų sistemą, 
jis sprendžia religijos ir mokslo problemą ir randa, kad tikras mokslas 
nėra priešingas religijai. Jis savo gilų mokslą moka suderinti su nužemintu 
paklusnumu ir Bažnyčios drausme. 

A. Dambrauskas — intelektualinis tipas. Kaip Vaižgantas į viską rea- 
guoja širdimi, jausmais, taip Jakštas protu. Jo griežtas protas, geležinė 
logika ir blaivi orijentacija matyti ne tik iš mokslo ir publicistikos vei- 
kalų, bet ir iš poezijos. Jis daugiau yra linkęs prie sintezės, negu prie 
analizės; stengiasi aprėpti daugelį dalykų ir juos suvesti į sintezę. Dam- 
brauskas, daugiau Rytų kultūros auklėtinis, savo moksle sujungė visa, ką 
rado geriausia Rytų ir Vakarų kultūruose. Ne be pagrindo ir prof. St. Šal- 
kauskis ji laiko Vakarų ir Rytų civilizacijos sintezės skelbėju filosofijos 
srityje Lietuvoje. „Tačiau tas dvasios platumas“, pastebi vysk. Pr. Bū- 
čys, „anaiptol nepaneša į teologinį liberalizmą. Didžiosios sintezės erelis 
Jakštas nutupia pas V. Jėzaus kojas ir klauso, kaip Dievas Mokytojas 
kalba „Tėve mūsų...“ 

Savo plačiu ir giliu protu A. Dambrauskas tarnavo tiesai; visuose jo 
mokslo veikaluose,.žymu tos tiesos meilė. Turbūt, jis taisyklei: ,„Amicus 
Plato, amicus Socrates, sed maximus amicus veritas“ niekad gyvenime 
nėra nusidėjęs. Tiesos meilė vertė A. Dambrauską būti visuomet tiesų, 
neveidmainiaujantį, nepataikaujantį. Savo nuomones atvirai ir drąsiai 
jis skelbė, dažnai nepasigailėdamas nė aštrių žodžių, satyros. „Už pasi- 
priešinimą“, anot Tumo, „duodavo ir pasivydamas pridėdavo.“ 

Idėjos karžygio, A. Dambrausko, asmenį puošia ir kitos dorybės, 
kaip kuklumas, atvirumas, nepaprastas darbštumas, susijęs su savotišku 
vienuoliškumu ir nemėgimu viešai rodytis. Tais jo būdo privalumais ne- 
vienas jaunosios kartos mokslininkas ar mokslo mėgėjas galėtų pasekti. 


Pabaiga 


Sutraukus tai, kas aukščiau pasakyta, galima padaryti tokias išvadas: 


1. A. Dambrauskas, aktyviai dirbęs per 40 su viršum metų, nemaža nuo- 
pelnų turi mokslo srityje. Parašęs visą eilę teologijos, filosofijos, mate- 
matikos ir kitų mokslo sričių veikalų, jis iškyla prieš karą į pirmaeilius 
Lietuvos mokslininkus kūrėjus. . 

2. Moksle, ypač filosofijoje, jis yra Rytų ir Vakarų civilizacijos de- 
rintojas. Pagrindiniais teologijos ir filosofijos klausimais jis yra aristo- 
teliškosios tomistiškosios mokyklos šalininkas. 

3. A. Jakštas yra pirmasis Lietuvoje, sukūręs krikščioniškų į meną 
pažiūrų sistemą ir, kaip literatūros kritikas, daug savo laikų turėjęs lite- 
ratūrai įtakos. 

4. A. Dambrauskas nuo 1906 m. iki Nepriklausomybės atgavimo stovėjo 
intelektualinio katalikų judėjimo pryšakyje; aplink „Draugiją“ subūręs 
žymiausias katalikų mokslo jėgas, jas skatino prie darbo, savo patarimais 
ir pavyzdžiu padėjo ne vienam susirasti kelius į mokslą. 

5. Visas A. Dambrausko veikimas ir mokslas buvo palenktas aukštes- 
niems tikslams: Dievo garbei ir tėvynės gerovei. Jis buvo uolus katalikų 
tikėjimo tiesų ir tautos teisių gynėjas. 

6. A. Dambrauskas savo tauria asmenybe, tiesos meile, pasišventimu, 
darbštumu ir kitais charakterio privalumais liko Lietuvos katalikams moks- 
lininkams ir mokslo siekiančiai jaunuomenei gražiu pavyzdžiu. 


Jis — Lietuvos katalikų mokslininkų Nestoras. Mes, Lietuvos kata- 
likai, garbingą Nestoro vardą tikrai galime taikyti A. Dambrauskui-Jakš- 
tui, kuris ir savo gilia išmintimi ir gyvenimo patyrimu yra panašus į karžy- 
gi Nestorą. 

A. DAMBRAUSKO RAŠTŲ SARAŠAS 


Svarbesni straipsniai: La Doctrine de VEglise Russe et le Canon 
de VAncien Testament (žiūr. „Revue Bibligue“ 1901, 2 nr.), sukėlęs išti- 
są eilę naujų tyrinėjimų tuo klausimu (cfr. M. Jugie, Histoire du Ca- 
non de I'Ancien Testament dans |'Eglise Grecgue et I'Eglise de Russie. 
Paris Beauchesne 1909, 3 nr. — Išvestiniai Šventraščio posakiai apie Dievą 
(„Tiesos Kelias“ 1925. 2 nr.). — Euklido V postulato kreivė ir meta- 
geometrijos pagrindų kritika, kur nurodoma kad V Euklido postulatas 
nėra nepriklausoma tiesa. bet atskiras bendresnis trijų persikertančių 
tiesiuių problemos žygis ir prieita prie naujos rūšies kreivės. autoriaus 
pavadintos postulatoidomis. — Naujos trigonometriškos siste- 
mos (Berlynas 1922), kur matematiškai nustatytos 28 vieningos (simples? 
naujos trigonometrijos sistemos, skirtingos nu» mūsų šiandien paorastai 
vartoiamosios trigonometrijos ir nurodyta kelias, vedąs į begalinę 
daugybę naujų sukrautinių (composės) trigonometrijos sistemų. 

Poezija: Dainų skrynelė, 2 leid. — Tilžė 1894 ir Peterburgas 1906. 


— Rudens Aidai, 2 leid.. Kaunas 1911 ir 1921. — A. Takšto „Lyrika“, 
Kaunas 1930. — Versažareto (esperant.), Peterburgas 1905. — Nakties 
matymai, Kaunas 1906. — 

Beletristika: Neva įuoka', neva ašaros, Vilnius 1915, — Svetimos 
gėlės (vertimai), Kaunas 1923. — Šypt-šypt, 1932, 2 t. — Juokais pasaky- 
toji tiesa. 


Kritika: Mūsų naujoji poezija (1904—1923), Kaunas 1923. — Mūsu 
naujoji prozos literatūra (1904—1923), Kaunas 1923. — Meno kūrybos 
problrmos. Kaunas 1931. — 

Publicistika: Vox Americae Lituanorum ad Summum Pontificem 
Leonem Panam XIII nec non vitae duorum servorum Dei. Lituanorum 
P. Andreae Rudaminae S. T. et Melchioris Ducis Giedroyc, Episcopi Sa- 
mogitiensis latine et lituane primum editae, Tilžė 1900, 20 in 49. — Glos 
Litwinėw do mlodeį generacii magn2t6w, obvwateli i szlachtv na Lit- 
wie, Tilžė 1902, Kaunas *1906. — Ši brošiūrėlė yra iššaukus dau- 
gybe replikų iš lenkų šalies. — Tednoiė czy separatyzm. Odpowiedž 
krvtykom na „Gios Litwinėow““ Tilžė 1903. — Trys našnekės'ai ant N-- 


muno kranto. Nvkštukai — Didvyriai — Lenkai, Kaunas 1906. — To 
Malonybė naujas Žemaičiu vyskupas Pr. Karevičius, Kaunas 1914. — Ka 
vra pasakes A. Takštas? Jo pastarais laikais (1924—1930) parašytų pub- 
licistiškų straipsnių rinkinys, Kaunas, 1930. — Užgesę žiburiai, Kau- 
nas 1930. — 

Teologija: Dvasiškoii išpažintis. Kaunas 1927. — Mokslas ir t- 


kėjimas Kaunas 1930. — Malgrandaj pensoj pri grandaj demandoj, Kau- 
nas 1908. — 

Matematika: Pri unu speco de kurbai linioj, koncernantaj Ja V-an 
Euklidan postulaton., Berlino. M6ller et Borel, 1906. — Nouveaux sys- 
tėmes trigonomėtrigues par A. Dombrovski, traduit de VEsperanto par 
E. Lefėvre, professeur a VEcole militaire de Belgigue. Gand, E. Mayer, 
1908. — Pri novaį trigometriaį sistemoi, Berlino, M6ller er Borel, 
1906. — Šis tas iš humbugo ir hazardo srities. Matematiškas vieno ge- 
šefto tyrinėiimas. „.Draugija“ 22 nr. — Trys garsiausieji matematikos 
klausimai. Kaunas 1924. — Bendras būdas taisyklingiems daugiakam- 
piams ratilan įbrėžti. Klaipėda 1929. — Kas yra tiesioii linija? — Ma- 
tematiškos salygos kiekvieniems paviršiams nuo plokščiu ir kreivėms 
nuo tiesiųjų atskirti. Matematikos-Gamtos Darbų III ir V t. — Apie 
sukrautines stačiakampes trigonometrijos sistemas, ib. — 

Kalbos dalykai: Mūsų alfabeto klausimas. Kaunas, 1914, 27 in 8. 
— Mūsų rašybos klausimas, Kaunas 1920, 20 ir 8. — Mūsų račvtinė 
kalba ir ios taisytojai. 1912, 12 in 8, („Draugija“ 71—72) ir kiti „Drau- 
gijoj“ tilpnę filologiniai straipsniai. 

Vadovėliai: Geometriios vadovėlis dviklasėms mokvkloms iš M'- 
ronovo verstas, 2 leid. — Vilnius 1918 ir Kaunas 1921. — Plokštinė trigo- 
nometrija. Pilnas sistematiškas kursas. "Teorija ir uždaviniai. Kau- 
nas 1919. — Logika, 2 leid. Kaune 1919 ir 1922. — Lernolibro de Lingvo 

Internacia — Mokintuvė tarptautiškos kalbos Dro Esperanto, 2 leid. 
Tilžė 1890 ir 1908. — 

Maldaknygės: Pulkim ant kelių, 3 leid., paskutinis 1922. — Melski- 
mės, maldaknygė jaunimui, 6 leid. paskutinis 1929 m. — Šv. Pranciškaus 
Dvasia, maldaknygė tretininkams, 2 leid., pask. 1926. — Viešpatie, pasi- 
gailėk mūsų, mald. jaunimui, Kaunas 1931. — Kristau, išgirsk mus, mald. 


mažiems vaikams, iliustruota spalvotais Šimonies paveikslėliais, Berlyne 
1921. — Viešpatie, apšviesk mano akis, mald. neprimatantiems, Kaune 


1934, — 
Bendradarbiavo A. Jakšto, Druskiaus, Kuroniečio, Smidro ir k. 


slapyvardžiais arba savo pavarde — „Apžvalgoj“, „Tėvynės Sarge“, 
„Žinyčioj“, „Vilty“, ,Tautoj“, „Laisvėj“, „Ryte“, „Lietuvoj“, „Lietu- 
vy“, „Lietuvoj Aide“, „Židiny“, „Ateity“, „Vaire", „Espero Katolika“, 


„Revuo“ ir kt. 
Biblijograitija: 
Liet. Univer. 1922—1927, 76 ir 312. — Vaižgantas, Raštai IV, 169— 


211. — Liet. Alb., 324—-25. — „Ateitis“ 1929, 2—3 nr. — „Baras“ 1925, 
III. — Užgesę Žiburiai, 1930. — „Židinys“, 1930, Nr. 10. 


MŪSŲ DARBAI 


šis 


Pirmas Lietuvių Katalikų mokslininkų ir mokslo 
mėgėjų suvažiavimas 


Įvykęs Kaune 1933 m. vasario mėn. 27—28 dienomis. 


Suvažiavimą organizavo Lietuvių Katalikų Mokslo Akademija, o pa- 
ruošiamuosius darbus atliko tam reikalui specijaliai sudarytas komitetas iš 
profesorių: prorektoriaus Bl. Čėsnio, Pr. Dovydaičio ir J. Ereto. Suvažia- 
vimas gausus. Jame, turinčiam pratiesti gaires ateities veikimui, dalyvauja 
rinktinės Lietuvos katalikų mokslinės jėgos. Juo didelio susidomėjimo pa- 
rodo ir Lietuvos bažnytinė vyriausybė ir platesnė katalikų visuomenė. 


IR 


VASARIO 27 D., PIRMADIENI 
1. Pamaldos studentų bažnyčioje 


Suvažiavimas buvo pradėtas vasario 27 d. iškilmingomis pamaldomis 
studentų bažnyčioje. Čia Šv. Mišias ir gedimąsias pamaldas už mirusius 
katalikus mokslininkus atlaikė, taip pat momentui pritaikintą pamokslą pa- 
sakė prof. kan. B. Čėsnys. Kan. Čėsnys nagrinėjo mokslo ir religijos san- 
tykį, įrodydamas, kad tarp mokslo ir religijos nesutarimo nėra ir negali 
būti, nes abiejų galutinis tikslas veda į tiesą, į patį Dievą. Pamaldų metu 
giedojo V. D. Un-to ateitininkų choras, p. A. Makačino diriguojamas. 


2. Pirmas plenumo posėdis Metropolijos kunigų seminarijos salėje 


Po pamaldų dalyviai susirinko į Kauno Metropolijos Kunigų semina- 
rijos didžiąją salę. Suvažiavimą atidarė L. K. Mokslo Akademijos pirmi- 
ninkas prel. A. Dambrauskas- Jakštas. 

Į garbės prezidiumą buvo pakviesti: J. E. Arkiv. Metropolitas f. Skvi- 
reckas, Sv. Tėvo nuncijatūros chargė d'affaires Mgr. A. Arata, J. E. vysk. 
Staugaitis (Telšiai), J. E. vysk. Paltarokas (Panevėžys), J. E. vysk. Rei- 
nys (Vilkaviškis), V. D. Un-to Rektorius prof. Čepinskis, profesoriai St. 
Šalkauskis ir Pr. Dovydaitis ir p. A. Stulginskis, kuriam esant Lietuvos 
Respublikos Prezidentu buvo įkurtas Lietuvos Universitetas ir Žemės Ūkio 
Akademija Dotnuvoje. 

Darbo prezidiumą sudarė: prof. Pakštas (Kaunas), prel. Borisevičius 
(Telšiai) ir Dr. A. Juška (Biržai), o sekretoriatą — Dr. Ig. Skrupskelis ir 
Pr. Montvydas (abu iš Kauno). 


s Prel. A. Dambrauskas-Jakštas, atidarydamas suvažiavimą, pasakė šią 
albą: 


-—“" 

„Jūsų Ekscelencijos, Kilnusis Šv. Tėvo Atstove, Didžiai gerbiamosios ir ger- 
biamieji šio suvažiavimo dalyviai, brangūs jaunuoliai. p k - 

Man tenka didelė garbė atidaryti šį pirmąjį lietuvių katalikų mokslininkų ir 
mokslo mėgėjų suvažiavimą. Mokslo ir mokslininkų svarbą šių dienų pasaulis mielai 
pripažįsta. Iš mokslo ir mokslininkų daug kas nūn laukia net dabartinio krizio pa- 
šalinimo.  Dėliai to Amerikoj dabar daug kalbama ir rašoma apie tai, kad įvairių 
pasaulio valdyti nemokėjusių demokratų, plutokratų, proletarokratų vietą turėtų 
užimti vieni tik technokratai, t. y., geriausi įvairių pritaikomųjų mokslų mo- 
kovai, specijalistai. - 

Mūsų išmanymu, pasaulio valdytojai gali sau rasti moksle daug sunaudotinų, 
brangių nurodymų. Tačiau artimiausiu mokslo uždaviniu, kaip buvo, taip ir liks, 
ne pasaulio valdymas, bet tyros tiesos ieškojimas. Ji surasti labai garbinga, bet 
užtat ir labai nelengva. Apie tiesą gražiai yra išsitaręs žymus rusų poetas grafas 
Aleksiejus Tolstojus: 


Ei tu, tiesa, močiutė tiesužėlė: 
Aukšta tujen ir plačiai stovi. 
Neapvažiuojama tu aplink ne per šimtą metų, 
Pažvelgus į tave, kepurė krenta... 


Iš tikrųjų, beieškodamas tiesos, šiandienis mokslas stengias viska apimti: jam 
rūpi ir tai, kas buvo, ir tai, kas yra, ir tai, kas bus, ar bent turėtų būti; jis tiria ne 
vien realybę, bet ir galimybės bei tikimybės sritis. Dėliai to mokslas nūdien yra 
labai išsišakojęs. Padarytoj prieš šimtą metų garsaus fiziko Ampėre'o ir žymaus 
matematiko kun. Moigno mokslų klasifikacijoj' aš suskaičiau šimta įvairių mokslų 
pavadinimų, vadinas, tiek pat ir mokslo šakų. Šiandien jų skaičius, be abejo, dar 
didesnis. Visi mokslai turi žmonijai savo svarba, visi jie yra brangintini dėl glū- 
dinčių juose tiesos perlų; nė vieni iš jų negalima atmesti bei paniekinti. Tai yra 
visų pripažintas teigimas. Bet antra vertus, taip pat yra faktas, kad visi tie moks- 
lai, net genialiausio enciklopedisto galvoj jau nebesutelpa. Vadinas, prieinam prie- 
šingybę: mokslų tokia daugybė, kad jie tiesiog nebeaprėpiami. Kas gi daryt? 

Į tai paszulis jau senai yra atsakęs: vieton šimto mokslų apžioti nevaliojančių 
enciklopedistų, testoja darban šimtas mokslininkų specijalistų, ir jiems apsidirbti 
su visomis mokslo šakomis nebus persunku. Kitaip sakant, vieton individinio enci- 
klopedizmo reikia griebtis mokslinio kolektyvizmo. "Taip daro viso pasaulio aka- 
demijos, universitetai ir kitokios aukštųjų mokslų įstaigos. 

Mokslo kolektyvizmas dar ir tuo yra geras, kad jis ne tik visus mokslus ap- 
žioja, bet ir mokslo darbą sėkmingiau organizuoja, tvarko, kurdamas mokslui rei- 
kalingas įstaigas, įvairias laboratorijas, muziejus, kolekcijas, ieškodamas lėšų joms 
palaikyti, plėsti ir t. t. 

Lietuvių Katalikų Mokslo Akademija nuo pat savo atsiradimo yra gerai su- 

pratus mokslo kolektyvizmo svarbumą. Ji žinojo, kad vienas mokslininkas, kaip 
ir vienas kareivis karo lauke, ne ką bereiškia. Jai buvo aišku, kad jei, apskritai, 
vargas yra Žmogui vienam, tai dar didesnis vargas mokslininkui, kai jis pasijunta 
paliktas pats sau vienas. Dėliai to L. K. Mokslininkų Akademija pirmąja savo pa- 
reiga ir palaikė lietuvių mokslininkų subūrimą į vieną mokslo kolektyvą. 
. Bet norint mūsų mokslininkus katalikus suburti, reikėjo pirma sužinoti, kiek 
ir kokių mes jų turim; kitaip sakant, reikėjo pirma sustatyti mūsų mokslo pajėgų 
inventorius. Jam sudaryti tinkamiausia priemonė atrodė — lietuvių katalikų moks- 
lininkų suvažiavimas. 

To suvažiavimo idėja L. K. Mokslo Akademijos Valdyboj buvo kilus jau prieš 
penketą metų (1927 m.), bet vykdyti ji tepradėta vos praeito (1932 m.) lapkričio 
pradžioj. Siam suvažiavimui organizuoti buvo išrinktas atskiras komitetas, kuris, 
prof. Dr. CČėsnio vadovaujamas, ir atliko savo darbą labai uoliai ir sumaniai. 

Dėl galėjimo galėjo, žinoma, ir į šį darbą įsibrauti vienas kitas netobulumas 
ir net klaida; galėjo tas ar kitas mūsų mokslininkas katalikas negauti pakvietimo 
į šį suvažiavimą, dėliai Akademijos turėto liet. kat. mokslininkų sąrašo nepilnumo. 
Jei tai iš tikrųjų būtų įvykę, komitetas labai apgailestauja ir prašo gerb. moksli- 
ninkų tuo neįsižeisti, bet tuojau toj ar kitoj sekcijoj įsiregistruoti, ir jų pavardės 
ateinančiam suvažiavime nebus pamirštos. 


* Moigno, Les splendeurs de la foi, t. III, p. 1484. 

Šiaip jau šį suvažiavimą mūsų visuomenė yra sutikus palankiai. Jam pritarė 
mielai ne vien mūsų šviesuomenė, bet ir aukštoji Bažnyčios hierarchija. J. E. Kau- 
no Arkivyskupas-Metropolitas J. Skvireckas nuoširdžiai laimino šio suvažiavimo 
sumanymą ir jo organizatoriams linkėjo kuogeriausio pasisekimo. Kiti Lietuvos 
Ganytojai ne tik atsiuntė raštu savo pritarima, bet ir davė vieną kitą praktišką nu- 
rodymą bei patarimą.  Laikau savo miela pareiga juos čia šiam gerbiamam susi- 
rinkimui priminti. 

Pradėsim nuo J. E. arkivyskupo Pr. Karevičiaus. Jis pataria: 

1) suvažiavimo metu sužinoti, kas ką yra jau paruošęs spaudai, ar pasiimtų 
paruošti; 

2) surasti spaudintiniems veikalams leidėjų, sudaryti prie L. K. Mokslo Aka- 
demijos spaudos fondą; 

3) Teologijos-Filosofijos Fakulteto profesoriams pataria išstatyti parodoj savo 
lekcijų bei jų santraukų rankraščius; vienas kitas parodos lankytojas „gal pasira- 
gintų suteikti lėšų jų išleidimui, ypač tų veikalų, kurių Teologijos-Filosofijos Fakul- 
tetas negali apsiimti savo pinigais leisti“. 

J. E. Panevėžio vyskupas K. Paltarokas yra nurodęs, kad šio susivažiavimo 
ir tolesnių L. K. M. Akademijos darbo eiga turėtų laikytis šios tvarkos: 

1) Pirmiausia reiktų rinkti davinius: ką mes kiekvienoj mokslo srityj jau tu- 
rime ir kas mums už vis būtų reikalinga padaryti. 2) Tai nustačius, reiktų nužiū- 
rėti, kas ką ir kada pagamins, kad greičiau būtų užtvertos visos spragos katal. mokslo 
srityje. Tai būtų grynojo mokslo tyrinėjimo ir jo pritaikymo reikalas. 3) Neužsi- 
rausiant vien teorijose, reikėtų sekti kasdienis gyvenimas: perijodinė spauda, mo- 
kyklų vadovėliai, knygynai, radiofonas, kinai, filmos. 4) Būtinas dalykas, pasiskirs- 
čius sritimis, reaguoti į spaudos įsišokimus prieš katalikų ideologiją, prižiūrėti 
mokslų vadovėlius, knygynus, skverbtis į radiofona su paskaitomis, judinti katali- 
kiškų filmų ir kinų reikalą. 

Didžiai gerb. Telšių vyskupas J. Staugaitis siūlo į suvažiavimo programą įtraukti 
tarp kitko du svarbiu dalyku: 

1) Tai apologetikos reikalas mūsų spaudoje. Mat, kairioji spauda daug pri- 
rašo, 0 mes nereaguojam. O juk gui tacet, consentire videtur. Mūsų jaunimas ieško 
atsakymo į kairiųjų daromus mūsų religijai priekaištus. — 2) Tai grožinės mūsų 
literatūros kritika. Jos pas mus labai maža. Tuo tarpu mūsų beletristikoj šiandieną 
pasirodo daug netikusių dalykų, kurie turėtų būti įvertinti Bažnyčios mokslo šviesoj. 


Gautas taip pat ir iš J. E. Kaišiadorių vyskupo J. Kuktos malonus laiškas, ku- 
riame teisingai pastebėta, kad mums nereikėtų tenkintis vien knygų leidimu, bet 
rūpintis, kad katalikiškas mokslas būtų populiarizuojamas ir gyvu žodžiu, ruošiant 
įvairiose vietose perijodinius kursus ir paskaitas, kadangi priešingas jam (t. y. ne- 
katalikiškas) mokslas tuo būdu yra platinamas.! 

Visi šitie mūsų Ganytojų pastebėjimai, nurodymai bei pageidavimai yra labai 
svarbūs ir brangūs. Dėliai to aš ir tikiuosi, kad šio I-jo liet. kat. mokslininkų su- 
važiavimo atitinkamose sekcijose bus rimtai apsvarstyti, labiau konkretizuoti ir re- 
zoliucijų formoj paskelbti. 

Be mūsų Ganytojų nepašykštėjo savo patarimų ir kiti šio suvažiavimo rėmėjai 
ir šalininkai. Vieni tų patarimų liečia šio suvažiavimo tvarką, kiti — pačios J. K. 
M. Akademijos organizaciją ir veikimą, treti — įvairius pašalinius dalykus. Tariuos 
būsią ne pro šalį nurodžius čia bent svarbesniuosius iš provincijos mums atsiųstus 
pasiūlymus ir patarimus. 

Iš didžiai gerb. kun. M. Krupavičiaus gauta laiškų, kuriuose jis pareiškia nuo- 
monę, kad būtų geriau, jei suvažiavimas turėtų daugiau praktišką, organizacinį po- 
būdį — pačiai L. K. Mokslo Akademijai pagyvinti, išjudinti, o ne grynai teoretinį. 
Dėliai to jis siūlo suvažiavimo tvarkon įdėti atitinkamų punktų, kurie leistų susi- 
rinkusiems svarstyti rezoliucijas, daryti nutarimus, duoti galimybės kelbėtis prak- 
tiškais reikalais. Atsakydamas į tai, aš turiu garbės pareikšti, kad mūsų organiza- 
cinis komitetas yra į tai atsižvelgęs, kaip tai gerb. klausytojai patys gali pamatyti 
iš šio suvažiavimo programon įdėtos 7-me puslapy pastabos. 


* Suvažiavimo darbams prasidėjus, gauta malonus sveikinimo laiškas ir iš J. E. 
Vilkav'škio vyskupo A. Karoso. Taigi, šis pirmasis liet. kat. mokslininkų suvažia- 
vimas rado v:-.2s mūsų hierarchijos pritarima. 

Pažymėtina taip pat kun. K. Barausko pastaba apie kaskart vis lab'au stiprė- 
jančios neutralios spaudos blogą įtaką mūsų inteligentijai ir apie didelį reikalin- 
gumą populiarių knygelių religinės ideologijos klausimams aiškinti. 

Didžiai gerb. p. Būtėnas yra nurodęs ištisą eilę svarstytinų labai svarbių reikalų: 

1) jų pirmas — tai moksliškai ginti Klaipėdos krašto lietuviškumas prieš vo- 
kiečių germanizatorių pseudomoksliškus pras:manymus. — 2) geriau tvarkyti mūsų 
mokyklos vadovėlių leidimas ir rengti vadovėlininkų kadra. — 3) uoliau tyrinėti 
mūsų archeologiją, seniausiąją Lietuvos istoriją ir net prehistoriją. — 4) kreipti 
vyresnybės dėmesį į lietuvių kalbos žodyno redagavimą, į geresnį tautosakos ko- 
misijos tvarkymą. — 5) reikalauti iš mūsų rzšybos komisijos darbų didesnės vie- 
šumos ir nesidangstymo paslaptimi. — 6) pagalvoti apie lietuviškų pavardžių ir 
vietovardžių žodynus, o taip pat ir apie mūsų savivaldybių, kontorų, iškabų, radio, 
teatro kalbos taisyma ir t. t. 

Iš visų tų nurodymų, patarimų, pasiūiymų, Gerbiamieji, patys matot, kad mūsų 
visuomenė yra labai šiuo mūsų suvažiavimu susidomėjus ir daug ko iš jo laukia. 
Jei jis nors tik pusę visų tų pageidavimų įvykins, jau bus lietuvių katalikų akcijos 
srity atliktas didel's svarbus darbas. Būtų gera, kad tie mūsų visuomenės lūkuria- 
vimai neliktų apvilti. 

Aš neabejoju, kad Tamstos visi nuoširdžiai to trokštat. Dėliai to man nieko 
daugiau nebelieka, kaip baigiant šį įžengiamąjį savo žodį prisidėti prie to bendro 
visų troškimo ir karštai palinkėti, kad nuo šio I-jo L. K. mokslininkų ir mokslo 
mėgėjų suvažiavimo prasidėtų Lietuvoje nauja mokslinės kūrybos era. Būčiau tikrai 
laimingas, jei garbūs mūsų mokslininkai, šio suvažiavimo pažadinti, kibtų uoliau 
į savo studijas, vieni, kaskart skaisčiau nušviesdami mūsų praeitį, kiti sekmingiau 
ieškodami glūdinčių Lietuvos žernėj m'neralinių turtų, treti. geriau įvertindami kū- 
rybines mūsų tautos pajėgas, kiek jos apsireiškia lietuvių kalboj ir tautosakoj, o 
visi, kiekvienas savo srity, ieškodami vien tik tiesos, kad prie'tų prie galutinos išva- 
dos, jog tikras mokslas niekuomet neprieštarauja tikrajam tikėjimui, nei tikėjimas — 
mokslui, kad vienas ir antras duodas suvedami gražion sintezėn, kaip tai yra dailiai 
įrodęs garsusis rusų filosofas V1. Solovjovas, nes juk vieno ir antro tiesos plaukia iš 
to pat absoliučios tiesos šaltinio Dievo, kurs dėliai to ir ne be reikalo yra vadina- 
mas Scientiarum Deus — mokslų Dievas. Prie to giliausio įsitikinimo priėje, mes visi 
tapsim ir tikri mokslininkai ir tikri katalikai, tikros pilnutinės tiesos tarnai, gerbė- 
jai ir mylėtojai. Dieve, padėk visiems Tamstoms laimingai to pasiekti. Tai yra ne 
vien mano, bet ir visos L. K. M. Akademijos nuoširdž ausias linkėjimas.“ 

Toliau pirmininkaujantis prof. K. Pakštas siūlo suvažiavimo darbams 
tvarkyti šį reguliaminą: 

„1. Suvažiavimui tvarkingai pravesti laikomasi šio reguliamino, kuris 
privalomas tiek plenumo, tiek sekcijų posėdžiuose. 

2. Šio reguliamino įgyvendinimu rūpinasi suvažiavimo (resp. sekcijos) 
darbo prezidiumas. 

3. Suvažiavimo dalyviai skirstomi į narius ir svečius. Suvažiavimo na- 
riais yra turi nario bilietą. Nariai turi teisę balsuoti. 

4. Nariai laisvai gauna žodi šio reguliamino ribose. Be pilnateisių 
narių suvažiavime dalyvauti leidžiama ir svečiams, kurie turi turėti orga- 
nizacinio komiteto kvietimą. Svečiai gali kalbėti gavę prezidiumo leidimą. 
Svečiai nebalsuoja. 

5. Kiekvienas suvažiavimo dalyvis tuo pačiu klausimu gali kalbėti ne 
daugiau dviejų kartų. Balsas duodamas užsirašiusiems prezidiume iš eilės. 
Paskutinis žodis priklauso prelegentui. 

Pastaba: Faktinoms pataisoms, pastaboms prie tvarkos ir nep:- 
prastiems pranešimams balsas duodamas be eilės. 

6. Kalbama tik iš paskirtos vietos. 

Pastaba: Prezidiumui leidus, galima kalbėti ir iš savo vietos. 

7. Kalbėtojai prašo balso rašteliais. Suvažiavimo nutarimu kalbėtojų 

eilė gali būti uždaryta bei kalbėjimo laikas apribojamas. 

8. Pirmininkaujantis turi teisę daryti pastebėjimus kalbėtojui, jei šis: 
a. nesilaiko nustatytos tvarkos, b. kalba ne į temą arba kartoja pasakytas 
mintis, c. savo ka'ba ką nors ižeidžia. 

9. Sveikinti leidžiama tik raštu. Išimtis daroma garbės prezidiumo 
nariams, kurie galės sveikinti ir žodžiu. 

10. Suvažiavimui vadovauja ir atstovauja darbo prezidiumas. Be darbo 
prezidiumo, tikslesniam suvažiavimo darbų tvarkymui renkamos komisijos. 
11. Prezidiumas ir komisijos veikia tik suvažiavimo sesijos metu. 

12. Visi reikalai, kurie, 'eidami į išrinktų komisijų kompetenciją, ne- 
apsvarstyti komisijose, suvažiavimo plenumo nenagrinėjami. 

13. Visi sumanymai, rezoliucijos ir pasiūlymai duodami raštu. 

14. Nutarimai priimami paprasta balsų dauguma. 

15. Paskaitų ilgumas ne daugiau 45 minučių. Pranešimo ilgumas ne 
daugiau 20 min. Paskaitai ar pranešimui prailginti reikalinga suvažiavi- 
mo sutikimas. 

Pastaba: Prezidiumas prailginti paskaitą ar pranešimą gali ir neleisti, 
jei tokiu prailginimu būtų trukdoma suvažiavimo eiga.“ 

Reguliaminas suvažiavimo priimamas. 

Toliau seka sveikinimai. 

Vos tik suvažiavimą pradėjus, jo garbinguosius dalyvius pasveikino 
giesmės garsais Metropolijos Kunigų Seminarijos choras, kun. B. Chomskio 
diriguojamas, sugiedojes kan. T. Brazio „Exultate iusti“. 

J. J. E. E. Vyskupų vardu suvažiavimą sveikina J. E. Kauno Arkivys- 
kupas — Metropolitas J. Skvireckas: Jis sakosi džiaugiąsis, kad toks 
suvažiavimas buvo sušauktas. Tai bus geriausias atsakas į priekaištus, esą 
Kat. Bažnyčia priešinasi mokslui. Antra, šis suvažiavimas esanti viena iš 
tų grandžių, kurios sudaro Kat. Bažnyčios gyvenimą. Mokslininkai ir 
mokslo mėgėjai yra didžiosios Bažnyčios akcijos lyg koks vainikas. Iš 
to galima tikėtis ir Dievo didesnės garbės ir mūsų tėvynei daugiau naudos, 
ypač moralinės, nes mokslas yra tvirtas gyvenimo ramstis. Vyskupų vardu 
reiškia suvažiavimui gražaus pasisekimo, geriausių linkėjimų ir prašo Dievą 
palaimos jo darbams. 

Vytauto Didžiojo Universiteto vardu suvažiavimą sveikino jo rektorius 
prof. Čepinskis. Jo Magnificencija pareiškęs savo pagarbą Lietuvos 
mokslo Nestorui — prel. A. Dambrauskui, pabrėžia: dideli yra Katalikų 
Bažnyčios nuopelnai vakarų Europos civilizacijai, kuri iš esmės krikščio- 
niška. Katalikų Bažnyčia buvo vakarų Europos civilizacijos kūrėja ir 
mokslo globėja, ir to vaidmens nėra nustojusi ir dabar. "Tas ūpas, mano 
sveikintojas, kuris vyrauja šioj konferencijoj, padės šalinti tuos nesusi- 
pratimus, kurie kartais galėjo aptemdinti mokslo ir religijos santykius, 
nes iš tikro galutinis tiek religijos, tiek svietiškųjų mokslų tikslas yra 
tas žodis, kuris puošia suvažiavimo programą, būtent, „Veritas Domini 
manet in aeternum““. 

Lietuvos Katalikų Universišeto vardu suvažiavimą sveikino jo rek- 
torius J. E. Vyskupas Meč. Reinys. Savo kalboj pažymėjo, kad mūsų 
tautoj reikia daugiau jėgų suburti mokslo darbui. To darbo pakaks ne tik 
Vytauto Didžiojo, bet ir Katalikų Universitetui ir L. K. Mokslo Akade- 
mijai, ir dar visai eilei kitų mokslo institucijų. Antras svarbus dalykas 
esąs ta laisvė, kurią duoda Katalikų Bažnyčia mokslininkams ir mokslo 

darbą dirbantiems. Bažnyčia yra net kaip dogma pažymėjusi, kad visi 
mokslai kiekvienas turi savo sritį ir savo metodus. Vadinasi, garantija ir 
mokslui ir kiekvienam mokslininkui nepaprastai didelė. Kitur sakoma, 
kad Bažnyčia remia mokslą ir meną. Tačiau maža to — Bažnyčia net verčia 
dėtis prie mokslo pažangos. 

Raštu ir telegramomis suvažiavimą sveikino J. E. Švietimo Ministeris 
p. K. Šakenis, J. E. Arkiv. Pr. Karevičius M. J. C., J. E. vysk. J. Kukta, 
daug organizacijų ir privačių asmenų. 

J. E. Švietimo Ministeris inž. K. Šakenio telegrama: 

„Negalėdamas asmeniai atvykti į suvažiavimo atidarymą, širdingai 
sveikinu pirmąjį katalikų mokslininkų ir mokslo mėgėjų suvažiavimą, lin- 
kėdamas sėkmingos kloties, skleidžiant ir vystant mokslą.“ 


J. E. Arkivysk. Pr. Karevičiaus laiškas: 
Marijampolė, 1933, II. 26. 


„Nuoširdžiai sveikinu pirmąjį Lietuvių Katalikų Mokslininkų ir Mokslo 
Mėgėjų suvažiavimą. Linkiu, kad tokie suvažiavimai dažniau įvyktų. Svei- 
kinu mokslininkus jau pateikusius savo darbo vaisius plačiajai visuomenei, 
savo mokslo veikalus jau išspausdinusius. Sveikinu ir tuos, kurie mokslo 
veikalus yra jau spaudai paruošę ar juos jau ruošia. Sveikinu galop moks- 
lininkus gausiame skaičiuje pasiruošusius šiame suvažiavime paskaitas da- 
ryti. Linkiu suvažiavimui surasti lėšų paruoštiems spaudai veikalams, o 
taip gi minėtoms paskaitoms išspausdinti. Būtų malonu ir naudinga, jeigu 
Akademijos nariai gautų kas metą jo bėgyje įvykusių paskaitų bent san- 
trauką, drauge su darbuotės apyskaita ir narių sąrašu. Tai glaudžiau mūsų 
mokslines jėgas suburtų i katalikiškąjį darba.“ 


J. E. Kaišiadorių Vyskupas Juozapas Kukta: 
Kaišiadorys, 1933.II.25. 
„Gerbiamieji... 


Atvykote i šį Lietuvių Katalikų Mokslo Akademijos suorganizuotą 
pirmąjį Lietuvių Katalikų Mokslininkų ir Mokslo mėgėjų suvažiavimą. 
Šį jūsų žygį vieni vadins ofenzyvą, kiti defenzyvą. Aš nenorėčiau tokiu 
pavadinimu jus apdovanoti. Jis paeina iš to, kad kaikurie klaidingai su- 
prasdami patį mokslą, iškraipydami ėmė ji vartoti kaip kokį ginklą prieš 
kitaip manančius ir prieš pačią Tiesą. Aš sveikindamas Jus, mano Bran- 
gieji, pasakyčiau, kad Jūs nereikalaujate būti nei ofenzyvos nei defenzyvos 
stovy, nes, tikrą mokslą skleisdami, įnešat į žmonių gyvenimą tik taiką ir 
šviesą, o ne karo šmėklą. Taip darbuodamiesi Jūs tik savo pareigą atlie- 
kate, nes ne kam kitam mokslus įgijote, kaip tik tam, kad savo brolius 
šviestumėte. Todėl visiems dalyviams nuoširdžiai linkiu, kad šis pirmasis 
suvažiavimas nebūtų paskutinis ir kad Jūsų darbuote remiantis, apie ne- 
norinčius klausyti Tiesos balso, būtų galima pasakyti tai, kas šv. Povilo 
yra pasakyta laiške į romėnus (X, 18) apie žydų tautą: „Argi jie negirdėjo? 
Juk gi jų balsas išėjo į visą žemę ir jų žodžiai iki skritulio žemės kraštų“. 
Taigi dar kartą linkiu nuoširdžiai Jums ištvermės Tiesai apaštalauti ir 
Dievo palaimos sumanymams vykdyti.“ 

Suvažiavimas iš savo pusės nutaria pasveikinti Šv. Tėvą per J. E.Arki- 
vyskupą-Metropolitą Skvirecką: 

Šventam Tėvui išsiųsta telegrama: 

Eminentissimo Cardinali Pacelli, Citta del Vaticano. 

Trecenti catholici in diversis scientiis saecularibus et sacris versati 

vel ampliore studio eas proseguentes ab academia scientiarum Catkolica 

Lithuanie hisce diebus Kaunam convocati, ut consotiatis viribus operam 

navent, ad pedes beatissimi Patris venerabundi se provolvunt, fidelitatem 

devotionemgue filialem ecclesiae ac Summo Pontifici profitentes atgue 

benedictionem Apostolicam sibi suisgue laboribus humillime implorantes. 

Skvireckas Archiepiscopus Kaunensis 

I šį pasveikinimą suvažiavimas 1933 m. kovo mėn. 4 d. yra sulaukęs 

tokį atsakymą: 


ARCHEVĖOUE SKVIRECKAS, KAUNAS. 


AUGUSTUS PONTIFEX MAGNOPERE DILEXIT PIUM OBSEOIUM 
CATHOLICIS VIRIS SCIENTIARUM CULTORIBUS ISTUC CONGREGA- 
TIS EISDEMOUE BENEDICENS EXOPTAT UT EXCOLENTES VERUM 
UBERIUS USOUE AMPLECTANTUR ET CATHOLICAE FIDEI INSI- 


NITER PROSINT. 
CARDINALIS PACCELI, 


Toliau eina rezoliucijos, komisijų rinkimai. Išrenkami 
Doc. B. Vitkus (Dotnuva), Dr. J. Grinius, mok. J. Ambrazevičius, kun. 
Barauskas ir mok. St. Barzdukas (Prienai). 

Po to seka paskaitos: Prof. J. Eretas skaitė paskaitą tema: „Kata- 
likų mokslininkų darbuotė bei susiorganizavimas svetur ir darytinos mums 
išvados“! ir prof. Pr. Dovydaitis apie „Šių dienų mokslinių minčių kryptį 
ir mokslininkų pasaulėžiūrą.“ 

Po paskaitų prof. kan. B. Čėsnys atidaro Lietuvių Katalikų Moksli- 
ninkų raštų parodą, pažymėdamas, kad paroda yra kukli. Nors ji ir nepilna, 
bet bendrais bruožais vis dėlto parodo, kas ir kuriose srityse katalikų 
mokslininkų Lietuvoj yra nudirbta. 

Paroda įdomi ir dalyvių gausiai lankoma. Knygos išstatytos T. T. 
Jėzuitų namuose. 

3. Sekcijų posėdžiai. 


Popiet ėjo penkių sekcijų posėdžiai šia tvarka: 

a. Filosofijos pedagogikos. 

(Vadovauja Dr. Kl. Ruginis. Įvyksta Tėvų Marijonų salėj, Laisvės 
al. 61). — a. „Philosophia perennis ir jos aktualumas mūsų laikais“ — 
Dr. L. Bistras. — b. „Moderniosios pedagogikos pagrindinės linkmės ir 
mūsų tautos ugdymas“ — Dr. Kl. Ruginis. — c. „Pirmojo skyriaus tikybos 
programa ir jos trūkumai“ — Kun. K. Žitkevičius. — d. „Profesinė atranka“ 
— K. Kochas. 


b. Istorijos. 
(Vadovauja Kun. Seminarijos Rektorius kan. Pr. Penkauskas. Įvyksta 


Metropolijos Kunigų Seminarijos bibliotekoj. a. „Kasinėjimai Apuolėj“ — 


' Prapiėstą šios paskaitos tekstą žiūr. šio leidinio pradžioje, 

Kan. Pr. Žadeikis (Skuodas). b. „Lietuvos istorijos versmių leidimas“ — 
Doc. Pr. Penkauskas. c. „Lietuvos istorijos žemėlapių ir atlaso reikalas“ — 
Doc. Pr. Penkauskas. 


c. Teisės (teisininkų). 

(Vadovauja pris. adv. Doc. A. Tumėnas. Įvyksta Tėvų Jėzuitų Namuose) 
a. „Bažnyčios ir valstybės suverenumas“ — Ed. Turauskas. — b. „Teisinės 
sąmonės vystymosi sąlygos“ — Doc. A. Tumėnas. c. „Katalikų teisininkų 
intelektualinio darbo programa ir organizacija“ — Doc. A. Tumėnas. 


d. Socijalinių bei ekonominių mokslų. 

(Vadovauja Dr. J. Urmanas. Įvyksta Tėvų Jėzuitų namuose) a. „Idea- 
listinė socijologija“ — Dr. G. Valančius. b. „Dabartinės ūkio sistemos kri- 
zis ir naujieji bandymai“ — Dr. J. Urmanas. 


e. Medicinos. 

(Vadovauja Dr. A. Gylys. Įvyksta Tėvų Jėzuitų namuose) a. „Pami- 
dorų sarkomas“ — Gyd. A. Starkus. b. „Endokrininės liaukos ir jų reikšmė 
žmogaus organizmui“ — gyd. E. Draugelis (Suvalkų Kalvarija). 


4. Maironio minėjimas ateitininkų salėje 


Šis minėjimas įvyko 20 val. 30 min.. ateitininkų rūmuose. Programa 
buvo pradėta jaunų smuikininkų kvartetu, kuris išpildė du Mozarto, po 
vieną Haydno ir Beethoveno dalykus. Minėjimui pritaikytą kalbą pasakė 
prezidiumo narys Dr. A. Juška. Jis iškėlė sielos veikimą žmogaus asme- 
nybei ir tuos nuopelnus, kurių minimasis tautos atgimimo dainius turėjo 
lietuvių tautai ir pačiai Mokslo Akademijai, kurios nariu jis buvo nuo 
pat įsikūrimo. 

Apie jo kūrybos tautiškuosius motyvus paskaitą skaitė mokyt. K. 
Akelis (Marijampolė), o mokyt. J. Ambrazevičius (Kaunas) stengėsi nusta- 
tyti Maironio vietą lietuvių religinėj literatūroj. 

Per minėjimą p. Lukošius padeklamavo iš Maironio kūrybos „Jūratė ir 
Kastytis“ ir „Roma“, o p. Makačino diriguojamas stud. ateitininkų choras 
sudainavo šias Maironio sukurtas dainas: „Sunku gyventi“ (muzika A. 
Kačanausko), „Kur bėga Šešupė“ (muzika Č. Sasnausko), „Vasaros nak- 
tys“ ir „Užtrauksim naują giesmę“ (muzika J. Naujalio). Koncerto metu 
V. D. Un-to stud. ateitininkų pirmininkas stud. A. Marčiulynas sveikina 
susirinkusius. Minėjimas, kuris atsilankiusiems padarė malonų įspūdį, 
baigtas truputį prieš 12 val. nakties. 


UL 
VASARIO 28 D., ANTRADIENĮ 
1. Sekcijų posėdžiai 
Priešpiet susirinko trys naujos sekcijos, būtent: teologijos, kalbos, 


literatūros bei meno ir teoretinių bei pritaikomųjų gamtos mokslų. Taip 
pat skyrium susirinko moterys. Aptarti šie reikalai: 

a. Teologijos. 4 

(Vadovauja prof. Kan. Bl. Čėsnys. Įvyksta Metropolijos Kunigų Se- 
minarijos I-je salėje). a. „Lietuvos teologų artimiausieji uždaviniai“ — 
Kan. Prof. Bl. Čėsnys. b. „Papildomieji pranešimai“. — Doc. kun. Venc- 
kus ir kt. 


b. Kalbos, literatūros ir meno. 

(Vadovauja Dr. J. Eretas. Įvyksta Tėvų Marijonų salėje, Laisvės al. 
61). a. „Estetikos reikšmė etiniame gyvenime“ — Mons. K. Jasėnas (Min- 
tauja) b. „Kalbotyra mokykloj“ — Doc. Dr. A. Salys. c. „Lietuvių kalbos 
filosofijos reikalas“ — Lekt. Ad. Raulinaitis (Ryga). d. „Lotynų kalbos 
populiarinimas“ — Prof. Dr. Pr. Brenderis. 


c. Teoretinių ir pritaikomųjų gamtos mokslų. 

(Vadovauja prof. Dr. K. Pakštas. Įvyksta Tėvų Jėzuitų namuose. — 
a. „Srovės ir problemos dabartinėj bijologijoj“ — Prof. Pr. Šivickis. 
b. „Ratilai sferoje; jų apskritimo santykiai su diametrais“ — Prel. A. 
Dambrauskas. c. „Dėl mūsų trigonometrijos vadovėliuose vartojamų kaikurių 
lygybių išvedimo“ — S. Antanaitis (Šiauliai). d. „Lietuvos atlasas“ — Prof. 
K. Pakštas. e. „Kraštotyros klausimo padėtis šiandieninėje mūsų mokyklo- 
je“ — Ant. Bendaravičius. 


d. Moterų. 

(Vadovauja Dr. Karvelienė. Įvyksta Šv. Šv. Jėzaus Širdies Tarnaičių 
Seserų vienuolyne, Vilniaus g-vė Nr. 2). a. „Moters būklė viduriniais am- 
žiais ir moterų emancipacija“ — Dr. M. Andziulytė-Ruginienė. b. „Kata- 
likių moterų moksliniai uždaviniai“ — St. Ladygienė (Biržai). 


2. Antras plenumo posėdis 


Antras plenumo posėdis ivyko antradienį vasario 28 d. 15 val. 30 min 
Metropolijos Kunigų Seminarijos didžiojoje salėje. Pirmąją paskaitą skaite 
gimnazijos direktorius Pr. Samulionis (Švėkšna) apie prel. Dambrauską — 
Lietuvos Katalikų Mokslininkų Nestorą. 

Po paskaitos suvažiavimo dalyviai nepaprastomis ovacijomis iššaukė 
jubžlijatą pasirodyti ir visais balsais priėmė nutarimą pakelti jį į Akade- 
mijos garbės narius, už ką Prel. A. Dambrauskas nuoširdžiai padėkojo. 

Toliau prof. J. Eretas padarė pranešimą apie „Lietuvos Žymes- 
nybių Žodyną.“ Atydžiai išklausytas pranešimas apie Lietuvos Žy- 
mesnybių Žodyną priimamas palankiai, dėlto į prezidiumą atėjęs pasiū- 
lymas jo neleisti atmetamas. 

Apie „L. K. Mokslininkų susiorganizavimą ir artimiausius uždavinius“ 
referuoja Prof. Dr. Eretas. Darbo organizavimo projektas siūlomas toks: 

1. L. K. Mokslo Akademija nerečiau kaip kas dveji metai organizuoja 
L. K. Mokslininkų ir Mokslo Mėgėjų suvažiavimus. — 2. Dabar vykstan- 
čiame suvažiavime sekcijų posėdžiuose iš L. K. Mokslo Akademijos narių 
tarpo išrenkamos pastovios sekcijų vadovybės, nemažiau kaip iš trijų as- 
menų. Jas patvirtina L. K. Mokslo Akademijos Valdyba. Be to, L. K. 
Mokslo Akademijos Valdybai duodama teisė sekcijoms, kurios šiame suva- 
žiavime nėra išsirinkusios savo vadovybės, jas paskirti. (Pastaba: Jei sek- 


dia" 

cijos narių tarpe neatsirastų pakankamai L. K. Mokslo Akademijos narių, 
tai pastoviai sekcijos vadovybei sudaryti bent pirmininkas turi būti tikrasis 
L. K. Mokslo Akademijos narys). — 3. L. K. Mokslo Akademijos Valdyba, 
drauge su sekcijų pirmininkais sudaro nuolatinį suvažiavimams organizuoti 
komitetą. — 4. Suvažiavimo laiką ir plenumo posėdžio tvarką, pasitarusi su 
sekcijų pirmininkais, nustato L. K. Mokslo Akademijos Valdyba. — 5. Su- 
važiavimams organizuoti nuolatinis komitetas nustato sekcijų paskaitų ir 
pranešimų tvarką. Jo užprašytos paskaitos turi pirmenybę prieš laisvai 
pasiūlytas paskaitas bei pranešimus. — 6. Atskiros sekcijos, susitarusios su 
L. K. Mokslo Akademijos Valdyba, gali organizuoti atskirus suvažiavimus 
ir leisti savo leidinius. — 7. L. K. Mokslo Akademija, kiek leidžia jos lėšos, 
leidžia leidinius, kuriuose spausdina, be L. K. Mokslo Akademijos doku- 
mentų, suvažiavimuose skaitytas paskaitas, pranešimus ir pan. — 8. Suva- 
žiavimams organizuoti nuolatinis komitetas L. K. Mokslininkų ir Mokslo 
Mėgėjų suvažiavimuose skelbia moksliniams raštams temas. Jury-Komi- 
sijas kviečia nuolatinis komitetas. — 9. Suvažiavimuose skelbiami L. K. 
Mokslo Akademijos Valdybos už savo mokslinę darbuotę į aukštesnį laipsnį 
keliami nariai. — 10. Suvažiavimas apdovanoja moksle pasižymėjusi kata- 
liką mokslininką po vieną premiją. Kandidatus siūlo L. K. Mokslo Akade- 
mijos Valdyba. 

Po pranešimo eina diskusijos, kurios pabrėžia tokio reguliamino rei- 
kalingumą. Jis priimamas. 


3. Priimtos rezoliucijos 


Toliau eina sekcijų vedėjų pranešimai. Jų santrauką rezoliucijų pa- 
vidalu patiekia mokyt. J. Ambrazevičius. Priimamos šios rezoliucijos bei 
sumanymai: 

1. Suvažiavimo prezidiumas, pasitaręs su eile mokslo žmonių, siūlo 
pertvarkyti L. K. Mokslo Akademijos įstatus, kad jie būtų daugiau pana- 
šūs į užsienio akademijų įstatus ir profesorius: A. Dambrauską, St. Šal- 
kauskį ir Pr. Dovydaitį paskelbti pirmaisiais Lietuvos katalikų akade- 
mikais. 

2. Rezoliucijų komisija siūlo suvažiavimo prezidiumui padėkoti J. E. 
Švietimo Ministeriui p. inž. Konst. Šakeniui už pasveikinimą. 

3. Istorijos sekcija nutarė: pavesti aktualiems L. K. Mokslo 
Akademijos nariams istorikams neatidėliojant įkurti prie L. K. Mokslo 
Akademijos istorijos sekciją, įtraukiant į ją visus mūsų iki šiol pasireišku- 
sius jaunuosius istorikus, ir jai pavesti Lietuvos istorijos šaltinių leidimo 
klausimą. Iki kito L. K. Mokslininkų ir Mokslo Mėgėjų suvažiavimo mi- 
nėtoji istorijos sekcija: 

a. Populiarins Lietuvos istorijos šaltinių leidimo klausimą. b. Spiesis 
apie specijalią spaudą ir joje gvildens su istorijos šaltinių leidimu susiju- 
sius klausimus. c. Darys pastangų apsaugot nuo žuvimo ir sunykimo dabar 
dar esamus mūsų istorijos šaltinius bažnyčiose, dvaruose ir šiaip privačiuose 
archyvuose ir rūpinsis įsteigti prie L. K. Mokslo Akademijos istorinį mu- 
ziejų. d. Stengsis išdirbti Lietuvos istorijos šaltinių leidimo planą. e. Ieš- 
kos tam reikalui reikalingų lėšų ir tinkamo darbui vedėjo. 

4. Teologų sekcija nutarė: 

a. prie L. K. Mokslo Akademijos suorganizuoti pastovią teologų sek- 
ciją, kuriai vadovauti renkama valdyba iš penkių asmenų. Sekcijos užda- 
vinys bus rūpintis pastoracijos ir religijos mokslo pažanga, leidžiant raštus 
ir šaukiant pasitarimus. — b. Organizuoti kunigams šie mokslinio pobūdžio 
kursai ir kongresai: pastoraciniai, homiletiniai, katechetiniai, ir socijali- 
niai. — c. Anketos keliu sužinoti ir suregistruoti, kas yra parengęs ar ren- 
gia teologinio turinio mokslo ar populiarių veikalų ir pasirūpinti išleisti kas 
reikalinga ir tinka šių dienų reikalams. Jei aktualiais klausimais veikalų 
niekas nerašytų, surasti reikalingiems raštams parašyti autorius. 

5. Filosofijos sekcija nutarė: atsižvelgiant į filosofijos reikš- 
mę auklėjimui ir visam gyvenimui reikalinga: a. praplėsti filosofinės pro- 
pedeutikos kursą mūsų aukštesniosiose mokyklose. — b. Įvesti propedeu- 
tiką į visų tipų aukštesniąsias mokyklas. — c. Išleisti elementarinį filoso- 
fijos vadovėlį. — d. Beto, atsižvelgiant į philosophia perennis aktualumą 
mūsų laikais ir tai, kad jai priešingomis idėjomis maitinami net katalikai 
per universitetą ir spaudą, reikia pasirūpinti tinkamu universitetinio kurso 
katalikišku veikalu. 

6. Kalbos, literatūrosirmenosekcija, matydama, kad ge- 
rai suprastas menas teigiamai veikia krikščionišką moralę, ragina katalikus 
rašytojus ugdyti grožio pomėgį visuomenėj, o pedagogus pratinti jaunimą 
kritiškai vertinti meno kūrinius. — Lietuvių ir svetimųjų kalbų dėstyme iš- 
tisai naudotis kalbos istorijos ir fonetikos pastabomis, o VIII-os klasės 
kalbos pagrindų kurse tas pastabas susistematizuoti ir pagilinti. Rūpintis 
daugiau bendrine mūsų kalbos ištarme ir, kalbos jausmui išugdyti, glau- 
džiau susieti visą rašomosios kalbos mokymą su gimtosios tarmės pažini- 
mu. — 

7. Teisininkų sekcija nutarė: 

a. sudaryti prie L. K. Mokslo Akademijos nuolatinę katalikų teisinin- 
kų sekciją. — b. Rūpintis, kad būtų paruoštas ir išleistas veikalas apie tei- 
sės pagrindus, teisės teorijos sroves ir jų kritiką. — c. Pageidaujama, kad 
būtų einama prie katalikų teisininkų teisės laikraščio leidimo. — 

8. Gamtos sekcija: 

a. pabrėžia savo gamtos mokslo spaudos reikšmę ir ragina palaikyti 
žurnalą „Kosmos“. — b. Pritaria sumanymui paruošti ir išleisti Lietuvos 
atlasą ir prašo L. K. Mokslo Akademiją šiuo klausimu susirūpinti. — c. Su- 
važiavimas susirūpino apleista kraštotyros padėtimi mūsų mokykloje ir 
prašo L. K. Mokslo Akademiją įsteigti kraštotyros sekciją.! 

9. Lietuvos Katalikų Universiteto reikalu: 

Lietuvos Katalikų Mokslininkų ir Mokslo Mėgėjų suvažiavimas maty- 
damas, kad: a. yra gyvas reikalas visas katalikų mokslo pajėgas suburti 
į vieną gyvastingą mokslo židinį; b. aukštoji katalikų mokslo įstaiga turėtų 
ypatingą reikšmę lietuviškajai kultūrai, kuri augo ir tarpo Bažnyčios glo- 
bojama ir gyvo religingumo skatinama; c. vieninga ir didelė pasaulėžiūra, 
kokia yra katalikybė, yra reikalinga tikrojo mokslo pažangai, o pats moks- 


* Sutikdami su visais šiais rezoliucijose paminėtais darbais suvažiavimo daly- 
viai, žinoma, nemanė, kad juos turėtų nudirbti viena L. K. Mokslo Akademija ir tai 
trumpiausiu laiku (sakysime, iki sekančio suvažiavimo). "Tai daugiau sarašas tų 
darbų, kurie šiuo laiku yra itin svarbūs ir kurių realizavimas turėtų ypatingai rūpėti 
atitinkamų sričių specijalistams. 

las padėtų tą pasaulėžiūrą iškelti į aukštą sąmoningumą ir d. Lietuvos 
katalikai turi neatsilikti, bet prisidėti prie kitų kraštų daromų pastangų ir 
laimėjimų šioj srityj, nuoširdžiai sveikina Lietuvos Katalikų Universiteto 
idėją, kviečia visus prie šio kūrybinio žygio prisidėti ir iš jo vadovybės 
laukia, kiek galint, greitesnio tos idėjos visiško realizavimo. — Rezoliucija 
visais balsais priimama. 

10. Atsižvelgdamas į nepaprastas Lietuvių Katalikų Mokslininkų darbo 
sąlygas, pirmasis L. K. Mokslininkų ir Mokslo Mėgėjų suvažiavimas kvie- 
čia visus katalikus mokslininkus bei mokslo mėgėjus prie didžiausio vie- 
ningumo ir širdingo solidarumo. 

Pagaliau dar sudaromos atskirų sekcijų vadovybės. Teologų sekcijos 
vadovybę sudaro: Kan. Bl. Čėsnys, Doc. Venckus, Doc. D-ras Česaitis, prel. 
V. Borisevičius (Telšiai) ir D-ras Padalskis (Vilkaviškis). — Filosofijos- 
pedagogikos sekcijos vadovybė: Dr. Kl. Ruginis, Pr. Montvydas ir kun. K. 
Žitkus. — Kalbininkų etc. vadovybė: D-ras A. Salys, D-ras J. Grinius, 
prof. Brenderis, mokyt. J. Ambrazevičius ir mokyt. J. Vosylius. — Socija- 
linių etc. mokslų vadovybė: Kun. M. Krupavičius, D-ras V1. Juodeika ir 
D-ras Gr. Valančius. 


4. Pabaiga 


Baigdamas suvažiavimą prel. V. Borisevičius (Telšiai) dėkoja visiems 
suvažiavime dalyvavusiems, ypatingai J. E. Vyskupams ir Kauno Metropo- 
lijos Kun. Seminarijos Rektoriui, kuris malonėjo priglausti gražiose savo 
patalpose suvažiavimą. 

Suvažiavimas baigiamas kun. Chomskio vedamo Metropolijos Kun. Se- 
minarijos choro didinga giesme ir Tautos himnu. 

Dalyviai skirstosi patenkinti. Jie pasiryžę už dvejų metų, t. y., 1935 
metais, susirinkti ir pradėtąji darbą varyti toliau, o iki to susivažiavimo 
uoliai atsiduoti mokslinei kūrybai. 

